
PIRMAS SKYRIUS 


Dudlis ir Psichai 


Ilgiausia vasaros diena jau ėjo į pabaigą, mieguista tyla gaubė didelius 
keturkampius namus Ligustrų gatvėje. Paprastai tviskantys automobi- 
liai stovėjo keliukuose apdulkėję, o kitados buvusios smaragdo žalumo 
vejos driekėsi išdžiūvusios ir pageltusios, mat dėl sausros buvo uždraus- 
ta jas laistyti iš žarnų. Netekę mėgstamo užsiėmimo - plauti automobi- 
lius ir pjauti vejas, Ligustrų gatvės gyventojai lindėjo tamsiuose vėsiuo- 
se savo namuose plačiai atlapoję langus - galgi sugundys pūkštelti nesa- 
mą vėjelį? Lauke liko vienui vienas žmogus: paauglys berniukas, gulin- 
tis aukštielninkas gėlių lysvėje šalia ketvirto numerio. 

Jis buvo liesutis, juodaplaukis ir su akiniais, atrodantis šiek tiek liguis- 
tai, kaip ir daugelis vaikų, kurie per trumpą laiką smarkiai išsistiebia. Jo 
džinsai buvo suplyšę ir nešvarūs, marškinėliai nutįsę ir išblukę, sportba- 
čiai išsižioję. Hario Poterio išvaizda kaimynams labai nepatiko, juk jie 
buvo žmonės, įsitikinę, kad nevalyvumas turi būti baudžiamas įstaty- 
mu, bet šįvakar jis buvo pasislėpęs už didelio hortenzijos krūmo, taigi 
praeiviams nekliuvo. Jį galėjo pamatyti nebent dėdė Vernonas ar teta 
Petunija, jeigu būtų iškišę galvą pro langą ir pažvelgę tiesiai į gėlyną. 

Tiesą sakant, Haris manė, kad jį galima pasveikinti radus tokią puikią 
slėptuvę. Gal ir nelabai patogu gulėti ant kietos perdžiūvusios žemės, 
bet užtat niekas nežaibuoja į tave akimis, negriežia dantimis taip garsiai, 
kad negali girdėti žinių, ir neužsipuola bjauriais klausimais, vos tik ban- 
dai atsisėsti svetainėje kartu su dėde ir dėdiene žiūrėti televizoriaus. 

Sakytum toji jo mintis būtų įskridusi pro atvirą langą vidun, Hario 
dėdė Vernonas Durslis prabilo: 

— Gerai, kad berniūkštis nebelenda. Beje, kurgi jis? 

— Nežinau, - abejingai atsakė teta Petunija. - Viduj tikrai nėra. 

Dėdė Vernonas suniurzgė. 

- Žinių pažiūrėti... - su panieka pamėgdžiojo jis. - Norėčiau žinoti, ką 
jis iš tiesų rezga. Tarytum normaliam berniukui gali rūpėti, kas rodoma 
per žinias, - Dudlis jokios nuovokos neturi, kas vyksta pasaulyje, abejo- 
ju, ar žino premjero pavardę! Šiaip ar taip, apie jo veislę mūsų žinios 
tikrai nieko nepraneš... 

— Ša, Vernonai, - sudraudė jį teta Petunija, - langas atviras! 

— O taip, mieloji, atsiprašau. 

Dursliai nutilo. Haris klausėsi reklaminės dainelės apie „Fruit and 
Bran“ dribsnius žiūrėdamas, kaip pro šalį lėtai kiūtina ponia Fig, trenkta 
senutė, visai pasimaišiusi dėl kačių, gyvenanti šalimais, Glicinijų alėjoje. 
Susiraukusi ji kažką bambėjo sau po nosimi. Haris džiaugėsi, kad jį slepia 
krūmas, nes ponia Fig, kada tik sutikusi jį gatvėje, vis kviečia arbatos. Pa- 
sukusi už kampo, ji dingo iš akių, viduje vėl sududeno dėdė Vernonas: 

— Ar Dudulis svečiuose? 

— Pas Polkisus, - meiliai tarė teta Petunija. - Kiek jis draugų turi, kaip 
jį visi mėgsta... 

Haris vos neprunkštelėjo. Durslių kvailumas nenusakomas. Per šias 
vasaros atostogas jie prarijo visas paikas Dudlio melagystes apie arbatė- 
lę vis pas kitą jo gaujos bičą. Haris puikiai žinojo, kad Dudlis niekur ne- 
sisvečiuoja ir negeria arbatos. Kas vakarą jo gauja siaubia miesto parką, 
rūko ant gatvių kampų ir svaido akmenis į pravažiuojančius automobi- 
lius ar praeinančius vaikus. Vakarais vaikštinėdamas po Litl Vingingą, 
Haris juos matydavo. Atostogas Haris leido daugiausia vaikštinėdamas 
gatvėmis ir iš šiukšliadėžių rankiodamas išmestus laikraščius. 

Hario ausis pasiekė septintos valandos žinių užsklandos melodija, ir 
jam suspurdo širdis. Galbūt šįvakar... išlaukus visą mėnesį... 

Ispanijos bagažo išdavėjams streikuojant jau antrą savaitę, oro uostus 
užkimšo rekordinis skaičius žmonių... 

— Oi, aš jiems duočiau visam gyvenimui siestą, - nedavė pranešėjui 
užbaigti dėdė Vernonas, bet nesvarbu: lauke gėlių lysvėje Hariui atlėgo 
širdis. Jei būtų kas atsitikę, būtų pranešta pačioje pradžioje: mirtis ir su- 
griovimai svarbiau už įstrigusius atostogautojus. 

Jis giliai atsiduso ir užsižiūrėjo į skaisčiai mėlyną dangų. Kiekvieną 
mielą šitų atostogų dienelę tas pat: įtampa, laukimas, trumpas palengvė- 
jimas ir vėl didėjanti įtampa... Ir visada vis įkyresnis klausimas - kodėl 
iki tol nieko neįvyko. 

Jis toliau klausėsi: o gal išgirs ką nors tokio, ko Žiobarai nesugebės 
deramai suprasti —- paslaptingą dingimą ar kokį keistą nelaimingą atsi- 
tikimą... Tačiau po bagažo išdavėjų streiko ėjo reportažas apie sausrą 
pietryčiuose („Tikiuosi, kad tas kaimynas girdi! - subliuvo dėdė Verno- 
nas. - Tasai, kur trečią valandą ryto jau įjungia laistiklius'), paskui apie 
sraigtasparnį, kuris vos nesudužo viename Sario grafystės lauke, pas- 
kui apie žymios aktorės skyrybas su žymiu jos vyru („Tarsi mums rūpė- 
tų jų nešvankybes, — purkštelėjo teta Petunija, nors pati maniakiškai 
sekė šią bylą visuose žurnaluose, kokius tik galėjo pačiupti jos kaulėtos 
rankos). 

Haris užsimerkė gindamasis nuo žilpinančios vakaro saulės, o prane- 
šėjas toliau skaitė: Ir pagaliau - banguotoji papūgėlė Bangis rado naują būdą, 
kaip vasarą neperkaisti. Bangis, gyvenantis Penkių Plunksnų gatvėje Barnzly- 
je, išmoko slidinėti vandens slidėmis! Merė Dorkins išvyko sužinoti daugiau. 

Haris atsimerkė. Jeigu jau pranešinėja apie vandens slidžių sportu už- 
siimančias papūgėles, daugiau nieko doro nebeišgirsi. Jis atsargiai apsi- 
vertė ant pilvo, atsiklaupė ir jau norėjo keturpėsčias išropoti iš lysvės. 

Nespėjo nė pajudėti, kai labai greitai įvyko keletas dalykų. 

Mieguistą tylą perskrodė garsus, aidus pokštelėjimas, iš po pastatyto 
automobilio šmurkštelėjo ir kažkur pranyko katė, Durslių svetainėje pa- 
sigirdo riktelėjimas, griausmingi keiksmai ir dūžtantis porcelianas; tarsi 
sulaukęs ilgai laukto ženklo, Haris stryktelėjo išsitraukdamas iš po džin- 
sų juosmens ploną medinę lazdelę - visai kaip kardą iš makštų, bet sto- 

damasis žiebė galvą į atvirą langą. Nuo to bumbtelėjimo teta Petunija 
dar garsiau sukliko. 

Hariui pasirodė, kad galva skilo perpus. Ištryško ašaros, svyruoda- 
mas jis dar bandė įžiūrėti gatvėje kilusio triukšmo šaltinį, bet, nespėjus 
atsitiesti, pro atvirą langą išlindo dvi didelės raudonos letenos ir sugniaužė 
jam gerklę. 

— Padėk ją! - Hariui ausin suurzgė dėdė Vernonas. - Tučtuojau! Kol 
niekas nepamatė! 

— Paleiskit! — žioptelėjo Haris. Valandėlę jie galynėjosi, Haris kaire ranka 
mėgino atgniaužti storus kaip dešrelės dėdės pirštus, o dešine kietai te- 
begniaužė lazdelę. Paskui, kai viršugalvį žiauriai nudiegė skausmas, dė- 
dė Vernonas aiktelėjo ir Harį paleido it gavęs elektros smūgį. Regis, kaž- 
kokia neregima jėga perėjo per sūnėną atstumdama nuo jo. 

Haris uždusęs griuvo ant hortenzijos krūmo, bet atsikėlęs apsižvalgė. 
Nebuvo matyti nieko, kas būtų galėjęs sukelti tą pokštelėjimą, tačiau pro 
artimiausius langus jau žiopsojo keli veidai. Haris skubiai įsikišo lazdelę 
ir apsimetė niekuo dėtas. 

— Gražus vakaras! - sušuko dėdė Vernonas, modamas poniai Septin- 
tas Numeris kitoje gatvės pusėje, piktai spoksančiai per tinklines užuo- 
laidas. - Girdėjote, kaip pokštelėjo padanga? Su Petunija ko infarkto ne- 
gavome! 

Jis buvo šiurpiai išsišiepęs kaip koks maniakas, tad smalsūs kaimynai 
pagaliau dingo iš langų. Šiurpioji šypsena virto pykčio grimasa, kai dėdė 
Vernonas pamojo Hariui prieiti. 

Haris žengė artyn saugodamasis neprisiartinti tiek, kad ištiestos dė- 
dės Vernono rankos vėl galėtų jį pasiekti. 

— Ką tu sau manai, vaikėze? - sukriokė dėdė Vernonas. 

— Apie ką manau? - šaltai paklausė Haris, vis dar dairydamasis po 
gatvę, ar nepamatys tą pokštelėjimą sukėlusio Žmogaus. 

— Kaip kokiu startiniu pistoletu šovei po pat mūsų... 

— Nieko aš nešoviau, - tvirtai pasakė Haris. 

Šalia plačios burokinės dėdės Vernono fizionomijos išlindo liesas ar- 
kliškas tetos Petunijos veidas. Ji buvo įtūžusi. 

— Ko tu tykojai po mūsų langu? 

— Aha, Petunija, teisingai! Ką tu darei po mūsų langu, vaikėze? 

— Klausiausi žinių, - liūdnai atsakė Haris. 

— Klauseisi Žinių! Vėl?! 

— Jos gi kasdien keičiasi, - tarė Haris. 

— Nebūk labai gudrus, vaikėze! Noriu žinoti, ką iš tikrųjų rezgi. Ir ne- 
skiesk man daugiau apie žinias! Puikiai žinai, kad tavo veislė... 

— Tyliau, Vernonai, - sušvokštė teta Petunija, ir dėdė Vernonas taip 
pritildė balsą, jog Haris vos išgirdo. 

— „kad tavo veislė į mūsų Žinias nepatenka! 

— Tiek jūs ir Žinot, - suburbėjo Haris. 

Dursliai valandėlę spoksojo į jį. 

- Esi bjaurus melagiūkštis. O ką visos šitos pelėdos veikia, jeigu nene- 
šioja tau Žinių? —- sušnabždėjo teta Petunija. 

— Aha! - pergalingai sušnypštė dėdė Vernonas. - Liaukis mus mulki- 
nęs! Tartum nežinotume, kad visas žinias gauni iš tų šlykščių paukščių! 

Haris valandėle dvejojo. Labai sunku buvo sakyti tiesą, nors dėdė su 
dėdiene negalėjo nutuoku, kaip 'am negera prisipažinti. 

— Pelėdos... neneša man jokių Žinių, - tyliai tarė jis. 

— Netikiu, - atšovė tetą. 

— Ir aš ne, - kietai pritarė dėdė. 

— Mes Žinome, kad tu rengi šunybę, - tarė teta Petunija. 

— Supranti, mes nekvaili, - pridūrė dėdė Vernonas. 

— Va, čia tai naujiena, - metė Haris, vis labiau širsdamas, ir, nespėjus 
Dursliams jo sustabdyti, apsisuko, perbėgo veją, peržengė žemą sodo 
tvorą ir nudrožė gatve. | 

Suprato turėsiąs nemalonumų. Vėliau teks aiškintis dėdei su dėdiene 
ir atsiimti už akiplėšiškumą, bet kol kas jam tai nerūpėjo, yra svarbesnių 
dalykų. 

Haris neabejojo, kad tą poštelėjimą sukėlė kažkas atsirasdamas ar iš- 
nykdamas oru. Lygiai tokį pat garsą išgaruodamas sukeldavo namų el- 
fas Dobis. Nejaugi Dobis čia, Ligustrų gatvėje? Galbūt netgi šiuo metu 
seka paskui jį? Taip pagalvojęs Haris atsisuko pažiūrėti, bet gatvė buvo 
tuštutėlė, o juk Haris žinojo, kad Dobis nemoka pasidaryti nematomas. 

Jis ėjo beveik nepastebėdamas kelio, mat šią vasarą tiek kartų mynė 
šias gatves, jog kojos pačios nešė norima kryptimi. Kas keli žingsniai dirs- 
telėdavo per petį. Neabejojo, kad kai gulėjo tarp nuleipusių tetos Petuni- 
jos begonijų, prie jo prisiartino kažkas iš magijos pasaulio. Bet kodėl ne- 
užkalbino, kodėl nepasirodė, kodėl ir dabar slepiasi? 

Staiga tikrumas kažkur išnyko. 

O gal tas garsas buvo visai ne magiškas... Galbūt jis taip beviltiškai 
laukė nors menkiausio ženklo iš to pasaulio, kuriam priklauso, jog pa- 
prasčiausią triukšmą palaikė nežinia kuo? Iš kur jis gali Žinoti, ar tas pokš- 
telėjimas nereiškė, kad kas nors įsilaužė į kaimynų namą? 

Hariui net negera pasidarė, ir vėl užgriuvo visą vasarą kankinusi neviltis. 

Ryt rytą žadintuvas vėl suskambės penktą valandą, nes reikės sumo- 
kėti pelėdai, pristatančiai dienraštį „Magijos žinios ', bet ar verta beimti 
tą laikraštį? Šiomis dienomis Haris tik dirstelėdavo į pirmą puslapį ir laik- 
raštį išmesdavo: kai nukvakėliai, vadovaujantys laikraščiui, pagaliau su- 
pras, jog Voldemortas grįžo, apie tai rėks didžiausios antraštės, o Hariui 
tik tai ir rūpėjo. 

Jeigu pasiseks, pelėdos galbūt atneš laiškus nuo geriausių draugų, Ro- 
nio ir Hermionos, nors seniai žlugo viltys, kad tie jų laiškai praneš ką 
nors nauja. 

Be abejo, mes negalime daug kalbėti apie pats žinai ką... Mums liepta nieko 
svarbaus nerašyti, nes laiškai gali pasimesti... Mes labai užsiėmę, bet smul- 
kiau negalime papasakoti... Vyksta svarbūs dalykai, bet sužinosi, kai pasima- 
tysime... 

Tačiau kada gi jie pasimatys? Nė vienas nesiteikė nurodyti tikslios da- 
tos. Hermiona gimtadienio atviruke parašė: Tikiuosi greitai tave pamatyti, 

tačiau kada bus tas greitai? Kiek buvo galima suprasti iš miglotų užuo- 
minų laiškuose, Hermiona ir Ronis yra kartu, tikriausiai pas Ronio tėvus. 
Nesinori net galvoti, kaip jiedviem smagu Landynėje, kol jis čia tūno 
toje Ligustrų gatvėje. Iš tikrųjų jis taip ant jų įniršo, jog; net išmetė neati- 
daręs šokoladinių saldainių dėžę iš konditerijos „Devyni medūs', kurią 
jie buvo atsiuntę per gimimo dieną. Vėliau, vakarienės gavęs suvytusių 
salotų, gailėjosi išmetęs. 

Ir ką tie Ronis su Hermiona gali veikti? Kodėl jis, Haris, neturi kuo užsi- 
imti? Argi neįrodė sugebąs daugiau už juos? Nejau jie visi pamiršo, ką jis 
padaręs? Gal ne jis stovėjo tose kapinėse ir žiūrėjo, kaip miršta Sedrikas, 
ne jis buvo pririštas prie paminklo akmens ir vos nenužudytas? 

Negalvok apie tai, šimtąjį kartą tą vasarą liepė sau Haris. Tartum nega- 
na, kad naktį sapnuodamas vis atsiduria tose kapinėse, dar pradės ir die- 
ną apie jas galvoti... 

Jis pasuko į Magnolijų gatvę. Šone buvo skersgatvis, kur prie garažo 
pirmą sykį išvydo savo krikštatėvį. Sirijus bent jau, atrodo, supranta, kaip 
Haris jaučiasi. Tiesa, jo laiškai irgi nieko doro nepasakantys, tačiau juose 
nors nebūna kankinamų užuominų, tik paguodos ir įspėjimo žodžiai: 
Žinau, kaip tau tikriausiai sunku... Niekur nekišk nosies, ir viskas bus gerai... 
Būk atsargus, elkis apdairiai... 

Ką gi, galvojo Haris, kirsdamas Magnolijų gatvę ir pasileisdamas tam- 
sėjančio parko link, jis taip ir daro, kaip Sirijus liepė (beveik visą laiką). 
Bent jau atsispyrė pagundai pririšti lagaminą prie šluotos ir vienam 
zvimbti į Landynę. Iš tiesų Haris manė, kad jo elgesys tiesiog pavyzdin- 
gas, jeigu prisiminsi, kaip įsiėdė tas begalinis kiurksojimas Ligustrų gat- 
vėje, kai nieko daugiau nelieka, tik slėptis gėlių lysvėje bandant nugirsti 
kokią naujieną, galinčią pasakyti, ką veikia Valdovas Voldemortas. Vis 
dėlto pikta, jog tave moko apdairumo žmogus, kuris dvylika metų iška- 
lėjo burtininkų kalėjime Azkabane, iš ten pabėgo, pabandė galų gale įvyk- 
dyti žmogžudystę, už kurią buvo nuteistas, ir paskui išskrido ant vogto 
hipogrifo sparnų. 

Haris persirito per užrakintus parko vartus ir nuėjo per išdegusią Žo- 
lę. Parkas buvo tuščias kaip ir aplinkinės gatvės. Priėjęs sūpuokles, kles- 
telėjo į tas vieninteles, kurių Dudlis su draugeliais nespėjo sulaužyti, 
viena ranka įsitvėrė grandinės ir niūriai įsistebeilijo į žemę. Daugiau 
nebepavyks pasislėpti Durslių gėlių lysvėje. Rytoj reikės sugalvoti naują 
būdą, kaip pasiklausyti žinių. Kol kas nėra ko daugiau laukti, tik dar 
vienos neramios, sunkios nakties, mat jeigu nekankindavo košmarai 
apie Sedriką, jis sapnuodavo ilgus tamsius koridorius, visi jie baigda- 
vosi aklina siena ir užrakintomis durimis, dėl kurių, matyt, ir pabusda- 
vo kaip nesavas. Senąjį randą kaktoje irgi dažnai peršėdavo, bet jis ne- 
beapsigaudinėjo, Kad Ronis, Hermiona ar Sirijus labai tuo susidomėtų. 
Anksčiau skaudantis randas įspėdavo, kad Voldemortas vėl atgauna 
jėgas, tačiau dabar, kai Voldemortas grįžęs, jie tikriausiai jam tiktai pri- 
mins, jog nuolatinis peršulys visai suprantamas... nėra ko nerimauti... 
senas dalykas... 

Nuo tokios neteisybės jam norėjosi kaukti iš pykčio. Jeigu ne jis, nie- 
kas net nebūtų sužinojęs, kad Voldemortas grįžo! O visas atlygis - ketu- 
rias savaites ištūnoti Litl Vinginge atkirstam nuo magijos pasaulio ir galų 
gale niekingai tupėti tarp vystančių begonijų, kad išgirstum apie van- 
dens slidėmis lakstančią papūgėlę! Kaip Dumbldoras galėjo taip greitai 
jį pamiršti? Kodėl Ronis su Hermiona jo nepaėmė su savim? Kiek dar 
reikės kęsti Sirijaus pamokymus kantriai sėdėti ir būti geručiam? Arba 
kovoti su pagunda parašyti kvailoms „Magijos žinioms“, kad Voldemor- 
tas grįžo? Tokios piktos mintys sukosi Hario galvoje, temstant tvankiam 
aksominiam vakarui, kvepiant:šiltai sausai žolei, kai tylą drumstė tik eis- 
mo gausmas už parko tvoros. 

Nežinia, kiek laiko jis išsėdėjo sūpuoklėse, bet staiga pasigirdo balsai, 
nutraukdami jo apmąstymus. Haris pakėlė akis. Miglotuose gretimų gat- 
vių žibintų atšvaituose jis aiškiai pamatė per parką einančius žmones. 
Vienas jų plėšė nešvankią dainušką. Kiti kvatojo. Tyliai kleksėjo brangūs 
dviračiai, kuriuos jie vedėsi. 

Haris pažino kompaniją. Priešaky, lydimas ištikimų sėbrų, namo dro- 
žė ne kas kitas, o pusbrolis Dudlis Durslis. 

Dudlis buvo storas kaip visada, bet metus trukusi Žiauri dieta ir nau- 
jai atrastas talentas jo figūrą gerokai pakeitė. Kaip dėdė Vernonas girda- 
vosi kiekvienam, kas netingėdavo klausytis, Dudlis tapo pietryčių An- 
glijos mokyklų jaunių sunkiasvorių bokso čempionu. „Ši tauri sporto ša- 
ka“, kaip vadindavo boksą dėdė Vernonas, Dudlį pavertė dar didesniu 
pabaisa, negu jis Hariui atrodė pradžios mokykloje, kai Dudlis treniruo- 
davosi tvatydamas jį. Haris nė kiek nebebijojo savo pusbrolio, tačiau ne- 
manė, jog reikėtų džiaugtis tuo, kad Dudlis moka skaudžiau ir taikliau 
smogti. Apylinkės vaikai bijojo Dudlio kaip ugnies - dar labiau negu „to 
Poterių bernioko", kuris, kaip jiems buvo aiškinama, esąs užkietėjęs chu- 
liganas, priverstinai lankęs Šv. Bruto nepataisomų paauglių centrą. 

Haris stebėjo slenkančias per žolę tamsias figūras ir spėliojo, ką gi jie 
šiandien primušė. Atsigręžkit, pajuto galvojąs. Nagi... atsigręžkit... 

Jeigu Dudlio draugeliai jį pamatys čia sėdint, garantuotai pasuks prie 
jo, ir ką tada darys Dudlis? Gaujos akivaizdoje nenorės prastai pasirody- 
ti, tačiau bijos Harį užkabinti... Tikrai būtų įdomu žiūrėti, kaip Dudlis 
nsiryžta pulti, pakankinti jį, negalintį atsilygint tuo pačiu... O jeigu kiti 
mėgintų Harį mušti, jis pasirengęs - turi lazdelę. Tegul tik pabando... Mie- 
lai išgieš apmaudą ant berniūkščių, kurie kitados jo gyvenimą buvo pa- 
vertę pragaru. 

Bet jie neatsisuko, jo nepamatė, beveik jau pasiekė tvorą. Haris vos 
susivaldė jiems nesušukęs. Nelabai protinga veltis į peštynes... Nevalia 
griebtis magijos... Jam vėl grėstų pašalinimas. 

Dudlio gaujos balsai nutolo. Jų jau nebesimatė, jie ėjo Magnolijų gatve. 

Na, matai, Sirijau, Liūdnai pamanė Haris. Koks apdairus elgesys. Niekur 
nekišau nosies. Visiška priešybė tam, ką tu pats darei. 

Jis atsistojo ir pasirąžė. Teta Petunija ir dėdė Vernonas, rodos, įsitikinę, 
kad kada tik Dudlis parsiranda namo, visada tinkamas laikas, o nors ke- 
lios minutės po to - jau per vėlu. Dėdė Vernonas grasino Harį užrakinti 


15 


HakRis POTERIS 


sandėliuke, jeigu dar kada nors pareis namo paskui Dudlį, taigi, tramdy- 
damas žiovulį ir vis dar susiraukęs, Haris nupėdino prie vartų. 

Kaip ir Ligustrų, Magnolijų gatvė buvo apstatyta dideliais keturkam- 
piais namais su tobulai nuskustomis vejomis, visų jų šeimininkai buvo 
dideli ir drūti, važinėjo nublizgintais kaip ir dėdės Vernono automobi- 
liais. Litl Vingingas Hariui labiau patiko vakare, kai tamsoje ryškiai švie- 
čia užuolaidomis uždangstytų langų kvadratai ir nėra jokio pavojaus, 
kad praeidamas pro tuos namus išgirs bambant apie „chuliganišką jo 
išvaizdą. Jis žengė sparčiai, todėl pusiaukelėje vėl išvydo Dudlio gaują: 
jie atsisveikino prie Magnolijų gatvės. Haris įlindo į didelės alyvos šešėlį 
ir laukė. 

— ..Žviegė kaip paršas, ar ne? - visiems žvengiant, pasakė Malkolmas. 

— Gražus smūgis dešine, Bosai Di, - pagyrė Pirsas. 

— Rytoj tuo pačiu laiku? - paklausė Dudlis. 

— Renkamės pas mane, mano tėvų nebus namie, - tarė Gordonas. 

— Tai iki, - atsisveikino Dudlis. 

— Iki, Dudai! 

— Iki, Bosai Di! 

Haris palaukė, kol gauja nutols, tada išlindo iš po alyvos. Jų balsams 
vėl nutolus, jis įsuko į Magnolijų gatvę ir sparčiai mindamas netrukus 
prisivijo Dudlį tiek, kad galėjo jį pašaukti. Dudlis drožė žvaliai, patyliu- 
kais niūniuodamas. 

— Ei, Bosai Di! 

Dudlis atsisuko. 

— A, čia tu, - burbtelėjo. 

— Nuo kadaesi „Bosas Di ? - paklausė Haris. 

— Užsičiaupk, - atkirto Dudlis nusigręždamas. 

— Geras vardas, - nusijuokė Haris ir greičiau paėjęs susilygino su Dud- 
liu. - Bet man tu visad būsi „Dudliukas raguoliukas“. 

— Sakiau, užsičiaupk! - krioktelėjo Dudlis, sugniauždamas kumščius 
it kumpius. 

— Ar draugai nežino, kad mama tave šitaip vadina? 

— Užsirauk. 

— Jai kažkodėl neliepi užsiraukti. Tada gal tave galima vadinti „pupu- 
liu“ arba „Duduliu mažuliu'? 

Dudlis nieko nesakė. Regis, visos valios pastangos buvo skirtos tam, 
kad netrenktų Hariui. 

— Taigi ką šįvakar pridaužei? - jau be šypsenos paklausė Haris. - Vėl 
kokį dešimtmetį pyplį? Žinau, kad užvakar patvarkei Marką Ivansą... 

— Pats prašėsi, - suniurnėjo Dudlis. 

— Ką tu sakai? 

— Jis mane erzino. 

— Tikrai? Gal sakė, kad esi panašus į kiaulę, išmokytą vaikščioti dviem 
kojom? Tai ne patyčia, Dudai, o gryna tiesa. 

Dudlis pakrutino žiauną. Hariui buvo be galo smagu matyti, kaip Dud- 
lis siunta. Toks jausmas, lyg visą savo apmaudą perpila Dudliui, kitaip 
būtų sprogęs. 

Jie pasuko siauru skersgatviu, kur Haris pirmą kartą išvydo Sirijų, tai 
buvo trumpiausias kelias tarp Magnolijų gatvės ir Glicinijų alėjos. Jame 
buvo tuščia ir daug tamsiau negu gatvėse, kurias jis jungė, nes čia nesto- 
vėjo Žibintai. Jų žingsnius sugėrė iš vieno šono garažo siena, iš kito — 
aukšta tvora. 

— Manai, esi labai kietas, kad nešiojiesi tą daikčiuką? — po kelių sekun- 
džių prabilo Dudlis. 

— Kokį daikčiuką? 

— Tą... tą, kurį slepi. 

Haris vėl nusijuokė. 

— Ne toks esi kvailas, kaip atrodai, Dudli? Bet, manau, jeigu būtum, 
negalėtum vienu laiku eiti ir kalbėti. 

Haris išsitraukė lazdelę. Matė, kaip Dudlis šnairuoja į ją. 

— Tau uždrausta, - tuoj pat pasakė Dudlis. - Žinau, kad uždrausta. 
Būtum išmestas iš tos išsigimėliškos mokyklos. 

— O iš kur žinai, Bosai Di, kad taisyklės nepakeistos? 

— Nepakeistos, - tarė Dudlis, bet nelabai tvirtai. 

Haris tyliai nusijuokė. 

— Per skystos blauzdos pulti mane be to daikčiuko, ar ne? - nusišaipė 
Dudlis. 

— O tau, kad prikultum dešimtmetį, reikia tik keturių draugelių už 
nugaros. Kaip dėl to bokso titulo, kuriuo taip giriesi? Kiek metų buvo 
tavo priešininkui? Septyneri? Aštuoneri? 

— Šešiolika, jei nori žinoti, - atšovė Dudlis. - Kai jį nokautavau, dvide- 
šimt minučių neatsigavo, o buvo dukart sunkesnis už tave. Palauk, pasa- 
kysiu tėčiui, kad išsitraukei tą daikčiuką... 

— Jau bėgsi pas tėvelį, ką? Ar jo raguoliukas bokso čempionas išsigan- 
do nedorojo Hario lazdelės? 

— Naktį ne taip drąsu, ką? - vaipėsi Dudlis. 

— Dabar vakaras, Raguoliuk. Taip vadiname laiką, kai štai šitaip su- 
temnsta. 

— Aš kalbu apie laiką, kai tu būni lovoje! - niršo Dudlis. 
plačioje fizionomijoje švietė pergalinga išraiška. 

— Ką reiškia, kad lovoje aš ne toks drąsus? - visiškai suglumo Haris. — 
Ko aš ten turėčiau bijoti, pagalvių ar dar ko? 

— Vakar naktį tave girdėjau, — net uždusęs išpoškino Dudlis. - Kalbė- 
jai per miegus. Dejavai. 

— Ką čia šneki? - gynėsi Haris, tačiau širdį tarsi replės suspaudė. Praei- 
tą naktį jis vėl sapnavo tas kapines. 

Dudlis šaižiai nusikvatojo, paskui plonu verkšlenančiu balseliu pa- 
kartojo, ką girdėjęs: 

— „Nežudyk Sedriko! Nežudyk Sedriko!' Kas tasai Sedrikas? Tavo drau- 
gužis? 

- Aš... Tu meluoji, - negalvodamas tarė Haris, bet burna išdžiūvo. Ži- 
nojo, kad Dudlis nemeluoja, - kitaip iš kur žinotų apie Sedriką? 

— „Tėti, gelbėk, tėti! Jis mane užmuš, tėti! Uūūhū!“ 

— Nutilk, - ramiai tarė Haris. - Nutilk, Dudli, aš tave įspėju. 

— „Gelbėk, tėti! Mama, gelbėk! Jis nužudė Sedriką! Jis ir mane...“ Ne- 
drįsk atkreipti į mane šito daikto! 

Dudlis pasitraukė atatupstas prie garažo sienos. Haris nutaikė lazde- 
lės galą tiesiai Dudliui į širdį. Jautė, kaip gyslose verda keturiolikos metų 
neapykanta Dudliui, - kažin ką atiduotų už tai, kad dabar galėtų smogti 
kerais, taip Dudlį užburti, kad tasai paršliaužtų namo kaip vabalas, beža- 
dis padaras, išleidęs čiupiklius... 

— Daugiau nedrįsk apie tai nė prasižioti. Supratai? 

— Taikyk tą daiktą į ką nors kita! 

— Aš klausiu, ar supratai? 

— Taikyk į ką nors kita! 

— AR SUPRATAI? 

— ATITRAUK TĄ DAIKTĄ NUO... 

Dudlis keistai žioptelėjo, lyg būtų įkištas į ledinį vandenį. 

Naktis kažkuo pasikeitė. Žvaigždėmis nusėtas tamsiai mėlynas dan- 
gus staiga tapo juodas kaip derva, be jokio žiburėlio: žvaigždės, mėnulis, 
blausi žibintų šviesa, sklindanti pro kitą skersgatvio galą, - viskas išny- 
ko. Nutilo tolimas automobilių gausmas ir medžių šnaresys. Malonus 
vakaras ūmiai pasidarė šiurpiai, geliamai šaltas. Juos gaubė visiška, ne- 
įžvelgiama ir tyli tamsa, sakytum kažkieno milžiniška ranka ant viso skers- 
gatvio būtų užmetusi storą šaltą mantiją, kuri juos apakino. 

Akimirką Hariui pasirodė, jog netyčiomis jis panaudojo magiją, nors 
iš paskutiniųjų valdėsi to nedaryti, bet paskui protas jausmams pakuž- 
dėjo, kad jis juk neturi galios užgesinti žvaigždžių. Ėmė dairytis į visas 
puses, tačiau tamsa prilipo prie akių kaip koks besvoris šydas. 

Hariui prie ausies paklaikęs sustugo Dudlis. 

— Kką tu darai? Lliaukis! 

— Nieko aš nedarau! Užsičiaupk ir nejudėk! 

— Aš nematau! Aš apakau! Aš... 

— Sakiau užsičiaupti! 

Haris stovėjo nė nekrustelėdamas, vedžiodamas nereginčiomis aki- 
mis kairėn dešinėn. Buvo taip šalta, kad visas drebėjo, rankos pašiurpo, 
plaukeliai ant sprando pasišiaušė - jis išplėtė akis kiek galėdamas ir aklu 
žvilgsniu bandė perskrosti tamsą. 

Neįmanoma... Jų negali čia būti... tik ne Litl Vinginge... Jis ištempė 
ausis. Pirmiausia juos išgirstų, tik tada pamatytų... 

— Aš pasakysiu tėčiui, - sucypė Dudlis. - Kur mes esame? Ką tu da... 

— Ar neužsičiaupsi? - sušnypštė Haris. - Aš stengiuosi įsiklau... 

Ir jis nutilo. Išgirdęs tai, ką bijojo išgirsti. 

Be jų, skersgatvyje dar kažkas buvo, kažkas kimiai ir šaižiai šnopavo. 
Drebantį nuo šalčio Harį nusmelkė klaikus siaubas. 

— Ggana! Liaukis! Pamatysi, kaip primušiu! 

— Dudli, tyliau... 

BAC! 

Hariui į galvos šoną trenkė kumštis, pakeldamas į orą. Akyse sumirgo 
baltos žiežirbos. Antrą kartą per tą pačią valandą Hariui pasirodė, kad 
galva skilo perpus. Jis žnektelėjo ant žemės, lazdelė išsprūdo iš rankos ir 
nulėkė šonan. 

— Dudli, pusgalvi! - suriko Haris, ašarodamas iš skausmo ir keturpės- 
čias karštligiškai grabaliodamas juodumoje. Girdėjo, kaip Dudlis nuke- 
pėstavo tolyn, bet atsitrenkė į tvorą. 

- DUDLI, SUGRĮŽK! TU BĖGI TIESIAI Į JUOS! 

Šiurpus klyksmas, ir Dudlio žingsniai nutilo. Tą pačią akimirką Haris 
pakaušiu pajuto ledinį šaltį, galintį reikšti tik viena. Ir ne tik viena. 

— DUDLI, TYLĖK! KĄ NORI DARYK, BET TYLĖK! Lazdelė! - mur- 
mėjo Haris, naršydamas rankomis viską aplinkui. - Kurgi lazdelė... pasi- 
rodyk... Lumos! 

Burtažodį ištarė savaime, galvodamas, kaip jam reikia šviesos, kad su- 
rastų lazdelę, - ir, kokia laimė, per sprindį nuo dešinės rankos suspindo 
švieselė: lazdelės galas įsižiebė. Haris griebė lazdelę, atsistojo ir apsisuko. 

Širdis nusirito į kulnus. 

Į jį, sklęsdama viršum Žemės, plaukė aukšta figūra su gobtuvu, iš po 
apsiausto nesimatė nei rankų, nei kojų. Skriedama ji siurbė naktų. 

Traukdamasis atatupstas, Haris iškėlė lazdelę. 

Expecto patronum! 

Sidabrinė dūmų sruogelė išlindo iš lazdelės galo, ir Psichas stabtelėjo, 
bet burtai reikiamai nesuveikė. Klupinėdamas Haris traukėsi toliau, o 
Psichas slinko artyn, siaubas užgulė smegenis... susikaupk... 

Iš po Psicho apsiausto išlindo pilkos gličios, apipuvusios rankos ir sie- 
kė jo. Hariui ūžė ausyse. 

Expecto patronum! 

Jo balsas pačiam pasirodė tolimas ir slopus. Vėl išvinguriavo dūmelis, 
retesnis už aną, nuskriejo tolyn... Jis daugiau negali, negali iššaukti kerų. 

Staiga jo galvoje suskambo juokas, aštrus plonas juokas. Pajuto, kaip 
plaučius užpildo, kaip jį skandina šlykštus, mirties šalčiu dvelkiantis Psi- 
cho alsavimas. Galvok... prisimink ką nors laimingo... 

Bet širdyje nejautė jokios laimės. Lediniai Psicho pirštai jau gniaužė 
gerklę. Tas plonas juokas garsėjo ir garsėjo, o galvoje prabilo balsas: Nu- 
silenk mirčiai, Hari. Tau gal net neskaudės. Aš nežinau... Ne karto nesu miręs... 

Daugiau jis niekad nebematys Ronio ir Hermionos... 

Ir dusdamas aiškiai kaip dieną išvydo jų veidus. 

EXPECTO PATRONUM! 

Iš Hario lazdelės smaigalio išsiveržė didžiulis sidabrinis elnias, ragais 
trenkė ton vieton, kur turėjo būti Psicho širdis, ir pamėklę nubloškė at- 
gal į tamsą. Elnio vejamas besvoris Psichas pralaimėjęs nusklendė šalin 
lyg šikšnosparnis. 

- Čionai! - šaukė Haris elniui. Apsisukęs jis nudūmė skersgatviu iškė- 
les lazdelę. - Dudli! Dudli! 

Netrukus juos pavijo. Dudlis gulėjo susirietęs ant žemės, rankomis 
užsidengęs veidą. Prie jo buvo palinkęs antras Psichas, gliaumėtais pirš- 
tais sugniaužęs jo riešus, bandė atitraukti nuo veido delnus, lėtai ir be- 

veik švelniai, o pats jau lenkėsi prie Dudlio veido tarsi ketindamas pabu- 
čiuoti. 

— Griebk jį! - suriko Haris, ir jo sukurtas sidabrinis elnias prašvilpė 
pro šalį. Psicho beakis veidas buvo vos per kelis colius nuo Dudlio bur- 
nos, kai jį kliudė elnio ragai. Šmėkla švystelėjo į orą kaip ir jos bendrinin- 
kė, tada nulėkė tolyn, kur ją prarijo tamsa. Elnias nušuoliavo į skersgat- 
vio galą ir ištirpo sidabrinėje migloje. 

Vėl sušvito mėnulis, žvaigždės ir gatvės Žibintai. Papūtė šiltas vėjelis. 
Netoli soduose sušlamėjo medžiai, Magnolijų gatvėje vėl įprastai suūžė 
automobiliai. Haris stovėjo kaip įkastas, visais pojūčiais grįždamas į nor- 
malybę. Netrukus pajuto, kad marškinėliai prilipę prie kūno: visą išmu- 
šė prakaitas. 

Negalėjo patikėti tuo, kas įvyko. Psichai čia, Litl Vinginge. 

Dudlis gulėjo ant žemės verkšlendamas ir virpėdamas. Haris pasilen- 
kė pažiūrėti, ar jis pajėgs atsistoti, bet staiga išgirdo kažką atbėgant. Ne- 
galvodamas vėl iškėlė lazdelę ir atsigręžė į prašalaitį. 

Prie jų atkurnėjo ponia Fig, trenktoji kaimynė. Žili plaukai buvo iš- 
lindę iš po tinklelio, ant rankos makalavo barškanti regztė, kojos čiuk- 
šėjo didelėse languotose šlepetėse. Haris jau buvo skubiai beslepiąs laz- 
delę, bet... 

— Kur ją kiši, kvaileli! - suspigo ji. - Kas, jeigu jų čia daugiau sklando? 
Oi, užmušiu tą Mandangą Flečerį! 


ANTRAS SKYRIUS 


Pelėdų desantas 


— Ką? - išsižiojo Haris. 

— Jis išnyko! - grąžė rankas ponia Fig. - Pas kažką derėtis dėl kelių 
katilų, nukritusių nuo kažkieno šluotos! Sakiau, nugalabysiu, jeigu pasi- 
judins iš namų, ir še tau! Psichai! Dar laimė, kad pasakiau ponui Tiblsui. 
Tačiau nėra laiko čia stoviniuoti. Greičiau, reikia tave kuo greičiau prista- 
tyti namo. Aš jį užmušiu! 

— Bet... - Naujiena, kad jo dėl kačių pasimaišiusi kaimynė žino, kas 
yra Psichai, Harį pribloškė ne mažiau negu patys Psichai, atsiradę skers- 
gatvyje. - Nejau jūs... ragana? 

— Aš esu Nevertėlė, ką Mandangas puikiai Žino, tad kaipgi galėjau tau 
padėt nugalėti tuos Psichus? Jis tave paliko be jokios priedangos, o juk 
buvau įspėjusi... 

- Šitas Mandangas mane seka? Pala... Ten buvo jis! Išnyko oru iš mano 
namų kiemo! 

— Taip taip taip, tačiau dėl viso pikto pasiunčiau poną Tiblsą po auto- 
mobiliu, ponas Tiblsas grįžęs mane įspėjo, bet kol pasiekiau tavo na- 
mus, jau buvai dingęs... O dabar... Varge, ką pasakys Dumbldoras! O 
tu! - aprėkė ji tebedrybsantį ant žemės Dudlį. - Judink savo storą už- 
pakalį, mikliau! 

- Jūs pažįstate Dumbldorą? - dar labiau nustebo Haris. 

— Aišku, pažįstu, kas gi nepažįsta Dumbldoro? Bet greičiau... Jeigu jie 
grįš, iš manęs bus maža naudos, nesu pavertusi net arbatos pakelio. 

Ji pasilenkė, griebė Dudlio leteną savo sudžiūvusiomis rankelėmis ir 
timptelėjo. 

— Stokis, tu niekam tikęs griozde, stokis! 

Tačiau Dudlis arba nenorėjo, arba nepajėgė judintis. Jis tebegulėjo dre- 
bėdamas ir pilku veidu, sučiaupęs lūpas. 

— Duokit man. - Haris suėmė Dudlio ranką ir iš visų jėgų ėmė tempti. 
Vargais negalais jį pastatė ant kojų. Dudlis, atrodė, tuoj nualps. Mažutės 
akys vartaliojosi, veidu žliaugė prakaitas. Vos Haris paleido, jis pavojin- 
gai susiūbavo. 

— Greičiau! - isteriškai sučirpė ponia Fig. 

Vieną didžiulę Dudlio ranką Haris užsidėjo ant peties ir ėmė vilkti jį 
gatvės pusėn net linkdamas nuo tokio svorio. Ponia Fig, nerimastingai 
dairydamasi, kiceno priešaky. 

— Išsiimk lazdelę, - patarė ji Glicinijų alėjoje. - Bala nematė to Slaptu- 
mo statuto, ir taip jau susilauksim pirties, taigi verčiau kentėti dėl slibino 
negu dėl jo kiaušinio. Na, o tas Dalinis nepilnamečių magijos apriboji- 
mas... Šito Dumbldoras ir bijojo... Kas tenai gatvės gale? A, ponas Prenti- 
sas... Neslėpk lazdelės, berniuk, kiek reikės kartoti, kad iš manęs jokios 
naudos? 

Nelengva buvo velkant Dudlį nulaikyti lazdelę. Haris nekantriai niūk- 
telėjo pusbroliui šonan, tačiau Dudlis berods buvo praradęs bet kokį no- 
rą savarankiškai judėti. Jis sudribo Hariui ant peties, didžiulės pėdos vil- 
kosi Žeme. 

— Ponia Fig, kodėl man nepasisakėt esanti Nevertėlė? - paklausė Ha- 
ris, šniokštuodamas nuo naštos. - Šitiek kartų buvau pas jus. Kodėl nie- 
ko nesakėte? 

— Dumbldoro paliepimu. Turėjau sergėti tave, bet nieko nesakyti, esi 
per jaunas. Atleisk, Hari, kad tiek tave prikankinau, tačiau Dursliai nie- 
kad nebūtų tavęs leidę pas mane, jeigu būtų matę, jog tau patinka. Ne- 
lengva buvo, patikėk. Bet, dievaži, - tragiškai prabilo ji, vėl grąžydama 
rankas, — kai apie tai išgirs Dumbldoras... Kaip Mandangas galėjo tave 
palikti, jis turėjo budėti iki vidurnakčio. Kurgi jis? Kaip aš Dumbldorui 
pranešiu, kas atsitiko? Juk nemoku keliauti oru. 

— Aš turiu pelėdą, galiu paskolinti, - sudejavo Haris, galvodamas, ar 
nuo Dudlio svorio jam kartais nelūš nugarkaulis. 

— Hari, tu nesupranti. Dumbldoras turės veikti kuo greičiau, ministe- 
rija turi savo būdų nepilnamečių magijai susekti, jie jau žino, gali būt 
ramus. 

— Bet man reikėjo atsikratyti Psichais, negalėjau apsieiti be magijos. 
Man rodos, ministerija labiau susirūpins dėl to, kad Psichai skraidžioja 
aplink Glicinijų alėją, ar ne? 

— Ak, vaikeli, gerai, kad taip būtų, bet bijau... MANDANGAI FLECERI, 
AŠ TAVE UŽMUŠIU! 

Nuaidėjo garsus pokštelėjimas, oras pakvipo alkoholiu ir paplėkusiu 
tabaku, ir prieš juos išdygo kresnas nesiskutęs žmogelis apibrizgusiu ap- 
siaustu. Trumputės klišos kojos, ilgi nutįsę rudi plaukai ir raudonos iš- 
sprogusios akys - tikras nuliūdęs basetas. Glėbyje laikė sugniaužęs si- 
dabrinės spalvos ryšulį. Haris bemat atpažino neregimąjį apsiaustą. 

— Kas yr, Fige? - paklausė Mandangas, spoksodamas čia į ponią Fig, 
čia į Harį su Dudliu. - Tu gi esi įslaptinta? 

— Aš tau duosiu įslaptintą! - suriko ponia Fig. - Psichai pasirodė, tu 
niekam tikęs veltėdi ir vagie! 

— Psichai? - išsigandęs pakartojo Mandangas. - Psichai čia? 

— Taip, čia, tu šikšnosparnių mėšlo krūva, čia! - kliegė ponia Fig. — Psi- 
chai berniuką užpuolė per tavo pamainą! 

— Perkūnėlis, - tik ištarė Mandangas, vedžiodamas akimis nuo ponios 
Fig prie Hario ir atgal. - Perkūnėlis, aš... 

— O tu išrūkai pirkti vogtų katilų! Ar nesakiau būti namie? Nesakiau? 

— Aš... hm... aš... - visai susigėdo Mandangas. - Supranti, pasitaikė to- 
kia gera proga... 

Ponia Fig užsimojo savo regzte ir ėmė tvatyti jam per veidą ir spran- 
dą. Sprendžiant iš garso, ten turėjo būti kačių maisto skardinės. 

— Oi, atstok, atstok, nukvakusi baidykle! Kas nors turi pranešti Dumbl- 
dorui. 

— Taip, tu-ri! - šaukė ponia Fig, karšdama Mandangui kailį kačių maisto 
pilna regzte. - Bus ge-riau, jei-gu pats ir pra-ne-ši, ir pa-sa-ky-si, ko-dėl 
tavęs čia ne-bu-vo! 

— Tik nepamesk savo plaukų tinklelio! - sušuko Mandangas, užsiden- 
gęs rankomis galvą ir susigūžęs. - Lekiu jau, lekiu! 

Vėl garsus pokšt, ir jis išnyko. 

— Tikiuosi, Dumbldoras jį nudobs! - riktelėjo įniršusi ponia Fig. - Grei- 
čiau, Hari, ko dabar trepsi? 

Haris nutarė neeikvoti parako aiškinant jai, kad su Dudliu ant kupros 
iš viso vos gali paslinkti. Trūktelėjęs pusiau bežadį Dudlį, nusvirduliavo 
pirmyn. 

— Palydėsiu tave iki durų, - tarė ponia Fig, kai jie įsuko į Ligustrų gat- 
vę. - Jeigu kartais jų dar maišytųsi... Dievaži, kokia nelaimė! Ir vienui 
vienas turėjai juos atremti... O juk Dumbldoras liepė žūtbūt saugoti ta- 
ve, kad tau neprireiktų griebtis magijos. Ką gi, neverta verkti dėl palieto 
eliksyro... Tačiau katė jau įsisuko tarp elfų. 

— Vadinasi, - išspaudė Haris, - Dumbldoras... liepė mane... sekti? 

— Na, Žinoma, - nekantriai atsakė ponia Fig. - Nejau tikėjaisi, kad po 
viso to, kas nutiko birželį, jis tau leis maklinėti vienam? Dievulėliau, ber- 
niuk, o aš girdėjau, kad esi protingas. Gerai... Drožk vidun ir sėdėk, — 
pasakė ji prie ketvirto numerio vartų. - Manau, gana greitai kas nors su 
tavim susisieks. 

— Ką jūs dabar darysite? - skubiai paklausė Haris. 

— Eisiu tiesiai namo, - tarė ponia Fig. Ji apsidairė po tamsią gatvę ir 
sudrebėjo. - Reikės laukti tolesnių nurodymų. O tu būk namie. Laba- 
naktis. 

— Palaukit, nenueikit! Aš noriu žinoti... 

Bet ponia Fig jau nusiskubino šlepsėdama savo šlepetėmis ir barškin- 
dama regzte. 

— Palaukit! - dar šūktelėjo Haris. Jis turėjo milijoną klausimų kiekvie- 
nam žmogui, kuris tik bendravo su Dumbldoru, tačiau per kelias sekun- 

des ponią Fig prarijo tamsa. Susiraukęs Haris patraukė slystantį Dudlį ir 
sunkiai, vargingai nusivilko sodo taku. 

Prieškambaryje degė šviesa. Haris įsikišo lazdelę už džinsų juosmens 
ir paskambino į duris. Už jų matė, kaip tetos Petunijos siluetas vis didėja, 
didėja iškraipytas banguoto lauko durų stiklo. 

— Duduli! Jau kaip ir laikas būtų, aš net pradėjau... pradėjau... Duduli, 
kas tau? 

Haris pašnairavo į Dudlį ir laiku išnėrė iš po jo rankos. Dudlis pažalia- 
vęs pasvyravo vienoj vietoj... tada išsižiojo ir apvėmė visą kilimėlį prie 
durų. 

— DUDULI! Duduli, kas tau atsitiko? Vernonai? VERNONAI! 

Iš svetainės išplumpino Hario dėdė, krutindamas ruoniškus ūsus, kaip 
visada, kai būdavo susijaudinęs. Jis nuskubėjo padėti tetai Petunijai per- 
vesti per slenkstį nepastovinčio Dudlio. Buvo sudėtinga, nes reikėjo sau- 
gotis neįlipt į vėmalus. 

— Jisai serga, Vernonai! 

— Kas yra, sūnau? Kas atsitiko? Gal ponia Polkis ko nors uždavė prie 
arbatos? 

— Kodėl tu visas purvinas, vaikeli? Gal ant žemės gulėjai? 

— Pala... Tikiuosi, nebuvai užpultas, sūnau? 

Teta Petunija suspiegė. 

— Skambink policijai, Vernonai! Pupuli, brangusis, pasakyk ką nors 
mamytei! Ką jie tau padarė? 

Per visą tą makalienę niekas nė nepastebėjo Hario, o jam tik to terei- 
kėjo. Jis sugebėjo įsmukti vidun dėdei nespėjus užtrenkti durų, ir kol 
Dursliai triukšmingai vairavo Dudlį į virtuvę, Haris atsargiai ir tyliai nu- 
sėlino prie laiptų. 

- Kas tai padarė, sūnau? Pasakyk vardus. Mes juos prigriebsim, nesi- 
jaudink. 

— Ššš! Jis kažką nori sakyti, Vernonai! Ką, pupuli? Sakyk mamytei! 

Haris jau žengė ant apatinės pakopos, kai Dudlis atgavo žadą. 

— Jis. 

Haris taip ir sustingo laukdamas sprogimo. 

- VAIKĖZE, EIKŠ ČIA! 

Ir bijodamas, ir širsdamas, Haris lėtai nukėlė koją nuo laiptelio ir nu- 
dūlino paskui Durslius į virtuvę. 

Po tamsos lauke skrupulingai švari virtuvė nerealiai blizgėjo. Teta Pe- 
tunija privedė Dudlį prie kėdės. Jis tebebuvo pažaliavęs ir be jėgų. Dėdė 
Vernonas stovėjo priešais indų džiovyklą žaibuodamas į Harį primerk- 
tomis akutėmis. 

— Ką tu padarei mano sūnui? - grėsmingai suurzgė jis. 

— Nieko, - atsakė Haris, puikiai žinodamas, kad dėdė Vernonas nepa- 
tikės. 

— Kąjjis tau padarė, pupulį? - drebančiu balsu paklausė ir teta Petuni- 
ja, šluostydama vėmalus nuo Dudlio odinės striukės priešakio. - Ar tik, 
branguti, ar tik ne pats Žinai ką... Gal jis panaudojo... tą savo daiktą? 

Lėtai ir sunkiai Dudlis linktelėjo. 

— Ne! - riktelėjo Haris. Teta Petunija sudejavo, o dėdė Vernonas su- 
gniaužė kumščius. 

Kaip tik tą akimirką pro virtuvės langą ūžtelėjo liepsnotoji pelėda. 
Vos nekliudydama dėdės Vernono galvos, ji perskrido virtuvę, Hariui 
prie kojų numetė didelį pergamento voką, atneštą snape, grakščiai apsi- 
suko sparnų galiukais brūkštelėdama šaldytuvo viršų ir, purptelėjusi lau- 
kan, nušvilpė per sodą. 

- PELĖDOS! - suriko dėdė Vernonasir užtrenkė langą. Smilkinyje pik- 
tai pulsavo išpampusi gysla. - VĖL PELĖDOS! DAUGIAU MANO 
NAMUOSE NEBUS JOKIŲ PELĖDŲ! 

Bet Haris jau atplėšė voką ir išėmė laišką. Kakle tankiai tvinksėjo 
pulsas. 

Gerb. p. Poteri, 


mums buvo pranešta, kad šį vakarą devintą valandą dvidešimt trys minu- 
tės Žiobarų gyvenamajame rajone ir Žiobaro akivaizdoje panaudojote Gy- 
nėjo kerus. 

Už tokį sunkų nusižengimą Daliniam paauglių magijos apribojimo 
įstatymui esate pašalintas iš Hogvartso burtų ir kerėjimo mokyklos. Ne- 
trukus į jūsų gyvenamąją vietą prisistatys ministerijos atstovai sunaikin- 
ti burtų lazdeles. 

Kadangi jau turite oficialų įspėjimą už tai, jog nusižengėte Tarptauti- 
nės burtininkų sąjungos Tarptautinio magijos slaptumo kodekso 13-tam 
skirsniui, apgailestaudami pranešame, kad turite atvykti į drausminį svars- 
tymą, įvyksiantį rugpjūčio dvyliktą dieną, devintą valandą Magijos mi- 
nisterijoje. 

Geriausios kloties, 

pagarbiai - 

Mafalda Hopkirk, 

Neleistino magijos vartojimo kontrolės tarnyba, 

Magijos ministerija 


Haris du kartus perskaitė laišką. Beveik negirdėjo, ką rėkauja teta Petu- 
nija su dėde Vernonu. Galvoje buvo ledinė tuštuma. 5ąmonę, it nuodin- 
ga strėlė, pervėrė vienui viena mintis. Jis pašalintas iš Hogvartso. Viskas 
baigta. Daugiau jis tenai nebegrįš. 
šaukė sugniaužęs kumščius, teta Petunija apkabino vėl vemiantį Dudlį. 
Laikinai apkvaišusios Hario smegenys lyg ir pabudo. Netrukus į jūsų 
gyvenamąją vietą prisistatys ministerijos atstovai sunaikinti burtų lazdelės. Yra 
tik vienas išsigelbėjimas. Bėgti - tučtuojau. Haris nežinojo, kur dėsis, bet 
neabejojo vienu dalyku: Hogvartse ar kur kitur, tačiau burtų lazdelė bus 
reikalinga. Kaip apdujęs jis išsitraukė ją ir pasigręžė eiti iš virtuvės. 

— Kur dabar susiruošei? - užriko dėdė Vernonas. Hariui neatsakius, jis 
puolė jam skersai kelio. - Aš dar nebaigiau, vaikėze! 

— Pasitraukit, — ramiai tarė Haris. 

— Niekur neisi, o paaiškinsi, kaip mano sūnus... 

— Jeigu nepraleisit, aš jus užkeiksiu, - pagrasino Haris, iškeldamas laz- 
delę. 

— Šituo manęs nepagasdinsi! - šaukė dėdė Vernonas. - Žinau, jog tau 
neleidžiama jos naudoti už to beprotnamio, kurį tu vadini mokykla, ribų! 

— Tas beprotnamis mane pašalino, - tarė Haris. — Taigi ką noriu, tą da- 
rau. Duodu tris sekundes. Vienas. Du... 

Virtuvėje baisingai trinktelėjo. Teta Petunija sužvigo, dėdė Vernonas 
pritūpė, o Haris trečią kartą šį vakarą ėmė žvalgytis triukšmo priežasties, 
dėl kurios buvo nekaltas. Ir tuoj pat pamatė: lauke ant palangės tupėjo 
apdujusi ir pasišiaušusi pelėda, ką tik atsitrenkusi į uždaro lango stiklą. 

Nepaisydamas dėdės Vernono gailingo šauksmo: „Pelėdos!“, Haris pri- 
bėgo prie lango ir atidarė. Pelėda atkišo kojytę, ant kurios buvo pririštas 
mažutis pergamento ritinėlis, pasipurtė ir, kai tik Haris paėmė laišką, nu- 
skrido. Drebančiais pirštais Haris atvyniojo antrą Žinutę, paskubomis pa- 
kraigliotą juodu rašalu. 


Hari, 


Dumbldoras ką tik atvyko į Magijos ministeriją ir stengiasi viską sure- 
guliuoti. NEIK IŠ DĖDĖS IR DĖDIENĖS NAMŲ. DAUGIAU JOKIOS 
MAGIJOS. NEATIDUOK LAZDELĖS. 


Artūras Vizlis 


Dumbldoras stengiasi viską sureguliuoti... Ką tai reiškia? Ar Dumbldo- 
ras turi tiek galios, kad įveiktų Magijos ministeriją? Gal kartais nusišyp- 
sos laimė ir jam bus leista grįžti į Hogvartsą? Hario širdyje nedrąsiai ėmė 
kelti galvą viltis, bet ją beregint užgniaužė panika - įdomu, kaip jis gali 

be magijos neatiduoti lazdelės? Tektų stoti dvikovon su ministerijos pa- 
reigūnais, o tada tik džiaukis išsisukęs nuo Azkabano, ką jau kalbėt apie 
pašalinimą iš mokyklos. 

Mintys lėkė kaip pašėlusios. Galima sprukti, tačiau tada pavojus, kad 
pagaus ministerija, o galima sėdėti čia ir laukti. Labai traukė pirmoji ga- 
limybė, tačiau ponas Vizlis linki jam tiktai gera... Be to, iki tol Dumbldo- 
ras yra sureguliavęs dar ne tokius dalykus. 

— Gerai, - tarė Haris, - aš apsigalvojau, pasilieku. 

Jis klestelėjo prie stalo priešais Dudlį ir tetą Petuniją. Dursliai aiškiai 
apstulbo, kai jis taip staigiai pakeitė kursą. Tetulė graudžiai pažvelgė į 
dėdę Vernoną. Gysla smilkinyje pulsavo dar pikčiau. 

— Kas atsiuntė tas velnio pelėdas? - suriaumojo jis. 

— Pirmąją - Magijos ministerija, ji atnešė pašalinimo nutartį, - ramiai 
paaiškino Haris. Ausimis gaudė kiekvieną garsą lauke - ar neartėja mi- 
nisterijos atstovai, todėl lengviau ir geriau buvo atsakyti į dėdės klausi- 
mą, negu užsitraukti naują jo pykčio protrūkį. - Antroji buvo nuo mano 
draugo Ronio tėčio, kuris dirba ministerijoje. 

— Magijos ministerija? - sustugo dėdė Vernonas. - Tokie kaip jūs pri- 
klauso vyriausybei? O, tada viskas, viskas aišku, nereikia stebėtis, kad ša- 
lis eina šunims šėko pjauti. 

Hariui niekaip neatsiliepus, dėdė žybtelėjo akimis ir spjaute išspjovė: 

— Ir kodėl gi tave išmetė? 

— Kad panaudojau magiją. 

— AHA! - tvojo kumščiu dėdė Vernonas į šaldytuvo viršų, net durelės 
atsidarė. Ant grindų nukrito ir prakiuro keli indeliai su neriebiomis Dudlio 
užkandėlėmis. - Taigi prisipažįsti! Ką tu Dudliui padarei? 

— Nieko, - nebe taip ramiai atsakė Haris. - Tenai ne aš... 

— Tu, - netikėtai bambtelėjo Dudlis, ir dėdė su dėdiene ėmė mataruoti 
rankomis tildydami Harį ir palinkdami prie Dudlio. 

— Sakyk, sūnau, - ragino dėdė Vernonas, - ką jis padarė? 

— Pasakok, branguti, - sukuždėjo teta Petunija. 

— Nutaikė į mane lazdelę, - sumurmėjo Dudlis. 

— Taip, nutaikiau, bet nepanaudojau... - piktai pradėjo Haris. 

— TYLĖT! - vienu balsu suriko dėdė su dėdiene. 

— Pasakok, sūnau, - pakartojo dėdė Vernonas, nuožmiai krutinda- 
mas ūsus. 

— Pasidarė tamsu, - kimiai išlemeno Dudlis. - Juoda tamsa. O tadaiš... 
išgirdau... balsus. Gal... galvoje. 

Teta Petunija ir dėdė Vernonas pakraupę susižvelgė. Jiems nemėgsta- 
miausias dalykas pasaulyje buvo magija, po to - kaimynai, dažniau už 
juos apeinantys draudimą laistyti vejas iš žarnų, tačiau Žmonės, girdin- 
tys galvoje balsus, pagal nepatikimumą tikrai buvo bent jau dešimtoj 
vietoj. Jie veikiausiai pamanė, jog Dudlis kraustosi iš proto. 

— Kokius gi balsus tu girdėjai, pupuli? - suvapėjo teta Petunija, visa 
perbalusi ir su ašaromis akyse. 

Tačiau Dudlis nesugebėjo paaiškinti. Jis vėl sudrebėjo ir papurtė savo 
didelę šviesiaplaukę galvą. Nepaisant gūdžios baimės, užgulusios po pir- 
mojo laiško, Hariui pasidarė šiek tiek smalsu. Psichai priverčia žmogų 
vėl išgyventi blogiausias gyvenimo akimirkas. Ką gi turėjo girdėti išle- 
pintas, išpopintas storžievis Dudlis? 

— Kaipgi tu parvirtai, sūnau? — nenormaliai tyliu balsu, tarsi sėdėtų 
prie labai sunkaus ligonio lovos, paklausė dėdė Vernonas. 

— Su... suklupau, - prisipažino Dudlis. - O tada... 

Jis parodė į savo plačią krūtinę. Haris suprato. Dudlis prisiminė lipnų 
šaltį, tvinstantį į plaučius, kai iš tavęs ištraukiamos viltis ir laimė. 

— Kraupas, - sugargė Dudlis. - Šaltis. Baisus šaltis. 

— Gerai, - pabrėžtinai ramiai tarė dėdė Vernonas, kai teta Petunija su- 
sirūpinusi pridėjo Dudliui prie kaktos delną žiūrėdama, ar neturi karš- 
čio. —- Kas toliau buvo, Duduli? 

— Atrodė... atrodė... lyg aš... lyg aš... 

— Lyg niekad nebebūsiu laimingas, - abejingai pasufleravo Haris. 

— Taip, — vis dar drebėdamas patvirtino Dudlis. 

— Tai va! -jau garsiai ir aiškiai pareiškė dėdė Vernonas atsistodamas. — 
Mano sūnui tu užleidai kažkokius idiotiškus kerus, kad jis imtų girdėti 
balsus ir tikėti, jog; yra... pasmerktas kentėti ar panašiai? Taip? 

— Kiek kartų reikės kartoti? - nebeištvėrė Haris. - Ne aš tai padariau! 
Psichų pora. 

— Ko pora? Kas čia per nesąmonė? 

— Psi-chai, - lėtai pakartojo Haris. - Jų buvo du. 

— Ir kas tie velnio nešti ir pamesti Psichai? 

— Jie saugo Azkabaną, burtininkų kalėjimą, - atsakė teta Petunija. 

Po šių žodžių stojo spengianti tyla. Staiga teta Petunija užsiėmė bur- 
ną, lyg jai būtų išsprūdęs koks baisus keiksmažodis. Dėdė Vernonas iš- 
vertė akis. Haris visai nebeteko nuovokos. Ponia Fig - vienas dalykas, 
tačiau teta Petunija? 

— Iš kur jūs žinote? - paklausė nustėręs. 

Teta Petunija, regis, pati savimi pasibaisėjo. Ji bailiai ir kaltai pažvelgė 
į dėdę Vernoną ir nuleido ranką atidengdama arkliškus dantis. 

— Girdėjau, kaip tas... baisus bernas... sakė jai... prieš daugelį metų, — 
sugergždė. 

— Jeigu kalbat apie mano mamą ir tėtį, kodėl neminit jų vardų? — 
garsiai pasipiktino Haris, tačiau teta jo nesiklausė. Buvo siaubingai su- 
mišusi. 

Haris negalėjo atsistebėti. Išskyrus vieną pykčio priepuolį prieš keletą 
metų, kai teta Petunija išvadino Hario motiną iškrypėle, daugiau jis ne- 
girdėjo, kad ji kada užsimintų apie seserį. Neįtikėtina, kad ji taip ilgai 
išlaikė galvoje šį faktą apie magijos pasaulį, nors šiaip visada iš kailio 
nėrėsi apsimesdama, jog tokio išvis nėra. 

Dėdė Vernonas išsižiojo, susičiaupė, vėl išsižiojo, vėl susičiaupė ir ta- 
da, matyt, stengdamasis prisiminti, kaip žmonės kalba, trečią kartą išsi- 
žiojo ir ėmė mekenti: 

— Taigi.. aa... hmm... jų tikrai... esa... sama... tų... kaip jie? 

Teta Petunija linktelėjo. 

Dėdė Vernonas dairėsi į Petuniją, į Dudlį, į Harį tarsi tikėdamasis, kad 
kuris nors jų šūktels: „Melagių diena!“ Kai niekas nešūktelėjo, jis vėl išsi- 
žiojo, bet jam nebereikėjo su tokiu vargu ieškoti žodžių, nes atskrido tre- 
čia tą vakarą pelėda. Ji įlėkė pro atvirą langą tarsi plunksnuotas patran- 
kos sviedinys ir triukšmingai nutūpė ant stalo. Visi trys Dursliai išsigan- 
dę pašoko. Iš pelėdos snapo Haris ištraukė antrą valdiškai atrodantį vo- 
ką ir atplėšė, o pelėda išplasnojo į naktį. 

— Gana tų pelėdų, - pavargusiu balsu sumurmėjo dėdė Vernonas ir 
nutrepsėjęs prie lango jį vėl uždarė. 


Gerb. p. Poteri, 


papildydama savo laišką, pasiųstą maždaug prieš dvidešimt dvi minu- 
tes, Magijos ministerija praneša atšaukusi savo nutarimą sunaikinti jūsų 
burtų lazdelę. Galite ją turėti iki drausminio svarstymo rugpjūčio duylik- 
tą dieną, kai bus priimtas oficialus sprendimas. 

Po pokalbio su Hogvartso burtų ir kerėjimo mokyklos direktoriumi, 
ministerija priėjo išvadą, kad jūsų pašalinimo klausimas irgi bus spren- 
džiamas per minėetąjį svarstymą. Tuo tarpu jūsų buvimas mokykloje su- 
stabdytas iki tyrimo pabaigos. 

Su geriausiais linkėjimais, 

pagarbiai 

Mafalda Hopkirk, 

Neleistino magijos vartojimo kontrolės tarnyba, 

Magijos ministerija 


Šį laišką Haris greitai perskaitė tris kartus. Krūtinę spaudę gniaužtai šiek 
tiek atsileido sužinojus, jog nėra galutinai pašalintas, nors baimė ir nesu- 
mažėjo. Berods viską lems tasai svarstymas rugpjūčio dvyliktą. 

— Na? - grąžino Har į tikrovę dėdė Vernonas. - Kas dar? Ar tau jau 
skyrė kokią bausmę? Ar jūsų veislei skiriama mirties bausmė? - viltingai 
pridūrė jis. 

— Man reikės vykti į svarstymą, - atsakė Haris. 

— Ir ten tave nuteis? 

— Turbūt. 

— Tada nenustoju vilties, - įzėlė dėdė Vernonas. 

— Na, eisiu, jeigu jau viskas, - tarė Haris stodamasis. Troško būti vie- 
nas, galvoti, gal net parašyti laišką Roniui, Hermionai arba Sirijui. 

— NE, PO GALAIS, NE VISKAS! - sustaugė dėdė Vernonas. - SĖSKIS! 

— Ko dar? - suirzo Haris. 

— DUDLIS! - suriko dėdė Vernonas. - Noriu tiksliai žinot, kas atsitiko 
mano sūnui. 

— PUIKU! - riktelėjo ir Haris, nepajusdamas, kaip iš pykčio taip su- 
spaudė lazdelę, jog ji paleido raudonų ir auksinių žiežirbų spiečių. Visi 
trys Dursliai persigandę atšlijo. 

— Mes su Dudliu buvome skersgatvyje tarp Magnolijų gatvės ir Glici- 
nijų alėjos, - greit ėmė pasakoti Haris, tramdydamas nuoskaudą. - Dud- 
lis sumanė mane pagąsdinti, aš išsitraukiau lazdelę, bet jos nepanaudo- 
jau. Tada pasirodė du Psichai... 

— Bet kas yra tie Psichai? - tūžmingai paklausė dėdė Vernonas. - Ką gi 
jie daro? 

— Sakiau - ištraukia iš žmogaus visą laimę. O jei pasiseka, pabučiuoja... 

— Pabučiuoja? - išplėtė akis dėdė Vernonas. - Kaip suprasti? 

- Jie tai vadina bučiniu - kai pro burną išsiurbia Žmogaus sielą. 

Teta Petunija aiktelėjo. 

— Sielą? O jie neatėmė... jis tebetuni?.. 

Ji suėmė Dudliui už pečių ir supurtė lyg norėdama įsitikinti, ar viduje 
tebebarška siela. 

— Na, aišku, kad neatėmė, jeigu būtų atėmę, suprastumėt, - beviltiš- 
kai aiškino Haris. 

— Atmušei juos, sūnau? - garsiai tarė dėdė Vernonas, aiškiai stengda- 
masis grąžinti pokalbį į jam suprantamą plotmę. - Davei porą gerų niuk- 
sų, ką? 

— Psichui neįmanoma duoti gero niukso, - iškošė Haris. 

— Ko tada jam nieko blogo neatsitiko? - pratrūko dėdė Vernonas. — 
Kodėl jis tada ne tuščias? 

— Nes aš panaudojau Gynėjo... 

ŪŽT Iš virtuvės židinio angos, garsiai vasnodama sparnais ir pažer- 
dama pelenų debesį, išskrido ketvirta pelėda. 

— DĖL DIEVO MEILĖS! - suriaumojo dėdė Vernonas, išpešdamas sau 
kuokštą ūsų, ko seniai nebebuvo daręs. - SAKAU, NELEISIU ČIA 
PELĖDŲ, NEPAKĘSIU JOKIŲ PELĖDŲ! 

Tačiau Haris jau nurišo nuo kojelės pergamento ritinėlį. Taip šventai 
tikėjo laišką būsiant nuo Dumbldoro, paaiškinsiant viską: Psichų pasiro- 
dymą, ponią Fig, ministerijos kėslus ir kaip jis, Dumbldoras, ketina viską 
sutvarkyti, kad pirmą kartą gyvenime nusivylė pažinęs Sirijaus raštą. Nė- 
maž nepaisydamas, kaip dėdė Vernonas koneveikia pelėdas ir markstosi 
siūbtelėjus dar vienam debesiui dulkių, kai paskutinė atvykėlė išburbėjo 
atgal pro kaminą, Haris perskaitė Sirijaus laiškutį. 

Artūras mums ką tik papasakojo, kas atsitiko. Ką nori, daryk, tik neišeik iš 
namų. 

Hariui tos dvi eilutės pasirodė toks nepakankamas atsakas tam, kas 
šįvakar nutiko, jog jis net apvertė pergamento skiautelę ieškodamas laiš- 
ko tesinio, bet nieko nerado. 

Jį vėl suėmė pyktis. Nejau už tai, kad vienui vienas, savo jėgomis, at- 
sigynė nuo dviejų Psichų, niekas nepagirs: „Šaunuolis“? Ir ponas Vizlis, 
ir Sirijus rašė taip, lyg jis būtų prasikaltęs, o jie taupytų priekaištus tol, 
kol galutinai įsitikins, kokia padaryta žala. 

— „kad po mano namus skraidžiotų pulkai pelėdų! To neleisiu, vaikė- 
ze, neleisiu... 

— Aš negaliu toms pelėdoms uždrausti, kad jos čia skristų, - atšovė 
Haris, suglamžydamas saujoj Sirijaus laiškelį. 

— Noriu išgirsti tiesą apie tai, kas ten šįvakar buvo, - pareikalavo dėdė 
Vernonas. - Jeigu Dudlį užpuolė tie Psichai, kodėl gi tu pašalintas? Pats 
prisipažinai daręs pats Žinai ką! 

Hans giliai, lėtai įkvėpė. Vėl ėmė skaudėti galvą. Labiausiai norėjo 
ištrūkti iš virtuvės ir atsidurti kuo toliau nuo Durslių. 

— Kad atsikratyčiau Psichų, aš panaudojau Gynėjo kerus, - tvardyda- 
masis pasakė Haris. - Jie vieninteliai juos įveikia. 

— Tačiau ką Litl Vinginge tie Psichai veikia? - piktinosi dėdė Vernonas. 

— Ką aš Žinau, - burbtelėjo Haris. - Neturiu supratimo. 

Plieskiant dienos šviesos lempai, galva jau tiesiog plyšo. Pyktis atslū- 
go. Jautėsi kaip išsunktas. Dursliai spoksojo į jį. 

— Dėl taves, - kietai tarė dėdė Vernonas. - Žinau, vaikėze, kad tai kaž- 
kaip susiję su tavim. Kurių galų kitaip jie būtų čia pasirodę? Tu tikriausiai 
esi vienintelis... vienintelis... - Matyt, jis niekaip neprisivertė ištarti Žo- 
džio „burtininkas . - Vienintelis pats žinai kas visoj grafystėj. 

— Aš nežinau, ko jiems čia reikia. 

Tačiau dėdės Vernono žodžiai išvargusias Hario smegenis vėl išjudi- 
no. Tikrai - ko Psichai atsibeldė į Litl Vingingą? Kaip galėjo būti tik sutapi- 
mas tai, jog jie atsklendė į skersgatvį, kuriuo ėjo Haris? Ar juos kas pasiun- 
tė? Gal Magijos ministerija Psichų nebesuvaldo? Galjie paliko Azkabaną ir 
prisidėjo prie Voldemorto, kaip ir buvo pranašavęs Dumbldoras? 

— Sakai, tie Psichai saugo kažkokį kvailą kalėjimą? — dar paklausė dė- 
dė, klupinėdamas paskui Hario mintis. 

— Taip. 

Kad nors nustotų plyšusi galva, kad nors jis galėtų išeit iš virtuvės, 
užsidaryti savo tamsiame kambaryje ir pagalvoti... 

— Oho! Jie atvyko tavęs suimti! - pergalingai pranešė dėdė, pagaliau 
padaręs neginčijamą išvadą. - Juk taip, vaikėze? Tu slapstaisi nuo įsta- 
tymo! 

— Nuo nieko aš nesislapstau, - papurtė galvą Haris, lyg vaikydamas 
įkyrią musę, ir toliau įtemptai galvojo. 

— Tada kodėl... 

- Tikriausiai jis juos pasiuntė, - tyliai tarė Haris - labiau sau negu dė- 
dei Vernonui. 

— Kas toksai? Kas juos tikriausiai pasiuntė? 

— Valdovas Voldemortas. 

Hariui neaiškiai toptelėjo mintis: kaip keista, jog Dursliai, krūpsintys, 
besiraukantys ir aikčiojantys nuo žodžių „burtininkas“, „magiškas ar 
„burtų lazdelė“, nė nemirktelėjo išgirdę pikčiausio visų laikų raganiaus 
vardą. 

— Valdovas... pala, - suraukė kaktą dėdė Vernonas, o jo kiauliškose 
akutėse ėmė rastis lyg ir suvokimas. - Esu girdėjęs tokį... tai tas, kuris... 

— Nužudė mano tėvus, taip, - užbaigė Haris. 

— Bet jo nebėr, - nekantriai burbtelėjo dėdė, niekuo neparodydamas, 
kad Hario tėvų nužudymas gali būti skaudi tema. - Tas milžiniškas riog- 
la sakė. Jo nebėr. 

- Jis grįžo, - sunkiai tarė Haris. 

Baisiai keista stovėti čia, kaip operacinė švarioje tetos Petunijos virtu- 
vėje, šalia naujausios markės šaldytuvo, plačiaekranio televizoriaus, ir 
ramiai šnekučiuotis su dėdė Vernonu apie Valdovą Voldemortą. Psichų 
pasirodymas Litl Vinginge pramušė didžiąją neregimą sieną, kuri skyrė 
klaikiai nemagišką Ligustrų gatvės pasaulėlį nuo pasaulio anapus. Bala 
žino kaip du Hario gyvenimai susipynė ir susikeitė vietomis: Dursliai 
sau klausinėja visokių dalykų apie magijos pasaulį, ponia Fig pažįstama 
su Dumbldoru, kita vertus, Psichai bastosi po Litl Vingingą, o jis gali nie- 
kad nebegrįžt į Hogvartsą. Galvoje dar pikčiau ėmė tvinkčioti. 

— Grįžo? —- sušnibždėjo teta Petunija. 
kartą gyvenime, Haris iki galo suvokė, jog teta Petunija yra jo mamos 
sesuo. Nebūtų galėjęs pasakyti, kodėl ši mintis dabar jį taip pribloškė. 
Pirmiausia pajuto, kad šiame kambaryje jis nėra vienintelis, bent kiek 
suvokiantis, ką reiškia Valdovo Voldemorto grįžimas. Teta Petunija kaip 
gyva įjį taip nežiūrėdavo. Jos didelės blausios akys (tokios nepanašios į 
sesers) buvo ne prisimerkusios iš pykčio ar pasidygėjimo, o išplėstos ir 
baimingos. Tarsi niršios saviapgaulės kaukė, kurios teta nenusiėmė visą 

Hario gyvenimą, - kad atseit nėra jokios magijos ir jokio kito pasaulio, 
be to, kuriame gyvena ji su dėde Vernonu, - būtų ėmusi ir nukritusi. 

— Taip, - tarė Haris jau tik tetai. - Grįžo prieš mėnesį. Aš jį mačiau. 

Jos rankos apgraibom susirado plačius oda apvilktus Dudlio pečius ir 
suspaudė. 

— Pala, - murmtelėjo dėdė Vernonas, žiūrėdamas čia į žmoną, čia į Ha- 
rį, akivaizdžiai suglumintas ir užgautas tarp jų netikėtai atsiradusio su- 
pratimo. - Pala. Sakai, tas Voldikažkas grįžo. 

— Taip. 

— Tas, kuris nužudė tavo tėvus. 

— Taip. 

— Ir dabar jis pasiuntė dėl tavęs Psichus? 

— Taip atrodo, - atsakė Haris. 

— Aišku, - tarė dėdė Vernonas, nužvelgdamas abudu ir timptelėda- 
mas aukštyn kelnes. Jis tiesiog beregint pūtėsi ir didėjo, raudonas vei- 
das, regis, išsitempė. - Tada viskas aišku, - pareiškė išpūsdamas krūtinę, 
net marškiniai subraškėjo per siūles. - Gali nešdintis iš šitų namų, vaikėze! 

— Ką? - dar nesusigaudė Haris. 

— Girdėjai. LAUK! - sustaugė dėdė Vernonas, net ir teta Petunija su 
Dudliu pašoko. - LAUK! LAUK! Seniai turėjau tai padaryti! Pelėdos skrai- 
džioja į mano namus kaip į savo peryklą, sproginėja pudingai, sugriau- 
nama pusė svetainės, Dudliui išauga uodega, Mardžė kybo palubėje lyg 
balionas, o dar tas skraidantis „Ford Anglia“... LAUK! LAUK! Užtenka! 
Tavęs čia nebėr! Nebebūsi čia, jei kažkoks beprotis tave gaudo, nebekelsi 
pavojaus mano žmonai ir sūnui, nebeužtrauksi mums bėdos. Jeigu už- 
baigsi taip kaip ir tavo niekam tikę tėvai, tebūnie! LAUK! 

Haris stovėjo tarsi priaugęs prie grindų. Kaire ranka gniaužė laiškus 
iš ministerijos, nuo pono Vizlio ir Sirijaus. Ką nori, daryk, tik neišeik iš na- 
mų. NEIK IŠ DĖDĖS IR DĖDIENĖS NAMŲ. 

— Girdėjai? - Dėdė Vernonas palinko artyn, jo stambus raudonas vei- 
das atsidūrė prie pat Hario, net seilės ant jo užtiško. - Pirmyn! Prieš pus- 

valandį pats veržeisi išeit! Dink iš čia, ir kad daugiau neperžengtum šito 
slenksčio! Nežinau, kodėl iš pat pradžių tave paėmėm, Mardžė tiesą sa- 
kė, reikėjo atiduot į našlaičių prieglaudą. Per daug minkšti buvom, vel- 
niai rautų, manėm, kad galėsim visa tai išvaryt iš tavęs, manėm, kad ga- 
lėsim išaugint normalų, bet tu buvai iš prigimties pagedęs, todėl užten- 
ka... Pelėdos! 

Penktoji pelėda šovė iš kamino taip greitai, kad atsitrenkė į grindis, 
tik tada vėl pakilo garsiai rėkdama. Haris iškėlė ranką norėdamas pa- 
čiupti raudoną voką, bet pelėda nuskriejo tiesiai į tetą Petuniją. Ji riktelė- 
jusi susigūžė ir užsidengė veidą. Pelėda numetė raudonąjį voką jai ant 
galvos, apsisuko ir vėl įlindo į židinį. 

Haris puolė paimti laiško, tačiau teta atsistojusi jį pralenkė. 

— Galite atplėšti, - pasakė Haris, - bet aš vis tiek girdėsiu, kas parašy- 
ta. Tai Žvieglys. 

— Palik jį, Petunija! - suriko dėdė Vernonas. - Neliesk, gali būti pavo- 
jingas. 

- Bet jis man adresuotas, - drebančiu balsu tarė teta. - Vernonai, žiū- 
rėk, mano adresas! Poniai Petunijai Dursli, Virtuvė, Ligustrų g. Nr. 4... — 
Pakraupusi ji žagtelėjo, mat raudonasis vokas ėmė rūkti. 

— Atplėškit! - paragino ją Haris. - Ir perskaitykit. Vis tiek jis ims rėkti. 

— Ne. 

Tetai Petunijai drebėjo ranka. Paklaikusiomis akimis apsižvalgė po vir- 
tuvę lyg ieškodama kelio pabėgti, bet per vėlai - vokas suliepsnojo. Pe- 
tunija suklykė ir jį išmetė. 

Iš laiško, degančio ant stalo, pasklido baisingas balsas, aidu atsimu- 
šantis mažoje virtuvės erdvėje. 

Prisimink, Petunija, paskutinį. 

Teta Petunija vos nenualpo. Ji susmuko šalia Dudlio kaip maišas ir užsi- 
dengė veidą delnais. Vokas su laišku tyliai baigė degti ir virto pelenais. 

— Čia dabar kas? - kimiai paklausė dėdė. - Kas... nesuprantu... Petu- 
nija... 

Teta Petunija tylėjo. Dudlis išsižiojęs kvailai spoksojo į motiną. Tyla 
sprogo iš skausmo. 

— Petunija, brangioji? —- nedrąsiai tarė dėdė. - Pe... Petunija? 

Ji pakėlė galvą. Visa drebėjo. Sunkiai nurijo seilę. 

— Berniukas... berniukas turės pasilikti, Vernonai, - gailiai pasakė. 

— Kaga? 

- Jis pasilieka pas mus, - pasakė ji, nežiūrėdama į Harį. Vėl atsistojo. 

— Jis... Bet, Petunija... 

— Jeigu išvarysime, kaimynai pradės kalbėti, - pasakė ji, greit atgavusi 
savo įprastą griežtą stilių, nors tebebuvo mirtinai išbalusi. - Ims klausi- 
nėti visokių nemalonių dalykų, norės sužinoti, kur jis pasidėjo. Gausime 
jį laikyti. 

Dėdė Vernonas subliūško kaip sena padanga. 

— Bet, Petunija, brangute... 

Teta Petunija į jį nė negrįžtelėjo. 

— Būk savo kambaryje, - liepė Hariui. - Nė kojos iš namų. Eik miegoti. 

Haris nejudėjo. 

- Kas atsiuntė Žvieglį? 

— Jokių klausimų, - nukirto teta Petunija. 

— Nejau ir jūs pažįstama su burtininkais? 

— Sakiau eit į lovą! 

— Ką tai reiškia? Prisimink paskutinį - ką? 

— Į lovą! 

— Kaip atsitiko, kad... 

— GIRDĖJAI, KĄ SAKĖ TETA? MARŠ Į LOVĄ! 


TREČIAS SKYRIUS 


Avangardas 


Mane ką tik buvo užpuolę Psichai, aš galiu būti išmestas iš Hogvartso. Noriu 
žinoti, kas darosi ir kada iš čia išvyksiu. 

Savo tamsiame miegamajame Haris iškart puolė prie stalo ir parašė 
tris vienodus laiškelius. Pirmąjį adresavo Sirijui, antrąjį - Roniui, o tre- 
čiąjį - Hermionai. Jo pelėda Hedviga tuo tarpu medžiojo, narvelis ant 
stalo stovėjo tuščias. Laukdamas jos grįžtant, Haris mynė po kambarį. 
Galvą skaudėjo, smegenys buvo per daug įsitempusios, kad norėtų mie- 
go, nors akys peršėjo iš nuovargio. Nugarą maudė nuo Dudlio, o du gu- 
zai galvoje - kur užsigavo į lango rėmą ir kur sudavė Dudlis - skaudžiai 
tvinkčiojo. 

Jis vaikščiojo ir vaikščiojo graužiamas apmaudo ir nevilties, sukandęs 
dantis ir gniauždamas kumščius, retkarčiais piktai dėbtelėdamas į tuščią 
žvaigždėtą dangų. Psichus kažkas pasiunčia jo sugauti, ponia Fig ir Man- 
dangas Flečeris slapčiomis jį seka, tada pašalinimas iš Hogvartso ir svars- 
tymas Magijos ministerijoje - ir niekas nesiteikia jam paaiškinti, kas gi 
vyksta. 

Ir kas, kas vis dėlto slypėjo toje Žvieglio žinutėje? Kieno balsas taip 
klaikiai, taip grėsmingai sudrebino virtuvę? 

Kodėl jis čia uždarytas ir nieko jam nepranešama? Kodėl visi su juo 
elgiasi kaip su neklaužada vaikeliu? Daugiau jokios magijos, būk namie... 

Praeidamas paspyrė mokyklinį lagaminą, tačiau pyktis nė kiek nesu- 
mažėjo, nes prie visų kitų kūno skausmų prisidėjo dar ir sumuštas kojos 
pirštas. 

Jam šlubčiojant palei langą, it mažytis vaiduokliukas įskrido Hedviga, 
tyliai mosuodama sparnais. 

— Pagaliau! - burbtelėjo Haris, kai ji minkštai nutūpė ant narvelio. — 
Padėk tą daiktą, turiu tau darbo. 

Hedvigos apvalios gintarinės akys priekaištingai žvelgė į jį viršum ne- 
gyvos varlės snape. 

— Eikš, — tarė jis. Paėmęs tris pergamento ritinėlius ir odines virveles, 
pririšo juos prie žŽvynuotos kojelės. - Nešk tiesiai Sirijui, Roniui ir Her- 
mionai ir negrįžk be gerų ilgų atsakymų. Jei reikės, tol kapok snapu, kol 
parašys padoraus ilgumo laiškus. Supratai? 

Hedviga tyliai suūkė nepaleisdama iš snapo varlės. 

— Na, keliauk, - liepė Haris. 

Ji pakilo ir išskrido. Jai pranykus, Haris nenusirengęs dribo į lovą ir 
įsmeigė akis į lubas. Jau ir taip negera, o dar ėmė graužti sąžinė, kam 
buvo toks piktas su Hedviga, juk ji - jo vienintelė bičiulė ketvirtame Li- 
gustrų gatvės name. Bet jis jai atsilygins, kai parneš Sirijaus, Ronio ir 
Hermionos atsakymus. 

Jie turi greit parašyti, negali nepaisyti Psichų išpuolio. Tikriausiai ry- 
toj atsibudęs gaus tris storus vokus, o juose - laiškus, pilnus užuojautos 
ir planų, kaip jį kuo greičiau išgabenti į Landynę. Po tokios malonios 
minties jį ir apėmė miegas. 


* 


Tačiau rytą Hedviga negrįžo. Haris visą dieną prasėdėjo savo kambary- 
je, išlindo tik į tualetą. Tris kartus teta Petunija kišo jam valgyt pro kačių 
landą, kurią prieš tris vasaras iškirto duryse dėdė Vernonas. Kas kartą ją 
išgirdęs, Haris mėgindavo klausinėti apie Žvieglį, bet lygiai taip pat sėk- 
mingai galėjo kalbinti durų rankeną. Šiaip Dursliai prie jo kambario ne- 
siartino. Haris nematė reikalo ieškoti jų kompanijos: naujas ginčas nieko 
neduos, nebent gali taip jį supykdyti, kad neiškentęs vėl panaudos už- 
draustą magiją. 

Šitaip praslinko trys dienos. Harį čia užplūsdavo tokia energija, kad 
negalėdavo nusėdėti, imdavo trypti po kambarį niršdamas ant visų, pali- 

kusių jį šioje košėje, čia apimdavo toks tingulys, kad galėdavo kelias va- 
landas tysoti lovoje apspangusiom akim stebeilydamas į lubas, su baime 
galvodamas apie svarstymą. 

Kas, jeigu bus nubalsuota prieš jį? Kas, jeigu vis dėlto bus išmestas, o 
lazdelė perlaužta? Jis nepajėgtų grįžti ir visą laiką gyventi pas Durslius — 
tik ne dabar, kai jau pažino kitonišką pasaulį, tą, kuriam jis priklauso. 
Gal galėtų apsistoti Sirijaus namuose, kaip Sirijus ir siūlė prieš keletą me- 
tų, dar prieš slapstydamasis nuo ministerijos? Ar Hariui bus leista gy- 
venti tenai vienam, juk jis dar nepilnametis? O gal kiti už jį nuspręs, kur 
jam dėtis? Nejaugi jis taip smarkiai nusikalto Tarptautinio magijos slap- 
tumo statutui, kad bus uždarytas Azkabano požemyje? Vos apie tai pa- 
galvodavo, Haris tuoj keldavos iš lovos ir vėl imdavo minti po kambarį. 

Ketvirtą vakarą po to, kai Hedviga išskrido, Haris tysojo ištiktas van- 
gumo priepuolio, vėpsodamas į lubas be jokios mintelės išvargusioje gal- 
voje; įėjo dėdė. Haris lėtai pasuko galvą. Dėdė Vernonas buvo pasipuo- 
šęs geriausiu kostiumu ir be galo savimi patenkintas. 

— Mes išvažiuojam, - pranešė. 

— Prašau? 

— Mes... tai yra tavo teta, Dudlis ir aš... trumpam išvažiuojame. 

- Puiku, - murmtelėjo Haris, vėl pakeldamas akis į lubas. 

— Kol mūsų nebus, kad neišeitum iš kambario. 

— Gerai. 

— Neliestum televizoriaus, muzikinio centro ar dar kokių mūsų daiktų. 

— Gerai. 

— Ir nevogtum iš šaldytuvo maisto. 

— Gerai. 

— Aš tave užrakinsiu. 

— Prašom. 

Dėdė Vernonas pašnairavo į Harį aiškiai nepasikliaudamas tokiu tai- 
kumu ir išplumpino iš kambario. Haris girdėjo, kaip trakštelėjo užraktas 
ir laiptais nutolo sunkūs dėdės žingsniai. Po kelių minučių trinktelėjo 
durelės, suburzgė variklis ir automobilis iščiuožė iš kiemo. 


44 


III +» AVANGARDAS 


Hariui nė kiek nerūpėjo Durslių išvykimas. Jam buvo nei šilta, nei 
šalta, yra jie namie ar ne. Jis net nerado jėgų atsikelti ir įjungti šviesos. 
Kambaryje darėsi vis tamsiau. Gulėjo klausydamasis vakaro garsų, sklin- 
dančių pro langą, kurį vis laikė atvirą laukdamas tos stebuklingos aki- 
mirkos, kai sugrįš Hedviga. 

Aplinkui girgždėjo tuščias namas. Gurgė vamzdžiai. Haris gulėjo pu- 
siausnūdom, apie nieką negalvodamas, paskendęs liūdesy. 

Staiga virtuvėje apačioje aiškiai išgirdo dunkstelėjimą. 

Žaibiškai atsisėdo ir įsiklausė. Dursliai dar negalėjo grįžti, per anksti, 
be to, nesigirdėjo automobilio. 

Tyla, paskui balsai. 

Vagys, pamanė lipdamas nuo lovos, bet paskui sumetė, kad įsilaužė- 
liai garsiai nekalbėtų, o tie virtuvėje nė kiek nesistengė elgtis tyliai. 

Jis griebė nuo staliuko lazdelę ir ištempęs ausis atsistojo priešais du- 
ris. Staiga net pašoko, mat užraktas klektelėjo ir durys atsidarė. 

Haris be žado įsispitrėjo į laiptų aikštelę klausydamasis, bene dar ką 
išgirs, bet buvo tylu. Truputį padvejojęs greitai ir tykiai smuko iš kamba- 
rio ir nusėlino prie laiptų. 

Gerklėje ėmė daužytis širdis: prieškambaryje, blausioje kiemo lem- 
putės šviesoje, einančioje per stiklines duris, šmėžavo Žmonės, kokie aš- 
tuoni, ne mažiau, ir visi, atrodo, žvelgė aukštyn, į jį. 

— Nuleisk lazdelę, berniuk, kol kam nors neiškabinai akies, - suniurz- 
gė storas balsas. 

Hariui širdis pašėlusiai plakė. 

— Profesorius Rukna? - dar paklausė. 

— Nežinau, ar toks jau didelis profesorius, - vėl suniurzgė balsas, — 
nelabai daug mokiau, tiesa? Lipk čia, norim tave gerai matyti. 

Haris šiek tiek nuleido lazdelę, bet laikė kietai suspaudęs ir nesijudi- 
no iš vietos. Turėjo pakankamą priežastį būti įtarus. Visai neseniai devy- 
nis mėnesius bendravo su Rukna Baisiąja Akimi, o paskui paaiškėjo, jog 
tai buvo visai ne Rukna, bet apsišaukėlis, ir dar toks, kuris, prieš netek- 

damas kaukės, bandė Harį nužudyti. Tačiau kol galvojo, ką daryti, viršų 
pasiekė kitas, kiek pakimęs balsas: 

— Nebijok, Hari, mes atvykome tavęs pasiimti. 

Hariui suspurdo širdis. Tą balsą irgi pažino, nors buvo negirdėjęs dau- 
giau kaip metus. 

— Profesorius Lubinas? - negalėjo patikėti. - Tai jūs? 

— Ko mes visi stovime patamsyje? - tarė trečias balsas, šįkart visai ne- 
pažįstamas moteriškas. - Lumnos. 

Žybtelėjo lazdelės galas, magiška šviesa nušvietė prieškambarį. Haris 
sumirksėjo. Žmonės, susispietę prie laiptų apačioje, įdėmiai žiūrėjo vir- 
šun, į jį, kai kurie net pakreipę galvą. 

Arčiausiai stovėjo Remas Lubinas. Nors gana jaunas, Lubinas atrodė 
pavargęs ir nesveikas, turėjo dar daugiau žilų plaukų negu paskutinį kar- 
tą, kai Haris jį matė, o drabužiai buvo dar labiau nuskurę ir sulopyti. 
Tačiau jis plačiai šypsojosi Hariui, o šis irgi narsiai stengėsi šypsotis, kad 
ir kaip buvo sukrėstas. 

— Oo, visai toks, kokio ir tikėjausi, - tarė ragana, makaluodama lazde- 
le. Ji atrodė jauniausia iš visos kompanijos, blyškiu širdelės formos vei- 
du, tamsiomis žibančiomis akimis ir trumpais dygliuotais plaukais, nu- 
dažytais ryškiai violetine spalva. - Saugokis, Hari! 

— Taip, suprantu, ką turėjai galvoje, Remai, - storu balsu lėtai tarė ato- 
kiausiai stovintis plikas burtininkas juodais drabužiais ir su auksiniu aus- 
karu vienoje ausyje. - Atkultas atmaltas į Džeimsą. 

— Išskyrus akis, - sušvokštė burtininkas sidabriniais plaukais. - Akys 
Lilės. 

Rukna Baisioji Akis, ilgais pražilusiais plaukais ir tik su puse nosies, 
nepatikliai spoksojo į Harį savo nevienodomis akimis. Viena buvo maža, 
tamsi ir Žvitri, kita didelė, apskrita ir žalsvai mėlyna - stebuklinga akis, 
galinti matyti per sieną, duris ir net paties Ruknos pakaušį. 

— Ar gali galvą dėti, Lubinai, kad čia tikrai jis? - suniurzgė Rukna. - 
Nieko sau būtų, jeigu pargabentume juo pasivertusį kokį Mirties Valgy- 

toją. Reikia jį paklausti kokio daikto, kurį gali Žinoti tik tikrasis Poteris. O 
gal kas turi Tiesos eliksyro? 

— Hari, kokio pavidalo tavo Gynėjas? - paklausė Lubinas. 

— Elnio, - nervingai atsakė Haris. 

— Čia jis, Baisioji Akie, - tarė Lubinas. 

Nesmagiai jausdamas visų žvilgsnius, Haris nulipo žemyn. Lazdelę 
įsikišo į užpakalinę džinsų kišenę. 

— Kur kiši lazdelę, berniuk! - suriko Rukna. - O jeigu įsižiebs? Žinok, 
gudresni už tave burtininkai yra netekę sėdynės! 

— O kas toksai neteko? - smalsiai paklausė moterytė violetiniais plaukais. 

— Ne tavo reikalas, o tu niekada nekišk lazdelės į užpakalinę kišenę! — 
nenurimo Rukna. - Paprasta lazdelės saugaus naudojimo taisyklė, bet 
niekas jos nebepaiso. - Jis nuklibikščiavo į virtuvę. - Pats esu matęs, — 
pridūrė, o moteris užvertė akis. 

Lubinas pakratė Hariui ranką. 

— Kaip gyveni? - paklausė žiūrėdamas į akis. 

— Ggerai... 

Haris vos patikėjo tuo, kas vyksta. Keturios savaitės be nieko, nė men- 
kiausios užuominos, jog esama plano, kaip jį išgabenti iš Ligustrų gat- 
vės, ir še tau - visas būrys burtininkų kaip niekur nieko atsiduria jo na- 
muose, lyg būtų buvę seniai susitarta. Jis žvilgtelėjo į Lubiną apstojusius 
žmones: jie godžiai tebestebeilijo į jį. Susigėdo, kad plaukai keturias die- 
nas nešukuoti. 

— Aš... jums tikrai pasisekė, kad Durslių nėra namie... - sumurmėjo jis. 

— Cha, pasisekė! - nusijuokė moteris violetiniais plaukais. - Aš juos 
išviliojau iš namų. Žiobarų paštu pasiunčiau laišką, kad jie pateko į viso- 
traukti prizo... ar bent taip įsitikinę. 

Hariui galvoje šmėstelėjo dėdės Vernono veidas supratus, kad nėra 
jokio visoje Anglijoje geriausiai prižiūrimos vejos konkurso. | 

— O mes tuoj išvyksime? - paklausė. 

— Tuojau pat, - atsakė Lubinas. - Tik laukiam signalo, kad kelias laisvas. 

— Kur mes vyksime? Į Landynę? - su viltimi pasitikslino Hans. 

— Ne, neį Landynę, - tarė Lubinas, visiems modamas eiti į virtuvę. Bur- 
tininkai nuėjo vis dar smalsiai žiopsodami į Harį. - Per daug pavojinga. 
Mes įkūrėme Būstinę nesusekamoje vietoje. Tam reikėjo nemažai laiko... 

Rukna Baisioji Akis sėdėjo prie stalo ir jau siurbčiojo iš gertuvėlės, ojo 
stebuklingoji akis lakstė po visą virtuvę apžiūrėdama visokiausią įrangą. 

— Hari, tai Alastoras Rukna, - tarė Lubinas. 

— Taip, Žinau, - nesmagiai murmtelėjo Haris. Atrodė keista, kai tave 
supažindina su žmogumi, kurį tareisi pažinęs ištisus metus. 

— O čia Nimfadora... 

— Remai, nevadink manęs Nimfadora, - nusipurtė raganaitė. - Aš esu 
Tonks. 

— Nimfadora Tonks, norinti, kad ją visi vadintų tiktai pavarde, - už- 
baigė Lubinas. 

— Ir pats norėtum, jeigu tavo kvaila močia būtų davusi tau Nimfado- 
ros vardą, - suburbėjo Tonks. 

— O čia Kingslis Šeklboltas, - parodė Lubinas į aukštąjį juodai apsitai- 
siusį burtininką, tas nusilenkė. - Elfijas Doudžas. - Linktelėjo dusulin- 
gasis burtininkas. - Dedalas Diglis... 

— Mes jau pažįstami, - sucypė jautruolis Diglis, išmesdamas violetinį 
cilindrą. 

— Emelina Vans. - Galvą palenkė ori ragana smaragdo žalumo šali- 
ku. - Sterdžis Podmoras. - Akį pamerkė burtininkas plačia žiauna ir gelsva 
ševeliūra. - Ir Hestija Džons. - Hariui pamojo šalia skrudintuvo stovinti 
raudonskruostė, juodaplaukė ragana. 

Haris nedrąsiai linktelėjo kiekvienam pristatytajam. Galėtų jie visi kur 
kitur žiūrėti. Toks jausmas, lyg būtum užvestas ant scenos. Dar įdomu, 
ko jų čia tiek daug susirinko. 

— Tavęs pasiimti pasisiūlė daugybė žmonių, - lyg atspėjęs Hario min- 
tis, tarė Lubinas ir vos vos šyptelėjo. 

— Na, kuo daugiau, tuo geriau, - niūriai pasakė Rukna. - Mes - tavo 
sargyba, Poteri. 

— Tik laukiame signalo, kad jau saugu iškeliauti, - paaiškino Lubinas, 
žiūrėdamas pro virtuvės langą - Dar turime apie penkiolika minučių. 

— Baisūs švaruoliai tie Žiobarai, ar ne? — tarė ragana Tonks, su nuosta- 
ba žvalgydamasi po virtuvę. - Mano dėdė irgi Žiobarų kilmės, bet klai- 
kus apsileidėlis. Turbūt ir jų visokių yra, kaip ir burtininkų? 

— Ahm.... taip, - suniurnėjo Haris. - Paklausykit, - kreipėsi į Lubiną, — 
man niekas nieko nesako, kas vyksta, ką Vol... 

Keletas atvykėlių keistai sušnypštė, o Dedalas Diglis vėl išmetė cilin- 
drą. Rukna sugergždė: 

— Nutilk! 

— Kas yra? - nesuprato Haris. 

— Čia nešnekėsime, per daug pavojinga, - atsakė Rukna, atsukdamas 
į Harį normaliąją akį. Stebuklingoji tebebuvo įbesta į lubas. - Velnias, - 
burbtelėjo jis, pačiupinėdamas tą akį, - amžinai užsikerta - nuo to sykio, 
kai ją nešiojo tas nuobaiga. 

Ir jis išsitraukė akį. Pasigirdo bjaurus šliurptelėjimas kaip atitraukiant 
nuo angos vonioje kanalizacinę pompą. 

- Baisioji Akie, man rodos, žinai, kaip tai šlykštu? - dalykiškai paklau- 
sė Tonks. 

— Atnešk man stiklinę vandens, Hari, - paprašė Rukna. 

Haris nuėjo prie indų plovyklės, išėmė švarią stiklinę, prileido van- 
dens vis taip pat stebimas burtininkų būrelio. Jų įkyrus spoksojimas jau 
ėmė gadinti nervus. 

— Į sveikatą, - tarė Rukna, kai Haris padavė jam stiklinę. Jis įmetė ste- 
buklingąją akį į vandenį ir kelis kartus panardino. Akis sukiojosi žvelg- 
dama į visus iš eilės. - Kelionėje atgal noriu, kad ji sukiotųsi tris šimtus 
šešiasdešimt laipsnių. 

— Kaip mes vyksime... ten, kur vyksime? - paklausė Haris. 

— Ant šluotų, - atsakė Lubinas. - Vienintelis patikimas būdas. Tu per 
jaunas keliauti oru, Kelionmilčių skrydžių tinklas bus sekamas, o naudo- 
damiesi neleistina Nešykle galim galvas palydėti. 

— Remas sako, kad gerai skraidai, - savo storu balsu įsiterpė Kingslis 
Šeklboltas. 

— Puikiai, - patvirtino Lubinas, žiūrėdamas į laikrodį. - Hari, verčiau 
eik krautis daiktų, nebesinorėtų gaišti, kai ateis signalas. 

— Aš tau padėsiu, - linksmai pasisiūlė Tonks. 

Ji nusekė paskui Harį koridoriumi ir ėmė lipti laiptais smalsiai dairy- 
damasi. 

— Įdomi vieta, - pasakė. - Per daug švari, supranti? Nenormaliai. O, 
čia jau geriau, - apsidžiaugė Hario kambaryje, kai tas įjungė šviesą. Jo 
miegamasis tikrai buvo daug netvarkingesnis už likusius kambarius. Ke- 
turias dienas be nuotaikos lindėdamas jame, Haris nieko netvarkė. Dau- 
guma jo turimų knygų mėtėsi ant grindų, kur buvo jas nubloškęs, kai 
bandė skaityti, bet nepatiko. Hedvigos narvelis nekuoptas jau dvokė. Jo 
lagaminas gulėjo atviras, šalia ant grindų voliojosi ir žiobariški drabu- 
žiai, ir burtininko apsiaustai. 

Haris ėmė rinkti knygas ir mesti į lagaminą. Tonks sustojo priešais 

- Žinai, man rodos, violetinė netinka, - peštelėjo ji sau už plaukų. — 
Kaip sakai, ar nuo jos veidas ne kaip lavono? 

— Aaa... - nutęsė Haris, žiūrėdamas į ją per „Britanijos ir Airijos kvidi- 
čo komandas . 

— Taip ir yra, - nutarė Tonks. Ji užsimerkė nutaisiusi miną, tarsi ką 
įtemptai galvotų. Po sekundės plaukai jau buvo rožiniai kaip kramtomo- 
sios gumos popierėlis. 

— Kaip tu tai padarei? - apstulbo Haris. 

— Aš - metamorfmagė, - atsakė ji, sukiodama galvą, kad matytų plau- 
kus iš visų pusių. - Vadinasi, galiu bet kada pakeisti savo išvaizdą, - pa- 
aiškino nustebusiam Hario veidui veidrodyje. - Gimiau tokia. Aurorų 
kursuose slėpimosi ir maskavimosi gavau geriausius pažymius, nors nieko 
nesimokiau. Pasaka. 

— Tu esi Aurorė? —- pagarbiai paklausė Haris. Baigęs Hogvartsą, niekuo 
daugiau nenorėjo dirbti, tik juodųjų burtininkų gaudytoju. 

— Taip, - išdidžiai patvirtino Tonks. - Kingslis taip pat, bet jis aukštes- 
nės kategorijos. Aš gavau diplomą vos prieš metus. Kad kiek būčiau ne- 
išlaikiusi sekimo egzamino. Esu baisiai nevikri, girdėjai, kaip vos įkėlusi 
koją į šiuos namus sukūliau lėkštę? 

— Ar metamorfmagu galima išsimokyti? - paklausė Haris atsistoda- 
mas, visai pamiršęs, kad reikia dėtis daiktus. 

Tonks nusijuokė. 

— Turbūt kartais norėtum paslėpti šitą randą, ar ne? 

Jos akys susirado randą Hario kaktoje. 

-— Taip, norėčiau, - sumurmėjo Haris nusisukdamas. Nekentė, kai į ran- 
dą kas nors spoksodavo. 

— Deja, nelabai, - tarė Tonks. - Metamorfmagų labai reta, jais gimsta- 
ma, ne išsimokoma. Daugumai burtininkų, jei nori pasikeisti išvaizdą, 
reikia burtų lazdelės ir kokio nors eliksyro. Tačiau, Hari, turim paskubė- 
ti, - kaltai pridūrė ji, žiūrėdama į apkreiktas grindis. 

— O taip, - stvėrė Haris dar kelias knygas. 

— Nebūk paikas, bus daug greičiau, jeigu aš... Į lagaminą! - riktelėjo 
Tonks, savo lazdele mostelėdama grindims. 

Knygos, drabužiai, teleskopas ir svarstyklės pakilo į orą ir nėrė į laga- 
miną. 

— Nelabai dailiai, - tarė Tonks, priėjusi prie lagamino ir pažiūrėjusi į 
jovalą jame. - Mama, štai kas moka viską gražiai suguldyti, jai net pus- 
kojinės poromis sulenda viena į kitą. Man niekad šitaip nepavyksta, nors 
žinau, kad reikia kažkaip staigiai pliaukštelėti. - Ji pabandė. 

Viena Hario puskojinė vangiai suvizgėjo ir vėl nurimo ant daiktų krūvos. 

— A, tiek to, - užtrenkė Tonks lagamino dangtį. - Gerai nors, kad vis- 
kas sudėta. Tą praverstų bent kiek pašvarinti, - parodė ji į Hedvigos nar- 
velį. - Švarink. - Kelios plunksnelės ir išmatų grūdeliai dingo. - Na, čia 
truputį geriau. Aš taip dorai ir neišmokau visokių buitinių kerų. Na, vis- 
kas? Katilas? Šluota? Uūū! „Žaibas“? - išplėtė ji akis, Hario dešinėje išvy- 
dusi šluotą. Tai buvo jo pasididžiavimas ir džiaugsmas, Sirijaus dovana, 


51 


HakRis POTERIS 


pasaulinės klasės greitoji šluota. - O aš tebeskraidau „Kometa-260',- pa- 
vydžiai tarė Tonks. - Bala nematė... Lazdelė tebėra džinsuose? Užpakalis 
tebėr sveikas? Puiku, žygiuojam. Locomotor lagaminą. 

Hario lagaminas pakilo kelis colius. Kairėj rankoj laikydama Hedvi- 
gos narvelį, Tonks savo lazdele tarsi dirigento batuta privertė lagaminą 
nuslinkti per kambarį ir išnirti pro atviras duris. Haris nešėsi šluotą. 

Virtuvėje Rukna jau buvo įsidėjęs akį; pavalyta ji sukosi taip greitai, 
kad Haris nespėjo sumatyti. Kingslis Šeklboltas su Sterdžiu Podmoru ty- 
rinėjo mikrobangų krosnelę, o Hestija Džons kvatojo iš bulvių skustuko, 
kurį rado rausdamasi stalčiuose. Lubinas užklijavo laiškelį Dursliams. 

— Tvarka, - tarė jis Tonks ir Hariui. - Liko gal minutė. Turbūt geriau 
išeiti į sodą, kad būtume pasirengę. Hari, tavo dėdei ir dėdienei palikau 
laiškelį, kad nesijaudintų... 

— Nesijaudins, - atšovė Haris. 

— „kad Žinotų, jog esi saugus... 

— Jiems tik pages nuotaika. 

— ...ir kad kitą vasarą tu vėl parvažiuosi. 

— Ar būtina? 

Lubinas nusišypsojo, bet nieko neatsakė. 

— Eikš čia, berniuk, - lazdele pamojo Hariui Rukna. - Turiu tave pra- 
skiesti. 

— Ką padaryti? - gąstelėjo Haris. 

— Praskiedimo kerai, - pasakė Rukna, iškeldamas lazdelę. - Lubinas 
sako, jog turi neregimąjį apsiaustą, bet skrendant vėjas jį nuplėš, o šitai 
tave dar geriau paslėps. Prieik... 

Jis smagiai kaukštelėjo Hariui per galvą lazdele, ir jis pasijuto taip 
keistai, tarsi Rukna būtų jam ant viršugalvio sudaužęs kiaušinį: nuo 
taško, į kurį kaukštelėjo lazdelė, žemyn visu kūnu nelyginant šaltos 
srovelės nubėgo. 

— Švarus darbas, - pagyrė Tonks, žiūrėdama į Hario pilvą. 

Haris irgi pažvelgė į save, tikriau į tai, kas iki tol buvo jo kūnas. Jis 
nebuvo neregimas, paprasčiausiai tapo lygiai tokios pat spalvos ir to- 

kio pat paviršiaus kaip už jo esantis šaldytuvas. Jis tapo žmogumi cha- 
meleonu. 

— Einam, - tarė Rukna ir lazdele atidarė užpakalines duris. 

Visi išėjo į išpuoselėtą dėdės Vernono veją. 

— Giedra naktis, - bambėjo Rukna. Stebuklingoji akis naršė dangų. — 
Galėtų būti daugiau debesų. Klausyk, - liepė Hariui. - Skrisime būriu. 
Tonks bus tau prieš nosį, neatsilik nuo jos. Lubinas tave dengs iš apačios. 
Aš skrisiu užpakaly. Visi kiti išsidėstys ratu apie mus. Jokiu būdu nesuar- 
dom tokios tvarkos, aišku? Jei kuris mūsų žūtų... 

— Argi tai įmanoma? - bailiai paklausė Haris, bet Rukna nesiteikė 
atsakyti. 

— „kiti skrenda toliau. Nesustoti, neišsibarstyti. Jei išmuštų mus visus, 
o tu, Hari, liktum, tave perims pasiruošęs ariergardas - skrisk rytų kryp- 
timi, jie tave pasitiks. 

— Gana mus linksminti, Baisioji Akie, jis dar pamanys, kad nelabai rim- 
tai į visa tai žiūrime, - tarė Tonks, diržais priverždama prie savo šluotos 
Hario lagaminą ir Hedvigos narvelį. 

— Aš tik pasakoju berniukui planą, - suburbėjo Rukna. - Mūsų dar- 
bas - saugiai jį nugabenti į Būstinę, o jeigu kelyje žūtume... 

— Niekas niekur nežus, - savo storu ramiu balsu pertraukė jį Kingslis 
Šeklboltas. 

— Pirmas signalas. Ant šluotų! - sukomandavo Lubinas, rodydamas į 
dangų. 

Aukštai aukštai tarp žvaigždžių švystelėjo raudonų kibirkščių vėduok- 
lė. Haris pažino, jog; tai burtų lazdelės kibirkštys. Jis užmetė dešinę koją 
ant „Žaibo“, suspaudė kotą ir pajuto, kaip jis lengvai virpa, tarsi nekan- 
traudamas kuo greičiau vėl pakilti į orą. 

— Antras signalas. Skrendam! - sušuko Lubinas, kai dangaus aukšty- 
bėje vėl plykstelėjo ugnys, dabar žalios. 

Haris smarkiai atsispyrė nuo žemės. Vėsus nakties oras košė plaukus, 
dailučiai Ligustrų gatvės sodukų kvadratai liko vis žemiau ir veikiai tapo 

tamsiai žalios ir juodos spalvų skiautiniu, o paskutinę mintelę apie svars- 
tymą ministerijoje iš galvos išpūtė skrydžio vėjas. Širdis, rodės, plyš iš 
laimės: jis vėl skrenda, lekia tolyn iš Ligustrų gatvės, kaip ir buvo svajo- 
jęs visą vasarą, jis grįžta namo... TTumpą nežemiško džiaugsmo valandė- 
lę visi rūpesčiai nutolo, išnyko žvaigždėto dangaus toliuose. 

— Sukit kairiau, kairiau, Žiobaras žiūri! —- sušuko už jo Rukna. Ionks 
pasuko, Haris leidosi paskui ją žiūrėdamas, kaip jo lagaminas pašėlusiai 
tabaluoja po jos šluota. - Reikia kilti aukščiau... dar ketvirtį mylios! 

Kylant Hariui ėmė ašaroti akys, apačioje jis nieko daugiau nebematė, 
tik šviesos taškelius - automobilių ir gatvių žibintus. Dvi tokios švieselės 
galbūt priklauso dėdės Vernono automobiliui... Dursliai važiuoja atgal į 
savo tuščius namus įširdę, kad nėra jokio vejų konkurso... Ir Haris nusi- 
kvatojo, bet jo balsą užgožė apsiaustų plazdėjimas, lagaminą ir narvelį 
laikančių diržų girgždesys ir vėjas, švilpiantis pro ausis. Dar niekad nesi- 
jautė toks žvalus ar toks laimingas. 

— Į pietus! - suriko Rukna. - Priekyje miestas! 

Jie šovę į dešinę, kad nepakliūtų į apačioje nusidriekusį šviesų vora- 
tinklį. 

— Į pietryčius! Ir kilkite, ten žemas debesis, jame galima pasislėpti! — 
paliepė Rukna. 

— Neskrisim į debesį! - pasipiktino Tonks. - Mes jame peršlapsime, Bai- 
sioji Akie! 

Haris apsidžiaugė, kad ji pasipriešino, mat jam delnai jau slydinėjo 
šluotos kotu. Gaila, kad neapsivilko apsiausto, nes jau pradėjo drebėti iš 
šalčio. 

Taip jie ir sukiojosi į visas puses pagal Ruknos nurodymus. Haris užsi- 
merkė nuo smarkaus vėjo, jau svilinančio ausis. Prisiminė šitaip stipęs 
ant šluotos tik vieną kartą, kvidičo rungtynėse su Švilpynės koledžu tre- 
čiame kurse, kai siautė audra. Jį supantys sargybiniai buvo panašūs į mil- 
žiniškus plėšrius paukščius. Haris prarado laiko nuovoką. Įdomu, ar ilgai 
jie jau skrenda, jam atrodė, kad mažiausiai valandą. 

— Sukam į pietvakarius! - įsakė Rukna. - Toliau nuo plento! 

Haris jau taip sušalo, jog ėmė svajoti apie jaukius sausus apačioje le- 
kiančių automobilių salonus, o dar labiau apie Kelionmilčių keliones; gal 
ir nelabai patogu it vilkeliui suktis ugniakure, bet liepsnose nors šilta... 
Pro jį pranėrė Kingslis Šeklboltas, mėnesienoje sublizgėjo plikė ir auska- 
ras. Štai dešinėje Emelina Vans su lazdele rankoje, besidairanti į šalis. Ji 
ūžtelėjo viršum jo, o jos vietoj atsirado Sterdžis Podmoras. 

— Reikia truputį grįžti atgal, kad įsitikintume, ar niekas neseka! - šau- 
kė Rukna. 

- GAL IŠPROTĖJAI, BAISIOJI AKIE? - suspiegė priekyje Tonks. - Mes 
jau prišalom prie šluotų! Jeigu šitaip vis mėtysime pėdas, ir per savaitę 
nenuskrisime! Juk beveik jau esam namie! 

— Laikas leistis! - nuaidėjo Lubino balsas. - Sek paskui Tonks, Hari! 

Ir jis paskui Tonks nėrė žemyn. Jie skriejo į lig tol neregėto platumo 
šviesų jūrą, milžinišką jų raizginį, spindinčią linijomis ir langeliais, paį- 
vairintą juodžiausios juodumos ploteliais. Jie leidosi žemiau ir žemiau, ir 
kaminų ir televizijos antenų žiburius. Baisiai norėjo kuo greičiau pasiek- 
ti žemę, nors jautė, kad kas nors turės jį atšildyti nuo šluotos. 

— Pagaliau! - riktelėjo Tonks ir nusileido. 

Haris nutūpė tiesiai už jos įr nusėdo nuo šluotos neprižiūrėtos žolės 
plotelyje vidury nedidelės aikštės. Tonks jau atsegė Hario lagaminą. Dre- 
bėdamas Haris apsidairė. Murzini aplinkinių namų fasadai nelabai vilio- 
jo. Kai kurie langai buvo išmušti, daugelio durys apsilaupiusiais dažais, 
kai kur prie laiptelių riogsojo šiukšlių krūvos. 

— Kur mes esame? - paklausė Haris, bet Lubinas tyliai tarė: 

— Tuoj sužinosi. 

Rukna kažko kutinėjosi, sugrubusios rankos negrabiai naršė ap- 
siaustą. 

— Radau, - burbtelėjo iškeldamas daikčiuką, panašų į sidabrinį žiebtu- 
vėlį, ir spragtelėjo jį. 

Artimiausias žibintas paukšt užgeso. Jis vėl spragtelėjo Gesiklį - už- 
geso kita lemputė. Rukna tol spragsėjo, kol užgeso visi gatvės žibintai ir 
ją apšvietė tik užuolaidomis uždengti langai ir mėnulio pjautuvas. 

— Pasiskolinau iš Dumbldoro, - suniurnėjo Rukna, įsikišdamas kiše- 
nėn Gesiklį. - Kad koks Žiobaras, susimanęs paspoksot pro langą, nieko 
nepamatytų, aišku? O dabar pirmyn. 

Jis paėmė Hariui už rankos ir nuvedė per gatvę ant šaligatvio; Lubi- 
nas ir Tonks ėjo iš paskos nešdami Hario lagaminą, kiti sargybiniai, iškėlę 
lazdeles, žengė iš šonų. 

Artimiausio namo viršutiniame aukšte dusliai dudeno stereomuzika. 
Čia pat už sulūžusių vartelių nuo išsipūtusių šiukšlių maišų krūvos skli- 
do klaiki puvimo smarvė. 

- Čia, - bambtelėjo Rukna, Hario praskiestojon rankon įsprausdamas 
pergamento lapelį ir prikišdamas įžiebtą lazdelę. - Greit perskaityk ir įsi- 
mink. 

Haris pažvelgė į lapelį. Glausta rašysena atrodė lyg ir pažįstama. La- 
pelyje buvo žodžiai: 

Fenikso brolijos Būstinės adresas: Londonas, Grimaldžio aikštė, Nr. 12. 


KETVIRTAS SKYRIUS 


Grimaldžio aikštė, Nr. 12 


— Kokia ta broli... - pradėjo Haris. 

— Nečia, berniuk! - pertraukė jį Rukna. - Palauk, kol atsidursim viduje! 

Jis atėmė iš Hario pergamentą ir prikišo prie jo degantį lazdelės galą. 
Lapukas susiraitė užsiliepsnojęs ir nukrito žemėn. Haris vėl apsižvalgė. 
Jie stovėjo priešais vienuoliktą numerį. Kairėje buvo dešimtas, o dešinė- 
je, deja, tryliktas numeris. 

— Tačiau kur... 

— Pagalvok apie tai, ką įsiminei, - tyliai tarė Lubinas. 

Haris pagalvojo, ir sulig mintimi „Grimaldžio aikštė, Nr. 12“ tarp dvy- 
likto ir trylikto numerių iš niekur atsirado senos durys, purvinos sienos 
ir apmusiję langai. Sakytum papildomas namas būtų buvęs pripūstas ir 
išstumdęs į šalis kaimynus. Haris išsižiojo. Vienuoliktame numeryje te- 
bedudeno muzika. Matyt, Žiobarai viduje nieko nepajuto. 

— Greičiau, - paragino jį Rukna, kumštelėdamas nugaron. 

Haris užlipo nuzulintais akmeniniais laiptais, spoksodamas į ką tik 
išdygusias duris. Juodi dažai buvo nusitrynę ir subraižyti. Durų belstu- 
kas gyvatės pavidalo. Jokios rakto skylutės ar pašto dėžutės. 

Lubinas išsitraukė burtų lazdelę ir bakstelėjo į duris. Haris išgirdo ke- 
lis kartus trakštelint metalą, paskui lyg ir grandinėlė žvangtelėjo. Durys 
atsivėrė. 

— Lisk vidun, Hari, - sušnibždėjo Lubinas, - tačiau neik tolyn ir nieko 
neliesk. 

Haris įžengė į kone aklinai tamsų prieškambarį. Nosin lindo drėgmės, 
dulkių ir salsvas puvimo kvapas. Patalpa rodės visiškai apleista. Dirste- 
lėjęs per petį, pamatė, jog, visi jau irgi eina į vidų. Lubinas nešė jo lagami- 

ną, Tonks - Hedvigos narvelį. Rukna stovėjo ant viršutinio laiptelio ir 
savo Gesikliu leido atgal iš gatvės žibintų pavogtos šviesos kamuolius. 
Jie nuskriejo pas savo lemputes, ir aikštę akimirksniu užliejo oranžinė 
šviesa. Rukna įšlubavo į prieškambarį ir užtrenkė lauko duris. Prieškam- 
baris paskendo juodoje tamsoje. 

— Nagi... 

Rukna kaukštelėjo Hariui per galvą lazdele. Šį kartą Haris pajuto per 
nugarą srovenant jau karštas sroveles, ir suprato, jog išnyksta Praskiedi- 
mo kerai. 

— O dabar visi pabūkite tyliai, kol aš padarysiu šviesiau, - sušnibždėjo 
Rukna. 

Slopūs kuždesiai Hariui kėlė šiurpoką jausmą - tarsi būtum mirštan- 
čio Žmogaus namuose. Jis išgirdo tykų šnypštimą, ir staiga palei visas 
sienas įsižiebė senoviškos dujinės lempos, blausi mirguliuojanti jų šviesa 
krito ant atsilaupiusių apmušalų ir apsitrynusio kilimo ilgame niūriame 
prieškambaryje, kur palubėje švytuliavo voratinkliais apdrikęs sietynas, 
o ant sienų kreivai kabėjo nuo senumo pajuodę portretai. Už grindjuos- 
tės kažkas sučežėjo. Ir sietynas, ir žvakidė ant suklypusio stalo buvo gy- 
vatės formos. 

Jie išgirdo žingsnius, ir pro duris prieškambario gale išlindo Ronio 
motina, ponia Vizli. Šypsodama puolė jų pasitikti, bet Haris pastebėjo, 
kad nuo paskutinio karto ji sulyso ir pablyško. 

— Oi, Hari, kaip smagu tave matyti! - sušnibždėjo ji, suspausdama glė- 
byje, paskui atstūmė ir priekabiai nužvelgė. - Atrodai nugeibęs, reikia 
tave atpenėti, bet bijau, kad vakarienės reikės palaukti. 

Ji atsigręžė į burtininkus, stovinčius už jo, ir paskubom pasakė: 

- Jis ką tik atvyko, susirinkimas prasidėjo. 

Burtininkai susijaudinę nusiskubino prie durų, pro kurias ką tik išėjo 
ponia Vizli. Haris jau norėjo eiti paskui Lubiną, bet ponia Vizli jį sulaikė. 

— Ne, Hari, susirinkimas tik Brolijos nariams. Ronis su Hermiona vir- 
šuje, gali palaukti su jais, kol pasibaigs, tada vakarieniausime. Ir prieš- 
kambaryje netriukšmaukit, - neramiai pridūrė ji. 


58 


IV +» GRIMALDŽIO AIKŠTĖ, NR. 12 


— Kodėl? 

— Nenoriu, kad kai kas pabustų. 

— Ką tai... 

— Paaiškinsiu vėliau, dabar skubu į susirinkimą... Dar tik parodysiu, 
kur miegosi. 

Pridėjusi pirštą prie lūpų, ant pirštų galų ji nuvedė Harį pro ilgas kan- 
džių sukapotas užuolaidas, už kurių tikriausiai irgi buvo durys, ir, užsu- 
kę už didelio skėčių stovo, padaryto berods iš nukirstos trolio kojos, jie 
ėmė lipti tamsiais laiptais. Čia ant sienos buvo prikaltos lentelės su su- 
džiūvusiomis galvomis. Iš arčiau Haris pamatė, kad tos galvos namų el- 
fų. Visų nosys buvo kaip kiaulių šnipai. 

Su kiekvienu žingsniu Haris vis labiau stebėjosi. Ką gi jie veikia na- 
muose, kuris, regis, priklauso juodžiausiam iš juodžiausių burtininkų? 

— Ponia Vizli, kodėl... 

— Ronis ir Hermiona viską tau paaiškins, o man reikia bėgti, - išsiblaš- 
kiusi sumurmėjo ponia Vizli. - Va, tenai. - Jie pasiekė trečią aukštą. - Ta- 
vo durys dešinėje. Aš pašauksiu, kai baigsim. 

Ir ji nukurnėjo žemyn. 

Haris perėjo tamsią laiptų aikštelę, paspaudė gyvatės formos durų 
rankeną ir žengė vidun. Atsidūrė niauriame aukštame kambaryje su 
dviem lovomis. Staiga gilumoje kažkas garsiai sučiepsėjo, tada dar gar- 
siau suspiegė, ir pasaulį užstojo plaukų kupeta. Hermiona puolė jam ant 
kaklo vos jo nepargriaudama. Aplink juos it patrakusi skraidė mažutėlė 
Ronio pelėdžiukė, vardu Kiaulialiūkinė. 

— HARIS! Roni, čia Haris, Haris atvyko! O mes ir neišgirdome! Oi, kaip 
tu gyveni? Viskas gerai? Ar labai ant mūsų supykai? Tikriausiai taip, Ži- 
nau, kad iš mūsų laiškų nieko nesužinojai, bet mes negalėjome nieko 
sakyti, Dumbldoras mus prisaikdino, kad tylėsime, oi, tiek daug turime 
tau papasakoti, o tu - mums... Psichai! Kai išgirdome... ir dar tas svarsty- 
mas ministerijoje... siaubinga, aš viską patikrinau, jie negali tavęs paša- 
linti, negali, ir gana, Dalinio nepilnamečių magijos apribojimo įstatyme 
yraišlyga, numatanti magijos panaudojimą, jei gresia pavojus gyvybei... 

— Neuždusink jo, Hermiona, - šypsodamas tarė Ronis ir uždarė duris. 
Per tą mėnesį, kai nesimatė, jis, atrodo, dar paaugo kelis colius, taigi bu- 
vo dar labiau išstypęs ir nerangesnis, nors ilga nosis, raudoni plaukai ir 
strazdanos nepasikeitė. 

Hermionajį paleido, tačiau, nespėjus jai daugiau ko pasakyti, pasigūr- 
do minkštas ūžtelėjimas, kažkas baltas atsklendė nuo tamsios spintos ir 
švelniai nutūpė Hariui ant peties. 

— Hedviga! 

Sniego baltumo pelėda kaukštelėjo snapu ir meiliai sugnybo jam ausį. 
Haris paglostė plunksnas. 

— Visai nenormali, - tarė Ronis. - Vos mūsų neužkapojo atnešusi tavo 
paskutinius laiškus, žiūrėk... 

Jis parodė Hariui dešinės rankos smilių, kuriame tebebuvo beveik už- 
gijusi, bet aiškiai gili žaizdelė. 

— Oho... Labai gaila, bet, supraskit, aš norėjau atsakymų... 

— Mes ir norėjome tau juos duoti, drauguži, - tarė Ronis. - Hermiona 
graužė mus ir graužė, kad tu iškrėsi kokią kvailystę paliktas vienas be 
jokių naujienų, bet Dumbldoras... 

— ..prisaikdino jus nieko nesakyti, - užbaigė už jį Haris. - Hermiona 
jau minėjo. 

Šiltą jausmą, užplūdusį, kai pamatė geriausius savo draugus, išstūmė 
keistas šaltis. Staiga —- visą mėnesį taip troškęs juos išvysti - Haris pajuto, 
kad labiau norėtų pabūti vienas, be Ronio ir Hermionos. 

Valandėlę tvyrojo nejauki tyla. Haris išsiblaškęs glostė Hedvigą ne- 
žiūrėdamas nei į vieną, nei į kitą. 

— Jam taip atrodė geriausia, - pagaliau pasakė Hermiona. - Na, žinai; — 
Dumbldorui. 

— O taip, - burbtelėjo Haris. Pastebėjo, kad ir jos rankos paženklintos 
Hedvigos snapo, tačiau net nepajuto gailesčio. 

— Manau, jis buvo įsitikinęs, jog tau saugiausia pas Žiobarus... - prabi- 
lo Ronis. 

— Nejaugi? - kilstelėjo antakius Haris. - Ar šią vasarą katrą jūsų buvo 
užpuolę Psichai? 

— Na, ne... Tačiau todėl visą laiką tave ir sekė jo pasiųsti Fenikso broli- 
jos nariai... 

Haris pajuto krestelėjimą krūtinėje, lyg būtų praleidęs laiptelį lipda- 
mas laiptais. Taigi visi žinojo, kad jis sekamas, tik pats - ne. 

— Bet nelabai sėkmingai, ką? - kuo ramiau pasakė Haris. - Vis dėlto 
turėjau pats susitvarkyti, tiesa? 

— Jis taip supyko, - beveik bailiai tarė Hermiona. - Dumbldoras. Mes 
jį matėme. Kai sužinojo, kad Mandangas pasišalino nebaigęs pamainos. 
Baisu buvo į jį Žiūrėti. 

— Ką gi, ir gerai, kad pasišalino, - šaltai atrėmė Haris. - Jei nebūtų, 
nebūčiau panaudojęs magijos ir Dumbldoras tikriausiai visą vasarą būtų 
mane išlaikęs Ligustrų gatvėje. 

— Ar tu... ar tu nebijai svarstymo Magijos ministerijoje? - tyliai paklau- 
sė Hermiona. 

— Ne, - atkakliai sumelavo Haris. Jis nuėjo šalin su Hedviga, ramiai 
tupinčia ant peties, ir ėmė vaikštinėti po kambarį, bet nuotaika nepasi- 
taisė. Kambarys buvo drėgnas ir tamsus. Nusilupusias sienas pagyvino 
tiktai tuščia drobė puošniuose rėmuose. Hariui einant pro ją, kažkas ne- 
matomas lyg ir sukikeno. 

- O kodėl Dumbldoras taip norėjo, kad aš nieko nežinočiau? - kuo 
nerūpestingiau paklausė Haris. - Ar jūs... nesusipratot paklausti? 

Pakėlęs akis, jis dar spėjo pamatyti, kaip Ronis su Hermiona susižvel- 
gė, ir suvokė elgiąsis taip, kaip jie ir bijojo. Nuotaika dar labiau subjuro. 

— Dumbldorui mes pasakėm, jog norime tau papasakoti, kas vyksta, — 
teisinosi Ronis. - Pasakėm, drauguži. Bet jis labai užsiėmęs, per tas savai- 
tes, kai čia esame, matėme jį tik du kartus, bet ir tada neturėjo laiko, tik 
mus prisaikdino nerašyti tau nieko svarbaus, nes, sakė jis, pelėdas gali 
kas nors sugauti. | 

— Jei būtų norėjęs, būtų radęs būdą man pranešti, - atkirto Haris. — 
Tik nesapaliokit, kad jis nemoka pasiųsti žinios ne per pelėdą. 

Dirstelėjusi į Ronį, Hermiona tarė: 

— Ir aš taip maniau. Bet jis norėjo, kad tu nieko nežinotum. 

— Galjam atrodo, kad aš nepatikimas, - pasakė Haris, nenuleisdamas 
nuojų akių. 

— Nebūk kvailas, - susijaudino Ronis. 

— Arba kad nemoku pats apsiginti. 

— Tikrai jam šitaip neatrodo! - patikino Hermiona. 

— Kodėl tada aš turiu lindėti pas Durslius, o judu dalyvaujate visuose 
įvykiuose? — net springdamas išpoškino Haris, su kiekvienu Žodžiu vis 
labiau keldamas balsą. - Kodėl judviem leidžiama viską žinoti? 

— Nieko mums neleidžiama! - pyktelėjo Ronis. - Mama net korido- 
riuje neleidžia būti, kai vyksta susirinkimas, sako, mes per jauni... 

Haris prapliupo šaukti: 

— TIK PAMANYKIT JŪSŲ NEĮSILEIDŽIA Į SUSIRINKIMUS! BET 
JŪS ČIA BUVOTE, GAL NE? BUVOTE KARTU! O AŠ VISĄ MĖNESĮ 
PRATŪNOJAU PAS DURSLIUS. IR NUVEIKIAU DAUGIAU, NEGU JŪS 
ABU KADA NORS SUGEBĖJOTE, IR DUMBLDORAS TAI ŽINO! KAS 
IŠGELBĖJO IŠMINTIES AKMENĮ? KAS ATSIKRATĖ RIDLIO? KAS 
IŠGELBĖJO JUS ABU NUO PSICHŲ? 

Lauk veržėsi kiekviena apmaudi ir liūdna to mėnesio mintis: neviltis 
negaunant jokių naujienų, nuoskauda, kad jie kartu, ojis vienas, įniršis, 
kad buvo sekamas ir nieko apie tai nežinojo, - pratrūko visi jausmai, ku- 
rių trupučiuką net gėdijosi. Išsigandusi triukšmo, Hedviga vėl nuskrido 
ant spintos, Kiaulialiūkinė bailiai plazdėjo sparneliais, dar greičiau suk- 
dama ratus aplink jų galvas. 

- KAS ANAIS METAIS TURĖJO PRAEIT PRO SLIBINUS, SFINKSUS 
IR VISOKIAS KITOKIAS BJAURYBES? KAS MATĖ JĮ SUGRĮŽUSĮ? KAS 
NUO JO PABĖGO? AŠ! 

Ronis stovėjo prasižiojęs, aiškiai pritrenktas ir nerasdamas ko sakyti, 
o Hermiona buvo arti ašarų. 

— BET ARGI MAN REIKIA ŽINOTI, KAS VYKSTA? KAM GI 
VARGINTIS IR MAN KĄ NORS PAPASAKOTI? 

— Hari, mes norėjome tau papasakoti, tikrai norėjome... - prabilo Her- 


miona. 
— TURBUT NELABAI N ORĖJOTE, NES BUTUMĖT PASIUNTĘ MAN 
PELĖDĄ, BET DUMBLDORAS JUDU PRISAIKDINO... 


— Taip ir buvo... 
- KETURIAS SAVAITES SĖDĖJAU LIGUSTRŲ GATVĖJE, RANKIOJAU 
IŠ ŠIUKŠLIADĖŽIŲ LAIKRAŠČIUS, KAD SUŽINOČIAU, KAS VYKSTA.... 


— Mes norėjome... 
- TURBŪUT TURĖJOTE GARDAUS JUOKO ČIA TAIP JAUKIAI 


ĮSIKŪRE... 


— Ne, dievaži... 
— Hari, mes tikrai atsiprašome! - gailiai tarė Hermiona pilnomis ašarų 


akimis. - Tu visiškai teisus, Hari. Tavim dėtas aš būčiau ne taip niršusi. 
Haris uždusęs dėbtelėjo į ją ir nusisukęs vėl ėmė vaikščioti po kamba- 
rį. Ant spintos nykiai suūkė Hedviga. Tylą drumstė tik gailingas grindų 
girgždėjimas Hariui po kojomis. 
— Kokia čia vieta, po galais? - metė jis Roniui ir Hermionai. 
— Fenikso brolijos Būstinė, - iškart atsakė Ronis. 
— Ar kas nors teiksis paaiškinti, kas toji Fenikso brolija? 
- Slapta draugija, - skubiai tarė Hermiona. - Jai vadovauja Dumbldo- 
ras, steigėjas. Į ją įeina žmonės, paskutinį kartą kovoję su Pats Žinai Kuo. 
— Kasjjie tokie? - paklausė Haris sustodamas, susikišęs rankas į kišenes. 


— Nemažai jų... 
— Mes pažįstame gal dvidešimt, - tarė Ronis, - bet manome, kad yra 


daugiau. 
— Na? - griežtai paklausė Haris, dėbčiodamas čia į vieną, čia į kitą. 


— Kas „na'? - nesuprato Ronis. 
— Voldemortas! - riktelėjo Haris, Ronis su Hermiona krūptelėjo. - Kas 


darosi? Ką jis ketina veikti? Kur yra? Kaip mes jį sulaikysime? 
— Jau sakėme, kad Brolija mūsų neįsileidžia į susirinkimus, - nervin- 
gai tarė Hermiona. - Taigi smulkiau nieko nežinome... Tik bendrais bruo- 


žais, - skubiai pridūrė ji, pamačiusi Hario išraišką. 

— Fredis su Džordžu išrado Pailginamąsias ausis, - pasakė Ronis. — Tik- 
rai naudingas daiktas. 

— Pailginamosios... 

— Ausys, taip. Tačiau kol kas jomis nebesinaudojame, nes mama suži- 
nojusi mūsų vos neužmušė. Fredis su Džordžu turėjo jas paslėpti, kad 
mama neišmestų su šiukšlėmis. Bet, mamai dar nespėjus susigaudyti, 
kas čia darosi, jos mums neblogai pasitarnavo. Nugirdome, kad kai ku- 
rie Brolijos nariai seka žinomus Mirties Valgytojus, taip sakant, kontro- 
liuoja... 

— Kiti stengiasi pritraukti į Broliją daugiau Žmonių... - papildė Her- 
miona. 

— Dar kiti kažką saugo, - tarė Ronis. - Susirinkimuose amžinai kalba- 
ma apie sargybos prievolę. 

— Ar kartais ne mane saugo? — kandžiai paklausė Haris. 

— Klausyk, tikriausiai! - išplėtė akis Ronis. 

Haris purkštelėjo. Vėl leidosi aplink kambarį stengdamasis nežiūrėti į 
Ronį ir Hermioną. 

— Tai ką tada abu veikiate, jeigu jūsų neįleidžia į susirinkimus? - griež- 
tai paklausė Haris. - Sakėte, kad esat užsiėmę. 

— Esame, - patvirtino Hermiona. - Mes nukenksminame šiuos namus, 
jie stovi tušti jau keletą amžių, todėl prisiveisė visokio nelabo daikto. Jau 
išvalėme virtuvę, beveik visus miegamuosius, 0 rytoj, man rodos, imsi- 
mės sve... 

POKŠT! POKŠT! - vidury kambario iš niekur atsirado Fredis ir Džor- 
džas, Ronio broliai dvyniai. Kiaulialiūkinė dar išgąstingiau suplakė spar- 
neliais ir nuzvimbė pas Hedvigą ant spintos. 

— Liausitės ar ne? - pavargusiu balsu tarė Hermiona dvyniams. Jie bu- 
vo tokie pat raudonplaukiai kaip Ronis, tik kiek stambesni ir žemesni. 

— Nereikia užgniaužti pykčio, Hari, išleisk visą garą, - irgi išsišiepęs 
mokė jį Fredis. - Penkiasdešimties mylių spinduliu tavęs negirdėjo gal 
vienas kitas žmogus. 

— Vadinasi, abu išlaikėte keliavimo oru egzaminą? - niūriai paklausė 
Haris. 

— Su pagyrimu, - pasipūtė Fredis, laikantis rankoje tarsi kokią labai 
ilgą rausvą virvelę. 

— Nulipdami pas mus būtumėt sugaišę gal trisdešimt sekundžių il- 
giau, - pasakė Ronis. 

— Laikas —- aukso galeonai, broliuk, - atšovė Fredis. - Be to, Hari, tu 
trukdei klausytis. Pailginamosios ausys, - paaiškino nustebusiam Hariui 
ir atkišo virvelę, kuri, dabar pamatė Haris, nusidriekė į laiptų aikštelę. — 
Norime išgirsti, kas vyksta apačioje. 

— Būkit atsargūs, - įspėjo Ronis, spoksodamas į Ausį. - Jei mama dar 
kartą pamatys... 

— Verta rizikuoti, nes šiandien svarbus susirinkimas, - gynėsi Fredis. 

Atsidarė durys ir pasirodė ilgi raudoni karčiai. 

— O, labas, Hari! - pasisveikino jaunesnioji Ronio sesutė Džinė. - Iš- 
girdau tavo balsą. - Fredžiui ir Džordžui ji pasakė: - Nieko neišdegs su 
jūsų Ausimis, virtuvės duris ji užkeikė Netrukdymo kerais. 

— Iš kur Žinai? - nusiminė Džordžas. 

— Tonks mane pamokė, kaip sužinoti, - atsakė Džinė. - Reikia bet ką 
mesti į duris, ir jeigu jų nepasiekia, vadinasi, užkerėtos. Aš nuo laiptų 
viršaus svaidžiau į jas smarvines bombeles, bet jos nuskriedavo į šalį, 
taigi Pailginamųjų ausų niekaip neįkiši pro durų apačią. 

Fredis graudžiai atsiduso. 

— Gaila. Man tikrai būtų patikę išgirsti, ką planuoja Sneipas. 

— Sneipas! - šūktelėjo Haris. - Ir jis čia? 

— Taip, - atsakė Džordžas, gerai uždaręs duris ir atsisėdęs ant lovos. 
Fredis ir Džinė irgi atsisėdo. - Daro pranešimą. Superslaptą. 

— Nenaudėlis, - tingiai metė Fredis. 

— Jis dabar mūsų pusėje, - priekaištingai tarė Hermiona. 

Ronis prunkštelėjo. 

— Vis tiek nenaudėlis. Matytum, kaip jis sutikęs į mus žiūri. 

— Bilas jo irgi nemėgsta, - pasakė Džinė, tarsi užbaigdama kalbą. 

Haris nesuprato, ar jam bent kiek atslūgo pyktis, tačiau norą šaukti 
įveikė būtinybė kuo daugiau sužinoti. Jis Klestelėjo ant lovos priešais juos. 

— O Bilas čia? - paklausė. - Maniau, kad Egipte. 

— Jis padavė prašymą dirbti kanceliarinį darbą, kad galėtų grįžti namo 
ir padėti Brolijai, - paaiškino Fredis. - Sakė pasigendąs piramidžių, bet 
tai atsveria pranašumai. 

— Kaip suprast? 

— Prisimeni Fler Delakur? — tarė Džordžas. - Ji įsidarbino Gringotso 
banke norėdama geriau yšmiokti anglių... 

— Bilas duoda jai privačias pamokas, - sukikeno Fredis. 

— Čarlis taip pat priklauso Brolijai, - pasakė Džordžas, - tačiau tebėra 
Rumunijoje. Dumbldoras nori pritraukti kuo daugiau užsienio burtinin- 
kų, todėl Čarlis per poilsio dienas stengiasi užmegzti ryšius. 

— Ar to negali daryti Persis? —- nusistebėjo Haris. Kiek buvo girdėjęs, 
trečiasis brolis Vizlis dirba Magijos ministerijoje, Tarptautinio burtininkų 
bendradarbiavimo departamente. 

Po jo žodžių visi Vizliai ir Hermiona niūriai susižvalgė. 

— Prie mamos ir tėčio jokiu būdu neminėk Persio, - pasakė Ronis. 

— Kodėl? 

— Mat vos ištari Persio vardą, tėtis paleidžia iš rankų, jeigu ką tuo me- 
tu laiko, o mama pravirksta, - paaiškino Fredis. 

— Baisus dalykas, - liūdnai tarstelėjo Džinė. 

— Atrodo, galutinai jo atsikratėme, - pasakė Džordžas kaip niekad bjau- 
ria išraiška. 

— Kas atsitiko? - nesusigaudė Haris. 

— Persis susipjovė su tėčiu, - ėmė pasakoti Fredis. - Neteko matyti tė- 
čio šitaip supykusio. Paprastai rėkauja mama. 

— Tai įvyko pirmą atostogų savaitę, - įsiterpė Ronis. - Mes jau ruošė- 
mės vykti čia ir prisidėti prie Brolijos. Persis parėjęs iš darbo pranešė, jog, 
yra paaukštintas. 

— Juokauji? — nusijuokė Haris. 

Nors puikiai žinojo, kad Persis aukštai taiko, bet jam pasirodė, jog Per- 
sio karjeros pradžia Magijos ministerijoje buvo nelabai vykusi. Persis pa- 
rodė nepaprastą žioplumą: nepastebėjo, kad jo viršininką valdo Volde- 
mortas (tiesa, ir ministerija tuo netikėjo - visi manė, kad ponas Susitrau- 
kėlis išprotėjo). 

— O, mes visi nustebome, - tarė Džordžas, - nes Persis dėl Susitraukė- 
lio turėjo daug nemalonumų, buvo svarstytas ir panašiai. Persiui buvo 
pasakyta, jog jis turėjęs suprasti, kad Susitraukėliui protas maišosi, ir pra- 
nešti aukščiau. Bet Žinai, koks tasai Persis: Susitraukėlis paliko jį pava- 
duotoju, todėl jis ir neketino skųstis. 

— "Tai kodėl buvo paaukštintas? 

— Ir mes stebėjomės, - kalbėjo Ronis. Hariui liovusis rėkauti, jis labai 
stengėsi palaikyti normalų pokalbį. - Grįžo namo baisiai savimi paten- 
kintas - netgi labiau nei paprastai, jei galima įsivaizduoti. Ir pasigyrė tė- 
čiui gavęs vietą paties Karamelės kanceliarijoje. Ką tik baigusiam Hog- 
vartsą - neįtikėtinai gerą darbą: jaunesniuoju ministro padėjėju. Jis tur- 
būt manė, jog tėtis susižavės. 

— Bet nesusižavėjo, - pasakė Fredis. 

— Kodėl? - paklausė Haris. 

— Atrodo, Karamelė siautėja po ministeriją tikrindamas, ar niekas ne- 
bendrauja su Dumbldoru, - paaiškino Džordžas. 

— Matai, ministerijoje Dumbldoro vardas maišomas su žemėm, - to- 
liau kalbėjo Fredis. - Tenai visiems atrodo, kad jis tik drumsčia vandenį 
tvirtindamas, jog Patys Žinote Kas grįžo. 

— Tėtis sako, Karamelė aiškiai davęs suprasti: jei kas pritars Dumbldo- 
rui, gali išsikraustyti stalčius, - pridūrė Džordžas. 

— Blogiausia, Karamelė tėtį įtaria, žino, jog jis draugauja su Dumbldo- 
ru. Be to, jis visad laikė tėtį trenktu dėl to jo domėjimosi Žiobarais. 

— O kuo čia dėtas Persis? - nesuprato Haris. 

— Tuoj sužinosi. Tėtis įsitikinęs, jog Persis Karamelei reikalingas tik tam, 
kad šnipinėtų mūsų šeimą - ir Dumbldorą. 

Haris švilptelėjo. 

— Garantuotai Persiui patiko. 

Ronis gūdžiai nusikvatojo. 

— Jis visai nuprotėjo. Sakė... Na, prikalbėjo visokių baisybių. Sakė mi- 
nisterijoje nuo pat pradžių turėjęs kentėti dėl tėčio prastos reputacijos, 
kad tėtis visai nesistengė iškilti, todėl mes ir esam tokie... Na, supranti, 
vis mums trūksta pinigų... 

— Ką? —- nepatikėjo Haris, o Džinė piktai kaip katė purkštelėjo. 

— Žinau, — tyliai tarė Ronis. - Toliau dar blogiau. Sakė, kad tėtis - tik- 
ras kvailys, jei laksto paskui Dumbldorą, kad Dumbldoro prasti popie- 
riai ir tėtis paskęs kartu su juo, ojis, Persis, žino, kam tarnauti - tik minis- 
terijai. O jei mama su tėčiu išduos ministeriją, jis visiems paskelbsiąs, jog 
mūsų šeimai nebepriklauso. Tą patį vakarą susikrovė daiktus ir išėjo iš 
namų. Dabar gyvena Londone. 

Haris patyliukais keiktelėjo. Persis jam visada mažiausiai patiko iš vi- 
sų Ronio brolių, bet jis kaip gyvas neįsivaizdavo, kad tasai galėtų šitaip 
prikalbėti ponui Vizliui. 

— Mama visai nusiminė, - tarė Ronis. - Na, Žinai, verkia ir visa kita. Ji 
atvyko į Londoną, norėjo pasikalbėti su Persiu, bet jis užtrenkė jai prieš 
nosį duris. Nežinau, ką daro sutikęs darbe tėtį, - turbūt apsimeta, kad 
nepažįsta. 

— Bet Persis tikrai žino, kad Voldemortas grįžo, - lėtai ištarė Haris. — 
Nekvailas, žino, kad tavo mama su tėčiu viskud nerizikuotų neturėdami 
įrodymų. 

— Cha, tavo vardas irgi nebuvo pamirštas, - pašnairavo į Harį Ronis. — 
Persis sakė, kad vienintelis įrodymas buvo tavo žodis, ir... Nežinau... Jam 
to nepakanka. 

— Persis šventai tiki „Magijos žiniomis ',— burbtelėjo Hermiona, visi 
linktelėjo. 

— Apie ką čia kalbate? - nužvelgė visus Haris. Jie tylėjo. 

— Argi tu negauni „Magijos žinių ?— nervingai paklausė Hermiona. 


68 


IV +» GRIMALDŽIO AIKšTĖ, NR. 12 


— Gaunu, o ką? 

— Galbūt... nelabai atidžiai jas perskaitai? - dar labiau susirūpino Her- 
miona. 

— Aišku, ne iki galo, - teisinosi Haris. - Jeigu kas nors būtų rašoma 
apie Voldemortą, būtų pirmame puslapyje, ar ne? 

Visi krūptelėjo išgirdę tą vardą. Hermiona skubiai pridūrė: 

— Na, norėdamas rasti apie save, turėtum skaityti nuo pradžios iki ga- 
lo. Esi paminimas kokį porą kartų per savaitę. 

— Bet būčiau pastebėjęs... 

— Ne, niekaip, jeigu skaitai tik pirmą puslapį, - papurtė galvą Her- 
miona. - Aš nekalbu apie didelius straipsnius. Tave tik šiaip įkiša, kaip 
amžiną anekdotą. 

— Kątu... 

— Tiesą sakant, bjauroka, - su apsimestu ramumu tarė Hermiona. — 
Laikraštis plėtoja Ritos medžiagą. 

— Tačiau ji jiems neberašo, ką? 

— O taip, tesi pažadą. Kas jai belieka? - patenkinta pridūrė Hermio- 
na. - Tačiau ji padėjo pamatus tam, ką jie dabar bando daryti. 

— Ir ką gijie bando? - nekantriai paklausė Haris. 

— Juk Žinai, ji rašė, kad tu visur alpsti ir skundiesi, kaip tau skauda 

randą, ir taip toliau? 

— Na, taip, - linktelėjo Haris, vargu ar greit pamiršiantis, ką apie jį 
prikūrė Rita Nepasėda. 

— Taigi dabar jie rašo apie tave taip, tarsi būtum haliucinacijų kamuo- 
jamas, dėmesio ištroškęs žmogus, laikantis save tragišku herojumi ar dar 
kuo, - kaip žirnius išbėrė Hermiona, lyg nutarusi, kad Hariui bus ne taip 
skaudu, jei visus faktus išgirs greitai. - Visur kitur kaišioja kandžias pa- 
stabas apie tave. Pasirodžius kokiam neįtikėtinam straipsniui, mesteli: 
„Istorija, verta Hario Poterio ,o jeigu kam atsitinka kas nors keista, rašo- 
ma: „Tikėkimės, kad jam neliks kaktoje rando, antraip gali pareikalauti, 
kad mes jį garbintume“.... 

— Aš neprašau, kad mane kas nors garbintų... - užsidegė Haris. 

— Žinau, - skubiai patikino išsigandusi Hermiona. - Žinau, Hari. Bet 
matai, ką jie daro? Stengiasi, kad tavimi niekas nebetikėtų. Lažinuosi iš 
ko nori, kad už viso to slypi Karamelė. Jam patiktų, kad paprasti burti- 
ninkai tave laikytų tiesiog kvailu berniūkščiu, keliančiu nebent juoką, 
riečiančiu fantastiškas istorijas, nes jam patinka būti garsenybe. 

— Aš neprašiau... nenorėjau... Voldemortas tikrai nužudė mano tėvus! Ir 
išgarsėjau tik todėl, kad jis nužudė tėvus, bet manęs neįveikė! Kas nori 
šitaip išgarsėti? Nejaugi jie nesupranta, kad man labiau patiktų, jei šito 
niekad ne... 

— Mes žinome, Hari, - rimtai tarė Džinė. 

— Ir, aišku, nebuvo nė žodžio apie tai, kaip tave užpuolė Psichai, - pa- 
sakė Hermiona. - Kažkas liepė tai nutylėti. Nebevaldomi Psichai būtų 
buvę tikra sensacija. Netgi nepranešta, kad tu pažeidei Tarptautinį slap- 
tumo statutą. Manėme, būtinai parašys, juk taip gerai papildytų tavo, 
kaip kvailo išsišokėlio, įvaizdį. Mums atrodo, laikraštis laukia, kol būsi 
pašalintas, tada jau įsismagins... Aišku, jeigu būsi pašalintas, - skubiai 
pridūrė ji. - Mat neturėtų, jeigu ministerija paklus savo pačios įstatymams, 
nes esi nekaltas. 

Ir vėl jie grįžta prie svarstymo, o Haris nenorėjo apie tai galvoti. 
Bandė ieškoti kokios kitos temos, tačiau išgelbėjo laiptuose pasigirdę 
žingsniai. 

— Ojoj... 

Fredis trūktelėjo Pailginamąją ausį, vėl pokštelėjo, ir abu su Džordžu 
išnyko. Po kelių sekundžių miegamojo tarpdury išdygo ponia Vizli. 

— Susirinkimas baigėsi, galite eiti vakarienės. Visi nekantrauja pama- 
tyti tave, Hari. Beje, kas paliko prie durų visas tas smarvines bombeles? 

— Banditas, - net nerausdama atsakė Džinė. - Jis mėgsta jomis žaisti. 

— Oo... Jau maniau, kad Padaro darbas, amžinai ką nors iškrečia. Ne- 
pamirškite prieškambaryje garsiai nekalbėti. Džine, ką veikei, kad tokios 
purvinos rankos? Prašom nusiplaut prieš vakarienę. 

Džinė vyptelėjo jiems ir išsekė paskui motiną palikdama Harį vieną 
su Roniu ir Hermiona. Abu žvelgė į jį nedrąsiai, lyg bijodami, kad visų 
kitų nelikus jis vėl neimtų šaukti. Matydamas juos tokius, Haris truputį 
susigėdo. 

— Klausykit... - murmtelėjo, tačiau Ronis papurtė galvą, o Hermiona 
tyliai tarė: 

- Žinojome, kad tu supyksi, Hari, ir tavęs nekaltiname, tačiau turi su- 
prasti, kad mes tikrai bandėme prikalbinti Dumbldorą... 

— Ai, Žinau, - burbtelėjo Haris. 

Suko galvą, ką čia pasakius, kad nereikėtų minėti direktoriaus, nes 
bet kokia mintis apie jį tiesiog siutino. 

— Kas tasai Padaras? - paklausė. 

- Šių namų elfas, - atsakė Ronis. — Silpnaprotis. Tokio dar nesu matęs. 

Hermiona susiraukė. 

- Jis nėra silpnaprotis, Roni. 

— Jo gyvenimo tikslas - kad jam būtų nukirsta galva ir priklijuota ant 
lentelės, kaip ir jo močios, - piktokai tarė Ronis. - Ar tai normalu, Her- 
miona? 

— Na... Ką gi, jis nekaltas, kad yra keistokas. 

Ronis užvertė akis. 

— Hermiona dar neužmiršo EGGD. 

— Ne aš viena! - papyko Hermiona. - Ir Dumbldoras sako, kad turime 
būti Padarui geri. 

— Turime turime, - suburbėjo Ronis. - Einam, aš jau alkanas kaip vilkas. 

Jis pirmas išėjo pro duris ir pasiekė laiptus, bet... 

- Pala! - sulaikė draugus. - Jie tebėra prieškambaryje, gal dar ką nors 
nugirsime. 

Vis trys atsargiai sužiuro per turėklus. Niūrus koridorius apačioje bu- 
vo prisigrūdęs raganų ir burtininkų, tarp jų maišėsi ir visi Hario palydo- 
vai. Jie susijaudinę kuždėjosi. Pačiam vidury Haris išvydo tamsius rieba- 
luotus plaukus ir didelę nosį - profesorių Sneipą, nemėgstamiausią Hog- 

vartso mokytoją. Haris atšlijo nuo turėklų. Baisiai įdomu, ką gi Sneipas 
veikia Fenikso brolijoje... 

Hariui prieš akis nutįso plona rausva virvelė. Pakėlęs galvą, laiptų aikš- 
telėje virš savęs pamatė Fredį su Džordžu, atsargiai nuleidžiančius Pail- 
ginamąją ausį prie tamsuojančio apačioje žmonių būrio. Deja, po valan- 
dėlės visi žmonės patraukė prie lauko durų ir dingo iš akių. 

— Velnias, - sušnibždėjo Fredis, vėl suvyniodamas Pailginamąją ausį. 

Lauko durys atsidarė ir užsidarė. 

— Sneipas čia niekada nevalgo, - tyliai tarė Ronis. - Ir gerai. Einam. 

— Ir nepamiršk garsiai nekalbėti, Hari, - įspėjo Hermiona. 

Eidami pro iškabintas elfų galvas, jie matė, kaip Lubinas, ponia Vizli ir 
Tonks, svečiams išėjus, magiškai užrakina visas spynas ir užstumia visas 
velkes. 

— Valgysime virtuvėje, - pakuždėjo ponia Vizli, pasitikusi juos prie laip- 
tų. - Hari, vaikeli, eik ant pirštų galų prie tų štai durų... 

BUMBT! 

— Tonks! - atsisukusi beviltiškai šūktelėjo ponia Vizli. 

— Atsiprašau! - sudejavo Tonks, tysanti ant grindų. - Vis tas asiliškas 
skėčių stovas, antrą kartą jo užkliūvu... 

Jos tolesnius žodžius užgožė baisus, kraują stingdantis, ausis verian- 
tis klyksmas. 

Kandžių sukapota užuolaida, pro kurią pirma ėjo Haris, prasisklei- 
dė, bet už jos nebuvo durų. Hariui net pasivaideno, kad jis žvelgia pro 
langą, o už lango tarsi pjaunama Žviegia ir Žviegia sena moteriškė juo- 
da skrybėle. Staiga suprato stovįs priešais natūralaus didumo portretą, 
bet šiurpiai natūralistinį ir atstumiantį, tokio nemalonaus dar nebuvo 
matęs. 

Klykiančiai senei bėgo seilės, pageltusi veido oda nuo riksmo išsitem- 
pė, ji šiurpiai vartė akis. Visame prieškambaryje jiems už nugarų kiti por- 
tretai irgi pabudo ir ėmė klykti, Haris nuo baisaus triukšmo turėjo užsi- 
kišti ausis ir užsimerkti. 

Lubinas su ponia Vizli pripuolę bandė užtraukti užuolaidą priešais tą 
senę, bet nepavyko, ji spiegė garsiau ir garsiau ir švaistėsi plėšriomis ran- 
komis lyg norėdama iškabinti jiems akis. 

— Šiukšlės! Padugnės! Purvo ir nuodėmės išperos! Puskraujai, išsigimėliai, 
iškrypėliai, dinkit iš čia! Kaip drįstate teršti mano tėvų namus... 

Vilkdama šonan didžiulę trolio koją, Tonks be paliovos atsiprašinėjo. 
Ponia Vizli atsisakė bejėgiškų pastangų užtraukti užuolaidą ir nuskubėjo 
prieškambariu, savo lazdele tildydama visus kitus portretus. Pro duris 
priešais Harį išlėkė vyras ilgais juodais plaukais. 

— Nutilk, klaiki sena ragana, nutilk! - griebė jis užuolaidą. 

Senės veidas pažaliavo. 

— Tuuuuu! - sužvigo ji, akys išsprogo. - Prakeiktas išdavike, nedorėli, ma- 
no giminės gėda! 

— Sakiau — nu-tilk! - suriko vyras. Abu su Lubinu vargais negalais įveikė 
užuolaidą. 

Senės klyksmas nutilo, stojo spengianti tyla. 

Kiek uždusęs ir braukdamasis nuo akių ilgus tamsius plaukus, į Harį 
atsisuko jo krikštatėvis Sirijus. 

— Labas, Hari. Matau, kad susipažinai su mano motina. 


PENKTAS SKYRIUS 


Fenikso brolija 


— Tavo... 

— O taip, mano mamyte, - tarė Sirijus. - Jau mėnuo, kaip mėginame ją 
nukabinti, bet, matyt, drobės kitą pusę ji užbūrė Amžino priklijavimo 
kerais. Greitai lipkit apačion, kol jie vėl visi nepabudo. 

— Bet iš kur čia atsirado tavo motinos portretas? - paklausė Haris ap- 
stulbęs, kai siaurais akmeniniais laiptais jie lipo iš prieškambario žemyn 
į virtuvę. | 

— Ar tau niekas nesakė? Čia mano tėvų namai, - atsakė Sirijus. - Aš 
esu paskutinis Blekas, taigi jie - mano nuosavybė. Pasiūliau Dumbldorui 
įrengti čia Būstinę - nors kuo, sakau, prisidėsiu. 

Haris, tikėjęsis šiltesnio sutikimo, pastebėjo, koks apmaudus ir kietas 
Sirijaus balsas. Paskui krikštatėvį jis įžengė pro virtuvės duris pusrūsyje. 

Virtuvė buvo nedaug šviesesnė už prieškambarį viršuje - panaši į ur- 
vą, nelygiomis akmenų sienomis. Ją apšvietė gale pleškantis židinys. Ore 
plaikstėsi pypkės dūmai, juose grėsmingai tamsavo pakabinti ant kablių 
palubėje sunkūs geležiniai puodai ir keptuvai. Aplink stovėjo susirinki- 
mui atneštos kėdės, o vidury dunksojo ilgas stalas, apkrautas pergamento 
ritiniais, taurėmis, tuščiais vyno buteliais; dar ant jo gulėjo tarsi skudurų 
krūva. Galustalėje, sukišę galvas, tyliai šnekučiavosi ponia Vizli ir jos vy- 
riausias sūnus Bilas. 

Ponia Vizli kostelėjo. Jos vyras, liesas, praplikęs, raudonplaukis aki- 
niuotas žmogelis, atsigręžęs pašoko. 

— Hari! - Pribėgęs ponas Vizlis energingai pakratė jam ranką. - Sma- 
gu tave matyti! 

Per jo petį Haris matė Bilą, vis su tokia pačia ilgų plaukų uodega. Jis 
paskubomis suvyniojo ilgėliausią pergamentą. 

— Kelionė pavyko, Hari? - paklausė Bilas, bandydamas glėbin suglobti 
visus dvylika ritinių. - Vadinasi, Rukna jūsų nenuvarė per Grenlandiją? 

— Norėjo, - tarė Tonks, prišokusi Bilui padėti, bet ji tuojau pat ant pas- 
kutinio pergamento užvertė žvakidę. - Oi, atsiprašau... 

— O varge, - atsiduso ponia Vizli ir mostelėdama lazdele sutaisė per- 
gamentą. Švystelėjus ponios Vizli kerams, Haris spėjo pastebėti tarsi ko- 
kio pastato planą. 

Ponia Vizli suprato jį pamačius. Stvėrė planą ir įgrūdo Bilui glėbin. 

— Visi tokie daiktai po susirinkimo turi būti tučtuojau pašalinami, — 
subarė ji ir, nuėjusi prie senoviško bufeto, pradėjo dėlioti valgius. 

Bilas išsitraukė lazdelę, burbtelėjo: Evanesco! - ir pergamentai dingo. 

— Sėskis, Hari, - pakvietė Sirijus. - Su Mandangu jau pažįstamas, 
ar ne? 

Tai, ką Haris buvo palaikęs skudurų krūva, garsiai suknarkė ir staiga 
pabudo. 

— Kas mane mini? - mieguistai subambėjo Mandangas. - Aš sutinku 
su Sirijumi... - Jis kilstelėjo baisiai purviną ranką lyg balsuodamas. Ap- 
spangusios raudonos akys žiūrėjo nežinia kur. 

Džinė sukikeno. 

— Susirinkimas baigėsi, Dangai, - tarė Sirijus, kai visi susėdo prie sta- 
lo. - Haris atvyko. 

— Nu? - grėsmingai suniurzgė Mandangas, spoksodamas į Harį iš po 
susivėlusių rudų plaukų. - Jergutėliau, iš tikrųjų... Aha... Kaip, Hari, svei- 
kas ir gyvas? 

— Taip, - atsakė Haris. 

Nenuleisdamas akių nuo Hario, Mandangas nervingai pasirausė ki- 
šenėse ir išsitraukė seną juodą pypkę. Įsikando, uždegė lazdelės galu ir 
giliai užsitraukė. Akimirksniu jį paslėpė žalsvų dūmų debesys. 

— Turiu tavęs atsiprašyti, - suniurnėjo balsas iš dvokiančio debesies. 

— Mandangai, paskutinį kartą įspėju! - tarė ponia Vizli. - Prašau nerū- 
kyti šitos bjaurasties virtuvėje, ypač kai mes valgome! 

— O... Gerai. Atsiprašau, Mole. 

Mandanguiįsikišus pypkę atgal į kišenę, dūmų debesis išnyko, tačiau 
degančių kojinių smarvė liko. 

- Ir jeigu norite pavakarieniautiki vidurnakčio, man reikia pagalbos, — 
kreipėsi ponia Vizli į visus. - Ne, Hari, sėdėk, tu po tokios kelionės. 

— Ką padaryti, Mole? - mielai pasišovė padėti Tonks. 

Ponia Vizli suabejojo. 

— Hm... Ne, nereikia, Tonks, tu irgi atsipūsk, šiandien jau prisidarbavai. 

— Ne, ne, aš noriu padėti! - linksmai sušuko Tonks ir, pargriaudama 
kėdę, nuskubėjo prie bufeto, nuo kurio Džinė ėmė stalo įrankius. 

Netrukus sunkūs peiliai, prižiūrimi pono Vizlio, patys kapojo mėsą ir 
daržoves, tuo tarpu ponia Vizli maišė katilą, kabantį viršum židinio ug- 
nies; kiti iš indaujos nešė lėkštes, taures ir užkandžius. Haris liko prie 
stalo su Sirijumi ir graudžiai tebemirksinčiu Mandangu. 

— Ar po to matei senę Figę? — paklausė jis. 

— Ne, - atsakė Haris, - nieko nemačiau. 

— Klausyk, aš nebūčiau pasišalinęs, - palinkdamas į priekį, gailiai tarė 
Mandangas, - bet man pasitaikė tokia proga... 

Haris krūptelėjo pajutęs, kaip kažkas brūkštelėjo per kelius, tačiau tai 
tebuvo Banditas, Hermionos šleivakojis rudai rainas katinas; pasitrynęs 
į Hario kojas, jis stryktelėjo Sirijui ant kelių ir susirangė. Sirijus išsiblaš- 
kęs ėmė kasyt jam paausius, tada, vis taip pat paniuręs, atsisuko į Harį. 

— Kaip vasara, gera? - paklausė. 

— Ne, sumauta, - atsakė Haris. 

Pirmą kartą Sirijaus veide šmėstelėjo kažkas panašaus į šypseną. 

— Nesuprantu, ko tu nepatenkintas. 

— Ką? —- nepatikėjo savo ausimis Haris. 

— Man pačiam būtų visai patikęs Psichų antpuolis. Žūtbūtinė kova dėl 
savo sielos būtų gražiai paįvairinusi monotoniją. Tau atrodo, kad buvo 

bloga, tačiau bent galėjai visur vaikščioti, pamiklinti kojas, pasipešti... O 
aš jau mėnuo, kai esu uždarytas. 

— Kodėl taip yra? - susiraukė Haris. 

— Matai, mane vis dar gaudo Magijos ministerija, Voldemortas jau tik- 
rai žino, kad esu Animagas, Kirmis bus jam papasakojęs, taigi mano di- 
džioji maskuotė nuėjo perniek. Fenikso brolijai mažai kuo galiu būti nau- 
dingas... Bent taip mano Dumbldoras. 

Dumbldoro vardą Sirijus ištarė taip, kad Haris suprato: jis irgi nelabai 
patenkintas direktoriumi. Harį užplūdo užuojauta krikštatėviui. 

— Tu bent žinai, kas vyksta, - paguodė jis Sirijų. 

— Kurgi ne, - nusišaipė Sirijus. - Klausausi Sneipo pranešimų, turiu 
pakęsti visas jo užgaulias užuominas apie tai, kaip jis rizikuoja gyvybe, o 
aš maloniai ilsiuosi... klausimus, kaip sekasi valymas... 

— Koks valymas? - paklausė Haris. 

— Bandome šitą vietą paversti tinkama Žmonėms gyventi, - atsakė Si- 
rijus, neaiškiai mostelėdamas į niūrias virtuvės sienas. - Dešimt metų čia 
niekas negyveno, nuo pat mano motinos mirties. Aišku, neskaitant seno 
jos namų elfo, tačiau tam galvoj negerai - per amžius jis čia nieko nėr 
valęs. 

- Sirijau, - prabilo Mandangas, regis, nekreipęs jokio dėmesio į jų po- 
kalbį, tik įdėmiai apžiūrinėjęs tuščią taurę, - ar čia, drauguži, grynas si- 
dabras? 

— Taip, - atsakė Sirijus, su pasibjaurėjimu žvelgdamas į taurę. - Gry- 
niausias penkiolikto amžiaus sidabras, goblinų kalstytas, papuoštas Ble- 
kų giminės herbu. 

Patenkintas Mandangas rankove patrynė taurę. 

— Fredi, Džordžai, ne, VISKĄ N EŠKITE! - suriko ponia Vizli. 

Haris, Sirijus ir Mandangas atsisuko ir žaibiškai nėrė nuo stalo. Fredis 
ir Džordžas užbūrė didžiulį katilą troškinio, geležinį pasukų alaus ąsotį 
ir sunkią lentelę duonai raikyti su visu peiliu, ir tie daiktai skrido prie 
stalo oru. Katilas nučiuožė per visą stalą ir sustojo pačiam gale, išdeginęs 

paviršiuje ilgą juodą drūžę; ąsotis trinktelėjo vidurin, visas alus ištiško; 
duonriekis peilis nuslydo nuo lentelės ir įsibedė į medį - jis kraupiai vir- 
pėjo kaip tik ten, kur prieš valandėlę gulėjo Sirijaus dešinė ranka. 

— DĖL DIEVO MEILĖS! - šaukė ponia Vizli. - NEBUVO JOKIO 
REIKALO... MAN JAU UŽTENKA... NORS IR TURITE TEISĘ VARTOTI 
MAGIJĄ, NEBUTINA DĖL KIEKVIENO NIEKO TRAUKTI LAZDELES! 

— Mes tik norėjom sutaupyti laiko! - teisinosi Fredis. Pribėgęs jis iš- 
traukė iš stalo peilį. - Atsiprašau, Sirijau, nenorėjau... 

Haris su Sirijumi kvatojo. Mandangas, apvirtęs su kėde, keikdamasis 
atsistojo. Banditas, piktai sušnypštęs, šovė po bufetu, iš ten patamsy gel- 
tonai švietė jo akys. 

— Berniukai, - tarė ponas Vizlis, padėdamas troškinį į stalo vidurį, - 
mama tiesą sako. Dabar, kai jau esate pilnamečiai, turėtumėt elgtis atsa- 
kingiau. 

— Nė su vienu jūsų broliu neturėjau tiek vargo! - barė ponia Vizli dvy- 
nius, statydama ant stalo naują ąsotį pasukų alaus su tokiu trenksmu, 
kad alaus išsilaistė nė kiek ne mažiau nei pirma. - Bilui nereikėdavo pen- 
kių žingsnių keliauti oru! Čarlis neužkerėdavo kiekvieno daikto, pasipy- 
nusio po ranka! Persis... 

Ji žioptelėjo baimingai žvelgdama į vyrą, to veidas staiga tapo kaip 
medinis. 

— Valgykim, - skubiai paragino Bilas. 

— Atrodo, liežuvį prarysim, - tarė Lubinas. Jis visiems prikrovė lėkš- 
tėn troškinio ir padavė per stalą. 

Valandėlę buvo tylu, tik tarškėjo lėkštės ir įrankiai, girgždėjo kėdės 
visiems traukiantis arčiau valgio. Ponia Vizli atsigręžė į Sirijų. 

— Vis norėjau pasakyti tau, Sirijau, kad svetainėje rašomajame stale kaž- 
kas įkliuvęs, vis daužosi, nerimsta. Aišku, gal viso labo kaukas, bet pama- 
niau, kad reikėtų paprašyti Alastorą, tegul patikrina, tik tada išleisti. 

— Kaip Žinot, - abejingai tarė Sirijus. 

— Be to, užuolaidos pilnos doksių, - toliau skundėsi ponia Vizli. - Gal, 
sakau, rytoj jais užsiimtume. 

— Tiesiog nekantrauju, - tarė Sirijus. Ko gera, tik vienas Haris jo balse 
išgirdo pašaipą. 

Priešais Harį sėdinti Tonks juokino Hermioną ir Džinę krėsdama vi- 
sokiu pokštus su savo nosimi. Ji įtemptai užsimerkdavo, kaip tada Hario 
miegamajame, ir štai nosis ištįso kaip Sneipo snapas, paskui susitraukė ir 
liko kaip kazlėkiukas, paskui iš abiejų šnervių išlindo po plaukų kuokš- 
tą. Tai, matyt, buvo įprastinė vakarienės pramoga, nes Hermiona su Dži- 
ne netrukus ėmė kaulyti savo mėgstamų nosių. 

— Ionks, padaryk kiaulės šnipą. 

Tonks paklausė, ir Hariui pasirodė, jog anapus stalo jis regi išsišiepusį 
moterišką Dudlio variantą. 

Ponas Vizlis, Bilas ir Lubinas karštai ginčijosi dėl goblinų. 

— Kol kas nieko iš jų negaliu ištraukti, - kalbėjo Bilas. - Taip ir nesu- 
pratau, ar jie tiki jo grįžimu, ar ne. Žinoma, jie gali neremti nei tos, nei tos 
pusės. Visai nesikišti. 

- Neabejoju, kad jie niekad nepereis pas Patys Žinote Ką, - papurtė 
galvą ponas Vizlis. - Jie irgi patyrė nuostolių. Prisiminkite goblinų šei- 
mą, kurią jis išžudė netoli Notingemo. 

— Priklausys nuo to, ką jiems pasiūlys, - tarė Lubinas. - Kalbu ne apie 
auksą. Jeigu jiems bus dovanota laisvė, kurios jiems neduodame šitiek 
amžių, susigundys. Na, Bilai, su Ragnoku vis taip pat nesiseka? 

— Kol kas labai nusistatęs prieš burtininkus, - atsakė Bilas. - Nesiliauja 
niršęs dėl Susitraukėlio istorijos, mano, kad ministerija jį dangstė, mat 
tie goblinai iš jo taip ir neatgavo aukso... 

Jo žodžius nutraukė audringas kvatojimas per vidurį stalo. Fredis, 
Džordžas, Ronis ir Mandangas vos nuo kėdžių nenuvirto. 

— ..1r tada, - springdamas iš juoko, pasakojo Mandangas, - kad jūs 
žinotumėt, jis man ir sako: „Ei, Dangai, kur tu gavai tas rupūžes? Matai, 
manąsias kažkoks šunsnukis nukniaukė . Aš ir sakau: „Nukniaukė visas 
rupūžes, Vili? Kas dabar bus? Vėl reikės pirkti? Ir, jeigu norite Žinoti, 
vyručiai, tas begalvis nuperka iš manęs visas savo dingusias rupūžes daug 
brangiau, nei buvo mokėjęs pradžioje... 

— Labai dėkui, Mandangai, bet gal mes jau apsieisime be tavo verslo 
reikalų, - griežtai tarė ponia Vizli, kai Ronis kriokdamas užsikniaubė 
ant stalo. 

— Dovanok, Mole, - šluostydamasis ašaras tuoj pat atsiprašė senis ir 
mirktelėjo Hariui. - Bet, jei nori žinoti, Vilis pats jas nugvelbė iš Karpoto- 
jo Hario, taigi aš nieko blogo nepadariau. 

— Nežinau, Mandangai, kur tu mokeisi apie blogį ir gėrį, bet, atrodo, 
kelias svarbiausias pamokas tikrai būsi praleidęs, - šaltai pasakė ponia 
Vizli. 

Fredis su Džordžu sukišo nosis į pasukų alaus taures, Džordžas žag- 
sėjo. Kažkodėl ponia Vizli perliejo žiauriu žvilgsniu Sirijų, tada atnešė į 
stalą didelį trupininį rabarbarų pyragą. Haris grįžtelėjo į krikštatėvį. 

— Molė nepakenčia Mandango, - pusbalsiu paaiškino Sirijus. 

— Ko jisai trinasi Brolijoje? — labai tyliai paklausė Haris. 

— Jis dažnai praverčia. Pažįsta visus sukčius, juk ir pats toks. Tačiau 
labai atsidavęs Dumbldorui, nes tasai kartą jį išsuko iš keblios padėties. 
Turėti tokį kaip Dangas apsimoka, jis išgirsta tokių dalykų, kurių mes 
niekad neišgirstume. Bet Molė mano, kad kviestis jį vakarienės - jau per 
daug. Ji dar jam neatleido už tai, jog jis išdulkėjo savo reikalais, kai turė- 
jo sekti tave. 

Po trijų porcijų pyrago ir porcijos saldaus kremo džinsų juosmuo jau 
ėmė veržti (nereikia pamiršti, jog tie džinsai kažkada priklausė Dudliui). 
Kai Haris padėjo šaukštą, šnekos prie stalo aptilo: ponas Vizlis, pažiūrėti 
sotus ir laimingas, atsilošė kėdėje, Tonks, atgavusi nuosavą nosį, plačiai 
žiovavo, Džinė, išviliojusi Banditą iš po bufeto, sėdėjo ant grindų sukry- 
žiavusi kojas ir ritinėjo jam kamštelius nuo pasukų alaus butelių. 

— Turbūt laikas miegoti, - irgi nusižiovavo ponia Vizli. 

— Dar ne, Mole, - tarė Sirijus, pastumdamas tuščią lėkštę ir atsisukda- 
mas į Harį. - Žinai, stebiuosi tavimi. Maniau, kad atvykęs čionai pirmiau- 
sia pulsi klausinėti apie Voldemortą. 

Nuotaika kambaryje pasikeitė taip žaibiškai, kad galėjo atrodyti - Psi- 
chai artinasi. Ką tik visi murksojo apsnūdę, o štai jau įsitempę, suklusę. 

Paminėjus Voldemorto vardą, aplink stalą perbėgo virpulys. Jau kėlęs 
prie lūpų vyno taurę, Lubinas niūriai ją pastatė. 

— Aš ir klausinėjau! - pasipiktino Haris. - Klausiau Ronį ir Hermioną, 
bet jie sakė, kad jų į Broliją nepriima... 

— Teisingai sako, - tarė ponia Vizli. - Dar per jauni. 

Ji sėdėjo tiesi kaip styga, sugniaužusi kumščius ant kėdės ranktūrių, 
snaudulio kaip nebūta. 

— Nuo kada klausinėti galima tik tada, jei priklausai Fenikso brolijai? — 
nusistebėjo Sirijus. - Haris visą mėnesį tupėjo tuose Žiobarų namuose. 
Jis turi teisę Žinoti, kas vyks... 

— Pala! - garsiai prabilo Džordžas. 

— Kaip yra, kad Hariui galima gauti atsakymus į visus klausimus? — 
užsipuolė Sirijų ir Fredis. 

— Mes visą mėnesį zyzėme, ir kad nors kokį šlamštą būtume sužino- 
ję! - neatlyžo Džordžas. 

- Jūs per jauni, jūs nepriklausote Brolijai, - prabilo Fredis plonyčiu balsu, 
neįtikėtinai panašiu į jo motinos. - Haris net nepilnametis! 

— Aš nekaltas, kad jums nepasakojama apie Brolijos veiklą, - ramiai 
tarė Sirijus. - Tokia jūsų tėvų valia. Tačiau Haris... 

- Netu turi spręsti, kas tinka Hariui! - atkirto ponia Vizli. Šiaip giedro 
jos veido išraiška buvo gan grėsminga. - Tikiuosi, nepamiršai, ką sakė 
Dumbldoras? | 

— Ką konkrečiai? - mandagiai paklausė Sirijus, bet atrodė pasirengęs 
ginčytis. 

— Kad Hariui nereikia sakyti daugiau, negu jam būtina žinoti, - atsakė 
ponia Vizli, pabrėždama paskutinius du žodžius. 

Ronis, Hermiona, Fredis ir Džordžas sukiojo galvas nuo Sirijaus prie po- 
nios Vizli lyg žiūrėdami teniso varžybas. Džinė klūpėjo tarp išmėtytų kamš- 
telių ir stebėjo ginčą net prasižiojusi. Lubinas nenuleido akių nuo Sirijaus. 

— Aš ir neketinu sakyti daugiau, negu jam būtina žinoti, Mole, - tarė 
Sirijus. - Bet kadangi jis, ne kas kitas, matė grįžusį Voldemortą, - ir vėl 
aplink stalą perbėgo drebulys, - turi didesnę teisę... 

— Jis nepriklauso Fenikso brolijai! - nukirto ponia Vizli. - Jam dar tik 
penkiolika ir... 

— Ir jis jau patyręs ne mažiau už daugumą Brolijos narių, o už kai 
kuriuos - netgi daugiau, - atrėmė Sirijus. 

— Niekas neginčija jo nuopelnų! - vis garsiau barėsi ponia Vizli. Jos 
kumščiai ant kėdės ranktūrių drebėjo. - Bet vis tiek... 

— Jis - ne vaikas! - nekantriai nutraukė ją Sirijus. 

— Bet ir ne suaugęs Žmogus! - užraudonijo ponia Vizli. - Jis tau ne 
Džeimsas, Sirijau! 

— Ačiū, Mole, puikiai Žinau, kas jis, - šaltai tarė Sirijus. 

— Abejoju! Kartais, kai apie jį kalbi, atrodo, lyg būtum susigrąžinęs 
geriausią savo draugą! 

— O argi blogai? - nesusilaikė Haris. 

— Blogai, Hari, nes tu nesi tavo tėvas, kad ir kaip į jį panašus, - pasakė 
ponia Vizli, vis dar gręždama Sirijų akimis. - Tu dar mokinys, ir už tave 
atsakingi suaugusieji neturėtų šito pamiršti. 

— Nori pasakyti, kad aš - prastas krikštatėvis? - pakėlė balsą Sirijus. 

— Noriu pasakyti, kad esi pagarsėjęs karštakošis, Sirijau, todėl Dumbl- 
doras tau nuolat primena sėdėti namie ir... 

— Prašyčiau čia nekišti Dumbldoro nurodymų man! - garsiai pareiškė 
Sirijus. 

— Artūrai! - kreipėsi į vyrą ponia Vizli. - Padėk man, Artūrai! 

Ponas Vizlis dar patylėjo. Nusiėmė akinius ir, nežiūrėdamas į pačią, 
nuvalė. Atsiliepė tik lėtai užsodinęs juos ant nosies. 

— Mole, Dumbldoras žino, jog padėtis pasikeitė. Jis sutinka, kad dabar, 
kai Haris jau gyvena Būstinėje, turi būti supažindintas su kai kuriais da- 
lykais. 

— Tačiau tai kas kita negu leisti jam klausinėti bet ko. 

— Mano galva... - tyliai tarė Lubinas, pagaliau atitraukęs akis nuo Siri- 
jaus. Ponia Vizli staigiai atsisuko į jį tikėdamasi paramos. - Mano galva, 
bus geriau, jeigu Haris sužinos svarbiausius faktus, - ne visus, Mole, tik 
bendrą vaizdą, - iš mūsų, o ne... iškreiptus kitų. 

Jo išraiška buvo maloni, tačiau Haris neabejojo: Lubinas bent jau ži- 
no, kad keletas Pailginamųjų ausų išvengė ponios Vizli susidorojimo. 

— Ką gi, - apsižvalgė ponia Vizli, veltui tikėdamasi pritarimo. - Ką gi... 
Matau, kad jūsų viršus. Tiek pasakysiu: Dumbldoras tikriausiai turi savų 
priežasčių norėti, kad Haris per daug nesužinotų, todėl, kalbėdama kaip 
žmogus, trokštantis jam tik gera... 

— Jis — ne tavo sūnus, - tarė Sirijus. 

— Beveik kaip sūnus, - piktai atkirto ponia Vizli. - Ką dar jis turi pa- 
saulyje? 

— Mane! 

— Taigi, - vyptelėjo ponia Vizli. - Visa bėda, kad nelabai galėjai juo rū- 
pintis uždarytas Azkabane, ar ne? 

Sirijus ėmė stotis. 

— Mole, ne tau vienai prie šio stalo rūpi Hario gerovė, - griežtai pasa- 
kė Lubinas. - Sirijau, sėskis. 

Poniai Vizli suvirpo lūpa. Sirijus išbalęs lėtai atsisėdo. 

— Manau, reikia ir Hario išklausyti, - toliau kalbėjo Lubinas. - Jis jau 
pakankamai suaugęs turėti savo nuomonę. 

— Aš noriu žinoti, kas vyksta, - greitai pasakė Haris, nežiūrėdamas į 
ponią Vizli. Jį sugraudino jos žodžiai, kad jis jai kaip sūnus, bet atsibodo 
tas šokinėjimas apie jį. Sirijus gerai sako: jis - nebe vaikas. 

— Pui... ku, - užsikirsdama ištarė ponia Vizli. - Džine, Roni, Hermio- 
na, Fredi, Džordžai, tučtuojau nyktt iš virtuvės. 

Kilo triukšmas. 

— Mes pilnamečiai! - vienu balsu suriko Fredis ir Džordžas. 

- Jeigu Hariui galima, kodėl man ne? - šaukė Ronis. 

— Mama, aš noriu girdėti! - suinkštė Džinė. 

— NE! -stodamasi sužaibavo akimis ponia Vizli. - Aš griežtai draudžiu... 

— Mole, tu negali išvaryti Fredžio ir Džordžo, jie pilnamečiai, - pavar- 
gusiu balsu pasakė ponas Vizlis. 

— Jie - mokiniai. 

— Tačiau teisės požiūriu - jau suaugusieji, - vis tokiu pat balsu įrodi- 
nėjo ponas Vizlis. 

Ponia Vizli buvo raudona kaip aguona. 

— Aš... Ai, gerai, Fredis su Džordžu tegul pasilieka, bet Ronis... 

— Haris man ir Hermionai vis tiek viską papasakos! - užprotestavo 
Ronis. - Juk papasakosi? - neryžtingai pridūrė pažvelgdamas į Harį. 

Akimirką Haris jau norėjo Roniui atšauti, kad nė žodžio jam nesakys, 
gali pats paragauti, kaip gera ničnieko nežinoti. Tačiau piktas noras pra- 
ėjo susitikus su draugo akimis. 

— Aišku, papasakosiu. 

— Puiku! - šūktelėjo ponia Vizli. - Puiku! Džine, Į LOVĄ! 

Džinė išėjo su triukšmu. Lipdama laiptais ji šaukė ir ant motinos, o kai 
pasiekė prieškambarį, prisidėjo nežmoniškas ponios Blek rėkimas. Lubi- 
nas išsiskubino tramdyti portreto. Tik jam grįžus, uždarius virtuvės du- 
ris ir vėl atsisėdus, Sirijus prabilo: 

— Tvarka, Hari... Ką nori sužinoti? 

Haris giliai atsiduso ir uždavė klausimą, kuris pastarąjį mėnesį labiau- 
siai nedavė ramybės. 

— Kur Voldemortas? - ištarė nepaisydamas, kad visi krūptelėjo. - Ką 
jis veikia? Bandžiau žiūrėti Žiobarų žinias, bet nepastebėjau nieko pana- 
šaus į jo darbelius, jokių keistų mirčių, nieko. 

— Kol kas ir nebuvo jokių keistų mirčių, - tarė Sirijus. - Bent jau kiek 
mums žinoma. O Žinome daug. 

— Tikrai daugiau, negu jis įtaria, - pridūrė Lubinas. 

— Kaip yra, kad jis liovėsi žudyti žmones? - paklausė Haris. Jis žinojo, 
kad vien pereitais metais Voldemortas ne vieną nužudė. 

— Nenori patraukti mūsų dėmesio, - atsakė Sirijus. - Tai būtų jam pa- 
vojinga. Matai, jis grįžo ne visai taip, kaip buvo planavęs. Gerokai viską 
sujaukė. 

— Tikriau - tu, Hari, jam viską sujaukei, - patenkintas tarė Lubinas. 

— Kaip? - apstulbo Haris. 

— Tu neturėjai likti gyvas! - atsakė Sirijus. - Be Mirties Valgytojų, nie- 
kam nevalia buvo žinoti, kad jis grįžo. Tačiau tu likai gyvas ir dabar esi 
liudytojas. 

— Be to, jis norėjo, kad jau kas kas, o Dumbldoras neišgirstų apie jo 
grįžimą, - pasakė Lubinas. - Tačiau tu iškart pranešei Dumbldorui. 

— Kokia iš to nauda? - paklausė Haris. 

- Juokauji? - apstulbo Bilas. - Dumbldoras vienintelis, kurio Pats Ži- 
nai Kas bijo! 

— Tavo dėka Dumbldoras galėjo vėl sušaukti Fenikso broliją praėjus 
vos valandai po jo grįžimo, - tarė Sirijus. 

— O ką gi Brolija veikia? - paklausė Haris, nužvelgdamas juos visus. 

— Iš paskutiniųjų stengiamės sumaišyti Voldemortui planus, - atsakė 
Sirijus. 

— Iš kur Žinote, kokie jo planai? - tuoj pat paklausė Haris. 

— Dumbldoras puikiai nujaučia, o Dumbldoro nuojauta paprastai pa- 
sitvirtina, —- paaiškino Lubinas. 

— Tad ką, pasak Dumbldoro, jis planuoja? 

— Na, pirmiausia nori atkurti savo kariauną, - tarė Sirijus. - Senais lai- 
kais jam tarnavo didžiulės pajėgos: jo prigąsdinti ar užburti raganos ir 
burtininkai, ištikimieji Mirties Valgytojai, visokios Tamsos būtybės. Gir- 
dėjom, kad jis ketina prisikalbinti ir milžinus, ir dar daugybę kitokių. Jau 
tikrai nesiims užimti Magijos ministerijos su saujele Mirties Valgytojų. 

— Taigi jūs stengiatės, kad jam nepavyktų surinkti daugiau šalininkų? 

— Stengiamės, - tarstelėjo Lubinas. 

— Kaip? 

— Na, svarbiausia įtikinti kuo daugiau žmonių, kad Pats Žinai Kas tik- 
rai grįžo, kad jie saugotųsi, - prabilo Bilas. — Tačiau tai sudėtinga. 

— Kodėl? 

— Dėl Magijos ministerijos nusistatymo, - įsiterpė Tonks. - Juk tu, Ha- 
ri, Pats Žinai Kam grįžus matei Kornelijų Karamelę. Na, jis nepakeitė sa- 
vo požiūrio. Griežtai atsisako tikėti. 

— Bet kodėl? - nesuvokė Haris. - Kodėl jis toksai kvailas? Jeigu tik 
Dumbldoras... 

— Aha, pataikei kaip pirštu į akį, - kreivai šyptelėjo ponas Vizlis. — 
Dumbldoras. 

— Matai, Karamelė jo bijo, - liūdnai tarė Tonks. 

— Bijo Dumbldoro? - vėl apstulbo Haris. 

— Bijo jo ketinimų, - pasakė ponas Vizlis. - Karamelė įsitikinęs, kad 
Dumbldoras kėsinasi jį nuversti. Mano, kad Dumbldoras nori tapti ma- 
gijos ministru. 

— Tačiau Dumbldoras nenori... 

— Aišku, nenori, - pritarė Vizlis. - Jis niekada netroško ministro posto, 
nors daugelis norėjo, kad jis jį užimtų, kai Milisent Begnold išėjo į pensi- 
ją. Į valdžią atėjęs Karamelė niekad nepamiršo, kaip visi rėmė Dumbldo- 
rą, nors tas ir nepareiškė noro tapti ministru. 

- Širdyje Karamelė žino, jog Dumbldoras - daug protingesnis už jį, 
daug galingesnis burtininkas, o karjeros pradžioje amžinai prašydavo 
Dumbldoro patarimo ir pagalbos, - kalbėjo Lubinas. - Bet, atrodo, val- 
džia jam mušė į galvą, be to, jis įgavo daugiau pasitikėjimo. Jam patinka 
būti ministru, jis sugebėjo įsikalbėti esąs proto bokštas, o Dumbldoras, 
girdi, tik be jokio reikalo skleidžia paniką. 

— Kaip jis gali šitaip manyti? - pasipiktino Haris. - Kaip jam gali šaut į 
galvą, kad Dumbldoras tik prasimano... kad aš viską prasimaniau? 

— Matai, pripažinti, kad Voldemortas grįžo, - ministerijai toks galvo- 
sūkis, kokio ji neturėjo beveik keturiolika metų, - karčiai tarė Sirijus. — 
Karamelė tiesiog nedrįsta pažvelgti tiesai į akis. Daug patogiau įsišnekė- 
ti, kad Dumbldoras nori jį nuversti. 

— Matai, kaip yra, - pasakė Lubinas. — Kol ministerija tvirtina, jog Vol- 
demorto nesą ko bijoti, žmones sunku įtikinti, kad jis grįžęs, nes iš tikrų- 
jų jie nė kiek nenori tuo tikėti. Dar daugiau - ministerija spaudžia „Ma- 


gijos žinias nedėti nieko, ką jie vadina Dumbldoro pramanais, taigi ko- 

ne visa burtininkų bendruomenė net neįtaria, kad kas nors atsitiko, ir 
todėl yra lengvas grobis Mirties Valgytojams, ypač jei jie griebiasi Valdy- 
mo kerų. 

— Bet jūs juk pasakojate žmonėms? - permetė visus žvilgsniu Haris. — 
Sakote, kad jis grįžo? 

Jie liūdnai šyptelėjo. 

— Ką gi, kai visi mane laiko žudiku maniaku ir ministerija už mano 
galvą pažadėjo dešimt tūkstančių galeonų, vargu ar galiu vaikštinėti gat- 
vėmis ir dalyti lapelius, - atšovė Sirijus. 

— O aš nesu laukiamas svečias, - tarė ir Lubinas. - Būti vilkolakiu — 
profesinė rizika. 

— Tonks su Artūru netektų darbo ministerijoje, jei imtų kalbėti apie 
tai, - pasakė Sirijus. - O juk baisiai svarbu turėti ministerijoje savo šni- 
pų, nes, būk ramus, Voldemortas tikrai turi. 

— Vis dėlto keletą žmonių pavyko įtikinti, - tarė ponas Vizlis. - Kad ir 
Tonks, - ji per jauna, aną kartą negalėjo priklausyti Fenikso brolijai, - o 
juk turėti savo pusėje Aurorų yra didžiulis pranašumas. Kingslis Šekl- 
boltas - irgi tikras lobis, atsakingas už Sirijaus sumedžiojimą, todėl mi- 
nisterijai pranešinėja pasakėles, jog Sirijus Tibete. 

— Bet jeigu niekas neskelbs, kad Voldemortas grįžęs... - pradėjo Haris. 

— Kas sakė, kad niekas neskelbia? — paprieštaravo Sirijus. - Kodėl, ta- 
vo manymu, Dumbldoras tokioj nemalonėj? 

— Ką tai reiškia? 

- Jie stengiasi Dumbldorą apjuodinti, - atsakė Lubinas. - Nematei anos 
savaitės „Magijos žinių ? Rašė, kad jis balsavimu pašalintas iš Tarptauti- 
nės burtininkų sąjungos pirmininko posto, nes atseit nusenęs ir nebe- 
tenkąs galių, tačiau netiesa. Prieš jį balsavo ministerijos burtininkai, mat 
jis pasakė kalbą apie Voldemorto grįžimą. Dar jį pašalino iš Vizengamo- 
to, burtininkų Aukščiausiojo teismo, vyriausiojo teisėjo pareigų, ir jau 


kalbama, kad iš jo norima atimti Merlino ordiną. 

— Tačiau Dumbldoras sako, kad jam nusispjaut, ką jam darys, tegul tik 
jo atvaizdų neištrina iš šokoladinių varlių kortelių, - nusijuokė Bilas. 

— Menkas juokas, - sudraudė jį ponas Vizlis. - Jei jis toliau taip kapo- 
sis su ministerija, gali atsidurti Azkabane. Tik to betrūko, kad Dumbldo- 
ras būtų uždarytas į kalėjimą. Kol Pats Žinote Kas žino, kad Dumbldoras 
laisvas, bus atsargesnis. Jeigu Dumbldoras pašalinamas... Na, Patys Ži- 
note Kam būtų atrištos rankos. 

— Betjeigu Voldemortas bando surinkti daugiau Mirties Valgytojų, vis 
tiek iškils aikštėn, kad jis grįžo, argi ne? - nusiminęs paklausė Haris. 

— Voldemortas, Hari, nevaikšto po namus, - tarė Sirijus. — Jis veikia 
klasta, burtais ir šantažu. Pripratęs dirbti slaptai. Tarp kitko, telkti šali- 
ninkus - tai tik vienas iš jam rūpimų dalykų. Turi jis 17 daugiau planų, 
kuriuos gali įgyvendinti patyliukais. Jais dabar ir užsiima. 

— Ko jam dar reikia, be šalininkų? - greit paklausė Haris. Matė, kaip 
Sirijus prieš atsakydamas žaibiškai susižvelgė su Lubinu. 

— Vieno daikto, kurį jis gali tik pavogti. 

Matydamas, kaip Haris suglumo, Sirijus pridūrė: 

— Lyg ir ginklo. Kurio jis negalėjo pasiekti praeitą kartą. 

— Kai dar buvo galingas? 

— Taip. 

— Koks tai ginklas? - paklausė Haris. - Baisesnis ir už Avada Ke- 
davros... 

— Gana! - prabilo ponia Vizli iš šešėlio palei duris. Haris taip ir nepa- 
stebėjo, kada ji grįžo nuvedusi viršun Džinę. Atrodė užsirūstinusi. - No- 
riu, kad eitumėt gulti. Visi aliai vieno. 

— Nepradėk mums įsakinėti... - suniurnėjo Fredis. 

- Žiūrėk tu man, - atkirto ji jam ir pažvelgė į Sirijų. - Jau sočiai visko 
Hariui pripasakojai. Dar žingsnelis, ir galėsi priimt jį į Broliją. 

— O kodėl ne? - sukruto Haris. - Ir įstosiu, noriu įstoti, noriu kovoti. 

— Ne, - pasakė Lubinas, nebe ponia Vizli. - Broliją sudaro tik suaugę 
burtininkai. Jau baigę mokyklą, - pridūrė pamatęs, kad jau žiojasi Fre- 

dis su Džordžu. - Brolijos darbe slypi tokie pavojai, apie kuriuos jūs 
net nenutuokiate, nė vienas. Manau, Molė teisi, Sirijau, - užtektinai pri- 
kalbėta. 

Sirijus gūžtelėjo, bet nieko nesakė. Ponia Vizli įsakmiai pamojo sū- 
nums ir Hermionai. Visi atsistojo. Haris, pripažinęs savo pralaimėji- 


mą, Irgi. 


ŠEŠTAS SKYRIUS 


Kilmingoji Blekų šeima 


Ponia Vizli paniurusi nulydėjo juos viršun. 

— Kad man visi eitumėt gulti, jokių šnekų, - liepė ji užlipus į antrą 
aukštą. - Rytoj sunki diena. Tikiuosi, jog Džinė miega, - tarė ji Hermio- 
nai, - todėl pasistenk nepažadinti. 

— Miega, kurgi ne, - tyliai suburbėjo Fredis, kai Hermiona atsisveiki- 
nusi liko, o jie ėmė lipti dar aukščiau. - Jeigu Džinė nelaukia Hermionos, 
kad ta viską papasakotų, kas buvo kalbama apačioje, aš esu didžkirmis... 

— Gerai, Hari, Roni, - prabilo ponia Vizli trečiame aukšte, rodydama į 
jų miegamąjį. - Marš į lovas. 

— Labanaktis, - tarė Ronis su Hariu dvyniams. 

— Saldžių sapnų, - pamerkė akį Fredis. 

Ponia Vizli užtrenkė paskui Harį duris. Kambarys, ko gera, atrodė dar 
drėgnesnis ir niūresnis negu iš pirmo žvilgsnio. Tuščia drobė ant sienos 
dabar giliai ir lėtai alsavo, tarsi nematomasis jos gyventojas miegotų. Ha- 
ris apsivilko pižama, nusiėmė akinius ir įlipo į šaltą patalą. Ronis ant spin- 
tos užmetė „Pelėdų gardėsių , kad aptiltų brazdančios ir čežančios Hed- 
viga su Kiaulialiūkine. 

— Kasvakar negalime jų išleisti į medžioklę, - paaiškino Ronis, užsi- 
traukdamas kaštoninės spalvos pižamą. - Dumbldoras nenori, kad po 
aikštę skraidytų pelėdos, mano, kad gali pasirodyti įtartina. Tiesa, buvau 
pamiršęs... 

Jis užstūmė durų velkę. 

— Kam to reikia? 

— Dėl Padaro, - atsakė Ronis ir išjungė šviesą. - Pirmą naktį jis įšliopi- 
no trečią valandą ryto. Patikėk, mažas džiaugsmas atsibusti ir rasti jį šmiri- 

nėjant po kambarį. Be to... - Jis atsigulė, apsiklojo lig ausų ir tamsoje atsi- 
suko į Harį. Mėnesienoje, šykščiai krintančioje pro apdulkėjusius lan- 
gus, Haris matė boluojant jo veidą. - Ką apie tai manai? 

Hariui nereikėjo klausti, apie ką. 

— Na, neišgirdom nieko tokio, ko nebūtume galėję patys suprasti, - 
tarė prisimindamas kalbas apačioje. - Matai, vienintelė naujiena - kad 
Brolija bando neleisti žmonėms prisidėti prie Vol... 

Ronis aiktelėjo. 

— „demorto, - tvirtai užbaigė Haris. - Kada pradėsi tarti jo vardą? Si- 
rijus ir Lubinas seniai nebebijo. 

Ronis nuleido pro ausis pastaruosius žodžius. 

— Gerai sakai, - pritarė. - Mes jau žinojom beveik viską, ką jie mums 
papasakojo. Iš Pailginamųjų ausų. Vienintelė naujiena... 

Pokšt. 

— OI! 

— Tyliau, Roni, nes mama atlėks. 

— Jūs nudribot man ant kelių! 

— Ko tu nori, patamsyje kebliau. 

Haris neaiškiai matė, kaip nuo Ronio lovos nušoko Fredis ir Džordžas. 
Sugirgždėjo spyruoklės, ir Hario čiužinys įdubo, kai Džordžas atsisėdo 
prie jo kojų. 

— Vis dėlto pasakė, ką? - smagiai tarė Džordžas. 

— Sirijus apie ginklą? - paklausė Haris. 

— Panašiau, kad išsiplepėjo, - patenkintas suniurnėjo Fredis, sėdėdamas 
šalia Ronio. - Pailginamosiomis auselėmis šito nebuvom girdėję, tiesa? 

— Kaip manote, kas tai? - nerimo Haris. 

— Gali būti bet kas, - atsakė Fredis. 

— Bet negali būti blogiau negu Avada Kedavros užkeikimas, ar ne? — 
prabilo Ronis. - Kas gali būti baisiau už mirtį? 

— Gal tuo ginklu galima nužudyti daugybę žmonių iš karto? - pasiūlė 
mintį Džordžas. 

— O gal tai kokia baisiai skausminga žudymo priemonė, - bailiai tarė 
Ronis. 

— Dėl skausmo jis turi Nukryžiavimo užkeikimą, - pasakė Haris. - Jam 
nereikia nieko veiksmingesnio. 

Stojo tyla, ir Haris suprato, kad kiti, kaip ir jis, spėlioja, kokius baisu- 
mus gali atnešti tasai ginklas. 

— Taigi, kaip manote, kas jį dabar turi? - paklausė Džordžas. 

— Tikriausiai mūsų pusė, - nedrąsiai tarė Ronis. 

— Jeigu taip, vadinasi, Dumbldoras, - nutarė Fredis. 

— Kur? - paklausė Ronis. - Hogvartse? 

- Garantuotai! - šūktelėjo Džordžas. - Juk Išminties akmenį tenai slėpė. 

— Tačiau ginklas turi būti daug didesnis už akmenį! - nesutiko Ronis. 

— Nebūtinai, - burbtelėjo Fredis. 

— Taip, didumas dar nerodo galingumo, - pritarė Džordžas. - Pažiū- 
rėk į Džine. 

— Ką čia šneki? - paklausė Hans. 

- Tau neteko savo kailiu patirti jos Šikšnosparnio Sapno kerų. 

— Tsss! - kilstelėjo nuo lovos Fredis. - Paklausykit! 

Jie nutilo. Laiptais artėjo Žingsniai. 

— Mama, - tarstelėjo Džordžas, tada pokštelėjimas, ir Haris pajuto, kaip 
išnyko svoris nuojo lovos. Po valandėlės už durų girgžtelėjo grindų len- 
ta - matyt, ponia Vizli klausosi, ar jie nesikalba. 

Švelniai suūkė Hedviga su Kiaulialiūkine. Grindys vėl girgžtelėjo, po 
to ponia Vizli nutrepsėjo aukštyn patikrinti Fredžio ir Džordžo. 

- Žinok, ji visai mumis nepasitiki, - apmaudžiai tarė Ronis. 

Haris nesitikėjo užmigti: vakaras buvo toks pilnas įvykių, kuriuos rei- 
kia apgalvoti, kad jis gal kelias valandas juos gromuliuos. Rūpėjo dar 
šnektelėti su Roniu, tačiau ponia Vizli vėl ėmė girgždėti žemyn. Jai nuti- 
lus, Haris išgirdo, kaip Fredis su Džordžu lipa aukštyn... Iš tiesų už kam- 
bario durų tyliai trepeno kažkokie daugiakojai padarai ir Hagridas, ma- 
giškųjų gyvūnų priežiūros mokytojas, tarė: Gražuoliai, Hari, ar ne? Šį pus- 

metį mokysimės ginklus... Ir Haris pamatė, kad tiems padarams vietoj gal- 
vų patrankos, štai jos jau atsisuka į jį... jis staigiai pasilenkia... 

Ir iškart pajuto, kad guli susirietęs į šiltą kamuoliuką, o Džordžas gar- 
siai šaukia: 

— Mama liepia keltis, tavo pusryčiai virtuvėje, paskui eik pas ją į sve- 
tainę, ten prisiveisę daug daugiau doksių, negu ji manė, be to, po sofa 
rado negyvų Pūkučių lizdą. 

Po pusvalandžio, greitosiomis apsirengę ir papusryčiavę, Haris su Ro- 
niu pagaliau įžengė į svetainę - ilgą aukštą kambarį alyvuogių žalsvu- 
mo sienomis, ant vienos kabėjo apibrizgęs gobelenas. Iš kilimo kas 
žingsnį kilo dulkių debesėliai, samaninės spalvos aksomo užuolaidos 
dūzgė tarsi pilnos nematomų bičių. Kaip tik čia ir stovėjo ponia Vizli, 
Hermiona, Džinė, Fredis ir Džordžas, gan įdomiai atrodydami, nes buvo 
užsirišę nosį ir burną. Kiekvienas turėjo didelį juodo skysčio butelį su 
purkštuku. 

— Užsidenkit veidus ir purkškit, - vos tiktai juos pamačiusi, pristatė 
prie darbo Harį su Roniu ponia Vizli ir parodė į dar du butelius ant su- 
klypusio stalo. - Čia doksicidas. Kaip gyva nesu mačiusi taip užkrėstų 
namų —ir ką tas elfas veikė visus tuos dešimt metų... 

Hermionos veidą beveik slėpė virtuvinis rankšluostėlis, bet Haris vis 
tiek spėjo pamatyti, kaip ji sušnairavo į ponią Vizli. 

- Padaras jau senas, gal nevaliojo... 

— Nepatikėtum, Hermiona, ką tas Padaras valioja, kai nori, - pasakė 
Sirijus, ką tik įėjęs su kruvinu maišeliu, berods pilnu negyvų žiurkių. — 
Pašėriau Kietasprandį, - paaiškino Hariui, pamatęs jo klausiamą žvilgs- 
nį. - Aš jį laikau motinos miegamajame. O dėl šito rašomojo stalo... 

Numetęs maišelį su žiurkėmis ant kėdės, jis pasilenkė pažiūrėti užra- 
kinto stalčiaus, kuris, pastebėjo Haris, truputį krutėjo. 

— Žinai, Mole, manau, jog čia kaukas, - tarė Sirijus, prikišęs akį prie 
rakto skylutės. — Vis dėlto būtų neblogai, jeigu, prieš jį išleidžiant, dirs- 
telėtų Baisioji Akis. Pažindamas savo motušę, galiu tikėtis ir ko nors daug 
blogesnio. 

— Gerai sakai, Sirijau, - pritarė ponia Vizli. 

Juodu kalbėjosi pabrėžtinai nerūpestingai ir mandagiai, tad Haris su- 
prato, jog dar nepamiršę vakarykščio ginčo. 

Apačioje suskambėjo durų skambutis, tada iškart prapliupo riksmai, 
tie patys, kuriuos vakar sukėlė Tonks, apversdama skėčių stovą. 

— Kiek sakiau neskambinti! - neteko kantrybės Sirijus ir išlėkė pro du- 
ris. Jis nudundėjo laiptais, po visą namą aidint ponios Blek žviegimui. 

Gėdingi pelėsiai, šlykštūs puskraujai, prakeikti išdavikai, atmatų vaikai... 

— Prašom uždaryti duris, Hari, - liepė ponia Vizli. 

Haris pasistengė tai padaryti kuo lėčiau: rūpėjo pasiklausyti, kas dė- 
sis apačioje. Sirijui, matyt, pavyko užtraukti užuolaidą, nes motinėlė lio- 
vėsi. Girdėjo, kaip Sirijus nuėjo prieškambariu, kaip klanktelėjo durų 
grandinėlė, pažino storą Kingslio Šeklbolto balsą. 

— Hestija ką tik mane pakeitė, taigi Ruknos apsiaustas pas ją. Ketinau 
palikti Dumbldorui raportą... 

Pakaušiu pajutęs ponios Vizli žvilgsnį, Haris visiškai uždarė svetainės 
duris ir grįžo pas doksių novytojus. 

Ponia Vizli palinko prie puslapio apie doksius Gilderojaus Lokharto 
„Naminių parazitų Žinyne ,atverstame ant sofos. 

- Žiūrėkit, būkite atsargūs, nes doksiai kandžiojasi ir jų įkandimai nuo- 
dingi. Turiu čia buteliuką priešnuodžių, bet geriau jų neprisireiktų. 

Ji pasitraukė nuo knygos, atsistojo tiesiai prieš užuolaidas ir pamojo 
visiems prieiti. 

— Kai duosiu komandą, iškart purkškite. Jie turbūt skris tiesiai į mus, 
bet ant butelio parašyta, kad nuo vieno papurškimo jie paralyžiuojami. 
Kai nukris, sumeskit juos į šitą kibirą. 

Ji pasitraukė, kad jie jos neapipurkštų, ir iškėlė savąjį purškiklį. 

— Na, gerai... Purškiam! 

Vos Hariui papurškus, iš audeklo klostės išzvimbė suaugęs doksis — 
blizgančiais kaip vabzdžio sparneliais, iškišęs it adatos aštrius dantukus. 
Jo elfiškas kūnelis buvo apaugęs tankiais juodais plaukeliais, keturios le- 

tenėlės piktai sugniaužtos. Haris paleido į jį doksicido srovę. Doksis su- 
stingo ore ir neįtikėtinai garsiai plumptelėjo ant nuzulinto kilimo. Haris 
paėmė ir įmetė jį į kibirą. 

— Fredi, ką tu darai? - ėmė bartis ponia Vizli. - Papurkšk ir tuojau pat 
mesk! 

Haris atsisuko. Fredis laikė spurdantį doksį suėmęs dviem pirštais. 

— Geraiii... - numykė Fredis ir greitai purkštelėjo doksiui į snukutį, tas 
nuleipo, bet kai tik ponia Vizli nusigręžė, įsidėjo jį kišenėn. 

— Reikės išbandyti doksių nuodus Pamokų praleidinėjimo užkandė- 
lėms daryti, - tyliai paaiškino Džordžas Hariui. 

Mikliai nukepęs du doksius, lėkusius tiesiai jam į nosį, Haris palinko 
prie Džordžo ir puse lūpų paklausė: 

— Kas tos Pamokų praleidinėjimo užkandėlės? 

— Visokie susargdinantys saldumynai, - sušnibždėjo Džordžas, nenu- 
leisdamas akių nuo ponios Vizli nugaros. - Ne, nesmarkiai, tik tiek, kad 
kada panorėjęs galėtum išeiti iš pamokos. Mes su Fredžiu visą vasarą 
juos tobulinom. Saldainiai dvispalviai, kiekviena spalva atitinka vis kito- 
kį poveikį. Suvalgęs oranžinę Vimdomosios pastilės puselę, susivemsi. 
Išleistas iš pamokos į ligoninę, prarysi violetinę puselę... 

— ...atgausi visas jėgas ir per tą valandą, kai būtum beprasmiškai nuo- 
bodžiavęs, galėsi smagiai užsiimti savais reikalais. Bent jau šitaip mes 
rašome reklamoje, - sukuždėjo Fredis. Pasitraukęs, kad nematytų ponia 
Vizli, jis susišlavė kelis doksius ir įsikišo kišenėn. - Bet su jais dar reikia 
padirbėti. Kol kas mūsų bandytojai taip vemia, kad neįstengia praryti 
violetinės puselės. 

— Bandytojai? 

— Mes, - atsakė Fredis. - Bandom pasikeisdami. Džordžas išmėgino 
Alpimo pyragėlius, abudu - Kraujuojančios nosies chalvą... 

— Mama pamanė, kad mes kovėmės dvikovoj, - tarė Džordžas. 

- Taigi „Pokštų krautuvėlė“ tebedirba? - sumurmėjo Haris, apsimes- 
damas, kad sukioja purkštuką. 

— Na, mes dar neturime patalpų, - pasakė Fredis dar tyliau, mat ponia 
Vizli padarė pertraukėlę ir dabar skarele braukė nuo kaktos prakaitą. — 
Kol kas siuntinėjame prekes paštu. Aną savaitę įdėjome skelbimą į „Ma- 
gijos Žinias . 

— Vis tavo dėka, drauguži, - tarė Džordžas. - Bet nesirūpink... Mama 
nieko neužuodžia. O „Magijos Žinių ji neskaito, nes jos meluoja apie 
tave ir Dumbldorą. 

Haris nusišypsojo. Burtų trikovės turnyre laimėtuosius tūkstantį ga- 
leonų jis įbruko dvyniams Vizliams, mat norėjo padėti jiems atidaryti 
savo krautuvę, tačiau džiaugėsi, kad ponia Vizli kol kas nenumano apie 
jo vaidmenį įgyvendinant šiuos planus. Jai neatrodė, kad laikyti pokštų 
krautuvę - tinkama karjera jos sūnums. 

Visą rytą jie sugaišo vaikydami iš užuolaidų doksius. Jau po vidurdie- 
nio ponia Vizli nusirišo nuo burnos ir nosies skarelę ir negalvodama kles- 
telėjo ant kėdės. Ir aiktelėjusi pašoko, nes ant kėdės gulėta maišelio su 
negyvomis žiurkėmis. Užuolaidos nebezvimbė, kabėjo nukarusios ir šla- 
pios nuo purškalų. Šalia jų stovėjo pilnas kibiras sustingusių doksių ir 
dubenėlis juodų jų kiaušinėlių, juos dabar uostinėjo Banditas ir vogčio- 
mis nužiūrinėjo Fredis su Džordžu. 

— Šitomis užsiimsime gal po pietų, - parodė ponia Vizli į apdulkėju- 
sias stiklinėmis durimis spintas abipus židinio. Jos buvo prikimštos keis- 
čiausio šlamšto: surūdijusių durklų, kažkokių letenų su nagais, dar buvo 
susirangiusi gyvatės išnara, keletas pajuodusių sidabrinių dėžučių su jo- 
se iškaltais užrašais Hariui nesuprantama kalba ir - nemaloniausia - puoš- 
nus krištolo butelis su dideliu opalu kamštyje, pilnas kraujo (tuo Haris 
net neabejojo). 

Vėl suskambo durų skambutis. Visi sužiuro į ponią Vizli. 

— Pabūkite čia, - griežtai liepė ji, stverdama maišelį su žiurkėmis. Apa- 
čioje vėl pasiuto rėkti ponia Blek. - Atnešiu sumuštinių. 

Ji išėjo gerai uždarydama duris. Visi puolė prie lango pažiūrėti, kas 
skambino į duris. Pamatė suveltus rudus plaukus ir rietuvę vos besilai- 
kančių katilų. 

— Mandangas! - pranešė Hermiona. - Kurių galų jis atitempė visus 
tuos katilus? 

— Turbūt ieško saugios vietos jiems paslėpti, - spėjo Haris. - Ar nejuos 
jis įsigijo tą vakarą, kai turėjo sekti mane? 

— Gerai sakai, - tarė Fredis, kai durys atsidarė. Mandangas įvairavo su 
katilais ir dingo iš akių. - Rupkė, mamai nepatiks... 

Abu su Džordžu nuėjo prie durų ir sustoję įsiklausė. Ponios Blek žvy- 
gavimas liovėsi. 

— Mandangas kalbasi su Sirijumi ir Kingsliu, - sumurmėjo Fredis susi- 
raukęs - taip norėjo viską išgirsti. - Prastai girdėt... Gal pabandom Pail- 
ginamąsias? 

— Gal ir verta, - pritarė Džordžas. - Galiu užbėgt į viršų ir paimti... 

Tačiau tą akimirką apačioje kilo triukšmas, kuriam išgūrsti nebereikėjo 
jokių kitokių ausų. Ponia Vizli visa gerkle užriko: 

— ČIA TAU NE VOGTŲ DAIKTŲ SLĖPTUVĖ! 

— Patinka, kai mama šaukia ant kitų, - tarė Fredis patenkintas ir išsi- 
šiepęs pravėrė duris, kad geriau pasiektų ponios Vizli balsas. - Maloni 
permaina. 

— ŠITOKS NEATSAKINGUMAS! TARSI NEUŽTEKTŲ RUPESČIŲ, JIS 
DAR TEMPIA Į NAMUS VOGTUS KATILUS... 

— Tie kvailiai leidžia jai įsismaginti, - pakraipė galvą Džordžas. - Ją 
reikia iškart nusodinti, kitaip kelias valandas nenutils. Be to, nuo pat tos 
minutės, kai jis pabėgo užuot sekęs tave, Hari, ji tiesiog svajojo Mandan- 
gą prigriebti... O štai ir vėl Sirijaus mamytė. 

Ponios Vizli balsas prapuolė pradėjus kaukti portretui prieškambaryje. 

Džordžas jau buvo beuždarąs duris, tačiau nespėjo, vidun įsmuko na- 
mų elfas. 

Jis buvo visiškai nuogas, tik strėnas apsirišęs tarsi kokia juosta, ir se- 
nas senutėlis. Oda karojo tarsi kelis kartus jam per didelė. Šiaip buvo 
plikas kaip ir visi namų elfai, bet iš didžiulių lyg šikšnosparnio ausų au- 
go balti plaukai. Akys buvo pasruvusios krauju ir pilkšvos lyg ežero van- 
duo, mėsinga nosis ilga ir užsibaigianti kiaulės šnipu. 

Elfas tarsi nepastebėjo Hario ir jo draugų. Apsimetęs, kad jų nemato, 
susikūprinęs lėtai, bet atkakliai nušliurino į kambario galą dusliai kvark- 
sėdamas sau po nosimi: 

— „dvokia kaip atmatų duobė, ir dar nusikaltėlis, bet ir ji ne geresnė, 
bjauri sena išdavikė, su savo piemengaliais teršia mano ponios namus, 
000, vargšė mano ponia, jeigu ji žinotų, kokių sąvalkų prileista į jos na- 
mus, ką ji pasakytų senajam Padarui, ooo, kokia gėda, Purvakraujai ir 
vilkolakiai, išdavikai ir vagys, vargšas senis Padaras, ką jis gali padaryti... 

— Labas, Padare, - labai garsiai prabilo Fredis, užtrenkdamas duris. 

Namų elfas sustingo, nustojo burbuliuoti ir labai neįtikinamai sušuko 
iš nuostabos. 

— Padaras ponaičio nematė, - tarė atsisukdamas ir nusilenkdamas Fre- 
džiui. Vis tiek nudūręs akis į kilimą, jis pakankamai garsiai pridūrė: — 
Nedoras kraujo išdavikės varliūzas. 

— Atsiprašau, neišgirdau, - tarė Džordžas. 

— Padaras nieko nesakė, - atšovė elfas ir dabar nusilenkė Džordžui 
aiškiai pridurdamas: — O čia jo dvynys brolis, nenormalūs gyvuliai. 

Haris nebežinojo, juoktis ar ne. Elfas atsitiesė piktai žybčiodamas aku- 
tėmis ir, matyt, įsitikinęs, kad jie negirdi, toliau bambėjo: 

— O čia akiplėšiškai stypso Purvakraujė, 000, jeigu mano ponia žino- 
tų, 000, kaip ji verktų, o čia kažkoks naujas berniūkštis, Padaras nežino 
jo vardo. Ką jis čia daro? Padaras nežino. 

— Padare, tai Haris, - nedrąsiai tarė Hermiona. - Haris Poteris. 

Padaras išpūtė savo blausias akis ir ėmė dar pikčiau ir greičiau 
murmėti: 

— Purvakraujė kalba su Padaru taip, tarsi ji būtų mano draugė, jeigu 
Padaro šeimininkė pamatytų jį tokioje kompanijoje, 000, ką ji pasakytų... 
— Nepravardžiuok jos Purvakrauje! - kartu suriko Ronis ir Džinė. 

— Nesvarbu, - sušnibždėjo Hermiona, - jis nesuvokia, jis nežino, ką... 

— Neapsigaudinėk, Hermiona, jis puikiai žino, ką sako, - atšovė Fre- 
dis, su pasidygėjimu žiūrėdamas į Padarą. 

Padaras toliau sau bambėjo spoksodamas jau į Harį. 

— Nejaugi? Nejau tai Haris Poteris? Padaras mato randą, vadinasi, tie- 
sa, šis berniukas sustabdė Tamsos Valdovą, Padarui įdomu, kaip jis tai 
padarė... 

— Mums visiems įdomu, Padare, - tarė Fredis. 

— Vis dėlto ko čia tau reikia? - paklausė Džordžas. 

Didelės Padaro akys nukrypo į Džordžą. 

— Padaras valo, - burbtelėjo jis. 

— Norėtumėt, kad taip būtų, - pasigirdo balsas Hariui už nugaros. 

Grįžęs Sirijus skersa akimi dėbčiojo į Padarą. Triukšmas apačioje apri- 
mo - galbūt ponia Vizli ir Mandangas nuėjo rietis į virtuvę. Išvydęs Siri- 
jų, Padaras juokingai žemai nusilenkė, net į šnipą panaši nosis prisiplojo 
prie grindų. 

— Atsistok Žmoniškai, - nekantriai tarė Sirijus. - Na, ką dar sumanei? 

— Padaras valo, - tvirtino elfas. - Padaras gyvena tam, kad tarnautų 
Kilmingiesiems Blekų namams... 

— Ir jie kasdien darosi vis purvinesni, - atkirto Sirijus. 

- Šeimininkas visad mėgo pajuokauti, - vėl nusilenkė Padaras, bet pus- 
balsiu iškoneveikė: - Šeimininkas buvo bjaurus, nedėkingas kiaulė, ku- 
ris sugildė motinai širdį... 

— Mano motina, Padare, neturėjo širdies, - metė Sirijus. — Ji laikėsi tik 
pasiutimu. 

Padaras vėl nusilenkė. 

- Kaip šeimininkas malonėsit, - tūžmingai suniurnėjo. - Šeimininkas 
nevertas savo motinos mažojo pirštelio, 000, mano vargšė ponia, ką ji 
pasakytų matydama, kad Padaras jam tarnauja, kaip ji jo nekentė, kiek 
nusivylimo jis suteikė... | 

— Aš tavęs klausiau, ką tu sumanei, - šaltai priminė Sirijus. - Vos tik 
pasirodai apsimesdamas, jog; valai, visad ką nors ištempi į savo urvą, kad 
negalėtume išmesti. 

— Padaras šeimininko namuose niekad nieko nejudina, - pasakė elfas 
ir greit sumurmėjo: - Ponia niekad neatleis Padarui, jeigu gobelenas bus 

išmestas, septynis šimtmečius jis priklausė šeimai, Padaras turi jį išgelbė- 
ti, Padaras neleis šeimininkui ir kraujo išdavikams, ir visokiems pieme- 
nims jo sunaikinti... 

— Manau, taip ir bus, - su panieka dėbtelėjo Sirijus į priešingą sieną. — 
Neabejoju, kad ji bandys jį pritvirtinti Amžino priklijavimo kerais, bet 
jeigu pavyks, tikrai juo atsikratysiu. O dabar nešdinkis, Padare. 

Padaras, regis, nedrįso nepaklusti tiesioginiam įsakymui, tačiau šlep- 
sėdamas pro Sirijų apdovanojo jį didžiausios neapykantos žvilgsniu ir 
išeidamas nesiliovė bambėti: 

— Grįžo iš Azkabano ir varinėja Padarą, 000, mano vargšė ponia, ką ji 
pasakytų pamačiusi namus dabar, kai juose gyvena šitie pašlemėkai, jos 
lobiai išmėtyti, ji prisiekė, kad jis jai ne sūnus, o jis sugrįžo, girdėjau, kad 
žmogžudys... 

— Dar paburbėk, ir tikrai tapsiu žmogžudžiu! - suniurzgė Sirijus, už- 
trenkdamas duris paskui elfą. 

- Sirijau, jam ne visi namie, - gynė elfą Hermiona. - Manau, jis nesu- 
pranta, kad mes girdime. 

- Jis per ilgai užsisėdėjo vienas, - tarė Sirijus, - klausydamas beprotiš- 
kų mano motinos įsakymų ir kalbėdamasis su savimi, bet jis visad buvo 
šlykštus... 

— Jeigu galėtumėte jį paleisti laisvėn, - viltingai prabilo Hermiona, — 
galbūt... 

— Mes negalime jo paleisti laisvėn, - griežtai pasakė Sirijus. - Per daug 
žino apie Broliją. Be to, toks smūgis jį pražudytų. Tik pasiūlyk jam išeiti 
iš šių namų, pamatysi, kas bus. 

Sirijus priėjo prie sienos, kurią visą dengė Padaro godojamas gobele- 
nas. Haris ir kiti nusekė paskui jį. 

Gobelenas atrodė be galo senas, išblukęs ir.vietomis turbūt doksių su- 
kapotas. Vis dėlto auksiniai siūlai, kuriais buvo išsiuvinėtas, dar spindėjo 
suprato Haris), siekiantį net viduramžius. Gobeleno viršuje didžiulės rai- 
dės skelbė: 

Kilminga ir sena Blekų šeima, 
amžinai grynakraujė 


— Tavęs nėra! - šūktelėjo Haris, apžiūrėjęs medžio apačią. 

— Kažkada buvau čia, - bakstelėjo Sirijus į mažą apvalią, lyg cigaretės 
išdegintą skylutę. - Kai pabėgau iš namų, motinėlė išmetė mano vardą. 
Padaras labai mėgsta narnėti sau po nosim šitą istoriją. 

— Tu pabėgai iš namų? 

— Kai sukako šešiolika. Kai viskas išlindo per gerklę. 

— Ir kur tu dėjaisi? - paklausė Hans, išplėtęs akis. 

— Tavo tėčio namuose. Tavo seneliai buvo man labai geri, elgėsi kaip 
su sūnum. Taip, per atostogas būdavau pas tavo tėtį, o septyniolikos metų 
įsigijau būstą. Dėdė Alfardas paliko man gražią krūvelę aukso - jis irgi iš- 
trintas, turbūt todėl ir paliko. Žodžiu, nuo tada pats maniausi. Tačiau sek- 
madienio pietų visad buvau mielai laukiamas pas ponus Poterius. 

— Bet... kodėl tu... 

— Pabėgai? - Sirijus liūdnai nusišypsojo ir perbraukė pirštais savo 1l- 
gus išsidraikiusius plaukus. - Todėl, kad visų jų nekenčiau: tėvų su tajų 
grynakraujystės manija, įsitikinusių kad jeigu esi Blekas, vadinasi, be- 
veik karališkos kilmės... kvaišos brolio, tokio minkštakiaušio, kad bemaž 
tuo įtikėjo... Štai jis. 

Sirijus bedė pirštu beveik į pačią medžio apačią, kur buvo parašyta 
„Regulas Blekas“. Po gimimo datos ėjo ir mirties data (prieš penkiolika 
metų). 

— Jis buvo jaunesnis už mane, - tarė Sirijus, - ir daug geresnis sūnus, 
kaip man buvo nuolatos primenama. 

— Bet jis mirė, - tarė Haris. 

— Taip. Kvailys nelaimingas... Prisidėjo prie Mirties Valgytojų. 

— Juokauji! 

— Liaukis, Hari, nejaugi dar mažai matei šiuose namuose, kad nesu- 
pranti, kokie burtininkai juose gyveno? 

— Ar... ar tavo tėvai irgi buvo Mirties Valgytojai? 

— Nene, bet, patikėk, jie manė, kad Voldemortas teisus, jie visi pasisa- 
kė už burtininkų padermės grynumą, už tai, kad būtų atsikratoma Žio- 
barų kilmės kūdikiais ir įvaikinami grynakraujai. Jie nebuvo vieniši, kol 
Voldemortas neparodė savo tikrojo veido, nemažai žmonių jo idėjomis 
tikėjo. Tačiau pamatę, kaip jis ketina imti valdžią, išsigando. Bet mano 
gimdytojai pradžioje Regulą aiškiai laikė tikru didvyriu, kad prie jo pri- 
sidėjo. 

— Ar jį nužudė Auroras? - atsargiai paklausė Haris. 

— One. Ne, jį nužudė pats Voldemortas. Tikriau, buvo nužudytas Vol- 
demorto įsakymu. Vargu ar Regulas buvo toks svarbus, kad pats Volde- 
mortas teptųsi rankas. Kiek sužinojau po jo mirties, jis stojo į jų gretas, 
paskui išsigando reikalavimų ir bandė pasitraukti. Na, Voldemortui ne- 
įteiksi atsistatydinimo prašymo. Arba viso gyvenimo tarnyba, arba mirtis. 

— Pietūs, - paskelbė ponios Vizli balsas. 

Ji laikė iškėlusi burtų lazdelę, o ant jos galiuko suposi didžiulis padėk- 
las, pilnas sumuštinių, ant jų dar gulėjo pyragas. Ji buvo raudona ir bai- 
siai pikta. Visi puolė prie jos alkani kaip vilkai, tačiau Haris liko su Siriju- 
mi, palinkusiu prie gobeleno. 

- Kažin kiek metų nemačiau. Štai Finėjas Nigelas... Mano proprose- 
nelis. Nemėgstamiausias iš visų Hogvartso direktorių. Ir Araminta Me- 
liflua... Mano motinos pusseserė... Bandė ministerijai prastumti įstaty- 
mą, įteisinantį Žiobarų medžioklę. Ir tetutė Eladora... Ji pradėjo šeimos 
tradiciją kapoti namų elfams galvas, kai jie tiek nusendavo, kad nebepa- 
nešdavo arbatos padėklo. Be abejonės, jei tik šeimoje atsirasdavo koks 
padoresnis žmogus, jo beregint būdavo išsižadama. Matau, ir Tonks čia 
nėra. Gal todėl Padaras nenori jos klausyti - šiaip jis privalo paklusti bet 
kuriam šeimos nariui. 

— Judu su Tonks - giminės? - nustebo Haris. 

— O taip, jos motina Andromeda buvo mano mylimiausia pusseserė, 
atsakė Sirijus, toliau tyrinėdamas gobeleną. - Ne, žiūriu, ir Andromedos 

nėra... - Jis parodė į dar vieną juodą skylutę tarp dviejų vardų - Belatriks 
ir Narcisos. - Andromedos seserys tebėra, nes dailiai, garbingai ištekėjo už 
grynakraujų, o Andromeda - už Žiobaro Tedo Tonkso, todėl... 

Sirijus ranka parodė, kaip lazdelė išpleškina gobelene skylutę, ir kar- 
čiai nusijuokė. Tačiau Hario neėmė juokas: žiūrėjo į vardus šalia Andro- 
medos skylės. Dvigubas auksinis siūlas jungė Narcisą Blek su Liucijumi 
Smirdžiumi, vienguba stati aukso linija nuo jų vardų ėjo prie Drako. 

— Tu ir Smirdžiams giminė! 

— Visos grynakraujų šeimos susigiminiavusios, - pasakė Sirijus. - Jei- 
gu vaikams leisi tuoktis tik su grynakraujais, pasirinkimas labai menkas, 
juk mūsų jau tiek mažai. Molė man pusseserė, o Artūras - lyg ir antros 
eilės pusbrolis. Tačiau čia neverta jų ieškoti: Vizliai - patys tikriausi krau- 
jo išdavikai. 

Blek dviguba linija buvo sujungta su Rodolfu Lestreindžu. 

— Lestreindžas... - prabilo Haris. Tas vardas kažką priminė, iš kažkur jį 
žinojo, bet tuo tarpu nesuprato, iš kur, nors jis ir kėlė neaiškų šiurpą. 

— Jie Azkabane, - trumpai paaiškino Sirijus. 

Haris smalsiai pažvelgė į jį. 

— Belatriks ir jos vyras Rodolfas ėjo išvien su Barčiu Susitraukėliu jau- 
nesniuoju, — tarė Sirijus tuo pačiu kietu balsu. - Su jais buvo ir Rodolfo 
brolis Rabastanas. 

Ir tada Haris prisiminė. Belatriks Lestreindž buvo matęs Dumbldoro 
Minčių koštuve, keistame įtaise, į kurį galima sudėti mintis ir prisimini- 
mus. Matė, kaip aukšta tamsiaplaukė moteris sunkiais akių vokais teis- 
me prisiekė ištikimybę Valdovui Voldemortui, didžiavosi, kad jam pra- 
laimėjus bandė jo ieškoti, ir sakėsi tikinti, jog kada nors už tą atsidavimą 
jai bus atlyginta. 

— Niekad nesakei, kad ji - tavo... 

— Ar svarbu, kad ji - mano pusseserė? - atkirto Sirijus. - Man jie nėra 
giminės. Bent jau ji - tikrai ne. Nesu jos matęs nuo to laiko, kai buvau 

tavo metų, išskyrus nebent tą kartą Azkabane. Gal manai, kad aš didžiuo- 
juosi tokia giminaite? 

— Atsiprašau, - skubiai tarė Haris. - Aš nenorėjau... Tik nustebau, 
ir tiek... 

— Nesvarbu, neatsiprašinėk, - sumurmėjo Sirijus. Susigrūdęs rankas į 
kišenes, jis pagaliau nusisuko nuo gobeleno. - Nepatinka man čia vėl 
atsidurti, - pridūrė apžvelgdamas svetainę. - Niekad nemaniau, kad pri- 
sieis rūgti šituose namuose. 

Haris gerai jį suprato. Žinojo, kaip jaustųsi, jei užaugusiam reikėtų 
grįžti į Ligustrų gatvės ketvirtą numerį ir tenai visą laiką gyventi, nors 
jau tikėjosi visam laikui ištrūkęs iš tų namų. 

-—- Aišku, ideali vieta Būstinei, - pasakė Sirijus. - Tėvas, kai čia gyve- 
no, apraizgė namą visais magijos pasauliui žinomais kerais. Jis nepriei- 
namas, todėl Žiobarai niekad negalėtų čia ateiti... Kažin, ką jie čia pa- 
metę, kad eitų? O dabar, kai prisidėjo Dumbldoro apsauga, saugesnio 
namo nerasi. Supranti, Dumbldoras - Brolijos Paslapties Saugotojas. Nie- 
kas nesuras Būstinės, jei jis pats nepasakys, kur yra. Tas lapelis, kurį va- 
kar tau rodė Rukna, buvo nuo Dumbldoro. - Sirijus susijuokė. - Jei ma- 
no tėvai matytų, kam panaudojami jų namai... Na, motinos portretas šį 
tą pasako... 

Jis susiraukė ir atsiduso. 

— Būtų pakenčiama, jei galėčiau retkarčiais išeiti ir nuveikti ką nors 
naudinga. Klausiau Dumbldorą, ar negalima tavęs lydėti į svarstymą, - 
aišku, Slogos pavidalu, - kad galėčiau tave bent kiek morališkai paremti. 
Ką tu pasakytum? 

Hariui pasirodė, jog širdis nusirito ne tik į kulnus, bet prasmego kažkur 
po kilimu. Nuo vakarykštės vakarienės svarstymo nebuvo net prisiminęs, 
jis visai išgaravo iš galvos: juk taip jaudinosi vėl atsidūręs tarp žmonių, 
kurie jam brangiausi, ir išgirdęs viską, kas vyksta. Tačiau Sirijaus žodžiai 
sugrąžino nykią baimę. Jis žiūrėjo, kaip Vizliai su Hermiona kerta sumuš- 
tinius, ir galvojo, ką jaus, jeigu jie išvažiuos į Hogvartsą be jo. 

— Nesirūpink, - tarė Sirijus. Haris pakėlė akis. - Neabejoju, kad būsi 
išteisintas, Tarptautinis slaptumo statutas numato galimybę net ir nepil- 
namečiui panaudoti magiją gelbstint savo gyvybę. 

— Bet jeigu būsiu pašalintas, - tyliai tarė Haris, - ar galima bus čia grįž- 
ti ir gyventi su tavim? 

Sirijus liūdnai šyptelėjo. 

— Pamatysim. 

— Ne taip bijočiau svarstymo, jei žinočiau, kad nereikės grįžti pas Dur- 
slius, - neatlyžo Haris. 

— Turbūt jie tikrai blogi, jeigu jau pasirenki šituos namus, - niūriai pa- 
sakė Sirijus. 

- Jūs ten abu paskubėkit, nes nieko neliks, - pašaukė juos ponia Vizli. 

Sirijus dar kartą sunkiai atsiduso, žiauriai dėbtelėjo į gobeleną ir su 
Hariu nuėjo prie kitų. 

Tą popietę, kraustant stiklines spintas, Haris stengėsi negalvoti apie 
svarstymą. Laimei, tas darbas reikalavo didelio susikaupimo, nes dau- 
gumas daiktų niekaip nenorėjo palikti dulkinų lentynų. Sirijui skaudžiai 
įkando sidabrinė tabakinė, ir po valandėlės įkąstoji plaštaka pasidengė į 
rudą pirštinę panašia luoba. 

— Nieko tokio, - tarė Sirijus. Smalsiai apžiūrėjęs ranką, lengvai palietė 
ją lazdele, ir oda vėl tapo normali. - Tikriausiai joje buvo Karpų miltelių. 

Jis įmetė tabakinę į maišą, kur jie dėjo visą šlamštą iš spintų. Haris 
matė, kaip netrukus Džordžas apsivyniojo ranką skepeta ir įsikišo taba- 
kinę į kišenę su doksiais. 

Jie rado nemaloniai atrodantį sidabrinį instrumentą, panašų į šimta- 
kojį pincetą; kai Haris jį paėmė, daiktas kaip koks voras ėmė ropoti ran- 
ka bandydamas įdurti. Sirijus pagriebė jį ir priplojo sunkia knyga, pava- 
dinta „Burtininkų aristokratijos genealogija“. Buvo muzikinė dėžutė, kuri 
prisukta ėmė šiurpokai skimbčioti, juos apėmė keistas snaudulys ir sil- 
pnumas, pagaliau Džinė susiprotėjo užvožti dangtelį; masyvus meda- 
lionas, kurio nė vienas nepajėgė atidaryti; keletas senovinių antspaudų, 

Oo apdulkėjusioje dėželėje gulėjo Merlino pirmojo laipsnio ordinas, ku- 
riuo Sirijaus senelis buvo apdovanotas už „nuopelnus ministerijai . 

— Vadinasi, jis jai dovanojo krūvą aukso, - su panieka tarė Sirijus, mes- 
damas ordiną šiukšlių maišan. 

Kelis kartus į kambarį įsibrovęs Padaras mėgino po savo strėnjuoste 
išsinešti kokį daikčiuką ir sučiuptas siaubingai keikėsi. Kai Sirijus jam iš 
nagų išplėšė storą aukso žiedą su Blekų herbu, Padaras nuoširdžiai pra- 
virko ir išėjo kūkčiodamas ir koneveikdamas Sirijų tokiais vardais, kokių 
Haris dar nebuvo girdėjęs. 

— Mano tėvo, - pasakė Sirijus, mesdamas žiedą maišan. - Padaras jam 
nebuvo taip atsidavęs kaip motinai, bet aną savaitę vis tiek jį sučiupau 
tempiant senas tėvo kelnes. 

Kelias dienas ponia Vizli juos kietai spaudė prie darbo. Vien svetainei 
nukenksminti prireikė trijų dienų. Pagaliau vieninteliai nepageidaujami 
daiktai liko Blekų šeimos medžio gobelenas, niekaip nenuimamas nuo 
sienos, ir barškantis rašomasis stalas. Rukna Būstinėje vis nesirodė, todėl 
jie negalėjo žinoti, kas viduje. 

Iš svetainės jie perėjo į valgomąjį pirmame aukšte, tenai bufete rado 
pilna puodelio didumo vorų (Ronis tuoj spruko iš valgomojo pasidaryti 
arbatos ir nesirodė pusantros valandos). Visą porcelianą, paženklintą Ble- 
kų herbu ir devizu, Sirijus abejingai sukišo į maišą, tas pats likimas ištiko 
ir senas totografijas sidabriniais rėmeliais. Dūžtant juos dengiančiam stik- 
lui, visi jų gyventojai čaižiai rėkė. 

Sneipas galėjo tai vadinti valymu, bet, Hario nuomone, iš tikrųjų tai 
buvo karas su namais, kurie, visaip padedami ir kurstomi Padaro, labai 
sėkmingai nepasidavė. Vos jiems susirinkus į krūvą, tuoj pasirodydavo 
namų elfas. Vis pikčiau ir bjauriau bambėdamas, bandydavo ką nors iš- 
gelbėti iš šiukšlių maišų. Pagaliau Sirijus pagrasino jam drabužiais, bet 
Padaras tik dėbtelėjo savo pavandenijusiom akim. 

— Šeimininko valia, - burbtelėjo, bet nusisukęs labai garsiai pasakė: — 
Bet šeimininkas Padaro neišvarysi, ne, nes Padaras žino, kokios jų visų 

užmačios, o taip, šeimininkas rezga sąmokslą prieš Tamsos Valdovą, taip, 
su visais šitais Purvakraujais, išdavikais ir nenaudom... 

Tada Sirijus, nepaisydamas Hermionos protesto, griebė Padarui už 
juostos ir ištrenkė iš kambario. 

Kelis kartus per dieną suskambėdavo durų skambutis, tada vėl imda- 
vo klykti Sirijaus motina, Haris su draugais mėgindavo pasiklausyti, ką 
sako svečias, tačiau ne ką spėdavo pamatyti ir nugirsti, nes ponia Vizli 
vėl varydavo dirbti. Dar kelis kartus pasirodė ir vėl dingo Sneipas, ir Ha- 
ris džiaugėsi, kad jie nesusidūrė. Haris matė Transfigūracijos mokytoją, 
profesorę Makgonagal, labai keistai atrodančią su Žiobarės suknele ir švar- 
keliu, ji irgi skubėjo ir neužsibuvo. Tačiau kartais svečiai pasilikdavo pa- 
dėti. Tonks jiems pagelbėjo tą atmintiną dieną, kai jie rado baisų seną 
vampyrą, lindintį viršutinio aukšto tualete. Lubinas, gyvenantis name, 
kaip ir Sirijus, bet ilgam dingstantis paslaptingais Brolijos reikalais, pa- 
dėjo sutaisyti aukštą stovimąjį laikrodį, kuris buvo įpratęs iš savo spintos 
nemaloniai apšaudyti praeinančiuosius sunkiais varžtais. Mandangas šiek 
tiek atgavo ponios Vizli malonę, nes Ronį išgelbėjo iš seno raudono ap- 
siausto, bandžiusio jį pasmaugti, kai tas ištraukė iš spintos. 

Nors jis tebemiegojo blogai, nors ir toliau sapnuodavo koridorius ir 
užrakintas duris ir nuo tų sapnų dilgsėdavo randą, pirmą sykį tą vasarą 
Haris sugebėjo rasti džiaugsmo. Kol dirbdavo, būdavo laimingas, tačiau 
kai likdavo dykas, kai tysodavo lovoje stebėdamas, kaip lubomis juda 
blausūs šešėliai, visad prisimindavo svarstymą ministerijoje. Baimė dur- 
davo lyg adata, vos tik pagalvodavo, kas bus, jeigu jį pašalins iš mo- 
kyklos. Toji mintis rodės tokia baisi, jog nedrįsdavo apie ją net prasižio- 
ti, net Roniui su Hermiona nieko nesakydavo, o tie, nors dažnai šnibž- 
dėdavosi ir susirūpinę žiūrėdavo į jį, sekdami jo pavyzdžiu irgi neužsi- 
mindavo. Kartais nesutramdoma vaizduotė parodydavo jam beveidį 
ministerijos valdininką, kuris perlaužia jo lazdelę ir liepia grįžti pas Dur- 
slius... Bet jis negrįš. Tvirtai nusprendė. Ateis čia, į Grimaldžio aikštę, ir 
gyvens su Sirijumi. 

Taigi jam tarsi plyta įdribo į skrandį, kai trečiadienį per vakarienę po- 
nia Vizli atsisukusi tyliai tarė: 

— Rytojau rytui, Hari, aš išlyginau geriausius tavo drabužius ir noriu, 
kad šįvakar išsitrinktum galvą. Palankus pirmas įspūdis daro stebuklus. 

Ronis, Hermiona, Fredis, Džordžas ir Džinė liovėsi plepėti ir sužiuro į 
go burnoje. 

— Kaip aš tenai nukaksiu? - kuo nerūpestingiau paklausė jis ponią Vizli. 

— Artūras pasiims tave vykdamas į darbą, - švelniai atsakė ji. 

Ponas Vizlis padrąsinamai nusišypsojo Hariui per stalą. 

— Galėsi palaukti mano kabinete, kol prasidės svarstymas, - pasakė. 

Haris pažvelgė į Sirijų, bet, nespėjus jam paklausti, ponia Vizli jau 
atsakė: 

— Profesoriui Dumbldorui neatrodo, kad būtų protinga Sirijui lydėti 
tave, ir, turiu pasakyti, aš... 

— „manau, kad jis neklysta, - iškošė Sirijus. 

Ponia Vizli papūtė lūpas. 

— Kada Dumbldoras jums taip sakė? - paklausė Haris, žiūrėdamas į 
Sirijų. 

— Buvo čia vakar vakare, kai tu jau gulėjai, - tarė ponia Vizli. 

Sirijus susimąstęs bedė šakute į bulvę. Haris nudūrė akis. Dėl to, kad 
Dumbldoras svarstymo išvakarėse lankėsi jų namuose ir nepanorėjo ap- 
lankyti jo, Haris pasijuto dar blogiau (kiek tai buvo įmanoma). 


SEPTINTAS SKYRIUS 


Magijos ministerija 


Kitą rytą Haris pabudo pusę šešių taip staigiai ir visiškai, tarsi kas būtų 
riktelėjęs ausin. Valandėlę gulėjo nejudėdamas. Pamažu kiekvieną sme- 
genų ląstelę užpildė mintis apie svarstymą. Nebegalėdamas to pakelti, 
jis šoko iš lovos ir užsidėjo akinius. Kojūgaly ponia Vizli buvo padėjusi 
gražiai išlygintus džinsus ir marškinėlius. Haris apsirengė. Tuščia drobė 
ant sienos sukrizeno. 

Ronis gulėjo aukštielninkas ir prasižiojęs skaniai parpė. Jis nė nekrus- 
telėjo, kai Haris išėjo tyliai uždarydamas duris. Stengdamasis negalvoti 
apie kitą kartą, kai pamatys Ronį gal jau nebūdamas jo moksladraugiu, 
Haris tyliai nulipo laiptais pro Padaro protėvių galvas ir nuėjo į virtuvę. 

Tikėjosi, kad tenai bus tuščia, bet už durų išgirdo tylius balsus. Pravė- 
ręs duris išvydo sėdint prie stalo ponią ir poną Vizlius, Sirijų, Lubiną ir 
Tonks. Jie tarsi jo laukė. Visi buvo apsirengę gatvės drabužiais, tik ponia 
Vizli vilkėjo raudoną skiautinių chalatą. Hariui įžengus ji pašoko. 

— Pusryčiai, - tarė išsitraukdama lazdelę ir eidama prie židinio. 

— Labas ryyyytas, Hari, - nusižiovavo Tonks. Šįryt jos plaukai buvo 
šviesūs ir garbiniuoti. - Išsimiegojai? 

— Aha. 

— O aš visaaai... neužmigau, - plačiai nusižiovavo ji, net nusipurtyda- 
ma. - Eikš sėskis... 

Ji patraukė kėdę parversdama kitą. 

— Ko nori, Hari? - paklausė ponia Vizli. - Košės? Karštų bandelių? Sū- 
dytos lašišos? Kiaušinienės su šonine? Skrebučių? 

— Tik skrebučiu, - atsakė Haris. 

Lubinas pažvelgė į Harį ir paklausė Tonks: 

— Ką tu sakei apie Skrimdžerą? 

— Aaa... Pala... Taip, reikia būti atsargesniems, Kingslį ir mane jis klau- 
sinėja keistų dalykų. 

Haris jautėsi dėkingas, kad išjo nesitikima dalyvauti pokalbyje. Suko 
vidurius. Ponia Vizli padėjo prieš nosį keletą skrebučių ir marmelado. Jis 
bandė valgyti, bet atrodė, lyg kramtytų kilimą. Ponia Vizli atsisėdo šalia 
ir ėmė tvarkyti marškinėlius: sukišo etiketę, išlygino ant pečių raukšles. 
Geriau ji taip nedarytų... 

— „Ir reikės pasakyti Dumbldorui, kad rytoj naktį negalėsiu budėti, 
esu per daug pavarrrgusi, - vėl klaikiai nusižiovavo Tonks. 

— Aš tave pakeisiu, - pasisiūlė ponas Vizlis. — Vis tiek turiu baigti pra- 
nešimą... 

Ponas Vizlis vilkėjo ne burtininko apsiaustą, o dryžuotas kelnes ir se- 
ną švarką. Jis atsisuko į Harį. 

— Kaip savijauta? 

Haris gūžtelėjo. 

— Viskas tuoj baigsis, - padrąsino ponas Vizlis. - Po kelių valandų būsi 
išteisintas. 

Haris nieko nesakė. 

— Svarstymas mano aukšte, Amelijos Bounz kabinete. Ji yra Magijos 
įstatymų priežiūros departamento direktorė, tave ir klausinės. 

— Amelija Bounz normali, Hari, - rimtai tarė Tonks. - Ji teisinga, iš- 
klausys tave. 

Haris linktelėjo nesugalvodamas, ką sakyti. 

— Nesišiaušk, - staiga prabilo Sirijus. - Būk mandagus ir šnekėk tik 
apie faktus. | 

Haris vėl linktelėjo. 

— Įstatymas tavo pusėje, - ramiai tarė Sirijus. - Jei iškyla pavojus gy- 
vybei, net ir nepilnamečiams burtininkams galima panaudoti magiją. 

Kažkas ledinis nuriedėjo Hariui per sprandą. Jis jau pamanė, kad jį 
vėl kas nors užburia Praskiedimo kerais, bet paskui suprato: ponia Vizli 
puola jo plaukus šlapiomis šukomis. Ji smarkiai suglostė jam viršugalvį. 

— Nejaugi jie niekad neguli gražiai? - beviltiškai paklausė. 

Haris papurtė galvą. 

Ponas Vizlis pažiūrėjo į laikrodį ir Hariui tarė: 

— Gal jau eikim. Truputį ankstoka, bet verčiau palaukti ministerijoje 
negu čia trintis. 

— Gerai, - negalvodamas murmtelėjo Haris, numesdamas skrebutį ir 
stodamasis. 

— Viskas bus gerai, Hari, - tarė Tonks, patapšnodama jam ranką. 

— Sėkmės, - palinkėjo Lubinas. - Neabejoju, kad laimėsi. 

— O jeigu ne, - niūriai tarė Sirijus, - aš už tave atsilyginsiu Amelijai 
Bounz... 

Haris šyptelėjo. Ponia Vizli jį apkabino. 

— Laikysim špygą, - prižadėjo. 

— Gerai, - tarė Haris. - Na, iki pasimatymo. 

Jis užlipo paskui Vizlį į prieškambarį ir nuėjo prie durų. Girdėjo, kaip 
per miegus už užuolaidų niurna Sirijaus motina. Ponas Vizlis atšovė du- 
ris, ir jie išėjo į šaltą pilkšvą rytą. 

- Šiaip jūs į darbą neinate? - paklausė Haris. 

— Ne, paprastai keliauju oru, - atsakė ponas Vizlis, — tačiau tu, aišku, 
negali, be to, bus geriau, jeigu prisistatysime visiškai nemagišku būdu. 
Padarysi geresnį įspūdį, kai kaltinamas tokiu dalyku... 

Eidamas ponas Vizlis ranką laikė švarko kišenėje. Haris suprato, kad 
jis spaudžia burtų lazdelę. Gatvės buvo pustuštės, tačiau varganą metro 
stotelę jie rado jau pilną rytinių keleivių. Kaip visada, atsidūręs šalia kas- 
dieniniais reikalais užsiėmusių Žiobarų, ponas Vizlis nesitvėrė savo kai- 
lyje iš laimės. 

— Tiesiog pasakiška, - sušnibždėjo rodydamas į bilietų automatus. — 
Koks genialumas! 

- Jie sugedę, - mostelėjo Haris į ženklą. 

— Taip, bet vis tiek... - meiliai nusišypsojo automatams ponas Vizlis. 

Bilietus jie nusipirko iš apsnūdusio tarnautojo (operaciją atliko Haris, 
nes ponas Vizlis nelabai pažino Žiobarų pinigus), ir po penkių minučių 

jiejau buvo metro traukinyje, po žeme barškinančiu juos į Londono cen- 
trą. Ponas Vizlis tolydžio dirsčiojo į metro schemą virš lango. 

— Dar keturios stotelės, Hari... Liko trys... Dar dvi, Hari... 

Jie išlipo pačioje Londono širdyje. Iš vagono juos išnešė kostiumuotų 
ir portfeliuotų vyrų ir moterų srautas. Jie pakilo eskalatoriumi, perėjo 
bilietų kontrolės barjerą (ponas Vizlis susižavėjo, kai turniketas prarijo jo 
bilietą) ir atsidūrė plačioje gatvėje su įspūdingais pastatais ir jau pilną 
automobilių. 

— Kur mes esame? - paklausė ponas Vizlis, ir Hariui apmirė širdis: 0 
jeigu jie išlipo ne ten, nors ponas Vizlis be paliovos žvilgčiojo į schemą? 
Bet jis tuoj nusiramino. - Aa, čionai... Einam, Hari. - Ir nusivedė jį šonine 
gatve. - Atsiprašau, bet aš niekad nevažinėju traukiniu, Žiobarų akimis 
žiūrint viskas kitaip. Beje, niekad lig tol nesu įėjęs pro lankytojų duris. 

Kuo toliau jie kulniavo, tuo mažesni ir prastesni buvo pastatai, paga- 
liau pasiekė gatvelę, kur riogsojo tiktai kelios nusmurgusios firmelės, ba- 
ras ir milžiniškas šiukšlynas. Haris tikėjosi, kad Magijos ministerijos ap- 
linka bus padoresnė. 

- Štai ir atvykome, - linksmai pranešė ponas Vizlis, rodydamas į seną 
raudoną telefono būdelę be kelių stiklų, prisiglaudusią prie grafitais iš- 
margintos sienos. - Eik pirmas, Hari. 

Jis atidarė būdelę. 

Haris įžengė vidun nieko nesusigaudydamas. Ponas Vizlis įsirangė 
šalia ir uždarė dureles. Juodu vos tilpo: Haris prisispaudė prie telefono 
aparato, kabančio kreivai, tarsi jį koks vandalas būtų bandęs nuplėšti. 
Ponas Vizlis siekė ragelio. 

— Pone Vizli, man rodos, šitas irgi sugedęs, - tarė Haris. 

— Ne, ne, žinau, kad ne, - patikino ponas Vizlis, laikydamas ragelį virš 
galvos ir žiūrėdamas į diską. - Nagi... šeši, - ėmė rinkti jis numerį. - Du... 
keturi... vėl keturi... ir vėl du... 

Skaičiams sklandžiai apzvimbus ratą, būdelėje suskambo ramus mo- 
teriškas balsas, bet ne iš ragelio pono Vizlio rankoje, 0 garsiai ir aiškiai, 
lyg šalimais stovėtų nematoma moteris. 

— Sveiki atvykę į Magijos ministeriją. Prašom pasakyti pavardę ir ko- 
kiu reikalu atvykote. 

— Aaa... - nutęsė ponas Vizlis, abejodamas, kalbėti į ragelį ar ne. Dėl 
visa ko prispaudė prie ausies mikrofoną. - Artūras Vizlis, Žiobarų daiktų 
netinkamo naudojimo inspekcija, lydžiu Harį Poterį, iškviestą į draus- 
minį svarstymą... 

— Ačiū, - tarė ramusis moteriškas balsas. - Lankytojau, paimkite žen- 
klelį ir prisisekite prie krūtinės. 

Kažkas tarkštelėjo, ir į metalinį lovelį, kur nukrisdavo grąžinamos mo- 
netos, nuslydo kažkoks daikčiukas. Jis paėmė: tai buvo pailgas sidabri- 
nis ženklelis su žodžiais Haris Poteris, drausminis svarstymas. Prisisegus jį 
prie marškinėlių, moteriškas balsas vėl prabilo: 

— Ministerijos lankytojau, iš jūsų reikalaujama pereiti patikrinimą ir 
užregistruoti savo lazdelę apsaugos tarnybos poste vestibiulio gale. 

Telefono būdelės grindys sudrebėjo. Jie lėtai ėmė leistis žemyn. Haris 
bailiai žiūrėjo, kaip už stiklinių būdelės sienų šaligatvis kyla ir pagaliau 
virš galvų užsiveria tamsa. Tada nieko nebematė, tiktai girdėjo džerš- 
kėjimą būdelei spraudžiantis per žemę. Gal po minutės, nors Hariui 
pasirodė daug ilgiau, kojas jam palietė auksinis spindulys ir platėda- 
mas ėmė slysti kūnu aukštyn, kol pasiekė veidą. Jis net sumirksėjo, kad 
neašarotų akys. 

— Magijos ministerija linki jums geros dienos, - tarė tas pats moteriš- 
kas balsas. 

Telefono būdelės durys atsivėrė, ponas Vizlis išėjo, iš paskos - Haris. 
Ir išsiŽiojo. 

Jie stovėjo labai ilgo ir puošnaus vestibiulio gale. Tamsaus medžio 
grindys blizgėjo. Skaisčiai mėlynos lubos buvo išmargintos spindinčiais 
aukso ženklais, jie judėjo ir keitėsi tarsi milžiniška dangaus švieslentė. 
Abi išilginės sienos buvo išmuštos tviskančiais tamsaus medžio pane- 
liais, juose buvo įmūryta daugybė židinių paauksuotais rėmais. Kas ke- 
lias sekundes iš kairėje pusėje esančių Židinių tyliai ūžtelėdavo burti- 

ninkas ar ragana. Dešinėje prie kiekvieno židinio rikiavosi eilutė lau- 
kiančiųjų išvykti. 

Vidury vestibiulio buvo fontanas. Apvalaus baseino centre stovėjo gru- 
pė auksinių už Žmogų aukštesnių statulų. Didžiausia jų buvo prakilnios 
išvaizdos burtininkas, nukreipęs lazdelę tiesiai aukštyn. Jį supo gražuolė 
ragana, kentauras, goblinas ir namų elfas. Pastarieji trys dievinančiais 
žvilgsniais žiūrėjo į burtininką ir raganą. Iš jų lazdelių galų, iš kentauro 
strėlės, goblino kepurės smaigalio ir abiejų elfo ausų tryško žaižaruojan- 
čios vandens čiurkšlės, todėl krintančio vandens čiurlenimas ir ūžimas 
maloniai permušė keliautojų oru poškėjimus ir šimtų raganų bei burti- 
ninkų trepsėjimą. Visi jie, nuo tokio ankstumo paniurusiais veidais, Žy- 
giavo prie auksinių vartų kitame vestibiulio gale. 

- Čionai, - tarė ponas Vizlis. | 

Jie įsimaišė tarp ministerijos tarnautojų; kai kurie nešėsi šūsnis perga- 
mentų, kiti - nutrintus portfelius, treti eidami skaitė „Magijos Žinias“. 
Eidamas pro fontaną, baseinėlio dugne Haris pamatė blizgant sidabro 
siklius ir varinius knutus. Išterliota lentelė šalia skelbė: 


VISAS PELNAS IŠ MAGIŠKŲJŲ BROLIŲ FONTANO 
SKIRIAMAS ŠV. SKUTELIO LIGONINEI, GYDANČIAI 
MAGIŠKAS LIGAS IR TRAUMAS 


Jei nebūsiu pašalintas iš Hogvartso, įmesiu čia dešimt galeonų, beviltiškai pa- 
sižadėjo Haris. 

- Čionai, Hari, - tarė ponas Vizlis, ir jie atsiskyrė nuo visų tarnautojų, 
pėdinančių auksinių vartų link. Kairėje užu stalo, po lentele Apsauga sė- 
dėjo prastai nusiskutęs burtininkas ryškiai mėlynu apsiaustu. Jiems pri- 
ėjus jis pakėlė akis ir padėjo „Magijos žinias“. 

— Atvedžiau lankytoją, - parodė ponas Vizlis į Harį. 

— Eikš čia, - abejingai burbtelėjo burtininkas. 

Haris priėjo, ir burtininkas paėmė ilgą auksinę rykštę, plonytę ir liauną 
kaip automobilio antena, ir ja perbraukė Hariui iš užpakalio ir priekio. 

— Lazdelę, - vėl burbtelėjo apsauginis Hariui, padėjęs rykštę ir atkiš- 
damas ranką. 

Haris padavė savo burtų lazdelę. Burtininkas numetė ją ant keisto 
žalvario instrumento, panašaus į svarstykles, tik su viena lėkšte. Instru- 
mentas ėmė virpėti. Iš plyšelio jo apačioje išlindo siaura pergamento juos- 
telė. Burtininkas nuplėšė ją ir perskaitė: 

— Vienuolika colių, fenikso plunksnos šerdis, naudota ketverius me- 
tus. Teisingai? 

— Taip, - nervingai patvirtino Haris. 

— Kvitą pasilieku, - tarė burtininkas, užverdamas juostelę ant žalvario 
smaigo. - Šitą pasiimk, - atkišo jis Hariui lazdelę. 

— Ačiū. 

— Pala... - lėtai tarė burtininkas. 

Nuo lankytojo ženklelio ant Hario krūtinės jo akys nuslydo prie kaktos. 

— Dėkui, Erikai, - ryžtingai tarė ponas Vizlis ir nutempė Har nuo sta- 
lo, atgal į tarnautojų būrį, žengiantį pro auksinius vartus. 

Visų stumdomas Haris nusekė paskui poną Vizlį. Už vartų buvo ma- 
žesnis vestibiulis, kur už kalstytų aukso grotų stovėjo bent dvidešimt 
liftų. Jie sustojo prie vieno. Šalia išdygo aukštas barzdotas burtininkas, 
po pažastim pasikišęs didelę kartono dėžę, kuri keistai šnypštė. 

— Kaip kruti, Artūrai? - linktelėjo žmogus ponui Vizliui. 

— Ką čia turi, Bobai? - paklausė tas, žiūrėdamas į dėžę. 

— Nežinom, - rimtai atsakė burtininkas. - Manėm, kad paprastas viš- 
čiukas, bet paskui ėmė spjaudyti ugnimi. Man regis, sulaužytas Eksperi- 
mentinio veisimo draudimas. 

Priešais juos žvangėdamas ir dundėdamas nusileido liftas, auksinės 
grotos atsitraukė, Haris ir ponas Vizlis drauge su kitais laukusiais žmo- 
nėmis žengė į kabiną. Keletas burtininkų smalsiai žiūrėjo į Harį, jis nulei- 
do galvą, kad tik nereikėtų susidurti su kuo nors akimis, ir priplojo ant 
kaktos plaukus. Grotos užsidarė ir liftas barškėdamas ėmė lėtai kilti. Vėl 
prabilo telefono būdelėje girdėtasis moteriškas balsas: 

— Septintas lygis: Magiškųjų žaidimų ir sporto departamentas, Angli- 
jos ir Airijos kvidičo lyga, Licencijuoti Auksinukų lošimo namai, Absur- 
diškų patentų biuras. 

Lifto durys atsidarė. Haris išvydo netvarkingai atrodantį koridorių — 
jo sienos buvo išmargintos kreivai priklijuotais plakatais. Vienas burti- 
ninkas, laikantis glėbį šluotų, išsispraudė iš lifto ir nuėjo koridoriumi. 
Durys užsidarė, liftas kretėdamas vėl pajudėjo aukštyn, moteriškas bal- 
sas tuoj pranešė: 

- Šeštas lygis, Magiškojo transporto departamentas: Kelionmilčių skry- 
džių tinklo valdyba, Šluotų kontrolės tarnyba, Nešyklių agentūra ir Ke- 
liavimo oru egzaminų centras. 

Iš atsivėrusio lifto išėjo pora Žmonių, bet į vidų įskriejo keletas popie- 
rinių lėktuvėlių. Haris spoksojo, kaip jie tingiai plevena virš galvos. Bu- 
vo šviesiai violetiniai, su užrašu ant sparnų: Magijos ministerija. 

— Vidaus paštas, - sumurmėjo jam ponas Vizlis. - Naudojome pelėdas, 
bet baisi netvarka. Pripurpsi ant stalų... 

Tarškant į viršų, laiškeliai plazdėjo aplink lempą, kabančią palubėje. 

— Penktas lygis, Tarptautinio burtininkų bendradarbiavimo departa- 
mentas: Tarptautinių magijos standartų komitetas, Tarptautinės magijos 
teisės komitetas ir Tarptautinės burtininkų sąjungos Britanijos skyrius. 

Durims atsidarius, su grupele raganų ir burtininkų išlėkė ir keli laiš- 
kai, bet keli ir įskrido, jiems plazdenant aplink lempą, jos šviesa čia už- 
temdavo, čia nušvisdavo. 

— Ketvirtas lygis, Magiškųjų gyvūnų kontrolės departamentas: Žvė- 
rių, būtybių ir dvasių skyrius, Ryšių su goblinais valdyba ir Kovos su ken- 
kėjais biuras. | 

— Atsiprašau, - tarė burtininkas, nešantis ugnimi alsuojantį viščiuką. 
Paskui jį išplasnojo keli laiškai. Durys vėl užsitrėnkė. 

— Trečias lygis, Magiškųjų nelaimių ir katastrofų departamentas: Ne- 
tyčinės magijos panaikinimo skyrius, Užmaršintojų štabas ir Žiobariškų 
pasiteisinimų komitetas. 

Šiame aukšte išlipo visi, išskyrus Harį su ponu Vizliu ir raganą, kuri 
skaitė baisaus ilgumo pergamento ritinį, išsivyniojusį net ant grindų. Lif- 
tui vėl ėmus kratytis į viršų, likę lėktuvėliai toliau sklandė aplink lempą. 
Durims atsidarius, balsas pranešė: 

— Antras lygis, Magijos įstatymų priežiūros departamentas: Neleisti- 
no magijos vartojimo tarnyba, Aurorų štabas ir Vizengamoto administ- 
racija. 

- Čia jau mums, Hari, - pasakė ponas Vizlis, ir paskui raganą jie išlipo 
į koridorių, per abi puses pilną durų. - Mano kabinetas kitam šone. 

— Pone Vizli, - paklausė Haris, eidamas pro langą, už kurio švietė sau- 
lė, - argi mes ne po žeme? 

— O taip, po žeme. Šitie langai užkerėti. Magiškojo ūkio skyrius kas 
dieną paskiria mums orus. Du mėnesius siautė uraganai, nes darbuoto- 
jai reikalavo padidinti algas. Už kampo, Hari. 

Jie praėjo kelias sunkias ąžuolines duris ir atsidūrė užgrioztoje atviro- 
je patalpoje, pertvertoje į kabinas, šiuo metu skambančias nuo šnekų ir 
juoko. Tarp jų it mažytės raketos lakstė laiškai. Kreivai kabanti lentelė 
ant artimiausios kabinos skelbė: Aurorų štabas. 

Haris vogčiomis dirsčiojo į visas kabinas. Aurorai savosios sienas bu- 
vo apkabinėję kuo tik įmanoma: nuo paieškomų burtininkų portretų ir 
jų šeimų fotografijų iki mėgstamų kvidičo komandų plakatų ir straips- 
nių iš „Magijos Žinių . Raudonu apsiaustu vilkintis burtininkas net už 
Bilo ilgesne plaukų uodega sėdėjo užsikėlęs kojas ant stalo ir savo plunks- 
nai diktavo raportą. Iolėliau ragana su viena užrišta akimi per kabinos 
sienelę kalbėjosi su Kingsliu Šeklboltu. 

— Labas, Vili, - nerūpestingai metė Kingslis. - Noriu tarti porą žodžių, 
turi sekundę? 

— Taip, jeigu tik sekundę, - atsakė ponas Vizlis, - nes aš labai skubu. 

Juodu kalbėjosi tarsi visai svetimi, ir kai Haris Žiojosi pasisveikinti su 
Kingsliu, ponas Vizlis užmynė jam koją. Paskui Kingslį jie nusekė į pačią 
paskutinę kabiną. 


117 


HaRis POTERIS 


Haris apstulbo: iš visur į jį žvelgė Sirijaus veidas. Sienos buvo apkli- 
juotos laikraščių iškarpomis ir senomis nuotraukomis - kabėjo netgi ta, 
kur Sirijus buvo nusifotografavęs Poterių vestuvėse, kai buvo vyriausiuoju 
pabroliu. Sirijaus veido nesimatė tik pasaulio žemėlapyje, jame tarsi dei- 
mantėliai žibėjo raudoni smeigtukai. 

- Štai. - Kingslis skubiai įspraudė ponui Vizliui į rankas suvyniotą per- 
gamento lapą. - Man reikia tikslių duomenų apie Žiobarų skraidančiuo- 
sius aparatus, pastebėtus per pastaruosius dvylika mėnesių. Turime ži- 
nių, kad Blekas galbūt tebeskraido senuoju savo motociklu. 

Kingslis juokingai pamerkė Hariui akį ir pašnibždomis pasakė: 

— Duok jam tą žurnalą, gal ras ko įdomaus. - Garsiai pridūrė: - Ir ne- 
vilkink, Vizli, nes dėl tavo pranešimo apie maunamuosius ginklus tyri- 
mą baigėme visu mėnesiu vėliau. 

- Jeigu būtum skaitęs mano pranešimą, žinotum, kad ginklai yra šau- 
namieji, - šaltai atšovė ponas Vizlis. - Deja, informacijos apie motociklus 
turėsit luktelėti - šiuo metu esame labai užsiėmę. - Ir tyliai tarė: - Jei 1š- 
trūktum prieš septynias, Molė šiandien verda mėsos kukulių. 

Jis pamojo Hariui, ir jie išėjo iš Kingslio kabinos, tada palei kitą eilę 
ąžuolinių durų - į kitą koridorių, pasuko kairėn, nudrožė dar vienu kori- 
doriumi, pasuko į blausiai apšviestą ir visai nušiurusį koridorėlį, kurio 
gale kairėje buvo atlapotas valytojų sandėliukas, o dešinėje ant durų ka- 
bėjo varinė lentelė: Žiobarų daiktų netinkamo naudojimo inspekcija. 

Niūrus pono Vizlio kabinetėlis buvo dar mažesnis ir už sandėliuką. Į 
jį buvo įgrūsti du stalai, apie juos negalėjai net apsisukti, nes pasieniais 
riogsojo kartotekų spintos, o ant jų irgi kūpsojo aplankų krūvos. Kiek 
buvo likę tuščios sienos, liudijo pono Vizlio pomėgį: čia kabėjo keli auto- 
mobilių plakatai (viename buvo tik išardytas variklis), dvi pašto dėžių 
iliustracijos, turbūt iškirptos iš vaikiškų knygučių, ir diagrama, rodanti, 
kaip įtaisyti kištukinį lizdą. 

Ant kaupinos gaunamų raštų dėžutės gulėjo gailiai žagsintis senas 
skrudintuvas ir odinės pirštinės, krutinančios tuščius pirštus. Šalia dė- 

žutės stovėjo Vizlių šeimos fotografija. Hariui krito į akis, kad Persis iš jos 
pasitraukęs. 

— Lango neturime, - atsiprašė ponas Vizlis, nusivilkdamas striukę ir 
pasikabindamas ant kėdės atlošo. - Prašėme, bet jiems atrodo, kad ne- 
būtina. Sėskis, Hari, Perkinsas, rodosi, dar neatėjęs. 

Haris įsispraudė į kėdę už Perkinso stalo. Ponas Vizlis ėmė skrebinti 
susuktą pergamentą, kurį jam buvo davęs Kingslis Šeklboltas. 
ninkas' . - Taip... - Jis pasklaidė žurnalą. - Gerai, manau, Sirijui bus juo- 
kinga... Oi, kas čia dabar? 

Pro atviras duris įzvimbė laiškas ir nusileido ant žagsinčio skrudintu- 
vo. Ponas Vizlis išskleidė ir perskaitė: 

— „Pranešama, kad Betnal Grine yra jau trečias tvinstantis klozetas, 
prašom tuojau pat ištirti . Tiesiog juokinga... 

— Tvinstantis klozetas? 

— Antižiobariškos išdaigos, - susiraukė ponas Vizlis. - Aną savaitę irgi 
buvo - vienas Vimbldone, po vieną Elefante ir Kaslyje. Žiobarai nulei- 
džia vandenį, bet viskas ne nuteka, o... pats įsivaizduoji. Vargšeliai skam- 
bina tiems... Santekinais, atrodo, jie vadinami... Na, Žinai, kurie taiso vamz- 
džius ir panašiai. 

— Santechnikams? 

- Tiksliai, bet, aišku, jie nieko negali padaryti. Lieka tik viltis, kad kaip 
nors sugausime, kas šitaip daro. 

— Ar juos gaudys Aurorai? 

— Ne, Aurorams per smulkios žuvelės, tuo užsiims paprasta Magiškoji 
policija... O, Hari, štai ir Perkinsas. 

Į kambarį uždusęs įžengė sulinkęs kuklutis burtininkas papurusiais 
baltais plaukais. 

— O, Artūrai! - graudžiai ištarė nekreipdamas dėmesio į Harį. - Garbė 
Dievui, nes nežinojau, kaip geriau - laukti tavęs čia ar ne. Ką tik pasiun- 
čiau tau namo pelėdą, bet tu tikriausiai prasilenkei. Prieš dvi minutes 
atėjo skubi Žinia... 

— Aš Žinau apie tvinstantį klozetą, - tarė ponas Vizlis. 

— Ne, ne, ne dėl klozeto, dėl Poterio svarstymo! Pakeistas laikas ir vie- 
ta. Pradžia aštuntą valandą, be to, senojoje dešimtoje teismo salėje... 

— Senojoje... bet man sakė... prisiekiu Merlino barzda! 

Ponas Vizlis dirstelėjo į laikrodį, aiktelėjo ir pašoko nuo kėdės. 

— Greičiau, Hari, turėjome tenai būti jau prieš penkias minutes! 

Juos praleisdamas Perkinsas prisiplojo prie kartotekų. 

— Kodėl pakeistas laikas? - uždusęs paklausė Haris, lėkdamas pro Au- 
rorų kabinas. Jiedviem skuodžiant, žmonės smalsiai kaišiojo galvas. Ha- 
riui atrodė, kad širdis liko prie Perkinso stalo. 

— Neturiu supratimo, bet džiaukis, kad taip anksti atvažiavome, jei 
būtum išvis nespėjęs, būtų tragedija! 

Ponas Vizlis čiuoždamas sustojo prie liftų ir nekantriai paspaudė myg- 
tuką „žemyn“. 

— Nagi! 

Pasirodė liftas, jie įpuolė vidun. Kas kartą jam sustojus, ponas Vizlis 
žiauriai nusikeikdavo ir įnirtingai mygdavo devintą numerį. 

— Tos salės kaži kiek metų jau nenaudojamos, - piktai pasakė ponas 
Vizlis. - Neįsivaizduoju, kodėl paskyrė posėdį tenai... nebent... bet ne... 

Ponas Vizlis nutilo, nes į liftą įžengė apkūni ragana su rūkstančia tau- 
re rankoje. 

— Vestibiulis, - pranešė šaltasis moteriškas balsas, auksinės grotos atsi- 
vėrė, Haris tolumoje vėl išvydo auksines fontano statulas. Apkūnioji ra- 
gana išlipo, įlipo išgeltęs labai liūdno veido burtininkas. 

— Labas, Artūrai, - tarė jis gedulingu balsu, kai liftas ėmė leistis. - Re- 
tai tave matau taip žemai. 

— Skubus reikalas, Boudi, - tarė ponas Vizlis, nenustygdamas ir nera- 
miai žvilgčiodamas į Harį. 

— O taip, žinoma, - burbtelėjo Boudis. Jis net nemirksėdamas stebeili- 
jo į Harį. 

Boudis Hariui nerūpėjo, tačiau jo nejudrus žvilgsnis vis tiek erzino. 

— Paslapčių departamentas, - tarė šaltasis moteriškas balsas, nieko dau- 
giau nepridurdamas. 

— Greičiau, Hari, - paragino ponas Vizlis, kai lifto durys barškėdamos 
atsidarė; jie nuskubėjo koridoriumi, tokiu nepanašiu į kitus viršuje. Sie- 
nos buvo plikos, jokių langų ar durų, išskyrus vienas, paprastas juodas 
koridoriaus gale. Haris tikėjosi, kad reikės eiti pro jas, tačiau ponas Vizlis 
griebė jam už rankos ir nutempė į kairę, kur buvo anga, o užjos - laiptai. 

- Žemyn, žemyn, - pūtavo ponas Vizlis, strykčiodamas per dvi pako- 
pas. — Tenai net liftas nevažiuoja... Kurių galų sumanė tokioj gilybėj... 

Nulipę laiptais, jie nubėgo dar vienu koridoriumi, baisiai panašiu į tą, 
kuris vedė į Sneipo požeminį kabinetą Hogvartse, - akmeninėmis sieno- 
mis ir su deglais. Durys tose sienose buvo sunkios, su geležinėmis velkė- 
mis ir spynomis. 

— Dešimta salė... Taip, atrodo... jau beveik... Aha. 

Ponas Vizlis vos negriūdamas sustojo priešais tamsias duris su didžiule 
geležine spyna ir, be jėgų atsišliejęs į sieną, griebėsi už širdies. 

— Eik, - sušvokštė rodydamas nykščiu į duris. - Eik vidun. 

— Arjūs... jūs neisite kartu? 

— Ne, ne, man negalima. Sėkmės! 

Hariui širdis daužėsi gerklėje. Jis sunkiai nurijo seilę, pasuko geležinę 
durų rankeną ir įžengė į teismo salę. 


AŠTUNTAS SKYRIUS 


Svarstymas 


Nenoromis Haris aiktelėjo - požemis pasirodė šiurpiai pažįstamas. Ne 
tik buvo jį matęs, buvo jame lankęsis. Čia jis tada pakliuvo pasinaudoda- 
mas Dumbldoro Minčių koštuvu, čia regėjo, kaip Lestreindžai buvo nu- 
teisti iki gyvos galvos kalėti Azkabane. 

Tamsias akmenų sienas blausiai apšvietė deglai. Abipus Hario ėjo tuš- 
čios suolų eilės, bet priekyje, aukščiausiuose suoluose, sėdėjo daugybė 
tamsių figūrų. Jos pusbalsiu šnekėjosi, bet Kai Hariui už nugaros užsivė- 
rė sunkiosios durys, stojo grėsminga tyla. 

Salėje sugriaudėjo rūstus vyro balsas. 

— Pavėlavai. 

— Atleiskite, - išlemeno Haris. - Aš ne... nežinojau, kad laikas pakeistas. 

— Vizengamotas nekaltas, - tarė balsas. - Tau šįryt buvo pasiųsta pelėda. 
Sėskis. 

Haris pažvelgė į kėdę vidury salės, ant jos ranktūrių karojo grandi- 
nės. Jis buvo matęs, kaip tos grandinės atgijo ir surakino sėdintįjį. Jo žings- 
niai gūdžiai kaukšėjo akmenine asla. Jam bailiai prisėdus ant kėdės kraš- 
telio, grandinės piktai žvangtelėjo, bet jo nelietė. 

Teisėjų suoluose buvo gal penkiasdešimt žmonių tamsiai slyvinės spal- 
vos apsiaustais. Kairėje ant krūtinės visi turėjo dailiai sidabro siūlais iš- 
siuvinėtą raidę V. Jie spoksojo į jį palenkę galvas, vieni be galo atšiauriai, 
kiti su atviru smalsumu. 

Pirmos eilės viduryje sėdėjo Kornelijus Karamelė, magijos ministras. 
Karamelė buvo stambus vyras, dažnai pasipuošęs žalsvu cilindru, bet 
šiandien buvo be jo. Apsiėjo ir be atlaidžios šypsenos, su kuria paprastai 
išklausydavo Harį. Jam iš kairės kiurksojo drūta kampuotu veidu raga- 

na trumpučiais žilais plaukais; ji buvo su monokliu ir atrodė grėsmingai. 
Karamelei iš dešinės buvo kita ragana, bet sėdėjo taip atsitraukusi, kad 
jos veidą dengė šešėlis. 

— Ką gi, puiku, - tarė Karamelė. - Kaltinamasis pasirodė — pagaliau, 
taigi pradėkime. Pasiruošę? - paklausė jis susirinkusiuosius. 

— Taip, sere, - atsiliepė įteiklus balsas. Haris pažino. Ronio brolis Persis 
sėdėjo pačiame pirmos eilės gale. Haris pažvelgė į Persį tikėdamasis ko- 
kio atpažinimo ženklo, bet nesulaukė. Persio akys po akiniais buvo įbes- 
tos į pergamentą, ranka spaudė plunksną. 

— Rugpjūčio dvyliktos dienos drausminis svarstymas, - skardžiu bal- 
su paskelbė Karamelė, - skirtas nagrinėti Hario Džeimso Poterio, gyve- 
nančio Sario grafystėje, Litl Vingingo miestelyje, Ligustrų gatvės ketvirta- 
me numeryje, bylai. Jis kaltinamas pažeidus Dalinio nepilnamečių magi- 
jos apribojimo įstatymą ir Tarptautinį slaptumo statutą. Kvotėjai: Korneli- 
jus Osvaldas Karamelė, magijos ministras; Amelija Zuzana Bounz, Magiš- 
kosios policijos departamento direktorė; Doloresa Džeinė Ambridž, vy- 
resnioji ministro padėjėja. Teismo raštininkas - Persis Ignacijus Vizlis... 

— Gynybos liudytojas - Albas Persifalis Valfrikas Brajanas Dumbldo- 
ras, - ramiai tarė balsas Hariui už nugaros. Haris atsisuko taip staigiai, 
net kaklas girgžtelėjo. 

Dumbldoras ramutėlis žengė per salę apsitaisęs tamsiai mėlynu ap- 
siaustu. Deglų šviesoje blizgėjo ilgi sidabriniai plaukai ir barzda. Atsisto- 
jęs ties Hariu, jis pažvelgė į Karamelę per savo pusinius akinukus, nu- 
leistus ant kumpos nosies. 

Vizengamoto, Aukščiausiojo teismo, nariai ėmė kuždėtis. Visi sužiuro 
į Dumbldorą, vieni suirzę, kiti gąstelėję. Tačiau dvi senyvos raganos pas- 
kutinėje eilėje jam pamojavo. 

Išvydus Dumbldorą, Hariui krūtinę užliejo galingas jausmas - atkakli 
viltis, panašiai kaip nuo fenikso giesmės. Jis norėjo sugauti Dumbldoro 
žvilgsnį, tačiau tas žiūrėjo ne jo pusėn, o į aiškiai sutrikusį Karamelę. 

— O, Dumbldoras, - sunerimo Karamelė. - Taip. Taigi jūs... aa... gavo- 
te... aaa... mūsų Žinutę, kad... aa... svarstymo vieta ir laikas pakeisti? 

— Turbūt ją pražiopsojau. - linksmai tarė Dumbldoras. - Bet dėl lem- 
tos klaidos į ministeriją atvykau tris valandas paankstinęs, taigi vis- 
kas gerai. 

— Ką gi, tvarka... Turbūt reikės dar vienos kėdės... Vizli, ar galėtum... 

— Nesirūpinkit, nesirūpinkit, - maloniai tarė Dumbldoras. Išsitraukęs 
lazdelę, vos pastebimai mostelėjo, ir iš niekur nieko šalia Hario atsirado 
minkštas kartūnu apmuštas krėslas. Dumbldoras atsisėdo, surėmė pirš- 
tų galiukus ir per jų viršų su mandagiu domesiu įsistebeilijo į Karamelę. 
Vizengamotas tebesikuždėjo ir muistėsi kėdėse. Teisėjai nurimo tik pra- 
bilus Karamelei. 

— Taigi, - tarė Karamelė, šlamindamas užrašus, — taigi, gerai. Kaltini- 
mai. Taip. 

Iš krūvos prieš save jis ištraukė pergamento lapą ir giliai įkvėpęs per- 
skaitė: 

— Kaltinamajam pateikiami tokie kaltinimai: kad rugpjūčio antrą die- 
ną, devintą valandą dvidešimt trys minutės Žiobarų gyvenamame rajo- 
ne ir Žiobaro akivaizdoje, sąmoningai ir aiškiai suvokdamas savo veiks- 
mų neteisėtumą, nes jau buvo gavęs raštišką Magijos ministerijos įspėji- 
mą, jis panaudojo Gynėjo kerus, tuo pažeisdamas 1875 metų Dalinio ne- 
pilnamečių magijos apribojimo įstatymo C skirsnį, taip pat Tarptautinio 
slaptumo statuto tryliktą skyrių. Tu esi Haris Džeimsas Poteris, gyvenan- 
tis Sario grafystėje, Litl Vingingo miestelyje, Ligustrų gatvės ketvirtame 
numeryje? - paklausė Karamelė, dėbsodamas per pergamento viršų. 

— laip, - atsakė Haris. 

— Ar prieš trejus metus esi gavęs oficialų ministerijos įspėjimą dėl ne- 
teisėto magijos panaudojimo? 

— Taip, tačiau... 

— Bet rugpjūčio dvyliktąją vis tiek išbūrei Gynėją? - mygo Karamelė. 

— Taip, - atsakė Haris, - tačiau... 

- Žinodamas, kad už mokyklos ribų neturi teisės vartoti magijos, kol 
nėra septyniolikos metų? 

— Taip, tačiau... 

- Žinodamas, kad esi Žiobarų gyvenamame rajone? 

— Taip, tačiau... 

- Puikiai suprasdamas, kad visai netoli yra Žiobaras? 

— Taip, - piktai tarė Haris, - bet aš panaudojau magiją tik todėl, kad 
mums... 

Balsu kaip iš statinės jį pertraukė ragana su monokliu: 

— Tr tu iššaukei visavertį Gynėją? 

— Taip, nes... 

— Kūnišką Gynėją? 

— Koookį? 

— Tavo Gynėjas buvo aiškiai apibrėžtos formos? Tai yra daugiau negu 
garai ar dūmai? 

— Taip, - atsakė Haris, nebetekdamas kantrybės. - Jis yra elnias, visa- 
da elnias. 

— Visada? - sududeno madam Bounz. - Ir anksčiau esi iššaukęs 
Gynėją? 

— Taip, jau metai, kai tai darau. 

— O tau tik penkiolika metų? 

— Taip, ir... 

— Tu to išmokai mokykloje? 

— Taip. Profesorius Lubinas mane mokė trečiame kurse, nes... 

— Įspūdinga, - tarė madam Bounz, spoksodama į jį. - Iokio amžiaus 
išburti tikrą Gynėją... Išties nuostabu. 

Kai kurie burtininkai ir raganos aplink ją vėl ėmė murmėti, kai kas 
linktelėjo, o kiti raukėsi ir kratė galvas. 

— Kalbama ne apie tai, ar magija buvo įspūdinga, - irzliai pasakė Ka- 
ramelė. - Tiesą sakant, juo ji įspūdingesnė, juo blogiau, kai pagalvoji, 
kad berniukas tai padarė Žiobarui matant! 

Tie, kurie raukėsi, dabar pritariamai murmėjo, bet Harį pakurstė ne- 
tylėti šventuoliškas Persio linksėjimas. 

— Aš tai padariau dėl Psichų! - garsiai tarė jis, niekam nespėjus jo vėl 
užčiaupti. 

Jis tikėjosi dar didesnio murmesio, tačiau stojo mirtina tyla. 

— Psichų? - pakartojo madam Bounz, pakeldama antakius taip, kad 
monoklis jau turėjo iškristi. - Ką čia šneki, berniuk? 

— Ogi tai, kad tame skersgatvyje pasirodė du Psichai, jie užpuolė ma- 
ne su pusbroliu! 

— Ooo... - nemaloniai išsišiepė Karamelė, tarsi kviesdamas Vizenga- 
motą drauge pasijuokti iš tokio pokšto. - Taip taip, kažką panašaus ir 
tikėjausi išgirsti. 

— Psichai Litl Vinginge? - nusistebėjo madam Bounz. - Nesuprantu... 
kite paaiškinti. Jis gerai pagalvojo ir nutarė, kad Psichai bus geras pasi- 
teisinimas, labai geras. Žiobarai juk negali matyti Psichų, tiesa? Baisiai 
patogu, baisiai... Tik tavo žodžiai, ir jokių liudytojų... 

— Aš nemeluoju! - sušuko Haris, kilus visuotiniam šnabždesiui. - Jų 
buvo du, vienas slinko iš vieno skersgatvio galo, kitas iš kito, visiškai su- 
temo ir pasidarė klaikiai šalta, mano pusbrolis juos pajuto ir nubėgo... 

— Gana, gana! - išdidžiai metė Karamelė. - Atsiprašau, kad pertrau- 
kiau taip stropiai surepetuotą pasakojimą... 

Dumbldoras kostelėjo. Vizengamotas vėl nutilo. 

- Iš tiesų yra Žmogus, galintis paliudyti Psichų buvimą tame skersgat- 
vyje, - tarė jis. - Noriu pasakyti - be Dudlio Durslio. 

Putlus Karamelės veidas tiesiog supliuško, lyg iš jo būtų buvęs išleis- 
liausiai pasakė: 

— Deja, Dumbldorai, mes neturime laiko klausytis dar kažkokių klie- 
desių. Noriu viską greičiau užbaigti... 

— Galbūt aš klystu, - maloniai tarė Dumbldoras, - tačiau vis dėlto ne- 
abejoju, kad pagal Vizengamoto Teisių chartiją kaltinamasis turi teisę pri- 
statyti savo liudytoją. Ar ne tokia Magiškosios policijos departamento 
politika, madam Bounz? - kreipėsi jis į raganą su monokliu. 


126 


VIII «+ SVARSTYMAS 


— Tiesa, visiška tiesa, - patvirtino madam Bounz. 

— Na, gerai jau, gerai, - purkštelėjo Karamelė. - Kur tasai asmuo? 

— Aš ją atsivedžiau, - atsakė Dumbldoras. - Ji už durų, koridoriuje. 
Ar man... 

— Ne, Vizli, tu atvesk, - amtelėjo Karamelė Persiui, tas iškart atsistojo, 
laipteliais nubėgo nuo teisėjų pakylos ir nukurnėjo nė nedirstelėdamas į 
Dumbldorą ar Harį. 

Netrukus Persis atvedė ponią Fig. Ji atrodė išsigandusi ir dar daugiau 
nei paprastai trenkta. Nors būtų persiavusi šlepetes... 

Dumbldoras atsistojęs pristūmė poniai Fig savo krėslą, sau išbūrė kitą. 

— Vardas pavardė? - garsiai paklausė Karamelė, kai ponia Fig nervin- 
gai prisėdo ant paties kraštelio. 

— Arabela Dorin Fig, - sučiepsėjo senučiukė. 

— Ir kas jūs tokia? — pasipūtęs abejingai paklausė Karamelė. 

— Litl Vingingo gyventoja, Hario Poterio kaimynė, - atsakė ponia Fig. 

— Neturime duomenų, kad, be Hario Poterio, Litl Vinginge dar gyven- 
tų kokia nors ragana ar burtininkas, - paprieštaravo madam Bounz. - 
Turint galvoje paskutinius įvykius... padėtis akylai stebima. 

— Aš esu Nevertėlė, - paaiškino ponia Fig, - taigi tikriausiai nesu re- 
gistruota? 

— Nevertėlė? - įtariai dėbtelėjo į ją Karamelė. - Mes patikrinsime. Ma- 
no padėjėjui Vizliui palikite duomenis apie savo kilmę. Beje, ar Nevertė- 
liai mato Psichus? —- nužvelgė jis visus teisėjus. 

— Ir dar kaip mato! - pasipiktino ponia Fig. 

Karamelė kilstelėjo antakius. 

— Na, gerai. Ką galite papasakoti? 

— Rugpjūčio antros vakarą apie devintą valandą išėjau katėms maisto į 
krautuvėlę Glicinijų alėjos gale, - ėmė žerti ponia Fig, lyg viską išmokusi 
atmintinai. - Staiga skersgatvyje tarp Magnolijų gatvės ir Glicinijų alėjos 
išgirdau triukšmą. Priėjusi skersgatvio pradžią, išvydau bėgant Psichus... 

— Bėgant? - griežtai paklausė madam Bounz. - Psichai nebėgioja, o 
sklando. 

— Tai ir norėjau pasakyti, - greit pasiteisino ponia Fig. Jos suvytę skruos- 
teliai užraudo. - Sklendė skersgatviu prie dviejų berniukų. 

— Kaip jie atrodė? - prisimerkė madam Bounz, ir jos monoklis pra- 
smego akiduobėje. 

— Na, vienas labai didelis, o kitas liesutis... 

— Ne ne, - nekantriai pertraukė madam Bounz. - Psichai. Juos apibū- 
dinktte. 

— Aa... - Poniai Fig užraudo net ir kaklas. - Jie buvo dideli. Dideli ir su 
apsiaustais. 

Hariui pasidarė negera. Kad ir ką ponia Fig besakytų, jam atrodė, jog 
Psichą ji mačiusi tik paveikslėlyje, o paveikslėlis neperduoda, kokie tie 
padarai iš tikrųjų: kaip vaiduokliškai juda slysdami viršum Žemės, kaip 
dvokia puvėsiais, kaip šiurpiai gargia traukdami į save aplinkinį orą... 

Antroje eilėje kresnas burtininkas dideliais juodais ūsais prisilenkęs 
kažką pakuždėjo į ausį savo kaimynei, raganai smulkiai garbiniuotais 
plaukais. Ji šypsodama linktelėjo. 

— Dideli, su apsiaustais, - pakartojo madam Bounz, Karamelė su pa- 
nieka prunkštelėjo. - Aišku. Dar kas nors? 

— Taip. Aš juos jaučiau. Plūstelėjo baisus šaltis, o juk, prašom nepa- 
miršti, buvo labai šiltas vasaros vakaras. Ir dar... pajutau, tarsi pasaulyje 
būtų išnykusi laimė. Ir aš prisiminiau... visokias baisybes... 

Jos balsas sudrebėjo ir nutilo. 

Madam Bounz plačiau atsimerkė. Haris matė raudoną ruoželį po ant- 
akiu, kur buvo įsispaudęs monoklis. 

— Ka tie Psichai darė? - paklausė ji, ir Hariui pabudo viltis. 

— Jie puolė berniukus, - garsiau ir tvirčiau atsakė ponia Fig. Raudonis 
atslūgo. — Vienas parkrito. Kitas traukėsi stengdamasis nuvyti Psichą. Tai 
buvo Haris. Jis bandė du kartus, bet pasirodė tik sidabrinė miglelė. Tre- 
rio paragintas, nuvijo ir antrąjį, kuris buvo užpuolęs pusbrolį. Štai kaip... 
kaip viskas buvo, - nelabai sklandžiai baigė ponia Fig. 

Madam Bounz tylėdama žvelgė į ją. Karamelė nė ton pusėn nežiūrė- 
jo, sklaidė popierius. Pagaliau pakėlė akis ir piktokai metė: 

— Kaip matėte, o ne kaip buvo. 

— Ne, kaip viskas įvyko, - pabrėžė ponia Fig. 

— Puiku, galite eiti, - tarė Karamelė. 

Ponia Fig bailiai dirstelėjo į Karamelę, tada į Dumbldorą, atsistojo ir 
nušlepsėjo prie durų. Haris išgirdo, kaip durys užsitrenkė. 

— Nelabai patikima liudytoja, - kandžiai tarė Karamelė. 

— Na, nežinau, - sududeno madam Bounz. - Ji išties labai tiksliai nu- 
pasakojo Psichų išpuolį. Ir aš neįsivaizduoju, kurių galų ji turėtų sakyti, 
kad jie ten buvo, jeigu jų nebuvo. 

— Tačiau kad Psichai atklystų į Žiobarų rajoną ir netyčia susidurtų su 
burtininku? - nusivaipė Karamelė. - Labai jau menka galimybė. Net Mai- 
šinis nebūtų lažinęsis... 

— O, vargu ar kas nors iš mūsų mano, kad Psichai ten buvo atsitikti- 
nai, - nerūpestingai tarė Dumbldoras. 

Ragana šešėlyje į dešinę nuo Karamelės krustelėjo, bet kiti tarsi suak- 
menėjo. 

- Ir ką tai turėtų reikšti? - šaltai paklausė Karamelė. 

— Ogi tai, kad, mano nuomone, jie buvo pasiųsti, - atsakė Dumbl- 
doras. 

—- Manregis, būtų pranešta, jėigu kas nors į Litl Vingingą būtų pasiun- 
tęs slankioti du Psichus! - suniurzgė Karamelė. 

— Nebūtų, jeigu Psichai paklūsta jau ne ministerijos, o kieno kito įsa- 
kymams, - ramiai atrėmė Dumbldoras. - Kornelijau, šiuo klausimu aš 
jau esu išdėstęs savo nuomonę. 

— Taip, esat, - piktai burbtelėjo Karamelė. - Ir neturiu pagrindo tikėti, 
kad jūsų nuomonė, Dumbldorai, yra kas nors daugiau negu tauškalai. 
Psichai tebėra Azkabane ir daro, kaip mes liepiame. 

— Vadinasi, - tyliai, bet aiškiai pasakė Dumbldoras, - turime save pa- 
klausti: kodėl kažkuris ministerijos darbuotojas rugpjūčio antrąją į tą 
skersgatvį pasiuntė du Psichus? 

Kapų tyloje, užgulusioje salę po šių žodžių, ragana į dešinę nuo Kara- 
melės palinko į priekį, ir Haris pirmąkart išvydo jos veidą. 

Jam ji pasirodė panaši į didelę blyškią rupūžę. Buvo kresna, stambiu 
glebnu veidu, trumpučiu kaip dėdės Vernono kaklu ir plačia palaida bur- 
na. Akys didelės, apskritos ir kiek išsprogusios. Net didelis juodo akso- 
mo kaspinas ant trumpų garbanotų plaukų priminė didelę musę, kurią 
toji rupūžė tuoj tuoj pagaus kyštelėjusi savo ilgą lipnų liežuvėlį. 

— Pirmininkaujantysis suteikia žodį Doloresai Džeinei Ambridž, vy- 
resniajai ministro padėjėjai, - tarė Karamelė. 

Ragana prakalbo virpančiu plonu mergaitišku balseliu. Haris nuste- 
bo, nes tikėjosi kurkimo. 

— Aš tikriausiai jus ne taip supratau, profesoriau Dumbldorai, - dro- 
viai nusišypsojo ji, tačiau apskritos akys liko šaltos. - Visai kvaila. Bet 
man sekundėlę pasirodė, lyg jūs kaltinate ministeriją surengus išpuolį 
prieš šį berniuką! 

Ji nusijuokė, kaip varpelis sudzinguliavo, ir Hariui ant sprando pasi- 
stojo plaukeliai. Kai kurie Vizengamoto nariai juokėsi kartu su ja. Buvo 
akivaizdu, kad nė vienam nejuokinga. 

— Jeigu tiesa, kad Psichai paklūsta tik Magijos ministerijai, ir tiesa, 
kad du Psichai prieš savaitę užpuolė Harį ir jo pusbrolį, logiškai per- 
šasi išvada, jog kažkas ministerijoje tą išpuolį užsakė, - mandagiai ta- 
rė Dumbldoras. - Be abejonės, tie du Psichai galėjo būti ministerijai 
nepavaldūs... 

— Ministerijai nepavaldžių Psichų nėra! - raudonas kaip burokas rik- 
telėjo Karamelė. 

Dumbldoras kukliai nusilenkė. 

— lada ministerija neabejotinai išsiaiškins, kodėl du Psichai atsidūrė 
taip toli nuo Azkabano ir kodėl jie be leidimo užpuolė. 

- Ne jūsų reikalas, ką ministerijai daryti ar nedaryti! - atkirto Kara- 
melė. Jo degančiais žandais būtų galėjęs didžiuotis net ir dėdė Vernonas. 

— Aišku, ne, - maloniai pritarė Dumbldoras. - Aš tik išreiškiau įsitiki- 
nimą, kad šis atvejis neliks neištirtas. 

Jis pažvelgė į madam Bounz, ši pasitaisė monoklį ir susiraukusi pažiū- 
rėjo į jį. 

— Norėčiau visiems priminti, jog tų Psichų elgesys, jeigu tik jie nėra šio 
berniuko vaizduotės vaisius, - ne šio svarstymo tema! - putojo Karame- 
lė. - Mes čia susirinkome pasiaiškinti Hario Poterio nusižengimų Dalinio 
nepilnamečių magijos apribojimo įstatymui! 

— O taip, - pritarė Dumbldoras, - tačiau Psichų pasirodymas tame 
skersgatvyje su tuo tiesiogiai susijęs. Įstatymo septintas straipsnis sako, 
kad išimtinėmis aplinkybėmis net ir Žiobarams matant galima panaudo- 
ti magiją, o jei tos išimtinės aplinkybės reiškia grėsmę burtininkui ar ra- 
ganai, ar kitam burtininkui ir kitai raganai, ar kitiems burtininkams ir 
kitoms raganoms arba tuo metu netoliese esantiems Žiobarams... 

— Labai ačiū, mes susipažinę su septinto straipsnio turiniu! - nutrau- 
kė tiradą Karamelė. 

— Aišku, kad susipažinę, - mandagiai pritarė Dumbldoras. - Tada ne- 
galite nesutikti, jog tai, kad Haris panaudojo Gynėjo kerus, kaip tik ir 
atitinka to straipsnio numatytas išimtines aplinkybes? 

- Jeigu buvo Psichai, kuo abejoju. 

— Juk liudytoja matė, - pasakė Dumbldoras. - Jei dar netikite jos žo- 
džiais, pašaukite vėl, iš naujo apklauskite. Ji tikrai neprieštaraus. 

— Aš... tai... ne... - mekeno Karamelė, maišydamas popierius ant sta- 
lo. - Aš noriu šiandien baigti šitą bylą, Dumbldorai! 

— Bet, suprantama, nesvarbu, kiek kartų išklausysite liudytoją, jeigu 
leidžiama šiurkšti teismo klaida. 

- Šiurkšti teismo klaida, man juokas! - sukliko Karamelė. - Ar suskai- 
čiavote visas tas pasakėles, Dumbldorai, kurių prigalvojo tas berniūkštis, 
kol jūs dangstėte jo akiplėšišką elgesį už mokyklos ribų? Turbūt pamir- 
šote Sklandymo kerus, kurių jis griebėsi prieš trejus metus... 

— Ne aš griebiausi, o namų elfas! - įsikišo Haris. 

— MATOTE? - pergalingai mostelėjo Hario pusėn Karamelė. — Namų 
elfas! Žiobarų šeimoje! Ką dabar pasakysite? 

— Minėtasis elfas tebedirba Hogvartso mokykloje, - tarė Dumbldoras. — 
Jei norite, galiu akimirksniu iškviesti jį liudytoju. 

— Aš... ne... Aš neturiu laiko klausytis namų elfų! Be to, ne vienintelis 
kartas —jis dar pripūtė savo tetą, dėl Dievo meilės! - šaukė Karamelė, tran- 
kydamas kumščiu teismo pirmininko stalą. Apvirto rašalo buteliukas. 

- Ir jūs labai maloniai tuo atveju nepateikėt kaltinimo, nes turbūt pa- 
manėte, jog ir geriausias burtininkas ne visada gali susivaldyti, - ramiai 
tarė Dumbldoras, Karamelei šluostant nuo užrašų rašalą. 

— Ir aš dar nė nepradėjau vardyti, kokias šunybes jis krečia mokykloje. 

— Bet kadangi ministerija neturi teisės bausti Hogvartso mokinių už 
nusižengimus mokykloje, Hario elgesys joje nesusijęs su šiuo svarsty- 
mu, - kaip visad mandagiai atrėmė Dumbldoras, bet jo balse jau buvo 
justi šaltelis. 

— Oho! Ne mūsų reikalas, ką jis daro mokykloje, a? Taip manote? 

— Ministerija neturi galios pašalinti mokinio iš Hogvartso, Kornelijau, 
ir aš tai priminiau jums rugpjūčio antrosios vakare. Taip pat ministerija 
negali atimti burtų lazdelės, kol neįrodyti kaltinimai, - ir apie tai primi- 
niau tą vakarą. Taip pagirtinai skubėdamas užtikrinti, kad būtų laikoma- 
si įstatymų, jūs, atrodo, nors, manau, netyčia, pats pražiūrėjote keletą 
įstatymų! 

— Įstatymus galima pakeisti, - Žiauriai metė Karamelė. 

— Aišku, galima, - nulenkė galvą Dumbldoras. - Ir jūs, Kornelijau, tik- 
rai darote daugybę pakeitimų. Iš tiesų! Per kelias savaites nuo to laiko, 
kai buvau paprašytas išeiti iš Vizengamoto, jau tapo įprastu dalyku su- 
šaukti visą baudžiamojo teismo sudėtį dėl tokio nieko kaip nepilname- 
čių Magija! 

Keletas burtininkų nesmagiai suerzėjo. Karamelė buvo rudai raudo- 
nas. Tačiau rupūžiška ragana šalia Dumbldoro tik žiūrėjo į jį nieko nesa- 
kančiu žvilgsniu. 

— Kiek Žinau, - toliau kalbėjo Dumbldoras, - dar nėra tokio įstatymo, 
kuris lieptų šitam teismui nubausti Harį už kiekvieną menkiausią magi- 

jos bandymą. Jis apkaltintas konkrečiu nusižengimu ir pateikė savo gy- 
nybą. Ir jam, ir man telieka laukti jūsų sprendimo. 

Dumbldoras vėl surėmė pirštų galus ir nutilo. Karamelės akys svaidė 
žaibus. Haris vogčiomis dirstelėjo į Dumbldorą ieškodamas padrąsini- 
mo; jis abejojo, ar Dumbldoras gerai darė pasakydamas Vizengamotui, 
kad jau laikas priimti sprendimą. Tačiau direktorius ir vėl neatsiliepė į 
Hario pastangas sugauti jo žvilgsnį. Jis tebežiūrėjo į suolus, kur visas Vi- 
zengamotas gyvai šnibždėjosi. 

Haris nudelbė akis į batus. Širdis, tarsi išsiplėtusi per visą krūtinę, gar- 
siai daužėsi į šonkaulius. Jis tikėjosi ilgesnio svarstymo. Nežinojo, kokį 
įspūdį padarė. Ne kažin kiek ir kalbėjo. Reikėjo daugiau paaiškinti apie 
Psichus: kaip jis pagriuvo, kaip jų su Dudliu vos nepabučiavo Psichai. 

Du kartus jis pakėlė akis į Karamelę ir norėjo prabilti, bet pro gerklę 
lendanti širdis gniaužė kvapą, tad jis tik giliai atsiduso ir vėl nuleido akis. 

Staiga šnabždesys liovėsi. Haris norėjo pažvelgti į teisėjus, bet pasiro- 
dė daug lengviau toliau tyrinėti batų raištelius. 

— Kas užtai, kad būtų atšaukti visi kaltinimai įtariamajam? - skardžiai 
prabilo madam Bounz. 

Haris pakėlė galvą. Pakilo daugybė rankų... daugiau nei pusė! Iankiai 
alsuodamas jis bandė jas suskaičiuoti, bet nespėjus baigti madam Bounz 
vėl paklausė: 

— Kas už tai, kad būtų nuteistas? 

Ranką pakėlė Karamelė, dar keletas kitų, įskaitant raganą jo dešinėje, 
ūsočių burtininką ir garbiniuotąją raganą antroje eilėje. 

Karamelė visus apžvelgė tokia išraiška, tarsi būtų paspringęs dideliu 
kąsniu, ir nuleido ranką. Jis porą sykių giliai atsidūsėjo ir tramdydamas 
pykti pasakė: 

— Puiku, puiku... visiškai išteisintas. 

— Nuostabu, - žvaliai tarė Dumbldoras. Lengvai stryktelėjęs, burtų laz- 
dele pradangino abu krėslus. - Na, man reikia eiti. Visiems geros dienos. 

Ir nė nežvilgtelėjęs į Harį jis išėjo iš salės. 


DEVINTAS SKYRIUS 


Ponios Vizli kančios 


Haris net nustėro Dumbldorui taip mikliai dingus. Jis tebesėdėjo kėdėje 
su grandinėmis ir laimingas, ir sukrėstas. Teisėjai atsistoję šnekučiuoda- 
miesi rinko popierius. Haris pakilo. Niekas jo nebepaisė, išskyrus rupū- 
žiškąją raganą Karamelei iš dešinės: toji spoksojo tik į jį. Haris bandė 
patraukti Karamelės arba madam Bounz dėmesį, kad galėtų paklausti, 
ar jam jau leidžiama eiti, bet Karamelė tyčia Hario tarsi nematė, o ma- 
dam Bounz niekaip neužsegė portfelio, tad Haris nedrąsiai žengė durų 
link ir, kai niekas jo nesulaikė, greitai pasileido per salę. 

Staigiai jas atidaręs kone atsitrenkė į poną Vizlį, stovintį koridoriuje. 
Jis buvo išbalęs ir suglumęs. 

— Dumbldoras man nepasakė... 

— Išteisintas, - tarė Haris, uždarydamas duris. - Visiškai! 

Ponas Vizlis sujaudintas apkabino Harį. 

— Hari, nuostabu! Na, aišku, jie ir negalėjo tavęs nuteisti, ypač kai to- 
kie liudytojos parodymai, bet vis tiek neapsimesiu, kad aš ne... 

Salės durys vėl atsidarė. Pro jas ėmė virsti lauk Vizengamoto nariai. 

— Prisiekiu Merlino barzda! - apstulbo ponas Vizlis. Jis patraukė Harį 
šonan. — Buvo sušauktas visas teismas? 

— Turbūt, - tyliai atsakė Haris. 

Vienas kitas burtininkas praeidamas Hariui linktelėjo, tarp jų ir ma- 
dam Bounz, ponui Vizliui tarstelėjo: „Labas rytas, Artūrai, tačiau dau- 
guma nusuko akis. Kornelijus Karamelė ir rupūžinė ragana išėjo bene 
paskutiniai. Karamelė apsimetė, kad ponas Vizlis ir Haris - siena, bet ra- 
gana pažvelgė į Harį kone su baime. Galiausiai išlindo Persis. Kaip ir Ka- 

ramelė, tėvo ir Hario jis nepastebėjo, nudrožė pro šalį suspaudęs po pa- 
žastimi didžiulį pergamento ritinį ir saujoj - plunksnų pluoštą, tiesus kaip 
botkotis ir užrietęs nosį. Raukšlės aplink pono Vizlio burną kiek pagilėjo, 
bet šiaip jis niekuo neparodė pamatęs savo trečiąjį sūnų. 

— Aš tave tuoj pat pargabensiu namo, kad galėtum visus pradžiugin- 
ti, - pamojo ponas Vizlis Hariui, kai Persio kulnai dingo laiptuose į de- 
vintąjį aukštą. - Pametėsiu tave pakeliui į Betnal Griną, kur tas nelemtas 
klozetas... 

— O ką darysite dėl to klozeto? - nusijuokė Haris. Staiga viskas pasiro- 
dė penkiskart juokingiau negu paprastai. Pagaliau suvokė: jis išteisintas, 
Jis grįžta į Hogvartsą. 

— Oi, paprastas atkerėjimas, - tarė ponas Vizlis, kai jie lipo laiptais. — 
Tačiau svarbu ne tai, kad reikia atitaisyti eibę, blogiausia - požiūris, ska- 
tinantis tokį vandalizmą, Hari. Kai kuriems burtininkams atrodo gan sma- 
gu persekioti Žiobarus, tačiau tuo pasireiškia kažkas grasesnio ir giles- 
nio, ir aš... 

Ponas Vizlis nutilo per pusę sakinio. Devinto aukšto koridoriuje už 
kelių žingsnių nuo jų stovėjo Kornelijus Karamelė, ramiai kalbėjosi su 
aukštu vyriškiu glotniais gelsvais plaukais ir išblyškusiu smailiu veidu. 

Išgirdęs žingsnius, vyriškis atsisuko. Irgi nutraukė pokalbį. Šaltos pil- 
kos jo akys prisimerkė išvydusios Harį. 

- Nagi, nagi... Gynėjas Poteris, - iškošė Liucijus Smirdžius. 

Haris pasijuto tarsi atsitrenkęs į sieną. Paskutinį kartą jis regėjo šitas 
šaltas pilkas akis iš po Mirties Valgytojo gobtuvo, paskutinį kartą to žmo- 
gaus balsas juokėsi tamsiose kapinėse, kai jį kankino valdovas Volde- 
mortas. Haris negalėjo patikėti, kad Liucijus Smirdžius drįsta jam žiūrėti 
į akis. Negalėjo patikėti, kad jis čia, Magijos ministerijoje, ir Kornelijus 
Karamelė kalbasi su juo, nors Haris vos prieš kelias savaites Karamelei 
sakė, kad Smirdžius - Mirties Valgytojas. 

— Ministras man kaip tik pasakojo, kaip sėkmingai išsisukai, Poteri, - 
pasakė Smirdžius. - Tiesiog nuostabu, kaip tu vis išsirangai iš siauriau- 


sios landos... visai kaip gyvate. 

Ponas Vizlis įspėjamai griebė Hariui už peties. 

— O taip, - tarė Haris, - taip, aš moku išsisukti. 

Liucijus Smirdžius pažiūrėjo į poną Vizlį. 

— Ir Artūras Vizlis! Ką tu čia veiki, Artūrai? 

— Aš čia dirbu, - trumpai atsakė ponas Vizlis. 

— Tik jau ne čia? - kilstelėjo antakius Smirdžius, žvilgtelėdamas į duris 
už pono Vizlio nugaros. - Man rodos, esi antrame aukšte... Tas tavo dar- 
bas, regis, - tempti namo visokius Žiobarų daiktus ir juos užburti? 

— Ne, - atkirto ponas Vizlis, kiečiau suspausdamas Hariui petį. 

— Ojūs čia ką veikiate? - paklausė Haris Liucijų Smirdžių. 

— Tau, Poteri, neturi rūpėti asmeniniai mano ir ministro reikalai, - pa- 
sakė Smirdžius, suglostydamas apsiausto klostes. Haris aiškiai išgirdo, 
kaip kažkas tyliai sužvangėjo, matyt, pilna kišenė aukso. - Dievaži, nors 
esi Dumbldoro numylėtinis, nesitikėk, kad ir visi kiti tau nuolaidžiausi- 
me. Gal einam į jūsų kabinetą, ministre? 

- Žinoma, - atsuko nugarą Hariui su ponu Vizliu Karamelė. - Čionai, 
Liucijau. 

Ir jie nuėjo tyliai kalbėdamiesi. Ponas Vizlis Hario petį paleido tik ta- 
da, kai anie įžengė į liftą. 

- Jeigu turi bendrų reikalų, kodėl jis nelaukė prie kabineto? - piktai 
pratrūko Haris. - Ką veikė čia, apačioje? 

- Jei nori žinoti, tikriausiai ketino prasmukti į teismo salę, - baisiai su- 
sijaudinęs ir dirsčiodamas per petį, lyg bijodamas, kad kas nenugirstų, 
pasakė ponas Vizlis. - Sužinoti, ar būsi pašalintas iš mokyklos. Iave išlei- 
dęs paliksiu raštelį Dumbldorui, tegul sužino, kad Smirdžius vėl šnekė- 
josi su Karamele. 

— Kokių jie gali turėti asmeninių reikalų? 

— Turbūt dėl aukso, - piktai tarė ponas Vizlis. - Smirdžius jau daug 
metų dosniai aukoja visokiems dalykams. Taip susipažįsta su reikalin- 
gais žmonėmis. Tada gali prašyti jų paslaugų. Pavyzdžiui, nepriimti jam 
nepatinkamo įstatymo. O, Liucijus Smirdžius turi puikių ryšių... 

Atvažiavo liftas, visai tuščias, tik ponui Vizliui aplink galvą, kai jis nu- 
spaudė mygtuką „Vestibiulis ir durys užsidarė, suplazdėjo popierinių 
lėktuvėlių pulkas. Jis piktai juos nubloškė šalin. 

— Pone Vizli, - lėtai prabilo Haris, - jeigu Karamelė susitikinėja su to- 
kiais Mirties Valgytojais kaip Smirdžius, iš kur galime žinoti, ar jie neuž- 
būrė jo Valdymo kerais? 

— Nemanyk, Hari, kad man pačiam nekilo tokios abejonės, - tyliai ta- 
rė ponas Vizlis. - Tačiau Dumbldoras įsitikinęs, kad kol kas Karamelė vei- 
kia savo nuožiūra — nors tai, kaip sako Dumbldoras, ir menka paguoda. 
Verčiau tuo tarpu nebekalbėkim apie tai, Hari. 

Durys atsidarė, ir jie išėjo į beveik ištuštėjusį vestibiulį. Apsauginis 
Erikas vėl sėdėjo įkišęs nosį į „Magijos žinias . Tik praėjęs auksinį fonta- 
ną, Haris prisiminė. 

— Palauktt... - paprašė jis poną Vizlį ir, išsitraukęs iš kišenės pinigų kap- 
šelį, grįžo prie fontano. 

Jis įsižiūrėjo į gražuolio burtininko veidą, bet iš arti tas pasirodė sil- 
pnas ir kvailas. Ragana šypsojosi negyva šypsena tarsi grožio konkurse, 
ir, kiek Haris žinojo apie goblinus ir kentaurus, niekas iš jų taip meiliai 
nežiūrėtų į jokį žmogų žemėje. Tik vergiškai nuolanki namų elfo poza 
buvo tikroviška. Kažin, ką pamanytų Hermiona, pamačiusi šitą elfo sta- 
tulą, nusišypsojo Haris ir, apvertęs mokyklinį pinigų kapšelį, įmetė ne 
dešimt galeonų, bet viską, kiek turėjo. 


* 


— Sakiau! - suklykė Ronis, mojuodamas kumščiu. — Tu visada išsisuki! 

— Jie turėjo tave išteisinti, - tarė Hermiona. Hariui įėjus į virtuvę, ji vos 
nenualpo iš susijaudinimo ir dabar stovėjo drebančia ranka prisidengusi 
akis. - Nebuvo jokių įkalčių, jokių. 

— Visi kažkodėl taip džiaugiasi, nors žinojo, kad būsiu išteisintas, - šyp- 
sojosi Haris. 

Ponia Vizli prijuoste šluostėsi ašaras, Fredis, Džordžas ir Džinė šoko 
kažkokį karo šokį dainuodami: Jis laisvas, jis laisvas, jis laisvas... 

— Užtenka! Nusiraminkit! - subarė juos ponas Vizlis, bet irgi šypsoda- 
mas. — Klausyk, Sirijau, ministerijoje buvo Liucijus Smirdžius... 

— Ką? - sukluso Sirijus. 

— Jis laisvas, jis laisvas, jis laisvas... 

— Nutilkit, jūs trys! Taip, devintame aukšte mes matėme jį kalbantis su 
Karamele, paskui jie kartu nuėjo į Karamelės kabinetą. Dumbldoras turi 
sužinoti. 

— Būtinai, - pritarė Sirijus. - Nesirūpink, mes pranešime. 

— Na, man reikia keliauti, Betnal Grine manęs laukia tvinstantis klo- 
zetas. Mole, grįšiu vėlai, pavaduosiu Tonks, bet vakarienės gali ateiti 
Kingslis... 

— Jis laisvas, jis laisvas, jis laisvas... 

— Gana! Fredi, Džordžai, Džine! - sušuko ponia Vizli, vyrui išėjus. — 
Hari, vaikeli, eikš čia, sėskis, ką nors suvalgyk, juk beveik be pusryčių. 

Ronis su Hermiona susėdo priešais jį, laimingiausi per visą tą laiką, 
kiek jis išbuvo Grimaldžio aikštėje, ir Harį vėl užplūdo džiaugsmas, kiek 
priblėsęs per susidūrimą su Smirdžiumi. Staiga niūrūs namai pasirodė 
daug šiltesni ir jaukesni, net Padaras, įkišęs savo šnipą ištirti, ko čia taip 
džiūgaujama, pasirodė lyg ir nebe toks bjaurus. 

— Aišku, kai tavo pusėn stojo Dumbldoras, jie niekaip nebegalėjo 
tavęs nuteisti, - linksmai tarė Ronis, krėsdamas visiems į lėkštes bul- 
vių košės. 

— Taip, jis mane išgelbėjo, - pasakė Haris. Jautė, kad būtų nedėkinga, 
netgi vaikiška, sakyti: „Norėčiau, kad jis būtų su manim pakalbėjęs. Ar 
spaudė jį delnu. 

— Kas yra? - sunerimo Hermiona. 

- Randas, -burbtelėjo Haris. - Bet nieko... Dabar labai dažnai skauda. 

Niekas nieko nepastebėjo: visi kirto per abu žandus ir džiaugėsi Ha- 
rio išsigelbėjimu; Fredis, Džordžas ir Džinė vis dar uždainuodavo. Her- 
miona susirūpino, bet, nespėjus jai išsižioti, Ronis patenkintas pasakė: 

— Lažinamės, kad šį vakarą pasirodys Dumbldoras - atšvęsti su mu- 
mis, suprantat? 

— Nemanau, kad galės, Roni, - tarė ponia Vizli, dėdama priešais Harį 
didelę lėkštę keptos vištienos. - Jis tikrai šiuo metu labai užsiėmęs. 

— JIS LAISVAS, JIS LAISVAS, JIS LAISVAS... 

— NUTILKIT! - užriko ponia Vizli. 


+ 


Per kelias tolesnes dienas Haris netruko pastebėti, kad Grimaldžio aikš- 
tės dvyliktame numeryje vienas žmogus per daug nesidžiaugia jo būsi- 
mu grįžimu į Hogvartsą. Išgirdęs naujieną, Sirijus puikiai suvaidino lai- 
mingą: spaudė Hariui ranką ir juokėsi su visais. Tačiau veikiai tapo dar 
niūresnis ir piktesnis negu iki tol, beveik su niekuo nesišnekėjo, net su 
Hariu, ir vis ilgiau užsidarydavo motinos kambaryje, kur laikė Kieta- 
sprandį. 

— Tik nesijausk kaltas! - griežtai tarė Hermiona, kai po kelių dienų jie 
visi trys ketvirtame aukšte šveitė pripelijusią spintą. - Tavo vieta Hog- 
vartse, ir Sirijus žino. Man pačiai jis atrodo savanaudis. 

— Na, jau per daug, Hermiona, - susiraukė Ronis, krapštydamas nuo 
piršto pelėsį. - Tu irgi nenorėtum viena lindėti šituose namuose. 

- Jis nebus vienas! - nepasidavė Hermiona. - Čia juk Fenikso brolijos 
Būstinė, ar ne? Jis tiktai svajojo, kad Haris apsigyvens čia su juo. 

— Manau, netiesa, - tarė Haris, gręždamas skudurą. - Kai paklausiau, 
ar galėčiau apsigyventi, nieko aiškaus neatsakė. 

— Jis tik nenorėjo bergždžiai viltis, - išmintingai pasakė Hermiona. — 
Ir galbūt šiek tiek jautėsi kaltas, nes širdyje iš tikrųjų tikėjosi, kad būsi 
išmestas. Tada abudu būtumėte atstumtieji. 

- Liaukis! - vienu balsu sušuko Haris ir Ronis, bet Hermiona tik gūž- 
telėjo. 

— Kaip sau norit. Bet kartais man atrodo, jog Ronio mama teisi ir Siri- 


jus tikrai nebesusigaudo, ar čia tu, ar tavo tėvas, Hari. 

— Nori pasakyti, kad jam galvoj negerai? — karštai sušuko Haris. 

— Ne, tik manau, kad jis jau seniai yra labai vienišas, - atsakė Hermiona. 

Į miegamąjį įėjo ponia Vizli. 

— Dar nebaigėt? - įkišo ji galvą spinton. 

- Jau tikėjausi, kad atėjai paskelbti pertraukos! —- pasiskundė Ronis. — 
Ar žinai, kiek pelėsių išvalėm nuo to laiko, kai čia esame? 

— Tu gi taip veržeisi padėti Brolijai, - priminė jam ponia Vizli, - taigi 
gali paremti bendrą reikalą padarydamas Būstinę tinkamą gyventi. 

— Jaučiuosi kaip namų elfas, - suniurnėjo Ronis. 

— Cha, dabar, kai supratai, koks baisus jų gyvenimas, gal aktyviau da- 
lyvausi EGGD veikloje? - viltingai tarė Hermiona, poniai Vizli išėjus. — 
Žinai, gal ir neblogas sumanymas parodyti žmonėms, kaip siaubinga vi- 
są laiką valyti... Galėtume surengti labdaringą Grifų Gūžtos bendrojo 
kambario valymą ir gautas lėšas skirti EGGD. Ir sąmoningumas padidė- 
tų, ir draugijos iždas pasipildytų. 

— Aš tau primokėsiu, kad tu nutiltum apie tą savo EGGD, - sumurmė- 
jo Ronis, tačiau taip tyliai, jog išgirdo tik Haris. 


* 


Artėjant atostogų pabaigai, Haris vis dažniau pasvajodavo apie Hogvart- 
są; nekantravo pamatyti Hagridą, pažaisti kvidičą, netgi paprasčiausiai 
pasivaikščioti per daržą iki herbalogijos šiltnamių. Būtų tikras malonu- 
mas palikti šiuos pripelijusius, pridulkėjusius namus, kur pusė spintų 
tebėra užrakintos ir Padaras tave keikia iš kiekvieno šešėlio, nors Haris 
stengėsi apie tuos dalykus neužsiminti Sirijui girdint. 

Bėda, kad gyventi antivoldemortinio sąjūdžio Būstinėje nė trupučio 
nebuvo taip įdomu, kaip Haris tikėjosi prieš joje apsistodamas. Nors Bro- 
lijos nariai nuolatos lankėsi ir kartais likdavo vakarienės, o kartais tik 
pasišnibždėdavo su šeimininkais, ponia Vizli pasistengė, kad Haris ir jo 
draugai ničnieko neišgirstų (nei paprastomis, nei Pailginamosiomis au- 
simis), be to, niekas, netgi Sirijus, nebejautė reikalo Hariui papasakoti ko 
nors daugiau, negu jis išgirdo atvykimo vakarą. 

Pačią paskutinę atostogų dieną Haris šlavė nuo spintos Hedvigos spi- 
reles, kai Ronis atnešė keletą vokų. 

— Atsiuntė vadovėlių sąrašus, - pranešė pametėdamas vieną voką ant 
kėdės stovinčiam Hariui. - Pats laikas, maniau, bus jau pamiršę, papras- 
tai atsiunčia daug anksčiau... 

Haris sušlavė į maišelį paskutinius nešvarumus ir per Ronio galvą svie- 
dė į šiukšlių dėžę kertėje. Dėžė maišelį prarijo ir garsiai nusiraugėjo. 'Ia- 
dajis atplėšė savo laišką. Jame buvo du lapai: vienas, kaip visada, primi- 
nė, jog mokslo metai prasideda rugsėjo pirmąją, kitame buvo surašytos 
reikalingos knygos. 

— Naujos tik dvi, - tarė perskaitęs sąrašą. - Mirandos Vištvanagienės 
„Tipinių kerėjimų knyga. Penkta dalis“ ir Vilberto Slunkiaus „Gynybinės 
magijos teorija . 

Pokšt. 

Šalia Hario išdygo Fredis su Džordžu. Jis jau taip buvo pripratęs prie 
jų keliavimo oru, kad net nuo kėdės nenuvirto. 

— Įdomu, kas įtraukė Slunkiaus vadovėlį, - tarė Fredis. 

— Mat galima suprasti, jog Dumbldoras rado naują apsigynimo nuo 
juodosios magijos mokytoją, - pridūrė Džordžas. 

— Pats laikas, - užbaigė Fredis. 

— Kaip suprasti? - paklausė Haris, nušokdamas nuo kėdės. 

— Matai, prieš kelias savaites Pailginamosiomis ausimis nugirdome, 
kaip mama kalbėjosi su tėčiu. Kiek supratome, Dumbldorui baisiai nesi- 
sekė surasti Žmogaus į šitą vietą. 

- Ir nenuostabu, kai prisimeni, kas nutiko buvusiems keturiems, - ta- 
rė Džordžas. 

— Vienas atleistas, vienas miręs, vienam atimta atmintis ir vienas de- 
vyniems mėnesiams uždarytas į lagaminą, - suskaičiavo Haris. - Ką gi, 
tu teisus. 

— Kas tau yra, Roni? - paklausė Fredis. | 

Ronis neatsakė. Haris atsisuko. Ronis stovėjo kaip stabo ištiktas, kiek 
prasižiojęs, ir spoksojo į savo laišką iš Hogvartso. 

— Kas gi nutiko? - nekantriai vėl paklausė Fredis ir Roniui per petį 
pažvelgė į pergamentą. Ir pats išsižiojo. 

— Prefektas? - netikėdamas spoksojo jis į laišką. - Prefektas? 

Džordžas pripuolęs išplėšė voką Roniui iš rankos ir apvertė. Haris pa- 
matė, kaip Džordžui delnan įkrito kažkoks auksinės ir raudonos spalvų 
daikčiukas. 

— Na, jau ne, - tyliai tarė Džordžas. 

— Aiškiai įvyko klaida, - nutarė Fredis ir, atėmęs laišką iš Ronio, iškėlė 
jį prieš šviesą lyg ieškodamas vandens ženklo. - Joks sveiko proto žmo- 
gus neskirs Ronio prefektu. 

Dvyniai sutartinai atsigręžė į Harį. 

— Jau tikrai manėme, kad būsi tu! - tarė Fredis balsu, aiškiai sakančiu, 
kad Haris juos kažkaip apvylė. 

— Mes manėme, kad Dumbldoras privalo tave paskirti! - pasipiktino 
Džordžas. 

— Juk laimėjai Burtų trikovės turnyrą, ir visa kita! - pritarė Fredis. 

— Turbūt jam pakenkė visos tos nesąmonės, - pasakė Džordžas Fredžiui. 

— Taip, - lėtai tarė Fredis. - Taip, drauguži, per daug košės privirei. — 
Jis paplojo Hariui per nugarą su panieka dėbtelėdamas į Ronį. 

— Prefektas... Iclius Ronis - prefektas. 

— Ooo, mama nualps iš laimės, - sudejavo Džordžas ir prefekto žen- 
kliuką įbruko Roniui atgal su tokiu pasibjaurėjimu, tarsi bijotų kuo nors 
užsikrėsti. 
įjį ir atkišo Hariui lyg norėdamas gauti patvirtinimą, kad jis tikras. Haris 
paėmė. Ant Grifų Gūžtos liūto buvo išpiešta didelė „p“. Tokį pat ženkliu- 
ką jis matė ant Persio krūtinės pačią pirmą dieną Hogvartse. 

Trinktelėjo durys. Į kambarį užkaitusiais skruostais ir išsitaršiusiais 
plaukais įlėkė Hermiona. Jos rankoje buvo vokas. 

— Ar gavot... gavot? 

Pamačiusi Hario saujoj ženkliuką, ji riktelėjo. 


142 


IX « Powios VIZLI KANČIOS 


— laip ir žinojau! - susijaudinusi parodė savo laišką. - Ir aš, Hari, ir aš! 

— Ne. — Haris greit atidavė ženkliuką Roniui. - Ronis, ne aš. 

— Ronis? — Hermionai net žiauna atvipo. - Bet... ar tu nesuklydai? Su- 
pranti... 

Ji dar labiau paraudo, kai Ronis atsisuko į ją. 

— Ant raidės užrašyta mano pavardė, - atkakliai tarė jis. 

- Aš... - Hermiona galutinai sutriko. - Aš... Aš... na... Oi! Šaunuolis, 
Roni! Iš tiesų... 

— Netikėta, - linktelėjo Džordžas. 

— Ne, - dar tirščiau užraudo Hermiona. - Jokiu būdu... Ronis vertas... 
tikrai... 

Durys už jos dar plačiau atsivėrė, ir pro jas atbula įlindo ponia Vizli, 
nešina glėbiu išlygintų drabužių. 

— Džinė sakė, kad pagaliau atėjo vadovėlių sąrašas, - tarė pamačiusi, 
kad visi laiko vokus. Priėjusi prie lovos, ėmė skirstyti drabužius į dvi krū- 
vas. - Jeigu man juos duosite, dar šiandien nuvyksiu į Skersinį skersgat- 
vį ir supirksiu, ojūs galėsite krautis daiktus. Roni, tau reikės naujos piža- 
mos, ši bent šešiais coliais per trumpa, negaliu patikėti, kad taip sparčiai 
augi... Kokios spalvos norėtum? 

Džordžas. 

— Prie ko? — išsiblaškiusi paklausė ponia Vizli, dėdama ant Ronio krū- 
vos porą suvyniotų kaštoninės spalvos puskojinių. 

— Jo ženkliuko, - išpoškino Fredis tokia mina, tarsi pranešdamas blo- 
gą žinią. - Prie jo naujutėlaičio, blizgančio prefekto ženkliuko. 

Fredžio žodžiai pagaliau atitraukė ponią Vizli nuo pižamų klausimo. 

— Jo... bet... Roni, tu juk ne?.. 

Ronis iškėlė ženkliuką. 

Ponia Vizli suspigo ne prasčiau už Hermioną. 

— Negali būti! Negali būti! Ak, Roni, kaip nuostabu! Dabar visi šeimoje 
prefektai! 

— O mudu su Fredžiu kas, kaimynai? - pasipiktino Džordžas, kai mo- 
tina, pastūmusi jį šonan, apkabino jaunėlį. 

— Palauk, kol tėvas išgirs. Roni, aš taip tavimi didžiuojuosi, kokia nuo- 
stabi Žinia, galėsi tapti net koledžo seniūnu, kaip ir Bilas su Persiu, tai jau 
pirmas žingsnis. O, koks nepaprastas įvykis, kai šitiek rūpesčių, aš taip 
sujaudinta, ak, Roni... 

Fredis su Džordžu jai už nugaros garsiai žiaukčiojo, bet ponia Vizli 
nepastebėjo. Apglėbusi Ronį, visą išbučiavo, o tas pasidarė raudonesnis 
ir už ženkliuką. 

— Mam, nereikia... mama, valdykis... - murmėjo bandydamas ją at- 
stumti. 

Pagaliau ji paleido jį ir uždususi paklausė: 

— Na, ko norėsi? Persiui dovanojome pelėdą, tačiau tu ją jau turi. 

— Kaip... kaip suprasti? — netikėjo savo ausimis Ronis. 

- Juk turi būti apdovanotas! - meiliai tarė ponia Vizli. - Ką pasakytum 
apie naują gražų apsiaustą? 

— Mesjamjau nupirkome, - rūgščiai priminė Fredis, regis, nuoširdžiai 
apgailestaudamas dėl tokio dosnumo. 

- Arba naują katilą, senasis Čarlio surūdijęs, beveik kiauras. Arba naują 
žiurkę, tu visada mėgai Susną... 

— Mama, - viltingai paklausė Ronis, - gal galėčiau gauti naują šluotą? 

Ponios Vizli veidas bent kiek ištįso: šluotos buvo brangios. 

— Nebūtinai firminę, - paskubėjo pridurti Ronis. - Tik... tik kad būtų 
nauja. 

Ponia Vizli patylėjusi nusišypsojo. 

— Aišku, galėtum... Ką gi, man verčiau keliauti, jeigu reikia pirkti dar ir 
šluotą. Na, iki pasimatymo visiems... Ronis - prefektas, ką jūs pasakysit! 
Tik nepamirškit susidėti lagaminų... prefektas... Oi, aš taip susijaudinau! 

Ji vėl pabučiavo Roniui į skruostą, garsiai šniurkštelėjo ir išsiskubino. 

Fredis su Džordžu susižvelgė. 

— Gal nesupyksi, Roni, jei mes tavęs nepabučiuosim? - neva susirūpi- 
nęs paklausė Fredis. 

— Jei nori, galime nusilenkti, - tarė Džordžas. 

— Ai, nutilkit, - vyptelėjo Ronis. 

— Ojei ne? - piktai išsišiepė Fredis. - Gal mus areštuosi? 

— Tegul tik pabando, - atkirto Džordžas. 

— Ir areštuos, jeigu nepasisaugosite! - piktai tarė Hermiona. 

Fredis su Džordžu pratrūko kvatoti, Ronis burbtelėjo: 

— Liaukis, Hermiona. 

— Reikės apgalvoti kiekvieną žingsnį, Džordžai, - tyčia sudrebėjo Fre- 
dis, - kai šalia bus du tokie sekliai... 

— Ką gi, taisyklų laužymo dienelės, regis, baigėsi, - pakraipė galvą Džor- 
džas. 

Ir dvyniai pokštelėdami vėl išnyko oru. 

- Šitie du! — tūžmingai tarė Hermiona, įbedusi akis į lubas; per jas bu- 
vo girdėti, kaip viršuje Fredis su Džordžu kvatoja. - Nepaisyk jų, Roni, 
jie pavydi. 

— Nemanau, - suabejojo Ronis, irgi žiūrėdamas į lubas. - Jie visad sa- 
kė, kad prefektais tampa tik snargliai. Bet, - linksmiau pridūrė jis, - nė 
vienas niekad neturėjo naujos šluotos! Gera būtų vykti su mama į krau- 
tuvę ir pačiam išsirinkti... Ji niekaip neįstengs nupirkti „Aureolės', bet 
pasirodė naujos „Pergalės , būtų puiku. Hm, gal eisiu pasakysiu jai, kad 
norėčiau „Pergalės ', tegul žino.. 

Jis movė iš kambario palikdamas Harį su Hermiona vienus. 

Kažkodėl Haris neturėjo noro žiūrėt į Hermioną. Nusisukęs į lovą, 
sugriebė savo drabužius ir žengė prie lagamino. 

— Hari? - nedrąsiai tarė Hermiona. 

- Sveikinu, Hermiona, - pasakė Haris taip širdingai, kad balsas pasi- 
rodė visai kaip ne jo, ir nepakeldamas akių pridūrė: - Nuostabu. Prefek- 
tė. Puiku. 

— Ačiū, - tarė Hermiona. - Aaa... Hari, ar gali paskolinti Hedvigą? No- 
riu pasiųsti žinią mamai ir tėčiui. Jie tikrai apsidžiaugs. Matai, prefektas — 
jiems visai suprantamas dalykas. 

— Gerai, su mielu noru, - tokiu pat siaubingai nuoširdžiu, bet ne savo 
balsu atsakė Haris. - Imk! 

Jis pasilenkė prie lagamino, padėjo drabužius ant dugno ir apsimetė 
kažko ieškąs jame, tuo tarpu Hermiona nuėjo prie spintos ir pašaukė 
Hedvigą. Po minutės Haris išgirdo durų trinktelėjimą, bet ir toliau pasi- 
lenkęs klausėsi: girdėjo tik tyliai kikenant tuščią paveikslo drobę ant sie- 
nos, o kertėje šiukšliadėžė atkosėjo pelėdų spireles. 

Atsitiesęs pažvelgė už savęs. Hermiona išėjo, Hedvigos nebėra. Haris 
lėtai grįžo prie savo lovos, susmuko ant jos ir įbedė į spintą nieko nere- 
gintį žvilgsnį. 

Buvo visai pamiršęs, kad penktame kurse renkami prefektai. Jis taip 
bijojo pašalinimo, jog net nepagalvojo, kad ženkliukai jau keliauja pas 
tam tikrus mokinius. Bet jei ir būtų prisiminęs... Jei būtų pagalvojęs... 
Ko būtų tikėjęsis? 

Tik ne šito, cyptelėjo balselis galvoje. 

Haris susiraukė ir užsidengė rankomis veidą. Negalėjo sau meluoti: 
jei būtų žinojęs, kad prefekto ženkliukas jau kelyje, būtų tikėjęsis, jog 
atiteks jam, ne Roniui. Ar dėl to jis yra toks pat išpuikėlis kaip Drakas 
Smirdžius? Ar laiko save pranašesniu už kitus? Nejau tikrai mano esąs 
geresnis už Ronį? 

Ne, pasakė vidinis balselis. 

Ar tikrai? Haris su nerimu bandė įsiklausyti į savo jausmus. 

Aš geriau žaidžiu kvidičą, kalbėjo balsas. Bet daugiau niekuo nesu geresnis. 

Gryna tiesa, pamanė Haris: mokslas jam sekasi nė kiek ne geriau ne- 
gu Roniui. O ne mokslas? Kaip dėl tų nuotykių, kuriuos jis, Ronis ir Her- 
miona patyrė per visą tą laiką Hogvartse, dažnai rizikuodami ne tik būti 
išmesti iš mokyklos? Na, Ronis ir Hermiona beveik visą laiką buvo su tavim, 
atsiliepė balsas galvoje. 

Tik jau ne visą, užginčijo Haris pats save. Su Kvirliu kovojau aš vie- 
nas. Ne jie įveikė Ridlį ir basiliską. Ne jie nuvijo visus tuos Psichus naktį, 
kai pabėgo Sirijus. Jų nebuvo su manimi tose kapinėse naktį, kai grįžo 
Voldemortas... 


146 


IX + Powios VIZLI KANČIOS 


Į širdį vėl brovėsi nuoskauda, kankinusi atvykimo vakarą. Aš tikrai esu 
daugiau nuveikęs, piktinosi Haris. Esu padaręs daugiau už bet kurį iš jų! 

Tačiau, visai pagrįstai tarė tasai balselis, galbūt Dumbldoras prefektais renka 
ne tuos, kurie lenda į didžiausius pavojus... gal jis juos parenka visai del ko 
kito... Galbūt Ronis turi kažką, ko neturi tu... 

Hans atsimerkė ir įsižiūrėjo į spintos kojas. Prisiminė Fredžio žodžius: 
„Joks sveiko proto žmogus neskirs Ronio prefektu. 

Haris nusijuokė. Ir tuoj pat susigėdo. 

Ronis juk neprašė Dumbldoro, kad jam duotų prefekto ženkliuką. Ro- 
nis nekaltas. Nejau jis, Haris, geriausias Ronio draugas visame pasauly- 
je, negavęs to ženkliuko šiaušis ir jam už nugaros juoksis iš jo kartu su 
dvyniais, gadins Roniui visą džiaugsmą kaip tik tada, kai tas pirmą kartą 
ji, Harį, kažkuo pralenkė? 

Staiga Haris laiptuose vėl išgirdo Ronio žingsnius. Jis atsistojo, kilste- 
lėjo akinius ir nutaisė šypseną. Ronis įgriuvo vidun. 

— Dar suspėjau! - laimingas pranešė. - Sakė, jei galės, nupirks „Pergalę“. 

— Valio, - tarė Haris. Laimei, balsas jau skambėjo normaliai. - Klau- 
syk, Roni, sveikinu... 

Šypsena Ronio veide užgeso. 

— Niekad nemaniau, kad prefektu būsiu aš! - papurtė jis galvą. - Ma- 
niau, jog tu. | 

— Nee, aš per daug priviriau košės, - pakartojo Fredžio žodžius Haris. 

— Gal ir taip, - tarė Ronis. - Na, gal vis dėlto kraukimės lagaminus? 

Tiesiog keista, kaip per tą laiką nuo atvykimo išsibarstė jų daiktai. Vi- 
są popietę jie rankiojo iš visų pakampių knygas bei kitką ir kišo į lagami- 
nus. Haris pastebėjo, kad Ronis niekaip neranda vietos prefekto žen- 
kliukui: čia padėjo ant stalelio prie lovos, čia įsikišo džinsų kišenėn, čia 
vėl išsitraukė ir uždėjo ant sulankstytų drabužių sakytum norėdamas 
įsitikinti, ar raudona gražiai atrodys juodam fone. Tik kai Fredis su Džor- 
džu atėję pasiūlė jam ženkliuką prisilipinti prie kaktos Amžino priklija- 
vimo kerais, Ronis meiliai įkišo jį į savo kaštoninių puskojinių porą ir 


užrakino lagamine. 


147 


Hakis POTERIS 


Ponia Vizli grįžo iš Skersinio skersgatvio apie šeštą valandą apsikro- 
vusi knygomis ir su ilgu daiktu, susuktu į rudą popierių. Ronis net sude- 
javo iš laimės. 

— Tik nepradėk išvynioti, tuoj sueis žmonės vakarienės, visi Žygiuokit 
į apačią, - liepė ji, bet vos jai išėjus Ronis nekantriai nuplėšė popierių ir, 

Pusrūsyje ponia Vizli viršum valgiais apkrauto stalo iškabino skaisčiai 
raudoną šūkį: 


SVEIKINAME NAUJUOSIUS PREFEKTUS — 
RONI IR HERMIONĄ 


Haris seniai jau buvo matęs ją tokią laimingą. 

— Pamaniau, kad reikia iškilmingiau, ne šiaip susėsti vakarienės, - ta- 
rė ji pasirodžiusiems Hariui, Roniui, Hermionai, Fredžiui, Džordžui ir 
Džinei. - Roni, tėvas su Bilu jau kelyje. Aš jiems pasiunčiau pelėdą, ir jie 
sužavėti, - nusišypsojo ji. 

Fredis užvertė akis. 

Sirijus, Lubinas, Tonks ir Kingslis Šeklboltas jau buvo kambaryje; vos 
Haris įsipylė pasukų alaus, pasirodė ir Rukna Baisioji Akis. 

— O, Alastorai, kaip džiaugiuosi, kad atėjai, - linksmai pasveikino jį 
ponia Vizli, kai tas nusimetė kelioninę mantiją. - Seniai norėjom papra- 
šyti - ar nesutiktum pažiūrėti, kas lindi rašomajame stale svetainėje? Ne- 
norėjom atidaryti bijodami, kad nerastume kokio nelabo daikto. 

— Be vargo, Mole... 

Mėlyna Ruknos akis apsivertė aukštyn ir įsmigo į virtuvės lubas. 

— Svetainėje... - burbtelėjo jis. Vyzdys susitraukė. - Stalas kampe? 
Aha, matau... Taip, ten tiktai kaukas. Nori, Mole, kad nueičiau ir jį iš- 
krapštyčiau? | 

— Ne ne, vėliau pati susitvarkysiu, - nudžiugo ponia Vizli, - o tu iš- 
gerk. Matai, mes lyg ir švenčiame... - Ji parodė į raudoną šūkį. - Ketvir- 
tas prefektas šeimoje! - Ji meiliai sušiaušė Roniui plaukus. 

— Sakai, prefektas? - suniurzgė Rukna, normaliąją akį įbesdamas į Ro- 
nį, o stebuklingąją pasukdamas į šoną. Hariui pasirodė, kad ji žiūri į jį, 
todėl pasitraukė prie Sirijaus ir Lubino. 

— Ką gi, sveikinu, - tarė Rukna, normaliąja akimi tebespoksodamas į 
Ronį. - Valdžios žmonės pritraukia nelaimes, tačiau Dumbldoras, matyt, 
tiki, kad tu gali atsilaikyti prieš didžiausius užkeikimus, antraip nebūtų 
paskyręs... 

Ronį, atrodo, gerokai nustebino toks požiūris, tačiau jam nereikėjo 
nieko atsakyti, nes atvyko tėvas ir vyriausias brolis. Ponia Vizli buvo to- 
kios puikios nuotaikos, jog net neburbėjo, kam jie atsivedė Mandangą. 
Tas vilkėjo ilgėliausią apsiaustą, keistai išsipūtusį netikėčiausiose vieto- 
se, ir nė už ką nesutiko jo nusivilkti ir padėti prie Ruknos mantijos. 

— Na, turbūt reikia tosto! - prabilo ponas Vizlis, kai visiems buvo įpil- 
ta. Jis pakėlė taurę. - Už Ronį ir Hermioną, naujuosius Grifų Gūžtos pre- 
fektus! 

Ronis su Hermiona šypsojosi, kai visi išgėrė į jų sveikatą ir paskui pa- 
plojo. 

— Man taip ir neteko būti prefekte, - linksmai tarė Tonks Hariui už 
nugaros, kai visi patraukė prie stalo vaišintis. Šiandien jos plaukai buvo 
pomidorų raudonumo ir siekė juosmenį. Atrodė kaip vyresnioji Džinės 
sesuo. - Mano koledžo seniūnas sakė, jog man stinga tam tikrų savybių. 

— Pavyzdžiui? —- paklausė Džinė, imdama keptą bulvę. 

— Pavyzdžiui, gražaus elgesio, - atsakė Tonks. 

Džinė nusikvatojo. Hermiona, regis, nežinojo, šypsotis ar ne, ir pasi- 
tenkino maktelėdama pasukų alaus, bet užspringo. 

— O tu, Sirijau? - paklausė Džinė, suduodama Hermionai per nugarą. 

Sirijus, stovintis šalia Hario, nusijuokė savo įprastu šaižiu juoku. 

— Niekas nebūtų manęs daręs prefektu, per daug laiko būdavau areš- 
tuotas kartu su Džeimsu. Lubinas buvo geruolis, jis ir gavo ženkliuką. 

— Dumbldoras turbūt tikėjosi, kad aš galėsiu aptramdyti savo geriau- 
sius draugus, - tarė Lubinas. - Nereikia ir sakyti, kad mano toji misija 
apgailėtinai žlugo. 

Staiga Hariui pasitaisė nuotaika. Tėtis irgi nebuvo prefektu. Vakarėlis 
iškart pasidarė smagesnis, ir jis prisikrovė lėkštę valgio, visiems kamba- 
ryje jausdamas dar didesnį palankumą. 

Ronis kiekvienam, kas netingėjo klausytis, gyrė savo naująją šluotą. 

— Per dešimt sekundžių pasiekia septyniasdešimties kilometrų greitį, 
neblogai, ką? Kai pagalvoji, kad „Kometos-290“ didžiausias greitis vos 
šešiasdešimt, be to, jei tikėtume „Pasirink šluotą ,- tik pavėjui. 

Hermiona be galo rimtai dėstė Lubinui savo nuomonę apie namų el- 
fų teises. 

— Suprantate, tai tokia pati nesąmonė kaip ir vilkolakių atskyrimas, ar 
ne? To priežastis - pabaisiškas burtininkų įsitikinimas, jog jie viršesni už 
visas kitas būtybes... 

Ponia Vizli ir Bilas, kaip visada, ginčijosi dėl Bilo plaukų. 

— Visai nebesutvarkomi, o tu toks simpatiškas, daug gražiau atrodytų 
trumpesni, juk taip, Hari? 

— Hm, nežinau, - sunerimo Haris, paklaustas nuomonės tokiu klausi- 
mu, ir nuslinko į kertę, kur Fredis ir Džordžas kuždėjosi sa Mandangu. 

Išvydęs Harį, Mandangas nutilo, bet Fredis pamerkė Hariui akį ir pa- 
mojo prieiti. 

— Viskas gerai, - nuramino jis Mandangą. - Hariu galime pasitikėti, 
jis - Mūsų rėmėjas. 

— Pažiūrėk, ką mums Dangas atnešė, - atkišo Džordžas Hariui saują, 
pilną lyg ir susiraukšlėjusių juodų ankščių. Jose kažkas barškėjo, nors 
pačios nejudėjo. 

— Pasalūniškosios Glemžuolės sėklos, - pranešė Džordžas. - Mums jų 
reikia Pamokų praleidinėjimo užkandėlėms, bet jos priklauso C katego- 
rijos nepardavinėtinoms medžiagoms, taigi nelengva buvo jų gauti. 

— Dešimt galeonų už visas, Dangai? - ėmė derėtis Fredis. 

— UŽ visą mano vargą? - išplėtė įdubusias ir krauju pasruvusias akis 
Mandangas. - Dovanokit, vyručiai, bet nuo dvidešimties nė knuto ne- 
nuleisiu. 

— Dangas mėgsta juokauti, - paaiškino Fredis Hariui. 

— Cha, kol kas didžiausias jo pokštas buvo šeši sikliai už maišelį spuo- 
guočio dyglių, - tarė Džordžas. 

— Atsargiau, - tyliai įspėjo juos Haris. 

— O kas? - nustebo Fredis. - Mama lepina prefektą Ronį, mes saugūs. 

— Tačiau Rukna gali žvilgtelėti į jus savo akimi, - priminė Haris. 

Mandangas nervingai dirstelėjo per petį. 

— Gerai sakai, - suburbėjo. - Tvarka, vyručiai, tebūnie dešimt, tik mik- 
liai pasiimkit. 

— Bravo, Hari! - apsidžiaugė Fredis, kai Mandangas, išvertęs kišenes į 
dvynių delnus, nukurnėjo valgyti. - Neškim į viršų... 

Haris nesmagiai palydėjo juos akimis. Jam tik dabar toptelėjo, kad po- 
nas ir ponia Vizliai, kada nors sužinoję apie Fredžio ir Džordžo pokštų 
krautuvėlę, ims aiškintis, iš kur jie ima jai pinigų. Pavasarį atrodė be galo 
paprasta atiduoti dvyniams Burtų trikovės turnyro piniginį prizą, bet kas, 
jeigu visa tai baigsis dar vienu šeimyniniu vaidu ir atsiskyrimu nuo šei- 
mos? Ar ponia Vizli tebelaikys Harį sūnumi, kai sužinos, kad jis Fredžiui ir 
Džordžui padėjo pradėti, jos manymu, visai jiems netinkamą karjerą? 

Stovėdamas, kur dvyniai buvo jį palikę, slegiamas kaltės, Haris staiga 
išgirdo savo vardą. Storas Kingslio Šeklbolto balsas permušė šurmulį. 

— Kodėl Dumbldoras nepadarė Poterio prefektu? - klausė Kingslis. 

- Tikriausiai turėjo priežasčių, - atsakė Lubinas. 

— Tačiau tuo jis būtų parodęs, kad juo pasitiki. Bent jau aš būčiau taip 
pasielgęs, - nepasidavė Kingslis. - Ypač kai „Magijos žinios“ kas kelios 
dienos jį užsipuola. 

Haris neatsisuko, nenorėjo, kad Lubinas ar Kingslis žinotų jį išgirdus. 
Nors nė truputėlio nealkanas, paskui Mandangą pasuko prie stalo. Gera 
nuotaika kažkur išgaravo. Geriausia dabar būtų gulėti lovoje. 

Rukna Baisioji Akis nosies liekana uostė vištos šlaunelę; aiškiai ne- 
užuodęs jokio nuodo, atsikando kąsnelį. | 

— Rankenos ispaniško ąžuolo, nulakuotos antiavariniu laku, su įtaisu, 
mažinančiu vibraciją...- aiškino Ronis Tonks. 

Ponia Vizli plačiai nusižiovavo. 

— Ką gi, gal aš dar prieš guldama užsiimsiu tuo kauku... Artūrai, ne- 
noriu, kad jaunimėlis užsisėdėtų, gerai? Labanaktis, Hari. 

Ji išėjo iš virtuvės. Haris padėjo lėkštę; gal kartais pavyktų nepastebė- 
tam išsmukti paskui ją? 

— Kaip jauties, Poteri? - bambtelėjo Rukna. 

— Puikiai, - pamelavo Haris. 

Rukna gurkštelėjo iš savo gertuvėlės, jo stebuklingoji akis iš šono spok- 
sojo į Harį. 

— Eikš arčiau, turiu tau kai ką įdomaus. 

Iš vidinės kišenės Rukna išsitraukė labai seną, aptrintą magišką foto- 
grafiją. 

- Pirmoji Fenikso brolija, - suniurnėjo Rukna. - Užėjau vakar vakare, 
ieškodamas atliekamo neregimojo apsiausto, matai, Podmoras nesivar- 
gino grąžinti mano geriausio... Nors daug kas norėtų jį pamatyti. 

Haris paėmė nuotrauką. Vieni mojuodami, kiti keldami taures, į jį žvel- 
gė būrelis žmonių. 

— Čia aš, - be jokio reikalo parodė Rukna. Jis buvo lengvai atpažįsta- 
mas, nors ne toks žilas ir sveika nosimi. — O šalia Dumbldoras, iš kito 
šono - Dedalas Diglis... Čia Marlena Makkinon, po dviejų savaičių buvo 
nužudyta, visa šeima žuvo. Čia Frenkas ir Alisa Nevėkšlos... 

Hariui suspaudė širdį žiūrint į Alisą: apskritą draugišką jos veidelį iš- 
kart pažino, nors niekada jo nebuvo matęs, - mat jos sūnus Nevilis buvo 
panašus į motiną kaip du vandens lašai. 

- Vargšeliai, - bambėjo Rukna. - Verčiau mirtis negu jų likimas... Štai 
Emelina Vans, esi ją matęs, na, ir Lubinas, aišku... Bendžis Fenvikas irgi 
kapuose, jo mes tik kąsnelius surinkome. Nagi, pasitraukit, - bakstelėjo 
jis į nuotrauką, ir žmogeliukai joje pasislinko praleisdami į priekį tuos, 
kurie buvo kiek užstoti. 

— Va, Edgaras Bounzas, Amelijos Bounz brolis, pražuvo su visa šeima, 
o buvo didis burtininkas. Sterdžis Podmoras, rupkė, koks atrodo jaunas... 

Karadokas Dirbornas, dingo praėjus pusmečiui po šitos nuotraukos, kū- 
no taip ir neradome. Ir Hagridas, aišku, toks kaip visada... Elfijas Dou- 
džas, tau irgi pažįstamas, pamiršau, kad jis nešiodavo tą kvailą skrybėlę. 
Gideonas Pruitas, jį ir jo brolį Fabianą įveikė tik penki Mirties Valgytojai, 
abudu kovėsi kaip liūtai. Pasitraukit, pasitrauktt.... 

Žmogiukai fotografijoje vėl susistumdė ir stovėję pačiam užpakaly iš- 
lindo į patį priekį. 

— Čia Dumbldoro brolis Aberfortas. Daugiau nuo to karto jo nema- 
čiau, keistas vyrukas. Dorkasė Medouz, Voldemortas ją savo rankomis 
nužudė. Sirijus, kai dar buvo trumpais plaukais. Ir... Aha, maniau, jog, 
tau bus įdomu! 

Hariui apsivertė širdis. Jam šypsojosi motina ir tėvas, susėdę iš šonų 
mažam pavandenijusiom akim žmogeliui, - Haris pažino Kirmį, tą, ku- 
ris Voldemortui išdavė jų buvimo vietą ir tuo pačiu pasmerkė juos mirti. 

— Na? - burbtelėjo Rukna. 

Haris pakėlė akis į randuotą ir rauplėtą Ruknos veidą. Rukna akivaiz- 
džiai manė padaręs Hariui didelį malonumą. 

- Taigi... -sumurmėjo Haris, vėl mėgindamas šypsotis. - Aaa... klau- 
sykite, prisiminiau, jog dar nesusidėjau... 

Jam neprireikė kurti, ko dar nesusidėjęs, mat Sirijus paklausė: 

— Ką ten turi, Baisioji Akie? 

Rukna atsisuko į jį. Haris spruko pro duris ir atsidūrė viršuje niekam 
nespėjus jo sulaikyti. 

Nesuprato, kodėl jis toks sukrėstas, juk, šiaip ar taip, ne pirmą kartą 
matė tėvų nuotraukas, be to, ir Kirmį pažinojo... Tačiau kai šitaip netikė- 
tai pakiša po nosimi... Niekam nebūtų patikę, piktai pamanė. 

Ir dar matyti juos apsuptus visų tų kitų laimingų veidų... Bendžio 
Fenviko, kuris rastas suplėšytas, ir Gideono Pruito, kuris žuvo kaip did- 
vyris, ir Nevėkšlų, kankintų, kol pamišo... Nuotraukoje jie amžinai mo- 
juos tau taip ir nenumanydami, koks likimas jų laukia. Na, Ruknai gal ir 
įdomu. Jam, Hariui, netgi labai nejauku. 

Haris ant pirštų galų nutipeno laiptais pro elfų galvų iškamšas džiaug- 
damasis, kad vėl yra vienas, tačiau antro aukšto laiptų aikštelėje išgirdo, 
jog svetainėje kažkas kūkčioja. 

— Kas ten? - paklausė Haris. 

Atsakymo nesulaukė, bet kūkčiojimas nesiliovė. Jis užlėkė ir pripuo- 
les atidarė svetainės duris. 

Pasienyje stovėjo susigūžusi moteriška figūra, rankoje burtų lazdelė. 
Jos kūną purtė rauda. Mėnesienos kvadrate ant sudulkėjusio seno kili- 
mo tysojo Ronis - aiškiai negyvas. 

Hariui užgniaužė kvapą, jam pasirodė, kad jis krenta per grindis, sme- 
genys tarsi užšalo. Ronis negyvas, ne, negali būti... 

Bet pala, tikrai negali būti, jak Ronis apačioje... 

— Ponia Vizli? - gargtelėjo Haris. 

— Rri... ddikulus! - sakūkčiojo ji, nukreipusi lazdelę į Ronio kūną. 

Pokšt. 

Ronio kūnas virto Bilu, jis tysojo aukštielninkas, plačiai atmerkęs ne- 
gyvas akis. Ponia Vizli pratrūko dar graudžiau raudoti. 

— Rriddi... kulus! - gaikčiojo ji. 

Pokšt. 

Bilo vietoj atsirado ponas Vizlis nusuktais akiniais, jo veidu bėgo kraujas. 

— Ne! - sudejavo ponia Vizli. - Ne... riddikulus! Riddikulus! RIDDI- 
KULUS! 

Pokšt. Negyvi dvyniai. Pokšt. Negyvas Persis. Pokšt. Negyvas Haris... 

— Ponia Vizli, bėkit iš čia! - sušuko Haris, spoksodamas į savo negyvą 
kūną ant grindų. - Tegul kas kitas... 

— Kas čia darosi? | 

Į svetainę įbėgo Lubinas, paskui jį - Sirijus, galiausiai atkibildavo Ruk- 
na. Pažvelgęs į ponią Vizli, į negyvą Harį, jis iškart viską suprato. Išsi- 
traukęs burtų lazdelę, labai aiškiai ir tvirtai ištarė: 

— Riddikulus! 

Hario kūnas išnyko. Virš tos vietos, kur jo gulėta, pakibo sidabrinis 
burbulas. Lubinas dar kartą mostelėjo lazdele, ir burbulas išnyko su dū- 
mų kamuoliu. 

— Ooo! Oo! - aimanavo ponia Vizli, užsidengusi veidą delnais. 

— Mole, - bandė ją maldyti Lubinas, žengdamas artyn. - Mole, ne- 
reikia... 

Ji įsikniaubė Lubinui į petį ir dar garsiau pravirko. 

— Mole, tai buvo tiktai kaukas, - glostė jai galvą Lubinas. - Kvailas, 
nedoras kaukas... 

— Aš vis matau juos mi... mirusius! - dejavo ponia Vizli. - Visą... lai- 
ką! Ir sapnuoju... 

Sirijus spoksojo į kilimą, kur prieš tai gulėjo kaukas, apsimetęs negy- 
vu Hariu. Rukna žiūrėjo į Harį, šis vengė jo žvilgsnio. Įtarė, kad stebuk- 
lingoji Ruknos akis jį sekė visą kelią iš virtuvės. 

— Tik nesakykit Artūrui, - kūkčiojo ponia Vizli, rankogaliais šluosty- 
damasi akis. - Nenoriu, kad jis žinotų, kokia aš paika. 

Lubinas padavė jai nosinę, ji nusišnypštė. 

— Atleisk, Hari. Ką turėjai apie mane galvoti? Net kauko nesugeba at- 
sikratyti... 

— Nesąmonė, - bandė nusišypsoti Haris. 

— Man taip neramu, - vėl apsiašarojo ji. - Pusė šeimos Brolijoje, bus 
tikras stebuklas, jei visi liksime sveiki gyvi... Ir Persis su mumis nekal- 
ba... Kas, jeigu... atsitiks kas nors baisaus ir mes nebūsime su juo susitai- 
kę? Ir jeigu aš ir Artūras žūsime, kas pasirūpins Roniu ir Džine? 

— Mole, užtenka, - griežtai tarė Lubinas. - Dabar ne taip kaip aną kar- 
tą. Brolija geriau pasirengusi, mes žinome, kokie Voldemorto planai... 

Ponia Vizli aiktelėjo. 

— Oi, Mole, gana, jau laikas priprasti prie jo vardo. Klausyk, negaliu 
pažadėti, kad niekas nenukentės, niekas negali to pažadėti, bet mes ge- 


riau pasirengę nei aną kartą. Tu nepriklausei Brolijai, todėl nesupranti. 

Aną kartą mūsų buvo vienas prieš dvidešimt Mirties Valgytojų, jie mus 
išrankiojo po vieną... 

Haris vėl prisiminė fotografiją, šypsančius tėvų veidus. Žinojo, kad 
Rukna jį stebi. 

— Nesijaudink dėl Persio, - staiga tarė Sirijus. - Jis atsitokės. Voldemor- 
tas bet kada gali pulti atvirai. Kai taip atsitiks, ministerija maldaus mus 
atleisti. Ir aš labai abejoju, ar priimsiu jų atsiprašymą, - apmaudžiai už- 


baigė jis. 

— Na, o dėl to, kas rūpinsis Roniu ir Džine, jeigu judu su Artūru Žūtu- 
mėt... - šyptelėjo Lubinas. - Nejau manai, kad mes jiems leistume ba- 
dauti? 


Ponia Vizli graudžiai šyptelėjo. 

— Kvaiša aš, - sumurmėjo šluostydamasi akis. 

Tačiau Haris, po kokių dešimties minučių uždaręs miegamojo duris, 
nemanė, kad ponia Vizli kvaiša. Jis tebematė, kaip jo tėvai šypsosi senoje 
fotografijoje nė neįtardami, sykiu su daugeliu kitų aplink juos, kad gy- 
venti liko tiek nedaug. Akyse tebešmėkščiojo kaukas, apsimetantis ne- 
gyvais Vizlių šeimos nariais. 

Be niekur nieko randą kaktoje pervėrė skausmas ir pasidarė bloga. 

— Nustok, - piktai tarė jis, trindamas randą. Skausmas palengva atlėgo. 

— Šnekėti su savim — pirmas beprotybės požymis, - kandžiai prabilo 
balsas iš tuščio paveikslo. 

Haris jo nepaisė. Jautėsi keistai senas, kaip dar niekad gyvenime, ir 
atrodė neįtikėtina, kad vos prieš valandą jis jaudinosi dėl pokštų krautu- 
vėlės ir prefekto ženkliuko. 


DEŠIMTAS SKYRIUS 


Luna Geranorė 


Haris miegojo neramiai. Sapnuose šmėkščiojo tėvai, bet jie nieko nesa- 
kė, ponia Vizli raudojo prie negyvo Padaro, karūnuoti Ronis su Hermio- 
na tik žiūrėjo į ją, pagaliau Haris pasijuto einąs koridoriumi, kurio gale 
buvo durys. Pabudęs nuo peršinčio rando, Ronį rado jau apsirengusį. 

— Verčiau paskubėk, mama pasius, sakys, kad pavėluosime į traukinį. 

Namuose buvo baisus sujudimas. Iš to, kiek išgirdo paknopstom reng- 
damasis, Haris suprato, kad Fredis ir Džordžas užkerėjo savo lagaminus, 
kad jie patys nuskristų apačion, nereikėtų tempti. Baigėsi tuo, jog laga- 
minai partrenkė Džinę ir ji nudardėjo į pirmą aukštą. Ponios Blek ir Vizli 
visa gerkle šaukė katra sau. 

— KVAILIAI, GALĖJOT JĄ SUŽALOTI.... 

— NEŠVANKŪS MIŠRŪNAI, TERŠIANTYS MANO TĖVŲ NAMUS... 

Hariui aunantis sportbačius, į kambarį įlėkė užraudusi Hermiona. Jai 
ant peties siūbavo Hedviga, glėbyje ji nešė spurdantį Banditą. 

— Mama su tėčiu ką tik grąžino Hedvigą. - Pelėda klusniai nuskrido ir 
nutūpė ant savo narvelio. - Jau susiruošei? 

— Beveik. Ar Džinei nieko neatsitiko? - paklausė Haris, užsidėdamas 
akinius. 

— Ponia Vizli ją sulopė, - atsakė Hermiona. — Tačiau Baisioji Akis niur- 
na, kad negalime išeiti, kol nėra Sterdžio Podmoro, nes trūksta vieno 
apsauginio. 

— Apsauginio? - apstulbo Haris. - Nejau į Kings Kroso stotį turime 
vykti su apsauga? 

— Tu turi vykti su apsauga, - pataisė jį Hermiona. 

— Kodėl? - pyktelėjo Haris. - Maniau, kad Voldemortas slepiasi, o gal 

— Nežinau, tik pakartoju, ką sakė Baisioji Akis, - išsiblaškiusi tarė Her- 
miona, žvilgtelėdama į laikrodėlį. - Bet jeigu tuoj pat neišvažiuosime, 
tikrai nespėsime į traukinį... 

— NULIPSIT JŪS PAGALIAU AR NE! - užriko ponia Vizli. Hermiona 
pašoko it nuplikyta ir išlėkė. Haris griebė Hedvigą, įgrūdo narvelin ir 
nuskubėjo paskui Hermioną vilkdamas savo lagaminą. 

Ponios Blek portretas įniršęs rėkavo, bet niekas nebesivargino užtraukti 
užuolaidų: vis tiek nuo triukšmo vestibiulyje ji vėl pabustų. 

— Hari, tu eisi su manim ir Tonks, - šaukė ponia Vizli, stengdamasi 
perrėkti ponios Blek klykavimą: PURVAKRAUJAI! PADUGNĖS! PELKIŲ 
ŠLIUŽAI! - Palik pelėdą ir lagaminą, bagažą nugabens Alastoras. O var- 
ge, Sirijau, Dumbldoras aiškiai pasakė „ne“! 

Šalia Hario, tarp lagaminų laviruojančio ponios Vizli pusėn, išdygo 
juodas meškiškas šuo. 

— Dievaži... - atsiduso ponia Vizli. - Ką gi, pats ir atsakysi. 

Ji atidarė lauko duris ir žengė į blausią rugsėjo pirmosios saulę. Haris 
su šunimi išsekė paskui ją. Durys užsitrenkė, ponios Blek šūkalojimas 
nutilo. 

— Kurgi Tonks? - paklausė Haris, nulipdamas dvylikto numerio laip- 
tais. Vos jie pastatė koją ant šaligatvio, laiptai išnyko. 

— Ji mūsų laukia, - išsisukinėdama atsakė ponia Vizli, stengdamasi ne- 
žiūrėti į juodąjį šunį, lapnojantį šalia Hario. 

Kryžkelėje juos pasveikino senutė. Ji buvo žilais smulkiai garbanotais 
plaukais ir su raudona skrybėle, forma panašia į kiaulės kumpį. 

— Nežiopsok, Hari, - mirktelėjo jam. - Verčiau paskubėkime, ar ne, 
Mole? - pridūrė žiūrėdama į laikrodėlį. 

- Žinau, žinau, - sudejavo ponia Vizli ir ėmė eiti platesniais žings- 
niais, - bet Baisioji Akis norėjo laukti Sterdžio. O, kad Artūras vėl būtų 
galėjęs gauti mums automobilius iš ministerijos! Tačiau šiomis dienomis 


158 


X » LuNA GERANORĖ 


Karamelė jam nepaskolintų net tuščio buteliuko nuo rašalo. Ir kaip tie 
Žiobarai gali keliauti nesinaudodami magija... 

Dičkis juodasis šuo linksmai sulojęs ėmė dūkti, vaikyti karvelius ir 
gaudyti savo uodegą. Haris neištvėrė nesijuokęs. Sirijus tiek laiko bu- 
vo kaip kalėjime. Ponia Vizli nepatenkinta suspaudė lūpas - visai kaip 
teta Petunija. 

Pėsčiomis Kings Krosą jie pasiekė per dvidešimt minučių. Kelyje nie- 
ko įdomesnio nenutiko, tiktai Sirijus pabaidė porą kačių, kad Haris pasi- 
juoktų. Stotyje jie nerūpestingai atsistojo šalia pertvaros tarp devinto ir 
dešimto perono; sulaukę, kai neliko žmonių, visi iš eilės atsišliejo į ją ir 
kaip niekur nieko atsidūrė devintame su trim ketvirčiais perone, kur Hog- 
vartso ekspresas jau spjaudė suodinus garus ant moksleivių ir jų šeimų. 
Haris laimingas traukė pažįstamą kvapą. Jis tikrai grįžta... 

— Tikiuosi, kiti suspės, - jaudinosi ponia Vizli, žiūrėdama į kaliojo plieno 
arką, pro kurią turėjo pasirodyti nauji keleiviai. 

— Gražus šuo, Hari! - šūktelėjo aukštas berniukas virvutėmis susuk- 
tais plaukais. 

— Ačiū, Li, - nusišypsojo Haris. Sirijus energingai pavizgino uodegą. 

— O, gerai, - apsidžiaugė ponia Vizli, - štai ir Alastoras su lagaminais. 

Ant savo nevienodų akių užsimaukšlinęs nešiko kepurę, pro arką įšlub- 
čiojo Rukna, stumdamas vežimą su visų bagažu. 

— Tvarka, - sumurmėjo jis, - manau, niekas nesekė... 

Netrukus perone atsirado ponas Vizlis su Roniu ir Hermiona. Beveik 
iškrovus vežimą, pasirodė ir Fredis, Džordžas, Džinė, Lubinas. 

— Nieko blogo? - suniurzgė Rukna. 

— Nieko, - atsakė Lubinas. 

— Vis tiek Dumbldorui pranešiu apie Sterdžį, - pasakė Rukna. - Šią 
savaitę jau antrą kartą neatvyksta. Darosi toks pat nepatikimas kaip ir 
Mandangas. 

— Na, žiūrėkit, - paspaudė visiems ranką Lubinas. Hariui dar ir per 
petį paplojo. - Ir tu, Hari, saugokis. 

— Taigi, nosį žemyn, akis aukštyn, - suburbėjo Rukna, irgi paduoda- 
mas Hariui ranką. - Ir kad nė vienas nepamirštumėt - galvoti, ką rašot. 
Jei dėl ko abejojate, verčiau išvis neminėkite. 

— Puiku, kad su jumis visais susipažinau, - apkabino Tonks Hermioną 
ir Džinę. — Tikiuosi, greit pasimatysime. 

Nuaidėjo švilpukas, stovėjusieji perone mokiniai skubiai ėmė lipti į 
traukinį. 

— Greitai, greitai, - murmėjo ponia Vizli, apkabindama ką pakliuvo, 
Hariui ši laimė teko du kartus. - Rašykite... Būkit geri... Jeigu ką pamir- 
šote, nusiųsime. Greit greit į traukinį, lipkit... 

Staiga juodasis šuo atsistojo ant dviejų kojų ir priekines letenas uždė- 
jo Hariui ant pečių, bet ponia Vizli pastūmė Harį prie vagono durų ir 
sušnypštė: 

— Po galais, Sirijau, elkis nors kiek šuniškiau! 

— Iki! - šaukė Haris pro atvirą langą, kai traukinys pajudėjo. Ronis, 
Hermiona ir Džinė mojavo šalia. Tonks, Lubino, Ruknos ir Vizlių figūros 
greit išnyko, tačiau juodasis šuo tebebėgo peronu vizgindamas uodegą. 
Mirguliuojantys perone Žmonės juokėsi, kad šuo veja traukinį, tačiau už 
posūkio Sirijus dingo. 

— Jam nereikėjo eiti su mumis, - nerimavo Hermiona. 

— Oi, apsiramink, - suniekino ją Ronis. - Vargšas kelis mėnesius ne- 
matė dienos šviesos. 

— Na, nėr kada visą dieną plepėti, - suplojo delnais Fredis, - turime su 
Li aptarti keletą reikaliukų. Pasimatysim vėliau. - Ir abu su Džordžu nu- 
ėjo koridoriumi į dešinę. 

Traukinys įsibėgėjo: namai už langų greitai lėkė, o jie stovėdami svy- 
ravo. 

— Gal pasiieškokim kupė? - paklausė Haris. 

Ronis su Hermiona susižvelgė. | 

— Eee... - numykė Ronis. 

— Mes... na... Matai, mes su Roniu turime sėdėti prefektų kupė, - ne- 
smagiai paaiškino Hermiona. 

Ronis nežiūrėjo į Harį. Jį, regis, labiau domino kairės rankos nagai. 

— O,- tarstelėjo Haris. - Gerai. Puiku. 

— Man rodos, nebūtinai visą kelionę, - skubiai pridūrė Hermiona. — 
Laiškuose buvo pasakyta, kad gausime nurodymus iš seniūno ir seniū- 
nės, 0 tada retkarčiais pereisime koridoriais. 

— Puiku, - pakartojo Haris. - Na, tai iki pasimatymo. 

— Taip, žinoma, - neramiai žiūrėdamas į Harį, tarė Ronis. - Baisiai ne- 
sinori ten eiti, mieliau likčiau, bet reikia. Suprask, aš visai nesidžiaugiu, 
aš - ne Persis, - tvirtai užbaigė. 

— Žinau, - nusišypsojo Haris. Tačiau kai Ronis ir Hermiona su laga- 
minais, Banditu ir Kiaulialiūkine nuėjo į traukinio priekį, Haris pasiju- 
to keistai vienišas. Dar nė karto nebuvo važiavęs Hogvartso ekspresu 
be Ronio. 

— Judinamės, - paragino Džinė. - Jeigu pasiskubinsim, galėsim ir jiems 
užimti vietas. 

— Gerai, - tarė Haris, viena ranka paimdamas Hedvigos narvelį, o ki- 
ta - lagaminą. Jie ėmė grūstis koridoriumi žvilgčiodami pro stiklines ku- 
pė duris, bet visur buvo pilna. Haris negalėjo nepastebėti, jog daugelis 
dirsčioja į jį labai smalsiai, o kai kurie kumščioja kaimynams į pašonę ir 
rodo į jį pirštu. Kai šitaip atsitiko penkiose kupė, jis prisiminė, jog „Magi- 
jos žinios“ visą vasarą skaitytojams aiškino, koks jis melagis ir pasipūtė- 
lis. Haris niūriai svarstė, ar visi tie, kurie spokso į jį ir kuždasi, tiki visom 
tom pasakom. 

Galiniame vagone jie sutiko Nevilį Nevėkšlą, Hario moksladraugį, Gri- 
fų Gūžtos penktakursį; jo apskritas veidas buvo raudonas nuo įtampos, 
nes jis tempė lagaminą, o kita ranka bandė išlaikyti spurdantį savo rupū- 
žėną Irėvorą. 

— Labas, Hari, - uždusęs pasisveikino jis. - Labas, Džine. Visur pilna... 
Negaliu rasti vietos... 

— Ką čia dabar šneki? - tarė Džinė, prasispraudusi pro Nevilį ir pa- 
žvelgusi į kupė už jo. - Štai čia visai tuščia, sėdi tik Luna Geranorė... 

Nevilis sumurmėjo lyg ir nenorįs niekam trukdyti. 

— Nebūk paikas, - nusijuokė Džinė. - Luna visai normali. 

Ji atitraukė duris ir įkišo lagaminą. Haris su Neviliu įžengė iš paskos. 

— Labas, Luna, - tarė Džinė. - Ar nieko, jeigu užimsime tas vietas? 

Mergaitė prie lango pakėlė akis. Ji buvo išsidraikiusiais šviesiais, bet 
nešvariais plaukais iki juosmens, beveik baltais antakiais ir išverstomis 
akimis, dėl ko visad atrodė nustebusi. Haris tuoj suprato, kodėl Nevilis 
norėjo aplenkti šią kupė. Mergaitė atrodė aiškiai trenkta. Gal kad savo burtų 
lazdelę laikė užsikišusi už kairės ausies, kad buvo pasipuošusi pasukų alaus 
butelių kamštukų vėriniu arba kad žurnalą skaitė apverstą aukštyn ko- 
jom. Jos akys nuslydo Neviliu ir sustojo prie Hario. Ji linktelėjo. 

— Ačiū, - nusišypsojo Džinė. 

Haris su Neviliu užkėlė lagaminus ir Hedvigos narvelį ant lentynos ir 
atsisėdo. Luna žiūrėjo į juos per apversto žurnalo „Priekabininkas“ vir- 
šų. Jai, atrodo, nereikėjo mirksėti tiek, kiek visiems žmonėms. Ji spokso- 
jo ir spoksojo į Harį. Jis pasigailėjo atsisėdęs priešais. 

— Gerai atostogavai, Luna? - paklausė Džinė. 

— O taip, -svajingai atsakė Luna, nenuleisdama akių nuo Hario. - Taip, 
netgi labai smagiai, kad žinotum. Tu esi Haris Poteris, - pridūrė ji. 

— Žinau, kad esu. 

Nevilis susijuokė. Dabar Luna įbedė į jį savo šviesias akis. 

— O kas tu, nežinau. 

— Aš — niekas, - skubiai atsakė Nevilis. 

— Ne, ne niekas, - piktai metė Džinė. - Nevilis Nevėkšla - Luna Gera- 
norė. Luna iš mano kurso, bet Varno Nago koledže. 

— „Beribė išmintis - žmogaus didžiausias turtas“, - prodainiu pareiš- 
kė Luna. 

Ji užsidengė veidą žurnalu ir nutilo. Haris ir Nevilis ironiškai susi- 
žvelgė. Džinė vos susilaikė nekrizenusi. 

Traukinys dundėjo toliau, jau laukais. Diena buvo keista, be galo per- 
maininga: čia vagoną užlieja saulė, čia jis rieda po švininiais debesimis. 

— Atspėk, ką aš gavau per gimtadienį, - pasakė Nevilis. 

— Dar vieną Priminą? - nusijuokė Haris, prisiminęs į stiklo rutuliuką 
panašų daiktelį, kurį Neviliui buvo atsiuntusi senelė, norėdama page- 
rinti niekam tikusią jo atmintį. 

— Ne, - atsakė Nevilis, - nors visai praverstų. Senąjį seniausiai pame- 
čiau. Ne, tu tik pažiūrėk... 

Ranką, kuri nesigalynėjo su Trevoru, jis įkišo į mokyklinę kuprinę ir 
pasirausęs ištraukė lyg ir mažytį pilką kaktusą, kuriam vietoj spyglių au- 
go votys. 

— Mimbulus mimbletonia, - išdidžiai pranešė. 

Haris išpūtė akis. Daiktas lengvai pulsavo ir atrodė panašus į kokį nors 
nesveiką vidaus organą. 

— Labai labai retas augalas, - aiškino Nevilis. - Net nežinau, ar Hog- 
vartso šiltnamyje yra. Baisiai rūpi kuo greičiau parodyti profesorei Die- 
gavirtei. Senelės brolis Algi jį man pargabeno iš Asirijos. Pabandysiu 
dauginti. 

Haris žinojo, kad Nevilio mėgstamiausiais dalykas - herbalogija, bet 
vis tiek niekaip nesuprato, kam jam reikia šitos nykštukiškos bjaurasties. 

— Arjis... ką nors daro? - pagaliau paklausė. 

— Baisybę visko! - pasigyrė Nevilis. - Turi nuostabų apsigynimo me- 
chanizmą. Še, palaikyk Trevorą... 

Jis numetė rupūžę Hariui ant kelių ir iš kuprinės išsiėmė plunksną. 
Viršum apversto žurnalo pasirodė Lunos Geranorės išsprogusios akys — 
žiūrėjo, ką gi Nevilis darys. Jis pakėlė Mimbulus mimbletonia ir prikandęs 
liežuvį bakstelėjo augalui plunksna. 

Iš visų augalo vočių pliūptelėjo skystis, tirštos dvokiančios tamsiai ža- 
lios čiurkšlės. Jos aptėškė lubas, langus ir Lunos Geranorės žurnalą. Dži- 
nė, spėjusi užsidengti veidą, atrodė kaip su žalio dumblo skrybėle, ta- 
čiau Hario rankos buvo užsiėmusios Trevoro tramdymu, todėl jis gavo 
visą dozę. Skystis smirdėjo šviežiu mėšlu. | 

Nevilis, irgi visas išmaudytas, purtė galvą norėdamas pramerkti akis. 

— At... atsiprašau, - išstenėjo. - Nesu nė karto bandęs. Neįsivaizda- 
vau, kad jis šitaip gali ... Nesijaudinkit, smirdasultės nenuodingos, - ne- 
ramiai pridūrė jis, kai Haris ėmė spjaudytis. 

Lyg tyčia kupė durys atsidarė. 

—- Oo... labas, Hari, - tarė nedrąsus balselis. - Ne laiku pataikiau? 

Haris laisvąja nuo Trevoro ranka nusišluostė akinius. Tarpdury stovė- 
jo ir jam šypsojosi labai graži mergaitė ilgais juodais blizgančiais plau- 
kais - Čo Čang, Varno Nago kvidičo komandos gaudytoja. 

— Laabas... - nutęsė Haris. 

— Hm... Na... aš tik norėjau pasisveikinti. Iki. 

Užraudusi ji užstūmė duris ir nuėjo. Haris sudejavo. Kaip būtų gera, 
jei Čo jį būtų radusi sėdintį smagioje kompanijoje, kuri net susiriesdama 
kvatoja iš jo papasakoto anekdoto; jis tikrai nebūtų norėjęs, kad ji pama- 
tytų jį sėdintį su Neviliu ir Luna Geranore, sugniaužusį rupūžę ir apte- 
kusį Smirdasultėmis. 

— Nesvarbu, - narsiai tarė Džinė. — Žiūrėk, lengvai galime viso to atsi- 
kratyti. - Ji išsitraukė lazdelę. - Valyk! 

Smirdasultės išnyko. 

— Atsiprašau, - tyliai ištarė Nevilis. 

Ronis su Hermiona nesirodė kone valandą. Per tą laiką pravažiavo mais- 
to vežimėlis. Haris, Džinė ir Nevilis baigė šveisti moliūginius pyragėlius ir 
jau keitėsi šokoladinių varlių kortelėmis, kai kupė durys atsidarė ir jie įėjo 
nešini Banditu ir narvelyje šiurpiai ūbaujančia Kiaulialiūkine. 

— Vilką praryčiau, - tarė Ronis, padrėbė Kiaulialiūkinę šalia Hedvi- 
gos, stvėrė iš Hario šokoladinę varlę ir klestelėjo greta jo. Jis nuvyniojo 
popierėlį, nukando varlės galvą ir užsimerkęs atsišliejo, tarsi būtų klai- 
kiai nusikamavęs. 

- Pasirodo, visų koledžų penktakursiai turi po du prefektus, - pasi- 
skundė Hermiona atsisėdusi. - Berniuką ir mergaitę. 

— Atspėk, kas Klastūnyno prefektas? - vis dar užsimerkęs paklausė 
Ronis. 

— Smirdžius, - atsakė Haris, nedvejodamas, kad pasitvirtins jo didžiausi 
nuogąstavimai. 

— Aišku, - liūdnai tarė Ronis, sukišo burnon visą varlę ir paėmė dar 
vieną. 

— Ir ta karvė Pensė Parkinson, - piktai pasakė Hermiona. - Kaip ji ta- 
po prefekte, jeigu kvailesnė už trolį, kuriam sukrėstos smegenys... 

— O Švilpynės? - paklausė Haris. 

— Ernis Makmilanas ir Hana Abatė, - dusliai atsakė Ronis. 

— Varno Nago - Entonis Goldšteinas ir Padma Patil,- pridūrė Her- 
miona. 

— Tu ėjai į Kalėdų balių su Padma Patil, - prabilo mieguistas balsas. 

Visi atsisuko į Luną Geranorę: ji nemirksėdama per „Priekabininko 
viršų spoksojo į Ronį. Jis nurijo didelį kąsnį varlės. 

— Na, ėjau... - kiek nustebęs tarė Ronis. 

— Jai nelabai patikai, - pranešė Luna. - Buvai ne per daug džentelme- 
niškas, nes nevedei jos šokti. Man gal būt buvę nieko, - pagalvojusi pri- 
dūrė. - Aš nelabai mėgstu šokti. 

Irji vėl pasislėpė už „Priekabininko . Valandėlę Ronis išsižiojęs Žiūrė- 
jo į žurnalo viršelį, tada atsisuko į Džinę lyg ir tikėdamasis kokio paaiški- 
nimo, tačiau ši kandžiojo krumplius, kad nesijuoktų. Ronis pakraipė galvą 
ir pasižiūrėjo į laikrodį. 

— Mes turime nustatytu laiku pereiti koridorius, - paaiškino Hariui ir 
Neviliui. - Galime net bausti išdykaujančius. Taip ir norisi už ką nors 
prigriebti Niurzgą su Gyliu... 

— Nevalia piktnaudžiauti savo padėtimi! - griežtai tarė Hermiona. 

— O, žinoma, nes Smirdžius tikrai nepiktnaudžiaus, —- nusišaipė Ronis. 

— Nejau nusirisi iki jų? 

— Ne, tik pasistengsiu pričiupti jo draugus, kol jis nepričiupo mano. 

— Klausyk, Roni... 

— Paskirsiu Gyliui ką nors perrašyti kelis šimtus kartų, jis pasius, taip 
nekenčia rašymo, - patenkintas tarė Ronis. Susiraukęs nuo pastangų, nu- 

taisęs storą Gylio balsą, jis pamėgdžiojo, kaip tas rašo: Ne-no-riu at-rody- 
ti kaip beždžio-nės užpakalis. 

Visi kvatojo, o labiausiai - Luna Geranorė. Ji taip žviegė, kad Hedvi- 
ga pabudusi piktai ėmė plakti sparnais, o Banditas purkšdamas užšoko 
ant bagažo lentynos. Luna tiek juokėsi, kad jos žurnalas nuslydo ant 
grindų. 

— Mirsiu, kaip juokinga! 

Ji net springo iš juoko, o išverstos akys buvo pilnos ašarų. Ronis ra- 
miausiai žiūrėjo į kitus, tie kvatojo iš jo išraiškos ir iš Lunos Geranorės, 
net susirietusios ir susiėmusios šonus. 

— Gal tu ko išgėrei? — susiraukė Ronis. 

— Beždžionės užpakalis! - aikčiojo Luna. 

Visi žiūrėjo į besijuokiančią Luną, tačiau Haris, dirstelėjęs į žurnalą 
ant grindų, kai ką pastebėjo ir greitai čiupo jį. Kai žurnalas buvo apvers- 
tas, sunkiai galėjai suprasti, kas viršelyje, bet dabar Haris pamatė, jog tai 
prasta Kornelijaus Karamelės karikatūra. Jį Haris atpažino tik iš žaliosios 
skrybėlės. Viena ranka jis gniaužė aukso maišą, kita smaugė gobliną. Po 
karikatūra buvo užrašas: Ar ryšis Karamelė pasiglemžti „Gringotso banką? 

Po karikatūra buvo surašyti kitų straipsnių pavadinimai. 


Korupcija kvidičo lygoje 
Kaip „Tornadas“ laimi 
Atskleistos senovės runų paslaptys 
Sirijus Blekas - niekšas ar auka? 


— Ar galima paskaityti? - nekantriai paklausė Haris Luną. 

Ji linktelėjo tebežiūrėdama į Ronį ir dar neatgaudama kvapo nuo juoko. 
nalą, kurį Kingslis įbruko ponui Vizliui, kad perduotų Sirijui, tačiau tai 
tikriausiai buvo „Priekabininkas“. 

Jis susijaudinęs atskleidė straipsnį apie Sirijų. 

Jis irgi buvo iliustruotas prastoka karikatūra, tiesą sakant, Haris Siri- 
jaus nė nebūtų pažinęs, jei ne pavadinimas. Sirijus stovėjo ant Žmonių 
kaulų krūvos išsitraukęs lazdelę. Straipsnio antraštė klausė: 


SIRIJUS - TIKRAI JUODAS BLEKAS? 
Skandalingas žudikas maniakas ar nekalta sensacija? 


Haris tą pirmą sakinį perskaitė kelis kartus, kol pagaliau įsitikino supra- 
tęs teisingai. Nuo kada Sirijus yra sensacija? 


Keturiolika metų vyrauja nuomonė, kad Sirijus Blekas kaltas dėl dvy- 
likos nekaltų Žiobarų ir vieno burtininko nužudymo. Prieš dvejus metus 
Blekui įžūliai pabėgus iš Azkabano, Magijos ministerija pradėjo prece- 
dento neturinčią žmogaus medžioklę. Kol kas niekas mūsų nekėlė klausi- 
mo, ar jis turi būti sugautas ir grąžintas į Psichų rankas. 

BET VIS DĖLTO AR TURI? 

Visai neseniai paaiškėjo naujų faktų, liudijančių, kad Blekas galėjo ir 
nepadaryti nusikaltimų, už kuriuos jis buvo pasodintas į Azkabaną. Iš 
tiesų Doris Perkis, gyvenanti Litl Nortone, Akantų gatvė 18, teigia, jog 
Bleko gal net nebuvo nusikaltimo vietoje. 

„Žmonės nesuvokia, kad Sirijus Blekas - netikras vardas, - kalba po- 
nia Perkis. - Asmuo, visų laikomas Sirijumi Bleku, iš tikrųjų yra Stabis 
Bordmanas, populiarios grupės „Hobgoblinai“ solistas, pasitraukęs iš vie- 
šojo gyvenimo po to, kai prieš penkiolika metų per koncertą Litl Nortono 
parapijos salėje gavo rope į ausį. Atpažinau jį vos išvydusi nuotrauką 
laikraštyje. Taigi Stabis negalėjo padaryti tų nusikaltimų, nes minetąją 
dieną su manimi vakarieniavo žvakių šviesoje. Aš parašiau Magijos mi- 
nisterijai ir dabar kiekvieną dieną tikiuosi, kad Stabis, kitaip Sirijus, bus 
visiškai išteisintas. 

Baigęs skaityti, Haris žiūrėjo į puslapį negalėdamas patikėti. Gal tai pokš- 
tas, pamanė, gal žurnalas dažnai deda panašias spaudos antis. Po kelių 
puslapių jis rado straipsnį apie Karamelę. 


Prieš penkerius metus, išrinktas magijos ministru, Kornelijus Kara- 
melė neigė turįs ketinimų perimti „Gringotso“, burtininkų banko, vado- 
vavimą. Karamelė visada tvirtina norįs tik viena - „taikiai bendradarbiauti“ 
su mūsų aukso sergėtojais. 

BET AR TIKRAI? 

Ministerijai artimi šaltiniai neseniai atskleidė, kad didžiausias Kara- 
melės troškimas - užvaldyti goblinų aukso atsargas ir kad tam tikslui pa- 
siekti jis nesibodėtų net panaudoti jėgą. 

„Ir tai būtų ne pirmas kartas, - teigia mūsų informatorius. - Draugai 
Jį vadina ne kitaip, kaip Kornelijumi, Goblinų Skriaudėju. Jei girdėtumet, 
ką jis burba, kai mano, kad niekas negirdi... O, išvien skaičiuoja, kiek 
goblinų pražudęs: nuskandinęs, numetęs nuo pastatų, nunuodijęs, iške- 


pęs pyraguose...“ 


Haris toliau nebeskaitė. Gal Karamelė turi daug nuodėmių, tačiau Haris 
sunkiai įsivaizdavo, kad jis įsakytų goblinais įdaryti pyragus. Jis pervertė 
visą žurnalą. Sustodamas kas keli puslapiai, perskaitė: kaltinimą, jog; Tats- 
hilo „Iornadas“ laimi kvidičo lygos rungtynes griebdamasis šantažo, ga- 
dindamas šluotas ir kankindamas priešininkus; interviu su burtininku, 
kuris gyrėsi „Pergale-6“ nuskriejęs į Mėnulį ir įrodymui pargabenęs te- 
nykščių varlių; straipsnį apie senovės runas, bent jau paaiškinantį, kodėl 
Luna žurnalą skaitė apverstą. Pasak straipsnio, jei apversi runas aukštyn 
kojomis, perskaitysi burtažodį, kuris tavo priešo ausis pavers kinkano 
vaisiais. Iš tiesų, palyginti su visa „Priekabininko“ medžiaga, mintis, kad 
Sirijus gali būti užsimaskavęs „Hobgoblinų“ grupės solistas, pasirodė pa- 
kankamai įtikinama. 


— Kas nors gero? — paklausė Ronis, kai Haris užvertė žurnalą. 

— Aišku, ne, - atšovė Hermiona, Hariui nespėjus atsakyti. - Visi žino, 
kad „Priekabininkas - grynas šlamštas. 

— Atsiprašau, - staiga visai gyvu balsu prabilo Luna, - mano tėvas yra 
jo redaktorius. 

— Aš... aaa... - sutriko Hermiona. - Na, pasitaiko įdomių dalykų... 
Galima sakyti, visai... 

— Prašom atiduoti, - šaltai tarė Luna ir pasilenkusi ištraukė žurnalą 
Hariui iš rankų. Atsivertusi penkiasdešimt septintą puslapį, ryžtingai ap- 
vertė žurnalą ir pasislėpė už jo. Kupė durys atsidarė trečią kartą. 

Haris atsigręžė; tikėjosi šito, bet vis tiek vaizdelis, kaip Drakas Smir- 
džius vaiposi atsistojęs tarp savo draugų Niurzgos ir Gylio, nepasidarė 
nė kiek malonesnis. 

— Ko? - piktai paklausė nespėjus Smirdžiui išsižioti. 

— Mandagiau, Poteri, nes būsiu priverstas paskirti areštą, - ėmė vog- 
rauti Drakas. Jo glotnūs geltoni plaukai ir smailus smakras buvo visai 
kaip tėvo. - Matai, ne taip kaip tu, aš esu paskirtas prefektu, o tai reiškia, 
jog, ne taip kaip tu, galiu skirti bausmes. 

— Taip, - pasakė Haris, - tačiau tu, ne taip kaip aš, esi vėpla, todėl neš- 
dinkis ir palik mus vienus. 

Ronis, Hermiona, Džinė ir Nevilis nusijuokė. Smirdžius patempė lūpą. 

— Sakyk, Poteri, koks jausmąs būti antram po Vizlio? — paklausė jis. 

— Užsičiaupk, Smirdžiau, - piktai įsiterpė Hermiona. 

— Regis, paliečiau jautrią vietą, - išsiviepė Smirdžius. - Ką gi, Poteri, 
saugokis nusižengti, nes aš sekiosiu paskui tave kaip šuo. 

— Lauk! - staigiai atsistojo Hermiona. 

Smirdžius krizendamas paskutinį kartą dėbtelėjo į Harį ir išėjo, Niurzga 
su Gyliu nudūlino iš paskos. Hermiona užtrenkė kupė duris ir atsisuko į 
Harį; jis beregint suprato, jog ir ją Smirdžiaus žodžiai užgavo. 

— Pametėk dar vieną varlę, - paprašė Ronis, aiškiai nieko nepastebėjęs. 

Prie Nevilio ir Lunos Haris negalėjo kalbėti laisvai. Nervingai suši- 
žvelgęs su Hermiona, jis nusisuko į langą. 


169 


HaRis POTERIS 


Pirma atrodė juokinga, ir tiek, kad Sirijus šitaip palydėjo jį į stotį, ta- 
čiau dabar rodės neatsargu, netgi pavojinga. Hermiona gerai sakė. 5i- 
rijui nereikėjo eiti. Kas, jeigu ponas Smirdžius pastebėjo juodąjį šunį 
ir pasakė Drakui? Kas, jeigu jisai suprato, kad Vizliai, Lubinas, Tonks 
ir Rukna žino, kur Sirijus slepiasi? O gal Smirdžius atsitiktinai pasakė 
„kaip šuo '? 

Keliaujant vis toliau į šiaurę, orai tebebuvo permainingi. Į langus tin- 
giai barbeno lietus, paskui kukliai išlindo saulutė, bet ir vėl ant jos už- 
plaukė debesys. Kai sutemo ir vagonuose įsižiebė lempos, Luna suvy- 
niojo žurnalą, gražiai įdėjo į kuprinę ir ėmė spoksoti į visus iš eilės. 

Haris sėdėjo prispaudęs kaktą prie lango, norėjo nepražiopsoti pir- 
mųjų Hogvartso žiburių, tačiau mėnulio nebuvo, o langas buvo aplytas 
ir Murzinas. 

— Laikas persirengti, - pagaliau tarė Hermiona. Visi atidarė lagaminus 
ir apsivilko mokykliniais apsiaustais. Ji su Roniu rūpestingai prisisegė 
savo atspindį juodame lange. 

Ir štai traukinys ėmė mažinti greitį, visuose vagonuose kilo triukšmas, 
nes visi rankiojo bagažą ir gyvūnėlius, ruošėsi išlipti. Ronis su Hermiona 
turėjo žiūrėti tvarkos, todėl jie vėl išėjo Banditą ir Kiaulialiūkinę palikę 
saugoti Hariui ir kitiems. 

— Jeigu nori, aš panešiu tą pelėdžiukę, - pasisiūlė Luna, siekdama Kiau- 
lialiūkinės. Nevilis atsargiai įsikišo vidinėn kišenėn Trevorą. 

— O, ačiū, - burbtelėjo Haris, atidavė jai narvelį ir pats stipriau apkabi- 
no narvą su Hedviga. 

Jie išvirto į koridorių. Nors buvo pilna žmonių, ten jau padvelkė nak- 
ties žvarba. Lėtai jie nuslinko durų link. Haris užuodė pušis, augančias 
palei kelią, vedantį paežerėn. Išlipęs į peroną apsižvalgė laukdamas to- 
kio pažįstamo: „Pirmakursiai, paskui mane...“ 

Bet neišgirdo. Visiškai kitoks, energingas moteriškas balsas įsakė: 

— Pirmakursiai, prašom rikiuotis čia! Visi pirmakursiai pas mane! 

Netoli Hario švystelėjo žibintas, ir jo šviesoje jis išvydo atsikišusį smak- 
rą ir nušniorytus plaukus; tai buvo profesorė Kiautena Liurbė, ragana, 
kuri pernai trumpai pavadavo Hagridą, dėstė jo dalyką - magiškųjų gy- 
vūnų priežiūrą. 

— Kur Hagridas? - garsiai paklausė jis. 

— Nežinau, - atsakė Džinė, - bet einam, kiti negali išlipti. 

— O taip... 

Perone besistumdanti minia Harį ir Džinę išskyrė. Tamsoje jis veltui 
bandė įžiūrėti Hagridą. Jis turi čia būti, Haris taip tikėjosi: Hagrido bene 
labiausiai ir buvo pasiilgęs Hogvartse. Tačiau jo niekur nė ženklo. 

Jis negalėjo mesti mokyklos, galvojo Haris, su visa minia pro siauras sto- 
ties duris išeidamas į kelią. Gal peršalo ir serga... 

Haris apsidairė ieškodamas Ronio arba Hermionos: knietėjo paklaus- 
ti, ką jie mano apie tai, kad vėl pasirodė profesorė Kiautena Liurbė, ta- 
čiau nė katro niekur arti nebuvo, tad jis leidosi pasroviui keliu šalia Kiau- 
liasodžio geležinkelio stoties. 

Čia stovėjo apie šimtą nepakinkytų karietų, kurios kasmet visus, iš- 
skyrus pirmakursius, užveždavo į pilies kalną. Vos dirstelėjęs į jas, Haris 
vėl nusigręžė ieškodamas Ronio ir Hermionos, tada vėl pasižiūrėjo į ka- 
rietas. 

Jos jau buvo pakinkytos. Tarp ienų stovėjo kažkokie gyvuliai. Iš bėdos 
būtų galėjęs pavadinti juos arkliais, nors jie šiek tiek panėšėjo ir į roplius. 
Po juodu kailiu, aptraukusiu kaulus, nebuvo jokios mėsos. Galvos kaip 
slibinų, išplėstos akys turėjo vien tik baltymą. Iš gūbrio augo platūs juodi 
odiniai sparnai, tarsi kokių milžiniškų šikšnosparnių. Patamsyje šie tyliai 
stovintys padarai atrodė šiurpiai. Haris nesuprato, kam karietas turi trauk- 
ti šitie siaubingi arkliai, jeigu jos ir pačios moka važiuoti. 

— Kur Kiaulė? - paklausė Ronio balsas Hariui už nugaros. 

— Ją nešė toji Luna, - atsakė Haris, greit atsigręždamas - magėjo pasi- 
tarti su Roniu dėl Hagrido. - Kaip manai, kur... 

— Hagridas? Nežinau, - sunerimęs atsakė Ronis. - Kad nors ko nebū- 
tų atsitikę... 

Netoliese Drakas Smirdžius su savo palydovais - Niurzga, Gyliu ir 
Pense Parkinson - nušlavė šonan keletą nedrąsių antrakursių, kad karie- 
ta liktų jiems vieniems. Staiga iš minios išlindo uždususi Hermiona. 

— Smirdžius pasibaisėtinai elgėsi su vienu pirmakursiu. Prisiekiu, kad 
vis tiek apie jį pranešiu. Trys minutės, kai prefektas, o jau naudojasi tuo 
ir dar labiau visus skriaudžia. Kur Banditas? 

- Džinė jį turi, - tarė Haris. - Štai ir ji... 

Pasirodė Džinė, suspaudusi nepatenkintą Banditą. 

— Ačiū, - pasakė Hermiona ir atsiėmė katiną. - Einam, užsiimkim ka- 
rietą, kol yra vietos. 

— Aš dar neturiu Kiaulės! - sušuko Ronis, bet Hermiona jau pasuko 
prie artimiausio neužimto ekipažo. Haris liko su Roniu. 

— Kaip sakai, kas tai per padarai? - paklausė jis, galva rodydamas į 
baisiuosius arklius. Pro šalį gužėjo mokiniai. 

— Kokie padarai? 

— Tie arkliai... 

Priėjo Luna su Kiaulialiūkinės narveliu rankose. Pelėdžiukė, kaip pa- 
prastai, neramiai plakė sparneliais. 

— Prašom, — tarė ji. - Miela pelėdaitė, ar ne? 

— Hm... taip, nebloga, - sumurmėjo Ronis. - Nagi, pagaliau sėskimės... 
Ką tu sakei, Hari? 

— Klausiau, kokie čia naujoviški arkliai? - pakartojo klausimą Haris, su 
Roniu ir Luna eidamas prie karietos, kurioje jau sėdėjo Hermiona ir Džinė. 

— Kur tie naujoviški arkliai? 

— Kur pakinkyti į karietas! - pyktelėjo Haris. Jie, šiaip ar taip, stovėjo 
per kokias tris pėdas nuo artimiausio, padaras spoksojo į juos savo bal- 
tom akim. Tačiau Ronis tik išvertė akis į Harį. 

— Apie ką tu kalbi? 

— Kalbu apie... Žiūrėk! 

Haris griebė Roniui už rankos ir apsuko taip, kad tas atsidurtų akis į 


žvelgė į Harį. 

— Į ką man žiūrėti? 

- Į... Štai, karietos priekyje! Įkinkytas! 

Bet kai Ronis tebestovėjo nieko nesuvokdamas, Hariui dingtelėjo ne- 
įtikėtina mintis. 

— Nejau... nejau jų nematai? 

— Ko nematau? 

— Ar nematai, kas traukia karietas? 

Ronis iš rimtųjų išsigando. 

— Gal tau negera, Hari? 

— Aš... man... 

Haris nieko nebesusigaudė. Štai priešais jį arklys, juodai blizga pro 
stoties langus sklindančioje šviesoje, nuo žvarbos iš šnervių virsta garo 
tumulai. Tačiau jei tik Ronis neapsimeta, - o būtų labai nevykęs pokštas, 
jei apsimestų, — jis viso to nemato. 

— Galvis dėlto lipkime? - dvejodamas tarė Ronis, nenuleisdamas nuo 
Hario susirūpinusio žvilgsnio. 

— Gerai, lipam... 

— Nieko baisaus, - tarė mieguistas balsas Hariui už nugaros, kai Ronis 
dingo tamsioje karietoje. - Nei tu kraustais iš proto, nei ką. Ir aš juos 
matau. 

— Matai? - Jis staigiai atsisuko. Plačiose sidabriškose Lunos akyse jis 
regėjo arklius šikšnosparnių sparnais. 

— O taip. Aš juos matau nuo pat pirmos dienos Hogvartse. Jie visada 
traukia karietas. Nebijok. Tu tokio pat sveiko proto kaip ir aš. 

Blankiai šypsodama, ji paskui Ronį įsėdo i priplėkusią karietą. Men- 
kai tenusiraminęs, Haris taip pat įlipo. 


VIENUOLIKTAS SKYRIUS 


Nauja Paskirstymo kepurės 
daina 


Haris nenorėjo niekam sakyti, kad jis ir Luna mato tas pačias haliucinaci- 
jas, jeigu jau tai haliucinacijos, taigi, atsisėdęs ir užtrenkęs karietos dure- 
les, daugiau nebeužsiminė apie arklius. Vis dėlto nesusilaikė nežiūrėjęs į 
jų siluetus už lango. 

— Visi matėte Kiauteną Liurbę? - paklausė Džinė. - Ko ji čia vėl atsi- 
grūdo? Nejaugi Hagrido nebėr? 

- Ir labai gerai, jeigu nebėr, - tarė Luna. - Iš jo nekoks mokytojas, tiesa? 

— Netiesa! - piktai atkirto Ronis ir Džinė. 

Haris pašnairavo į Hermioną. Ta krenkštelėjusi greit pridūrė: 

— Hmm... taip, labai geras. 

— Na, mums, varnanagiams, jis truputį juokingas, - ramiai tarė Luna. 

— Vadinasi, jūsų sumautas humoro jausmas, - papyko Ronis. Karietos 
ratai pajudėjo. 

Lunai Ronio šiurkštumas buvo kaip žąsiai vanduo: ji tik valandėlę 
paspoksojo į jį, tarsi jis būtų nelabai įdomi televizijos laida. 

Karietos pasisiūbuodamos vora dardėjo keliu. Kai jie įvažiavo pro aukš- 
tus akmeninius mokyklos vartų stulpus su sparnuotais šernais viršuje, 
Haris palinko į priekį - gal kartais dega žiburys Hagrido trobelės lange 
prie pat Uždraustojo miško, tačiau toj pusėj buvo visiška tamsa. Hog- 
vartso pilis vis artėjo: naktį juodi bokštai bokšteliai, o virš jų šen ten švie- 
čiantys langai. 

Karietos, skambaliuodamos žvanguliais, viena paskui kitą sustojo prie- 
šais akmeninius laiptus, kurių viršuje buvo didžiosios ąžuolo durys. Ha- 

ris išlipo. Dar sykį atsigręžė pažiūrėti, ar nešviečia pamiškėje langai, ta- 
čiau Hagrido trobelė nerodė jokių gyvybės ženklų. Nenoromis, mat vy- 
lėsi juos išnykus, jis pasisuko į keistuosius juodus skeletus, ramiai sto- 
vinčius nakties šaltuke ir baltakiuojančius. Vieną kartą Hariui teko regėti 
tai, ko negalėjo matyti Ronis, tačiau tai tebuvo atvaizdas veidrodyje, daug 
neapčiuopiamesnis už šimtą labai tikroviškų gyvulių, kurie įstengia pa- 
traukti karietą. Jei galima tikėti Luna, jie buvo visada, tačiau neregimi. 
Kodėl staiga Haris pradėjo juos matyti, o Ronis ne? 

— Eisi tu ar ne? - paklausė šalia Ronis. 

— Aha, - greit atsakė Haris ir žengė į minią, traukiančią pilies laiptais. 

Vestibiulyje plieskė deglai, akmeninės grindų plokštės dundėjo nuo 
mokinių žingsnių - visi gužėjo dešinėn, pro dvivėres duris į didžiąją sa- 
lę, kur turėjo vykti mokslo metų pradžios puota. 

Mokiniai palengva apsėdo keturis ilgėliausius koledžų stalus. Lubų 
vietoj plytėjo bežvaigždis nakties dangus, toks pat, koks buvo matyti už 
aukštų langų. Pakibusios ore virš stalų, žvakės nušvietė sidabriškas šmėk- 
las, plevenančias po salę, ir mokinius, linksmai besikalbančius, besidali- 
jančius vasaros naujienomis, garsiai besisveikinančius su draugais iš ki- 
tų koledžų, apžiūrinėjančius naujas šukuosenas ir drabužius. Ir vėl Ha- 
ris matė, kaip jam praeinant visi kuždasi sukišę galvas. Jis tik sukando 
dantis ir nutarė apsimesti, jog nieko nepastebi ir jam nė motais. 

Luna nuplaukė prie Varno Nago stalo. Prie Grifų Gūžtos stalo Džinę 
tuoj pat pasveikino keletas ketvirtakursių, ir ji liko sėdėti prie jų. Haris, 
Ronis, Hermiona ir Nevilis kartu atsisėdo toliau, tarp Beveik Begalvio 
Niko, Grifų Gūžtos vaiduoklio, ir Parvatės Patil su Levanda Rude. Abi be 
galo draugiškai pasisveikino su juo, todėl jis nusprendė, kad jos ką tik jį 
apšnekėjo. Bet jis turėjo didesnių rūpesčių: per mokinių galvas žiūrėjo į 
mokytojų stalą salės gale. 

— Jo nėra. 

Ronis su Hermiona irgi žvalgėsi po mokytojų stalą, nors jokio reikalo 
nebuvo, - Hagridas ūgiu išsiskirdavo visur. 

— Jis negalėjo išeiti iš mokyklos, - bent kiek sunerimo Ronis. 

— Niekur ir neišėjo, - tvirtai tarė Haris. 

— O ar nemanai, kadjis... sužeistas ar panašiai? - nesmagjai paklausė 
Hermiona. 

— Ne, - iškart atsakė Haris. 

— Bet kuris tada? 

Patylėjęs Haris prabilo taip tyliai, kad nenugirstų Nevilis, Parvatė ir 
Levanda: 

— Gal dar negrįžo. Na, žinot - po tos užduoties, kurią per vasarą jis 
vykdė Dumbldorui. 

— Aaa, tikriausiai taip ir bus, - nusiramino Ronis, bet Hermiona pri- 
kando lūpą ir vėl nužvelgė mokytojų stalą tarsi tikėdamasi ten rasti kokį 
logišką Hagrido nebuvimo paaiškinimą. 

— O kas gi ten? - staiga paklausė rodydama į vidurį stalo. 

Haris pažvelgė. Pirmiausia per vidurį išvydo profesorių Dumbldorą 
auksinėje kėdėje aukšta atkalte, apsitaisiusį tamsiai raudonu apsiaustu 
su sidabrinėmis žvaigždėmis ir tokia pat aukšta kepure. Pakreipęs galvą, 
Dumbldoras klausėsi moteriškės, kuždančios jam į ausį. Haris nutarė, 
jog ji panaši į senmergę tetulę: kresna, trumpais garbiniuotais pilkais kaip 
pelė plaukais, į kuriuos buvo įsirišusi klaikų rausvą kaspiną, tokios pat 
spalvos kaip ir pūkuotas megztinis ant apsiausto. Truputį pasukusi gal- 
vą, ji siurbtelėjo iš taurės, ir Haris apstulbo pažinęs blyškų rupūžišką vei- 
dą ir išsprogusias akis su maišeliais paakiuose. 

— Taigi čia toji Ambridž! 

— Kas? - paklausė Hermiona. 

— Ji buvo, kai mane svarstė, Karamelės padėjėja. 

— Karamelės padėjėja? - pakartojo Hermiona. - Ką, po galais, ji Čia 
veikia? 

— Nežinau... 


Hermiona prisimerkusi vėl apžvelgė mokytojų stalą. 

— Ne, - sumurmėjo ji, - negali būti... 

Haris nesuprato, ką ji turi galvoje, bet klausti neklausė: jo žvilgsnį pa- 
traukė profesorė Kiautena Liurbė, ką tik pasirodžiusi prie mokytojų sta- 
lo. Nuėjusi į patį galą, atsisėdo Hagrido vieton. Vadinasi, pirmakursiai 
jau perplaukė ežerą ir pasiekė pilį. Iš tiesų - netrukus atsivėrė didžiosios 
salės durys ir įžengė išsigandusių pirmakursių vora. Priešakyje ėjo pro- 
fesorė Makgonagal, ji nešė taburetę, ant kurios gulėjo nutriušusi burti- 
ninko kepurė, visa sulopyta ir prie krašto praplyšusi. 

Šnekos didžiojoje salėje nutilo. Pirmakursiai išsirikiavo priešais Gar- 
bingąjį stalą atsisukę į mokinius, profesorė Makgonagal atsargiai pastatė 
taburetę ir pasitraukė. 

Žvakių šviesoje naujokų veidai atrodė tokie blyškūs. Mažas berniu- 
kas eilės viduryje drebėjo. Haris probėgšmais prisiminė, su kokiu siaubu 
jis pats stovėjo čia laukdamas nežinomos ištarmės, nulemsiančios, ko- 
kiam koledžui priklausys. 

Visa mokykla sėdėjo užkandusi žadą. Staiga plyšys prie kepurės kraš- 
to atsidarė lyg plati burna ir Paskirstymo kepurė pradėjo savo dainą: 


Seniai, kai dar buvau nauja 
Ir Hogvartsas ką tik įkurtas, 
Steigėjai šių taurių namų 
Darbavos ranka rankon; 

Jie bendro tikslo vedami 
Tetroško tiktai viena — 

Kad mokykla geriausia būtų 
Ir žinios jųjų neprapultų. 
„Drauge mes mokysim ir dirbsim! 
Taip nutarė bičiuliai 

Ir niekad netgi nesapnavo, 
Kad gali susipykti, 

Nes kur matei tokius draugus 

Kaip Grifas ir Klastuolis? 
Nebent kita darni pora — 
Švilpynė ir Varnanagė? 
Tad kaipgi ėmė ir pairo 
Tokia karšta draugystė? 
Na, aš tenai kaip tik buvau, 
Galiu tau apsakyti. 
Klastuolis sakė: „Čia mokslus eis 
Vaikai tik gryno kraujo . 

O Varnanagė: „Čia mokslus eis 
Tik patys protingiausi . 

Bet Grifas tarė: „Mokslus eis 
Tik tie, kurie narsiausi", 
Švilpynė sakė: „Man geri 
Visi, kas tik ateina 

Ir šitaip atsiskyrė jie, 
Padarė koledžus 

Ir priėmė į juos tik tuos, 
Kuriuos norėjo mokyt: 
Klastuolis rinko klastuolius 
Seniausių giminių, 

O Varnanagė priėmė 

Labai labai protingus. 
Garbingus ir narsios širdies 
Surinkdavo sau Grifas, 
Švilpynė priėmė visus 

Ir juos gražiai mokino. 
Klestėjo Hogvartsas ilgai, 
Draugavo jo steigėjai, | 
Paskui įsivogė staiga 

Šalti priešybės vėjai. 

Tie keturi tvirti stulpai, 

Palaikę mūs mokyklą, 
Kariauti ėmė tarp savęs 
Norėdami valdyti. 

Jau rodės, galas bus tikrai, 
Vien dvikovos ir klastos, 
Prieš draugą ėjo draugas, bet 
Klastuolis pasitraukė 
Palikdamas gūdžius namus, 
Nors rietenos ir liovės. 

Ir kai steigėjai liko trys, 
Vienybė išgaravo. 
Paskirstymo kepurė aš, 

Tad viską puikiai žinot: 
Paskirstau aš į koledžus, 
Nes šitoks mano darbas. 
Bet šiemet paklausykit jūs 
Protingo mano žodžio: 
Nors ir turiu išskirstyt jus, 
Manau, jog nereikėtų 

Ir tokia mano pareiga 

Mus pražudyt galėtų. 
Stebėkit ženklus, nes, deja, 
Mokyklai kils pavojus, 
Artėja priešai mirtini, 

Tad vienytis reikėtų, 
Antraip prapulsime visi. 
Na, pamokius, pagraudenus 
Laikas skirstymą pradėt. 


Kepurė nutilo, prapliupo plojimai, bet pirmą kartą, kiek Haris prisiminė, 
sykiu kilo šnibždesys ir murmėjimas. Visoje salėje mokiniai kalbėjosi su 
kaimynais, ir staiga Haris, taipgi plodamas, suvokė, apie ką jie kalba. 

- Šiemet truputį į lankas nuėjo, tiesa? - kilstelėjo antakius Ronis. 

— Tai jau taip, - pritarė Hans. 

Paprastai Paskirstymo kepurė pasitenkindavo trumpai apibūdindama, 
pagal kokias savybes ir kaip ji parenka mokinius į ketvertą mokyklos kole- 
džų. Haris neprisiminė, kad kada nors ji būtų mėginusi patarinėti. 

— Ar iki šiol ji yra mokinius įspėjusi? - sunerimo Hermiona. 

— O taip, - autoritetingai tarė Beveik Begalvis Nikas, per Nevilį pa- 
linkdamas prie jos (Nevilis susiraukė - menkas malonumas, kai per tave 
pasilenkia šmėkla). - Kepurė laiko garbės reikalu iškilus būtinybei įspėti 
mokyklą... 

Tačiau profesorė Makgonagal, laukianti, kada galės šaukti pirmakur- 
sius, besišnibždančius mokinius perliejo baisiu žvilgsniu. Beveik Begal- 
vis Nikas pridėjo prie lūpų perregimą pirštą ir atsisėdo tiesus kaip Žva- 
kė. Murmesys nuščiuvo. Paskutinį kartą griežtai apžvelgusi visus keturis 
stalus, profesorė nuleido akis į pergamentą rankoje ir pašaukė pirmą pa- 
vardę. 

— Euanas Aberkrombis. 

Anksčiau Hariui kritęs į akis išsigandęs berniukas klupinėdamas žen- 
gė į priekį ir užsidėjo kepurę. Tik labai atlėpusios ausys sulaikė, kad ji 
nenusmuko jam ant pečių. Kepurė valandėlę patylėjo, tada plyšys išsi- 
žiojo ir suriko: Grifų Gūžta! | 

Haris garsiai plojo kartu su visais grifiukais, kai Euanas Aberkrombis 
nusverdėjo prie jų stalo ir atsisėdo atrodydamas taip, lyg norėtų pra- 
smegti skradžiai žemę ir niekad nebeišlįsti. 

Palengva ilga pirmakursių eilė tirpo. Pauzėse tarp naujoko pavardės 
ir Kepurės sprendimo Haris girdėjo urzgiant Ronio pilvą. Pagaliau Rou- 
zė Zeler buvo paskirta į Švilpynę, profesorė Makgonagal paėmė tabure- 
tę su kepure ir išnešė. Atsistojo profesorius Dumbldoras. 

Nors ir kokį apmaudą jautė direktoriui Haris, vis tiek apsiramino ma- 
tydamas Dumbldorą stovint prieš mokinius. Neradęs Hagrido ir pama- 
tęs tuos slibiniškus arklius, jis įsitikino, jog šitiek lauktas grįžimas į Hog- 

vartsą tapo pilnas netikėtumų, kaip mėgstama daina - svetimų, ausį rė- 
žiančių garsų. Bet pagaliau viskas įeina į vėžes - direktorius juos pasvei- 
kins prieš prasidedant naujųjų mokslo metų puotai. 

— Sveiki atvykę, naujieji mokiniai! - skardžiu balsu prabilo Dumbldo- 
ras, plačiai išskėsdamas rankas ir plačiai šypsodamas. - Sveiki atvykę, 
senbuviai! Yra laikas kalboms sakyti, tačiau ne dabar. Kirskit į sveikatą! 

Salė ėmė ploti ir juoktis. Dumbldoras grakščiai atsisėdo, užsimetė ant 
peties savo ilgąją barzdą, kad nelįstų lėkštėn, mat nežinia iš kur atkelia- 
vo valgiai ir penki stalai jau lūžo nuo mėsų, pyragų, daržovių, duonos, 
padažų ir moliūgų sulčių ąsočių. 

- Puiku, - ilgesingai tarė Ronis. Čiupęs artimiausią dubenį žlėgtainių, 
prisikrovė į lėkštę. Beveik Begalvis Nikas tik gailiai žiūrėjo. 

— Ką sakėte prieš paskirstymą? —- paklausė Hermiona vaiduoklį. - Kad 
kepurė gali įspėti? 

— O taip, - atsakė Nikas, regis, patenkintas, jog turi dingstį nusisukti 
nuo Ronio, mat šis šveitė keptas bulves bemaž nepadoriai gardžiuoda- 
masis. — Taip, esu girdėjęs per savo gyvenimą ne vieną Paskirstymo ke- 
purės perspėjimą, ir visada tokiu laiku, kai mokyklai gresia didžiausias 
pavojus. Ir visad, aišku, ji moko to paties: laikykitės išvien, būkite stiprūs 
vienybe. 

- Škurskryblėžnomoklaigrespojus? 

Jo burna buvo tokia pilna, kad Haris nusistebėjo, kaip jis apskritai iš- 
leido kokį garsą. 

— Atsiprašau? —- mandagiai tarstelėjo Beveik Begalvis Nikas, o Hermio- 
na pasibjaurėjo. Ronis nugurgė didžiulį kąsnį ir paklausė: 

— Iš kur skrybėlė žino, kad mokyklai gresia pavojus? 

— Neturiu supratimo, - atsakė Beveik Begalvis Nikas. - Aišku, ji gyve- 
na Dumbldoro kabinete, tenai gal ir prisirenka kokių girdų. 

- Ir ji nori, kad visi koledžai draugautų? - tarė Haris, žiūrėdamas į 
Klastūnyno stalą, kur dėmesio centre buvo Drakas Smirdžius. - Dar ko 
užsimanė. 

— Na, nereikia taip sakyti, - priekaištingai pasakė Nikas. - Svarbiau- 
sia —- taikus bendradarbiavimas. Mes, vaiduokliai, nors priklausome skir- 
tingiems koledžams, palaikome draugiškus ryšius. Kad ir koks priešiš- 
kumas tarp Grifų Gūžtos ir Klastūnyno, nė už ką net nesvajočiau pyktis 
su Kruvinuoju Baronu. 

— Tik todėl, kad jo bijai, - atšovė Ronis. 

Beveik Begalvis Nikas didžiai įsižeidė. 

— Bijau? Manęs, sero Nikolo de Mimsio-Porpingtono, dar niekas nėra 
apkaltinęs bailumu! Mano gyslomis teka kilmingas kraujas... 

— Koks kraujas? - paklausė Ronis. - Nejaugi tebeturi... 

— Tai tik toks vaizdingas posakis! - atkirto Beveik Begalvis Nikas, taip 
pasipiktinęs, kad galva kretėdama vos laikėsi ant nenukirstosios odos 
skiautės. - Esu linkęs manyti, kad man tebėra leidžiama vartoti tokius 
žodžius, kokie patinka, nors valgymo ir gėrimo malonumai nebepriei- 
nami! Bet, patikėkit, aš pripratęs, kad mokiniai juokiasi iš mano mirties. 

— Nikai, jis visai nesijuokė iš jūsų! - maldė jį Hermiona, piktai dėbčio- 
dama į Ronį. 

Deja, Ronio burna vėl vos neplyšo nuo valgio, jis tik pajėgė išspausti 
„Viškainenrojaužeist“, tačiau Nikui jo atsiprašymas neatrodė pakanka- 
mas. Pakilęs į orą, jis pasitaisė savo plunksnuotą skrybėlę, nusklendė į 
kitą stalo galą ir nusileido tarp brolių Krivių, Kolino ir Denio. 

— Bravo, Roni, - įgėlė Hermiona. 

— O ką? - šiaip taip nurijęs kąsnį, pasipūtė Ronis. - Gal negalima pa- 
klausti paprasto dalyko? 

— Oi, nereikia, - atšovė Hermiona, ir abudu per visą vakarienę pasi- 
šiaušę tylėjo. 

Haris buvo tiek pripratęs prie draugų kapojimosi, kad net nesivargi- 
no taikyti jų; kur kas naudingiau atrodė ramiai šlamšti: kepsnį, paskui 
apkepą su inkstais, paskui - lėkštę mėgstamo pyrago su sirupu. 

Kai mokiniai prisivalgė ir salėje sustiprėjo balsų gaudesys, Dumbldo- 
ras vėl atsistojo. Kalbos nutilo, visi atsisuko į direktorių. Harį užplūdo 

malonus mieguistumas. Kažkur viršuje jo laukia lova su baldakimu, nuo- 
stabiai šilta ir minkšta... 

— Ką g, kol visi virškiname dar vienos puotos vaišes, maldauju jus 
minutėlę dėmesio, nes noriu, kaip visada pirmąją mokslo metų dieną, 
priminti keletą dalykų, - tarė Dumbldoras. - Pirmakursiams reikia įsidė- 
mėti, kad į mišką mokiniams eiti nevalia, - ne pro šalį įsidėmėti ir kai 
kuriems vyresniųjų kursų moksleiviams. - Haris, Ronis ir Hermiona nu- 
sišaipė. - Mokyklos ūkvedys ponas Filčas paprašė mane, jo paskaičiavi- 
mais, keturi šimtai šešiasdešimt antrą kartą priminti, kad per pertraukas 
koridoriuose negalima užsiimti magija, taip pat daugeliu kitų dalykų, 
kuriuos galima pasitikslinti ilgame sąraše, pakabintame ant pono Filčo 
kabineto durų. 

Šiemet yra šiokių tokių personalo pakeitimų. Su džiaugsmu sveikina- 
me grįžusią profesorę Kiauteną Liurbę, kuri mokys magiškųjų gyvūnų 
priežiūros. Taip pat su malonumu pristatome jums profesorę Ambridž, 
naująją apsigynimo nuo juodosios magijos mokytoją. 

Pasigirdo mandagūs, bet skystoki plojimai, o Haris, Ronis ir Hermio- 
na išgąstingai susižvalgė: Dumbldoras nepasakė, kiek laiko mokys Kiau- 
tena Liurbė. 

Dumbldoras toliau kalbėjo: 

— Naujų žaidėjų priėmimas į koledžų kvidičo komandas vyks... 

Jis klausiamai pažvelgė į profesorę Ambridž. Kadangi stačia ji buvo 
menkai aukštesnė negu sėdinti, iš karto niekas nesuprato, ko Dumbldo- 
ras nutilo, bet kai profesorė Ambridž kostelėjo kche kche, paaiškėjo, jog 
ji atsistojusi kalbėti. 

Dumbldoras tik akimirką sutriko. Jis mikliai atsisėdo ir įsmeigė į pro- 
fesorę tokį dėmesingą žvilgsnį, lyg nieko daugiau nebūtų troškęs, tik jos 
klausytis. Kiti mokytojai nemokėjo taip paslėpti nuostabos. Profesorės 
Diegavirtės antakiai pakilo kažkur net į jos plaukų brūzgyną, o taip kie- 
tai sučiauptų profesorės Makgonagal lūpų Haris dar nebuvo matęs. Ir 
nebuvo pasitaikę, kad naujas mokytojas pertrauktų Dumbldoro kalbą. 

Daugelis mokinių šaipėsi: akivaizdu, kad šita moteriškė nežino Hogvartso 
tvarkos. 

— Dėkui, direktoriau, - suknirkė profesorė Ambridž, - už šiltus sutiki- 
mo žodžius. 

Jos balsas buvo plonas, uždusęs ir kažkoks mergaitiškas. Haris vėl pa- 
juto jai priešiškumą, kurio nemokėjo paaiškinti, tik žinojo, kad nekenčia 
jos visos - nuo to kvailo balso iki pūkuoto rožinio megztinio. Ji dar sykį 
krenkštelėjo ir kalbėjo toliau: 

— Turiu pasakyti, kad smagu vėl atsidurti Hogvartse! - Ji nusišypsojo 
parodydama aštrius, smailius dantelius. - Ir matyti aplinkui tiek laimin- 
gų veidukų! 

Haris apsidairė. Nematė nė vieno laimingo veido. Priešingai, visi at- 
rodė nepatenkinti, kad į juos kreipiamasi kaip į penkių metų vaikus. 

— Be galo trokštu su visais jumis susipažinti ir neabejoju, kad tapsime 
gerais draugais! 

Mokiniai susižvalgė, kai kurie vos nuslėpė šypseną. 

— Sutinku būti jos drauge, jei tik nereikės iš jos skolintis to megzti- 
nio, - sušnibždėjo Parvatė Levandai, ir abi ėmė tyliai krizenti. 

Profesorė Ambridž vėl kostelėjo kche kche ir kai prabilo, padusimas 
buvo dingęs. Dabar kalbėjo kur kas dalykiškiau, bet jos žodžiai visiems 
atrodė kaip iškaltas atmintinai tekstas. | 

— Magijos ministerija svarbiausiu savo uždaviniu laiko jaunų burti- 
ninkų ir raganų rengimą. Retas talentas, kuriuo apdovanoti jūs gimėte, 
gali nueiti perniek, jei nebus rūpestingų mokytojų puoselėjamas. Nuo 
amžių paveldimi įgūdžiai, būdingi burtininkų bendruomenei, turi būti 
perduodami iš kartos į kartą, kitaip mes juos prarasime. Magiškųjų žinių 
lobyną, sukauptą mūsų protėvių, turi saugoti, turtinti ir tobulinti žmo- 
nės, pašaukti kilniai mokytojo profesijai. 

Profesorė Ambridž padarė pauzę ir linktelėjo kolegoms, tačiau nė vie- 
nas nelinktelėjo jai atgal. Profesorė Makgonagal taip suraukė juodus ant- 
akius, jog atrodė tikras vanagas. Haris aiškiai matė, kaip ji iškalbingai 

susižvelgė su profesore Diegavirte, kai Ambridž kostelėjusi toliau varė 
savo prakalbą. 

— Kiekvienas Hogvartso direktorius ar direktorė įnešė indėlį į garbin- 
gą šios istorinės mokyklos valdymo misiją, taip ir turi būti, nes be pažan- 
gos būtų sąstingis ir irimas. Kita vertus, pažanga dėl pažangos neturi 
būti toleruojama, nes mūsų senos, išbandytos tradicijos dažnai nepaken- 
čia kišimosi. Taigi pusiausvyra tarp seno ir naujo, tarp pastovumo ir per- 
mainų, tarp tradicijų ir naujovių... 

Haris pajuto, kaip dėmesys bunka, tarsi smegenys būtų išsiderinu- 
sios. Tyla, visad viešpataujanti didžiojoje salėje kalbant Dumbldorui, bai- 
gėsi, mokiniai, sukišę galvas, kuždėjosi ir kikeno. Prie Varno Nago stalo 
Čo Čang gyvai plepėjo su draugėmis. Per kelias kėdes toliau nuo jos Lu- 
na Geranorė vėl išsitraukė „Priekabininką“. Prie Švilpynės stalo Ernis 
Makmilanas buvo vienas iš keleto, kurie nenuleido žvilgsnio nuo profe- 
sorės Ambridž, tačiau jo akys buvo kaip stiklinės, ir Haris neabejojo, kad 
jis tik apsimeta klausąsis, mat nori pateisinti ant krūtinės spindintį nau- 
jutėlaitį prefekto ženkliuką. 

Profesorė Ambridž, regis, nė nepastebėjo, kad publika nerimsta. Ha- 
riui pasirodė, jog jai po nosim gali kilti tikros riaušės, bet ji vis tiek bam- 
bėtų savo kalbą. Mokytojai vis dėlto klausėsi labai atidžiai, o Hermiona 
gerte gėrė kiekvieną žodį, nors iš išraiškos neatrodė, jog visi tie žodžiai 
jos skonio. | 

— ...mat kai kurios permainos išeina į gera, o kitos ilgainiui pripažįsta- 
mos klaidomis. Kai kurie seni papročiai išlaikomi, ir teisingai, o kitų, at- 
gyvenusių ir pasenusių, atsisakoma. Tad ženkime į priekį, į naują atviru- 
mo, paveikumo ir skaidrumo erą, stengdamiesi išsaugoti, ką verta sau- 
goti, tobulindami, ką reikia patobulinti, ir išraudami visas apraiškas, ku- 
rios turi būti uždraustos. 

Ji atsisėdo. Dumbldoras ėmė ploti. Mokytojai pasekė juo, bet Haris 
pastebėjo, kad keletas vos porą kartų pliaukštelėjo delnais. Kai kurie moki- 
niai irgi plojo, tačiau dauguma laiku nesusigriebė, nes tos kalbos visai 
nesiklausė, plepėjo su draugais. Vėl atsistojo Dumbldoras. 

— Labai dėkui, profesore Ambridž, itin pamokoma kalba, - nusilenkė 
jis. - Dabar, kaip sakiau, priėmimas į kvidičo... 

— Iš tiesų labai pamokoma, - tyliai tarė Hermiona. 

— Gal sakysi, kad tau patiko? - pakėlė į Hermioną apspangusias akis 
Ronis. - Tai buvo nuobodžiausia pasaulyje kalba, o juk aš užaugau šalia 
Persio. 

— Aš sakiau pamokoma, o ne kad patiko, - atšovė Hermiona. - Ji daug 
ką paaiškino. 

— Nejaugi? - nustebo Haris. - Man pasirodė visiškas pliurpalas. 

— Tame pliurpale slypėjo keletas svarbių dalykų, - niūriai tarė Her- 
miona. 

— Eik tu? - burbtelėjo Ronis. 

— Kaip jums patinka: „pažanga dėl pažangos neturi būti toleruoja- 
ma“? Arba: „išraudami visas apraiškas, kurios turi būti uždraustos? 

— Ir ką gi tai reiškia? - nekantriai paklausė Ronis. 

— Tuoj paaiškinsiu, - grėsmingai atsakė Hermiona. - Tai reiškia, kad 
ministerija ims kištis į Hogvartso reikalus. 

Aplinkui kilo bruzdesys - Dumbldoras, matyt, visus paleido, ir moki- 
niai triukšmingai kėlėsi nuo stalų. Hermiona susijaudinusi pašoko. 

— Roni, mes turime pirmakursiams parodyti kelią! 

— Tikrai... - susigriebė Ronis. - Ei jūs! Mailiau! 

— Roni! 

— O ką, galjie ne smulkūs? 

— Bet negražu pravardžiuoti mailiumi. Pirmakursiai! - valdingai šūk- 
telėjo Hermiona jų stalui. - Prašom čionai! 

Naujokų grupelė droviai prasispraudė tarpu tarp Grifų Gūžtos ir Švil- 
pynės stalų, kiekvienas stengėsi neišlįsti į priekį. Iš tiesų buvo labai maži, 
Haris nemanė, kad pirmame kurse ir jis toks buvo. Nusišypsojo jiems. 
Šviesiaplaukis berniukas šalia Euano Aberkrombio nustėro; jis kumšte- 
lėjo Euanui ir kažką pakuždėjo. Euanas Aberkrombis irgi išsigando ir 
taip bailiai vogčiomis pažvelgė į Harį, jog tam šypsena bemat išgaravo. 

— Iki pasimatymo, - tarė jis Roniui su Hermiona ir išėjo iš didžiosios 
salės stengdamasis nepaisyti šnabždesių, spoksojimo, rodymo pirštais. 
Brovėsi per minią vestibiulyje žiūrėdamas tiesiai prieš save, paskui nu- 
skubėjo marmuro laiptais, porą kartų pasuko slaptais koridoriais ir ne- 
trukus liko beveik vienas. 

Kvaila buvo tikėtis ko kito, piktai pamanė droždamas daug tuštes- 
niais viršutinių aukštų koridoriais. Aišku, visi vėpsojo į jį: juk prieš du 
mėnesius jis, ne kas kitas, išlindo iš Burtų trikovės turnyro labirinto su 
negyvu moksladraugio kūnu ant rankų ir pareiškė matęs, kaip Volde- 
mortas atgavo galybę. Net jeigu būtų norėjęs visai mokyklai smulkiai 
nupasakoti baisiuosius įvykius tose kapinėse, nebuvo kada aiškinti, nes 
visi išsivažinėjo namo. 

Priėjęs Koridoriaus galą, kur buvo Grifų Gūžtos bendrasis kambarys, 
Haris sustojo priešais Storulės portretą ir staiga susizgribo nežinąs nau- 
jojo slaptažodžio. 

— Aaa... - numykė spoksodamas į Storulę, o ji rūsčiai žiūrėjo į jį glos- 
tydama rausvos atlasinės suknelės klostes. 

— Be slaptažodžio nejeisi, - patenkinta pranešė. 

— Hari, aš žinau! - Kažkas prilėkė uždusęs. Atsisukęs Haris išvydo Ne- 
vilį. - Žinai, koks? Bent kartą gyvenime prisiminsiu... - Ir jis iškėlė savo 
nykštukinį kaktusą, kurį buvo rodęs traukinyje. - Mimbulus mimbletonia! 

- Teisingai, - tarė Storulė, jos portretas atsivėrė kaip durys, ir Haris su 
Neviliu įlipo pro angą. 

Grifų Gūžtos bendrasis kambarys buvo jaukus kaip visada - apvalia- 
me bokšte, pilnas minkštutėlių išklerusių krėslų ir sukiužusių senų sta- 
lų. Židinyje linksmai spragėjo malkos, keli mokiniai, prieš išeidami į ben- 
drabutį, šildėsi rankas. Kitoje kambario pusėje Fredis ir Džordžas Vizliai 
kažką kabino skelbimų lentoje. Haris pamojo jiems labos nakties ir pasu- 
ko tiesiai prie durų į berniukų miegamuosius. Kol kas šnekėtis nebuvo 
nusiteikęs. Nevilis nusekė iš paskos. 

Dinas Tomas ir Semas Finiganas miegamąjį buvo pasiekę pirmi ir jau 
klijavo ant sienos prie savo lovų plakatus ir fotografijas. Kai Haris atida- 

rė duris, jie kalbėjosi, bet jį pamatę nutilo. Haris įtarė, kad bus jį apšnekė- 
ję, bet paskui pamanė, ar tik neprasideda paranoja. 

— Labas, - tarstelėjo ir priėjęs atidarė savo lagaminą. 

— Sveikas, Hari, - pasisveikino Dinas, vilkdamasis pižamą. — Kaip atos- 
togos? 

— Neblogai, - tik sumurmėjo Haris, nes atostogų nuotykiams iškloti 
neužtektų nakties, o tam jis neturėjo sveikatos. - O tau? 

— O, geros, - nusijuokė Dinas. - Šiaip ar taip, geresnės už Semo, jis ką 
tik papasakojo. 

— Kas gi atsitiko, Semai? — paklausė Nevilis, atsargiai padėjęs ant spin- 
telės savo Mimbulus mimbletonia. 

Semas atsakė ne iš karto - su perdėtu uolumu taisė ant sienos Kenmer 
Kestrelso kvidičo komandos plakatą. Paskui neatsisukdamas atsakė: 

— Mama norėjo nebeleisti į mokyklą. 

— Kąą? - Haris nustojo rengtis. 

— Norėjo nebeleisti grįžt į Hogvartsą. 

Semas nusigręžė nuo plakato ir, vis dar nežiūrėdamas į Harį, išsitrau- 
kė iš lagamino pižamą. 

— Bet... kodėl? - apstulbo Haris. Žinojo, kad Semo motina - ragana, 
todėl nesuprato, ko ji staiga ėmė elgtis kaip kokie Dursliai. 

Semas atsakė tik susisagstęs pižamą. 

— Na... - atsargiai tarė, - manau, dėl tavęs. 

— Ką tai reiškia? — greit paklausė Haris. 

Širdis tankiai plakė. Rodės, tarsi ant jo griūva siena. 

— Na, - pakartojo Semas, vengdamas Hario žvilgsnio, - ji... aaa... na, 
ne tik dėl tavęs, ir dėl Dumbldoro... 

—Ji tiki „Magijos žiniomis ? - paklausė Haris. - Mano, kad aš esu me- 
lagis, o Dumbldoras - senas kvailys? 

Semas pakėlė akis. 

— Kažkas panašaus. 

Haris nieko nebesakė. Nusviedė burtų lazdelę ant lovos, nusitraukė 
drabužius, piktai įgrūdo į lagaminą ir apsivilko pižama. Jam jau perbo- 

do; perbodo būti žmogumi, į kurį visi spokso ir kurį nuolatos apkalba. Jei 
nors vienas žinotų, jei nors vienas bent numanytų, ką reiškia būti tuo, 
kuriam visa tai atsitiko... Ponia Finigan neturi jokio supratimo, kvaila 
moteriškė, įtūžęs pamanė Haris. 

Jis įlipo į lovą ir jau buvo beužtraukiąs užuolaidas, kai Semas tarė: 

— Klausyk... Kas iš tikrųjų buvo tą vakarą, kai... Na, supranti... kai 
Sedrikas Digoris ir visa kita? 

Semas kalbėjo ir bailiai, ir nekantriai. Dinas pasilenkęs iš lagamino 
traukė šlepetę, bet staiga keistai sustingo, ir Haris suprato, jog jis ištem- 
pęs ausis klausosi. 

— Kam tu mane klausi? - atkirto Haris. - Pasiskaityk „Magijos Žinias“, 
kaip tavo motina, ir pakaks. Viską sužinosi. 

— Nekliudyk mano motinos, - subjuro Semas. 

— Kliudysiu kiekvieną, kas pavadins mane melagiu, - pasakė Haris. 

— Nedrįsk su manim taip kalbėti! 

— Kalbėsiu su tavim, kaip man patinka, - tarė Haris, staiga taip įniršęs, 
kad stvėrė nuo staliuko lazdelę. - Jeigu nenori būti su manimi viename 
miegamajame, eik pas Makgonagal ir paprašyk, kad tave perkeltų. Nors 
mamytė nusiramins... 

— Nepainiok mano motinos, Poteri! 

— Kas čia darosi? 

Tarpduryje pasirodė Ronis. Jis pamatė Harį, klūpantį lovoje su lazde- 
le, nukreipta į Semą, ir Semą, sugniaužusį kumščius. 

— Jis įžeidinėja mano motiną! - šūktelėjo Semas. 

— Ką? Negali būti, kad Haris... Mes matėme tavo motiną, ji mums 
patiko... 

— Tada ji dar netikėjo kiekvienu sumautu žodžiu, kurį tik „Magijos 
žinios“ parašo apie mane! - visa gerkle suriko Haris. 

— Ooo, - suvokė Ronis, ir jo strazdanotas veidas apniuko. - Ką gi... 

- Žinai, ką? - širdijosi Semas. - Gerai jis sako, aš nebenoriu būti su juo 
viename kambaryje, jis išprotėjęs. 

— Negali būti nė kalbos, Semai, - tarė Ronis. Jo ausys pamažu raudo — 
visad pavojingas ženklas. 

— Sakai, nė kalbos? - šaukė Semas, priešingai nei Ronis, baldamas. — 
Gal tu tiki visom tom nesąmonėm, kurių jis priskiedė apie Pats Žinai Ką, 
gal tiki, kad jis kalba tiesą? 

— Taip, tikiu! - piktai atsakė Ronis. 

— Vadinasi, ir tu išprotėjęs, - su panieka metė Semas. 

— Taip? Deja, bičiuli, aš dar esu ir prefektas, - bedė sau pirštu krūtinėn 
Ronis. - Taigi jei nenori arešto, prilaikyk liežuvį! 

Valandėlę atrodė, jog Semas pasiryžęs atkentėti areštą, kad galėtų iš- 
dėti viską, ką mano, bet paskui niekinamai purkštelėjo, apsisuko, griuvo 
lovon ir taip smarkiai trūktelėjo užuolaidas, kad tos nuplyšo ir liko gulėti 
ant grindų. Ronis dėbtelėjo į Semą, pažvelgė į Diną ir Nevilį. 

— Ar dar kieno nors tėvams nepatinka Haris? - grėsmingai paklausė. 

- Mano tėvai - Žiobarai, drauguži, - gūžtelėjo Dinas. - Jie nieko ne- 
žino apie jokias mirtis Hogvartse, nes nesu toks kvailas, kad jiems sa- 
kyčiau. 

— Tu nepažįsti mano motinos, ji bet ką iš bet ko ištrauktų! - atkirto 
Semas. - Beje, tavo tėvai negauna „Magijos žinių. Jie nežino, kad mūsų 
direktorius išmestas iš Vizengamoto ir Tarptautinės burtininkų sąjungos, 
nes jam jau galvoje trūksta... 

— Senelė sako, kad niekų kalba, - sucypė Nevilis. - Ji sako, kad ne 
Dumbldorui, o „Magijos žinioms“ protelis maišosi. Ji atsisakė prenume- 
ratos. Mes tikime Hariu, - paprastai tarė Nevilis. Jis atsigulė, apsiklojo iki 
smakro ir spoksojo į Semą kaip pelėdžiukas. - Senelė visad sakė, kad 
Patys Žinote Kas kada nors vis tiek sugrįš. Dar sako, kad jei Dumbldoras 
kalba, kad jis grįžo, vadinasi, grįžo. 

Harį užplūdo dėkingumas Neviliui. Kiti tylėjo. Semas išsitraukė laz- 
delę, švyst grąžino užuolaidas ir dingo už jų. Dinas įlipo lovon, apsivertė 
ant šono ir tylėjo. Nevilis, matyt, irgi nebeturėdamas ko pridurti, meiliai 
žvelgė į savo kaktusą, nušviestą mėnesienos. 

Haris gulėjo tyliai, šalia brazdėjo Ronis, tvarkydamasis daiktus. Jį su- 
krėtė ginčas su Semu, kurį visada taip mėgo. Kiek dar draugų pasakys, 
kad jis melagis arba kuoktelėjęs? 

Ar ir Dumbldoras panašiai kentėjo visą vasarą, kai iš pradžių Vizen- 
gamotas, paskui ir Tarptautinė burtininkų sąjunga jį pašalino iš savo gre- 
tų? Galbūt jis pyko ant Hario, todėl kelis mėnesius su juo nesusisiekė? 
Tačiau juk jie abu į šitai įsipainioję: Dumbldoras Hariu patikėjo, paskelbė 
jo nupasakotus įvykius visai mokyklai, o paskui —ir platesnei burtininkų 
bendruomenei. Kas mano, jog Haris - melagis, tą patį turi manyti ir apie 
Dumbldorą. Arba kad Dumbldoras sukvailėjo... 

Ateis laikas, ir jie supras, kad mes neklydome, nelaimingas mąstė Ha- 
ris. Ronis užpūtė paskutinę žvakę ir atsigulė. Tačiau neaišku, kiek dar 
reikės ištverti panašių į Semo užsipuolimų, kol tas laikas ateis. 


DVYLIKTAS SKYRIUS 


Profesorė Ambridž 


Semas rytą žaibiškai apsirengė ir dingo Hariui net nespėjus užsimauti 
puskojinių. 

— Gal jis bijo, kad per ilgai būdamas su manimi viename kambaryje 
užsikrės pamišimu? - garsiai paklausė Haris, kai pro duris švystelėjo Se- 
mo apsiausto skvernai. 

— Nesuk sau galvos, Hari, - suburbėjo Dinas, užsimesdamas kupri- 
nę.- Jis tiesiog... 

Tačiau Dinas, regis, nesugebėjo pasakyti, koks tasai Semas, ir nesma- 
giai patylėjęs išėjo. 

Nevilio su Roniu išraiška sakyte sakė: „Jo bėda, ne tavo, bet Hariui 
nuo to nebuvo geriau. Kiek dar jam reikės tai kęsti? 

— Kas yra? — paklausė Hermiona po penkių minučių pasivijusi juos 
bendrajame kambaryje, kai visi trys patraukė pusryčiauti. - Atrodai vi- 
siškai... Tik to betrūko! 

Ji žiūrėjo į skelbimų lentą, kur pasirodė naujas skelbimas. 


GALONAI GALEONŲ! 
Kišenpinigiai nebeatitinka tavo išlaidų? 
Nori užsidirbti aukselio? 
Kreipkis į Fredį ir Džordžą Vizlius Grifų Gūžtos bendrajame kambaryje, 
ir gausi lengvo, visai neskausmingo darbo dirbti ne visą dieną. 
(Apgailestaujame, kad visas darbas atliekamas prašytojo rizika.) 

— Nebėra žodžių, - piktai tarė Hermiona, nukabindama skelbimą, ku- 
rį Fredis su Džordžu buvo prikabinę ant plakato, pranešančio apie 
pirmą savaitgalį Kiauliasodyje spalio mėnesį. - Reikia su jais pakal- 
bėti, Roni. 

— O kam? - aiškiai sunerimo Ronis. 

— Nes esame prefektai! - karščiavosi Hermiona, išlipdama su Roniu 
pro portreto angą. - Mūsų pareiga sustabdyti panašų dalyką! 

Ronis nieko nesakė. Iš jo rūškano veido Haris suprato, kad mintis 
Fredžiui ir Džordžui neleisti užsiimti tuo, kas jiems patinka, nėmaž jo 
nevilioja. 

— Kas tau yra, Hari? - vėl paklausė Hermiona, kai jie lipo žemyn laip- 
tais, kurių siena buvo nukabinta senų raganų ir burtininkų portretais, — 
visi jie gyvai šnekėjosi, tad į juos nė nedirstelėjo. - Kažko labai piktas. 

- Semas įsitikinęs, kad Haris meluoja apie Pati Žinai Ką, - atsakė Ro- 
nis, Hariui tylint. 

Nors Haris tikėjosi, kad Hermiona pasipiktins, ji tik atsiduso. 

— Ką gi, Levanda irgi taip mano, - liūdnai tarė. 

— Draugiškai paplepėjai su ja, esu ar nesu melagis ir garbėtroška - gar- 
siai išpoškino Haris. 

— Ne, - ramiai atsakė Hermiona. - Jei nori žinoti, liepiau jai užčiaupti 
savo riebią srėbtuvę. Ir būtų labai malonu, Hari, jeigu nustotum mus 
puolęs, nes jeigu kartais dar nepastebėjai, mudu su Roniu tavo pusėje. 

Trumpa tyla. 

— Atsiprašau, - tyliai burbtelėjo Haris. 

— Nieko tokio, - oriai tarė Hermiona. Ir papurtė galvą. - Neprisimeni, 
ką Dumbldoras sakė pavasarį per mokslo metų pabaigos puotą? 

Haris su Roniu pastatė akis, ir Hermiona vėl atsiduso. 

- Apie Patys Žinote Ką. Sakė, kad „jo sugebėjimas skleisti priešiškumą 
ir nesantaiką nepaprastas. Jį įveikti galime tik rodydami ne mažesnį drau- 
giškumą ir pasitikėjimą... | 

— Kaip tu prisimeni tokius dalykus? - susižavėjęs paklausė Ronis. 

— Aš klausausi, Roni, - atžarokai pasakė Hermiona. 

— Aš irgi, bet neįstengčiau pakartoti... 

— Noriu pasakyti, - garsiai kalbėjo Hermiona, - jog Dumbldoras kaip 
tik tai ir turėjo galvoje. Dar tik du mėnesiai, kai grįžo Patys Žinote Kas, o 
mes jau pešamės. Ir Paskirstymo kepurė perspėjo dėl to paties: būkit vie- 
ningi, draugiški... 

— Haris teisingai vakar sakė, - atkirto Ronis. - Jeigu tai reiškia, kad 
mes turime draugauti su Klastūnynu - labai ačiū. 

— O aš manau, labai gaila, kad nebandome nors kiek sustiprinti kole- 
džų ryšių, - atšovė Hermiona. 

Jie nulipo į vestibiulį. Ten ėjo būrys ketvirtakursių varnanagių; išvydę 
Harį, susispietė glaudžiau, tarsi bijodami, kad jis jų neužpultų. 

— Taip, tikrai turime pasistengti ir susidraugauti su štai tokiais, - kan- 
džiai tarė Haris. 

Paskui varnanagius jie įžengė į didžiąją salę. Visų akys nejučia nu- 
krypo į mokytojų stalą. Profesorė Kiautena Liurbė plepėjo su profesore 
Kairiaranke, dėstančia astronomiją, Hagrido ir vėl nė kvapo. Stebuk- 
lingosios lubos atspindėjo Hario nuotaiką: jas dengė liūdni, pilki lie- 
taus debesys. 

— Dumbldoras net neužsiminė, kiek laiko šita Kiautena mus mokys, — 
pasiskundė Haris, kai visi ėjo prie Grifų Gūžtos stalo. 

— Galbūt... - mąsliai tarstelėjo Hermiona. 

— Kas? - vienu balsu paklausė Haris ir Ronis. 

— Galbūt jis nenorėjo atkreipti dėmesio, kad Hagrido nėra. 

— Kaip suprasti = „nenorėjo atkreipti dėmesio ? - nusišypsojo Ronis. — 
Kaip mes galėjome nepastebėti? 

Nespėjus Hermionai atsakyti, prie Hario prilėkė aukšta juodaodė mer- 
gaitė ilgais į kasytes supintais plaukais. 

— Labas, Andželina. 

— Labas, - žvaliai tarė ji, - kaip vasara? - Ir nelaukusi atsakymo pridū- 
rė: — Klausyk, aš paskirta Grifų Gūžtos kvidičo komandos kapitone. 

— Puiku, - išsišiepė Haris. Įtarė, kad Andželinos padrąsinamosios kal- 
bos prieš rungtynes nebus tokio ilgumo kaip Oliverio Medžio, o tai jau 
laimėjimas. 

— Oliveriui išėjus, mums reikia naujo gynėjo. Priėmimas penktadienį 
penktą valandą, noriu, kad būtų visa komanda, gerai? Pažiūrėsime, kaip 
mums tiks naujokas. 

— Gerai, - tarstelėjo Haris. 

Andželina nusišypsojusi nuėjo. 

— Buvau pamiršusi, kad Medžio nebėra, - atsainiai tarė Hermiona. At- 
sisėdusi šalia Ronio, prisitraukė skrebučių lėkštę. - Komandai turbūt ne- 
mažas nuostolis? 

— Turbūt, - atsakė Haris, sėsdamasis priešais ją. - Geras buvo gynėjas... 

— Bet ne pro šalį įlieti šviežio kraujo, tiesa? - pasakė Ronis. 

Pro langus viršuje įplasnojo šimtai pelėdų. Jos skraidė po visą salę, 
išnešiojo laiškus ir siuntinius, pusryčiautojus aptėkšdamos vandens la- 
šeliais - matyt, lauke lijo. Hedviga nepasirodė, tačiau Haris nesistebėjo: 
jam parašyti galėjo tik Sirijus, o per tą parą, kai jis atvyko į Hogvartsą, 
vargu ar atsirado kokių naujienų. Bet Hermiona skubiai patraukė šonan 
apelsinų sultis, nes didelė sušlapusi liepsnotoji pelėda numetė jai murzi- 
ną „Magijos žinių numerį. 

— Kam tu dar prenumeruoji? — piktokai paklausė Haris, prisiminęs Se- 
mą. Hermiona į odinį kapšiuką ant pelėdos kojelės įdėjo varioką, ir pelė- 
da nuskrido. - Šitoks šlamštas... 

— Reikia Žinoti, kas kalbama priešo stovykloje, - niūriai atsakė Her- 
miona, išvyniodama laikraštį ir pasislėpdama už jo. Neišlindo, kol Haris 
su Roniu nebaigė valgyti. 

— Nieko, - pasakė ji ir, vėl susukusi laikraštį, padėjo šalia lėkštės. - Nieko 
nėr nei apie Dumbldorą, nei apie tave ar dar ką nors. 

Profesorė Makgonagal ėjo palei jų stalą dalydama tvarkaraščius. 

— Pažiūrėk, kiek šiandien prikišta! - sudejavo Ronis. - Magijos istori- 
ja, dvi nuodų ir vaistų pamokos, dvi apsigynimo nuo juodosios magi- 

jos... Binsas, Sneipas, Treloni ir toji Ambridž per vieną dieną! Tegul Fre- 
dis su Džordžu paskuba ir užbaigia gaminti tas Pamokų praleidinėjimo 
užkandėles... 

— Ar tik ausys manęs neapgauna? - tarė Fredis, atskubėjęs kartu su 
Džordžu ir įsisprausdamas šalia Hario. - Nejaugi Hogvartso prefektai 
nori praleidinėti pamokas? 

- Žiūrėk, ką šiandien gavome, - suburbėjo Ronis ir pakišo Fredžiui po 
nosim tvarkaraštį. - Tokio baisaus pirmadienio dar neprisimenu. 

— Tikra tiesa, broleli, - pritarė Fredis, peržvelgęs pamokų stulpelį. - Jei 
nori, galiu pigiai parduoti Kraujuojančios nosies chalvos. 

— Kodėl jau pigiai? — kilo įtarimas Roniui. 

— Todėl, kad kraujas bėgs ir bėgs, kol visai susitrauksi, nes dar neturi- 
me priešnuodžio, - paaiškino Džordžas, ragaudamas rūkytos silkės. 

— Į sveikatą, - rūškanas tarė Ronis ir įsikišo tvarkaraštį kišenėn. - Ver- 
čiau eisiu į pamokas. 

— O dėl Pamokų praleidinėjimo užkandėlių... - prabilo Hermiona, 
įsmeigdama į brolius priekabų žvilgsnį. - Grifų Gūžtos bendrajame kam- 
baryje negalima kabinti skelbimų, ieškančių jums bandytojų. 

— Kas taip sako? - apstulbo Džordžas. 

— Aš sakau, - tarė Hermiona. - Ir Ronis. 

— Manęs nepainiok, - skubiai išsigynė Ronis. 

Hermiona perleido jį piktom akim. Fredis su Džordžu sukikeno. 

— Tuoj kitaip uždainuosi, Hermiona, - pasakė Fredis, storai sviestu tep- 
damasis karštą bandelę. - Esi penktame kurse, taigi labai greitai maldau- 
si mūsų užkandėlių. 

— Ir kodėl gi penktame kurse man turi prisireikti jūsų užkandėlių? — 
paklausė Hermiona. 

— Penktame kurse VML, - atsakė Džordžas: 

— Na, ir kas? 

— Taigi ant nosies egzaminai, ar ne? Galiu prižadėti, jog nosis kaipmat 
nuknabs, - patenkintas tarė Fredis. 

— Pusei mūsų kurso nervai neišlaikė prieš egzaminus, - laimingas pa- 
sakojo Džordžas. - Ašaros, isterija... Patricija Stimpson nuolat alpdavo... 
— Prisimeni, Kenetą Taulerį visą votimis išpylė? - svajingai tarė Fredis. 

— Tik todėl, kad tujam pripylei į pižamą bulbadokso miltelių, - atšovė 
Džordžas. 

Žmogus. 

— Na, vis tiek penktas kursas siaubingas, - nutarė Džordžas. - Aišku, 
jeigu tau rūpi egzaminų pažymiai. Mudu su Fredžiu kažkaip sugebėjom 
išsilaikyti balne. 

— Aha... Atrodo, abu išlaikėte po tris egzaminus? - paklausė Ronis. 

— Aha, - nerūpestingai atsakė Fredis. - Bet mes jaučiame, kad mūsų 
ateitis nesusijusi su akademine veikla. 

— Labai rimtai svarstėme, ar išvis grįžti į mokyklą ir baigti septintą kur- 
są, - linksmai dėstė Džordžas, - kai jau turime... 

Jis nutilo sugavęs perspėjamą Hario žvilgsnį. Haris suprato, kad jis 
jau norėjo užsiminti apie jo dovanotą Burtų trikovės turnyro prizą. 

— Kai jau esame išlaikę Vidutinio magijos lygio egzaminus, - skubiai 
paaiškino Džordžas. - Suprantat, ar mums tikrai labai jau reikia tų 
VSMT, Velniškai sunkių magijos testų? Bet vargu ar mama leistų išeiti 
nebaigus mokyklos, ypač kai Persis pasirodė esąs didžiausias pasaulyje 
šunsnukis. 

— Tačiau paskutiniais mokslo metais neketiname leisti laiko veltui, - 
pažadėjo Fredis ir patenkintas apžvelgė didžiąją salę. - Šiek tiek patyri- 
nėsime rinką, išsiaiškinsime, ko vidutinis Hogvartso moksleivis iš tiesų 
nori iš juokų krautuvės, išnagrinėsime tyrimo rezultatus ir tada imsime 
tiekti paklausą turinčius produktus. 

— O kurgi gausite aukso tokiai parduotuvei atidaryti? - suabejojo Her- 
miona. - Juk šitiek reikės medžiagų ir įrangos. Ir patalpų, be abejonės... 


w-- oe 


tę, pasilenkė jos paimti. Išgirdo, kaip Fredis sako: 


197 


HakRis POTERIS 


— Hermiona, nereikia klausti, tada mums nereikės meluoti. Čiuožiam, 
Džordžai, jeigu anksti nueisim, prieš herbalogiją gal dar pavyks parduo- 
ti keletą Pailginamųjų ausų. 

Išlindęs iš po stalo, Haris pamatė, kad Fredis su Džordžu nueina neš- 
damiesi po šūsnį skrebučių. 

— Ką tai galėjo reikšti? — stebėjosi Hermiona, žiūrėdama čia į Harį, čia 
į Ronį. - „Nereikia klausti ... Nejau jis norėjo pasakyti, kad jie jau turi 
aukso ir gali atidaryti parduotuvę? 

- Žinai, aš irgi visą laiką galvoju, - suraukė kaktą Ronis. - Šią vasarą jie 
man nupirko išeiginius drabužius. Nesuprantu, iš kur gavo galeonų... 

Haris nutarė, jog'pats laikas vairuoti pokalbį toliau nuo tų pavojingų 
vandenų. 

— Tikrai manot, kad šitie metai bus baisiai sunkūs? Dėl tų egzaminų? 

— Otaip, - atsakė Ronis. - Turi būti, ar ne? VML labai svarbūs, nuo to, 
kaip juos išlaikysi, priklausys, kokį darbą gausi ir panašiai. Be to, Bilas 
sakė, šiemet vyks profesinis konsultavimas. Kad galėtum pasirinkti kitų 
metų VSMT 

— Ar jau žinot, ką norėtumėt veikti baigę Hogvartsą? - paklausė Ha- 
ris, kai išėję iš salės jie patraukė į magijos istorijos kabinetą. 

— Nelabai, - atsakė Ronis. - Nebent... 

Jis lyg, ir susigėdo. 

— Ką nebent? - neatstojo Haris. 

— Na, būtų šaunu dirbti Auroru, - atsainiai tarė Ronis. 

— O, taip, - karštai pritarė Haris. 

— Betjie, taip sakant, elitas, - kalbėjo Ronis. - Reikia būti labai gabiam. 
O tu, Hermiona? 

— Nežinau, - atsakė ji. - Turbūt norėčiau dirbti ką nors labai prasminga. 

- Aurorų darbas ir yra prasmingas! - sušuko Haris. 

— Taip, žinoma, tačiau prasmingas ne tik jų darbas, - susimąsčiusi tarė 
Hermiona. - 5uprantate, jeigu galėčiau išplėsti Elfų gerovės gynimo drau- 
gijos veiklą... 

Haris ir Ronis stengėsi nežiūrėti kits kitam į akis. 

Magijos istorija, visų nuomone, buvo nuobodžiausias dalykas, sugal- 
votas magijos pasaulyje. Profesoriaus Binso, mokytojo vaiduoklio, mie- 
guistas sniaukrojamas balselis galėdavo garantuotai užmigdyti per de- 
šimt minučių, šiltu oru - per penkias. Jo pamokos buvo visada vienodos, 
temą jis išbambėdavo nesustodamas, o mokiniai rašydavosi, tiksliau, pa- 
dėrusiomis akimis stebeilydavo į tolį. Kol kas Haris su Roniu šiaip ne taip 
išlaikydavo jo egzaminus tik iš Hermionos užrašų. Ji viena, regis, atsi- 
spirdavo migdomajai Binso balso galiai. 

Šiandien jie atkentėjo pusantros valandos dudenimo apie milžinų ka- 
rus. Po dešimties minučių Hariui dingtelėjo neaiški mintis, kad kito mo- 
kytojo rankose ši tema gal būtų visai nieko, tada smegenys išsijungė ir jis 
likusias valandą dvidešimt minučių pergamento kampe su Roniu žaidė 
„kartuves , Hermionai piktai tramdant juos žvilgsniu. 

— Kas būtų, - šaltai paklausė Hermiona, kai jie per pertrauką išėjo į 
koridorių (Binsas išnyko per klasės lentą), - jeigu šiemet nebeduosiu jums 
užrašų? 

— Neišlaikysime VML, - atsakė Ronis. - Jeigu nori, Hermiona, kad ta- 
vo sąžinę slėgtų toks dalykas... 

— Būtų jums gera pamoka, - atkirto ji. - Jūs net nebandote jo klausy- 
tis, tiesa? 

— Darir kaip bandom, - gynėsi Ronis. - Mes tik neturime tavo smege- 
nų, tavo atminties ir tavo mokėjimo susikaupti. Tiesiog esi protingesnė 
už mus. Argi gražu mums tai priminti? 

— Oi, neskieskit, — tarė Hermiona, bet atrodė šiek tiek pamaloninta. Jie 
išėjo į šlapią kiemą. 

Krito dulksna, tad mokiniai, būreliais susispietę aplink kiemą, atrodė 
tarsi neryškiais kraštais. Haris, Ronis ir Hermiona pasirinko nuošalią vie- 
telę po varvančiu balkonų; gindamiesi nuo atšiauraus rugsėjo vėjo, pa- 
sistatė apykakles ir ėmė kalbėti apie Sneipą - ką gi jiems užtaisys per 
pirmą tais metais pamoką? Jau nutarė: užduos ką nors baisiai sunkaus, 

kad jie susimautų po dviejų mėnesių atostogų, kai staiga iš už kertės 
išlindo... Čo Čang, kas gi daugiau? 

— Labas, Hari! 

Ji buvo viena. Tiesiog nuostabu, nes ją paprastai supdavo kikenančių 
mergaičių pulkas. Haris prisiminė, kiek andai prisikankino, kol pagavo 
ją vieną ir pakvietė į Kalėdų balių. 

— Labas, - užraudo Haris. Šįkart bent jau nesi apsibjaurojęs Smirdasultė- 
mis, pamanė. Matyt, ir Čo panašiai atrodė. 

— Vadinasi, nusivalei? 

— Aha, - mėgino nusišypsoti Haris, tarsi anas susitikimas būtų buvęs 
džiugus, o ne beviltiškas. - Tai kaip atostogavai? 

Vos ištaręs pasigailėjo: Sedrikas buvo Čo draugas, jo mirtis tikriausiai 
aptemdė jai atostogas ne mažiau negu jam. Jos veidas sustingo, bet ji 
atsakė: 

— Ai, visai nieko... 

— Ar čia „Tornado ženkliukas? - staiga paklausė Ronis, rodydamas į 
Čo apsiaustą, kur buvo prisegtas žydras ženkliukas su dviguba auksine 
I. - Nejaugi juos remi? 

— Taip. 

— Ar visada buvai jų sirgalė, ar tik dabar, kai jie laimi lygoje? - dar 
paklausė Ronis, kaip Hariui pasirodė, visai be reikalo griežtu balsu. 

— Nuo šešerių metų, - šaltai atsakė Čo. - Na, iki, Hari. 

Ji nuėjo. Hermiona palaukė, kol Čo nutolo, ir atsisuko į Ronį. 

— Koks tu netaktiškas! 

— Ką? Aš tik paklausiau, ar... 

— Nejau nematei, kad ji norėjo pasikalbėti su Hariu? 

— Ar aš neleidau? 

— Kurių galų užsipuolei ją dėl tos kvidičo komandos? 

- Užsipuoliau? Visai ne užsipuoliau, o tik... 

— Kas kam darbo, jeigu jai patinka „Tornadas“? 

— Oi, nereikia, visi, kurie nešioja tokius ženkliukus, juos nusipirko tik 
praeitą sezoną... 

— Ir kas iš to? 

— Ogi tai, kad jie nėra tikri sirgaliai, tik dabar įšoko į traukinį... 

— Skambutis, - negyvu balsu pranešė Haris, nes tie taip garsiai ginči- 
josi, kad neišgirdo. Visą kelią į Sneipo požemį jie taip ir nenustojo rietis, 
taigi Haris turėjo laiko pamąstyti. Per tuos Nevilį ir Ronį bus labai gerai, 
jeigu nors dvi minutes galės šnektelėti su Čo taip, kad paskui nesinorėtų 
emigruoti. 

Ir vis dėlto, pamanė stovėdamas eilėje prie Sneipo kabineto durų, 
ji juk pati pas jį atėjo, ar ne? Ji buvo Sedriko mergaitė, taigi galėjo 
pradėt jo nekęsti, kam jis gyvas baigė Burtų trikovės turnyrą, o Sedri- 
kas Žuvo, tačiau kalba su juo visai draugiškai ir neatrodo, kad laiko jį 
bepročiu ar melagiu, ar kaip nors atsakingu dėl Sedriko mirties... Taip, 
tikrai pati atėjo pasikalbėti, per dvi dienas jau antrą kartą. Nuo tos 
minties Hariui pasitaisė ūpas. Net kraupiai sugirgždėjusios Sneipo 
požemio durys nepradūrė mažučio vilties burbulo, išsipūtusio jo krū- 
tinėje. Jis įėjo į kabinetą paskui Ronį su Hermiona ir atsisėdo įprasto- 
je vietoje pačiam gale, nekreipdamas dėmesio į piktus garsus, kuriuos 
skleidė abu jo draugai. 

— Tylos, - šaltai metė Sneipas ir uždarė duris. 

Nebuvo reikalo jos reikalauti: vos tik durys užsivėrė, stojo kapų tyla, 
niekas nė krepšt. Sneipo asmuo garantuodavo visišką tvarką. 

— Prieš pradėdamas šios dienos pamoką, - prabilo Sneipas, žengda- 
mas prie savo stalo ir apžvelgdamas juos visus, - matau reikalą priminti, 
kad birželio mėnesį jūsų laukia svarbus egzaminas, kai turėsite parodyti, 
kaip išmokote taisyti ir naudoti stebuklingus eliksyrus. Nors jūsų kurse 
pilna idiotų, turiu vilties, kad sugebėsite sugraibyti nors „patenkinamai“, 
antraip... pateksit į mano nemalonę. 

Jo žvilgsnis sustojo prie Nevilio, šis žagtelėjo. 

— Po šių mokslo metų daug jūsų nebesimokys pas mane, - kalbėjo Snei- 
pas. - Į savo VSMT eliksyrų seminarą priimsiu tik pačius geriausius, tai- 
gi su kai kuriais tikrai atsisveikinsiu. 

Jis pažvelgė į Harį suspausdamas lūpas. Haris atlaikė jo žvilgsnį savo- 
tiškai patenkintas, kad po penkto kurso galės nebelankyti nuodų ir vais- 
tų pamokų. 

— Bet iki tos laimingos atsisveikinimo akimirkos, - tyliai tarė Sneipas, — 
turime dar visus mokslo metus. Taigi laikysite ar nelaikysite VSMT, vi- 
siems patariu stengtis išlaikyti aukštą lygį, kurio paprastai tikiuosi iš sa- 
vo VML moksleivių. 

Šiandien taisysime eliksyrą, dažnai pasitaikantį per VML egzaminus, - 
Ramybės gėralą, kuris mažina susirūpinimą ir jaudulį. Įspėju: jei būsite 
atgrubnagiai ir netiksliai pridėsite medžiagų, eliksyro išgėręs žmogus gali 
užmigti nepabundamu miegu, taigi gerai žiūrėkit, ką darot. - Hario kai- 
rėje Hermiona buvo įsikūnijęs dėmesys. - Medžiagos ir gaminimo bū- 
das surašyti lentoje. - Sneipas mostelėjo lazdele, ir jie ten atsirado. - Vis- 
ką, ko reikia, rasite spintoje, - vėl mostelėjo jis lazdele, ir spinta atsida- 
rė. - Turite pusantros valandos. Pradėkit. 

Lygiai kaip Haris, Ronis ir Hermiona buvo numatę, Sneipas vargu ar 
būtų galėjęs sugalvoti sunkesnio, klastingesnio eliksyro. Sudedamosios 
dalys turi būti pilamos į katilą griežta tvarka ir be galo tiksliais kiekiais; 
viralą reikia maišyti tiksliai nustatytą skaičių kartų, pirma pagal, paskui 
prieš laikrodžio rodyklę; galiausiai ugnį reikia sumažinti iki tam tikro 
lygio ir palaikyti tiek minučių, kiek nurodyta, tik tada sudėti paskutinę 
medžiagą. 

— Dabar nuo jūsų eliksyro turi kilti lengvučiai sidabriniai garai, - pra- 
nešė Sneipas likus dešimčiai minučių. 

Haris, išpiltas prakaito, beviltiškai apsidairė. Iš jo katilo virto tamsiai 
pilki tumulai, Ronio katilas spjaudė žalias žiežirbas. Semas karštligiškai 
burtų lazdele baksnojo ugnį po katilu, nes ji jau norėjo užgesti. Tačiau 
Hermionos eliksyrą gaubė švelni sidabrinė miglelė; Sneipas praeidamas 
tik dirstelėjo per savo kumpą nosį ir nieko nepasakė, vadinasi, nerado, 
ko prikibti. Deja, prie Hario Sneipas sustojo ir pažvelgė žemyn baisingai 
išsišiepęs. 

— Poteri, kas tai turėtų būti? 

Klastuoliai kabineto priekyje džiugiai pakėlė galvas: jie mėgo klausy- 
tis, kaip Sneipas koneveikia Harį. 

— Ramybės gėralas, - nesmagiai atsakė Haris. 

— Sakyk, Poteri, ar moki skaityti? 

Drakas Smirdžius nusijuokė. 

— Taip, moku, - atsakė Haris, sugniauždamas lazdelę. 

— Perskaityk man, Poteri, trečią instrukcijos eilutę. 

Haris prisimerkęs įsižiūrėjo į lentą; nelengva buvo ką nors įskaityti 
per visokiausių spalvų garus. 

— „Įdėti sumalto mėnulio akmens, tris kartus pamaišyti prieš laikro- 
džio rodyklę, septynias minutes pavirinti ant lėtos ugnies ir įlašinti du 
lašus čemerių sirupo 

Jam apmirė širdis. Jis neįlašino čemerių, o iškart perėjo prie ketvirtos 
eilutės, pavirinęs viralą septynias minutes. 

— Ar viską padarei, Poteri, ką liepia trečia eilutė? 

— Ne, - vos girdimai atsakė Haris. 

— Prašau? 

— Ne, - garsiau pakartojo Haris. - Pamiršau įlašinti čemerių. 

— Žinau, kad pamiršai, Poteri, todėl šita pliurzė visiškai niekam netin- 
ka. Evanesco. 

Viralas išnyko, Haris liko kvailai stovėti prie tuščio katilo. 

— Tie, kurie sugebėjote perskaityti instrukciją, pripilkite po butelį savo 
eliksyro, aiškiai užrašykite etiketėje pavardę ir padėkite ant mano stalo 
patikrinti. Namų darbas - dvylika colių pergamento apie mėnulio ak- 
mens savybes ir panaudojimą eliksyrų gamybai, įteikti ketvirtadienį. 

Kol visi pylė butelius, Haris niršdamas krovėsi daiktus. Jo eliksyras 
buvo ne blogesnis už Ronio - tas dabar dvokė supuvusiais kiaušiniais. 
Arba Nevilio —jo viralas buvo ką tik sumaišyto cemento tirštumo, turės jį 
grandyti iš katilo. Tačiau tik jis, Haris, už dienos darbą gauna nulį. Jis 
įgrūdo lazdelę į kuprinę ir sudribo ant suolo žiūrėdamas, kaip visi Žy- 

giuoja prie Sneipo stalo nešini užkištais buteliais. Suskambėjus skambu- 
čiui, Haris pirmas nėrė iš kabineto. Ronis ir Hermiona, atėję į didžiąją 
salę, jį jau rado pietaujant. Lubos buvo dar labiau apniukusios. Aukštuo- 
sius langus plakė lietus. 

— Tikrai neteisinga, - guodė Harį Hermiona, kraudamasi bulvių apke- 
po su mėsa. - Tavo eliksyras nebuvo toks blogas kaip Gylio. Kai pripylė į 
butelį, butelis sprogo, užsidegė drabužiai. 

— Ko norėt? Kada gi Sneipas buvo man teisingas? - Haris niauriai dėb- 
sojo į savo lėkštę. 

Niekas jam neatsakė: visi trys žinojo, kad Sneipas ir Haris - nesutai- 
komi priešąis nuo pat pirmos Hario dienos Hogvartse. 

— Aš tikrai maniau, kad šiemet bus geresnis, - nusivylusiu balsu tarė 
Hermiona. - Suprantate... - Ji budriai apsidairė. Jiems iš šonų buvo po 
kelias tuščias kėdes, pro stalą niekas nėjo. - Dabar, kai priklauso Brolijai 
ir panašiai. 

— Musmirė lieka musmire, - pažėrė išminties Ronis. - Žinokit, visad 
maniau, kad Dumbldorui galvoj negerai, jei pasitiki Sneipu. Kur įrody- 
mai, jog jis tikrai nustojo dirbti Patys Žinote Kam? 

— Manau, Dumbldoras turi pakankamai įrodymų, nors tau jų nesako, 
Roni, - suniekino jį Hermiona. 

— Oi, užsičiaupsit jūs ar ne? - nebeištvėrė Haris. Ronis kaip tik jau vėl 
žiojosi atsikirsti. Abu su Hermiona nutilo pikti ir įsižeidę. - Nejau nega- 
lite liautis? Baigiu išprotėti nuo jūsų rietenų. - Pastūmęs apkepo lėkštę, 
jis užsimetė kuprinę ir paliko juos sėdėti. 

Haris bėgte užbėgo marmuro laiptais. Priešais mokiniai skubėjo pie- 
tauti. Jis tebevirė pykčiu, bet, prisiminęs apstulbusius Ronio ir Hermio- 
nos veidus, pajuto pasitenkinimą. Taip jiems ir reikia, pamanė, ko negali 
apstoti... amžinai niaujasi... bet ką gali iš proto išvaryti... 

Jis praėjo pro didelį riterio sero Kadogeno portretą laiptų aikštelėje. 
Seras Kadogenas išsitraukė kardą ir įniršęs užsimojo ant Hario, tačiau 
tas net neatsisuko. 

— Atgal, nususęs šunie! Sustok ir kaukis! - dusliai rėkė seras Kadoge- 
nas iš po antveidžio, bet Haris drožė savo keliu, o kai riteris, vydamasis 
ji, pamėgino įlįsti į gretimą paveikslą, jį praginė jo gyventojas - didžiulis 
piktas vilkšunis. 

Iki pietų pertraukos galo Haris vienas prasėdėjo po liuku Šiauriniame 
bokšte. Todėl, skambučiui nuskambėjus, pirmas užlipo sidabro kopėčio- 
mis į Sibilės Treloni kabinetą. 

Po nuodų ir vaistų ateities būrimas Hariui buvo dar vienas nemėgsta- 
miausias dalykas - visų pirma todėl, kad profesorė Treloni kas kelias pa- 
mokas vis išpranašaudavo jam mirtį. Liesutė moterytė, visa apsitūlojusi 
šalikais ir žaižaruojanti karolių ringėmis, Hariui priminė kažkokį vabzdį, 
mat akys buvo baisiai išdidintos akinių. Kai Haris įžengė į kambarį, ji 
dėliojo ant sukrypusių staliukų, kurių buvo pilnas kabinetas, apšiuru- 
sias oda įrištas knygas. Šviesa, kurią skleidė skarelėmis uždengtos lem- 
pos ir vos rusenantis, kokčiai kvepiantis smilkalais židinys, buvo tokia 
blausi, jog ji, atrodo, nė nepastebėjo, kai jis atsisėdo šešėlyje. Per kelias 
minutes susirinko visi. Pro liuką įkišo galvą Ronis, įdėmiai apsidairė ir 
pamatęs Harį nuėjo tiesiai prie jo, žinoma, tokiu tiesumu, koks buvo įma- 
nomas vinguriuojant tarp staliukų, kėdžių ir putlių putų. 

— Su Hermiona baigėm rietis, - tarė jis, atsisėsdamas šalia Hario. 

— Gerai, - burbtelėjo Haris. 

— Bet Hermiona sako, būtų neblogai, jeigu tu negiežtum apmaudo 
ant mūsų, - pasakė Ronis. 

— Ašir ne... 

— Aš tik pasakau. Bet sutinku su ja. Mes nekalti dėl to, kaip su tavim 
elgiasi Semas ir Sneipas. 

— Aš įr nesakiau, kad... 

— Laba diena, - pasisveikino profesorė Treloni savo ašaringu, mieguistu 
balsu, ir Haris nutilo vėl pajutęs, kaip suirzo ir truputį susigėdo. - Sveiki 
vėl suėję į ateities būrimo pamoką. Be abejonės, per atostogas atidžiai 
sekiau jūsų gyvenimą ir džiaugiuosi matydama, kad visi sveiki ir gyvi 
grįžote į Hogvartsą. Aišku, žinojau, kad šitaip bus. Ant stalų rasite Inigo 

Imago „Sapnų orakulą“. Sapnų aiškinimas - vienas svarbiausių ateities 
spėjimo būdų, kuris tikriausiai bus tikrinamas ir per VML egzaminus. 
Žinoma, nėmaž nemanau, kad egzamino išlaikymas ar neišlaikymas turi 
nors menkiausios svarbos šventajam ateities būrimo menui. Jeigu turite 
aiškiaregystės dovaną, pažymėjimai ir pažymiai mažai ko verti. Tačiau di- 
rektorius nori, kad jūs laikytumėte egzaminą... 

Jos balsas palengva nuslopo, ir niekam neliko jokios abejonės, kad 
profesorė Treloni savo dėstomą dalyką laiko daug aukštesniu už viso- 
kius niekingus egzaminus. 

— Prašom atsiversti įžangą ir pasiskaityti, ką Imagas kalba apie sapnų 
aiškinimą. Tada pasiskirstykite poromis. Pagal „Sapnų orakulą paban- 
dykite išaiškinti vienas kito šios nakties sapnus. Taigi prie darbo. 

Vienintelis geras daiktas, kad ši pamoka buvo nedviguba. Kol baigė 
skaityti įžangą, sapnams aiškinti liko dešimt minučių. Prie gretimo sta- 
liuko sėdintys Dinas su Neviliu ėmė sudėtingai nagrinėti košmarą, ku- 
riame veikė milžiniškos žirklės, užsidėjusios Nevilio senelės geriausią 
skrybėlę. Haris su Roniu tik niūriai susižvelgė. 

— Aš niekad neprisimenu, ką sapnavau, - tarė Ronis. - Tu sakyk savo 
sapną. 

— Bent vieną tikrai prisimeni, - nekantriai atšovė Haris. 

Jis neketino niekam pasakoti savo sapnų. Puikiai žinojo, ką reiškia kas- 
naktinis kapinių slogutis, jam nereikia, kad paaiškintų Ronis ar profeso- 
rė Treloni, ar kvailas „Sapnų orakulas. 

— Na, šiąnakt aš sapnavau, kad žaidžiu kvidičą, - net susiraukęs ban- 
dė prisiminti Ronis: - Kaip manai, ką tai reiškia? 

— Tikriausiai, kad tave praris didžiulis zefyras, ar dar ką nors, - atsakė 
Haris, abejingai sklaidydamas „Sapnų orakulo lapus. Baisus nuobodu- 
mas skaitinėti orakule sapnų nuotrupas. Haris-nė kiek neapsidžiaugė ir 
tada, kai profesorė Treloni namų darbų uždavė visą mėnesį rašyti sapnų 
dienoraštį. Nuskambėjus skambučiui, Haris su Roniu pirmi nulipo že- 
myn kopėčiomis. Ronis garsiai bambėjo: 

— Ar supranti, kiek jau mes turime namų darbų? Binsas uždavė pus- 
antros pėdos ilgio rašinį apie milžinų karus, Sneipas - pėdą apie mėnu- 
lio akmens panaudojimą, o dabar Treloni su savo sapnų dienoraščiu! Iš- 
tiso mėnesio! Fredis ir Džordžas nemelavo apie VML metus, ar ne? Tegul 
tik toji Ambridž dar pamėgina užduoti... 

Apsigynimo nuo juodosios magijos kabinete profesorę Ambridž jie jau 
rado sėdinčią prie stalo. Ji vilkėjo tą patį rausvą megztinį kaip ir per puotą, 
o ant galvos lingavo juodo aksomo kaspinas. Hariui vėl atėjo į galvą di- 
džiulė musė, neatsargiai nutūpusi ant dar didesnės rupūžės. 

Mokiniai rinkosi tyliai, mat profesorė Ambridž dar buvo nežinomas 
dydis, niekas neturėjo supratimo, kokio ji griežtumo. 

— Na, sveiki, - pagaliau prabilo ji visiems susėdus. 

Keletas atsakydami irgi bambtelėjo „laba diena . 

— Ajajai, - pakraipė galvą profesorė Ambridž. - Šitaip negerai, tiesa? 
Noriu, kad gražiai atsakytumėte: „Sveika, profesore Ambridž! Taigi dar 
kartą. Sveiki, mokiniai! 

— Sveika, profesore Ambridž! - sudainavo jie choru. 

— O taip, - nusišypsojo profesorė. - Nelabai sunku, ar ne? Prašom pa- 
sidėti lazdeles ir išsitraukti plunksnas. 

Daugelis niūriai susižvalgė: įsakius pasidėti lazdeles dar niekada nėra 
buvę įdomios pamokos. Haris įkišo lazdelę į kuprinę, išsiėmė plunksną, 
rašalą ir pergamento. Profesorė Ambridž atsidarė rankinę, išsitraukė savo 
lazdelę, neįprastai trumpą, ir kaukštelėjo į lentą. Lentoje atsirado žodžiai: 


Apsigynimas nuo juodosios magijos 
Grįžimas prie pagrindinių principų 


- Atrodo, kad mokėtės šito dalyko gana nenuosekliai ir netolygiai, tie- 
sa? — prabilo profesorė Ambridž, atsisukdama į klasę ir dailiai sunėrusi 
priekyje rankas. - Nuolat keitėsi mokytojai, dauguma jų, regis, nesilaikė 
ministerijos patvirtintos programos, ir tai, deja, baigėsi tuo, kad jūs visiš- 
kai neatitinkate lygio, kurio iš jūsų tikimės VML egzaminų metais. 

Tačiau galite džiaugtis, jog šios problemos bus įveiktos. Šiais moks- 
lo metais eisime rūpestingai sudarytą, teorija paremtą ir ministerijos 
patvirtintą apsigynimo nuo juodosios magijos kursą. Dabar nusirašy- 
kite šitai. 

Ji vėl kaukštelėjo lazdele į lentą. Anas užrašas dingo, atsirado naujas, 
pavadintas „Kurso tikslai . 


1. Suprasti gynybinės magijos veikimo principus. 
2. Išmokti, kaip atpažinti situacijas, kuriose leistina vartoti gynybinę magiją. 
3. Suvokti gynybinės magijos vietą praktinio panaudojimo kontekste. 


Kurį laiką kabinete tiktai skrebėjo plunksnos. Visiems nusirašius tris pro- 
fesorės Ambridž kurso tikslus, ji paklausė: 

— Ar visi turite Vilberto Slunkiaus „Gynybinės magijos teoriją? 

Mokiniai sumurmėjo teigiamai. 

— Manau, vėl pabandysime, - tarė profesorė. - Kai aš ko nors paklau- 
siu, noriu išgirsti atsakymą: „Taip, profesore Ambridž“ arba: „Ne, profe- 
sore Ambridž . Taigi: ar visi turite Vilberto Slunkiaus „Gynybinės magi- 
jos teoriją ? 

— Taip, profesore Ambridž, - atraportavo mokiniai. 

— Tvarka. Noriu, kad atsiverstumėt penktą puslapį ir perskaitytu- 
mėt pirmą skyrių - „Svarbiausi nurodymai pradedantiesiems . Nereiks 
šnekėtis. 

Profesorė Ambridž nuo lentos nuėjo prie stalo ir atsisėdusi įbedė į juos 
savo išvirtusias rupužiškas akis. Haris atsivertė penktą „Gynybinės ma- 
gijos teorijos“ puslapį ir ėmė skaityti. 

Buvo klaikiai nuobodu, beveik kaip klausytis profesoriaus Binso. Jau- 
tė, jog dėmesys sklaidosi, ir netrukus tą pačią eilutę jau skaitė po kelis 
kartus, bet suprato tik pirmus žodžius. Praėjo kelios tylos minutės. Šali- 
mais Ronis išsiblaškęs sukiojo ir sukiojo tarp pirštų plunksną spoksoda- 
mas į vieną tašką puslapyje. Haris pažvelgė dešinėn ir staigiai atsipeikė- 

jo. Hermiona net neatsivertė vadovėlio! Ji žiūrėjo į profesorę Ambridž ir 
kėlė ranką. 

Haris neprisiminė, kad Hermiona kada nors būtų nepaklususi nuro- 
dymui ką nors perskaityti ar apskritai atsispyrusi pagundai atsiversti bet 
kokią po ranka pakliuvusią knygą. Jis klausiamai pažiūrėjo į ją, bet ji leng- 
vai papurtė galvą parodydama, kad neketina atsakinėti į jokius klausi- 
mus, ir toliau spoksojo į profesorę. Ši atkakliai žvelgė kiton pusėn. 

Po valandėlės jau ne vien Haris žiopsojo į Hermioną. Paskirtas per- 
skaityti skyrius buvo toks nykus, kad vis daugiau mokinių mieliau žiūrė- 
joį Hermioną, nebyliai bandančią pagauti profesorės žvilgsnį, negu kan- 
kinosi su „Svarbiausiais nurodymais pradedantiesiems“. 

Kai jau daugiau nei pusė klasės pakėlė galvas nuo vadovėlio, profeso- 
rė Ambridž nutarė, jog ilgiau nebegalima tylėti. 

— Ar norėjai paklausti ko nors apie skyrių, mergaite? - tarė ji Hermio- 
nai, tarsi tik dabar pastebėjusi pakeltą ranką. 

— Ne, ne apie skyrių. 

— Na, dabar mes skaitome, - iškišo savo smailius dantelius Ambridž. — 
Jeigu turi kitų klausimų, pakalbėsime pamokos gale. 

— Aš turiu klausimą apie jūsų kurso tikslus, - tarė Hermiona. 

Profesorė Ambridž kilstelėjo antakius. 

— Tavo vardas? 

— Hermiona Įkyrėlė. 

— Ką gi, panele Ikyrėle, manau, kad kurso tikslai labai aiškūs, jeigu 
gerai į juos įsiskaitai, - pabrėžtinai meiliai pasakė profesorė. 

— Man neaiškūs, - drąsiai tarė Hermiona. - Juose nieko neparašyta 
apie gynybinių kerų naudojimą. 

Stojo tyla; daugelis pasuko galvas į lentą ir susiraukę vėl perskaitė tris 
joje surašytus tikslus. 

— Gynybinių kerų naudojimą? - pakartojo profesorė ir nusišypsojo. — 
Na, panele Įkyrėle, savo kabinete neįsivaizduoju atvejo, kad reikėtų pa- 
naudoti tokius kerus. Nejaugi bijai, kad per pamoką tave kas užpuls? - 

— Ar visai nevartosime magijos? - sušuko Ronis. 

— Per mano pamoką jei mokinys nori ko paklausti, pakelia ranką, 
ponaiti... 

— Vizli, - tarė Ronis, aukštai iškeldamas ranką. 

Profesorė Ambridž, dar plačiau šypsodama, nusisuko nuo jo. Tada pa- 
kėlė ranką Haris ir Hermiona. Profesorės išsprogusios akys valandėlę su- 
stojo prie Hario, bet kreipėsi ji į Hermioną. 

— Na, panele Įkyrėle? Dar kas nors neaišku? 

— Taip. Argi apsigynimo nuo juodosios magijos pamokų esmė nėra 
mokytis gynybinių kerų? 

— Ar panelė Įkyrėlė esi ministerijos parengta ugdymo ekspertė? -— sa- 
vo saldžiuoju balseliu paklausė profesorė. 

— Ne, bet... 

- Tada, manyčiau, negali spręsti, kas sudaro kokio nors mokomojo 
dalyko „esmę“. Mūsų naująją programą parengė daug vyresni ir protin- 
gesni burtininkai. Gynybinius kerus jūs studijuosite saugiu, nepavojin- 
gu būdu... 

— Kokia iš to nauda? - garsiai tarė Haris. - Jeigu būtume užpulti, už- 
tektų... 

— Ranką, Poteri! - išdainavo Ambridž. 

Haris iškėlė visą kumštį. Profesorė Ambridž ir vėl nusisuko nuo jo, 
tačiau dabar pakilo dar kelios rankos. 

— O tu kuo vardu? - paklausė profesorė Diną. 

— Dinas Tomas. 

— Taip, ponaiti Iomai? 

— Juk Haris teisybę sako, ar ne? - tarė Dinas. - Jeigu mus kas užpultų, 
būtų riesta. 

— Kartoju, - kokčiai išsišiepė profesorė Dinui. - Nejaugi tikiesi, kad 
per mano pamoką kas nors užpuls? “ 

— Ne, bet... 

— Nenoriu peikti to, kaip vadovaujama šiai mokyklai, - prašneko pro- 
fesorė, vypsodama plačia burna, - tačiau šito dalyko jus mokė labai ne- 

atsakingi burtininkai, išties baisiai neatsakingi. O ką jau kalbėt, - bjauriai 
sukikeno ji, - kad jie buvo itin pavojingi puskraujai. 

— Jeigu kalbate apie profesorių Lubiną, - piktai įsikišo Dinas, - jis bu- 
vo geriausias, kokį... 

— Ranką, ponaiti Tomai! Kaip jau sakiau - jūs buvote supažindinami 
su kerais, kurie per daug sudėtingi, jūsų amžiui netinkami ir mirtinai 
pavojingi. Jūs buvote tiek prigąsdinti, jog pradėjote tikėti, kad kas antrą 
dieną jus gali pulti Tamsos jėgos... 

— Visai neprigąsdinti, - tarė Hermiona, - mes tik... 

— Panele Hermiona, kur ranka? 

Hermiona pakėlė ranką. Profesorė nusisuko nuo jos. 

— Kiek suprantu, mano pirmtakas ne tik jums rodė neleistinus kerus, 
bet ir bandė juos su jumis. 

— Ir pasirodė esąs maniakas, ar ne? - karštai tarė Dinas. - Tačiau mes 
išmokome nepaprastai daug naujo. 

— Nematau pakeltos rankos, ponaiti Tomai! - pragydo profesorė. - Šiuo 
metu ministerija įsitikinusi, kad teorinių žinių visai pakaks egzaminui 
išlaikyti, o juk, šiaip ar taip, mokykla tam ir yra. O tavo vardas? - pridūrė 
žiūrėdama į Parvatę, ką tik pakėlusią ranką. 

— Parvatė Patil. Bet nejau VML apsigynimo nuo juodosios magijos eg- 
zamine nebus jokios praktinės užduoties? Negi neturėsime parodyti, jog 
tikrai mokame atkerėti ir panašiai? 

- Jeigu būsite gerai įsisavinę teoriją, nematau jokios priežasties, kodėl 
galėtumėt nesugebėti panaudoti kerų saugiomis egzamino sąlygomis, — 
atsainiai tarė profesorė. 

— Prieš tai niekada nebandę? - negalėjo patikėti Parvatė. - Norite pa- 
sakyti, kad pirmą kartą praktiškai imsimės kerų tik per egzaminą? 

— Kartoju - jeigu būsite gerai įsisavinę teoriją... 

— O kokia nauda iš teorijos realiame gyvenime? - paklausė Haris, vėl 
iškėlęs kumštį. 

Profesorė Ambridž pažvelgė į jį. 

- Čia mokykla, ponaiti Poteri, ne realus gyvenimas, - tyliai tarė ji. 

— Vadinasi, neturime rengtis tam, kas mūsų tenai laukia? 

— Jokios baisybės tenai jūsų nelaukia, ponaiti Poteri. 

— Tikrai? - paklausė Haris, užvirdamas visą dieną besitvenkusiu pykčiu. 

— Kas, tavo manymu, gali pulti tokius vaikus kaip tu? - siaubingai sal- 
džiu balsu tarė Ambridž. 

— Hm, nagi pagalvokim, - neva susimąstė Haris. - Galbūt... Valdovas 
Voldemortas? 

Ronis aiktelėjo, Levanda Rudė suspigo, Nevilis nuslydo nuo kėdės. 
Tačiau profesorė Ambridž nė mirkt. Ji spoksojo į Harį niūriai patenkinta. 

— Dešimt taškų iš Grifų Gūžtos, ponaiti Poteri. 

Mokiniai nutilo. Visi žiūrėjo į profesorę arba į Harį. 

— Dabar leiskite paaiškinti vieną dalyką. 

Profesorė Ambridž atsistojo ir atsirėmė į stalą išskėsdama bukus pirštus. 

— Jums buvo sakoma, kad iš mirusiųjų prisikėlė kažkoks juodasis bur- 
tininkas... 

— Jis nebuvo miręs, - piktai pertraukė ją Haris, - tačiau taip, grįžo! 

— Poteri, tu jau atėmei iš savo koledžo dešimt taškų, nenorėk sau di- 
desnės bėdos, - vienu atsikvėpimu išpoškino profesorė. - Kaip minėjau, 
jums buvo sakoma, jog vėl laisvas ir veikia vienas juodasis burtininkas. 
Tai melas. 

— Ne melas! - riktelėjo Haris. — Aš jį mačiau, su juo kovojau! 

— Areštas, Poteri! - pergalingai paskelbė profesorė Ambridž. - Rytoj 
vakare ateini. Penktą valandą. Į mano kabinetą. Kartoju - tai melas. Ma- 
gijos ministerija garantuoja, kad jums negresia pavojaus nuo jokio juo- 
dojo burtininko. Jeigu dar neramu, ateikite pas mane po pamokų. Jei kas 
nors seka pasakas apie atgimusius Tamsos veikėjus, norėčiau žinoti. Aš 
čia esu tam, kad padėčiau. Esu jūsų draugė. O dabar labai prašom toliau 
skaityti. Penktas puslapis, „Svarbiausi nurodymai pradedantiesiems". 

Profesorė Ambridž atsisėdo. Tačiau Haris atsistojo. Visi žiūrėjo i jį — 
Semas ir išsigandęs, ir apstulbęs. 

— Hari, ne! - sušnabždėjo Hermiona, timptelėdama jam už rankovės, 
bet Haris ištraukė ranką. 

— Pagaljus išeitų, kad Sedrikas Digoris pats nugriuvo negyvas? - dre- 
bančiu balsu paklausė Haris. 

Visi vienu matu įkvėpė, mat iš jų niekas, išskyrus Roni ir Hermioną, 
nebuvo girdėjęs iš Hario, kas nutiko tą vakarą, kai Sedrikas žuvo. Jie go- 
džiai dairėsi į Harį 171 Ambridž. Ji dėbsojo į Harį jau be jokio šypsenos 
šešėlio. 

— Sedriko Digorio mirtis buvo nelaimingas atsitikimas, - šaltai pasakė ji. 

— Tai buvo žmogžudystė, - atkirto Haris virpėdamas. Beveik niekam 
nebuvo apie tai kalbėjęs, juolab trisdešimčiai įdėmiai klausančių bendra- 
mokslių. - Voldemortas jį nužudė, ir jūs tai žinote. 

Profesorės Ambridž veidas sustingo. Haris jau pamanė, kad ji ims rėkti. 
Paskui švelniausiu, meiliausiu mergaitišku balseliu pasakė: 

— Ateik čia, ponaiti Poteri. 

Jis atstūmė kėdę, apėjo Ronį su Hermiona ir žengė prie stalo. Jautė, 
kaip visi sulaikė kvapą. Buvo toks piktas, kad neberūpėjo, kas bus. 

Profesorė Ambridž iš rankinės išsitraukė nedidelį rausvo pergamento 
ritinėlį, ištiesino ant stalo, pamirkė į rašalą plunksną ir ėmė skrebenti 
taip užsikniaubusi, kad Haris nematė, ką ji rašo. Visi tylėjo. Po kokios 
minutės ji susuko pergamentą ir palietė lazdele, raštas be jokio pėdsako 
pats užsiklijavo taip, kad niekaip neatklijuosi. 

— Nunešk profesorei Makgonagal, vaike, - tarė profesorė Ambridž, 
įduodama jam pergamentą. 

Jis paėmė be žodžių ir išėjo trenkęs durimis, nė nedirstelėdamas į Ro- 
nį su Hermiona. Greit pasileido koridoriumi suspaudęs saujoj Ambridž 
raštą, bet už kampo įpuolė tiesiai į poltergeistą Akilandą, plačiaburnį žmo- 
gelį, plevenantį ore ir žongliruojantį keliomis rašalinėmis. 

— O, Kvanka Poteris! - sukvakšėjo Akilanda ir išmetė iš rankų dvi ra- 
šalines, ant grindų jos sudužo, aplink patiško rašalas. Haris atšoko nuo 
sienos. 

— Pasitrauk, Akilanda. 

— Ajaj, kvaišeliui kažkas darosi, - krizeno Akilanda, sklęsdamas kori- 
doriumi viršum Hario. - Kas dabar negerai, mielas drauguži Kvanka? 
Girdi balsus? Matai vaizdus? Kalbi, - Akilanda išpūtė didžiulę avietę, — 
kalbomis? 

— Sakiau, ATSTOK! - suriko Haris ir nubėgo žemyn artimiausiais laip- 
tais, bet Akilanda nuslydo turėklais šalia jo. 


Dažnai kai kas sako, kad kvanka baisus, 
Kiti, geresni, mano - tik neramus. 
Akilanda sako, kad jis išprotėjęs. 


— NUTILK! 

Kairėje atsidarė durys, pyktelėjusi išlindo profesorė Makgonagal. 

— Ko čia dabar rėkauji, Poteri? - subarė, o Akilanda linksmai sukvak- 
šėjo ir nuzvimbė sau. - Kodėl ne pamokoje? 

— Man liepta ateiti pas jus, - nesmagiai tarė Haris. 

— Liepta? Kaip suprasti „liepta ? 

Jis atkišo profesorės Ambridž pergamentą. Makgonagal susiraukusi 
paėmė, savo lazdele atklijavo, išvyniojo ir ėmė skaityti. Jos akys po sta- 
čiakampiais akiniais lakstė nuo krašto iki krašto skaitydamos Ambridž 
rašliavą ir sulig kiekviena eilute vis labiau siaurėjo. 

— Užeik, Poteri. 

Jis įėjo paskui ją į kabinetą. Durys savaime užsidarė. 

— Na? - atsisuko profesorė Makgonagal. - Ar tiesa? 

— Kas tiesa? - paklausė Haris daug pikčiau, negu ketino. - Profeso- 
re... - pridūrė, kad būtų mandagiau. 

- Ar tiesa, kad šaukei ant profesorės Ambridž? 

— Taip. 

— Ir išvadinai ją melage? 

— Taip. 


214 


XII + PROFESORĖ AMBRIDŽ 


- Ir sakei, jog Tas, Kurio Nevalia Minėti, sugrįžo? 

— Taip. 

Profesorė Makgonagal pikta atsisėdo prie stalo. Staiga tarė: 

— Imk sausainį, Poteri. 

— Imti... ką? 

— Imk sausainį, - irzliai pakartojo ji, rodydama į languotą skardinę 
ant vienos popierių krūvos. - Ir sėskis. 

Ir seniau buvo vienas kartas, kai Haris, tikėjęsis iš profesorės Makgo- 
nagal pylos, buvo jos paskirtas į kvidičo komandą. Jis šlumštelėjo ant 
kėdės priešais ir atsikando meduolinio tritono jausdamasis toks pat su- 
glumęs ir apstulbintas kaip ir tada. 

Profesorė Makgonagal padėjo Ambridž raštą ir labai rimtai pažvel- 
gė į Harį. 

— Poteri, tau reikia būti atsargesniam. 

Haris nurijo didelį meduolio kąsnį ir išpūtė akis. Jos balsas buvo visai 
ne toks, prie kokio buvo pratęs: ne kietas, aštrus ir griežtas, o tylus, susi- 
rūpinęs ir kažkoks daug Žmogiškesnis nei visada. 

— Nusižengimai per Doloresos Ambridž pamokas tau gali kainuoti 
daug daugiau negu atimti iš koledžo taškai ar areštas. 

- Kąjūs norite... 

— Poteri, kur tavo protas? - su įprastu griežtumu kirto profesorė Mak- 
gonagal. - Juk Žinai, iš kur ji ir kam viską pranešinėja. 

Skambutis paskelbė pamokos pabaigą. Viršuje ir visur aplinkui kaip 
drambliai sutrepsėjo šimtai mokinių. 

— Šičia parašyta, kad ji tau skiria areštą kas vakarą visą savaitę pra- 
dedant nuo rytdienos, - pasakė jam profesorė, vėl žiūrėdama į Amb- 
ridž raštą. 

— Kas vakarą visą savaitę! - pakraupo Haris. - Bet, profesore, ar nega- 
lėtumėt... 

— Ne, negalėčiau, - atšovė Makgonagal. 

— Bet... 

— Ji - tavo mokytoja ir turi visišką teisę skirti tau areštą. Rytoj penktą 
valandą prisistatai pirmą kartą. Ir prisimink: atsargiai su Doloresa 
Ambridž. 

— Bet aš sakiau tiesą! - pasipiktino Haris. - Voldemortas grįžo, jūs juk 
žinote, kad grįžo. Ir profesorius Dumbldoras žino... 

— Po galais, Poteri! - piktai pasitaisė akinius profesorė Makgonagal (ji 
smarkiai krūptelėjo, kai jis paminėjo Voldemorto vardą). - Nejau manai, 
kad kalbama apie teisybę ar melą? Aš kalbu apie tai, kad tau reikia valdy- 
tis ir bent kiek prikąsti liežuvį. 

Ji atsistojo sučiaupusi lūpas ir išplėtusi šnerves, Haris taip pat atsistojo. 

— Imk dar sausainį, - piktai atkišo ji skardinę. 

— Ne, dėkui, - šaltai atsisakė jis. 

— Nebūk juokingas. 

Jis paėmė. 

— Ačiū, - nenoromis burbtelėjo. 

— Nejaugi nesiklausei Doloresos Ambridž kalbos per mokslo metų ati- 
darymą? 

— Klausiausi... taip... Ji sakė, kad pažanga bus uždrausta. Na... jos 
kalba reiškė, kad Magijos ministerija pradeda kištis į Hogvartso reikalus. 
rė jam duris. 

— Na, džiaugiuosi, kad nors klausai, ką sako Hermiona Įkyrėlė. 


TRYLIKTAS SKYRIUS 


Areštas pas Doloresą 


Tą dieną vakarienė didžiojoje salėje Hariui nebuvo smagi. Net pagal Hog- 
vartsą Žinia apie jo pasirėkavimą su Abmridž mokyklą apkeliavo stebėti- 
nai sparčiai. Valgydamas tarp Ronio ir Hermionos, aplinkui girdėjo šnibž- 
dantis. Įdomiausia, jog niekas iš tų šnibždeikų, atrodo, nesijaudino, kad 
jis gali išgirsti, ką jie kalba apie jį. Priešingai — tarsi tik ir laukė, kad jis 
įtūžtų ir imtų šūkauti, tada jie galbūt išgirstų jo istoriją iš pirmų lūpų. 

— Jis sako matęs, kaip buvo nužudytas Sedrikas Digoris... 

- Jis mano, kad kovėsi su Pats Žinai Kuo... 

— Liaukitės... 

— Ką jis nori apkvailinti? 

— Vieno negaliu suprasti, - drebančiu balsu tarė Haris, padėdamas peilį 
ir šakutę (rankos virpėjo vos nulaikydamos įrankius). - Kodėl prieš du 
mėnesius, kai Dumbldoras jiems papasakojo, visi tikėjo ta Istorija... 

— Supranti, Hari, abejoju, ar taip jau tikėjo, - niūriai tarė Hermiona. — 
Na, einam iš čia. 

Ji nutrenkė savo peilį ir šakutę. Ronis graudžiai pažiūrėjo į nesuvalgytą 
obuolių pyragą, bet irgi padėjo įrankius. Išeinančius visi lydėjo akimis. 

— Kodėl manai, kad jie gal netikėjo ir Dumbldoru? - paklausė Haris 
Hermioną, kai jie užlipo į antrą aukštą. 

— Paklausyk. Tu nesupranti, kaip viskas tada vyko, - ramiai tarė Her- 
miona. - Tu išdygai vidury aikštės su Sedriko kūnu glėbyje. Niekas iš 
mūsų nematė, kas dėjosi tame labirinte. Jokių įrodymų, tik Dumbldoro 
žodžiai, kad Pats Žinai Kas grįžo ir nužudė Sedriką. 

— Tačiau tai tiesa! - riktelėjo Haris. 

— Žinau, jog tiesa, Hari, todėl nešauk ant manęs, - pavargusiu balsu 
paprašė Hermiona. - Tik noriu pasakyti, kad, nespėję dorai suvokti tos 
tavo tiesos, visi išsivažinėjo namo atostogų, tenai du mėnesius skaitė, 
koks tu esi trenktas, o Dumbldoras - suvaikėjęs! 

Ronis, tuščiais koridoriais jiems grįžtant į Grifų Gūžtą, kumščiu dau- 
žė palanges. Hariui rodės, tarsi pirmoji diena jau trunka visą savaitę, o 
juk prieš gulantis dar laukia kalnas namų darbų. Virš dešinės akies ėmė 
bukai tvinkčioti. Storulės koridoriuje jis pažvelgė pro aplytą langą į tam- 
sų mokyklos kiemą. Hagrido trobelėje šviesos nesimatė. 

— Mimbulus mimbletonia, - ištarė Hermiona nespėjus Storulei paklaus- 
ti. Portretas atsitraukė atverdamas angą, ir visi trys sulindo vidun. 

Bendrasis kambarys buvo kone tuščias, visi vakarieniavo. Garsiai 
murkdamas, juos pasitiko iš krėslo išsirangęs Banditas; Hariui, Roniui ir 
Hermionai užėmus jų pamėgtuosius krėslus priešais židinį, jis šastelėjo 
Hermionai ant kelių ir susirangė lyg pūkuota rusvai dryža pagalvėlė. 
Haris spoksojo į ugnį išvargęs ir be nuotaikos. 

— Kaip Dumbldoras leido, kad šitai atsitiktų? - staiga sušuko Hermio- 
na, Haris su Roniu net pašoko. Banditas papykęs stryktelėjo žemėn. Ji 
tvojo per krėslo ranktūrius taip įtūžusi, kad pro apmušalų skyles net iš- 
lindo užpildas. - Kodėl jis leidžia šitai pabaisai mus mokyti? Ir dar VML 
metais! 

— Na, mes juk niekad neturėjome Žmoniško apsigynimo nuo juodo- 
sios magijos mokytojo, tiesa? — pasakė Haris. - Juk žinote, kaip yra, Hag- 
ridas minėjo: niekas nenori šito darbo, sako, kad jis prakeiktas. 

— laip, tačiau priimti Žmogų, kuris iš tiesų atsisako leisti mums užsi- 
imti magija! Ką tas Dumbldoras sumanė? 

- Ir ji nori, kad mokiniai jai šnipinėtų, - prislėgtas tarė Ronis. - Prisi- 
menat, kaip sakė, kad ateitume ir praneštumė, jei išgirsime ką nors sa- 
kant, jog Patys Žinote Kas grįžo? 

— Na, aišku, ji yra tam, kad visus mus sektų, kitaip kam Karamelei 
reikėjo ją čia pasodinti? - pasakė Hermiona. 

— Tik nepradėkit vėl rietis, - sunkiai tarė Haris, kai Ronis jau Žiojosi 
atsikirsti. - Nejau negalime... Imkim ir padarykim tuos namų darbus, 
kad nesimaišytų... 

Jie paėmė iš kertės kuprines ir vėl susėdo prie židinio. Kiti jau pradėjo 
grįžti po vakarienės. Haris stengėsi nežiūrėti į portreto angą, bet jautė 
smalsius žvilgsnius. 

— Ar pirma darysime Sneipo? - paklausė Ronis, padažydamas plunks- 
ną į rašalą. - Mėnulio... akmens... savybės ir... panaudojimas... eliksyrų.... 
gamybai, - murmėjo vedžiodamas rašinio pavadinimą pergamento vir- 
šuje. - Na, štai. - Jis pabraukė antraštę ir viltingai pažvelgė į Hermio- 
ną. - Taigi kokios to mėnulio akmens savybės ir panaudojimas eliksyrų 
gamybai? 

Tačiau Hermiona nesiklausė, prisimerkusi žiūrėjo į kertę, kur Fredis, 
Džordžas ir Li Džordanas sėdėjo apspisti naivuolių pirmakursių; visi 
jie kažką kramtė, regis, apdalyti iš didelio popierinio maišelio Fredžio 
rankose. 

— Ne, atsiprašau, jie jau per toli nuėjo, - atsistojo ji, atrodydama tikrai 
įsiutusi. - Einam, Roni. 

— Aš... ko? - aiškiai bandė laimėti laiko Ronis. - Ei, nereikia, Hermio- 
na, mes negalime jiems uždrausti duoti vaikams saldainių. 

— Puikiai Žinai, kad tie saldainiai - Kraujuojančios nosies chalva ar- 
ba... arba Vimdomosios pastilės, arba... 

— Alpimo pyragėliai? - mikliai pasiūlė Ronis. 

Vienas paskui kitą, tartum gavę per galvą nematoma kuoka, pirma- 
kursiai susmuko be žado; vieni nuvirto ant grindų, kiti pakibo ant rank- 
tūrių iškorę liežuvius. Kiti esantieji juokėsi, bet Hermiona karingai nu- 
žygiavo prie Fredžio ir Džordžo. Jie stovėjo su atverstais bloknotais ir 
atidžiai stebėjo sąmonės netekusius vaikus. Ronis kilstelėjo iš krėslo, bet 
nėjo ir Hariui pasakė: 

— Ji viską sutvarkys. - Tada vėl atsidrėbė į krėslą kaip galėdamas 


Žemiau. 

— Užtenka! - tvirtai tarė Hermiona. Fredis ir Džordžas pakėlė akis šiek 
tiek nustebę. 

— Taip, iš tiesų, - linktelėjo Džordžas, - šita dozė pakankamai stipri, 
ar ne? 

— Rytą jau sakiau, kad negalima bandyti savo šlamšto su mokiniais! 

— Mes jiems už tai mokame! - pasipiktino Fredis. 

— Nesvarbu, tai gali būti pavojinga! 

— Nesąmonė, - pareiškė Fredis. 

— Nusiramink, Hermiona, nieko jiems neatsitiko, - įsiterpė ir Li, eida- 
mas nuo vaiko prie vaiko ir kišdamas į burną po raudoną saldainį. 

- Žiūrėk, kaip gražiai atsigauna, - tarė Džordžas. 

Ir tikrai keletas sujudėjo. Kai kurie vaikai taip apstulbo pamatę, kad 
guli ant grindų arba karo ant ranktūrių, jog Haris suprato: Fredis su Džor- 
džu jų neįspėjo, koks bus tų saldainiukų poveikis. 

— Gerai jautiesi? - maloniai paklausė Džordžas smulkią tamsiaplaukę 
mergytę, gulinčią prie jo kojų. 

— Tt... turbūt, - išspaudė ji. 

— Puiku, - patenkintas pasakė Fredis, tačiau Hermiona staigiai išplėšė 
jam iš rankų ir bloknotą, ir popierinį maišelį su Alpimo pyragėliais. 

— Ne, NEPUIKU! 

— Aišku, puiku, juk jie gyvi, gal ne? - supyko Fredis. 

— Negalima šitaip, o jeigu bent vieną būtum tikrai susargdinęs? 

— Nieko jų nesusargdinsime, viską jau patys esam išbandę, mes tik 
norime įsitikinti, ar visus vienodai veikia... 

— Jeigu nesiliausite, aš... 

— Paskirsi areštą? - grėsmingai tarė Fredis. 

Visas kambarys kvatojo. Hermiona atsistojo tiesi kaip styga, prisimer- 
kė, įsielektrinę plaukai tiesiog kibirkštis šaudė. 

— Ne. - Jos balsas drebėjo iš pykčio. - Parašysiu jūsų motinai. 

— Nebandyk, - pasibaisėjo Džordžas ir žengė atatupstas. 

— Ir pabandysiu, - pažadėjo Hermiona. - Aš negaliu jums uždrausti 
patiems ryti viso to šlamšto, bet pirmakursiams nekišite. 

Fredis su Džordžu stovėjo be amo. Buvo aišku, kad jiems Hermionos 
grasinimas - smūgis žemiau juostos. Dar kartą pervėrusi juos baisiu 
žvilgsniu, ji įgrūdo Fredžiui atgal į rankas bloknotą su maišeliu ir išdi- 
džiai grįžo į savo krėslą prie židinio. 

Ronis sėdėjo taip susigūžęs, kad nosimi beveik siekė kelius. 

— Dėkui už paramą, Roni, - kandžiai tarė Hermiona. 

— Ir pati puikiai susidorojai, - suniurnėjo Ronis. 
pasakė: 

— Ą, nieko gero, negaliu susikaupti, eisiu miegot. 

Ji atplėšė kuprinę; Haris pamanė, kad krausis knygas, bet ji ištraukė 
du beformius vilnonius daikčiukus, atsargiai padėjo ant stalo prie židi- 
nio, užklojo keliomis suplėšyto pergamento skiautėmis, ant viršaus už- 
dėjo sulaužytą plunksną ir atsitraukusi ėmė grožėtis. 

— Dėl Merlino meilės, ką čia dabar buri? - paklausė Ronis tokiu balsu, 
lyg būtų suabejojęs jos sveiku protu. 

— Tai kepurės namų elfams, - žvaliai atsakė Hermiona, grūsdama į kup- 
rinę knygas. - Numezgiau per vasarą. Be magijos mezgu labai lėtai, ta- 
čiau dabar, mokykloje, galėsiu numegzti daug daugiau. 

— Kepurės namų elfams? - lėtai pakartojo Ronis. - Ir dar pridengtos 
šiukšlėmis? 

— Taip, - atšovė Hermiona, užsimesdama kuprinę. 

— Taip nesąžininga, - piktai tarė Ronis. - Tu nori, kad nematydami, 
kas padėta, jie susigundytų paimti tas kepures. Tu juos išlaisvinsi, nors 
jie gal to visai netrokšta. 

— Kaip gali netrokšti! - užraudusi šoko į akis Hermiona. - Nedrįsk liesti 
kepuraičių, Roni! 

Jiišdrožė. Ronis palaukė, kol ji dingo už mergaičių bendrabučio durų, 
ir nurinko šiukšles nuo vilnonių kepuraičių. 

— Tegul nors mato, ką ima į rankas, - tvirtai pasakė. — Taigi... — Jis su- 
vyniojo pergamentą, kuriame buvo užrašęs Sneipo užduoto rašinio pa- 
vadinimą. - Neverta kamuotis, be Hermionos vis tiek nieko nesukursiu, 
neturiu žalio supratimo, ką galima veikti su mėnulio akmenimis, o tu? 

Haris papurtė galvą ir pajuto, kad skausmas dešiniame smilkinyje stip- 
rėja. Prisiminus ilgėliausią rašinį apie milžinų karus, smilkinį dar labiau 
ėmė durti. Puikiai žinodamas, kad rytą gailėsis vakare nepadaręs namų 
darbų, vis tiek susidėjo knygas į kuprinę. 

— Ir aš eisiu miegot. 

Netoli durų sėdėjo Semas, tačiau Haris į jį nė nepažvelgė. Jam pasiro- 
dė, kad Semas lyg ir norėjo ką sakyti, bet Haris kuo greičiau nėrė lauk ir 
įvijų akmeninių laiptų tylą pasiekė niekieno nebeužkliudytas. 

Kitas rytas išaušo toks pat švininis ir lietingas. Per pusryčius Hagridas ir 
vėl nepasirodė. 

— Bet ir Sneipo nėra, vis šis tas, - paguodė Ronis. 

Plačiai nusižiovavusi, Hermiona įsipylė kavos. Atrodė kažkuo paten- 
kinta, o kai Ronis paklausė, ko jau tokia laiminga, ramiai atsakė: 

— Kepuraitės dingo. Atrodo, namų elfai vis dėlto nori laisvės. 

— Dar neaišku, - atšovė Ronis. - Gal kepurių jie nelaiko drabužiais. 
Be to, tie daiktai man pasirodė panašesni ne į kepuraites, 0 į vilnones 
pūsles. 

Hermiona visą rytą su juo nesišnekėjo. 

Dvi kerėjimo, paskui dvi transfigūracijos pamokos. Ir profesorius Flit- 
vikas, ir profesorė Makgonagal penkiolika minučių aiškino mokiniams 
VML egzaminų svarbą. 

- Prisiminkite viena, - sucypė mažiukas profesorius Flitvikas, kaip vi- 
sada, pasistojęs ant knygų krūvos, kad matytųsi per stalą, - jog šitie eg- 
zaminai gali nulemti jūsų ateitį daug metų į priekį. Jeigu iki tol dar rimtai 
nesusimąstėte apie savo karjerą, pats laikas tai padaryti. O tuo tarpu, 

nenoriu jūsų gąsdinti, tačiau dirbsime smarkiau nei kada nors, kad ne- 
pasidarytumėte gėdos! 

Paskui jie visą valandą kartojo Šaukiamuosius kerus, kurie, pasak pro- 
fesoriaus Flitviko, tikrai būsią per egzaminą. Pamoką jis užbaigė paskir- 
damas beprotišką daugybę namų darbų. 

Per transfigūraciją ta pati dainelė, o gal net liūdnesnė. 

- Jei stropiai nesimokysite ir nesitreniruosite, - niūriai prabilo profe- 
sorė Makgonagal, - VML neišlaikysite. Tačiau jei dirbsite, tarp jūsų ne- 
matau nė vieno, kuris dėl kokios nors priežasties turėtų neišlaikyti trans- 
figūracijos. - Nevilis nepatikliai šniurkštelėjo. - Taip, neišskiriant nė ta- 
vęs, Nevėkšla, - tarė profesorė. — Tu dirbi visai normaliai, tik stinga pasi- 
tikėjimo. Taigi... Šiandien pradedame Pradanginimo kerus. Jie lengves- 
ni už Sukūrimo kerus, kuriuos bandysite tik VSMT lygyje, bet vis dėlto 
tai viena sunkiausių magijos rūšių, kuri bus per VML egzaminą. 

Tikrai taip. Hariui Pradanginimo kerai pasirodė baisiai sunkūs. Bai- 
giantis antrai pamokai, nei jam, nei Roniui taip ir nepavyko pradanginti 
sraigių, su kuriomis jie treniravosi, nors Ronis pastebėjo, kad jo pasidarė 
lyg ir blyškesnė. Na, o Hermiona iš trečio karto sėkmingai likvidavo savo 
sraigę ir iš profesorės Makgonagal Grifų Gūžtai uždirbo dešimt taškų. 
Jai vienintelei nebuvo užduota namų darbų, visiems kitiems liepta per 
naktį mokytis ir kitą popietę vėl bandyti pradangint sraiges. 

Bent kiek sunerimę dėl tokios daugybės darbo, Haris su Roniu pietų 
pertrauką prasėdėjo bibliotekoje, ieškojo medžiagos apie mėnulio akme- 
nų panaudojimą eliksyrų gamybai. Vis dar pykstanti ant Ronio už tą jo 
leptelėjimą apie jos mezginius, Hermiona nepriėjo. Iki magiškųjų gyvū- 
nų priežiūros pamokos Hariui vėl įsiskaudėjo galvą. 

Diena pasidarė žvarbi ir vėjuota, einant pakalnėn, kur prie pat Už- 
draustojo miško stovėjo Hagrido trobelė, kaptelėjo keli lietaus lašai. Pro- 
fesorė Kiautena Liurbė laukė mokinių už kokių dešimties jardų nuo Hag- 
rido trobelės, priešais ją buvo stalas ant ožio, apkrautas šakelėmis. Kai 
Haris ir Ronis jį pasiekė, už nugaros nuskardėjo garsus kvatojimas; atsi- 

gręžę jie išvydo Draką Smirdžių, atžirgliojantį su nuolatiniais sėbrais iš 
Klastūnyno. Matyt, jis pasakė kažka juokingo, nes Niurzga, Gylys ir Pensė 
Parkinson apstojo stalą tebesijuokdami; iš to, kaip visi jie vėpsojo į Harį, 
jis be vargo atspėjo, iš ko juokiamasi. 

— Visi susirinkę? - griežtai paklausė Kiautena Liurbė. - Tada prie dar- 
bo. Kas gali pasakyti, kokie čia daiktai? 

Ji parodė į šakelių šūsnį. Hermionos ranka šovė į viršų. Jai už nugaros 
Smirdžius pavaizdavo, kaip ji šokinėja verždamasi atsakyti. Pensė Par- 
kinson sužvigo, kai šakelės nuo stalo staiga pašoko; ir tada paaiškėjo, 
kad tai tokie į elfus panašūs padarėliai rudomis gumbuotomis dvipirštė- 
mis rankelėmis ir kojelėmis, juokingu plokščiu žievę primenančiu veide- 
liu su rudomis kaip vabaliukai akytėmis. 

— Oooo! - nutęsė Parvatėir Levanda. Haris suirzo: gali pamanyti, kad 
Hagridas niekad neparodydavo įspūdingų padarų. Tiesa, Didžkirmiai 
buvo nuovodoki, tačiau salamandros ir hipogyifai - tikrai įdomūs, o Šik- 
našaudžiai Pliurziai - netgi pernelyg įdomūs. 

— Prašyčiau tyliau, mergaitės! -sudraudė profesorė Kiautena Liurbė, laz- 
deliukams paberdama saują lyg ir rudų ryžių grūdelių. Padarėliai puolė prie 
grūdų. — Na, ar kas nors žino tų būtybių pavadinimą? Panele Įkyrėle? 

— Lankučiai, - tarė Hermiona. - Jie yra medžių globėjai, paprastai gy- 
vena karkluose. 

— Grifų Gūžtai penki taškai, - pasakė profesorė Kiautena Liurbė. - Taip, 
tai lankučiai. Kaip teisingai sako panelė Įkyrėlė, jie gyvena medžiuose, 
kurių liaunos šakos: žilvičiuose, gluosniuose. Kas žino, kuo jie minta? 

— Vėdarėliais, - greit atsakė Hermiona. Dabar Haris suprato, kodėl tie 
„ryžių grūdeliai juda. - O jeigu gauna, ir elfų kiaušinėliais. 

— Gera mergaitė, dar penki taškai. Taigi jei tik prisireiktų lapų ar šakų 
nuo medžio, kuriame gyvena lankutis, patartina atnešti dovanų vėdarė- 
lių, kad atitrauktumėt jų dėmesį ir numaldytumėt. Jie galir atrodo nepa- 
vojingi, bet supykę Žmogui bando išdrėksti akis, o juk matote, kad jų 
nagučiai labai aštrūs. Dabar prieikite arčiau, paimkite po lankutį ir keletą 

vėdarėlių, kad geriau juos apžiūrėtumėte. Turiu po vieną lankutį trims. 
Pamokos gale noriu gauti iš jūsų piešinius su pažymėtomis ir įvardyto- 
mis visomis lankučio kūno dalimis. 

Mokiniai apstojo stalą. Haris tyčia užėjo iš užpakalio, kad atsidurtų 
šalia profesorės Kiautenos Liurbės. 

— Kur Hagridas? - paklausė jis, kol visi rinkosi lankučius. 

— Nesvarbu, - atšiauriai tarė Kiautena Liurbė. Tokiu pat tonu ji kalbė- 
jo ir aną kartą, kai Hagrido nebuvo pamokose. Iššiepęs savo smailią fi- 
zionomiją, Drakas Smirdžius persilenkė per Harį ir griebė stambiausią 
lankutį. 

— Galbūt, - tyliai, kad girdėtų tik Haris, pasakė Smirdžius, - tasai kvailas 
griozdas sunkiai sužeistas. 

— Gal ir tu būsi, jei neužsičiaupsi, - puse burnos iškošė Haris. 

— Galbūt jis susipainiojo su kažkuo, kas net jam per didelis, jeigu nu- 
tuoki, apie ką kalbu. 

Smirdžius pasitraukė vypsodamas per petį. Hariui pasidarė bloga. Ne- 
jau Smirdžius ką nors žino? Šiaip ar taip, jo tėvas - Mirties Valgytojas, 
kas, jeigu jis žino apie Hagrido likimą ką nors tokio, kas dar nepasiekė 
Brolijos ausų? Jis nuskubėjo aplink stalą prie Ronio ir Hermionos; atsitū- 
pę ant žolės tolėliau, jie bandė sutramdyti lankutį, kad pabūtų ramiai, 
kol jį nupieš. Haris išsitraukė pergamentą ir plunksną, atsitūpė šalia ir 
pašnibždom papasakojo, ką kalbėjo Smirdžius. 

— Dumbldoras žinotų, jei Hagridui kas nors atsitiko, - skubiai tarė Her- 
miona. - Kai taip rūpinamės, Smirdžiui kaip medum tepam: jis supran- 
ta, kad mės gerai nežinome, kas vyksta. Reikia nekreipt į jį dėmesio, Ha- 
ri. Še, palaikyk lankutį, kad nupieščiau jo veidelį... 

— Taigi, - artimiausiame būrelyje aiškiai nuskambėjo Smirdžiaus bal- 
sas. — Prieš porą dienų tėvas kalbėjo su ministru, suprantat, ir atrodo, 
kad ministerija pagaliau pasiryžusi nutraukti tokio žemo lygio mokymą 
šitoj mokykloj. Jeigu tas peraugęs avigalvis ir vėl pasirodytų, tikriausiai 
bus išgarbintas iš čia. 

— AI! 

Haris taip suspaudė lankutį, jog tasai atsikeršydamas gerai drykstelė- 
jo nagučiais per ranką palikdamas du ilgus gilius rėžius. Haris išmetė jį 
ant žemės. Niurzga ir Gylys, jau ir taip juokęsi iš to, kad Hagridas bus 
atleistas, pašėlo kvatoti, kai lankutis nukūrė į mišką. Netrukus vytelinis 
žmogeliukas dingo tarp medžių šaknų. Kieme aiškiai nuaidėjus skam- 
bučiui, Haris susuko krauju ištepliotą lankučio piešinį ir, Hermionos no- 
sine apsivyniojęs ranką, nudrožė į herbalogiją. Ausyse tebeskambėjo pa- 
šaipus Smirdžiaus kvatojimas. 

- Jei jis dar kartą pavadins Hagridą avigalviu... - suniurzgė Haris. 

— Hari, nelįsk prie Smirdžiaus, nepamiršk, jog jis - prefektas ir gali tau 
labai apkartinti gyvenimą... 

— Įdomu, kaip gyvenimas gali būti dar kartesnis? - kandžiai paklausė 
Hans. 

Ronis nusijuokė, Hermiona susiraukė. Jie nutrepsėjo per daržą. Dan- 
gus, regis, negalėjo apsispręsti, lyti ar ne. 

— Aš tik noriu, kad Hagridas paskubėtų ir pagaliau grįžtų, tik tiek, - 
tyliai tarė Haris, kai jie priėjo šiltnamius. - Ir tik jau nesakyk, kad Kiaute- 
na Liurbė - geresnė mokytoja! - grėsmingai pridūrė jis. 

— Ašir neketinau, - ramiai atšovė Hermiona. 

— Ji niekad nebus tokia gera kaip Hagridas, - tvirtai tarė Haris, supras- 
damas, kad ką tik turėjo pavyzdinę magiškųjų gyvūnų priežiūros pa- 
moką, nuo kurios jam darėsi bloga. 

Pro artimiausio šiltnamio duris išgarmėjo būrelis ketvirtakursių, tarp 
jų ir Džinė. 

— Labas, - linksmai pasisveikino ji praeidama. Paskutinė išlindo Luna 
Geranorė, žemėmis išsitepusi nosį, plaukus susukusi į kuodą ant viršu- 
galvio. Išvydusios Harį, jos išsprogusios akys sublizgo ir ji patraukė tie- 
siai prie jo. Giliai įkvėpusi ir net nepasisveikinusi, ji išdrožė: 

— Aš tikiu, kad Tas, Kurio Nevalia Minėti, tikrai grįžo, ir tikiu, kad tu 
kovojai su juo ir ištrūkai gyvas. 

— Gge... rai, - sutriko Haris. Luna buvo pasipuošusi į ridikėlius pana- 
šiais oranžiniais auskarais; Parvatė ir Levanda juos aiškiai pastebėjo, nes 
abi kikeno ir čiupinėjosi ausis. 

— Galite juoktis, - garsiai tarė Luna, matyt, pamaniusi, jog mergaitės 
juokiasi iš jos žodžių, o ne išvaizdos, - tačiau žmonės netikėjo ir tuo, kad 
esama Susmauktaragių Knarkišių! 

— Ir jie neklydo, tiesa? - nekantriai tarė Hermiona. - Juk nėra tokių 
dalykų kaip Susmauktaragiai Knarkišiai. 

Luna perliejo ją žudančiu žvilgsniu ir movė šalin pašėlusiai dzingu- 
liuodama savo tais ridikėliais. Dabar kvatojo ne vien tik Parvatė su Le- 
vanda. 

— Gal, sakau, neužgauliotum nors tų kelių žmonių, kurie manimi ti- 
ki? - pasakė Haris Hermionai. 

— O varge, Hari, tikrai gali susirasti geresnę, - atkirto Hermiona. — 
Džinė man viską apie ją papasakojo. Ji tiki tik tuo, ko negalima įrodyti 
esant. Na, ko daugiau tikėtis iš žmogaus, kurio tėvas vadovauja „Prie- 
kabininkui . 

Haris prisiminė šiurpius sparnuotuosius arklius, matytus atvykimo 
vakare, ir kaip Luna pasakė irgi juos matanti. Nejaugi melavo? Bet ne- 
spėjus ilgiau apie tai pamąstyti, priėjo Ernis Makmilanas. 

— Noriu, Poteri, kad žinotum, - tarė jis garsiu, skardžiu balsu, - jog 
tave remia ne tik prietrankos. Aš pats tavim tikiu šimtu procentų. Mano 
šeima visada buvo ištikima Dumbldorui, aš taip pat. 

— Aaa... Labai ačiū, Erni, - sutrikęs, bet patenkintas tarė Haris. Pana- 
šiomis progomis Ernis esti pompastiškas, bet Haris buvo taip nusiteikęs, 
kad nepaprastai vertino pasitikėjimą Žmogaus, kuriam ant ausų nekaro 
ridikėliai. Ernio žodžiai nušlavė šypseną nuo Levandos Rudės veido. At- 
sigręždamas į Ronį ir Hermioną, Haris pamatė Semo išraišką, suglumu- 
sią, bet ir atkaklią. 

Niekas nenustebo, kai profesorė Diegavirtė pamoką pradėjo pagrau- 
denimais apie VML egzaminų svarbą. Galėtų tie mokytojai liautis: vos 

tik jis prisimindavo, kiek namų darbų laukia, skrandį sutraukdavo neri- 
mas. Tas jausmas sustiprėjo, kai profesorė Diegavirtė pamokos gale už- 
davė dar vieną rašinį. Pavargę ir atsiduodami slibinų mėšlu, profesorės 
Diegavirtės mėgstamiausia trąša, po pusantros valandos grifiukai parsi- 
vilko į pilį. Niekas nebeturėjo noro šnekėtis - diena tikrai prailgo. 

Kadangi Haris buvo alkanas kaip vilkas, be to, penktą valandą laukė 
pirmasis areštas pas profesorę Ambridž, nudrožė tiesiai vakarienės ne- 
parnešęs kuprinės į Grifų Gūžtą; norėjo ką nors greitosiomis praryti ir 
tada jau žiūrėti, ką Ambridž jam paruošusi. Tačiau prie didžiosios salės 
durų jį sustabdė piktas šūksnis: 

— Oi, Poteri! 

— Ko dar? - sumurmėjo jis. Atsisukęs pamatė Andželiną Džonson, re- 
gis, labai įniršusią. 

— Štai ką tau pasakysiu, — užsipuolė ji, skaudžiai besdama pirštu jam į 
krūtinę. - Kaip sugebėjai susigriebti areštą kaip tik penktadienio penktą 
valandą? 

— Ką? Kodėl... Aa, tiesa, bus renkamas gynėjas! 

— Dabar jis prisiminė! - subjuro Andželina. - Ar nesakiau, kad noriu 
dalyvauti atrankoje su visa komanda ir atsirinkti žaidėją, kuris tiktų kiek- 
vienam? Ar nesakiau, jog specialiai užsakiau kvidičo aikštę? O tu staiga 
nutari tenai nebūti! 

— Nieko aš nenutariau! - įsižeidė Haris dėl tokio neteisingo kaltini- 
mo. - Man paskyrė areštą toji Ambridž, nes pasakiau tiesą apie Pati Ži- 
nai Ką. 

— Ką gi, eik pas ją ir atsiprašyk nuo penktadienio, - piktai liepė An- 
dželina. - Man neįdomu, kaip tai padarysi. Jei nori, pasakyk, kad Pats 
Žinai Kas - tavo fantazijos vaisius, ką nori, kad tik būtum! 

Ir ji nudulkėjo. 

- Žinai, ką? — tarė Haris Roniui su Hermiona didžiojoje salėje. - Man 
rodos, Padlmiro jungtinę komandą pasiklauskime, ar kartais Oliveris Me- 
dis nežuvo per treniruotę, nes Andželiną berods apsėdo jo dvasia. 

— Kaip sakai, ar yra vilties, kad Ambridž penktadienį tave paleis? — 
suabejojo Ronis, kai jie susėdo prie Grifų Gūžtos stalo. 

— Mažiau negu nulis, - niūriai atsakė Haris. Įsidėjęs avienos muštinį, 
ėmė valgyti. - Bet reikia pabandyti, ką? Pasisiūlysiu papildomai atbūti 
porą areštų ar šiaip. Nežinau... - Nurijęs kąsnį bulvės, pridūrė: - Tikiuosi, 
šį vakarą labai manęs neužlaikys. Tik pagalvokit - turim parašyti tris ra- 
šinius, pasimokyti Pradanginimo kerų Makgonagal pamokai, paruošti 
Flitvikui atkerėjimą, baigti lankučio piešinį ir pradėti Treloni užduotą tą 
asilišką sapnų dienoraštį! 

Ronis sudejavęs valandėlę spoksojo į lubas. 

— Dar ir lietus, atrodo, renkasi. 

— Ką tai turi bendra su namų darbais? - kilstelėjo antakius Hermiona. 

— Nieko, - atsakė Ronis. Jam ėmė rausti ausys. 

Be penkių penktą Haris atsisveikino su abiem draugais ir leidosi į Amb- 
ridž kabinetą ketvirtame aukšte. 

— Prašom, - pabeldus atsiliepė saldus balselis. 

Jis atsargiai įėjo, apsidairė. Teko būti šiame kambaryje, kai jame tvar- 
kėsi trys skirtingi šeimininkai. Gilderojus Lokhartas sienas buvo nukabi- 
nęs šypsančiais savo portretais. Kai čia buvo Lubinas, užėjęs galėjai tikė- 
tis, kad narvelyje ar akvariume pamatysi tupint kokį įdomų Tamsos pa- 
darą. Apsišaukėlio Ruknos laikais kabinetas buvo užgrioztas visokiais 
prietaisais ir daiktais, padedančiais nustatyti prasižengimus ir pasislėpti. 

Dabar kambarys buvo neatpažįstamas. Viskas uždangstyta nėriniuo- 
tomis staltiesėlėmis ir servetėlėmis. Stovėjo kelios džiovintų gėlių pilnos 
vazos, po kiekviena irgi patiesta servetėlė, ant vienos sienos kabėjo de- 
koratyvinių lėkščių kolekcija, visose buvo didelė spalvota katės galva vis 
su kitokiu kaspinu ant kaklo. Katės buvo tokios klaikios, kad Haris užsi- 
miršęs užsižiūrėjo į jas. Pažadino profesorės Ambridž balsas: 

— Labas vakaras, ponaiti Poteri. | 

Haris krūptelėjęs atsisuko. Ne iš karto ją pastebėjo, nes buvo apsivil- 
kusi ryškiai gėlėtą apsiaustą, susiliejantį su staltiese jai už nugaros. 

— Labas vakaras, profesore Ambridž, - sumišęs tarė Haris. 

— Ką gi, sėskis, - parodė profesorė į staliuką, užtiestą nėriniais, ir pri- 
stūmė prie jo kėdę. Ant staliuko gulėjo tuščias pergamento lapas, matyt, 
paruoštas jam. 

— Profesore Ambridž, - neidamas iš vietos tarė Haris. - Kol... kol ne- 
pradėjome, norėjau kai ko paprašyti. 

Jos išvirtusios akys prisimerkė. 

— Nagi, nagi? 

— Na, aš... žaidžiu Grifų Gūžtos kvidičo komandoje. Penktadienį penk- 
tą valandą turėčiau būti renkant naują gynėją, todėl norėčiau... norė- 
čiau prašyti, ar nebūtų galima to vakaro arešto atlikti kokią kitą dieną... 

Dar nebaigęs sakinio suprato nieko nelaimėsiąs. 

-One,- išsišiepė Ambridž taip plačiai, jog atrodė, tarsi būtų prarijusi 
itin sultingą musę. - O ne, ne. Tai tau bausmė už tai, kad skleidi piktus, 
bjaurius, savimyliškus gandus, ponaiti Poteri, o bausmės negali būti at- 
liekamos nusikaltusiajam patogiu laiku. Ne, ateisi rytoj penktą valandą, 
ir poryt, ir penktadienį, atliksi visus areštus pagal planą. Manau, labai 
naudinga, kad nebūsi ten, kur labai norėtum būti. Dėl to tik bus pavei- 
kesnė pamoka, kurią tau noriu duoti. 

Haris pajuto, kaip į galvą plūstelėjo kraujas, ausyse ėmė ūžti. Ak, jis 
skleidė „piktus, bjaurius, savimyliškus gandus ? 

Ji stebėjo jį pakreipusi galvą, taip pat plačiai išsišiepusi, lyg tiksliai žino- 
dama, ką jis mano, ir tik laukdama, ar vėl nepradės šaukti. Didžiulėmis 
pastangomis Haris nusuko akis, nubloškė kuprinę ir atsisėdo. 

— Na, štai, - meiliai prakalbo Ambridž, - atrodo, jau geriau valdome 
pykt, tiesa? Dabar, ponaiti Poteri, man kai ką parašysi. Ne, ne savo plunks- 
na, - pridūrė pamačiusi, kad Haris lenkiasi prie kuprinės. - Aš tau duo- 
siu ypatingą. 

Ji padavė jam ilgą ir ploną juodą plunksnakotį nepaprastai smailia 
plunksna. 

— Noriu, kad parašytum: Negalima meluoti, - tyliai tarė ji. 

— Kiek kartų? - paklausė Haris kiek įmanoma mandagesniu tonu. 

— O, tiek, kiek reikės, kad įsisąmonintum šią tiesą, - maloniai atsakė 
Ambridž. - Pradėk. 

Ji grįžo prie savo stalo, atsisėdo ir palinko prie pergamentų krūvos, 
labai panašios į rašinius. Haris pakėlė aštriąją plunksną ir staiga pamatė, 
ko trūksta. 

— Nedavėte rašalo. 

— O, rašalo nereikės, - su vos juntama pašaipa tarė profesorė Ambridž. 

Haris pridėjo plunksnos smaigalį prie popieriaus ir parašė: Negalima 
meluoti. 

Ir sudejavo iš skausmo. Žodžiai pergamente buvo tarsi parašyti rau- 
donu rašalu. Ir kartu tie patys žodžiai radosi ant Hario dešinės plaštakos 
viršaus, išpjaustyti odoje lyg skalpeliu. Jam bežiūrint oda vėl užsitraukė, 
liko lygutėlė, tik truputį rausvesnė. 

Haris pažvelgė į Ambridž. Ji žiūrėjo į jį, plati rupūžiška burna vypsojo. 

— Kas yra? 

— Nieko, - ramiai tarė Haris. 

Jis pažvelgė į pergamentą, vėl pridėjo plunksną, parašė: Negalima me- 
luoti - ir antrą kartą plaštakos viršų nusmelkė aštrus skausmas; ir vėl žo- 
džiai įsikirto į odą; ir vėl po sekundės oda sugijo. 

Ir taip be galo. Haris rašė ir rašė tuos žodžius pergamente, kol paga- 
liau suvokė rašąs ne rašalu, o savo krauju. Ir vėl daugybę kartų žodžiai 
radosi ant rankos ir nyko, paskui atsirasdavo iš naujo, vos tik plunksna 
paliesdavo pergamentą. 

Už Ambridž lango sutemo vakaras. Haris nebeklausė, kada jam bus 
rodys silpnumą, bet jis nė už ką neparodys, net jeigu reiktų sėdėti čia 
visą naktį ir šita plunksna raižyti sau ranką... 

— Eikš čia, - liepė ji, kaip jam pasirodė, gal po kelių valandų. 

Jis atsistojo. Ranką baisiai gėlė. Pažvelgęs į ją pamatė, kad oda sugiju- 
si, tačiau raudona kaip nulupta. 

— Ranką, - metė ji. 

Jis atkišo. Ji paėmė savo delnais. Haris vos nesudrebėjo iš pasibjaurė- 
jimo, kai jį palietė jos stori buki pirštai, apmaustyti bjauriais senoviškais 
žiedais. 

— Hm, atrodo, kol kas nelabai žymu, - nusišypsojo ji. - Ką gi, paban- 
dysime rytoj vakare, gerai? Dabar gali eiti. 

Haris išėjo netardamas nė žodžio. Mokykla buvo tuščia - tikriausiai 
jau po vidurnakčio. Jis lėtai nuėjo koridoriumi, bet kai pasuko už kampo 
ir žinojo, kad ji nebegirdės, pasileido bėgte. 


+ 


Haris neturėjo laiko pasimokyti Pradanginimo kerų, neužrašė nė vieno 
sapno dienoraštyje, nebaigė piešti lankučio ir neparašė rašinių. Rytą nė- 
jo pusryčių, užtat ateities spėjimo pamokai, pačiai pirmai, paskubomis 
brūkštelėjo keletą prasimanytų sapnų. Nustebo, kad ir Ronis liko su juo. 

— Kaipgi tu nespėjai vakar vakare? - paklausė Haris, žiūrėdamas, kaip 
Ronis beviltiškai dairosi po kambarį ieškodamas įkvėpimo. Ronis, kietai 
miegojęs Hariui naktį grįžus į miegamąjį, sumurmėjo kažką apie tai, kad 
„turėjęs kitokio darbo , ir, užsigulęs ant pergamento, kažką pakeverzojo. 

— Turės užtekti, - pasakė užversdamas dienoraštį. - Parašiau sapna- 
vęs, kad perku naujus batus, tame, tikiuosi, ji nieko keisto neįžiūrės? 

Abudu nuskubėjo į Šiaurinį bokštą. 

— Kaip atbuvai areštą pas Ambridž? Ką ji tau liepė daryti? 

— Rašyti, - akimirką padvejojęs atsakė Haris. 

— Ne taip jau ir blogai, ką? - tarė Ronis. 

— Taigi. 

— Ei, buvau pamiršęs - ar atleido nuo penktadienio? 

— Ne, - atsakė Haris. 

Ronis užjaučiamai numykė. 

Ir vėl Hariui buvo bloga diena. Kone prasčiausiai pasirodė per transfi- 
gūraciją, nes buvo nė kiek nesimokęs Pradanginimo kerų. Norėdamas 

baigti lankučio piešinį, turėjo atsisakyti ir pietų. Profesorės Makgonagal, 
Kiautena Liurbė ir Kairiarankė vėl uždavė krūvą namų darbų, jis jų nė 
nesvajojo padaryti, nes vakare laukė antras areštas pas Ambridž. Nega- 
na to, per vakarienę jį vėl prispyrė prie sienos Andželina Džonson. Išgir- 
dusi, kad jis negalės dalyvauti kvidičo gynėjo bandymuose, pareiškė ne- 
santi sužavėta jo elgesiu ir kad žaidėjams, kurie nori išsilaikyti koman- 
doje, treniruotės turi būti aukščiau už visus kitus reikalus. 

— Bet man skirtas areštas! - sušuko jai Haris pavymui, kai ji nudrožė 
pasipūtusi. - Kaip manai, negi man labiau patiktų kiurksoti kambaryje 
su ta sena rupūže negu žaisti kvidičą? 

— Dar gerai, kad tik rašyti, - guodė jį Hermiona, kai Haris plumptelėjo 
ant kėdėsir pažiūrėjo į lėkštę. Apetitas kažkur dingo. - Ne tokia jau baisi 
bausmė... 

Haris išsižiojo, vėl užsičiaupė ir linktelėjo. Gerai nesuprato, kodėl Ro- 
niui su Hermiona nepasakoja, kas iš tiesų vyksta Ambridž kabinete, ta- 
čiau žinojo nenorįs išvysti jų veide pasibaisėjimo - nuo to viskas pasida- 
rytų dar blogiau ir sunkiau būtų laukti vakaro. Be to, miglotai jautė, jog 
tai yra jųdviejų su Ambridž reikalas, asmeninis dviejų žmonių valios ka- 
ras, ir jis nesuteiks jai malonumo skųsdamasis kam nors. 

— Negaliu patikėti, kad šitiek namų darbų, - graudžiai tarė Ronis. 

— O kodėl nieko nepadarei vakar vakare? - paklausė Hermiona. - Ir iš 
viso - kur buvai? 

— Aš... Norėjau pasivaikščioti, - išlemeno Ronis. 

Haris aiškiai suprato, kad šiuo metu ne jis vienas turi paslapčių. 


* 


Antras areštas praėjo ne geriau už aną. Plaštakos oda dabar buvo jaut- 
resnė ir daug greičiau paraudo. Haris nemanė, jog ji taip greitai sugys. 
Netrukus užrašas liks įsiėdęs į ranką, gal tada Ambridž bus patenkinta. 
Tačiau jis laikėsi nedejavęs ir per visą laiką nuo atėjimo iki išėjimo — vėl 
po vidurnakčio - pasakė tik „labas vakaras“ ir „labos nakties“. 

Namų darbų reikalai buvo beviltiški; grįžęs į Grifų Gūžtos bendrąjį 
kambarį, nors ir buvo nusivaręs nuo koto, nėjo gultis, o atsivertė knygas 
ir pradėjo rašyti Sneipui rašinį apie mėnulio akmenis. Baigė tik pusę dvie- 
jų. Žinojo parašęs prastai, bet nebuvo kitos išeities: jei nieko nepaduos, 
dar ir Sneipas skirs areštą. Tada brūkštelėjo atsakymus į profesorės Mak- 
gonagal klausimus, profesorei Kiautenai Liurbei surezgė kažką apie lan- 
kučius ir, nusverdėjęs prie lovos, griuvo ant patalo viršaus net nenusi- 
rengęs ir bemat užmigo. 


+ 


Ketvirtadienis praslinko aptrauktas nuovargio migla. Ronis taip pat ne- 
įstengė iki galo pabusti, nors Haris nesuprato, kodėl. Trečias Hario areš- 
tas niekuo nesiskyrė nuo ankstesniųjų, tiek, kad po dviejų valandų užra- 
šas Negalima meluoti nuo rankos neišnyko, o liko įrėžtas, iš raidžių sunkė- 
si kraujas. Liovusis skrebėti plunksnai, profesorė Ambridž pakėlė akis. 

— Oo, - tyliai tarė ji ir priėjusi patikrino ranką. - Gerai. Bus tau primi- 
nimas, ar ne? Šiandien gali eiti. 

— Ar rytoj vėl ateiti? - paklausė Haris, imdamas kuprinę kaire ranka, o 
ne skaudančia dešine. 

— O taip, - atsakė profesorė Ambridž, plačiai šypsodama. - Manau, 
kad kitą vakarą užrašą dar kiek paryškinsime. 

Haris niekad nemanė, kad kokio mokytojo pasaulyje galėtų nekęsti 
labiau nei Sneipo, tačiau grįždamas į Grifų Gūžtą turėjo pripažinti, kad 
Sneipui atsirado stipri konkurentė. Ji bloga, pamanė lipdamas į aštuntą 
aukštą, bloga, iškrypėlė ir beprotė... 

— Ronis? 

Laiptų viršuje pasukęs dešinėn, vos neatsitrenkė į Ronį - sugniaužęs 
šluotą, tas tūnojo už Išstypėlio Laklano statulos. Išvydęs Harį, net pašo- 
ko iš nuostabos ir bandė slėpti už nugaros savo „Pergalę-11“. 

— Ką čia darai? 

— Eee... Nieko. O tu? 

Haris susiraukė. 

—- Geriau tu sakyk! Ko čia slepiesi? 

- Jei nori Žinoti, slepiuosi nuo Fredžio ir Džordžo, - atsakė Ronis. - Jie 
ką tik nusivedė gaują naujokų, dedu galvą, kad vėl su jais bando kokį 
marmalą. Matai, dėl Hermionos jie nebegali tuo užsiimti bendrajame 
kambaryje, - skubiai, kone springdamas aiškino Ronis. 

— O kam tampaisi šluotą, nejaugi skraidei? - paklausė Haris. 

— Aš... Na... na, gerai, pasakysiu tau, bet nesijuok, aišku? - vis labiau 
rausdamas tarė Ronis. - Kai jau turiu padorią šluotą, sakau, pabandysiu 
pakliūti į gynėjo vietą Grifų Gūžtos komandoje. Taigi. Dabar gali juoktis. 

— Aš nesijuokiu, — pasakė Haris. Ronis sumirksėjo. - Puiki mintis! Bū- 
tų šaunu, jeigu pakliūtum į komandą! Aš niekad nemačiau, kaip tu žaidi 
gynėju, ar sekasi? 

— Neblogai, - apsidžiaugęs, kad Haris nesišaipo, atsakė Ronis. - Čar- 
lis, Fredis ir Džordžas, kai per atostogas treniruodavosi, visada mane im- 
davo gynėju. 

— Tai tu šįvakar treniravaisi? 

— Nuoantradienio kas vakarą. Bet pats vienas. Bandžiau užkerėti Krit- 
lius, kad skrietų į mane, bet nelengva tai padaryti ir neaišku, kiek iš to 
bus naudos. - Ronis atrodė susirūpinęs ir neramus. - Fredis su Džordžu 
leips iš juoko, kai aš ateisiu į bandymus. Jie dar nesiliovė manęs traukti 
per dantis už tai, kad esu paskirtas prefektu. 

— Gaila, manęs tenai nebus, - liūdnai tarė Haris, kai abu patraukė į 
bendrąjį kambarį. 

— Taip, Man irgi gai... Hari, kas tau rankai? 

Haris, dešine ranka pasikrapštęs nosį, greit kyštelėjo plaštaką už nu- 
garos, tačiau paslėpė ją ne sėkmingiau, negu Ronis - „Pergalę“. 

— Įsipjoviau, nieko tokio, visai... 

Tačiau Ronis stvėrė Hario plaštaką ir prisikišo prie akių. Tylėdamas jis 
žiūrėjo į odoje įrėžtus žodžius, paskui pasibaisėjęs paleido ranką. 

— Man rodos, sakei, kad ji tau duoda tik rašyti? 

Haris dvejojo, bet Ronis juk nemelavo, todėl ir jis pasakė Roniui tiesą 
apie valandas, praleistas Ambridž kabinete. 

— Sena ragana! - piktai sušnibždėjo Ronis, kai jie sustojo priešais Sto- 
rulę, kuri ramiai snaudė atšliejusi galvą į rėmą. - Ji nesveika! Eik pas Mak- 
gonagal, netylėk! 

— Ne, - negalvojęs tarė Haris. - Aš jai nesuteiksiu to malonumo, tegul 
nemano, kad mane įveikė. 

— Įveikė? Negalim, kad jai taip praeitų! 

— Aš nežinau, ar ji pavaldi Makgonagal. 

— Dumbldorui, tada sakyk Dumbldorui! 

— Ne, - laikėsi savo Haris. 

- Bet kodėl? 

— Jam ir taip užtenka rūpesčių, - atsakė Haris, tačiau priežastis buvo 
kita. Jis neis pas Dumbldorą pagalbos, kai tasai nuo pat birželio jo net 
neužkalbino. 

— Na, man rodos, turėtum... - pradėjo Ronis, bet jį pertraukė Storulė; 
iki tol mieguistai stebėjusi juos, pratrūko: 

— Sakysite pagaliau slaptažodį, ar man reikės visą naktį laukti, kol jūs 
išsikalbėsite? 


+ 


Penktadienis, kaip ir visos savaitės dienos, išaušo rūškanas ir pilkas. Įžen- 
gęs į didžiąją salę, Haris negalvodamas pažvelgė į mokytojų stalą, nors 
Hagrido pamatyti nesitikėjo, ir tuoj pat ėmė sukti galvą dėl didesnių rū- 
pesčių: namų darbų kalno ir dar vieno arešto pas Ambridž. 

Tą dieną Harį palaikė du dalykai. Vienas buvo mintis, kad jau beveik 
savaitgalis, kitas, nors ir baugino būsimasis areštas, - tai, kad pro Amb- 
ridž kabineto langą tolumoje matyti kvidičo aikštė, tad jeigu pasiseks, 
galbūt jis net galės stebėti Ronio pasirodymą. Taip, menkučiai tie pra- 
giedruliai, bet Haris buvo dėkingas už viską, kas bent kiek galėjo pra- 
sklaidyti jį supančią tamsą. Dar niekada neturėjo tokios baisios pirmos 
savaitės Hogvartse. 


236 


XIII +» AREŠTAS PAS DOLORESA 


Penktą valandą jis pabeldė į Ambridž kabineto duris nuoširdžiai tikė- 
damasis, jog ateina čia paskutinį kartą. Pergamento lapas jau gulėjo ant 
staliuko, šalia - smailioji plunksna. 

— Jau Žinai, ponaiti Poteri, ką veikti, - meiliai nusišypsojo Ambridž. 

Haris paėmė plunksną ir pažvelgė pro langą. Jeigu taip trupučiuką 
pasistumti su kėde į dešinę... Apsimetęs, kad patogiau įsitaiso prie stalo, 
jis taip ir padarė. Dabar tolyje matė, kaip Grifų Gūžtos komanda skraido 
virš aikštės, o apačioje prie trijų aukštų stulpų stovi kitos juodos figūrė- 
lės, matyt, laukdamos eilės pasirodyti gynėju. Iš taip toli negalėjai įžiūrė- 
ti, kuri Ronis. 

Negalima meluoti, parašė Haris. Raidės dešinės plaštakos viršuje atsi- 
vėrė ir vėl ėmė kraujuoti. 

Negalima meluoti. Su kiekviena parašyta raide vis labiau peršėjo. 

Negalima meluoti. Per riešą nubėgo kraujo srovelė. 

Per tas dvi sekundes, kai Haris drįso pažvelgti pro langą, Keitė Varpelis 
įmušė du kartus. Karštai tikėdamasis, kad tasai gynėjas nėra Ronis, jis 
vėl nuleido akis į aplašintą krauju pergamentą. 

Negalima meluoti. 

Negalima meluoti. 

Kai tik nebijodavo, pažvelgdavo pro langą: išgirdęs Ambridž plunks- 
nos čežėjimą ar girgždant atidaromą stalčių. Trečias bandomasis žaidė- 
jas buvo labai geras, ketvirtas siaubingas, penktas išsisuko nuo Muštuko 
tiesiog meistriškai, bet praleido Kritlį. Dangus temo, Haris abejojo, ar įžiū- 
rės šeštą ir septintą žaidėjus. 

Negalima meluoti. 

Negaliina meluoti. 

Pergamentą nudažė prilašėjęs kraujas, ranką nežmoniškai sopėjo. Kai 
vėl dirstelėjo pro langą, buvo sutemę ir kvidičo aikštės nebegalėjai įžiūrėti. 

— Nagi, pažiūrėkime, ar jau įsirėžė pamoka? - po valandos suskambo 
Ambridž balsas. 

Ji priėjo ir savo storais žieduotais pirštais siekė jo rankos. Ir tada, kai ji 
suėmė jo plaštaką patikrinti, ar žodžiai giliai įrašyti odoje, skausmas per- 
skrodė ne ranką, o randą kaktoje. Ir sykiu krūtinę užliejo kažkoks keistas 
jausmas. 

Jis ištraukė ranką ir pašoko įsmeigęs akis į ją. Ji žiūrėjo į jį šiepdama 
plačią savo burną. 

— Skauda, ar ne? - tyliai paklausė. 

Jis neatsakė. Širdis daužėsi. Ar ji klausia apie ranką, o gal atspėjo, ką 
jis pajuto kaktoje? 

— Na, rodos, supratai mane, ponaiti Poteri. Gali eiti. 

Jis griebė kuprinę ir paknopstomis išlėkė iš kabineto. 

Raminkis, liepė sau bėgdamas laiptais. Raminkis, nebūtinai yra taip, kaip 
tau matosi... 

— Mimbulus mimbletonia! - uždusęs išpoškino Storulei, ta iškart pasi- 
traukė. 

Jį sutiko baisus triukšmas. Pribėgo Ronis, visas švytėdamas ir laisty- 
damasis pasukų alumi, besiliejančiu per taurės kraštus. 

— Hari, man pavyko, priėmė, esu gynėjas! | 

— Ką? Oo0o... nuostabu! - Haris stengėsi nuoširdžiai nusišypsoti, nors 
širdis tebesidaužė, o sopanti ranka kraujavo. 

— Išgerk alaus, - spraudė jam butelį rankon Ronis. - Negaliu patikė- 
ti... Kur ta Hermiona? 

— Štai ten, - tarė Fredis, irgi gurkšnojantis pasukų alų, ir parodė į krės- 
lą prie židinio. Hermiona snūduriavo vos nulaikydama taurę. 

— Na, ji sakė esanti patenkinta, kai pranešiau, - tarė Ronis kiek užsi- 
gavęs. 

— Tegul miega, - pasakė Džordžas. Haris ne iš karto pastebėjo, kad 
keliems juos apstojusiems naujokams neseniai iš nosies bėgo kraujas. 

— Eikš čia, Roni, pasimatuok senuosius Oliverio drabužius, - pašaukė 
Keitė Varpelis. - Galėsime nuimti jo vardą ir prisiūti tavo. 

Roniui nuėjus, atidrožė Andželina. 

- Atsiprašau už smarkumą, Poteri, — tarė ji. - Žinai, baisiai įtemptas 
darbas vadovauti, manau, kartais ir Medžiui būdavau per griežta. - Ji 
susiraukusi žvelgė į Ronį per taurės kraštą. - Klausyk, Žinau, kad jis — 
tavo geriausias draugas, tačiau ne kažin kas, - drąsiai tarė ji. - Bet pasi- 
treniravęs bus nieko. Jis iš gabių kvidičininkų šeimos. Tiesą sakant, turiu 
vilties, kad vėliau parodys daugiau talento negu šiandien. Šįvakar ir Vi- 
kė Frobišer, ir Džofris Huperis skraidė geriau, bet Huperis - tikras zir- 
zlys, amžinai dėl ko nors aimanuoja, o Vikė užsiėmusi visokiose draugi- 
jose. Pati prisipažino, kad jei treniruotė sutaptų su Burtų klubo valando- 
mis, ji eitų į klubą. Na, bet rytoj antrą valandą treniruotė, pasistenk pa- 
galiau būti. Ir, labai prašau, kiek galėdamas padėk Roniui, sutarėm? 

Jis linktelėjo, 17 Andželina nužingsniavo atgal pas Alisiją Verpstuką. 
Haris atsisėdo šalia Hermionos. Jam padėjus kuprinę, ji staigiai pabudo. 

— O Hari, tai tu... Smagu dėl Ronio, tiesa? - tarė ji. - Bet aš tokia... 
tokia pavargusi, - nusižiovavo ji. - Iki pirmos mezgiau kepurytes. Ne- 
spėju padėti, tuoj pat prapuola! 

Ir iš tiesų — gerai apsižvalgęs Haris pamatė, kad po visą kambarį visur 
prikaišiota vilnonių kepuraičių, taip ir laukiančių, kad paimtų kokie ne- 
atsargūs elfai. 

— Puiku, - išsiblaškęs tarstelėjo Haris. Sprogs, jei kam nors nepasipa- 
sakos. - Klausyk, Hermiona, ką tik buvau pas Ambridž, ir ji palietė man 
ranką... 

Hermiona įdėmiai klausėsi. Hariui baigus, lėtai tarė: 

- Tau neramu, kad Pats Žinai Kas galbūt ją valdo taip, kaip tada Kvirlį? 

— Na, - nuleido balsą Haris, - tokia galimybė yra, ką? 

— Gal ir taip, - tarė Hermiona, nors, atrodo, abejojo. - Bet nemanau, 
kad jis gali būti įsikūnijęs į ją, kaip tada - į Kvirlį, juk jis dabar vėl gyvas, 
turi savo kūną, ar ne, jam nebereikia svetimo. Gal jis ją užkeikė Valdymo 
užkeikimu... 

Haris valandėlę žiūrėjo, kaip Fredis, Džordžas ir Li Džordanas žongli- 
ruoja tuščiais alaus buteliais. Hermiona prabilo: 

— Bet pernai tau randą skaudėdavo, kai niekas jo neliesdavo. Prisime- 
ni, Dumbldoras sakė, jog tai priklausydavo nuo to, ką tuo metu jausda- 
vo Pats Žinai Kas? Taigi gal tai išvis neturi nieko bendra su Ambridž, gal 
tik taip sutapo? 

— Ji bloga, - atkakliai tvirtino Haris. - Iškrypėlė. 

— Taip, ji - pabaisa, Hari, bet... Aš manau, turi pasakyti Dumbldorui, 
kad tau skaudėjo randą. 

Antrą kartą per tas dvi dienas jam patariama eiti pas Dumbldorą. Jo 
atsakymas Hermionai buvo toks pat kaip ir Roniui. 

— Nekvaršinsiu aš jam galvos. Kaip ir pati sakei, ne kažin kas. Visą 
vasarą retkarčiais paskaudėdavo, tik šįvakar smarkiau. 

— Hari, neabejoju, jog Dumbldoras neprieštaraus, jeigu jam kvaršinsi 
galvą dėl to... 

— Taigi, - nesusilaikė Haris, — Dumbldorui aš rūpiu tik dėl to nelemto 
rando, ar ne? 

— Nekalbėk taip, netiesa! 

— Turbūt parašysiu Sirijui ir pasiklausiu, ką jis mano... 

— Hari, negalima tokių dalykų rašyti laiške! - išsigando Hermiona. — 
Ar pamiršai, kaip Rukna mus įspėjo gerai apgalvoti, ką rašome? Juk ne- 
begalima užtikrinti, kad niekas nesugaus pelėdų! 

— Gerai jau, gerai, nerašysiu, - suirzo Hans. Jis atsistojo. - Eisiu gult. 
Pasakyk už mane Roniui, gerai? 

— One, - apsidžiaugė Hermiona, - jeigu tu eini, vadinasi, ir aš galiu 
išeiti nenusižengdama mandagumui. Visai nusivariau, o juk rytoj ketinu 
numegzti dar keletą kepurių. Klausyk, jei nori, gali man padėti, visai sma- 
gu, aš jau moku megzti raštus ir spurgelius, ir panašiai. 

Haris pažvelgė į jos džiaugsmingą veidą ir pamėgino suvaidinti, kad 
jį šiek tiek sudomino toks siūlymas. 

— Hmm... Žinai, vis dėlto ne, ačiū, - pasakė jis. - Bent jau ne rytoj. 
Turiu šitiek namų darbų... 

Ir jis movė prie laiptų į berniukų miegamuosius, palikdamas ją trupu- 
tį nusivylusią. 


KETURIOLIKTAS SKYRIUS 


Persis ir Pėdelė 


Rytą miegamajame Haris pabudo pirmas. Dar pagulėjo žiūrėdamas, kaip 
saulės spinduliuose, lendančiuose pro lovos užuolaidų tarpą, šoka dul- 
kelės, ir negalėjo atsidžiaugti, kad pagaliau šeštadienis. Pirmoji semestro 
savaitė, regis, truko visą amžinybę, kaip viena begalinė magijos istorijos 
pamoka. 

Sprendžiant iš mieguistos tylos ir saulės spindulio vaiskumo, turėjo 
būti neseniai išaušę. Jis atitraukė užuolaidas, atsikėlė ir ėmė rengtis. Jo- 
kio garso, tik toli čirpsi paukščiai ir giliai alsuoja draugai lovose. Jis tyliai 
atidarė kuprinę, išsitraukė plunksną ir pergamento lapą, tada nulipo į 
bendrąjį kambarį. 

Nuėjęs prie savo mėgstamiausio seno minkštutėlio krėslo priešais jau 
išblėsusį židinį, Haris patogiai įsitaisė ir žvalgydamasis po kambarį išvy- 
niojo pergamentą. Nelikę nė šiukšlelės: nei suplėšyto pergamento skiau- 
telių, nei senų Auksinukų, nei tuščių butelių ar saldainių popierėlių, ku- 
rių paprastai būdavo pilna po kiekvienos dienos, - nebuvo ir Hermio- 
nos kepuraičių. Galvodamas, kiekgi namų elfų jau tapo laisvi, nesvarbu, 
norėjo to ar ne, jis atkimšo rašalo buteliuką, padažė plunksną ir, laikyda- 
mas ją virš gelsvo pergamento, užsigalvojo... Po valandėlės susigriebė, 
jog spokso į tuščią židinį ir visiškai nenutuokia, ką rašyti. 

Dabar suprato, kaip Roniui su Hermiona vasarą šunku buvo rašyti 
jam laiškus. Kaipgi, po galais, pasakyti Sirijui viską, kas nutiko per savai- 
tę, ir paklausti rūpimų dalykų neišduodant galimiems laiškų vagišiams 
to, ko jiems nedera Žinoti? 

Kurį laiką jis sėdėjo nejudėdamas, žiūrėdamas į židinį, pagaliau apsi- 
sprendęs vėl pamirkė plunksną į rašalą ir ryžtingai ėmė skrebenti. 

Miela Sloga, 


tikiuosi, gyveni gerai, man pirma savaitė buvo siaubinga, džiaugiuosi, 
kad atėjo savaitgalis. 

Turime naują apsigynimo nuo juodosios magijos mokytoją, profesorę 
Ambridž. Maždaug tokia maloni kaip tavo mama. Rašau todel, kad praei- 
tą vakarą, atbūnant areštą pas profesorę Ambridž, vel atsitiko tas dalykas, 
apie kurį tau rašiau vasarą. 

Visi pasiilgome didžiausio mūsų draugo ir tikimės greitai jo sulaukti. 

Būk geras, tuoj pat parašyk. 

Iki - 

Haris 


Haris perskaitė laišką kelis kartus, bandydamas įsivaizduoti, kaip atro- 
dytų pašaliniam žmogui. Nesuprato, kaip kas nors galėtų atspėti, apie 
kąjis kalba - arba kam. Tačiau tikėjosi, kad Sirijus įžvelgs užuominą apie 
Hagridą ir pasakys, kada tas gali grįžti. Haris nenorėjo klausti tiesiogiai, 
kad kartais neatkreiptų kieno nors dėmesio į tai, kuo Hagridas galbūt 
užsiima šitiek laiko nebūdamas Hogvartse. 

Laiškas buvo trumputis, bet surijo baisybę laiko. Saulė jau pasiekė vi- 
durį kambario, viršuje miegamuosiuose girdėjosi triukšmaujant. Stro- 
piai užklijavęs pergamentą, jis išlipo pro portreto angą ir nuskubėjo į 
pelėdyną. 

— Tavim dėtas neičiau tuo keliu, - įspėjo jį Beveik Begalvis Nikas, stai- 
ga išniręs per sieną tiesiai priešais Harį, kai tas ėjo koridoriumi. - Akilan- 
da parengęs juokingą šunybę tam, kas dabar eis pro Paracelso biustą. 

— Ar tai reiškia, kad Paracelsas nuvirs Žmogui ant galvos? - paklausė 
Haris. 

— Juokinga, tačiau taip, - tingiai atsakė Beveik Begalvis Nikas. - Aki- 
landa niekad neišsiskyrė išmoningumu. Lėksiu paieškoti Kruvinojo Ba- 
rono, gal jis kaip nors jį sutramdys. Iki, Hari... 

— Aha, iki, - pasakė Haris ir pasuko kairėn, ne dešinėn - ilgesniu, bet 
saugesniu keliu į pelėdyną. Einant pro langus, už kurių mėlynavo gied- 

ras dangus, nuotaika pasitaisė: vėliau bus treniruotė, pagaliau jis vėl at- 
sidurs kvidičo aikštėje. 

Kažkas brūkštelėjo per kojas. Ogi pro šalį šmukštelėjo Ponia Noris, 
perkarusi ūkvedžio pilkė katė. Dėbtelėjo į Harį didelėmis kaip lemputės 
geltonomis žlibėmis ir dingo už Susimąsčiusiojo Vilfredo statulos. 

— Aš nieko blogo nedarau, - dar sušuko Haris jai iš paskos. Katės 
išvaizda aiškiai rodė, jog ji pėdina jo skųsti savo šeimininkui, nors jis 
nesuprato, už ką, - šeštadienio rytą juk turi visišką teisę apsilankyti pe- 
lėdyne. 

Saulė jau buvo aukštai, ir kai jis įžengė į pelėdyną, neįstiklinti langai 
apžilpino akis; platūs sidabriški spindulių takai kirto apskritą patalpą, 
kurioje ant gegnių tupėjo šimtai pelėdų, brazdančių ryto šviesoje. Kai 
kurios akivaizdžiai buvo ką tik grįžusios iš medžioklės. Šiaudai asloje 
tyliai traškėjo po kojomis, mat buvo pilni visokio grobio kaulelių. Ištem- 
pęs kaklą, akimis jis ieškojo Hedvigos. 

- Štai kur tu, - tarė pamatęs ją kone po pačiu kupolu. - Leiskis, turiu 
tau laišką. 

Tyliai ūktelėjusi, ji suplasnojo plačiais sparnais ir nutūpė jam ant peties. 

— Matai, ant voko užrašyta „Slogai“, - įspėjo jis, įkišdamas snapan laiš- 
kelį, ir nežinia kodėl dar sušnibždėjo: — Bet iš tikrųjų Sirijui, aišku? 

Hedviga mirktelėjo gintarinėmis akimis, taigi suprato. 

— Na, saugaus skrydžio, - palinkėjo Haris ir nunešė ją prie lango; spus- 
telėjusi kojytėmis jam ranką, Hedviga pakilo į akinamai vaiskų dangų. 
Jis lydėjo ją žvilgsniu, kol pelėda virto juodu taškeliu ir išnyko, tada pa- 
žvelgė į Hagrido trobelę, gerai matomą pro tą langą. Trobelė tebebuvo 
negyvenama, kaminas nerūko, užuolaidos užtrauktos. 
jas, vėjokšnis švelniai glostė veidą. Jis galvojo apie būsimą kvidičo treni- 
ruotę... Ir staiga pamatė jį. Didžiulis ropliškas sparnuotasis arklys, toks 
pat kaip tie, kurie traukė Hogvartso karietas, su juodos odos sparnais, 
išskėstais it pterodaktilio, pakilo iš tų medžių tarsi milžiniškas paukštis. 

Apsukęs ratą, vėl nėrė tarp medžių. Viskas įvyko taip greitai, jog Haris 
vargiai patikėjo savo akimis, tačiau širdis pašėlusiai plakė. 

Už nugaros atsivėrė pelėdyno durys. Iš netikėtumo jis krūptelėjo. At- 
sisukęs pamatė Čo Čang, nešiną laišku ir paketėliu. 

— Labas, - negalvodamas pasisveikino Haris. 

— O, labas, - uždususi atsiliepė ji. - Nemaniau taip anksti čia ką nors 
sutikti. Vos prieš penkias minutes prisiminiau, kad mamos gimtadienis. 

Ji parodė paketėlį. 

— Aha, - burbtelėjo Haris. Smegenys lyg būtų užsikirtusios. Norėjo 
pasakyti ką nors šmaikštaus ir įdomaus, tačiau galvoje buvo tik viena — 
baisus sparnuotasis arklys. 

— Graži diena, - mostelėjo jis į langus. Iš gėdos net negera pasidarė. 
Oras. Jis kalba apie orą... 

- Aha, - pritarė Čo, žvalgydamasi tinkamos pelėdos. - Gera diena kvi- 
dičui Žaisti. Visą savaitę nebuvau aikštėje, o tu? 

— Ir aš. 

Čo pasirinko vieną iš mokyklos pelėdų. Pasišaukė ją ant rankos, ir pelė- 
da paslaugiai atkišo kojytę, kad jis galėtų pririšti siuntą. 

— Tiesa, kad Grifų Gūžta jau turi naują gynėją? 

— Taip. Mano draugas Ronis Vizlis, pažįsti? 

- „Tornado“ nekentėjas? - šaltai paklausė Čo. - Ar jis ką sugeba? 

— Man rodos, taip, - atsakė Haris. - Tiesa, nemačiau bandymo, nes 
buvau areštuotas. 

Čo pakėlė akis nuo siuntinio. 

— Toji Ambridž - tikra bjaurybė, - tyliai tarė ji. - Skirti tau areštą tik dėl 
to, kad pasakei tiesą apie tai, kaip... kaip jis mirė. Visi tada girdėjo, visa 
mokykla kalbėjo. Tu labai drąsus, kad jai nenusileidai. 

Hariui iš laimės širdis išsipūtė kaip balionas, regis, ims ir pakels jį virš 
šiaudais apkreiktos aslos. Kam rūpi kažkoks sparnuotas arklys — Čo lai- 
ko jį drąsiu! Jis jau baudėsi lyg ir netyčia, padėdamas pririšti siuntinėlį, 
parodyti jai sužalotąją ranką... Vos tik toptelėjo tokia nuostabi mintis, 
pelėdyno durys vėl atsidarė. 

Į vidų įšvokštė ūkvedys Filčas. Įdubę skruostai buvo išmušti raudo- 
nom dėmėm, žiauna tirtėjo, ploni žili plaukai susivėlę, matyt, kad bėgte 
atbėgo. Jam iš paskos atitrepeno Ponia Noris. Išvertusi akis į pelėdas vir- 
šuje, godžiai užkniaukė. Neramiai suplakė sparnai, ir didelė ruda pelė- 
da grėsmingai kaukštelėjo snapu. 

— Aha! - puolė prie Hario Filčas, iš pykčio drebindamas nukaru- 
sius žandus. - Man pranešta, kad siunti didelį smarvinių bombelių 
užsakymą! 

Haris susidėjo rankas ir pažvelgė ūkvedžiui į akis. 

— Kas jums sakė, kad aš užsisakiau smarvinių bombelių? 

Čo susiraukusi žiūrėjo čia į vieną, čia į kitą. Pelėda, pavargusi stovėti 
ant vienos kojelės, piktai suūkė, tačiau Čo nekreipė dėmesio. 

— Turiu, kas praneša, - patenkintas sušnypštė Filčas. - Na, duok šen, 
ką turi išsiųsti. 

Laimingas, kad laiku spėjo išsiųsti savo laišką, Haris pasakė: 

— Negaliu, jau išsiunčiau. 

- Išsiuntei? - persikreipė iš pykčio Filčas. 

— Išsiunčiau, - ramiai patvirtino Haris. 

Filčas pergedęs išsižiojo, valandėlę žiopčiojo, tada nužvelgė Hario ap- 
rangą. 

— Iš kur galiu Žinoti, ar nelaikai kišenėje? 

— Ogi... 

— Pati mačiau, kaip išsiuntė, - atkirto Čo. 

Filčas atsigręžė į ją. 

— Tu matei? 

— Mačiau, ir kas? - atrėžė ji. 

Kurį laiką Čo ir Filčas varstė kits kitą akimis, paskui ūkvedys nušlep- 
sėjo prie durų. Išeidamas dar atsigręžė į Harį. 

- Jei užuosiu nors kokią smarvinę bombelę... 

Jis nuplumpsėjo laiptais žemyn. Ponia Noris paskutinį kartą ilgesin- 
gai pažiūrėjo į pelėdas ir išsekė paskui jį. 

Haris ir Čo susižvelgė. 

— Dėkui, - tarė Hans. 

- Nėr už ką, - pasakė Čo raustelėjusi ir pagaliau baigė rišti siuntinė- 
li. - Tu juk neužsisakei smarvinių bombelių? 

— Ne. 

— Įdomu, kodėl jam šovė į galvą tokia mintis? - paklausė ji, nešdama 
pelėdą prie lango. 

Haris gūžtelėjo. Kaip ir ji, nieko nesuprato, tačiau tuo tarpu jam šitai 
mažiausiai rūpėjo. 

Iš pelėdyno jie išėjo kartu. Prie koridoriaus į vakarinį pilies sparną 
Čo tarė: 

— Man čia. Na, iki... iki pasimatymo, Hari. 

— Aha, iki pasimatymo. 

Ji nusišypsojo ir nuėjo. Haris patraukė savo keliu ramus ir laimingas. 
Na, štai, sugebėjo žmoniškai su ja pasikalbėti ir nė karto neapsijuokė... 
Tu labai drąsus, kad jai nenusileidai... Čo pavadino jį drąsiu... Ji nejaučia 
jam neapykantos už tai, kad liko gyvas... 

Aišku, jai labiau patiko Sedrikas, jis tai žino... Nors jeigu būtų pakvie- 
tęs į Kalėdų balių pirma Sedriko, viskas gal būtų susiklostę kitaip. Ji, ro- 
dos, nuoširdžiai apgailestavo negalinti eiti su juo. 

— Labas rytas, - linksmai pasveikino jis Ronį ir Hermioną prie Grifų 
Gūžtos stalo didžiojoje salėje. 

— Ko jau toks laimingas? - paklausė Ronis nustebęs. 

— Ahm... Tuoj žaisim kvidičą, - atsakė Haris, prisitraukdamas lėkštę 
su kiaušiniene. 

— O taip, - tarstelėjo Ronis. Padėjęs skrebutį, maktelėjo moliūgų sun- 
kos. - Klausyk... nenori nueiti su manim bent kiek anksčiau? Na... tru- 
putį mane palamdyti prieš treniruotę? Kad įsivažiuočiau, taip sakant. 

— Gerai. 

— Paklausykite, manau, kad nereikėtų, - rimtai tarė Hermiona. - Abu- 
du jau ir taip atsilikę su namų darbais. 

Daugiau ji nespėjo pasakyti, nes tą akimirką atskrido paštas. Kaip pa- 
prastai, liepsnotoji pelėda snape atnešė jai „Magijos žinias . Pelėda nu- 
tūpė pavojingai arti cukrinės ir atkišo kojytę. Hermiona įdėjo į kapšiuką 
jai knutą, paėmė dienraštį ir, pelėdai nuskridus, kritiškai permetė akimis 
pirmą puslapį. 

— Yra kas įdomaus? - paklausė Ronis. Haris nusišypsojo - suprato, kad 
Ronis stengiasi nukreipti kalbą nuo namų darbų. 

— Ne, -atsiduso ji, - tik muilas apie „Likimo deivių“ gitaristės vestuves. 

Hermiona atsivertė laikraštį ir pasislėpė už jo. Haris dar įsidėjo 
kiaušinienės su šonine. Ronis kažko susimąstęs žvelgė į aukštuosius 
langus. 

— Pala, - staiga tarė Hermiona. - O ne... Sirijus! 

— Kas atsitiko? — išsigando Haris ir taip staigiai stvėrė laikraštį, 
kad perplėšė per vidurį. Hermionos rankoj liko viena laikraščio pu- 
sė, jo - kita. 

— Magijos ministerija iš patikimų šaltinių sužinojo, kad Sirijus Blekas, gar- 
susis žudikas maniakas... Ir taip toliau... tebesislapsto Londone! — iš savosios 
laikraščio pusės pašnibždomis perskaitė Hermiona. 

— Garantuotai Liucijus Smirdžius, - tyliai ir piktai tarė Hans. - Jis at- 
pažino Sirijų perone... 

— Ką? - sunerimo Ronis. - Nieko nesakei... 

- Ššš! — sušnypštė tie du. 

— ..„Ministerija įspėja burtininkų bendruomenę, kad Blekas labai pavojin- 
gas, nužudė trylika žmonių... pabėgo iš Azkabano... Įprastiniai plepalai, — 
nutarė Hermiona, padėdama savąją laikraščio pusę, ir išgąstingai pažvel- 
gė į Ronį ir Harį. - Na, vėl negalės iškelti kojos iš namų, ir tiek, - sukuž- 
dėjo ji. - Dumbldoras liepė jam niekur neiti. 

Haris niūriai žiūrėjo į atplėštas „Magijos žinias . Kone visą puslapį 
užėmė madam Malkin drabužių parduotuvės, kur prasidėjo išpardavi- 
mas, reklama. | 

— Ei, pažvelkit! - staiga tarė jis, išlygindamas ant stalo laikraštį, kad 
matytų draugai. 

— Man nereikia jokių naujų drabužių, - suniurnėjo Ronis. 

— Ne, pažiūrėk čia, - liepė Haris. 

Ronis ir Hermiona palinko arčiau. Žinutė buvo gal colio ilgumo ir pa- 
čioje skilties apačioje. 


MINISTERIJOJE ĮSIBROVĖLIS 
Sterdžiui Podmorui, trisdešimt aštuonerių metų, gyvenančiam Pup- 
medžių 2, Klepheme, Vizengamotas pateikė kaltinimą bandymu rugpjū- 
čio 31 d. apvogti Magijos ministeriją. Podmorą suėmė Magijos ministeri- 
jos sargybinis Erikas Mančas, pirmą valandą nakties užklupo jį bandant 
atidaryti ypatingo slaptumo duris. Podmoras, atsisakęs gintis, buvo nu- 
teistas šešis mėnesius kalėti Azkabane. 


— Sterdžis Podmoras? - lėtai ištarė Ronis. - Tas žmogėnas su kupeta plau- 
kų, ar ne? Jis priklauso Bro... 

— Roni! - persigando Hermiona. 

- Šešis mėnesius Azkabane... - sušnibždėjo pritrenktas Haris. - Tik 
už tai, kad bandė atidaryti duris! 

— Nebūk paikas, aišku, ne tik už tai. Ką, po galais, jis veikė ministerijo- 
je pirmą nakties? - tarė Hermiona. 

— Kaip sakai, gal vykdė kokią Brolijos užduotį? - sumurmėjo Ronis. 

— Palaukit... - susiprotėjo Haris. - Sterdžis turėjo mus lydėti, prisi- 
menat? 

Tie du sužiuro į jį. 

— Taip, jis turėjo būti vienas iš apsaugos, lydėjusios mus į Kings Kroso 
stotį, prisimenat? Ir Rukna niršo jam nepasirodžius. Taigi negalėjo būti 
pasiųstas atlikti užduoties, tiesa? 

— Na, galjie nesitikėjo, kad jis įklius, - pasiūlė mintį Hermiona. 

-— Tai galėjo būti provokacija! - susijaudino Ronis. - Ne, paklausykit! — 
karščiavosi jis, bet jau tyliau, kai Hermiona sužaibavo į jį akimis. - Minis- 
terija įtaria, jog jis - Dumbldoro šalininkas, ar ką, tada įvilioja jį į minis- 

teriją, jis nė nebandė atidaryti jokių durų! Gal viskas tik sukurta norint jį 
pasodinti! 

Valandėlę Haris su Hermiona apmąstė toki variantą. Hariui jis pasiro- 
dė pernelyg neįtikimas, Hermionai, priešingai, - visiškai įmanomas. 

- Žinote, nesistebėčiau, jeigu tai pasirodytų tiesa. 

Ji lėtai suvyniojo savąją laikraščio pusę. Hariui padėjus peilį ir šakutę, 
ji tarsi atitoko. 

— Ką gi, manau pirmiausia imkimės to rašinio Diegavirtei apie savai- 
me pasitręšiančiuosius krūmus, o jeigu spėsime, prieš pietus galėsime 
pradėti ir Makgonagal užduotus Sukūrimo kerus... 

Hariui sukirbėjo sąžinė prisiminus krūvą namų darbų, laukiančių vir- 
šuje, tačiau dangus buvo toks giedras, taip svaigiai mėlynas, o jis jau sa- 
vaite nebuvo užsėdęs ant savo „Žaibo“... 

— Ai, padarysim vakare, - tarė Ronis, kai abu su Hariu patraukė pa- 
kalnėn kvidičo aikštės linkui užsidėję ant peties šluotas, ausyse tebes- 
kambant Hermionos gąsdinimams, kad jie neišlaikysią nė vieno VML 
egzamino. - O dar turime visą rytojų. Ji per daug įsijaučia į darbą, štai 
kur bėda... - Patylėjęs jau neramiau pridūrė: - Kaip manai, ar ji rimtai 
kalbėjo, kai grasino, kad nebeduos nusirašyt? 

— Manau, taip, - atsakė Haris. - Bet ir šitai svarbu, reikia treniruotis, 
jeigu norime išsilaikyti kvidičo komandoje. 

- Žinoma, - karštai pritarė Ronis. - O laiko turime per akis... 

Priartėjus prie kvidičo aikštės, Haris pažvelgė dešinėn, kur siūbavo 
tamsios Uždraustojo miško medžių viršūnės. Niekas iš ten nepakilo, dan- 
gus buvo tuščias, tik aplink pelėdyno bokštą skraidžiojo kelios pelėdos. 
Gana nerimastauti, skraidantysis arklys nieko blogo jam nepadarė, ir Ha- 
ris išmetė jį iš galvos. 

Drabužinėje iš spintos jie paėmė kamuolius ir ėmė treniruotis: Ronis 
gynė tris aukštus stulpus, Haris buvo puolėjas ir mėgino su Kritliu prasi- 
veržti pro Ronį. Hariui pasirodė, kad Ronis žaidžia neblogai: jis sulaikė 
tris metimus ir toliau visai įsismagino. Po poros valandų jie grįžo į pilį 
pietauti (Hermiona aiškiai parodė laikanti juos neatsakingais padarais), 

paskui išėjo jau į rimtą treniruotę. Drabužinėje rado visą komandą, iš- 
skyrus Andželiną. 

— Laikykis, Roni, - mirktelėjo jam Džordžas. 

— Aha, - tarė Ronis, kelyje į aikštę galutinai nusiraminęs. 

— Nori mums visiems nosis nušluostyt, prefektėli? — piktokai išsišiepė 
Fredis, kai pasišiaušęs išsinėrė iš kvidičo aprangos. 

— Užsičiaupk, - akmeniniu veidu atšovė Ronis ir pirmą kartą apsivil- 
ko savo komandos drabužiais. Visai neblogai jam tiko, nors Oliveris Me- 
dis buvo gerokai platesnių pečių. 

— Visiems dėmesio, - tarė Andželina, išlindusi iš kapitono kambarėlio. 
Ji jau buvo persirengusi. - Pradėsime. Alisija ir Fredi, gal galite išnešti 
pintinę su kamuoliais? Tiesa, yra būrelis žiūrovų, bet noriu, kad jų ne- 
paisytumėte, gerai? 

Iš jos apsimestinai nerūpestingo balso Haris, regis, suprato, kas suda- 
ro tą būrelį žiūrovų; ir tikrai - vos išėjo iš drabužinės į saulę, juos pasitiko 
Klastūnyno komandos ir dar kelių jai prijaučiančių žioplių staugimas ir 
švilpimas. Visi jie buvo susėdę per vidurį tribūnų aukščio, jų balsai aidė- 
jo po visą stadioną. 

— Ant ko tas Vizlis raitas? —- ėmė tyčiotis Smirdžius. - Kas nepagailėjo 
Skraidymo kerų tokiam sutrešusiam pagaliui? 

Niurzga, Gylys ir Pensė Parkinson kvatojo net žviegdami. Ronis ap- 
žergė savo šluotą ir atsispyrė nuo žemės, Haris jam iš paskos. Matė, kaip 
pamažu raudonija Ronio ausys. 

— Spjauk tu įjuos, - patarė paspaudėęs ir prisivijęs Ronį. - Pažiūrėsim, 
kas juoksis po rungtynių... 

— Taip ir reikia būti nusiteikusiems, Hari, - pagyrė jį Andželina, ap- 
skriejusi aplink juos ratą su Kritliu po pažastimi ir pakibusi ore priešais 
savo komandą. - Dėmesio! Pradėsime nuo perdavimų, kad apšiltume, 
visa komanda prašom... 

— Ei, Džonson, kokia ten tavo šukuosena? - suriko iš apačios Pensė 
Parkinson. - Kaip galima norėti, kad atrodytum kaip su kirminais, len- 
dančiais iš galvos? 

Andželina nusibraukė nuo veido ilgus, į daugybę kasyčių supintus 
plaukus ir ramiai kalbėjo toliau: 

— Taigi išsiskirstom ir pažiūrėsim, ką nuveiksime... 

Haris nuskrido į kitą stadiono kraštą, Ronis - prie svetimų stulpų. An- 
dželina viena ranka sviedė Kritlį Fredžiui, tas perdavė Džordžui, tas - 
Hariui, Haris - Roniui, bet Ronis kamuolį išmetė. 

Smirdžiaus kurstomi klastuoliai baubė ir spiegė. Ronis, nėręs žemyn 
sugriebti Kritlio, kol tas nenukrito žemėn, nerangiai išlygino šluotą vos 
nenuslysdamas nuo jos ir užraudęs grįžo į žaidimui privalomą aukštį. 
Haris matė, kaip susižvelgė Fredis su Džordžu, tačiau, ne taip kaip visa- 
da, dvyniai prikando liežuvį, už ką Haris pajuto jiems dėkingumą. 

— Perduok, Roni, - šūktelėjo Andželina, lyg nieko nebūtų atsitikę. 

Ronis metė Kritlį Alisijai, ši - Hariui, tas - Džordžui... 

— Ei, Poteri, kaip tavo randas? - suriko Smirdžius. - Ar nereikėtų pri- 
gulti? Man rodos, jau savaitę nebuvai ligoninėje, rekordas, ar ne? 

Džordžas metė Andželinai, ji atbula ranka perdavė Kritlį Hariui, jis 
nesitikėjo, bet sugavo pačiais pirštų galiukais ir mikliai sviedė Roniui, tas 
griebė, bet nesugavo, nors ir per plauką. 

— Roni, nežiopsok, - subarė jį Andželina, kai jis vėl nėrė žemyn ka- 
muolio. - Būk atidesnis. 

Kai Ronis grįžo į reikiamą aukštį, buvo neaišku, kas raudonesnis: 
Kritlis ar jo veidas. Smirdžius su visa Klastūnyno komanda kvatojo pil- 
vus susiėmę. 

Trečią kartą Ronis sugavo Kritlį; gal iš to džiaugsmo paleido jį taip 
smarkiai, kad kamuolys prašvilpė Keitei tarp rankų ir tvojo jai į veidą. 

— Atleisk! - sudejavo Ronis ir atzvimbė pažiūrėti, ar jos nesužeidė. 

— Grįžk atgal, viskas gerai! - sušuko Andželina. - Bet kai meti draugei, 
pasistenk nenumušti jos nuo šluotos, gerai? Tam yra Muštukai! 

Keitei iš nosies bėgo kraujas. Apačioje klastuoliai džiūgaudami trypė 
kojomis ir kaukė. Fredis su Džordžu prilėkė prie Keitės. 

— Še, imk, - ištraukęs iš kišenės, atkišo jai kažkokį raudoną daikčiuką 
Fredis. - Žaibiškai nustos. 

— Gerai! - sušuko Andželina. - Fredi, Džordžai, atsineškit savo blokš- 
tus ir Muštuką. Roni, varyk prie stulpų. Hari, kai duosiu ženklą, išleisk 
Šmaukštą. Mes, aišku, bandysim įmesti Roniui. 

Haris nuzvimbė paskui dvynius Šmaukšto. 

— Per tą Ronį viskas eina šuniui ant uodegos, - suburbėjo Džordžas, 
kai visi trys nusileido prie pintinės paimti vieno Muštuko ir Šmaukšto. 

— Jis tik nervinasi, - pasakė Haris. - Kai abu bandėme rytą, žaidė 
puikiai. 

— Na, turėkim vilties, kad tai buvo ne paskutinis toks kartas, - niūriai 
tarė Fredis. 

Jie vėl pakilo į aukštį. Andželinai sušvilpus, Haris išleido Šmaukštą, o 
Fredis su Džordžu - Muštuką. Nuo tos akimirkos Haris beveik nebepa- 
stebėjo, ką darė kiti. Jo darbas buvo sugauti mažytį nenustygstantį auk- 
so kamuoliuką, galintį atnešti komandai šimtą penkiasdešimt taškų. Tam 
reikia nepaprasto greitumo ir miklumo. Jis padidino greitį nardydamas 
tarp puolėjų. Šiltas rudens oras plakė skruostus, tolimas Klastūnyno stū- 
gavimas virto beprasmiu ūžesiu ausyse. Staiga švilpukas jį sustabdė — 
per anksti. 

— Stot, stot! - šaukė Andželina. - Roni, tu visai nedengi vidurinio stulpo! 

Haris pažvelgė į Ronį, tas tikrai sklandė priešais kairįjį lanką, kitus du 
palikęs visai neginamus. 

— O, atsiprašau... 

— Sekdamas puolėjus visą laiką keisk padėtį, - pamokė Andželina. - 
Arba būk per vidurį, kol nereikia ginti kurio nors lanko, arba suk ratus, 
tačiau nekabėk vienam šone, šitaip praleidai tris metimus! 

- Atsiprašau... —- pakartojo Ronis. Jo raudonas veidas švietė dangaus 
mėlynėje kaip švyturys. 

— Ir, Keite, ar negali kaip nors sustabdyti kraujo? 

— Dar labiau bėga! - dusliai atsakė Keitė, bandydama rankove sulaiky- 
ti kraujo upelį. 

Haris dirstelėjo į Fredį: šis susirūpinęs rausėsi kišenėse. Pamatė, kaip 
Fredis ištraukė raudoną saldainį, pažiūrėjo į jį, tada į Keitę - ir pakraupo. 

— Na,bandykime dar, - paragino Andželina, nėmaž nepaisydama klas- 
tuolių, skanduojančių: Grifų Gūžta nelaimės, Grifų Gūžta nelaimės, tačiau 
ant šluotos sėdėjo vis dėlto įsitempusi. 

Šį kartą Andželinos švilpukas nuskardėjo po trijų minučių. Haris, kaip 
tik pastebėjęs Šmaukštą skriejant aplink stulpą priešais jį, atskrido susi- 
nervinęs. 

— Kas dabar? - paklausė arčiausiai esančios Alisijos. 

— Keitė, - trumpai atsakė ji. 

Haris apsigręžęs pamatė, kad Andželina, Fredis ir Džordžas visu grei- 
čiu lekia prie Keitės. Haris ir Alisija taip pat nuskubėjo tenai. Buvo aišku, 
kad Andželina nutraukė treniruotę pačiu laiku - Keitė buvo balta kaip 
kreida ir visa kruvina. 

— Reikia gabent į ligoninę, - tarė Andželina. 

— Mes ją nugabensime, - pasisiūlė Fredis. - Matyt, ji per klaidą suval- 
gė Kraujoplūdžio saldainiuką... 

— Ką gi, be atmušėjų ir puolėjos Žaisti nebeverta, - niūriai tarė Andže- 
lina, kai Fredis ir Džordžas nušvilpė pilies linkui, skraidindami per vidu- 
rį Keitę. - Leiskimės ir einam persirengti. 

Kol jie ėjo į drabužinę, klastuoliai tebeskandavo. 

— Kaip treniruotė? - šaltokai paklausė Hermiona maždaug po pusva- 
landžio, kai Ronis ir Haris įlipo pro angą į bendrąjį kambarį. 

- Pusė bėdos... - tarė Haris. 

— Visai sumauta, - drėbė Ronis, klestelėdamas į krėslą šalia Hermio- 
nos. Ji pakėlė akis, ir jos šaltumas ištirpo. 

— Daug nenorėk, juk tau buvo pirmoji, - paguodė ji. - Reikia lai- 
ko, kad... 

— Kas sakė, kad sumauta buvo dėl manęs? - atkirto Ronis. 

— Niekas, - sutriko Hermiona. - Aš pamaniau... 

— Pamanei, kad aš nieko nesugebėsiu? 

— Ne, nieko panašaus! Klausyk, tu pats pasakei, kad sumauta, aš ir... 

— Eisiu daryti namų darbų, - piktai metė Ronis ir nutrinksėjo laiptais į 
berniukų bendrabutį. Hermiona atsisuko į Harį. 

— Tikrai jis prastai žaidė? 

— Ne, - neišdavė draugo Haris. 

Hermiona kilstelėjo antakius. 

— Na, manau, galėjo ir geriau pasirodyti, - sumurmėjo Haris, - bet, 
kaip sakei, juk pirma treniruotė... 

Nei Haris, nei Ronis tą vakarą beveik nepasistūmėjo su namų darbais. 
Haris suprato, kad Ronis per daug kremtasi dėl to, kaip prastai pasirodė 
per kvidičo treniruotę, o pačiam irgi nėjo iš galvos Grifų Gūžta nelaimės 
skanduotė. 

Kone visą sekmadienį jie prasėdėjo bendrajame kambaryje įknibę į 
knygas. Pamažu prisirinko mokinių, taip pat pamažu jie išsiskirstė. Die- 
na vėl buvo giedra, graži, todėl dauguma ją praleido kieme šildydamiesi 
paskutiniuose rudenio saulutės spinduliuose. Vakare Haris jautėsi taip, 
tarsi smegenys daužytųsi į kaukolės sienas. 

- Žinot, reikia pasistengti ir daugiau namų darbų padaryti per savai- 
tę, - bambėjo Haris Roniui, kai jie pagaliau padėjo į šalį profesorės Mak- 
gonagal užduotą rašinį apie Sukūrimo kerus ir liūdnai ėmėsi tokio pat 
ilgumo profesorės Kairiarankės skirto rašinio apie Jupiterio palydovus. 

— Taigi, - murmtelėjo Ronis, trindamasis paraudusias akis ir mesda- 
mas į šiukšliadėžę penktą sugadintą pergamento lapą. - Klausyk... Gal 
imkim ir paprašykim Hermionos, kad duotų pažiūrėti, ką ji parašiusi? 

Haris pažvelgė į ją. Ji sėdėjo su Banditu ant kelių ir linksmai plepėjo 
su Džine; priešais ją ore švytravo virbalai, megzdami elfams beformes 
kojinaites. 

— Ne, - sunkiai atsiduso jis, - pats žinai, kad neduos. 

Taip jie plušėjo toliau, kol dangus už langų ėmė temti. Minia kambaryje 
vėl pradėjo retėti. Pusę dvylikos Hermiona žiovaudama priėjo prie jų. 

— Baigiat? 

— Ne, - atšovė Ronis. 

— Didžiausias Jupiterio palydovas yra Ganimedas, ne Kalista, - tarė ji, 
rodydama Roniui per petį eilutę jo astronomijos rašinyje. - O vulkanų 
esama Ijo. 

— Ačiū, - burbtelėjo Ronis, užbraukdamas negerą sakinį. 

— Atleisk, aš tik... 

— Na, jeigu atėjai čia kritikuoti... 

— Roni... 

— Gerai, Hermiona, aš neturiu laiko klausytis pamokslo, iki kaklo pa- 
skendęs... 

- Ne... Žiūrėkit! 

Hermiona parodė į artimiausią langą. Haris su Roniu sužiuro. Ant pa- 
langės tupėjo graži liepsnotoji pelėda ir spoksojo į Ronį. 

— Ar tik ne Hermis? - nustebo Hermiona. 

— Rupkė, iš tikrųjų! - kaltai numetė plunksną Ronis ir pašoko. - Ką gi 
Persis galėtų man rašyti? 

Jis nuėjo prie lango ir atidarė, Hermis įskrido, nutūpė ant Ronio raši- 
nio ir atkišo kojelę. Ronis nurišo laišką, ir pelėda tučtuojau išskrido pali- 
kusi rašaluotas pėdeles ant Ijo piešinio. 

— Tikrai Persio raštas, - tarė Ronis, vėl plumptelėjęs į krėslą ir žiūrėda- 
mas į adresą ritinėlio viršuje: Ronaldui Vizliui, Grifų Gūžta, Hogvartsas. — 
Jis pažvelgė į draugus. - Ką jūs pasakysit? 

— Vyniok! — nekantriai liepė Hermiona, Haris linktelėjo. 

Ronis išvyniojo ritinėlį ir ėmė skaityti. Kuo žemiau slinko akys, tuo 
labiau jis raukėsi. Atkišo laišką Hariui su Hermiona, ir jie abu perskaitė: 


Mielas Roni, 


ką tik išgirdau (ir ne iš bet ko, 0 iš paties magijos ministro, jis savo 
ruožtu — iš tavo naujosios mokytojos, profesorės Ambridž), jog tu tapai 
prefektu. 

Ši naujiena mane labai maloniai nustebino, tad pirmiausia karštai svei- 
kinu. Turiu prisipažinti, visad bijojau, kad nenueitum, kaip galima būtų 
pasakyti, „Fredžio ir Džordžo keliais, užuot žengęs mano pėdomis, taigi | 
gali įsivaizduoti, ką pajutau sužinojęs, kad nustojai niekinti valdžią ir 
nutarei prisiimti dalį tikros atsakomybes. 

Tačiau noriu ne tik pasveikinti, Roni, bet ir kai ką patarti, todėl ir 
siunčiu šitą laišką vakare, o ne įprastiniu ryto paštu. Tikiuosi, kad 
galėsi šį laišką perskaityti toliau nuo smalsių akių, išvengdamas keb- 
lių klausimų. 

Iš kai kurių ministro žodžių, kai jis man pranešė apie tavo paskyrimą, 
supratau, jog vis dar dažnai mataisi su Hariu Poteriu. Turiu įspėti, Roni, 
jog niekas nekelia tokio pavojaus tavajam prefekto ženkliukui, kaip brolia- 
vimasis su tuo berniūkščiu. Taip, žinau, nustebsi tai išgirdęs, - neabejoju, 
sakysi, jog Poteris visada buvo Dumbldoro numylėtinis, — bet aš jaučiu 
pareigą tau pranešti, kad Dumbldoras turbūt nebeilgai direktoriaus Hog- 
vartse, na, 0 įtakingi žmonės Poterio elgesį vertina visiškai kitaip — ir vei- 
kiausiai daug objektyviau. Daugiau nebesakysiu, bet jeigu rytoj paskaity- 
si „Magijos žinias , suprasi, iš kur vėjas pučia, - ir įsitikinsi, su kuo tau 
pakeliui! | 

Iš tiesų, Roni, nesinorėtų, kad būtum linksniuojamas kartu su Pote- 
riu, tai gali labai pakenkti tavo ateities perspektyvoms - kalbu ir apie gy- 
venimą, kai baigsi mokyklą. Kaip turbūt jau žinai, nes tėvas lydėjo jį į 
teismą, šią vasarą Poterį svarstė visas Vizengamotas ir jis tenai pasirodė 
nekaip. Išsisuko tik del techninių dalykų, jei nori žinoti, ir daugelis žmo- 
nių, su kuriais teko kalbėtis, tebetiki jo kaltumu. 

Galimas daiktas, kad tu bijai nutraukti ryšių su Poteriu, - žinau, kaip 
Jis nesivaldo ir net gali griebtis smurto, - bet jei dėl to turi kokių rūpesčių 
arba jei Poterio elgesys tau kelia nerimą, patariu kreiptis į Doloresą Amb- 
ridž, išties puikią moterį, kuri, žinau, mielai tau patars. 

Taip priceinu antrą patarimą, kurį tau noriu duoti. Kaip jau užsimi- 
niau, Dumbldoro režimui Hogvartse netrukus ateis galas. Tu turi būti 
ištikimas ne jam, o mokyklai ir ministerijai. Labai gaila, kad kol kas pro- 
fesorės Ambridž pastangos įvesti Hogvartse naujoves, kurių taip trokšta 
ministerija, beveik nesulaukia kitų mokytojų paramos (nors nuo kitos sa- 
vaitės jai turės būti daug lengviau — ir vėl atkreipk dėmesį į rytdienos 
„Magijos žinias !). Tiek pasakysiu - mokinys, šiuo metu rodantis norą 

padėti profesorei Ambridž, po poros metų bus tikriausias kandidatas į mo- 
kyklos seniūno vietą! 

Gaila, kad vasarą negalėjau dažniau tavęs matyti. Skaudu peikti tė- 
vus, deja, ilgiau nebegaliu gyventi su jais po vienu stogu, kol jie susipai- 
nioję su ta pavojinga Dumbldoro šutve. (Jei rašytum motinai, gali jai pra- 
nešti, kad kažkoks Sterdžis Podmoras, didelis Dumbldoro draugas, įkalin- 
tas Azkabane už tai, kad įsilaužė į ministeriją. Gal tai pagaliau jiems at- 
vers akis ir jie supras, su kokiais nusikaltėliais jie bendrauja.) Man baisiai 
pasisekė, kad išvengiau tokio nemalonumo ir nesu siejamas su panašiais 
žmonėmis, - ministras tikrai parodė didelę malonę, - ir aš viliuosi, Roni, 
jog ir tau šeimos ryšiai nesutrukdys įžvelgti tėvų elgesio ir pažiūrų pra- 
gaištingumo. Nuoširdžiai tikiu, kad ilgainiui jie supras savo klaidas, o aš, 
aišku, atėjus tam laikui, būsiu pasirengęs priimti jų atsiprašymą. 

Prašau tave gerai apgalvoti mano žodžius, ypač apie Harį Poterį, ir dar 
kartą sveikinu tapus prefektu. 

Tavo brolis 

Persis 


Haris pažvelgė į Ronį. 

— Ką gi,- tarė jis, stengdamasis viską nuleisti juokais, - jeigu nori... 
kaip čia jis rašė... - Haris perbėgo akimis Persio laišką. - Va va - „nu- 
traukti ryšius su manimi, prisiekiu, jog; nesigriebsiu smurto. 

— Atiduok, - griebė Ronis laišką. - Jis yra... - Ronis perplėšė laišką. — 
Didžiausias pasaulyje... - Ronis perplėšė laišką dar per pusę. - Idiotas. — 
Ir įmetė skiautes į ugnį. 

— Prie darbo, iki aušros turime kaip nors pabaigti, - paragino jis Harį 
ir prisitraukė profesorės Kairiarankės užduotą rašinį. 

— Na, duokit man, - staiga tarė. 

— Ką? - paklausė Ronis. 

— Duokit man, perskaitysiu ir ištaisysiu, - pasakė Hermiona. 


257 


HakRis POTERIS 


— Tu rimtai? O, Hermiona, išgelbėjai man gyvybę, kuo aš galėčiau... — 
pratrūko Ronis. 

— Tu gali pasakyti: „Pasižadame niekada taip ilgai neatidėlioti namų 
darbų ,- tarė ji, atkišdama abi rankas, kad paimtų rašinius, bet ją aiškiai 
ėmė juokas. 

— Milijonas ačiū, Hermiona, - suniurnėjo Haris, padavė rašinėlius ir, 
vėl atsisėdęs į krėslą, pasitrynė akis. 

Buvo jau po pusiaunakčio, bendrajame kambaryje liko jie trys ir Ban- 
ditas. Tylą drumstė tik Hermionos plunksna, retkarčiais išbraukianti ko- 
kį sakinį jų rašiniuose, ir enciklopedijų lapų šnarėjimas, kai Hermiona 
pasitikrindavo kokį faktą. Haris buvo išvargęs. Be to, širdį slėgė keista 
tuštuma, kurią sukėlė ne nuovargis, o laiškas, židinyje virtęs juodomis 
plėnimis. 

Jis žinojo, kad pusė Hogvartso mokinių jį laiko keistuoliu, netgi kuok- 
telėjušiu, žinojo, kad „Magijos žinios jau keli mėnesiai visaip jį derglio- 
ja, tačiau visai kas kita matyti tai parašyta Persio ranka, žinoti, kad Persis 
pataria Roniui nebedraugauti su juo ir net skundinėti jį Ambridž. Tik 
dabar jis iki galo pajuto, kokia sunki jo padėtis. Persį jis pažinojo ketve- 
rius metus, jo namuose leido vasaros atostogas, per pasaulio kvidičo pir- 
menybes kartu su juo nakvojo vienoje palapinėje, pernai Burtų trikovės 
turnyre už antrą užduotį Persis netgi skyrė jam daugiausia taškų, tačiau 
dabar tas pats Persis laiko jį nesivaldančiu ir gal net pavojingu. 

Staiga pajutęs užuojautą krikštatėviui, Haris pamanė, kad Sirijus, ko 
gera, vienintelis iš pažįstamų Žmonių galėtų tikrai suprasti, ką jis šiuo 
metu jaučia, nes Sirijaus padėtis tokia pati. Beveik visi magijos pasaulyje 
jį laiko pavojingu žudiku, dideliu Voldemorto šalininku. Ir taip jau ketu- 
riolika metų... 

Haris sumirksėjo. Ugnyje išvydo kažką, ko neturėjo būti. Šmėstelėjo 
ir beregint dingo. Ne... Negalimas daiktas. Jam pasivaideno, nes galvojo 
apie Sirijų. 

— Gerai, gali perrašyti, - tarė Hermiona, pastumdama Roniui jo rašinį 
ir pačios prirašytą lapą. - Ir dar pridurk išvadą, kurią tau sukūriau. 

— Hermiona, dievaži, tu esi nuostabiausias Žmogus pasaulyje, - dro- 
viai prabilo Ronis. - Ir jei kada nors dar būsiu tau bjaurus... 

— Suprasiu, kad tau viskas gerai, - pertraukė jį Hermiona. - Hari, tavo 
normalus, tik pabaigoje klaida, turbūt nenugirdai, ką sakė profesorė Kai- 
riarankė: Europą dengė ledynai, ne gėlynai. Hari? 

Atsiklaupęs priešais židinį ant išblukusio, sutrinto kilimėlio, jis žiūrėjo 
į ugnį. 

— Ei, Hari, - pašaukė ir Ronis. - Ko tenai klūpai? 

— Todėl, kad ugnyje pamačiau Sirijaus galvą, - atsakė Haris visai ra- 
miai, nes, šiaip ar taip, Sirijaus galvą jis jau buvo matęs tame pačiame 
židinyje pernai ir net kalbėjęs su ja; vis dėlto dabar nebuvo visiškai tik- 
ras - galva taip žaibiškai dingo... 

— Sirijaus galvą? - pakartojo Hermiona. - Taip kaip tada per Burtų tri- 
kovės turnyrą? Tačiau dabar jis šito nedarytų, būtų per daug... Sirijus! — 
aiktelėjo ji. Roniui iškrito plunksna. Šokančių liepsnų vidury radosi Siri- 
jaus galva ilgais juodais plaukais, apkritusiais šypsant veidą. 

— Jau maniau, kad pirma visų nuėjote gulti, - tarė galva. - Tikrinau 
kas valandą. 

— Kas valandą išdygdavai ugnyje? - vos nesusijuokė Haris. 

— Vos porai sekundžių, įsitikinti, ar laisvas plotas. 

— O jeigu tave būtų kas pamatęs? - susirūpino Hermiona. 

— Na, atrodo, kažkokia mergytė, turbūt naujokė, gal ir pamatė, bet 
nesijaudink, - skubiai patikino Sirijus, kai Hermiona išsigandusi užsiė- 
mė delnu burną. - Kai ji vėl žvilgtelėjo, aš jau buvau dingęs, taigi ji 
pamanė, kad kokia keistos formos pliauska jai pasirodė panaši į žmo- 
gaus galvą. 

— Bet, Sirijau, tokia baisi rizika... - pradėjo Hermiona. 

— Šneki visai kaip Molė, - tarė Sirijus. - Tai buvo vienintelis būdas at- 
sakyti į Hario laišką nesinaudojant kodu - kodus galima iššifruoti. 

Paminėjus Hario laišką, Ronis su Hermiona atsisuko į Harį išpūtę akis. 

— Nieko nesakei, kad rašei Sirijui, - priekaištingai tarė Hermiona. 

— Pamiršau, - teisinosi Haris. Taip ir buvo: susitikimas su Čo pelėdyne 
visa kita nustūmė į šalį. - Nežiūrėk taip į mane, Hermiona, iš tokio laiško 
negalėjo paaiškėti jokių slaptų Žinių, tiesa, Sirijau? 

— Tiesa, laiškas buvo labai sumanus, - nusišypsojo Sirijus. - Tačiau pas- 
kubėkime, kad kas nesutrukdytų. Tavo randas. 

— O ką randas? - pradėjo Ronis, bet Hermiona jį pertraukė: 

— Tau paskui papasakosim. Kalbėk, Sirijau. 

— Na, žinau, kaip negera, kai skauda, bet, mūsų nuomone, nuogąs- 
tauti nėra ko. Juk ir pernai visus metus paskaudėdavo, ar ne? 

— Taip, ir Dumbldoras sakė, kad man skauda tada, kai Voldemortas ko 
nors labai susijaudina, - ištarė Haris vardą, nepaisydamas, kaip susirau- 
kė Ronis ir Hermiona. - Taigi nežinau, gal tą vakarą, kai buvau pas Amb- 
ridž, jis labai supyko ar ką. 

— Na, dabar, jam grįžus, dažniau skaudės, - tarė Sirijus. 

— Vadinasi, nemanai, kad tai kaip nors susiję su Ambridž prisilieti- 
mu? - paklausė Hans. 

— Abejoju, - atsakė Sirijus. - Aš apie ją pakankamai girdėjęs ir Žinau, 
kad nėra Mirties Valgytoja... 

— Pagal bjaurumą gali ir būti, - niūriai tarė Haris, Ronis su Hermiona 
energingai sulinksėjo pritardami. 

— Taip, tačiau pasaulis nėra padalytas į gerus žmones ir Mirties Valgy- 
tojus, - kreivai šyptelėjo Sirijus. - Žinau, kad ji - tikra nenaudėlė. Girdė- 
tumėt, ką apie ją kalba Remas. 

— Ar Lubinas ją pažįsta? — greit paklausė Haris, prisiminęs Ambridž 
žodžius per pirmąją jos pamoką apie pavojingus puskraujus. 

— Ne, atsakė Sirijus, - tačiau prieš dvejus metus ji parengė vieną tokį 
įstatymą, nukreiptą prieš vilkolakius, ir dabar jam beveik neįmanoma 
gauti darbo. | 

Haris prisiminė, koksai nuskuręs ir suvargęs Lubinas šį rudenį, ir dar 
labiau ėmė nekęsti Ambridž. 

— Kuo jai blogi vilkolakiai? - piktai paklausė Hermiona. 

— Turbūt jų bijo, - nusišypsojo Sirijus iš Hermionos pasipiktinimo. — 
Ji, regis, niekina pusiau žmones. Be to, pernai reikalavo, kad visi vande- 
niai būtų susemti ir sužymėti. Įsivaizduokit, žmogus eikvoja energiją ir 
gaišta persekiodamas vandenius, kai laisvai sau gyvena tokie šunkaros 
kaip Padaras. 

Ronis nusijuokė, bet Hermiona papyko. 

— Sirijau! Galiu galvą dėti, jeigu nors kiek pasistengtum susidraugauti 
su Padaru, jis tikrai pasikeistų. Šiaip ar taip, tu esi vienintelis likęs iš jo 
šeimos, o profesorius Dumbldoras sakė... 

— Na, o kaip Ambridž pamokos? - pertraukė ją Sirijus. - Ar ji jus moko 
galabyti puskraujus? 

— Ne, - atsakė Haris, nežiūrėdamas, kad Hermiona užsigavo, kai jai 
buvo neleista baigti Padaro ginamosios kalbos. - Ji visai neleidžia vartoti 
magijos! 

— Mes tiktai skaitome kvailą vadovėlį, - pridūrė Ronis. 

— Aha, viskas sutampa, - tarė Sirijus. - Iš ministerijos gavome žinių, 
girdi, Karamelė nenori, kad jūs būtumėt mokomi kovinių veiksmų. 

— Kovinių veiksmų? —apstulbo Haris. - Kaip jam atrodo, ką mes čia vei- 
kiame - renkame kokią burtininkų kariuomenę? 

— Kaip tik taip jam ir atrodo, - patvirtino Sirijus. - Tiksliau, jis bijo, 
kad šituo ir užsiima Dumbldoras: renka asmeninę kariuomenę, kurios 
padedamas galėtų užimti Magijos ministeriją. 

Stojo tyla. Paskui Ronis tarė: 

— Nieko kvailesnio nesu girdėjęs, kvailiau net už Lunos Geranorės 
paistalus. 

— Vadinasi, mums neleidžiama mokytis apsigynimo nuo juodosios ma- 
gijos, nes Karamelė bijo, kad kerų nepanaudotume prieš ministeriją? — 
piktai paklausė Hermiona. 

— Taigi kad, - pasakė Sirijus. - Karamelė įsitikinęs, jog Dumbldoras 
nepasibodės jokiomis priemonėmis valdžiai paimti. Kasdien jam vis bai- 
siau vaidenasi. Minėsit mano žodį - jis vis tiek Dumbldorą suims kokia 
nors menka dingstimi. 

Haris prisiminė Persio laišką. 

— Gal žinai, ar rytoj „Magijos žiniose“ kas nors bus apie Dumbldorą? 
Ronio brolis Persis mano, jog taip... 

— Nežinau. Visą savaitgalį nieko nemačiau iš Brolijos narių, visi užsiė- 
me. Namie tik mudu su Padaru... 

Sirijaus balse nuskambėjo apmaudas. 

— Tai ir apie Hagridą nieko negirdėjai? 

— Hm... Na,jis jau turėjo grįžti, niekas nesupranta, kas jam nutiko. — 
Pamatęs, kaip ištįso jų veidai, pridūrė: - Tačiau Dumbldoras nesijaudi- 
na, taigi neikit iš proto ir jūs. Esu tikras, kad Hagridas sveikas ir gyvas. 

— Bet jeigu jis jau turėjo grįžti... - tyliai tarė Hermiona. 

— Su juo buvo madam Maksima, mes su ja susirašinėjame. Ji sako, kad 
keliaujant namo jie išsiskyrė, bet nėra jokių ženklų, jog jis būtų sužeistas 
ar... Na, kad jam kas nors negerai. 

Nemaž neįtikinti, Haris, Ronis ir Hermiona neramiai susižvalgė. 

— Klausykit, - skubiai tarė Sirijus, - nekamantinėkit visų apie Hagri- 
dą, tai tik dar labiau atkreips dėmesį į jo nebuvimą, o aš žinau, jog Dumbl- 
doras to nenori. Hagridas kietas, jo taip lengvai nepaimsi. - Kai jie ir da- 
bar nepradžiugo, Sirijus paklausė: - Beje, kada savaitgalis Kiauliasody- 
je? Man rodos, šuniška maskuotė stotyje buvo sėkminga, ar ne? Manau, 
galėtume... 

— NE! - labai garsiai užprotestavo Haris ir Hermiona. 

- Sirijau, nejau nematei „Magijos Žinių? - susirūpinusi paklausė Her- 
miona. 

- Aa, - nusišypsojo Sirijus. - „Žinios“ amžinai spėlioja, kur aš esu, bet 
iš tikrųjų net nenumano... 

- Šį kartą numano, - tarė Haris. — Traukinyje Smirdžius pasakė kai ką, 
dėl ko manome, kad jis žino, jog ten buvai tu, be to, Sirijau, jo tėvas buvo 
perone. Na, Liucijus Smirdžius. Taigi kad ir ką darytum, čia nesirodyk. 
Jeigu Smirdžius vėl tave atpažintų... 

— Gerai jau, gerai, supratau, - labai nepatenkintas suniurnėjo Sirijus. — 
Tik šiaip sakau, gal norėtumėt susitikti. 

— Aš ir norėčiau, bet nenoriu, kad vėl būtum uždarytas į Azkabaną, — 
pasakė Haris. 

Visi nutilo, Sirijus susiraukęs žvelgė į Harį iš židinio ugnies. 

— Vis dėlto tu ne toks kaip tavo tėvas, - pagaliau šaltai prabilo. - Džeim- 
sui labiausiai ir patiktų rizikuoti. 

— Klausyk... 

— Na, man jau laikas, girdžiu, Padaras lipa laiptais, — tarė Sirijus, bet 
Haris suprato, jog jis meluoja. - Aš tau parašysiu, kada vėl galėsiu pasi- 
rodyti ugnyje, gerai? Jeigu nebijai rizikos? 

Tylus pūkšt, ir ten, kur buvo Sirijaus galva, vėl ramiai plazdėjo liepsna. 


PENKIOLIKTAS SKYRIUS 


Hogvartso Didžioji inkvizitorė 


Jie manė, kitą rytą turės šukuote iššukuoti Hermionos „Magijos žinias“, 
kad rastų Persio minėtąjį straipsnį, tačiau kai tik pašto pelėda nuskrido 
vos neapversdama pieno ąsočio, Hermiona aiktelėjo. Pirmame puslapy- 
je, plačiai jiems išsišiepęs ir lėtai mirksintis, puikavosi didelis Doloresos 
Ambridž portretas. Virš jo buvo tokia antraštė: 


MINISTERIJA PRADEDA ŠVIETIMO REFORMĄ 
DOLORESA AMBRIDŽ PASKIRTA PIRMĄJA 
DIDŽIĄJA INKVIZITORE 


— Ambridž - „Didžioji inkvizitorė“ ? - niūriai paklausė Haris. Prakąstas 
skrebutis išslydo iš pirštų. - Ką tai reiškia? 
Hermiona garsiai perskaitė: 


Vakar vakare Magijos ministerija žengė netikėtą žingsnį - priėmė naują 
įstatymą, suteikiantį jai iki tol neregėto masto galią valdyti Hogvartso 
burtų ir kerėjimo mokyklą. 

„Ministrui jau senokai kelia nerimą įvykiai Hogvartse, - pasakė jau- 
nesnysis ministro padėjėjas Persis Vizlis. - Pagaliau jis ryžosi padėti su- 
sirūpinusiems tėvams, manantiems, kad mokykla eina nepageidaujama 
linkme“. 

Per pastarąsias savaites magijos ministras Kornelijus Karamelė jau ne 
pirmą kartą priima naujus potvarkius, įgalinančius gerinti burtų mokyk- 
los darbą. Pavyzdžiui, rugpjūčio 30 d. jis pasirašė švietimo dekretą Nr. 

22, kuris ministerijai garantuoja teisę savo nuožiūra paskirti tinkamą mo- 
kytoją į laisvą vietą, jeigu tuo metu einantis pareigas direktorius negali 
pateikti savo kandidatūros. 

„Šitaip Hogvartse ėmė mokytojauti Doloresa Ambridž, - pasakė vakar 
Vizlis. - Dumbldoras nerado žmogaus, tada ministras paskyrė Ambridž, 
tr, aišku, ji buvo džiaugsmingai sutikta...“ 


— Ji buvo... KĄ? - šūktelėjo Haris. 
— Palauk, dar ne viskas, - burbtelėjo Hermiona. 


„„. „džiaugsmingai sutikta. Ji padarė tikrą perversmą apsigynimo nuo 
juodosios magijos mokyme, be to, ministras gauna informaciją iš pirmų 
lūpų apie tai, kas iš tiesų vyksta Hogvartse. 

Kaip tik šios pareigos oficialiai įteisinamos švietimo dekretu Nr. 23, ku- 
riuo įsteigiama nauja - Hogvartso Didžiojo inkvizitoriaus — pareigybė. 

„Tai reiškia naują etapą įgyvendinant ministro planus užbaigti tai, ką 
daugelis vadina „Hogvartso nuosmukiu“, - sakė Vizlis. - Inkvizitorė tu- 
rės teisę tikrinti kolegas mokytojus ir garantuoti jų darbo kokybę. Šis pos- 
tas profesorei Ambridž buvo pasiūlytas šalia mokytojo etato, ir džiugu, 
kad ji apsiėmė 

Naujam ministerijos žingsniui karštai pritarė mokinių tėvai. 

„Dabar man kur kas ramiau, kai žinau, jog Dumbldoras bus teisingai 
ir objektyviai įvertintas, - vakar savo dvare Viltšyro grafystėje kalbėjo 41 
metų ponas Liucijus Smirdžius. - Pastaruosius kelerius metus daugeliui 
mūsų, kuriems rūpi vaikų interesai, kėlė nerimą gana keisti Dumbldoro 
sprendimai, todėl dabar džiaugiamės sužinoję, kad ministerija jau valdo 
padėtį. 

Tarp tų „gana keistų sprendimų“, aišku, yra prieštaringai vertinami 
paskyrimai į mokytojų vietas, jau aprašyti mūsų laikraštyje, kai Hogvart- 
se ėmė dėstyti vilkolakis Remas Lubinas, pusmilžinis Rubėjus Hagridas 
ir paranoikas buvęs Auroras - Rukna Baisioji Akis. 

Be abejonės, sklinda gandai, kad Albas Dumbldoras, buvęs Tarptauti- 
nės burtininkų sąjungos pirmininkas ir vyriausiasis Vizengamoto teisė- 

„Manau, Inkvizitoriaus paskyrimas - tai pirmas žingsnis užtikrinant, 
kad Hogvartsas turės direktorių, kuriuo visi galėtume pasitikėti, - vakar 
sakė savas žmogus ministerijoje. 

Vizengamoto senbuviai Grizelda Marčbenks ir Tiberijus Ogdenas atsi- 
statydino protestuodami prieš inkvizitoriaus postą Hogvartse. 

„Hogvartsas yra mokykla, o ne Kornelijaus Karamelės kabineto prieli- 
pas, - tarė ponia Marčbenks. - Tai dar vienas šlykštus bandymas sukom- 
promituoti Dumbldorą . 

(Plačiau apie galimus ponios Marčbenks ryšius su teroristinėmis gob- 
linų grupuotėmis skaitykite 17 psl.) 


Baigus skaityti, Hermiona pažvelgė į draugus kitoj pusėj stalo. 

— Taigi dabar žinome, kaip pas mus atsirado Ambridž! Mums ją pri- 
metė Karamelė savo dekretu! O dabar suteikia jai teisę tikrinti kitus mo- 
kytojus! - Hermionos akys blizgėjo, ji tankiai alsavo. - Negaliu patikėti. 
Siaubinga! 

— Žinau, — tarė Haris, žiūrėdamas į savo dešinę ranką, sugniaužtą ant 
stalo. Odoje dar bolavo žodžiai, kuriuos Ambridž privertė įrėžti. 

Tačiau Ronis išsišiepė. 

— Ko dabar? - apstulbo Haris ir Hermiona. 

— Cha, laukiu nesulaukiu, kada ji tikrins Makgonagal, - patenkintas 
tarė Ronis. - Ambridž nežinos, kurion pusėn bėgti. 

— Ei, paskubėkim, - pašoko Hermiona. - Jeigu ji tikrins Binsą, verčiau 
nepavėluoti... 

Bet profesorė Ambridž netikrino magijos istorijos pamokos, tokios pat 
nuobodžios kaip ir aną pirmadienį, nepasirodė ji ir Sneipo požemyje, 
kur jie turėjo dvi nuodų ir vaistų pamokas. Hario rašinys apie mėnulio 
akmenis buvo grąžintas su didele kampuota juoda S viršutiniame per- 
gamento kampe. 

— Parašiau tokį pažymį, kokį būtum gavęs už šį darbą per VML egza- 
miną, - pasakė jam Sneipas, grąžindamas jiems namų darbus. - Kad tu- 
rėtum aiškesnį supratimą, ko gali tikėtis. 

Nuėjęs į priekį, Sneipas atsisuko į mokinius. 

— Bendras šio namų darbo lygis beviltiškas. Dauguma būtumėt neiš- 
laikę, jei šiandien būtų vykęs egzaminas. Turiu vilties, kad į šios savaitės 
rašinį apie priešnuodžius gyvačių nuodams įdėsite daugiau pastangų, 
antraip tiems mulkiams, kurie gaus S, pradėsiu skirti areštą. 

Jis vyptelėjo, kai Smirdžius sukrizenęs garsiai sušnibždėjo: 

— Kas nors gavo 5? Cha! 

Haris matė, kaip Hermiona vogčiomis bando įžiūrėti jo pažymį. Jis 
kuo greičiau įkišo savo kūrinį apie mėnulio akmenis atgal į kuprinę — 
nesulauksit, kad pasakyčiau, kiek gavau... 

Pasiryžęs šią pamoką Sneipui neduoti dingsties jo sukirsti, Haris, prieš 
imdamasis darbo, gal tris kartus perskaitė instrukciją lentoje. Jo sumai- 
šytas Stiprinamasis tirpalas nebuvo tokios skaidrios žalsvai mėlynos spal- 
vos kaip Hermionos, tačiau bent jau mėlynas, o ne rožinis kaip Nevilio. 
Pamokos gale jis su palengvėjimu nunešė buteliuką 5Sneipui. 

— Na, buvo ne taip baisu kaip aną savaitę, tiesa? - tarė Hermiona, kai 
jie užlipo laiptais į vestibiulį ir pasuko didžiosios salės link. - Ir dėl namų 
darbų ne taip jau blogai? 

Nei Roniui, nei Hariui niekaip neatsiliepus, ji toliau varė savo: 

— Na, aš ir nesitikėjau geriausio pažymio, jeigu jis vertina pagal VML 
standartą, tačiau šiuo metu užtenka jau ir to, kad darbas neatmestas, 
kaip sakot? 

Haris kažką numykė. 

- Aišku, iki egzamino dar visko gali būti, turime marias laiko išsitaisy- 
ti, tačiau dabartiniai pažymiai yra tarsi pradinis taškas, tiesa? Nuo ko 
galime žengti toliau... 

Jie atsisėdo prie Grifų Gūžtos stalo. 

— Aišku, būtų nuostabu, jei būčiau gavusi N... 

— Hermiona, - griežtai tarė Ronis, - jei tau rūpi, kokius mes pažymius 
gavome, taip ir klausk. 

— Aš ne... Nieko panašaus... Na, jeigu norite pasakyti... 

— Aš gavau P - pasakė Ronis, įsipildamas sriubos. - Patenkinta? 

— Na, nieko čia gėdingo, - tarė Fredis, su Džordžu ir Li Džordanu ką tik 
atėjęs ir atsisėsdamas Hariui iš dešinės. - Riebi, sveika P visai neblogai. 

— Bet argi, - suabejojo Hermiona, - P nereiškia... 

— Taip, „prastai ',- tarė Li Džordanas. - Bet vis geriau negu S, ar ne? 
„Siaubinga'... 

Haris pajuto, kad rausta, ir apsimetė paspringęs bandele. Kai baigė 
kosėti, Hermiona, deja, tebepostringavo apie VML pažymius. 

— Taigi aukščiausias įvertinimas yra N - „nuostabu“, paskui V... 

— Ne, G, —pataisė ją Džordžas, - G - „geriau, negu tikėtasi . Visad ma- 
niau, kad Fredis ir aš iš visų dalykų gausime G, nes vien jau ateidami į 
egzaminą pasirodydavom „geriau, negu tikėtasi . 

Visi nusijuokė, išskyrus Hermioną. Ji toliau dėstė: 

— Taigi po G eina V, „vidutiniškai , paskutinis patenkinamas pažy- 
mys, taip? 

— Aha, - patvirtino Fredis, pamirkydamas sriuboj bandelę. Sugrūdęs 
ją burnon, visą ir prarijo. 

— Žemiau eina P „prastai“, - neva pergalingai iškėlė rankas Ronis, - ir 
5- „siaubinga“. 

— Dar I, - priminė Džordžas. 

— T? - apstulbo Hermiona. - Dar blogiau negu 5? Ką Toji T galėtų 
reikšti? 

— „Trolis“,- greit atsakė Džordžas. 

Haris vėl nusijuokė, nors nesuprato, ar Džordžas tikrai pajuokavo. 
Įsivaizdavo, kaip stengiasi nuslėpti nuo Hermionos per VML egzami- 
nus gautus I, ir nutarė nuo šios dienos labiau stengtis. 

- Ar jau tikrino kokią nors jūsų pamoką? - paklausė Fredis. 

— Ne, - atsakė Hermiona. - O jūsų? 

— Prieš pačius pietus, - tarė Džordžas. - Kerėjimo. 

— Na, ir kaip? - vienu balsu paklausė Haris ir Hermiona. 

Fredis gūžtelėjo. 

- Neblogai. Ambridž tik tūnojo kertėj ir rašėsi bloknote. Žinote, koks 
tasai Flitvikas, žiūrėjo į ją kaip i viešnią, nė trupučio nesijaudino. Ji be- 
veik nieko nesakė. Alisiją paklausė, kokios šiaip esti jo pamokos, Alisija 
atsakė, kad labai geros, ir viskas. 

— Neįsivaizduoju, kad Flitviko neatestuotų, - tarė Džordžas. - Paprastai 
jo egzaminą visi išlaiko. 

— Kieno dar bus pamoka? - paklausė Fredis Harį. 

— Treloni. 

— Va, kur tikra T. 

— Ir pačios Ambridž. 

— Na, būk geras berniukas ir šiandien nesupykdyk Ambridž, - patarė 
Džordžas. - Andželina visai pasius, jeigu dar kartą praleisi kvidičo treni- 
ruotę. 

Tačiau Hariui neprireikė laukti apsigynimo nuo juodosios magijos pa- 
mokos, kad išvystų profesorę Ambridž. Jis jau traukė iš kuprinės sapnų 
dienoraštį, sėdėdamas pačiame apytamsio ateities spėjimo kabineto ga- 
le, kai Ronis kumštelėjo jam alkūne; atsisukęs pamatė pro liuką įlendant 
profesorę Ambridž. Linksmai plepėję mokiniai nuščiuvo. Staiga nutilus 
triukšmui, profesorė Treloni, dalijusi „Sapnų orakulo knygas, apsidairė. 

— Laba diena, profesore Treloni, - plačiai išsišiepusi, tarė Ambridž. — 
Tikiuosi, gavote mano raštelį? Kur buvau nurodžiusi tikrinimo datą? 

Profesorė Treloni linktelėjo ir nusisukusi labai nepatenkinta toliau da- 
lijo vadovėlius. Tebesišypsodama profesorė Ambridž. nusistūmė vieną 
kėdę į kabineto priekį ir pastatė už Treloni krėslo. Tada atsisėdo, iš gėlė- 
tos rankinės išsiėmė bloknotą ir pakėlusi galvą ėmė nekantriai laukti pa- 
čios pamokos. 

Treloni truputį drebančiomis rankomis susisiautė šalikais ir pro savo 
baisaus stiprumo akinius apžvelgė mokinius. 

- Šiandien baigsime nagrinėti pranašiškus sapnus, - tarė ji, narsiai ban- 
dydama kalbėti paslaptinguoju savo balsu, bet jis irgi trupučiuką drebė- 
jo. - Prašom pasiskirstyti poromis ir pagal „Orakulą“ išaiškinkite vienas 
kitam šios nakties sapnus. 

Ji jau norėjo plaukti į savo vietą, bet, pamačiusi šalimais sėdint profe- 
sore Ambridž, staigiai pasuko kairėn, prie Parvatės ir Levandos, įsigali- 
nusių į paskutinį Parvatės sapną. 

Vogčiomis stebėdamas Ambridž, Haris atsivertą „Sapnų orakulą . Ji 
jau kažką rašėsi savo bloknote. Po kelių minučių atsistojo ir nusekė pas- 
kui Treloni klausydamasi, ką ji kalba su mokiniais, ir įterpdama vieną 
kitą klausimą. Haris greit palinko prie savo knygos. 

— Mikliai sugalvok sapną, - liepė Roniui, - jeigu rupūžė prieitų. 

— Aš aną kartą galvojau, - nesutiko Ronis, - dabar tavo eilė, tu man 
sakyk. 

— Oi, nežinau... —- atsiduso Haris, nes per šias kelias dienas neprisimi- 
nė nė jokio sapnelio. - Tarkim, sapnavau, kad... savo katile skandinu 
Sneipą. Aha, bus gerai. 

Ronis kikendamas atsivertė „Orakulą . 

— Gerai, prie sapno datos reikia pridėti tavo amžių, sapnuojamo daik- 
to raidžių skaičių... Kas tai bus: „skandinimas“, „katilas ar „Sneipas“? 

— Nesvarbu, imk bet kurį, - pasakė Haris, dirstelėdamas per petį. Pro- 
fesorė Ambridž stovėjo Treloni už nugaros ir rašė, o ateities spėjimo mo- 
kytoja Nevilį klausinėjo apie jo sapnų dienoraštį. 

— Kurią naktį tu vėl jį sapnavai? - paklausė Ronis, užsiėmęs skaičia- 
vimais. 

— Nežinau, pereitą, kada tik nori, - atsakė Haris, stengdamasis nu- 
klausyti, ką Ambridž sako profesorei Treloni. Jos buvo nuo jo tik per vie- 
ną staliuką. Ambridž vėl kažką pasižymėjo bloknote. Profesorė Treloni 
atrodė baisiai sutrikusi. 

— Taigi, - prabilo Ambridž, žiūrėdama į Treloni, - kiek tiksliai metų 
išdirbote šiame darbe? 

Profesorė Treloni stovėjo susigūžusi ir susidėjusi rankas, tarsi norėda- 
ma apsiginti nuo nemaloniosios tikrintojos. Po trumputės tylos, matyt, 
nutarusi, jog klausimas nėra toks užgaulus, kad galėtų į jį neatsakyti, ji 
piktai metė: 

— Beveik šešiolika. 

— Gražus laiko tarpas, - pasižymėjo Ambridž bloknote. - Jus priėmė 
profesorius Dumbldoras? 

— O taip, - atsakė Treloni. 

Profesorė Ambridž vėl pasižymėjo. 

- Ir jūs esate garsiosios aiškiaregės Kasandros Treloni proproproa- 
nūkė? 

— Taip, - kilstelėjo galvą Treloni. 

Vėl sakinys bloknote. 

— Bet, man rodos, - pataisykite, jeigu klystu, - po Kasandros jūs esate 
pirma šeimoje, turinti aiškiaregystės dovaną? 

— Tokie dalykai dažnai peršoka... tris kartas, - atsakė profesorė Treloni. 

Rupužiškas Ambridž šypsnys dar paplatėjo. 

— Na, taip, - saldžiai tarė ji, vėl rašydama. - Gal malonėtumėte ir man 
ką nors išpranašauti? — pakėlė ji akis į Treloni. 

Profesorė Treloni sustingo lyg negalėdama patikėti savo ausimis. 

— Nesuprantu, - tarstelėjo ji, sugniauždama ant lieso kakliuko šaliką. 

— Noriu, kad man ką nors išpranašautumėt, - labai aiškiai pasakė pro- 
fesorė Treloni. 

Dabar jau ne tik Ronis ir Haris paslapčia klausėsi. Kone visi mokiniai 
kaip užburti spoksojo į profesorę Treloni, kai ji išdidžiai atsitiesė barškė- 
dama visais savo karoliais ir apyrankėmis. 

— Vidinis žvilgsnis neklauso komandų! - pasipiktinusi išdrožė ji. 

- Štai kaip... - tyliai tarė profesorė Ambridž, vėl pasižymėdama 
bloknote. 

— Aš... bet... bet... Palaukit! - staiga sušuko profesorė Treloni, mėgin- 
dama atgauti savo nežemišką balsą, tačiau mistinį poveikį gerokai men- 

kino tai, kad tas balsas drebėjo iš pykčio. - Aš... aš... Man rodos, tikrai 
kažką regiu... Kažką apie jus... O, kažką jaučiu... kažką tamsaus... kaž- 
kokį baisų pavojų... 

Profesorė Treloni bedė pirštu į profesorę Ambridž, tebesišypsančią ir 
pakeltais antakiais. 

— Bijau... bijau, kad jums gresia baisus pavojus! - tragiškai užbaigė 
profesorė Treloni. 

Tyla. Ambridž tebestovėjo pakėlusi antakius. 

— Ką gi,- tyliai tarė ji, vėl skrebendama bloknote. - Ką gi, jeigu tai 
viskas, ką sugebate... 

Ji nusigręžė palikdama profesorę Treloni lyg be žado, tik banguojan- 
čia krūtine. Haris žvilgtelėjo į Ronį ir suprato, kad šis galvoja lygiai tą 
patį: abu žino, kad profesorė Treloni - sena sukčiuvienė, bet, antra ver- 
tus, Ambridž jie taip nekentė, jog nuoširdžiai užjautė Treloni. Na, bent 
jau kelias akimirkas, kol ji nepuolė jų kaip vanagas. 

— Nagi? - spragtelėjo ji Hariui panosėj savo ilgais pirštais ir nepa- 
prastai žvaliai pridūrė: - Prašom parodyti, kaipgi sekasi rašyti sapnų 
dienoraštį. 

Kai ji visa gerkle išaiškino visus Hario sapnus (visi jie, netgi apie košės 
valgymą, regis, pranašavo jam žiaurią ir ankstyvą mirtį), užuojauta ge- 
rokai sumažėjo. Visą laiką profesorė Ambridž stovėjo už kelių žingsnių 
rašydama bloknote pastabas, o kai nuskambėjo skambutis, pirmutinė nu- 
lipo sidabro kopėtėlėmis ir po dešimties minučių jau jų laukė apsigyni- 
mo nuo juodosios magijos kabinete. 

Įėję jie rado ją niūniuojančią ir šypsančią. Iš aritmomantijos atėjusiai 
Hermionai Haris su Roniu papasakojo, kas nutiko per ateities spėjimo 
pamoką. Visi išsiėmė „Gynybinės magijos teoriją '. Hermiona nespėjo jų 
nieko paklausti, nes profesorė Ambridž juos sudraudė, ir visi nutilo. 

— Lazdelių nereikia, - šypsodama pasakė ji mokiniams. Tie, kurie jau 
buvo jas beišsitraukią, liūdnai įkišo atgal į kuprines. - Kadangi aną pa- 
moką baigėme pirmą skyrių, prašom atsiversti devynioliktą puslapį ir 

pradėti antrą skyrių - „Bendrosios gynybos teorijos ir jų ištakos . Nerei- 
kės šnekėtis. 

Tebešypsodama savo plačia, patenkinta šypsena, ji atsisėdo prie stalo. 
Mokiniai, garsiai atsidusę, visi kaip vienas palinko prie devyniolikto pus- 
lapio. Haris vangiai pagalvojo, ar knyga turi tiek skyrių, kad užtektų jiems 
skaityti per visus mokslo metus, ir jau norėjo pažiūrėt į turinį, kai pama- 
tė, jog Hermiona vėl kelia ranką. 

Profesorė Ambridž irgi pastebėjo ir tokiam atvejui, regis, buvo pa- 
rengusi atitinkamą strategiją. Užuot apsimetusi, kad nepastebi, ji atsi- 
stojo, priėjo prie Hermionos ir pasilenkusi sušnibždėjo taip, kad kiti 
negirdėtų: 

— Kas dabar negerai, panele Įkyrėle? 

— Ašjau perskaičiau antrą skyrių, - tarė Hermiona. 

— Skaityk trečią. 

— Ir tą perskaičiau. Visą knygą perskaičiau. 

Profesorė Ambridž sumirksėjo, bet greitai susitvardė. 

— Tada galbūt man pasakysi, ką penkioliktame skyriuje Slunkius kalba 
apie atkeikimus? 

— Jis teigia, kad atkeikimai yra neteisingas terminas, - greit atsakė Her- 
miona. - Atseit „atkeikimai“ yra pačių burtininkų sugalvotas žodis jų už- 
keikimams nusakyti, nes priimtiniau skamba. 

Profesorė Ambridž kilstelėjo antakius, ir Haris suprato, kad ji prieš 
savo valią nustebinta. 

— Bet aš nesutinku, - tarė Hermiona. 

Profesorė Ambridž dar aukščiau kilstelėjo antakius, o žvilgsnis tapo 
šaltesnis. 

— Nesutinki? 

— Taip, - patvirtino Hermiona aiškiai, garsiai, o ne pašnibždomis kaip 
Ambridž, todėl jos jau klausėsi visi mokiniai. - Ponas Slunkius nemėgsta 
užkeikimų, tiesa? Bet man atrodo, kad jie labai praverčia, jeigu panau- 
dojami gynybai. 


273 


HakRis POTEKIS 


— O, nejaugi? - pamiršusi šnibždėti, atsitiesė profesorė Ambridž. — 
Deja, panele Įkyrėle, šiame kabinete svarbi ne tavo, o pono Slunkiaus 
nuomonė. 

— Bet... - pradėjo Hermiona. 

— Užtenka, - nukirto profesorė Ambridž. Grįžusi į priekį atsistojo prie- 
šais mokinius. Linksmumo nelikę nė kvapo. - Panele Įkyrėle, iš Grifų 
Gūžtos atimu penkis taškus. 

Kilo murmesys. 

— Už ką? - piktai paklausė Haris. 

— Nors tu nesikišk! - piktai sukuždėjo Hermiona. 

— Už beprasmišką pamokos pertraukimą, - atsakė profesorė. - Aš tu- 
riu jus mokyti ministerijos patvirtintu metodu, kuris nenumato, kad 
mokiniai reikštų nuomonę klausimais, apie kuriuos beveik nieko ne- 
nutuokia. Buvę šio dalyko mokytojai galbūt jums davė daugiau lais- 
vės, tačiau kadangi nė vienas, - gal išskyrus profesorių Kvirlį, kuris bent 
jau mokė jūsų amžių atitinkančių temų, - nebūtų išlaikęs ministerijos 
atestavimo... | 

— Taip, Kvirlis buvo puikus mokytojas, - garsiai tarė Haris, - visa bė- 
da, jog turėjo menką trūkumą: jam iš pakaušio kyšojo Valdovas Volde- 
mortas. 

Po šių jo žodžių stojo gūdžiausia, kokią Hariui teko girdėti, tyla. Tada... 

— Manau, ponaiti Poteri, kad pravers dar viena savaitė arešto, - lipš- 
niai pasakė Ambridž. 


+ 


Hariui plaštaka buvo ką tik sugijusi, ir štai kitą rytą vėl kraujavo. Vakare 
jis nesiskundė profesorei Ambridž, nenorėjo suteikti jai tokio malonu- 
mo. Rašė ir rašė Negalima meluoti, bet iš lūpų neišsiveržė nė menkiausia 
aimana, nors su kiekviena raide įpjovos odoje gilėjo. 

Blogiausia per tą arešto savaitę buvo, kaip Džordžas išpranašavo, An- 
dželinos pyktis. Antradienį pusryčiaujant ji užpuolė Harį. Taip garsiai 
šaukė, kad nuo mokytojų stalo atlėkė profesorė Makgonagal. 

— Panele Džonson, kaip drįsti didžiojoje salėje kelti tokį triukšmą! Penki 
taškai iš Grifų Gūžtos! 

— Bet, profesore, jis vėl užsidirbo areštą! 

— Kas čia dabar, Poteri? — staigiai atsisuko į jį Makgonagal. - Areštas? 
Kas jį skyrė? 

— Profesorė Ambridž, - sumurmėjo Haris, nedrįsdamas pažiūrėti į 
skvarbias Makgonagal akis, įrėmintas stačiakampiais akiniais. 

— Nori pasakyti, - tyliai, kad negirdėtų už nugaros sėdintys smalsūs 
varnanagiai, tarė ji, - jog mano įspėtas aną pirmadienį tu vėl nesusival- 
dei per profesorės Ambridž pamoką? 

— Taip, - murmtelėjo Haris, nudūręs žvilgsnį į grindis. 

— Poteri, suimk save į rankas! Matyt, nori didelės bėdos! Atimu Grifų 
Gūžtai dar penkis taškus! 

— Bet kodėl? Profesore, ne! - pasipiktino Haris tokia neteisybe. - Ma- 
ne jijau nubaudė, kodėl dar ir jūs atimate mums taškus? 

— Todėl, kad areštas, atrodo, tau nedaro jokio poveikio! - atkirto pro- 
fesorė Makgonagal. - Ne, Poteri, daugiau nesiskųsk. O panelė Džonson 
verčiau pataupyk gerklę kvidičo rungtynėms, jeigu nenori prarasti kapi- 
tonės posto. 

Profesorė Makgonagal nudrožė prie mokytojų stalo. Andželina me- 
tė Hariui baisų žvilgsnį ir nužirgliojo šalin, o Haris įtūžęs klestelėjo ša- 
lia Ronio. 

—Ji atėmė Grifų Gūžtai penkis taškus už tai, kad man kas vakarą pjaus- 
toma ranka! Kaip jums patinka? 

— Suprantu, drauguži, - užjautė Ronis, dėdamas Hariui lėkštėn kum- 
pio. - Ji visai nusivažiavo. 

Hermiona tik šlamino „Magijos žinių“ lapus ir nieko nesakė. 

— Turbūt manai, kad Makgonagal teisi? - piktai metė Haris Korneli- 
jaus Karamelės portretui, užstojančiam Hermionos veidą. 

— Gaila, kad ji atėmė taškų, bet, manau, gerai daro įspėdama tave ne- 
sikivirčyti su Ambridž, - tarė Hermionos balsas už pirmo puslapio, ku- 
riame Karamelė energingai gestikuliavo droždamas kažkokią kalbą. 

Per visą kerėjimo pamoką Haris nesišnekėjo su Hermiona, tačiau trans- 
figūracijos pamokoje pamiršo visą piktumą. Kampe su bloknotu jie jau 
rado sėdint Ambridž, ją išvydus išgaravo visos mintys apie nemalonius 
pusryčius. 

— Puiku, - sušnibždėjo Ronis, kai jie visi susėdo į įprastas vietas. — Te- 
gul Ambridž gauna ko nusipelniusi. 

Profesorė Makgonagal įlėkė į kabinetą niekuo neparodydama, kad ži- 
no jame esant profesorę Ambridž. 

— Gana, - pasakė ji, ir kabinete stojo tyla. - Ponaiti Finiganai, pra- 
šom paimti ir išdalyti namų darbus... Panele Braun, pašom paimti šitą 
dėžutę su pelėmis. Nebūk kvaila, mergaite, jos tau neįkąs. Išdalyk po 
vieną visiems... 

— Hm hm, - kostelėjo profesorė Ambridž. Tuo savo kvailu kosčiojimu 
ji bandė pirmą vakarą nutraukti Dumbldorą. Profesorė Makgonagal jos 
nepaisė. Semas atidavė Hariui jo rašinį, Haris paėmė nežiūrėdamas, bet 
paskui apsidžiaugė pamatęs, kad gavo V, „vidutiniškai . 

— Dabar visi gerai klausykit. Dinai Tomai, jeigu dar kartą šitaip padarysi 
pelei, skirsiu areštą. Kol kas visi sėkmingai pradanginote sraiges, ir netgi 
tie, kuriems liko dalis kiaukuto, suprato šių kerų esmę. Šiandien mes... 

— Hm hm, - kostelėjo Ambridž. 

— Klausau? - atsisuko profesorė Makgonagal, taip suraukusi antakius, 
kad jie virto viena ilga rūsčia linija. 

— Nesupratau, profesore, ar gavote mano raštelį dėl tikrinimo datos ir 
valan... 

- Aišku, gavau, antraip būčiau klaususi, ką veikiat mano pamokoj, — 
atsakė profesorė Makgonagalir ryžtingai atsuko Ambridž nugarą. Dauge- 
lis mokinių linksmai susižvalgė. - Kaip jau sakiau, šiandien mokysimės 
daug sunkesnių kerų - pradanginti pelę. Taigi Pradanginimo kerai... 

— Hm hm... 

— Įdomu, - su šaltu įtūžiu balse tarė profesorė Makgonagal, atsigręž- 
dama į Ambridž, - kaip jūs tikitės susipažinti su įprastiniais mano moky- 

mo metodais, jei ir toliau mane pertraukinėsite? Matote, paprastai aš ne- 
leidžiu kitam kalbėti, jeigu pati kalbu. 

Profesorė Ambridž atrodė tarsi gavusi antausį. Ji nieko nesakė, tačiau 
ištiesino bloknoto pergamentą ir ėmė įnirtingai skrebenti. 

Nė trupučio neišsigandusi, Profesorė Makgonagal vėl kreipėsi į mo- 
kinius. 

— Kaip sakiau: juo gyvūnas, kurį norime pradangintū, sudėtingesnis, 
tuo Pradanginimo kerai sunkesni. Sraigė, kaip bestuburė, nedidelis dar- 
bas, tačiau pelė, žinduolė, - jau kietas riešutas. Taigi šie kerai vargu ar 
pasiseks, jei galvosite apie vakarienę. Na, burtažodžius žinote, pažiūrė- 
kime, ką nuveiksite... 

— Kaip ji gali mane mokyti, kad valdyčiausi per Ambridž pamokas! - 
gonagal kaip nebūta. 

Ambridž nesekiojo paskui profesorę Makgonagal kaip paskui Trelo- 
ni: galbūt suprato, kad Makgonagal šito neleistų. Bet ji daug daugiau 
rašėsi ir, kai profesorė Makgonagal visiems liepė krautis daiktus, atsisto- 
jo labai rimta mina. 

— Na, šiokia tokia pradžia, - tarė Ronis, įmesdamas Levandai dėžutėn 
ilgą spurdančią pelės uodegą. 

Eidamas iš kabineto, Haris. pamatė, kad Ambridž nuėjo prie moky- 
tojo stalo. Jis kumštelėjo Roniui, tas - Hermionai, ir visi trys sustojo 
pasiklausyti. 

— Kiek laiko mokytojaujate Hogvartse? - paklausė Ambridž. 

— Šį gruodį bus trisdešimt devyneri metai, - atsakė profesorė Makgo- 
nagal ir garsiai spragtelėjo portfelio užraktą. 

Ambridž pasižymėjo. 

— Puiku, patikrinimo išvadas gausite po dešimties dienų. 

— Laukiu nesulaukiu, - šaltai ir abejingai atšovė Profesorė Makgona- 
gal ir nuėjo prie durų. - O jūs paskubėkit, - šluote nušlavė ji nuo durų 
Harį, Ronį ir Hermioną. 

Haris nesusilaikė jai nešyptelėjęs ir galėjo prisiekti irgi sulaukęs 
šypsnio. 

Manė, kad kitą kartą išvys Ambridž tik arešto metu, bet jis klydo. Per 
veją nuėję į magiškųjų gyvūnų priežiūros pamoką pamiškėje, jie rado ją 
stovint su profesore Kiautena Liurbe. 

— Paprastai jūs šito dalyko nedėstote, tiesa? — išgirdo Haris ją klau- 
siant, kai priėjo prie stalo, ant kurio tarsi gyvos šakelės lakstė lankučiai, 
gaudydami vėdarėlius. 

— Visai teisingai, - tarė Kiautena Liurbė, susidėjusi rankas už nugaros 
ir pasilinguodama ant kulnų. - Aš tik pavaduoju mokytoją Hagyidą. 

Haris baugiai susižvalgė su Roniu ir Hermiona. Smirdžius kuždėjosi 
su Niurzga ir Gyliu - tikriausiai džiaugėsi, kad vėl galės apkalbėti Hagri- 
dą kuriam nors ministerijos darbuotojui. 

— Hm, - burbtelėjo Ambridž ir tyliai prabilo, bet Haris aiškiai gir- 
dėjo: - Įdomu... Direktorius keistai vengia kalbėti šiuo klausimu. Gal 
jūs man pasakysite, kodėl mokytojas Hagridas taip ilgai negrįžta iš 
atostogų? 

Haris matė, kaip Smirdžius sukluso. 

- Bijau, kad negaliu, - piktokai atsakė Kiautena Liurbė. - Žinau ne 
daugiau už jus. Dumbldoras atsiuntė pelėdą, ar nenorėčiau porą sa- 
vaičių padirbėti, aš ir sutikau. Tai viskas, ką Žinau. Taigi... ar galima 
pradėti? 

— Taip, prašom, - tarė profesorė Ambridž, puldama skrebenti blok- 
note. 

Per šia pamoką ji elgėsi kitaip - vaikštinėjo tarp mokinių klausinėda- 
ma apie magiškuosius gyvūnus. Dauguma atsakydavo gerai, ir Hariui 
pasitaisė nuotaika: jie Hagrido neapvils. 

— Apskritai, - prabilo profesorė Ambridž, ilgai kamantinėjusi Diną To- 
mą ir dabar grįžusi prie Kiautenos Liurbės, - kaip jums, laikinai darbuo- 
tojai, nešališkai prašalaitei, jei galima taip pasakyti, kaip jums atrodo Hog- 
vartsas? Kaip manote, ar mokyklos vadovybė pakankamai padeda? 

— Otaip, Dumbldoras nuostabus, - nuoširdžiai tarė Kiautena Liurbė. — 
Tikrai esu labai patenkinta vadovavimu, iš tiesų labai. 

Ambridž mandagiai nusistebėjo ir kažką brūkštelėjusi bloknote klau- 
sinėjo toliau: 

- Ir ką ketinate nagrinėti šiais mokslo metais — aišku, jei negrįš moky- 
tojas Hagridas? 

— O, supažindinsiu su gyvūnais, kurie dažniausiai pasitaiko per VML 
egzaminus. Nebedaug ir liko: jie jau išėjo vienaragius ir knisius, manau, 
dar pasimokysime apie purkšlius ir kniubučius, pasistengsiu, kad išmoktų 
atpažinti kosliukus ir spuoguočius... 

— Na, jūs, atrodo, žinote, ką darote, - pagyrė profesorė Ambridž. Ha- 
riui nepatiko, kaip ji pabrėžė „jūs“, o dar labiau nepatiko jos klausimas 
Gyliui: - Girdėjau, šiame kurse kai kas yra nukentėjęs per pamokas? 

Gylys kvailai nusišypsojo. Smirdžius paskubėjo atsakyti: 

— Aš nukentėjau. Mane sužeidė hipogrifas. 

— Hipogrifas? — karštligiškai rašėsi Ambridž. 

— Tik todėl, kad jis buvo toks kvailas ir nesiklausė, ką jam Hagridas 
liepė, - neiškentė Haris. 

Ronis ir Hermiona sudejavo. Profesorė Ambridž lėtai atsisuko į Harį. 

— Manau, dar vienas arešto vakaras, - tyliai tarė. - Na, labai dėkui, 
profesore, rodos, daugiau čia man nieko nebereikia. Patikrinimo rezulta- 
tus gausite po dešimties dienų. 

— Labai gerai, - tarė profesorė Kiautena Liurbė, o Ambridž per veją 
nutrepsėjo į pilį. 

Buvo jau beveik vidurnaktis, kai Haris išėjo iš Ambridž kabineto; iš ran- 
kos taip tekėjo kraujas, kad permirko šalikas, kuriuo buvo ją apsirišęs. 
Tikėjosi, kad bendrąjį kambarį ras tuščią, bet Ronis ir Hermiona sėdėjo 


laukdami jo. Apsidžiaugė juos pamatęs, ypač kad Hermiona buvo nusi- 
teikusi draugiškai ir nepriekabiavo. 

- Štai, - pastūmė ji jam dubenėlį gelsvo skysčio, - pamirkyk ranką, čia 
marinuotų murlinukų antpilas, turi padėti. 

Haris įkišo skaudančią, kraujuojančią ranką į dubenėlį. Iškart nuosta- 
biai palengvėjo. Banditas, garsiai murkdamas, ėmė glaustytis apie kojas, 
paskui užšoko ant kelių ir susiraitė. 

— Ačiū, - nuoširdžiai padėkojo Haris, kaire ranka kasydamas Banditui 
paausius. 

— Vis tiek manau, kad reikėtų pasiskųsti, - tyliai tarė Ronis. 

— Ne, - nukirto Haris. 

— Makgonagal pasiustų sužinojusi... 

— "Taip, tikriausiai. Kaip jums atrodo, po kiek laiko Ambridž paskelbs 
naują dekretą, pagal kurį kiekvienas, pasiskundęs dėl Didžiosios inkvi- 
zitorės, bus tučtuojau pašalinamas iš mokyklos? 

Ronis išsižiojo prieštarauti, bet nepavykus užsičiaupė. 

- Baisus žmogus, - plonu balseliu tarė Hermiona. - Baisus. Žinai, prieš 
tau įeinant Roniui sakiau... Turime ką nors daryti. 

— Aš pasiūliau nuodus, - niūriai burbtelėjo Ronis. 

— Ne... Aš apie tai, kad ji yra klaiki mokytoja ir kad mes iš jos nieko 
neišmoksime, - paaiškino Hermiona. 

— Ir ką gi mes galime padaryti? - nusižiovavo Ronis. - Jau per vėlu, 
tiesa? Ji turi darbą ir liks čia. Karamelė tuo pasirūpins. 

- Kaip čia pasakius... - nutęsė Hermiona. - Žinot, ką šiandien pagal- 
vojau? — Nervingai žvilgtelėjusi į Harį dėstė toliau: - Pagalvojau, kad... 
Galbūt atėjo laikas... patiems tai padaryti. 

— Ką padaryti? - įtariai paklausė Haris, tebemirkydamas ranką murli- 
nukų čiuptuvų antpile. 

— Ogi patiems išmokti apsigynimo nuo juodosios magijos, - atsakė 
Hermiona. 

— Liaukis, - sudejavo Ronis. - Nori užkrauti papildomo darbo? Ar su- 
pranti, kad mudu su Hariu vėl nespėjame namų darbų, o dar tik antra 
mokslo metų savaitė? 

— Tačiau tai daug svarbiau už namų darbus! - užsidegė Hermiona. 

Haris su Roniu išvertė akis. 

— Maniau, pasaulyje nieko nėr svarbiau už namų darbus, - tarė Ronis. 

— Nebūk kvailas, aišku, kad yra, - atšovė Hermiona, ir Harį nusmelkė 
negera nuojauta, kai pamatė, jog jos veidas nušvito tokiu pat užsidegi- 
mu, kokį paprastai įkvėpdavo EGGD. - Turiu galvoje tai, ką Haris sakė 
per pirmąją Ambridž pamoką, - jog turime pasirengti tam, kas laukia už 
mokyklos sienų. Turime išmokti patys apsiginti. Jei per šiuos metus nie- 
ko neišmoksime... 

— Patys vieni mažai ką įstengsime, - liūdnai tarė Ronis. - Na, gerai, gal 
ir galime bibliotekoje susirasti visokių užkeikimų ir jų pasimokyti, bet... 

— Taip, sutinku, mes jau nebe tokio amžiaus, kad mokytumės tik iš 
knygų, - pasakė Hermiona. - Mums reikia mokytojo, tikro mokytojo, ku- 
ris išmokytų, kaip vartoti kerus, ir pataisytų, jei ką negerai darome. 

— Jei kalbi apie Lubiną... - pradėjo Hans. 

— Ne, ne, kalbu ne apie Lubiną. Jis per daug užsiėmęs Brolijoje, be to, 
ji galime matyti tik savaitgaliais Kiauliasodyje, o to nepakanka. 

— Apie ką tada? - susiraukė Haris. 

Hermiona giliai giliai atsiduso. 

— Nejau neaišku? Kalbu apie tave, Hari. 

Tyla. Roniui už nugaros nakties vėjas barškino langų stiklus, židinyje 
sublėsčiojo ugnis. 

— Kaip apie mane? - nesuprato tas. 

— Kalbu apie tai, kad tu galėtum mus mokyti apsigynimo nuo juodo- 
sios Magijos. 

Haris išplėtė akis, paskui atsisuko į Ronį jau norėdamas susižvelgti su 
draugu, kaip kartais darydavo Hermionai įsismaginus apie EGGD. Ha- 
rio siaubui, Ronis žvelgė į jį labai rimtai. Susiraukęs, matyt, galvojo ir 
paskui pasakė: 

- Čia tai bent mintis. 

— Kokia mintis? - paklausė Haris. 

— Kad tu mus mokytum. 

— Bet... 

Paskui Haris nusijuokė pamanęs, jog tie abu juokauja. 

— Aš juk nesu mokytojas, negaliu... 

— Hari, iš viso kurso tau geriausiai sekasi apsigynimas nuo juodosios 
magijos, - nepasidavė Hermiona. 
lenkei per visus testus... 

— Nieko panašaus, - šaltai atrėmė Hermiona. - Tu mane pralenkei tre- 
čiame kurse. Vienintelį kartą, kai abu laikėme kartu tą patį testą ir pasi- 
taikė mokytojas, gerai išmanantis dalyką. Bet aš kalbu ne apie testų re- 
zultatus, Hari. Pagalvok apie savo darbus! 

— Kaip suprasti? 

— Žinai, ką, aš nenoriu, kad mane mokytų kas nors tokio kvailumo, - 
vyptelėjo Ronis Hermionai ir atsisuko į Harį. - Nagi, paskaičiuokim, — 
susiraukė kaip Gylys, bandantis susikaupti. - Ahm... Pirmas kursas - nuo 
Pats Žinai Ko išgelbėjai Išminties akmenį. 

— Tačiau man tik pasisekė, jokio sugebėjimo ne... 

— Antras kursas, - toliau vardijo Ronis. - Ta nukovei basiliską ir sunai- 
kinai Ridlį. 

— "Taip, bet jeigu nebūtų pasirodęs Foksas, aš... 

— Trečias kursas, - dar garsiau tarė Ronis. - Vienu kartu atmušei be- 
maž šimtą Psichų... 

— Pats Žinai, tai buvo tik laimingas atsitiktinumas, jei Laiko Atsuktu- 
vas nebūtų... 

— Pernai, - jau beveik šaukė Ronis, - vėl įveikei Pats Žinai Ką... 

— Paklausyk! - visai supyko Haris, nes Ronis su Hermiona atvirai šyp- 
sojosi. - Paklausykite, gerai? Kai taip susakote, atrodo įspūdinga, bet man 
tiesiog pasisekdavo. Beveik visą laiką aš nesuvokdavau, ką darau, nieko 
to nesu planavęs, elgdavausi, kaip šaudavo į galvą, be to, beveik visus 
tuos kartus sulaukdavau pagalbos... 

Ronis su Hermiona tebesišaipė, ir Haris pajuto, kaip jam sukyla pyk- 
tis; net nesuprato, kokio galo taip niršta. 

— Nesivaipykit, tarsi geriau už mane viską žinotumėt, nes aš tenai bu- 
vau, nejūs! Aš Žinau, kaip viskas buvo, tiesa? Ir likau gyvas ne todėl, kad 
puikiai sekėsi apsigynimo nuo juodosios magijos dalykas, - likau gyvas 
todėl, kad... kad pačiu laiku ateidavo pagalba arba kad teisingai atspė- 
davau, ką daryti. Bet, kartoju, veikdavau apgraibom ir net nesuvokda- 
vau, ką veikiu... NUSTOKIT JUOKTIS! 

Dubenėlis su murlinukų čiuptuvų antpilu nulėkė ant grindų ir sudu- 
žo. Haris pats nepajuto, kaip pašoko iš krėslo. Banditas smuko po sofa. 
Ronis ir Hermiona liovėsi šypsotis. 

- Jūs nesuprantate, kas tai yra! Nė vienam jūsų neteko su juo susidurti, 
ar ne taip? Manote, užtenka įsiminti keliolika burtažodžių ir tėkšti jam į 
fizionomiją tarsi pamokoje? Visą laiką žinai, kad nuo mirties tave skiria 
tik tavo protas ar drąsa, ar dar kas nors. Manot, gali aiškiai galvoti su- 
prasdamas, kad kitą akimirką jau galbūt žūsi ar būsi kankinamas, ar pa- 
matysi, kaip miršta draugai... Šito per pamokas mūsų niekas nemokė — 
kaip elgtis susidūrus su tokiu pavojumi, o jūs abu čia sėdite ir kalbate 
taip, lyg aš būčiau baisus proto bokštas, nes esu gyvas ir sveikas, lyg Di- 
goris būtų buvęs kvailelis, lyg būtų apsižioplinęs! Jūs tiesiog nesupran- 
tate, kad jo vietoj galėjau būti aš, ir būčiau buvęs, jeigu Voldemortui ne- 
būtų manęs reikėję... | 

— Nieko panašaus mes nesakėme, drauguži, - tarė Ronis. - Mes visiš- 
kai neniekinom Digorio, nieko panašaus, tu ne taip... 

Jis bejėgiškai pažvelgė į priblokštą Hermioną. 

— Hari, - nedrąsiai prabilo ji, - nejau nesupranti? Kaip tik todėl mums 
tavęs ir reikia. Mat mes turime sužinoti, ką iš tiesų reiškia susi... susidur- 
ti su Vol... Voldemortu. 

Pirmą kartą ji pati ištarė Voldemorto vardą, ir tai labiau nei kas kita 
nuramino Harį. Vis dar tankiai alsuodamas, jis vėl atsisėdo į krėslą ir ta- 
da pajuto, kaip baisiai skauda ranką. Pasigailėjo sukūlęs indą su murli- 
nukų antpilu. 

— Taigi pagalvok apie tai. Sutinki? - tyliai tarė Hermiona. 

Haris nesugalvojo, ką sakyti. Jau gėdijosi taip išsišokęs. Linktelėjo ne- 
labai suvokdamas, su kuo sutinka. 

Hermiona atsistojo. 

— Na, aš einu miegot, - pasakė ji savo įprastu balsu, kiek tai buvo įma- 
noma. - Laba... 

Ir Ronis atsistojo. 

— Eini? - nedrąsiai paklausė Harį. 

— Aha, tuoj, tik va sutvarkysiu. 

Jis parodė į sukultą dubenėlį. Ronis linktelėjęs išėjo. 

— Reparo, - burbtelėjo Haris, nukreipdamas lazdelę į porceliano šukes. 
Jos sulėkė krūvon ir sulipo, dubenėlis buvo kaip naujas, tačiau antpilas 
negrįžo. 

Staiga jis pajuto tokį nuovargį, kad jau norėjo drėbtis į krėslą ir mie- 
goti bendrajame kambaryje, bet vis dėlto atsistojo ir nusekė paskui Ronį. 
Ir vėl miegojo prastai, sapnavo ilgus koridorius ir užrakintas duris, o at- 
sibudus vėl peršėjo randą. 


ŠEŠIOLIKTAS SKYRIUS 


„Šerno galvoje“ 


Dvi savaites Hermiona nebeužsiminė apie tai, kad Haris galėtų juos mo- 
kyti apsigynimo nuo juodosios magijos. Hario areštas Ambridž kabinete 
pagaliau baigėsi (jis abejojo, ar plaštakos viršuje įsirėžę žodžiai kada nors 
visiškai išnyks); Ronis turėjo dar keturias kvidičo treniruotes ir per pas- 
kutines dvi nebuvo aprėktas; visi trys per transfigūracijos pamokas jau 
įstengė pradanginti pelę (o Hermiona - net ir kačiuką). Ir štai vieną vė- 
juotą, gūdų rugsėjo pabaigos vakarą, kai visi trys sėdėjo bibliotekoje stu- 
dijuodami Sneipo pamokai kažkokio eliksyro dalis, Hermiona staiga vėl 
prabilo ta pačia tema. 

— Kažin, Hari, ar galvojai apie apsigynimą nuo juodosios magijos? 

— Aišku, galvojau, - suburbėjo Haris. - Kur jau pamirši, kai moko to- 
kia laumė... 

— Aš kalbu apie mano ir Ronio pasiūlymą. - Ronis metė jai grėsmingą 
žvilgsnį. Ji suraukė nosį. - Na, tegul bus mano pasiūlymą - kad mus mo- 
kytum. 

Haris atsakė ne iš karto. Apsimetė įsigilinęs į „Azijietiškus priešnuo- 
džius nuo gyvačių nuodų ,nes nenorėjo sakyti, ką mano. 

Visas tas dvi savaites daug mąstė apie tą reikalą. Kartais tas sumany- 
mas atrodydavo beprotiškas, kaip ir tą naktį, kai Hermiona jį paskelbė, 
bet kitais kartais nejučia prisimindavo visus tuos burtus, kurie jam ge- 
riausiai padėjo susidūrus su Tamsos padarais ir Mirties Valgytojais, - iš 
tiesų jau planuodavo pamokas... 

- Na, - pagaliau tarė, kai jau nebegalėjo apsimesti susidomėjęs „Azi- 


jietiškais priešnuodžiais' ,- šiek tiek galvojau. 

- Ir? - nekantriai paklausė Hermiona. 

— Nežinau, - bandė vilkinti Haris. Pažiūrėjo į Ronį. 

— Iš pat pradžių maniau, kad gera mintis, - tarė Ronis. Dabar, matyda- 
mas, kad Haris nepradės šaukti, su džiaugsmu įsijungė į šį pokalbį. 

Haris nesmagjiai pasimuistė krėsle. 

— Juk girdėjote, kai sakiau, kad man tik labai sekėsi? 

— Taip, Hari, - meiliai tarė Hermiona, - bet vis tiek nėra prasmės apsi- 
mesti, kad tau nesiseka apsigynimas nuo juodosios magijos, nes juk se- 
kasi. Pernai tau vieninteliam pavyko visiškai panaikinti Valdymo užkei- 
kimą, tu sugebi iššaukti Gynėją, moki daugybę visokių dalykų, kurių ne- 
moka net suaugę burtininkai, Viktoras visad sakė. 

Ronis taip staigiai grįžtelėjo į ją, kad, rodos, net kaklą pasitempė. Trin- 
damas jį paklausė: 

— Mat kaip? Ir ką gi tas Vikis sakė? 

— Naa... - nuobodulio pilnu balsu nutęsė Hermiona, - sakė, kad Ha- 
ris sugeba tokių dalykų, kurių nesugeba jis pats, o juk mokėsi paskuti- 
niame Durmštrango kurse. 

Ronis įtariai spoksojo į Hermioną. 

— Nejau su juo susirašinėji? 

— Ir kas, jeigu taip? - šaltai atkirto Hermiona, bet paraudo. - Noriu, ir 
turiu susirašinėjimo draugą... 

— Jis norėjo būti ne tik tavo susirašinėjimo draugu, - priekaištingai 
pasakė Ronis. 

Hermiona bejėgiškai pakraipė galvą ir, nebekreipdama dėmesio į Ro- 
ni, Harį paklausė: 

— Na, kaip manai? Ar mokysi mus? 

— Iave ir Ronį, ką? 

— Na, - susirūpino Hermiona, - na, tik prašau, Hari, nešok vėl į akis, 
bet aš įsitikinusi, jog turi mokyti visus norinčiuosius. Juk kalbama apie 
apsigynimą nuo Voldemorto. O, nebūk toks beviltiškas, Roni. Bus netei- 
singa, jei kitiems nepasiūlysime šios galimybės. 

Pagalvojęs Haris tarė: 

— Gerai, bet abejoju, ar, be judviejų, dar kas norės, kad aš juos moky- 
čiau? Nepamiršk, jog esu prietranka. 

— Manau, nustebtum sužinojęs, kiek mokinių norėtų išgirsti, ką tu tu- 
ri pasakyti, - rimtai užginčijo Hermiona. - Klausyk, - palinko ji artyn, 
Ronis, nenuleidęs nuo jos akių, padarė tą patį, - juk Žinai, kad pirmą 
spalio savaitgalį bus išvyka į Kiauliasodį? Ką pasakytum, jei praneštume 
visiems, kuriems tai įdomu, kad gali susitikti sa mumis miestelyje ir vis- 
ką aptarti? 

— Kodėl ne mokykloje? - paklausė Ronis. 

— Todėl, - atsakė Hermiona, vėl grįždama prie kopijuojamo kiniško 
kramčiojo kopūsto, - kad abejoju, ar Ambridž apsidžiaugs, jei sužinos 
mūsų planus. 


+ 


Haris nekantriai laukė savaitgalio išvykos į Kiauliasodį, bet nedavė ra- 
mybės vienas dalykas. Sirijus tylėjo kaip akmuo nuo pat tos nakties rug- 
sėjo pradžioje, kai pasirodė židinio ugny. Haris žinojo, kad jie supykdė jį 
uždrausdami rodytis Kiauliasodyje, bet retkarčiais pasidarydavo nera- 
mu, jog Sirijus gali spjaut į visą atsargumą ir vis tiek atvykti. Ką jie darys, 
jeigu Kiauliasodyje prie jų prišuoliuos didžiulis juodas šuo, galbūt po 
nosimi Drakui Smirdžiui? 

— Na, nėra kaip jo kaltinti, jei nori bent kiek pasižmonėti, - tarė Ronis, 
kai Haris pasisakė apie savo baimę. - Juk jis slapstosi jau dveji metai, 
žinau, menki juokai, bet vis dėlto nors buvo laisvas, tiesa? O dabar visą 
laiką uždarytas su tuo bjauru elfu. 

Hermiona susiraukė, bet kitaip neparodė pasipiktinimo. 

— Visa bėda, - tarė ji Hariui, - kad kol Vol... Voldemortas, - dėl Dievo 
meilės, Roni, - pasirodys atvirai, Sirijui būtina slapstytis, ar ne? Noriu 
pasakyti, kad ministerija nepatikės Sirijaus nekaltumu, kol nesutiks, jog 
Dumbldoras visą laiką sakė tiesą apie jį. O kai tie kvaišos vėl pradės gau- 

dyti tikruosius Mirties Valgytojus, paaiškės, kad Sirijus nėra vienas jų... 
Visų pirma neturi Ženklo. 

— Nemanau, kad jis bus toks kvailas ir lėks į Kiauliasodį, - guviai tarė 
Ronis. - Dumbldoras užsirūstintų, o Sirijus Dumbldoro klauso, net jei 
nepatinka. 

Haris vis dar atrodė susirūpinęs. Iada Hermiona tarė: 

— Paklausyk. Mudu su Roniu pakalbėjome su mokiniais, kurie, mūsų 
manymu, norėtų pasimokyti tikrojo apsigynimo nuo juodosios magijos, 
ir nemažai susidomėjo. Mes jiems liepėme susirasti mus Kiauliasodyje. 

— Gerai, - sumurmėjo Haris, tebegalvodamas apie Sirijų. 

— Nesijaudink, Hari, - tyliai tarė Hermiona. - Tau ir be Sirijaus pakan- 
ka rūpesčių. 

Taip, ji sakė tiesą, jis vos spėja namų darbus, nors dabar, kai neberei- 
kia vakaroti Ambridž kabinete, padėtis pasitaisė. Ronis buvo dar labiau 
atsilikęs, nes ne tik du kartus per savaitę treniruodavosi kvidičą, kaip ir 
Haris, bet ir turėjo atlikti prefekto pareigas. Tačiau Hermiona, pasirinku- 
si daugiau dalykų negu Ronis ar Haris, ne tik suspėdavo namų darbus, 
bet ir ištaikydavo laiko elfų drabužėliams megzti. Haris turėjo pripažinti, 
jog ji padarė pažangą: jau beveik visada kepuraitės skirdavosi nuo koji- 
naičių. 

Išvykos į Kiauliasodį rytas išaušo gražus, bet vėjuotas. Po pusryčių 
visi susirikiavo į eilę priešais Filčą, tikrinantį jų pavardes pagal sąrašą 
mokinių, kurie buvo pristatę tėvų ar globėjų leidimą lankytis miestelyje. 
Hariui smilktelėjo širdin, kad jei ne Sirijus, jis niekur nosies neiškištų. 

Kai Haris priėjo prie Filčo, ūkvedys patraukė nosimi lyg uosdamas, ar 
Haris kuo nesmirdi. Tada piktai linktelėjo sudrebindamas žiauną, ir Ha- 
ris išėjo laukan ant laiptų, į šaltą giedrą dieną. 

— Hm, ko Filčas tave uostė? - paklausė Ronis. Jis, Haris ir Hermiona 
sparčiai žengė alėja vartų linkui. 

— Turbūt norėjo išsiaiškinti, ar neturiu smarvinių bombelių, - nusijuo- 
kė Haris. - Pamiršau jums papasakoti... 

Ir jis išklojo visą istoriją, kaip siuntė Sirijui laišką, kaip įsiveržė Filčas ir 
pareikalavo laišką parodyti. Jo nuostabai, Hermiona tuo nuotykiu itin 
susidomėjo, nors jam pačiam jis neatrodė kuo nors įdomus. 

— Jisai sakė, kad kažkas pranešė, jog tu užsisakei smarvinių bombelių? 
Tačiau kas galėjo jam pranešti? 

— Nežinau, - gūžtelėjo Haris. - Gal Smirdžius taip pajuokavo. 

Jie praėjo tarp aukštų akmeninių stulpų su sparnuotais šernais viršu- 
je ir pasuko kairėn keliu į miestelį. Vėjas plakė plaukus. 

— Smirdžius? —- suabejojo Hermiona. - Na, gal ir taip... 

Visą kelią į Kiauliasodį ji buvo didžiai susimąsčiusi. 

— O kur mes eisime? - paklausė Haris. - Į „Tris šluotas'? 

— One, - tarė Hermiona, atsitokėdama iš susimąstymo. - Ne, ten vi- 
sad sausakimša ir baisus triukšmas. Sakiau kitiems susitikti „Šerno gal- 
voje', kitoje užeigoje, toliau nuo pagrindinės gatvės. Na, ji gal truputį... 
kaip čia pasakius... nekokios reputacijos, bet mokiniai paprastai joje nesi- 
lanko, todėl mūsų tikriausiai niekas nenugirs. 

Pagrindine gatve jie praėjo pro Apkvaitėlio juokų krautuvėlę (nė kiek 
nenustebo tenai išvydę Fredį, Džordžą ir Li Džordaną), pro paštą, iš kur 
vienodais laiko tarpais pakildavo pelėdos, ir pasuko į šoninę gatvelę, ku- 
rios gale buvo nedidelė užeiga. Viršum durų kabėjo pablukusi medinė 
iškaba surūdijusiuose rėmuose, joje buvo pavaizduota kruvina šerno gal- 
va ant baltos staltiesės. Iškaba nykiai girgždėjo vėjuje. Visi trys neryžtin- 
gai sustojo prie durų. 

— Nagi, einam, - baikščiai paragino Hermiona. Haris pirmas žengė 
į vidų. 

Jokio panašumo; „Tris šluotas „kur erdvus baras dvelkė šiluma ir švara. 
„Šerno galvą“ sudarė vienui viena ankšta purvina patalpa, smarkiai at- 
siduodanti lyg ir ožkomis. Erkeriniai langai buvo taip apmusiję, jog į 
vidų beveik nepatekdavo dienos šviesa, taigi užeigą apšviesdavo žva- 
kigaliai ant stalų. Iš pradžių pasirodė, jog po kojų asla, bet paskui Haris 
pamatė, kad akmeninės plokštės, apaugusios galbūt šimtmečių purvu. 

Haris prisiminė, kaip pirmais metais tą smuklę minėjo Hagridas. „Į 
„Šerno galvą“ užeina visokių keistuolių“, - sakė jis, aiškindamas, kaip iš 
gobtuvu apsigaubusio prašalaičio jam pavyko nusipirkti slibino kiauši- 
nį. Tuo laiku Haris stebėjosi, kodėl Hagridui nepasirodė keista, kad per 
visą pokalbį nepažįstamasis slėpė veidą; dabar jis įsitikino, kad slėpti veidą 
„Šerno galvoje“ madinga. Prie baro sėdėjo vyras, visą galvą apsivyturia- 
vęs pilkšvais skudurais, tačiau pro paliktą plyšelį virš smakro jis sugebė- 
jo pilti į save stiklinę po stiklinės kažkokio ugningo, garuojančio gėralo. 
Prie staliuko viename iš erkerių kiurksojo dvi figūros, užsimaukšlinusios 
gobtuvus, Haris vos nepamanė, kad Psichai, tačiau jie sušneko ryškia 
Jorkšyro tarme. Tamsioje kertėje šalia židinio murksojo ragana su ilgu, 
žemę siekiančiu tankiu juodu šydu ant veido. Šiek tiek matėsi tik atsiki- 
šęs po šydu nosies galiukas. - 

— Na, nežinau, Hermiona, - sumurmėjo Haris, kai jie patraukė prie 
baro. Jis negalėjo atplėšti akių nuo raganos su šydu. - Tau neatrodo, kad 
čia gali būti užsimaskavusi Ambridž? 

Hermiona dvejodama pažvelgė į apsigobusią Žmogystą. 

— Ambridž žemesnė už šitą, - ramiai tarė ji. - Be to, jei Ambridž ir atei- 
tų čia, nieko negalėtų mums padaryti, Hari, nes aš dešimt kartų peržiū- 
rėjau visas mokyklos taisykles. Mes nesame uždraustoje vietoje. Aš dar 
išsiklausinėjau profesorių Flitviką, ar mokiniams leidžiama lankytis „Šer- 
no galvoje“ ,ir jis patvirtino, jog taip, tačiau labai patarė turėti savo stikli- 
nes. Be to, išsistudijavau viską, ką tik galėjau rasti apie seminarus ir po- 
klasinės veiklos būrelius, jie taip pat leidžiami. Tik manau, kad neverta 
reklamuotis. 

— O taip, - burbtelėjo Haris, - ypač jog tu planuoji ne poklasinės veik- 
los būrelį, tiesa? 

Iš užpakalinio kambarėlio išlindo smuklinirikas: piktas senis ilgais ži- 
lais plaukais ir su barzda. Jis buvo aukštas ir plonas ir Hariui pasirodė 
tarsi matytas. 

— Ko? - bambtelėjo. 

— Prašom tris pasukų alaus, - paprašė Hermiona. 

Senis pasilenkė ir iš po prekystalio ištraukė tris baisiai dulkinus, bai- 
siai purvinus butelius. Su trenksmu juos pastatė ant baro. 

- Šeši sikliai. 

— Aš paimsiu, - greit atkišo sidabrą Haris. Smuklininko akys nuslydo 
Hario randu. Nusisukęs jis įdėjo pinigus į senovišką medinę kasą, jos 
stalčius pats atsidarė ir prarijo pinigus. Haris, Ronis ir Hermiona atsisė- 
do prie tolimiausio staliuko ir apsižvalgė. Pilkais skudurais apsimuturia- 
vęs galvą žmogus pabarbeno į baro viršų ir iš smuklininko gavo dar vie- 
ną garuojančio gėralo stiklinę. 

— Žinote, ką? - tarė Ronis, džiugiai žiūrėdamas į barą. — Čia galime 
gauti ko tik panorėję. Garantuoju, tas Žmogėnas viską mums parduotų. 
Visad norėjau paragauti ugninės... 

— Tu... tu juk esi prefektas, - atkirto Hermiona. 

- Ooo... - Šypsena Ronio veide išblėso. - Tikrai... 

— Taigi kas turėtų ateiti į pasimatymą su mumis? - paklausė Haris ir, 
nuplėšęs surūdijusį butelio dangtelį, gurkštelėjo alaus. 

— Keletas žmonių, - atsakė Hermiona, žvilgtelėjo į laikrodėlį ir susirū- 
pinusi įbedė žvilgsnį į duris. - Sakiau būti maždaug šituo laiku. Neabe- 
joju, kad visi Žino, kur užeiga... O, tikriausiai jie. 

Atsidarė durys. Smuklę perkirto dulkelių pilna saulės juosta ir išnyko 
užstota būrelio lankytojų. 

Pirmiausia įžengė Nevilis su Dinu ir Levanda, paskui juos - Parvatė ir 
Padma Patil, taip pat (Hariui pašoko širdis) Čo Čang ir viena iš jos kike- 
nančių draugužių, tada (atskirai nuo kitų ir tokia užsisvajojusi, jog atro- 
dė, ji čia pakliuvo visai atsitiktinai) Luna Geranorė. Dar atėjo Keitė Var- 
pelis, Alisija Verpstukas ir Andželina Džonson, Kolinas ir Denis Kriviai, 
Ernis Makmilanas, Džastinas Finč-Flečlis, Hana Abatė, tada mergaitė iš 
Švilpynės, nešiojanti ilgą kasą, kurios vardo Haris nežinojo; trys varna- 
nagiai: Antonis Goldšteinas, Maiklas Korneris ir Ieris Batas, tada Džinė, 
paskui ją - ištįsęs liesas šviesiaplaukis berniukas riesta nosimi, kuris Žai- 

dė Švilpynės kvidičo komandoje, ir galiausiai - Fredis ir Džordžas Vizliai 
su savo draugu Li Džordanu. Visi trys nešėsi didelius popierinius maiše- 
lius, prikištus Apkvaitėlio prekių. 

— Keletas žmonių? - kimiai tarė Haris Hermionai. - Čia tau keletas? 

— Ką gi, sumanymas turėjo pasisekimą, - laiminga atsakė Hermiona. — 
Roni, gal atneštum kėdžių? 

Smuklininkas pakraupo. Jis kaip tik trynė taurę purvinu skuduru, re- 
gis, niekada neskalbtu. Matyt, savo smuklėje dar nebuvo matęs tokios 
daugybės žmonių. 

— Sveiki, - tarė Fredis. Pirmas priėjęs prie baro, mikliai suskaičiavo 
draugus ir užsakė: - Prašom dvidešimt penkis pasukų alaus. 

Smuklininkas valandėlę dėbsojo į jį, lyg; Fredis būtų atitraukęs nuo 
kokio labai svarbaus darbo, ir ėmė traukti iš po baro dulkinus butelius. 

— Į sveikatą, - išdalijo Fredis butelius. - Nagi, grandykit kišenes, aš 
neturiu tiek aukso... 

Haris tylėdamas žiūrėjo, kaip šurmuliuojantis būrys ima iš Fredžio 
alų ir ieško kišenėse monetų. Negalėjo įsivaizduoti, ko čia visi tie žmonės 
susirinko, kol jam toptelėjo siaubinga mintis, kad jie, ko gera, nori iš jo 
išgirsti kažkokią prakalbą, ir jis atsisuko į Hermioną. 

— Ko tu jiems visiems prišnekėjai? - tyliai paklausė. — Ko jie iš manęs 
tikisi? 

— Jie tik nori išgirsti, ką tu turi pasakyti, - ramino jį Hermiona, bet 
ko nereikia veikti, pradėsiu aš. 

— Labas, Hari, - šypsodamas pasisveikino Nevilis ir atsisėdo priešais. 

Haris irgi pabandė šypsotis, bet sakyti nieko nesakė - burna visai iš- 
džiūvo. Čo, irgi jam šyptelėjusi, atsisėdo Roniui iš dešinės. Jos draugė 
rausvai geltonais plaukais nesišypsojo ir žvelgė į Harį labai įtariai. Jis aiš- 
kiai suprato, kad jei būtų jos valia, jos čia nė kvapo nebūtų. 

Po du ir po tris atvykėliai susėdo aplink Harį, Ronį ir Hermioną, vieni 
susijaudinę, kiti smalsūs, o Luna Geranorė svajingai žvelgė į tolį. Susė- 
dus kalbos nutilo. Visi sužiuro į Rarį. 

— Aaa... - plonesniu nei paprastai balsu nervingai prabilo Hermio- 
na,- aaa... labas. 

Grupės žvilgsniai nukrypo į ją, nors kartkartėm kas nors dirstelėdavo 
į Harį. 

— Aa... hm... na, patys žinote, ko čia esate. Hm... na, Hariui šovė į 
galvą mintis... - Haris griežtai dėbtelėjo į ją. - Tai yra man šovė į galvą 
mintis, kad būtų gerai, jei tie, Kurie nori mokytis apsigynimo nuo juodo- 
sios magijos... Na, suprantate, iš tikrųjų mokytis, o ne užsiimti tomis 
Ambridž nesąmonėmis... - Hermiona pagaliau atgavo balsą. - Juk nie- 
kas negali jų pavadinti apsigynimo nuo juodosios magijos pamokomis. 

— Teisingai! Teisingai! - pritarė Antonis Goldšteinas, ir Hermiona visai 
įsidrąsino. 

— Na, pamaniau, būtų gerai patiems imtis šito dalyko. - Ji dirstelėjo 
vogčiomis į Harį ir kalbėjo toliau: - Aš turiu galvoje - mokytis, kaip iš 
tikrųjų apsiginti, ne teoriškai, o vartojant tikrus burtus... 

— Bet, man atrodo, tu irgi nori išlaikyti apsigynimo nuo juodosios ma- 
gijos VML egzaminą? - tarė Maiklas Korneris. 

— Aišku, noriu, - greit atsakė Hermiona. - Tačiau dar labiau noriu ge- 
rai išmokti apsiginti, nes... nes... - Ir giliai įkvėpusi ji užbaigė: - Nes Val- 
dovas Voldemortas grįžo. 

Reakcija buvo staigi ir lengvai nuspėjama. Čo draugė suspigusi apsi- 
pylė pasukų alumi, Teris Batas nejučia krūptelėjo, Padma Patil visa su- 
drebėjo, Nevilis keistai riktelėjo, bet sugebėjo apsimesti užsikosėjęs. Ta- 
čiau visi nekantriai sužiuro į Harį. 

— Na, bent jau toks mūsų planas, - tarė Hermiona. - Jeigu norite prisi- 
dėti, turime nuspręsti, kaip mes... 

- Kur įrodymai, kad Pati Žinai Kas sugrįžo? - piktokai paklausė švie- 
siaplaukis Švilpynės kvidičininkas. 

— Na, Dumbldoras įsitikinęs, - pradėjo Hermiona. 

— Nori pasakyti, Dumbldoras tiki, - atšovė šviesiaplaukis, linktelėda- 
mas Hariui. 

— Kas tu toks? - šiurkščiai paklausė Ronis. 

— Zacharijas Smitas, - atsakė berniukas. - Ir, man rodos, mes turime 
teisę žinoti, kokiu pagrindu jis tvirtina, kad Patys Zinote Kas grįžęs. 

— Klausyk, - mikliai įsiterpė Hermiona, - iš tiesų šis susibūrimas buvo 
sumanytas visai ne tam... 

— Nieko tokio, Hermiona, - prabilo Haris. 

Jis tik dabar susiprotėjo, kodėl susirinko šitiek mokinių. Hermiona, 
regis, turėjo numatyti. Kai kurie iš atėjusiųjų, gal netgi dauguma, pir- 
miausia nori išgirsti visą tą istoriją iš Hario lūpų. 

- Kodėl sakau, kad Pats Žinai Kas grįžo? - pakartojo Haris, žiūrėda- 
mas Žacharijui į akis. — Aš ji mačiau. Tačiau pernai Dumbldoras visai mo- 
kyklai papasakojo, kas nutiko, ir jei netikėjote juo, netikėsite ir manimi, 
todėl negaišiu dienos stengdamasis jus įtikinėti. 

Hariui kalbant visi sulaikė kvapą. Hariui pasirodė, jog net barmenas 
klausosi. Jis tebetrynė tą pačią taurę tuo purvinu skuduru dar labiau iš- 
purvindamas stiklą. 

Zacharijas atsainiai tarė: 

- Pernai Dumbldoras mums tiek tepasakė, kad Pats Žinai Kas nužudė 
Sedriką Digorį ir kad tu pargabenai jo kūną į Hogvartsą. Jis nepasakojo 
smulkmenų, nesakė, kaip iš tiesų Digoris buvo nužudytas, man rodos, 
visi norėtume sužinoti... 

— Jeigu čia atėjote tik tiksliai išgirsti, kaip atrodo, kai Voldemortas 
ką nors nužudo, aš negaliu padėti, - tarė Haris. Pyktis, šiomis die- 
nomis taip arti paviršiaus, vėl grasino prasiveržti. Jis nenuleido akių 
nuo Zacharijo veido nusprendęs nežiūrėti į Čo. - Aš nenoriu kalbėti 
apie Sedriką Digorį, sutinkat? Taigi jei susirinkote čia dėl to, galite 
eiti sau. 

Jis piktai pažiūrėjo į Hermioną. Ji kalta, pamanė: ji nutarė parodyti jį 
kaip kokį išsigimėlį, ir, aišku, visi suplūdo pasiklausyti kvapą gniaužian- 
čios istorijos. lačiau niekas neatsistojo, net Zacharijas Smitas, nors jis te- 
bevarstė Harį akimis. 

— Taigi, - vėl baisiai plonu balsu tarė Hermiona, - taigi, kaip jau sa- 
kiau... Jeigu norite išmokti tikros gynybos, reikia sugalvoti, kaip tai da- 
ryti, kokiu dažnumu rinksimės ir kur... 

— Ar tiesa, - paklausė Harį ilgakasė mergaitė, - kad tu gali iššaukti 
Gynėją? 

Kilo smalsus murmesys. 

— Taip, - lyg ir kaltai atsakė Haris. 

— Kūnišką gynėją? 

Šie žodžiai Hariui kai ką priminė. 

— Ar... ar kartais nepažįsti madam Bounz? - paklausė jis. 

Mergaitė nusišypsojo. 

— Ji mano teta, - atsakė ji. - Aš esu Zuzana Bounz. Ji pasakojo man 
apie svarstymą. Taigi ar tikrai tiesa? Tu iššauki Gynėją elnią? 

— Taip. 

— Po galais, Hari! - pritrenktas tarė Li. - Aš ir nežinojau. 

— Mama liepė Roniui niekam nepliurpti, - išsišiepė Hariui Fredis. - Ji 
sakė, tave ir taip slegia visų dėmesys. 

- Ji nesuklydo, - sumurmėjo Haris, ir kai kas susijuokė. 

Ragana su šydu sujudėjo krėsle. 

— Ir tu Dumbldoro kabinete kardu nukovei basiliską? - primygtinai 
paklausė Teris Batas. - Man pasakė vienas portretas ant sienos, kai per- 
nai tenai buvau. 

— O taip, taip... 

Džastinas Finč-Flečlis švilptelėjo, broliai Kriviai pasibaisėję susižvel- 
gė, Levanda Rudė tyliai aiktelėjo. Hariui pasidarė nesmagu, ir jis iš pas- 
kutiniųjų stengėsi nežiūrėti į Čo. 

— O pirmame kurse, - visiems pranešė Nevilis, - jis išgelbėjo tą Išmir- 
ties akmenį... 

— Išminties, - sušnypštė Hermiona. 

— Aha, tą patį... Nuo Patys Žinote Ko, - užbaigė Nevilis. 

Hanos Abatės akys tapo apskritos kaip galeonai. 

— O kur dar, - prabilo Čo (Haris staigiai pažvelgė į ją; ji šypsojosi jam, 
ir Hariui vėl suspurdo širdis), - visos užduotys, kurias jis atliko per Bur- 
tų trikovės turnyrą pernai: pavogė slibino kiaušinį, pabėgo nuo vande- 
nių ir panašiai... 

Aplink stalą kilo pritariamas murmesys. Hariui pasidarė karšta. Sten- 
gėsi nutaisyti tokią miną, kad neatrodytų pernelyg patenkintas. Dėl to, 
kad Čo jį išgyrė, pasidarė daug daug sunkiau pasakyti jiems tai, ką buvo 
prisiekęs pasakyti. 

— Klausykit, - pagaliau tarė jis, kai visi nutilo. - Aš... nenoriu per daug 
kuklintis, bet... Visa tai padariau padedamas kitų. 

— Niekas tau nepadėjo apmauti slibino, - tuoj pat užginčijo Maiklas 
Korneris. - Velniškai puikus skrydis. 

— Gal ir taip, - sutiko Haris, pamanęs, kad būtų nemandagu prieš- 
tarauti. 

— Ir šią vasarą niekas tau nepadėjo atsikratyti tais Psichais, - pasakė 
Zuzana Bounz. 

— Taip, taip, žinau, kad kartais pavykdavo ir vienam, be niekieno pa- 
galbos, bet noriu pasakyti, kad... 

— Ar nori išsisukti, kad nieko nereikėtų mums rodyti? - paklausė Za- 
charijas Smitas. 

— Mat ką sugalvojo, - garsiai tarė Ronis, nespėjus Hariui išsižioti. 
Galėtum patylėti. 

Ronis atrodė taip, lyg mielai vožtų Zacharijui. Šis užraudo. 

— Juk visi susirinkome iš jo mokytis, o jis dabar aiškina, kad nieko ne- 
gali, - teisinosi. 

— Jis ne tai sakė, - atkirto Fredis. 

— Gal tau ausis prakrapštyti? — pasisiūlė Džordžas, iš Apkvaitėlio krau- 
tuvėlės maišelio išsitraukdamas ilgą šiurpiai atrodantį metalinį įnagį. 

— Arba kokią kitą kūno vietą, mums nesvarbu, kur kišti, - tarė Fredis. 

— Na, gana, - skubiai įsiterpė Hermiona, - judam toliau... Svarbiau- 
sia, ar mes sutinkame, kad Haris mus mokytų? 

Visi pritardami sumurmėjo. Zacharijas susidėjo rankas ir nieko neat- 
sakė, tačiau gal todėl, kad nenuleido akių nuo įnagio Džordžo rankoje. 

— Tvarka, - tarė Hermiona patenkinta, kad pagaliau nors kas nuspręs- 
ta. - Kitas klausimas būtų toks - kokiu dažnumu renkamės. Nemanau, 
kad yra prasmės susitikinėti rečiau nei kartą per savaitę... 

— Pala, - pertraukė ją Andželina, - reikia įsitikinti, kad šitos pamokos 
netrukdys mūsų kvidičo treniruotėms. 

- Ir mūsų, - pritarė Čo. 

— Ir mūsų, - pridūrė Zacharijas Smitas. 

— Manau, tikrai galime rasti vakarą, kuris tiktų visiems, - nekantrokai 
pasakė Hermiona. - Supraskite pagaliau, kad šitai būtina, mes juk mo- 
kysimės, kaip atsiginti nuo Vol... Voldemorto Mirties Valgytojų... 

— Gerai pasakyta! - šūktelėjo Ernis Makmilanas. Haris tikėjosi jį pra- 
bylant anksčiau. - Aš pats įsitikinęs, jog tai be galo svarbu, gal net svar- 
biau už bet kokią kitą veiklą šiais metais, net už artėjančius VML egza- 
minus! 

Jis narsiai apsižvalgė tarsi laukdamas šūksmų „Tikrai ne! Niekam nie- 
ko netarus, jis kalbėjo toliau: 

— Aš niekaip nesuprantu, kodėl tokiu kritišku laikotarpiu ministerija 
mums užkrovė tokią niekam tikusią mokytoją. Akivaizdu, kad ministeri- 
ja neigia Patys Žinote Kieno grįžimą, tačiau paskirti mokytoją, kuri visais 
būdais trukdo mums naudoti gynybinius kerus... 

— Mūsų manymu, Ambridž todėl nenori mokyti gynybinių kerų, - ta- 
rė Hermiona, - kad ji įsikalusi vieną klaikią nesąmone: atseit Dumbldo- 
ras gali suburti mokinius tarsi į kokią asmeninę kariauną. Ji mano, kad jis 
mus sukurstys prieš ministeriją. 

Kone visi apstulbo išgirdę tokią žinią. Visi, išskyrus Luną Geranorę. Ji 
sušvagždėjo: 

— Na, visai logiška. Kornelijus Karamelė juk turi savo kariauną. 

— Ką? - išsižiojo Haris, priplotas naujienos. 

— Taip, jis turi heliopatų kariauną, - iškilmingai pareiškė Luna. 

— Nieko jis neturi, - atšovė Hermiona. 

— Deja, turi, - nepasidavė Luna. 

— Kas tie heliopatai? - nesusigaudė Nevilis. 

— Ugnies dvasios, - atsakė Luna, išplėsdama ir taip išsprogusias akis, 
tad atrodė dar labiau papaikusi. - Didžiulės, aukštos liepsnojančios bū- 
tybės, jos šuoliuoja žeme sudegindamos viską savo kelyje... 

— Nėra tokių, Nevili, - nutraukė ją Hermiona. 

— O taip, yra! - piktai tarė Luna. 

— Atsiprašau, bet kur įrodymai? - atšovė Hermiona. 

— Pilna tiesioginių liudytojų. Jeigu jau tu esi tokia siauraprotė, kad 
viską tau reikia pakišti po nosimi, tik tada... 

— Hmhm... - kostelėjo Džinė, taip puikiai pamėgdžiodama profesorę 
Ambridž, kad keletas mokinių neramiai apsidairė. - Mes, rodos, bandėm 
susitarti, kaip dažnai rinksimės į savigynos pamokas? 

— Taip, - suskato Hermiona, - o taip, gerai sakai, Džine. 

— Na, kartą per savaitę atrodo pats tas, - pasakė Li Džordanas. 

- Jeigu tik... - vėl pradėjo Andželina. 

— Taip, taip, nepamiršome kvidičo, - nekantriai pasakė Hermiona. - Ir 
dar reikia nuspręsti, kur mes rinksimės... 

Tai jau buvo sunkiau, ir visi nutilo. 

— Bibliotekoje? — netrukus pasiūlė Keitė Varpelis. 

— Vargu ar madam Pensnė labai džiaugsis, jeigu mes bibliotekoje užsi- 
1msim užkeikimais, - tarė Haris. 

— Gal kokiam tuščiam kabinete? - pasakė Dinas. 

— Ką gi, - įsikišo Ronis, - Makgonagal gal ir užleistų savąjį, Hariui juk 
leido tenai ruoštis turnyrui. 

Bet Haris neabejojo, kad šį kartą Makgonagal tikrai nebus tokia gera- 
noriška. Nesvarbu, ką Hermiona kalbėjo apie.seminarus ir poklasinės 
veiklos būrelius, jis jautė, kad ši veikla būtų palaikyta gal net maištinga. 

— Na, gerai, mes pasistengime ką nors suieškoti, - tarė Hermiona. — 
Kai jau žinosime pirmos pamokos laiką ir vietą, visiems pranešime. 

Pasiraususi kuprinėje, ji išsitraukė pergamento lapą ir plunksną, bet 
kažko dvejojo lyg nesiryždama sakyti. 

— Manau, kiekvienas turi užsirašyti, kad žinotume, kas čia buvo. Ir 
dar manau, - atsiduso ji, - jog turime susitarti nešūkauti apie tai, ką vei- 
kiame. Taigi jei pasirašote, pasižadate neprasitarti nei Ambridž, nei kam 
nors kitam. 

Fredis captelėjo pergamentą ir laimingas išraitė parašą, bet Haris pa- 
stebėjo, kad kai kurie nepatenkinti, jog reikia užsirašyti. 

— Aaa... - nutęsė Zacharijas, neimdamas pergamento, kurį jam kišo 
Džordžas. - Neabejoju, kad Ernis man praneš laiką. 

Tačiau ir Ernis neskubėjo rašytis. Hermiona kilstelėjo antakius. 

— Aš... Na, mes juk esame prefektai, - išpoškino Ernis. - O jeigu šis 
sąrašas Kam nors paklius... Na, noriu pasakyti... pati minėjai - jeigu su- 
žinotų Ambridž... 

— Pats sakei, kad šis būrelis - šiemet svarbiausias dalykas, - priminė 
jam Hans. 

— O taip, taip, tačiau... 

— Erni, nejau manai, kad aš paliksiu tą sąrašą kur nors ant palangės? — 
priekabiai tarė Hermiona. 

— Ne, žinoma, ne, - gynėsi Ernis bent kiek apsiraminęs. - Aišku, pasi- 
rašysiu. 

Po Ernio niekas daugiau nebeprieštaravo, nors Haris matė, kaip Čo 
kutiniam mokiniui - Zacharijui, Hermiona atsiėmė pergamentą ir rūpes- 
tingai įsidėjo į kuprinę. Visus apėmė keistas jausmas, lyg būtų pasirašę 
kokią nors sutartį. 

— Na, laikas eina, - Žžvaliai tarė Fredis stodamasis. - Džordžas, Li ir aš 
dar turime įsigyti šiokių tokių daikčiukų. Iki pasimatymo visiems. 

Po du, po tris išsiskirstė ir kiti. Čo pasilenkusi, su užkritusia ant veido 
juodų plaukų uždanga, ilgai knebinėjo kuprinės sagtį, kol užsegė, bet jos 
draugė stypsojo už nugaros caksėdama liežuviu, ir Čo liko tik išeiti su ja. 
Tarpduryje Čo dar atsisuko ir pamojo Hariui. 

— Na, man rodos, visai gerai pavyko, - patenkinta tarė Hermiona, su 
Roniu ir Hariu iš „Šerno galvos“ išėjusi į saulę. Haris ir Ronis nešėsi po 
pasukų alaus butelį. 

— Tasai Zacharijas - tikras molis, - pašnairavo Ronis į nutolstančią Smito 
figūrą. 

— Ir man nelabai patinka, - prisipažino Hermiona. - Bet jis nugirdo, 
kai aš prie Švilpynės stalo kalbėjausi su Erniu ir Hana, labai susidomėjo, 
tai ką galėjau daryti? Bet kuo daugiau Žmonių, tuo geriau... Supranti, 
toks Maiklas Korneris ir jo draugai išvis nebūtų atėję, jeigu jis nedrau- 
gautų su Džine... - Ronis, varvinęs į burną paskutinius lašus iš butelio, 
užspringęs apsipurškė krūtinę. 

— Jis KĄ? - pasipiktinęs žiopčiojo. Ausys tapo šviežios jautienos spal- 
vos. - Ji draugauja su... mano sesuo... nejau su Maiklu Korneriu? 

— Na, todėl jis ir atėjo su draugais. Jie turbūt ir taip domisi savigyna, 
bet jei Džinė Maiklui nebūtų papasakojusi, kas vyksta... 

— Kada tai... kada ji... 

— Susipažino per Kalėdų balių, o susidraugavo pernai mokslo metų 
gale, - ramiai paaiškino Hermiona. Jie įsuko į Didžiąją gatvę. Hermiona 
sustojo prie Skrivenshafto parduotuvės, kur vitrinoje puikavosi fazano 
plunksnos. - Hm, reikėtų naujos plunksnos. 

Ji žengė į krautuvę. Haris ir Ronis iš paskos. 

— Kuris buvo Maiklas Korneris? - įtūžęs paklausė Ronis. 

— Tasai juodaplaukis, - atsakė Hermiona. 

— Manis nepatiko, - greit nutarė Ronis. 

— Nustebinai, - tyliai burbtelėjo Hermiona. 

- Bet, - tarė Ronis, sekdamas paskui Hermioną palei lentynas, kur 
vario puodeliuose stirksojo plunksnos, - maniau, kad Džinė įsižiūrėju- 
si Harį. 

Hermiona su gailesčiu žvilgtelėjo į jį ir papurtė galvą. 

— Džinei tikrai patiko Haris, bet ji atsisakė jo prieš kelis mėnesius. Tai 
nereiškia, kad ji tavęs nemėgsta, ką tu, - meiliai tarė ji Hariui, apžiūrinė- 
dama ilgą juodos ir auksinės spalvų plunksną. 

Haris galvojo tik apie Čo atsisveikinimą, jam ši tema nebuvo tokia 
įdomi kaip Roniui, - tas net tirtėjo iš pasipiktinimo, - bet pagaliau ir jis 
kai ką prisiminė. 

- Štai kodėl ji dabar kalba? - paklausė jis Hermioną. - Lig tol prie ma- 
nes nieko nešnekėdavo. 

— Taip ir yra, - patvirtino Hermiona. - Taip, turbūt šitą išsirinksiu.... 

Prie kasos ji sumokėjo penkiolika siklių ir du knutus. Ronis neatstojo. 

— Roni, - griežtai tarė ji, kai atsisukusi užlipo jam ant kojos, - kaip tik 
todėl Džinė tau ir nesisakė, kad susitikinėja su Maiklu, žinojo, kaip tu 
supyksi. Taigi liaukis man zyzęs, dievaži, atsibodo. 

— Ką čia plepi? Kas pyksta? Ir aš dėl nieko nezyziu... - bambėjo Ronis 
gatvėje. 

Hermiona užvertė akis ir, Roniui toliau keiksnojant Maiklą Kornerį, 
tyliai pasakė Hariui: 

- Jeigu jau kalbame apie Maiklą ir Džinę... Kaip sekasi tau ir Co? 

— Kaip suprasti? 

Krūtinėje tarsi vanduo būtų užviręs - veidas užkaito, kad net skaudė- 
jo. Nejau jis taip išsidavė? 

— Cha, - šyptelėjo Hermiona, - ji juk akių nuo tavęs neatitraukia, tiesa? 

Ir kaip aš iki tol nepastebėjau, koks gražus Kiauliasodis, pamanė Haris. 


SEPTYNIOLIKTAS SKYRIUS 


Švietimo dekretas Nr. 24 


Savaitgalį Haris jautėsi laimingas. Abu su Roniu vėl vargo prie nepada- 
rytų namų darbų - nelabai smagus užsiėmimas. Iebešvietė rudens sau- 
lutė, tad jie, užuot kiurksoję prie stalo bendrajame kambaryje, išėjo lau- 
kan ir susėdo po dideliu bukmedžiu paežerėje. Hermiona, aišku, viską 
laiku suspėjusi, atsinešė siūlų ir užkerėjo virbalus taip, kad tie tik švytra- 
vo ore barškėdami ir mezgė mezgė kepuraites bei šalikus. 

Mintis, kad jie pradėjo tai, ką galima vadinti pasipriešinimu Ambridž 
ir ministerijai, ir kad jis atsidūrė maišto centre, Hariui teikė didžiulį pasi- 
tenkinimą. Jis nuolat prisimindavo šeštadienio sambūrį: visus tuos mo- 
kinius, atėjusius pas jį mokytis magiškosios savigynos, jų veidus, kai jie 
išgirdo, ką jis yra nuveikęs, ir kaip Čo gyrė jo pasirodymą Burtų trikovės 
turnyre... Žinodamas, jog visi tie žmonės ne laiko jį melagiu ir kvaišeliu, 
o žavisi juo, taip kėlė nuotaiką, jog tebebuvo linksma net ir pirmadienio 
rytą, nors laukė mažiausiai mėgstamos pamokos. 

Abu su Roniu nulipo iš bendrabučio aptardami Andželinos nurody- 
mą vakare per kvidičo treniruotę išmėginti naują derinuką; tik perėję 
pusę saulės užlieto bendrojo kambario, juodu pastebėjo kažką nauja, prie 
ko jau būriavosi mokiniai 

Grifų Gūžtos skelbimų lentoje kabėjo didelis plakatas, uždengęs vis- 
ką: parduodamų naudotų burtų knygų sąrašą, Argo Filčo nuolatinius 
priminimus laikytis mokyklos taisyklių, kvidičo komandos treniruočių 
tvarkaraštį, siūlymus keistis šokoladinių varlių kortelėmis, naujausią Viz- 
lių kvietimą padirbėti jų produkcijos bandytojais, Kiauliasodžio išvykų 
datas ir pranešimus apie pamestus ir rastus daiktus. Naujasis skelbimas 

buvo išspausdintas didelėmis juodomis raidėmis, jo apačioje dailiai su- 
raitytą parašą patvirtino labai oficialiai atrodantis antspaudas. 


HOGVARTSO DIDŽIOSIOS INKVIZITORĖS POTVARKIS 


Nuo šios datos paleidžiamos visos mokinių organizacijos, draugijos, 
komandos, būreliai ir klubai. 


Organizacija, draugija, komanda, būreliu ar klubu laikomas reguliariai 
susirenkantis trijų ar daugiau mokinių sambūris. 


Leidimo veiklai atnaujinti reikia kreiptis į Didžiąją inkvizitorę 
(profesorę Ambridž). 


Jokia mokinių organizacija, draugija, komanda, būrelis ar klubas negali 
veikti be Didžiosios inkvizitorės leidimo ir žinios. 


Mokinys, be Didžiosios inkvizitorės leidimo įsteigęs kokią nors organi- 
zaciją, draugiją, komandą, būrelį ar klubą arba priklausantis kuriam 
nors Iš tų darinių, bus nedelsiant pašalintas iš mokyklos. 


Aukščiau paskelbtas potvarkis atitinka švietimo dekretą Nr. 24. 
Pasirašė: Doloresa Ambridž, Didžioji Inkvizitorė 


Haris ir Ronis perskaitė skelbimą per susijaudinusių antrakursių galvas. 
— Ar tai reiškia, kad bus uždarytas ir Auksinukų lošimo klubas? - vie- 
nas jų paklausė draugą. | 
— Manau, tavo Auksinukams pavojus negresia, - niūriai tarė Ronis, 
išgąsdindamas antrakursį. - O štai mums vargu ar taip pasiseks, tiesa? — 
paklausė jis Harį, kai antrakursiai nuskubėjo savais keliais. 

Haris dar kartą perskaitė skelbimą. Nuo šeštadienio neatslūgstantis 
laimės jausmas išnyko. Širdis virė pykčiu. 

— Tai nėra sutapimas, - tarė jis, gniauždamas kumščius. - Ji žino. 

— Negali būti. 

— Kas nors užeigoje nusiklausė. Be to, turime pripažinti, mes juk neži- 
nome, kiek atėjusiųjų patikimi. Bet kuris jų galėjo nubėgti pas Ambridž 
ir pasakyti. 

Ojis dar manė, kad visi tiki juo, manė, kad juo žavisi... 

— Zacharijas Smitas! - Ronis trenkė kumščiu sau į delną. - Arba... Man 
ir Maiklas Korneris pasirodė kažkoks slidus... 

— Kažin, Hermiona jau matė? - paklausė Haris, atsisukdamas į mer- 
gaičių bendrabučio duris. 

— Einam pasakyti, - pasiūlė Ronis. Puolęs prie durų, atlapojo jas ir pa- 
sileido įvijais laiptais viršun. 

Ant šešto laiptelio staiga nuaidėjo garsus, spigus, į automobilio signa- 
lą panašus garsas, visos pakopos susiliejo į ilgą slidų įviją akmens nuoly- 
dį, visai kaip atrakcionų kalnelių. Ronis dar bandė bėgti mojuodamas 
rankomis lyg malūno sparnais, bet parvirto aukštielninkas ir, nudardė- 
jęs nuožulnuma, žnektelėjo Hariui prie kojų. 

— Hm, matyt, į mergaičių bendrabutį kelias užkirstas, - tarė Haris, pa- 
keldamas Ronį ir vos nesusijuokdamas. 

Dvi ketvirtakursės linksmai nučiuožė ant užpakalių. 

- Uūū, kas mėgino patekti pas mus? - patenkintos juokėsi jos atsisto- 
damos. 

— Aš, - atsakė Ronis, gerokai prisitrenkęs. - Nežinojau, kad taip bus. 
Kokia neteisybė! - pasiskundė Hariui, kai mergaitės kvatodamos išlindo 
pro portreto angą. - Hermionai galima pas mus ateiti, kodėl gi mums ne? 

- Na, taisyklė labai senamadiška, - tarė Hėrmiona, ką tik nuslydusi 
ant kilimėlio priešais juos, - tačiau „Hogvartso istorijoje“ pasakyta, kad 
mokyklos įkūrėjai berniukus laikė ne tokiais patikimais kaip mergaitės. 
Tarp kitko, ko jums reikėjo? 

— Tavęs! Pažiūrėk į šitai! - pasakė Ronis ir nutempė ją prie skelbimų 
lentos. 

Hermionos akys perbėgo skelbimu. Veidas suakmenėjo. 

— Kas nors jai išpliurpė! - piktai tarė Ronis. 

— Jokiu būdu negalėjo, - tyliai pasakė Hermiona. 

— Tu tokia naivi. Manai, kad jeigu pati esi baisiai sąžininga ir patikima... 

— Negalėjo, nes aš tą pergamentą, kuriame visi pasirašė, užbūriau, — 
paaiškino Hermiona. - Patikėk, jei kas nors nubėgo pas Ambridž ir mus 
paskundė, tuoj pat sužinosime, kas, ir tas žmogus pasigailės. 

— Kas jam bus? - smalsiai paklausė Ronis. 

— Na, sakysime taip: šalia to Žmogaus Eloizos Mašalaitės spuogai atro- 
dys kaip Žžavutės strazdanėlės. Einam pusryčiauti, pažiūrėsime, ką ma- 
no kiti... Įdomu, ar iškabinta visuose koledžuose? 

Vos įėję į didžiąją salę, jie iškart suprato, kad Ambridž skelbimas pasi- 
rodė ne tik Grifų Gūžtoje. Kalbos prie stalų skambėjo kažkaip neramiai, 
visi šmaižiojo nuo stalo prie stalo dalydamiesi įspūdžiais. Vos Haris, Ro- 
nis ir Hermiona atsisėdo, kai juos užpuolė Nevilis, Dinas, Fredis, Džor- 
džas ir Džinė. 

— Ar matėt? 

— Kaip manot, ji žino? 

— Ką dabar darysime? 

Visi žiūrėjo į Harį. Jis apsižvalgė, ar netoli nėra mokytojų. 

— Vis tiek darysime savo, - ramiai atsakė jis. 
ranką. 

- Ir prefektai? — paklausė Fredis, klausiamai žiūrėdamas į Ronį ir Her- 
mioną. | 

— Aišku, - šaltai tarė Hermiona. 

— Štai ateina Ernis ir Hana Abatė, - tarė Ronis, dirstelėjęs sau per pe- 
tų. - Dar tie varnanagiai su Smitu. Nė vienas neatrodo spuoguotas. 

Hermiona sunerimo. 

— Nesvarbu tie spuogai, o jiems negalima čia eiti, atrodys tikrai įtarti- 
na. Sėskit! - Vien lūpomis liepė ji Erniui ir Hanai, mosikuodama jiems, 
kad sėstųsi prie Švilpynės stalo. - Vėliau! Pa-kal-bė-sim vėliau! 

— Aš pasakysiu Maiklui, - nekantriai tarė Džinė, keldamasi nuo sta- 
lo. - Tikras kvailys, dievaži... 

Ji nuskubėjo prie Varno Nago stalo; Haris lydėjo ją akimis. Čo sėdėjo 
netoliese ir šnekėjosi su garbiniuotąja drauge, kurią buvo atsivedusi į 
„Šerno galvą“. Ar Ambridž skelbimas ją atbaidys? 

Tačiau visą nutarimo galią jie suvokė tik išėję iš salės ir Žygiuodami į 
magijos istorijos pamoką. 

— Hari! Roni! - pašaukė juos Andželina ir pribėgo persimainiusiu 
veidu. 

— Nieko tokio, - pasakė jai Haris, - mes vis tiek... 

— Ar supranti, kad ir kvidičas uždraustas? - pertraukė jį Andželina. — 
Turime prašyti jos leidimo iš naujo sudaryti Grifų Gūžtos komandą! 

— Ką? — išsižiojo Haris. 

— Negali būti, - pakraupo Ronis. 

— Juk skaitėt skelbimą, ten minimos ir komandos! Taigi klausyk, Ha- 
ri... Sakau paskutinį kartą... Prašau, prašau tave, Hari, nebesipyk su Amb- 
ridž, nes ji nebeleis mums žaisti! 

— Gerai jau, gerai, - nuramino Haris Andželiną, mat ji buvo arti aša- 
rų. - Nesijaudink, elgsiuos gražiai. 

— Bet Ambridž sėdės magijos istorijos pamokoje, - liūdnai tarė Ronis, 
kai jie patraukė į Binso kabinetą. - Jo ji dar netikrino. Pamatysi, kaip rasi- 
me ją... 

Tačiau jis klydo: kabinete buvo tiktai profesorius Binsas; kaip papras- 
tai, sklandė viršum kėdės rengdamasis nuobodžiai bambėti apie milžinų 
karus. Šiandien Haris net nesistengė klausytis, ką tasai kalba, - tingiai 
braižinėjo pergamente nepaisydamas Hermionos šnairavimo ir kumš- 
čiojimo, kol vis dėlto pakėlė akis gavęs skaudų niuksą į šoną. 

— Ko? 

Ji parodė į langą. Haris atsisuko. Ant siauros palangės tupėjo Hedviga 
ir spoksojo į jį per storą stiklą. Prie kojelės buvo pririštas laiško ritinėlis. 
Haris nieko nesuprato: jie ką tik po pusryčių, kodėl gi ji, po paibelių, 
nepristatė laiško įprastu būdu? Kiti irgi jau rodė pirštais į Hedvigą. 

— O, man visada patiko ši pelėda, tokia gražuolė... - atsiduso Le- 
vanda. 

Haris dirstelėjo į profesorių Binsą, tačiau tas ramiausiai toliau skaitė iš 
savo užrašų nė nejausdamas, kad mokinių dėmesys dar menkesnis nei 
visada. Haris tyliai nuslydo nuo kėdės, susirietęs trilinkas nukurnėjo prie 
lango ir labai lėtai atidarė. 

Tikėjosi, kad Hedviga atkiš kojytę, atiduos jam laišką ir nuskris atgal į 
pelėdyną, bet vos prasivėrė langas, ji šastelėjo vidun graudžiai ūkdama. 
Haris susirūpinęs vėl žvilgtelėjo į profesorių Binsą, uždarė langą ir susi- 
rietęs grįžo į savo vietą su Hedviga ant peties. Atsisėdo, pasistatė pelėdą 
ant kelių ir jau norėjo nurišti laišką. 

Tik dabar pastebėjo, kad Hedvigos plunksnos keistai sušiauštos, kai 
kurios atlenktos, o vienas sparnas perkreiptas. 

— Ji sužeista! - sušnibždėjo Haris, pasilenkęs prie pelėdos. Ronis ir Her- 
miona palinko prie jo. Hermiona netir plunksną padėjo. - Žiūrėkit, kaž- 
kas yra jos sparnui... 

Hedviga virpėjo; kai Haris palietė sparną, ji šoktelėjo, pasišiaušė visa 
išsipūsdama ir priekaištingai dėbtelėjo į Harį. 

— Profesoriau Binsai, - garsiai tarė Haris, ir visi atsisuko į jį. - Man 
bloga. 

Profesorius Binsas pakėlė akis nuo užrašų ir, kaip visada, nustebo pa- 
matęs pilną kambarį žmonių. 

— Bloga? - blausiai pakartojo jis. 

— Taip, labai bloga, - tvirtai pasakė Haris stodamasis. Hedvigą užkišo 
už nugaros. - Man turbūt reikia į ligoninę. 

— Gerai, - tarė profesorius Binsas, aiškiai išmuštas iš vėžių. - Taip, tei- 
singai... Į ligoninę...Ką gi, eik, Perkinsai... 

Koridoriuje Haris vėl pasitupdė Hedvigą ant peties ir nuskubėjo. Su- 
stojo pamąstyti tik tada, kai nebesimatė Binso kabineto durų. Labiausiai bū- 
tų patikę, kad Hedvigą gydytų Hagridas, tačiau kadangi neturėjo suprati- 
mo, kur Hagridas yra, liko tikėtis, jog padės profesorė Kiautena Liurbė. 

Jis pažvelgė pro langą į apniukusį, vėjuotą dangų ir kiemą. Prie Hag- 
rido trobelės profesorės niekur nesimatė; jei neturi pamokos, tikriausiai 
bus mokytojų kambaryje. Jis ėmė lipti laiptais, Hedviga ant peties lin- 
guodama tykiai ūbavo. 

Mokytojų kambario duris saugojo dvi akmeninės chimeros. Hariui pri- 
siartinus viena jų gargtelėjo: 

— Ko ne pamokoje? 

— Turiu skubų reikalą, - atsakė Haris. 

— Oho, sakai, skubų? - spigiu balsu prabilo antroji. - Per tą skubumą ir 
mes čia atsidūrėme, ar ne? 

Haris pabeldė. Sutrepsėjo žingsniai, atsidarė durys, ir jis išvydo prieš 
save profesorę Makgonagal. 

— Nejau vėl gavai arešto! - nieko nelaukusi užsipuolė ji, grėsmingai 
žybčiodama akinių stiklais. 

— Ne, profesore, - skubiai patikino ją Haris. 

— Tada ko ne pamokoje? 

— Jis, matote, turi skubų reikalą, - kandžiai tarė antroji chimera. 

— Aš ieškau profesorės Kiautenos Liurbės, - paaiškino Haris. - Mano 
pelėda sužeista. 

— Sakai, sužeista? — paklausė profesorė Kiautena Liurbė, išdygusi Mak- 
gonagal už nugaros. Ji rūkė pypkę ir rankoje turėjo „Magijos žinias“. 

— Taip, - tarė Haris, atsargiai nuimdamas Hedvigą nuo peties. - Ji at- 
skrido paskui kitas pašto pelėdas. Pažiūrėkit, jos sparnui kažkas yra... 

Profesorė Kiautena Liurbė kietai įsikando pypkę ir paėmė iš Hario 

— Hm, - murmtelėjo Kiautena Liurbė, pypkė sulingavo. - Atrodo, 
ją bus kažkas užpuolęs. Negaliu įsivaizduoti, kas. Aišku, testraliai kar- 

tais gaudo paukščius, bet Hagridas Hogvartso testralius išmokė ne- 
liesti pelėdų. 

Haris nežinojo, jam ir nerūpėjo, kas gi tie testraliai. Kad tik Hedviga 
klausė: 

— Poteri, ar iš toli ši pelėda atskrido? 

— Aaa... Turbūt iš Londono. 

Iš to, kaip ji suraukė antakius, Haris suprato, jog profesorė Makgona- 
gal žino: „Londonas“ reiškia „Grimaldžio aikštė 12“. 

Profesorė Kiautena Liurbė iš apsiausto išsitraukė monoklį, įsistatė į 
akį ir apžiūrėjo Hedvigos sparną. 

— Manau, pagydysiu, jeigu paliksi ją man, Poteri. Mat vis tiek kelias 
dienas jai negalima toli skraidyti. 

— O, dėkui. - Suskambėjo skambutis. Pamoka baigėsi. 

— Nėr už ką, - burbtelėjo Kiautena Liurbė ir nuėjo nuo durų. 

— Palauk, Vilhelmina! - šūktelėjo profesorė Makgonagal. - Poterio 
laiškas! 

— Tikrai! - susigriebė Haris, visai pamiršęs pelėdai prie kojelės pririštą 
laišką. Profesorė Kiautena Liurbė atidavė jam pergamentą ir grįžo į kam- 
bario gilumą nusinešdama Hedvigą. Pelėda žvelgė į Harį lyg netikėda- 
ma, kad jis gali lyg niekur nieko ją atiduoti. Jausdamasis šiek tiek kaltas, 
Haris jau buvo beeinąs, bet sulaikė Makgonagal. 

— Poteri! 

— Taip, profesore? 

Ji apsidairė. Koridoriumi iš abiejų galų artinosi mokiniai. 

— Turėk galvoje, - skubiai ir tyliai tarė ji, žiūrėdama į ritinėlį jo ran- 
koje, - kad į Hogvartsą ir iš jo keliaujantis paštas tikriausiai tikrinamas. 
Aišku? | 

— Aš... - pradėjo Haris, bet mokinių srautas jau pasiekė jį. Profesorė 
Makgonagal linktelėjo jam ir užsidarė mokytojų kambaryje. Harį minia 
išnešė į kiemą. Ronį ir Hermioną jis matė stovinčius užuovėjoje. Jie buvo 

pasistatę apykaklės. Skubėdamas prie jų, jis išvyniojo pergamentą ir per- 
skaitė šešis žodžius, brūkštelėtus Sirijaus ranka: 

Šiandien ten pat tuo pačiu laiku. 

— Kaip Hedviga? - susirūpinusi iškart paklausė Hermiona. 

— Kur tu ją nunešei? - paklausė Ronis. 

— Kiautenai Liurbei. Ir sutikau Makgonagal. Paklausyktt... 

Ir jis papasakojo, ką toji sakė. Keista, bet draugai nenustebo. Priešin- 
gai, iškalbingai susižvelgė. 

— Kas yra? - paklausė Haris, žiūrėdamas čia į vieną, čia į kitą. 

- Žinai, aš Roniui kaip tik sakiau... O jeigu kas nors bandė pačiupti 
Hedvigą? Juk šiaip nešiodama paštą nė karto nebuvo sužeista, tiesa? 

— O nuo ko laiškas? - paklausė Ronis, imdamas raštelį. 

— Sloga, - tarstelėjo Haris: 

— Ten pat tuo pačiu laiku? Ar jis turi galvoje židinį bendrajame kam- 
baryje? 

— Žinoma, - atsakė Hermiona Roniui, irgi perskaičiusi laiškelį. - Ti- 
kiuosi, niekas kitas nematė... 

— Juk buvo užantspauduotas, - pasakė Haris, ramindamas ir save, ne 
tik ją.- Be to, niekas kitas nesuprastų, ką tai reiškia, jei nežinotų, kur 
mes aną kartą su juo kalbėjomės, ar ne? 

— Nežinau, - suabejojo Hermiona, dėdamasi kuprinę, nes vėl nuaidė- 
jo skambutis. - Burtais nesunku nuimti ir vėl uždėti antspaudą. O jeigu 
kas seka Kelionmilčių skrydžių tinklą... Bet aš nematau būdo jam per- 
spėti, kad neatvyktų, nes toks laiškas irgi gali būti sulaikytas! 

Paskendę savo mintyse, jie nudūlino į požemį, kur turėjo būti nuodų 
1r vaistų pamoka, tačiau laiptų apačioje Drako Smirdžiaus balsas kaip- 
mat grąžino į tikrovę. Jis stovėjo prie Sneipo kabineto durų mojuodamas 
valdiškai atrodančiu pergamentu ir be jokio reikalo šūkalojo. 

— Cha, Ambridž Klastūnyno kvidičo komandai davė leidimą tuoj pat 
atnaujinti treniruotes, šįryt nieko nelaukdamas nudrožiau pas ją. Na, 
reikalas buvo sutvarkytas beveik automatiškai, matot, ji gerai pažįsta ma- 

no tėvą, jis dažnai maišosi ministerijoje. Bus įdomu pažiūrėti, ar Grifų 
Gūžta irgi gaus leidimą žaisti? 

— Nelįskit, - maldaudama sušnibždėjo Hermiona Hariui su Roniu, nes 
tie jau gniaužė kumščius nenuleisdami nuo Smirdžiaus akių. - Jis tik to 
ir laukia. 

— Matote, - dar pakėlė balsą Smirdžius, pilkomis akimis šnairuoda- 
mas į Harį ir Ronį, - jeigu kalbėsime apie įtaką ministerijai, nemanau, 
kad jie ką laimėtų. Kaip sako tėvas, Artūrą Vizlį jau seniai norima atleisti. 
Na, o Poteris... Tėvas sako, kad ministerija jį vis tiek supakuos ir išveš į 
Šv. Skutelio ligoninę. Ten yra speciali palata tiems, kuriems magija susu- 
ko smegenėles. 

Smirdžius išsiviepė, išsižiojo ir užvertė akis. Niurzga su Gyliu, kaip 
paprastai, arkliškai nusižvengė, Pensė Parkinson džiugiai sužvigo. 

Kažkas trenkė Hariui į petį ir nubloškė šonan. Pasirodo, Nevilis puolė 
Smirdžių. 

— Nevili, ne! 

Haris šoko ir sugriebė Nevilio apsiausto skverną. Nevilis veržėsi iš- 
trūkti ir beviltiškai mojavo kumščiais, bet Smirdžiaus nepasiekė. Tasai 
valandėlę atrodė priblokštas. 

— Padėk! - riktelėjo Haris Roniui. Jam pasisekė apglėbti Nevilį už kak- 
lo ir nutempti atgal, toliau nuo.klastuolių. Niurzga su Gyliu, užstodami 
Smirdžių, jau raitėsi rankoves ketindami muštis. Ronis sugriebė Neviliui 
už rankų; abiem su Hariu pavyko partempti Nevilį į grifiukų eilę. Nevilis 
buvo visas raudonas. Haris jam užspaudė gerklę, tad suprasti galėjai tik 
kurį ne kurį Žodį. 

— Ne juokas... aš jam... parodysiu... Skutelį... 

Atsidarė požemio durys. Įžengė Sneipas. Jo juodos akys nuslydo Gri- 
fų Gūžtos eile ir sustojo prie Hario ir Ronio, besigalynėjančio su Neviliu. 

— Pešatės, Poteri, Vizli, Nevėkšla? - šaltai nusišaipė Sneipas. - Iš Grifų 
Gūžtos atimu dešimt taškų. Poteri, paleisk Nevėkšlą, nes gausi arešto. 
Marš į vidų. 

Haris paleido Nevilį, tas uždusęs varstė jį akimis. 

— Turėjau tave sulaikyti, - sušvokštė Haris, imdamas nuo aslos kupri- 
nę. - Niurzga ir Gylys būtų tave sudraskę. 

Nevilis nieko nesakė, tik čiupo kuprinę ir įėjo į kabinetą. 

— Dėl Merlino meilės, - lėtai tarė Ronis, žengdamas paskui Nevilį, - 
ko jis taip pasiuto? 

Haris neatsakė. Puikiai žinojo, kodėl užuomina apie žmones, gulin- 
čius Šv. Skutelio ligoninėje dėl magiškųjų psichinių ligų, Nevilį taip su- 
jaudino, bet jis buvo prisiekęs Dumbldorui niekam neišduoti Nevilio pa- 
slapties. Net ir Nevilis nežinojo, kad Haris žino. 

Haris, Ronis ir Hermiona atsisėdo savo vietose kabineto gale, išsitrau- 
kė pergamentus, plunksnas ir vadovėlį „Tūkstantis magiškų žolių ir gry- 
bų . Visi aplinkui kuždėjosi apie Nevilio poelgį, tačiau nuščiuvo, kai Snei- 
pas su trenksmu uždarė duris. 

— Kaip matote, - storu pašaipiu balsu tarė jis, - šiandien turime viešnią. 

Jis mostelėjo į tamsią kertę, ir Haris išvydo profesorę Ambridž su savo 
bloknotu ant kelių. Jis pažvelgė į Ronį ir Hermioną. Sneipas ir Ambridž, 
nekenčiamiausi jo mokytojai. Sunku pasakyti, katro pergalės jis norėtų. 

— Toliau nagrinėsime Stiprinamąjį tirpalą. Savo mišinius rasite tokius, 
kokius palikote aną pamoką. Jei teisingai sutaisėte, per savaitgalį jie tu- 
rėjo pritraukti. Instrukcijos, - mostelėjo jis, - lentoje. Dirbkite. 

Profesorė Ambridž pusę pamokos kertėje rašė. Hariui buvo baisiai 
smalsu, kaip ji klausinės Sneipą, - taip smalsu, kad ir vėl vos nesugadino 
tirpalo. 

— Salamandros kraujo, Hari! - sudejavo Hermiona, griebdama jam už 
rankos, kad trečią kartą neįpiltų, ko nereikia. - Ne granatų sulčių! 

— Tikrai, - burbtelėjo Haris, padėjo butelį ir vėl įsispoksojo į kampą. 
Ambridž kaip tik atsistojo. - Cha, - tyliai sumurmėjo jis, kai ji nuėjo tarp 
eilių prie Sneipo, kuris pasilenkęs žiūrėjo į Dino Tomo katilą. 

— Ką gi, mokinių žinios, regis, atitinka reikalavimus, - tarė ji Sneipo 
nugarai. - Nors abejoju, ar patartina mokyti juos tokio eliksyro kaip Stip- 

rinamasis tirpalas. Manau, ministerija pageidautų, kad jis būtų išbrauk- 
tas iš programos. 

Sneipas lėtai atsitiesė ir atsigręžė į ją. 

— Taigi... Kiek metų jūs išmokytojavote Hogvartse? - paklausė ji, iškė- 
lusi plunksną virš bloknoto. 

— Keturiolika, - atsakė Sneipas. Jo išraiška nieko nesakė. Nenuleisda- 
mas akių nuo Sneipo, Haris įlašino į tirpalą keletą lašų, skystis grėsmin- 
gai sušnypštė ir iš melsvai žalio tapo oranžinis. 

— Pirmiausia jūs padavėte prašymą dėl apsigynimo nuo juodosios ma- 
gijos mokytojo vietos, ar ne? - paklausė profesorė Ambridž. 

— Taip, - ramiai atsakė Sneipas. 

— Tačiau nepasisekė? 

Sneipas vyptelėjo. 

— Matote, kad ne. 

Profesorė Ambridž kažką užsirašė. 

— Ir, man rodos, kasmet vis prašėtės į to dalyko mokytojo vietą? 

— Taip, - vos judindamas lūpas atsakė Sneipas, baisiai piktas. 

— Ar numanote, kodėl Dumbldoras niekaip nepatenkino jūsų prašy- 
mo? - paklausė Ambridž. 

— Siūlyčiau paklausti jį patį, - atšovė Sneipas. 

— O, būtinai paklausiu, - saldžiai nusišypsojo Ambridž. 

— Ar tai labai svarbu? - paklausė Sneipas, primerkdamas savo juo- 
das akis. 

— O taip. Taip, ministerija nori išsamiai susipažinti su mokytojų... dar- 
binėmis biografijomis. 

Ji nusisuko, priėjo prie Persės Parkinson ir ėmė klausinėti apie pamo- 
kas. Sneipas grįžtelėjo į Harį, jų žvilgsniai susitiko. Haris greit nuleido akis 
į eliksyrą — skystis bjauriai sustingo ir skleidė degančios gumos smarvę. 

— Ir vėl jokio pažymio, Poteri, - tūžmingai tarė Sneipas, burtų lazdele 
ištuštindamas Hario katilą. - Parašysi man rašinį apie teisingą šio eliksy- 
ro sudėtį, nurodysi, kaip ir kodėl suklydai. Kitą pamoką pristalai, aišku? 

— Taip, - piktai atsakė Haris. Sneipas jau buvo uždavęs namų darbus, 
o šįvakar kvidičo treniruotė, vadinasi, laukia dar pora bemiegių naktų. 
Negalėjo patikėti, jog šį rytą pabudo laimingas. Dabar nieko nenorėjo, 
kad tik greičiau baigtųsi diena. 

— Galbūt nusiplausiu nuo ateities spėjimo, - niūriai pasakė Haris, kai 
jie stovėjo kieme po pietų. Vėjas draskė apsiaustų skvernus ir smailių 
kepurių kraštus. - Apsimesiu, kad sergu, ir eisiu rašyti Sneipui rašinėlio, 
tada nereikės sėdėti pusę nakties. 

— Nuo ateities spėjimo tau negalima nusiplauti, - griežtai pareiškė Her- 
miona. 

— Paklausykit, kas kalba! Pati metei ateities spėjimo pamokas, nes ne- 
kenti Treloni! - piktinosi Ronis. 

— Ne nekenčiu, - išdidžiai tarė Hermiona, - o tik manau, jog ji - siau- 
binga mokytoja ir sena apgavikė. Tačiau Haris jau praleido magijos isto- 
riją, taigi negerai būtų praleisti dar vieną pamoką. 

Tai buvo skaudi tiesa, taigi po pusvalandžio Haris jau sėdėjo karšta- 
me, prikvepintame Treloni kabinete piktas ant viso pasaulio. Profesorė 
Treloni vėl išdalijo „Sapnų orakulą . Hariui rodėsi, jog būtų kur kas nau- 
dingiau rašyti už bausmę užduotą rašinį, negu ieškoti išgalvotų sapnų 
reikšmės. 

Tačiau, atrodo, ne jis vienas buvo prastai nusiteikęs. Profesorė Treloni 
nutėškė „Orakulą tarp Ronio ir Hario ir sučiaupusi lūpas nudrožė. Kitą 
knygą paleido Semui ir Dinui, vos nepataikė Semui galvon, o paskutinę 
atkišo Neviliui taip pastumdama, jog tasai nusirito nuo pufo. 

— Taigi dirbkite toliau! - plonu isterišku balsu paliepė Treloni. - Ką veik- 
ti, žinote. O gal aš esu tokia prasta mokytoja, kad net neišmokiau atsi- 
versti knygos? 

Mokiniai apstulbę įbedė į ją akis, paskui susižvalgė. Tik Haris manė 
suprantąs, kur šuo pakastas. Profesorė Treloni nustypčiojo prie stalo ir 
atsisėdo į kėdę aukšta atkalte pilnomis akimis pykčio ašarų. Haris atsi- 
šliejo ir, pridėjęs prie burnos delną, Roniui pašnibždėjo: 

— Ji turbūt gavo patikrinimo išvadą. 

— Profesore? - tyliai kreipėsi Parvatė Patil (ji su Levanda visada žavė- 
josi Treloni). - Profesore, ar kas atsitiko? 

— Atsitiko? - drebančiu balsu šūktelėjo Treloni. - Aišku, ne! Be abejo- 
nės, jaučiuosi įžeista. Visokios užuominos... nepagrįsti kaltinimai... ta- 
čiau nieko blogo neatsitiko, tikrai ne! 

Nežiūrėdama į Parvatę, ji giliai, trūksmingai atsiduso, ir po akiniais 
pasipylė ašaros. 

— Nekalbu, - sukūkčiojo ji, - apie šešiolika pasiaukojamo darbo me- 
tų... Į juos nė neatsižvelgta. Tačiau aš nesileisiu įžeidinėjama, tikrai ne! 

— Profesore, bet kas gijus įžeidinėja? - kukliai paklausė Parvatė. 

— Valdžia! - virpančiu tragišku balsu iš krūtinės gelmių atsakė profe- 
sorė Treloni. - Taip, tie, kuriems akis temdo kasdienybė ir kurie negali 
Regėti to, ką aš Regiu, ir Žinoti, ką aš Žinau. Suprantama, mes, aiškiare- 
giai, visad buvome persekiojami, mūsų visad buvo bijomasi. Tokia, deja, 
mūsų lemtis. 

Ji sukūkčiojo, šaliko galu nusišluostė šlapius skruostus, tada iš ranko- 
vės išsitraukė siuvinėtą nosinaitę ir nusišnypštė taip smarkiai, kad gar- 
sas priminė tą, kurį sukelia Akilanda, kai purkšteli rodydamas panieką. 

Ronis sukikeno. Levanda pašnairavo į jį. 

— Profesore, - tarė Parvatė, - norite pasakyti... kad profesorė Ambridž? 

— Neminėk man tos moteriškės! - suriko profesorė Treloni pašokda- 
ma. Karoliai subarškėjo, akiniai sužaibavo. - Malonėkite tęsti darbą! 

Iki galo pamokos ji vaikščiojo tarp staliukų vis ašarodama ir pusbalsiu 
murmėdama lyg ir kokius grasinimus. 

— ...galirišvažiuosiu... toks pažeminimas... bandomasis laikotarpis... 
pažiūrėsim... kaip ji drįsta... 

— Tu ir Ambridž turite šį tą bendra, — tyliai tarė Haris Hermionai, kai jie 
vėl susitiko apsigynimo nuo juodosios magijos pamokoje. - Atrodo, ir ji 
įsitikinusi, kad Treloni sukčiauja. Matyt, skyrė jai bandomąjį laikotarpį. 

Ambridž įžengė pasipuošusi juoduoju aksomo kaspinu ir labai paten- 
kinta. 

— Sveiki, mokiniai. 

— Sveika, profesore Ambridž, - liūdnai išdainavo jie. 

— Pasidėkit lazdeles. 

Šį sykį nekilo jokio sujudimo, mat niekas nė nebuvo jų išsiėmęs. 

— Prašom atsiversti „Gynybinės magijos teorijos“ trisdešimt ketvirtą 
puslapį ir skaityti trečią skyrių, pavadintą „Pasyvaus pasipriešinimo ma- 
giškam išpuoliui pranašumai". Nereikės... 

— Nereikės kalbėtis, - tyliai užbaigė Haris, Ronis ir Hermiona. 


+ 


— Kvidičo treniruotės nebus, - liūdnai pranešė Andželina, kai po vaka- 
rienės Haris, Ronis ir Hermiona įžengė į bendrąjį kambarį. 

— Bet aš valdžiausi! - pasibaisėjo Haris. - Andželina, aš jai nieko nesa- 
kiau, prisiekiu, aš... 

— Žinau, žinau, — graudžiai tarė Andželina. - Ji tik sakė dar turinti pa- 
galvoti. 

— Apie ką pagalvoti? - piktai paklausė Ronis. - Klastūnynui ji davė 
leidimą, kodėl mums neduoda? 

Tačiau Haris puikiai įsivaizdavo, kaip smagu Ambridž laikyti virš jų 
galvų Damoklo kardą - draudimą Grifų Gūžtai Žaisti kvidičą, ir suprato, 
kodėl ji nenorės per greitai to kardo nuleisti. 

— Ką gi, - prabilo Hermiona, - nėra to blogo, kas neišeitų į gera. Dabar 
bent turėsi laiko Sneipo rašiniui parašyti. 

— Nieko sau gera! - pasišiaušė Haris, o Ronis netikėdamas išpūtė akis. — 
Nėra treniruotės, bet papildomi namų darbai? 

Haris susmuko į krėslą, nenoromis išsitraukė iš kuprinės pergamentą 
ir ėmėsi darbo. Buvo labai sunku susikaupti: nors ir žinojo, kad Sirijus 
židinyje pasirodys dar labai negreitai, dėl visa ko kas kelias minutes ne- 
susilaikydavo nedirstelėjęs į ugnį. Be to, kambaryje buvo baisus triukš- 
mas — Fredis ir Džordžas, atrodo, galutinai ištobulino vieną iš Pamokų 
praleidinėjimo užkandėlių ir dabar pasikeisdami rodė jos veikimą kly- 
kiančiam ir plojančiam mokinių būriui. 

Pirmiausia Fredis atsikąsdavo saldainio iš oranžinio galo, tada imda- 
vo teatrališkai vemti į padėtą prieš jį kibirą. Paskui jis prarydavo kąsnelį 
iš raudonojo galo, vėmimas liaudavosi. Li Džordanas, dvynių padėjėjas, 
tingiai vėmalus pradangindavo tais pačiais Pradanginimo kerais, kuriuos 
Sneipas panaudodavo prieš Hario marmalus. 

Be paliovos vemiant, spiegiant ir miniai patarinėjant Fredžiui ir Džor- 
džui, Hariui buvo labai sunku susikaupti ir galvoti, kaip teisingai sutai- 
syti Stiprinamąjį tirpalą. Hermiona irgi savaip trukdė: vėmimą ir klyks- 
mus papildė garsus smerkiamas jos šnarpštimas, kuris, beje, Harį dar 
labiau blaškė. 

— Eik ir pagaliau juos sustabdyk! — piktai liepė jis, ketvirtą kartą iš- 
braukęs neteisingą grifo kojos miltelių kiekį. 

— Negaliu, teoriškai jie nieko blogo nedaro, - iškošė Hermiona. - Jie 
turi visišką teisę patys valgyti tą šlamštą, ir aš negaliu rasti taisyklės, drau- 
džiančios kitiems asilams tą šlamštą pirkti, nebent jis būtų kuo nors pa- 
vojingas sveikatai, bet neatrodo, kad taip yra. - Ji, Haris ir Ronis matė, 
kaip Džordžas paleido į kibirą vėmalų pliūpsnį, prarijo likusį saldainį ir 
atsitiesęs pergalingai išskėtė rankas šypsodamas plojantiems mokiniams. 

— Žinot, nesuprantu, - tarė Haris, žiūrėdamas, kaip Fredis, Džordžas 
ir Li renka auksą iš džiūgaujančių žiūrovų, - kodėl Fredis ir Džordžas 
išlaikė tik po tris VML egzaminus. Jie tikrai išmano dalyką. 

— O, jie išmano tik įspūdingąją pusę, iš kurios niekam jokios naudos, — 
nepritariamai pasakė Hermiona. 

— Jokios naudos? - piktokai pakartojo Ronis. - Hermiona, jie jau už- 
dirbo apie dvidešimt šešis galeonus. 

Minia, supanti Vizlių dvynius, dar negreit išsivaikščiojo, paskui Fre- 
dis, Li ir Džordžas dar ilgiau skaičiavo savo pelną, taigi Haris, Ronis ir 
Hermiona bendrajame kambaryje liko vieni tik gerokai po pusiaunak- 
čio. Fredis uždarė berniukų bendrabučio duris pašaipiai Žvangindamas 
dėžutę galeonų taip išdidžiai, kad Hermiona susiraukė. Hariui rašinys 
nesisekė, tad nutarė jį atidėti. Jam kišant į kuprinę knygas, snūduriavęs 
krėsle Ronis suniurzgė, pabudo ir be nuovokos pasižiūrėjo į ugnį. 

— Sirijus! 

Haris staigiai atsisuko. Liepsnose vėl išvydo tamsiaplaukę Sirijaus 
galvą. 

— Labas, - šypsodama tarė galva. 

— Labas, - choru atsakė Haris, Ronis ir Hermiona, suklaupę priešais 
židinį. Banditas garsiai sumurkė ir atpėdino prie ugnies. Nepaisydamas 
karščio, bandė prikišti prie Sirijaus snukelį. 

— Kokia padėtis? — paklausė Sirijus. 

— Šiaip sau, - atsakė Haris. Hermiona atitraukė Banditą, kad nenu- 
sviltų ūsų. —- Ministerija paskelbė dar vieną dekretą, uždraudžiantį kvi- 
dičo komandas... 

- Ir slaptus apsigynimo nuo juodosios magijos būrelius? - pridūrė Sirijus. 

Trumpa tyla. 

— Iš kur Žinai? - priekabiai paklausė Haris. 

— Atsargiau rinkitės susirinkimų vietas, - plačiai nusišypsojo Sirijus. — 
Rado kur - „Šerno galvoje“! 

— Na, vis geriau negu „Trys šluotos !- teisinosi Hermiona. - Ten visa- 
da pilna žmonių... 

— Taigi būtų buvę sunkiau jus nugirsti, - tarė Sirijus. - Tau dar mokytis 
ir mokytis, Hermiona. 

— Kas mus nugirdo? - vėl griežtai paklausė Haris. 

— Mandangas, kas gi daugiau, - atsakė Sirijus ir nusijuokė iš jų nuste- 
busios minos. - Jis buvo ta ragana su šydu. 

- Ten buvo Mandangas? - nustėro Haris. - Ką jis veikė „Šerno galvoje“? 

— O tau kaip matosi? - nekantriai atšovė Sirijus. - Tave saugojo, ką gi 
dar veiks? 

— Aš tebesu sekamas? - piktai tarė Haris. 

— O taip. Ir labai gerai, jeigu pirmas tavo darbas savaitgalį - organi- 
zuoti nelegalią savigynos grupę. 

Bet jis neatrodė nei piktas, nei susirūpinęs. Priešingai - žvelgė į Harį 
neslėpdamas pasididžiavimo. 

— Ko Dangas nuo mūsų slėpėsi? - nepatenkintas paklausė Ronis. - Mes 
būtume mielai su juo pasišnekėję. 

- Prieš dvidešimt metų jam buvo užginta kelt koją į „Šerno galvą“, o 
šito smuklininko atmintis puiki. Sterdžį suėmus, praradome Ruknos at- 
liekamą neregimąjį apsiaustą, todėl Dangas šiomis dienomis persirengia 
ragana. Beje, Roni, aš prižadėjau perduoti tau žinią nuo motinos. 

— Kokią? - gąstelėjo Ronis. 

— Ji sako, kad tu nieku gyvu nedalyvautum slaptame apsigynimo nuo 
juodosios magijos būrelyje. Sako, jog tada tikrai būsi išmestas ir tavo at- 
eitis nueis šuniui ant uodegos. Sako, kad ir vėliau spėsi išmokti, kaip ap- 
siginti, o dabar esi per jaunas galvoti apie tokius dalykus. Ji pataria ir 
Hariui su Hermiona neprasidėti su tuo būreliu, nors pripažįsta neturinti 
teisės iš jų to reikalauti, tiesiog maldauja prisiminti, kad ji linki jiems ge- 
ra. Būtų visa tai jums parašiusi, bet jei pelėda būtų buvusi sulaikyta, visi 
turėtumėt bėdos, o pati negali pakalbėti, nes šiąnakt budi. 

— Kaip budi? - sukluso Ronis. 

— Nesvarbu, Brolijos reikalai, - atsakė Sirijus. - Taigi man teko pabūti 
pasiuntiniu. Žiūrėkit, kad pasakytumėt jai, jog aš perdaviau jos žodžius, 
nes, man rodos, ji manimi nepasitiki. 

Vėl tyla. Banditas kniaukdamas bandė Sirijui kepštelėti letena, Ronis 
krapštė skylę kilimėlyje. 

— Vadinasi, nori, kad aš pasižadėčiau nedalyvauti savigynos grupė- 
je? - sumurmėjo jis. 

— Ar aš noriu? Tikrai ne! - nusistebėjo Sirijus. - Manau, jog tai puikus 
sumanymas! 

— Taip sakai? - nudžiugo Haris. 

- Žinoma! Nejau tau atrodo, kad tavo tėvas ir aš būtume tūnoję geru- 
čiai ir klausę tokios senos laumės kaip Ambridž? 

— Bet... Pernai tik ir kartojai būti atsargiam ir nelįsti į pavojų... 

— Pernai turėjau įrodymų, kad kažkas Hogvartso viduje nori tavo mir- 
ties, - nekantriai tarė Sirijus. - Šiemet žinome, kad kai kas už Hogvartso 

sienų nori mūsų visų mirties, taigi manau, jog sumanymas išmokti, kaip 
patiems apsiginti, tiesiog puikus. 

— Ojeigu mus pašalins? — priminė Hermiona. 

— Hermiona, juk pati ir sugalvojai! - sušuko Haris. 

- Žinau. Man tik įdomu, ką Sirijus mano, - gūžtelėjo ji. 

— Na, geriau būti pašalintam ir mokėti apsiginti, negu saugiai tupėti 
mokykloje ir nieko nenutuokti. 

— Teisingai! - karštai pritarė Haris ir Ronis. 

— Taigi kaip organizuojate darbą? - paklausė Sirijus. - Kur renkatės? 

— Dėl šito kol kas neaišku, - atsakė Haris. - Nežinau, kur galėsime 
rinktis. 

- Ojeigu Žviegiančioje Būdoje? - pasiūlė Sirijus. 

— Klausykit, gera mintis! - pradžiugo Ronis, tačiau Hermiona nepa- 
tikliai purkštelėjo, ir visi trys sužiuro į ją. 

- Matai, Sirijau, kai tu mokeisi, Žviegiančioje Būdoje susitikinėdavote 
tik keturiese, - tarė Hermiona. - Ir visi keturi mokėdavot pasiversti 
gyvūnais arba panorėję visi galėdavot susispausti po vienu neregi- 
muoju apsiaustu. Tačiau mūsų dvidešimt aštuoni ir nė vieno Anima- 
go, taigi mums reikėtų ne tiek neregimojo apsiausto, kiek neregimo- 
sios palapinės... 

— Gerai sakai, - bent kiek nusiminė Sirijus. - Na, neabejoju, kad vis 
tiek ką nors sugalvosite. Ketvirtame aukšte už to didžiulio veidrodžio 
būdavo erdvus slaptas koridorius, tenai užtektų vietos burtams mokytis. 

- Fredis ir Džordžas minėjo, kad jo nebėra, - pasakė Haris. - Užgriu- 
vo, ar šiaip kas atsitiko. 

— O00... - susiraukė Sirijus. - Na, aš pagalvosiu ir grįšiu... 

Jis nebaigė sakinio. Veide pasirodė nerimas. Jis pasisuko į židinio mū- 
ro šoną. 

- Sirijau? — susirūpino Haris. 

Bet tas jau išnyko. Haris valandėlę dar spoksojo į ugnį, tada atsigręžė 
į Ronį ir Hermioną. 

— Kodėl jis ne... 

Hermiona aiktelėjo ir pašoko nenuleisdama akių nuo ugnies. 

Liepsnose pasirodė ranka, ji grabaliojo tarsi ko ieškodama - trumpi 
buki pirštai, apmaustyti bjauriais senoviškais žiedais. 

Visi trys puolė lauk. Prie durų Haris atsisuko. Ambridž ranka tebema- 
kalavo po liepsnas tarsi numanydama, kur buvo Sirijaus plaukai, ir no- 
rėdama juos sugriebti. 


AŠTUONIOLIKTAS SKYRIUS 


Dumbldoro kariauna 


— Ambridž skaito tavo paštą, Hari. Kito paaiškinimo nerandu. 

— Manai, Ambridž užpuolė Hedvigą? - pasipiktino jis. 

— Net neabejoju, - atsakė Hermiona. - Žiūrėk, varlė pabėgs. 

Haris nukreipė lazdelę į didžiulę varlę, viltingai šokuojančią kiton stalo 
pusėn. 

— Accio! 

Ir varlė klusniai atskrido delnan. 

Kerėjimų pamoka geriausiai tiko asmeniškiems pokalbiams: visad vieš- 
pataudavo toks sujudimas ir triukšmas, kad pavojus būti išgirstam bū- 
davo labai menkas. Šiandien kabinete kurkė varlės ir krankė varnai, lau- 
ke kliokė liūtis, plakdama langų stiklus, taigi niekas nekreipė dėmesio, 
kad Haris, Ronis ir Hermiona kuždasi apie tai, kaip Ambridž vos nesu- 
gavo Sirijaus. 

— Įtariau nuo tos dienos, kai Filčas tave apkaltino užsisakius smarvi- 
nių bombelių, nes atrodė toks kvailas melas, - sušnibždėjo Hermiona. — 
Supranti, perskaičius tavo laišką būtų buvę visiškai aišku, jog tujų neuž- 
sisakei, taigi tau nieko negresia, - nevykęs pokštas, tiesa? Bet paskui pa- 
galvojau: o jeigu kam nors tereikėjo dingsties tavo laiškui patikrinti? La- 
bai panašu į Ambridž: pranešti Filčui, kad padarytų juodą darbą, po to 
pasisavinti laišką —- pavogti ar atimti iš Filčo. Nemanau, kad Filčas prieš- 
tarautų, kada gi jis mokinius užsistojo? Hari, sutraiškysi varlę. 

Haris pažvelgė žemyn: iš tikrųjų taip spaudė varlę, kad jai net akys 
išsprogo. Greit padėjo ją ant stalo. 

— Vakar tik per plauką neįvyko nelaimės, - tarė Hermiona. - Įdomu, 
ar Ambridž žino, kad jai vos nepavyko. Silencio. 

Varlė, su kuria ji bandė Nutildymo kerus, nespėjusi kvarktelėti nutilo 
ir priekaištingai pažvelgė į ją. 

- Jei ji būtų sugavusi Slogą... 

— Šį rytą jis tikriausiai būtų Azkabane, - užbaigė už ją Haris. Išsiblaš- 
kęs mostelėjo lazdele, jo varlė išsipūtė kaip žalias balionas ir plonai su- 
švilpė. 

— Silencio! - skubiai tarė Hermiona, nukreipusi lazdelę į Hario varlę, ir 
ji tyliai subliūško. - Na, jam nebegalima taip daryti. Tiesiog nežinau, kaip 
pranešti apie tai, kas įvyko. Pelėdos negalime pasiųsti. 

— Nemanau, kad jis dar kartą rizikuotų, - tarė Ronis. - Juk nekvailas, 
supranta, jog ji vos jo nesučiupo. Silencio. 

Didelis bjaurus varnas priešais jį pašaipiai sukrankė. 

— Silencio. SILENCIO! 

Varnas dar garsiau kranktelėjo. 

— Ne taip darai judesį lazdele, - pasakė Hermiona, priekabiai žiūrėda- 
ma į Ronį. - Reikia ne mostelėti, o lyg ir staigiai besti. 

— Varnus sunkiau užkerėti negu varles, - atšovė Ronis. 

— Puiku, galim pasikeisti. - Hermiona griebė Ronio varną ir padėjo jam 
savo riebią varlę. - Silencio! - Varnas tebežiopčiojo, bet garso neišleido. 

— Puiku, panele Įkyrėle! - spigiu balseliu pagyrė Hermioną profeso- 
rius Flitvikas. - O dabar pats pabandyk, ponaiti Vizli. 

— Ką? Oo... gerai, - baisiausiai suglumo Ronis. - Aaa... Silencio! 

Jis taip staigiai bedė lazdele, kad pataikė varlei į akį. Varlė klaikiai kvark- 
telėjo ir nušoko nuo stalo. 

Nieko nuostabaus, kad Hariui ir Roniui Flitvikas uždavė namie pasi- 
mokyti Nutildymo kerų. 

Per pertrauką buvo leista likti viduje, nes lauke pliaupė lietus. Jie dar 
įlindo į pilną kambarį antrame aukšte. Jame rado Akilandą, sklandantį 
aplink sietyną ir retkarčiais kam ant galvos išpilantį rašalinę. Vos spėjo 
atsisėsti, kai prie jų per plepančių mokinių minią prisigrūdo Andželina. 

— Gavau leidimą! - pranešė. - Vėl sudaryti kvidičo komandą! 

— Nuostabu! - sušuko Haris ir Ronis. 
kreipėsi į Dumbldorą. Žodžiu, Ambridž turėjo nusileisti. Cha! Taigi va- 
kare septintą valandą laukiu stadione, mums reikia atsigriebti už sugaiš- 
tą laiką. Gal suprantate, kad iki pirmųjų rungtynių liko vos trys savaitės? 

Ji prasispraudė tolyn, vos išvengdama Akilandos rašalinės, kuri pa- 
taikė į šalia buvusį pirmakursį. 

Ronio šypsena bent kiek priblėso, kai jis pažvelgė pro langą, apsiblau- 
susį nuo lietaus. 

— Tikiuosi, bus tvarka. Kas tau, Hermiona? 

Ji irgi žiūrėjo pro langą, tačiau susiraukusi ir tarsi nieko neregin- 
čiom akim. 

— Aš tik pamaniau... - tarė tebežiūrėdama į aplytą langą. 

— Apie Sirijų... Slogą? —- paklausė Haris. 

— Ne... ne visai... - lėtai atsakė Hermiona. - Aš galvoju... Vis dėlto, 
man rodos, mes teisingai darome... Ar ne? 

Haris ir Ronis susižvelgė. 

— Na, viskas aišku, - įgėlė Ronis. - Būtume nieko nesupratę, jeigu ne- 
būtum Žmoniškai paaiškinusi. 

Hermiona tarsi tik dabar jį pamatė. 

— Aš tik galvojau, - tarė ji garsiau, - ar mes teisingai darome burdami 
tą apsigynimo nuo juodosios magijos grupę. 

— Kąą? —- apstulbo Haris ir Ronis. 

— Hermiona, juk tai tavo sumanymas! - pasipiktino Ronis. 

— Zinau. Bet po to pokalbio su Sloga... 

— Bet jis visom keturiom už, - tarė Haris. 

— Taip, - linktelėjo Hermiona, vėl žiūrėdama pro langą. - Kaip tik to- 
dėl man ir dingtelėjo, kad gal nelabai protinga mintis. 

Virš jų praskriejo Akilanda, užsitaisęs šautuvėlį žirniams pūsti; jie au- 
tomatiškai kuprinėmis prisidengė galvas. 

— Pagaliau išsiaiškinkim, - piktai pasakė Haris. - Sirijus mums prita- 
ria, todėl tu manai, kad turime mesti? 

Hermiona atrodė labai nelaiminga. Nudūrusi akis į savo rankas, 
pasakė: 

— Ar tu tikrai pasikliauji jo nuomone? 

— Taip, pasikliauju! - nedvejodamas atsakė Haris. - Jis visada gerai pa- 
tardavo! 

Pro juos prašvilpusi rašalinė pataikė Keitei Varpeliui į ausį. Keitė pa- 
šoko ir ėmė svaidyti į Akilandą visokiais daiktais. Po valandėlės Hermio- 
na vėl prabilo rūpestingai parinkdama žodžius. 

— Ar nemanote, kad jis pasidarė neatsargus? Per tą laiką, kai sėdi už- 
darytas Grimaldžio aikštėje? Ar neatrodo, kad jis... gyvena per mus? 

— Ką tai reiškia "gyvena per mus'? - paklausė Haris. 

— Suprantat... Na, manau, kad jamir pačiam baisiai patiktų ministeri- 
jai po nosimi kurti visokias slaptas savigynos grupes. Manau, jis kremta- 
si negalėdamas nieko dora nuveikti, todėl... stengiasi mus kurstyti. 

Ronis atrodė priblokštas. 

- Sirijus gerai sakė, tu tikrai kalbi kaip mano mama. 

Hermiona prikando lūpą. Suskambėjo skambutis. Akilanda nėrė virš 
Keitės ir išpylė jai ant galvos visą rašalinę. 


+ 


Per dieną oras nepasitaisė, tad,septintą valandą nuėję į stadioną, Haris 
su Roniu per kelias minutes permirko. Kojos slidinėjo šlapia žole. Dan- 
gus buvo niauriai pilkas. Smagu buvo nors trumpam sušilti šviesioje dra- 
bužinėje. Fredį su Džordžu rado ginčijantis, ar neišsisukti nuo treniruo- 
tės pasinaudojus kuria nors Pamokų praleidinėjimo užkandėle. 

— Bet galvą dedu, ji supras, ką mes padarėme, - pusbalsiu tarė Fre- 
dis. - Kad nors būčiau vakar jai nepasiūlęs Vimdomųjų pastilių. 

— Galim išmėginti Karščiavimo karamelę, - sumurmėjo Džordžas, - 
jos dar niekas nėra matęs... 

- Ar padeda? - viltingai paklausė Ronis. Lietus dar smarkiau beldė į 
stogą, vėjas kaukė kaip pasiutęs. 

— O kaipgi, bemat pakils temperatūra, - tarė Fredis. 

— Bet ir išbers pūlingomis votimis, - pridūrė Džordžas, - o mes dar 
neišsiaiškinome, kaip jas išnaikinti. 

— Nematau jokių vočių, - nusistebėjo Ronis, spoksodamas į dvynius. 

— Ir nematysi, - niūriai tarė Fredis. - Jos tokioje vietoje, kuri viešai ne- 
rodoma. 

— Bet sėdėti ant šluotos tikra kančia. 

— Gerai, klausykit, - prabilo Andželina, išlindusi iš kapitono kambarė- 
lio. - Žinau, oras nėr idealus, bet gali būti, kad su Klastūnynu irgi žaisi- 
me panašiomis sąlygomis, todėl ne pro šalį pasižiūrėti, kaip seksis jas 
įveikti. Hari, man rodos, kai aną kartą per audrą žaidėm su Švilpyne, tu 
kažką padarei akiniams, kad nerasotų nuo lietaus? 

— Hermiona padarė. - Haris išsitraukė lazdelę, bakstelėjo į akinius ir 
ištarė: Irmpervius! 

— Manau, visiems reikėtų pamėginti, - pasakė Andželina. - Jei galėsi- 
me apsaugoti veidus nuo lietaus, labai pagerės matomumas. Nagi, visi 
kartu... Impervius! Gerai, žygiuojam. 

Jie susikišo į kišenes burtų lazdeles, užsidėjo ant pečių šluotas ir pas- 
kui Andželiną išėjo iš drabužinės. 

Per purvyną komanda nušliurpsėjo į vidurį stadiono. Matomumas bu- 
vo labai blogas net ir panaudojus Nepralaidumo kerus: sparčiai temo ir 
žemę plakė lietaus šuorai. 

— Gerai, kai sušvilpsiu, kylat, - sušuko Andželina. 

Haris atsispyrė į visas puses taškydamas purvą Ir šovė aukštyn. Vėjas 
truputį nešė šonan. Neįsivaizdavo, kaip tokiu oru įžiūrės Šmaukštą, nes 
vos matė vienintelį Muštuką, su kuriuo treniravosi. Gal po minutės šis 
kamuolys vos nenumušė jo nuo šluotos, turėjo panaudoti Trijų elemen- 
tų derinį, kad išsilaikytų. Deja, Andželina to nematė. Tiesą sakant, ji be- 
veik nieko nematė. Nė vienas žmoniškai nematė, ką daro kiti. Vėjas stip- 
rėjo. Iš toliausiai Haris girdėjo, kaip lietus kapoja ežero paviršių. 

Andželina juos išlaikė beveik valandą, bet vis dėlto turėjo prisipažinti 
pralaimėjus. Purviną ir nepatenkintą komandą ji parvedė į drabužinę 

aiškindama, jog treniruotė nebuvusi veltui, nors jos balsas skambėjo ne- 
labai tvirtai. Fredis su Džordžu buvo ypač pikti - jie ėjo išsikėtę ir kas 
žingsnį raukydamiesi iš skausmo. Trindamasis rankšluosčiu plaukus, Ha- 
ris nugirdo juos skundžiantis. 

— Rodos, man kelios pratrūko, - tyliai tarė Fredis. 

— Mano ne, - susiraukė Džordžas. - Tvinksi kaip pasiutusios. Dar net, 
atrodo, padidėjo. 

— Oooo! -sudejavo Haris, prispausdamas rankšluostį prie veido ir net 
užsimerkdamas iš skausmo. Randas kaktoje suskaudo taip, kaip jau se- 
niai buvo skaudėję. 

— Kas yra? - paklausė keletas balsų. 

Haris atitraukė rankšluostį. Drabužinėje viskas susiliejo, nes jis buvo 
be akinių, tačiau matė, kad visi atsisukę į jį. 

— Nieko, - burbtelėjo. - Akin pataikiau. 

Tačiau jis iškalbingai pažvelgė į Ronį, ir abudu pasiliko, kai kiti žaidė- 
jai išėjo susisukę į apsiaustus ir užsismaukę kepures. 

— Kas tau buvo? - paklausė Ronis, kai tik Alisija dingo už durų. — 
Randas? 

Haris linktelėjo. 

— Bet... - Ronis išsigandęs nuėjo prie lango ir įsižiūrėjo į lietų. - Juk 
jis negali šiuo metu būti netoli mūsų, ką? 

— Ne, - murmtelėjo Haris, trindamasis kaktą ir klestelėdamas ant suo- 
lo. - Jis tikriausiai už daugelio mylių. Suskaudo todėl, kad... jis pyksta. 

Haris nė neketino to sakyti, išgirdo tuos žodžius tarsi kokio svetimo 
žmogaus tariamus, bet iškart suprato, jog tiesa. Nesusigaudė, iš kur ži- 
no, bet žinojo: kad ir kur dabar yra ir ką bedaro, Voldemortas įsiutęs. 

— Ar tu jį matei? - paklausė Ronis pakraupęs. - Vizija aplankė? 

Haris sėdėjo nejudėdamas, nudelbęs akis, leisdamas protui ir atmin- 
čiai atsigauti nuo patirto skausmo. 

Kažkokių formų maišalynė, balsų raizginys... 

— Jis kažko nori, tačiau viskas vyksta nepakankamai greitai. 

Ir vėl jį nustebino iš burnos išsprūdę žodžiai, bet ir vėl suprato, kad 
sako tiesą. 

— Bet... iš kur tu Žinai? - paklausė Ronis. 

Haris papurtė galvą ir užsidengė delnais veidą spausdamas akis. Po 
vokais sumirgo žvaigždės. Jautė, kad Ronis atsisėdo šalimais ant suolo ir 
žiūri į jį. 

— Ar ir praeitą kartą tas pats buvo? - bailiai paklausė Ronis. - Kai Amb- 
ridž kabinete susopo randą? Pats Žinai Kas irgi niršo. 

Haris papurtė galvą. 

— Kas gi tada? 

Haris bandė tiksliai prisiminti. Jis pažvelgė Ambridž į veidą. Nudiegė 
randą. Ir taip keistai nuėjo per širdį. Tai buvo laimės jausmas... tačiau 
tada nesuvokė, nes šiaip buvo labai nelaimingas... 

— Aną kartąjis buvo patenkintas, - tarė Haris. - Tikrai patenkintas. Jis 
manė, kad... įvyks kažkas gera. O tą vakarą prieš grįžtant į Hogvart- 
są... - Jis prisiminė, kai taip skaudėjo randą miegamajame Grimaldžio 
aikštėje. - Tada jis tūžo. 

Jis pakėlė akis į Ronį. Tas Žiūrėjo išsižiojęs. 

— Galėtum perimti Treloni pareigas, - pasakė su baiminga pagarba. 

— Aš nepranašauju ateities, - atšovė Haris. 

— "Taip, bet Žinai, ką tu darai? - tarė Ronis ir išsigandęs, ir apstulbin- 
tas. - Hari, tu skaitai Pats Žinai Kieno mintis! 

— Ne, - papurtė galvą Haris. - Labiau gal atspėju nuotaiką. Mane pa- 
siekia jo nusiteikimo bangos. Dumbldoras sakė, kad pernai atsitiko kaž- 
kas panašaus. Sakė, kad kai Voldemortas netoli manęs arba jaučia ne- 
apykantą, aš tai pajuntu. Na, o šiemet juntu ir jo pasitenkinimą... 

Jie tylėjo. Vėjas ir lietus čaižė pastatą. 

— Turi kam nors pasakyti, - tarė Ronis. 

— Aną kartą parašiau Sirijui. 

— Parašyk ir dabar! 

— Juk negaliu, ar ne? Nepamiršk, kad Ambridž seka pelėdas ir stebi 
židinius. 

— Tada Dumbldorui. 

— Sakiau, kad jis jau žino, - atsistojo Haris, nusikabino apsiaustą ir 
užsivilko. - Nėra jokio reikalo kartoti. 

Ronis susimąstęs sagstėsi apsiaustą. 

— Dumbldoras norėtų žinoti. 

Haris gūžtelėjo. 

— Einam... Mūsų dar laukia Nutildymo kerai. 

Jie nuskubėjo į pilį per tamsią veją slidinėdami ir klupinėdami. Abu 
tylėjo. Haris įtemptai galvojo. Ko gi Voldemortas taip troško, bet negalė- 
jo sulaukti? 

Jis turi kitų planų. Planų, kuriuos gali įvykdyti tik labai slapta. Kažką gauti 
tik pavagiant... Lyg ir ginklą. Tai, ko neturėjo aną kartą. 

Per tas savaites Haris nė sykio neprisiminė tų žodžių, buvo per daug 
užsiėmęs tuo, kas vyko Hogvartse, užsiėmęs karu su Ambridž, neteisin- 
gu ministerijos kišimusi... Tačiau dabar prisiminė ir ėmė galvoti. Volde- 
morto pyktis suprantamas, jeigu jis niekaip negali prieiti prie ginklo, kad 
ir koks jis yra. Galbūt Brolija jam sutrukdė, neleido pagrobti? Kur jis lai- 
komas? Kieno rankose šiuo metu? 

— Mimbulus mimbletonia, — ištarė Ronio balsas, ir Haris atitokęs skubiai 
įlipo pro angą į bendrąjį kambarį. 

Paaiškėjo, kad Hermiona anksti nuėjo gulti palikusi susirangiusį krės- 
le Banditą ir ant stalo prie židinio - krūvą bumburuotų kepuraičių elfams. 
Haris apsidžiaugė, kad jos nėra, nes nenorėjo kalbėti su ja apie randą ir 
kad ji irgi lieptų eiti pas Dumbldorą. Ronis neramiai žvilgčiojo į jį, bet Ha- 
ris išsitraukė kerėjimų knygas ir sėdo rašyti rašinio. Susikaupti nepavyko, 
ir kai Ronis pasakė einąs miegoti, dar buvo beveik nieko neparašęs. 

Atėjo ir praėjo vidurnaktis, o Haris tebeskaitinėjo skyrelį apie vaistinę 
gelsvę ir čiaudulinę kraujažolę, bet nieko nesuprato. 

Šie augalai sukelia smegenų karštinę, todėl plačiai naudojami Supainiojimo 
ir Apdujimo eliksyrams taisyti, kai burtininkas nori sukelti karštakošišką nuo- 
taiką ir neatsargumą.... 

Hermiona sakė, kad Sirijus, uždarytas Grimaldžio aikštėje, darosi ne- 
atsargus... 

...sukelia smegenų karštinę, todel plačiai naudojami... 

„Magijos žinios“ tikrai sakys, kad jam smegenų karštinė, jeigu suži- 
nos, kad jis atspėja, ką Voldemortas jaučia... 

„todėl plačiai naudojami Supainiojimo ir Apdujimo eliksyrams tai- 
syHl... 

...apdujimas - labai tinkamas žodis, nes kaipgi paaiškinsi, kodėl jis 
žino, ką jaučia Voldemortas? Koks tasai neįtikėtinas juos siejantis ryšys, 
kurio Dumbldoras niekad taip ir nesugebėjo paaiškinti? 

..kai burtininkas nori... 

...kaip Haris nori miego... 

„.„sukelti karštakošiškumą... 

Krėsle priešais židinį taip šilta ir gera, nors lietus tebebarbena į lan- 
gus. Banditas puruoja, spragsi ugnis... 

Knyga išslydo Hariui iš rankų ir dunkstelėjo ant kilimėlio. Galva nu- 
sviro šonan. 

Jis vėl eina belangiu koridoriumi, tyloje aidi jo žingsniai. Koridoriaus 
gale išnirus durims, širdis ėmė plakti smarkiau. Jei tik jis galėtų jas atida- 
ryti... įeiti vidun... 

Jis ištiesė ranką. Pirštai tuoj tuoj pasieks... 

— Pone Hari Poteri! 

Jis krūptelėjęs pabudo. Bendrajame kambaryje žvakės buvo užgesin- 
tos, o šalia kažkas judėjo. 

- Kas ten? - atsitiesė Haris krėsle. Židiny tik žarijos bežerplėjo, kam- 
baryje buvo visai tamsu. 

— Dobis atnešė pelėdą, pone! - sucypė balselis. 

— Dobis? - pakartojo Haris, bandydamas įžvelgti kalbantįjį tamsoje. 

Šalia stalo, ant kurio Hermiona buvo palikusi pustuzinį megztų ke- 
puraičių, stovėjo namų elfas Dobis. Jo didelės smailios ausys kyšojo, re- 
gis, iš po visų Hermionos numegztų kepuraičių: jis jas mūvėjo vieną ant 

kitos, taigi galva atrodė gal tris kartus ilgesnė, o ant viršutinės kepurės 
bumbulo tupėjo Hedviga, ramiai sau ūbaudama ir sveikut sveikutėlė. 

— Dobis pasisiūlė parnešti Hariui Poteriui pelėdą, - sučirpė elfas. Jo 
veide švietė susižavėjimas. - Profesorė Kiautena Liurbė sako, kad pelė- 
da sveika kaip ridikas, pone. - Jis nusilenkė taip žemai, jog į pieštuką 
panaši nosis brūkštelėjo per kilimėlį ir Hedviga, piktai suūkusi, purpte- 
lėjo ant krėslo atkaltės. 

— Ačiū, Dobi, - padėkojo Haris, glostydamas Hedvigą ir mirksėdamas — 
akyse tebestovėjo sapno durų vaizdas. Jis buvo toks ryškus. Pažvelgęs 
vėlį Dobį, pamatė, kad elfas apsimuturiavęs keliais šalikais ir apsimovęs 
nežinia kiek porų kojinaičių, tad jo kojos atrodė nė kiek ne mažesnės už 
visą kūną. 

— Hm... Nejaugi tu pasiimi visus Hermionos paliekamus drabužėlius? 

— One, pone, -laimingas atsakė Dobis. - Dobis ir Vinkei parneša, pone. 

— Kaipgi Vinkė laikosi? 

Dobio ausys mažumėlę nulinko. 

— Vinkė smarkiai tebegeria, pone, - liūdnai tarė jis, nuleidęs apskritas 
žalias akis, didumo sulig teniso kamuoliukais. — Vis taip pat nesirūpina 
drabužiais, Hari Poteri. Kiti namų elfai taip pat. Nė vienas nebevalo Gri- 
fų Gūžtos, kai visur prikaišiota kepurių ir puskojinių, elfai jaučiasi įžeisti, 
pone. Dobis vienas viską daro, pone, bet Dobis patenkintas, pone, nes jis 
visada tikisi sutikti Harį Poterį, ir šįvakar, pone, jam nusišypsojo laimė! — 
Dobis vėl žemai nusilenkė. - Tačiau Haris Poteris kažko nelinksmas, — 
tarė pakeldamas akis Dobis. - Dobis girdėjo, kaip per miegus jis kalba. 
Ar Harį Poterį kamuoja blogi sapnai? 

— Nelabai blogi, - nusižiovavo Haris, trindamas akis. - Esu sapnavęs 
blogesnių. 

Elfas įbedė į Harį savo veizolus. Ir nuleisdamas ausis kuo rimčiau- 
siai tarė: 

— Dobis trokšta padėti Hariui Poteriui, nes Haris Poteris Dobį išlaisvi- 
no ir Dobis dabar daug daug laimingesnis. 

Haris nusišypsojo. 

— Dobi, tu negali man padėti, bet vis tiek ačiū. 

Pasilenkęs jis paėmė kerėjimų knygą. Reikės bandyt rytoj parašyti ra- 
šinį. Jis užvertė knygą, ir židinio šviesa, kritusi ant rankos, apšvietė siau- 
ručius baltus randus - Ambridž skirto arešto padarinius. 

— Pala, Dobi, kai ką vis dėlto galėtum padaryti, - lėtai tarė Haris. 

Elfas atsisuko išsišiepęs. 

— Tik pasakyk, pone Hari Poteri! 

— Man reikia vietos, kur dvidešimt aštuoni mokiniai slapčia nuo mo- 
kytojų galėtų mokytis magiškosios savigynos. Ypač kad nesuuostų pro- 
fesorė Ambridž. - Haris taip suspaudė knygą, jog randeliai dar labiau 
pabalo. 

Jis tikėjosi, kad elfo šypsena išnyks, ausys nulinks, tikėjosi, kad Dobis 
pasakys: „Neįmanoma“ arba pažadės paieškoti, nors vilties maža. Ko jau 
nesitikėjo —- kad Dobis stryktelės linksmai krutindamas ausis ir suplos 
rankomis. 

— Dobis žino puikią vietą, pone! - laimingas pareiškė. - Dobis apie ją 
girdėjo, pone, iš kitų namų elfų, kai jis atsikėlė į Hogvartsą. Mes jį vadi- 
name Čia Yra, Čia Nėra kambariu arba Kambariu iki pareikalavimo. 

— Kodėl? - smalsiai paklausė Haris. 

— Todėl, kad į šį kambarį žmogus gali patekti tik labai prisireikus. Kar- 
tais jis yra, kartais jo nėra, bet jei jau yra, jame rasi viską, ko tau tuo metu 
reikia. Dobis juo pasinaudoja, pone, - tyliau tarė elfas, kaltai nuleisda- 
mas akis, - kai Vinkė pasigeria. Paslepia ją Kambaryje iki pareikalavimo, 
o ten padėta vaistų nuo pasukų alaus ir daili elfų lovelė stovi, kad Vinkė 
galėtų išsimiegoti, pone... Dobis žino, kad ponas Filčas ten randa valy- 
mo priemonių, pone, jei kartais pristinga, ir... 

— Ojei tau staiga prispiria į tualetą, - staiga prisiminė Haris Dumbldo- 
ro žodžius per praėjusį Kalėdų balių, - ar jame išsirikiuoja naktipuodžiai? 

— Dobis taip mano, pone, - rimtai linktelėjo elfas. - Tikrai stebuklin- 
gas kambarys, pone. 

— Ar daug Žmonių apie jį žino? - paklausė Haris atsitiesdamas. 

— Vienas kitas, pone. Daugumas atsiduria jame, kai labai ko prisirei- 
kia, bet dažniausiai kitą kartą jo neberanda, nes nežino, kad kambarys 
tik laukia pašaukiamas, pone. 

— Atrodo nuostabu, - tarė Haris. - Puiku, Dobi. Kada gali man paro- 
dyti, kur jis yra? 

— Bet kada, pone Hari Poteri, - atsakė Dobis, laimingas, kad galėjo pra- 
džiuginti Harį. - Jei nori, ir dabar galim eiti. 

Hariui taip ir magėjo eiti su Dobiu. Jau kėlėsi iš krėslo ketindamas 
lėkti viršun neregimojo apsiausto, kai, ir nebe pirmą sykį, labai panašus 
į Hermionos balselis pakuždėjo: pavojinga. Juk jau labai vėlu, jis išvargęs, 
be to, reikia baigti Sneipui rašinį. 

— Ne šiąnakt, Dobi, - nenoromis pasakė Haris, vėl susmukdamas krės- 
le. - Tai labai svarbu. Nenoriu sugadinti reikalo, reikia gerai pasirengti. 
Klausyk, ar negali man paaiškinti, kur yra tasai Kambarys iki pareikala- 
vimo ir kaip į jį patekti? 


+ 


Vėjas draskė apsiaustus, kai jie per apsemtą daržą brido į dvi herbalogi- 
jos pamokas. Lietaus lašai kalė į šiltnamio stogą tarsi plaktukai, todėl var- 
giai galėjai girdėti profesorės Diegavirtės žodžius. Popiet magiškųjų gy- 
vūnų priežiūros pamoka buvo perkelta iš vėtros siaubiamo kiemo į tuš- 
čią kabinetą pirmame aukšte. Dideliam žaidėjų džiaugsmui, Andželina 
per pietus komandai pranešė, kad treniruotės nebus. 

— Gerai, - tarė Haris, - nes mes radome vietą pirmai savigynos pamo- 
kai. Šįvakar aštuntą valandą aštuntame aukšte priešais tą gobeleną, kur 
pavaizduota, kaip troliai užbubina kuokomis Barnabą Besmegenį. Keitei 
su Alisija galėsi pasakyti? | 

Ji gerokai nustebo, bet prižadėjo pranešti kitiems. Haris vėl godžiai 
puolė dešreles ir bulvių košę. Pakėlęs akis atsigerti moliūgų sunkos, pa- 


matė, kad į jį žiūri Hermiona. 

— Ko? — paklausė pilna burna. 

— Matai... Dobio planai ne visada saugūs. Gal pamiršai, kaip jis tau 
suskystino visus rankos kaulus? 

— Tas kambarys nėra koks Dobio kliedesys, apie jį žino Dumbldoras, 
jis man užsiminė Kalėdų baliuje. 

Hermionos veidas nusigiedrijo. 

— Dumbldoras tau sakė? 

— Tik tarp kitko, - gūžtelėjo Haris. 

— O, tada viskas gerai, - Žžvaliai tarė Hermiona ir daugiau neprieš- 
taravo. 

Kartu su Roniu kone visą dieną Haris ieškojo mokinių, kurie tada už- 
sirašė „Šerno galvoje“,ir jiems pranešinėjo apie sueigą vakare. Hariui tik 
nelabai patiko, kad Čo Čang ir jos tą draugę pirmoji surado Džinė. Na, 
bet vakarienei pasibaigus buvo aišku, kad pranešta visiems dvidešimt 
penkiems, kurie tada atėjo į „Šerno galvą“. 

Pusę aštuonių Haris, Ronis ir Hermiona išėjo iš bendrojo kambario; 
Haris nešėsi vieną tokį seną pergamentą. Penktakursiams koridoriais buvo 
leidžiama vaikščioti iki devintos, tačiau eidami aštunto aukšto korido- 
riumi jie vis tiek bailiai dairėsi į šalis. 

- Palaikykit, - liepė Haris, ant turėklų viršaus išvyniojęs pergamentą. 
Jis paukštelėjo lazdele ir sumurmėjo: Iškilmingai prisiekiu, kad ruošiuosi 
iškrėsti šunybę. 

Tuščiame pergamente atsirado Hogvartso planas. Mažučiai juodi ju- 
dantys skrituliukai, pažymėti vardais, rodė, kur yra kokie žmonės. 

- Filčas trečiame aukšte, - tarė Haris, prisikišdamas prie akių planą. — 
Ponia Noris penktame. 

— O Ambridž? - susirūpino Hermiona. 

— Savo kabinete, - parodė Haris. - Tvarka, einam. 

Ir jie nuskubėjo koridoriumi ton vieton, kurią Hariui buvo nupasako- 
jęs Dobis, - prie tuščios sienos priešais didžiulį gobeleną, kuriame Bar- 
nabas Besmegenis idiotiškai bandė trolius mokyti baleto. 

— Nagi, - tyliai tarstelėjo Haris. Kandžių sukapotas trolis nustojo kulti 
kuoka nevykėlį baleto mokytoją ir įsispoksojo į juos. - Dobis sakė, kad 
reikia tris kartus praeiti pro šį sienos ruožą smarkiai galvojant apie tai, 
ko mums reikia. 

Jie taip ir padarė: staigiai apsisuko ties langu už to sienos gabalo, pas- 
kui - prie žmogaus didumo vazos kitame gale. Ronis susikaupęs net už- 
simerkė, Hermiona kažką sau šnibždėjo, Haris žiūrėjo tiesiai prieš save 
sugniaužęs kumščius. 

Mums reikia vietos mokytis kovoti, galvojo jis. Duok mums kambarį pamo- 
kai... Kad mūsų niekas nerastų... 

— Hari! - šūktelėjo Hermiona, kai jie apsisuko trečią kartą. 

Sienoje radosi nublizgintos durys. Ronis nepatikliai dėbsojo į jas. Ha- 
ris patraukė žalvario rankeną, atidarė duris ir įvedė juos į erdvų kamba- 
rį. Jį apšvietė virpčiojanti deglų šviesa, kaip ir pilies požemyje. 

Pasieniais stovėjo knygų pilnos lentynos, ant grindų buvo pridėliota 
pagalvių, jokių krėslų ar kėdžių. Etažerėje tolimajame kambario gale gu- 
lėjo tokie prietaisai kaip Skundikliai, Paslapčių gaudikliai ir didelis įtrū- 
kęs Priešrodis, kuris pernai, Haris neabejojo, kabėjo Ruknos kabinete. 

- Šitos pravers, kai mokysimės Stingdomųjų kerų, - apsidžiaugė Ro- 
nis ir paspyrė vieną pagalvių. 

— Tik pažiūrėk, kokios knygos! - Hermiona susijaudinusi ėmė braukti 
pirštu per oda įrištų tomų nugarėles. - „Įprastinių kerų ir atkerėjimų va- 
dovas“... „Juodoji magija įveikiama“... „Gynybiniai užkerėjimai“... 
Uūūū... - Ji atsigręžė į Harį spindinčiu veidu, ir jis suprato, kad šimtai 
knygų lentynose Hermioną įtikino, jog jie elgiasi teisingai. - Hari, nuo- 
stabu, čia yra viskas, ko mums reikia! 

Ir nieko nelaukusi ji nusitraukė nuo lentynos „Kerus užkerėtiesiems“, 
klestelėjo ant artimiausios pagalvės ir pradėjo skaityti. 

Į duris tyliai pabeldė. Haris atsisuko. Atėjo Džinė, Nevilis, Levanda, 
Parvatė ir Dinas. | 

— Oho, - dairėsi apstulbęs Dinas. - Kokia čia vieta? 

Haris pradėjo aiškinti, bet jam nebaigus atėjo kiti mokiniai, paskui 
vėl, ir jis kas kartą turėjo pradėti iš naujo. Aštuntą valandą neliko neuž- 
imtos pagalvės. Haris nuėjęs pasuko durų raktą; užraktas garsiai trakš- 
telėjo, visi nutilo ir sužiuro į jį. Hermiona rūpestingai pasižymėjo skaito- 
mą „Kerų užkerėtiesiems' puslapį ir padėjo knygą. 

— Taigi, - nervingai prabilo Haris, - čia yra vieta, kurią mes radome 
pamokoms, manau, ji jums patinka. 

- Fantastika! — tarė Čo, kiti pritariamai sumurmėjo. 

— Keistas daiktas, - susiraukęs dairėsi Fredis. - Prisimeni, Džordžai, 
kartą mes čia pasislėpėm nuo Filčo? Tačiau tada tebuvo sandėliukas. 

— Ei, Hari, kas čia per daiktai? - paklausė Dinas iš kambario galo, ro- 
dydamas į Skundiklį ir Priešrodį. 

— Tamsos jėgų detektoriai, - atsakė Haris, eidamas tarp pagalvių jų 
link. — Iš tiesų jie visi rodo, ar netoliese nėra juodųjų burtininkų ar prie- 
šų, tačiau tais prietaisais neverta per daug pasikliauti, nes juos lengva 
apmulkinti... 

Valandėlę jis žvelgė į Priešrodį: jame judėjo blankios figūros, nė vie- 
nos pažįstamos. Jis nusisuko nuo prietaiso. 

— Ką gi, aš galvojau, nuo ko mums reikėtų pradėti, ir... - Jis pastebėjo 
pakeltą ranką. - Ko, Hermiona? 

— Manau, reikėtų išsirinkti vadovą, - tarė Hermiona. 

— Haris juk vadovas, - tuoj pat pasakė Čo, žiūrėdama į Hermioną taip, 
tarsi ta būtų išprotėjusi. 

Hariui vėl pašoko širdis. 

— Taip, tačiau, mano manymu, turėtume tvarkingai nubalsuoti, - kuo 
ramiausiai atšovė Hermiona. - Tada bus formaliai įteisinta jo viršenybė 
ir jis turės didesnį autoritetą. Taigi kas už tai, kad vadovu būtų Haris? 

Visi pakėlė ranką, net Zacharijas Smitas, nors nelabai noriai. 

— Ką gi, ačiū, - užraudęs tarė Haris. — Taigi. „„ Ko dar, Hermiona? 

— Dar man atrodo, kad mes turime kaip nors pasivadinti, - guviai pa- 
sakė ji, nenuleisdama rankos. - Ar nemanote, jog tai sustiprintų kolekty- 
viškumą ir vienybę? 

— Gal galime būti Antiambridž lyga? - karštai pasiūlė Andželina. 

— Arba „Magijos ministerija - kvailių laivas“ draugija? - pasiūlė Fredis. 

— Man rodosi, - priekaištingai pažvelgė į Fredį Hermiona, - kad pava- 
dinimas neturėtų išduoti mūsų tikslų, tada galėtume ramiai jį minėti ir 
bet kur mokykloje. 

— Drąsuolių korpusas? - pasiūlė ir Čo. - Santrumpa DK, taigi niekas 
nieko nesupras? 

— Taip, DK tinka, - pritarė Džinė. - Tik tegu raidės reiškia „Dumbldo- 
ro kariauna , nes ministerija to labiausiai ir bijo, tiesa? 

Kilo juokas ir šurmulys. 

— Visi pritaria DK? - įsakmiai paklausė Hermiona, klūpėdama ant sa- 
vo pagalvės, ir ėmė skaičiuoti. - Taip, dauguma. Siūlymas priimtas! 

Ji prismeigė ant sienos jų visų pasirašytąjį lapą ir skersai jo didelėmis 
raidėmis išvedžiojo: 

— Na, gerai, - prabilo Haris jai atsisėdus. - Gal pagaliau pradėsime? Pa- 
maniau, kad pirmiausia reikėtų išmokti Expelliarmus, Nuginklavimo ke- 
rų. Žinau, kad jie paprasti, bet man labai pravertė... 

— Oi, nereikia, - užvertė akis Zacharijas Smitas ir susidėjo rankas. — 
Netikiu, kad Expelliarmus padėtų susidūrus su Patys Žinote Kuo. 

— Man padėjo, - ramiai tarė Haris. - Birželį šie kerai man išgelbėjo gy- 
vybę. 

Smitas paikai išsižiojo. Visas kambarys nuščiuvo. 

— Bet jeigu kam atrodo per prasta, gali išeiti, - pasakė Haris. 

Smitas nesijudino. Nei kas nors kitas. 

— Gerai, - toliau kalbėjo Haris išdžiūvusia burna, jaudindamasis nuo 
visų tų įsmeigtų į jį akių. - Turbūt reikia pasiskirstyti poromis ir bandyti. 

Buvo labai keista duoti nurodymus, o dar keisčiau - matyti juos vyk- 
domus. Visi tučtuojau atsikėlė ir sustojo po du. Aišku, Nevilis liko be 
poros. 

— Gali su manim, - pasiūlė Haris. - Na, skaičiuoju: viens, du, trys... 

Kambarys tiesiog plyšo nuo šauksmų Expelliarmus. Į visas puses laks- 
tė išmuštos iš rankų lazdelės, neteisingai nukreipti kerai šlavė nuo lenty- 
nų knygas. Haris Neviliui buvo per greitas, ir to lazdelė sukdamasi išlė- 
kė jam iš rankos, atsimušė į lubas pažerdama kibirkščių spiečių ir nukri- 
to ant knygų lentynos. Nuo ten ją Haris atvarė Šaukiamaisiais kerais. 
Apsižvalgęs suprato, kad gerai padarė pradėdamas nuo paprasčiausių 
kerų, nes matė daug niekalo - kai kurie nesugebėjo nuginkluoti porinin- 
ko, tik priversdavo atšokti ar susiraukti, kai silpnučiai kerai ūžtelėdavo 
virš galvos. 

— Expelliarmus! - šūktelėjo Nevilis, ir Haris, netikėtai užkluptas, paju- 
to, kaip lazdelė ištrūksta iš rankos. 

— PAVYKO! - šaukė Nevilis. - Nė karto nebuvo pasisekę, o dabar 
PAVYKO! 

- Šaunuolis! - pagyrė Haris, nutaręs nesakyti, kad per tikrą dvikovą 
priešininkas tikrai nestovės nusisukęs į kitą pusę ir nuleidęs lazdelę. - 
Klausyk, Nevili, gal tu pasikeisdamas pasitreniruok su Roniu ir Hermio- 
na, kad aš galėčiau apeiti ir pažiūrėti, kaip kitiems sekasi? 

Haris žengė į kambario vidurį. Zacharijui Smitui dėjosi kažkas nesu- 
ną, jam pačiam lazdelė išsprūsdavo iš rankos, nors Antonis, regis, nė 
garso neištardavo. Paslapties rakto nereikėjo toli ieškoti: už kelių žings- 
nių nuo Smito Fredis su Džordžu pasimainydami nutaikydavo lazdelę 
jam į nugarą. 

- Atsiprašau, Hari, - skubiai tarė Džordžas, kai Haris jį pastebėjo. — 
Negalėjau susilaikyti. 

Haris apėjo poras stengdamasis ištaisyti klaidas. Džinė stovėjo prie- 
šais Maiklą Kornerį. Jai sekėsi puikiai, o Maiklui prastai, bet gal jis neno- 
rėjo jos kerėti. Ernis Makmilanas be jokio reikalo mosikavo lazdele duo- 
damas porininkui laiko apsisaugoti; broliukai Kriviai kovėsi karštai, ta- 
čiau pakrikai, daugiausia dėl jų knygos ir šokinėjo nuo lentynų. Luna 

Geranorė irgi panašiai grybavo - retkarčiais išmušdavo Džastinui Finč- 
Flečliui lazdelę, tačiau dažniausiai tik piestu pastatydavo jam plaukus. 

— Gerai, stokit! - sušuko Haris. — Stokit! STOT! 

Man reikia švilpuko, pamanė ir iškart pamatė gulint jį ant artimiausios 
knygų eilės. Paėmęs smarkiai sušvilpė. Visi nuleido lazdeles. 

— Visai neblogai, - pasakė Haris, - tačiau dar galima pasistengti. - Za- 
charijas Smitas dėbtelėjo skersomis. - Nagi, dar kartą. 

Ir jis vėl leidosi aplink kambarį čia pataisydamas, čia patardamas. Pa- 
mažu padėtis gerėjo. Jis vengė artintis prie Čo ir jos draugės, bet, po du 
kartus apsukęs kiekvieną porą, pajuto ilgiau nebegalįs jų nepastebėti. 

- One... -išsigando Čo jam artinantis. - Expelliarmus! Nagi, Expelliar- 
mus! O, atsiprašau, Marieta! 

Jos garbanotajai draugei užsidegė rankovė; Marieta savo lazdele ją 

- Tu mane trikdai, pirma gerai sekėsi, - gailiai tarė Čo. 

— Visai gerai, - pamelavo Haris, bet kai ji kilstelėjo antakius, pridūrė: — 
Na, ne, visai sumautai, bet žinau, kad gali padaryti kaip reikiant, aš žiū- 
rėjau iš tolo. 

Ji nusijuokė. Marieta atšiaurokai nužvelgė juos ir nusisuko. 

— Nekreipk dėmesio, - sumurmėjo Čo. - Iš tiesų ji nenori čia būti, bet 
aš priverčiau ateiti. Tėvai jai neleidžia užsiimti niekuo, kas gali supykdy- 
ti Ambridž. Matai, jos mama dirba ministerijoje. 

— O tavo tėvai? - paklausė Haris. 

— Na, jie irgi uždraudė dalyvauti veikloje, kuri nepatinka Ambridž, - 
išdidžiai tarė Čo. - Bet jei manai, kad po to, kas ištiko Sedriką, aš neko- 
vosiu su Pats Žinai Kuo... 

Ji nutilo smarkiai sutrikusi. Hariui palei pat ausį prašvilpė Terio Bato 
lazdelė ir žiebė Alisijai Verpstukui į nosį. 

— O mano tėtis labai remia bet kokius veiksmus, nukreiptus prieš mi- 
nisteriją! - Hariui už nugaros pareiškė Luna Geranorė; matyt, ji klausėsi 
jų pokalbio, kol Džastinas Finč-Flečlis vadavosi iš apsiausto, užsivertusio 

jam ant galvos. - Jis visada sako, kad iš Karamelės galima bet ko tikėtis; 
supranti, kaijis šitiek goblinų nužudė! Aišku, Paslapčių departamente jis 
kuria baisius nuodus ir paskui slapčia jų sugirdo kiekvienam, kas tik jam 
prieštarauja. O kur dar jo Šakabriaunis Kirstavertis... 

— Tik neklausk, kas tai, - įspėjo Haris, pamatęs, kad Čo suglumusi jau 
žiojasi. Ji nusijuokė. 

— Ei, Hari, - iš kambario galo pašaukė Hermiona, - ar žiūrėjai, kiek 
valandų? 

Jis žvilgtelėjo į laikrodį ir išsigando pamatęs, kad jau dešimt de- 
šimtos, taigi tučtuojau reikia visiems grįžti į bendrąjį kambarį, ant- 
raip gali sugauti Filčas ir nubausti už tai, kam vaikšto po pilį. Jis su- 
švilpė, Expelliarmus šauksmai liovėsi, ant grindų kaukštelėjo paskuti- 
nės kelios lazdelės. 

— Na, buvo labai neblogai, bet mes per ilgai užsibuvom, verčiau mau- 
nam iš čia. Kitą savaitę toj pačioj vietoj tuo pačiu laiku. 

— Anksčiau! - pareikalavo Dinas, ir daug kas pritariamai sulinksėjo. 

Bet Andželina nepamiršo priminti: 

— Tuoj prasidės kvidičo sezonas, treniruotis irgi reikia! 

— Tegul bus kitą trečiadienį, - tarė Haris, - tada nutarsime dėl papil- 
domų užsiėmimų. O dabar paskubėkim. 
te nesimaišo koks mokytojas. Visus išleido po tris ir keturis ir po to nera- 
miai sekė akimis jų skrituliukus, ar saugiai parsiras į bendrabučius: švil- 
pinukai - pusrūsio koridoriumi, vedančiu ir į virtuves, varnanagiai - į 
bokštą vakariniame pilies sparne, grifiukai - koridoriumi, kur kabo Sto- 
rulės portretas. 

— Tikrai buvo puiku, Hari, - tarė Hermiona, kai liko viena su Hariu ir 
Roniu. 

— O taip! - karštai pritarė Ronis. Jie smuko pro duris ir pamatė, kaip 
jos susiliejo su akmeniniu sienos mūru. - Ar matei, kaip aš nuginklavau 
Hermioną, Hari? 

— Tik vieną kartą, - įsižeidė Hermiona. - Aš tave daug daugiau kartų 
įveikiau... 

— Ir visai ne tik vieną, - ginčijo Ronis, - o mažiausiai tris... 

— Na, nebent skaičiuoji tą kartą, kai išmušei man lazdelę virsdamas... 

Jie niovėsi visą kelią į bendrąjį kambarį, tačiau Haris nesiklausė. Viena 
akimi sekė Plėšiko planą, o šiaip galvojo apie Čo žodžius, kad jis ją su- 
trikdęs. 


DEVYNIOLIKTAS SKYRIUS 


Liūtas ir gyvatė 


Dvi savaites tarsi talismaną širdyje Haris nešiojo šviesią paslaptį, kuri 
palaikė jį per Ambridž pamokas ir net padėdavo blausiai šypsotis Žžvel- 
giant į tas kraupias išsprogusias akis. Jai po pat nosimi jis ir DK pradėjo 
pasipriešinimą, tai, ko ji ir ministerija labiausiai bijojo; kai tik ji liepdavo 
skaityti Vilbertą Slunkių, jis iš naujo prisimindavo paskutinį užsiėmimą: 
kaip Nevilis sėkmingai nuginklavo Hermioną, kaip per tris sunkaus dar- 
bo valandas Kolinas Krivis įveikė Sukliudymo užkeikimą, kaip Parvatei 
Patil taip puikiai pavyko Sutratinimo kerai, kad stalas, ant kurio buvo 
visi Skundikliai, subyrėjo į dulkes. 

Pasirodė beveik neįmanoma paskirti nuolatinio DK užsiėmimų vaka- 
ro, nes jį reikėjo priderinti prie trijų komandų kvidičo treniruočių, o tų 
laikas savo ruožtu dažnai būdavo kaitaliojamas dėl blogo oro. Tačiau Haris 
dėl to nesigraužė, jautė, kad gal net geriau neturėti pastovaus tvarkaraš- 
čio. Jei kas nors juos ir seka, sunkiau susigaudys, kada jie renkasi. 

Netrukus Hermiona sugalvojo gudrų būdą, kaip skubiai pranešti vi- 
siems nariams užsiėmimo dieną ir valandą, staiga prireikus jas keisti, mat 
būtų įtartina, jei skirtingų koledžų mokiniai per dažnai imtų vaikščioti 
per salę kalbėtis. Būrelio nariams ji davė po netikrą galeoną (Ronis vos 
nepaspringo pamatęs, kad ji dalija, jo manymu, aukso pinigus). 

— Matai skaitmenis ant monetos briaunos? — per ketvirtą užsiėmimą 
paklausė Hermiona, parodydama pinigą. Deglų šviesoje moneta sodriai 
švytėjo. - Ant tikrų galeonų jie reiškia tik serijos numerį, žymintį, kuris 
goblinas ją nukalė. Bet ant šitų monetų skaitmenys keisis rodydami kito 
užsiemimo vietą ir laiką. Datai pasikeitus, moneta ims kaisti, tad jeigu 

nešiosies ją kišenėje, kaipmat pajusi. Mes turėsime po monetą, ir kai Ha- 
ris pakeis datą ant savosios, mėgdžiodamos ją, pasikeis ir visos kitos mo- 
netos, nes aš jas užbūriau Kaitos kerais. 

Hermionos žodžius visi sutiko tyla. Ji suglumusi apžvelgė į ją atsuk- 
tus veidus. 

— Aš maniau, kad gerai sugalvojau, - netvirtai tarė. - Suprantat, net 
jei Ambridž lieptų išversti kišenes, nieko įtartino, jei žmogus nešiojasi 
galeoną, ar ne? Na, bet jeigu nenorite... 

— Tu moki Kaitos kerus? - paklausė Teris Batas. 

— Taip. 

— Tačiau tai... tai jau VSMT lygis, - išlemeno jis. 

— Oo... - kukliai tarstelėjo Hermiona. - Turbūt taip ir yra. 

— Kodėl tu nesimokai Varno Nago koledže? - nusistebėjo jis. - Kai turi 
tokias smegenis? 

— Na, Paskirstymo kepurė tikrai svarstė, ar neskirti manęs į Varno Na- 
gą, - pasakė Hermiona, - bet vis dėlto nutarė į Grifų Gūžtą. Taigi ar tai 
reiškia, kad mes pasinaudosime galeonais? 

Visi pritariamai sumurmėjo ir žengė prie pintinėlės pasiimti po 
monetą. 

- Žinai, ką man tai primena? - tarė Haris. 

— Ne, o ką? | 

— Mirties Valgytojų randus. Voldemortas kurį nors paliečia, ir ima per- 
šėti visiems, tada jie žino, kad reikia skubėti pas jį. 
pastebėjai, kad aš nutariau datą išrėžti metale, o ne būrelio nario odoje. 

— Hm, tavo būdas man labiau patinka, - šyptelėjo Haris ir įsikišo ga- 
leoną į kišenę. - Turbūt vienintelis pavojus toks, kad netyčia galime jį 
išleisti. 

— Man jokio pavojaus, - burbtelėjo Ronis, graudžiai apžiūrinėdamas 
savo netikrą galeoną. - Aš neturiu tikrų galeonų, su kuriais galėčiau su- 
painioti. 

Artėjant pirmosioms kvidičo rungtynėms, tarp Grifų Gūžtos ir Klas- 
tūnyno, DK užsiėmimus teko atidėti, nes Andželina reikalavo kasdien 
treniruotis. Susidomėjimas būsimomis rungtynėmis buvo didžiulis vien 
jau todėl, kad taip seniai nebuvo taurės pirmenybių. Varnanagiams ir 
švilpinukams irgi baisiausiai rūpėjo rezultatas, mat tais mokslo metais 
jie taip pat turėjo žaisti su abiem tomis komandomis. Varžovių koledžų 
vadovai nors ir apsimetė, kad vadovaujasi sportine dvasia, buvo pasiry- 
žę nuvesti savo komandas į pergalę. Haris suprato, kaip profesorė Mak- 
gonagal trokšta sumušti Klastūnyną, kai ji savaitę prieš rungtynes visiš- 
kai neuždavė namų darbų. 

— Man rodos, ir taip esate pakankamai užsiėmę, - išdidžiai tarė. Nie- 
kas negalėjo patikėti, kol ji, žvelgdama tiesiai į Ronį ir Harį, nepasakė: — 
Aš pripratusi, berniukai, kad kvidičo taurė stovėtų mano kabinete, ir ne- 
noriu jos perleisti profesoriui Sneipui, taigi daugiau treniruokitės, gerai? 

Ir Sneipas nė kiek ne mažiau rėmė saviškius: taip dažnai užsakydavo 
aikštę Klastūnynui, kad Grifų Gūžtos komanda vos įstengdavo įsiterpti, 
taip pat praleisdavo pro ausis daugybę pranešimų, kad koridoriuose klas- 
tuoliai bando grifiukus užkerėti. Kai Alisija Verpstukas atsidūrė ligoni- 
nėje dėl antakių, augančių taip greitai ir tokių vešlių, jog jie jau uždengė 
akis ir lindo į burną, Sneipas aiškino, kad ji tikriausiai bandė pasinaudoti 
Plaukų storinamaisiais kerais, ir atsisakė išklausyti keturiolika tiesiogi- 
nių liudytojų, mačiusių, kaip Klastūnyno gynėjas Milsas Bličlis bibliote- 
koje smogė jai iš užpakalio kerais. 

Haris tikėjo Grifų Gūžtos pergale, juk jie nė karto nepralaimėjo Smir- 
džiaus komandai. Tiesa, Ronis dar nepasiekė Medžio lygio, tačiau pašė- 
lusiai dirba. Didžiausia jo silpnybė, kad padaręs klaidą netenka pasitikė- 
jimo. Jei praleido vieną kamuolį, gali tikėtis, jog praleis ir daugiau. Kita 
vertus, Haris ne sykį matė, kaip, būdamas geros formos, Ronis įspūdin- 
gai apgynė lankus. Per vieną nepamirštamą treniruotę, viena ranka pa- 
kibęs ant šluotos, taip smarkiai spyrė Kritlį, kad kamuolys nuskriejo per 
visą aikštę ir įkrito į vidurinį lanką kitame aikštės gale. Komanda manė, 

jog tokia gynyba pranoksta net Bario Rajano, Airijos gynėjo, žaidimą per 
praėjusias rungtynes su Lenkija, kai jis nušluostė nosį lenkų puolėjui 
Vladislavui Zamojskiui. Net Fredis pasakė, kad jie su Džordžu dar galės 
Roniu didžiuotis ir netgi labai rimtai pagalvos, ar nevertėtų prisipažinti 
giminystės su juo, nors ketverius metus stengėsi jos išsiginti. 

Haris bijojo tik vieno — kad Klastūnyno taktika Ronį gali išmušti iš 
vėžių dar gerokai prieš rungtynes. Haris ketverius metus girdėdavo jų 
tonas prižadėjo šeštadienį nutrenkti tave nuo šluotos“ nė kiek neišgąs- 
dindavo, tik prajuokindavo. „Voringtonas toks netaiklus, kad man būtų 
baisiau, jeigu jis taikytųsi į gretimą žaidėją, - atkirsdavo Haris. Ronis su 
Hermiona kvatodavo, Pensė Perkinson šypseną lyg vėjas nupūsdavo. 

Tačiau Roniui iki tol neteko kęsti negailestingų užgauliojimų, patyčių 
ir bauginimo. Kai klastuolių būrelis, tarp jų keli daug už jį didesni sep- 
tintakursiai, koridoriuje jam praeinant nusišaipė: „Vizli, ar jau užsisakei 
ligoninėje lovą? ,jis ne nusijuokė, o pažaliavo. Drakui Smirdžiui pamėg- 
džiojus, kaip Ronis išmeta Kritlį (taip ir atsitikdavo, vos tik jis atsidurda- 
vo priešais Smirdžių), Roniui užkaito ausys ir taip ėmė drebėti rankos, 
kad tikrai būtų bet ką tuo metu išmetęs. 

Spalis išblėso rudenio vėtrose ir liūtyse, atėjo lapkritis, šaltas kaip ge- 
ležis, su rytmečio gruodu ir lediniais vėjais, kandžiojančiais rankas be 
pirštinių ir veidus. Didžiosios salės lubų dangus nupilko ir išbluko, kal- 
nus aplink Hogvartsą uždengė sniego kepurės; oro temperatūra pilyje 
taip nukrito, kad daugelis mokinių per pertraukas koridoriuose mūvėjo 
apsaugines slibinų odos pirštines. 

Rungtynių rytas išaušo giedras ir šaltas. Haris pabudęs išvydo Ronį 
sėdint lovoje; apsikabinęs kelius, jis spoksojo į tolį. 

— Viskas normalu? - paklausė Haris. 

Ronis linktelėjo. Haris nejučia prisiminė tą kartą, kai Ronis netyčia 
sau užleido Vėmimo šliužais kerus: buvo toks pat perbalęs ir išmuštas 


prakaito, taip pat bijojo prasižioti. 

— "Tau reikia pavalgyti, - paragino jį Haris. - Einam. 

Didžioji salė greit prigužėjo mokinių. Kalbos ir nuotaika buvo daug 
pakilesnės nei paprastai. Jiems einant pro Klastūnyno stalą, kilo triukš- 
mas. Haris atsisukęs pamatė, kad, be įprastinių žalių su sidabrine spal- 
vomis šalikų ir kepurių, visi segėjo kažkokius sidabrinius karūnos for- 
mos ženkliukus. Kažkodėl daugelis Roniui mojo visa gerkle žvengdami. 
Haris bandė perskaityti, kas ženkliukuose parašyta, bet nespėjo, reikėjo 
kuo greičiau pravesti pro jų stalą Ronį. 

Grifų Gūžtos stalas, pasipuošęs raudona ir auksine spalvomis, juos 
pasitiko audringai džiūgaudamas, tačiau tai ne tik nepataisė Roniui nuo- 
taikos, bet galutinai jį sugniuždė. Jis drėbėsi į artimiausią kėdę atrodyda- 
mas taip, lyg jo lauktų paskutiniai gyvenime pusryčiai. 

— Man turbūt galvoj pasimaišė, kad lindau žaisti, - sugargė jis. - Pus- 
protis. 

— Nenusišnekėk, - atkirto Haris, pastumdamas jam dribsnių dubenį. - 
Pamatysi, kaip gerai sužaisi. O jaudintis normalu. 

- Šiukšlė iš manęs, - rypavo Ronis. - Nieko nesugebu. Gali užmušti, 
vis tiek žmoniškai nesužaisiu. Kur buvo mano protas? 

— Susiimk, - griežtai tarė Haris. - Prisimink, kaip koja apgynei lanką 
aną dieną, net Džordžas su Fredžiu sakė, kad nuostabiai. 

Ronis atsuko kenčiantį veidą. 

— Netyčia pasisekė, - graudžiai sušnibždėjo jis. - Visai neketinau - kai 
nematėt, nuslydau nuo šluotos ir bandydamas užsiropšti atgal netyčia 
paspyriau Kritlį. 

— Ką gi, - greit atitoko Haris nuo nemalonios naujienos, - dar keli to- 
kie atsitiktinumai, ir pergalė mūsų, ar ne? 

Hermiona ir Džinė sėdėjo priešais juos su raudonos ir auksinės spal- 
vų šalikais, pirštinėmis ir rozetėmis ant krūtinės. 

— Kaip jautiesi? - paklausė Džinė Ronį, spoksantį į pieną dribsnių lėkš- 
tėje taip, tarsi rimtai ketintų jame nusiskandinti. 

- Jis tik jaudinasi, - pasakė Haris. 

— O, geras ženklas, nes jei nors kiek nesijaudinsi, egzamino gerai neiš- 
laikysi, - nuoširdžiai tarė Hermiona. 

— Labas, - prabilo mieguistas balsas joms už nugaros. Haris pakėlė 
akis. Nuo Varno Nago stalo atplaukė Luna Geranorė. Daugelis žiopsojo 
į ją, kai kas atvirai juokėsi ir rodė pirštais. Ji sugebėjo iš kažkur iškasti 
natūralaus didumo liūto galvos pavidalo kepurę, kuri jai vos laikėsi. 

— Aš remsiu Grifų Gūžtą, - parodė į savo kepurę. - Žiūrėkit, ką ji 
moka... 

Luna palietė kepurę burtų lazdele. Liūto galva išsižiojo ir krioktelėjo 
kelis kartus kaip tikras liūtas, visi šalimais pašoko. 

— Geras, ką? - laiminga paklausė Luna. - Norėjau padaryti, kad ji 
graužtų gyvatę, Klastūnyno simbolį, bet nespėjau. Na, bet... sėkmės, Ro- 
naldai! 

Ir ji vėl nuplaukė šalin. Nespėjo jie atsipeikėti nuo Lunos kepurės, 
atskubėjo Andželina su Keiteir Alisija; laimė, jai madam Pomifri jau buvo 
išgydžiusi antakius. 

— Kai baigsit valgyti, - tarė Andželina, - eisim tiesiai į aikštę, pažiūrė- 
sim, kokios sąlygos, ir jau rengsimės. 

— Tuoj, - pasakė Haris. - Reikia, kad Ronis nors kiek užvalgytų. 

Bet po dešimties minučių paaiškėjo, kad Ronis daugiau nieko nebe- 
praris, ir Hariui atrodė geriausia vestis jį į drabužinę. Kai jie atsikėlė 
nuo stalo, Hermiona irgi atsistojo. Paėmusi Hariui už rankos, pasivedė 
šonan. 

— Žiūrėk, kad Ronis nepamatytų, kas klastuolių ženkliukuose, - su- 
šnibždėjo ji. 

Haris klausiamai pažvelgė, bet ji įspėdama papurtė galvą, mat prie jų, 
kaip Žemę pardavęs, atpėdino Ronis. 

— Sėkmės, Roni, - palinkėjo Hermiona ir pasistiebusi pabučiavo į 
skruostą. - Ir tau, Hari... 

Eidamas iš salės Ronis šiek tiek atsigavo. Sutrikęs pačiupinėjo Her- 
mionos pabučiuotą vietelę lyg abejodamas, ar tikrai tat įvyko. Buvo per 

daug užsigalvojęs, kad ką pastebėtų, tačiau dabar, eidamas pro Klastū- 
nyno stalą, Haris spėjo perskaityti ženkliukuose įrėžtus žodžius: 


Vizlis —- mūs karalius 


Nemaloniai nujausdamas, kad šitai nežada nieko gero, jis greičiau nusi- 
vedė Ronį vestibiuliu ir akmeniniais laiptais į lauką. 

Jie nusiskubino pakalnėn, į stadioną. Po kojų traškėjo sušalusi žolė. 
Jokio vėjelio, perlamutriniame danguje nė debesėlio, taigi matomumas 
bus geras ir į akis nespigins saulė. Haris susakė tuos gerus dalykus Ro- 
niui, bet abejojo, ar tasai klausėsi. 

Andželina jau buvo persirengusi. Haris ir Ronis užsivilko savo apsiaus- 
tais (Ronis kelias minutes galynėjosi su savuoju bandydamas apsirengti 
nugara į priekį, kol Alisija pasigailėjo ir priėjusi jam padėjo), tada atsisė- 
do pasiklausyti kapitonės kalbos prieš rungtynes. Lauke vis stiprėjo 
triukšmas, nes iš pilies į aikštę plūdo žiūrovai. 

— Puiku, ką tik sužinojau galutinę Klastūnyno komandos sudėtį, - ta- 
rė Andželina, žiūrėdama į pergamentą. - Pernykščiai atmušėjai, Derikas 
ir Boulis, baigė mokyklą, bet atrodo, kad Montegiu juos pakeitė įprastais 
smogikais, o ne gerais skraidytojais. Tai tokie du bernai, Niurzga ir Gy- 
lys, apie juos mažai ką Žinau... 

— Mes žinom, - pasakė Haris ir Ronis. 

— Na, atrodo, jie sunkiai skiria šluotos galus, - tarė Andželina, pasidė- 
dama pergamentą, - betir dėl Deriko su Bouliu visad stebėdavausi, kaip 
jie be kelio ženklų ateina į stadioną. 

— Niurzga ir Gylys to paties molio, - nuramino ją Haris. 

Jie girdėjo, kaip šimtai kojų trepsi aukštyn į žiūrovų tribūnas. Kažkas 
dainavo, bet Haris nesuprato žodžių. Jautė, kad pradeda jaudintis, bet jo 
nerimas buvo niekis, palyginti su Ronio, - tas sėdėjo susiėmęs pilvą ir 
žiūrėjo tolyn sukandęs dantis ir papilkėjusiu veidu. 

- Laikas, - tyliai tarė Andželina, žvilgtelėjusi į laikrodėlį. - Žygiuo- 
jam. Sėkmės. 

Komanda atsistojo, užsidėjo ant pečių šluotas ir žengė vorele laukan, 
į šviesą. Pasitiko staugimas, Haris girdėjo ir dainuojant, tačiau dainą per- 
mušė švilpimas ir riksmai. 

Aikštėje jau stovėjo Klastūnyno komanda. Ir jie buvo su tais sidabri- 
niais ženkliukais. Naujasis jų kapitonas, Montegiu, buvo panašaus su- 
dėjimo kaip ir Dudlis Durslis, rankom it plaukuotais kumpiais. Už jo riog- 
sojo Niurzga ir Gylys, irgi drimbos. Mojuodami naujutėlaičiais blokštais, 
jie kvailai mirksėjo prieš saulę. Smirdžius stovėjo atokiau, saulėje spin- 
dėjo šviesūs jo plaukai. Susidūręs su Hario žvilgsniu, išsišiepė ir bakste- 
lėjo į ženkliuką ant krūtinės. 

— Kapitonai, pasisveikinkite, - liepė teisėja madam Krūminė. Andže- 
lina ir Montegiu padavė kits kitam ranką. Haris spėjo, kad Montegiu 
bando kuo skaudžiau suspausti Andželinai pirštus, tačiau ji nė nemirk- 
telėjo. - Ant šluotų! 

Madam Krūminė sušvilpė. 

Buvo paleisti kamuoliai, keturiolika žaidėjų šovė į viršų. Akies kampu- 
čiu Haris matė, kaip Ronis pasileido stulpų link. Haris pakilo aukščiau, 
išsisukdamas nuo Muštuko, ir apskriejo platų ratą žvalgydamasis auksi- 
nės dėmelės. Kitoje stadiono pusėje lygiai tą patį darė Drakas Smirdžius. 

— Dabar Džonson... Knitlis Džonson rankose, na, ir žaidžia šita mer- 
gaitė, ne pirmus metus jai sakau, bet ji vis tiek su manim nedraugauja... 

—- DŽORDANAI! - riktelėjo profesorė Makgonagal. 

— Tik pajuokavau, profesore, dėl įvairumo. Ji prasmuko pro Voringto- 
ną, pralenkė Montegiu, tada... oi... Jai pataikė Niurzgos paleistas Muš- 
tukas. Montegiu sugauna Kritlį, grįžta į aikštės vidurį ir... Džordžas Viz- 
lis gražiai pavaro Muštuką Montegiu į galvą, tas išmeta Kritlį, jį sugauna 
Keitė Varpelis iš Grifų Gūžtos, perduoda Alisijai Verpstukui, oji... 

Li Džordano komentavimas aidėjo po visą stadioną, Haris klausėsi 
ištempęs ausis, apkurtintas vėjo ir minios, kuri klykė, kaukė ir dainavo. 

- Alisija pralekia pro Voringtoną, išsisuka nuo Muštuko, tik per plau- 
ką, žiūrovams patiko, tik paklausykit, ką gi jie dainuoja? 

Li nutilo norėdamas išgirsti, ir štai Klastūnyno tribūnoje, žalios ir si- 
dabrinės spalvų jūroje, aiškiai nuskardėjo daina: 


Vizlis nieko neišmano, 
Tiktai kamuolį pragano. 
Štai kodėl klastuoliai sako: 


Vizlis - mūs karalius. 


Vizlis gimęs sąvartyne 

Ir kaip žaisti, net nežino, 
Vizlis pergalę mums atneš, 
Vizlis - mūs karalius. 


— Alisija perduoda atgal Andželinai! - šaukė Li. Haris šveitė į šoną virda- 
mas pykčiu nuo to, ką išgirdo, ir suprasdamas, kad Li stengiasi perrėkti 
dainos žodžius. - Pirmyn, Andželina! Atrodo, ji prasiverš pro gynėją... 
META! Aaa... 

Klastūnyno gynėjas Bličlis sugavo kamuolį ir Kritlį metė Voringto- 
nui, tas žaibiškai nulėkė su juo švystelėdamas tarp Alisijos ir Keitės. 
Dainavimas apačioje, Hariui artinantis prie Ronio, darėsi vis garsesnis 
ir garsesnis. 


Vizlis - mūs karalius, 
Vizlis - mūs karalius. 
Visad kamuolį pragano, 
Vizlis - mūs karalius. 


Haris neištvėrė: nebeieškojo Šmaukšto, bet apsuko savo „Žaibą“ ir nu- 
skrido pas Ronį, vienišą figūrėlę tolimajame stadiono gale, kabančią prie- 
šais tris stulpus. Jo linkui skriejo galiūnas Voringtonas. 

— Kritlį turi Voringtonas, skrieja prie stulpų, Muštukams jis nepasie- 
kiamas, priešais jį tik Grifų Gūžtos gynėjas... 

Apačioje Klastūnyno tmibūna dar smarkiau plėšė: 


Vizlis nieko neišmano, 
Tiktai kamuolį pragano... 


- Taigi šiandien kovos krikštas Grifų Gūžtos gynėjui Vizliui. Jis - atmušėjų 
Fredžio ir Džordžo brolis, naujas talentas komandoje... Laikyk, Roni! 
Tačiau iš džiaugsmo užkaukė Klastūnyno tribūna: Ronis nėrė plačiai 
išskėtęs rankas ir Kritlio nesulaikė, kamuolys įkrito į vidurinį lanką. 
— Klastūnynas pirmauja! - suriko Li, o minia apačioje siautėjo ir gau- 
dė. - Taigi dešimt-nulis Klastūnyno naudai. Nepasisekė, Roni. 
Klastuoliai plėšė iš visos gerklės: 


VIZLIS GIMĘS SĄVARTYNE 
IR KAIP ŽAISTĮ, NET NEŽINO... 


— Kamuolį atkovoja Grifų Gūžta, Keitė Varpelis veržiasi į priekį, - narsiai 
šaukė Li, nors dainavimas apačioje jau buvo toks kurtinantis, kad jis var- 
gu ar pats save girdėjo. 


VIZLIS PERGALĘ MUMS ATNEŠ, 
VIZLIS - MŪS KARALIUS. 


— Hari, ką tu darai? - suspiegė Andželina, lėkdama pro jį ir vydamasi 
Keitę. — Varyk! 

Haris susivokė gal minutę prakybojęs ore ir žiūrėjęs Žaidimą, net ne- 
prisiminęs Šmaukšto. Pasibaisėjęs nėrė žemyn ir vėl ėmė sukti ratus po 
aikštę stengdamasis negirdėti griausmingo klastuolių choro: 


VIZLIS - MUS KARALIUS, 
VIZLIS - MUS KARALIUS... 

Šmaukšto niekur nematyti. Smirdžius irgi bergždžiai skraidžiojo. Maž- 
daug per vidurį aikštės juodu susitiko skriedami į priešingas puses. Smir- 
džius irgi garsiai traukė: 


VIZLIS GIMĘS SĄVARTYNE... 


— Ir vėl Voringtonas, - rėkė Li, - jis perduoda Pjusiui, Pjusis lekia pro 
Verpstuką, nagi, Andželina, juk gali paimti... pasirodo, ne... gražiai svie- 
džia Muštuką Fredis Vizlis, tai yra Džordžas Vizlis, na, nesvarbu, tas ar 
tas, Voringtonui Kritlis iškrenta, Keitė Varpelis... aaa... jai irgi iškrenta iš 
rankų... taigi Kritlis atitenka Montegiu. Klastūnyno kapitonas Monte- 
giu turi Kritlį ir lekia visu greičiu, nagį, grifai, laikykit! 

Haris nuzvimbė į stadiono galą net už Klastūnyno stulpų, nes nebe- 
norėjo žiūrėti, kas darosi Ronio gale. Praskriedamas pro klastuolių gynė- 
ją, girdėjo, kaip Bličlis dainuoja kartu su minia: 


VIZLIS NIEKO NEIŠMANO.... 


— Pjusis metėsi šonan nuo Alisijos ir lekia tiesiai prie stulpų, sulaikyk, 
Roni! 

Hariui nereikėjo nė žiūrėti, kas atsitiko: Grifų Gūžtos tribūnoje nuvil- 
nijo aimana, o klastuoliai padūko ploti ir rėkti. Pažvelgęs žemyn, Haris 
išvydo Pensę Parkinson, stovinčią priešais tribūnas nugara į aikštę ir di- 
riguojančią Klastūnyno aistruoliams, kurie kaukė: 


ŠTAI KODĖL VISI DAINUOJAM 
„VIZLIS - MŪS KARALIUS“. 


Tačiau dvidešimt-nulis dar nieko, dar yra laiko Grifų Gūžtai pagerinti 
rezultatą arba sugauti Šmaukštą. Keli metimai, ir pirmausime kaip visa- 
da, ramino save Haris, visu greičiu nardydamas tarp žaidėjų, mat pama- 
tė kažką blizgant, bet tai tebuvo Montegiu laikrodžio apyrankė. 

Tačiau Ronis praleido dar du kamuolius. Dabar Haris jau karštligiš- 
kai ieškojo Šmaukšto. Kadgi galėtų kuo greičiau jį sučiupti ir baigti rung- 
tynes... 

— Grifų Gūžtos žaidėja Keitė Varpelis išsisuka nuo Pjusio, praneria pro 
Montegiu, gražus manevras, Keite, ir meta kamuolį Džonson, Andželina 
Džonson sugauna, prasiveržia pro Voringtoną, lekia prie stulpų, nagi, 
Andželina, Grifų Gūžta įmeta! Keturiasdešimt-dešimt Klastūnyno nau- 
dai, Kritlį turi Pjusis... 

Grifiukų šauksmus perskrodė juokingo Lunos liūto riaumojimas, ir 
Hariui pasidarė smagiau: skirtumas tik trisdešimt taškų, jie dar gali atsi- 
griebti. Haris išsilenkė Muštuko, kurį kaip raketą paleido jo pusėn Niurz- 
ga, ir vėl ėmė pašėlusiai ieškoti Šmaukšto, akies kampučiu stebėdamas 
Smirdžių, ar kartais tas nepastebėjo, tačiau Drakas, kaip ir jis, veltui nar- 
dė virš aikštės. 

— Pjusis meta Voringtonui, Voringtonas - Montegiu, Montegiu - atgal 
Pjusiui, perima Džonson ir meta Varpeliui, gerai, ne - blogai, nes Varpe- 
liui smogia klastuolio Gylio paleistas Muštukas, ir kamuolys vėl atitenka 
Pjusiui... 


VIZLIS GIMĘS SĄVARTYNE 
IR KAIP ŽAISTL NET NEŽINO, 
VIZLIS PERGALĘ MUMS ATNEŠ... 


Bet pagaliau Haris jį išvydo - mažutis Aukso Šmaukštas virpėjo per ke- 
lias pėdas nuo žemės Klastūnyno gale. 

Jis nėrė... 

Po kelių sekundžių Hariui iš kairės danguje švystelėjo Smirdžius - žalia 
ir sidabrinė dėmė, prigludusi prie šluotos. 

Šmaukštas apsuko apie vieno stulpo apačią ir nušvilpė į kitą aikštės 
pusę. Dabar padėtis buvo patogesnė Smirdžiui, nes jis atsidūrė arčiau. 
Haris apgręžė savo „Žaibą“, ir jie su Smirdžiumi nuskriejo šonas prie 
šono. 

Kelios pėdos nuo žemės Haris atitraukė kairę ranką nuo koto ir siekė 
Šmaukšto... Dešinėje ir Smirdžiaus ranka padarė tą patį. 

Dvi pašėlusios įtampos sekundės vėjuje, ir Hario pirštai sugniaužė 
spurdantį kamuoliuką, Smirdžiaus nagai drykstelėjo Hariui ranką, ta- 
čiau Haris, suspaudęs delne nerimstantį kamuoliuką, trūktelėjo šluotą 
aukštyn. Grifų Gūžtos žiūrovai klykė iš laimės. 

Jie išgelbėti, nesvarbu, kad Ronis praleido kamuolius, niekas to nebe- 
prisimins, kai Grifų Gūžta laimėjo... 

BAC! 

Muštukas smogė Hariui į nugarą, ir jis nusirito nuo šluotos. Laimė, 
buvo tik penkios ar šešios pėdos iki žemės, taip žemai sugavo Šmaukštą, 
bet vis tiek neteko amo, kai žnektelėjo ant gruodo sukaustytos vejos. 
Išgirdo šaižų madam Krūminės švilpuką, tribūnos piktai rėkė, spiegė ir 
plojo, tada kažkas dunkstelėjo ir Andželina išgąstingai paklausė: 

— Ar ko nesusilaužei? 

- Žinoma, ne, - atsakė Haris ir įsitvėręs jos rankos atsistojo. Madam 
Krūminė nuzvimbė prie vieno klastuolio viršum jo, nors jis nematė, kas 
ten toks. 

— Tasai chuliganas Niurzga, - piktai tarė Andželina. - Jis paleido Muš- 
tuką pamatęs, kad sugavai Šmaukštą. Bet mes laimėjome, Hari, laimė- 
jome! 

Haris išgirdo už savęs šnarpščiant. Atsisuko tebelaikydamas Šmaukštą. 
Šalia nutūpė Drakas Smirdžius. Perbalęs iš pykčio, dar įstengė tyčiotis. 

— Išgelbėjai Vizlio galvą, ką? Nesu matęs prastesnio gynėjo. Bet ko 
norėt, juk gimęs sąvartyne. Ar patiko mano posmai, Poteri? 

Haris neatsakė. Nusigręžęs pasitiko kitus komandos žaidėjus, jie lei- 
dosi vienas paskui kitą pergalingai mojuodami kumščiais. Tik Ronis nu- 
lipo nuo šluotos toliau, prie stulpų, ir vienas nudūlino į drabužinę. 

— Norėjome daugiau parašyti! - sušuko Smirdžius, kai Keitė ir Alisija 
apkabino Harį. - Bet neradome rimo žodžiams „riebi“ ir „baidyklė“, mat 
norėjom apdainuoti ir jo močią... 

— Visai kaip lapė ir vynuogės, - tarė Andželina, su pasidygėjimu dėb- 
telėdama į Smirdžių. 

— Be to, negalėjome įkišti „nevykėlio“, apie jo tėvą... 

Fredis ir Džordžas pagaliau suvokė, ką vepsi Smirdžius. Jie taip ir su- 
stingo spausdami Hariui ranką, paskui atsisuko į Draką. 

— Nereikia! - griebė Fredžiui už rankovės Andželina. - Tegul sau rė- 
kauja, Fredi, jis tiktai lieja įtūžį dėl pralaimėjimo, tas pasipūtėlis... 

— Tačiau tau Vizliai patinka, Poteri, tiesa? - toliau šaipėsi Smirdžius. — 
Atostogauji pas juos ir panašiai? Nesuprantu, kaip tu pakenti tą smarvę, 
bet, manau, kai esi užaugintas Žiobarų, net ir Vizlių irštva kvepia... 

Haris sugriebė Džordžą. Fredį, kad nešoktų ant Smirdžiaus, tramdė 
jungtinės pajėgos: Andželina, Alisija ir Keitė. Smirdžius atvirai kvatojo. 
Haris apsidairė ieškodamas madam Krūminės, bet ji tebebarė Niurzgą 
už neleistiną smūgį. 

— O galbūt, Poteri, - vogravo Smirdžius, traukdamasis atgal, - dar pri- 
simeni, kaip dvokė tavo paties močios namai, todėl Vizlių kiaulidė tau 
juos primena... 

Haris nepajuto, kaip paleido Džordžą, tik suvokė, kad abu puola Smir- 
džių. Jis visai pamiršo, jog; žiūri visi mokytojai, trokšdamas tik viena — 
kuo skaudžiau užgauti Smirdžių. Nebeturėdamas laiko lazdelei išsitrauk- 
ti, kumščiu, gniaužiančiu Šmaukštą, iš visų jėgų žiebė tam į pilvą... 

- Hari! HARI! DŽORDŽAI! NE! 

Haris girdėjo, kaip spiegia mergaitės, rėkia Smirdžius, keikiasi Džor- 
džas, skardi švilpukas ir staugia minia aplinkui, bet nieko nepaisė. 'Ta- 
čiau netoliese nuaidėjo: Impedimenta! Kerų jėga jį partrenkė aukštielnin- 
ką ir nebeleido sudaužyti Smirdžiaus. 

- Ką sau manai taip darydamas? - suriko madam Krūminė, kai Haris 
pašoko. Matyt, ji smogė jam Sukliudymo kerais, nes vienoj rankoj turėjo 
švilpuką, kitoj - burtų lazdelę; jos šluota gulėjo už kelių žingsnių. Smir- 
džius gulėjo inkšdamas ir dejuodamas, iš nosies bėgo kraujas. Džordžui 
buvo prakirsta lūpa, Fredį tebelaikė trys puolėjai. Tolėliau krizeno Niurz- 

ga. - Nesu mačiusi tokio elgesio. Abu marš į pilį ir pas savo koledžų va- 
dovus! Tuojau pat! 

Haris ir Džordžas šnopuodami išdrožė iš aikštės. Abu tylėjo. Minios 
šauksmai slopo ir slopo, o vestibiulyje jie girdėjo tik savo žingsnius. Ha- 
ris pajuto dešiniame delne kažką spurdant. Pažvelgęs pamatė tarp pirš- 
tų auksinius besiveržiančio laisvėn Šmaukšto sparniukus. 

Dar nepriėjus profesorės Makgonagal kabineto durų, ji pasivijo juos. 
Ryšėjo Grifų Gūžtos šaliką, bet, žengdama prie jų, nusiplėšė jį dreban- 
čiomis rankomis. Atrodė įsiutusi. 

— Eikit! - parodė į duris. Haris su Džordžu įėjo. Nubėgusi už stalo, 
sviedė šaliką ant grindų ir atsisuko į juos drebėdama iš pykčio. 

— Na? Dar neteko matyti tokio gėdingo elgesio. Dviem užpulti vieną! 
Pasiaiškinkite! 

- Smirdžius mus erzino, - suburbėjo Haris. 

— Erzino? - sušuko profesorė Makgonagal ir trenkė kumščiu į stalą 
taip, kad languota skardinė nulėkė ant grindų ir atsidarė, iš jos pasipylė 
meduoliniai tritonai. - Jis juk ką tik pralaimėjo, tiesa? Aišku, kad norėjo 
tave paerzinti! Tačiau ką galėjo pasakyti tokio, kad jūs abudu... 

— Jis užgauliojo mano tėvus, - atšovė Džordžas. - Ir Hario motiną. 

— Ir užuot palikę reikalą madam Krūminei sutvarkyti, abu nutarėte 
mums parodyti Žiobarų stiliaus dvikovą, taip? - suriko profesorė Mak- 
gonagal. - Ar suvokiate, ką... 

- Hm hm... 

Haris ir Džordžas atsisuko. Tarpdury stovėjo Doloresa Ambridž, susi- 
supusi žaliu tvido apsiaustu ir dėl to dar panašesnė į didžiulę rupūžę. Ji 
šypsojosi baisia, kokčia, grėsminga šypsena, kuri Hariui visad pranašau- 
davo negandą. 

— Ar galėčiau padėti, profesore Makgonagal? - saldžiausiu savo balsu 
paklausė profesorė Ambridž. 

Kraujas plūstelėjo profesorei Makgonagal į veidą. 

- Padėti? - suspaustu balsu tarė ji. - Kaip turiu suprast „padėti“? 

Profesorė Ambridž, kokčiai tebesišypsodama, įžengė į kabinetą. 

— Na, pamaniau, kad jums praverstų šiek tiek papildomo autoriteto. 

Haris nebūtų nustebęs, jei profesorei Makgonagal iš šnervių būtų pa- 
sipylusios žiežirbos. 

- Jūs pamanėte klaidingai, - atšovė ji, nusigręždama nuo Ambridž. - 
O judu gerai klausykit. Man nerūpi, kaip Smirdžius jus erzino, nerūpi, 
net jei jis būtų įžeidęs kiekvieną jūsų šeimų narį, vis tiek jūsų elgesys 
buvo pasibaisėtinas, ir aš abiem skiriu po savaitę arešto! Nežiūrėk taip į 
mane, Poteri, nusipelnei! Ir jei katras dar kada nors... 

— Hm hm... 

Profesorė Makgonagal užsimerkė tarsi melsdama dangų kantrybės ir 
vėl atsisuko į Ambridž. 

— Na? 

— Manau, jie nusipelnė daugiau negu arešto, - dar plačiau išsišiepė 
Ambridž. 

Profesorė Makgonagal išplėtė akis. 

— Deja, - tarė ji, taip pat bandydama nusišypsoti, bet šypsena išėjo 
klaikiai mėšlungiška, - lemia mano nuomonė, nes jie mokosi mano kole- 
dže, Doloresa. 

— Tiesą sakant, Minerva, - suulbėjo profesorė Ambridž, - man rodos, 
tuoj įsitikinsite, kad svarbiausia - mano nuomonė. A, kur aš įkišau... Kor- 
nelijus ką tik atsiuntė... Tai yra, - sukikeno rausdamasi rankinėje, - mi- 
nistras atsiuntė. O, štai. 

Ji išsitraukė pergamentą, išvyniojo. 

- Hm hm... Švietimo dekretas Nr. 25. 

— Nejau dar vienas! - riktelėjo profesorė Makgonagal. 

- O taip, - nusišypsojo Ambridž. — Tarp kitko, Minerva, pati man ir 
parodėt, jog būtinos pataisos... Prisimenat, kaip apėjot mane, kai neno- 
rėjau leisti, kad Grifų Gūžta vėl turėtų kvidičo komandą? Kaip nubėgot 
pas Dumbldorą ir tas užsispyrė, kad komandai būtų leidžiama žaisti? Ką 
gi, negalėjau šito pakęsti. Iškart susisiekiau su ministru, jis man visiškai 

pritarė, kad Didžioji inkvizitorė turi teisę atimti iš mokinių privilegijas, 
antraip mano įgaliojimai būtų net mažesni už kitų mokytojų! Dabar pati 
matote, Minerva, jog aš nė kiek neklydau bandydama neleisti Grifų Gūž- 
tai vėl sudaryti komandos. Baisūs charakteriai... Na, aš skaičiau mūsų 
pataisėlę... „Šiuo pažymima, kad Didžioji inkvizitorė turi teisę Hogvart- 
so mokiniams skirti bausmes, įvesti sankcijas ir atimti privilegijas, taip 
pat teisę panaikinti bausmes, sankcijas ir privilegijų atėmimą, skirtus ki- 
tų darbuotojų. Pasirašo Kornelijus Karamelė, magijos ministras, pirmojo 
laipsnio Merlino ordino kavalierius, ir t. t.“ 

Ji suvyniojo pergamentą ir vėl įsidėjo į rankinę. 

— Taigi... Iš tiesų manau, kad šitiems dviem turėsiu uždrausti apskri- 
tai Žaisti kvidičą, - pareiškė ji, nužvelgdama Harį ir Ronį. 

Haris pajuto, kaip delne beviltiškai sukirbėjo Šmaukštas. 

— Uždrausti? - perklausė jis keistai tolimu balsu. - Apskritai Žaisti? 

- Taip, ponaiti Poteri, manau, kad uždrausti visam laikui bus tik į svei- 
katą, - tarė Ambridž, išsišiepdama lig ausų, kai pamatė, kaip jis bando 
suvokti šitą Žinią. - Ir tau, ir ponaičiui Vizliui. Ir dėl viso pikto reikės už- 
drausti ir šito jaunikaičio broliui dvyniui - jeigu komandos draugai ne- 
būtų sulaikę, jis tikrai irgi būtų puolęs ponaitį Smirdžių. Aišku, atimsiu iš 
jų šluotas. Laikysiu jas užrakintas savo kabinete, kad nebūtų laužomas 
mano draudimas. Bet aš nesu neteisinga, profesore, — kalbėjo ji, vėl atsi- 
gręždama į profesorę Makgonagal. Ši stovėjo tarsi išskaptuota iš ledo. — 
Likusi komanda gali toliau žaisti, nes jie nerodė noro muštis. Na, geros 
dienos visiems. 

Ir, be galo patenkinta, Ambridž išėjo palikdama baimingą tylą. 


+ 


— Uždraudė žaisti, - dusliai tarė Andželina vėlų vakarą bendrajame kam- 
baryje. - Uždraudė. Nei gaudytojo, nei atmušėjų... Ką gi dabar darysime? 

Atrodė, lyg jie nė nebūtų laimėję rungtynių. Kur pažvelgsi, visur pikti 
ir nelaimingi veidai. Pati komanda murksojo priešais židinį, išskyrus Ro- 
nį, jo niekur nesimatė nuo pat rungtynių pabaigos. 

— Kokia neteisybė, - sumurmėjo Alisija. - O kaip dėl Niurzgos ir to 
Muštuko, kurį jis paleido nuaidėjus švilpukui? Ar jam ji irgi uždraudė 
žaisti? 

— Ne, - liūdnai atsakė Džinė. Ji ir Hermiona sėdėjo Hariui iš šonų. - Jam 
tik uždavė perrašyti, girdėjau per vakarienę, kaip Montegiu juokėsi. 

— Ir uždraudė Fredžiui, nors jis išvis nieko nedarė! - tvojo sau kumš- 
čiu į kelį Alisija. 

— Aš nekaltas, kad nieko nedariau, - nuožmiai susiraukęs, atšovė Fre- 
dis. - Jei nebūtumėt manęs sulaikę, būčiau iš jo padaręs košę. 

Haris graudžiai spoksojo į tamsų langą. Snigo. Jo sugautasis Šmaukš- 
tas zvimbdamas lakstė po kambarį, visi sekiojo jį akimis lyg užkerėti, o 
Banditas šokinėjo nuo kėdės norėdamas pačiupti. 

— Einu gulti, - lėtai atsistojo Andželina. - Gal pasirodys, jog, visa tai 
tebuvo blogas sapnas... Gal rytoj atsibudus paaiškės, kad mes dar nė 
nežaidėme. 

Paskui ją tuoj išėjo Alisija ir Keitė. Vėliau, pikti kaip velniai, iškėblino 
Fredis ir Džordžas, paskui Džinė. Prie židinio liko tik Haris ir Hermiona. 

— Ronio nepastebėjai? - tyliai paklausė Hermiona. 

Haris papurtė galvą. 

— Jis nenori mūsų matyti, - tarė Hermiona. - Kaip manai, kur galėtų... 

Kaip tik tą akimirką už nugarų sugirgždėjo Storulės portretas ir pro 
angą įlindo Ronis. Apsnigtais plaukais ir baisiai išbalęs. Pamatęs Harį ir 
Hermioną, sustojo kaip nudiegtas. 

— Kur tu buvai? - susirūpinusi paklausė Hermiona pašokdama. 

— Vaikščiojau, - burbtelėjo Ronis. Iebebuvo su kvidičo apranga. 

— Atrodai sušalęs, - tarė Hermiona. - Eikš, sėskis! 

Ronis atėjo prie židinio ir plumptelėjo į krėslą toliausiai nuo Hario net 
nepažvelgęs į jį. Pasisavintasis Šmaukštas prašvilpė virš galvų. 

— Atsiprašau, - sumurmėjo Ronis, nudūręs akis. 

— Už ką? - paklausė Haris. | 

— Už tai, kad maniau galįs žaisti kvidičą, - atsakė Ronis. - Rytoj iš pat 
ryto išeinu iš komandos. 

— Jeigu tu išeisi, - irzliai tarė Haris, - liks tiktai trys žaidėjai. - Roniui 
nustebus paaiškino: - Man visam laikui uždrausta žaisti kvidičą. Fredžiui 
ir Džordžui taip pat. 

— Ką? - žagtelėjo Ronis. 

Hermiona viską jam papasakojo, Haris neturėjo jėgų kartoti. Jai bai- 
gus Ronis atrodė dar nelaimingesnis. 

— Vis per mane... 

— Tu manęs nevertei pulti Smirdžiaus, - piktai atkirto Haris. 

— Jei nebūčiau taip baisiai žaidęs... 

— Tai neturi nieko bendra. 

— Mane pribaigė ta daina. 

— Kiekvieną būtų pribaigusi. 
snaigės. 

— Klausyk, liaukis! - pratrūko Haris. - Ir taip bloga, dar tu čia save dėl 
visko kaltini! - Ronis nieko nesakė, tik liūdnai pažvelgė į šlapius apsiausto 
padurkus. Po valandėlės tarė: 

— Niekada gyvenime nesu taip klaikiai jautęsis. 

— Ir man ne geriau, - karčiai metė Haris. 

— Ką gi, - virpančiu balsu prabilo Hermiona, - žinau vieną dalyką, ku- 
ris judu šiek tiek pralinksmins. 

— Eik jau? - suabejojo Haris. 

— Taip, - pasakė Hermiona, atsisukdama nuo juodo snaigėmis nutaš- 
kuoto lango ir plačiai nusišypsodama. - Hagridas grįžo. 


DVIDEŠIMTAS SKYRIUS 


Hagrido pasakojimas 


Haris parlėkė į bendrabutį pasiimti neregimojo apsiausto ir Plėšiko pla- 
no. Taip greit apsisuko, kad abu su Roniu laukė gal penkias minutes, kol 
iš mergaičių bendrabučio atėjo Hermiona su šaliku, pirštinėmis ir viena 
savo bumburuotųjų kepurėlių, kurių buvo primezgusi elfams. 

— Lauke juk šalta, - pasiteisino ji, kai Ronis nekantriai caktelėjo lie- 
žuviu. 

Išsiropštę pro portreto angą, tuojau pat apsigobė neregimuoju apsiaus- 
tu. Ronis buvo taip išaugęs, jog, turėjo susilenkti, kad nekyšotų pėdos. 
Tada atsargiai, palengvėle jie nulipo daugybe laiptų, tarpais sustodami 
pasižiūrėti plane, ar kur neslankioja Filčas su Ponia Nors. Jiems pasise- 
kė: pasipainiojo tik Beveik Begalvis Nikas, jis užsisvajojęs sklendė palu- 
be ir niūniavo kažką kraupiai panašaus į „Vizlis - mūs karalius . Nutipe- 
nę vestibiuliu, išėjo į tylų prisnigtą kiemą. Hariui smarkiau suplakė šir- 
dis, kai priekyje pamatė geltonus šviesos kvadratėlius ir dūmus, virstan- 
čius iš Hagrido trobelės kamino. Jis leidosi į kojas, anie du klupinėdami 
vos spėjo. Susijaudinę per gilų sniegą prilapnojo namelio duris. Kai Ha- 
ris tris kartus kumščiu pabeldė, už durų padūkusiai ėmė loti šuo. 

— Hagridai, čia mes! - sušuko Haris. 

— Taip ir Žinojau! — tarė kimus balsas. 

Jie nusišypsojo po apsiaustu: iš Hagrido balso suprato, kad Hagridas 
patenkintas. 

— Tik prieš minutę grįžau. Traukis, Iltie... Traukis, šunie... 

Pajudėjo velkė, durys atsivėrė, išlindo Hagrido galva. 

Hermiona suklykė. 

— Tyliau, dėl Merlino meilės! - sušneko Hagridas ir išsigandęs pažiū- 
rėjo jiems per galvas. - Jūs po tuo apsiaustu, ar ne? Na, įeikit, greičiau! 

— Atsiprašau, - sumurmėjo Hermiona, kai visi trys pro Hagridą susi- 
grūdo trobelėn ir nusitraukė apsiaustą, kad jis juos matytų. - Aš tik... O, 
Hagridai! 

— Niekis, niekis, - suniurnėjo Hagridas, uždarydamas duris, ir nusku- 
bėjo užtraukti užuolaidų, tačiau Hermiona tebespoksojo į jį su siaubu. 

Hagrido plaukai buvo sulipę nuo kraujo, iš kairės akies likęs siauras 
plyšelis baisios juosvai violetinės mėlynės vidury. Rankos ir veidas su- 
braižyti, iš prakirstų vietų tebėjo kraujas. Jis judėjo atsargiai, tad Haris 
įtarė, jog jam sulaužytas koks šonkaulis. Buvo akivaizdu, kad ką tik grį- 
žęs namo, nes storas juodas kelioninis apsiaustas gulėjo numestas ant 
kėdės, o pasieny riogsojo kuprinė, kurion galėjo tilpti keli maži vaikai. 
Hagridas, dvigubai aukštesnis už normalų žmogų, nušlubčiojo prie židi- 
nio ir užkaitė arbatinį. 

— Kas tau atsitiko? - paklausė Haris. Iltis šokinėjo aplink juos norėda- 
ma lyžtelėti. 

— Sakiau, nieko, - tvirtai atsakė Hagridas. - N orit arbatos? 

— Nereikia, - tarė Ronis, — tu visas kaip nesavas. 

— Sakiau, nieko man nėra, - tvirtino Hagridas. Atsitiesęs nusišypsojo, 
bet iškart susiraukė. —- Velnias, kaip smagu vėl matyti jūsų trijulę. Kaip 
atostogos, geros? 

— Hagridai, tave kažkas buvo užpuolęs! - neatlyžo Ronis. 

— Paskutinį kartą kartoju - nieko man nėra! 

— Ar sakytum, kad nieko nėra, jei kuris iš mūsų pasirodytų su faršu 
vietoj veido? - atkirto Ronis. 

— Tau reikia nueiti pas madam Pomfri, Hagridai, — susirūpinusi patarė 
Hermiona. - Kai kurios žaizdos tiesiog baisios. 

— Aš pats susitvarkysiu, gerai? - piktokai tarė Hagridas. 

Žengęs prie didžiulio stalo viduryje pirkios, nutraukė ten buvusį vir- 
tuvinį rankšluostį. Po juo gulėjo kruvinas žalsvokos spalvos mėsos bry- 
zas, didumo sulig padanga. 

— Hagridai, tikiuosi, nesiruoši jo valgyt? - prisilenkęs paklausė Ronis. — 
Man rodos, galima apsinuodyti. | 

— Normali išvaizda. Čia slibiniena, - paaiškino Hagridas. - Atsinešiau 
ją ne valgyti. 

Paėmęs mėsgalį, priplojo prie kairės veido pusės. Į barzdą nuvarvėjo 
keli lašai žalio kraujo. Jis palaimingai atsiduso. 

— Jau geriau. Malšina skausmą, aišku? 

— Pasakysi pagaliau, kas tau atsitiko, ar ne? - paklausė Haris. 

— Negaliu, Hari. Didžiausia paslaptis. Išdavęs galiu netekti daugiau 
nei darbo. 

— Ar tave milžinai primušė, Hagridai? - tyliai tarė Hermiona. 

Hagrido pirštai paleido slibinieną, ir mėsa šleptelėjo jam ant krūtinės. 

— Milžinai? —- pakartojo Hagridas ir vėl užsidėjo mėsą. - Kas ką sakė 
apie milžinus? Su kuo jūs šnekėjotės? Kas jums sakė, ką aš par... Kas 
jums sakė, kad aš buvau... 

— Mes atspėjom, - kaltai atsakė Hermiona. 

— Jūs dar ko neatspėsit, - burbtelėjo Hagridas, įsmeigdamas į juos pik- 
tą mėsa neuždengtos akies žvilgsnį. 

— Kad ir spėlioti nereikėjo, - tarė Ronis. Haris pritardamas linktelėjo. 

Hagridas sužaibavo akimis, šniurkštelėjo, tėškė mėsą ant stalo ir nuė- 
jo prie švilpti pradėjusio arbatinio. 

— Nesu matęs kitų tokių vaikų, kurie žinotų tiek visko, ko jiems nerei- 
kia žinoti, - bambėjo pildamas verdantį vandenį į kibirėlio talpos puo- 
delius. - Ir tai ne pagyrimas. Kišatės visur, lendat. 

Bet barzdą sukrutino šypsena. 

— Vadinasi, buvai išvykęs ieškoti milžinų? — paklausė Haris, sėsdama- 
sis prie stalo. 

Hagridas pastatė visiems po puodelį, pats atsisėdo ir vėl pridėjo mėsą 
prie mėlynės. 

— Na, gerai jau. Buvau. 

— Ir radai? - bailiai ištarė Hermiona. 

— Na, tiesą sakant, juos ne taip sunku rasti, juk baisiai dideli. 

— Kur jie? - paklausė Ronis. 

— Kalnuose, - miglotai atsakė Hagridas. 

- Tai kodėl Žiobarai?.. 

- Žūsta kaip geri, - niūriai pasakė Hagridas. - Tik jų žuvimą visada 
priskiria alpinizmo nelaimėms, gal ne? 

Jis pasitaisė bryzą. 

— Neslapukauk, Hagridai, papasakok, ką veikei, - tarė Ronis. - Papa- 
sakok, kaip tave prikūlė milžinai, ir Haris tau apsakys, kaip jį užpuolė 
Psichai... 

Hagridas užspringo arbata ir paleido mėsgalį; Hagridui užsikosėjus, ant 
stalo pliūptelėjo arbata ir slibino kraujas. Mėsa šlumštelėjo ant grindų. 

— Kaip suprast - užpuolė Psichai? - suniurzgė Hagridas. 

— Gal nežinojai? - išplėtė akis Hermiona. 

— Nežinau nieko, kas čia darėsi man išvykus. Turėjau slaptą užduotį, 
paskui mane neskraidžiojo pelėdos... Velnio Psichai! Rimtai kalbat? 

-— Taip, rimtai, jie pasirodė Litl Vinginge ir užpuolė mane ir mano pus- 
brolį, paskui Magijos ministerija mane išmetė iš mokyklos... 

— KĄ? 

— Paskui mane svarstė ir taip toliau, bet pirma papasakok apie milžinus. 

— Iave išmetė? 

— Papasakok apie savo vasarą, tada aš papasakosiu apie savo. 

Hagridas spygsojo į jį sveikąja akimi. Haris narsiai sutiko jo žvilgsnį. 

— A, gerai, - nusileido Hagridas. 

Pasilenkęs atėmė iš Ilties slibinieną. 

— Oi, Hagridai, negalima, nehigie... - pradėjo Hermiona, bet Hagridas 
jau priplojo mėsgalį prie akies. Sriūbtelėjęs dėl stiprumo arbatos, tarė: 

— Na, mes iškeliavom, kai pasibaigė mokslo metai... 

— Vadinasi, su tavim buvo madam Maksima? - įsiterpė Hermiona. 

— Ieisingai, - tarė Hagridas, ir veido vietos, neuždengtos barzdos ir 
slibinienos, sušvelnėjo. - Taip, mes abu. Ir štai ką pasakysiu, Olimpa ne- 


364 


XX + HAGRIDO PASAKOJIMAS 


bijo sunkumų. Juk matėt - žavi, elegantiška moteris... Žinodamas, kur 
mes vyksim, abejojau, ar jai patiks laipioti per akmenis ir miegoti urvuo- 
se, ir panašiai, bet ji nė karto nesiskundė. 

- Tu žinojai, kur vyksite? — nustebo Haris. - Žinojai, kur gyvena slibinai? 

— Na, Dumbldoras žinojo ir mums pasakė. 

— Ar jie slapstosi? — paklausė Ronis. - Ar jų buvimo vieta - paslaptis? 

— Kad ne, - papurtė gauruotą galvą Hagridas. - Bet, matai, daugumai 
burtininkų nerūpi, kur jie yra, kad tik būtų kuo toliau. Tačiau jų buvimo 
vieta sunkiai prieinama, bent jau žmonėms, todėl reikėjo, kad Dumbldo- 
ras paaiškintų kelią. Pasiekėme juos po mėnesio... 

— Mėnesio? - paklausė Ronis, lyg pirmą kartą išgirdęs apie tokią juo- 
kingai ilgą kelionę. - Bet... kodėl negalėjai nusitverti kokios Nešyklės, 
ar ką? 

Neuždengtoji Hagrido akis pažvelgė į Ronį beveik su pagaila. 

— Mes juk sekami, Roni, - tarė jis. 

— Kaip sekami? 

— Negi nesupranti? Ministerija seka Dumbldorą ir visus, kurie atseit 
su juo susimokę, ir... 

— Mes tai žinom, - pertraukė jį Haris, nekantraujantis išgirsti visą isto- 
riją. - Žinome, kad ministerija seka Dumbldorą. 

— Dėl to negalėjai tenai vykti magišku būdu? - apstulbo Ronis. — Visą 
kelionę turėjai elgtis kaip Žiobaras? 

— Na, ne visai visą. Tik turėjome saugotis, nes mudu su Olimpa trupu- 
tį išsiskiriame... 

Ronis prunkštelėjo ir greit užsigėrė arbatos. 

— Taigi mus nesunku sekti. Mes apsimetėme, kad kartu atostogauja- 
me, todėl pirmiausia nuvykom į Prancūziją ir patraukėm neva į vietovę, 
kur yra Olimpos mokykla, mat žinojome, jog mus seka ministerijos žmo- 
gus. Judėjome lėtai, nes žinojau, kad negaliu vartoti magijos, o ministeri- 
ja tik ir laukė dingsties mus sulaikyti. Bet nuo mus sekančio nenaudėlio 
pasprukome kažkur apie Didžoną... 

— Aaa, Dižoną, - nudžiugo Hermiona. - Aš ten buvau per atostogas, 
ar teko matyti... 

Ją nutildė Ronio žvilgsnis. 

— Po to ryžomės trupučiukui magijos, ir kelionė buvo visai nebloga. 
Prie Lenkijos sienos susidūriau su dviem išprotėjusiais troliais ir kažko- 
kioj Minsko užeigoj susikibau su vampyru, bet šiaip ėjosi kaip sviestu 
patepta. Galų gale pasiekėm tą vietą ir ėmėm kopti į kalnus ieškodami jų 
pėdsakų. Tada vėl turėjom užmiršti magiją. Jie nemėgsta burtininkų, ir 
mes nenorėjom iš anksto jų nuteikti prieš save, be to, Dumbldoras įspė- 
jo, kad Patys Žinote Kas tikriausiai irgi ieško milžinų. Sakė, kad jis garan- 
tuotai jau pasiuntė pas juos žinianešį. Liepė artintis labai atsargiai, nes 
aplink milžinus gali būti Mirties Valgytojų. 

Hagridas trūktelėjo arbatos. 

— Toliau! - paragino Haris. 

— Pagaliau juos radome, - drąsiai tarė Hagridas. - Užlipome ant uolos 
vieną vakarą, žiūrim — ogi jie apačioje, slėnyje. Dega laužai, slankioja bai- 
sūs šešėliai... Atrodė, kalnai juda. 

— Kokio jie didumo? - bailiai paklausė Ronis. 

— Apie dvidešimt pėdų ūgio, - nerūpestingai atsakė Hagridas. - Di- 
desnieji net dvidešimt penkių. 

— Ir kiek jų buvo? - paklausė Haris. 

— Gal kokios septynios ar aštuonios dešimtys. 

— Tik tiek? - nusistebėjo Hermiona. 

— Taip, - liūdnai tarė Hagridas. - Kitados buvo daugybė, gal šimtas 
visokių genčių iš viso pasaulio. Tačiau per šitiek amžių išnyko. Aišku, ir 
burtininkai pramažino, bet daugiausia patys išsižudė, o dabar krenta kaip 
musės. Mat jie nesukurti gyventi susigrūdus. Dumbldoras sako, kad mes 
patys kalti - burtininkai, kurie juos privertė apsigyventi toli nuo mūsų. 
Jiems neliko nieko kito, tik dėl saugumo spiestis krūvon. 

— Na, pamatei juos, o kas tada? - nekantravo Haris. 

- Palaukėm ryto, tamsoje nenorėjom slinkti prie jų, pavojinga. Apie 
trečią ryto jie sumigo, ten, kur ir sėdėjo. Mes nedrįsom akių sumerkti. 

Bijojom, kad koks atsibudęs neatrioglintų pas mus, be to, jie siaubin- 
gai knarkė. Rytą tas knarkimas sukėlė griūtį. Na, bet išaušus nulipo- 
me pas juos. 

— Emėt ir nulipot? - pasibaisėjo Ronis. - Ir kaip niekur nieko įžengėt į 
milžinų stovyklą? 

— Na, Dumbldoras mus pamokė, kaip elgtis. Duoti Gurgui dovanų, 
parodyti pagarbą, pats Žinai. 

— Kam duoti dovanų? - nesuprato Haris. 

— A, Gurgui - atseit jų vadui. 

— Iš kur sužinojai, kuris Gurgas? - paklausė Ronis. 

Hagridas susijuokė. 

— Labai paprastai. Jis buvo didžiausias, bjauriausias ir tingiausias. Sė- 
dėjo ir laukė, kol kas atneš valgyt. Ožkų ir panašiai. Jis buvo vardu Kar- 
kas. Kokių dvidešimt dviejų pėdų ūgio ir dviejų gerų dramblių svorio. 
Oda kaip raganosio. 

— Taip ir nuėjai prie jo? - sulaikė kvapą Hermiona. 

— Na, pirmiausia nulipau ten, kur jis gulėjo. Mižinai buvo įsikūrę 
slėnyje tarp keturių aukštų kalnų, prie ežero. Karkas drybsojo ant 
kranto ir staugė, kad tie greičiau neštų valgyt jam ir jo pačiai. Nuli- 
pom su Olimpa... 

- Ir jie jūsų nebandė užmušti? - negalėjo patikėti Ronis. 

— Kai kurie tikrai to norėjo, - gūžtelėjo Hagridas, - bet mes darėm, 
kaip Dumbldoras liepė: aukštai iškėlėm dovaną ir žiūrėjom tik į Gurgą. 
Kiti nutilo kaip geručiai ir tik spoksojo, kaip mes priėjom prie Gurgo, 
nusilenkėm ir padėjom prie kojų dovaną. 

— Ką milžinui dovanoti? - paklausė Ronis. - Maisto? 

— Nee, maisto jis ir pats gali susiieškoti. Mes jam dovanojom stebuk- 
lingą daiktą. Milžinams patinka magija, jie tik nemėgsta, kad ji būtų pa- 
naudojama prieš juos. Taigi pirmą dieną mes jam dovanojome Gabreito 
ugnimi degančią šaką. | 

— Oo! - aiktelėjo Hermiona, tačiau Haris ir Ronis nustebę susiraukė. 

— Kokia ugnimi? 

— Amžinąja, - nekantriai atsakė Hermiona. - Jau derėtų žinoti. Profe- 
sorius Flitvikas per pamokas mažiausiai du kartus minėjo. 

- Žodžiu, taip, - greitai įsiterpė Hagridas, nespėjus Roniui atsikirs- 
ti. - Dumbldoras užbūrė tą šaką, kad amžinai degtų, o tai ne kiekvie- 
nas burtininkas sugeba. Taigi padėjau ją į sniegą prie milžino kojų ir 
sakau: „Dovana milžinų Gurgui nuo Albo Dumbldoro. Jisai siunčia ge- 
riausių linkėjimų . 

— Ir ką pasakė Karkas? - paklausė Haris. 

— Nieko, - atsakė Hagridas. - Jis nešneka angliškai. 

— Juokauji! 

— Nesvarbu, - ramiai tarė Hagridas. - Dumbldoras mus įspėjo, kad 
šitaip gali būti. Bet Karkas susiprato pašaukti porą milžinų, mokančių 
mūsų kalbą, ir jie vertė. 

— Ar jam patiko dovana? - paklausė Ronis. 

— Oho, koks triukšmas kilo, kai jie suprato, kas tai. - Hagridas apvertė 
slibinienos bryzą ir pridėjo prie akies šaltąją pusę. - Labai patiko. Tada 
sakau: „Albas Dumbldoras prašo Gurgą pakalbėti su jo pasiuntiniu, kai 
rytoj jis grįš su dar viena dovana'. 

— Kodėl negalėjai pakalbėti tą pačią dieną? - nustebo Hermiona. 

— Dumbldoras norėjo, kad neskubėtume. Tegul jie įsitikina, kad mes 
tesime pažadus. Mes grįšime rytoj su kita dovana. Ir iš tikrųjų grįžtam su 
nauja dovana - padarom gerą įspūdį, ar ne? Be to, duodam jiems laiko 
išmėginti pirmajai dovanai, ar gera, ir tada jie norės daugiau. Be to, tokie 
milžinai kaip Karkas... Apkrauk juos informacija, ir, kad būtų papras- 
čiau, jie tave nudobs. Tada nusilenkėme ir atatupsti pasitraukėme, rado- 
me jaukų urvelį nakvynei, o rytą grįžę radome Karką jau nekantriai lau- 
kiant mūsų. 

- Ir su juo pakalbėjai? 

— O taip. Pirmiausia dovanojome jam gražų kovos šalmą, - goblinų 
darbo, nepramušamą, suprantat, - tada susėdome ir pasišnekėjome. 

— Ką jisai sakė? 

— Ne kažin ką. Daugiausia klausėsi. Bet buvo gerų ženklų. Girdėjęs 
apie Dumbldorą, girdėjęs, kaip tasai kovojo, kad Britanijoje nebūtų iš- 
naikinti paskutiniai milžinai. Karką, atrodo, labai sudomino Dumbldoro 
mintys. Kitus irgi, ypač tuos, kurie nors kiek mokėjo angliškai, jie susi- 
rinko ir klausėsi. Tą dieną nuėjome turėdami vilties. Prižadėjome vėl at- 
eiti kitą dieną ir vėl atnešti dovaną. Tačiau tą vakarą viskas pairo. 

— O kas atsitiko? — sukluso Ronis. 

— Kaip jau sakiau, milžinai nemoka gyventi draugėj, - liūdnai atsakė 
Hagridas. - Tik ne tokiais būriais. Neturi kur nė pasisukti, kas kelios sa- 
vaitės vos neišsidaužo. Vyrai mušasi, moterys mušasi, mušasi senųjų gen- 
čių likučiai, o kur dar kasdieninės peštynės dėl maisto ir geriausių laužų, 
ir gultų. Atrodytų, kai jau jų padermė baigia išnykti, kad vieni kitus glo- 
bos, bet kur tau... 

Hagridas giliai atsiduso. 

— Tą vakarą kilo grumtynės, matėme pro savo urvo angą. Truko kelias 
valandas, neįsivaizduojat, koks buvo triukšmas. Ir kai saulė patekėjo, snie- 
gas buvo raudonas nuo kraujo, ojo galva gulėjo ežere. 

— Kieno galva? 

— Karko, - dusliai tarė Hagridas. - Jau atsirado ir naujas Gurgas, Gol- 
gomatas. - Jis vėl sunkiai atsidųso. - Na, kas galėjo pamanyti, kad kai 
susidraugausime su pirmu Gurgu, po dviejų dienų atsiras naujas? Be to, 
kažkaip nujautėme, kad Golgomatas ne per daug bus linkęs mūsų klau- 
sytis, bet bandyti reikėjo. 

- Ejot pas jį vėl kalbėtis? - netikėjo Ronis. - Po to, kai matei, kaip jis 
nurovė galvą kitam milžinui? 

— Žinoma! Ne tam šitokį kelią padarėme, kad po dviejų dienų viską 
mestume. Nuėjom ir nunešėm dovaną, kurią buvom skyrę Karkui. Ne- 
šalmą ir išsišiepė mus pamatęs. O didelis, vienas didžiausių milžinų. Juo- 
dais plaukais ir juodais dantimis, ant kaklo kaulų vėrinys. Atrodo, žmo- 

gaus kaulų. Na, aš pamėginau, išvyniojau didelę slibino odą ir sakau: 
„Dovana milžinų Gurgui...“ Nespėjau apsidairyti, o jau kabu ore žemyn 
galva, kai mane pagriebė du jo draugeliai. 

Hermiona užsidengė delnu burną. 

- Ir kaip tu išsigelbėjai? - paklausė Haris. 

— Nebūčiau, jeigu ne Olimpa. Ji išsitraukė lazdelę ir padarė greičiau- 
sius, kokie gali būti, burtus. Tiems dviem, kurie mane laikė, žiebė Kon- 
junktyvito kerais, ir jie iškart mane paleido. Bet vis tiek nieko gero, nes 
prieš juos panaudojome magjją, o dėl šito milžinai ir nekenčia burtinin- 
kų. Gavom sprukti suprasdami, jog daugiau nebegalėsim įkelti kojos į 
stovyklą. 

— Na, žinai, - tyliai tarė Ronis. 

— Kodėl tada taip ilgai negrįžai, jei ten buvote tik tris dienas? - paklau- 
sė Hermiona. 

— Mes buvome ne tris dienas! - užsigavo Hagridas. - Dumbldoras dė- 
jo į mus tokias viltis! 

— Tačiau ką tik sakei, kad nebegalėjot įkelti kojos į stovyklą. 

— Dieną taip. Reikėjo pagalvoti. Dvi paras lindėjome urve ir stebėjo- 
me. Ir nieko gero nematėme. 

— Arjis daugiau galvų nurovė? - pasibaisėjo Hermiona. 

— Ne. Bet verčiau būtų nuroveęs. 

— Ką nori tuo pasakyti? 

— Ogi tai, kad netrukus įsitikinome - jis nemėgsta ne visų burtininkų, 
tik mudviejų su Olimpa. 

— Mirties Valgytojai? — greit susigaudė Haris. 

— Taip. Pora jų kasdien lindo prie jo, nešė Gurgui dovanas, jų jis neka- 
bino žemyn galva. 

— Iš kur žinojai, kad jie - Mirties Valgytojai? - paklausė Ronis. 

— Vieną pažinau, - suniurzgė Hagridas. - Maknirą prisimenate? Žmo- 
gėną, kuris buvo atsiųstas nugalabyti Kietasprandžio? Maniakas. Mėgs- 
ta žudyti, kaip ir Golgomatas, nenuostabu, kad jie susigiedojo. 

- Vadinasi, Makniras prikalbino milžinus prisidėti prie Pats Žinai Ko? — 
liūdnai tarė Hermiona. 

— Prilaikykit savo hipogrifus, aš dar nebaigiau pasakoti! - pyktelėjo 
Hagridas. Turint galvoje, kad iš pradžių jis nieko nenorėjo sakyti, dabar 
buvo smagu žiūrėti, kaip įsijautė. - Pasitarėme su Olimpa ir nusprendė- 
me, kad jei Gurgas atrodo palankus Patys Žinote Kam, nereiškia, jog visi 
jį rems. Reikėjo pabandyt įtikinti tuos, kurie nenorėjo, kad Golgomatas 
būtų Gurgas. 

— Kaip galėjai Žinoti, kurie? - kamantinėjo Ronis. 

— Na, jie buvo sudaužyti kaip slyvos, tiesa? - kantriai aiškino Hagri- 
das. - Tie, kurie dar turėjo protelio, nelindo Golgomatui į akis, slėpėsi 
urvuose aplink slėnį, kaip ir mes. Taigi nutarėme naktį pavaikščioti po 
urvus, pažiūrėti, gal pasiseks prikalbinti. 

— Taip ir landžiojot į tamsius urvus ieškodami milžinų? —- pagarbiai 
pasitikslino Ronis. 

— Labiausiai bijojome ne milžinų. Mirties Valgytojų. Dumbldoras prieš 
kelionę įspėjo, jei tik įmanoma, nesusipainioti su jais. Visa bėda, jie žino- 
jo, kad mes ten esame, turbūt Golgomatas pasakė. Naktį, kai milžinai 
miegojo ir mes norėjome palandžioti po urvus, Makniras ir tas kitas lei- 
dosi mūsų ieškoti. Vos sulaikiau Olimpą, kad jų nepultų, - šyptelėjo Hag- 
ridas. - Jau norėjo išsitraukti burtų lazdelę. O, Olimpa kaip ugnis, jei su- 
pyksta. Baisiai ūmaus būdo. Matyt, prancūziškas kraujas daro savo... 

Hagridas svajingai įsispoksojo į ugnį. Haris davė jam trisdešimt se- 
kundžių prisiminimams, tada garsiai kostelėjo. 

— Ir kas toliau? Ar prisiartinote prie kitų milžinų? 

— Ką? O... o taip, prisiartinome. Taip, trečią naktį po to, kai buvo nu- 
dobtas Karkas, išlindome iš savo urvo ir nulipome į slėnį vis dairydamie- 
si Mirties Valgytojų. Dirstelėjom į keletą urvų, nieko — vis dėlto septinta- 
me radome tris milžinus. 


— Kaip dar urvas nesprogo, - tarė Ronis. 

— Uodas snapo nebūtų įkišęs, - pritarė Hagridas. 

— Arjie tavęs nepuolė pamatę? - paklausė Hermiona. 

— Gal ir būtų puolę, jei būtų pajėgeę, - tarė Hagridas. - Bet jie buvo 
sunkiai sužeisti, visi trys. Golgomatas su sėbrais pridaužė juos iki sąmo- 
nės netekimo. Atsigaivelėję jie nušliaužė į artimiausią slėptuvę. Na, vie- 
nas truputį mokėjo angliškai, kitiems vertė, ir tai, ką mes pasakėme, bu- 
vo sutikta nelabai priešiškai. Tad mes ir toliau ateidavom, aplankyda- 
vom sužeistuosius... Buvom prikalbinę kokius septynis. 

— Septynis? —- paklausė Ronis. - Visai neblogai. Ar jie čia atvyks ir mums 
padės kovoti su Patys Žinot Kuo? 

— Kodėl sakai „buvom prikalbinę“, Hagridai? 

Hagridas liūdnai pažvelgė į ją. 

— Golgomato šutvė perėjo visus urvus. Tie, kurie liko gyvi, nebenorė- 
jo Mūsų matyti. 

— Vadinasi, jokių milžinų nebus? - paklausė Ronis. 

- Jokių, - giliai atsiduso Hagridas, apversdamas mėsgalį šaltąja puse į 
apačią, - tačiau savo užduotį atlikome, perdavėme jiems Dumbldoro ži- 
nią, kai kurie ją išgirdo ir galbūt prisimins. Gal kartais tie, kurie nebeno- 
rės būti su Golgomatu, nulips nuo kalnų ir gal prisimins, kad Dumbldo- 
ras jiems draugiškas... Ir tada galbūt ateis pas mus. 

Už lango ėmė snigti. Haris pajuto, kad šlapi keliai. Iltis padėjo galvą 
Hariui į sterblę. 

— Hagridai? - tyliai tarė Hermiona. 

— Mmm? 

— Ar nieko negirdėjai apie savo motiną, kol tenai buvai? 

Hagrido atviroji akis įsmigo į Hermioną. Ji net gąstelėjo. 

— Atsiprašau... Nesvarbu... 

— Mirusi, - burbtelėjo Hagridas. - Mirė prieš daugelį metų. Jie man 
pasakė. 

— Oo, labai užjaučiu, - tyliu balseliu ištarė Hermiona. Hagridas gūžte- 
lėjo galingais pečiais. 

— Nėra reikalo, - atkirto jis. - Jos visai neprisimenu. Ne kažin kokia 
motina buvo. 

Jie patylėjo. Hermiona nervingai pažvelgė į Harį ir Ronį, matyt, ra- 
gindama juos ką nors pasakyti. 

— Tačiau nepaaiškinai, kaip pats tapai šitaip išgražintas, Hagridai, — 
tarė Ronis, rodydamas į kruviną Hagrido veidą. 

— Ir kodėl taip ilgai negrįžai, - pridūrė Haris. - Sirijus sako, madam 
Maksima kaži kadai grįžusi... 

— Kas tave užpuolė? - neatstojo Ronis. 

— Niekas manęs neužpuolė! - tvirtino savo Hagridas. — Aš... 

Tačiau jo žodžius nutraukė smarkus beldimas į duris. Hermiona žiop- 
telėjo, puodelis išslydo iš rankos ir tarkštelėjo ant grindų, Iltis sucypė. 
Visi keturi sužiuro į langą šalia durų. Per ploną užuolaidą šmėžavo že- 
mas ir storas siluetas. 

— Ji! - aiktelėjo Ronis. 

— Liskite čia! — greit paragino Haris. Stvėręs neregimąjį apsiaustą, ap- 
gaubė save ir Hermioną, Ronis puolė iš už stalo ir taip pat smuko po 
apsiaustu. Susiglaudę jie pasitraukė į kertę. Iltis pašėlusiai skalijo prie 
durų. Hagridas nežinojo, ko griebtis. 

— Hagridai, paslėpk mūsų puodelius! 

Hagridas čiupo Hario ir Ronio puodelius ir pakišo po pagalve Ilties 
pintinėje. Iltis šokinėjo prie durų. Hagridas nustūmė šunį koja ir atidarė 
duris. 

Už slenksčio stovėjo profesorė Ambridž su savo žaliuoju tvido apsiaus- 
tuir tokio pat audeklo ausine. Sučiaupusi lūpas atsilošė, kad matytų Hag- 
rido veidą. Ji jam siekė iki bambos. 

— Taigi, - lėtai ir garsiai tarė ji, lyg kreipdamasi į kurčią žmogų. - Jūs 
būsite Hagridas, taip? 

Nelaukusi atsakymo, ji žengė į kambarį išverstas akis vartydama į vi- 
sas puses. 

- Šalin, - užsimojo ji ant Ilties savo rankine. Šuo siekė lyžtelėti jai veidą. 

— Aa... Nenoriu būti nemandagus, - tarė Hagridas, žiūrėdamas į ją, 
bet kas, po galais, būsite? 

— Aš esu Doloresa Ambridž. 

Jos akys lakstė po trobelę. Du kartus pažvelgė tiesiai į kertę, kur Haris 
stovėjo suspaustas Ronio ir Hermionos. 

— Doloresa Ambridž? - suglumęs pakartojo Hagridas. - Maniau, kad 
priklausote ministerijai... Argi nedirbate su Karamele? 

— Taip, buvau vyresnioji ministro padėjėja, - atsakė Ambridž, vaikš- 
čiodama po trobelę, nužvelgdama kiekvieną daiktą, nuo atremtos į sie- 
ną kuprinės iki numesto kelioninio apsiausto. - Dabar čia dirbu apsigy- 
nimo nuo juodosios magijos mokytoja... 

— Drąsi esat, - pasakė Hagridas. - Ne bet kas imtųsi tokio darbo. 

— Ir esu Hogvartso Didžioji inkvizitorė, - lyg neišgirdusi užbaigė 
Ambridž. 

— O čia dabar kas? - susiraukė Hagridas. 

— Lygiai to paties norėjau klausti, - tarė Ambridž, rodydama į Her- 
mionos puodelio šukes ant grindų. 

— O0, - murmtelėjo Hagridas, šnairuodamas į kertę, kur slėpėsi Haris, 
Ronis ir Hermiona. - Čia... čia Ilties darbas. Sudaužė puodelį. Turėjau 
pasiimti kitą. 

Hagridas parodė puodelį, iš kurio gėrė, kita ranka prispaudęs prie 
akies slibinienos gabalą. Ambridž sustojo priešais jį ir ėmė tyrinėti jo iš- 
vaizdą, nebe trobelės vidų. 

— Aš girdėjau balsus, - tyliai tarė ji. 

— Kalbėjau su Iltimi, - atšovė Hagridas. 

- Šuo irgi kalbėjo? 

— Kaip čia pasakius... - nesmagiai tarė Hagridas. - Kartais atrodo, kad 
Iltis beveik kaip žmogus... 

— Nuo pilies durų iki jūsų trobelės eina trijų žmonių pėdos, - pasakė 
Ambridž. 

Hermiona aiktelėjo, Haris užčiaupė jai burną. Laimei, Iltis garsiai šno- 
pavo uostydama Ambridž apsiausto apačią, todėl ji nieko neišgirdo. 


374 


XX » HAGRIDO PASAKOJIMAS 


— Matot, aš ką tik sugrįžau, - didžiule ranka Hagridas mostelėjo kup- 
rinės pusėn. — Gal anksčiau kas ir buvo atėjęs, bet manęs nerado. 

— Nuojjūsų trobelės atgal neina jokios pėdos. 

— Na, aš... aš nežinau, kodėl taip, - nervingai timptelėjo sau už barz- 
dos Hagridas ir vėl dirstelėjo į kampą tarsi prašydamas pagalbos. - Hm... 
va. Atidarė Hagrido spintą. Vos per porą colių praėjo pro Harį, Ronį ir 
Hermioną, prisispaudusius prie sienos. Haris net pilvą įtraukė, kad ji ne- 
užkliūtų. Įkišusi nosį į didžiulį puodą, kuriame Hagridas virdavosi val- 
gyt, ji paklausė: 

— Kas jums atsitiko? Kur taip susižalojot? 

Hagridas staigiai nuėmė nuo veido slibinieną. Haris pamanė, jog be 
reikalo, nes dabar baisinga mėlynė aplink akį pasirodė visu gražumu, o 
ką jau kalbėt apie prikepusį prie veido šviežią kraują. 

— Na... nelaimingas atsitikimas, - išlemeno jis. 

— Koks atsitikimas? 

— Aš... aš pargriuvau. 

— Pargriuvot, - šaltai pakartojo ji. 

— Taip ir buvo. Užkliuvau draugo šluotos. Pats neskraidau. Pažiūrėkit, 
kokio aš didumo, jokia šluota manęs neišlaikytų. Mano bičiulis augina 
Abraksano arklius, nežinau, ar jums teko matyti, didžiuliai gyvuliai, be 
to, sparnuoti, teko vienu pajodinėti... 

— Kur buvote? - šaltai pertraukė Ambridž Hagrido veblenimą. 

— Kur buvau? 

— Taip, kur buvote išvykęs. Mokslo metai prasidėjo prieš du mėnesius. 
Jus turėjo pavaduoti kita mokytoja. Niekas iš jūsų kolegų negalėjo man 
paaiškinti, kur jūs prapuolęs. Nepalikote jokio adreso. Kur buvote pra- 
dingęs? 

Tyla. Hagridas spoksojo į ją ir atidengtąja akimi. Haris beveik girdėjo, 
kaip įnirtingai darbuojasi jo smegenys. 

— Aš... aš buvau išvykęs dėl sveikatos. 

— Ak, dėl sveikatos, - pakartojo Ambridž. Jos akys nuslydo Hagrido 
ištinusiu veidu. Ant liemenės kapnojo slibino kraujas. - Aišku. 

— Aha, grynu oru pakvėpuoti, suprantat... 

- Žinoma, miško sargui gryno oro sunku gauti, - maloniai tarė Amb- 
ridž. Sveikas likęs Hagrido veido plotelis paraudo. 

— Na, suprantate, vietos pakeitimas... 

— Kalnų peizažu? - saldžiai paklausė Ambridž. 

Ji žino, beviltiškai pamanė Haris. 

— Kalnų? - pakartojo Hagridas, be abejonės, karštligiškai galvodamas. — 
Kad ne. Buvau pietų Prancūzijoje. Truputis saulės... jūra. 

— Tikrai? - tarė Ambridž. - Kad nelabai įdegęs. 

— Matote, mano jautri oda, negaliu degintis, - pabandė pataikaujamai 
nusišypsoti Hagridas. Haris pastebėjo, kad jam išmušti du dantys. Amb- 
ridž šaltai dėbtelėjo į jį. Hagrido šypsena dingo. 

— Aš, be abejo, pranešiu ministrui, kad jūs šitiek pavėlavote grįžti, - 
pagrasino ji, kilstelėdama ant rankos rankinę. 

— Gerai, - linktelėjo Hagridas. 

— Dar turite žinoti, kad mano, kaip didžiosios inkvizitorės, nemaloni, 
bet būtina pareiga - tikrinti kolegų pamokas. Taigi, drįstu manyti, kad 
netrukus dar pasimatysime. 

Ji staigiai apsisuko ant kulno ir nužygiavo prie durų. 

— Jūs mus tikrinate? — nieko nesuprasdamas, pakartojo Hagridas. 

— O taip, - atsigręžė Ambridž, paėmusi už durų rankenos. - Ministe- 
rija nutarė atsikratyti netikusiais mokytojais, Hagridai. Labos nakties. 

Ir ji trinktelėjo durimis. Haris jau norėjo nusimesti neregimąjį apsiaus- 
tą, bet Hermiona sulaikė. 

— Dar ne, - pakuždėjo jam į ausį. - Gal ji dar nenuėjo. 

Hagridas, regis, irgi panašiai manė. Nukėblinęs prie lango, truputį ati- 
traukė užuolaidą. 

— Grįžta į pilį, - tyliai pranešė. - Rupke... Tikrina mat mokytojus, kad 
tave kur! 

— Taigi, - tarė Haris, nusitraukęs apsiaustą. - Treloni ji jau paskyrė ban- 
domąjį laikotarpį. 

— Ką, Hagridai, ketini šiemet su mumis veikti? - paklausė Hermiona. 

— O, nesirūpink, turiu suplanavęs visas pamokas, - pradžiugo Hagri- 
das ir, paėmęs nuo stalo mėsos bryzą, vėl priplojo prie akies. - Keletą 
gyvūnėlių pataupiau VML metams, turėkit kantrybės, tikrai nepaprasti. 

— Hm... Kuo jau tokie nepaprasti? - atsargiai paklausė Hermiona. 

— Nesakysiu, - patenkintas tarė Hagridas. - Nenoriu sugadinti staig- 
menos. 

— Paklausyk, Hagridai, - tiesiai prabilo Hermiona. - Profesorei Amb- 
ridž nepatiks, jeigu pamokoje bus labai pavojingų gyvūnų. 

— Pavojingų? - nusijuokė Hagridas. - Nebūk kvailutė, argi aš prileis- 
čiau jus prie pavojingų gyvūnų? Na, aišku, apsiginti jie moka... 

— Hagridai, tu turi išlaikyti Ambridž patikrinimą, o tam geriausia bū- 
tų, jeigu ji pamatytų, kaip tu mus mokai prižiūrėti purkšlius, atskirti spuo- 
guočius nuo ežių, ir panašiai, - rimtai pasakė Hermiona. 

— Tačiau tai neįdomu, Hermiona, - nesutiko Hagridas. - Tie gyvūnai, 
kuriuos aš turiu, daug įdomesni. Daug metų juos auginu, turbūt vienin- 
telė Britanijoje prijaukinta banda. 

- Hagridai, nereikia, - maldavo Hermiona. - Ambridž tik ir ieško, kaip 
atsikratyti mokytojų, kurie, jos manymu, per daug artimi Dumbldorui. 
Būk geras, Hagridai, mokyk mus ko nors nuobodaus, kas gali būti per 
VML egzaminą. 

Hagridas tik nusižiovavo ir viena akimi ilgesingai žvilgtelėjo į plačią 
lovą kampe. 

— Klausykit, diena buvo sunki ir jau vėlu. - Jis švelniai patapšnojo Her- 
mionai petį, ta net suklupo. - O, atsiprašau... - Stvėręs už pakarpos, pa- 
statė ją ant kojų. - Klausykit, nesijaudinkit dėl manęs, aš tikrai esu su- 
planavęs geras pamokas. Grįžkit ramiai į pilį, tik nepamirškit užbraukti 


pėdų! 

lias saugus, jie parėjo į pilį vis tirščiau sningant. Pėdų nepaliko, nes Her- 
miona jas nušlavė Panaikinimo kerais. 

— Tada nueisiu pas jį rytoj, - ryžtingai pasakė Hermiona. - Jeigu rei- 
kės, suplanuosiu už jį pamokas. Man nusispjaut, jeigu ji išmes Treloni, 
tačiau Hagrido Ambridž neišvarys! 


DVIDEŠIMT PIRMAS SKYRIUS 


Gyvatės akis 


Sekmadienio rytą per pusnis Hermiona nusikasė į Hagrido trobelę. Ha- 
ris su Roniu irgi baudėsi eiti kartu, tačiau nedarytų namų darbų kalnas 
vėl buvo grėsmingai išaugęs, tad jie nenoromis liko bendrajame kamba- 
ryje, stengdamiesi negirdėti linksmo šūkavimo pilies kieme, kur moki- 
niai smagjai čiuožinėjo ant ežero, važinėjosi rogutėmis ir - blogiausia — 
užkerėdavo sniego gniūžtes, kad tos lėktų į Grifų Gūžtos bokšto langus. 

— Oi! - riktelėjo Ronis ir, pagaliau netekęs kantrybės, iškišo galvą pro 
langą. - Aš esu prefektas, ir jeigu dar nors viena gniūžtė pataikys į šitą 
langą... Ajaj! - Jis greit įtraukė visą snieguotą galvą. 

— Ten Fredis su Džordžu, - piktai pasakė užtrenkdamas langą. — 
Asilai... 

Prieš pietus Hermiona grįžo iš Hagrido drebėdama ir šlapia iki kelių. 

— Na? - paklausė Ronis. - Ar suplanavai jam visas pamokas? 

— Bandžiau, - atsakė ji, sėsdamasi į krėslą šalia Hario. Išsitraukusi laz- 
delę, kažkaip įdomiai pamakalavo ja, ir iš jos galiuko ėmė veržtis karštas 
oras. Ji nukreipė jo srautą į šlapius drabužius, ir tie ėmė garuodami džiū- 
ti. - Nuėjusi jo net neradau, gal pusę valandos beldžiausi. O jis išmokli- 
no iš miško... 

Haris sudejavo. Uždraustajame miške knibždėte knibžda gyvūnų, dėl 
kurių Hagridas garantuotai neteks darbo. 

— Kąjis tenai laiko? Ar pasakė? - klausinėjo jis. 

— Ne, - liūdnai atsakė Hermiona. - Sako norįs padaryti mums staig- 
meną. Mėginau aiškinti jam apie Ambridž, bet jis nieko nenori girdėti. 
Sako, joks sveiko proto Žmogus nenorės mokytis apie spuoguočius, jei 

gali tyrinėti chimeras... O ne, nemanau, kad jis laiko chimerą, - paskubi- 
noji nuraminti pakraupusius Harį ir Ronį, - tačiau ne todėl, kad nebūtų 
stengęsis jos įsigyti. Bet sakė, nežmoniškai sunku gauti jų kiaušinių. Ne- 
žinau, kiek kartų kartojau, kad geriausia būtų laikytis Kiautenos Liurbės 
plano, bet jam pro vieną ausį įėjo, pro kitą išėjo. Žinot, jis kažkoks keis- 
tas. Ir vis tiek slepia, kas jį taip sudirbo. 

Kitą rytą per pusryčius toli gražu ne visi apsidžiaugė, kai prie moky- 
tojų stalo pasirodė Hagridas. Vieni, kaip Fredis, Džordžas ir Li, šaukda- 
mi iš laimės; puolė per salę paspausti Hagridui letenos; kiti, pavyzdžiui, 
Parvatė ir Levanda, niauriai susižvelgė ir papurtė galvą. Haris Žinojo, 
kad daugeliui labiau patinka Kiautenos Liurbės pamokos. Blogiausia, jog 
mažytėje ir visiškai nešališkoje širdies kertelėje jis jautė, jog tie mokiniai 
teisūs: Kiautenai Liurbei įdomi pamoka nėra tokia, per kurią kyla pavo- 
jus, kad kam nors bus nurauta galva. 

Taigi antradienį Haris, Ronis ir Hermiona, apsitūloję nuo šalčio, leido- 
si pakalnėn į Hagrido pamoką gerokai prisibijodami. Haris nerimavo ne 
tik dėl to, ko Hagridas sumanė juos mokyti, bet ir todėl, kaip mokiniai, 
visų pirma Smirdžius su draugeliais, elgsis Ambridž akivaizdoje. 

Tačiau kai jie per sniegą nupūškavo prie Hagrido, laukiančio Už- 
draustojo miško pakrašty, Didžiosios inkvizitorės niekur nesimatė. Hag- 
ridas atrodė nekaip: mėlynė, šeštadienio vakare buvusi violetinė, da- 
bar nusidažė žaliai ir geltonai, iš kai kurių žaizdelių dar sunkėsi krau- 
jas. Haris negalėjo suprasti - gal kartais Hagridą buvo užpuolęs koks 
padaras, kurio nuodai neleidžia žaizdoms užgyti? Prie viso baisumo 
prisidėjo dar tai, kad Hagridas ant pečių tempė kažką panašaus į pusę 
karvės maitos. 

- Šiandien čia dirbsime! - linksmai sušuko Hagridas artėjantiems mo- 
kiniams, galva rodydamas į juoduojančius medžius sau už nugaros. — 
Užuovėja. Be to, jiems patinka patamsis. 

— Kam patinka patamsis? — išsigandęs tarė Smirdžius Gyliui ir Niurz- 
gai. — Kaip jisai sakė - kas mėgsta patamsį? 

Haris prisiminė vienintelį kartą, kai Smirdžius įžengė į Uždraustąjį 
mišką. Tada irgi neparodė drąsos. Jis nusišypsojo - nuo tų kvidičo rung- 
tynių jam tiko viskas, kas netiko Smirdžiui. 

— Pasirengę? — guviai paklausė Hagridas, apžvelgdamas mokinius. — 
Ką gi, penktam kursui taupiau išvyką į Uždraustąjį mišką. Pamaniau, 
susipažinsime su tais gyvūnais jų natūralioje buveinėje. Tai, apie ką šian- 
dien mokysimės, yra didelė retenybė, aš turbūt vienintelis visoje Britani- 
joje sugebu juos tramdyti. 

— Ar jie tikrai sutramdyti? - dar bailiau paklausė Smirdžius. - Juk ne 
pirmas kartas, kai mes turim susidurti su laukiniais padarais? 

Klastuoliai pritariamai sumurmėjo, keletui grifiukų, regis, taip pat at- 
rodė, kad Smirdžius gerai sako. 
mas ant pečių maitą. 

— Tai kas tada atsitiko veidui? - paklausė Smirdžius. 

- Žiūrėk savo nosies! - piktai atkirto Hagridas. - Dabar, jeigu nebetu- 
rite kvailų klausimų, ženkit paskui mane! 

Jis pasuko tiesiai į mišką. Niekas nerodė didelio noro sekti. Haris pa- 
žvelgė į Ronį ir Hermioną, tie atsiduso, bet linktelėjo, ir visi trys patrau- 
kė paskui Hagridą, o užjų - ir visi kiti. 

Po kokių dešimties minučių jie priėjo vietą, kur medžiai stovėjo be- 
maž susiglaudę, todėl buvo visiška prieblanda, be to, sniegas nepasiek- 
davo žemės. Hagridas niurnėdamas pametė karvę ant tako ir atsisuko į 
mokinius. Jie slinko nuo medžio prie medžio bailiai dairydamiesi. 

— Greičiau, greičiau, - ragino Hagridas. - Šiaip juos pritraukia mėsos 
kvapas, bet aš vis tiek pašauksiu, nes jie mėgsta eiti pas mane. 

Jis pasisuko, krestelėjo plaukus ir šaižiai sukliko tarsi koks baisingas 
paukštis. Niekas nesijuokė: visi bijojo net kvėpuoti. 

Hagridas vėl riktelėjo. Mokiniai bailiai žvalgėsi laukdami, kas gi ateis. 
Tada Hagridas trečią kartą krestelėjo plaukus, nublokšdamas nuo veido, 
ir išpūtė milžinišką krūtinę. Haris kumštelėjo Roniui ir parodė į juodą 

progumėlę tarp dviejų gumbuotų kukmedžių. Prieblandoje pasirodė to- 
lydžio didėjančios akys vien baltais obuoliais, ir netrukus iš patamsio 
išniro slibiniškas snukis, kaklas ir kūnas it skeletas — tai buvo didelis 
juodas sparnuotas arklys. Valandėlę jis žiūrėjo į mokinius mosuoda- 
mas ilga juoda uodega, tada pasilenkė ir aštriomis iltimis ėmė draskyti 
karvės maitą. 

Haris lengviau atsiduso. Štai pagaliau įrodymas, jog jam nepasivaide- 
no tie gyvūnai, jie tikri, Hagridas juos taip pat žino. Jis nekantriai pažvel- 
gė į Ronį, tačiau tas tebesižvalgė tarp medžių. 

— Kodėl Hagridas daugiau nebešaukia? - sušnibždėjo jis. 

Daugumos mokinių veidai buvo tokie pat suglumę ir išsigandę kaip 
Ronio, jie žiūrėjo į visas puses, bet ne į arklį už kelių žingsnių. Be Hario, 
regis, tik du kiti mokiniai juos matė: kažkoks išstypęs Klastūnyno ber- 
niukas, stovintis už Gylio, su pasidygėjimu žvelgė į ėdantį arklį ir Nevilis 
nenuleido akių nuo mataruojančios ilgos juodos uodegos. 

— O, dar vienas ateina! - išdidžiai pranešė Hagridas, kai iš juodo tan- 
kumyno, suglaudęs sparnus, išlindo kitas juodas arklys ir puolė prie mai- 
tos. - Nagi, pakelkite ranką, kurie matote juos? 

Labai patenkintas, kad pagaliau galės išsiaiškinti tų arklių paslaptį, 
Haris pakėlė ranką. Hagridas linktelėjo. 

— Taip, taip, žinojau, kad matysi, Hari, - rimtai pasakė. - Ir tu, Nevili? Ir... 

— Pardon, - nusišaipė Smirdžius, - tačiau ką mes turėtume matyti? 

Atsakydamas Hagridas parodė į karvės maitą ant žemės. Visi sužiuro, 
kai kas aiktelėjo, Parvatė suspigo. Haris suprato, kodėl: tikrai keistoka, 
kad mėsos gabalai patys atplyšta nuo kaulų ir išnyksta ore. 

— Kas tai daro? — išgąstingai paklausė Parvatė, traukdamasi už me- 
džio. - Kas ją ėda? 

— Testraliai, - išdidus atsakė Hagridas, ir Hermiona tyliai aiktelėjo. — 
Hogvartsas turi jų visą bandą. Taigi kas žino... 

— Bet jie labai labai nelemti! - sunerimo Parvatė. — Žmonėms, kurie 
juos mato, atneša visokių nelaimių. Profesorė Treloni man kartą sakė... 

— Ne ne ne, - nusijuokė Hagridas, - tai tik prietarai, testraliai visiškai 
nėra nelemti, jie baisiai protingi ir naudingi! Aišku, darbo jie turi mažai, 
daugiausia traukia mokyklos karietas, nebent kartais Dumbldoras pasi- 
kinko, kai nenori keliauti oru. 

Iš tankmės tyliai išlindo dar du arkliai, vienas praėjo pro pat Parvatę, 
ji sudrebėjo ir spausdamasi prie medžio pasakė: 

— Aš kažką pajutau, turbūt jis arti manęs! 

— Nebijok, nieko nepadarys, - nuramino ją Hagridas. - Taigi kas gali 
paaiškinti, kodėl vieni jūsų testralius mato, o kiti ne? 

Hermiona pakėlė ranką. 

— Na, na, sakyk, - nusišypsojo Hagridas. 

— Testralius mato tik tie žmonės, kuriems teko regėti mirtį. 

— Visiškai teisingai, - iškilmingai pagyrė ją Hagridas. - Dešimt taškų 
Grifų Gūžtai. Taigi testraliai... 

— Hm hm... 

Tai buvo profesorė Ambridž. Stovėjo už kelių žingsnių nuo Hario, 
su tuo pačiu žaliu apsiaustu ir žalia kepure, rankoje bloknotas. Hagri- 
das, niekad negirdėjęs apsimestinio Ambridž kosčiojimo, neramiai pa- 
tokį garsą. 

— Hm hm... 

— Ar gavote laišką, kurį šįryt pasiunčiau į jūsų trobelę? - paklausė Amb- 
ridž vėl taip pat garsiai ir lėtai, tartum kalbindama protiškai atsilikusį 
žmogų. - Kad šiandien tikrinsiu jūsų pamoką? 

— O taip, - linksmai atsakė Hagridas. - Gerai, kad mus suradote. Na, 
kaip matote... Bet nežinau, ar matote... Šiandien mes kalbame apie te- 
stralius... | 

— Prašau? - garsiai paklausė profesorė Ambridž, pridėdama prie au- 
sies delną ir susiraukdama. - Ką sakėt? | 

Hagridas kiek sutriko. 

— Apie... testralius! - garsiau pakartojo. - Na, žinote - didelius... aaa... 
sparnuotus arklius! 

Jis suplasnojo didžiulėmis rankomis. Profesorė Ambridž kilstelėjo ant- 
akius ir murmėdama ėmė rašyti bloknote: „Negali apsieiti be nekultū- 
ringų mostų . 

— Na, žodžiu... Ką aš kalbėjau? - tarė Hagridas, atsisukęs į mokinius. 

— „Regis, jo prasta trumpalaikė atmintis ,- pakankamai garsiai, kad 
visi girdėtų, vėl sumurmėjo Ambridž. Drakas Smirdžius atrodė taip, tar- 
si Kalėdos būtų atėjusios mėnesiu anksčiau. Hermiona, priešingai, už- 
raudusi vos tramdė pyktį. 

— O taip, - prisiminė Hagridas ir, neramiai dirstelėjęs į Ambridž blok- 
notą, narsiai varė toliau: - Taip, ketinau jums papasakoti, kaip mes už- 
veisėme bandą. Iš pradžių turėjome vieną eržilą ir penkias kumeles. Ši- 
tas, - paglostė jis pirmiausia pasirodžiusį arklį, - vardu Tenebras, mano 
numylėtinis, jis pirmas gimė šiame miške... 

— Ar Žinote, - garsiai pertraukė jį Ambridž, - kad Magijos ministerija 
testralius priskiria prie pavojingų gyvūnų? 

Hariui širdis nukrito į kulnus, bet Hagridas tik nusijuokė. 

-— Testraliai nė kiek nepavojingi! Aišku, jei smarkiai juos suerzinsi, gali 
iškąsti kokį kąsnį... 

— „Smurto sąvoka jam kelia pasitenkinimą ,- vėl sumurmėjo Amb- 
ridž, skrebendama bloknote. 

— Ne, palaukit! - jau susirūpino Hagridas. - Juk ir šuo erzinamas kan- 
da, ar ne... Tačiau testraliai turi blogą vardą dėl mirties... Žmonėms at- 
rodo, kad juos regėti - blogas ženklas. Nesupranta, tiesa? 

Ambridž nieko neatsakė. Baigusi rašyti, pakėlė akis į Hagridą ir labai 
garsiai ir lėtai pasakė: 

— Prašom tęsti pamoką. Aš pavaikščiosiu, - parodė ji, kaip einama 
(Smirdžius ir Pensė Parkinson kikeno į saują), - tarp mokinių, — parodė ji 
į kelis mokinius, - ir užduosiu keletą klausimų, - parodė ji į burną. 

Hagridas spoksojo į ją aiškiai nesuvokdamas, kodėl ji vaidina, kad jis 
nesupranta normalios žmonių kalbos. Hermionai ištryško pykčio ašaros. 

— Bjauri, nedora laumė, - sušnibždėjo ji, kai Ambridž priėjo prie Pen- 
sės Parkinson. - Žinau, ką tu darai, baisi, klastinga, iškrypusi... 

— Na, ką gi... - bandė grįžti į vėžes Hagridas. - Taigi testraliai. Aha. Jie 
daug kuo naudingi... 

— Prašom pasakyti, - skardžiu balsu kreipėsi ji į Pensę Parkinson, - ar 
supranti, ką kalba mokytojas Hagridas? 

Pensės akyse irgi buvo ašaros, tačiau ne pykčio, ojuoko. Iramdydama 
kikenimą, pati atsakė vos ne vos suprantamai; 

— Ne... nes... na... visada... jis kažką tik niurna... 

Ambridž užsirašė bloknote. Nesumušti Hagrido veido ploteliai pa- 
raudo, bet jis apsimetė neišgirdęs Pensės atsakymo. 

- Hmm... taip... Kuo testraliai naudingi... Jeigu prijaukinti kaip šitie, 
niekad niekur nepasiklysite. Nuostabiai jaučia kryptį, tik pasakai, kur 
nori nukakti... 

— Aišku, jeigu jie supranta, ką sakai, - sušneko Smirdžius, ir Pensė Par- 
kinson vėl sukrizeno. Atlaidžiai jiems šyptelėjusi, profesorė Ambridž at- 
sisuko į Nevilį. 

— Tu, Nevėkšla, gali matyti testralius? 

Nevilis linktelėjo. 

— O ką esi matęs mirštant? - abejingai paklausė ji. 

— Se... senelį, - atsakė Nevilis. 

— Ir kaip jie tau patinka? - dar paklausė ji, bukapiršte ranka mostelė- 
dama į arklius, jau spėjusius sutvarkyti pusę maitos. 

—- Ahmm... - murmtelėjo Nevilis, dirstelėdamas į Hagridą. - Na, jie... 
visai nieko... 

— „Mokiniai nedrįsta pasisakyti, kad bijo testralių ,- užsirašė Amb- 
ridž bloknote. 

— Ne! - atsiliepė Nevilis. - Aš jų Visai nebijau! 

— Gerai gerai, - tarė Ambridž, paglostydama Neviliui petį ir nusišyp- 
sodama, jos manymu, supratinga šypsena, Hariui panašesne į grimasą. — 
Na, Hagridai, - vėl kreipėsi į jį lėtai ir garsiai, - manau, kad jau turiu 

pakankamai medžiagos. Jūs gausite, - pavaizdavo, kaip kažką paima iš 
oro, - patikrinimo išvadas, - parodė į savo bloknotą, - po dešimties die- 
nų. - Ji iškėlė dešimt bukų pirštų, tada plačiai nusišypsojo ir nuturseno, 
po savo plačiakrašte žalia kepure dar panašesnė į rupūžę. Smirdžius su 
Pense Parkinson net žviegdami kvatojo, Hermiona drebėjo iš pykčio, Ne- 
vilis nusiminęs mirksėjo. 

- Šita bjauri, sukta, melagė Medūza! - po pusvalandžio, anksčiau pasi- 
darytais takais grįžtant į pilį, putojo Hermiona. - Žinot, ko ji nori? Vėl nu- 
sitvėrė savo teorijos apie puskraujus. Nori parodyti, kad Hagridas - kaž- 
koks pusprotis trolis. Ir tik todėl, kad jo motina buvo milžinė. Ir kokia ne- 
teisybė, pamoka buvo visai nebloga. Aišku, jeigu būtų vėl prinešęs Šikna- 
šaudžių Pliurzių... Tačiau testraliai normalūs. Kaip Hagridui, net labai! 

— Ambridž sakė, kad pavojingi, - priminė Ronis. 

— Na, Hagridas įspėjo, jog jie moka apsiginti, - nekantriai tarė Her- 
miona. - Ir tokia mokytoja kaip Kiautena Liurbė tikrai jų mums nerody- 
tų iki VSMT metų, bet jie vis dėlto įdomūs, gal, sakysit, ne? Vieni juos 
mato, kiti ne! Norėčiau matyti. 

— Nejaugi? - paklausė Haris. 

Staiga ji susigriebė. 

— O Hari, atleisk, ne, žinoma, ne... Kokia aš kvaiša. 

— Nieko, nesuk sau galvos. 

— Keista, kad tiek daug Žmonių juos mato, - tarė Ronis. - Trys viena- 
me kurse... 

— Iš tikrųjų keista, Vizli, - prabilo piktas balsas. Nė vienas negirdėjo, 
kad per minkštą sniegą paskui juos eina Smirdžius, Gylys ir Niurzga. — 
Kaip sakai, jei pamatytum ką nors užverčiant kojas, gal geriau įžiūrėtum 
Kritlį? 

Kvatodami jie nubrido pro šalį. Prie pat pilies užtraukė „Vizlis - mūs 
karalius . Roniui užkaito ausys. 

— Tik neimk į širdį, - kartojo Hermiona. Išsitraukusi lazdelę, vėl išbūrė 
karšto oro srovę ir niekieno nevaikščiotame sniege ja ištirpino takelį į 
šiltnamius. 

Gruodis atnešė dar daugiau sniego, o penktakursiams - tikrą namų dar- 
bų griūtį. Artėjant Kalėdoms, prefekto pareigos Roniui su Hermiona irgi 
darėsi vis sunkesnės. Jie turėjo prižiūrėti pilies papuošimą („Pamėgink 
užkabinti blizgučių girliandą, kai kitą galą turi Akilanda ir ja bando tave 
pasmaugti ,- skundėsi Ronis), dėl šalčio gaudyti naujokus ir antrakur- 
sius, kad per pertraukas nebėgtų į kiemą („O tie snargliai tokie įžūlūs, 
mes pirmame kurse tikrai nebuvom tokie nemandagūs ,- sakė Ronis) 
ir, pasikeisdami su Argu Filču, budėti koridoriuose, mat ūkvedys baimi- 
nosi, kad Kalėdų dvasia gali prasiveržti burtų dvikovomis („Jam vietoj 
smegenų karviašūdis ,- tūžo Ronis). Jie buvo taip užsiėmę, kad Her- 
miona net nustojo megzti elfams kepuraites, nors, o varge, buvo likusios 
tik trys. 

— Vargšeliai elfai, kurių nespėjau išlaisvinti, turės čia tūnoti per visas 
Kalėdas, nes neturiu jiems drabužėlių! 

Haris, taip ir nesiryžęs jai pasakyti, kad visus jos mezginius susirenka 
Dobis, tik žemiau palinko prie magijos istorijos rašinio. Be to, neturėjo 
jokio noro galvoti apie Kalėdas. Pirmą kartą per visus metus, kiek buvo, 
troško atostogas praleisti ne Hogvartse. Ir kvidičą uždrausta Žaisti, ir ne- 
ramu, ar Hagridui nebus skirtas bandomasis laikotarpis, todėl šiuo metu 
mokyklai nejautė jokios meilės. Iš tikrųjų laukdavo tik DK užsiėmimų, 
bet ir jie per atostogas nutrūks, nes bemaž visi DK nariai bus išvažinėję į 
namus. Hermiona su tėvais slidinės kažkokioje vietovėje, Roniui tai kėlė 
gardų juoką, mat jis nebuvo iki tol girdėjęs, kad Žiobarai slidinėja nuo 
kalnu ant kojų prisirišę siauras medžio lenteles. Ronis grįš namo į Lan- 
dynę. Haris kelias dienas jam pavydėjo, kol Ronis, Hario paklaustas, kaip 
jis parkaks namo per Kalėdas, tarė: 

— Betir tu vyksi! Ar nesakiau? Mama prieš kelias savaites man parašė 
ir liepė tave pakviesti! 

Hermiona užvertė akis, tačiau Haris nudžiugo: Kalėdų atostogos Lan- 
dynėje - tiesiog nuostabu, tik džiaugsmą truputį temdė kaltės jausmas, 

kad negalės būti su Sirijumi. Gal kartais pavyktų ponią Vizli įtikinti, kad 
šventėms pakviestų ir krikštatėvį? Nors ir šiaip abejojo, ar Dumbldoras 
leistų Sirijui palikti Grimaldžio aikštę, jautė, jog ponia Vizli nelabai norė- 
tų jo draugijos - per daug nesutardavo su juo. Nuo paskutinio pasirody- 
mo židinio liepsnoje Sirijus nedavė Hariui jokio ženklo. Haris žinojo, 
kad kai Ambridž nuolatos jį seka, būtų neprotinga jam rašyti, tačiau da- 
rėsi negera pagalvojus, jog Sirijus bus vienui vienas motinos namuose, 
na, nebent su Padaru pokštelės kokią papliaušką. 

Prieš paskutinį DK užsiėmimą į Kambarį iki pareikalavimo Haris at- 
ėjo anksti. Laimė, nes užsidegus deglams pamatė, jog Dobis pasistengė 
šventiškai išpuošti kambarį. Buvo aišku, jog tai elfo darbas - kas gi kitas 
būtų galėjęs palubėje prikabinti šimtus auksinių bumbulų su Hario vei- 
du ir užrašu: LINKSMŲ, POTERIŠKŲ KALĖDŲ! 

Haris vos spėjo lazdele nukabinti paskutinį burbulą, kai įžengė Luna 
Geranorė, užsisvajojusi kaip visada. 

— Labas, - numykė žiūrėdama į puošmenų liekanas. - Gražūs, ar tu 
buvai juos pakabinęs? 

— Ne, namų elfas Dobis. 

— Amalas, - svajingai tarė Luna, rodydama pirštu į didelę puokštę su 
baltom uogom Hariui virš galvos. Jis atšoko į šalį. - Gerai padarei, - rim- 
tai tarė Luna. - Amalas dažnai esti užkrėstas nargliais. 

Gerai, nors nebereikėjo klausti, kas tie nargliai, nes atėjo Andželina, 
Keitė ir Alisija. Visos trys uždususios ir sušalusios. 

— Na, - prabilo Andželina, sviesdama į kampą apsiaustą, - pagaliau 
tave pakeitėme. 

— Mane pakeitėte? - nesusigaudė Haris. 

— Tave, Fredį ir Džordžą, - nekantriai paaiškino ji. - Turime naują gau- 
dytoją! | 

— Kas? - greit paklausė Haris. 

— Džinė Vizli, - atsakė Keitė. 

Haris išsižiojo. 

— Žinok, — tarė Andželina, išsitraukdama lazdelę ir miklindama ran- 
ką, - ji tikrai labai gera žaidėja. Aišku, su tavim negali lygintis, - dėbtelė- 
joįjį, - bet kai tavęs neturime... 

Haris nurijo priekaištą, kurį taip troško jai mesti: nejau ji nesupranta, 
kad jam šimtą kartų labiau negu jai gaila, jog nebegali žaisti komandoje? 

— O kaip dėl atmušėjų? - paklausė kuo ramiau. 

— Endrius Kerkas, - be jokio džiaugsmo atsakė Alisija, - ir Džekas Slou- 
peris. Ne kažin kokie talentai, bet vis geriau už daugelį nevykėlių, kurių 
buvo prisirinkę... 

Atėjo Ronis, Hermiona ir Nevilis, taigi šis slogus pokalbis nutrūko ir 
per penkias minutes kambarys prisikimšo tiek, kad Hario nebepasiekė 
priekaištingi Andželinos žvilgsniai. 

— Gerai, - prabilo jis. - Manau, šįvakar reikia pasikartoti viską, ką iš- 
ėjome, nes tai paskutinis užsiėmimas prieš atostogas. Beprasmiška pra- 
dėti ką nors nauja, kai laukia trijų savaičių pertrauka. 

— Nepradėsime nieko naujo? - nepatenkintas suburbėjo Zacharijas 
Smitas. - Jei būčiau žinojęs, būčiau neatėjęs. 

— Labai atsiprašome, kad Haris tau nepranešė, - garsiai tarė Fredis. 

Kai kas sukrizeno. Haris pamatė, kad Čo juokiasi, ir pajuto tą patį ūž- 
telėjimą po krūtine, tarsi lipdamas žemyn būtų praleidęs laiptelį. 

— Galime treniruotis poromis, - pasakė Haris. - Pradžioje dešimt mi- 
nučių Sukliudymo užkeikimo, paskui pasiimam pagalves ir vėl pasimo- 
kome stingdyti. 

Visi klusniai sustojo poromis, Haris, kaip visada, su Neviliu. Kamba- 
ryje suskardėjo šauksmai Impedimenta! Žmogus sustingdavo kokią mi- 
nutę, per tą laiką porininkas be tikslo žiopsodavo, kaip dirba kitos poros, 
paskui sustabdytasis atgydavo ir pats imdavosi burtų. 

Nevilis padarė neregėtą pažangą. Po valandėlės, kai Haris atgijo tris 
kartus iš eilės, Neviliui jis liepė eiti pas Ronį su Hermiona, kad pats vėl 
galėtų pažiūrėti, kaip sekasi kitiems. Kai ėjo pro Čo, ji nusišypsojo. Šiaip 
taip Haris atsispyrė pagundai praeiti pro ją dar kelis kartus. 

Dešimt minučių Sukliudymo užkeikimo, paskui jie nuklojo grindis 
pagalvėmis ir ėmė mokytis stingdymo. Vietos neužteko visiems treni- 
Žiūrėdamas į savo grupę, Haris jautėsi baisiai išdidus. Tiesa, Nevilis su- 
stingdė Padmą Patil, nors taikėsi į Diną, bet paklaida vis tiek buvo ma- 
žesnė negu paprastai. Visi kiti irgi dirbo daug geriau. 

Praėjus valandai, Haris sušvilpė baigti. 

— Puikiai darbuojatės, - nusišypsojo. - Po atostogų galėsime imtis ko- 
kio rimto dalyko - gal net Gynėjo užkeikimo. 

Kaip visada, DK nariai išsiskirstė po du ir tris. Dauguma palinkėjo 
Hariui linksmų Kalėdų. Patenkintas Haris su Roniu ir Hermiona surinko 
ir gražiai sudėjo pagalves. Ronis ir Hermiona išėjo pirma jo. Jis dar delsė, 
nes tebebuvo Čo, taigi ir iš jos tikėjosi išgirsti šventišką palinkėjimą. 

— Ne, tu verčiau eik, - pasakė ji savo draugei Marietai, ir širdis jam 
ėmė lipti pro gerklę. 

Jis apsimetė taisąs pagalvių kalną. Žinojo, kad jau liko visai vieni, ir 
laukė, ką ji pasakys. Tačiau staiga išgirdo garsų šniurkštelėjimą. 

Atsigręžęs pamatė, kad Čo stovi vidury kambario apsipylusi ašaromis. 

— Kas tau?.. 

Jis neišmanė, ką daryti. O ji stovėjo ir tyliai verkė. 

— Kas atsitiko? — bejėgiškai paklausė jis. 

Ji papurtė galvą ir rankove nusišluostė ašaras. 

— Atsiprašau... - dusliai tarė. - Turbūt todėl... kad šito mokomės ... aš 
ir pagalvojau... jei būtų visa tai mokėjęs... gal tebebūtų gyvas. 

Hario širdis grįžo į jai įprastą vietą, o paskui smuktelėjo kažkur iki 
bambos. Kaip jis nesuprato... Ji norėjo pasišnekėti apie Sedriką. 

— Jis ir mokėjo, - liūdnai tarė Haris. - Puikiai mokėjo, kitaip nebūtų 
prasiskverbęs į labirinto centrą. Bet jei Voldemortas nori tavo mirties, nie- 
kas neišgelbės. 


w-- ou 


į akis. 

— Tu išsigelbėjai dar būdamas kūdikis, - tarė ji. 

— Taip, - burbtelėjo Haris, eidamas prie durų. - Pats nežinau, kodėl, ir 
kiti nežino, taigi nėra kuo didžiuotis. 

— O, neišeik! - verksmingai paprašė Čo. - Nepyk, kad aš taip prasky- 
dau. Tikrai nenorėjau... 

Ji vėl sukūkčiojo. Net paraudusiom ir papurtusiom akim atrodė nuo- 
stabiai graži. Haris pasijuto baisiai nelaimingas. O juk jam būtų užtekę 
tik išgirsti: „Linksmų Kalėdų!“ 

— Suprantu, kaip tau negera, - pasakė ji, vėl rankove braukdama aša- 
ras. — Vis pradedu kalbėt apie Sedriką, o juk tu matei jį mirštant... Tik- 
riausiai nori pamiršti tą vaizdą? 

Haris tylėjo; tai buvo tiesa, bet jautė, jog būtų beširdiška prisipažinti. 

- Žinai, esi puikus mokytojas, - tarė Čo, gailiai šyptelėdama. - Iki tol 
nė karto nesu nieko sustingdžiusi. 

— Ačiū, - nesmagiai padėkojo Haris. 

Jie ilgai žiūrėjo vienas į kitą. Hariui taip ir knietėjo mauti kuo greičiau 
iš kambario, bet kažkodėl kojos neklausė. 

- Amalas, - tyliai tarė Čo, rodydama į lubas virš galvos. 

— Aha, - murmtelėjo Haris. Burna išdžiūvo. - Tikriausiai šakos pilnos 
narglių. 

— Kas tie nargliai? 

— Neturiu supratimo. - Ji žengė artyn. Jam sustingo smegenys, visai 
kaip nuo kerų. - Pasiklausk Lunatikę. Tai yra Luną. 

Čo lyg ir sukūkčiojo, lyg ir susijuokė. Dabar stovėjo dar arčiau. Jis ga- 
lėjo suskaičiuoti strazdanėles ant jos nosies. 

— Man tu tikrai patinki, Hari. 

Galvoje buvo tuščia. Rankas, kojas ir smegenis pervėrė paralyžiuo- 
jantys virpuliukai. 

Ji per daug arti. Jis matė ašaras ant jos blakstienų... 

Po pusvalandžio Haris grįžo į bendrąjį kambarį. Hermiona ir Ronis buvo 
užėmę geriausias vietas priešais židinį. Kiti beveik visi buvo jau nuėję 
gulti. Hermiona rašė ilgą ilgą laišką: jau buvo prirašiusi pusę pergamen- 
to ritinio, nukarusio nuo stalo. Ronis gulėjo ant kilimėlio ir bandė baigti 
transfigūracijos namų darbą. 

— Kur buvai užkliuvęs? — paklausė, kai Haris atsidrėbė į krėslą šalia 
Hermionos. 

Haris neatsakė. Buvo pritrenktas. Viena jo pusė norėjo pasipasakoti, 
kas nutiko, tačiau kita pusė norėjo šią paslaptį nusinešti į kapą. 

— Kartais nesergi, Hari? - pakėlė nuo laiško akis Hermiona. 

Haris tik papurtė galvą. Tiesą sakant, pats nesuprato, serga ar ne. 

— Kas yra? - paklausė ir Ronis, pasiremdamas alkūne, kad geriau ma- 
tytų Harį. - Kas atsitiko? 

Haris nežinojo, kaip pradėti kalbą, be to, nebuvo tikras, ar nori apie 
tai kalbėti. Kadangi negalėjo apsispręsti, vadžias peėmė Hermiona. 

— Vis dėl Čo? - kasdieniškai pasiteiravo. - Ar po užsiėmimo ji tave už- 
speitė į kampą? 

Haris apstulbęs tik linktelėjo. Ronis sukikeno, bet nutilo susidūręs su 
Hermionos žvilgsniu. 

— Ir ko gi jai reikėjo? - nusišaipė jis. 

— Ji... - sugergždė Haris. Kostelėjęs pabandė vėl: - Ji... aa... 

— Bučiavotės? - gyvai paklausė Hermiona. 

Ronis taip staigiai atsisėdo, kad rašalinė nulėkė kaži kur. Net nepaste- 
bėjęs, jis godžiai įsmeigė akis į Harį. 

— Na? 

Haris pažiūrėjo į smalsų ir nekantrų Ronio veidą, surauktą Hermio- 
nos kaktą ir linktelėjo. 

— CHA! 

Ronis pergalingai iškėlė kumštį ir taip nusikvatojo, kad keletas nedrą- 
sių antrakursių prie lango pašoko. Žiūrėdamas, kaip Ronis raitosi ant 


392 


XXI » GYVATĖS AKIS 


kilimėlio, Haris nenoromis nusišypsojo. Hermiona su panieka dėbtelėjo 
į Ronį ir toliau rašė. 

— Na? - pagaliau prabilo Ronis. - Koks jausmas? 

- Šlapias, - pasakė tiesą Haris. 

Ronis išleido kažkokį garsą - lyg ir džiaugsmo, lyg ir pasidygėjimo. 

— Mat ji verkė, - paaiškino Haris. 

— Oo, - tarstelėjo Ronis jau be šypsenos. - Ar tu taip netikusiai bu- 
čiuojies? 

— Nežinau, - atsakė Haris, iki tol apie tai nesusimąstęs, ir iškart labai 
susirūpino. - Gal ir taip. 

— Nieko panašaus, - išsiblaškiusi tarė Hermiona, tebeskrebendama sa- 
vo laišką. 

— Oiš kur tu žinai? - griežtai paklausė Ronis. 

- Čo šiomis dienomis kone visą laiką verkia, - atsainiai pasakė Her- 
miona. - Ir didžiojoje salėje, ir tualete, visur. 

— Roni, - oriai prabilo Hermiona, padažydama plunksną į rašalą, - esi 
labiausiai netašytas vaikėzas, kokį man teko nelaimė gyvenime pažinti. 

— Ką tai reiškia? — pasipiktino Ronis. - Koks žmogus bučiuojamas 
verkia? 

— Aha, - nusitvėrė minties Haris, - tikrai koks? 

Hermiona pažvelgė į juos beveik su gailesčiu. 

- Nejau nesuprantate, kaip Čo dabar jaučiasi? - paklausė. 

— Ne, - vienu balsu atsakė Haris ir Ronis. 

Hermiona atsidususi padėjo plunksną. 

— Na, be abejo, ji labai liūdi dėl Sedriko mirties. Dar, manau, visai susi- 
painiojo, nes jai patiko Sedrikas, o dabar patinka Haris ir ji nebesupran- 
ta, katras galų gale patinka labiau. Dar jaučiasi kalta, nes mano, kad pa- 
bučiuodama Harį įžeidė Sedriko atminimą, be to, jai neramu, ką pasakys 
kiti, jei ji pradės draugauti su Hariu. Jai ypač sunku apsispręsti dėl Hario 
todėl, kad jis buvo su Sedriku, kai tas mirė, taigi viskas labai sudėtinga ir 

skaudu. Tiesa, dar ji bijo, kad jos neišmestų iš Varno Nago kvidičo ko- 
mandos, nes labai prastai skraido. 

Po jos kalbos stojo gūdi tyla, tada Ronis pareiškė: 

— Vienas Žmogus negali šitiek jausti, sprogtų. 

— Jei tavo visi jausmai telpa arbatiniame šaukštelyje, nereiškia, kad ir 
mūsų taip pat, - kandžiai atkirto Hermiona ir vėl paėmė plunksną. 

— Ji pati pradėjo, - tarė Haris. - Aš nebūčiau... ji tiesiog mane už- 
puolė... nespėjau susigaudyti, 0 ji jau verkia ant manęs... Nežinojau, 
ką daryti... 

— Nekaltinu tavęs, drauguži, - tarė Ronis, didžiai sunerimęs. 

— Reikėjo būti švelniam, - susirūpinusi pasakė Hermiona. - Buvai, 
ar ne? 

— Na, - nemaloniai užraudo Haris, - aš lyg ir... paglosčiau jai nugarą. 

Hermiona, atrodo, vos susilaikė. 

— Ką gi, turbūt galėjo būti ir blogiau. Ar vėl susitiksite? 

— Kur dingsi nesusitikęs? Juk bus DK užsiėmimai, tiesa? 

— Gerai supranti, ką turiu galvoje, - nekantriai tarė Hermiona. 

Haris tylėjo. Hermionos žodžiai atvėrė šitiek bauginančių galimybių. 
Įsivaizdavo galįs su Čo kur nors nueiti — galį Kiauliasodį - ir pabūti dvie- 
se kelias valandas. Aišku, po to, kas įvyko, ji tikėsis, kad jis pakvies į pasi- 
matymą. Nuo tos minties susigniaužė skrandis. 

— Nesvarbu, - tarstelėjo Hermiona, vėl įknibusi į laišką, - turėsi dau- 
gybę progų ją pakviesti. 

— Ojeijis nenorės? - paklausė Ronis, budriai stebėjęs Hario veidą. 

— Nebūk paikas, - tarė Hermiona. - Hariui jau seniai ji patinka, taip? 

Jis neatsakė. Taip, Čo jam seniai patinka, bet kai įsivaizduodavo esąs 
dviese su ja, visad regėdavo Čo linksmą, o ne verkiančią jam ant peties. 

— Kam tu, beje, rašai tą romaną? - paklausė Ronis Hermioną, bandy- 
damas įskaityti jau ant grindų nusidriekusį pergamentą. 

— Viktorui. 

— Krumui? 

— Kelis Viktorus mes pažįstame? 

Ronis nieko nesakė, bet paniuro. Tylėdami jie prasėdėjo dvidešimt mi- 
nučių. Ronis kurpė savo rašinį be paliovos apmaudžiai šnirpščiodamas 
ir braukydamas, Hermiona ramiai prirašė visą pergamentą ir suvynio- 
jusi užantspaudavo. Haris spoksojo į ugnį svajodamas, kad liepsnose 
pasirodytų Sirijaus galva ir ką nors patartų dėl mergaičių. Tačiau ug- 
nis spragsėdama degė vis menkesnė ir menkesnė, galiausiai Žarijos su- 
guro ir virto pelenais. Haris apsidairęs pamatė, kad kambaryje jie vėl 
liko trise. 

— Na, labanakt, - plačiai nusižiovavo Hermiona ir pasuko prie laiptų į 
mergaičių bendrabutį. 

— Kuo jai tas Krumas patinka? - bambėjo Ronis. 

— Hm, - susimąstė Haris. - Gal kad vyresnis, juk taip? Be to, pasauli- 
nio lygio kvidičininkas... 

— Taip, o daugiau? - nepatenkintas tarė Ronis. - Juk jis - kvailas Zy- 
zeklis, tiesa? 

— Šiek tiek zyzeklis, taigi, - atsakė Haris, galvodamas apie Čo. 

Tylėdami jie persirengė pižamomis. Dinas, Semas ir Nevilis jau mie- 
gojo. Haris padėjo akinius ant spintelės ir atsigulė, bet užuolaidos neuž- 
traukė, pro langą šalia Nevilio lovos įsižiūrėjo į žvaigždėto dangaus 
lopinėlį. Jei vakar šiuo laiku būtų žinojęs, kad po paros jis pabučiuos 
Čo Čang... 

— Labanakt, - dešinėje burbtelėjo Ronis. 

— Labanakt. 

Gal kitą kartą... Jei bus tas kitas kartas. Gal tada ji bus linksmesnė. 
Reikėjo pakviesti ją į pasimatymą, ji tikriausiai tikėjosi ir dabar ant jo 
pyksta. O gal lovoje apverkia Sedriką? Nežinojo, nė ką manyti. Hermio- 
nos paaiškinimai nieko nepalengvino, tik dar labiau viską supainiojo. 

Štai ko turėtų mus mokyti, pamanė apsiversdamas ant šono. Kaip veikia 
mergaičių smegenys... Tikrai būtų naudingiau už ateities spėjimą. 

Nevilis sušnarpštė per miegus. Kažkur naktyje suūkė pelėda. 

Haris sapnavo vėl esąs DK kambaryje. Čo jį kaltino tyčia ją ten atvilio- 
jus; sakė, kad jis jai pažadėjęs duoti šimtą penkiasdešimt šokoladinių 
varlių kortelių, jeigu ateisianti. Haris užginčijo. Co šaukė: „Sedrikas man 
davė krūvas kortelių, žiūrėk!“ Ir ji, iš kišenių ištraukusi saujas kortelių, 
švystelėjo į orą. Tada, pasivertusi Hermiona, tarė: „Tu juk žadėjai, Hari... 
Verčiau duok jai šiaip ką nors... Gal, sakau, „Zaibą '?' Haris nesutiko, juk 
negali „Žaibo“ atiduoti Čo, nes jo šluotą turi Ambridž, be to, juokinga, jis 
atėjęs į DK kambarį tik sukabinti Dobio galvos pavidalo burbulų... 

Sapnas ėmė keistis. 

Jo kūnas pasidarė glotnus, stiprus ir liaunas. Jis šliaužė tarp blizgan- 
čių metalinių kolonų per tamsius šaltus akmenis... Prisiplojęs prie aslos, 
šliaužė pilvu. Buvo tamsu, bet jis aplinkui matė mirguliuojant kažkokius 
keistai margus, ryškius daiktus. Jis pasuko galvą. Koridorius atrodė tuš- 
čias. Bet ne... priekyje ant žemės sėdi žmogus, nukoręs galvą ant krūti- 
nės, tamsoje šviečia jo siluetas. Haris iškišo liežuvį. Užuodė žmogaus kva- 
pą. Jis gyvas, bet miega. Sėdi sulinkęs priešais duris koridoriaus gale. 

Hariui norėjosi žmogui įgelti. Bet reikia valdytis... Yra svarbesnių 
darbų... 

Tačiau žmogus sujudėjo. Pašoko numesdamas nuo kojų sidabrišką ap- 
siaustą, ir Haris išvydo, kaip jo ryškiai mirguliuojantis siluetas visu ūgiu 
atsistojo virš jo, iš už diržo išsitraukė burtų lazdelę. Jokio pasirinkimo... 
Haris pasikėlė nuo grindų ir kirto vieną, antrą, trečią kartą, giliai suleis- 
damas iltis į žmogaus kūną, jusdamas, kaip jo žiaunos traškina šonkau- 
lius, Kaip pliūpteli karštas kraujas... 

Žmogus rėkė iš skausmo. Paskui nutilo. Susmuko pasieny. Ant grin- 
dų tekėjo kraujas. 

Baisiai skauda galvą... Regis, skils per pusę... 

- Hari! HARI! | 

Jis atsimerkė. Visas kūnas išpiltas šalto prakaito. Apklotas susisukęs 
kaip tramdomieji marškiniai. Kaktą tarsi įkaitinta geležis degina. 

— Hari! 

Persigandęs prie jo stovėjo Ronis. Galvūgaly dar tamsavo kelios figū- 
ros. Haris suspaudė delnais galvą; nuo skausmo tavaravo akyse. Jis pasi- 
vertė ir ėmė vemti per lovos kraštą. 

— Jis tikrai serga, - pasakė išgąstingas balsas. - Gal pašaukime ką nors? 

— Hari! Hari! 

Reikia pasakyti Roniui, būtina pasakyti... Haris žiopčiodamas šiaip 
taip atsisėdo. Kad nors vėl nesusivėmus... Skausmas akino. 

— Tavo tėtis, - sušvokštė jis. — Tavo tėtį... užpuolė... 

— Ką? — nieko nesuprato Ronis. 

— Tavo tėtį! Jam įkando gyvatė, visur kraujas... 

— Einu pagalbos, - tarė tas pats išgąstingas balsas, ir Haris išgirdo kaž- 
ką išbėgant. 

— Hari, drauguži, - neryžtingai tarė Ronis, - tu... tau prisisapnavo. 

— Ne! - piktai riktelėjo Haris. Būtina, kad Ronis suprastų. - Tai buvo 
ne sapnas... Bentjau ne paprastas sapnas... Aš ten buvau, mačiau... Pats 
tai padariau... 

Girdėjo, kaip murma Dinas ir Semas, bet nepaisė jų. Galvos skausmas 
truputį atlėgo, bet jis tebeprakaitavo ir tebekrėtė drebulys. Jis vėl apsivė- 
mė. Ronis atšoko. 

— Hari, tu sergi, - sumikčiojo. - Nevilis išbėgo pagalbos. 

— Nesergu! - krioktelėjo Haris ir drebėdamas nusišluostė pižama bur- 
ną. - Nieko man nėra, reikia rūpintis tavo tėčiu. Reikia išsiaiškinti, kur 
jis... Nes nukraujuos. Aš buvau... Tai buvo milžiniška gyvatė. 

Jis bandė atsikelti, bet Ronis parstūmė į lovą. Dinas ir Semas netoliese 
tebesišnibždėjo. Haris nežinojo, kiek minučių praėjo, - viena ar dešimt. 
Sėdėjo tirtėdamas, jausdamas, kaip iš rando palengva traukiasi skaus- 
mas. Tada išgirdo laiptuose greitus žingsnius ir vėl išgirdo Nevilio balsą. 

- Čia, profesore. 

Į miegamąjį įlėkė profesorė Makgonagal languotu chalatu, ant nosies 
kreivai užsidėjusi akinius. | 

— Kas yra, Poteri? Ką tau skauda? 

Dar niekada taip nesidžiaugė ją matydamas. Jam kaip tik reikėjo Fe- 
nikso brolijai priklausančio Žmogaus, o ne tokio, kuris trepinėtų apie jį ir 
prirašytų visokių eliksyrų. 

— Ronio tėtis, - pasakė jis atsisėsdamas. - Jį užpuolė gyvatė, jis sunkiai 
sužeistas, aš mačiau, kaip tai įvyko. 

— Kaip suprasti — „mačiau, kaip tai įvyko ? - susiraukė profesorė Mak- 
gonagal. 

— Nežinau... aš miegojau, ir staiga... 

— Vadinasi, viską sapnavai? 

— Ne! - piktai tarė Haris. Nejaugi niekas nesupras? - Iš pradžių sap- 
navau visai ką kita, kažką kvaila... Paskui tas sapnas nutrūko. Viskas pa- 
sidarė tikra, nebe sapnas. Ponas Vizlis miegojo pasieny, ir jį užpuolė di- 
džiulė gyvatė, daugybė kraujo, jis susmuko, kas nors turi jį surasti... 

Profesorė Makgonagal žvelgė pro savo kreivus akinius pasibaisėjusi. 

— Aš nemeluoju ir neišprotėjau! - ėmė šaukti Haris. - Sakau, kad ma- 
čiau, kaip tai įvyko! 

— Aš tavim tikiu, Poteri, - griežtai tarė profesorė. - Vilkis chalatą. Eisi- 
me pas direktorių. 


DVIDEŠIMT ANTRAS SKYRIUS 


Sv. Skutelio magiškųjų ligų 
ir traumų ligoninė 


Haris taip apsidžiaugė, kad ji rimtai Žiūri į jo žodžius, jog nė sekundės 
nelaukęs šoko iš lovos, užsivilko chalatą ir užsidėjo akinius. 

— Vizli, ir tau reiks eiti, - tarė profesorė Makgonagal. 

Pro nustėrusius Nevilį, Diną ir Semą paskui profesorę Makgonagal 
juodu įvijais laiptais nulipo į bendrąjį kambarį ir pro Storulės portreto 
angą išlipo į mėnesienos nušviestą koridorių. Harį stačiai draskė panika, 
norėjosi bėgti, šaukti Dumbldorą; kol jie taip ramiai tapsi, ponas Vizlis 
plūsta krauju! O kas, jeigu tos iltys (Haris stengėsi negalvoti „mano il- 
tys ) buvo nuodingos? Jie praėjo pro Ponią Noris, katė atsuko į juos lem- 
putės didumo akis ir tyliai sušnypštė, bet profesorė Makgonagal tarė 
„Škac',ir Ponia Noris smuko į šešėlius. Po kelių minučių jie priėjo akme- 
ninę chimerą, saugančią Dumbldoro kabineto duris. 

— Saldieji zvimbikai, - ištarė slaptažodį profesorė Makgonagal. 

Chimera atšoko į šalį, siena užjos prasiskyrė ir radosi įviji laiptai, slen- 
kantys aukštyn kaip eskalatorius. Jie žengė ant tų laiptų, siena trinktelė- 
dama užsivėrė ir jie tankiais ratais ėmė judėti aukštyn, kol pasiekė nu- 
blizgintas ąžuolines duris su grifo pavidalo žalvariniu belstuku. 

Nors buvo gerokai po vidurnakčio, viduje skambėjo balsai, tikras er- 
zelis. Atrodo, pas Dumbldorą pilna svečių. 

Profesorė Makgonagal tris kartus pabeldė žalvariniu grifu, ir balsai 
nutilo taip staiga, lyg būtų buvę išjungti. Durys pačios atsivėrė, profeso- 
rė Harį ir Ronį pirmus įleido vidun. 

Kambaryje buvo prietema. Sidabriniai įtaisai ant stalų gulėjo tyliai, 
nei dūzgė, nei skleidė dūmų kamuolių, kaip paprastai; senųjų direkto- 
rių portretai rėmuose ramiai snaudė. Šalia durų, pakišęs galvą po spar- 
nu, ant laktos tupėjo nuostabiai gražus raudonos ir auksinės spalvų 
paukštis. 

— O, čia jūs, profesore Makgonagal... Ir... Oo... 

Dumbldoras sėdėjo už stalo kėdėje aukšta atkalte; jis palinko į žvakių 
šviesos ratą, kuriame buvo paskleisti kažkokie dokumentai. Ant sniego 
baltumo naktinių marškinių jis vilkėjo prašmatniu raudonu ir auksiniu 
chalatu. Atrodė visiškai žvalus, budrus, mėlynos akys įdėmiai Žiūrėjo į 
profesorę Makgonagal. 

— Profesoriau Dumbldorai, Poteris susapnavo... košmarą, - prabilo ji. — 
Jis sako... 

— Tai nebuvo košmaras, - greit įsiterpė Haris. 

Profesorė Makgonagal susiraukusi atsigręžė į jį. 

— Na, gerai, Poteri, pats ir pasakok direktoriui. 

— Aš... na, miegojau, - pradėjo Haris. Net ir išsigandęs, net ir žūtbūt 
trokšdamas, kad Dumbldoras jį suprastų, jautė nepasitenkinimą, kad di- 
rektorius Žiūri ne į jį, 0 į savo sunertus pirštus. — Tačiau tai nebuvo šiaip 
sapnas... Viskas atrodė tikra... aš mačiau, kaip viskas vyko. - Jis giliai 
įkvėpė. - Ronio tėtį... Poną Vizlį užpuolė milžiniška gyvatė. 

Jo žodžiai nuskambėjo kažkaip keistai, net juokingai. Stojo tyla. Dumbl- 
doras atsilošė ir susimąstęs pakėlė akis į lubas. Ronis, išbalęs ir priblokš- 
tas, dairėsi čia į Harį, čia į Dumbldorą. 

— Kaip tu tai matei? - tyliai paklausė Dumbldoras, vis dar nežiūrėda- 
mas į Harį. 

— Na, nežinau, - piktokai atsakė Haris. Bene svarbu? - Turbūt gal- 
VOjė:+> 

— Nesupratai manęs, - taip pat ramiai tarė Dumbldoras. - Noriu pasa- 
kyti - ar prisimeni, kur tu buvai, kai matei tą išpuolį? Gal stovėjai šalia 
aukos arba žvelgei į tą sceną iš viršaus? 

Klausimas buvo toks įdomus, kad Haris išsižiojo. Dumbldoras tar- 
si Žino... 

— Aš ir buvau ta gyvatė. Viską mačiau gyvatės akimis. 

Valandėlę visi tylėjo, tada Dumbldoras, žiūrėdamas į perbalusį Ronį, 
paklausė jau kitokiu, griežtesniu balsu: 

— Ar Artūras smarkiai sužeistas? 

— Taip, - primygtinai tarė Haris. Kodėl jie taip lėtai mąsto, ar nesu- 
pranta, kaip Žmogus kraujuoja pervertas tokio ilgumo ilčių? Ir kodėl Dum- 
bldoras net nesiteikia į jį žvilgtelėti? 

Tačiau Dumbldoras atsistojo, - taip staigiai, kad Haris net pašoko, - ir 
kreipėsi į vieną senųjų portretų, kabantį palubėje. 

— Everardai? Ir tu, Dailise? 

Blyškiaveidis burtininkas trumpais juodais plaukais ir pagyvenusi ra- 
gana ilgomis sidabrinėmis garbanėlėmis rėmuose šalia jo staigiai atsimer- 
kė, nors iki tol, rodos, giliai miegojo. 

— Ar girdėjote? - paklausė Dumbldoras. 

Burtininkas linktelėjo, ragana tarė: 

- Žinoma. 

— Tas Žmogus rudaplaukis ir su akiniais, - tarė Dumbldoras. - Everar- 
dai, skelbk pavojų ir pasirūpink, kad jį rastų tinkami žmonės... 

Abu linktelėjo ir išlindo iš rėmų, bet, užuot pasirodę kaimyniniuose 
paveiksluose (kaip paprastai būdavo Hogvartse), kažkur išnyko. Vienuose 
rėmuose neliko nieko, tik tamsi užuolaida fone, kitame - gražus odinis 
krėslas. Haris pastebėjo, kad daugelis kitų direktorių, nors labai įtikina- 
mai knarkė, vogčiomis dirsčiojo į jį pro primerktas blakstienas, ir ūmiai 
jis suprato, kieno buvo tie balsai, kuriuos jie girdėjo pasibeldę. 

— Everardas ir Dailisė buvo žymiausi Hogvartso direktorius ir direk- 
torė, - pasakė Dumbldoras ir, apsukęs Harį, Ronį ir Makgonagal, žengė 
prie gražuolio paukščio, snūduriuojančio ant laktos palei duris. - Jie to- 
kie garsūs, kad abiejų portretai kabo net kitose įstaigose. Kadangi jie gali 
laisvai judėti tarp savo portretų, žino, kas kitur vyksta. 

— Bet ponas Vizlis gali būti bet kur! - šūktelėjo Haris. 

— Prašom sėstis, jūs trys, - tarė Dumbldoras, lyg Haris nieko nebūtų 
pasakęs. - Everardas ir Dailisė gali negrįžti kelias minutes. Profesore, jei 
parūpintumėt porą kėdžių... 

Profesorė Makgonagal išsitraukė iš kišenės burtų lazdelę ir mostelėjo; 
iš oro radosi trys medinės stačiomis atkaltėmis kėdės - čia tau ne minkšti 
krėslai, kuriuos išbūrė Dumbldoras per Hario svarstymą. Haris atsisėdo 
žiūrėdamas į Dumbldorą. Direktorius vienu pirštu paglostė auksinę Fokso 
galvytę. Feniksas iškart pabudo. Ištempęs kaklą, įbedė į Dumbldorą ži- 
bančias tamsias akytes. 

— Mums reikės ženklo, - tyliai tarė paukščiui Dumbldoras. 

Žybtelėjo ugnis, ir feniksas dingo. 

Dumbldoras pakėlė vieną tų trapių sidabrinių įtaisų, kurių paskir- 
ties Haris net nenumanė, nusinešė prie stalo, atsisėdo ir švelniai palie- 
tė lazdele. 

Įtaisas ėmė melodingai skambėti. Iš siauručio vamzdelio viršuje pra- 
dėjo veržtis žalsvų dūmų puškuliai. Dumbldoras, suraukęs antakius, 
atidžiai stebėjo tuos dūmus. Tie puškuliukai beregint virto vientisa 
tiršta srove, kylančia į viršų. Iš tos srovės galo išaugo plačiai išsižioju- 
si gyvatės galva. Haris pamanė: gal įtaisas patvirtina jo pasakojimą? 
Klausiamai pažvelgė į Dumbldorą, ar jis teisingai mano, tačiau direk- 
torius į jį nežiūrėjo. 

- Žinoma, žinoma, - murmėjo pats sau Dumbldoras, be jokios nuo- 
stabos žiūrėdamas į dūmus. - Bet iš esmės dvilypė? 

Haris ničnieko nesuprato. Tačiau dūminė gyvatė beregint skilo į dvi 
gyvates, abi jos raitėsi ir rangėsi tamsiame ore. 5u niauriu pasitenkinimu 
Dumbldoras vėl švelniai palietė įtaisą lazdele; skimbčiojimas retėjo ir pa- 
galiau liovėsi, dūminės gyvatės nublanko, virto beforme migla ir išgaravo. 

Dumbldoras nunešė įtaisą atgal ant sukrypusio staliuko. Haris matė, 
kaip dauguma buvusių direktorių portretuose seka jį akimis, o pastebė- 
ję, kad Haris žiūri, bemat vėl apsimesdavo miegą. Hariui rūpėjo paklausti, 

koks ten buvo daiktas, bet nespėjo, nes dešinėje ant sienos, palubėje, 
kažkas suriko, - bent kiek uždusęs grįžo burtininkas, vardu Everardas. 

— Dumbldorai! 

— Kokios naujienos? 

- Šaukiau, kol atbėgo žmonių, - ėmė pasakoti jis, užuolaidos krašteliu 
šluostydamasis nuo kaktos prakaitą. - Iš pradžių nelabai manimi tikėjo, 
bet sutiko patikrinti. Tenai mat nėra mano portretų, iš kurių galėčiau pa- 
žiūrėti. Na, ir po kelių minučių atnešė jį. Atrodo nekaip, visas kruvinas, 
aš nubėgau į Elfridos Kreg portretą pasižiūrėti, kaip jie išeina... 

— Gerai, - tarė Dumbldoras. Ronis mėšlungiškai pasipurtė. - Vadina- 
si, Dailisė tikriausiai bus mačiusi, kaip jis pristatomas į ligoninę, ir... 

Po valandėlės garbiniuotoji ragana irgi atsirado savo portrete. Kosė- 
dama susmuko į krėslą ir tarė: 

- Taip, jį nugabeno į Šventojo Skutelio ligoninę, Dumbldorai. Nešė 
pro mano portretą... Jis prastai atrodo. 

— Dėkui, - tarė Dumbldoras ir atsisuko į profesorę Makgonagal. - Mi- 
nerva, noriu, kad pažadintumėt kitus Vizlių vaikus. 

- Žinoma... 

Profesorė Makgonagal nuskubėjo prie durų. Haris dirstelėjo į persi- 
gandusį Ronį. 

- Ir, Dumbldorai, kaip dėl Molės? - stabtelėjo prie durų Makgonagal. 

— Tai bus užduotis Foksui, kai jis baigs budėti. Bet ji tikriausiai jau Ži- 
no. Tas jos nuostabus laikrodis... 

Haris suprato, kad Dumbldoras kalba apie laikrodį, rodantį ne valan- 
das, o Vizlių šeimos narių buvimo vietą ir būklę. Galbūt dabar jo rodyk- 
lės rodo „mirtinas pavojus“. Bet jau labai vėlu. Ponia Vizli turbūt miega, 
nežiūri į laikrodį. Haris pašiurpo prisiminęs, kaip ponios Vizli kaukas 
pasivertė negyvu pono Vizlio kūnu - kruvinas veidas, akiniai nusmu- 
kę... Tačiau ponas Vizlis nemirs... Io negali būti. 

Dumbldoras brazdėjo sandėliuke jiems už nugarų. Iš ten išlindo neši- 
nas aprūkusiu senu arbatiniu. Atsargiai pastatė jį ant stalo. Kilstelėjo lazde- 


403 


HakRis POTERIS 


lę ir ištarė: Portus! Arbatinis ėmė purtytis nušvitęs keista mėlyna šviesa, 
paskui nurimo ir vėl liko juodas. 

Dumbldoras nuėjo prie dar vieno portreto, tai buvo suktai atrodantis 
burtininkas smailia barzdele, rankoje laikantis žalios ir sidabrinės spalvų 
Klastūnyno vėliavą. Jis, matyt, taip kietai miegojo, kad Dumbldoro bal- 
sas jį ne iš karto prižadino. 

— Finėjau. Finėjau! 

Portretų gyventojai nebeapsimetė miegą, o stengėsi patogiai įsitaisy- 
ti, kad geriau matytų, kas vyksta. Kai suktasis burtininkas ir toliau vaidi- 
no miegantį, kiti irgi ėmė šaukti: 

— Finėjau! Finėjau! FINĖJAU! 

Nebebuvo kaip apsimestū, tad jis teatrališkai krūptelėjo ir išplėtė akis. 

— Kas mane šaukė? 

- Finėjau, noriu, kad apsilankytum kitame savo portrete, - tarė Dumbl- 
doras. - Turiu perduoti Žinią. 

— Apsilankyti kitame savo portrete? - sugirgždėjo Finėjas ir plačiai, 
dirbtinai nusižiovavo (akys, perbėgusios kambarį, sustojo prie Hario). — 
O ne, Dumbldorai, šiandien esu labai pavargęs. 

Hariui Finėjo balsas pasirodė pažįstamas, bet kurgi jį girdėjo? Nespė- 
jus prisiminti, portretai ant sienos ėmė piktai šūkauti. 

— Koks nepaklusnumas! - gniaužė kumščius stambus raudonanosis 
burtininkas. - Šitaip paminti pareigą! 

— Garbė mums liepia tarnauti esamam Hogvartso direktoriui! - šaukė 
smulkus žmogeliukas. Haris pažino, jog tai Dumbldoro pirmtakas, Ar- 
mandas Dipitas. - Gėda, Finėjau! 

— Gal manjį įtikinti, Dumbldorai? - paklausė ragana akimis kaip grąž- 
tais. Ji iškėlė neįprastai storą burtų lazdelę, panašesnę į beržinę lazdą. 

— Na, gerai jau, - nusileido burtininkas, vardu Finėjas, šnairuodamas 
į lazdą, - nors per tiek laiko jis gal jau sunaikino mano portretą, kai atsi- 
kratė visos šeimos... 

— Sirijus ne toks kvailas, kad naikintų tavo portretą, - tarė Dumbldo- 
ras, ir Haris pagaliau suprato, kur girdėtas Finėjo balsas: ogi neva tuščia- 

me paveiksle Grimaldžio aikštėje. — Turi jam perduoti žinią, kad Artūras 
Vizlis sunkiai sužeistas ir kad jo Žmona su vaikais ir Hariu Poteriu netru- 
kus atvyks į jo namus. Supratai? 

— Artūras Vizlis sužeistas, pas jį apsistos Vizlio žmona su vaikais ir 
Hariu Poteriu, - abejingai pakartojo Finėjas. - Ką gi... gerai... 

Jis pasitraukė į portreto pakraštį ir dingo kaip tik tą akimirką, kai vėl 
atsidarė kabineto durys. Profesorė Makgonagal įvedė Fredį, Džordžą ir 
Džinę. Visi trys buvo susivėlę ir išsigandę, su pižamomis ir naktiniais. 

— Hari, kas čia darosi? - paklausė Džinė. - Profesorė Makgonagal sa- 
ko, kad tėtis sužeistas... 

- Jūsų tėvas nukentėjo atlikdamas Fenikso brolijos užduotį, - nespė- 
jus Hariui išsižioti, tarė Dumbldoras. - Jis nugabentas į Šventojo Skute- 
lio magiškųjų ligų ir traumų ligoninę. Aš jus siunčiu atgal į Sirijaus na- 
mus, kur bus patogiau negu Landynėje. Motiną rasite tenai. 

— O kaip nuvyksime? - paklausė pritrenktas Fredis. - Su Kelionmilčių 
pagalba? 

— Ne, Kelionmilčių būdas kol kas pavojingas, skrydžių tinklas seka- 
mas. Pasinaudosite Nešykle. - Jis parodė į seną arbatinį ant stalo. - Mes 
tik laukiame, ką grįžęs pasakys Finėjas Nigelas... Prieš išsiųsdamas jus 
noriu Žinoti, kad kelias laisvas. 

Vidury kabineto plykstelėjo ugnis ir ore tykiai supleveno auksinė 
plunksnelė. 

— Tai Fokso ženklas, - pasakė Dumbldoras, sugaudamas plunksnelę. — 
Profesorė Ambridž jau žino, kad jūsų nėra lovose. Minerva, eik ir ją su- 
laikyk. Ką nors sugalvok. 

Profesorė Makgonagal dingo švystelėjusi languotais skvernais. 

Jis pasakė, kad būsią labai malonu, - tarė abejingas balsas Dumbldo- 
rui už nugaros. Išdygo Finėjas su Klastūnyno vėliava rankoje. - Mano 
proproanūkis visada prisikviečia keisčiausių svečių. 

— Eikit šen, — liepė Dumbldoras Hariui ir Vizliams. - Ir greičiau, kol kai 
kas neatėjo. 


405 


HaRIsS POTERIS 


Haris su draugais sustojo aplink stalą. 

— Visi esate naudojęsi Nešykle? - paklausė Dumbldoras, jie linktelėjo 
ir pridėjo ranką prie kokios nors aprūkusiojo arbatinio vietos. - Gerai. 
Taigi skaičiuoju iki trijų. Viens, du... 

Tai truko trumputę akimirką, prieš Dumbldorui ištariant „trys. Haris 
pakėlė į jį akis, - jie visi stovėjo labai arti, - ir giedras Dumbldoro žvilgs- 
nis nuo Nešyklės nukrypo į Hario veidą. 

Hario randą pervėrė baisingas skausmas, lyg vėl būtų atsivėrusi sena 
žaizda, - ir Harį užliejo netikėta, neprašyta, tačiau siaubinga neapykan- 
ta, tokia galinga, jog; tuo tarpu nieko daugiau netroško, tik kirsti, kąsti, 
suleisti iltis į žmogų prieš save... 

— Trys... 

Po bamba tarsi kažkas timptelėjo, žemė išslydo iš po kojų, ranka prili- 
po prie arbatinio. Haris, daužydamasis į kitus, drauge su visais spalvų ir 
vėjo verpete nuskriejo tempiamas arbatinio. Staiga kojos taip ūmiai atsi- 
trenkė į Žemę, kad keliai sulinko. Arbatinis žvangėdamas nusirito tolyn 
ir netoliese kažkoks balsas suspigo: 

— Vėl parsirado kraujo išdavikai, benkartai! Ar tiesa, kad jų tėvas miršta? 

— Lauk! - suriko kitas balsas. 

Haris atsistojo ir apsižvalgė. Jie atvyko į niūrų pusrūsį Grimaldžio aikš- 
tės dvyliktajame name. Šviesą skleidė tik židinio ugnis ir žvakigalis, bai- 
giantis degti šalia vieno žmogaus vakarienės likučių. Pro duris į vestibiu- 
lį movė Padaras, taisydamasis strėnjuostę. Prie jų susirūpinęs skubėjo 
Sirijus. Jis buvo nesiskutęs ir nepersirengęs miegoti. 

— Kas darosi? —- paklausė padėdamas Džinei atsistoti. - Finėjas Nige- 
las sako, kad Artūras sunkiai sužeistas... 

— Klausk Harį, - tarė Fredis. 

— Taip, noriu pats išgirsti, - pasakė ir Džordžas. 

Dvyniai su Džine sužiuro į jį. Padaro Žingsniai ant laiptų sustojo. 

— Tai buvo... - Pasirodo, jiems pasakoti buvo sunkau negu Makgona- 
gal ir Dumbldorui. - Aš tarsi išvydau viziją... 

Ir apsakė viską, ką matė, bet pakeisdamas taip, kad atrodė, jog jis Žiū- 
rėjo iš šalies, o ne pačios gyvatės akimis. Ronis, baltas kaip drobė, žvilg- 
telėjoįjį, bet patylėjo. Hariui baigus, Fredis, Džordžas ir Džinė ilgai žvel- 
gėįjį. Nežinia, ar jam tik pasivaideno, bet Hariui pasirodė, jog jų žvilgs- 
niai jį kaltina. Na, jeigu jau jie laiko jį kaltu vien todėl, kad jis matė už- 
puolimą, kas būtų papasakojus, jog jis buvo gyvatės galvoje? 

— Ar mama čia? - paklausė Fredis Sirijų. 

— Ji gal dar nė nežino, kas atsitiko, - atsakė Sirijus. - Svarbiausia buvo, 
kad jūs išnyktumėt prieš įsikišant Ambridž. Dumbldoras, manau, dabar 
praneša Molei. 

— Reikia kuo greičiau į ligoninę, - nekantriai tarė Džinė. Pažvelgė į 
brolius: jie, aišku, tebebuvo su pižamomis. - Sirijau, gali paskolinti kokių 
apsiaustų ar ko? 

— Pala, juk negalite imti ir dumti į ligoninę! - sudraudė juos Sirijus. 

- Jeigu norime, aišku, kad galime, - atšovė Fredis. - Juk jis - mū- 
sų tėtis! 

— Ir kaip jūs paaiškinsite, iš kur sužinojote, kad Artūras sužeistas, jei 
net ligoninė nespėjo pranešti žmonai? 

— Lyg būtų svarbu! - karštai paprieštaravo Džordžas. 

— Svarbu, nes mes norėtume nuslėpti, kad Haris mato įvykius, vyks- 
tančius už šimtų mylių, - piktai pasakė Sirijus. - Ar įsivaizduojate, kaip 
tokį faktą panaudotų ministerija? 

Fredžiui ir Džordžui, regis, buvo nė motais, kaip ką panaudos minis- 
terija. Ronis tebebuvo papilkęs ir tylus. Džinė tarė: 

— Kas nors kitas galėjo mums pasakyti. Galėjom iš ko kito išgirsti. 

— Pavyzdžiui? - nekantriai paklausė Sirijus. - Klausykit, jūsų tėtis su- 
žeistas, kai vykdė Brolijos užduotį. Aplinkybės ir šiaip gana įtartinos, to 
betrūko, kad jo vaikai po kelių sekundžių jau žinotų apie nelaimę! Jūs 
galite labai pakenkti Brolijai... 

— Mums nusispjaut į tą kvailą Broliją! - suriko Fredis. 

— Mes kalbam apie tėtį! - pritarė Džordžas. 

- Jūsų tėvas žinojo, kuo rizikuoja, ir nepadėkos, jai Brolijai pakiaulin- 
site! - ne mažiau piktai metė Sirijus. - Kaip tik dėl tojūs ir nepriklausote 
Brolijai. Nes nieko nesuprantate - kad yra dalykų, dėl kurių verta mirti! 

— Gera tau kalbėti, kai tūnai čia! - suriko Fredis. - Nemanau, kad pats 
labai rizikuoji! 

Sirijaus veide neliko nė lašelio kraujo. Atrodė, mielai trenktų Fredžiui, 
tačiau prabilo be galo santūriai: 

— Žinau, kad sunku, bet mes turime elgtis taip, lyg nieko kol kas neži- 
notume. Turime laukti, bent jau kol duos žinią jūsų motina, gerai? 

Fredis ir Džordžas tebebuvo nusiteikę maištingai. Džinė priėjo prie 
artimiausios kėdės ir atsisėdo. Haris dirstelėjo į Ronį, tas lyg ir gūžtelėjo, 
lyg ir linktelėjo, ir jie abu taip pat atsisėdo. Dvyniai valandėlę žaibavo 
akimis į Sirijų, paskui irgi susėdo Džinei iš šonų. 

— Na, ir tvarka, - padrąsinamai tarė Sirijus. - Dabar... dabar visi ko 
nors išgerkime, kol lauksime. Accio pasukų alų! 

Mostelėjus lazdele, iš podėlio atskrido šeši buteliai, čiuožtelėjo per stalą 
ištaškydami Sirijaus vakarienės likučius ir sustojo tiesiai prieš juos. Visi 
pasiėmė po butelį, ir kurį laiką tik buvo girdėti, kaip spraga ugnis ir tyliai 
dunksi į stalą buteliai. 

Haris gėrė tik tam, kad būtų kur dėti rankas. Širdį degino baisi kaltė. 
Jeigu ne jis, jų čia nebūtų, visi miegotų lovose. Beprasmiška ramintis, 
kad jei nebūtų paskelbęs pavojaus, pono Vizlio niekas nebūtų radęs, — 
juk nenuneigsi, kad jis, ne kas kitas, poną Vizlį ir užpuolė. 

Nebūk kvailas, tu juk neturi ilčių, tarė jis sau kuo ramiau, bet ranka, lai- 
kanti pasukų alaus butelį, drebėjo. Tu gulėjai lovoje, nieko nepuolei... 

Kas tada nutiko Dumbldoro kabinete? - klausė jis save. Man ir Dumbldorą 
norėjosi pulti... 

Jis trinktelėjo butelį ant stalo, bet niekas net akių nepakėlė. Staiga ug- 
nies kamuolys nušvietė nešvarias lėkštes, jie suriko iš nuostabos - ant 
stalo nukrito pergamento ritinėlis, iš paskos nusileido auksinė fenikso 
plunksna. 

— Foksas! — griebė pergamentą Sirijus. - Raštas ne Dumbldoro, vadi- 
nasi, jūsų motinos laiškas... 

Jis padavė ritinėlį Džordžui, tas atplėšė ir perskaitė: 

— „Tėtis tebėra gyvas. Išvykstu į ligoninę. Būkite ten, kur esate dabar. 
Kai tik galėsiu, pranešiu, kas nauja. Mama“. 

Džordžas apžvelgė visus. 

— Tebėra gyvas, - lėtai pakartojo. — Tačiau tai reiškia, kad... 

Jis nebaigė. Hariui irgi atrodė, kad ponas Vizlis tebėra tarp gyvybės ir 
sę, tartum tikėdamasis rasti ten paguodą. Fredis ištraukė pergamentą 
Džordžui iš rankų ir pats perskaitė laiškelį, tada pažvelgė į Harį. Šis vėl 
pajuto, kaip dreba butelį laikanti ranka, ir stipriau jį sugniaužė. 

Haris neprisiminė, kad kada nors būtų šitaip prailgusi naktis. Sirijus 
kartą neryžtingai pasiūlė eiti visiems gultis, tačiau Vizlių žvilgsniai buvo 
pakankamas atsakas. Beveik visą laiką jie sėdėjo prie stalo tylėdami ir 
žiūrėjo, kaip trumpėja ir trumpėja žvakė, kartais pakeldami prie lūpų 
butelį. Retkarčiais kas paklausdavo, kiek valandų, paspėliodavo, kokia 
ligonio būklė, padrąsindavo kitus, kad jei būtų blogų naujienų, jie iškart 
sužinotų, nes ponia Vizli turbūt jau seniai ligoninėje. 

Fredis užsnūdo, galva nusviro ant šono. Džinė buvo susirangiusi ant 
kėdės kaip katytė, bet atsimerkusi, Haris jos akyse matė židinio atšvai- 
tus. Ronis sėdėjo įsikniaubęs į delnus, neaišku, miegojo ar ne. Haris kart- 
kartėm susižvelgdavo su Sirijumi — pašaliniai šeimos sielvarto liudinin- 
kai. Visi laukė... laukė... 

Dešimt minučių po penkių pagal Ronio laikrodį atsidarė virtuvės du- 
rys ir įžengė ponia Vizli. Buvo išbalusi, bet kai visi sužiuro į ją, ji blausiai 
šyptelėjo. 

- Gyvens, - pavargusiu balsu tarė ponia Vizli. - Dabar miega. Vėliau 
galėsime jį aplankyti. Prie jo sėdi Bilas, atsiprašė iš darbo. 

Fredis vėl atsisėdo užsidengęs rankomis veidą. Džordžas ir Džinė at- 
sistojo, pripuolė prie motinos ir apkabino ją. Ronis kimiai nusijuokė ir 
vienu mauku išgėrė, kas buvo likę butelyje. 

— Pusryčiai! - linksmai šūktelėjo Sirijus ir pašoko. - Kur tas nelemtas 
namų elfas? Padare! PADARE! 

Tačiau Padaras neatėjo. 

— Bala nematė, - sumurmėjo Sirijus ir suskaičiavo Žmones. - Taigi pus- 
ryčiai septyniems. Manau, kiaušinienės su šonine, arbatos, skrebučių... 

Haris nuskubėjo prie viryklės padėti. Nenorėjo trukdyti Vizlių laimei 
ir bijojo akimirkos, kai ponia Vizli paprašys papasakoti savo regėjimą. 
Tačiau vos spėjo išimti iš indaujos lėkštes, kai ponia Vizli jas atėmė ir 
karštai jį apkabino. 

— Nežinau, kas būtų buvę, jeigu ne tu, Hari, - tyliai tarė ji. - Artūro gal 
kelias valandas niekas nebūtų radęs, tada jau būtų buvę per vėlu, o tavo 
dėka jis gyvas. Dumbldoras sukūrė įtikinamą istoriją, kodėl Artūras te- 
nai atsidūrė. Kitaip neįsivaizduoji, kas jam būtų buvę. Prisimink vargšą 
Sterdžį... 

Haris vos ištvėrė jos dėkingumą, laimei, ji greit jį paleido ir ėmė dėko- 
ti Sirijui, kad jis naktį paglobojo jos vaikus. Sirijus patikino ją esąs labai 
patenkintas, kad galėjo padėti, ir pasakė turįs vilties, jog, visi pabus pas jį, 
kol ponas Vizlis gulės ligoninėje. 

— O, Sirijau, aš tokia dėkinga... Gydytojai mano, jam dar reikės pagu- 
lėti, taigi nuostabu, kad galėsime būti arčiau jo. Aišku, tai reiškia, jog čia 
praleisime ir Kalėdas. 

— Kuo didesnė kompanija, tuo linksmiau! - taip nuoširdžiai apsidžiau- 
gė Sirijus, kad ponia Vizli plačiai nusišypsojo, užsijuosė prijuostę ir ėmė- 
si ruošti pusryčius. 

- Sirijau, - nebeištvėrė Haris. - Ar negalėtume šnektelėti? Tuojau pat? 

Jis nuėjo į tamsų podėlį, Sirijus atsekė iš paskos. Haris tiesiai papasa- 
kojo krikštatėviui viską, ką regėjo, ir tai, kad jis pats ir buvo poną Vizlį 
užpuolusi gyvatė. 

— Ar sakei Dumbldorui? - paklausė Sirijus. 

— Taip, - nekantriai atsakė Haris, - bet jis man nepaaiškino, ką tai reiš- 
kia. Na, išvis nieko man daugiau nebesako. 

— Neabejoju, kad būtų pasakęs, jei būtų pagrindo nerimauti, - ramiai 
tarė Sirijus. 

— Tačiau tai ne viskas, - sušnibždėjo Haris. - Sirijau, aš... Man rodos, 
aš kraustausi iš proto. Dumbldoro kabinete prieš įsikimbant Nešyklės... 
Porą sekundžių maniau, kad esu gyvatė, jaučiausi kaip gyvatė... Kai pa- 
žvelgiau į Dumbldorą, taip susopo randą... Sirijau, aš norėjau jį pulti! 

Tamsoje jis matė tik kraštelį Sirijaus veido. 

— Tikriausiai to regėjimo padarinys, - tarė Sirijus. - Tu tebegalvojai apie 
tą sapną ar ką, ir... 

— Nieko panašaus, - papurtė galvą Haris. - Manyje tarsi kažkas pasi- 
kėlė - taip, lyg būtų pabudusi gyvatė. 

— Tau reikia išsimiegoti, - griežtai pasakė Sirijus. - Papusryčiauji ir ei- 
ni į viršų gulti. Po pietų su visais galėsi aplankyti Artūrą. Tau šokas, Hari. 
Kaltini save tuo, ką matei tik iš šalies. Ir puiku, kad matei, nes kitaip Ar- 
tūras galėjo mirti. Nustok krimstis. 

Jis paplojo Hariui per petį ir išėjo iš podėlio palikdamas Harį patam- 
syje vieną. 


+ 


Visi, išskyrus Harį, rytą pramiegojo. Jis užlipo į miegamąjį, kuriame pas- 
kutines vasaros savaites miegojo abu su Roniu, bet Ronis užmigo per 
kelias minutes, o Haris sėdėjo apsirengęs, atsirėmęs į šaltus metalinius 
galvūgalio virbus ir iš paskutiniųjų vijo šalin miegą nutaręs nė už ką ne- 
užsnūsti: bijojo, kad užmigęs vėl nepavirstų gyvate ir neužpultų Ronio 
arba nenušliaužtų per namus ieškodamas kitos aukos... 

Roniui pabudus, Haris apsimetė irgi gardžiai pamiegojęs. Kol pieta- 
vo, iš Hogvartso atvyko jų lagaminai, taigi kelionei į ligoninę jie galėjo 
persirengti žiobariškai. Visi, išskyrus Harį, džiaugėsi kaip maži vaikai, 
galėdami apsimauti džinsus ir apsivilkti megztinius. Tonks ir Rukną, at- 
kakusius jų palydėti per Londoną, jie pasitiko linksmai šūkaudami, juok- 
damiesi iš Ruknos katiliuko, kurį jis buvo užsismaukęs ant stebuklingo- 

sios akies. Tonks trumpučiais ir tądien skaisčiai rožiniais plaukais metro 
tikrai bus mažiau pastebima. 

Tonks Hario regėjimas baisiai sudomino, bet jis neturėjo noro apie tai 
kalbėti. 

— Gal tavo šeima turėjo aiškiaregių kraujo? - smalsiai paklausė ji, sė- 
dėdama šalia jo traukinyje, barškančiame į miesto centrą. 

— Ne, - atsakė Haris ir, prisiminęs profesorę Treloni, pasijuto užgautas. 

— Taip, - susimąstė Tonks. - Iš tikrųjų tai nėra tikra aiškiaregystė, ar 
ne? Tu juk matai ne ateitį, o praeitį... Keista, ką? Bet ir naudinga. 

Haris nieko nesakė. Laimė, kitoje stotelėje jie išlipo - pačioje Londo- 
no širdyje. Spūstyje jis įsigudrino padaryti taip, kad Tonks, einančią pir- 
ma, nuo jo skirtų Fredis ir Džordžas. Visi nusekė paskui ją ir sulipo ant 
eskalatoriaus. Rukna atkibildavo paskutinis: katiliukas ant akies, gyslota 
ranka užantyje gniaužia burtų lazdelę. Haris juto, kad paslėptoji akis 
seka jį. Norėdamas išvengti klausimų apie savo sapną, jis pasiteiravo Ruk- 
ną, kur paslėpta Šv. Skutelio ligoninė. 

— Netoli nuo čia, - burbtelėjo Rukna. Jie atsidūrė plačioje parduotu- 
vių pilnoje gatvėje, kur virė kalėdinė prekyba. Rukna stumtelėjo Harį į 
priekį ir pats nuklumpsėjo iš paskos. Haris žinojo, kad po katiliuko kraš- 
tu stebuklingoji Ruknos akis vartosi į visas puses. - Nelengva buvo rasti 
tinkamą vietą ligoninei. Skersiniame skersgatvyje nėra reikiamo didu- 
mo pastato, o požemyje negalėjome jos įkurti, kaip ministerijos, - ne- 
sveika. Pagaliau pavyko gauti namą šiame rajone. Ieorija tokia: burtinin- 
kai išėję gali įsimaišyti į minią. 

Jis griebė Hariui už peties, kad jų neišskirtų grupelė pirkėjų, besigrū- 
dančių į šalia esančią elektros prekių krautuvę. . 

— Štai ir atėjom, - tarė Rukna. 

Jie atsidūrė priešais didžiulę senamadišką raudonų plytų universali- 
nę parduotuvę, vadinamą „Purge ėc Dowse Ltd. Namas buvo apleistas, 
vitrinose stirksojo keli apdaužyti manekenai su kreivais perukais, ap- 
rengti mažiausiai dešimtmečio senumo drabužiais. Ant visų apdulkėju- 

sių durų kabėjo lentelės: „Uždaryta dėl rekonstrukcijos“. Haris aiškiai 
išgirdo, kaip stambi moteriškė, tempianti kelis plastikinius maišelius, 
draugei praeidama pasakė: | 

— Ta krautuvė gal jau niekad neatsidarys... 

— Čia, - tarė Tonks, modama ateiti prie vitrinos, kurioje buvo tik bai- 
saus bjaurumo moteriškas manekenas. Blakstienos atsiknojusios, apreng- 
tas žalio nailono suknele. - Visi pasiruošę? 

Jie susispietę linktelėjo. Rukna vėl pastūmėjo Harį, Tonks prisikišo prie 
stiklo ir atsidūrė akis į akį su bjauriuoju manekenu. Stiklas aprasojo nuo 
jos kvapo. 

— Budėtoja, - kreipėsi ji, - mes atėjom aplankyti Artūro Vizlio. 

Haris pamanė: ar ne kvaila Tonks, jei tikisi, kad manekenas išgirs ją 
per storą stiklą, kai aplink ūžia autobusai ir gatvėje klega pirkėjai? Pas- 
kui prisiminė, jog manekenai apskritai negirdi. Staiga jis išsižiojo iš nuo- 
stabos, nes manekenas linktelėjo ir pamojo sulenktu pirštu. Tonks griebė 
Džinę ir ponią Vizli už alkūnių, žengė per stiklą ir išnyko. 

Fredis, Džordžas ir Ronis žengė paskui jas. Haris pasigręžė į skuban- 
čią minią — niekas nė kreiva akim nežiūrėjo į tokias baisias vitrinas kaip 
šitos parduotuvės. Ir niekas, regis, nepastebėjo, kad šeši Žmonės ėmė ir 
išgaravo. 

— Einam, - paragino Rukna, vėl stumtelėdamas Harį, ir kartu jie žengė 
tarsi per šalto vandens krioklį, bet anapus jo atsidūrė sausi ir nesušalę. 

Bjauriojo manekeno ir vitrinos nė padujų. Jie stovėjo judriame kori- 
"doriuje, kur pasieniais ant išklypusių kėdžių sėdėjo raganos ir burtinin- 
kai; daugelis, atrodantys visai normaliai, skaitinėjo seną „Raganų savait- 
raštį , kiti buvo siaubingai sužaloti - jiems karojo dramblio straublys ar 
iš krūtinės kyšojo papildoma rankų pora. Koridoriuje buvo beveik taip 
pat triukšminga kaip ir gatvėje, nes daugelis ligonių skleidė labai keistus 
garsus: prakaituotu veidu ragana vidurinės eilės vidury, energingai be- 
sivėduojanti „Magijos žiniomis“, plonai švilpė, jai iš burnos veržėsi ga- 
ras; nevalyvas burtininkas kampe kai tik krustelėdavo, žvangtelėdavo 

kaip varpas. Sulig kiekvienu žvangtelėjimu galva taip pasipurtydavo, 
kad jis griebdavo ją už ausų. 

žmones su bloknotais kaip Ambridž ir kažką Žymėjosi juose. Haris pa- 
stebėjo ant chalatų krūtinės išsiuvinėtą emblemą - sukryžiuotus burtų 
lazdelę ir kaulą. 

— Ar čia gydytojai? - tyliai paklausė jis Ronį. 

- Gydytojai? - pakraupo Ronis. - Tie bepročiai Žiobarai, kurie pjaus- 
to žmones? Ne, šitie yra hileriai. 

— Čionai! - garsiai pašaukė ponia Vizli, mat kampe vėl sutilindžiavo 
anas nelaimėlis. Jie nusekė paskui ją ir atsistojo į eilę prie putlios švie- 
siaplaukės raganos, sėdinčios už stalo su lentele „Informacija“. Siena jai 
už nugaros buvo nukabinta plakatais ir skelbimais, aiškinančiais: 
NEŠVARIAME KATILE ELIKSYRAS VIRSTA NUODAIS; arba: NELIESK 
PRIEŠNUODŽIŲ NEPASITARĘS SU PATYRUSIU HILERIU. Dar kabėjo 
didelis žilos garbiniuotos raganos portretas su parašu: 


Dailisė Dervent 
Šv. Skutelio ligoninės hilerė (1722-1741) 
Hogvartso burtų ir kerėjimo mokyklos direktorė 
(1741-1768) 


Dailisės akys tarsi skaičiavo Vizlių kompaniją; Hariui ji mirktelėjo, tada 
per paveikslo kraštą išėjo ir dingo. 

Tuo tarpu pirmas eilėje jaunutis burtininkas šoko keistą šokį. Dejuo- 
damas iš skausmo, jis bandė raganai už stalo paaiškinti savo bėdą. 

— Vis tie batai... oi... brolis man juos dovanojo... aaa... jie man kram- 
to kojas... Ajaj! Patikrinkit, gal užkerėti, nes aš... ūūū! Negaliu jų nu- 
slauti. — Jis šokinėjo lyg, ant žarijų. 

— Tačiau batai gal netrukdo skaityti? - atšovė ragana, rodydama į di- 
delę lentą kairėje. - Jums reikia į kerų traumų skyrių ketvirtame aukšte. 
Kaip ir nurodyta. Toliau! 


414 


XXII + Sv. SKUTELIO MAGIŠKŲJŲ LIGŲ IR TRAUMŲ LIGONINĖ 


Burtininkui nušlubčiojus šalin, Vizlių kompanija žengė žingsnį artyn, 
ir Haris perskaitė, kas yra ligoninėje: 


TECHNINIŲ TRAUMŲ SKYRIUS J... Pirmas aukštas 


Sprogęs katilas, burtų lazdelės atatranka, šluotų avarijos ir t. t. 


CHIRLURGINIS- SKYRIUS ais aid i ias asi Antras aukštas 


Gyvūnų įkandimai, įgėlimai, nudeginimai, lūžiai ir t. t. 


UŽKREČIAMŲJŲ LIGŲ SKYRIUS... Trečias aukštas 
Slibinraupiai, pradanginamoji liga, kiaulyte ir t. t. 


APSINLUODIJLMUŲ SKYERĖELS asssdinini siaip aibei niais Ketvirtas aukštas 


Bėrimas, atrijimas, nevaldomas juokas ir t. t. 


KEĖRŲ LRAUNMU SKY RIŪLS Iiianstanioia iais ads ini iaiiseiaaaiis Penktas aukštas 
Neatkeikiami kerai, užkeikimai, burtų klaidos ir t. t. 


LANKYTOJŲ ARBATINĖ/ LIGONINĖS PARDUOTUVĖ... Šeštas aukštas 


JEI ABEJOJATE, KUR KREIPTIS, NEGALITE NORMALIAI KALBĖTI AR 
NEPRISIMENATE, KO ČIA ATĖJOTE, BUDINČIOJI RAGANA JUMS 
MIELAI PADĖS. 


Prie stalo prišlepsėjo susikūprinęs burtininkas su klausos aparatu. 

— Noriu aplankyti Broderiką Boudį, - sugargė jis. 

— Keturiasdešimt devinta palata, bet jūs be reikalo gaištate, - pasakė 
budinčioji. - Jis visai nukvakęs, suprantate... tebelaiko save arbatiniu. 
Toliau! 

Susidrovėjęs burtininkas laikė savo dukrytę už kulkšnies, o ji pleveno 
apiejo galvą mosuodama didžiuliais plunksnuotais sparnais, išdygusiais 
nugaroje tiesiai per šliaužtinukus. 

— Penktas aukštas, - tarė ragana net nepaklaususi, ir vyriškis dingo už 
dvivėrių durų nešdamas mergytę lyg įdomios formos balioną. - Toliau! 

Prie stalo priėjo ponia Vizli. 

— Laba diena. Mano vyras Artūras Vizlis šį rytą turėjo būti perkeltas į 
kitą palatą, gal pasakytumėte... 

— Artūras Vizlis? — pasitikslino ragana, braukdama pirštu per ilgė- 
liausią sąrašą. - Taip, antras aukštas, antros durys dešinėje, Dai Lueli- 
no palata. 

— Dėkui, - tarė ponia Vizli. - Žygiuojam. 

Pro tas dvivėrės duris visi įžengė į siaurą koridorių, jame ant sienų 
kabėjo žymių hilerių portretai, palubėje plaukiojo žvakių pilni krištoli- 
niai skrituliai, panašūs į didžiulius muilo burbulus. Pro duris lakstė žmo- 
nės ryškiai žaliais chalatais. Einant pro vienas duris, į koridorių plūstelė- 
jo kokčiai dvokiančios geltonos dujos, tolumoje buvo girdėti aimanuo- 
jant. Jie užlipo laiptais į chirurginio skyriaus koridorių. Ant antrų durų 
dešinėje kabėjo lentelė: Dai Luelino palata. Pavojingi įkandimai. Po ja buvo 
ranka rašyta kortelė: Skyriaus vedėjas - Hipokratas Smetvikas, hileris prakti- 
kantas - Augustas Pajus. 

— Mole, mes palauksime čia, - tarė Tonks. - Artūras nenorės, kad iš 
karto užgriūtų tiek lankytojų. Pirmiausia tegul eina šeima. 

Rukna pritariamai suniurnėjo ir atsišliejo į sieną. Stebuklingoji akis 
lakstė į visas puses. Haris irgi pasitraukė, bet ponia Vizli čiupo jam už 
rankos ir pastūmė pro duris sakydama: 

— Nekvailiok, Hari, Artūras nori tau padėkoti. 

Palata buvo maža ir niūroka, nes vienintelis langas buvo siauras ir 
palubėje, tiesiai prieš duris. Kone visas apšvietimas buvo spindintis kriš- 
tolinis bumbulas ties viduriu lubų. Sienos apmuštos ąžuolinėmis lento- 
mis, ant vienos kabėjo rūstaus veido burtininko portretas su užrašu: Ur- 
kuhartas Rekheras (1612-1697), Žarnų prakiurdymo užkeikimo išradėjas. 

Palatoje buvo trys ligoniai. Ponas Vizlis gulėjo pačiam gale po lange- 
liu. Haris apsidžiaugė, kad jis sėdi paramstytas keliomis pagalvėmis ir 

saulės spindulėlyje, krintančiame pro langelį, skaito „Magijos Žinias“. 
Jiems įėjus jis pakėlė galvą ir pamatęs, kas tokie, nusišypsojo. 

— Labas! - numetė jis „Magijos žinias. - Mole, Bilas ką tik išėjo, sakė, 
reikia darban, bet žadėjo vėliau pas jus užsukti. 

— Kaip jautiesi, Artūrai? - paklausė ponia Vizli. Pabučiavusi jam į 

— Jaučiuosi puikiai, - linksmai pareiškė ponas Vizlis, viena ranka ap- 
kabindamas Džinę. - Jeigu tik nuimtų tvarsčius, galėčiau keliauti namo. 

— Kodėl gi negali nuimti? - paklausė Fredis. 

— Vos tik pabando, ima plūsti kraujas, - smagiai paaiškino ponas Viz- 
lis. Paėmęs nuo spintelės burtų lazdelę, mostelėjo, ir šalia lovos išdygo 
šešios kėdės jiems atsisėsti. - Pasirodo, tos gyvatės nuodai ypatingi, jie 
neleidžia žaizdoms užgyti. Bet žadama surasti priešnuodį. Sako, buvo 
dar blogesnių atvejų. O kol kas turiu kas valandą gerti kraujo papildo- 
mąjį eliksyrą. O štai tam vargšeliui, - tyliai tarė jis, linktelėdamas į lovą 
priešais, kur gulėjo net pažaliavęs žmogutis, įbedęs žvilgsnį į lubas, - vil- 
kolakis įkando. Jokių vaistų nėra. 

— Vilkolakis? - išsigando ponia Vizli. - Kodėl jį laiko bendroje palato- 
je? Ar neturėtų gulėti vienas? 

- Iki pilnaties dar dvi savaitės, - priminė jai ponas Vizlis. - Šį rytą hile- 
riai su juo kalbėjo, bandė įtikinti, jog jis galės gyventi beveik įprastą gy- 
venimą. Aš jam sakiau, - aišku, neminėdamas vardų, - kad pažįstu vie- 
ną vilkolakį, labai malonų žmogų, ir jis lengvai susitvarko. 

— Ką pasakė? - paklausė Džordžas. 

— Pasakė, kad jei nenutilsiu, pats man įkąs, - liūdnai tarė ponas Viz- 
lis. - O ta moteriškė, - parodė jis į lovą pas duris, - hileriams neprisipa- 
žįsta, kas jai įkando, todėl visi manome, jog ji laikė kažkokį uždraustą 
gyvūną. las padaras jai iškabino pusę blauzdos. Kai perriša, žaizda klai- 
kiai smirda. 

— Na, tėti, ar papasakosi, kas atsitiko? - paklausė Fredis, prisitraukda- 
mas kėdę arčiau lovos. 

— Betgi jau Žinote, tiesa? - susimokėliškai šyptelėjo Hariui ponas Viz- 
lis. - Labai paprasta - per dieną privargau, užsnūdau, prislinko gyvatė ir 
įkando. 

- Ar „Žiniose“ parašyta, jog buvai užpultas? - parodė Fredis į numes- 
tą laikraštį. 

- Žinoma, ne, - karčiai šyptelėjo ponas Vizlis, - ministerija nenori, kad 
visi sužinotų - šlykščioji gyvatė valdovė vėl... 

— Artūrai! - įspėjo ponia Vizli. 

— Aa... mane užpuolė, - skubiai užbaigė ponas Vizlis, nors Haris su- 
prato, jog jis ne tai ketino pasakyti. 

— Kur tu buvai, tėti, kai šitai atsitiko? - paklausė Džordžas. 

— Mano reikalas, - valiūkiškai atsakė ponas Vizlis. Paėmęs „Magijos 
žinias“, išskleidė ir tarė: - Kai atėjot, skaičiau apie Vilio Videršinso su- 
ėmimą. Ar žinote, kad jis kaltas dėl tų vasarą paplūdusių klozetų? Sykį 
jo kerai trenkė atgal, klozetas sprogo, ir jis buvo rastas be sąmonės toje 
smarvėje... 

— Kai sakai „budėjau“ , ką tai reiškia? - pertraukė jį Fredis. - Ką tu darei? 

- Girdėjai, ką tėtis sakė? - sušnibždėjo ponia Vizli. - Čia apie tai ne- 
kalbėsime. Pasakok toliau apie Vilį Videršinsą, Artūrai. 

— Na, neklauskite manęs, kaip, - niūriai tarė ponas Vizlis, - bet jis išsi- 
suko nuo bausmės. Turbūt neapsieita be aukso... 

— Tu saugojai jį, tiesa? — tyliai paklausė Džordžas. - Ginklą? Tą daiktą, 
kurio ieško Pats Žinai Kas? 

— Džordžai, tylėk! —- nukirto ponia Vizli. 

— O dabar, - garsiau prabilo ponas Vizlis, - Vilis įkliuvo pardavinėda- 
mas Žiobarams besikandžiojančias durų rankenas, manau, šį kartą jam 
niekas nebepadės, nes, pasak straipsnio, du Žiobarai neteko pirštų ir gu- 
li šitoje ligoninėje, nes reikia skubiai atauginti kaulus ir pakeisti atmintį. 
Tik pamanykit, Žiobarai Šventojo Skutelio ligoninėje! Įdomu, kurioje pa- 
latoje? 

Ir jis nekantriai apsižvalgė lyg tikėdamasis išvysti rodyklę. 

— Hari, ar nesakei, kad Pats Žinai Kas turi gyvatę? - paklausė Fredis, 
žiūrėdamas į tėvą. - Tokią didžiulę? Juk matei ją tą vakarą, kai jis grįžo, 
ar ne? 

— Užtenka, - piktai tarė ponia Vizli. - Koridoriuje stovi Tonks ir Ruk- 
na, Artūrai, jie nori tave pamatyti. O jūs galit palaukti už durų, - pasakė 
ji savo vaikams ir Hariui. - Paskui atsisveikinsite. Drožkit. 

Jie išėjo į koridorių. Rukna su Tonks įėję uždarė duris. Fredis kilstelėjo 
antakius. 

— Puiku, - burbtelėjo rausdamasis kišenėse, - tegul bus taip. Nieko 
mums nesakykite. 

— Ieškai šitų? - paklausė Džordžas, atkišdamas rausvų virvelių 
gniužulą. 
ar ligoninės palatų duris apsaugo Netrukdymo kerai. - Abu su Džordžu 
išpainiojo penkias Pailginamąsias ausis ir apdalijo jomis visus. Haris ne- 
siryŽo imti. 

— Imk, Hari, imk! Tu išgelbėjai tėčiui gyvybę. Kas jau kas, o tu tikrai 
turi teisę klausytis jo pokalbių. 

Nenoromis šypsodamas, Haris paėmė virvutės galą ir įsikišo į ausį, 
kaip matė darant dvynius. 

— Pradedam! - sušnibždėjo Fredis. Rausvos virvelės nuvinguriavo po 
durimis lyg ilgi plonyčiai sliekai. Iš pradžių Haris nieko negirdėjo, pas- 
kui net pašoko, kai Tonks sušneko taip, tarsi stovėtų šalia. 

— Apieškota visos patalpos, bet gyvatės niekur nerasta. Ji, matyt, išny- 
ko tave užpuolusi, Artūrai. Bet Pats Žinai Kas juk negalėjo rizikuoti, pa- 
teks gyvatė į vidų ar ne? 

— Manau, jis pasiuntė ją kaip žvalgę, - subambėjo Rukna, - nes kol 
kas jam nesisekė, tiesa? Ne, man rodos, jis stengiasi išsiaiškinti padėtį ir, 
jei nebūtų pasipainiojęs Artūras, būtų turėjęs daugiau laiko pašniukšti- 
nėti. Taigi Poteris aiškina visa tai matęs? | 

- Taip, - nesmagiai atsakė ponia Vizli. - Žinote, Dumbldoras, man at- 
rodo, beveik laukė, kad Hariui atsitiktų panašus dalykas. 

— Hm, ką gi, - burbtelėjo Rukna, - visi žinome, kad Poteris kažkoks 
keistas. 

— Kai šįryt šnekėjau su Dumbldoru, jis atrodė susirūpinęs dėl Hario, — 
sukuždėjo ponia Vizli. 

— Aišku, susirūpinęs, - suniurzgė Rukna. - Berniūkštis mato iš Patys 
Žinote Kieno gyvatės galvos. Matyt, Poteris nesupranta, ką tai reiškia, 
bet jeigu Patys Žinote Kas jį užvaldęs... 

Haris ištraukė Pailginamąją ausį, kraujas plūstelėjo į veidą. Pasižiūrė- 
jo į kitus. Visi išgąstingai spoksojo į jį tebelaikydami ausyse virveles. 


DVIDEŠIMT TREČIAS SKYRIUS 


Kalėdos uždaroje palatoje 


Ar todėl Dumbldoras nebežiūri jam į akis? Gal bijo, kad iš jų nepažvelg- 
tų Voldemortas, kad jų žalumas nevirstų raudona spalva su siauručiais it 
katės vyzdžių plyšeliais? Haris prisiminė, kaip kartą gyvatiška Voldemorto 
fizionomija išlindo iš profesoriaus Kvirlio pakaušio, ir perbraukė ranka 
sau per galvą spėliodamas, koks būtų jausmas, jeigu ir jam iš makaulės 
išlįstų Tamsos Valdovas. 

Haris jautėsi nešvarus, nesveikas, lyg nešiotų kokį mirtinai pavojingą 
užkratą, jam nederėtų sėdėti metro vagone kartu su niekuo nekaltais, 
švariais žmonėmis, kurių sielos ir kūnai nesutepti Voldemorto nuodais. 
Jis juk ne tik matė gyvatę, bet ir buvo ta gyvate, dabar aišku... 

Tada jam dingtelėjo išties siaubinga mintis, proto paviršiun puškėda- 
mi iškilo atminties burbulai, nuo jų krūtinėje tarsi visas gyvačių lizdas 
suspurdo. 

Ko jam reikia, be šalininkų? 

Kažko, ką jis gali tik pavogti... galbūt ginklo. To, ko neturėjo praeitą kartą. 

Ašir esu ginklas, pamanė Haris, ir jo gyslomis tarsi plūstelėjo nuodai, 
sustingdydami širdį, jį išpylė prakaitas. Traukinys dundėjo tamsiu tune- 
liu. Mane Voldemortas ir stengiasi panaudoti, štai kodėl visą laiką esu 
saugomas. Sargyba saugo ne mane, o kitus žmones, tačiau maža nau- 
dos, nes Hogvartse prie manęs visą laiką nepristovės sargybinis... Aš ir 
užpuoliau poną Vizlį praeitą naktį. Voldemortas privertė, jis gali būti ma- 
nyje, net ir dabar girdėti mano mintis... 

— Gal tau negera, Hari? - pasilenkusi per Džinę, paklausė ponia Viz- 
li. - Atrodai prastokai. Ar nesusirgai? 

Visi sužiuro į jį. Jis smarkiai papurtė galvą įbedęs akis į namų draudi- 
mo reklamą. 

— Hari, vaikeli, tikrai nesergi? — vėl paklausė ponia Vizli, kai jie ėjo per 
apleistą veją Grimaldžio aikštės viduryje. - Toks išbalęs... Ar rytą pamie- 
gojai? Eik dabar į viršų ir iki vakarienės numik porą valandų. Gerai? 

Jis linktelėjo. Štai puikiausia dingstis su niekuo nesišnekėti, o šito jam 
labiausiai reikia, tad kai ji atidarė duris, Haris nėrė pro trolio kojos pavi- 
dalo skėčių stovą ir užlipo į savo su Roniu miegamąjį. 

Kambaryje ėmė vaikščioti palei lovas ir tuščią Finėjo Nigelo portreto 
rėmą. Smegenys plyšte plyšo nuo klausimų ir vis baisesnių minčių. 

Nejau jis virto gyvate? Galbūt jis - Animagas? Ne, neįmanoma, juk 
žinotų... Galbūt Voldemortas - Animagas... Taip, pamanė Hans, tinka, 
tas, aišku, pasiverstų gyvate. O kai jis mane apsėda, abu pasikeičiame... 
Tiesa, tai nepaaiškina, kaip maždaug per penkias minutes aš nukakau į 
Londoną ir vėl grįžau į savo lovą. Tačiau Voldemortas - vienas galingiau- 
sių pasaulio burtininkų po Dumbldoro, turbūt jam visai nesunku šitaip 
kilnoti žmones. 

Staiga jis baisiausiai persigando: kokia beprotybė - jei Voldemortas mane 
valdo, aš net šiuo metu jam aiškiai rodau Fenikso brolijos būstinę! Jis žinos, kas 
priklauso Brolijai ir kur šiuo metu Sirijus. Be to, esu girdėjęs daugybę dalykų, 
kurių neturėjau girdėti, viską, ką pirmą vakarą papasakojo Sirijus... 

Išeitis viena — tučtuojau palikti Grimaldžio aikštę. Kalėdas jis praleis 
Hogvartse, taigi nors per atostogas kiti mokiniai bus saugūs. Bet ne, nie- 
ko nebus, Hogvartse vis tiek pilna žmonių, kuriuos galima sužaloti. Kas, 
jeigu kita jo auka taps Semas, Dinas ar Nevilis? Sustojęs Haris įsistebeili- 
jo į tuščią Finėjo Nigelo portretą. Širdį užgulė švininis sunkumas. Jokio 
pasirinkimo: turės grįžti į Ligustrų gatvę, visai atsiskirti nuo magijos pa- 
saulio. 

Ką gi, pamanė, jeigu jau reikia taip daryti, neverta gaišti. Stengdama- 
sis negalvoti, kaip išdygusį prie durų pusmečiu anksčiau, negu tikėjosi, 
ji pasitiks Dursliai, jis žengė prie lagamino, užvožė dangtį ir užrakino, 

tada automatiškai apsidairė Hedvigos, bet prisiminė, jog ji tebėra Hog- 
vartse. Na, bus mažiau bagažo, nereiks tempti jos narvelio. Jis griebė la- 
gaminą ir nuvilko per kambarį, bet staiga išgirdo kandų balsą; 

— Nešam kudašių, ką? 

Jis atsisuko. Portreto kampe atsirado Finėjas Nigelas. Atsišliejęs į rė- 
mą, su šypsenėle stebėjo Harį. 

— Ne, nenešu, - atšovė Haris ir patraukė lagaminą. 

— Maniau, - pasiglostė smailią barzdelę Finėjas Nigelas, - kad Grifų 
Gūžtai priklauso drąsūs. Man rodos, tau geriau sektųsi mano koledže. 
Mes, klastuoliai, esam drąsūs, bet ir nekvaili. Pavyzdžiui, jeigu reikia rink- 
tis, visada gelbstim savo kailį. 

— Aš gelbsčiu ne savo kailį, - pasakė Haris, tempdamas lagaminą bai- 
siai nelygiu, kandžių sukapotu kilimu priešais duris. 

— O, suprantu, - tarė Nigelas, glostydamasis barzdelę, - tu juk esi kilnus. 

Haris jo nesiklausė. Jau paėmė už durų rankenos, kai Finėjas tin- 
giai tarė: 

— Aš tau turiu žinią nuo Albo Dumbldoro. 

Haris staigiai atsigręžė. 

— Kokia ji? 

— Būk, kur esi. 

— Aš juk nepajudėjau! - šūktelėjo Haris, nepaleisdamas durų ranke- 
nos. - Kokia gi ta Žinia? 

— Ką tik ją tau perdaviau, kvėša. Dumbldoras sako: „Būk, kur esi . 

— Kodėl? - nustebo Haris ir paleido lagaminą. - Kodėl jis nori, kad aš 
čia pasilikčiau? Ką dar sakė? 

— Daugiau nieko, - atsakė Finėjas Nigelas, kilstelėdamas antakį, lyg 
nustebintas Hario įžūlumo. 

Hariui sukilo pyktis - kaip gyvatė iškišo galvą iš aukštos žolės. Jis iš- 
vargęs, visiškai išmuštas iš vėžių, per dvylika valandų išgyveno tiek siau- 
bo, paskui palengvėjimą, paskui vėl siaubą, ir Dumbldoras vis tiek neno- 
ri su juo kalbėtis! 

— Ak, štai kaip? — garsiai prabilo Haris. - „Būk, kur esi ? Kai mane už- 
puolė Psichai, irgi bet kas galėjo man taip liepti. Būk ir nesikišk, Hari, kol 
suaugusieji viską sutvarkys! Tačiau mes tau nieko nesakysim, nes tavo 
smegenėlės gali neatlaikyti! 

- Žinai, - dar garsiau tarė Finėjas Nigelas, - kaip tik todėl ir nekenčiau 
būti mokytoju. Jauni Žmonės prakeiktai įsitikinę, kad jie visada teisūs. Ar 
tau kartais neatėjo į galvą, mano vargšas pasipūtęs paukšteli, kad Hog- 
vartso direktorius gali turėti labai rimtą priežastį, kodėl tau nepasakoja 
kiekvienos savo plano smulkmenėlės? Nejaugi pasijutęs nuskriaustas nie- 
kad nepagalvojai, jog tau dar nė sykio nieko blogo nenutiko, kai pa- 
klausei Dumbldoro nurodymų? Ne. Ne, kaip ir visi jauni žmonės, šven- 
tai tiki, kad tik tu vienas jauti ir mąstai, tik tu vienas įžvelgi pavojų, tik 
tu vienas esi pakankamai protingas ir supranti, ką planuoja Tamsos Val- 
dovas... 

— Vadinasi, jis tikrai dėl manęs kažką planuoja? - mikliai paklausė 
Haris. 

— Argi aš taip sakiau? - tarė Finėjas, vangiai glostydamas savo šilkines 
pirštines. - O dabar atsiprašau, turiu įdomesnio darbo nei klausytis, kaip 
kankinasi paaugliai... Geros dienos. 

Ir jis Žengė iš rėmų. 

— Gerai, eikit sau! - riktelėjo Haris tuštiems rėmams. - Ir padėkokit 
Dumbldorui už nieką! 

Tuščia drobė tylėjo. Niršdamas Haris nutempė lagaminą atgal prie lo- 
vos ir griuvo kniūbsčias ant apibrizgusios lovatiesės. Kūnas buvo kaip 
švininis. 

Toks jausmas, lyg būtų keliavęs daugybę mylių. Sunku patikėti, kad 
vos prieš parą Čo Čang žengė prie jo po amalo šakomis. Jis toks pavar- 
gęs... O užmigti baisu... Bet nebepajėgia kovoti su miegu... Dumbldo- 
ras liepė pasilikti... vadinasi, ir miegoti galima... Tačiau jis bijo... O jeigu 
tai pasikartos? 

Jis nugrimzdo į šešėlius... 

Galvoje, tik to telaukęs, tartum filmas ėmė suktis. Jis ėjo tuščiu kori- 
doriumi juodų durų link, ant šiurkščių akmeninių sienų degė deglai, kai- 
rėje buvo atviros durys, o užjų - laiptai žemyn... 

Jis priėjo juodąsias duris, bet negalėjo atidaryti. O taip norėjo įeiti. Už 
jų buvo kažkas, ko jis troško visa širdimi. Apie ką nedrįso net svajoti. 
Kad nors tą randą nustotų diegę... Tada galėtų aiškiau galvoti. 

— Hari, - iš toli pašaukė Ronio balsas. - Mama sako, kad vakarienė 
gatava, bet jei nori gulėti, paliks tau. 

Haris atsimerkė, bet Ronis jau buvo išėjęs. 

Jis nenori vienas būti su manimi, pamanė Haris. Po to, ką sakė Rukna. 

Ko gera, niekas nebenorės jo čia matyti - dabar, kai jie žino, kas jo 
viduje. 

Vakarieniauti jis neis, neprimes jiems savęs. Pasivertęs ant šono, po 
valandėlės užmigo. Pabudo tik paryčiui. Skrandį graužė alkis. Kitoje lo- 
voje knarkė Ronis. Apsidairęs po kambarį, pamatė, kad Finėjas Nigelas 
vėl stovi savo portrete. Hariui toptelėjo, jog Dumbldoras tikriausiai Fi- 
nėją pasiuntė saugoti, kad jis vėl ko nors neužpultų. 

Pasijuto dar nešvaresnis. Ir kam paklausė Dumbldoro? Jeigu gyveni- 
mas Grimaldžio aikštėje toliau bus šitoks, gal jau tada verčiau grįžti į 
Ligustrų gatvę... 


+ 


Rytą visi puošė kambarius. Haris neprisiminė, kad Sirijus kada būtų bu- 
vęs tokios geros nuotaikos: jis net ėmė traukti Kalėdų giesmes, matyt, 
laimingas, kad per šventes nebus vienas. Per šaltos svetainės grindis Ha- 
ris girdėjo jo balsą. Jisai sėdėjo vienas, žiūrėdamas, kaip dangus už lan- 
gų vis šviesėja ir jau ima snigti, jausdamas liguistą malonumą, kad duo- 
da galimybę kitiems jį apšnekėti, nes tikriausiai jie tuo ir užsiima. Kai per 
pietus ponia Vizli jį tyliai pašaukė iš laiptų apačios, jis net neatsiliepęs 
užlipo į viršų. | 
Apie šeštą vakaro suskambėjo durų skambutis ir vėl ėmė klykti ponia 
Blek. Pamanęs, kad atėjo Mandangas arba koks Brolijos narys, Haris tik 

patogiau atsišliejo sienos Kietasprandžio kambaryje, kur slėpėsi steng- 
damasis kaip nors pamiršti alkį. Jis šėrė Kietasprandį pastipusiomis žŽiur- 
kėmis. Kai po valandėlės į duris smarkiai pabeldė, Haris net krūptelėjo. 

— Žinau, kad tu čia, - tarė Hermionos balsas. - Gal vis dėlto išeisi? No- 
riu su tavim pakalbėti. 

— O tu ką čia veiki? - paklausė Haris, atidaręs duris. Kietasprandis 
ėmė kasti kanopa šiaudus ieškodamas kokios užsimetusios žiurkės. - Argi 
tu neišvažiavai slidinėti su tėčiu ir mama? 

— Na, tiesą sakant, tasai sportas ne visai man, - tarė Hermiona. - Tai- 
gi Kalėdų švęsti atvažiavau čia. - Jos plaukai buvo snieguoti, skruostai 
užraudę nuo šalčio. — Tik Roniui nesakyk. Jam pasakojau, kaip nuosta- 
bu slidinėti, nes jis tiek juokėsi. Mama su tėčiu truputį nepatenkinti, 
bet aš jiems pasakiau, kad visi, kuriems rūpi egzaminai, pasiliko Hog- 
vartse mokytis. Jie nori, kad man pasisektų, taigi supras. O dabar ei- 
nam į tavo kambarį, Ronio mama ten užkūrė židinį ir atsiuntė sumuš- 
tinių. 

Haris nusekė paskui ją į trečią aukštą. Kaip nustebo kambaryje pama- 
tęs Ronį su Džine, sėdinčius ant Ronio lovos! 

— Atvažiavau Reaktyviniu autobusu, - pasigyrė Hermiona. - Dumbldo- 
ras iš pat ryto man viską pasakė, bet reikėjo laukti, kol bus viešai pa- 
skelbtos atostogos. Ambridž net mėlyna iš pykčio, kad jūs išnykot jai iš 
po pat nosies, nors Dumbldoras jai pasakė, jog ponas Vizlis ligoninėje ir 
jis išleidęs jus visus jo aplankyti. Taigi... 

Ji atsisėdo šalia Džinės. Mergaitės ir Ronis pakėlė akis į Harį. 

— Kaip jautiesi? - paklausė Hermiona. 

— Puikiai, - burbtelėjo Haris. 

— Oi, Hari, nemeluok, - nekantriai tarė ji. - Ronis ir Džinė sako, kad 
kai grįžote iš ligoninės, tu nuo visų slepiesi. 

— Ak, sako? - pašnairavo Haris į Ronį ir Džinę. Ronis nuleido akis, 
tačiau Džinė nė kiek nesutriko. 

— Gal, sakysi, ne? Tu net nežiūri į mus! 

— Patys net nežiūrit į mane! - piktai atkirto Haris. 

— Galjūs žiūrite vieni į kitus pasikeisdami, todėl žvilgsniai niekad ne- 
susitinka, - tarė Hermiona, vos sulaikydama šypseną. 

— Labai juokinga, - nusisuko nuo jos Haris. 

— Oi, klausyk, liaukis vaidinti nesuprastą sielą, - metė Hermiona. — 
Žinok, man jie pasakė, ką tu nugirdai per Pailginamąsias ausis... 

— Na, ir? - Susikišęs rankas į kišenes, Haris žiūrėjo, kaip lauke drebia 
sniegas. - Sakai, pasišnekat apie mane? Aš jau baigiu priprasti. 

— Mes norėjom pasišnekėti su tavim, Hari, - tarė Džinė, - bet kadangi 
tu visą laiką slepiesi... 

— Aš visai nenorėjau, kad su manim kas šnekėtųsi, - atkirto Haris, vis 
labiau širsdamas. 

— Na, ir kvailas esi, - piktai pasakė Džinė. - Juk daugiau nepažįsti nie- 
ko, tik mane, ką būtų apsėdęs Pats Žinai Kas. Aš žinau, koks jausmas. 

Haris nuščiuvo suvokęs jos žodžius. Staigiai atsisuko į ją. 

— Pamiršau. 

— Tau gerai, - šaltai tarė Džinė. 

— Atsiprašau, - nuoširdžiai pasakė Haris. - Ir... ir manai, kad ir aš esu 
apsėstas? 

— Ar viską prisimeni, ką darai? - paklausė Džinė. - Ar pasitaiko, kad 
neturi supratimo, ką veikei ilgais laiko tarpais? 

Haris smarkiai pagalvojo. 

— Ne. 

— Vadinasi, Pats Žinai Kas nėra tavęs apsėdęs, - paaiškino Džinė. - Kai 
mane apsėdo, išnykdavo po kelias valandas iš atminties. Atsitokėdavau 
kur nors, o kaip ten patekau, nežinau. 

Haris nedrįso tikėti jos žodžiais, tačiau nenoromis širdyje pasidarė 
lengviau. 

— Tačiau tas sapnas apie tavo tėtį ir gyvatę... 

— Hari, ir iki tol panašiai sapnuodavai, - tarė Hermiona. - Pernai kelis 


kartus susapnavai, ką rezga Voldemortas. 

— Tada buvo kitaip, - papurtė galvą Haris. - Aš buvau tos gyvatės vi- 
duje. Taip, lyg pats ir būčiau buvęs gyvate... Kas, jeigu Voldemortas kaip 
nors perkėlė mane į Londoną?.. 

— Kada nors, - netekusi kantrybės, prabilo Hermiona, - gal vis dėlto 
perskaitysi „Hogvartso istoriją ? Tada prisiminsi, kad negalima nei iš Hog- 
vartso iškeliauti oru, nei parkeliauti. Net Voldemortas, Hari, negalėjo iš- 
skraidinti tavęs iš bendrabučio. 

— Tu nebuvai išlipęs iš lovos, drauguži, - tarė Ronis. - Gal kokią minu- 
tę daužeisi lovoje, kol tave pažadinome. 

Haris vėl ėmė minti po kambarį galvodamas. Tai, ką jie visi sakė, ne 
tik paguodžia, bet ir logiška. Pats nepastebėjo, kai iš lėkštės ant lovos 
paėmė sumuštinį ir godžiai atsikando. 

Vis dėlto aš nesu tasai ginklas; pamanė Haris. Širdį užliejo džiaugsmas ir 
palengvėjimas, jis net panūdo pritarti Sirijui, mat šis, eidamas pro šalį į 
Kietasprandžio kambarį, traukė „Bėkit bėkit, hipognfėliai . 


+ 


Kaip jam ir į galvą atėjo Kalėdas praleisti Ligustrų gatvėje? Sirijaus 
džiaugsmas, kad namai vėl pilni žmonių, o svarbiausia - Haris su juo, 
buvo užkrečiamas. Dingo paniurėlis vasaros meto šeimininkas: jis, regis, 
nutarė, kad visiems turi būti taip pat smagu kaip Hogvartse, gal net sma- 
giau, ir Kalėdų išvakarėse plušėjo išsijuosęs - jų padedamas kuopė ir puo- 
šė namus, todėl kai Kūčių vakarą visi nuėjo gulti, kambariai buvo nebe- 
atpažįstami. Nublizginti sietynai nebebuvo apkibę voratinkliais, nuo jų 
karojo bugienių vainikai, sidabrinės ir auksinės girliandos. Ant išsitry- 
nusių kilimų kūpsojo magiško sniego krūvos, didžiulė Kalėdų eglė, ku- 
rią pargabeno Mandangas ir papuošė gyvais elfais, užstojo Sirijaus ge- 
nealoginį medį. Net namų elfų galvų iškamšos buvo su Kalėdų Senelio 
kepurėmis ir barzdomis. 

Pabudęs Kalėdų rytą, Haris kojūgalyje rado dovanų šūsnį. Ronis jau 
žiūrinėjo savąją, daug didesnę. 

— Šiemet geras laimikis, - pranešė jis Hariui anapus popierių debe- 
sies. - Ačiū už kompasą, puikus daiktas. Tai ne Hermiona - ta man dova- 
nojo magišką namų darbų kalendorių... 

Tarp savo dovanėlių Haris rado užrašytą Hermionos ranka. Jam ji irgi 
dovanojo į kalendorių panašią knygą, bet atskleista ji garsiai tardavo: 
Padaryk šiandien, arba pasigailėsi! 

Sirijus ir Lubinas dovanojo puikių knygų rinkinį „Praktinė gynybinė 
magija ir jos panaudojimas prieš Tamsos jėgas . Visi kerai ir atkeikimai 
buvo iliustruoti nuostabiais gyvais paveikslėliais. Haris nekantriai ėmė 
sklaidyti pirmąjį tomą. Matė, kad jam labai pravers rengiantis DK užsiė- 
mimams. Hagridas atsiuntė gauruotą rudą piniginę su iltimis, turinčio- 
mis ginti nuo kišenvagių, deja, tos iltys ir Hariui neleido įdėti į ją pinigų, 
nes galėjo likti be pirštų. Tonks dovana buvo mažutis veikiantis „Žaibo“ 
modelis. Haris žiūrėjo, kaip šluotelė skraido po kambarį, ir gailėjosi ne- 
turįs tikrojo „Žaibo“. Ronis jam dovanojo didelę dėžę visokio skonio pu- 
pelių, ponas ir ponia Vizliai, kaip kasmet, - rankomis megztą megztinį ir 
pyragėlių su vaisių ir uogų įdaru, Dobis - šiurpų paveikslą, aiškiai paties 
elfo tapytą. Haris apvertė jį: gal šitaip atrodys geriau, ir staiga pokšt — 
gale lovos išdygo Fredis su Džordžu. 

— Linksmų Kalėdų, - palinkėjo Džordžas. - Kol kas nelipkite apačion. 

— Kodėl? - nustebo Ronis. 

— Mama vėl verkia, - atsiduso Fredis. - Persis parsiuntė atgal kalėdinį 
megztinį. 

— Be jokio raštelio, - pridūrė Džordžas. - Net nepaklausė, kaip tėčio 
sveikata, nei aplankė jo, nei nieko. 

— Mėginom ją paguosti, - tarė Fredis, apeidamas lovą pažiūrėti Hario 
portreto. - Pasakėm jai, kad Persis - tik žiurkių spirų krūva. 

— Nepadėjo, — pasakė Džordžas, vaišindamasis šokoladine varle. — Ta- 
da reikalo ėmėsi Lubinas. Taigi geriau palaukim, kol jis ją kiek apramins, 
ir eisim pusryčių. 

- Kas čia toks pavaizduotas? - paklausė Fredis prisimerkęs. - Panašu į 
giboną juodomis akimis. 


429 


HaRIS POTERIS 


— Čia Haris! - sušuko Džordžas, bakstelėdamas į kitą drobės pusę. — 
Štai parašyta! 
lendorių. Atsitrenkusi į sieną, knyga nukrito ant grindų ir linksmai pra- 
bilo: Jeigu viską parašei, gali eiti sau ramiai! 

Haris su Roniu atsikėlė ir apsirengė. Namai skambėjo nuo kalėdinių 
linkėjimų. Laiptuose jie sutiko Hermioną. 

— Ačiū už knygą, Hari. Jau seniai svajojau apie „Naująją numerologi- 
jos teoriją ! O kvepalai, Roni, tokio neįprasto kvapo. 

— Juokų darbas, - tarė Ronis. - O čia kam neši? - paklausė pamatęs jos 
rankose dailiai suvyniotą paketėlį. 

— Padarui, - atsakė Hermiona. 

— Tikiuosi, ne drabužėliai, - perspėjo ją Ronis. - Juk žinai, ką Sirijus 
sakė: Padaras per daug žino, jo negalima paleisti į laisvę. 

— Ne, ne drabužėliai, nors jei būtų mano valia, duočiau jam ką nors 
kita dėvėti vietoj to purvino skuduro. Ne, čia skiautinių apklotas, pama- 
niau, bus linksmesnis jo miegamasis. 

— Koks miegamasis? - paklausė Haris pašnibždomis, nes jie ėjo pro 
Sirijaus motinos portretą. 

— Na, Sirijus sako, ne tiek miegamasis, kiek urvelis, - tarė Hermiona. — 
Jis, pasirodo, miega po katilu sandėliuke šalia virtuvės. 

Pusrūsyje jie rado tik ponią Vizli. Ji stovėjo šalia viryklės ir palinkėjo 
linksmų Kalėdų tokiu balsu, lyg turėtų slogą. Visi nusuko akis. 

— Vadinasi, čia Padaro miegamasis? - tarė Ronis, eidamas prie durelių 
kertėje priešais podėlį. Hariui niekad neteko matyti jų varstomų. 

— Taip, - nelabai narsiai atsakė Hermiona. - Gal vis dėlto pasibels- 
kime? 

Ronis pabeldė, bet atsako nebuvo. 

- Jis tikriausiai šnipinėja viršuje, - pasakė ir atidarė duris. - Uūū! 

Haris pažvelgė vidun. Kone visą sandėliuką užėmė didžiulis senama- 
diškas katilas, tačiau po vamzdžiais Padaras buvo lyg ir lizdą susisukęs. 

Ten gulėjo visokie pasmirdę skudurai, duobelė jų vidury rodė, kur naktį 
Padaras miega. Tarp skudurų buvo pilna sudžiūvusių duonos trupinių ir 
apipelijusių sūrio kriaukšlelių. Toliau kertėje blizgėjo kažkokie daikčiu- 
kai ir monetos, kurias Padaras išgelbėjo, kai Sirijus kuopė namus. Čia 
buvo sukištos ir Sirijaus šeimos fotografijos sidabriniais rėmeliais, ku- 
rias tas buvo išmetęs vasarą. Stiklai suskilę, bet mažučiai juodai balti 
žmogeliukai žvelgė į Harį pasipūtę. Tarp jų buvo —- Hariui nuėjo per 
širdį — ir tamsiaplaukė moteris, kurios teismą jis regėjo Dumbldoro Min- 
čių koštuve, - Belatriks Lestreindž. Atrodo, tai mylimiausia Padaro fo- 
tografija: jis ją buvo pastatęs pačiam priešaky ir nevykusiai suklijavęs 
lipniąja juostele. 

— Turbūt paliksiu dovaną, ir tiek, - pasakė Hermiona ir tvarkingai pa- 
dėjo paketėlį guolio vidury. Užvėrusi dureles pridūrė: - Vėliau ras ir ap- 
sidžiaugs. 

— Tiesą sakant, - tarė Sirijus, nešinas iš podėlio dideliu kalakutu, - ar 
kas nors matėt Padarą? 

— Nemačiau jo nuo to vakaro, kai vėl čia grįžome, - atsakė Haris. - Tu 
jį išvarei iš virtuvės. 

— Hm... - susiraukė Sirijus. - Man rodos, aš irgi jo nemačiau nuo to 
karto. Turbūt slepiasi Kur nors viršuje. 

—Juk negalėjo išeiti? - paklausė Haris. - Gal kartais, kai pasakei „lauk“, 
jis pamanė, kad jį išvarai iš namų? 

— Ne ne, namų elfai negali išeiti iš namų negavę drabužių. Jie pririšti 
prie šeimininkų namų, - tarė Sirijus. 

— Jeigu labai nori, išeina, - nesutiko Haris. - Dobis prieš porą metų 
išėjo iš Smirdžiaus namų, kai norėjo mane perspėti. Vėliau turėjo save 
nubausti, bet vis tiek jam tai pavyko padaryti. 

Sirijus truputį sunerimo, bet paskui pasakė: 

— Vėliau paieškosiu jo, tikriausiai rasiu viršuje raudantį prie senų ma- 
no motinos kelnių ar panašiai. Aišku, galėjo įšliaužti į vėdinimo angą ir 
tenai galą gauti. Bet būtų per didelė laimė. 

Fredis, Džordžas ir Ronis nusijuokė. Hermiona pažvelgė į jį priekaiš- 
tingai. 

Pavalgę Kalėdų pietus, Vizliai, Haris ir Hermiona ketino vėl aplankyti 
poną Vizlį. Su jais pasišovė važiuoti ir Rukna su Lubinu. Mandangas pri- 
sistatė valgant pudingą ir desertą - „pasiskolinęs tam reikalui automo- 
bilį, nes pirmąją Kalėdų dieną metro nedirbo. Automobilį, paimtą, aišku, 
be savininko žinios, burtais jie padidino, kaip kažkada - Vizlių senuką 
„Ford Anglia“. Nors iš išorės atrodė nepasikeitęs, viduje su Mandangu 
prie vairo laisvai susėdo dešimt žmonių. Ponia Vizli ilgokai dvejojo, — 
Haris žinojo, kad Mandango ji nemėgsta beveik taip pat kaip ir kelionių 
nemagiškais būdais, - bet pagaliau šaltas oras ir vaikų maldavimas įvei- 
kė nenorą ir ji klusniai atsisėdo tarp Fredžio ir Bilo. 

Šv. Skutelio ligoninę jie pasiekė greitai, nes eismas buvo menkas. Tuš- 
čia gatve tik burtininkai ir raganos vogčiomis slinko į ligoninę. Haris su 
kitais išlipo iš automobilio, Mandangas nuvažiavo už kampo jų laukti. 
Jie nerūpestingai priėjo prie vitrinos, kur stovėjo nailonine suknele ap- 
rengtas manekenas, ir po vieną dingo už stiklo. 

Koridorius atrodė šventiškai: krištolo rutuliai, apšvietę ligoninę, virto 
raudonais ir auksiniais burbulais, visos durys apipintos bugieniais, viso- 
se kertėse stovėjo Kalėdų eglaitės, papuoštos magišku sniegu ir ledokš- 
niais, su aukso žvaigžde viršūnėje. Žmonių buvo mažiau negu aną kar- 
tą, nors Harį pastūmė ragana, kuriai kairėje šnervėje buvo įstrigęs japo- 
ninis mandarinas. 

- Šeimos kivirčas, ką? - šyptelėjo šviesiaplaukė ragana už stalo. - Šian- 
dien jūs trečia. Kerų traumos, penktas aukštas. 

Poną Vizlį jie rado su kalakuto likučiais ant padėklo sterblėje ir šiek 
tiek sutrikusį. 

— Viskas gerai, Artūrai? - paklausė ponia Vizli, kai visi jį pasveikino ir 
įteikė dovanas. 

— Puikiai, tiesiog puikiai, - kiek per daug žvaliai atsakė ponas Vizlis. — 
Ar su hileriu Smetviku kartais nekalbėjote? 

— Ne, - įtariai atsakė ponia Vizli. - O ką? 

— Nieko, nieko, - sumurmėjo ponas Vizlis ir ėmė išvynioti dovanas. — 
Na, ar linksmai praleidote dieną? Ką gavote dovanų? O, Hari, tiesiog 
nuostabu! - Matjis išvyniojo Hario dovaną - padegamąją virvelę ir grąžtų 
rinkinį. 

Ponia Vizli nebuvo patenkinta vyro atsakymu. Kai jis pasilenkė pa- 

— Artūrai, - rėžė ji, - tau pakeistas tvarstis. Kodėl, Artūrai, pakeistas 
diena anksčiau? Sakė, nereikės iki rytojaus. 

— Ką? - išsigando ponas Vizlis ir užsitraukė antklodę. - Šiaip... nie- 
ko... aš... 

Nuo ponios Vizli žvilgsnio jis tarsi subliūško. 

— Na, neišsigąsk, Mole, bet Augustui Pajui atėjo į galvą viena mintis... 
Matai, jis - praktikantas, mielas vaikinas ir labai domisi... hm... netradi- 
cine medicina... Žinai, kai kurios senos Žiobarų priemonės... Na, vadi- 
namos siūlėmis. Jos puikiai tinka Žiobarų žaizdoms... 

Ponia Vizli lyg ir suriko, lyg ir sukriokė - baisus garsas. Lubinas nuėjo 
prie vilkolakio, nes tas neturėjo lankytojų ir liūdnokai žvelgė į būrelį, 
apspitusį poną Vizlį. Bilas sumurmėjo norįs išgerti arbatos, Fredis ir Džor- 

— Nejau nori pasakyti, - prabilo ponia Vizli, su kiekvienu žodžiu vis 
labiau keldama balsą, nesvarbu, jog kiti pono Vizlio lankytojai skuba išsi- 
nešdinti, - kad tu kvailioji su Žiobarų medicina? 

— Aš nekvailioju, brangioji, - maldavo ponas Vizlis, - mes tik ... mes 
tik su Pajumi sumanėm pabandyti... Deja, nepavyko... Šitokios žaizdos... 
Atrodo, siūlės nepadeda, kaip mes tikėjomės... 

— Ir ką tai reiškia? 

— Na... Aš nežinau, ar supranti, kas tos siūlės? 

— Atrodo, mėginai susisiūti odą, - negailestingai nusijuokė ponia Viz- 
li, - tačiau netgi tu, Artūrai, negali būti toks kvailas... 

— Aš irgi noriu arbatos, - pašoko ir Haris. 

Hermiona, Ronis ir Džinė puolė prie durų su juo. Durims užsidarius, 
jie išgirdo ponios Vizli klyksmą: 

— KAIP SUPRASTI - BENDRAIS BRUOŽAIS? 

— Nebūtų tėtis, - papurtė galvą Džinė. - Siūlės... Na, Žinai... 

— Tarp kitko, nemagiškoms žaizdoms jos labai tinka, - pripažino Her- 
miona. - Tos gyvatės nuodai gal jas tirpina, ar ką. O kur arbatinė? 

— Šeštame aukšte, - atsakė Haris, prisiminęs lentą už budinčiosios ra- 
ganos stalo. 

Išėję pro dvivėres duris, jie ėmė lipti klibančiais laiptais, kur ant sie- 
nos irgi kabėjo žiaurios išvaizdos hilerių portretai. Lipant kai kurie hile- 
riai šaukė jiems keisčiausias diagnozes ir siūlė šiurpiausius vaistus. Ronį 
rimtai užsipuolė kažkoks viduramžių hileris - pareiškė, kad jam įsisenė- 
jusi žvynelinė. 

— O kas tai per daiktas? - piktai paklausė jis, kai tasai hileris pasivijo 
net per šešis portretus, stumdydamas jų gyventojus į šonus. 

— Ponaiti, tokia sunki odos liga, nuo jos liksi rauplėtas ir dar baisesnis 
negu dabar... 

— Aš tau parodysiu baisesnį! - riktelėjo Ronis. Jam jau užkaito ausys. 

— Vienintelis vaistas toks. Paimk rupūžės kepenis, kietai apsirišk jomis 
kaklą ir šviečiant pilnačiai pastovėk nuogas ungurių akių pilnoj statinėj.... 

— Nėr man jokios žvynelinės! 

— Tačiau tos negražios dėmės ant tavo veido, ponaiti... 

— Tai strazdanos! O dabar drožk į savo rėmus ir atstok nuo manes! 

Jis atsigręžė į kitus. Draugai vos laikėsi nesusijuokę. 

— Kelintas čia aukštas? 

— Man rodos, šeštas, - tarė Hermiona. 

— Ne, penktas, - nesutiko Haris. - Reikia dar aukščiau... 

Tačiau laiptų aikštelėje jis staigiai sustojo įsmeigęs akis į langelį dvivė- 
rėse duryse, ant kurių buvo lentelė KERŲ TRAUMOS. Priplojęs nosį prie 
stiklo, į juos spoksojo vyriškis. Garbanotais šviesiais plaukais, mėlynakis 
ir plačia tuščia šypsena, rodančia kaip sniegas baltus dantis. 

— Po galais! - išsižiojo Ronis. 

— O varge, - žioptelėjo Hermiona. - Profesorius Lokhartas! 

Buvęs apsigynimo nuo juodosios magijos mokytojas ilgu alyviniu cha- 
latu pastūmė duris ir žengė prie jų. 

— Sveiki sveiki! - prabilo. - Jūs turbūt norite mano autografo? 

— Beveik nepasikeitęs, ar ne? - sumurmėjo Haris Džinei, ta šyptelėjo. 

— Aaa... Kaip laikotės, profesoriau? - kaltokai paklausė Ronis. Ne kie- 
no kito, 0 jo pagedusi burtų lazdelė taip pakenkė Lokharto atminčiai, 
kad jis buvo paguldytas į Šv. Skutelio ligoninę. Tiesa, kadangi tuo laiku 
pats Lokhartas bandė Hariui ir Roniui visiškai sunaikinti atmintį, Haris 
nelabai jį užjautė. 

— Dėkui, puikiai! - džiaugsmingai atsakė Lokhartas ir išsitraukė iš ki- 
šenės nušiurusią povo plunksną. - O kiek autografų norėtumėte? Žino- 
kit, aš jau rašau sakinius! 

— Aaa... Dėkui, kol kas nė vieno, - pasakė Ronis, žvilgtelėdamas į Ha- 
rį, šis paklausė: 

— Profesoriau, ar jums galima vaikščioti koridoriais? Ar neturėtumėte 
būti palatoje? 

Lokharto šypsena išblėso. Ilgai žiūrėjęs į Harį, prabilo: 

— Ar tik mes ne pažįstami? 

— O taip, šiek tiek, - tarė Haris. - Prisimenate, jūs mus mokėte Hog- 
vartse? 

— Mokiau? - sunerimęs pakartojo Lokhartas. - Aš? Nejaugi? 

Ir jis vėl išsišiepė kaip mėnulis. 

— Tikriausiai visko, ką žinote, aš išmokiau? Na, kaip tada dėl autogra- 
fų? Tarkim, visą tuziną, galėsite apdalyti draugus, kad niekas neliktų nu- 
skriaustas. 

Staiga pro duris koridoriaus gale išlindusi galva sušuko: 

— Gilderojau, nedoras berniūkšti, kur dabar nuklydai? 

Koridoriumi atkurnėjo motiniškos išvaizdos hilerė su blizgučių vaini- 
ku, draugiškai šypsodama Hariui ir jo draugams. 

— O, Gilderojau, sulaukei lankytojų! Kaip gražu, ir dar per Kalėdas! 
Vargšelis, jo niekas nelanko, nesuprantu, kodėl, juk jis toks mielas? 

— Aš daliju autografus! - pasigyrė Gilderojus hilerei. - Jiems reikia vi- 
sos krūvos, negaliu atsisakyti! Kad tik užtektų fotografijų. 

— Neklausyktt jo, - tarė hilerė, imdama Lokhartui už rankos ir meiliai 
šypsodama tartum dvejų metukų kūdikiui. - Prieš keletą metų jis buvo 
gan garsus. Turime vilties, kad šitas pomėgis pasirašinėti autografus ro- 
do, jog jam grįžta atmintis. Prašom su manim! Žinote, jis laikomas užda- 
roje palatoje, bet kažkaip išslydo, kol nešiau kalėdines dovanas, šiaip du- 
rys esti užrakintos. Ne, jis nėra pavojingas! Bet, - sušnibždėjo ji, - gali 
būti pavojingas sau, varguolėlis... Nežino, kas jis toks, suprantate, gali 
nuklysti ir neberasti kelio atgal. Gražu, kad atėjote jo aplankyti. 

— Hm, -burbtelėjo Ronis, bergždžiai rodydamas į viršų, - iš tiesų mums 
reikia... hm... 

Tačiau hilerė viltingai šypsojosi jiems, ir Ronio gailus murmėjimas, 
kad jie nori „išgerti arbatos“, nepadarė jokio įspūdžio. Bejėgiškai susi- 
žvalgę, jie nusekė koridoriumi paskui Lokhartą ir hilerę. 

— Tik neilgai, - tyliai tarė Ronis. 

Hilerė lazdele nutaikė į Jano Drūtulio duris ir ištarė: Alohomora. Durys 
atsidarė, ji žengė vidun tvirtai suėmusi Gilderojui ranką ir nuvedė jį prie 
krėslo šalia jo lovos. 

— Čia ilgalaikio gydymo palata, - paaiškino ji Hariui, Roniui, Hermio- 
nai ir Džinei. - Joje guli tie, kuriuos burtai nepagydomai sužalojo. Aišku, 
didelės eliksyrų dozės ir burtai šiek tiek padeda. Gilderojus po truputį 
atsigauna, ponas Boudis taisosi, pradeda šnekėti, tačiau kol kas - mums 
nesuprantama kalba. Na, man reikia baigt išdalyti dovanėles, o jūs pa- 
plepėkit. 

Haris apsidairė. Buvo akivaizdu, kad palata ligoniams tapo antraisiais 
namais. Visi turėjo daugiau asmeninių daiktų negu pono Vizlio palatoje. 
Pavyzdžiui, siena aplink Gilderojaus galvūgalį buvo apklijuota jo foto- 
grafijomis, visose jis rodė dantis ir mojo lankytojams. Daugelį jų vaikiška 

rašysena buvo užrašęs sau pačiam. Vos tik hilerė jį pasodino į krėslą, Gil- 
derojus prisitraukė krūvą šviežių fotografijų, griebė plunksną ir ėmė pa- 
knopstomis jas užrašinėti. 

— Gali sudėti į vokus, - tarė Džinei. Nuotraukas jis metė vieną po kitos 
jai į sterblę. - Nesu užmirštas, nemanykite, ne, aš tebegaunu daugybę 
gerbėjų laiškų. Gleidisė Neišmanėlė rašo kas savaitę... Tik neaišku, ko- 
dėl... - Suglumęs jis patylėjo ir dar energingiau puolė pasirašinėti. — Tik- 
riausiai todėl, kad esu toks išvaizdus. 

Įsmeigęs akis į lubas, lovoje priešais gulėjo išgeltęs liūdnas burtinin- 
kas. Jis murmėjo sau po nosimi ir, atrodo, nesusigaudė, kas vyksta ap- 
link jį. Moteriškei už dviejų lovų galva buvo visa apaugusi gaurais. Haris 
prisiminė, kaip antrame kurse kažkas panašaus nutiko ir Hermionai, lai- 
mė, jos liga buvo pagydoma. Palatos gale dvi lovos buvo atitvertos gėlė- 
ta užuolaida, kad į ligonius ir lankytojus niekas nežiopsotų. 

— Prašom, Agnese, - linksmai tarė hilerė gauruotajai moteriškei ir pa- 
davė keletą dovanėlių. - Nepamiršo, tiesa? Sūnus atsiuntė pelėdą, kad 
vakare aplankys, taigi smagu, ar ne? 

Agnesė garsiai suamsėjo. 

— Jūs, Broderikai, gaunate vazoninę gėlę ir gražų hipogrifų kalendo- 
rių, vis bus smagiau, tiesa? — tarškėjo hilerė, pripuolusi prie ano mur- 
mančio senioko, ir ant spintelės šalia lovos pastatė bjaurų augalą su il- 
gais čiuptuvais. Kalendorių lazdele prilipino prie sienos. - Ir... O, ponia 
Nevėkšliene, ar jau išeinate? 

Haris žaibiškai atsisuko ton pusėn. Užuolaida nuo dviejų lovų gale 
buvo atitraukta ir tarpu ėjo du lankytojai: baisinga ragana ilga žalia suk- 
nia, su kandžių sukapota lape ant kaklo ir smailia kepure, papuošta ne- 
abejotinai grifo iškamša, jai iš paskos - nusiminęs Nevilis. 

Umiai Haris suprato, kokie ligoniai guli tose galinėse lovose. Jis atsi- 
gręžė į Ronį su Hermiona galvodamas, kaip atitraukti jų dėmesį, kad 
Nevilis galėtų nepastebėtas praeiti, tačiau Ronis, irgi išgirdęs pavardę, 
Hariui nespėjus jo sulaikyti, sušuko: 

— Nevili! 

Nevilis susirietė tarsi kulkos kliudytas. 

— Tai mes, Nevili! - linksmai tarė Ronis stodamasis. - Ar matei? Lok- 
hartas čia! Ką tu lankei? 

- Čia tavo draugai, Nevili? - mandagiai paklausė Nevilio močiutė, kaip 
kalnas išnirdama priešais juos. 

Nevilis atrodė taip, lyg būtų kaži ką atidavęs, kad galėtų atsidurti bet 
kokioj kitoj pasaulio vietoj. Jo putlų veidelį užliejo raudonis, jis nedrįso 
pakelti akių. 

— O taip, - tarė jo močiutė, įsmeigdama žvilgsnį į Harį ir atkišdama 
sudžiūvusią ranką ilgais pirštais. - Taip, taip, žinau, kas esi. Nevilis tave 
taip giria. 

— Aaa... Dėkui, - paspaudė jai ranką Haris. Nevilis, vis tirščiau raus- 
damas, žiūrėjo ne į jį, 0 į savo batų nosis. 

— Judu, be abejo, esate Vizliai, - toliau kalbėjo ponia Nevėkšlienė, di- 
dingai paduodama ranką ir Roniui su Džine. - Taip, pažįstu jūsų tėvus. 
Na, ne artimai, bet vis tiek... Puikūs, puikūs žmonės... O pati būsi Her- 
miona Įkyrėlė? 

Hermiona nustebo, kad ponia Nevėkšlienė Žino jos pavardę. 

— Taip, Nevilis tiek apie tave pripasakojo. Ne kartą ištraukei jį iš bėdos, 
ar ne? Geras berniukas, - rūsčiai dėbtelėjo ji į Nevilį, - tačiau, deja, netu- 
ri tėvo talento. — Ir ji maktelėjo galva rodydama į dvi lovas palatos gale. 
Grifo iškamša pavojingai susvyravo. 

— Ką? —apstulbo Ronis. (Haris norėjo užminti jam koją, tačiau mūvint 
džinsais, o ne vilkint apsiaustu sunku tai padaryti nepastebėtam.) - Ar 
ten gale tavo tėtis, Nevili? 

— Kątai reiškia? - griežtai paklausė ponia Nevėkšlienė. - Nevili, nejau 
draugams nepasakojai apie savo tėvus? 

Nevilis giliai atsiduso, pažvelgė į lubas ir papurtė galvą. Haris neprisi- 
minė, kad kada nors būtų ko labiau gailėjęs, tačiau nesugalvojo, kaip 
galėtų Neviliui padėti išsisukti. 

— Juk nėra ko gėdytis! - piktai sušuko ponia Nevėkšlienė. - Tu turė- 
tum didžiuotis, Nevili, didžiuotis! Jie atidavė savo sveikatą ir savo protą 
ne tam, kad vienturtis sūnus jų gėdytųsi! 

— Ašir nesigėdiju, - vos girdimai tarė Nevilis, žiūrėdamas nežinia kur. 
Ronis net pasistiebęs Žiopsojo į tas dvi lovas. 

— Na, įdomiai tai parodai, - metė ponia Nevėkšlienė. - Mano sūnų ir 
marčią, - paaiškino ji Hariui, Roniui, Hermionai ir Džinei, - Patys Žinote 
Kieno šalininkai kankino, kol išvarė iš proto. 

Hermiona su Džine delnais užsidengė burną. Ronis priblokštas nu- 
stojo tempti kaklą, kad pamatytų ligonius. 

— Jie buvo Aurorai, didžiai gerbiami burtininkų bendruomenėje, - pa- 
sakė Nevilio senelė. - Labai talentingi, abudu. Aš... Nagi, kas yra, Alisa? 

Per palatą atslinko Nevilio mama vienais naktiniais. Jos veidas nebe- 
buvo apvalus ir laimingas, kokį Haris matė Ruknos darytoje pirmosios 
Fenikso brolijos fotografijoje. Dabar jis buvo sulysęs ir iškamuotas, akys 
didžiulės, o plaukai, jau pražilę, negyvi ir ploni. Ji, regis, nenorėjo kalbė- 
ti, o gal ir negalėjo, tačiau nedrąsiai atkišo ranką Neviliui. 

— Vėl? - nuilsusiu balsu tarė ponia Nevėkšlienė. - Puiku, Alisa, pui- 
ku... Nevili, imk, jeigu duoda. 

Bet Nevilis jau paėmė. Jam į delną mama įdėjo „Geriausios pučiamo- 
sios šalaputrių gumos popierėlį. 

— Labai gražus, brangioji, — tarė Nevilio senelė su apsimestu linksmu- 
mu, glostydama jo motinai petį. 

— Ačiū, mama, - sumurmėjo Nevilis. 

Motina niūniuodama nuėjo atgal. Nevilis piktai apžvelgė visus tarsi 
sakydamas: „Na, tik pamėginkite juoktis!“, bet Harį mažiausiai ėmė 
juokas. 

— Ką gi, mes jau keliausime, - tarė ponia Nevėkšlienė, maudamasi il- 
gas žalias pirštines. - Malonu buvo su visais susipažinti. Nevili, išmesk 
popierėlį į šiukšlių dėžę, ji tau jų pridovanojo tiek, kad galėtum visą savo 
kambarį išklijuoti. 

Tačiau Haris pastebėjo, kad Nevilis popierėlį įsikišo į kišenę. 

Durys užsidarė. 

— Aš ir nežinojau, - verksmingai tarė Hermiona. 

— Ir aš ne, - kimiai pasakė Ronis. 

— Aš taip pat, - sušnibždėjo Džinė. 

Jie sužiuro į Harį. 

— O aš žinojau, - prisipažino jis. - Dumbldoras man pasakė, bet aš pasi- 
žadėjau niekam neprasitarti. Beatriks Lestreindž Azkabane ir sėdi už tai, 
kad Nevilio tėvus tol kankino Nukryžiavimo kerais, kol jie išprotėjo. 

— Beatriks Lestreindž tai padarė? - pakraupusi sukuždėjo Hermiona. — 
Toji moteris, kurios nuotrauką saugo Padaras savo urvelyje? 

Stojo ilga tyla, ją nutraukė piktas Lokharto balsas: 

— Klausykit, aš ne šiaip sau mokiausi rašyti! 


DVIDEŠIMT KETVIRTAS SKYRIUS 


Oklumantija 


Padaras, pasirodo, lindėjo palėpėje. Sirijus sakė jį radęs visą dulkiną, jis, 
matyt, ieškojo dar kokių Blekų šeimos relikvijų, kurias galėtų paslėpti 
savo sandėliuke. Nors Sirijų toks aiškinimas patenkino, Hariui buvo ne- 
ramu. Padaras atsirado daug geriau nusiteikęs, nebe taip piktai bambė- 
davo ir buvo klusnesnis nei paprastai, tačiau Haris ne kartą sugavo į sa- 
ve įsmeigtą akylą jo žvilgsnį. Elfas visad skubiai nusukdavo akis. 

Haris nieko nesakė Sirijui apie savo miglotus įtarimus. Krikštatėvio 
linksmumas pasibaigus šventėms greit išgaravo. Artėjant jų grįžimui į 
Hogvartsą, jam vis dažniau užeidavo, pasak ponios Vizli, „niūrumo prie- 
puoliai', kai jis slankiodavo piktas ir nešnekus ir dažnai po kelias valan- 
das užsidarydavo Kietasprandžio kambaryje. Jo blogas ūpas sklisdavo 
po visus namus, smelkdavosi pro durų plyšius lyg nuodingos dujos, tad 
visiems jo kliūdavo. 

Haris nenorėjo vėl palikti Sirijaus vieno, tik su Padaru. Iš tiesų pirmą 
kartą gyvenime netroško grįžti į Hogvartsą. Mokykloje jį vėl prislėgs Do- 
loresos Ambridž tironija: kol jų nebuvo, ji tikriausiai paskelbė dar kelio- 
lika dekretų. Kvidičą Žaisti jam uždrausta, taigi nebėr ko laukti. Namų 
darbų našta artėjant egzaminams veikiausiai dar pasunkės, o Dumbldo- 
ras ir toliau su juo nesikalbės. Taigi jei ne DK, Haris, ko gera, būtų malda- 
vęs Sirijų, kad leistų mesti Hogvartsą ir pasilikti Grimaldžio aikštėje. 

Ir štai paskutinę atostogų dieną nutiko vienas dalykas, dėl kurio Ha- 
ris tiesiog bijojo grįžti į mokyklą. 

— Hari, vaikeli, - tarė ponia Vizli, įkišusi galvą į jo ir Ronio miegamąjį, 
kur abudu žaidė stebuklingais šachmatais, o žaidimą stebėjo Hermiona, 

Džinė ir Banditas, - gal ateitum į virtuvę? Su tavim nori pašnekėti profe- 
sorius Sneipas. 

Haris ne iš karto suvokė jos žodžius: vienas jo bokštas įnirtingai grū- 
mėsi su Ronio pėstininku, ir jis karštai jį ragino. 

— Sutraiškyk jį, sutraiškyk, juk jis - tik pėstininkas, kvaily! Atsiprašau, 
ponia Vizli, ką sakėt? 

— Profesorius Sneipas, vaikeli. Virtuvėje. Nori su tavim pakalbėti. 

Haris persigandęs net išsižiojo. Apžvelgė draugus, tie irgi pakraupo. 
Banditas, penkiolika minučių Hermionos tramdytas, džiugiai stryktelė- 
jo ant šachmatų lentos. Visos figūros spiegdamos spruko slėptis. 

— Sneipas? - nesuprato Hans. 

— Profesorius Sneipas, vaike, - priekaištingai tarė ponia Vizli. - Grei- 
čiau einam, jis neturi laiko. 

— Ko jam iš tavęs reikia? - susirūpino Ronis, motinai nuėjus. - Turbūt 
nieko neiškrėtei, ką? 

— Ne! - piktai atsakė Haris, niekaip nesugalvodamas, kuo galėjo nusi- 
kalsti, kad Sneipas jo ieško net Grimaldžio aikštėje. Gal už paskutinį na- 
mų darbą gavo T - „trolis ? 

Po poros minučių atidaręs virtuvės duris, rado Sirijų sėdint su Sneipu 
Sirijų gulėjo atplėštas laiškas. 

— Kche... - pranešė apie savo atvykimą Haris. 

Sneipas atsisuko. Jo veidą gaubė juodi riebaluoti plaukai. 

— Sėskis, Poteri. 

- Žinai, - atsilošdamas ir atversdamas kėdę ant dviejų kojų, garsiai 
tarė Sirijus luboms, - man labiau patiktų, jei čia neįsakinėtum, Sneipai. 
Čia mano namai, supranti? 

Sneipo išblyškęs veidas užraudo. Haris atsisėdo šalia Sirijaus, priešais 
Sneipą. 

— Turėjau pasikalbėti su tavim prie keturių akių, Poteri, - pasakė Snei- 
pas vyptelėdamas, - tačiau Blekas... 

— Aš -jo krikštatėvis, - dar garsiau tarė Sirijus. 

— Esu čia Dumbldoro paliepimu, - priešingai Sirijui, dar tyliau pasakė 
Sneipas, - bet, aišku, Blekai, pasilik, žinau, kaip tau patinka... kištis. 

— Ką tai reiškia? — paklausė Sirijus, paleisdamas kėdę, ir ta trinktelėjo 
ant keturių kojų. 

— Tik tiek, kad aš manau, jog tau... pikta, nes negali Brolijai nuveikti 
nieko naudingo, - pabrėžė Sneipas pastarąjį žodį. 

Dabar Sirijus užraudo. Pergalingai išsišiepęs, Sneipas pasisuko į Harį. 

— Direktorius mane pasiuntė pranešti tau, Poteri, kad šį semestrą tau 
reiks mokytis oklumantijos. 

— Ko taip? - nesusigaudė Haris. 

Sneipas dar pikčiau išsišiepė. 

— Oklumantijos, Poteri. Magiškos proto savigynos nuo išorinių jėgų 
įsibrovimo. Gan miglota magijos šaka, bet labai pravarti. 

Hariui pašėlo plakti širdis. Savigyna nuo išorinių jėgų įsibrovimo? Ta- 
čiau jis nėra apsėstas, visi su tuo sutiko... 

— Kodėl man reikia mokytis tos oklukažkokios? - išsprūdo jam. 

— Todėl, kad direktorius taip nori, - atsakė Sneipas. - Kartą per savaitę 
gausi privačią pamoką, bet niekam nesakyk, kuo užsiimi, ypač Doloresai 
Ambridž. Supratai? 

— Taip. Kas mane mokys? 

Sneipas kilstelėjo antakį. 

— Aš. 

Hariui nutirpo širdis. Papildomos Sneipo pamokos - kuo gi jis nusi- 
kalto, kad šitaip baudžiamas? Jis staigiai atsisuko į Sirijų pagalbos. 

— Kodėl Dumbldoras negali Hario mokyti? - rūsčiai paklausė Sirijus. — 
Kodėl tu mokysi? 

- Turbūt direktoriaus valia perleisti kitiems ne tokias malonias užduo- 
tis, - saldžiai atsakė Sneipas. - Patikėk, aš nemaldavau šito darbo. - Jis 
atsistojo. - Poteri, pirmadienį tavęs lauksiu šeštą valandą. Kabinete. Jei- 
gu kas klaus, sakyk, kad turi papildomai padirbėti su gydomaisiais elik- 
syrais. Kas matė tave per mano pamokas, neturėtų nustebti. 

Ir, vėstelėdamas kelioninio apsiausto skvernais, jis apsisuko eiti. 

— Pala, - sulaikė jį Sirijus. 

Sneipas atsigręžė. 

— Aš skubu, Blekai. Ne taip kaip tu, neturiu tiek laisvo laiko. 

— Aš kalbėsiu labai trumpai, - atsistojo Sirijus. Jis buvo gerokai aukš- 
tesnis už Sneipą. Haris pastebėjo, kaip Sneipas kišenėje sugniaužė laz- 
delę. - Jei išgirsiu, kad per oklumantijos pamokas tu Harį eng, gausi man 
atsakyti. 

— Kaip gražu, - nusišaipė Sneipas. - Nejau nepastebėjai, kad Poteris 
baisiai panašus į savo tėvą? 

— Taip, pastebėjau, - išdidžiai atsakė Sirijus. 

— Vadinasi, toks išpuikęs, jog nuo jo atšoka bet kokios kritinės pasta- 
bos, - paaiškino Sneipas. Sirijus staigiai pastūmė savo kėdę ir, išsitrauk- 
damas lazdelę, žengė aplink stalą prie Sneipo. Sneipas irgi šmaukšt išsi- 
traukė savąją. Juodu sustojo priešais: Sirijus įsiutęs, Sneipas akylai sek- 
damas čia Sirijaus lazdelės galiuką, čia jo veidą. 

— Sirijau! - pašaukė Haris, tačiau Sirijus lyg negirdėjo. 

— Aš tave perspėjau, Žliumba, - tarė Sirijus, beveik prikišęs veidą prie 
Sneipo. - Man nesvarbu, jei Dumbldorui atrodo, jog tu pasitaisei, aš ge- 
riau Žinau... 

— Tai kodėl jam to nepasakai? - sušnibždėjo Sneipas. - O galbijai, kad 
jis nelabai klausys, ką pataria žmogus, kuris jau pusę metų slepiasi moti- 
nos namuose? 

— Sakyk, kaip sekasi Liucijui Smirdžiui? Tikiuosi, jis patenkintas, kad 
jo kambarinis šuniukas dirba Hogvartse? 

— Jeigu jau kalbame apie šuniukus, - tyliai tarė Sneipas, - ar žinai, kad 
Smirdžius tave pažino per paskutinę rizikingą iškylėlę mieste? Labai gud- 
ru, Blekai, trainiotis, kad visi pamatytų stoties perone... Ateičiai geležinė 
priežastis daugiau nekišti nosies iš savo slėptuvės, ar ne? 

Sirijus iškėlė lazdelę. 

— NE! - riktelėjo Haris, atsitrenkdamas į stalą. - Sirijau, ne! 

— Tu vadini mane bailiu? - suriko Sirijus, stumdamas Harį iš kelio, bet 
Haris nepasidavė. 

— Turbūt taip ir yra, - atsakė Sneipas. 

— Hari, nesimaišyk! - subliuvo Sirijus. 

Staiga atsidarė virtuvės durys ir įgarmėjo Vizlių šeimynėlė, visi labai 
laimingi —- per vidurį išdidžiai žengė ponas Vizlis, ant dryžuotos piža- 
mos užsisiautęs lietpaltį. 

— Išgijau! — pranešė jis virtuvei. - Sveikas kaip ridikas! 

Ir jis, ir kiti Vizliai taip ir sustingo išvydę sceną prieš save: Sirijus ir 
Sneipas stovi nutaikę kits kitam į veidą lazdelę, tarp jų Haris, ištiesęs į 
šonus rankas, bando juos išskirti. 

— Prisiekiu Merlino barzda... - tarė ponas Vizlis. - Kas čia dabar darosi? 
kitą. Abiejų veidai buvo pilni paniekos, tačiau netikėtų liudytojų pasiro- 
dymas jiems, regis, grąžino protą. Sneipas įsikišo lazdelę ir nudrožė prie 
durų. Ten dar atsisuko. 

— Pirmadienį šeštą valandą, Poteri. 

Ir jis išėjo. Sirijus, nuleidęs lazdelę, išlydėjo jį nuožmiu žvilgsniu. 

— Kas čia vyko? - vėl paklausė ponas Vizlis. 

— Nieko, Artūrai, - atsakė Sirijus, uždusęs lyg po ilgo bėgimo. - Moks- 
ladraugių pasiplepėjimas. - Jis prisivertė nusišypsoti. - Taigi... jau pa- 
sveikai? Tikrai puiki naujiena. 

— Taip, iš tiesų? — džiugiai pritarė ponia Vizli, vesdama vyrą prie kė- 
dės. - Hileris Smetvikas galų gale padarė stebuklą - rado priešnuodį gy- 
vatės nuodams, o Artūras pasimokė, kad nereikia žaisti Žiobarų medici- 
na, tiesa, brangusis? - grėsmingai užbaigė ji. 

— Taip, Mole, taip, mieloji, - nuolankiai atsakė ponas Vizlis. 

Grįžus ponui Vizliui, vakarienė turėjo būti linksma. Haris matė, kad 
Sirijus stengiasi, bet kai krikštatėvis dirbtinai nesijuokdavo iš Fredžio ir 
Džordžo pokštų ar nesiūlydavo dar įsidėti valgio, jam vėl užeidavo niū- 
ra. Harį nuo jo skyrė Mandangas ir Baisioji Akis, užsukęs pasveikinti po- 

no Vizlio. Haris taip norėjo šnektelėt su Sirijumi, nuraminti, kad neklau- 
sytų nė vieno Sneipo žodžio, pasakyti, kad Sneipas tyčia jį erzina, kiti nė 
iš tolo nelaiko jo bailiu vien todėl, jog jis daro, kaip Dumbldoras liepė: 
niekur neina iš namų Grimaldžio aikštėje. Tačiau nebuvo progos, ir, ma- 
tydamas, koks baisus Sirijaus veidas, Haris suabejojo, ar net gavęs progą 
drįstų apie tai prabilti. Tada pusbalsiu Roniui ir Hermionai pasisakė, kad 
Sneipas jį mokys oklumantijos. 

— Dumbldoras nori, kad nebesapnuotum tų sapnų apie Voldemortą, - 
iškart nutarė Hermiona. - Tikiuosi, nesigailėsi, kai jie liausis? 

— Papildomos Sneipo pamokos? - pasibaisėjo Ronis. - Verčiau sapnuoti 
tuos košmarus! 

Kitą dieną jie turėjo Reaktyviniu autobusu grįžti į Hogvartsą lydimi 
tik Tonks ir Lubino. Rytą nulipę, Haris, Ronis ir Hermiona abu jau rado 
pusryčiaujant. Juodu kažką šnibždėjosi, bet, Hariui atidarius duris, greit 
atsisuko ir nutilo. 

Paskubomis pavalgę, jie apsivilko striukes, apsivyniojo šalikais, nes 
sausio rytas buvo šaltas. Hariui krūtinę gniaužė nemalonus jausmas: taip 
nesinorėjo atsisveikinti su Sirijumi. Nedavė ramybės kažkokia bloga nuo- 
jauta. Jis nežinojo, kada jie vėl pasimatys. Suprato turįs įspėti Sirijų, kad 
neiškrėstų kokios kvailystės, — bijojo, kad Sneipo žodžiai Sirijų taip už- 
gavo, jog jis gal jau dabar planuoja kokią nutrūktgalvišką kelionę. Kol 
galvojo, ką sakyti, Sirijus pats jį pasišaukė. 

— Paimk šitai, — tyliai tarė brukdamas Hariui į rankas bet kaip suvy- 
niotą paketą, didumo sulig kišeninio formato knyga. 

— Kas čia? - paklausė Haris. 

— Šis daiktas man praneš, ar Sneipas ant tavęs neužsisėdo. Ne, neat- 
vyniok čia! - pašnairavo Sirijus į ponią Vizli, bandančią dvyniams už- 
mauti kumštines pirštines. - Vargu ar Molė pritartų. Bet aš noriu, kad 
pasinaudotum, jei tau manęs prireiktų, gerai? 

— Gerai, - tarstelėjo Haris ir įsikišo daiktą į striukės kišenę, tačiau ži- 
nojo nė už kąjuo nesinaudosiąs. Ne, jis, Haris, kaip gyvas niekad neišvi- 

lios Sirijaus iš saugios slėptuvės, nesvarbu, kaip kankintų Sneipas per 
oklumantijos pamokas. 

— Na, laikas, - pasakė Sirijus, paplojo Hariui per petį ir liūdnai nusi- 
šypsojo. Nespėjus Hariui išsižioti, jie jau išlipo laiptais iš pusrūsio ir su- 
stojo priešais užkištas velke duris su stora grandinėle. 

— Sudie, Hari, žiūrėk savęs, - apkabino jį ponia Vizli. 

— Iki, Hari, ir saugok mane nuo gyvačių! - maloniai tarė ponas Vizlis, 
paspausdamas jam ranką. 

— Gerai, būtinai, - išsiblaškęs sumurmėjo Haris. Dabar paskutinė ga- 
limybė perspėti Sirijų, kad saugotųsi. Jis atsisuko, pažvelgė krikštatė- 
viui į veidą ir jau Žiojosi, bet nespėjo - Sirijus viena ranka jį apglėbė ir 
kimiai tarė: 

— Būk atsargus, Hari. 

Ir Haris pasijuto išstumtas į šaltį, o Tonks (šiandien pasivertusi aukšta 
moterimi tvido paltu ir žilstelėjusiais plaukais) dar jį skubino. 

Dvylikto numerio durys už nugaros užsitrenkė. Jie ėjo paskui Lubiną. 
Ant šaligatvio Haris apsidairė. Dvyliktas numeris greitai traukėsi, šoni- 
niai namai staigiai išsiplėtė ir jį prarijo. Dar akimirka, ir nebėr. 

— Einam, kuo greičiau įsėsim į autobusą, tuo geriau, - tarė Tonks. Ha- 
riui pasirodė, kad ji nervinasi. Lubinas mostelėjo dešine ranka. 

Paukšt. 

Priešais juos išdygo skaisčiai raudonas triaukštis autobusas. Jis vos ne- 
įsirėžė į stulpą, tačiau stulpas spėjo atšokti. 

Ant šaligatvio nušoko liesas spuoguotas ir atlėptaausis berniokas rau- 
dona uniforma. 

— Sveiki atvykę į... 

- Taip, taip, mes žinome, dėkui, - pertraukė jį Tonks. - Lipkit, lipkit.... 

Ir ji pastūmė Harį pro konduktorių, tas išpūtė akis. 

— Oi... Haris! | 

— Jeigu rėkausi jo vardą, aš tave užkeiksiu taip, kad išnyksi kaip dū- 
mas, - grėsmingai sumurmėjo Tonks, kutrindama Džinę ir Hermioną. 

— Visad norėjau pasivažinėti šituo daiktu, - džiaugėsi Ronis, dairyda- 
masis po autobusą. 

Praeitą kartą, kai Haris važiavo šiuo autobusu, buvo vakaras, todėl 
jame stovėjo lovos. Dabar, anksti rytą, palei langus buvo pristatyta viso- 
kių kėdžių. Kai kurios jų apvirto autobusui staigiai sustojus Grimaldžio 
aikštėje. Kelios raganos ir keli burtininkai bambėdami kėlėsi nuo grindų. 
Kažkieno parduotuvės maišelis nučiuožė per visą autobusą, iš jo pasipy- 
lė nemalonus mišinys: varlių kurkulai, tarakonai ir pyragėliai su kremu. 

— Atrodo, gausim išsiskirti, - žvaliai tarė Tonks, žvilgsniu ieškodama 
laisvų kėdžių. - Fredi, Džordžai ir Džine, sėskite gale. Remas su jumis. 

Ji pati, Haris, Ronis ir Hermiona užlipo į viršutinį aukštą, kur pačiam 
priekyje ir gale buvo po dvi kėdes. Stenas Šalitakis, konduktorius, noriai 
nulydėjo Harį ir Ronį. Keleiviai gręžiojosi į Harį, o jam praėjus vėl sužiu- 
ro į priekį. 

Kai Haris ir Ronis sumokėjo Stenui po vienuolika siklių, autobusas 
vėl pajudėjo pavojingai linguodamas. Jis nudardėjo Grimaldžio aikšte 
vis užvažiuodamas ant šaligatvio, paskui smarkiai dunkstelėjo ir juos vi- 
sus bloškė atgal. Ronio kėdė apvirto, iš narvelio, buvusio jam ant kelių, 
išsprūdo Kiaulialiūkinė ir, nuplasnojusi į autobuso priekį, nutūpė Her- 
mionai ant peties. Haris nenuvirto tik todėl, kad spėjo įsikibti sieninės 
žvakidės. Pro langą pamatė, kad jie jau lekia plentu. 

- Čia jau Birmingemas, - patenkintas atsakė Stenas į nebylų Hario 
klausimą. Ronis kepurnėjosi ant grindų, kol atsistojo. - Na, kaip gyveni- 
mas, Hari? Per vasarą vis paskaitydavau apie tave laikraštyje, bet nieko 
gero nerašė. Erniui ir sakau: man jis aną kartą neatrodė išprotėjęs, o to- 
kio dalyko nenuslėpsi, ar ne? 

Padavęs bilietus, nenuėjo, bet susižavėjęs spoksojo į Harį. Matyt, Ste- 
nui nerūpėjo, ar kas išprotėjęs, ar ne, kad tik. būtų pakankamai garsus 
pakliūti į laikraštį. Autobusas staigiai nėrė šonan aplenkdamas automo- 
bilių virtinę. Haris pamatė, kaip Hermiona priekyje užsidengė akis. Kiau- 
lialiūkinė patenkinta sūpavosi jai ant peties. 

Bumbit. 

Kėdės vėl ūžtelėjo atgal, kai autobusas iš Birmingemo plento įšoko į 
vingiuotą vieškelį per laukus. Abipus iš po ratų šokinėjo gyvatvorės. Pas- 
kui jie pasileido pagrindine judraus miesto gatve, tada - viaduku ir ga- 
liausiai nušvilpė kaip vėjas tarp daugiaaukščių namų. 

— Ašjau apsigalvojau, - sumurmėjo Ronis, šeštą kartą keldamasis nuo 
grindų. - Daugiau nė už ką nebenorėsiu važiuoti šituo pabaisa. 

— Klausykit, kita stotelė Hogvartsas, - paskelbė Stenas. - Ta pikčiurna, 
kuri įlipo su jumis, liepė pirma jus pristatyti į vietą. Bet reikia dar išleisti 
ponią Marš. - Apačioje pasigirdo žiaukčiojimas. - Ji nekaip jaučiasi. 

Po valandėlės Reaktyvinis autobusas žviegdamas sustojo priešais ma- 
žutę užeigą, toji susigūžusi nėrė atgal, kad į ją neatsitrenktų autobusas. 
Jie girdėjo, kaip Stenas išlaipina vargšę ponią Marš, 0 antrojo aukšto ke- 
leiviai patenkinti kažką murma. Autobusas vėl įsibėgėjo, bet štai... 

Bumbt. 

Jie važiavo per apsnigtą Kiauliasodį. Haris spėjo šoninėje gatvelėje 
pamatyti „Šerno galvą“. Vėjuje girgždėjo iškaba. Priešakinį autobuso stik- 
lą apdrėbė sniegas. Pagaliau mašina sustojo prie Hogvartso vartų. 

Lubinas ir Tonks padavė jiems lagaminus ir išlipo atsisveikinti. Haris 
pakėlė akis į visus tris autobuso aukštus - keleiviai žiūrėjo į juos net pri- 
siploję prie stiklų. 

— Mokykloje būsite saugūs, - tarė Tonks, atidžiai nužvelgdama tuščią 
kelią. - Na, geros kloties. 

— Būkit atsargūs, - pamokė Lubinas, visiems iš eilės spausdamas ran- 
ką. Haris buvo paskutinis. - Paklausyk... - tyliau tarė jis, kai kiti atsisvei- 
kino su Tonks. - Hari, Žinau, kaip tu nemėgsti Sneipo, tačiau jis - puikus 
oklumantijos specialistas. Mes visi, taip pat ir Sirijus, norime, kad tu iš- 
moktum apsiginti, todėl stenkis, gerai? 

— Taip, gerai, - nenorom pažadėjo Haris, žvelgdamas į pirma laiko pa- 
senusį Lubino veidą. - Na, iki. 

Šešetas slidžia alėja nuėjo tempdami per sniegą lagaminus. Hermiona 
jau prakalbo, kaip prieš miegą dar spėsianti numegzti keletą kepurėlių 

elfams. Prie didžiųjų durų Haris atsisuko. Reaktyvinis autobusas jau 
buvo nudūmęs. Prisiminęs, kas jo laukia kitą vakarą, panūdo tebebū- 
ti jame. 


+ 


Visą kitą dieną Haris drebėdamas laukė vakaro. Rytinė dviguba nuodų 
ir vaistų pamoka baimės nė kiek nesumažino, nes Sneipas buvo bjaurus 
kaip visada. Nuotaika dar labiau pagedo, nes DK nariai nuolat ėjo prie jo 
koridoriuose ir su viltimi balse klausinėjo, ar vakare nebus užsiėmimo. 

— Kai bus, pranešiu įprastu būdu, - atsakinėjo Haris, - bet šįvakar ne- 
galiu, man reikia į... gydomųjų eliksyrų pamoką. 

— Gydomųjų eliksyrų? - iš aukšto paklausė Zacharijas Smitas, po pie- 
tų sugavęs Harį vestibiulyje. - Vajetau, matyt, esi beviltiškai atsilikęs. Šiaip 
Sneipas niekam neskiria papildomų pamokų, ar ne? 

Ir Smitas išdidžiai nužirgliojo. Ronis nulydėjo jį piktu žvilgsniu. 

— Gal man jam trinktelėti? Iš čia dar galiu pasiekti, - pasisiūlė jis, nusi- 
taikydamas lazdele Smitui į nugarą. 

— Nereikia, - liūdnai tarė Haris. - Dabar visi taip ir manys, tiesa? Kad 
esu paskutinis kvai... 

— Labas, Hari, - tarė balsas. Atsisukęs pamatė Čo. 

— Oo... - išspaudė Haris. Širdis nesmagiai pašoko. - O... 

— Mes būsim bibliotekoje, Hari, - tarė Hermiona ir, kietai suėmusi Ro- 
niui už alkūnės, nutempė jį prie marmurinių laiptų. 

- Kaip Kalėdos? - paklausė Čo. 

— Neblogai, - atsakė Haris. 

— Aš labai tyliai praleidau šventes, - ėmė pasakoti Čo, kažkodėl susi- 
drovėjusi. - Aa... Kitą mėnesį vėl bus išvyka į Kiauliasodį, matei skelbimą? 

— Taip, per Valentino dieną... 

— Mat kaip, - burbtelėjo Haris, spėliodamas, kodėl ji tai sako. - Ką gi, 
tu turbūt nori... 

- Jeigu ir tu nori, - gyvai pasakė Čo. 

Haris išpūtė akis. Jis buvo besakąs: „Tu turbūt nori paklausti, kada 
bus DK užsiėmimas?" - bet jos atsakymas kažkaip netiko. 

— Aš... ee... - numykė jis. 

— Ką gi, nieko baisaus, jei nenori, - nepatenkinta tarė ji. - Nesijaudink. 
Na... iki pasimatymo. 

Ji nuėjo. Haris spoksojo jai įkandin, smegenys karštligiškai dirbo. Pa- 
galiau kažkas klektelėjo. 

- Čo! Ei, CO! 

Jis pasivijo ją ant marmurinių laiptų į viršų. 

— Klausyk, ar Valentino dienos proga nenori su manim į Kiauliasodį? 

— Oo, noriu! - šūktelėjo ji užrausdama ir plačiai nusišypsojo. 

— Na, tada sutarta, - su palengvėjimu tarė Haris, jausdamas, kad vis 
dėlto diena nebus nuėjusi šuniui ant uodegos, ir šuoliais pasileido į bib- 
lioteką pas Ronį ir Hermioną. 

Tačiau kai atėjo šešta valanda, net džiaugsmas taip sėkmingai pasky- 
rus pasimatymą Čo nesumažino baimės, stiprėjančios su kiekvienu žings- 
niu Sneipo kabineto link. 

Prie durų jis dar pastovėjo trokšdamas atsidurti už daugelio mylių, 
tada giliai įkvėpė ir pabeldęs įėjo. 

Kambarys skendėjo prieblandoje. Pasieniais stovėjo lentynos, nusta- 
tytos stikliniais indais su visokių spalvų skysčiu, juose plaukiojo glitūs 
gyvūnai ir augalai. Viename kampe buvo spinta su medžiagomis, kurių 
vogimu kitados Sneipas Harį apkaltino —ir ne be pagrindo. Hariui į akis 
krito stalas: ant jo, apšviestas žvakių, stovėjo negilus dubuo, išrašytas 
runomis ir ženklais. Haris jį bemat atpažino - Dumbldoro Minčių koštu- 
vas. Kurių galų jis čia, pamanė Haris ir krūptelėjo, kai iš šešėlių balsas 
paliepė: 

— Uždaryk duris, Poteri. 

Haris padarė, kaip lieptas, su siaubu jausdamas, kad atsiduria tarsi 
kalėjime. Kai atsigręžė, Sneipas jau stovėjo šviesos rate prie stalo ir tylo- 
mis parodė į kėdę priešais. Haris atsisėdo. Sneipas taip pat, įbedęs ne- 

mirksinčias juodas akis į Harį, su pasidygėjimu kiekvienoje veido raukš- 
lelėje. 

— Na, Poteri, Žinai, ko esi čia. Direktorius paprašė išmokyti tave oklu- 
mantijos. Turiu vilties, kad pasirodysi sumanesnis negu per kitas mano 
pamokas. + 

— Gerai, - burbtelėjo Haris. 

- Šios pamokos nebus visai paprastos, - tarė Sneipas, piktai prisimerk- 
damas. - Bet aš tebesu tavo mokytojas, todėl visada kreipsies į mane „po- 
ne“ arba „profesoriau . 

— Taip... pone. 

— Taigi oklumantija. Kaip jau sakiau tavo brangiojo krikštatėvio virtu- 
vėje, ji užkerta kelią magiškai įtakai ir skverbimuisi į protą. 

— O kodėl profesoriui Dumbldorui atrodo, kad man reikia jos moky- 
tis? — paklausė Haris, žiūrėdamas Sneipui tiesiai į akis ir galvodamas, at- 
sakys tas ar ne. 

Sneipas patylėjęs su panieka tarė: 

— Man rodos, net ir tu, Poteri, jau turėjai suprasti. Iamsos Valdovas — 
didis legilimantijos meistras. 

— Kas tai? Pone... 

— Sugebėjimas iš kito žmogaus sąmonės ištraukti jausmus ir prisimi- 
nimus... 

- Jisai skaito mintis? - greit paklausė Haris. Pasitvirtino didžiausia jo 
baimė. 

— Neturi jokio subtilumo, Poteri, - atkirto Sneipas, žybtelėdamas tam- 
siomis akimis. - Nesupranti vos įžiūrimų skirtumų. Tai vienas tavo trū- 
kumų, dėl kurių tau taip nesiseka taisyti eliksyrus. - Sneipas patylėjo, 
matyt, gardžiavosi įžeidęs Harį, tada kalbėjo toliau: - Tik Žiobarai sako 
„Skaityti mintis“. Protas nėra knyga, kurią gali bet kada atsiskleisti ir skai- 
tyti savo malonumui. Mintys nėra įrėžtos kaukolėje, kad jas bet koks įsi- 
brovėlis pamatytų. Protas, Poteri, sudėtingas ir daugiasluoksnis. Bent jau 
dauguma protų, - vyptelėjo jis. - Tačiau tiesa tai, jog tie, kurie įvaldė le- 

gilimantijos paslaptis, tam tikromis aplinkybėmis gali įlįsti į aukos protą 
ir teisingai išsiaiškinti radinius. Pavyzdžiui, Tamsos Valdovas beveik vi- 
sada žino, jei jam kas nors meluoja. Tik žmonės, turintys oklumantijos 
įgūdžių, sugeba uždaryti jausmus ir prisiminimus, prieštaraujančius me- 
lui, ir jo akivaizdoje gali meluoti nebijodami, kad bus išaiškinti. 

Kad ir ką Sneipas kalbėjo, legilimantija Hariui buvo panaši į minčių 
skaitymą ir visiškai nepatiko. 

— Taigi jis gali Žinoti, ką mes dabar kalbame? Pone? 

— Tamsos Valdovas šiuo metu labai toli, be to, Hogvartso sienas ir kie- 
mą gina daugybė senovinių kerų ir užkeikimų, todėl jo gyventojų kūnų 
ir dvasios sveikatai niekas negresia. Magija pavaldi laikui ir erdvei, Pote- 
ri. Legilimantija dažnai neįmanoma, jei nežiūri aukai į akis. 

— Tada kam reikia man mokytis oklumantijos? 

- "Tau, Poteri, atrodo, negalioja įprasti dėsniai. Užkeikimas, kuris ne- 
įstengė tavęs nužudyti, matyt, kažkaip susiejo tave ir Tamsos Valdovą. 
Faktai rodo, kad kartais, kai tavo protas ilsisi ir yra lengviausiai pažei- 
džiamas, - tarkime, miegant, - jis atspindi Tamsos Valdovo mintis ir jaus- 
mus. Direktoriui tai nepatinka. Jis nori, kad aš tave išmokyčiau, kaip ne- 
įsileisti į sąmonę Tamsos Valdovo. 

Hariui širdis vėl ėmė daužytis. Nieko nesuprato. 

— Tačiau kodėl profesorius Dumbldoras nori tai nutraukti? — staiga pa- 
klausė jis. - Man, aišku, nelabai patinka, bet šiaip juk pravertė? Supran- 
tate... Aš pamačiau, kaip toji gyvatė užpuolė poną Vizlį, o jei nebūčiau 
pamatęs, profesorius Dumbldoras nebūtų jo išgelbėjęs, ar ne? Pone? 

Sneipas ilgai žiūrėjo į jį tebevedžiodamas pirštu lūpas. Prabilo lėtai ir 
lyg pasverdamas kiekvieną žodį: 

— Pasirodo, Tamsos Valdovas tik visai neseniai suprato, jog esama ry- 
šio tarp jo ir tavęs. Paaiškėjo, kad iki tol tu išgyvendavai jo jausmus ir 
sužinodavai jo mintis jam net nenumanant. Tačiau regėjimas, kurį paty- 
rei prieš Kalėdas... 

— Su gyvate ir ponu Vizliu? 

— Nepertraukinėk manęs, Poteri, - grėsmingai tarė Sneipas. - Kaip sa- 
kiau, regėjimas, kurį patyrei prieš Kalėdas, taip giliai įsiskverbė į Tamsos 
Valdovo mintis... 

— Aš regėjau iš gyvatės galvos, o ne jo! 

— Man rodos, liepiau nepertraukinėti, Poteri! 

Tačiau Hariui Sneipo pyktis buvo nė motais - pagaliau, atrodo, jis pri- 
sikasė prie esmės. Palinkęs į priekį ant paties kėdės kraštelio, lyg pasi- 
rengęs skristi, paklausė: 

— Kodėl gi mačiau gyvatės akimis, jeigu aš įlendu į Voldemorto 
mintis? 

— Netark Tamsos Valdovo vardo! - sašnypštė Sneipas. 

Stojo nemaloni tyla. Viršum Minčių koštuvo abu varstė kits kitą 
žvilgsniais. 

— Profesorius Dumbldoras taria, - atšovė Haris. 

— Dumbldoras - nepaprastos galios burtininkas, - sumurmėjo Snei- 
pas. - Jam gal ir nėra pavojaus tarti šio vardo... tačiau mums... - Jis pasi- 
trynė kairį riešą, matyt, nejučia. Haris žinojo, kad toj vietoj įdegtas Tam- 
sos Ženklas. 

— Aš tik norėjau sužinoti, kodėl... - kuo mandagiau pradėjo Haris. 

— Rodos, tu atsidūrei gyvatės sąmonėje todėl, kad tuo metu ten buvo 
ir Tamsos Valdovas, - piktai paaiškino Sneipas. - Tuo laiku jis buvo už- 
valdęs gyvatę, todėl ir tu susapnavai, kad esi joje. 

— Ir Vol... jis suprato, kad aš esu tenai? 

— Atrodo, taip, - šaltai atsakė Sneipas. 

— Oiš kur žinote? - karštai paklausė Haris. - Ar profesorius Dumbldo- 
ras tik spėja, ar... 

— Sakiau, - prisimerkė Sneipas, - kreiptis į mane „pone“. 

— Gerai, pone, - nekantriai sumurmėjo Haris. - Bet iš kur žinote... 

— Pakanka, kad žinome, - atrėmė Sneipas. - Svarbiausia - Tamsos Val- 
dovas žino, kad tau prieinami jo mintys ir jausmai. Taip pat jis suprato, 

kad galimas ir priešingas procesas, tai yra suprato, jog ir jis gali įsiskverb- 
ti į tavo Mintis ir jausmus... 

- Ir jis gali bandyt mane priversti, kad ką nors padaryčiau? Pone? 

— Gali, - abejingai atsakė Sneipas. - Ir mes vėl grįžtame prie oklu- 
mantijos. 

Sneipas išsitraukė iš apsiausto lazdelę. Haris įsitempė, bet Sneipas tik 
pridėjo lazdelę prie smilkinio ir įkišo jos galiuką į riebaluotus plaukus. 
Kai atitraukė, nuo smilkinio paskui lazdelę nutįso tarsi koks sidabrinis 
valas. Jis krestelėjo lazdelę, ir sidabrinė gija, nesuprasi, iš dujų ar skysčio, 
nutrūkusi įkrito į Minčių koštuvą. Dar du kartus Sneipas pakėlė lazdelę 
prie smilkinio ir įleido į dubenį sidabrinę giją. Paskui, nieko nepaaiški- 
nęs, atsargiai paėmė Minčių koštuvą, padėjo ant lentynos ir grįžo prie 
Hario iškėlęs lazdelę. 

— Stok ir išsitrauk lazdelę, Poteri. 

Haris nervingai atsistojo. Juodu žiūrėjo į vienas kitą. 

— Lazdele gali bandyt mane nuginkluoti arba kaip nors kitaip gintis, — 
pasakė Sneipas. 

— O kąjūs darysite? - paklausė Haris, baimingai žvelgdamas į Sneipo 
lazdelę. 

— Stengsiuos įsiskverbti į tavo protą, - tyliai tarė Sneipas. - Pažiūrėsi- 
me, koks tavo atsparumas. Man pasakojo, jog tau pavyko nepasiduoti 
net Valdymo užkeikimui. Pamatysi, kad ir čia reikia panašių galių. Taigi 
susikaupk. Legilimens! 

Sneipas mostelėjo lazdele Hariui nespėjus pasiruošti, net nepaban- 
džius kaip nors atsispirti. Kambarys sutavaravo akyse ir dingo; galvoje 
tarsi mirguliuojantis filmas lėkė vaizdas po vaizdo, tokie ryškūs, jog dau- 
giau jis nieko nebematė. 

Štai jam penkeri metai, alpdamas iš pavydo, jis žiūri, kaip Dudlis va- 
žinėjasi nauju raudonu dviračiu... Devyneri - buldogas, vardu Žudikas, 
užveja jį į medį, apačioje kvatoja Dursliai... Jis sėdi užsidėjęs Paskirsty- 
mo kepurę, ir ji jam sako, kad jis gerai tiktų Klastūnyne... Hermiona guli 

ligoninėje, jos veidą dengia juodi gaurai... Tamsaus ežero pakrantėje jį 
apsupa šimtas Psichų... Po amalo šakomis prie jo prieina Čo Čang... 

Ne, tarė balsas Hario galvoje, į paviršių išnirus Čo Čang paveikslui, 
šito tu nematysi, nerodysiu, tai asmeniška... 

Skaudėjo kelį. Jis vėl išvydo Sneipo kabinetą ir suprato, kad parklup- 
damas kelį sutrenkė į stalo koją. Pažvelgė į Sneipą. Tas nuleido lazdelę ir 
pasitrynė riešą. Ten raudonavo randas, lyg oda būtų šviežiai nudeginta. 

— Gal bandei pasiųsti Dilginimo užkeikimą? - šaltai paklausė Sneipas. 

— Ne, - atsakė stodamasis Haris. 

— Kurjau ten, - paniekinamai metė Sneipas. - Per giliai mane įsileidai. 
Nepajėgei atsilaikyti. 

— Ar matėte tą patį, ką ir aš mačiau? - paklausė Haris, nežinodamas, 
ar nori išgirsti atsakymą. 

— Kai ką, - vyptelėjo Sneipas. - Kieno buvo tas šuo? 

— Tetos Mardžės, - sumurmėjo Haris, pajusdamas neapykantą 
Sneipui. 

— Na, kaip pats pirmas bandymas - visai neblogai, - tarė Sneipas, vėl 
iškeldamas lazdelę. - Galų gale įstengei mane sulaikyti, nors šaukdamas 
tik eikvojai laiką ir energiją. Reikia labai susikaupti. Atmušk mane proto 
jėga, ir tau neprireiks lazdelės. 

— Bandau, - piktai tarė Haris, - bet jūs nepasakote, kaip tai daryti! 

— Mandagiau, Poteri, - užsirūstino Sneipas. - O dabar užsimerk. 

Prieš paklusdamas Haris atšiauriai dėbtelėjo į Sneipą. Jam visai nepa- 
tiko stovėti užsimerkus, kai priešais Sneipas iškelia lazdelę. 

— Apsivalyk protą, Poteri, - paliepė šaltas Sneipo balsas. - Atsikratyk 
visų jausmų... 

Tačiau pyktis Sneipui tebepulsavo gyslose kaip kokie nuodai. Atsikra- 
tyti pykčio? Lengviau būtų nusiplėšti kojas..: 

— Nesistengi, Poteri. Reikia didesnės savidrausmės... Na, susikaupk... 

Haris bandė nieko negalvoti, neprisiminti, nejausti. 

— Taigi dar kartą. Skaičiuoju iki trijų. Viens, du, trys... Legilimens! 

Priešais iššoka didžiulis juodas slibinas... Tėvas su motina moja jam iš 
stebuklingojo veidrodžio. Ant žemės guli Sedrikas Digoris ir žvelgia į jį 
nereginčiomis akimis... 

— NEEEEE! 

Haris vėl pasijuto klūpąs, įsikniaubęs į delnus. Smegenis skaudėjo, 
lyg jas kas plėštų iš kaukolės. 

— Stokis! — įsakė Sneipas. - Stokis! Visai nesistengi. Ta mane įsileidi į 
prisiminimus, kurių bijai, įduodi man į rankas ginklą! 

Haris vėl atsistojo. Širdis pašėlusiai daužėsi, lyg iš tiesų būtų ką tik 
išvydęs kapinėse gulint negyvą Sedriką. Sneipas atrodė baltesnis nei vi- 
sada ir piktesnis, o Haris buvo tiesiog įniršęs. 

— Aš... aš... stengiuosi, - iškošė jis. 

— Sakiau atsikratyti visų jausmų! 

— Taip? Na, man tai šiuo metu sunkoka, - atkirto Haris. 

— Tada būsi lengvas grobis Tamsos Valdovui! - žiauriai tarė Sneipas. — 
Atlapaširdžiai kvailiai, nemokantys valdyti jausmų, įsijautę į liūdnus pri- 
siminimus, todėl lengvai pakurstomi, kitaip tariant, silpni žmonės, netu- 
ri jokios vilties atsispirti jo galybei! Jis juokingai lengvai įsiskverbs į tavo 
protą, Poteri! 

— Aš nesu silpnas, - tyliai pasakė Haris, pritvinkęs tokio pykčio, kad, 
rodės, nesusilaikys ir puls Sneipą. 

— Tada įrodyk! Valdykis! Sutramdyk pyktį, drausmink protą! Bandysi- 
me dar kartą. Pasiruošk! Legilimens! 

Jis matė, kaip dėdė Vernonas užkala pašto dėžutę. Šimtas Psichų eže- 
ro paviršiumi artinasi jo linkui. Belangiu koridoriumi jis bėga su ponu 
Vizliu. Vis arčiau juodos durys jo gale. Haris tikėjosi patekti pro jas. Ta- 
čiau ponas Vizlis nuvedė jį kairėn ir paskui - akmeniniais laiptais žemyn. 

- ŽINAU! ŽINAU! 

Jis vėl klūpojo keturpėsčias, nemaloniai dilgsėjo randą, tačiau jo bal- 
sas nuskambėjo pergalingai. Šiaip taip atsistojęs, vėl išvydo iškeltą Snei- 
po lazdelę. Regis, šį kartą Sneipas panaudojo kerus Hariui nespėjus pa- 
sirengti. 

— Kas gi atsitiko, Poteri? - paklausė nenuleisdamas akių nuo Hario. 

— Aš mačiau... prisiminiau, - iškvėpė Haris. - Tik dabar supratau... 

— Ką supratai? - griežtai paklausė Sneipas. 

Haris atsakė ne iš karto: trindamasis kaktą, tebesigardžiavo akinančiu 
tiesos tvyksniu. 

Kelis mėnesius jis sapnuodavo ir sapnuodavo užrakintas duris belan- 
gio koridoriaus gale taip ir nesuvokdamas, jog ta vieta tikrai yra. Dabar, 
visa tai išvydęs prisiminimuose, pagaliau suprato visą laiką sapnuoda- 
vęs koridorių, kuriuo rugpjūčio dvyliktą su ponu Vizliu bėgo skubėdami 
į ministerijos teismo salę. Tame koridoriuje buvo Paslapčių departamen- 
tas. Jame poną Vizlį ir užpuolė Voldemorto gyvatė. 

Jis pakėlė akis į Sneipą. 

— Kas saugoma Paslapčių departamente? 

— Ką pasakei? - tyliai tarė Sneipas, ir Haris apsidžiaugė pamatęs, kad 
Sneipas susinervino. 

— Sakiau, kas saugoma Paslapčių departamente, pone? - pakartojo 
Haris. 

— Kodėl tu šito klausi? - lėtai ištarė Sneipas. 

— Mat, - tarė Haris, stebėdamas Sneipo veidą, - tą koridorių, kurį dabar 
mačiau, sapnavau kelis mėnesius. Ir šiandien jį atpažinau. Jo gale yra Pa- 
slapčių departamentas. Ir aš manau, kad Voldemortui ten kažko reikia... 

— Sakiau neminėti Tamsos Valdovo vardo! 

Jųdviejų žvilgsniai susikirto. Hariui vėl nudiegė randą, bet jis nebe- 
kreipė dėmesio. Sneipas susijaudino, bet stengėsi kalbėti ramiai ir net 
nerūpestingai. 

— Paslapčių departamente yra daugybė dalykų, Poteri. Vargu ar nors 
vienas tau suprantamas ir tikrai nė vienas neturi tau rūpėti. Aiškiai pa- 
sakiau? | 

— Taip, - atsakė Haris, trindamas vis smarkiau dilgsintį randą. 

— Trečiadienį vėl turi čia ateiti. Dirbsime toliau. 

- Puiku, - tarė Haris. Norėjo kuo greičiau dumti iš kabineto, susirasti 
Ronį ir Hermioną. 

— Kas vakarą prieš miegą turi apsivalyti nuo visų jausmų, ištuštinti 
protą, nuraminti, aišku? 

— Taip, - beveik nesiklausęs atsakė Haris. 

— Ir žiūrėk man, Poteri.... Jei būsi nesitreniravęs, aš suprasiu. 

— Gerai, - burbtelėjo Haris. Užsimetė kuprinę ir nuskubėjo prie durų. 
Atidaręs duris dar atsigręžė į Sneipą. Stovėdamas nugara į Harį, tas laz- 
delės galu kabino iš Minčių koštuvo savo mintis ir vėl atsargiai dėjo į 
galvą. Haris tyliai užvėrė duris. Randas skaudžiai tvinkčiojo. 

Ronis su Hermiona bibliotekoje kamavosi prie Ambridž užduotų na- 
mų darbų. Prie gretimų stalų sėdėjo daugiausia penktakursiai, sukišę no- 
sis į knygas, greitai skrebendami plunksnomis. Dangus už langų spar- 
čiai juodo. Šiaip tylą drumstė tik madam Pensnė girgždantys batai; ji 
grėsmingai sėlino tarp stalų, vanagišku žvilgsniu sekdama mokinius, lie- 
čiančius jos brangiausias knygas. 

Harį krėtė drebulys, randą tebeskaudėjo. Toks jausmas, lyg turėtų karš- 
čio. Atsisėdęs priešais Ronį su Hermiona, išvydo savo veidą lango stikle: 
buvo baisiai išbalęs, o randas ryškesnis negu paprastai. 

— Kaip sekėsi? -sukuždėjo Hermiona ir staiga susirūpino. - Viskas ge- 
rai, Hari? 

— Taip, gerai... Nežinau, - nekantriai tarė Haris ir susiraukė, kai per 
randą nuėjo dieglys. - Klausykit, aš kai ką supratau. 

Ir jis papasakojo, ką matęs ir suvokęs. 

— Taigi... taigi tu sakai, - sušnibždėjo Ronis pro šalį pratykinus ma- 
dam Pensnė, - kad tasai ginklas - daiktas, kurio reikia Pats Žinai Kam, — 
yra Magijos ministerijoje? 

- Jis turi būti Paslapčių departamente, - pakuždom atsakė Haris. - Aš 
mačiau tas duris, kai tavo tėtis vedė mane į teismo salę, į svarstymą. Ir jis 
tikrai saugojo tas pačias duris, kai jam įkando gyvatė. 

Hermiona sunkiai atsiduso. 

— Na, žinoma. 

— Kas „na, žinoma ? - nekantriai paklausė Ronis. 

— Roni, pats pagalvok. Sterdžis Podmoras mėgino įsibrauti ministeri- 
joje pro kažkokias duris. Tikriausiai tos pačios durys, negali būti tik suta- 
pimas! 

— Kaip Sterdžis galėjo tenai laužtis, jeigu jis mūsų pusėje? - suabejojo 
Ronis. 

— Na, nežinau, - atsakė Hermiona. - Tikrai keistoka... 

— Kas gi tada yra tame Paslapčių departamente? - paklausė Haris Ro- 
nį. - Ar tėtis tau niekad neužsiminė? 

— Žinau, kad tenai dirbantys žmonės vadinami Baisiukais, - susiraukė 
Ronis. - Mat niekas gerai nežino, ką jie veikia. Keista vieta ginklui laikyti. 

— Visai ne keista, o labai tinkama, - pasakė Hermiona. - Turbūt ten 
saugoma kokia nors itin slapta priemonė, kurią ministerija išrado. Hari, 
ar tau vis dėlto ne bloga? 

Mat Haris vėl abiem rankom pasitrynė kaktą. 

— Ne, nieko, - nuleido jis drebančias rankas. - Man tik... nelabai pa- 
tinka oklumantija. 

- Žinai, kiekvienam būtų nesmagu, jei kas nors vis pultų ir pultų jų 
protą, - užjautė jį Hermiona. - Klausyk, einam į bendrąjį kambarį, ten 
bus patogiau. 

Tačiau bendrasis kambarys buvo pilnas juoko ir šurmulio: Fredis su 
Džordžu rodė naujausias juokų krautuvėlės prekes. 

— Begalvės kepurės! - šaukė Džordžas. Fredis pamojavo smailia ke- 
pure, papuošta rausva papurusia plunksna. - Po du galeonus, o dabar 
žiūrėkit į Fredį! 
dingo ir galva, ir kepurė. 

Kelios mergaitės suspigo, bet visi kiti pašėlo kvatoti. 

—Ir atgal! - sušuko Džordžas. Fredžio ranka sugriebė lyg ir orą viršum 
pečių, bet kai ji nuėmė kepurę, galva vėl atsirado. 

— Kaipgi veikia šitos kepurės? - paklausė Hermiona, pamiršusi namų 
darbus. - Manau, tai tam tikri Nematomumo kerai, bet įdomiausia, kad 

nematomumo laukas apima ne tik užkerimąjį daiktą. Tik abejoju, ar šie 
kerai gali ilgai laikytis. 

Haris nieko nesakė, jam buvo negera. 

— Reikės rytoj padaryti, - tarė jis, atstumdamas knygas. 

— Na, tada užsirašyk į namų darbų kalendorių, - paragino Hermio- 
na. - Kad nepamirštum! 

Haris susižvelgė su Roniu ir, išsitraukęs iš kuprinės kalendorių, atsar- 
giai atskleidė. 

— Nieko neatideliok, tinginių panti! - subarė jį kalendorius, kai Haris už- 
sirašė jame Ambridž užduotį. Hermiona nusišypsojo. 

— Eisiu gult, - tarė Haris, įsikišo kalendorių atgal į kuprinę, mintyse 
pasižadėdamas pirma proga įmesti jį į ugnį. 

Kai ėjo pro Džordžą, tas bandė uždėti jam Begalvę kepurę. Pagaliau 
Haris atsidūrė tyliuose ir šaltuose laiptuose į berniukų bendrabutį. Jį vėl 
pykino, kaip ir aną naktį, kai regėjo gyvatę, bet pamanė, kad atsigulus 
praeis. 

Atidarė miegamojo duris. Nespėjo įžengti vidun, žiebė toks skausmas, 
kad jam pasivaideno, ar tik kas neperkirto viršugalvio. Nebežinojo, kas 
esąs, stovi ar guli, net savo vardo nebežinojo. 

Ausyse skambėjo beprotiškas kvatojimas. Pasijuto laimingesnis nei ka- 
da nors iki tol. Apėmė pergalingas, pašėlęs džiaugsmas... Mat atsitiko 
nuostabus, nuostabus dalykas. 

— Hari? HARI! 

Kažkas smogė į veidą. Beprotiškas kvatojimas maišėsi su skausmo de- 
jone. Laimė kažkur išgaravo, tačiau kvatojimas nesiliovė. 

Atsimerkęs pamatė, jog tas beprotiškas kvatojimas sklinda iš jo paties 
burnos. Vos tai suvokė, kvatojimas liovėsi. Haris gulėjo ant grindų gau- 
dydamas orą, spoksodamas į lubas, randas kaktoje klaikiai tvinkčiojo. 
Prie jo išsigandęs palinko Ronis. 

— Kas tau pasidarė? 

— Ne... nežinau, - atsisėdo Haris. - Jis tikrai laimingas... laimingas... 

- Pats Žinai Kas? 

— Atsitiko kažkas gera, - sumurmėjo Haris, drebėdamas taip pat kaip 
ir tada, kai gyvatė užpuolė poną Vizlį. Pasidarė baisiai bloga. - Kažkas, 
ko jis tikėjosi. 

Tie žodžiai buvo ištarti lygiai kaip tada Grifų Gūžtos drabužinėje: tar- 
si Hario lūpomis būtų kalbėjęs svetimas žmogus, tačiau jis žinojo, kad jie 
teisingi. Nenorėdamas apvemti Ronio, ėmė giliai kvėpuoti. Gerai, kad šį 
kartą jo nemato Dinas ir Semas. 

— Hermiona liepė man pažiūrėti, kaip tu jautiesi, - tyliai tarė Ronis, 
padėdamas Hariui atsistoti. - Sakė, kad po Sneipo pamokos tavo proto 
gynybinės galios labai susilpnėjusios. Bet, manau, ilgainiui pravers tos 
pamokos? 

Jis nuvedė Harį į lovą. Haris be nuovokos linktelėjo ir atsigulė. Visą 
kūną maudė, nes tiek kartų per vieną vakarą griūta, o randą skaudžiai 
dilgčiojo. Negalėjo nejusti, kad pirmas susidūrimas su oklumantija pro- 
to atsparumą tik susilpnino, ne sustiprino, ir jis su baime pagalvojo, kas 
gi nutiko, kad Valdovas Voldemortas pirmą kartą per keturiolika metų 
pasijuto toks laimingas. 


DVIDEŠIMT PENKTAS SKYRIUS 


Prasti popieriai 


Haris sulaukė atsakymo jau kitą rytą. Gavusi „Magijos žinias“, Hermio- 
na laikraštį išlygino, ilgokai skaitė pirmą puslapį ir pagaliau tyliai aikte- 
lėjo. Visi šalimais sužiuro į ją. 

— Kas? - vienu balsu paklausė Haris ir Ronis. 

Atsakydama ji paklojo priešais juos laikraštį ir parodė į dešimt juodai 
baltų fotografijų per visą pirmą puslapį - devynių burtininkų ir vienos 
raganos. Vieni jų tyliai kikeno, kiti, įžūliai išsišiepę, barbeno pirštais į rė- 
melio kraštą. Po kiekviena nuotrauka buvo parašyta žmogaus pavardė ir 
už kąjis atsidūręs Azkabane. 

Antoninas Dolochovas - skelbė parašas po burtininku suktu pailgu vei- 
du. Jis vaipėsi Hariui. Nubaustas už tai, kad žvėriškai nužudė Gideoną ir Fa- 
bianą Pruitus. 

Augustas Rukvudas, buvo parašyta po rauplėtu vyriškiu riebaluotais 
plaukais; atsirėmęs į nuotraukos kraštą, jis aiškiai nuobodžiavo. Nubaus- 
tas už tai, kad Patys Žinote Kam išdavinėjo Magijos ministerijos paslaptis. 

Tačiau Haris negalėjo atplėšti akių nuo raganos. Jos veidas iškart krito 
jamį akis. Ji buvo ilgais juodais plaukais, susivėlusiais ir nutįsusiais, nors 
tada jis matė juos storus ir žvilgančius. Ji piktai žvelgė į jį prisimerkusi, 
plonas lūpas iškreipė išdidi, niekinama šypsenėlė. Kaip ir Sirijui, Azka- 
banas išdildė grožį, jo likę tik pėdsakai. 

Belatriks Lestreindž, nubausta už tai, kad kankino ir visam laikui padarė 
neįgalius Frenką ir Alisą Nevėkšlas. 

Hermiona kumštelėjo Hariui ir parodė į antraštę virš fotografijų, ku- 
rios Haris, susidomėjęs jomis, buvo nepastebėjęs. 

GRUPINIS PABĖGIMAS Iš AZKABANO. 
MINISTERIJA BIJO, KAD BLEKAS MIRTIES VALGYTOJAMS 
YRA ATRAMOS TAŠKAS 


— Blekas? — garsiai paklausė Haris. - Nejau... 
— Tyliau! - išsigando Hermiona. - Ne rėkauk, o perskaityk. 


Vakar vėlai vakare Magijos ministerija paskelbė, kad iš Azkabano pa- 
bėgo grupė kalinių. 

Kalbėdamas su žurnalistais savo kabinete, Kornelijus Karamelė, magi- 
jos ministras, patvirtino, kad vakar pavakare pabėgo dešimt sustiprinto 
režimo kalinių ir kad apie galimą pavojų jis jau pranešęs Žiobarų minist- 
rui pirmininkui. 

„Kad ir kaip apmaudu, vel atsidūrėme tokioje pačioje padėtyje kaip ir 
prieš pustrečių metų, kai pabėgo žudikas Sirijus Blekas, - pasakė vakar 
Karamelė. - Ir nemanome, kad šie du pabėgimai nesusiję. Tokio masto 
pabėgimas neįmanomas be pašalinės pagalbos, o juk nevalia pamiršti, kad 
Blekas, pirmasis žmogus, pabėgęs iš Azkabano, idealiai tinka tokio pagal- 
bininko vaidmeniui. Mes manome, kad pabėgėliai, tarp jų Bleko pusseserė 
Belatriks Lestreindž, Bleką laiko savo vadovu. Mes dedame visas pastan- 
gas nusikaltėliams sugauti, bet primygtinai prašome burtininkų bendruo- 
menę būti budriems ir akyliems. Jokiu būdu negalima artintis prie pabė- 
gusių asmenų. 


— Na, štai, Hari, - pakraupęs tarė Ronis. - Dabar Žinai, ko jis vakar buvo 
toks laimingas. 
— Negaliu patikėti. Karamelė kaltina Sirijų, kad padėjo jiems pabėgti? 
— O kas jam lieka daryti? - karčiai metė Hermiona. - Jis juk negali 
pasakyti: „Atsiprašau visus, Dumbldoras buvo mane įspėjęs, kad taip gali 
atsitikti, nes Azkabano sargyba prisidėjo prie Valdovo Voldemorto...“ Nu- 
stok zyzęs, Roni... „Ir dabar pabėgo pavojingiausi Voldemorto šalinin- 

kai .Suprantate, gerą pusmetį jis visiems aiškino, jog tu ir Dumbldoras — 
melagiai, tiesa? 

Hermiona pasiėmė laikraštį ir ėmė skaityti reportažą, o Haris apsi- 
žvalgė po salę. Nesuprato, kodėl mokslo draugai neatrodo išsigandę ar 
bent neaptarinėja baisiosios naujienos pirmame puslapyje. Nors, tiesą 
sakant, labai mažai kas buvo užsisakęs kiekvienos dienos numerį, kaip 
Hermiona. Štai visi sau plepa apie namų darbus ir kvidičą ar šiaip kokius 
niekus, kai už pilies sienų dar dešimt Mirties Valgytojų papildė Volde- 
morto pajėgų gretas. 

Jis pažiūrėjo į mokytojų stalą. Ten jau kitaip: Dumbldoras rimtai kal- 
basi su profesore Makgonagal. Profesorė Diegavirtė, atrėmusi laikraštį į 
padažo butelį, skaito pirmą puslapį taip atsidėjusi, jog nepastebi, kaip iš 
šaukšto į sterblę varva kiaušinio trynys. Gale stalo profesorė Ambridž 
ramiai kemša bulvių košę. Bent kartą jos rupūžiškos akys nenaršo po 
salę ieškodamos išdykaujančių mokinių. Ji šypsosi maumodama ir ret- 
karčiais pagiežingai dėbteli į Dumbldorą ir Makgonagal. 

— O čia dabar... - prabilo Hermiona, tebežiūrėdama į laikraštį. 

— Kas dar? - nerimastingai paklausė Haris. 

— Tiesiog... siaubinga, - sukrėsta atsakė Hermiona. Atvertusi dešimtą 
puslapį, padavė laikraštį Hariui ir Roniui. 


TRAGIŠKAI MIRĖ MAGIJOS MINISTERIJOS DARBUOTOJAS 

Šv. Skutelio ligoninė pažadėjo imtis plataus tyrimo, kai vakar vakare 
negyvas savo lovoje rastas Magijos ministerijos darbuotojas Broderikas 
Boudis (keturiasdešimt devynerių metų). Jį pasmaugė vazoninis augalas. 
Pašaukti hileriai jau neįstengė pono Boudžio atgaivinti. Ligoninėje Jis at- 
sidūrė prieš kelias savaites, nes buvo sužeistas darbo vietoje. 

Hilerė Miriam Straut, atsakinga už pono Boudžio palatą, laikinai nu- 
šalinta nuo pareigų paliekant visą atlyginimą ir vakar buvo nepasiekia- 
ma, tačiau ligoninės spaudos ntstovas padarė tokį pareiškimą: 

„Šv. Skutelio ligoninė didžiai apgailestauja dėl pono Boudžio mirties. 
Iki to nelaimingo atsitikimo jo sveikata sparčiai taisėsi. 

Ligoninėje įvestos griežtos palatų puošimo taisyklės, tačiau hilerė Straut, 
pasinėrusi į Kalėdų šurmulį, matyt, neįžvelgė pavojaus, kurį gali sukelti 
ponui Boudžiui ant jo spintelės pastatyta gėlė. Kadangi ligonio kalba ir 
judesiai pamažu gerėjo, hilerė Straut skatino poną Boudį, kad pats prižiū- 
rėtų augalą, nesuvokdama, jog tai ne kokia nekalta Sparnuotė, o baisieji 
Velnio Raizgai. Vos ponas Boudis juos palietė, Raizgai jį pasmaugė. 

Šv. Skutelio ligoninė kol kas negali paaiškinti, kaip palatoje atsirado 
tas augalas, ir prašo pagalbos visus ką nors žinančius 


— Boudis... - tarė Ronis. - Boudis. Kažką man primena. 

— Mes jį matėme, - sušnibždėjo Hermiona. - Ligoninėje, prisimenat? 
Jis gulėjo lovoje priešais Lokhartą ir tik spoksojo į lubas. Ir mes matėme 
Velnio Raizgus. Ji... hilerė sakė, jog tai kalėdinė dovana. 

— Kaip mes neatpažinome Velnio Raizgų? Juk esame matę... Galėjo- 
me neleisti, kad taip atsitiktų. 

— Kas gali tikėtis, kad Velnio Raizgai atsidurs ligoninės palatoje kaip 
paprasta kambarinė gėlė? - atšovė Ronis. - Mes nekalti, kaltinti reikia 
žmogėną, kuris atsiuntė tą vazoną. Gal galvoje negerai - nepatikrinti, ką 
perki? 

— Oi, liaukis, Roni! Nemanau, kad įmanoma Velnio Raizgus pasodinti 
į vazoną nesuprantant, kad jie nužudys kiekvieną, kas tik juos palies. 
Tai... tai buvo nužudymas. Klastinga žmogžudystė. Jei vazonas buvo at- 
siųstas be jokio parašo, kas išaiškins siuntėją? 

Haris galvojo ne apie Velnio Raizgus. Jis prisiminė, kaip svarstymo 
dieną liftu nusileido į devintą ministerijos aukštą ir kaip vestibiulyje įli- 
po išgeltęs žmogelis. 

— Aš esu matęs Boudį, - lėtai tarė jis. - Ministerijoje su tavo tėčiu. 

Ronis išsižiojo. 

- Ir aš esu namie girdėjęs tėtį apie jį kalbant! Jis buvo Baisiukas - dir- 
bo Paslapčių departamente! 

lankstė, piktai perleido akimis dešimties pabėgusių Mirties Valgytojų nuo- 
traukas ir pašoko. 

— Kur eini? - nustebo Ronis. 

— Išsiųsti laiško, - tarė Hermiona, užsimesdama ant pečių kuprinę. — 
Na... Aš nežinau... Bet pabandyti verta. Ir tai padaryti galiu tik aš. 

— Nekenčiu, kai ji šitaip elgiasi, - bambėjo Ronis, kai juodu su Hariu 
lėtesniu žingsniu išsekė paskui ją į vestibiulį. - Nušaus ją kas, ar ką, jei 
nors kartą pasakys, ką sumaniusi? Sugaištų kokias dešimt sekundžių... 
Ei, Hagridai! 

Hagridas prie lauko durų laukė, kol praeis varnanagių būrys. Jis tebe- 
buvo nusėtas mėlynėmis kaip ir tą dieną, kai grįžo iš savo slaptos misijos 
milžinų krašte, be to, virš nosies Žiojėjo šviežia žaizda. 

— Kaip sekasi? - bandė šypsotis Hagridas, tačiau tik skausmingai susi- 
raukė. 

— Kaip pats laikaisi, Hagridai? - paklausė Haris, eidamas jam iš paskos. 

— Puikiai, puikiai, - kuo žvaliau stengėsi atsakyti Hagridas, mostelė- 
damas ranka ir vos neužkliudydamas bailiai kiūtinančio pro šalį profe- 
soriaus Vektoriaus. - Patys žinot, kaip užsiėmęs. Pamokoms ruoštis... O 
dar porai salamandrų įsimetė žvynų puvinys. Be to, man paskirtas ban- 
domasis laikotarpis. 

— Bandomasis laikotarpis? —- sušuko Ronis, keletas mokinių net atsisu- 
ko. - Atsiprašau... Nejaugi? 

— Aha, -atsakė Hagridas. - Tiesą sakant, nieko geresnio ir nesitikėjau. 
Jums gal ir neatrodo, bet tas patikrinimas nelabai kaip praėjo. Taigi... — 
atsiduso jis. - Eisiu patrinsiu karčiaisiais pipirais salamandras, kitaip greit 
uodegos nukris. Iki pasimatymo, Hari, Roni... 

Jis išplumpino pro didžiąsias duris ir nulipo laiptais į šlapią kiemą. 
Haris nulydėjo jį akimis spėliodamas, kiek dar blogų naujienų reiks iš- 
tvert. 

Per kelias dienas visa mokykla sužinojo, kad Hagridui skirtas bandoma- 
sis laikotarpis, tačiau, Hario pasipiktinimui, niekas dėl to nesikrimto, o 
kai kas, pirmiausia Drakas Smirdžius, netgi džiaugėsi. Na, o absurdiška 
menko ministerijos tarnautojo mirtis Šv. Skutelio ligoninėje išvis niekam 
daugiau nerūpėjo, tik Hariui, Roniui ir Hermionai. Dabar koridoriuose 
visi kuždėjosi tik apie dešimt pabėgusiųjų Mirties Valgytojų; jų istoriją 
mokykloje pagaliau išplatino skaitantys laikraščius mokiniai. Sklido gan- 
dai, kad keli nusikaltėliai pastebėti Kiauliasodyje, kad jie tikriausiai sle- 
piasi Žviegiančioje Būdoje ir kada nors įsibraus į Hogvartsą, kaip padarė 
Sirijus Blekas. 

Burtininkų šeimose gimę mokiniai užaugo girdėdami, kaip tėvai šių 
Mirties Valgytojų vardus taria beveik su tokia pačia baime kaip ir Volde- 
morto. Voldemortui viešpataujant jų padarytos piktadarybės buvo le- 
gendinės. Tarp Hogvartso mokinių buvo jų aukų giminaičių, ir dabar 
einančius koridoriumi juos lydėdavo šiurpi šlovė. Zuzana Bounz, kurios 
dėdė, teta ir pusbroliai žuvo nuo vieno iš tos dešimtinės rankos, per her- 
balogijos pamoką liūdnai pasakė jau supratusi, ką reiškia būti Hariu. 

— Neįsivaizduoju, kaip tu gali pakęsti. Siaubinga, - atvirai tarė ji, vės- 
telėdama per daug slibinų mėšlo į savo lovelį su čirškėlėmis, ir tos nepa- 
tenkintos ėmė raitytis ir cypti. 

Tikra tiesa, kad pastarosiomis dienomis koridoriuose Harį dar daž- 
niau nulydėdavo šnibždesys ir į jį rodydavo pirštais, bet, regis, šnibždei- 
kų tonas pasikeitė, buvo veikiau smalsus nei piktas, o keletą sykių jis 
nugirdo pokalbių nuotrupas, iš kurių paaiškėjo, kad kalbantieji nepa- 
tenkinti „Magijos žinių“ aiškinimu, kodėl ir kaip dešimt Mirties Valgyto- 
jų sugebėjo pabėgti iš Azkabano tvirtovės. Sutrikę ir įsibauginę, tie abe- 
jotojai griebėsi vienintelės kitos jiems prieinamos versijos — tos, kurią per- 
nai pasiūlė Dumbldoras ir Haris. | 

Pasikeitė ne tik mokinių nuotaikos. Koridoriuose galėjai pamatyti, kaip 
tyliai ir neramiai kalbasi du ar trys mokytojai, bet nutyla išvydę artėjant 
mokinius. 

— Aišku, kad mokytojų kambaryje jie nebegali laisvai pasišnekėti, — 
tyliai tarė Hermiona, kai vieną dieną Haris, Ronis ir ji praėjo pro profe- 
sorius Makgonagal, Flitviką ir Diegavirtę, susispietusius šalia kerėjimo 
kabineto. - Ambridž kliudo. 

— Manai, jie sužinojo ką nors nauja? - paklausė Ronis, per petį žvelg- 
damas į mokytojus. 

- Jei ir sužinojo, mes neišgirsime, tiesa? - piktai pasakė Haris. - Tik ne 
po naujojo dekreto. Kiek jau jų paskelbta? - Mat rytą po pabėgimo iš 
Azkabano lentoje atsirado nauji skelbimai: 


HOGVARTSO DIDŽIOSIOS INKVIZITORĖS ĮSAKAS 


Mokytojams draudžiama mokiniams teikti informaciją, kuri nėra tiesio- 
giai susijusi su dalykais, už kurių dėstymą jiems mokama alga. 


Aukščiau skelbiamas įsakas remiasi švietimo dekretu Nr. 26. 
Pasirašo: Doloresa Ambridž, Didžioji inkvizitorė 


Mokiniai mėgo pasišaipyti iš naujojo dekreto. Li Džordanas profesorei 
Ambridž priminė, kad pagal naująsias taisykles ji neturi teisės Fredžio 
su Džordžu barti už tai, kad jie kabineto gale lošia Sproginėjančiomis 
kortomis. 

— 5proginėjančios kortos neturi nieko bendra su apsigynimu nuo juo- 
dosios magijos, profesore! Ši informacija nesusijusi su jūsų dėstomu da- 
lyku! | 

Kai kitą kartą Haris susitiko Li, jo plaštakos viršus buvo kruvinas. Ha- 
ris patarė murlinukų nuovirą. 

Hariui atrodė, kad pabėgimas iš Azkabano Ambridž bent kiek apmal- 
dys, kad ji bus priblokšta katastrofos, įvykusios Karamelei po nosimi. 
Tačiau kur tau - ji dar kiečiau suėmė Hogvartsą į savo rankas. Atrodė 

pasiryžusi kuo greičiau atleisti mokytojus, ir galėjai tik spėlioti, ar pir- 
miausia išlėks profesorė Treloni, ar Hagridas. 

Kiekviena ateities būrimo ir magiškųjų gyvūnų priežiūros pamoka 
vykdavo kiurksant Ambridž su savo bloknotu. Susirietusi prie Židinio 
prikvepintame bokšto kambarėlyje, kas kartą vis nervingesnius profeso- 
rės Treloni postringavimus ji nuolat pertraukdavo sunkiais ornitomanti- 
jos ir heptomologijos klausimais, tvirtindavo, kad ji iš anksto Žino moki- 
nių atsakymus, ir reikalaudavo, kad Treloni parodytų savo sugebėjimus 
buriant iš kristalo, arbatos tirščių ir runų. Haris pamanė, kad profesorė 
Treloni tuoj neatlaikys įtampos. Kelis kartus sutiko ją koridoriuje, - sa- 
vaime nepaprastas įvykis, nes ji visad tūnodavo savo bokšte, - tragiškai 
bambančią po nosimi, grąžančią rankas ir paklaikusiom akim žvilgčio- 
jančią sau per petį. Ir visus kartus nuo jos trenkė cheresu. Jei nebūtų taip 
jaudinęsis dėl Hagrido, būtų jos gailėjęs, - bet jeigu tik vienas iš jųdviejų 
gaus išeiti iš darbo, Hariui nekilo abejonių, katras turi likti. 

Deja, Haris nematė jokio ženklo, kad Hagridas pasirodytų geriau už 
Treloni. Nors jis, atrodo, paisė Hermionos patarimo ir nuo Kalėdų nepa- 
rodė jiems nieko baisesnio už kosliuką - padarą, kuris nuo terjero skyrė- 
si tik dvišaka uodega, nervai jam aiškiai pašlijo. Per pamokas buvo keis- 
tai išsiblaškęs ir nervingas, pamiršdavo, ką kalba mokiniams, neteisingai 
atsakydavo ko paklaustas ir visą laiką bailiai dirsčiodavo į Ambridž. Taip 
pat pasidarė kaip niekad uždaras ir Hariui, Roniui bei Hermionai už- 
draudė ateiti pas jį sutemus. 

— Jeigu ji jus sučiuptų, visiems būtų riesta, — kietai atšaudavo jis, ir, 
nenorėdami dar labiau pakenkti Hagrido tarnybai, jie nustojo vakarais 
vaikščioti į jo trobelę. 

Haris matė, kad Ambridž pamažu atėmė iš jo viską, dėl ko buvo verta 
gyventi Hogvartse: svečiavimąsi pas Hagridą, Sirijaus laiškus, „Žaibą“ ir 
kvidičą. Jis keršijo vieninteliu jam prieinamu būdu - dar uoliau darbuo- 
damasis DK labui. 

Haris džiaugėsi, kad, laisvėje atsidūrus dešimčiai Mirties Valgytojų, 
visi būrelio nariai, net Zacharijas Smitas, stengiasi iš paskutiniųjų, tačiau 

niekas nepadarė tokios pažangos, kaip Nevilis. Žinia, kad pabėgo jo tė- 
vų kankintojai, jį keistai ir net baugiai pakeitė. Hariui, Roniui ir Hermio- 
nai jis nė sykio neužsiminė apie susitikimą Šv. Skutelio ligoninės užda- 
roje palatoje, sekdami jo pavyzdžiu, jie irgi tylėjo. Nė pusės žodžio ne- 
pasakė ir apie Belatriks bei jos bendrų pabėgimą. Iš tiesų per DK užsiė- 
mimus Nevilis beveik visą laiką tylėdavo, bet atkakliai plušdavo moky- 
damasis visų naujų užkeikimų ir atkeikimų. Suraukęs putlų veidelį, ne- 
paisydamas traumų ar nesėkmių, jis stengėsi labiau už visus. Jam taip 
sekėsi, kad net baisu darėsi. Kai Haris mokė Skydinių kerų, - jie atmuš- 
davo ne tokius stiprius kerus ir nukreipdavo juos atgal užpuolikui, - tik 
Hermiona įvaldė juos greičiau už Nevilį. 

Haris kaži ką būtų atidavęs, kad jam panašiai sektųsi oklumantija. Ha- 
rio pamokos Sneipo kabinete, prasidėjusios gana nevykusiai, nė kiek ne- 
gerėjo. Priešingai, Haris jautė, kad kiekvienoje pamokoje vis prasčiau 
einasi. 

Prieš pradedant mokytis oklumantijos, randą paperšėdavo, bet pa- 
prastai naktį arba po tų keistų retų nušvitimų, kai jis perimdavo Volde- 
morto mintis ir jausmus. Tačiau dabar randą skaudėjo be paliovos, be to, 
dažnai užeidavo piktumas ar linksmumas, neturintys nieko bendra su 
tuo, kas vyksta tuo metu, o paskui baisiai nudiegdavo randą. Jam kilo 
baisus įtarimas, jog jis virsta savotiška antena, gaudančia mažiausius Vol- 
demorto nuotaikos svyravimus, ir neabejojo, kad šis padidėjęs jautrumas 
prasidėjo kaip tik pirmąją Sneipo duotą pamoką. Dar daugiau - Paslapčių 
departamento koridorių sapnuodavo kone kiekvieną naktį, tie sapnai vi- 
sad baigdavosi vienodai: jis beviltiškai stovi priešais juodas duris. 

— Gal tai kaip kokia liga, - susirūpinusi tarė Hermiona, kai Haris pasi- 
guodė jai su Roniu. - Tarsi karštinė. Prieš praeidama pasunkėja. 

— Nuo tų Sneipo pamokų man darosi blogiau, - tvirtino Haris. - Jau 
nebegaliu pakęsti rando skaudėjimo ir atsibodo kas naktį skubintis tuo 
koridoriumi. - Jis piktai pasitrynė randą. - Kadgi tos durys pagaliau atši- 
darytų, nebėra jėgų tik stovėti ir spoksoti į jas. 

— Visai nejuokinga, - piktai pertraukė jį Hermiona. - Dumbldoras ap- 
skritai nenori, kad tu sapnuotum tą koridorių, kitaip nebūtų prašęs Snei- 
po mokyti tave oklumantijos. Tau tik reikia labiau stengtis. 

— Ašir stengiuosi! - supyko Haris. - Pati pabandyk... Kai Sneipas len- 
da tau į galvą... Žinai, kad menkas malonumas! 

— Galbūt... - lėtai ištarė Ronis. 

— Kas galbūt? - dygiai paklausė Hermiona. 

— Galbūt Haris nekaltas, kad negali uždaryti savo proto, - niauriai pa- 
sakė Ronis. 

— Kaip suprasti? - paklausė Hermiona. 

— Na, galbūt Sneipas nė nebando Hariui padėti... 

— Galbūt, - tyliau pakartojo, - jis net stengiasi dar plačiau atverti Ha- 
rio sąmonę. Kad Patys Žinote Kam būtų lengviau... 

— Nutilk, Roni, - nukirto Hermiona. - Kiek kartų įtarinėjai Sneipą ir ar 
kada nors tavo įtarimai pasitvirtino? Dumbldoras juo pasitiki, jis dirba 
Brolijai, ir to pakanka. 

— Jis buvo Mirties Valgytojas, - nepasidavė Ronis. - Ir mes neturime 
jokio įrodymo, kad jis tikrai perėjo mūsų pusėn. 

— Dumbldoras juo pasitiki, - pakartojo Hermiona. - O jeigu negalime 
pasitikėti Dumbldoru, niekuo nebegalime pasitikėti. 


+ 


Kai šitiek rūpesčių ir šitiek darbų, - kalnai užduočių penktakursius už- 
laikydavo net iki vidurnakčio, o kur dar slapti DK užsiėmimai ir pamo- 
kos su Sneipu, - sausis prabėgo kaip viena diena. Nespėjo Haris apsidai- 
ryti, jau atėjo vasaris, 0 su juo - drėgnesni ir šiltesni orai ir antra tais 
mokslo metais išvyka į Kiauliasodį. Nuo tos dienos, kai sutarė kartu ke- 
liauti tenai, Haris visai neturėjo laiko pasišnekėti su Čo, bet staiga pama- 
tė, kad Valentino dieną praleis tik su ja. 

Vasario keturioliktosios rytą jis apsirengė labai rūpestingai. Abu su 
Roniu atėjo į didžiąją salę kaip tik tada, kai suskrido pašto pelėdos. Hedvi- 

gos nebuvo, - Haris ir nesitikėjo, - bet Hermiona iš nematytos pelėdos 
snapo ištraukė laišką. 

— Jau seniai laikas! Jei šiandien nebūčiau gavusi... - Ji nekantriai at- 
plėšė voką ir išėmė pergamento lapelį. Akimis greitai perbėgo laiško ei- 
lutes ir patenkinta nusišypsojo. 

— Klausyk, Hari, labai svarbu. Kaip sakai, ar galėtum apie vidurdienį 
susitikti su manim,Irijose šluotose' ? 

- Kad nežinau, -sumurmėjo Haris. - Čo gal norės, kad visą dieną bū- 
čiau su ja. Mes nesitarėm, ką veiksime. 

— Na, jeigu taip reikia, atsivesk ir ją, - pasakė Hermiona. - Ar ateisi? 

— Gerai jau, bet koks reikalas? 

— Dabar neturiu laiko pasakoti, turiu mikliai atsakyti į laišką. 

Ir ji išlėkė iš didžiosios salės vienoj rankoj suspaudusi voką, kitoj — 
skrebut. 

— Tu ateisi? - paklausė Haris Roni, tačiau tas liūdnai papurtė galvą. 

— Manęs visai nebus Kiauliasodyje, Andželina nori, kad visą dieną tre- 
niruočiausi. Tarsi bus kokia nauda - esame blogiausia komanda, kokią 
tik esu regėjęs. Matytum Slouperį ir Kerką, liūdnas vaizdas, prastesni 
net už mane. - Jis gailiai atsiduso. - Nesuprantu, kodėl Andželina ma- 
nęs nepaleidžia. 

— Todėl, kad gerai žaidi, kai būni normalios formos, - irzliai atsakė 
Haris. 

Jam sunkiai sekėsi užjausti Ronį, nes pats gal būtų viską atidavęs, kad 
galėtų žaisti per būsimas rungtynes su Švilpyne. Ronis turbūt pajuto Ha- 
rio toną, nes daugiau per pusryčius nė karto nebeužsiminė apie kvidičą 
ir atsisveikino su juo šaltokai. Ronis išėjo į stadioną, Haris, bergždžiai 
mėginęs suglostyti plaukus žiūrėdamas į arbatinį šaukštelį, vienas nu- 
dūlino į vestibiulį susitikti su Čo. Jį suėmė baimė - po galais, apie ką juo- 
du kalbėsis? 

Ji laukė tolėliau nuo didžiųjų ąžuolinių durų. Surištais ilgais plaukais 
atrodė nepaprastai graži. Haris pasuko prie jos jausdamas, kad pėdos 

pasidarė sieksninės, ir klaikiai neturėdamas kur dėti rankų. Kaip kvailai 
jos Mataruoja prie šonų... 

— Labas, - tarė Čo. 

— Labas, - pasakė Haris. 

Valandėlę juodu žiūrėjo į kits kitą, paskui Haris pasiūlė: 

— Na... galjau eisime? 

— O, taip... 

Jie atsistojo į eilę prie Filčo, tas Žymėjo sąraše išeinančiuosius. Jie ret- 
karčiais susižvelgdavo, šypteldavo, bet nesikalbėjo. Haris lengviau atsi- 
duso, kai abu atsidūrė lauke: eiti nesikalbant lengviau negu tylint styp- 
soti. Diena buvo gaivi, vėjuota. Praeidamas pro kvidičo stadioną, Haris 
išvydo, kaip Ronis ir Džinė nuskriejo virš tribūnų. Skaudžiai nusmelkė 
pavydas, kad jo tenai nėra. 

- Pasiilgai kvidičo, ar ne? - paklausė Čo. 

Jis atsisuko. 

— Taip, - atsiduso Haris, - pasiilgau. 

- Prisimeni, kaip trečiame kurse pirmą kartą žaidėme priešingose ko- 
mandose? 

— Taip, - nusišypsojo Haris, - tu man vis užkirsdavai kelią. 

— Medis tau dar liepė nebūti džentelmeniškam ir, jei reikės, numušti 
mane nuo šluotos, - leidosi į prisiminimus Čo. - Jį paėmė „Portrio gar- 
bė ', taip? 

— Ne, „Padlmiro jungtinė komanda . Pernai mačiau žaidžiant pasau- 
lio čempionate. 

— O, aš ir tave ten mačiau, prisimeni? Nakvojome tame pačiame sto- 
vyklos sklype. Smagu buvo, ar ne? 

Pasaulio kvidičo čempionato tema padėjo įveikti kelią iki pat vartų. 
Haris negalėjo patikėti, kad su ja taip lengva kalbėtis, - nė kiek ne sun- 
kiau negu su Roniu ar Hermiona. Jis jau beveik atgavo pasitikėjimą ir 
gerą ūpą, kai juodu pralenkė būrys Klastūnyno mergaičių, tarp jų ir Pen- 
sė Parkinson. 

- Poteris ir Čang! - sužvigo Pensė, jai pritarė kikenimas choru. - Ai, 
Čang, nekoks tavo skonis... Digoris bent jau buvo gražesnis! 

Mergiotės nuskubėjo čiauškėdamos ir juokdamosi, gręžiodamosi per 
petį į Harį ir Čo. Po jų liko nejauki tyla. Haris nebesumąstė, ką dar pasa- 
kyti apie kvidičą, o Čo užraudusi žiūrėjo sau po kojų. 

— Taigi... Kur tu norėtum eiti? - paklausė Haris, kai jie atsidūrė Kiau- 
liasodyje. Didžiąja gatve, žiopsodami į vitrinas ir stumdydamiesi, makli- 
nėjo mokiniai. 

— A, man vis viena, - gūžtelėjo Čo. - Gal pasižvalgykime po krautu- 
ves, ką? 

Jie nupėdino į „Dervišą ir Bangį . Lange buvo priklijuotas didelis pla- 
katas, jį žiūrinėjo keli kiauliasodiečiai. Prisiartinus Hariui ir Čo, jie pasi- 
traukė šonan, ir Haris vėl atsidūrė priešais dešimt pabėgėlių Mirties Val- 
gytojų. Plakatas Magijos ministerijos įsakymu siūlė tūkstančio galeonų 
atpildą kiekvienam, galinčiam suteikti žinių apie bet kurį iš pabėgusiųjų 
kalinių. 

— Keista, ar ne? — tyliai tarė Čo, žvelgdama į Mirties Valgytojų fotogra- 
fijas. - Prisimeni, kai pabėgo Sirijus Blekas, Kiauliasodis buvo pilnas jo 
ieškančių Psichų? Dabar laisvi dešimt Mirties Valgytojų, o Psichų nė pa- 
dujų... 

— Taigi, - murmtelėjo Haris, atitraukdamas akis nuo Belatriks Lest- 
reindž ir apsidairydamas po Didžiąją gatvę. - Tikrai keista. 

Jis nesigailėjo, kad niekur nematyti Psichų, bet jų nebuvimas iš tiesų 
svarbus. Psichai ne tik leido pabėgti Mirties Valgytojams, bet jų nė neieš- 
ko... Atrodo, jie tikrai nebepavaldūs Magijos ministerijai. 

Dešimt pabėgėlių Mirties Valgytojų žvelgė į Harį ir Čo iš visų parduo- 
tuvių vitrinų. Priėjus Skrivenshafto krautuvėlę, ėmė lyti; šalti sunkūs la- 
šai kapojo Hariui veidą ir sprandą. 

- Gal nori kavos? - nedrąsiai pasiūlė Čo, kai įsilijo vis smarkiau. 

— Ką gi, gerai, - sutiko Haris. - Kur? 

— O, netoliese yra labai jauki vietelė. Ar niekad nebuvai pas madam 
Lepečkoję? - linksmai paklausė Čo ir nuvedė jį į šoninėje gatvelėje esan- 

čią arbatinę, kurios Haris iki tol nebuvo užėjęs. Tai buvo ankšta tvanki 
užeigėlė, išpuošta nėriniais ir kaspinais. Hariui ji nemaloniai priminė 
Ambridž kabinetą. 

- Gražu, tiesa? - patenkinta tarė Čo. 

— Aha, - pamelavo Haris. 

- Žiūrėk, pasiruošusi Valentino dienai! - parodė Čo į auksinius amū- 
riukus, plasnojančius virš visų apskritų staliukų. Amūriukai ant svečių 
galvų retkarčiais pažerdavo rausvų konfeti. 

— Aha... 

Jie atsisėdo prie vienintelio laisvo staliuko — šalia aprasojusio lango. 
Šalimais su dailute šviesiaplauke sėdėjo Rodžeris Deivisas, Varno Nago 
kvidičo komandos kapitonas. Jie laikėsi už rankų. Hariui pasidarė ne- 
smagu, 0 dar labiau tada, kai apsidairęs įsitikino, jog arbatinėje sėdi tik 
meiliai susiglaudusios porelės. Galbūt Čo nori, kad ir jis paimtų jai už 
rankos. 

— Ko pageidautumėt, mielieji? - paklausė madam Lepečkojė, drūta 
moteriškė blizgančiu juodu kuodu, šiaip taip prasispraudusi tarp jų ir 
Rodžerio Deiviso staliukų. 

— Prašom du kavos, - tarė Co. 

Kol jiems buvo atnešta kavos, Rodžeris Deivisas su drauge ėmė bu- 
čiuotis virš cukrinės. Hariui nepatiko: jautė, jog Deivisas duoda pavyzdį 
ir Čo panorės, kad ir jis, Haris, juo pasektų. Jautė, kaip visas rausta, ir 
bandė žiopsoti pro langą, tačiau langas buvo taip aprasojęs, jog nieko 
gatvėje nesimatė. Kad nereikėtų pažvelgti į Čo, pakėlė akis į lubas lyg 
norėdamas apžiūrėti lipdinius, bet iš plasnojančio amūriuko gavo į vei- 
dą saują konfeti. 

Po kelių nemalonių minučių Čo prakalbo apie Ambridž. Haris su 
džiaugsmu stvėrėsi temos, ir valandėlę juodu laimingi koneveikė Amb- 
ridž, tačiau ši tema buvo taip išsemta per DK užsiėmimus, kad netrukus 
galutinai išseko. Ir vėl tyla. Beviltiškai laužydamas galvą, ką dar pasaky- 
ti, Haris puikiai girdėjo čepsėjimą prie gretimo staliuko. 

— Eee... Klausyk, ar per pietus nenori su manim užsukti į „Tris šluo- 
tas ? Aš ten turiu susitikti su Hermiona Įkyrėle. 

Čo kilstelėjo antakius. 

— Susitikti su Hermiona Įkyrėle? Šiandien? 

— Aha. Na, ji prašė, todėl pamaniau, kad nueisiu. Ar nori kartu? Sakė, 
gali ir tu ateiti. 

— O... Na... Kaip malonu iš jos pusės... 

Tačiau Co balsas nerodė, kad jai malonu. Priešingai, ji tai pasakė labai 
šaltai ir pati atrodė gan atšiauriai. 

Vėl kelios minutės visiškos tylos. Haris taip greitai gėrė kavą, kad ne- 
trukus reiks kito puodelio. Šalimais Rodžeris Deivisas su savo drauge 
tarsi sulipo lūpomis. 

Čo ranka gulėjo ant stalo šalia kavos puodelio, ir Haris juto vis dides- 
nę pagundą ją paimti. Nagi, ragino jis save, o krūtinę užplūdo baimė ir 
jaudulys, čiupk. Fantastika, kad ištiesti pirštus ir paliesti jos ranką - daug 
sunkiau negu captelėti zvimbiantį oru Šmaukštą... 

Vos jis pajudino ranką, Čo nuėmė nuo staliuko savąją. Dabar ji smal- 
siai stebėjo, kaip Rodžeris Deivisas bučiuoja savo mergaitę. 

— Žinai, jis mane kvietė į pasimatymą, - tyliai tarė ji. - Prieš porą sa- 
vaičių. Rodžeris. Bet aš atsisakiau. 

Haris, sugriebęs cukrinę, kad pateisintų staigų savo judesį, neįsivaiz- 
davo, kokio galo ji jam šitai sako. Jeigu norėjo sėdėti prie gretimo staliu- 
ko ir būti karštai bučiuojama Rodžerio Deiviso, ko sutiko eiti su juo? 

Jis patylėjo. Jų amūriukas apipylė juos dar viena sauja konfeti. Keli 
skrituliukai nukrito į atšalusius Hario kavos likučius. 

- Pernai buvau čia su Sedriku, - pasakė Čo. 

Haris ne iš karto suvokė jos žodžius. Kai suvokė, viduriai užšalo. Ne- 
galėjo patikėti, kad ji nori kalbėtis apie Sedriką, kai aplinkui bučiuojasi 
porelės ir virš galvų skraidžioja amūriukas. 

Čo prabilo jau garsiau: | 

— Seniai norėjau tave paklausti... Ar Sedrikas... Ar jis prieš mirtį kaip 


nors... Mane minėjo? 

Šitai aptarinėti Hariui mažiausiai rūpėjo, ypač sėdint su Čo. 

— Kad ne, - tyliai atsakė jis. - Jam... Jis nespėjo nieko pasakyti. Hmm... 
Ar tu... per atostogas daug žiūrėjai kvidičo rungtynių? Atrodo, sergi už 
„Iornadą ? 

Jo balsas nuskambėjo apsimestinai linksmai ir žvaliai. Su siaubu jis 
pamatė, kad jos akys vėl pilnos ašarų. Lygiai kaip po paskutinio DK užsi- 
ėmimo prieš Kalėdas. 

— Klausyk, - tarė jis, palinkdamas artyn, kad niekas negirdėtų, - ne- 
bekalbėkim apie Sedriką. Pakalbėkim apie ką nors kita. 

Tačiau, atrodo, jis padarė klaidą. 

— Maniau, - prabilo ji, paplūsdama ašaromis, - maniau, jog nors tu 
su... suprasi! Man reikia apie kalbėti! Ir tau reikia apie tai... išsikalbėti! 
Juk tu matei, kaip tai įvyko, tiesa? 

Tikras košmaras: Rodžerio Deiviso mergaitė atsiklijavo nuo jo ir atsi- 
suko į verkiančią Čo. 

— Na, ašir kalbėjau apie tai, - teisinosi Haris. - Su Roniu ir Hermio- 
na, bet... 

— O, tu juk pasišneki su Hermiona Įkyrėle! - piktai sušuko ji. Veidas 
blizgėjo nuo ašarų. Atsisuko dar kelios besibučiuojančios porelės. - Su ma- 
nim tau neįdomu kalbėti! Ggal bus geriausia, jeigu... mmes... susimokėsi- 
me, O tu eisi susitikt su Hermiona Į... Įkyrėle, ko tau labiausiai ir norisi! 

Haris apstulbęs spoksojo į ją. Čo griebė nėriniuotą servetėlę ir ėmė ja 
šluostytis blizgantį veidą. 

“062 nedrąsiai tarė jis, trokšdamas, kad Rodžeris vėl griebtų savo 
panelę ir bučiuotųsi, nevėpsotų abudu į jį ir Čo. 

— Nagi, eik sau! - sukūkčiojo ji į servetėlę. - Nesuprantu, kam tu pa- 
kvietei mane, jeigu iškart po pasimatymo susitaręs susitikti su kitomis... 
Kiek dar tavęs lauks po Hermionos? 

— Nieko panašaus! - užprotestavo Haris ir taip apsidžiaugė pagaliau 
supratęs, ko ji pyksta, jog net nusijuokė. Šiek tiek per vėlai suprato vėl 
padaręs klaidą. 

Čo pašoko. Visa arbatinė nuščiuvusi žiūrėjo į juodu. 

— Iki pasimatymo, Han, - tragišku balsu tarė ji ir gaikščiodama puolė 
pro duris į liūtį. 

- Čo! - dar pašaukė Haris, tačiau durys, melodingai tilindžiuodamos, 
jau užsidarė. 

Arbatinėje tebebuvo tylu. Visų akys įsmeigtos į Harį. Jis numetė ant 
stalo galeoną, išpurtė iš plaukų rausvus konfeti skrituliukus ir išėjo pas- 
kui Čo. 

Pylė kaip iš kibiro, bet jos niekur nebuvo matyti. Jis niekaip nesupra- 
to, kas atsitiko, - prieš pusvalandį viskas ėjo kaip iš pypkės. 

— Moterys! - piktai burbtelėjo Haris ir, susikišęs rankas į kišenes, nu- 
brido per balas. - Ir ko jai įsireikė kalbėti apie Sedriką? Kodėl ji visad 
pasirenka tokią pokalbio temą, nuo kurios pavirsta laistymo žarna? 

Jis pasuko dešinėn ir leidosi bėgti taškydamas vandenį; po poros mi- 
nučių jau atidarė „Trijų šluotų“ duris. Žinojo atėjęs per anksti, bet manė 
būsiant kokį žmogų, su kuriuo galės pasišnekėti laukdamas Hermionos. 
Jis krestelėjo šlapius plaukus ir apsižvalgė. Kampe sėdėjo suniuręs Hag- 
ridas. 

— Sveikas, Hagridai! - pasisveikino jis, prasispraudęs tarp staliukų, ir 
prisitraukė kėdę. 

Hagridas pašoko ir pažvelgė į Harį lyg nelabai atpažindamas. Haris 
pamatė, kad jo veidą puošia dar dvi šviežios žaizdos ir kelios mėlynės. 

— O, Haris, - tarė Hagridas. - Kaip laikaisi? 

— Ai, gerai, - pamelavo Haris, tačiau šalia sudaužyto ir graudžiai atro- 
dančio Hagrido iš tiesų nebuvo kuo skųstis. - Aaa... O tau kaip sekasi? 

— Man? Puikiai, Hari, puikiai. 

Jis dėbtelėjo į savo alavinio bokalo gelmes ir atsiduso. Haris nežinojo, 
ką jam sakyti. Valandėlę abu sėdėjo tylėdami. Staiga Hagridas prabilo: 

— Abiem vienoda laimė kliuvo, Hari, ką? 

- Hm... 

— Taigi... Jau sakiau... abu pašaliniai, -išmintingai linksėjo Hagridas. — 
Ir abu našlaičiai. Taigi... abu našlaičiai. 

Jis trūktelėjo iš bokalo. 

— Kai turi padorią šeimą, visai kas kita, - įsišneko jis. - Mano tėtis bu- 
vo padorus. Ir tavo tėveliai. Jeigu jie būtų gyvi, būtų kiek kitaip, ar ne? 

— Turbūt, - atsargiai pritarė Haris. Hagridas kažkoks nesavas. 

- Šeima... — niūriai suniurnėjo Hagridas. - Kad ir ką sakytum, krau- 
jas - ne vanduo... 

Ir jis nusibraukė ašarą. 

— Hagridai, - nesusilaikė Haris, - kas tau įdeda šitas mėlynes? 

— Ką? - krūptelėjo Hagridas. - Kokias mėlynes? 

- Štai šitas! - parodė Haris į Hagrido veidą. 

— A, imi ir kur nors užsigauni arba įsibrėži, - numojo ranka Hagri- 
das. - Toks jau mano darbas. 

Jis ištuštino bokalą, barkštelėjo ant stalo ir atsistojo. 

— Na, iki pasimatymo, Hari... Būk atsargus. 

Jis išgoglino iš užeigos baisiai nelaimingas ir dingo lietuje. Haris liūd- 
nai nulydėjo jį akimis. Hagridas nelaimingas ir kažką slepia, bet nenusi- 
teikęs priimti pagalbos. Kas darosi? Ilgiau pagalvoti nespėjo, nes išgirdo 
savo vardą. 

— Hari! Hari, eikš čia! 

Hermiona mojo jam iš kitos kambario pusės. Jis atsistojo ir nuėjo prie 
jos per sausakimšą užeigą. Tuoj pamatė, jog ji ne viena. Sėdi su keisčiau- 
siomis kompanionėmis, kokias tik galima įsivaizduoti: Luna Geranore 
ir - dievaži! - Rita Nepasėda, buvusia „Magijos žinių reportere, viena 
nemėgstamiausių Hermionos žmonių. 

— Anksti prisistatei! - tarė Hermiona pasislinkdama. - Maniau, tu su 
Čo, nesitikėjau anksčiau kaip po valandos! 

— Čo? - sukluso Rita ir godžiai įsmeigė akis į Harį. - Jo mergaitė? 

Ji griebė krokodilo odos rankinę ir pasirausė joje. 

— Ne tavo reikalas, net jei Haris būtų buvęs pasimatyme su šimtu mer- 
gaičių, - šaltai atkirto Hermiona. - Taigi verčiau pasidėk tą žaisliuką. 

Rita jau traukė iš rankinės šleikščiai žalią plunksną. Ji užsegė rankinę 
tokia mina, lyg būtų pavaišinta smirdasultėmis. 

— Ką čia sugalvojai? - paklausė Haris, nužvelgdamas visas tris. 

— Panelė Tobulybė jau ruošėsi pasakoti, kai tu atėjai, - tarė Rita, 
siurbtelėdama gėrimo. - Man turbūt galima jį kalbinti, ką? - įgėlė ji 
Hermionai. 

— Turbūt galima, - šaltai atsakė Hermiona. 

Bedarbystė Ritai netiko. Plaukai, kitados įmantriai sugarbiniuoti, da- 
bar karojo netvarkingai nutįsę. Raudonas lakas nuo dvicolių nagų nu- 
trupėjęs, iš sparnuotų akinių iškritę keli netikri deimančiukai. Ji vėl ge- 
rokai siurbtelėjo ir pusbalsiu paklausė: 

— Graži toji mergaitė, Hari? 

— Dar žodis apie Hario meilės reikalus, ir susitarimas nebegalioja, pa- 
žadu, - piktai pasakė Hermiona. 

— Koks susitarimas? — paklausė Rita, atbula ranka šluostydamasi bur- 
ną. - Apie jokį susitarimą dar nešnekėjai, panele Pamaiva, tik liepei man 
ateiti. O, kada nors... - Ji trūksmingai atsidūsėjo. 

— Taip, taip, kada nors tu parašysi siaubingą straipsnį apie Harį ir ma- 
ne, - abejingai užbaigė Hermiona. -—- Kodėl nepasiieškai, kam tai rūpi? 

— Šiemet ir be manes siaubingų straipsnių apie Harį nors vežimu 
vežk, - atšovė Rita, sušnairuodama į ji per stiklinės viršų, ir pašnibždom 
pridūrė: - Kaip tu jautiesi, Hari? Išduotas? Nuliūdintas? Nesuprastas? 

— Jis, aišku, pyksta, — aiškiai tarė Hermiona. - Juk magijos ministrui 
pasakė tiesą, o ministras buvo toks kvailas, kad nepatikėjo. 

— Vadinasi, toliau tvirtini, kad Tas, Kurio Nevalia Minėti, sugrįžo? — 
paklausė Rita, padėdama stiklinę ir įsmeigdama akis į Harį. Jos pirštai 
godžiai siekė rankinės sagties. - Pritari visoms toms Dumbldoro nesą- 
monėms, kurias jis pasakoja: kad Pats Žinai Kas sugrįžo ir tu esi vienin- 
telis liudytojas? 

— Aš nesu vienintelis liudytojas, - atkirto Haris. - Ten buvo dešimtys 
Mirties Valgytojų. Gal reikia pavardžių? 

— O, labai, - apsidžiaugė Rita, žvelgdama į jį kaip į stebuklą. - Puiki, 
drąsi antraštė: Poteris kaltina... Paantraštė: Haris Poteris išvardija tarp mū- 

sų tebesančius Mirties Valgytojus. Ir tada po didele gražia tavo nuotrauka: 
Sutrikusios psichikos paauglys, išsigelbėjęs nuo Patys Žinote Ko, penkiolikmetis 
Haris Poteris, vakar apkaltino garbingus ir žymius burtininkų bendruomenės 
narius, kad jie esą Mirties Valgytojai... 

Staiga ji nuleido rankoje atsidūrusią Automatinę plunksną, džiugus 
susijaudinimas užgeso. 

— Tačiau, - tarė ji, nuožmiai žvelgdama į Hermioną, - panelė Tobuly- 
bė nenorėtų tokios istorijos, ar ne? 

— Beje, - saldžiai pasakė Hermiona, - panelė Tobulybė kaip tik to ir 
nori. 

Rita išpūtė akis. Haris taip pat. Luna svajingai niūniavo „Vizlis - mūs 
karalius“ ir kokteilio šiaudeliu maišė savo gėrimą. 

— Tu nori, kad aš parašyčiau, ką jis kalba apie Tą, Kurio Nevalia Minė- 
ti? - sušnibždėjo Rita Hermionai. 

— Taip, noriu, - atsakė Hermiona. - Tikrą istoriją. Visus faktus. Taip, 
kaip juos pasakoja Haris. Jis tau susakys visas smulkmenas, visus užsi- 
maskavusius Mirties Valgytojus, kuriuos tenai matė, papasakos, kaip šiuo 
metu Voldemortas atrodo... Oi, valdykis, - su panieka sviedė ji per stalą 
servetėlę, nes, išgirdusi Voldemorto vardą, Rita taip stryktelėjo, kad iš- 
pylė ant savęs visą ugninės stiklą. 

Rita nusišluostė savo murgliną lietpaltį tebestebeilydama į Hermio- 
ną. Ir drąsiai tarė: 

— „Magijos žinios“ šito nespausdins. Gal nepastebėjai, kad niekas ne- 
tiki jo kliedesiais. Visi laiko jį kuoktelėjusiu. Na, jeigu leistum parašyti 
šitaip... 

— Mums nereikia dar vienos pasakos apie tai, kaip Hariui pasimaišė 
protas! - sušuko Hermiona. - Ačiū, jau ir taip pakanka. Noriu, kad jis 
gautų galimybę papasakoti tiesą! 

— Tokio interviu niekas nepirks, - šaltai atrėmė Rita. 

— Nori pasakyti, kad „Magijos žinios jo nespausdins, nes Karamelė 
neleis, - atkirto Hermiona. 

Rita perleido Hermioną įdėmiu žvilgsniu. Paskui, palinkusi per stalą 
prie jos, dalykiškai tarė: 

— Gerai, Karamelė spaudžia „Magijos žinias“, bet rezultatas tas pats. 
Dienraštis nespausdins reportažo, palankiai parodančio Harį. Niekas ne- 
norės tokio skaityti. Neatitinka publikos poreikių. Šis paskutinis pabėgi- 
mas iš Azkabano visiems įvarė baimės. Žmonės tiesiog nenori tikėti, kad 
Patys Žinote Kas grįžo. 

— Išeitų, „Magijos žinios“ leidžiamos tik tam, kad žmonės jose rastų 
tai, ką nori skaityti? - kandžiai paklausė Hermiona. 

Rita atsitiesė, kilstelėjo antakius ir iškliukino savo stiklą ugninės. 

— „Magijos žinios egzistuoja tam, kad būtų perkamos, kvailele, - šal- 
tai atšovė. 

— Mano tėtis sako, jog tai baisus laikraštis, - staiga įsiterpė Luna. Čiulp- 
dama kokteilio svogūną, ji spoksojo į Ritą didžiulėmis, išsprogusiomis ir 
kiek paklaikusiomis akimis. — Jis pats spausdina svarbius dalykus, ku- 
riuos, jo manymu, žmonės turi žinoti. Jam nerūpi tik pelnas. 

Rita purkštelėjo. 

-— Tavo tėvas turbūt vadovauja kokiam miestelio šunlaikraščiui? Spaus- 
dina „Dvidešimt penkis būdus, kaip bendrauti su Žiobarais“ ir labdaros 
mugių datas? 

— Ne, - tarė Luna, vėl įmerkdama svogūno griežinėlį į savo kokteilį. — 
Jis yra „Priekabininko“ redaktorius. 

Rita taip suprunkštė, kad žmonės prie gretimo staliuko sunerimę 
atsisuko. 

— „Svarbius dalykus, kuriuos, jo manymu, žmonės turi žinoti ? - nu- 
sišaipė ji. - To šlamšto turinys tiktų daržui tręšti. 

— Na, gauni progą bent kiek pakelti jo lygį, - maloniai tarė Hermio- 
na. - Luna sako, jos tėvas mielai įdėtų interviu su Hariu. Štai kas ji iš- 
spausdins. 

Rita pažiūrėjo į jas abi ir nusikvatojo. | 

— „Priekabininkas ! Manot, į jį kas žiūrės rimtai, jeigu interviu bus įdėtas 
„Priekabininke ? 

— Kai kas nežiūrės, - tarė Hermiona. - Tačiau „Magijos žinių pateikta 
pabėgimo iš Azkabano versija pilna spragų. Manau, daugelis spėlioja, ar 
nėra geresnio paaiškinimo tam, kas atsitiko, tad jeigu pasirodys kitoks 
pasakojimas, net jei įdėtas, - žvilgtelėjo ji į Luną, - neįprastame žurnale, 
tikriausiai norės paskaityti. 

Rita valandėlę tylėjo, tik pakreipusi galvą akylai dėbsojo į Hermioną. 

— Na, gerai, tarkim, aš apsiimu, - staiga pasakė ji. - Koks bus užmo- 
kestis? 

— Abejoju, ar tėtis moka honorarus, - mieguistai tarė Luna. - Žmonės 
rašo dėl garbės ir, aišku, norėdami išvysti spaudoje savo pavardes. 

Rita Nepasėda vėl atsisuko į Hermioną perkreiptu lyg nuo smirdasul- 
čių veidu. 

— Aš turiu tai daryti už dyką? 

— O taip, - ramiai atsakė Hermiona ir gurkštelėjo. - Kitaip, tu pati 
puikiai Žinai, aš pranešiu valdžiai, jog esi neregistruota Animagė. Aiš- 
ku, „Magijos žinios“ tau dosniai sumokėtų už tiesioginius reportažus iš 
Azkabano. 

Rita atrodė taip, lyg nieko daugiau nenorėtų, kaip griebti popierinį 
skėtuką, styrantį Hermionos kokteilyje, ir sugrūsti jai į nosį. 

— Atrodo, neturiu pasirinkimo? - tarė Rita truputį virpančiu balsu. Ji 
vėl atsidarė krokodilo odos rankinę, išsitraukė pergamentą ir paėmė Au- 
tomatinę plunksną. 

— Tėtis bus patenkintas, - linksmai tarė Luna. Rita sukando dantis. 

— Na, Hari? - atsigręžė į jį Hermiona. - Pasirengęs išrėžti tiesą? 

— Turbūt, - tarė Haris, žiūrėdamas, kaip Rita prideda prie pergamento 
Automatinę plunksną. 

— Taigi, Ritule, pirmyn, - ramiai pasakė Hermiona, išgriebdama iš tau- 
rės dugno vyšnią. 


DVIDEŠIMT ŠEŠTAS SKYRIUS 


Matytas, bet nenumatytas 


Luna neaiškiai sumurmėjo nežinanti, ar greitai Ritos interviu su Hariu 
pasirodys „Priekabininke , mat jos tėvas laukia ilgo gražaus straipsnio 
apie neseniai atrastą susmauktaragių knarkišių būrį. 

— Tai labai svarbus dalykas, todėl Hariui gal reikės palaukti kito nume- 
rio, - užbaigė Luna. 

Hariui nebuvo lengva kalbėti apie vakarą, kai grįžo Voldemortas. Rita 
traukte traukė iš jo kiekvieną smulkmeną, ir jis apsakė viską, kiek prisi- 
minė, suprasdamas, jog, tai - vienintelė puiki proga pasakyti pasauliui 
tiesą. Įdomu, ką Žmonės pamanys. Ko gera, daugelis galutinai įtikės, jog 
jam tikrai pasimaišęs protas, juolab kad jo istorija pasirodys po tokio nie- 
kalo kaip pasakojimas apie susmauktaragius knarkišius. Tačiau Belatriks 
Lestreindž ir kitų Mirties Valgytojų pabėgimas nedavė ramybės, stūmė 
ką nors daryti, nesvarbu rezultatas. 

— Laukiu nesulaukiu, ką pasakys Ambridž apie tavo pasisakymą vie- 
šai, - pirmadienį per vakarienę pasakė Dinas. Semas šalia jo per abu žan- 
dus kirto vištienos ir kumpio apkepą, bet Haris matė, kad klausosi. 

— Gerai padarei, Hari, - tarė Nevilis priešais. Jis atrodė išbalęs. — Tur- 
būt nelengva buvo apie tai kalbėti? 

— Taigi kad, - burbtelėjo Haris, - bet žmonės turi žinoti, ką gali Volde- 
mortas; tiesa? 

— Tiesa, - linktelėjo Nevilis. - Ir ką gali jo Mirties Valgytojai. Visi turi 
žinot. 

Nevilis nutilo ir kibo į keptą bulvę. Semas pakėlė akis, bet, susidūręs 
su Hario žvilgsniu, vėl jas nudūrė į lėkštę. Netrukus Dinas, Semas ir Ne- 

vilis išėjo į bendrąjį kambarį. Haris su Hermiona liko prie stalo laukti 
Ronio, mat dėl kvidičo treniruotės jis dar buvo nevakarieniavęs. 

Į didžiąją salę įėjo Čo Čang su savo drauge Marieta. Hariui smilktelė- 

— O, pamiršau paklausti, - linksmai tarė Hermiona, žvelgdama į Var- 
no Nago stalą. - Kaip pasisekė pasimatymas su Čo? Kodėl taip anksti 
atėjai į „Iris šluotas ? 

— Na, jeigu jau klausi, išėjo visiškas šnipštas, - atsakė Haris ir, prisit- 
raukęs pyragą, įsidėjo antrą porciją. 

Ir jis ėmė pasakoti, kas nutiko madam Lepečkojės arbatinėje. 

— Ir tada, - baigė po kelių minučių, išnykus paskutiniam pyrago kąs- 
neliui, - ji tiktai strykt ir sako: „Iki pasimatymo, Hari . Ir išbėga. - Padė- 
jęs šaukštą, jis pažvelgė į Hermioną. - Nesuprantu, kas ten buvo. Kas jai 
pasidarė? | 

Hermiona dirstelėjo į Čo ir atsiduso. 

— Oi, Hari, - liūdnai tarė. - Atsiprašau, bet tu buvai truputį netak- 
tiškas. 

— Ar aš netaktiškas? - pasipiktino Haris. - Ką tik gražiausiai sau kalbė- 
jom, ir štai ji jau giriasi, kaip Rodžeris Deivisas kvietė ją į pasimatymą ir 
kaip ji toje sumautoje arbatinėje laižydavosi su Sedriku. Kaip aš turėjau 
jaustis? 

— Supranti, - kantriai prabilo Hermiona, tarsi aiškindama užsiaikšti- 
jusiam darželinukui, kad dukart du yra keturi, - nereikėjo per vidurį 
pasimatymo sakyti jai, kad turi susitikti su manimi. 

— Bet, - užsidegė Haris, - betgi pati man liepei ateiti dvyliktą ir ją atsi- 
vesti, kaip galėjau tai padaryti jai nepasakęs? 

— Turėjai kaip nors kitaip pasakyti, - su ta pačia iš proto varančia kan- 
trybe mokė Hermiona. - Turėjai pasakyti: baisiai apmaudu, bet aš pri- 
verčiau tave pasižadėti, kad ateisi į „Tris šluotas', nors tikrai nenori eiti, 
daug mieliau visą dieną būtum su ja, deja, atrodo, vis tiek reikės su ma- 
nim susitikti, todėl gal ji būtų tokia gera ir eitų kartu, tada gal pavyktų 

greičiau ištrūkti. Dar neblogai būtų buvę pridurti, kokia, tavo manymu, 
aš bjauri. 

— Bet aš nemanau, jog tu bjauri. 

Hermiona nusijuokė. 

— Hari, tu beviltiškesnis ir už Ronį... Na, vis dėlto ne, - atsiduso ji, kai 
į salę įplumpino piktas ir apsitaškęs purvu Ronis. - Klausyk, tu įskaudi- 
nai Čo pasakydamas, jog eini susitikti su manimi, tada ji pasistengė, kad 
tu imtum pavydėti. Šitaip mėgino išsiaiškinti, ar tau ji patinka. 

— Taip sakai? — paklausė Haris. Ronis atsidrėbė priešais juos ir puolė 
visus valgius, kokie buvo. - Argi nebūtų buvę paprasčiau tiesiai paklaus- 
ti, ar ji man patinka labiau už tave? | 

— Mergaitės neužduoda tokių klausimų. 

— O turėtų! - atkirto Haris. - Tada būčiau galėjęs pasakyti, kad ji man 
patinka, ir jai nebūtų reikėję draskytis dėl Sedriko mirties! 

— Nesakau, kad ji elgėsi protingai, - tarė Hermiona. Atsirado ir Džinė, 
tokia pat pikta ir purvina kaip Ronis. - Aš tik bandau tau paaiškinti, kaip 
ji tada jautėsi. 

— Galėtum parašyti knygą, - pasakė Ronis Hermionai, pjaustydamas 
bulves. — Išversti mergaičių kvailystes į tokią kalbą, kad berniukai su- 
prastų. 

- Tikrai, - karštai pritarė Haris, žiūrėdamas į Varno Nago stalą. Čo 
atsistojo Ir neatsisukusi į jį išėjo iš salės. Nuliūdęs Haris pažvelgė į Ronį ir 
Džinę. - Na, kaip treniruotė? 

— Siaubas, - burbtelėjo Ronis. 

— Liaukis, - tarė Hermiona Džinei, - nemanau, kad būtų buvę taip 
jau bai... 

— Taip, buvo klaiku, - patvirtino Džinė. - Andželina vos neapsiverkė. 

Po vakarienės Ronis ir Džinė išėjo maudytis. Haris su Hermiona 
grįžo į bendrąjį kambarį prie savojo namų darbų kalno. Haris pus- 
valandį prasikankino su nauju žvaigždėlapiu, kai pasirodė Fredis ir 
Džordžas. 

— Ronis ir Džinė yra? - paklausė Fredis, prisitraukdamas kėdę. Hariui 
papurčius galvą, tarė: - Gerai. Mes žiūrėjome treniruotę. Komanda bus 
sutriuškinta. Be mūsų jie kaip be rankų. 

— Eik sau, Džinė visai nieko, - pasakė Džordžas, sėsdamasis šalia Fre- 
džio. - Iš teisybės, nesuprantu, kada ji spėjo taip įsimiklinti, juk mes jos 
nepriimdavom žaisti. 

— Jau nuo šešerių metų jums nematantji įsilauždavo į jūsų šluotų san- 
dėliuką sode ir imdavo visų šluotas iš eilės, - paaiškino Hermiona, iški- 
šusi galvą iš už runų 3 ių 

— Oho... Na, tada aišku, - pagarbiai tarė Džordžas. 

— Ar Ronis atmušė nors vieną kamuolį? - paklausė Hermiona, atsi- 
versdama „Magiškus hieroglifus ir logogramas'. 

— Gali tai padaryti, jeigu niekas nežiūri, - suburbėjo Fredis. - Taigi 
šeštadienį lieka tik paprašyti žiūrovus, kad kai tik Kritlis atsidurs jo gale, 
visi nusigręžtų ir imtų šnekėtis. 

Jis atsistojo ir suirzes nuėjo prie lango. 

— Suprantat, šitoj mokykloj buvo verta tūnoti tik dėl kvidičo. 

Hermiona rūsčiai dėbtelėjo. 

— Egzaminai artėja! 

— Jau sakiau, kad mums nerūpi VSMT: Užkandėlės įsivažiavo, jau išsi- 
aiškinome, kaip atsikratyti tų vočių. Užtenka kelių lašų murlinukų nuo- 
viro. Li užvedė ant kelio. 

Džordžas plačiai nusižiovavo ir liūdnai įsistebeilijo į debesuotą vaka- 
ro dangų. 

— Nežinau, ar norėsiu žiūrėti tas rungtynes. Jeigu Zacharijas Smitas 
mus įveiks, man gal reikės nusižudyti. 

— Turbūt jį nužudyti, - tvirtai pataisė Fredis. 

— Visa bėda, kad kvidičas, - išsiblaškiusi tarė Hermiona, palinkusi prie 
runų vertimo, - kelia tarp koledžų įtampą ir priešiškumą. 

Ji pakėlė akis norėdama paimti „Skiemenų žodyną“ ir pamatė, jog 
draugų veidai nustėrę ir pilni pasibaisėjimo. 

— Taip ir yra! - nekantriai tarė ji. - Juk tai tik žaidimas, gal ne? 

— Hermiona, - pakraipė galvą Haris, - esi tikra jausmų ir panašių da- 
lykų žinovė, bet kvidičo nesupranti. 

— Galir ne, - rimtai tarė ji, vėl imdamasi vertimo, - tačiau mano laimė 
bent jau nepriklauso nuo Ronio sugebėjimų žaisti. 

Ir nors Haris verčiau būtų nušokęs nuo Astronomijos bokšto, negu 
prisipažinęs, po rungtynių kitą šeštadienį atiduotų krūvą galeonų, kad 
tik ir jam neberūpėtų kvidičas. 

Geriausia, ką galima pasakyti apie tas rungtynes, - kad jos buvo trum- 
pos. Grifų Gūžtos žiūrovai kankinosi vos dvidešimt dvi minutes. Kas buvo 
blogiausia, jau sunkiau pasakyti; Hario manymu, rinktis galėjai iš kelių 
dalykų: Ronis praleido keturiolika kamuolių, Slouperis nepataikė į Muš- 
tuką, bet blokštu užtvojo Andželinai per burną, Kerkas Žžviegdamas nu- 
sirito nuo šluotos, kai Zacharijas Smitas, sugriebęs Kritlį, pasileido į jį. 
Stebuklas, kad Grifų Gūžta prakišo tik dešimčia taškų, - Džinei pavyko 
pagriebti Šmaukštą Švilpynės gaudytojui Samerbiui iš panosės, taigi ga- 
lutinis rezultatas buvo 240:230. 

— Puikiai sugavai, - pagyrė Haris Džinę bendrajame kambaryje, kur 
tvyrojo šermenų nuotaika. 

- Pasisekė, - gūžtelėjo ji. - Šmaukštas buvo nelabai greitas, Samer- 
biui sloga, jis ne laiku sučiaudėjo ir užsimerkė. Na, bet kai tu grįši į 
komandą... 

— Džine, man visam laikui uždrausta. 

— Uždrausta tol, kol mokykloje karaliauja Ambridž, - pataisė Džinė. — 
O tai kas kita. Taigi kai tu grįši, aš gal mėginsiu žaisti puolėja. Andželina 
ir Alisija kitąmet baigia mokyklą, o man labiau patinka mušti taškus ne- 
gu gaudyti Šmaukštą. 
žęs pasukų alaus butelį. 

- Bet Andželina vis tiek nenori jo paleisti, - pasakė Džinė, lyg atspėju- 
si Hario mintis. - Sako jaučianti, kad jis turi gabumų. 

Hariui patiko, kad Andželina taip tiki Roniu, bet manė, jog būtų gai- 
lestingiau leisti Roniui palikti komandą. Ronis išėjo iš aikštės lydimas 
griausmingo klastuolių choro, plėšiančio „Vizlis - mūs karalius". Dabar 
Klastūnynas laisvai gali laimėti kvidičo taurę. 

Atkėblino Fredis su Džordžu. 

- Širdis neleido man jo erzinti, - tarė Fredis, žiūrėdamas į Ronį. - Ži- 
nokit, kai praleido keturioliktą kartą... - Ir jis pašėlusiai sumakalavo ran- 
komis, lyg kepurnėtųsi vandenyje „šuniuku .- Na, pataupysiu vakarė- 
liams, ką? 

Netrukus Ronis nusivilko miegoti. Iš pagarbos jo nevilčiai Haris užli- 
po į viršų vėliau, taigi Ronis galėjo apsimesti miegas. Ir tikrai - kai Haris 
pagaliau įžengė į miegamąjį, Ronis knarkė kiek per garsiai, kad būtų įti- 
kinama. 

Haris atsigulė galvodamas apie rungtynes. Graudu buvo žiūrėti iš 
šalies. Džinės žaidimas jam padarė įspūdį, bet žinojo: jei pats būtų Žai- 
des, Šmaukštą būtų sugavęs greičiau... Vienu tarpu jis suplazdėjo prie 
Kerko kojos. Jei Džinė nebūtų užgaišusi, gal būtų išplėšusi Grifų Gūž- 
tai pergalę. 

Ambridž sėdėjo keliomis eilėmis žemiau už Ronį ir Hermioną. Porą 
kartų ji atsisuko ir pažiūrėjo į jį pergalingai išsiviepdama rupūžiška bur- 
na. Tai prisiminęs net užkaito iš pykčio. Tačiau po valandėlės toptelėjo, 
kad, kaip Sneipas mokė kiekvienos pamokos pabaigoje, jis turi iššluoti iš 
galvos visus jausmus. 

Kurį laiką stengėsi, bet mintis apie Sneipą, užplaukusi ant Ambridž 
paveikslo, tik dar labiau supykdė, ir jis pajuto galvojąs, kaip abiejų ne- 
kenčia. Pamažu nutilo Ronio knarkimas, jis ėmė giliai, ramiai alsuoti. 
Haris dar negreit užmigo. Kūnas buvo pavargęs, tačiau smegenys ne 
tuoj nurimo. 

Sapnavo, kad Nevilis su profesore Diegavirte Kambaryje iki pareika- 
lavimo šoka valsą, o profesorė Makgonagal pučia dūdmaišį. Jis pasižiū- 
rėjo patenkintas, paskui išėjo ieškoti kitų DK narių. 

Tačiau koridoriuje išvydo ne gobeleną su Barnabo Besmegenio por- 
tretu, o ant sienos liepsnojantį deglą. Jis lėtai pasuko galvą kairėn. Ten, 
belangio koridoriaus gale, juoduoja durys. 

Jis ėmė eiti jų link vis labiau jaudindamasis. Apėmė keistas jausmas, 
kad šį kartą jam pagaliau pasiseks ir jis kaip nors jas atidarys. Jau prie pat 
durų nustėro pamatęs, jog dešinėje jų pusėje krenta melsvos šviesos ruo- 
želis. Durys praviros... Jis jau siekė rankenos, ir... 

Ronis garsiai ir visai natūraliai užknarkė, ir Haris nubudo patamsyje 
su ištiesta ranka, siekiančia durų už kelių šimtų mylių. Nuleido ją jaus- 
damas nusivylimą ir kaltę. Suprato neturėjęs tų durų matyti, tačiau kar- 
tu kankino toks smalsumas, kas gi už jų yra, jog net supyko ant Ronio. 
Galėjo dar nors minutę neužknarkti. 


+ 


Pirmadienio rytą jie suėjo pusryčių per patį pelėdų antskrydį. „Magijos 
žinių nekantriai laukė ne tik Hermiona: kone visiems rūpėjo naujienos 
apie pabėgėlius Mirties Valgytojus, kurie, nepaisant įvairių liudijimų, te- 
bebuvo laisvi. Sumokėjusi pelėdai knutą, Hermiona išvyniojo laikraštį. 
Haris gurkšnojo apelsinų sultis. Nuo mokslo metų pradžios buvo gavęs 
vos vieną raštelį, todėl kai priešais jį plumptelėjo pelėda, pamanė, jog 
įvyko klaida. 

— Ko tau reikia? — paklausė jis, atsargiai patraukdamas stiklinę iš po 
snapo ir pasilenkęs perskaitė adresą: 


Hariui Poteriui 

Didžioji salė 

Hogvartso mokykla 
Susiraukęs jau norėjo paimti iš pelėdos laišką, bet nespėjo - trys, ketu- 
rios, penkios pelėdos nutūpė šalia ir ėmė stumdytis. Kiekviena stengėsi 


pirmoji įteikti laišką, todėl lipo į sviestą, parvertė druskinę. 

— Kas čia darosi? - apstulbo Ronis. Visi grifiukai išpūtė akis, kai ūbau- 
damos atplasnojo dar septynios pelėdos. 

— Hari! - šūktelėjo Hermiona. Įkišusi rankas į plunksnų kamuolį, iš- 
traukė liepsnotąją pelėdą, atnešusią ilgą ritinėlį. - Man rodos, žinau, kas 
tai. Šitą pirmiausia atplėšk! 

Haris pradrėskė rudą popierių. Išriedėjo kovo mėnesio „Priekabinin- 
ko numeris. Viršelyje išvydo droviai šypsantį savo veidą. Jį kirto didelės 


raudonos raidės. 


PAGALIAU HARIS POTERIS PRABYLA: 
„TIESA APIE TĄ, KURIO NEVALIA MINĖTI, IR VAKARĄ, 
KAI MAČIAU JĮ SUGRĮZŽUSĮ“ 


— Geras, ką? - tarė Luna, priplaukusi prie jų stalo. Ji įsispraudė tarp Fre- 
džio ir Ronio. - Vakar išėjo numeris, paprašiau tėtį, kad tau atsiųstų ne- 
mokamai. O visos šitos, - mostelėjo ji į pelėdas, tebesigrūdančias ant sta- 
lo priešais Harį, - tikriausiai atnešė skaitytojų laiškus tau. 

— Taip ir maniau, - nerimo Hermiona. - Hari, nepyksi, jeigu mes... 

— Labai prašom, - nusišaipė Haris. 

Ronis su Hermiona ėmė atplėšinėti vokus. 

— Čia nuo vyruko, kuris mano, kad tu iš galvos išsikraustei, - pranešė 
Ronis, dirstelėjęs į laišką. - Ką gi... 

— Šita moteris tau pataria Šv. Skutelio ligoninėje išbandyti šoko kerų 
gydymo kursą, - tarė Hermiona, suglamžydama antrą laišką. 

- Šitas atrodo visai nieko, - pasakė Haris, skaitydamas ilgą laišką, kurį 
atsiuntė iš Peislio kažkokia ragana. - Ei, ji rašo, kad manim tiki! 

— Šitas nei šioks, nei toks, - pasakė Fredis, su džiaugsmu padėdamas 
atplėšinėti vokus. - Sako, tu nepanašus į beprotį, bet jis nenori tikėti, kad 
Pats Žinai Kas grįžo, todėl nebežino, ką manyti. Grynas pergamento ga- 


dinimas. 

— Štai dar vienas, kurį tu įtikinai, Hari! — susijaudino Hermiona. - Per- 
skaičiusi tavąji tos istorijos variantą, turiu pripažinti, kad „Magijos žinios“ ta- 
vo atžvilgiu labai neteisingos... Kad ir kaip nesinori manyti, jog Tas, Kurio 
Nevalia Mineti, grįžo, tenka sutikti, jog sakai tiesą... O, nuostabu! 

— Dar vienas, manantis, kad tu svaičioji, - tarė Ronis ir numetė per 
petį suglamžytą pergamentą. - O šita aiškina, jog tu ją įtikinęs ir dabar ji 
laiko tave didvyriu. Žiūrėk, savo nuotrauką įdėjo... Oho! 

— Kas čia per triukšmas? — paklausė saldus mergaitiškas balselis. 

Haris pakėlė akis. Jo rankos buvo pilnos vokų. Už Fredžio ir Lunos 
stovėjo profesorė Ambridž, jos išvirtusios rupūžiškos akys naršė laiškų 
krūvą. Iš toliau į juos godžiai žiūrėjo kiti mokiniai. 

— Kodėl gavai tokią daugybę laiškų, ponaiti Poteri? - lėtai paklausė ji. 

— Gal jau nusikaltimas? - garsiai tarė Fredis. - Gauti laiškus. 

— Atsargiau, ponaiti Vizli, nes gali užsidirbti arešto. Nagi, Poteri? 

Haris dvejojo, tačiau neįsivaizdavo, kaip galėtų nuslėpti tai, ką pada- 
rė. Ambridž vis tiek pamatytų šitą „Priekabininko numerį. 

- Čia skaitytojų laiškai, nes aš daviau interviu. Apie tai, kas man atsi- 
tiko pernai birželį. 

Kažkodėl akys nukrypo į mokytojų stalą. Jam netgi pasivaideno, kad 
prieš tai Dumbldoras į jį žiūrėjo, tačiau dabar direktorius gyvai šneku- 
čiavo su profesoriumi Flitviku. | 

— Interviu? — pakartojo Ambridž dar plonesniu balseliu. - Kaip su- 
prasti? 

— Reporterė uždavė man klausimus, o aš atsakiau. Štai... 

Ir jis sviedė jai žurnalą. Sugavusi ji įsmeigė akis į viršelį. Jos blyškus 
išpurtęs veidas bjauriai užsiplieskė. 

— Kada tai padarei? — paklausė ji drebančiu balsu. 

— Per praeitą išvyką į Kiauliasodį. 

Ji pažvelgė į jį įsiutusi ir pakratė žurnalą. 

- Daugiau, ponaiti Poteri, jokių išvykų į Kiauliasodį, - sušnypštė. — 
Kaip drįsti... Kaip galėjai... - Ji giliai įkvėpė. - O aš taip stengiausi atpra- 

tinti tave nuo melo... Matyt, mano pamokos buvo veltui. Penkiasdešimt 
taškų iš Grifų Gūžtos, o tau dar viena savaitė arešto. 

Ji nuklumpsėjo prispaudusi prie krūtinės žurnalą. 

Prieš pietus visoje mokykloje pasirodė milžiniški skelbimai - ne tik 
ant lentų koledžų bendruosiuose kambariuose, bet ir koridoriuose, kabi- 


netuose. 


HOGVARTSO DIDŽIOSIOS INKVIZITORĖS ĮSAKAS 


11 


Kiekvienas, pas kurį bus rastas „Priekabininko“ žurnalas, 
bus pašalintas iš mokyklos. 


Šis įsakas remiasi švietimo dekretu Nr. 27. 


Pasirašo: Doloresa Ambridž, Didžioji inkvizitorė 


Kažkodėl Hermiona, vos tik išvydusi tokį skelbimą, nušvisdavo. 

— Įdomu, ko jau taip džiaugiesi? - paklausė Haris. 

— Oi, Hari, nejaugi nesupranti? - atsiduso Hermiona. - Uždrausdama 
tavo interviu, ji pasistengė, kad kiekvienas mokykloje juo susidomėtų! 

Atrodo, Hermiona neklydo. Pavakary, nors Haris niekur nematė net 
žurnalo kampučio, visi mokiniai tiesiog citavo vieni kitiems jo inter- 
viu. Haris girdėjo kuždantis eilėse prie kabinetų, aptarinėjant per pie- 
tus ir per pamokas galiniuose suoluose, o Hermiona net pranešė, kad 
apie tai ūžė visos mergaičių tualeto kabinos, kai ji prieš runų pamoką 
ten užėjo. 

— Paskui jos mane pamatė. Aišku, žinojo, jog aš tave pažįstu, todėl 
apipylė klausimais, - pasakojo Hariui Hermiona. Jos akys spindėjo. - Ir, 
Hari, manau, jos tavimi tiki, tikrai, man rodos, pagaliau visus įtikinai! 

Tuo tarpu Ambridž terorizavo mokyklą: stabdydavo mokinius ir liep- 
davo išversti kišenes, parodyti kuprines; Haris žinojo, kad ji ieško „Prie- 
kabininko , tačiau mokiniai buvo nepėsti. Puslapius su Hario interviu jie 
užbūrė, kad svetimoms akims atrodytų kaip vadovėlių tekstas, arba ma- 

giškai ištrynė iki to laiko, kai vėl norės skaityti. Netrukus turbūt neliko 
nė vieno, neskaičiusio šio interviu. 

Mokytojams švietimo dekretas Nr. 26, be abejo, draudė užsiminti apie 
tai, bet jie rado būdų, kaip pareikšti savo nuomonę. Profesorė Diegavirtė 
davė Grifų Gūžtai dvidešimt taškų vien už tai, kad Haris padavė jai lais- 
tytuvą; kaip mėnulis šypsantis profesorius Flitvikas kerėjimo pamokos 
gale įteikė jam cypiančių cukrinių pelyčių dėžutę ir nutapsėjo; per atei- 
ties būrimo pamoką profesorė Treloni isteriškai apsiverkė ir apstulbu- 
siems mokiniams, taip pat labai nepatenkintai Ambridž pareiškė, jog Ha- 
riui vis dėlto lemta ne anksti mirti, o sulaukti garbaus amžiaus, tapti ma- 
gijos ministru ir užauginti dvylika vaikų. 

Bet labiausiai Harį nudžiugino tai, kad kitą dieną skubantį į transfigū- 
racijos pamoką jį prisivijo Co. Nespėjo jis susigaudyti, o jos ranka jau 
buvo jo delne ir ji sukuždėjo jam į ausį: 

— Labai labai atsiprašau. Tas interviu buvo toks drąsus... aš net apsi- 
verkiau. 

Jam buvo liūdna, kad ji net ir dėl šito verkė, tačiau smagu, kad juodu 
vėl kalbasi, ir tapo dar smagiau, kai ji pakštelėjo jam į skruostą ir tik tada 
nubėgo. Ir neįtikėtina — vos jis atėjo prie transfigūracijos kabineto, iš bū- 
rio žengė Semas. 

— Aš tik norėjau pasakyti, - sumurmėjo jis, nuleidęs akis, - kad tikiu 
tavim. Ir žurnalą nusiunčiau mamai. 

Pamatęs Smirdžių, Niurzgą ir Gylį, Haris pasijuto visiškai laimingas. 
Tą pavakarę trys draugeliai sėdėjo sukišę galvas bibliotekoje. Su jais bu- 
vo ir nupiepęs vaikėzas, vardu, kaip pašnibždėjo Hermiona, Teodoras 
Notas. Jie atsisuko į Harį, lentynose ieškantį knygos apie dalinį išnyki- 
mą: Gylys grėsmingai trakštelėjo krumpliais, Smirdžius kažką baisingo 
sušnypštė Niurzgai. Haris puikiai suprato, kodėl jie taip širsta, — visų jų 
tėvus jis paminėjo kaip Mirties Valgytojus. 

— O geriausia, - pasakė Hermiona, kai jie ėjo iš bibliotekos, - kad nėra 
kaip tavęs užsipulti, nes jie negali prisipažinti skaitę interviu! 

Negana to, per vakarienę Luna pranešė, kad joks „Priekabininko nu- 
meris nebuvo taip perkamas. 

— Tėtis spausdina kitą tiražą! - tarė ji Hariui, džiaugsmingai išpūsda- 
ma akis. - Jis negali patikėti, sako, žmonės šituo domisi labiau negu su- 
smauktaragiais knarkišiais! 

Tą vakarą Grifų Gūžtos bendrajame kambaryje Haris buvo didvyris. 
Fredis ir Džordžas įžūliai kerais padidino žurnalo viršelį ir pakabino ant 
sienos, taigi dabar viską stebėjo milžiniška Hario galva, galingu balsu 
retkarčiais išmetanti MINISTERIJA KVAILA arba APSITRIESK, 
AMBRIDŽ. Hermionai neatrodė juokinga, ji sakė, kad balsas trukdo jai 
susikaupti, ir suirzusi anksčiau išėjo gulti. Haris pripažino, jog po poros 
valandų plakatas nebebuvo toks įdomus, ypač kad ėmė išsigaruoti kerai, 
taigi jo galva tik šūkalojo nerišlius skiemenis, be to, tolydžio plonėjančiu 
balsu. Pagaliau jam įsiskaudėjo galvą ir ėmė dilgčioti randas. Nepaisyda- 
mas nepasitenkinimo ir prašymų nežinia kelintą kartą suvaidinti inter- 
viu, jis pranešė, jog jam irgi reikia miegoti. 

Bendrabutyje buvo tuščia. Jis priglaudė kaktą prie šalto lango stiklo, 
ir randas aprimo. Tada atsigulė galvodamas, kad tik nustotų skaudėti 
galvą. Be to, truputį pykino. Jis apsivertė ant šono, užsimerkė ir bema- 
tant užmigo. 

Sapnavo esąs tamsiame uždengtais langais kambaryje, kur degė tik 
viena žvakė. Jo rankos gniaužė kėdės atkaltę. Ilgi pirštai, balti, lyg nie- 
kad neregėję saulės šviesos, ant tamsaus kėdės aksomo buvo tarsi dideli 
blyškūs vorai. 

Priešais kėdę šviesos rate klūpojo vyriškis juodu apsiaustu. 

— Atrodo, būsiu gavęs netikusį patarimą, - tarė Haris šaltu, iš pykčio 
drebančiu balsu. 

- Šeimininke, maldauju pasigailėti, - sugargė vyriškis. Žvakės švieso- 
je blizgėjo plikė. Jis ėmė tirtėti. 


— Aš tavęs nekaltinu, Rukvudai, - Žiauriai pasakė Haris. 

Jis paleido atkaltę ir apėjęs kėdę sustojo prie suklupusio vyriškio. Žvel- 
gė įjį iš neįprasto aukščio. 

— Ar tavo žinios patikimos, Rukvudai? - paklausė Haris. 

— Otaip, Valdove, taip... Ašjuk dirbau departamente po to, kai... kai... 

— Eiveris sakė, kad Boudis galės paimti. 

— Boudis, šeimininke, niekad nebūtų galėjęs paimti. Ir Boudis tikriau- 
siai tai žinojo. Štai kodėl taip įnirtingai priešinosi Smirdžiaus Valdymo 
kerams... 

— Stokis, Rukvudai, - sušnibždėjo Haris. 

Vyriškis vos nepargriuvo, taip skubiai stengėsi paklusti. Jo veidas bu- 
vo rauplėtas. Jis stovėjo nužemintai, pusiau susilenkęs ir bailiai dirsčiojo 
į Hario veidą. 

— Gerai padarei, kad man šitai pasakei, - tarė Haris. - Labai gerai... 
Pasirodo, kelis mėnesius sugaišau regzdamas bergždžius planus. Bet 
nesvarbu. Pradėsime iš naujo. Rukvudai, Valdovas Voldemortas tau dė- 
kingas. 

— Valdove... O Valdove... - laimingas sužiopčiojo Rukvudas. 

— Man reikės tavo pagalbos. Reikės, kad pranešinėtum visas naujienas. 

- Žinoma, Valdove... Ko tik pageidausi... 

— Gerai, gali eiti. Atsiųsk man Eiverį. 

Rukvudas lankstydamasis atatupstas nuslinko prie durų ir smuko lauk. 

Likęs kambaryje vienas, Haris atsisuko į sieną. Šešėliuose ten kabėjo 
sueižėjęs dėmėtas senas veidrodis. Haris žengė prie jo. Jo atvaizdas tam- 
soje vis didėjo... Veidas, baltesnis ir už kaukolę. Raudonos akys su vyz- 
džių plyšeliais.... 

— NEEEEE! 

— Ką? - suriko balsas netoliese. 

Haris žaibiškai atsigręžė, bet, įsipainiojęs į užuolaidą, išvirto iš lovos. 
Akimirką nesusigaudė, kur esąs: tikėjos iš tamsos vėl išnirsiant baltą it 
giltinės veidą, tačiau pašonėj prabilo Ronis: | 

- Liausies daužytis kaip beprotis, kad galėčiau tave ištraukti? 

Ronis atplėšė užuolaidą, ir Haris išvertė į jį akis. Jis gulėjo aukštielnin- 
kas, randą plėšte plėšė. Ronis, atrodo, rengėsi gulti, nes viena ranka bu- 
vo ištraukta iš chalato rankovės. 

— Ar vėl kas užpultas? — paklausė Ronis, pastatydamas Harį. - Gal 
tėtis? Vėl ta gyvatė? 

— Ne, visi sveiki, - išspaudė Haris. Kakta degė. - Na, Eiveriui bus ries- 
ta... Jis Voldemortą suklaidino. Voldemortas įniršęs. - Haris sudejavo ir 
drebėdamas susmuko ant lovos. - Tačiau dabar jam padės Rukvudas... 
Jis vėl eina teisingu keliu... 

— Ką čia šneki? — išsigando Ronis. - Nejaugi... Tu dabar matei Pats 
Žinai Ką? 

- Ašir buvau Pats Žinai Kas, - pasakė Haris. Prisikišo rankas prie akių 
norėdamas įsitikinti, ar jos nebėr blyškios kaip lavono ir ilgėliausiais pirš- 
tais. - Jis buvo su Rukvudu, vienu tų Mirties Valgytojų, kurie pabėgo iš 
Azkabano, prisimeni? Rukvudas jam pasakė, kad Boudis negalėjo to pa- 
daryti. 

— Ko padaryti? 

— Kažko paimti. Sakė, Boudis turėjo žinoti, kad negalės to padaryti. 
Boudis buvo užburtas Valdymo kerais. Man rodos, jis pasakė, kad Smir- 
džiaus tėvas jį užkerėjo. 

— Boudis buvo užkerėtas, kad kažką paimtų? - dar paklausė Ronis. — 
Bet, Hari, tai tikriausiai... 

- Ginklas, - užbaigė už jį Haris. - Žinau. 

Atsidarė miegamojo durys, įėjo Dinas ir Semas. Haris užsikėlė kojas 
ant lovos. Nenorėjo parodyti, jog ir vėl nutiko kai kas nepaprasta, juk 
Semas ką tik liovėsi laikęs Harį bepročiu. 

— Sakei, kad tu ir buvai Pats Žinai Kuo? — sumurmėjo Ronis, prikišęs 
galvą prie Hario, neva sugalvojęs atsigerti iš ąsočio ant spintelės. 

— Taip, - tyliai atsakė Haris. 

Ronis be reikalo maktelėjo gerą mauką vandens apsipildamas 
krūtinę. 

— Hari, - tarė jis, Dinui ir Semui triukšmingai rengiantis, - būtinai turi 
papasakoti... 

— Niekam aš nieko neturiu pasakoti, - atkirto Haris. - Nieko išvis ne- 
būčiau matęs, jei man sektųsi oklumantija. Aš turėjau išmokti, kaip ne- 
įsileisti į protą tokių dalykų. Šito jie nori. 

„Jie“ buvo Dumbldoras. Jis atsigulė ir pasivertė ant šono, nugara į Ro- 
nį; netrukus sugirgždėjo ir Ronio matracas. Hariui ėmė degti randas. Jis 
sukando pagalvę, kad nedejuotų. Žinojo - šiuo metu kažkur baudžia- 
mas Eiveris. 


+ 


Haris ir Ronis kitą rytą palaukė pertraukos ir tik tada viską apsakė Her- 
mionai: mat norėjo, kad niekas nenugirstų. Jie stovėjo savo pamėgtame 
kiemo kampelyje. Haris papasakojo kiekvieną sapno smulkmenėlę. Kai 
baigė, valandėlę ji nesakė nė žodžio, tik gailiai žvelgė į Fredį ir Džordžą 
kitame kiemo gale. Abu begalviai, jie iš po skverno pardavinėjo savo ma- 
giškas skrybėles. 

— Štai kodėl jis nužudytas, - tyliai tarė ji, pagaliau atplėšdama akis 
nuo Fredžio ir Džordžo. - Kai Boudis mėgino pavogti šį ginklą, jam nuti- 
ko kažkas keista. Manau, ginklas apsaugotas ginamaisiais kerais, kurie 
niekam neleidžia jo paliesti. Štai kodėl jis atsidūrė ligoninėje - smegenys 
neatlaikė ir jis neteko gebėjimo kalbėti. Bet ar prisimenat, ką sakė hilerė? 
Kad jis sveiksta. O tie negalėjo rizikuoti, tiesa? Suprantate, tai, kas jam 
atsitiko palietus ginklą, tikriausiai panaikino Valdymo kerus. Atgavęs Ža- 
dą jis būtų paaiškinęs, ką darė, ar ne? Visi būtų sužinoję, kad jis turėjo 
pavogti ginklą. Aišku, Liucijui Smirdžiui buvo vienas juokas jį užkerėti, 
Smirdžius juk niekad neišlenda iš ministerijos. 

— Jis tenai trynėsi net ir mano svarstymo dieną, - pasakė Haris. - Jis 
buvo... Pala! Tą dieną jis buvo Paslapčių departamento koridoriuje! Ta- 
vo tėtis kalbėjo, kad jis tikriausiai šniukštinėjo, kuo baigsis mano svais- 
tymas, bet kas, jeigu... 

— Sterdžis! - aiktelėjo Hermiona. 

— Ką? - išsižiojo Ronis. 

— Sterdžis Podmoras! Suimtas už tai, kad bandė išlaužti kažkokias 
duris! Liucijus Smirdžius garantuotai ir jį suvystė! Galiu galvą dėti, 
jis tai padarė tą dieną, kai tu jį matei ministerijoje, Hari. Sterdžis juk 
turėjo Ruknos neregimąjį apsiaustą, taip? O jeigu jis neregimas sto- 
vėjo sargyboje prie tų durų ir Smirdžius išgirdo jį sujudant, - arba 
pajuto kažką esant, - arba paleido Valdymo kerus iš akies, pamanęs, 
kad gali būti sargybinis? Taigi kai kitą kartą Sterdžiui pasitaikė pro- 
ga, - gal vėl atėjo eilė budėti prie durų, - jis pabandė įsigauti į depar- 
tamentą ir pavogti Voldemortui ginklą... Roni, tylėk... Bet jis buvo 
sugautas ir uždarytas Azkabane. O dabar Rukvudas pasakė Volde- 
mortui, kaip paimti ginklą? 

- Viso pokalbio negirdėjau, - atsakė Haris, - bet man taip pasirodė. 
Rukvudas ten anksčiau dirbo. Gal Voldemortas pasiųs Rukvudą? 

Hermiona užsigalvojusi linktelėjo. Staiga tarė: 

— Bet, Hari, tu neturėjai viso to matyti. 

— Ką? —- apstulbo jis. 

— Tu atseit mokaisi, kaip atsitverti nuo panašių dalykų, - griežtai pasa- 
kė Hermiona. 

— Žinau, - tarė Haris, - bet... 

— Ką gi, manau, mums reikia pamiršti, ką tu matei, - tvirtai tarė Her- 
miona.- O tu nuošios dienos per oklumantijos pamokas turi labiau stengtis. 

Toliau savaitė irgi buvo sumauta: Haris iš nuodų ir vaistų gavo dar du 
S, „siaubinga“, pažymius; jis visą laiką drebėjo, kad nepašalintų Hagri- 
do; nedavė ramybės sapnas, kuriame jis pats buvo Voldemortas, nors 
apie jį daugiau neužsiminė Roniui ir Hermionai - nenorėjo klausytis jos 
priekaištų. Būtų buvę nuostabu pasitarti su Sirijumi, bet apie tai negalė- 
jo būti nė kalbos, taigi jis stengėsi užmiršti sapną. 

Deja, pasąmonė nebebuvo tokia saugi vietelė kaip andai. 

— Stokis, Poteri. 

Praėjus porai savaičių nuo sapno apie Rukvudą, Haris vėl klūpojo Snei- 
po kabinete bandydamas apvalyti protą. Ir vėl burtų lazdelė atgaivino 
ankstyviausius prisiminimus, kuriuos jis buvo visai pamiršęs. Vėl regėjo, 
kaip pradžios mokykloje jį žemina Dudlis ir jo gauja. 

— Paskutinis epizodas, - tarė Sneipas. - Kas tai buvo? 

— Nežinau, - pavargęs atsakė Haris ir sunkiai atsistojo. Vis sunkiau 
buvo Sneipo pažadintame garsų ir vaizdų sraute išskirti atskirus įvykius. — 
Ar tas, kur pusbrolis verčia mane įlipti į klozetą? 

— Ne, - tykiai tarė Sneipas, - tas, kai tamsiame kambaryje klūpo kaž- 
koks vyras... 

- Niekas... Šiaip.. 

Sneipas įsmeigė žvilgsnį Hariui į akis. Prisiminęs, kaip Sneipas pasa- 
kojo, kad legilimantijai svarbiausia žiūrėti į akis, Haris sumirksėjo ir jas 
nusuko. 

— Kaip tas žmogus ir tas kambarys atsidūrė tavo galvoje, Poteri? - pa- 
klausė Sneipas. 

— Aš... juos tik sapnavau, - išlemeno Haris. 

— Sapnavai? 

Haris atkakliai žiūrėjo į didelę negyvą varlę, mirkstančią raudono skys- 
čio stiklainyje. 

- Juk supranti, kodėl mes čia, Poteri? - grėsmingai tarė Sneipas. - Juk 
supranti, kodėl savo vakarus aukoju šitam nykiam užsiėmimui? 

— Taip, - burbtelėjo Haris. 

— Primink, Poteri, kodėl mes čia. 

— Kad išmokčiau oklumantijos, - atsakė Haris, žiūrėdamas į negyvą 
ungurį. 

— Teisingai, Poteri. Kad ir koks-esi bukas, vis tiek atrodė, kad per du 
mėnesius padarysi šiokią tokią pažangą. Kiek dar kartų sapnavai Tam- 
sos Valdovą? 


— Tik tą vieną, - pamelavo Haris. 

— Galimas daiktas, Poteri, - tarė Sneipas, primerkdamas juodas šaltas 
akis, - kad šie sapnai ir regėjimai tau patinka. Gal dėl jų jautiesi išskirti- 
nis? Svarbus? 

— Ne, nesijaučiu, - atsakė Haris, sugniauždamas lazdelę. 

— Tavo reikalas, Poteri, - šaltai kalbėjo Sneipas, - šiaip nesi nei svarbus, 
nei išskirtinis, ir ne tavo nosiai žinoti, ką Tamsos Valdovas kalba savo 
Mirties Valgytojams. 

— Aišku... Tai jūsų darbas, ar ne? - išsprūdo Hariui. 

Tačiau Sneipas prabilo kone patenkintas. 

— Taip, Poteri, - žybtelėjo jis akimis. - Tai mano darbas. O dabar, jei esi 
pasirengęs, vėl pradedam. 

Jis iškėlė lazdelę. 

— Viens, du, trys... Legilimens! 

Per ežerą mokyklos kieme Hario link sklendė šimtas Psichų. Jis sten- 
gėsi susikaupti. Jie artėja... Jis jau mato juodas skyles po jų gobtuvais. 
Bet mato ir Sneipą priešais, į save įsmeigtas jo akis, jo murmesį... Ir kaž- 
kodėl Sneipas vis ryškėjo, o Psichai blanko. 

Haris iškėlė lazdelę. 

— Protego! 

Sneipas susverdėjo, jo lazdelė nuskriejo palubėn, tolyn nuo Hario, ir 
staiga Hario atmintį užplūdo visiškai ne jam priklausantys prisiminimai: 
kumpanosis vyras rėkia ant susigūžusios moteriškės, kertėje rauda tam- 
siaplaukis vaikelis; riebaluotais plaukais paauglys vienui vienas sėdi tam- 
siame miegamajame ir burtų lazdele renka nuo lubų muses; juokiasi mer- 
gaitė, kai ištįsęs berniokas bando apžergti narčią šluotą... 

— GANAI! 

Haris pajuto keistą smūgį į krūtinę, susverdėjo atatupstas, atsitrenkė į 
lentynas kabineto pasienyje ir išgirdo trakštelint. Sneipas virpėjo ir buvo 
baltas kaip drobė. 

Haris pajuto, kad nugara šlapia. Griūdamas ant lentynos jis sudaužė 
vieną stiklainį. Senkančiame skystyje sukosi kažkoks gleivėtas daiktas. 

— Reparo, - sušnypštė Sneipas, ir stiklainis vėl stovėjo sveikas. - Na, 
Poteri, tai jau pažanga... - Sunkiai alsuodamas, Sneipas pačiupinėjo Min- 
čių koštuvą, į kurį prieš pamoką buvo sudėjęs kažkokias savo mintis, — 
sakytum patikrino, ar jos ten tebėra. - Neprisimenu, kad būčiau liepęs 
tau naudotis Skydiniais kerais, bet jie neabejotinai buvo paveikūs. 

Haris tylėjo jausdamas, kad ką nors sakyti gali būti pavojinga. Supra- 
to įsibrovęs į Sneipo atmintį, ką tik matęs jo vaikystės atkarpėles. Negera 
buvo galvoti, kad tas mažas berniukas, kuris verkė matydamas, kaip rie- 
jasi tėvai, dabar stovi priešais jį su baisia neapykanta akyse. 

— Gal dar pabandysime? 

Harį suėmė baimė: žinojo turėsiąs sumokėti už tai, kas nutiko prieš 
valandėlę. Jie vėl atsistojo abipus stalo. Haris jautė, jog; šįsyk bus daug 
sunkiau ištuštinti protą. 

— Skaičiuoju iki trijų, — vėl iškėlė lazdelę Sneipas. - Viens, du... 

Haris nespėjo susikaupti, kai Sneipas šūktelėjo: Legilimens! 

Jis lėkė koridoriumi Paslapčių departamento link, pro plikas sienas, 
pro deglus - juodosios durys didėjo ir didėjo. Jis lėkė tokiu greitumu, 
kad nesusilaikęs atsitrenks į jas. Štai jis jau prie jų ir vėl mato tą melsvos 
šviesos ruoželį... 

Durys atsidarė! Pagaliau jis viduje, apskritoje salėje juodomis sienomis 
ir juodomis grindimis, apšviestoje melsvai liepsnojančių žvakių. Aplinkui 
dar daugybė kitų durų. Jam reikia eiti pro vienas jų... Bet pro kurias? 

- POTERI! 

Haris atsimerkė. Jis vėl gulėjo aukštielninkas, nors neprisiminė, kaip 
nugriuvo; be to, buvo uždusęs. Lyg iš tiesų būtų perbėgęs visą Paslap- 
čių departamento koridorių, puolęs pro juodąsias duris ir patekęs į ap- 
skritą salę. 


— Pasiaiškink, - įtūžęs metė Sneipas. 

— Aš... nežinau, kas atsitiko, - teisybę pasakė Haris ir atsistojo. Pakau- 
šyje užčiuopė guzą, krėtė šaltis. - Nesu iki tol šito matęs. Tiesa, aš jums 
sakiau, kad esu sapnavęs tas duris. Bet iki tol jos nė karto neatsidarė. 

— Tu visai nesistengį! 

Kažkodėl Sneipas atrodė dar piktesnis nei prieš kelias minutes, kai 
Haris pažvelgė į jo prisiminimus. 

— Esi tingus ir apsileidęs, Poteri, nenuostabu, kad Tamsos Valdovas... 

— Ar galite man pasakyti vieną dalyką, pone? - paklausė Haris, vėl 
užsidegęs. - Kodėl Voldemortą vadinate Tamsos Valdovu? Jį taip vadina 
tik Mirties Valgytojai. 

Sneipas jau piktai Žžiojosi - bet kažkur pilyje suspigo moteris. 

Sneipas staigiai pakėlė galvą į lubas. 

— Kas čia... 

Haris girdėjo kažkokį triukšmą lyg ir vestibiulyje. Sneipas susiraukęs 
apsižvalgė. 

— Ar ateidamas čia, Poteri, nepastebėjai nieko neįprasto? 

Haris papurtė galvą. Kažkur viršuje vėl suspiegė moteris. Sneipas 
nudrožė prie durų iškėlęs lazdelę ir dingo. Haris padvejojęs išsekė pas- 
kui jį. 

Tas spygavimas tikrai sklido iš vestibiulio ir vis garsėjo Hariui bėgant 
prie akmeninių laiptų iš požemio. Vestibiulį rado pilną: iš didžiosios sa- 
lės plūdo mokiniai pasižiūrėti, kas gi darosi, kiti grūdosi ant marmuro 
laiptų. Haris prasispraudė pro dičkius klastuolius ir pamatė, kad minia 
žioplių, sustojusi ratu, į kažką žiūri - vieni apstulbę, kiti net su baime. 
Tiesiai prieš Harį kitoje vestibiulio pusėje stovėjo profesorė Makgona- 
gal. Vaizdas jai, regis, kėlė pasidygėjimą. 

Vestibiulio viduryje svirduliavo profesorė Treloni, vienoj rankoj laiky- 
dama lazdelę, kitoj - tuščią chereso butelį. Išvaizda kaip beprotės. Plau- 
kai pasišiaušę, akiniai nusmukę ant šono, todėl viena akis buvo padidin- 
ta labiau. Begalė jos šalikų ir skarelių karojo kaip papuola, tad ji atrodė 
lyg iširusi. Šalia jos buvo du dideli lagaminai, vienas gulėjo apverstas, 

taigi tikriausiai nusviestas jai iš paskos. Profesorė Treloni pakraupusi spok- 
sojo į kažką laiptų apačioje, bet Haris nematė, į ką. 

— Ne! - suriko ji. —- NE! To negali būti... neįmanoma... Aš atsisakau 
paklusti! 

— Nejau nesupratote, kad šitaip bus? - smagiai paklausė plonas mer- 
gaitiškas balsas, ir Haris, žengęs dešinėn, pamatė, jog profesorei Treloni 
siaubą kelia Ambridž. - Nors nesugebate atspėti net rytdienos orų, vis 
dėlto turėjote suprasti, kad toks apgailėtinas pasirodymas per mano pa- 
tikrinimus baigsis tuo, jog būsite atleista! 

— Negalit! - sriūbavo Treloni, ašaros upeliais bėgo iš po akinių stiklų. — 
Negalit manęs atleisti! Aš čia išdirbau... šešiolika metų! Hogvartsas - ma- 
no namai! 

— Prieš valandą dar buvo namai, - atšovė profesorė Ambridž, ir Haris 
pasibjaurėjo išvydęs, kaip nušvito jos rupūžiškas veidas, kai profesorė 
Treloni, gailiai kūkčiodama, susmuko ant stovinčio lagamino. - Tačiau 
magijos ministras jau pasirašė įsakymą dėl atleidimo. O dabar prašo išsi- 
kraustyti iš šių rūmų. Jūs drumsčiate viešąją tvarką. 

Ji žiūrėjo, kaip profesorė Treloni, purtoma sielvarto, linguoja ant laga- 
mino. Haris išgirdo tramdomą verksmą ir atsisuko. Levanda ir Parvatė 
apsikabinusios tyliai verkė. Tada jis išgirdo žingsnius. Iš žiūrovų minios 
išlindo profesorė Makgonagal. Išsitraukusi iš apsiausto didelę nosinę, at- 
kišo ją Treloni ir paplojo per petį. 

— Gana gana, Sibile, nusiramink. Išsišnypšk nosį. Nėra jau taip blogai. 
Tau nereikės palikti Hogvartso. 

— Kąjūs sakote, profesore Makgonagal? - baisiu balsu paklausė Amb- 
ridž. - Kieno autoritetu remdamasi tai pareiškiate? 

— Ogi mano, - atsiliepė storas balsas. 

Atsidarė ąžuolinės lauko durys. Mokiniai spruko į šalis, kai pro jas 
įžengė Dumbldoras. Ką jis veikė kieme, Haris neįsivaizdavo, tačiau jo 


figūra migloto vakaro fone atrodė tikrai didinga. Palikęs atlapotas duris, 

jis pasuko prie profesorės Treloni, tebevirkaujančios ant lagamino, ir pro- 
fesorės Makgonagal. 

- Jūsų, profesoriau Dumbldorai? - nemaloniai susijuokė Ambridž. — 
Bijau, kad nesuprantate padėties. Aš čia turiu, - ji išsitraukė iš apsiausto 
pergamentą, - atleidimo įsakymą, pasirašytą mano ir magijos ministro. 
Pagal švietimo dekretą Nr. 23 Hogvartso Didžioji inkvizitorė turi teisę 
tikrinti personalo darbą, skirti bandomąjį laikotarpį ir atleisti bet kurį mo- 
kytoją, jeigu jai, tai yra man, atrodo, jog jo darbas neatitinka Magijos 
ministerijos standartų. Aš padariau išvadą, kad profesorės Treloni kvali- 
fikacija nėra pakankama. Ir atleidau iš darbo. 

Hario nuostabai, Dumbldoras tebesišypsojo. Žiūrėdamas į kūkčiojan- 
čią ant lagamino profesorę Treloni, jis tarė: 

— Jūs, be abejo, teisi, profesore Ambridž. Kaip Didžioji inkvizitorė, tu- 
rite teisę atleisti mano mokytojus. Tačiau neturite teisės jų išvaryti iš pi- 
lies. Deja, - kukliai nusilenkė jis, - ši teisė vis dar priklauso direktoriui, o 
aš pageidauju, kad profesorė Treloni toliau gyventų Hogvartse. 

Tai išgirdusi profesorė Treloni isteriškai nusijuokė. 

— Ne ne, aš išeisiu, Dumbldorai! Aš... aš išvyksiu iš Hogvartso ir... 
ieškosiu laimės kitur. 

— Ne, - griežtai pasakė Dumbldoras. - Noriu, kad liktumėt, Sibile. 

Jis atsisuko į profesorę Makgonagal. 

— Ar galiu paprašyti, profesore Makgonagal, kad palydėtumėte Sibilę 
į viršų? 

— Žinoma. Kelkis, Sibile... 

Iš minios atsiskubino profesorė Diegavirtė ir stvėrė Treloni už rankos. 
Abidvi su Makgonagal nuvedė Treloni pro Ambridž ir aukštyn marmuro 
laiptais. Paskui jas nukiceno profesorius Flitvikas, atkišęs burtų lazdelę; 
jis sucypė: Locomotor lagaminus! Profesorės Treloni lagaminai pakilo į orą 
ir nulėkė priešais ją. 

Profesorė Ambridž stovėjo kaip įkasta ir žiūrėjo į Dumbldorą, o tas 
maloniai šypsojosi. 

— Ir ką gijūs darysite, - sušnibždėjo ji, - kai aš paskirsiu naują ateities 
būrimo mokytoją ir jam reikės jos buto? 

— O, nebus jokių sunkumų, - maloniai tarė Dumbldoras. - Matote, aš 
jau radau naują ateities būrimo mokytoją, ir jam labiau patiks gyventi 
pirmame aukšte. 

— Jūs radote?.. - sušuko Ambridž. - Jūs? Gal priminti, Dumbldorai, 
kad pagal švietimo dekretą Nr. 22... 

— Ministerija turi teisę paskirti tinkamą kandidatą tik tada, - ir tik ta- 
da, -jeigu direktorius neįstengia pats rasti, - atšovė Dumbldoras. - Džiau- 
giuosi galėdamas pranešti, kad šįsyk man pasisekė. Ar galiu jus supažin- 
dinti? 

Jis atsisuko į atviras duris, pro kurias veržėsi vakaro rūkas. Haris išgir- 
do kanopų kaukšėjimą. Vestibiulyje kilo nuostabos murmesys, stovintys 
arti durų paknopstom pasklido į šalis darydami kelią ateiviui. 

Iš rūko išniro veidas, kurį Haris matė vieną tamsią pavojingą naktį 
Uždraustajame miške: iki baltumo šviesūs plaukai ir stulbinamai mėly- 
nos akys, paskui - galva ir stuomuo, suaugę su sartu arklio kūnu. 

— Tai Firenzis, - patenkintas pranešė Dumbldoras pritrenktai Amb- 
ridž. - Manau, jis jums įtiks. 


DVIDEŠIMT SEPTINTAS SKYRIUS 


Kentauras ir gyvatė 


— Cha, dabar turbūt gailiesi, kad metei ateities būrimą, Hermiona? - nu- 
sišaipė Parvatė. 

Buvo pusryčiai praėjus dviem dienoms nuo profesorės Treloni atlei- 
dimo. Parvatė, žiūrėdama į šaukštą, burtų lazdele :aitė blakstienas. Tą 
rytą turėjo būti pirmoji Firenzio pamoka. 

— Visai ne, - abejingai tarė Hermiona, skaitydama „Magijos Žinias“. — 
Man niekad nepatiko arkliai. 

— Jis - ne arklys, o kentauras! - supyko Levanda. 

- Žavus kentauras... - atsiduso Parvatė. 

— Vis tiek keturkojis, - šaltai pasakė Hermiona. - Be to, man rodos, jūs 
baisiai sielvartavot, kai Treloni buvo atleista? 

- Ir sielvartaujam! - patikino Levanda. - Buvome jos aplankyti, nune- 
šėme narcizų, ne Diegavirtės gagenančių, bet tikrų, gražių. 

— Kaip ji jaučiasi? —- paklausė Haris. 

— Poprasčiai, vargšelė, - užjaučiamai atsakė Levanda. - Verkė ir sakė, 
kad verčiau paliks pilį visam laikui, negu gyvens po vienu stogu su Amb- 
ridž, ir aš jos nekaltinu, Ambridž elgėsi su ja siaubingai, tiesa? 

— Jaučiu, kad Ambridž dar tik pradeda elgtis siaubingai, - niūriai pa- 
reiškė Hermiona. 

— Negalimas daiktas, - suburbėjo Ronis, šveisdamas kiaušinienę su 
kumpiu. - Nejau gali būti dar bjauresnė? 

— Paminėsit mano žodį, kad ji bandys Dumbldorui atkeršyti už tai, 
kad jis paskyrė naują mokytoją nepasitaręs su ja, - tarė Hermiona, už- 
versdama laikraštį. - Ypač kad jis - pusiau žmogus. Matėt jos veidą pasi- 
rodžius Firenziui. 

Po pusryčių Hermiona išskubėjo į aritmomantijos pamoką, o Haris, Ro- 
nis, Parvatė ir Levanda išėjo į vestibiulį laukti ateities būrimo pamokos. 

— Ar nelipsime į Šiaurinį bokštą? - nustebo Ronis, kai Parvatė praėjo 
pro marmuro laiptus. 

Parvatė niekinamai dėbtelėjo per petį. 

— Kaip tu įsivaizduoji Firenzį lipant laiptais? Mums reikia į vienuolik- 
tą kabinetą, vakar buvo parašyta skelbimų lentoje. 

Vienuoliktas kabinetas buvo pirmame aukšte, kitam koridoriaus ga- 
le, tiesiai prieš didžiąją salę. Haris žinojo, jog tas kabinetas nėra nuola- 
tos naudojamas, todėl tikriausiai apleistas kaip koks sandėliukas. Tad 
kai paskui Ronį įžengęs pro duris atsidūrė miško aikštelėje, akimirką 
neteko žado. 

— Kas čia dabar?.. 

Grindis dengė samanų kilimas, augo medžiai, jų lapotos šakos apklė- 
tė lubas ir langus, pro jas sunkėsi švelni žalsva šviesa. Anksčiau atėję 
mokiniai sėdėjo ant žemės atsirėmę į medžių kamienus ar akmenis, ran- 
kom apsikabinę kelius ar rankas susidėję ant krūtinės. Visi atrodė įsitem- 
pę, neramūs. Pačiam vidury aikštelės, kur nebuvo medžių, stovėjo Fi- 
renzis. 

— O, Haris Poteris, - atkišo jis ranką Hariui. 

— Aa... Sveiki, - paspaudė Haris ranką kentaurui. Tas nemirksėda- 
mas žiūrėjo į jį savo mėlynomis akimis, bet nenusišypsojo. - Malonu 
jus matyti. 

— Ir tave, - pasakė kentauras, linktelėdamas šviesiaplauke galva. — Žen- 
klai rodė, kad mudu susitiksime. 

Haris pastebėjo, kad ant Firenzio krūtinės tamsuoja kanopos formos 
mėlynė. Atsisėdęs prie visų ant Žemės, jis pajuto, jog mokiniai žvelgia į jį 
su baiminga pagarba, aiškiai nustebę, kad jis šnekasi su Firenziu, jiems 
tokiu baugiu. 

Kai durys užsidarė ir paskutinis atėjęs mokinys atsisėdo ant kelmo 
šalia šiukšlių dėžės, Firenzis mostu parodė kambarį. 

— Profesorius Dumbldoras maloniai sutiko mums įrengti šį kabinetą, — 
tarė Firenzis, - panašų į mano gamtinę buveinę. Man labiau patiktų mo- 
kyti jus Uždraustajame miške, kuris iki pirmadienio buvo mano namai... 
tačiau nebeįmanoma. 

— O kodėl, pone? - išpoškino Parvatė, pakėlusi ranką. - Mes esame 
ten buvę su Hagridu, visai nebijome! 

— Kalbame ne apie jūsų drąsą, o apie mano padėtį. Aš nebegaliu grįžti 
į Uždraustąjį mišką. Banda mane išvarė. 

— Banda? - sutrikusi paklausė Levanda, ir Haris suprato, kad ji pagal- 
vojo apie karves. - Kaip... O! - Pagaliau ji suprato. - Vadinasi, jūsų yra 
daugiau? - pridūrė ji apstulbusi. 

— Ar Hagridas jus veisė, kaip ir testralius? - smalsiai paklausė Dinas. 

Firenzis labai lėtai pasuko galvą į Diną, ir tas iškart suprato leptelėjęs 
kažką labai užgaulaus. 

— Aš nenorėjau... atsiprašau... - išlemeno jis. 

— Kentaurai nėra tarnai ar Žmonių žaislai, - ramiai tarė Firenzis. Par- 
vatė vėl pakėlė ranką. 

— Atsiprašau, pone... Kodėl kiti kentaurai jus išvarė? 

— Todėl, kad sutikau dirbti profesoriui Dumbldorui. Jiems atrodo, kad 
aš išdaviau gentį. 

Haris prisiminė, kaip prieš ketverius metus kentauras Beinas staugė 
ant Firenzio, kam tasai sutiko išnešti Harį iš pavojaus. Pavadino jį „pa- 
prastu mulu“. Kažin ar tik ne Beinas įspyrė Firenziui į krūtinę? 

— Pradėkime, - tarė Firenzis. Jis vėstelėjo ilga šyva arklio uodega, iškė- 
lė ranką į lapų kupolą viršuje, lėtai nuleido, ir šviesa kambaryje priblėso, 
danguje sužibo žvaigždės. Į aikštelę atėjo vakaras. Visi tik aikčiojo, Ronis 
garsiai pasakė: „Rupke! 

— Gulkit ant žemės, - ramiai paliepė Firenzis, -— ir stebėkite dangų. Kas 
moka matyti, jame gali išvysti mūsų padermės likimą. 

Haris išsitiesė aukštielninkas ir įbedė akis į lubas. Tiesiai jam virš gal- 
vos mirkčiojo raudona žvaigždutė. 

- Žinau, kad per astronomijos pamokas jūs išmokote planetų ir jų pa- 
lydovų vardus, - prabilo Firenzis. - Ir kad braižėte žvaigždžių kelius dan- 
gaus skliaute. Kentaurai atspėja jų judėjimą daug amžių į priekį. Mūsų 
atradimai sako, jog danguje galima išvysti ateitį... 

— Profesorė Treloni mus mokė astrologijos! —- susijaudinusi šūktelėjo 
Parvatė ir gulėdama pakėlė ranką. - Marsas sukelia nelaimes ir gaisrus, 
ir panašiai, o kai jis stačiai pasisuka į Saturną, Žmonės turi atsargiai elgtis 
su karštais daiktais... 

— Tai, - ramiai pareiškė Firenzis, - tėra žmonių sugalvotos nesąmonės. 

Parvatės ranka glebiai nudribo. 

— Banalūs nelaimingi atsitikimai, smulkios žmogiškos nelaimės, - kal- 
bėjo Firenzis, kaukšėdamas po aikštelę. - Plačiajai visatai visa tai ne svar- 
biau už skruzdžių gyvenimą ir visiškai nepriklauso nuo planetų kelių. 

— Profesorė Treloni... - pasipiktinusi pradėjo Parvatė. 

— Yra Žmogus, - paprastai užbaigė Firenzis. - Todėl jai trukdo ir ją 
klaidina jūsų padermės ribotumai. 

Haris pasuko galvą į Parvatę. Ji atrodė įsižeidusi, ir ne ji viena. 

— Galbūt Sibilė Treloni ir yra aiškiaregė, nežinau, - toliau kalbėjo Fi- 
renzis, mosikuodamas uodega ir nesiliaudamas vaikštinėti, - tačiau ji dau- 
giausia gaišta laiką pasipūtėliškoms kvailystėms, kurias žmonės vadina 
ateities būrimu. Na, o aš čia esu tam, kad išaiškinčiau jums kentaurų iš- 
mintį, nešališką ir nesusijusią su jokiu asmeniu. Danguje mes ieškosime 
kartais pasirodančių didžiųjų blogio arba permainų pėdsakų. Kai kada 
prireikia dešimtmečio suprasti, ką matai. 

Firenzis parodė į raudoną žvaigždę tiesiai Hariui virš galvos. 

— Praeitą dešimtmetį pasirodė ženklų, kad magijos pasaulis išgyvena 
tik trumpą ramybės tarpsnį tarp karų. Marsas, karo pranašas, skaisčiai 
šviečia virš mūsų sakydamas, kad netrukus galbūt užvirs kova. Kada tiks- 
liau, kentaurai gali atspėti degindami tam tikras žoles ir lapus, stebėda- 


mi dūmus ir liepsną... 

Tokios keistos pamokos Haris dar nebuvo turėjęs. Jie tikrai ant kabi- 
neto grindų degino šalavijus ir dedešvas, Firenzis liepė aitriuose dūmuose 
ieškoti tam tikrų formų ir simbolių, bet nė kiek nenusiminė, kai nė vie- 
nas jų neįžvelgė jokio ženklo. Pasakė, jog žmonėms šitie dalykai nelabai 
sekasi, net kentaurai įgunda tik per daugybę metų, ir užbaigė tardamas, 
esą kvaila per daug pasikliauti tokiais burtais, nes net kentaurai kartais 
apsirinka. Jis nebuvo panašus į jokį mokytoją Žmogų. Atrodo, jam svar- 
biausia buvo ne išmokyti, ką Žino pats, o veikiau įteigti jiems, jog niekuo 
negalima aklai pasikliauti, net kentaurų išmintimi. 

— Jis labai nekonkretus, ar ne? - tyliai tarė Ronis, kai jie užgesino 
žolių laužą. - Suprantate, man patiktų smulkiau sužinoti apie tą artė- 
jantį karą... 

Už durų suskambėjo varpelis, visi pašoko. Haris buvo visai pamiršęs, 
kad jie pilies viduje, o ne vidury Uždraustojo miško. Mokiniai išėjo šiek 
tiek suglumę. 

Haris ir Ronis buvo beišsiskubiną paskui kitus, tačiau Firenzis sulaikė: 

— Hari Poteri, vieną žodį. 

Haris atsisuko. Kentauras žengė artyn. Ronis dvejojo. 

— Gali ir tu pasilikti, - tarė Firenzis. - Bet prašom uždaryti duris. 

Ronis mikliai uždarė. 

— Hari Poteri, tu esi Hagrido draugas, taip? 

— Taip, - atsakė Haris. 

— Tada perspėk jį nuo manęs. Jo pastangos bevaisės. Verčiau tegul at- 
sisako jų. 

— Pastangos bevaisės? — nieko nesuprasdamas pakartojo Haris. 

— Taip, verčiau tegul meta savo sumanymą, - linktelėjo Firenzis. — 
Įspėčiau Hagridą pats, bet man uždrausta kelti koją į mišką, būtų ne- 
atsargu net artintis. Hagridui ir be kentaurų pjautynių pakanka rū- 
pesčių. 

— Bet... Ką gi Hagridas bando daryti? - neramiai paklausė Haris. 

Firenzis abejingai pažvelgė į Harį. 

— Hagridas neseniai man padarė didelę paslaugą, - tarė. - Be to, aš jį 
seniai labai gerbiu už visų gyvūnų globą. Neišduosiu jo paslapties. Bet jį 
reikia atvesti į protą. Bandymas nepavyko. Pasakyk jam, Hari Poteri. Ge- 
ros dienos. 


* 


Laimė, apėmusi Harį po interviu „Priekabininko“ puslapiuose, seniai iš- 
garavo. Po apniukusio kovo atėjo vėjuotas balandis, o gyvenimas tapo 
nesibaigiančia rūpesčių ir nemalonumų virtine. 

Ambridž atsivilkdavo į kiekvieną magiškųjų gyvūnų priežiūros pamo- 
ką, todėl buvo neįmanoma perduoti Hagridui Firenzio įspėjimo. Pagaliau 
vieną dieną apsimetęs, kad pametė savo vadovėlį „Fantastiniai žvėrys ir 
kur jų ieškoti, Haris pasiliko po pamokos. Kai jis perdavė Firenzio žo- 

- Šaunus vyrukas tas Firenzis, bet nesupranta, ką šneka. Bandymas 
vyksta puikiai. 

— Hagridai, ką tu sugalvojai? - rimtai paklausė Haris. - Juk turi būti 
labai atsargus, Ambridž jau atleido Ireloni ir, jeigu nori žinoti, nesustos. 
Jei kuo nors nusižengsi, ji... 

— Yra dalykų svarbesnių už tarnybą, - pasakė jis, nors rankos sudre- 
bėjo ir jis išmetė ant grindų pilną dubenį spuoguočių mėšlo. - Dėl manęs 
nebijok, Hari, o dabar būk geras, žygiuok. 

Hariui nieko neliko, tik palikti Hagridą terliotis su išpiltu mėšlu, ta- 
čiau į pilį jis sugrįžo baisiai be ūpo. 

Tuo tarpu, kaip kasdien primindavo mokytojai ir Hermiona, VML eg- 
zaminai nesulaikomai artėjo. Visi penktakursiai jautė įtampą, bet Hana 
Abatė pirmoji gavo iš madam Pomfri raminamojo eliksyro, nes per her- 
balogijos pamoką apsipylė ašaromis ir kūkčiodama pareiškė, jog ji per 
kvaila šitiems egzaminams, todėl norinti tuojau pat mesti mokyklą. 

Jei ne DK užsiėmimai, Haris būtų buvęs labai nelaimingas. Kartais 
jausdavo gyvenąs tik dėl tų valandų Kambaryje iki pareikalavimo, kur 

dirbdavo iki devinto prakaito, bet ir džiaugdavosi kone sprogdamas iš 
išdidumo, kad DK nariams taip puikiai sekasi mokslas. Iš tiesų Haris kar- 
tais pagalvodavo, kaip atrodys Ambridž, kai per apsigynimo nuo juodo- 
sios magijos VML egzaminą visi gaus N, „nuostabiai , pažymį. 

Pagaliau jie baisiai nekantraudami ėmėsi Gynėjo kerų, nors Haris vi- 
sus įspėjo, kad iššaukti Gynėją šviesiame kambaryje, kur negresia jokio 
pavojaus, yra visai kas kita negu susidūrus su, tarkime, Psichu. 

— O, nebūk toks pesimistas, - per paskutinę pamoką prieš Velykas links- 
mai pertraukė jį Čo, žiūrėdama, kaip gulbės pavidalo jos Gynėjas sklan- 
do po Kambarį iki pareikalavimo. - Gynėjai tokie gražūs! 

— Gynėjų paskirtis ne būti gražiems, o ginti, - kantriai aiškino Haris. — 
Mums reikia kauko ar dar ko. Aš šitaip mokiausi: sukurdavau Gynėją 
nuo kauko, apsimetusio Psichu... 

— Bet man būtų baisu! - tarė Levanda. Jai iš lazdelės virto sidabrinių 
garų kamuoliai. - Be to, vis tiek nepavyksta! - piktai pridūrė ji. 

Neviliui irgi nesisekė. Susiraukęs jis leido skystutes sidabro dūmų sruo- 
geles. 

— Reikia galvoti apie ką nors džiaugsminga, - priminė jam Haris. 

— Bandau, - liūdnai tarė Nevilis. Jis taip stengėsi, kad apskritas veide- 
lis net blizgėjo nuo prakaito. 

— Hari, man rodos, padariau! - šaukė Semas, Dino atvestas į patį pir- 
mą DK užsiėmimą. - Žiūrėk... Ai, prapuolė! Bet, Hari, tikrai buvo kažkas 
plaukuota! 

Aplink Hermioną sklandė spindinti sidabro ūdra. 

- Iš tikrųjų gražūs, argi ne? - tarė ji, meiliai žvelgdama į savąjį Gynėją. 

Kambario iki pareikalavimo durys atsidarė ir vėl užsidarė. Haris atsi- 
suko pažiūrėti, kas atėjo, bet nieko nepamatė. Staiga pajuto, kad moki- 
niai netoli durų nuščiuvo. Kažkas timptelėjo už apsiausto skverno. Kaip 
nustebo pamatęs, jog tai namų elfas Dobis spokso į jį iš po aštuonių ke- 
puraičių kalno. 

— Labas, Dobi! Ką čia... Kas atsitiko? 

Elfo akys buvo sklidinos siaubo, jis drebėjo. DK nariai visi nutilo įbedę 
akis į Dobį. Tie keli Gynėjai, kuriuos pavyko iššaukti, virto sidabrine migla 
ir išnyko palikdami kambarį dar tamsesnį, nei buvo. 

— Hari Poteri, pone, - sucypė elfas, tirtėdamas nuo galvos iki kojų. — 
Hari Poteri, pone... Dobis atėjo įspėti... Tačiau namų elfams buvo už- 
drausta sakyti... 

Ir jis Žiebė galvą į sieną. Haris, jau turintis supratimą apie Dobio savi- 
baudos būdus, bandė jį sugriebti, tačiau dėl aštuonių vilnonių kepurai- 
čių Dobis tik atšoko nuo sienos kaip sviedinukas. Hermiona ir kelios ki- 
tos mergaitės suspigo iš baimės ir užuojautos. 

— Kas atsitiko, Dobi? - paklausė Haris, stverdamas elfui už rankytės, 
kad tas nepasiektų kokio daikto, į kurį galėtų susižeisti. 

— Hari Poteri... ji... ji... 

Dobis šveitė kumšteliu sau į nosį. Haris sugriebė ir kitą rankelę. 

— Kas ta „ji , Dobi? 

Bet jis jau suprato: turbūt tik viena „ji galėjo Dobiui įvaryti tokį siau- 
bą. Elfas pažvairavo į jį ir vien lūpomis ištarė jos vardą. 

— Ambridž? - pakraupęs dar pasitikslino Haris. 

Dobis linktelėjo ir bandė trenkti galvą Hariui į kelius. Haris atstūmė jį 
nuo savęs. 

— Ką ji daro? Dobi, nejaugi sužinojo apie šitai... apie mus... apie DK? 

Atsakymą jis išvydo persigandusiame elfo veidelyje. Kietai laikomas 
už rankelių, elfas mėgino sau įspirti ir pargriuvo. 

— Arji eina čia? - tyliai paklausė Haris. 

Dobis sustūgo ir ėmė daužyti į grindis basas kojukes. 

— Taip, Hari Poteri, taip! 

Haris atsitiesė ir apžvelgė sustingusius draugus, žvelgiančius į besi- 
daužantį elfą. 

— KO DABAR LAUKIATE? - suriko Haris. - BĖKIT! 

Visi puolė lauk, net durys užsikimšo. Haris girdėjo juos nudundant 
koridoriumi ir dar pagalvojo, kad jiems gal užteks proto iš karto nebėgti 

į bendrabučius. Buvo tik be dešimties devynios. Jeigu jie mautų į biblio- 
teką ar pelėdyną, kur arčiau... 

— Hari, bėgam! - suriko Hermiona iš susigrūdusio būrelio. 

Jis stvėrė glėbin Dobį, tebebandantį kaip nors save sužaloti, ir pasilei- 
do paskui kitus. 

— Dobi, aš įsakau - grįžk Žemyn į virtuvę ir, jeigu ji paklaus, ar neper- 
spėjai manęs, meluok, sakyk ne! - mokė jį Haris. - Ir aš draudžiu tau 
save žaloti, - pridūrė jis ir paleido elfą, kai, pagaliau atsidūręs koridoriu- 
je, užtrenkė duris. 

— Dėkui, Hari Poteri! - sukvykė Dobis ir nukurnėjo. Haris apsidairė; 
kiti nudūmė taip greitai, kad jis tik spėjo išvysti kulnus abiejuose korido- 
riaus galuose. Jis leidosi dešinėn, kur buvo berniukų tualetas. Jeigu jį 
pasieks, galės apsimesti visą laiką ten buvęs... 

— AAAAAA! 

Kažkas sugriebė jam už kulkšnių, ir jis išsitiesė kiek ilgas, paskui nu- 
čiuožė ant pilvo gerą galą, kol sustojo. Kažkas už nugaros nusikvatojo. 
Apvirtęs aukštielninkas, išvydo Smirdžių, tupintį nišoje po bjauria slibi- 
no formos vaza. 

— Parvertimo kerai, Poteri! Profesore, PROFESORE! Vieną jau turiu! 

Iš už kertės uždususi, bet išsišiepusi lig ausų atkepėstavo Ambridž. 

— Jis! - pergalingai sušuko pamačiusi gulintį Harį. - Puiku, Drakai, 
puiku, nuostabu - penkiasdešimt taškų Klastūnynui! Dabar aš jau jį nu- 
sivesiu... Stokis, Poteri! 

Haris atsistojo piktai žiūrėdamas į juos. Niekad nematė Ambridž to- 
kios laimingos. Ji suspaudė jo ranką it replėmis ir šypsodama atsisuko į 
Smirdžių. 

— Bėk, gal dar kokį pavysi, Drakai. Kitiems liepk pasidairyti bibliote- 
koje, ar nėra uždususių, patikrink tualetus. Panelė Parkinson galės apeiti 
mergaičių tualetus. Paskubėkit. O tu, Poteri, - Drakui nuėjus pridūrė ji 
lipšniausiu ir grėsmingiausiu balsu, - žygiuoji su manim pas direktorių. 

Po kelių minučių jie pasiekė akmenines chimeras. Įdomu, ar dar ką 
nors pagavo? Galvojo apie Ronį - ponia Vizli jį užmuš - ir kaip jausis 

Hermiona, jeigu bus išmesta iš mokyklos neišlaikiusi VML egzaminų. 
Semui tai buvo pirmas užsiėmimas... O Neviliui jau taip sekėsi... 

— Saldieji zvimbikai, - išdainavo Ambridž; akmeninė chimera atšoko į 
šalį, siena prasivėrė ir jie ėmė kilti judančiais akmeniniais laiptais. Amb- 
ridž nesivargino grifo formos belstuku pabelsti į blizgančias kabineto du- 
ris, bet žengė tiesiai vidun nepaleisdama Hario rankos. 

Kabinetas buvo pilnas žmonių. Dumbldoras sėdėjo už stalo giedru 
veidu, suglaudęs ilgų savo pirštų galiukus. Tiesiai už jo įsitempusi stovė- 
jo profesorė Makgonagal. Šalia židinio ant pirštų galų sūpavosi Korneli- 
jus Karamelė, magijos ministras, regis, baisiai patenkintas susiklosčiusia 
padėtimi. Abipus durų kaip sargybiniai stypsojo Kingslis Šeklboltas ir 
diktas burtininkas trumpučiais šiurkščiais plaukais, Hariui nepažįstamas. 
Pasienyje su plunksna ir pergamentu rankose, susijaudinęs ir aiškiai pa- 
sirengęs užrašyti pokalbį, sėdėjo šlakuotas akiniuotis - Persis Vizlis. 

Šįvakar senųjų direktorių portretai nebeapsimetinėjo miegą. Visi bud- 
riai ir rimtai stebėjo, kas darosi apačioje. Hariui įžengus, keletas jų nėrė 
pas kaimynus ir ėmė šnibždėtis. 

Durims užsitrenkus, Haris ištraukė ranką iš Ambridž nagų. Korneli- 
jus Karamelė žiūrėjo į jį piktdžiugiškai. 

— Ką gi, ką gi... 

Haris jį apdovanojo baisiausiu žvilgsniu, kokį tik sugebėjo išgauti iš 
savęs. Širdis beprotiškai daužėsi, bet galva buvo stebėtinai šviesi ir pro- 
tas šaltas. 

- Jis grįžo į Grifų Gūžtą, - pranešė ji tiesiog su nepadoriu džiaugsmu, 
tokiu pačiu, kokį Haris girdėjo jos balse tada, kai ji stebėjo vestibiulyje 
sugniužusią Treloni. - Jį pačiupo Smirdžiaus sūnus. | 

— Šaunuolis, - pagyrė Karamelė. - Kad nepamirščiau pasakyti Liuci- 
jui. Na, Poteri... Tikiuosi, supranti, kodėl esi čia atvestas? 

Haris jau Žžiojosi atsakyti „taip“, bet spėjo išvysti Dumbldoro veidą. 


M e 


pastebimai papurtė galvą. 

Haris žaibiškai pakeitė kursą. 

— Ne. 

— Atsiprašau? - tarė Karamelė. 

— Ne, - tvirtai pakartojo Haris. 

— Tu nežinai, kodėl esi čia? 

— Ne, nežinau, - pasakė Haris. 

Karamelė negalėjo patikėti, žiūrėjo čia į Harį, čia į Ambridž. Pasinau- 
dodamas neaiškumo akimirka, Haris vėl dirstelėjo į Dumbldorą: tas vos 
vos linktelėjo kilimui ir trumpai pamerkė akį. 

— Vadinasi, nežinai, - kandžiai tarė Karamelė, - kodėl profesorė Amb- 
ridž tave atvedė į šį kabinetą? Nesupranti, kad sulaužei mokyklos tai- 
sykles? 

— Mokyklos taisykles? Aš jų nepažeidžiau. 

- Ir ministerijos dekretus? - piktai pridūrė Karamelė. 

— Neturiu supratimo, - drąsiai pasakė Haris. 

Širdis tebesidaužė. Buvo netgi smagu meluoti matant, kaip Karame- 
lei kyla kraujospūdis, bet kaip, po galais, jis išsisuks? Jei kas nors Amb- 
ridž paskundė DK, jis, būrelio vadovas, gali krautis lagaminus. 

— Ak, tau naujiena, - net dusdamas iš pykčio kalbėjo Karamelė, - kad 
šioje mokykloje išaiškinta nelegali mokinių organizacija? 

— Naujiena, - atsakė Haris, nutaisydamas naivią miną. 

— Manau, ministre, - šilkiniu balseliu prabilo Ambridž, - mums geriau 
seksis, jeigu aš atvesiu mūsų informatorę. 

— O taip, atveskit, - linktelėjo Karamelė ir piktai dėbtelėjo į Dumbldo- 
rą. Ambridž išėjo. - Nieko nėr geriau už tiesioginį liudytoją, ar ne, 
Dumbldorai? 

— Tikrai taip, Kornelijau, - oriai linktelėjo Dumbldoras. 

Kelias minutes visi laukė nežiūrėdami į kits kitą. Pagaliau atsidarė du- 
rys. Įėjo Ambridž, vesdama už peties garbanotąją Čo draugę Marietą. 
Toji buvo užsidengusi delnais veidą. 

— Nebijok, vaikeli, nesiduok įbauginama, - švelniai tarė profesorė Amb- 
ridž, glostydama jai nugarą. - Viskas gerai. Tu pasielgei teisingai. Minist- 

ras labai tavimi patenkintas. Jis tavo motinai praneš, kokia tu gera mer- 
gaitė. Marietos motina, ministre, - kreipėsi ji į Karamelę, - yra ponia Edž- 
koum, dirbanti Magiškojo transporto departamente, Kelionmilčių skry- 
džių skyriuje. Ji mums padeda sekti Hogvartso židinius. 

— Puiku, puiku! - džiaugėsi Karamelė. - Kokia mama, tokia ir dukra, 
ar ne? Nagi, vaikeli, pakelk akis, nesidrovėk, mes norime išgirsti, ką tu 
turi... Kad tave chimeros! 

Marietai pakėlus galvą, Karamelė net atšoko ir vos neatsisėdo į ugnį 
židinyje. Keikdamasis jis ėmė trypti rūkstantį skverną. Marieta suinkštė 
ir paslėpė veidą apykaklėje, bet visi jau spėjo pamatyti, kad jos žandus ir 
nosį buvo subjaurojusios raudonos pūslės, sudarančios žodį SKUNDIKĖ. 

— Nežiūrėk dabar tų spuogų, vaike, - nekantriai liepė Ambridž. - Ati- 
trauk nuo burnos apykaklę ir papasakok ministrui... 

Tačiau Marieta dar graudžiau sudejavo ir papurtė galvą. 

— Na, gerai, kvaila mergiūkšte, aš pati papasakosiu, - tarė Ambridž ir, 
prisiklijavusi tą kokčią šypseną, ėmė kalbėti: - Taigi, ministre, šiandien 
po vakarienės panelė Edžkoum atėjo pas mane į kabinetą ir pasakė no- 
rinti man kai ką pranešti. Ji pasakė, kad jeigu aš nueičiau į slaptą kamba- 
rį aštuntame aukšte, kuris kartais vadinamas Kambariu iki pareikalavi- 
mo, rasčiau šį tą įdomaus. Dar ją paklausinėjus paaiškėjo, kad tenai vyksta 
kažkoks slaptas susirinkimas. Deja, tą valandėlę ėmė veikti šie kerai, — 
nekantriai parodė ji į Marietos veidą, - ir ji, išvydusi save veidrodyje, 
man daugiau nieko nebepasakė. 

— Na, ką gi,- prabilo Karamelė, žiūrėdamas į Marietą, jo įsitikinimu, 
tėvišku žvilgsniu, - parodei didelę drąsą nueidama pas profesorę Amb- 
ridž ir jai pranešdama. Pasielgei labai teisingai. Gal dabar man papasa- 
kosi, kas vyko tame susirinkime? Koks buvo jo tikslas? Kas jame daly- 
vavo? 

Tačiau Marieta tylėjo ir bailiai išplėtusi akis purtė galvą. 

— Nejau neturime kokio atkeikimo? - nekantriai paklausė Karamelė 
Ambridž, rodydamas į Marietos veidą. - Kad ji galėtų laisvai kalbėti? 

— Kol kas nepavyko rasti, - atsakė Ambridž, ir Haris pajuto pasidi- 
džiavimą Hermionos sugebėjimais. - Bet nesvarbu, jeigu ji nešnekės, aš 
pati galiu toliau papasakoti. Prisimenate, ministre, spalio mėnesį jums 
pasiunčiau pranešimą, kad Poteris Kiauliasodyje „Šerno galvoje“ susiti- 
ko su grupe moksleivių... 

— Kur įrodymai? - įsiterpė profesorė Makgonagal. 

— Apie tai, kas vyko bare, turiu Vilio Videršinso liudijimą, Minerva. 
Tiesa, jis buvo visas aptvarstytas, tačiau klausa nenukentėjo. Girdėjo kiek- 
vieną Poterio žodį ir iškart atskubėjo į mokyklą man pranešti... 

— Aa, štai kodėl jis nebuvo nubaustas už visus tuos paplūdusius kloze- 
tus, — kilstelėjo antakius profesorė Makgonagal. - Koks įdomus mūsų 
teisėsaugos požiūris! 

- Šlykšti korupcija! - suriko drūto burtininko raudona nosimi portre- 
tas ant sienos Dumbldorui už nugaros. - Mano laikais ministerija nesi- 
derėdavo su smulkiais chuliganais, o ne, pone! 

— Dėkui, Fortiskju, pakanka, - nutildė jį Dumbldoras. 

— Poteris sušaukė tuos mokinius norėdamas juos prikalbinti, kad sto- 
tų į nelegalią draugiją mokytis kerų ir užkeikimų, kuriuos ministerija lai- 
ko netinkamais mokykliniam amžiui... 

— Manau, jūs klystate, Doloresa, - ramiai tarė Dumbldoras, žvelgda- 
mas į ją per pusinių akinukų viršų. 

Haris išpūtė akis. Neįsivaizdavo, kaip Dumbldoras galėtų jį dabar iš- 
sukti: jei Vilis Videršinsas „Šerno galvoje“ tikrai girdėjo kiekvieną jo žo- 
dį, nėra jokio išsigelbėjimo. 

— Oho! - nervingai ėmė straksėti Karamelė. - Gerai, paklausykime nau- 
jausios pasakėlės, skirtos Poteriui iš bėdos ištraukti! Pasakok, Dumbldorai, 
pasakok. Galbūt Vilis Videršinsas melavo? O gal tą dieną „Šerno galvoje“ 
sėdėjo Poterio dvynys? Arba gal paaiškinimas paprastas - atsuktas atgal lai- 
kas, prisikėlęs iš mirusiųjų Žmogus ir pora nematomų Psichų? 

Persis Vizlis gardžiai nusikvatojo. 

— Nuostabu, ministre, nuostabu! 

Haris būtų mielai jam įspyręs. Staiga apstulbo pamatęs, jog ir Dumbl- 
doras šypsosi. 

— Kornelijau, aš neneigiu... Manau, ir Haris nesigina, jog tą dieną bu- 
vo „Šerno galvoje“ ir mokinius įkalbinėjo burtis į apsigynimo nuo juo- 
dosios magijos būrelį. Aš tik noriu pabrėžti, kad Doloresa klaidingai tei- 
gia, esą tuo laiku toks būrelis buvo nelegalus. Jei prisimenate, ministeri- 
jos dekretas, draudžiantis bet kokias mokinių draugijas, įsigaliojo tik pra- 
ėjus dviem dienoms po ano susirinkimo Kiauliasodyje, taigi „Šerno gal- 
voje“ jis nenusižengė jokioms taisyklėms. 

Persis atrodė taip, lyg būtų gavęs kuo sunkiu į veidą. Karamelė sustingo. 

Pirmoji atsipeikėjo Ambridž. 

— Visa tai labai gražu, direktoriau, - saldžiai prabilo ji, - bet švietimo 
dekretas Nr. 24 galioja jau beveik pusmetį. Gal pirmasis susirinkimas ir 
buvo teisėtas, bet visi kiti, vykę nuo to laiko, nelegalūs. 

— Ką gi, - tarė Dumbldoras, su mandagiu smalsumu žvelgdamas į ją 
per suglaustus pirštų galiukus, - iš tiesų būtų nelegalūs, jei tikrai būtų 
vykę po dekreto įsigaliojimo dienos. Ar turite įrodymų, kad tokie susi- 
būrimai toliau vyko? 

Dumbldorui kalbant, Haris išgirdo už nugaros šnaresį ir pamanė, 
kad Kingslis ką nors sušnibždėjo. Būtų galėjęs prisiekti, kad jam kaž- 
kas brūkštelėjo per šoną, švelnus it paukščio sparnai, bet žvilgtelėjęs 
nieko nepamatė. 

— Įrodymų? - pakartojo Ambridž su ta baisia rupūžiška šypsena. - Ar 
nesiklausėte, Dumbldorai? Kaip manote, kodėl čia atvesta panelė Edž- 
koum? 

— O ji gali paliudyti apie viso pusmečio susirinkimus? - nustebo 
Dumbldoras. - Man pasirodė, kad ji pranešė tik apie šios dienos sambūrį. 

— Panele Edžkoum, - tarė Ambridž, - pasakyk, mieloji, kiek laiko jau 
vyksta tie susibūrimai. Gali tik linktelėti ar papurtyti galvą, manau, dėl 
to spuogai nepadidės. Ar pastaruosius šešis mėnesius jie vyksta regu- 
liariai? 

Hariui nutirpo širdis. Štai, puikiausias įrodymas, kurio net Dumbldo- 
rui nepavyks paneigti. 

— Tik linktelėk arba papurtyk galvą, - pakartojo Ambridž Marietai. — 
Nagi, nestovėk, nuo to kerai nepablogės. 

Visi spoksojo į Marietos veido viršų, išlindusį iš apykaklės. Buvo ma- 
tyti tik akys. Gal dėl apšvietimo, bet jos atrodė kaip negyvos. Ir staiga — 
Hario nuostabai - ji papurtė galvą. 

Ambridž staigiai metė žvilgsnį į Karamelę, vėl į Marietą. 

— Turbūt nesupratai klausimo, mieloji, tiesa? Aš klausiu, ar pastaruo- 
sius šešis mėnesius vaikščiojai į susirinkimus? Vaikščiojai, taip? 

Ir vėl Marieta papurtė galvą. 

— Kodėl tu purtai galvą? - piktokai paklausė Ambridž. 

- Manyčiau, viskas aišku, - tarė profesorė Makgonagal. - Šį pusmetį 
nevyko jokių slaptų susibūrimų. Ar taip, panele Edžkoum? 

Marieta linktelėjo. 

— Tačiau šiandien susirinkimas buvo! - riktelėjo Ambridž. - Buvo, pa- 
nele Edžkoum, pati man sakei, Kambaryje iki pareikalavimo! Ir vadova- 
vo Poteris, tiesa, Poteris ir organizavo tą būrelį, Poteris... Kodėl, mergaite, 
tu purtai galvą? 

— Na, paprastai žmogus purto galvą norėdamas pasakyti „ne“,- šaltai 
paaiškino profesorė Makgonagal. - Nebent panelė Edžkoum naudoja 
kažkokią Žmonėms nežinomą ženklų kalbą... 

Profesorė Ambridž griebė Marietą, atgręžė į save ir ėmė smarkiai kra- 
tyti. Dumbldoras pašoko iškėlęs lazdelę; Kingslis žengė į priekį, ir Amb- 
ridž atšoko nuo Marietos mojuodama rankomis, lyg būtų jas nusvilusi. 

— Neleisiu, Doloresa, kad keltum ranką prieš mano mokinius, - pasa- 
kė Dumbldoras, pirmą kartą atrodydamas tikrai piktas. 

— Nusiraminkit, ponia Ambridž, - lėtai tarė Kingslis. - Antraip turėsit 
nemalonumų. 

— Ne, -iškošė Ambridž, pakeldama akis į galingą Kingslio figūrą. - Tai 
yra taip... Jūs teisus, Šeklboltai... aš... užsimiršau. 

Marieta tebestovėjo toj vietoj, kur Ambridž buvo ją paleidusi. Nei ji 
išsigando, kai Ambridž ją užpuolė, nei apsidžiaugė, kai paleido, - vis 
taip. pat tebelaikė sugniaužusi apykaklę ir spoksojo tiesiai prieš save. 

Prisiminus Kingslio kuždesį ir tą keistą šlumštelėjimą palei šoną, stai- 
ga Hariui kilo įtarimas. 

— Doloresa, -ryžtingai prabilo Karamelė, - šiandieninis susirinkimas... 
Žinome, kad jis tikrai įvyko... 

— Taip, - susigriebė Ambridž, - taip... Panelė Edžkoum man pranešė, 
ir aš tučtuojau pasileidau į aštuntą aukštą lydima patikimų mokinių, kad 
galėčiau juos nutverti nusikaltimo vietoje. Pasirodo, juos kažkas įspėjo, 
nes kai užlipome į aštuntą aukštą, jie visi jau bėgo į visas puses. Tačiau 
nesvarbu. Turiu visų pavardes, o panelę Parkinson pasiunčiau į Kambarį 
iki pareikalavimo pažiūrėti, ar jie tenai ko nors nepaliko. Mums reikėjo 
įrodymų, ir kambarys jų suteikė. 

Hario siaubui, ji išsitraukė iš kišenės sąrašą, kuris kabėjo tame kamba- 
ryje ant sienos, ir padavė Karamelei. 

— Vos pamačiau Poterio pavardę, iškart supratau, su kuo turiu reikalą. 
perkūnais... 

Jis pažiūrėjo į Dumbldorą, tebestovintį šalia Marietos su lazdele 
rankoje. | 

— Matot, kaip jie pasivadino? - tyliai tarė Karamelė. - Dumbldoro Ka- 
riauna. 
vadinimą, prieš kelis mėnesius paskrebentą Hermionos, tarsi nerasda- 
mas žodžių. Paskui nusišypsojo. 

— Na, žaidimas baigtas, - paprastai tarė. - Ar norėtum, Kornelijau, ra- 
šytinės išpažinties, o gal pakaks prisipažinti šių liudininkų akivaizdoje? 

Haris pamatė, kaip Makgonagal ir Kingslis susižvelgė. Jų veidai buvo 
pilni baimės. Jis nesuprato, kas darosi, Karamelė, regis, taip pat. 

— Prisipažinti? - lėtai pakartojo Karamelė. - Ką... Aš ne... 

— Dumbldoro Kariauna, Kornelijau. - Dumbldoras su šypsena pamosa- 
vo pergamentu Karamelei po nosimi. - Ne Poterio Kariauna. Dumbldoro. 

— Bet... bet... 

Staiga Karamelė susiprotėjo. Jis persigandęs vėl žengė atatupstas, su- 
kliko ir atšoko nuo ugnies. 

— Jūs? - sukuždėjo primindamas rūkstantį apsiausto skverną. 

— Teisingai, - maloniai atsakė Dumbldoras. 

- Jūs tai organizavote? 

— Aš. 

— Jūs subūrėte tuos mokinius į savo... savo kariauną? 

- Šįvakar turėjo būti pirmas susirinkimas, - pasakė Dumbldoras. — 
Šiandien tik norėjau išsiaiškinti, ar jie norės remti mane. Dabar matau, 
kad padariau klaidą pakviesdamas panelę Edžkoum. 

Marieta linktelėjo. Karamelė pažvelgė į ją, į Dumbldorą ir išpūtė 
krūtinę. 

— Vadinasi, jūs rengiate prieš mane sąmokslą! - suspigo jis. 

— Teisingai, - linksmai patvirtino Dumbldoras. 

— NE! - suriko Haris. 

Kingslis įspėdamas žybtelėjo į jį akimis, Makgonagal grėsmingai pa- 
žiūrėjo, tačiau Haris staiga suprato, ką Dumbldoras ketina daryti, ir nė 
už ką nenorėjo to leisti. 

— Ne, profesoriau Dumbldorai! 

— Ramiau, Hari, antraip turėsi išeiti iš mano kabineto, - ramiai tarė 
Dumbldoras. 

— Užsičiaupk, Poteri! - subliuvo Karamelė, tebespoksantis į Dumbldo- 
rą su siaubu ir pasitenkinimu. - Nagi, nagi... Šiandien čia atvykau tikė- 
damasis išmesti Poterį, o... 

— O turėsite suimti mane, - nusišypsojo Dumbldoras. - Visai kaip pa- 
mesti knutą, bet rasti aukso galeoną, ar ne? 

— Vizli! - net drebėdamas iš laimės, sušuko Karamelė. - Vizli, ar viską 
surašei, viską, ką jis kalbėjo, jo prisipažinimą, ar tiksliai surašei? 

— Otaip, pone, manau, taip, - karštai patvirtino Persis. Jis taip skubėjo 
rašyti, kad apsitaškė nosį rašalu. 

— Kaip jis bando surinkti kariuomenę karui su ministerija, kaip sten- 
giasi mane nuversti? 

— Taip, pone, užrašiau! - perbėgo akimis pergamentą Persis. 

— Na, ir puiku, - švytėdamas tarė Karamelė. - Perrašyk protokolą, Per- 
si, ir nuorašą tuoj pat nusiųsk „Magijos žinioms“. Jei pasiųsime greitą 
pelėdą, spėsim į rytdienos numerį! - Persis nėrė iš kambario trenkdamas 
durimis. Karamelė atsisuko į Dumbldorą. - Dabar jūs būsite nugabentas 
į ministeriją, ten jums bus pateiktas kaltinimas, ir tada iškeliausite į AZ- 
kabaną laukti teismo. 

— O taip, - ramiai tarė Dumbldoras. - Taip ir maniau, kad įveiksime 
šitą nedidelį nesusipratimą. 

— Nesusipratimą? - vis dar džiugiai paklausė Karamelė. - Kur jau čia 
matot nesusipratimą, Dumbldorai? 

— Deja, matau, - atsiprašė Dumbldoras. 

— Tikrai? 

— Na... Visa bėda, kad pats, atrodo, pasidavei iliuzijai, jog aš... kaip 
čia pasakius... būsiu romus it avinėlis. Deja, Kornelijau, aš nebūsiu ro- 
mus kaip avinėlis ir taip paprastai nepasiduosiu. Nė nesiruošiu keliaut į 
Azkabaną. Aišku, galėčiau pabėgti, tačiau kam šitaip švaistyti laiką, be 
to, tiesą sakant, yra daug įdomesnių užsiėmimų. 

Ambridž fizionomija vis labiau raudonijo, sakytum joje virė vanduo. 
Karamelė vėpsojo į Dumbldorą su kvaila išraiška, lyg būtų buvęs staigiu 
smūgiu apsvaigintas ir dabar nesusigaudytų, kas nutiko. Jis žagtelėjo, 
atsisuko į Kingslį ir vyriškį trumpais žilais plaukais — kol kas jie vieni 
kambaryje tylėjo. Vyriškis Karamelei linktelėjo ir žengė artyn. Haris pa- 
matė, kaip jo ranka slystelėjo į kišenę. 

— Nebūk paikas, Dolišai, - maloniai tarė Dumbldoras. - Neabejoju, 
kad esi puikus Auroras. Regis, prisimenu, kad visus VSMT išlaikei 
„nuostabiai ... Betjei bandysi mane jėga išgabenti, turėsiu tave nukenks- 


mint. 

Dolišas kvailokai sumirksėjo. Vėl pažvelgė į Karamelę - jau laukda- 
mas tolesnių nurodymų. 

— Vadinasi, Dumbldorai, - atitoko Karamelė, - ketini pats vienas įveik- 
ti Dolišą, Šeklboltą, Doloresą ir mane? 

— O ne, prisiekiu Merlino barzda, - nusišypsojo Dumbldoras. - Ne- 
bent būsite tokie neprotingi ir mane priversite to griebtis. 

— Jis nebus vienas! - garsiai prabilo profesorė Makgonagal, kišdama 
ranką į kišenę. 

— Bus, Minerva! - griežtai tarė Dumbldoras. - Tu reikalinga Hogvartsui! 

— Ganašitų tauškalų! - išsitraukė lazdelę Karamelė. - Dolišai! Šeklbo!- 
tai! Čiupkit jį! 

Kambaryje plykstelėjo sidabrinis žaibas, trinktelėjo tarsi koks šūvis ir 
sudrebėjo grindys; kažkieno ranka čiupo Hariui už sprando ir prispau- 
dė prie grindų. Vėl plykstelėjo žaibas. Keli portretai suriko, suklykė Fok- 
sas, kambarys prisipildė dulkių. Kosėdamas nuo tų dulkių, Haris pama- 
tė, kaip priešais bumbtelėjo ant grindų tamsi figūra. Kažkas sužviegė, 
trinktelėjo, kažkas sušuko: „Ne! Paskui pažiro stiklai, tolyn nutrepsėjo 
žingsniai, pasigirdo dejonė... Ir viskas nutilo. 

Haris pasuko galvą pažiūrėti, kas laiko jį primygęs prie grindų, ir iš- 
vydo susigūžusią profesorę Makgonagal. Juodu su Marieta ji patraukė iš 
kerų kelio. Palengva ant jų sėdo dulkės. Haris pamatė, kaip artinasi aukšta 
aukšta figūra. 

— Ar sveiki? — paklausė Dumbldoras. 

— Taip, - atsakė profesorė Makgonagal, stodamasi ir keldama nuo grin- 
dų Harį su Marieta. 

Dulkės beveik išsisklaidė. Tada paaiškėjo, kaip nusiaubtas kabinetas: 
Dumbldoro stalas apverstas, visi kiti staliukai guli ant šono, sidabriniai 
įtaisai sudaužyti. Karamelė, Ambridž, Kingslis ir Dolišas be žado guli ant 
grindų. Aplink juos, tykiai dainuodamas, suko ratus feniksas Foksas. 

— Deja, turėjau kirsti kerais ir Kingsliui, kitaip būtų buvę įtartina, — 
tyliai pasakė Dumbldoras. - Jis pasiutusiai greit susivokė ir pakeitė pa- 

nelės Edžkoum atmintį, kai visi kiti žiūrėjo kiton pusėn. Padėkok jam 
mano vardu, Minerva, gerai? Na, jie jau greitai atsibus. Geriausia, jeigu 
nežinos, kad mes spėjome pasišnekėti. Elkitės taip, lyg nebūtų praėję nė 
minutės, lyg jie būtų tik šiaip nugriuvę. Jie nieko neprisimins... 

— Kurjūs vyksite, Dumbldorai? - sušnibždėjo profesorė Makgonagal. — 
Į Grimaldžio aikštę? 

— One, - liūdnai šyptelėjo Dumbldoras. - Aš išvykstu ne slėptis. Paža- 
du jums, kad Karamelė netrukus pasigailės išgyvendinęs mane iš Hog- 
vartso. 

— Profesoriau... - pradėjo Haris. 

Ir nebežinojo, ką sakyti pirmiausia: ar kad gailisi užviręs visą tą DK 
košę, ar kad jam baisu ir liūdna, jog Dumbldoras palieka Hogvartsą gel- 
bėdamas Harį? Tačiau Dumbldoras jį pertraukė: 

— Paklausyk, Hari. Privalai be galo stropiai mokytis oklumantijos, aiš- 
ku? Daryk viską, ką liepia profesorius Sneipas, ir prieš miegą kas vakarą 
pratinkis užsklęsti savo protą, kad neįsibrautų blogi sapnai. Kodėl to rei- 
kia, greitai suprasi, tačiau dabar pažadėk... 

Dolišas sujudėjo. Dumbldoras griebė Hariui už rankos. 

— Prisimink - uždaryti protą... 

Vos tik Dumbldoro pirštai suspaudė jam riešą, randą pervėrė dieglys ir 
jis vėl pajuto baisų, gyvatišką norą kirsti Dumbldorui, įgelti jam, įkąsti... 

— ...paskui suprasi, - kuždėjo Dumbldoras. 

Foksas apskriejo kabinetą ir suplasnojo virš Dumbldoro. 'Ias paleido 
Hario ranką, sugriebė ilgą auksinę fenikso uodegą. Pliūptelėjo ugnis, ir 
abudu jie dingo. 

— Kurjis? - suriko Karamelė keldamasis. - Kur jis pasidėjo? 

— Nežinau! - šūktelėjo Kingslis, irgi pašokdamas. 

— Na, negalėjo iškeliauti oru! - šaukė Ambridž. - Iš šios mokyklos tai 
neįmanoma! 

— Laiptai! - riktelėjo Dolišas ir puolė pro duris, paskui jį - Kingslis ir 
Ambridž. Karamelė nesiskubino niekur, lėtai atsistojo ir ėmė valytis dul- 
kes. Stojo ilga gūdi tyla. 

— Na, Minerva, - burbtelėjo Karamelė, slėpdamas perplėštą marški- 
nių rankovę, - bijau, kad tavo draugužis Dumbldoras priėjo liepto galą. 

— Tau taip matos? - su panieka metė profesorė Makgonagal. 

Karamelė, lyg jos neišgirdęs, dairėsi po sujauktą kabinetą. Keli portre- 
tai sušnypštė, vienas kitas net parodė nepadorų gestą. 

- Šituos verčiau nuvesk miegoti, - pasakė Karamelė profesorei Mak- 
gonagal, mostelėdamas Hario ir Marietos pusėn. 

Makgonagal nieko netarė, tik išsivarė Harį ir Marietą pro duris. Du- 
rims užsidarius, Haris išgirdo Finėjo Nigelo balsą. 

— Žinote, ministre, aš daugeliu atžvilgių nesutinku su Dumbldoru, bet 
nepaneigsite, kad stilingumo jam nestinga... 


DVIDEŠIMT AŠTUNTAS SKYRIUS 


Baisiausias Sneipo prisiminimas 


MACGIJOS MINISTRO ĮSAKYMAS 


Doloresa Džeinė Ambridž (Didžioji inkvizitorė) paskiriama Hogvartso burtų 
ir kerėjimo mokyklos direktore vietoj Albo Dumbldoro. 


Tai patvirtinama švietimo dekretu Nr. 28. 


Pasirašo: Kornelijus Osvaldas Karamelė, magijos ministras 


Per naktį skelbimai pasirodė visoje mokykloje, tačiau iš jų negalėjai su- 
prasti, kaip kiekvienas žmogus pilyje sužinojo, kad Dumbldoras įveikė 
du Aurorus, Didžiąją inkvizitorę, magijos ministrą, jo padėjėją ir pabė- 
go. Kur tik Haris ėjo, visur buvo kalbama tik apie Dumbldoro pabėgimą. 
Nors kai kurios smulkmenos, eidamos iš lūpų į lūpas, gerokai pasikeitė 
(pavyzdžiui, viena antrakursė tvirtino, esą Karamelė guli Šv. Skutelio li- 
goninėje, nes vietoj galvos jam atsirado moliūgas), kiti faktai buvo stebė- 
tinai tikslūs. Tarkim, visi žinojo, jog Haris ir Marieta buvo vieninteliai 
mokiniai, kurie matė, kas nutiko Dumbldoro kabinete, o kad Marieta gy- 
dėsi mokyklos ligoninėje, visi puolė Harį reikalaudami atsiskaityti. 

— Dumbldoras netrukus grįš, - paslaptingai tarė Ernis Makmilanas 
pakeliui iš herbalogijos pamokos, atidžiai išklausęs Hario pasakojimą. — 
Neilgam jį sulaikė, kai buvome antrame kurse, neilgam sulaikys ir dabar. 
Dručkis Vienuolis man sakė, - pritildė jis balsą, tad Haris, Ronis ir Her- 
miona turėjo prisilenkti arčiau, - kad Ambridž vakar, apieškojusi pilį ir 
kiemą, bandė įeiti į jo kabinetą. Tačiau chimera nepraleido. Direktoriaus 
kabinetas nuo jos užsidarė, - šyptelėjo Ernis. - Oi, turbūt siuto. 

— Cha, tikriausiai svajojo įsikurti viršuje, direktoriaus kabinete, - pa- 
giežingai tarė Hermiona. Jie lipo laiptais į vestibiulį. - Atsirado visų mo- 
kytojų valdovė. Kvaila pasipūtėlė, sena garbėtroška ir... 

— Ar tikrai nori baigti tą sakinį, Įkyrėle? 

Iš už durų išlindo Drakas Smirdžius, Niurzga ir Gylys. Jo išblyškęs 
smailus veidas buvo pilnas piktdžiugos. 

— Atrodo, Grifų Gūžtai ir Švilpynei reiks nubraukti po kelis taškus, - 
vogravo jis. 

— Koledžams atimti taškus gali tik mokytojai, Smirdžiau, - priminė 
jam Ernis. 

— Nepamiršk, jog ir mes esame prefektai, - savo ruožtu pridūrė Ronis. 

— Aš puikiai žinau, kad prefektai neturi teisės nubraukti taškų, Vizli 
karaliau, - nusišaipė Smirdžius. Niurzga ir Gylys sukrizeno. - Tačiau Ink- 
vizicijos draugovininkas... 

— Kas toks? - apstulbo Hermiona. 

— Inkvizicijos draugovininkas, Įkyrėle, - atsakė Smirdžius, rodydamas 
į mažytę sidabrinę I ant apsiausto, tiesiai po prefekto ženkliuku. - Drau- 
govę sudaro pačios profesorės Ambridž atrinkti mokiniai, remiantys Ma- 
gijos ministeriją. Taigi draugovės nariai turi teisę atimti taškus. Na, Įkyrė- 
le, tau nubraukiu penkis taškus už tai, kad nepagarbiai kalbėjai apie nau- 
jąją direktorę. Makmilanai, iš tavęs atimu penkis už tai, kad man priešta- 
ravai. Iš tavęs, Poteri, irgi penkis, nes tavęs nemėgstu. Vizli, tau išsipešę 
marškiniai, todėl atimu dar penkis taškus. O, buvau pamiršęs, Įkyrėle, kad 
esi Purvakraujė, taigi ir už tai dar nubraukiu grifiukams dešimt taškų. 

Ronis išsitraukė lazdelę, bet Hermiona atstūmė ją. 

— Nemėgink! 

— Protingas žingsnis, Įkyrėle, - tarė Smirdžius. - Nauja vadovybė, nauji 
vėjai... Būkit geri, Kvanka, Vizli karaliau... 

Kvatodamas jis nuėjo su savo draugeliais. 

— Nesąmonė, - pakraupęs tarė Ernis. - Negali būti, kad jam leistų at- 
iminėti taškus. Juokinga būtų... Visai sugriautų prefektų sistemą. 

Tačiau Haris, Ronis ir Hermiona negalvodami atsisuko į didžiulius smė- 
lio laikrodžius nišose, rodančius koledžų turimus taškus. Rytą Grifų Gūžta 
ir Varno Nagas turėjo vienodai ir pirmavo. Staiga akmenėliai pakilo vir- 
šun, apatiniuose bumbuluose jų liko mažiau. Iš tiesų nepasikeitė tik Klas- 
tūnyno smėlio laikrodis, apačia buvo pilna smaragdinių akmenėlių. 

— Pastebėjot? - tarė Fredžio balsas. 

Fredis su Džordžu, nulipę marmuro laiptais, atsistojo šalia Hario, Ro- 
nio, Hermionos ir Ernio. 

— Smirdžius ką tik iš mūsų atėmė penkias dešimtis taškų, - piktai pra- 
nešė Haris. Iš Grifų Gūžtos apatinio stiklo pakilo viršun dar keli akme- 
nėliai. 

— Cha, Montegiu irgi bandė mus per pertrauką prigriebti, - tarė 
Džordžas. 

— Kaip suprasti „bandė'? - greit paklausė Ronis. 

— Jis taip ir nebaigė sakyti, - paaiškino Fredis. - Mat mes jį įgrūdom 
stačia galva į Pradanginimo spintą antrame aukšte. 

Hermiona pasibaisėjo. 

— Bus jums blogai, pamatysit! 

— Nebent tada, kai Montegiu atsiras, o tai gali įvykti tik po kelių savai- 
čių, nes nežinau, kur mes jį nudanginom, - šaltai tarė Fredis. - O šiaip... 
Nutarėme nebesivelti į jokį kebelį. 

— Patys tie, kurie nesivelia, - atšovė Hermiona. 

— Aišku, - pasakė Džordžas. - Juk mes nebuvom pašalinti iš mokyk- 
los, ką? 

— Niekad neperžengiame ribos, - pridūrė Fredis. 

— Na, gal kartais užlipam ant jos, - sumurmėjo Džordžas. 

— Bet visad susilaikydavom ir tikros velniavos nepridirbdavom, - tarė 
Fredis. 

— O dabar? - atsargiai paklausė Ronis. 

— Na, o dabar... - numykė Džordžas. 

— Kai nebėra Dumbldoro... - klastingai prisimerkė Fredis. 

— Ne pro šalį trupučiukas maišalienės, - užbaigė jo mintį Džordžas. 

— Taip, mūsų brangi naujoji direktorė jos nusipelnė, - tarė Fredis. 

— Nedrįskit! - sukuždėjo Hermiona. - Tik nedrįskit! Jai bus tokia pro- 
ga jus išmesti! 

— Nesupranti, Hermiona, tiesa? — nusišypsojo Fredis. - Mums nusi- 
spjaut, liksime čia ar ne. Išeitume kad ir šiandien, jei nebūtume nutarę 
pirmiausia bent kiek pasitarnauti Dumbldorui. Taigi, - dirstelėjo jis į laik- 
rodį, - tuoj prasidės pirmoji dalis. Jumis dėtas eičiau į salę, kad mokyto- 
jai matytų, jog jūs neprikišot nagų. 

— Prie ko neprikišom nagų? - susirūpino Hermiona. 

- Pamatysi, - atsakė Džordžas. - O dabar bėkit. 

Fredis ir Džordžas nusisuko ir nuėjo su mokiniais, plaukiančiais že- 
myn į didžiąją salę. Baisiai sunerimęs, Ernis saumurmėjo kažką apie ne- 
baigtus transfigūracijos namų darbus ir movė šalin. 

— Manau, mums tikrai reikia iš čia dingti, - nervingai tarė Hermiona.- 
Dėl visa ko... 

— Na, gerai, - burbtelėjo Ronis, ir visi trys pasuko prie durų. Haris vos 
spėjo pamatyti tos dienos lubas, pilnas greitai lekiančių baltų debesėlių, 
kai kažkas palietė jam petį. Atsisukęs atsidūrė akis į akį su ūkvedžiu Fil- 
ču. Jis greitai žengė atatupstas - į Filčą geriau Žiūrėti iš toliau. 

— Poteri, tave nori matyti direktorė, - išsiviepė jis. 

— Aš to nepadariau, - kvailai išpoškino Haris, galvodamas apie Fre- 
džio ir Džordžo užmačias. Filčas be garso sukikeno. 

— Nešvari sąžinė, ką? - sušvokštė jis. — Ženk paskui mane. 

Haris žvilgtelėjo per petį į Ronį ir Hermioną. Tie atrodė sunerimę. Jis 
gūžtelėjo ir per vestibiulį nusekė paskui Filčą prieš alkanų mokinių srovę. 

Filčas buvo puikiai nusiteikęs, net niūniavo. Antrame aukšte pasakė: 

— Padėtis keičiasi, Poteri. 

— Pastebėjau, - šaltai tarė Haris. 

- laigi... Kiek metų kartojau Dumbldorui, kad jis per daug jums duo- 
da laisvės, - sušneko Filčas. - Jūs, bjaurūs žvėrėkai, niekad nebūtumėt 

primėtę dvokiųjų žirnelių, jei būtumėt žinoję, kad aš jums nudirsiu kailį, 
ar ne? Niekas nebūtų sugalvojęs koridoriuose svaidyti plastikinių lėkščių 
su iltimis, jei būtų žinoję, kad už tai savo kabinete pakabinsiu žemyn gal- 
va, ar ne? Bet kai įsigalios švietimo dekretas Nr. 29, Poteri, man bus leista 
nenaudėlius bausti... Be to, ji paprašė ministrą pasirašyti įsakymą, kuriuo 
iš mokyklos išvaromas Akilanda. O, jai vadovaujant viskas pasikeis... 

Matyt, Ambridž iš kailio nėrėsi, kad patrauktų Filčą savo pusėn. Blo- 
giausia, jog jis tikrai bus pavojingas jos ginklas: niekas kitas, tik jis ir dvy- 
niai Vizliai taip puikiai žino mokyklos tunelius ir slėptuves. 

- Štai ir atėjome, - vyptelėjo Filčas ir tris kartus pabeldė į profesorės 
Ambridž duris. - Ponia, pristačiau Poterį. 

Ambridž kabinetas, Hariui toks pažįstamas iš daugybės areštų, buvo 
nepasikeitęs, tik priešais ją ant rašomojo stalo stovėjo medinė lentelė su 
auksinėmis raidėmis DIREKTORĖ. Dar jis pamatė, kad už stalo, prie di- 
delio kablio sienoje, buvo prirakintos trys šluotos: jo „Žaibas“ ir Fredžio 
bei Džordžo „Pergalės“. 

Ambridž sėdėjo prie stalo ir greitai skrebeno savo rausvame perga- 
mente, bet jiems įėjus pakėlė akis ir plačiai nusišypsojo. 

— Dėkui, Argai, - lipšniai padėkojo. 

— Nėr už ką, ponia, nėr už ką, - žemai, kiek leido reumatizmas, nusi- 
lenkė Filčas ir išėjo atatupstas. | 

— Sėsk, — griežtai parodė ji į kėdę. Haris atsisėdo. Valandėlę ji toliau 
skrebeno. Jis žiūrėjo į kvailus kačiokus dekoratyvinėse lėkštėse jai virš 
galvos ir spėliojo, kokių dar baisybių ji jam priruošė. 

— Nagi, - pagaliau prabilo ji, padėdama plunksną, dar panašesnė į 
rupūžę, tuoj tuoj prarysiančią sultingą muselę. - Ko norėtum atsigerti? 

— Ką? - Haris pamanė blogai nugirdęs. 

— Atsigerti, Poteri, - dar plačiau išsišiepė ji. - Arbatos? Kavos? Moliū- 
gų sunkos? 

Tardama kiekvieno gėrimo pavadinimą, ji mostelėdavo savo striuka 
lazdele, ir ant stalo išdygdavo taurė arba stiklinė. 

— Dėkui, nieko, - atsisakė Haris. 

— Noriu, kad su manim ko nors atsigertum, - velniškai saldžiai tarė 
ji. - Rinkis. 

— Gerai... tegul bus arbatos, - gūžtelėjo Haris. 

Ji atsistojo ir atsukusi nugarą ilgai terliojosi su pienu. Tada apėjo apie 
stalą ir neregėtai paslaugiai pastatė jam puodelį. Harį tik šiurpas nukrėtė. 

— Na, štai. Gerk, kol neatšalo, gerai? Taigi, ponaiti Poteri... Manau, 
kad po apgailėtinų vakarykščių įvykių turime šnektelėti. 

Jis tylėjo. Ji vėl atsisėdo ir laukė. Tylai užsitęsus ji linksmai tarė: 

— Betgi tu negeri! 

Jis pakėlė puodelį prie lūpų ir staiga nuleido. Vienas išpaišytųjų ka- 
čiokų Ambridž už nugaros turėjo dideles apvalias mėlynas akis, visai kaip 
stebuklingoji Ruknos akis, ir Hariui staiga dingtelėjo, ką jam Rukna pa- 
sakytų išgirdęs, kad jis gėrė ką nors, gautą iš aiškaus priešo rankų. 

— Kas yra? - paklausė Ambridž, stebeilydama į jį. - Gal cukraus reikia? 

- Ne. 

Jis vėl pridėjo puodelį prie burnos ir apsimetė geriąs, tačiau lūpų ne- 
pravėrė. 

— Gerai, - sušnibždėjo ji. - Labai gerai. O dabar... - palinko ji artyn. — 
Kur yra Albas Dumbldoras? 

— Neturiu supratimo, - greit atsakė Haris. 

— Gerk gerk, - ragino ji šypsodamasi. - Nagi, ponaiti Poteri, nežaiski- 
me kaip maži vaikai. Žinau, jog tu žinai, kur jis iškeliavo. Tu ir Dumbldo- 
ras nuo pat pradžių veikėt ranka rankon. Pagalvok apie savo padėtį, po- 
naiti Poteri... 

— Aš nežinau, kur jis, - pasakė Haris. 

Apsimetė vėl geriąs. 

— Ką gi, puiku, - nepatenkinta tarė Ambridž. - Tada prašom pasakyti, 
kur apsistojęs Sirijus Blekas. | 

Hariui apsivertė širdis, ranka sudrebėjo ir puodelis tarkštelėjo į lėkš- 
telę. Jis pridėjo puodelį prie sučiauptų lūpų. Karštas skystimas nuvarvė- 
jo per apsiausto krūtinę. 

— Nežinau, - kiek per greitai atsakė jis. 

— Ponaiti Poteri, noriu priminti, kad aš, ne kas kitas, spalio mėnesį vos 
nesučiupau Bleko Grifų Gūžtos bendrojo kambario židinyje. Puikiai ži- 
nau, kad jis atvyko susitikti su tavim. Jei turėčiau nors kokį įrodymą, 
šiandien nei jis, nei tu nevaikštinėtumėt laisvi, būk ramus. Kartoju, po- 
naiti Poteri... Kur yra Sirijus Blekas? 

— Net neįsivaizduoju, - garsiai tarė Haris. 

Jie žiūrėjo į kits kitą taip ilgai, kad Hariui net akys ėmė ašaroti. Staiga 
Ambridž atsistojo. 

— Na, Poteri, šį kartą patikėsiu, bet įspėju: mano užnugaryje - visa 
ministerijos galybė. Visos ryšio priemonės šioje mokykloje akylai sekamos. 
Kelionmilčių skrydžių tinklo dispečerė stebi visus Hogvartso židinius — 
aišku, išskyrus mano pačios. Inkvizicijos draugovininkai skaito visą pelė- 
dų paštą, ir išsiunčiamą, ir gaunamą. Ponas Filčas stebi visus slaptus tune- 
lius, einančius į pilį arba iš jos. Jei rasiu nors menkiausią įkalt... 

BUM! 

Net kabineto grindys sudrebėjo. Ambridž susverdėjusi griebėsi stalo. 

— Kas tai? 

Ji žiūrėjo į duris. Haris tuo tarpu išpylė puodelį į vazą su nuvytusio- 
mis gėlėmis. Girdėjo, kaip keliais aukštais žemiau šūkauja ir laksto mo- 
kiniai. | 

— Eik pietauti, Poteri! - riktelėjo Ambridž ir iškėlusi lazdelę movė iš 
kabineto. Po kelių sekundžių ir Haris išbėgo pasižiūrėti, dėl ko gi visas 
tas triukšmas. 

Jo priežastį nesunku buvo rasti. Aukštu žemiau vyko tikra velniava. 
Kažkas (ir Haris gerai žinojo, kas) paleido sproginėti didžiulę pintinę už- 
kerėtų fejerverkų. | 

Baisingai sproginėdami, koridoriais skraidė slibinai, leidžiantys žalias 
ir auksines kibirkštis; penkių pėdų skersmens ugniniai ratai švilpė oru 
tarsi skraidančiosios lėkštės; į sienas trankėsi raketos su ilgomis sidabro 
žvaigždžių uodegomis; bengališkosios ugnys ore pačios rašė keiksma- 

žodžius; kur pažvelgsi, lyg minos sproginėjo petardos. Ir visi tie piro- 
technikos stebuklai, užuot išnykę ar šnypšdami užgesę, kuo toliau, tuo 
smarkiau šėlo. 

Antlaiptų, nustėrę iš baimės, stypsojo Filčas ir Ambridž. Hariui bežiū- 
rint, vienas didesniųjų ugninių ratų berods nusprendė, kad jam reikia 
daugiau erdvės, ir nuskriejo Ambridž ir Filčo pusėn sukdamasis ir šiur- 
piai zvimbdamas. Abu viršininkai suklykė ir pritūpė, o ratas šovė pro 
langą už jų ir nulėkė tolyn virš kiemo. Tuo tarpu keli slibinai ir didžiulis 
raudonas baisiai rūkstantis šikšnosparnis nėrė pro atviras koridoriaus 
duris ir pabėgo į trečią aukštą. 

— Greičiau, Filčai, greičiau! - rėkė Ambridž. - Jų tuoj bus pilna visa 
mokykla, jei nieko nedarysime... Sustinkit! 

Raudonos šviesos spindulys šovė iš jos lazdelės galo ir pataikė į vieną 
raketą. Bet ji nesustingo ore, O sprogo su tokia jėga, kad pramušė pa- 
veikslą, vaizduojantį jausmingą raganaitę, rymančią vidury pievos. Ji dar 
spėjo pabėgti ir po kelių sekundžių atsirado kitame paveiksle, kur du 
kortomis lošiantys burtininkai skubiai pasitraukė padarydami jai vietos. 

— Nestingdyk jų, Filčai! - piktai suriko Ambridž. 

— Gerai sakote, direktore! —- sušvokštė Filčas. Jis juk buvo Nevertėlis, 
todėl sustingdyti fejerverkus galėjo ne sėkmingiau negu juos praryti. Jis 
puolė prie sandėliuko, išsitraukė ražą ir ėmė daužyti juo fejerverkus ore, 
deja, šluota beregint užsiliepsnojo. 

Hariui užteko to vaizdo; susilenkęs jis pribėgo prie jam žinomų durų 
už gobeleno ir smuko pro jas. Tenai rado pasislėpusius Fredį ir Džordžą. 
Visi trys linksmai klausėsi, kaip aimanuoja ir rėkauja Ambridž su Filču. 

— Įspūdinga, - pasakė Haris. - Labai įspūdinga... Kaipmat daktarui 
Flibustjerui atimsite duonos kąsnį... 

— Valio, - braukdamasis juoko ašaras, sumurmėjo Džordžas. - O, ti- 
kiuosi, kad ji dar išbandys Pradanginimo kerus. Tada visi tie žaisliukai 
dešimteriopai pasidaugins. 

Per dieną fejerverkai degdami pasklido po visą mokyklą. Nors jie pri- 
darė baisybę nepatogumų, ypač petardos, kiti mokytojai labai nepyko. 

— Vaje vaje, - kandžiai tarė profesorė Makgonagal, kai vienas slibinas 
pasileido aplink jos kabinetą garsiai poškėdamas ir spjaudydamas ugni- 
mi. - Panele Braun, gal nubėgtum pas direktorę ir praneštum jai, kad 
mūsų kabinete siautėja pabėgęs fejerverkas? 

Baigėsi tuo, kad profesorė Ambridž pirmą direktoriavimo dieną tik 
lakstė po visą mokyklą skubėdama padėti mokytojams, nes nė vienas be 
jos pagalbos nesugebėjo atsikratyti fejerverkų. Nuskambėjus paskutiniam 
skambučiui, su draugais grįždamas į Grifų Gūžtos bokštą, Haris pamatė, 
kaip iš profesoriaus Flitviko kabineto išsverdi susivėlusi, suplukusi ir suo- 
dina Ambridž. 

— O, labai dėkui, profesore! - plonu balseliu sučypė Flitvikas. - Aišku, 
galėjau ir pats atsikratyti bengališkųjų ugnių, bet nežinojau, ar turiu teisę. 

Ir jis su šypsena užtrenkė duris. 

Tą vakarą Fredis ir Džordžas buvo Grifų Gūžtos didvyriai. Net Her- 
miona priėjo jų pasveikinti. 

— Nuostabūs fejerverkai, - išreiškė ji susižavėjimą. 

— Ačiū, - nustebęs ir patenkintas tarė Džordžas. - „Vizlių smagio- 
sios ugnys . Tik bėda, kad sunaudojome visas atsargas, reikės pradėti 
nuo nulio. 

— Na, bet negaila, - tarė Fredis, priimdamas užsakymus iš triukšmau- 
jančių grifiukų. - Jeigu nori užsirašyti į eilę, Hermiona, žinok: penki ga- 
leonai už „Paprastųjų liepsnelių dėžutę ir dvidešimt - už „Liuksusinį 
blyksnių rinkinį . 

Hermiona grįžo prie stalo, kur Haris ir Ronis spoksojo į savo kuprines 
lyg tikėdamiesi, kad namų darbai iššoks iš jų ir patys pasirašys. 

—Ir kodėl mums nepasidarius išeiginio vakaro? - smagiai pasiūlė Her- 
miona, kai pro langą prašvilpė sidabrauodegė Vizlių raketa. - Šiaip ar 
taip, penktadienį prasideda Velykų atostogos, laiko bus per akis. 

— Ar tu kartais nesusirgai? - netikėdamas savo ausimis, paklausė Ronis. 

— Jeigu jau paklausei, - laiminga atsakė Hermiona, - žinok, man atro- 
do, kad aš užsikrėčiau.... maištingumu. 

Po valandos užlipę miegoti, Haris ir Ronis tebegirdėjo, kaip kažkur 
toli tebesproginėja pabėgėlės petardos. Pro bokštą praskriejo bengališ- 
koji ugnis, atkakliai ore tebevedžiojanti KAKA. 

Žiovaudamas Haris atsigulė. Be akinių retkarčiais už lango švystelin- 
tis fejerverkas rodėsi panašus į žiburiuojantį debesį, gražų ir paslaptingą 
juodame danguje. Jis apsivertė ant šono galvodamas, kaip Ambridž pa- 
tiko pirmoji diena Dumbldoro poste ir ką užgiedos Karamelė sužinojęs, 
kad kone visą dieną mokykla buvo išvesta iš rikiuotės. Šypsodamas Ha- 
ris užsimerkė... 

Pabėgusių fejerverkų žybčiojimas ir poškėjimas vis labiau tolo... O 
gal jis pats kažkur lėkė nuo jų... 

Jis atsidūrė Paslapčių departamento koridoriuje. Ir pasileido juodųjų 
durų link. Kadgi jos atsidarytų... kad atsidarytų... 

Ir atsidarė. Jis stovėjo apskritame kambaryje su daugybe durų. Per- 
ėjęs kambarį, patraukė artimiausių durų rankeną. 

Dabar jis išvydo ilgą stačiakampį kambarį, pilną keistų tiksinčių me- 
chanizmų. Ant sienų šokinėjo šviesos taškeliai, bet jis nesustojo pažiūrė- 
ti. Reikia eiti tolyn... 

Anam gale durys. Jos irgi vos paliestos atsidarė. 

Tas kambarys buvo blausiai apšviestas, aukštas ir platus kaip bažny- 
čia, iki lubų prigrūstas lentynų, kiekviena jų buvo apkrauta mažais ap- 
dulkėjusiais stikliniais rutuliais. Hariui iš susijaudinimo ėmė daužytis šir- 
dis. Jis žinojo, kur jam reikia. Leidosi bėgte, tačiau milžiniškame tuščia- 
me kambaryje jo žingsnių nesigirdėjo... 

Šiame kambaryje jam kažko labai labai reikia... 

Jis kažko nori.. , Arba kažkas kitas nori... 

Kaip skauda randą... 

BUM! 

Haris staigiai pabudo piktas ir sutrikęs. Tamsus miegamasis skardėjo 
nuo juoko. 

— Jėga! - šūktelėjo prie lango Semas. - Man rodos, ugninis ratas tren- 
kėsi į raketą, ir jie tarsi susiporavo, ateikit pažiūrėti! 

Haris išgirdo, kaip keliasi Ronis ir Dinas. Jis gulėjo tyliai, skausmas 
atslūgo, bet apėmė nusivylimas. Toks jausmas, lyg tau iš panosės būtų 
kas nudžiovęs dovaną... Šį kartą buvo jau taip arti tikslo. 

Palei Grifų Gūžtos bokštą skriejo blizgančios rausvos ir sidabrinės spar- 
nuotos kiaulaitės. Haris klausėsi, kaip apačioje linksmai šūkauja grifiu- 
kai. Krūptelėjo prisiminęs, kad rytoj vakare oklumantijos pamoka. 


+ 


Visą kitą dieną Haris bijojo, ką pasakys Sneipas, jei sužinos, kad per pas- 
kutinį sapną Haris taip toli įsiskverbė į Paslapčių departamentą. Kaltas, 
tačiau nuo paskutinės pamokos nė karto nepasitreniravo prieš miegą: 
šitiek visko įvyko dingus Dumbldorui. Neabejojo, kad ir norėdamas nie- 
kaip nebūtų ištuštinęs proto. Tačiau vargu ar Sneipas priims tokį pasitei- 
sinimą. 

Jis dar mėgino bent kiek pasipratinti per pamokas, bet jokios naudos. 
Mat vos tik nutildavo stengdamasis atsikratyti visų minčių ir jausmų, 
Hermiona imdavo klausinėti, kas jam yra, be to, ką tu išvalysi smegenis, 
kai mokytojai be atvangos pyškina kartojimo klausimus. 

Nusiteikęs blogiausiam, po vakarienės jis patraukė į Sneipo kabinetą. 
Tačiau vestibiulyje prie jo pribėgo Čo. 

— Einam čia, - tarė Haris, džiaugdamasis proga atidėti susitikimą su 
Sneipu, ir nusivedė ją prie didžiųjų smėlio laikrodžių. Grifų Gūžtos apa- 
tinis burbulas buvo beveik tuščias. - Viskas gerai? Ambridž tavęs neka- 
mantinėja apie DK? 

— One, - skubiai atsakė Čo. - Aš tik norėjau... pasakyti... Hari, kaip 
gyva netikėjau, kad Marieta galėtų paskųsti. 

- Ką padarysi, - burbtelėjo Haris. Jam vis dėlto atrodė, kad Čo galėjo 
atidžiau pasirinkti drauges. Maža paguoda, kad, kiek jis girdėjo, Marieta 
tebeguli ligoninėje ir madam Pomfri nieko negali padaryti jos spuogams. 

- Iš tikrųjų ji - labai geras žmogus, - tarė Čo. - Tik padarė klaidą... 

Haris išvertė akis. 

— Labai geras žmogus, kuris padarė klaidą? Ji mus išdavė, tave taip pat! 

— Na... Bet mes visi išsisukome, argi ne? - gailiai paklausė Čo. - Žinai, 
jos mama dirba ministerijoje, jai tikrai sunku... 

— Ronio tėtis irgi dirba ministerijoje! - piktai atkirto Haris. - Bet jei dar 
nepastebėjai, jam ant kaktos spuogais neparašyta „skundikas ... 

— Hermiona Įkyrėlė pasielgė siaubingai! - įtūžusi sušuko Čo. - Ko ji 
neįspėjo, kad užbūrė tą sąrašą... 

— Manau, tai buvo puikus sumanymas, - šaltai tarė Haris. Čo užraudo 
ir Žybtelėjo akimis. 

— Tikrai, kaip aš pamiršau, juk tai brangiosios Hermionos sumanymas... 

— Tik nepradėk vėl verkti, - įspėjo Haris. 

- Ir nemanau! - riktelėjo Čo. 

— Na, gerai, šiuo metu man ir taip pakanka rūpesčių. 

- Pasisiusk su tais savo rūpesčiais! - Ir Čo nudrožė. 

Haris pergedęs nudūlino į Sneipo požemį. Nors iš patirties žinojo, kad 
Sneipui daug lengviau įsiskverbti į jo sąmonę, jeigu jis ateina piktas ir - 
sudirgęs, nusiraminti nesisekė, galvon lindo tik žodžiai, kuriuos reikėjo 
pasakyti Čo. 

— Pavėlavai, Poteri, - šaltai tarė Sneipas, kai Haris uždarė duris. 

Sneipas stovėjo nusigręžęs ir, kaip paprastai, traukė iš galvos kai ku- 
rias mintis ir dėjo į Dumbldoro Minčių koštuvą. Įleidęs į akmeninį dube- 
nį paskutinę giją, atsisuko į Harį. 

— Na, ar treniruojiesi? - paklausė. 

— Taip, - pamelavo Haris, žiūrėdamas į stalo koją. 

— Hm, netrukus paaiškės, tiesa? Išsitrauk lazdelę, Poteri. 

Haris atsistojo įprastine poza — priešais Sneipą kitapus stalo. Širdis 
smarkiai plakė — jis tebepyko ant Čo ir bijojo: kiekgi minčių Sneipui pa- 
vyks ištraukti iš jo galvos? 

— 5kaičiuoju iki trijų, - tingiai tarė Sneipas. - Viens, du... 

Trinktelėjo durys, įpuolė Drakas Smirdžius. 

— Profesoriau Sneipai... O, atsiprašau... 

Smirdžius žiūrėjo į Sneipą ir Harį gerokai nustebęs. 

— Nieko tokio, Drakai, - nuleido lazdelę Sneipas. - Poteris atėjo išgerti 
Pataisų eliksyro. 

Haris matė Draką tokį linksmą tik tada, kai Ambridž atėjo tikrinti Hag- 
rido pamokos. 

— Aš ir nežinojau, - pasakė išsišiepdamas Hariui. Šis jautė, kad veidas 
dega. O, kad galėtų išrėkti Smirdžiui visą tiesą - ar bent žiebti gerais burtais. 

— Na, Drakai, koks reikalas? 

— Profesorei Ambridž... reikia jūsų pagalbos, - atsakė Smirdžius. — 
Pone, atsirado Montegiu. Įstrigęs penkto aukšto tualete. 

— Kaip jis tenai pateko? 

— Nežinau, pone, jis truputį be nuovokos. 

— Na, gerai, gerai. Poteri, - tarė Sneipas, - pamoką pratęsime rytoj 
vakare. 

Ir jis išplevėsavo iš kabineto. Smirdžius pašaipiai sumurmėjo Hariui: 
„Pataisų eliksyras? — ir išsekė paskui Sneipą. 

Haris papykęs įsikišo lazdelę ir jau norėjo eiti iš kambario. Na, bent 
jau gavo dar parą pasitreniruoti; žinojo turįs jausti dėkingumą, kad ši- 
taip sėkmingai išsisuko, nors ir buvo apmaudu, kad Smirdžius visai mo- 
kyklai apskelbs, jog Hariui reikia Pataisų eliksyro. 

Jau buvo prie durų, kai ant staktos pamatė virpant šviesos pluoštelį. 
Sustojo. Ta švieselė jam kažką priminė. Ir staiga dingtelėjo: panašu į švie- 
sas, kurias regėjo naktį sapnuodamas, šviesas antrame kambaryje, kurį 
perėjo keliaudamas po Paslapčių departamentą. 

Jis apsisuko. Šviesa sklido iš Minčių koštuvo ant Sneipo stalo. Sidab- 
riškai balta masė kunkuliavo ir putojo. Sneipo mintys... dalykai, kurių 
Sneipas nenorėjo, kad Haris pamatytų netyčia pralaužęs jo gynybą... 

Haris žiūrėjo į Minčių koštuvą kankinamas smalsumo. Kas gi tai, ką 
Sneipas taip stropiai nuo Hario slepia? 

Sidabriniai atšvaitai sumirguliavo ant sienų... Haris žengė prie stalo 
įtemptai galvodamas. Galbūt Sneipas nuo jo slepia kokias nors žinias 
apie Paslapčių departamentą? 

Haris dirstelėjo per petį. Kiek laiko prireiks Sneipui, kad išvaduotų 
Montegiu iš tualeto? Ar po to jis tiesiai grįš į kabinetą, ar palydės Monte- 
giuį ligoninę? Tikriausiai palydės... Juk Montegiu - Klastūnyno kvidičo 
komandos kapitonas, Sneipas jau juo pasirūpins. 

Haris priėjo prie pat Minčių koštuvo ir pažvelgė į jo gelmę. Dvejoda- 
mas pasiklausė ir ištraukė lazdelę. Koridoriuje buvo tylu. Lazdelės galu 
jis palietė dubenyje sūkuriuojantį tirštimą. 

Tirštimas ėmė suktis baisiu greičiu. Haris palinko prie jo. Tirštimas 
tapo skaidrus. Jis matė kambarį tarsi pro apskritą stoglangį. Jei neklysta, 
tas kambarys buvo didžioji salė. 

Nuo jo alsavimo Sneipo minčių paviršius aprasojo. Jo smegenis apė- 
mė netikrumas. Būtų beprotiška padaryti tai, kas jį taip masina... Haris 
sudrebėjo. Sneipas gali grįžti bet kurią akimirką. Tačiau Haris prisiminė 
Čo pyktį, išsiviepusį Smirdžių, ir jį užliejo pašėlęs ryžtas. 

Jis giliai įkvėpė ir maktelėjo veidą į Sneipo mintis. Kabineto grindys 
pasviro, ir Haris stačia galva nėrė į Minčių koštuvą. 

Klaikiai sukdamasis, jis krito per šaltą juodumą, ir staiga... 

Jis stovėjo vidury didžiosios salės, bet keturių koledžų stalų nebebu- 
vo. Stovėjo per šimtą mažų staliukų, visi buvo atsukti į tą pačią pusę, 
prie kiekvieno sėdėjo po mokinį. Visi rašė palinkę prie pergamentų. Jo- 
kio garso, tik skrebėjo plunksnos ir retkarčiais kas patraukdavo perga- 
mentą. Vyko egzaminas. 

Pro aukštus langus ant palinkusių galvų plaukė saulės šviesa, nutvieks- 
dama kaštoninius, rudus ir geltonus plaukus. Haris apsidairė. Kažkur 
turi būti Sneipas. Juk tai jo prisiminimas... 

Štai ir jis, prie staliuko tiesiai už Hario. Paauglys Sneipas buvo ištįsęs 
ir blyškus kaip koks patamsyje išaugęs bulvės diegas. Sulipę, riebaluoti 
plaukai krito ant stalo, kumpa nosis beveik prikišta prie pergamento. 
Haris žengė Sneipui už nugaros ir perskaitė egzamino temą: 
APSIGYNIMAS NUO JUODOSIOS MACGIJOS - VML. 

Taigi Sneipui buvo penkiolika ar šešiolika, panašiai kaip Hariui. Jo ran- 
ka lengvai slydo pergamentu; buvo parašęs gal visa pėda daugiau už 
artimiausius kaimynus, o juk jo raštas smulkutis ir glaustas. 

— Dar penkios minutės! 

Nuo to balso Haris krūptelėjo. Grįžtelėjęs pamatė netoliese tarp eilių 
slenkant profesoriaus Flitviko galvą. Jis ėjo pro berniuką pasišiaušusiais 
juodais plaukais... Styrančiais į visas puses... 

Haris puolė ton pusėn; jei būtų buvęs kūniškas, būtų išvartęs staliu- 
kus. Dabar jis nusklendė kaip sapne per dvi eiles. Juodaplaukio galva 
jau čia pat... Jis atsitiesė, padėjo plunksną, prisitraukė pergamentą ir ėmė 
skaityti, ką parašęs. 

Haris atsistojo prie to staliuko ir įbedė akis į savo penkiolikmetį tėvą. 

Širdį sugniaužė jaudulys: jis tarsi žvelgė į iškraipytą savo kopiją. 
Džeimso akys buvo šviesiai rudos, nosis ilgesnė nei Hario, kaktoje jokio 
rando, tačiau abiejų veidai liesučiai, tos pačios lūpos, vienodi antakiai. 
Džeimso plaukai pakaušyje stovėjo piestu, kaip ir jam, rankos buvo visai 
kaip Hario, be to, Haris matė, kad jei Džeimsas atsistotų, abudu būtų 
bemaž to paties ūgio. 

Džeimsas plačiai nusižiovavo ir dar labiau sutaršė pirštais plaukus. 
Tada, žvilgtelėjęs į profesorių Flitviką, atsisuko ir nusišypsojo berniukui, 
sėdinčiam per keturis staliukus nuo jo. 

Haris apstulbo pamatęs, jog tai Sirijus. Jis pergalingai kilstelėjo nykš- 
čius. Sirijus sėdėjo laisvai, atvertęs kėdę ant dviejų kojų. Jis buvo labai 
gražus, tamsūs plaukai krito ant akių grakščiai ir nerūpestingai, ne taip 
kaip Džeimso ar Hario. Už jo sėdinti mergaitė rijo jį akimis, bet jis, regis, 
nepastebėjo. Per du staliukus į šoną nuo tos mergaitės - Hariui vėl malo- 
niai suvirpo širdis - buvo Remas Lubinas. Atrodė išbalęs ir sudirgęs (gal 
artėjo pilnatis?), ir įsigilinęs į egzaminą: perskaitęs atsakymus, susiraukė 
ir plunksnos galu pasikasė smakrą. 

Vadinasi, kažkur turi būti ir Kirmis... Iš tiesų Haris jį tuoj pamatė — 
smulkutį berniūkštį pilkšvais plaukučiais ir smailia nosimi. Kirmis buvo 

susirūpinęs, kramtė nagus, spoksojo į pergamentą ir batais brūžino grin- 
dis. Retkarčiais jis su viltimi žvilgtelėdavo į kaimyno darbą. Haris pažiū- 
rėjo į Kirmį, paskui į Džeimsą - tas skiautelėje pergamento kažką kraig- 
liojo. Nupiešė Šmaukštą ir išvedžiojo raides L. E. Ką jos reiškia? 

— Prašom padėti plunksnas! — sukvykė profesorius Flitvikas. - Ir tu, 
Stebinsai! Nesikelkit, kol nesurinksiu jūsų darbų. Accio! 

Per šimtą pergamento lapų pakilo į orą ir nusileido ant ištiestų profe- 
soriaus Flitviko rankų, seniukas net atsisėdo. Kai kas nusijuokė. Pora mo- 
kinių iš priekio atsistojo, paėmė Flitviką už alkūnių ir pastatė. 

— Dėkui... dėkui, - murmėjo Flitvikas. - Puiku, visi laisvi! 

Haris pažvelgė į tėvą, tas greitai užbraukė L. E., pašoko, sugrūdo 
plunksną ir pergamentą į kuprinę ir, užsimetęs ją ant pečių, laukė 5i- 
rijaus. 

Pasisukęs Haris netoliese išvydo Sneipą, einantį prie durų į vestibiulį, 
vis dar užsigalvojusį apie egzaminą. Prakaulus ir susikūprinęs, ėjo pana- 
šus į vorą, mataruodamas riebaluotus plaukus. 

Čiauškančių mergaičių būrelis atskyrė Sneipą nuo Džeimso, Sirijaus 
ir Lubino. Įsimaišęs tarp jų, Haris neišleido Sneipo iš akių ir kartu klau- 
sėsi, ką šneka Džeimsas su draugais. 

— Kaip tau patiko dešimtas klausimas, svajokli? - paklausė Sirijus ves- 
tibiulyje. 

— Labai, - gyvai atsakė Lubinas. - Išvardyti penkis požymius, iš kurių 
galima pažinti vilkolakį. Puikus klausimas. 

— Ir sugebėjai išvardyti visus penkis? - juokais susirūpino Džeimsas. 

— Atrodo, - rimtai atsakė Lubinas. Jie malėsi minioje, besispraudžian- 
čioje pro duris į saulėtą kiemą. - Pirmas: jis sėdi ant mano kėdės. Antras: 
jis apsivilkęs mano drabužiais. Trečias: jis vardu Remas Lubinas. 

Nesijuokė tik Kirmis. 

— Nurodžiau tik snukio formą, akių vyzdžius ir papurusią uodegą, - 


pasiskundė jis. - Daugiau nieko nesugalvojau... 

— Ko toks nesupratingas, Kirmi? — nekantriai tarė Džeimsas. - Kartą 
per mėnesį juk lakstai su vilkolakiu... 

— Nerėkauk taip, - maldavo Lubinas. 

Haris vėl neramiai atsigręžė. Sneipas tebebuvo arti, vis dar paskendęs 
egzamino apmąstymuose. Tačiau tai buvo Sneipo prisiminimai, tad jei- 
gu kieme jis nukėblins kur nors toli, Haris nebegalės sekti Džeimso ir jo 
draugų. Laimė, kai Džeimsas ir jo trys bičiuliai per veją pasileido prie 
ežero, Sneipas nusekė iš paskos įbedęs nosį į egzamino juodraštį ir, ma- 
tyt, nejausdamas, kur eina. Žengdamas truputį pirma jo, Haris galėjo 
sekti Džeimsą ir kitus. 

— Mano galva, ne egzaminas, o saldainiukas, - tarė Sirijus. - Stebė- 
siuos, jeigu negausiu bent jau „nuostabiai. 

— Ir aš taip sakau, - pritarė Džeimsas. Iš kišenės išsitraukė spurdantį 
Aukso Šmaukštą. 

— Iš kur jį gavai? 

— Nukniaukiau, - nerūpestingai atsakė Džeimsas. Jis ėmė žaisti: pa- 
leisdavo Šmaukštą ir už kokios pėdos sugriebdavo - miklumas neregė- 
tas. Kirmis pavydžiai spoksojo. 

Jie sustojo šešėlyje po tuo pačiu bukmedžiu paežerėje, po kuriuo vie- 
ną sekmadienį Haris, Ronis ir Hermiona sėdėjo baigdami namų darbus, 
ir griuvo ant žemės. Žvilgtelėjęs per petį, Haris apsidžiaugė, kad Sneipas 
atsisėdo žolėje po tankiu krūmu. Jis tebebuvo įknibęs į juodraštį, taigi 
Haris ramiai atsisėdo tarp buko ir to krūmo ir ėmė stebėti ketvertuką. 
Saulė ribuliavo ežero paviršiuje, ant kranto, sumerkusios kojas į vande- 
nį, sėdėjo tos pačios kvatoklės mergaitės. 

Lubinas išsitraukė knygą ir ėmė skaityti. Sirijus dairėsi į aplinkui try- 
pinėjančius mokinius nuobodžiaujančia ir išdidžia išraiška, kuri jam la- 
bai tiko. Džeimsas tebežaidė Šmaukštu: leisdavo jam nuzvimbti vis to- 
liau, beveik pabėgti, bet paskutinę akimirką sugriebdavo. Kirmis spok- 
sojo net išsižiojęs. Vos tik Džeimsas parodydavo itin meistrišką triuką, 
Kirmis aiktelėdavo ir imdavo ploti. Po penkių minučių Haris pagalvojo, 

kodėl gi Džeimsas neliepia Kirmiui liautis, bet, atrodo, jam patiko dėme- 
sys. Haris dar pastebėjo, kad tėvas tyčia vis taršo sau plaukus, kad tik 
negulėtų tvarkingai, ir vogčiomis dirsčioja į mergaites ant kranto. 

— Klausyk, padėk tą savo žaislą, ką? - pagaliau tarė Sirijus, kai Džeim- 
sas vėl žaviai sugavo Šmaukštą ir Kirmis garsiai sušuko „valio“. - Iš susi- 
jaudinimo Kirmis dar apsišlapins. 

Kirmis paraudo, bet Džeimsas nusišypsojo. 

— Gerai, jeigu tau kliudo. - Ir įsikišo Šmaukštą į kišenę. Haris aiškiai 
pajuto, kad Sirijus buvo vienintelis, dėl kurio Džeimsas galėjo nutraukti 
savo spektaklį. 

— Nuobodu, - burbtelėjo Sirijus. - Norėčiau, kad būtų pilnatis. 

— Norėk, - niūriai tarė Lubinas, pakėlęs akis nuo knygos. - Dar laukia 
transfigūracija. Jeigu tau nuobodu, gali mane paklausinėti. Še... - Ir jis 
atkišo vadovėlį. | 

Sirijus tik purkštelėjo. 

— Man nėra reikalo žiūrėti į tą šlamštą, moku atmintinai. 

— Na, Pėdele, gal dabar atsigausi, - tyliai tarė Džeimsas. — Žiūrėk, kas 
tenai... 

Sirijus pasuko galvą. Įsitempė kaip šuo, užuodęs triušį. 

- Puiku. Žliumba... 

Haris atsigręžė ton pusėn, kur Žiūrėjo Sirijus. 

Sneipas stovėdamas kišo į kuprinę egzamino juodraštį. Jam žengus iš 
šešėlio, Sirijus ir Džeimsas atsistojo. 

Lubinas ir Kirmis liko sėdėti. Lubinas susiraukęs nuleido akis į knygą, 
nors žvilgsnis neslydo eilutėmis. Kirmis nekantriai žvalgėsi į Sirijų, į 
Džeimsą, į Sneipą. | 

— Nagi, Žliumba? - garsiai prabilo Džeimsas. 

Tarsi būtų tikėjęsis išpuolio, Sneipas metė kuprinę, kyštelėjo ranką į 
kišenę, bet nespėjo išsitraukti lazdelės, kai Džeimsas suriko: 

— Expelliarmus! 

Sneipo lazdelė išlėkė aukštai į orą ir nukrito žolėn jam už nugaros. 
Sirijus nusikvatojo. 

— Impedimenta! — nukreipė jis lazdelę į Sneipą, ir tas pargriuvo nespė- 
jęs pasiekti nukritusios lazdelės. 

Visi mokiniai atsisuko į juos. Kai kurie atsikėlė nuo žolės ir priėjo ar- 
čiau, vieni su baime, kiti juokdamiesi. 

Sneipas uždusęs tysojo ant žemės. Džeimsas ir Sirijus žengė prie jo 
iškėlę lazdeles, Džeimsas per petį žvilgčiodamas į mergaites šalia van- 
dens. Kirmis irgi atsistojo ir godžiai žiūrėjo. 

- Kaip egzaminas, Žliumba? - paklausė Džeimsas. 

— Aš mačiau, kaip jis nosimi braukė per pergamentą, - piktai pasakė 
Sirijus. - Viskas bus ištepta snargliais, niekas neperskaitys nė žodžio. 

Keli žiopliai nusikvatojo — Sneipas tikrai nebuvo mėgstamas. Kirmis 
šaižiai sukrizeno. Sneipas bandė atsikelti, tačiau kerai tebeveikė ir jis ka- 
panojosi lyg surištas neregimomis virvėmis. 

— Palauk... tu man! - švokštė jis, žvelgdamas į Džeimsą su baisia ne- 
apykanta. - Palauk! 

- Ko palaukti? - šaltai atšovė Sirijus. - Ką gi tu padarysi, Žliumba, 
nusišluostysi į mus nosį? 

Sneipas prapliupo keiksmais ir burtažodžiais, tačiau lazdelė gulėjo kaži 
kur, todėl jokios naudos iš to nebuvo. 

— Išsiplauk burną, - atkirto Džeimsas. — Valyk! 

Sneipui iš burnos ėmė virsti rausvos putos, jis žiaukčiojo ir duso... 

— Nelįskit prie jo! | 

Džeimsas ir Sirijus atsigręžė. Džeimso laisvoji ranka iškart pakilo prie 
plaukų. 

Tai buvo viena mergaitė, atėjusi nuo vandens. Storais tamsiai rudais 
plaukais, krentančiais ant pečių, ir nuostabaus žalumo įkypomis akimis — 
Hario akimis. 

Hario motina. 

— Kas yra, Ivans? - tarė Džeimsas staiga pasikeitusiu balsu - suauges- 
niu, žemesniu, malonesniu. 

— Nelįskit prie jo! - pakartojo Lilė. Ji žiūrėjo į Džeimsą atšiauriai, prie- 
šiškai. — Ką jis jums padarė? 

— Na, - neva susimąstė Džeimsas, —- užtenka vien jo buvimo, jei su- 
pranti, ką turiu galvoje... 

Daugelis juos apstojusių mokinių nusijuokė, tarp jų Sirijus ir Kirmis, 
tačiau Lubinas, vis dar įsikniaubęs į knygą, ne. 

— Manai, kad esi labai šaunus, - šaltai tarė ji. - Tačiau tu - tik pasipūtęs 
storžievis, Poteri. Atstok nuo jo. 

— Atstosiu, jeigu draugausi su manim, Ivans, - skubiai pasiūlė Džeim- 
sas. - Draugauk su manim, ir aš nė sykio nepakelsiu lazdelės prieš 
Žliumbą. 

Sukliudymo kerai išsivadėjo. Sneipas, spjaudydamasis muilo puto- 
mis, ėmė šliaužti prie savo lazdelės. 

— Aš su tavim nedraugaučiau, net jeigu reiktų pasirinkti tave ar milži- 
nišką galvakojį, - atkirto Lilė. 

— Prasti popieriai, Rage, - tarė Sirijus ir staigiai atsisuko į Sneipą. - Oi! 

Pavėlavo — Sneipas nutaikė lazdelę į Džeimsą, plykstelėjo šviesa ir 
Džeimso skruoste liko rėžis, ant apsiausto pasipylė kraujas. Džeimsas 
mostelėjo savo lazdele, vėl blyksnis, ir Sneipas pakibo ore aukštyn ko- 
jom. Apsiaustas užsivertė ant galvos, išlindo liesos baltos kojos ir nešva- 
rios trumpikės. 

Minia ėmė klykti. Sirijus, Džeimsas ir Kirmis Žvengė net susirietę. 

Lilė vos susilaikė nešyptelėjusi, bet griežtai paliepė: 

— Nuleiskite jį! 

— Žinoma, - tarė Džeimsas ir mostelėjo lazdele aukštyn. Sneipas žnek- 
telėjo ant žemės. Išsipainiojęs iš apsiausto, jis atsistojo iškėlęs lazdelę, bet 
Sirijus tarė: Petrificus totalus! — ir Sneipas, vėl parvirtęs, liko gulėti kaip 
lenta. 

— NELIESKIT JO! - rėkė Lilė. Dabar ir ji išsitraukė lazdelę. Džeimsas ir 
Sirijus sužiuro. 

- Ivans, nesiprašyk, - rimtai pasakė Džeimsas. 

— Tučtuojau atkerėk jį! 

Džeimsas sunkiai atsiduso, pasisuko į Sneipą ir sumurmėjo atkeikimą. 

— Na, štai, - burbtelėjo, kai Sneipas atsistojo. - Džiaukis, Žliumba, kad 
čia buvo Ivans... 

— Man nereikia nusmurgusių Purvakraujų pagalbos! 

Lilė sumirksėjo. 

— Puiku, - šaltai tarė. - Daugiau nebesikišiu. Ir tavim dėta išsiskalb- 
čiau trumpikes, Žliumba. 

— Atsiprašyk Ivans! - subliuvo Džeimsas, grėsmingai nukreipdamas į 
jį lazdelę. 

— Man nereikia, kad tu priverstum jį atsiprašyti, - sušuko Lilė Džeim- 
sui. — Esi ne geresnis už jį. 

— Ką? - viauktelėjo Džeimsas. - Aš NIEKAD nepavadinčiau tavęs... 
pati Žinai kuo... 

— Tiek ir težinai: šiauštis plaukus, kad atrodytum ką tik nulipęs nuo 
šluotos, žaisti tuo savo kvailu Šmaukštu, slankioti koridoriais ir gąsdinti 
kerais kiekvieną, kuris tau neįtinka, vien todėl, kad moki... Nesuprantu, 
kaip tavo šluota pakelia į orą tokią kvailą marmūzę. Man BLOGA nuo 
tavęs. 

Ir ji nulėkė sau. 

— Evans! - šaukė ją Džeimsas. - Ei, Evans! 

Bet ji neatsigręžė. 

— Kas jai yra? - paklausė Džeimsas, apsimesdamas, jog iš tiesų jam tai 
nerūpi. 

— Potekstė tokia, drauguži, kad ji tave laiko šiek tiek išpuikusiu, - tarė 
Sirijus. 

— Puiku, - burbtelėjo Džeimsas įtūžęs, - puiku... 

Vėl žybtelėjo šviesa, ir Sneipas vėl pakibo ore aukštyn kojomis. 

— Kas nori, kad Žliumbai numaučiau kelnes? 

Tačiau Haris taip ir nesužinojo, ar Džeimsas tikrai numovė Sneipui 
trumpikės. Ranką sugniaužė geležiniai pirštai. Susiraukęs iš skausmo, 
Haris atsisuko ir pakraupo išvydęs šalia savęs suaugusį, dabartinį Snei- 
pą, perbalusį iš pykčio. 

— Radai iš ko pasijuokti? 

Haris pajuto kyląs į orą. Vasaros diena išnyko, jis kilo per ledinę juo- 
dumą. Sneipo ranka jo nepaleido. Staiga, lyg apvirtus kūlvirsčia, Hario 
kojos atsitrenkė į požemio aslą, ir jis vėl pasijuto stovįs priešais Minčių 
koštuvą ant stalo dabartinio nuodų ir vaistų mokytojo kabinete. 

— Taigi... —- tarė Sneipas, taip spausdamas Hariui ranką, jog ta ėmė 
tirpti. - Smaginamės, Poteri? 

— Nne... - bandė ištraukti ranką Hans. 

Baisu: Sneipo lūpos drebėjo, veidas baltas, dantys iššiepti. 

— Linksmas Žmogus buvo tavo tėvas, ar ne? - paklausė Sneipas ir taip 
supurtė Harį, kad tam akiniai nuslydo ant nosies galo. 

— Aš ne... 

Sneipas iš visų jėgų bloškė Harį tolyn. Haris trenkėsi į požemio aslą. 

— Nedrįsk niekam prasitarti, ką matei! - rėkė Sneipas. 

— Ne, žinoma neprasitarsiu, - sumurmėjo Haris stodamasis ir trauk- 
damasis kuo toliau nuo Sneipo. 

— Lauk, lauk iš čia, ir kad aš tavęs daugiau nebematyčiau šitame kabi- 
nete! 

Haris spruko pro duris. Virš galvos sudužo stiklainis, pilnas negyvų 
tarakonų. Haris dėjo į kojas ir sustojo tik tada, kai nuo Sneipo jį skyrė 
trys aukštai. Tada šnopuodamas atsišliejo į sieną ir pasitrynė suspaustąją 
ranką. 

Neturėjo jokio noro taip anksti grįžti į Grifų Gūžtą ar pasakoti Roniui 
su Hermiona, ką jis matė. Haris buvo pasibaisėjęs ir nelaimingas ne to- 
dėl, kad Sneipas jį apšaukė ir palydėjo sviesdamas iš paskos stiklainį. 
Visa bėda, kad jis žinojo, koks jausmas, kai esi žeminamas žioplių rate, 
žinojo, ką jautė Sneipas, kankinamas jo tėvo. Iš to, ką spėjo pamatyti, 
suprato, kad tėvas tikrai ir buvo toks pasipūtėlis, kaip Sneipas visada 


jam kartodavo. 

— Bet kodėl nebevaikštai į oklumantijos pamokas? - susiraukusi paklau- 
sė Hermiona. 

- Jau sakiau, - sumurmėjo Haris. - Sneipas mano, jog toliau pats galiu 
mokytis, pagrindus jis man davė. 

— Ar jau nebesapnuoji keistų sapnų? - nepatikliai paklausė Hermiona. 

— Beveik, - nežiūrėdamas jai į akis, atsakė Haris. 

— Na, nemanau, kad Sneipui vertėjo nutraukti pamokas, kol negali 
visiškai neprisileisti tų sapnų! - pasipiktino Hermiona. - Hari, gal tu nu- 
eik pas jį ir paprašyk... 

— Ne, - atkirto Haris. - Nustok mane pjaut, Hermiona, gerai? 

Buvo pirmoji Velykų atostogų diena. Hermiona, kaip jau buvo pratu- 
si, kone visą dieną visiems trims braižė kartojimo grafikus. Haris ir Ronis 
jai netrukdė: vis lengviau negu ginčytis su ja, be to, jie gali ir praversti. 

Ronis žagtelėjo įsitikinęs, kad iki egzaminų liko tik trys savaitės. 

— Ko čia dabar taip nustebai? - paklausė Hermiona. Ji subaksnojo laz- 
delės galu visus Ronio grafiko kvadratėlius, ir jie nušvito skirtingų daly- 
kų spalva. 

— Nežinau, - tarė Ronis, - šitiek visko įvyko, ne egzaminai galvoj buvo. 

— Na, štai, - padavė jam Hermiona grafiką. - Jeigu jo laikysies, bus 
gerai. 

Ronis niūriai pažvelgė, bet staiga nušvito. 

— Kas savaitę tu man davei vieną laisvą vakarą! 

— Kvidičo treniruotėms. 

Ronio šypsena išblėso. 

— Kokia prasmė? Šiemet mes turime ne didesnę galimybę laimėti kvi- 
dičo taurę, kaip mano tėtis - tapti magijos ministru. 

Hermiona nieko nesakė. Ji žiūrėjo į Harį; jis spoksojo į sieną, o Bandi- 
tas letenėle kepšėjo jam ranką reikalaudamas pakasyti paausius. 

— Kas yra, Hari? 

— Ką? Nieko. 

Jis griebė „Gynybinės magijos teoriją ir apsimetė kažko ieškąs rodyk- 
lėje. Banditas, netekęs vilties, nustojo jį kibinti ir nusliūkino po Hermio- 
nos kėde. 

— Mačiau Čo,- atsargiai prabilo Hermiona. - Irgi atrodė nei šiokia, nei 
tokia. Ar ir vėl susipykote? 

— Na... Tikrai taip, - su palengvėjimu griebėsi Haris naujos temos. 

— Dėl ko? 

— Dėl tos Marietos, skundikės jos draugės. 

— Ir aš tavęs nekaltinu! - piktai pritarė Ronis, padėdamas savo grafi- 
ką. - Jeigu neji... 

Ir Ronis ėmė tarkšti apie Marietą Edžkoum, Haris patenkintas galėjo 
tik piktai raukytis, linksėti ir retkarčiais, Roniui stabtelėjus atsikvėpti, tars- 
telėti „taip“ arba „teisingai ; mintys nuolat grįždavo prie to, ką andai 
matė Minčių koštuve. 

Tie vaizdai graužte graužė. Visą laiką jis taip šventai tikėjo, kad tėvai 
buvo nuostabūs žmonės, jog nekreipdavo jokio dėmesio į Sneipo užuo- 
minas apie tėvo charakterį. Argi tokie žmonės kaip Hagridas ir Sirijus 
nesakydavo, jog tėvas išties buvęs nuostabus? (Cha, pasižiūrėk koks buvo 
pats Sirijus, kalbėjo įkyrus balsas Hario galvoje. Jis buvo ne geresnis, tiesa?) 
Taip, sykį jis nugirdo profesorę Makgonagal sakant, kad jo tėvas ir Siri- 
jus buvę didžiausi išdykėliai mokykloje, tačiau ji kalbėjo apie juos kaip 
apie Vizlių dvynių pirmtakus, o juk Haris negalėjo net įsivaizduoti, kad 
Džordžas ir Fredis dėl juoko pakabintų ką nors ore aukštyn kojomis... 
Nebent to Žmogaus nekęstų... Tarkim, Smirdžių ar kokį kitą, kuris to 
nusipelnė... 

Haris bandė įsikalbėti, kad Sneipas buvo vertas Džeimso bausmės, 
bet argi Lilė nesakė: „Ką jis tau padarė? Ir argi Džeimsas neatsakė: 
„Užtenka vien jo buvimo, jei supranti, ką turiu galvoje?" Argi Džeim- 
sas viso to nepradėjo tik todėl, kad Sirijus pasakė nuobodžiaująs? Ha- 
ris prisiminė, kaip Grimaldžio aikštėje Lubinas prisipažino, jog 
Dumbldoras jį padaręs prefektu tam, kad tas galėtų kiek pritramdyti 
Džeimsą su Sirijumi... Tačiau Minčių koštuve Lubinas sėdėjo ir jiems 
netrukdė to daryti... 

Haris nuolat sau kartojo, kad Lilė įsikišo, - mama buvo padorus žmo- 
gus. Tačiau jos išraiška, kai ji šaukė ant Džeimso, irgi kėlė nerimą: ji 
aiškiai nekentė Džeimso, ir jis nesuprato, kaip jie galų gale susituokė. 
Porą kartų toptelėjo mintis, kad gal Džeimsas kaip nors ją privertė už 
jo tekėti... 

Penkerius metus mintis apie tėvą Harį įkvėpė ir guodė. Jei kas pasa- 
kydavo, kad jis panašus į Džeimsą, širdis sprogdavo iš pasididžiavimo. 
O dabar... dabar nuo tos minties darėsi šalta ir liūdna. 

Orai šiltėjo ir giedrėjo. Velykų atostogos ėjo į pabaigą, bet Haris kartu 
su visais penktakursiais ir septintakursiais lindėdavo pilyje, trepsėdavo į 
biblioteką ir kartodavo, kartodavo... Haris apsimetė, kad nuotaiką jam 
gadina tik egzaminai. Kadangi ir kitiems grifiukams nuo mokymosi jau 
darėsi bloga, jo pasiteisinimas visus patenkindavo. 

— Hari, aš tau sakau, ar negirdi? 

— Ko? 

Jis atsisuko. Prie jo stalo priėjo Džinė Vizli, įraudusi nuo vėjo. Buvo 
vėlus sekmadienio vakaras; Hermiona grįžo į Grifų Gūžtos bokštą kar- 
toti runų, Ronis išėjo į kvidičo treniruotę. 

— O, labas, - tarė Haris, prisitraukdamas knygas. - Kodėl tu ne treni- 
ruotėje? | 

— Pasibaigė, - atsakė Džinė. - Ronis turėjo nuvesti Džeką Slouperį į 
ligoninę. | 

— Kodėl? 

— Gerai nežinau, bet, atrodo, jis prisitvojo savo paties blokštu. - Ji sun- 
kiai atsiduso. - Ką tik siuntinį gavau. Perėjusį per naują Ambridž tikrini- 
mo sistemą. 

Ji numetė ant stalo dėžutę, suvyniotą į rudą popierių; dėžutė akivaiz- 
džiai buvo išvyniota ir kaip papuola vėl suvyniota. Ant viršaus raudonu 
rašalu buvo pakraigliota: Patikrino ir praleido Hogvartso Didžioji inkvizitore. 

— Mama atsiuntė velykaičių, - tarė Džinė. - Imk, vienas tau. 

Ji įteikė jam gražų šokoladinį kiaušinį, papuoštą mažyčiais sidabriš- 
kais Šmaukštais. Pagal užrašą jame turėjo būti „Saldžiųjų zvimbikų“ 
maišelis. Haris pažiūrėjo ir staiga su siaubu pajuto, kad gerklę smaugia 
ašaros. 

— Kas tau, Hari? - paklausė Džinė. 

— Nieko, viskas gerai. - Nesuprato, kaip velykinis kiaušinis galėjo taip 
sugraudinti. 

— Šiomis dienomis tu toks be nuotaikos, — neatstojo Džinė. — Žinok, 
jeigu tik pakalbėtum su Čo... 

- Aš ne su Čo noriu pakalbėti, - atšovė Haris. 

— O su kuo? 

— Aš... 

Jis apsidairė, ar kas nesiklauso. Madam Pensnė už kelių lentynų ne- 
kantraujančiai Anai Abatei antspaudavo išduodamas knygas. 

— Norėčiau pasikalbėti su Sirijumi, - sumurmėjo jis. - Bet žinau, kad 
negalima. 

Ne dėl to, kad norėtų, o tik ieškodamas rankoms užsiėmimo, Haris 
išvyniojo savo kiaušinį, atlaužė luistelį ir įsidėjo į burną. 

— Na, - lėtai prabilo Džinė, irgi atsikandusi kiaušinio, - jeigu labai no- 
ri, gal ką nors sugalvotume. 

— Eik tu, - beviltiškai tarė Haris. - Kai Ambridž seka visus židinius ir 
tikrina paštą? 

— Kai augi su Fredžiu ir Džordžu, - mąsliai pasakė Džinė, - pradedi 
tikėti, kad viskas įmanoma, jei tik turi drąsos. 

Haris žiūrėjo į ją. Gal dėl šokolado, - Lubinas visad patardavo susidū- 
rus su Psichu užkrimsti šokolado, — ar paprasčiausiai todėl, kad garsiai 
ištarė norą, deginte deginusį visą savaitę, bet jam pasidarė smagiau. 

— KĄ JUDU SAU MANOT? 

— O varge, - sušnibždėjo pašokdama Džinė. - Visai pamiršau... 

Madam Pensnė užpuolė juos kaip vanagas. 

— Bibliotekoje šokoladas! — suriko. — Lauk... lauk... LAUK! 

Ji tik šmaukšt lazdele, ir Hario knygos, kuprinė, rašalo buteliukas išvi- 
jo jį su Džine iš bibliotekos daužydami jiems per galvas. 


* 


Tarsi pabrėždami artėjančių egzaminų svarbą, prieš pat atostogų pabai- 
gą antstalų Grifų Gūžtoje pasirodė šūsnys brošiūrų, lankstinukų ir lape- 
lių, reklamuojančių visokiausias magijos specialybes, o lentoje atsirado 
skelbimas: 


PROFESINIS KONSULTAVIMAS 
Visi penktakursiai pirmą savaitę po atostogų turi pasikalbėti su 
koledžų vadovais apie savo profesinę ateitį. Žemiau surašytas 
konsultacijų tvarkaraštis. 


Pažvelgęs į sąrašą, Haris pamatė, jog profesorės Makgonagal kabinete 
jis laukiamas pirmadienį pusę trijų, taigi praleis beveik visą ateities bū- 
rimo pamoką. Su kitais penktakursiais paskutinį Velykų atostogų sa- 
vaitgalį jis prasidėjo skaitinėdamas jiems paliktą profesinio orientavi- 
mo medžiagą. 

— Na, hileriu manęs netraukia būti, - paskutinį atostogų vakarą pa- 
reiškė Ronis. Jis skaitė lankstinuką, kurio viršelyje buvo Šv. Skutelio ligo- 
ninės emblema - sukryžiuoti kaulas ir burtų lazdelė. - Čia parašyta, kad 
nuodų ir vaistų, herbalogijos, transfigūracijos, kerėjimo ir apsigynimo 
nuo juodosios magijos egzaminų reikia gauti bent jau G, „geriau, nei 
tikėtasi . Na, Žinai... Nedaug nori, ką? 

— Juk tai toks atsakingas darbas, - išsiblaškiusi tarė Hermiona. 

Ji tyrinėjo rožinę ir oranžinę brošiūrėlę, pavadintą: AR NEMANAI, 
KAD NORĖTUM DIRBTI RYŠIŲ SU ŽIOBARAIS SRITYJE? 

- Na, ryšiams su Žiobarais nekeliama didelių reikalavimų; tik reikia 
išlaikyti VML žiobarotyros egzaminą. Daug svarbiau tavo entuziazmas, kan- 
trybė ir humoro jausmas! 

— Na, ryšiams su mano dėde humoro jausmo nepakaks, - niūriai tarė 
Haris. - Labiau praverstų savisaugos instinktas. - Jis beveik baigė skaity- 
ti brošiūrą apie burtininkų pasaulio bankininkystę. - Tik paklausykit: Gal 
trokšti rizikingos karjeros, pilnos kelionių, nuotykių ir dosnių premijų už par- 
gabentus lobius? Jei taip, pagalvok apie darbą Gringotso burtininkų banke, ku- 
riam šiuo metu reikia lobių atkeikėjų. Jų laukia nuostabios galimybės užsieny- 
Je... Ten reikia aritmomantijos. Kaip tik tau, Hermiona! 

— Bankininkystė man nelabai patinka, - sumurmėjo Hermiona, įsigili- 
nusi į skyrelį: AR ŽINAI, KAIP SUNKU PARENGTI APSAUGOS 
TROLIUS? 

— Ei, - šūktelėjo balsas Hariui į ausį. Jis atsisuko - atėjo Fredis ir Džor- 
džas. - Džinė mums kalbėjo apie tave, - tarė Fredis, atsisėdęs ir užsikėlęs 
kojas ant stalo. Kelios brošiūros apie karjerą Magijos ministerijoje nusly- 
do ant grindų. - Ji sako, tu nori pasišnekėti su Sirijumi? 

— Ką? - griežtai paklausė Hermiona. Ranka, siekusi SUBLIZGĖK 
MAGIŠKŲJŲ NELAIMIŲ IR KATASTROFŲ DEPARTAMENTFE, nusviro. 

— Hm... taip, lyg ir rūpėjo, - kuo nerūpestingiau pasistengė atsakyti 
Haris. 

— Nebūk juokingas, - atrėžė Hermiona, atsitiesdama ir tiesiog nega- 
lėdama patikėti. - Kai Ambridž grabalioja visus židinius ir gaudo visas 
pelėdas? 

— Manau, sugalvosime, kaip ją apmauti, - pasirąžė Džordžas ir nusi- 
šypsojo. — Reikia tik atitraukti jos dėmesį. Gal pastebėjote, kad per Vely- 
kų atostogas maišalienės fronte buvo neįprastai ramu? 

— Kokia prasmė, sakėme sau, gadinti laisvalaikį? - pratęsė jo mintį Fre- 
dis. - Jokios, nutarėme. Be to, aišku, būtume sutrukdę žmonėms kartoji- 
mąsi, O šito tikrai nenorėjome. 

Jis kukliai linktelėjo Hermionai. Ją stačiai pribloškė toks jo supratin- 
gumas. 

— Bet nuo rytdienos vėl pradedame, - gyvai aiškino Fredis. - Ir jeigu 
jau suorganizuosim šiokį tokį triukšmelį, kodėl nepadarius taip, kad Ha- 
ris galėtų šnektelėti su Sirijumi? 

— Gerai, bet vis dėlto, - nepasidavė Hermiona. - Net jei jums pavyks 
atitraukti jos dėmesį, kaip Haris su juo pasikalbės? — kantriai tarsi neiš- 
manėliams aiškino Hermiona. 

— Ambridž kabinete, - tyliai tarė Haris. 

Dvi savaites apie tai galvojo ir nieko geresnio nesugalvojo. Ambridž 
pati pasakė, kad tik jos vienos židinys nesekamas. 

— Tau galvoj negerai? - išsigando Hermiona. 

Ronis padėjo lankstinuką apie grybininkystę ir piktai dėbtelėjo į pa- 
šnekovus. 

— Nemanau, - gūžtelėjo Haris. 

— O kaip tu ketini ten patekti? 

Haris buvo pasirengęs tokiam klausimui. 

— Sirijaus peilis padės. | 

— Atsiprašau? 

— Užpernai per Kalėdas Sirijus man dovanojo peilį, atrakinantį bet 
kokį užraktą, - pasakė Haris. - Tad jeigu ji užkerėjo duris taip, kad ne- 
įveiktų net Alohomora, o taip tikriausiai ir yra... | 

— Kaip tau patinka? —- paklausė Hermiona Ronį, ir Haris nenoromis 
prisiminė, kaip ponia Vizli puolė savo vyrą per Hario pirmąją vakarienę 
Grimaldžio aikštėje. 

— Nežinau, - atsakė Ronis, išsigandęs, kad klausiama jo nuomonės. = 


Jeigu Haris nori, jo valia, ar ne? 

— Kalbi kaip tikras draugas ir Vizlis, - paplojo Fredis Roniui per petį. - 
Na, gerai. Mes norim veikti rytoj iškart po pamokų, nes kai visi korido- 
riuose, bus didžiausias įspūdis. Hari, mes pasirinksime vietą akcijai ryti- 
niame sparne ir ištempsime Ambridž iš kabineto. Hm, turbūt kokias dvi- 
dešimt minučių galėsim jam garantuoti? - paklausė jis Džordžą. 

— Šaltuč. 

— Kokia gi bus ta akcija? - paklausė Ronis. 

— Pamatysi, broliuk, - atšovė Fredis, ir dvyniai atsistojo. - Pamatysi, 
jeigu rytoj apie penktą valandą pasuksi į Gregorio Saldžiaburnio kori- 
dorių. 


* 


Kitą dieną Haris pabudo anksti ir beveik toks pat neramus kaip ir draus- 
minio svarstymo dieną. Baugino ne tik mintis, kad reiks įsibrauti į Amb- 
ridž kabinetą ir per jos židinį pasikalbėti su Sirijumi, nors ir tai baisus 
dalykas. Tačiau šiandien bus pirmas kartas nuo tos dienos, kai Sneipo 
išvytas iš kabineto, Haris atsidurs netoli jo. 

Pagulėjęs ir apmąstęs būsimą dieną, Haris tylutėliai atsikėlė ir, nuė- 
jęs prie lango šalia Nevilio lovos, pažvelgė į nuostabų rytą už lango. 
Dangus buvo skaisčiai mėlynas. Tiesiai prieš save Haris išvydo didžiulį 
bukmedį, po kuriuo tėvas kitados kankino Sneipą. Neįsivaizdavo, kaip 
Sirijus galėtų pateisinti tai, ką jis regėjo Minčių koštuve, bet vis tiek 
nekantravo išgirsti paties Sirijaus pasakojimą, sužinoti kad ir menkiau- 
sias lengvinančias aplinkybes ar priežastis, kurios pateisintų tokį tėvo 
elgesį... 

Staiga pamiškėje kažkas sušmėžavo. Prisimerkęs nuo saulės, Haris iš- 
vydo iš miško išlindus Hagridą. Jis šlubavo. Nuklibikščiavęs prie trobe- 
lės, žengė vidun. Haris kelias minutes nenuleido akių nuo namelio. Hag- 
ridas daugiau neišlindo laukan, bet iš kamino ėmė virsti dūmai, taigi Hag- 
ridas negali būti sunkiai sužeistas, jeigu kūrena židinį. 

Haris nusigręžė nuo lango, nuėjo prie lagamino ir ėmė rengtis. 

Nusiteikęs įsilaužti į Ambridž kabinetą, Haris nesitikėjo ramios die- 
nos, bet nenumatė, jog Hermiona kone be paliovos krims jį ir bandys 
atkalbėti nuo to, ką buvo sumanęs padaryti penktą valandą. Pirmą kartą 
per magijos istorijos pamoką ji nesiklausė profesoriaus Binso, visai kaip 
Ronis ir Haris. Kur tau, ji pašnibždomis protino Harį: 

- Ir jeigu ji tave užklups, ne tik išmes iš mokyklos. Atspėjusi, kad kal- 
bėjai su Sloga, šįsyk tikrai tau sugirdys Tiesos eliksyro ir privers atsakyti 
į visus klausimus... 

— Hermiona, - nebeteko kantrybės Ronis, - gal liausies mokęs Harį ir 
imsi klausytis Binso? Nejaugi man pačiam reikės daryti užrašus? 

— Gali nors kartą parašyti, ranka nenukris! 

Haris ir Ronis nulipo į požemį nesišnekėdami su Hermiona. Nėmaž 
nesutrikusi, ji pasinaudojo jų tylėjimu ir be jokios atvangos pašnibždo- 
mis žėrė baisiausias pranašystes vis žiauriai pašnypšdama, ir Semas, ne- 
supratęs, iš kur sklinda tas garsas, penkias minutes tikrino, ar neprakiu- 
ręs jo katilas. 

Sneipas, atrodo, nutarė Hario išvis nematyti. Haris, aišku, prie tokios 
taktikos buvo pratęs, nes ją labiausiai mėgo dėdė Vernonas, ir buvo tik 
dėkingas, kad nesusilaukė ko nors blogesnio. Iš tiesų, kai palygini, kokių 
patyčių jis prisikentėdavo nuo Sneipo, naujasis mokytojo elgesys jam 
pasirodė tikra palaima. Buvo smagu, kad kai niekas nekoneveikė ir neki- 
bo, visai lengvai pavyko sutaisyti Ionizuojantį eliksyrą. Pamokai baigiantis 
jis ipylė skystimo į buteliuką, užkimšo ir nunešė Sneipui įvertinti jausda- 
mas, kad šį sykį galėtų pagaliau gauti G, „geriau, nei tikėtasi . 

Vos spėjo nusisukti, kai išgirdo dūžtant. Smirdžius nusižvengė. Haris 
staigiai atsigręžė. Jo eliksyro buteliuko šukės gulėjo ant grindų, o Snei- 
pas piktdžiugiškai rijo jį akimis. 

— Vaje, Poteri, dar vienas nulis. 

Hariui iš pykčio užėmė žadą. Jis nudrožė prie savo katilo ketindamas 
pripilti kitą buteliuką ir priversti Sneipą įvertinti jo darbą, bet, o siaube, 
katilas jau buvo tuščias. 

— Atsiprašau! - tarė Hermiona, užsiėmusi burną. - Nepyk, Hari, pa- 
maniau, kad jau baigei, ir išvaliau katilą! 

Haris nerado žodžių. Po skambučio movė iš požemio net neatsigręž- 
damas ir per pietus pasistengė atsisėsti tarp Nevilio ir Semo, kad Her- 
miona vėl nepradėtų jo pjauti dėl Ambridž kabineto. 

Į ateities būrimo pamoką Haris nuėjo visiškai sparnus nuleidęs ir net 
pamiršęs numatytą pokalbį su profesore Makgonagal. Susigriebė tik ta- 
da, kai Ronis paklausė, kodėl jis čia, o ne jos kabinete. Jis paknopstom 
nudūmė aukštyn ir uždusęs prisistatė pavėlavęs kelias minutes. 

— Atsiprašau, profesore, - ištarė uždaręs duris. - Buvau pamiršęs. 

— Nesvarbu, Poteri, - Žvaliai tarė ji. Kertėje kažkas šnarpštelėjo. Haris 
pažvelgė ten. 

Kampe sėdėjo profesorė Ambridž su savo bloknotu ant kelių, raukta 
apykaklaite ir šiurpiai patenkinta šypsena. 

— Sėskis, Poteri, - griežtai liepė profesorė Makgonagal. Truputį dre- 
bančiomis rankomis ji pasklaidė ant stalo išdėliotas brošiūras. 

Haris atsisėdo nugara į Ambridž iš paskutiniųjų stengdamasis negir- 
dėti, kaip skrebena jos plunksna. 

— Na, Poteri, noriu išgirsti tavo ateities planus ir padėti tau apsispręsti, 
kokius dalykus rinktis šeštame ir septintame kurse, - tarė profesorė Mak- 
gonagal. - Ar esi galvojęs, ką norėtum veikti baigęs Hogvartsą? 

— Aaa... - Plunksnos skrebėjimas už nugaros nedavė susikaupti. 

— Nagi? - paragino profesorė. 

— Na, galvojau, kad patiktų būti Auroru, - sumurmėjo Haris. 

— Tam reikia baigti geriausiais pažymiais, - tarė profesorė Makgona- 
gal, ištraukdama iš po krūvos ant stalo nedidelį tamsų lankstinuką ir jį 
išskleisdama. - Reikalaujama mažiausiai penkių VSMT egzaminų ir kad 
jie būtų išlaikyti ne prasčiau, kaip „geriau, nei tikėtasi“, taigi. Paskui Au- 
rorų agentūroje turėsi išlaikyt daugybę griežtų asmeninių savybių ir ga- 
bumų testų. Šis kelias sunkus, Poteri, ir atrenkami tik geriausi iš geriau- 
sių. Man rodos, per trejus metus nebuvo priimta nė vieno naujoko. 

Tą akimirką tyliai kostelėjo Ambridž - sakytum repetuodama. Profe- 
sorė Makgonagal nesiteikė išgirsti. 

—Turbūt nori išsiaiškinti, kokius dalykus tau reikėtų pasirinkti? - gar- 
siau paklausė ji. 

— Taip, - atsakė Haris. - Tikriausiai apsigynimą nuo juodosios ma- 
gijos? 

— Be abejo, - gyvai pritarė profesorė Makgonagal. - Dar patarčiau... 

Profesorė Ambridž vėl kostelėjo, jau garsiau. Profesorė Makgonagal 
užsimerkė, vėl atsimerkė ir kalbėjo toliau kaip niekur nieko. 

— Dar patarčiau transfigūraciją, nes Aurorams dažnai tenka ką nors 
kuo paversti ar atversti. Dar pasakysiu tau, Poteri, kad į savo VSMT kur- 
są nepriimu mokinių, kurie VML egzamino neišlaikė G ar aukštesniu 
pažymiu. Šiuo metu tavo vidurkis berods „vidutiniškai“, todėl turi kaip 
reikiant pasiruošti egzaminui, jeigu nori toliau mokytis mano dalyką. 
Dar reikėtų rinktis kerėjimą, visada praverčia, ir nuodus bei vaistus. Taip, 
Poteri, nuodus ir vaistus, - pakartojo ji vos šyptelėdama. - Nuodai ir 
priešnuodžiai - svarbiausias studijų dalykas būsimajam Aurorui. Ir turiu 
tave įspėti, kad profesorius Sneipas griežtai atsisako priimti mokinius, 
VML egzaminą išlaikiusius prasčiau negu „nuostabiai ... 

Profesorė Ambridž kostelėjo taip, kad būtų išgirsta. 

— Doloresa, gal jums pasiūlyti lašų nuo kosulio? - net neatsigręždama 
paklausė profesorė Makgonagal. 

— One, labai dėkui, - sukikeno Ambridž. Haris negalėjo pakęsti jos to 
krizenimo. - Aš tik norėjau, Minerva, sekundėlei jus pertraukti. 

— Labai prašom, - sukandusi dantis tarė profesorė Makgonagal. 

— Aš suabejojau, ar ponaičio Poterio būdas tinka Auroro darbui, - sal- 
džiai prabilo Ambridž. 

— Tikrai? — atkirto Makgonagal. - Na, Poteri, - toliau kalbėjo ji jam, 
tarsi niekas nebūtų įsikišęs, - jeigu rimtai ketini siekti savo tikslo, patariu 
smarkiai pasitempti, ištaisyti transfigūracijos ir nuodų bei vaistų pažy- 
mius. Matau, kad profesorius Flitvikas jau antrus metu tau rašo „vidu- 

tiniškai ir „geriau, nei tikėtasi , taigi kerėjimas nekelia rūpesčių. Apsi- 
gynimo nuo juodosios magijos tavo pažymiai visad buvo puikūs, profe- 
sorius Lubinas apie tave labai geros nuomonės... Ar tikrai, Doloresa, neiš- 
gertumet lašų nuo kosulio? 

— One, dėkui, Minerva, - sušvagždėjo Ambridž, labai garsiai sukosė- 
jusi. —- Aš tik susirūpinau, kad jūs galbūt neturite šio dalyko paskutinių 
Hario pažymių. Žinau, kad esu įdėjusi raštelį. 

— Ar šitą? — Ir profesorė Makgonagal iš Hario asmens bylos ištraukė 
rausvą pergamento lapelį. Dirstelėjo į jį pakėlusi antakius ir be žodžių 
įkišo atgal į aplanką. - Taigi, kaip sakiau, Poteri, profesorius Lubinas ma- 
nė, jog esi išskirtinai gabus šiam dalykui, todėl, aišku, ir Auroro... 

— Gal nesupratote mano raštelio, Minerva? - saldžiai paklausė Amb- 
ridž, pamiršusi sukosėti. 

- Puikiai supratau, - iškošė Makgonagal. 

— Tada nebežinau... Bijau, kad nesuprantu, kaip jūs galite suteikti Po- 
teriui netikrą viltį... 

— Netikrą viltį? - pakartojo profesorė Makgonagal, nežiūrėdama į Amb- 
ridž. - UŽ visus apsigynimo nuo juodosios magijos testus jis yra gavęs 
geriausius pažymius... 

— Labai apgailestauju, tačiau negaliu su jumis sutikti, Minerva, nes 
kaip matėte iš raštelio, mano pamokose Haris gauna labai prastus pažy- 
mius. Visiškai prastus. 

— Gal aš ne visai aiškiai pasakiau, - tarė profesorė Makgonagal, paga- 
liau pažvelgdama Ambridž tiesiai į akis. - Jo testus puikiai įvertino kom- 
petentingas mokytojas. 

Ambridž šypsena užgeso lyg perdegusi elektros lemputė. Ji atsilošė, 
atvertė naują bloknoto lapą ir ėmė rašyti kaip užsukta, išsprogusios akys 
tik lakstė paskui raides. Profesorė Makgonagal vėl atsisuko į Harį išplė- 
tusi siauras savo šnerves ir degančiomis akimis. 

— Dar turi klausimų, Poteri? 

— Taip, - tarė Haris. - Jeigu išlaikyčiau pakankamai VSMT lygio egza- 
minų, kokius ministerija skirtų asmeninių savybių ir gabumų testus? 

— Na, turėtum parodyti, kaip sugebi atsispirti spaudimui ir panašiai, 
ar turi pakankamai ištvermės ir ryžto, nes Aurorais mokomasi dar trejus 
metus. Be to, reikalingi tobuli praktinės gynybos įgūdžiai. Jau baigus mo- 
kyklą, lauks dar sunkesni mokslai, todėl jei nebūsi pasirengęs... 

— Manau, dar sužinosi, - labai šaltai įsiterpė Ambridž, - kad ministeri- 
ja priekabiai tikrina visų norinčiųjų būti Aurorais asmens bylas. Ir nusi- 
kalstamą veiką. 

— ..jei nebūsi pasirengęs laikyti dar daugiau egzaminų negu Hog- 
vartse, iš tiesų turėtum pasiieškoti kitos... 

— "Taigi šis berniukas turi tiek pat vilties tapti Auroru, kaip Dumbldo- 
ras - grįžti į mokyklą. 

— Vadinasi, beveik garantuotai, - atkirto profesorė Makgonagal. 

— Poteris buvo teistas, - garsiai pareiškė Ambridž. 

— Visi kaltinimai Poteriui panaikinti, - dar garsiau tarė profesorė Mak- 
gonagal. 

Ambridž atsistojo. Buvo mažutė kaip pėdas, tad jos atsistojimas be- 
veik nieko nedavė, bet pataikūnišką lipšnumą pakeitė žiaurus pyktis, 
šiurpiai iškreipęs platų tešlišką jos veidą. 

— Poteris gali nė nesvajoti, jog taps Auroru! 

Profesorė Makgonagal irgi atsistojo - daug įspūdingiau. Šalia jos Amb- 
ridž buvo kaip nykštukė. 

— Poteri, - skambiai prabilo ji, - aš tau iš paskutiniųjų padėsiu tapti 
Auroru! Jeigu reiks, mokysiu tave net naktį, kad pasiektum reikiamų re- 
zultatų! 

— Magijos ministras Hario Poterio niekad nepriims į darbą! - suriko 
Ambridž. 

— Kol Hariui Poteriui reiks ieškotis darbo, gal jau bus naujas magijos 
ministras! - šaukė profesorė Makgonagal. 

— Aha! - sužvigo Ambridž, rodydama buku pirštu į profesorę Makgo- 
nagal. - Taip! Taip, taip, taip! Šito jūs norite, Minerva Makgonagal? Nori- 
te, kad Kornelijų Karamelę pakeistų Albas Dumbldoras! Tikitės gauti ma- 
no vietą: vyresniosios ministro padėjėjos ir šios mokyklos direktorės! 

— Jūs kliedite, - su panieka metė profesorė Makgonagal. - Poteri, mū- 
sų pokalbis baigtas. 

Haris užsimetė ant pečių kuprinę ir nėrė lauk nedrįsdamas pažvelgti 
į Ambridž. Kol ėjo koridoriumi, tol girdėjo, kaip jiedvi šaukia viena ant 
kitos. 

Tą dieną į apsigynimo nuo juodosios magijos pamoką Ambridž atūžė 
kaip vėtra. 

— Tikiuosi, pakeitei savo planus, Hari, - pakuždėjo Hermiona, kai jie 
atsivertė vadovėlį, trisdešimt ketvirtą skyrių: „Nekerštingumas ir derėji- 
masis“. - Ambridž ir taip jau pasiutusi. 

Kartkartėm Ambridž nusvilindavo Harį baisiu žvilgsniu, o tas sėdėjo įbe- 
dęs nosį į „Gynybinės magijos teoriją , bet užsigalvojęs nieko nematė... 

Maždaug įsivaizdavo Makgonagal išraišką, jeigu jis būtų užkluptas 
įsibrovęs į Ambridž kabinetą, kai vos prieš kelias valandas ji už jį laida- 
vo... Aišku, niekas jam nedraudžia tiesiog grįžti į Grifų Gūžtos bokštą 
tikintis, kad kada nors per vasaros atostogas pasitaikys proga paklausti 
Sirijų apie tą sceną Minčių koštuve. Niekas, išskyrus tai, kad nuo tokios 
protingos minties širdį tarsi akmuo užgula... O kur dar Fredis ir Džor- 
džas, jau suplanavę savo akciją... Na, o kuprinėje, šalia tėvo neregimojo 
apsiausto, guli Sirijaus dovanotasis peilis. 

Tačiau jeigu jis įklius... 

— Dumbldoras pasiaukojo tam, kad tu liktum mokykloje, Hari! - kuž- 
dėjo Hermiona, knyga užsidengusi veidą, kad neišgirstų Ambridž. 

Galima atsisakyti plano ir paprasčiausiai gyventi toliau prisimenant, 
ką tėvas padarė vieną vasaros dieną daugiau kaip prieš dvidešimt metų. 

Ir vėl jis regėjo Sirijų bendrojo kambario židinio liepsnose... 

Maniau, jog tu panašesnis į tėvą... Džeimsą pavojus labiausiai būtų ir 
traukęs... 

Tačiau ar jis tebenori būti panašus į tėvą? 

— Hari, nedaryk to, būk geras, nedaryk! - tebemaldavo jį Hermiona, 
kai nuskambėjo skambutis. 

Jis nieko nesakė, nes nežinojo, ką veikti. 

Ronis, regis, buvo nusiteikęs nereikšti savo nuomonės ir nepatarinėti. 
Į Harį stengėsi nežiūrėti, bet kai Hermiona vėl išsižiojo ketindama jį auk- 
lėti, tyliai tarė: 

— Nustok vieną kartą, gerai? Tegul pats apsisprendžia. 

Haris išėjo iš klasės tvaksinčia širdimi. Nuėjęs pusę koridoriaus, tolu- 
moje aiškiai išgirdo prasidėjus „akciją“. Kažkur viršuje spiegė ir šaukė 
mokiniai. Šiame koridoriuje visi lindo iš kabinetų ir bailiai žvelgė į lubas. 

Iš savo kabineto kaip kulka šovė Ambridž - kiek tik leido jos trumpos 
kojos. Išsitraukusi lazdelę, nuskubėjo tolyn. Taigi dabar arba niekada. 

— Hari, nereikia! - dar paprašė Hermiona. 

Bet jis pasiryžo: patogiau užsimetęs kuprinę, pasileido bėgte, nardy- 
damas tarp mokinių, lekiančių priešinga kryptimi pažiūrėti, kas gi daro- 
si rytiniame sparne. 

Koridorius šalia Ambridž kabineto buvo tuščias. Užlindęs už šarvų, 
jis atsidarė kuprinę, išsitraukė Sirijaus peilį ir užsimetė neregimąjį ap- 
siaustą. Šarvai pasuko į jį galvą. Tada, atsargiai išlindęs iš už šarvų, puolė 
prie Ambridž kabineto durų. Įkišęs peilio ašmenis į tarpelį tarp durų ir 
staktos, perbraukė aukštyn ir žemyn, po to ištraukė. Klektelėjo užraktas, 
durys atsidarė. Jis smuko vidun, užtrenkė duris ir apsižvalgė. 

Niekas nejudėjo, išskyrus kraupiuosius kačiokus, žaidžiančius deko- 
ratyvinėse lėkštėse ant sienų virš atimtųjų šluotų. 

Haris nusimetė apsiaustą ir žengė prie židinio. Tuoj pat išvydo bliz- 
gančių Kelionmilčių dėžutę. 

Jis atsiklaupė priešais tuščią židinį. Rankos drebėjo. Niekad nebuvo 
šito bandęs, nors tarėsi žinąs, ką daryti. Įkišęs galvą į ugniakurą, paėmė 
žiupsnį miltelių ir užbėrė ant dailiai sukrautų pliauskų. Plykstelėjo skais- 
čiai Žalia ugnis. 

— Grimaldžio aikštė dvylika! - garsiai ir aiškiai ištarė Haris. 

Nieko panašaus nebuvo patyręs. Aišku, ir anksčiau teko keliauti su 
Kelionmilčių pagalba, tačiau tada visas jo kūnas, sukdamasis ugnyje, skrie- 

jo visą šalį apimančiu magiškų židinių tinklu. Dabar kūnas liko klūpėti 
ant šaltų Ambridž kabineto grindų, tik galva lėkė apgaubta smaragdinės 
liepsnos... 

Staiga sukimasis liovėsi. Jausdamas šleikštulį ir nemaloniai peršilusia 
galva, Haris atsimerkė. Iš židinio virtuvėje matė ilgą stalą ir prie perga- 
mento parimusį žmogų. 

— Sirijau? 

Žmogus pašoko ir apsidairė. Ne Sirijus, o Lubinas. 

— Haris! - šūktelėjo jis apstulbęs. - Ką tu čia... kas atsitiko, ar viskas 
gerai? 

— Taip. Aš tik sugalvojau... Na, įsinorėjau... šnektelėt su Sirijumi. 

— Aš jį pašauksiu. - Lubinas atsistojo vis toks pat suglumęs. - Jis užli- 
po į viršų paieškoti Padaro, tas, atrodo, vėl slepiasi palėpėje... 

Ir Haris pamatė, kaip Lubinas išsiskubina iš virtuvės. Liko žiūrėti tik į 
kėdę ir stalo kojas. Įdomu, kodėl Sirijus niekad neužsiminė, kaip nepa- 
togu kalbėti iš židinio: keliai jau įsopo nuo akmeninių Ambridž kabineto 
grindų. 

Lubinas tuoj atsivedė Sirijų. 

— Kas yra? - nekantriai paklausė Sirijus, atmesdamas nuo akių juodus 
plaukus, ir atsiklaupė priešais židinį, kad būtų tiesiai prieš Hario veidą. 
Atsiklaupė ir Lubinas, baisiai susirūpinęs. - Tau nieko blogo neatsitiko? 
Gal reikia padėti? 

— Ne, visai ne... Aš tik norėjau pakalbėti apie... tėtį. 

Tie du apstulbę susižvelgė, bet Haris neturėjo laiko varžytis - kelius 
klaikiai skaudėjo, be to, nuo akcijos pradžios jau tikrai praėjo kokios pen- 
kios minutės. Džordžas buvo jam davęs dvidešimt. Taigi jis negaišdamas 
išpoškino, ką matęs Minčių koštuve. 

Sirijus ir Lubinas ilgokai tylėjo. Tada Lubinas tyliai tarė: 

— Nenorėčiau, kad apie tėvą susidarytum nuomonę vien iš to, ką ma- 
tei, Hari. Jam buvo tik penkiolika... 

— Man irgi penkiolika! - riktelėjo Haris. 

— Paklausyk, Han, - taikiai tarė Sirijus, - Džeimsas ir Sneipas nekentė 
vienas kito nuo pat pirmos minutės, taip jau esti, juk supranti, ką? Ma- 
nau, Džeimsas buvo Sneipo idealas: visų mėgstamas, puikus kvidičinin- 
kas. Visur pirmas. Sneipas buvo toks nupiepėlis, lig ausų paskendęs toje 
savo juodojoje magijoje, na, o Džeimsas, kad ir koks jis tau pasirodė, 
Hari, visad nekentė juodosios magijos. 

— Gerai, bet jis puolė Sneipą be jokio tikro reikalo, šiaip sau... Ne - 
todėl, kad tau buvo nuobodu, - užbaigė jis kaltoku tonu. 

— Aš tuo nesididžiuoju, - tarė Sirijus. 

Lubinas pašnairavo į Sirijų ir prabilo: 

— Klausyk, Hari, privalai suprasti, jog tavo tėvas ir Sirijus mokykloje 
visada pirmaudavo, kad ir ką bedarytų. Jie buvo nepralenkiami kietuo- 
liai. Tad jei kartais bent kiek nuvažiuodavo šonan... 

— Nori pasakyti, jei kartais būdavom pasipūtę nenaudėliai, - pataisė 
Sirijus. 

Lubinas šyptelėjo. 

— Jis visą laiką šiaušė sau plaukus, - suburbėjo Haris. 

Sirijus ir Lubinas nusijuokė. 

— Aš ir pamiršau, - šiltai pasakė Sirijus. 

- Ar jis tenai žaidė Šmaukštu? - smalsiai paklausė Lubinas. 

— Taip, - atsakė Haris ir suglumo pamatęs, kaip jie ėmė šypsotis prisi- 
minę. - Na... Man jis pasirodė truputį idiotas. 

— Aišku, kad idiotas! Mes visi buvom idiotai! — pritarė Sirijus. - Na, 
nebent Svajoklis mažiau... - pripažino jis, žvelgdamas į Lubiną. 

Tačiau Lubinas papurtė galvą. 

— Ar kada nors liepiau neliesti Sneipo? Ar drįsau pasakyti, kad jūs per 
daug įsisiautėjot? 

- Galirne,- pasakė Sirijus, - bet kartais mums pasidarydavo gėda. Ir 
tai jau šis tas... 

— Be to, - atkakliai varė Haris, nutaręs, jeigu jau yra čia, iškloti viską, 
kas guli ant širdies, - jis nuolat žvilgčiojo į mergaites prie ežero, norėjo, 
kad jos juo Žžavėtųsi. 

— A, kai Lilė būdavo netoliese, jis visada elgdavosi kaip paskutinis kvai- 
lys, - gūžtelėjo Sirijus. - Nesusilaikydavo nerietęs skiauterės. 

— Kaip atsitiko, kad ji už jo ištekėjo? - liūdnai paklausė Haris. - Ji juk 
jo nekentė! 

— Nieko panašaus, - tarė Sirijus. 

— Ji pradėjo su juo draugauti septintame kurse, - pridūrė Lubinas. 

— Kai Džeimso puikybė bent kiek subliūško, - pasakė Sirijus. 

— Ir liovėsi kerėjęs žmones vien dėl įdomumo. 

— O Sneipas? - paklausė Haris. 

— Na, Sneipas - ypatingas atvejis, - lėtai tarė Lubinas. - Jis niekad ne- 
praleisdavo progos nukreipti į Džeimsą kokio užkeikimo. Nejau Džeim- 
sas turėdavo nuolankiai iškelti letenėles? 

— Ir mama neprieštaraudavo? 

— Iš tikrųjų ji nelabai ką žinojo, — atsakė Sirijus. - Juk Džeimsas neim- 
davo Sneipo į pasimatymus su ja ir nešokdindavo jo burtų lazdele jos 
akivaizdoje. 

Sirijus susiraukė, nes Haris neatrodė įtikintas. 

— Klausyk, - pasakė, - tavo tėvas buvo geriausias mano draugas ir 
geras žmogus. Penkiolikmečiai dauguma būna idiotai. Paskui jis išaugo 
visa tai. 

— Na, gerai, - atsiduso Haris. - Tiesiog neįsivaizdavau, kad galėčiau 
gailėtis Sneipo. 

— Jeigu jau kalbam apie tai, - suraukė antakius Lubinas, - ką Sneipas 
darė užklupęs tave žiūrint į jo praeitį? 

— Sakė, kad niekad nebemokys manęs oklumantijos, - abejingai atsa- 
kė Haris. - Pamanykit, koks nuostolis... 

— Jis... KĄ? - suriko Sirijus, Haris net pašoko įkvėpdamas saują pelenų. 

— Tu rimtai kalbi, Hari? - skubiai paklausė Lubinas. - Jis tavęs nebe- 
moko? 

— Taip, - atsakė jis, nustebintas tokio, jo manymu, perdėto pasipiktini- 
mo. — Nieko tokio, man nesvarbu, kaip akmuo nuo... 

— Eisiu ir pakalbėsiu su Sneipu! - grėsmingai tarė Sirijus ir jau stojosi, 
bet Lubinas jį vėl parklupdė. 

— Jei kas ir pakalbės su Sneipu, tas žmogus būsiu aš! Tačiau tu, Hari, 
nieko nelaukdamas eik pas Sneipą ir pasakyk, kad jis neturi teisės nu- 
traukti pamokų. Jei Dumbldoras išgirs... 

— Aš tikrai negaliu jam pasakyti, jis mane užmuš! - pasišiaušė Haris. — 
Jūs jo nematėt, kai aš išlindau iš Minčių koštuvo. 

— Hari, nieko nėra svarbiau už oklumantijos pamokas! - rūsčiai tarė 
Lubinas. - Ar supranti? Nieko nėr svarbiau! 

— Gerai jau, gerai, - burbtelėjo Haris papykęs ir sunerimęs. - Aš... 
Pabandysiu į jį kreiptis... tačiau nė už ką... 

Jis nutilo. Kažkur pasigirdo žingsniai. 

— Ar Padaras lipa žemyn? 

— Ne, - atsakė Sirijus, dirstelėdamas sau per petį. - Kažkas tavo pusėje. 

Hariui pašoko širdis. 

— Tada grįžtu! - skubiai tarė jis ir ištraukė galvą iš židinio Grimaldžio 
gatvės name. Akimirką galva tarsi sukosi ant pečių, paskui jis pasijuto 
gęsta smaragdinės liepsnos. 

— Greičiau, greičiau! - išgirdo jis dusulingą balsą už kabineto durų. — 
Ajajai, paliko neužrakinusi... 

Haris griebė neregimąjį apsiaustą ir vos spėjo juo apsigaubti, kai į kam- 
barį įipuolė Filčas. Dėl kažko labai patenkintas, bambėjo sau po nosimi. 
Žengęs per kambarį, atidarė vieną Ambridž rašomojo stalo stalčių ir ėmė 
raustis popieriuose. 

— Leidimas plakti... Leidimas plakti... Pagaliau bus galima... Ne pir- 
mus metus jie šito prašėsi... 

Jis ištraukė iš stalčiaus ieškotą pergamentą, pabučiavo, prispaudė prie 
krūtinės ir skubiai iškepėstavo iš kabineto. 

Haris pašoko, stvėrė kuprinę, patikrino, ar apsiaustas dengia jį visą, ir 
išsiskubino paskui Filčą, klibikščiuojantį tolyn neregėtu spartumu. 

Aukštu žemiau Haris pamanė, jog jau bus saugu ir be apsiausto. Jis nu- 
sisiautė jį, įsidėjo kuprinėn ir nubėgo. Vestibiulyje buvo baisus triukšmas. 
Nubėgęs žemyn marmuro laiptais, apačioje rado kone visą mokyklą. 

Viskas buvo panašiai kaip ir tą vakarą, kai buvo atleista Treloni. Moki- 
niai stoviniavo pasieniais (daugelis, pastebėjo Haris, apipilti kažkuo pa- 
našiu į smirdasultes). Minioje buvo ir mokytojai su koledžų vaiduokliais. 
Išsiskyrė Inkvizicijos draugovės nariai, mat buvo baisiai savimi paten- 
kinti. Akilanda sklandė viršum Fredžio ir Džordžo, o tie stovėjo vidury 
vestibiulio aiškiai sugauti nusikaltimo vietoje. 

— Taigi! - pergalingai prabilo Ambridž. Ji stovėjo keliomis pakopomis 
žemiau už Harį ir iš aukštai žvelgė į savo aukas. - Taigi jums atrodo juo- 
kinga mokyklos koridorių paversti pelke, ką? 

— Netgi labai juokinga, - atsakė Fredis be lašelio baimės. 

Filčas prasispraudė prie Ambridž kone verkdamas iš laimės. 

— Aš turiu raštą, direktore, - sušvokštė mojuodamas pergamentu, ku- 
rį buvo ištraukęs iš stalčiaus. - Turiu raštą, o rimbai jau laukia... O, leiski- 
te tuojau pat imtis darbo... 

— Puiku, Argai, - tarė ji. - Jūs abu, - pasakė ji Fredžiui ir Džordžui, — 
netrukus sužinosite, kas nutinka prasikaltėliams mano mokykloje. 

— Žinot, ką? - tarė Fredis. - Nemanau, kad sužinosim. 

Jis atsisuko į brolį. 

— Džordžai, man rodos, mums jau gana mokslų. 

— Aha, man jau seniai taip atrodė, - nerūpestingai pasakė Džordžas. 

— Sakai, jau laikas išbandyti mūsų talentus tikrame pasaulyje? - pa- 
klausė Fredis. 

— Be abejo. 

Ir, nespėjus Ambridž išsižioti, jie iškėlė burtų lazdeles ir ištarė: 

— Accio šluotas! 

Kažkur tolumoje garsiai driokstelėjo. Žvilgtelėjęs kairėn, Haris dar spė- 
jo pasitraukti. Koridoriumi atlėkė Fredžio ir Džordžo šluotos, viena tebe- 
vilko sunkią grandinę ir geležinį kablį, prie kurio Ambridž buvo jas pri- 

rakinusi; pasisukusios jos nubildėjo laiptais žemyn ir staigiai sustojo prie- 
šais dvynius. Į akmenų plokštes klanktelėjo grandinė. 

— Na, daugiau nebepasimatysime, - tarė Fredis profesorei Ambridž, 
apžergdamas šluotą. 

— Aha, nesivarginkite mūsų ieškoti, - pridūrė Džordžas, sėsdamasis 
ant savosios šluotos. 

Fredis atsisuko į nuščiuvusius mokinius. 

— Jei kas norėtų nusipirkti Kilnojamąją pelkę, tokią, kokia parodyta 
viršuje, atvykit į Skersinio skersgatvio devyniasdešimt trečią numerį — 
parduotuvę „Magiškos Vizlių šunybės',- garsiai paskelbė jis. - Tai mūsų 
naujas adresas. 

— Ypatingos nuolaidos tiems Hogvartso mokiniams, kurie prisieks pa- 
naudoti mūsų gaminius tam, kad atsikratytų šita sena šikšnosparne, — 
parodė Džordžas į profesorę Ambridž. 

— LAIKYKIT JUOS! - suklykė Ambridž, bet per vėlai. Draugovininkai 
šoko artyn, tačiau Fredis su Džordžu atsispyrė ir pakilo aukštai, ore pa- 
vojingai maskatuojant geležiniam kabliui. Fredis žvilgtelėjo į poltergeis- 
tą, maždaug tame pačiame aukštyje kyburiuojantį virš minios kitoj pu- 
sėj vestibiulio. 

— Duok jai velnių nuo mūsų, Akilanda. 

Ir Akilanda, per amžius neklausęs nė vieno mokinio, nusitraukė 
kepurę ir atidavė dvyniams pagarbą. Fredis su Džordžu apsisuko pa- 
šėlusiai plojant mokiniams ir išskrido pro atviras lauko duris į ugninį 
saulėlydį. 


TRISDEŠIMTAS SKYRIUS 


Gropas 


Kelias dienas niekas nieko daugiau nekalbėjo, tik apie Fredžio ir Džor- 
džo skrydį į laisvę. Haris nutarė, jog jų istorijai lemta tapti dar viena Hog- 
vartso legenda. Po savaitės netgi tie, kurie viską buvo matę savo akimis, 
jau beveik įtikėjo, kad prieš išzvimbdami pro duris Vizlių dvyniai bom- 
bardavo Ambridž - apmėtė ją smarvinėmis bombelėmis. Jiems iškelia- 
vus, atsirado daugybė norinčiųjų juos pamėgdžioti. Haris ne kartą gir- 
dėjo sakant: „Dievaži, būna dienų, kai norisi tik šokti ant šluotos ir išlėkti 
iš šitos nelemtos mokyklos“ arba: „Dar viena tokia pamoka, ir gal pada- 
rysiu kaip Vizliai . 

Fredis su Džordžu pasistengė, kad niekas jų greitai nepamirštų. Pir- 
miausia jie nepaliko jokių nurodymų, kaip išnaikinti pelkę, liulančią vi- 
same šešto aukšto koridoriuje kairiajame pilies sparne. Ambridž su Filču 
ir šiaip bandė, ir taip, bet neišdegė. Pagaliau koridorius buvo atitvertas 
virve. Filčas, grieždamas dantimis, turėdavo plaustu kelti mokinius į to 
aukšto kabinetus. Haris neabejojo, kad tokie mokytojai kaip profesorė 
Makgonagal arba profesorius Flitvikas būtų galėję žaibiškai pelkę likvi- 
duoti, bet, kaip ir tada, kai siautėjo Vizlių fejerverkai, juodu paliko Amb- 
ridž pačiai manytis. 

Ambridž kabineto duryse žiojėjo dvi skylės, pro kurias pas savo šei- 
mininkus išsiveržė Fredžio ir Džordžo „Pergalės“. Filčas įstatė naujas duris 
ir Hario „Žaibą“ nunešė į požemį. Mokiniai kalbėjo, kad Ambridž jos sau- 
goti pristatė apsaugos trolį. Tačiau tuo jos vargai nesibaigė. 

Įkvėpti Fredžio ir Džordžo pavyzdžio, daug moksleivių taikė į pagrin- 
dinio ramybės drumstėjo vietą. Nors buvo įstatytos naujos durys, kaž- 

kas vis tiek įsigudrino į Ambridž kabinetą įkišti plaukuotu šnipu knisiu- 
ką, tas padarėlis, ieškodamas blizgančių daiktų, beregint apvertė visą ka- 
binetą. Jis stryktelėjo ant įėjusios profesorės Ambridž ir pamėgino nu- 
kąsti žiedus nuo jos bukų pirštų. Koridoriuose lyte lydavo smarvinėmis 
bombelėmis ir dvokiaisiais žirneliais, todėl įsigalėjo nauja mada - prieš 
išeidami iš kabineto po pamokos mokiniai užsiburdavo Burbulinės gal- 
vos kerais; kvėpuoti galėdavo, bet atrodydavo lyg apsivožę apskritais 
akvariumais. 

Filčas slankiojo koridoriais su rimbu rankoje, trokšdamas sugauti nors 
vieną eibininką, tačiau bėda - eibininkų tiek priviso, kad nežinojai, ku- 
rion pusėn sukti. Jam mėgino padėti Inkvizicijos draugovininkai, tačiau 
jiems nutikdavo keisčiausių dalykų. Klastūnyno kvidičininkas Voringto- 
nas atsidūrė mokyklos ligoninėje apniktas keistos odos ligos — visas kū- 
nas buvo tarsi apklijuotas kukurūzų dribsniais. Hermionos džiaugsmui, 
kitą dieną Pensė Parkinson turėjo praleisti visas pamokas, nes jai išdygo 
ragiukai. 

Pamažu paaiškėjo, kiek Pamokų praleidinėjimo užkandėlių Hogvart- 
se išpardavė Fredis ir Džordžas. Vos tik Ambridž įžengdavo į kabinetą, 
mokiniai imdavo alpti, vemti, pradėdavo baisiai karščiuoti arba jiems iš 
nosies pasipildavo kraujas. Rėkaudama iš pykčio ir nevilties, ji mėginda- 
vo susekti paslaptingujų negalavimų šaltinį, bet mokiniai atkakliai tvir- 
tindavo sergą ambridžitu. Keturis kartus palikusi visus mokinius po pa- 
mokų ir nieko iš jų neišgavusi, ji turėjo nusileisti ir būriais paleidinėti 
kraujuojančius, leipstančius, prakaituojančius ir vemiančius mokinius. 

Tačiau net užkandėlių vartotojai negalėjo lenktyniauti su suirutės čem- 
pionu Akilanda: jis, regis, Fredžio žodžius tikrai į širdį įsidėjo. Padūku- 
siai kvaknodamas, jis skraidė po mokyklą ir vartė stalus, sprogdino mo- 
kyklines lentas, daužė vazas ir statulas; du kartus Ponią Noris uždarė į 
šarvus koridoriuje, iš kur ją, gailiai kniaukiančią, išvadavo įniršęs ūkve- 
dys. Akilanda sukuldavo žibintus ir užpūsdavo žvakes, klykiantiems mo- 


kiniams virš galvų žongliruodavo degančiais deglais, dailiai sukrautas 

pergamento rietuves nustumdavo į židinius arba išmesdavo pro langą. 
Nutraukęs visus čiaupus tualetuose, užtvindė trečią aukštą, per pusry- 
čius į vidurį didžiosios salės numetė tarantulų maišelį. Jeigu pabosdavo 
krėsti eibes, valandų valandas skraidžiodavo paskui Ambridž ir jai pra- 
bilus baisiausiais žodžiais ją keikdavo. 

Išskyrus Filčą, niekas net piršto nepajudindavo jai padėti. Tiesą sa- 
kant, praėjus savaitei, kai išskrido Fredis su Džordžu, Haris matė, kaip 
profesorė Makgonagal ramiai praėjo pro Akilandą, tuo metu mėginantį 
atsukti krištolinį sietyną, ir galėjo prisiekti išgirdęs, kaip ji puse lūpų jam 
dar pasakė: 

— Ne ton pusėn suki. 

Ir dar viena bėda: Montegūu taip ir nepasveiko po savo viešnagės tu- 
alete, tebebuvo be nuovokos. Vieną antradienio rytą jo tėvai įtūžę atėjo į 
mokyklą. 

— Gal reikėtų pasakyti? — susirūpinusi tarė Hermiona, prispaudusi 
skruostą prie Užburtojo lango, kad matytų ponus Montegiu viduje. — 
Apie tai, kas jam atsitiko? Gal tada madam Pomfri greičiau jį išgydys? 

— Nėra reikalo, ir taip pasveiks, - abejingai burbtelėjo Ronis. 

— O Ambridž daugiau nemalonumų, ar ne? —- patenkintas pasakė 
Haris. 

Abu su Roniu kaukštelėjo lazdelėmis į puodelius, kuriuos turėjo už- 
kerėti. Hario puodeliui išdygo keturios trumpučiukės kojytės, nesiekian- 
čios stalo ir bejėgiškai makaluojančios ore. Ronio puodeliui išaugo plo- 
nučiukės ir ilgos kaip siūlai irgi keturios kojytės, šiaip taip jos pakėlė puo- 
delį, kelias sekundes tirtėjo ir sulinko. Puodelis skilo perpus. 

— Reparo, - greit ištarė Hermiona ir lazdelės moju sutaisė Roniui puo- 
delį. - Viskas labai gerai, bet jeigu Montegiu ir liks ligonis? 

— Na, ir kas? - piktai atšovė Ronis. Jo puodelis vėl svyravo ant siūlinių 
kojelių. - Kas jam liepė atiminėti taškus iš Grifų Gūžtos? Jeigu jau nori 


dėl ko nerimauti, nerimauk dėl manęs. 

— Dėl tavęs? —- paklausė ji. Hermiona sugavo savo puodelį, smagiai 
pasileidusį per stalą tvirtomis raštuotomis kojytėmis, ir pasistatė prieš 
save. - Ko jau turėčiau dėl tavęs nerimauti? 

— Kai mamos laiškas pereis per Ambridž tikrinimo sistemą, turėsiu 
bėdos, - liūdnai paaiškino Ronis, prilaikydamas savo puodelį, kad jį iš- 
laikytų silpnutės kojukės. - Nesistebėčiau, jeigu ji atsiųstų ŽviegĮį. 

— Bet... 

- Žinokit, aš liksiu kaltas, kad Fredis su Džordžu metė mokyklą. Sa- 
kys, turėjau jų neišleisti, pasikabinti ant katro šluotos ar dar ką... Taip, aš 
būsiu kaltas. 

— Na, jeigu ji taip sakys, bus didelė neteisybė, nes tu nieko negalėjai 
padaryti. Bet, manau, nesibars. Supranti, jeigu jau jie turi patalpas Sker- 
siniame skersgatvyje, vadinasi, seniai planavo sprukti. 

— "Taip, tai taip, bet ir vėl kabliukas - o kaip jie gavo tas patalpas? — 
trinktelėjo Ronis puodelį ant stalo taip, kad jo kojytės vėl sulinko. — 
Įdomu, ką? Norint išsinuomoti patalpas Skersiniame skersgatvyje rei- 
kia krūvos galeonų. Ji panorės išsiaiškinti, ką jie veikė, jeigu jau turi 
šitiek aukso. 

— Hm, manirgi atėjo į galvą tokia mintis, - tarė Hermiona, paleisdama 
savo puodelį šokuoti aplink Hario puoduką, kurio striukos kojytės nie- 
kaip nesiekė stalo. - Kartais įtariu, ar tik Mandangas neprikalbino jų par- 
davinėti vogtų prekių ar dar kuo baisesniu užsiimti. 

— Ne, neprikalbino, - pasakė Haris. 

— Iš kur Žinai? — vienu balsu paklausė Ronis ir Hermiona. 

— Iš tur... - burbtelėjo Haris, tačiau suprato, jog atėjo laikas prisipa- 
žinti. Nieko gero iš tylėjimo, jeigu Žmonės pradės įtarinėti, kad Fredis ir 
Džordžas ėmėsi kokios nors nusikalstamos veiklos. - Aukso jie gavo iš 
manęs. Aš jiems atidaviau pernai laimėtą Burtų trikovės turnyro pinigi- 
nį prizą. 

Ilga tyla. Hermionos puodelis nušoko ant grindų ir sudužo. 

— Oi, Hari, negali būti! 

— Dar ir kaip gali, - maištingai tarė jis. - Ir aš nesigailiu. Man aukso 
nereikėjo, o jų krautuvėlė bus puiki. 

— Vaje, kaip nuostabu! - pradžiugo Ronis. - Dabar tu liksi kaltas, Hari, 
mama nebegalės manęs barti! Ar galima jai pranešti? 

— Na, turbūt geriausia bus pranešti, ypač jeigu ji mano, kad jie pre- 
kiauja vogtais katilais ar kuo nors. 

Iki galo pamokos Hermiona tylėjo, bet Haris įtarė, kad jos kantrybė 
tuoj baigsis. Ir tikrai — kai tik jie per pertrauką išėjo laukan pastovėti ne- 
karštoje gegužės saulutėje, ji įbedė į Harį Žvitrias akutes ir jau išsižiojo. 
Haris neleido jai nė pradėti. 

— Verčiau nezyzk, kas padaryta, padaryta. Fredis ir Džordžas turi ma- 
no auksą ir, kaip matyti, nemažai jo išleido. Aš nebegaliu ir nenoriu jo 
atsiimti. Taigi pataupyk paraką, Hermiona. 

— Ašir nesiruošiau kalbėti apie Fredį ir Džordžą! - užsigavo Hermiona. 

Ronis nepatikliai prunkštelėjo, Hermiona dėbtelėjo į jį. 

— Taip, nesiruošiau! Iš tikrųjų norėjau Harį paklausti, kada jis ketina 
eiti pas Sneipą prašyti oklumantijos pamokų. 

Hariui širdis apsivertė. Apkalbėjus dramatišką Fredžio ir Džordžo pa- 
bėgimą, o tai truko ne vieną valandą, Ronis ir Hermiona norėjo išgirsti 
apie Sirijų. Haris neketino išduoti jiems priežasties, dėl kurios taip troš- 
ko pasikalbėti su Sirijumi, sunku buvo sugalvoti, ką pasakoti. Tada jis 
pasakė dalį tiesos: kad Sirijus liepė toliau mokytis oklumantijos. Jau ne 
sykį gailėjosi šitaip pamelavęs, nes Hermiona nebeatstojo, graužė ir grau- 
žė dėl tos oklumantijos. 

— Tik nepasakok, kad nustojai sapnuoti keistus sapnus, - kalbėjo Her- 
miona. - Ronis man sakė, kad šiąnakt ir vėl kalbėjai per miegus. 

Haris metė į Ronį žudant žvilgsnį. Roniui užteko padorumo susigėsti. 

— Tu tik truputį pamurmėjai, - kaltai tarė jis. - „Dar truputį toliau“ ar 
panašiai. 

— Sapnavau, kad žiūriu, kaip jūs žaidžiate kvidičą, - net išsijuosęs me- 
lavo Haris. - Norėjau, kad tu siektum dar toliau ir sugriebtum Šmaukštą. 

Roniui užraudo ausys. Haris pajuto kerštingą malonumą - aišku, jis 
nieko panašaus nesapnavo. 

Naktį jis vėl bėgo Paslapčių departamento koridoriumi. Perėjo apskri- 
tąjį kambarį, paskui - kambarį, pilną tiksėjimo ir šokinėjančių šviesų, ga- 
liausiai vėl atsidūrė kambaryje, užgrioztame lentynomis, ant kurių sto- 
vėjo apdulkėję stiklo skrituliai. 

Jis nuskubėjo prie devyniasdešimt septintos lentynos, paskui nubėgo 
kairėn... Turbūt tada ir sušneko garsiai... Dar truputį toliau... Mat jautė, 
kaip sąmonė stengiasi pabusti. Ir, nespėjęs pasiekti lentynos galo, vėl pa- 
sijuto gulįs lovoje ir spoksąs į baldakimą. 

— Tikiuosi, pratinies užverti protą? - priekabiai paklausė Hermiona. — 
Nepamiršti oklumantijos? 

- Žinoma, nepamirštu, - atsakė Haris taip, lyg toks klausimas būtų 
pasirodęs jam užgaulus, bet į akis jai nežiūrėjo. Iš tiesų jam taip rūpėjo 
sužinoti, kas gi paslėpta tame apdulkėjusių skritulių pilname kambary- 
je, jog jis nė kiek nenorėjo atsikratyti tų sapnų. 

Visa bėda, kad, likus mažiau kaip mėnesiui iki egzaminų, visą laiką 
surydavo kartojimas, todėl protas buvo taip prigrūstas informacijos, jog 
atsigulęs išvis negalėdavo užmigti, o jei užmigdavo, išvargusios smege- 
nys kone visas naktis apdovanodavo jį kvailais sapnais apie egzaminus. 
Dar jis įtarė, kad kažkuri proto dalelė, - ta, kuri dažnai prabildavo Her- 
mionos balsu, - jausdavosi kalta tais kartais, kai jis nuklysdavo korido- 
riumi su juodomis durimis gale, todėl stengdavosi jį pažadinti nepasie- 
kusį tikslo. 

— Žinot, - tarė Ronis vis dar degančiomis ausimis, - jeigu Montegiu 
nepasveiks iki Klastūnyno ir Švilpynės rungtynių, galėtume laimėti taurę. 

— Ko gera, taip, - apsidžiaugė Haris pakrypus kalbai kiton pusėn. 

— Juk vieną kartą laimėjome, vieną pralaimėjome. Jeigu kitą šeštadie- 
nį Klastūnynas pralaimės Švilpynei.... 

— Teisingai, - pasakė Haris, nebelabai susigaudydamas, kam pritaria. 
Mat per kiemą perėjo Čo Čang, bet nė nedirstelėjo į jį. 

Paskutinės to sezono kvidičo rungtynės, Grifų Gūžtos ir Varno Nago, 
turėjo vykti paskutinį gegužės savaitgalį. Nors Švilpynė aną šeštadienį 
šiaip taip įveikė Klastūnyną, grifiukai nedrįso tikėtis pergalės vien jau 
dėl beviltiško Ronio žaidimo (aišku, niekas jam to nesakė). Tačiau jis pats 
buvo nusiteikęs optimistiškai. 

— Juk prasčiau Žaisti vis tiek nebeįmanoma, tiesa? - niūriai tarė jis Ha- 
riui ir Hermionai rungtynių dieną per pusryčius. - Nebėra ko prarasti, 
ar ne? 

— Žinai, — pasakė Hermiona, vėliau su Hariu eidama į stadioną, - man 
rodos, kad kai nėr šalia Fredžio su Džordžu, Roniui gali geriau pasisekti. 
Kažkaip jie nelabai įkvėpdavo jam pasitikėjimo. 

Juos pasivijo Luna Geranorė su gyvu ereliu ant galvos. 

— Oi, visai buvau pamiršusi! - tarė Hermiona, žiūrėdama, kaip erelis 
mosuoja sparnais Lunai ramiai sau žingsniuojant pro krizenančius ir pirš- 
tais rodančius klastuolius. - Juk šiandien žais Čo, taip? 

Haris, šito nepamiršęs, tik murmtelėjo kažką. 

Jie rado vietos viršutinėje tribūnos eilėje. Buvo graži, giedra diena. 
Ronis negalėjo nė norėti geresnės. Haris nedrąsiai tikėjosi, kad Ronis klas- 
tuoliams nebeduos progos baubti „Vizlis - mūs karalius“. 

Rungtynių eigą ir vėl pasakojo Li Džordanas, kaip dienas pardavęs, 
kai liko be Fredžio ir Džordžo. Komandoms suėjus į aikštę, jis pristatė 
žaidėjus be didelio džiaugsmo. 

- Bredlis... Deivisas... Čang, - užbaigė jis, ir Hariui apmirė širdis: į 
vidurį žengė Čo vėjuje besiplaikstančiais juodais plaukais. Jis nebesusi- 
gaudė, ko iš tiesų nori, tik žinojo daugiau nebepakęsiąs ginčų. Net maty- 
damas, kaip ji, prieš sėsdama ant šluotos, gyvai kalbasi su Rodžeriu Dei- 
visu, beveik nebejuto pavydo. 

- Žaidėjai pakyla! - pranešė Li. - Deivisas iškart paima Kritlį, Kritlis 
Varno Nago komandos kapitono rankose, jis prasiveržia pro Džonson, 
pro Varpelį, pro Verpstuką... varo tiesiai į tikslą! Jis įmes... ir... ir... - Li 
garsiai nusikeikė. - Jis įmeta. 

Haris ir Hermiona sudejavo kartu su visais grifiukais. Kitoje tribūnų 
pusėje klastuoliai, aišku, užtraukė: 


Vizlis nieko neišmano, 
Tiktai kamuolį pragano... 


— Hari, - tarė kimus balsas Hariui į ausį. - Hermiona... 

Haris atsisukęs už savęs išvydo barzdotą Hagrido veidą. Matyt, jis 
atsigrūdo per visą eilę, nes joje sėdintys pirmakursiai ir antrakursiai at- 
rodė kažkokie suniurkyti. Hagridas kažkodėl buvo susikūprinęs, lyg nuo 
ko slapstytųsi, bet vis tiek bent keturiomis pėdomis aukštesnis už visus 
kitus. 

— Klausykit, ar galit eiti sa manim? Dabar? Kol visi žiūri rungtynes? 

— Ei, ar negalima vėliau, Hagridai? Kai baigsis varžybos? 

— Ne, -atsakė Hagridas. - Ne, Hari, dabar reikia. Kol niekas nekreipia 
dėmesio. Na? 

Hagridui iš nosies kapsėjo kraujas. Abi akys pamuštos. Haris nebuvo 
jo matęs iš arti nuo pat tos dienos, kai jis grįžo į mokyklą. Atrodė pribaig- 
tas sielvarto. 

— Aišku, - skubiai patikino Haris. - Aišku, eisim. 

Abu su Hermiona ėmė spraustis atgal savo eile. Mokiniai bambėjo, 
nes turėjo atsistoti, kad juos praleistų. Hagrido eilė nesiskundė, tik sten- 
gėsi susitraukti, sumažėti. 

— Aš tikrai jums labai dėkingas, - tarė Hagridas prie laiptų. Lipdamas 
žemyn nervingai dairėsi. - Kad tik ji nepastebėtų. 

— Ar Ambridž? - paklausė Haris. - Nepastebės, sėdi apsupta visos sa- 
vo draugovės, nematai? Tikriausiai bijo neramumų. 

— A, truputis neramumų nepakenktų, - suburbėjo Hagridas ir iškišo 
nosį už tribūnų krašto pažiūrėti, ar laisvas kelias iki trobelės. - Turėtume 
daugiau laiko. | 

— Kas yra, Hagridai? - susirūpinusi paklausė Hermiona, kai visi trys 
nuskubėjo per veją pamiškėn. 

— A, tuoj pamatysite, - atsakė Hagridas ir atsisuko, nes tribūnose už 
nugarų kilo baisus staugimas. - Ei, kas nors įmetė? 

— Kas, jeigu ne Varno Nagas, - atsiduso Haris. 

— Gerai... gerai, - bambėjo Hagridas. - Labai gerai... 

Jie vos spėjo paskui jį, akylai besidairantį kas keli žingsniai. Priėjus 
trobelę, Hermiona negalvodama pasuko prie durų. Tačiau Hagridas nu- 
drožė į šešėlyje skendinčią pamiškę ir ten pasiėmė į medį atremtą savo 
lanką. Tada atsigręžė į juos. 

— Eisim tenai, - maktelėjo jis gauruota galva. 

— Į mišką? - nustėro Hermiona. 

— Taip, - atsakė Hagridas. - Greičiau, kol mūsų nesusekė! 

Haris su Hermiona susižvelgė ir nėrė į medžių priedangą. Hagridas 
jau žygiavo gilyn į žalią tankmę užsivėręs ant rankos lanką. Haris su Her- 
miona bėgte jį pasivijo. | 

— Hagridai, kodėl tu ginkluotas? - paklausė Haris. 

— Atsarga gėdos nedaro, - gūžtelėjo Hagridas galingais pečiais. 

— Kai rodei testralius, lanko nesinešei, - nedrąsiai priminė Hermiona. 

— Matai, tada mes nėjom taip toli, - pasakė Hagridas. - Be to, tai buvo 
prieš Firenziui paliekant mišką. 

— Kuo čia dėtas Firenzis? - smalsiai paklausė Hermiona. 

— Ogi tuo, kad kiti kentaurai manęs nekenčia, - tyliai atsakė Hagridas 
dairydamasis. - Pirma buvo... na, ne visai draugiški, bet nesipešdavom. 
Jie gyveno sau, aš sau. Ir visad atbėgdavo, jei norėdavau ką pasakyti. O 
dabar viskas. 

Jis sunkiai atsiduso. 

- Firenzis sako, jie pyksta todėl, kad jis pradėjo dirbti Dumbldorui, — 
tarė Haris ir suklupo ant šaknies įsispoksojęs į Hagridą. 

— Taigi. Pyksta - ne tas žodis. Siunta kaip velniai. Jei nebūčiau įsikišęs, 
turbūt būtų Firenzį užspardę... | 

— Užpuolė jį? - apstulbo Hermiona. 

— Taip, - suniurnėjo Hagridas, braudamasis tarp šakų. - Pusė bandos 
atgarmėjo. 

— Ir tu juos atmušei? —- pagarbiai nusistebėjo Haris. - Vienas? 

— Na, Žinoma, nejau stovėsiu ir žiūrėsiu, kaip jį nudobs, ką? Laimei, 
kad kaip tik ėjau pro šalį... Taigi, sakau, Firenzis galėtų šitai prisiminti, o 
ne siuntinėti savo kvailus įspėjimus! — karštai ir kiek netikėtai užbaigė 
Hagridas. 

Haris su Hermiona nustebo, bet Hagridas plačiau nepaaiškino. 

— Tai mat, - uždusęs toliau kalbėjo Hagridas, - nuo tos dienos kentau- 
rai ant manęs dantį galanda. Bėda, kad miške jie labai įtakingi. Protin- 
giausios jo būtybės. 

— Ar mes čia atėjom dėl kentaurų? - paklausė Hermiona. 

— O ne, - papurtė galvą Hagridas. - Ne dėl jų. Šiaip, aišku, jie gali 
mums pakišti koją... Bet jūs tuoj viską pamatysite. 

Nieko aiškaus nepasakęs, jis nutilo ir brovėsi gilyn į mišką. Vieną jo 
žingsnį atitiko trys jų, taigi buvo labai nelengva spėti su Hagridu. 

Takas vis siaurėjo, kuo toliau, tuo tankiau augo medžiai, todėl pasida- 
rė tamsu kaip vakare. Toli užpakaly liko aikštelė, kurioje Hagridas andai 
rodė jiems testralius, bet Hario baimė neėmė, kol Hagridas neišsuko iš 
takelio ir nepradėjo landžioti tarp medžių sukdamas į pačią juodąją miš- 
ko širdį. 

— Hagridai! - pašaukė Haris, grumdamasis su tankiu gervuogynu, kurį 
Hagridas lengviausiai peržengė; jis prisiminė, kas nutiko tuos keletą kar- 
tų, kai išklydo iš tako. - Kur mes einame? 

— Dar truputį toliau, - tarstelėjo Hagridas per petį. - Pirmyn, Hari... 

Gera pasakyti, mat Hagridas žengė per dygliuotus šabakštynus lyg 
per kokius voratinklius, o Harį ir Hermioną jie skaudžiai draskė. Dažnai 
jie taip įstrigdavo, kad ne vieną minutę užtrukdavo, kol išsivaduodavo 
iš dygių virkščių. Hario rankos ir kojos buvo visos subraižytos. Jie jau 
atsidūrė tokioje tamsioje miško tankmėje, jog Hagridas priekyje tik juo- 
davo tarsi kalnas. Gūdžioje tyloje kiekvienas garsas baugino. Šakelė trakš- 
telėdavo kaip šūvis, dėl menkiausio krepštelėjimo, nors ten gal būdavo 
menkas žvirblelis, Haris dairydavosi tamsoje kokio siaubūno. Staiga jam 

dingtelėjo, kad nė sykio nebuvo atėjęs taip toli nesutikdamas jokio gyvo 
padaro - ši tuštuma atrodė grėsmingiausia. 

— Hagridai, gal galima įžiebti lazdeles? - paklausė Hermiona. 

— Hm... Na, gerai, - sušnibždėjo Hagridas. - Iš tikrųjų... 

Staiga jis sustojo ir atsigręžė. Hermiona atsitrenkė į jį 17 būtų pargriu- 
vusi aukštielninka, jei Haris nebūtų sulaikęs. 

— Gal sustokim, ir aš jums bent kiek paaiškinsiu, - tarė Hagridas. — 
Tada eisim toliau. 

— Gerai, - pritarė Hermiona. Abu sumurmėjo: Lumos! - ir lazdelių ga- 
lai įsižiebė. Virpančiuose šviesos spinduliuose Hagrido veidas, išniręs iš 
tamsos, atrodė liūdnas ir neramus. 

— Taigi, - burbtelėjo jis. - Matote... 

Jis galiai įkvėpė. 

— Na, bet kurią dieną aš galiu būti atleistas. 

Haris su Hermiona susižvelgė, pažiūrėjo į jį. 

— Bet jeigu iki tol išsilaikei, - nedrąsiai tarė Hermiona. - Kodėl dabar 
manai, kad... 

— Ambridž įsitikinusi, kad aš įkišau į jos kabinetą knisių. 

— O arįkišai? - nesusilaikė Haris. 

— Ne, po galais, ne! - papyko Hagridas. - Jei tiktai koks nesusiprati- 
mas dėl magiškų gyvūnų, tuoj kaltę primeta man. Patys žinote, kad nuo 
tada, kai grįžau, ji tik ir ieško progos manim atsikratyti. Nenoriu, žino- 
ma, išeiti, bet jeigu ne... na... ne ypatingos aplinkybės, apie kurias jums 
tuoj paaiškinsiu, savo noru išeičiau, nieko nelaukdamas, kol ji manęs ne- 
išvarė kaip Treloni, visos mokyklos akivaizdoje. 

Haris su Hermiona ėmė protestuoti, tačiau Hagridas tiktai mostelėjo 
savo didžiule letena. 

— Ne pasaulio pabaiga. Ir nebūdamas čia galėsiu padėti Dumbldorui, 
būti naudingas Brolijai. O jūs turite Kiauteną Liurbę, taigi... Egzaminus 
puikiai išlaikysit... 

Balsas sudrebėjo ir nutrūko. 

— Dėl manęs nesirūpinkit, - skubiai tarė, kai Hermiona bandė paglos- 
tyti jam ranką. Jis išsitraukė didžiulę nosinę iš liemenės kišenės ir nusi- 
šluostė akis. - Klausykit, aš taip nekalbėčiau, jei nebūtų reikalo. Matot, 
jeigu mane atleis... Negaliu iškeliauti niekam... niekam nepasakęs... Mat 
man... man reikia jūsų abiejų pagalbos. Ir Ronio, jeigu sutiktų. 

- Žinoma, ir jis padės, - nedvejodamas tarė Haris. - Ką mes turėsime 
daryti? 

Hagridas susigraudinęs šniurkštelėjo ir be žodžių paplojo Hariui per 
petį su tokia jėga, kad Haris trenkėsi į šalimais augantį medį. 

— Žinojau, kad sutiksite, - sumurmėjo Hagridas į nosinę, - bet aš nie- 
kad... nepamiršiu... Na, paeikime dar truputį. Atsargiau, pilna dilgėlių. 

Jie tylėdami ėjo dar penkiolika minučių. Haris jau norėjo klausti, ar 
dar toli, kai Hagridas kilstelėjo dešinę duodamas ženklą sustoti. 

— Tyliau tyliau... Kad man nė krepšt. 

Jie nusėlino priekin, ir Haris išvydo didelį lygų kauburį, aukštumo 
sulig Hagridu. Jis išsigando, ar tik nebus kokio milžiniško padaro urvas. 
Aplink kalną gulėjo išrauti medžiai. Jų kamienai ir šakos buvo tarsi bari- 
kada, priešais ją ir sustojo Haris, Hermiona ir Hagridas. 

— Miega, - ištarė Hagridas. 

Ir tikrai Haris išgirdo tolimą lygų gaudimą, tarsi švokštų didžiulės 
dumblės. Dirstelėjo į Hermioną. Ji žiūrėjo į kalną išsižiojusi. Ir baisiai 
išsigandusi. 

— Hari, - vos girdimai sukuždėjo ji, - kas jis? 

Hariui klausimas pasirodė keistas. Kas tai? - norėjo jis klausti. 

— Hagridai, tu juk sakei, - tarė Hermiona drebėdama, - kad nė vienas 
jų nenorėjo keliauti pas mus! 

Haris žvilgt į ją, į Hagridą. Kai pagaliau suprato, aiktelėjo iš siaubo. 

Tasai didžiulis kauburys, ant kūrio lengvai būtų galėję visi trys sutilp- 
ti, lėtai kilnojosi kvėpavimo ritmu. Ir tai buvo ne kalnas - nugara... 

— Taip, jis irgi nenorėjo, - liūdnai prisipažino Hagridas. - Bet aš turė- 
jau jį atsigabenti, Hermiona, turėjau! 

— Bet kodėl? - vos neverkdama paklausė ji. - Kodėl? Ak, Hagridai! 

- Žinojau, kad jeigu jį parsigabensiu, - ėmė pasakoti Hagridas, pats 
arti ašarų, - ir išmokysiu žmoniškesnio elgesio, galėsiu visiems parodyti, 
kad jis nepavojingas... 

— Nepavojingas! - riktelėjo Hermiona, ir Hagridas, tildydamas ją, pa- 
šėlusiai sumojavo rankomis, nes baisinis padaras priešais juos krioktelė- 
jo ir sukrutėjo per miegus. - Tai jis tave šitaip išgražindavo? Dėl jo visos 
tos žaizdos? 

— Nesuvokia savo jėgos, - rimtai tarė Hagridas. - Bet jis taisosi, taip 
nebesimuša... 

- Štai kodėl du mėnesius keliavai namo! - pasakė Hermiona. - Oi, 
Hagridai, kam tu jį čia atsitempei, jeigu jis nenorėjo? Argi jam nebūtų 
geriau pas saviškius? 

- Jie jį skriaudžia, Hermiona, nes jis toks mažas! - teisinosi Hagridas. 

— Mažas? - pakartojo Hermiona. - Mažas? 

— Hermiona, aš negalėjau jo palikti! - Į barzdą riedėjo ašaros kaip pu- 
pos. - Matai, jis - mano brolis! 

Hermiona tik išsižiojo. 

— Hagridai, ar sakydamas „brolis“ turi galvoje... - lėtai paklausė 
Haris. 

— Na, pusiau brolis, - pasitaisė Hagridas. - Pasirodo, mano motina, 
pametusi mane ir tėvą, susidėjo su kitu milžinu ir pagimdė Gropą... 

— Gropą? - nesuprato Haris. 

— Aha... Maždaug taip jis taria savo vardą, - susirūpinęs atsakė Hag- 
ridas. - Angliškai jis nelabai moka. Bandau jį mokyti... Žodžiu, ji mylėjo 
jį ne labiau už mane. Matai, milžinėms labai svarbu pagimdyti didelį, 
gerą vaiką, ojis visad buvo mažutis pagal milžiną - tik šešiolikos pėdų... 

— Nieko sau mažutis! - isteriškai susijuokė Hermiona. - Tiesiog minia- 
tiūrinis! 

— Visi jį spardydavo, stumdydavo, negalėjau palikti jo... 

— Ar madam Maksima irgi norėjo jį parsigabenti? - paklausė Haris. 

— Ji... Na, ji matė, kaip man tai svarbu, - atsakė Hagridas, grąžydamas 
rankas. - Bet, reikia pripažinti, po kiek laiko jis jai truputį pakyrėjo. Tada 
pasukome namo skirtingais keliais. Bet ji pažadėjo niekam neprasitarti. 

— Kaipgi tu sugebėjai jį pargabenti, kad niekas nepastebėtų? -— stebė- 
josi Haris. 

— Todėl kelionė ir buvo tokia ilga, - pasakojo Hagridas. - Galėjau ke- 
liauti tik naktimis ir negyvenamomis vietomis. Aišku, jis Žygiuoja spar- 
čiai, bet visą laiką veržėsi atgal. 

— Ak, Hagridai, kodėl gi tu jo nepaleidai? - Hermiona klestelėjo ant 
išrauto medžio ir užsidengė rankomis veidą. - Ką gi tu ketini veikti su 
banditišku milžinu, kuris net nenori čia būti? 

— Na, „banditiškas gal jau per daug, - tarė Hagridas, tebegrąžyda- 
mas rankas. - Prisipažįstu, porą kartų vėstelėjo man, kai buvo prastai 
nusiteikęs, bet jis dabar daug geresnis, sėkmingai prisitaiko. 

— O kam tada tos virvės? - paklausė Haris. 

Jis ką tik pastebėjo storas kaip šakos virves, nutįsusias nuo didžiausių 
medžių iki tos vietos, kur susirietęs gulėjo Gropas. 

— Tu jį laikai surištą? - išlemeno Hermiona. 

— Ką padarysi... Jau sakiau, kad jis nesuvokia savo stiprumo. 

Dabar Haris suprato, kodėl toje miško dalyje taip įtartinai nėra jokių 
gyvūnų. 

— Ir ko norėtum iš Hario, manęs ir Ronio? - baimingai paklausė Her- 
miona. 

— Jį pagloboti, - gargtelėjo Hagridas. - Kai manęs čia nebebus. 

Haris liūdnai susižvelgė su Hermiona. Haris nesmagiai prisiminė jau 
pažadėjęs Hagridui padaryti viską, ko tik tas prašys. 

— O kaip... kaipgi jį globoti? - pasidomėjo Hermiona. 

— Ne, maisto nereiks jam parūpinti, ne! - karštai patikino Hagridas. — 
Jis be vargo pats apsirūpina maistu. Paukščiais, elniais ir panašiai... Ne, 
jam reikia draugystės. Man būtų ramu žinoti, kad kas nors jam truputį 
padeda... pamoko. Na, suprantat. 

Haris nieko nesakė, tik žiūrėjo į miegantį kalną. Hagridas buvo tie- 
siog per didelis žmogus, o Gropas - keistai šleivas ir kreivas. Tai, ką Haris 
palaikė apsamanojusiu akmeniu į kairę nuo kauburio, pasirodė besanti 
Gropo galva. Pagal kūną ji buvo nenormaliai didelė, beveik apskrita, plau- 
kai trumpi ir smulkiai susiraitę, žalsvos spalvos. Makaulė, panašiai kaip 
ir dėdės Vernono, regis, augo tiesiai iš pečių, be jokio kaklo, jos viršuje 
bolavo viena didelė mėsinga ausis. Nugara, apvilkta purvina ruda skran- 
da, bet kaip susiūta iš gyvulių odų, buvo neregėtai plati. Gropui alsuo- 
jant, ji tarsi braškėjo per siūles. Kojos buvo pariestos. Haris matė didžiu- 
les įjuodusias pėdas, dideles kaip pačiūžos, sudėtas viena ant kitos. 

— Nori, kad mes jį mokytume, - dusliai tarė Haris. Dabar suprato, ką 
reiškė Firenzio įspėjimas. Jo sumanymas nepavyko. Verčiau tegul jo atsisako. 
Aišku, kitos Uždraustojo miško būtybės bus girdėjusios apie bergždžias 
Hagrido pastangas išmokyti Gropą anglų kalbos. 

— Na, nors truputį su juo pakalbėti, - viltingai tarė Hagridas. - Mat, 
man rodos, jeigu jis pramoks kalbėti su žmonėmis, supras, kaip jis mums 
patinka. 

Haris pažvelgė į Hermioną. Ji žiūrėjo į jį pro pirštus. 

— Verčiau grįžtų Norbertas, ar ne? - tarė jis, ir ji gailiai nusijuokė. 

— Vadinasi, sutinkate? - paklausė Hagridas, nesuvokęs Hario klausimo. 

— Ką gi... - murmtelėjo Haris, susaistytas duoto pažado. - Pamėginsi- 
me, Hagridai. 
ridas ir vėl nosine nusišluostė akis. - Ir nenoriu, kad jūs labai vargtumė- 
te. Žinau, egzaminai ant nosies. Jei kartais ištaikytumėte kokį kartelį per 
savaitę, apsivilkę neregimuoju apsiaustu, ir šnektelėtumėte su juo... Da- 
bar aš jį pažadinsiu. Supažindinsiu jus... 

— Oi ne! - pašoko Hermiona. - Hagridai, ne, tikrai, nežadink jo, mes 
nenorime... 

Tačiau Hagridas peržengė storą medžio kamieną ir žengė prie Gropo. 
Kai iki milžino buvo gal dešimt pėdų, jis pakėlė nuo žemės ilgą šaką, per 


; 

petį narsiai šyptelėjo Hariui ir Hermionai ir smarkiai dūrė šakos galu 
Gropui į nugarą. 

Milžinas suriaumojo taip, kad aidas nuėjo per visą nutykusį mišką; 
paukščiai klegėdami pakilo iš medžių viršūnių ir nuskrido. Na, o Gropas 
palengva kėlėsi - žemė net sudrebėjo, kai jis pasirėmė delnu norėdamas 
atsiklaupti. Jis pasuko galvą pažiūrėti, kas ir kuo drįso jį išbudinti. 

— Na, kaip, Gropi? - linksmai užkalbino jį Hagridas, traukdamasis at- 
gal su iškelta lazda, pasiruošęs vėl bakstelėti Gropui. - Išsimiegojai? 

Haris ir Hermiona pabėgo kuo toliau, bet kad matytų milžiną. Gropas 
atsiklaupė tarp dviejų dar neišrautų medžių. Jie spoksojo į jo nežmoniš- 
kai didelį veidą, panašų į pilkšvą mėnulio pilnatį, pakibusią aikštelės tam- 
soje. Bruožai buvo lyg išskaptuoti akmeniniame rutulyje. Nosis beformė 
ir buka, kreivoje burnoje kėpso geltoni išklypę plytos didumo dantys; 
akys, milžinui mažutės, buvo murzinos žalsvai rudos spalvos ir apspan- 
gusios nuo miego. Gropas jas piktai pasitrynė krumpliais tartum kriketo 
kamuoliais ir kaip niekur nieko stryktelėjo - lengvai ir staigiai. 

— Vaje! - Haris išgirdo persigandusios Hermionos riksmą. 

Medžiai, prie kurių buvo pririšti Gropo riešai ir kulkšnys, siaubingai 
sutraškėjo. Kaip Hagridas ir sakė, milžinas buvo bent šešiolikos pėdų 
ūgio. Apsidairęs Gropas iškėlė paplūdimio skėčio didumo plaštaką, grie- 
bė iš pušies viršūnės paukščio lizdą ir apvertė, bet piktai suurzgė, nes 
lizde paukščio nebuvo, tik ant žemės it granatos pabiro kiaušiniai. Hag- 
ridas rankomis prisidengė galvą. 

— Paklausyk, Gropi, - sušuko Hagridas, bailiai žvelgdamas aukštyn, ar 
dar neims kristi kiaušiniai. - Aš tau atvedžiau draugų, susipažink. Prisi- 
meni, juk žadėjau. Prisimeni, sakiau, kad galiu trumpam išvažiuoti ir jie 
tave paglobos? Prisimeni, Gropi? 

Tačiau Gropas tik tyliai suurzgė. Sunku buvo pasakyti, ar jis klausosi 
Hagrido ir ar jo skleidžiamus garsus suvokia kaip kalbą. Štai sugriebė 
pušies viršūnę ir ėmė lenkti prie savęs — turbūt norėdamas pasižiūrėti, 
kaip gražiai ji šaus atgal. 

— Ne, Gropi, nereikia! - suriko Hagridas. - Šitaip ir anas išrovei! 

Ir iš tiesų: Haris pamatė, kaip žemė aplink pušį ima pleišėti. 

— Aš tau atvedžiau draugų! - rėkė Hagridas. - Draugų, pažiūrėk! Pa- 
žvelk žemyn, juokdary, aš atvedžiau tau draugų! 

— Oi, Hagridai, nereikia, - sudejavo Hermiona, bet Hagridas vėl iškėlė 
lazdą ir dūrė galu milžinui į kelį. 

Milžinas paleido pušies viršūnę ir pažvelgė žemyn. Ant Hagrido pasi- 
pylė spyglių lietus. 

- Štai, - tarė Hagridas, pribėgdamas prie Hario ir Hermionos, - čia yra 
Haris, Gropai! Haris Poteris! Jis kartais tave aplankys, jeigu man reiks 
išvažiuoti, supranti? 

Milžinas tik dabar pastebėjo Harį ir Hermioną. Alpdami iš baimės, jie 
žiūrėjo, kaip jis palenkia didžiulę kaip riedulys savo galvą ir blausiai įsi- 
stebeilija į juos. | 

— O čia Hermiona, matai? - Hagridas suabejojo. Atsisukęs į Hermioną 
tarė: - Nepyksi, Hermiona, jeigu tave jis vadins Herme? Tavo vardas 
jam per ilgas. 

— Ne... nepyksiu, - cyptelėjo Hermiona. 

— Čia Hermė, Gropai! Ji irgi pas tave ateidinės! Argi ne puiku? Ką? 
Turėti du draugus... GROPI, NE! 

Gropo ranka žaibiškai siekė Hermionos; Haris spėjo patraukti ją už 
medžio, taigi Gropo kumštis nubrozdino medžio kamieną, bet sugriebė 
tik orą. 

— GROPIS NEGERAS! - rėkė Hagridas. Hermiona už medžio prisis- 
paudė prie Hario drebėdama ir verkdama. - LABAI NEGERAS! 
NELEISK... OI! 

Iškišęs galvą iš už kamieno, Haris pamatė, kad Hagridas jau tyso aukš- 
tielninkas, susiėmęs nosį. Gropas, matyt, nustojęs jais domėtis, atsitiesė 
ir vėl ėmė lenkti pušį. | 

— Gerai, - burbtelėjo Hagridas keldamasis. Viena ranka spausdamas 
kraujuojančią nosį, kita pasiėmė lanką. - Ką gi, lyg ir susipažinote... Da- 
bar jis jus pažins, kai ateisite. Taigi... 

Jis pažvelgė į Gropą - tas toliau lenkė medį. Akmeniniame jo veide 
buvo matyti šioks toks pasitenkinimas. Pagaliau pušies šaknys ėmė 
traškėti. 

— Na, manau, kad vienai dienai pakaks, - tarė Hagridas. - Jau gal eisi- 
me atgal, ką? 

Haris ir Hermiona linktelėjo. Hagridas užsimovė ant peties lanką ir 
susiėmęs nosį ėmė vesti juos iš miško. 

Kurį laiką visi tylėjo, nieko nesakė netgi tada, kai tolumoje išgirdo 
driokstelėjimą - pagaliau Gropas išrovė pušį. Hermionos veidas buvo 
išbalęs ir piktas. Haris nesugalvojo nė vieno žodžio. Kas bus, po galais, 
kai kas nors sužinos, kad Hagridas Uždraustajame miške laiko paslėpęs 
Gropą! Ir jis prižadėjo, kad su Roniu ir Hermiona tęs Hagrido pradėtąjį 
beviltišką žygį - išmokyti Gropą kultūringo elgesio. Kaip galėjo Hag7i- 
das, nors ir nuostabiai sugebantis įsikalbėti, jog aštriadantės pabaisos yra 
meilūs padarėliai, būti toks kvailas ir patikėti, kad Gropas kada nors ga- 
lės bendrauti su žmonėmis? 

— Pala, - staiga tarė Hagridas Hariui ir Hermionai, lapnojantiems jam 
už nugaros per takažolę. Jis išsitraukė iš strėlinės strėlę ir pridėjo prie 
templės. Haris ir Hermiona iškėlė lazdeles. Dabar ir jie išgirdo netoliese 
judant. 

— Velnias, — tyliai burbtelėjo Hagridas. 

— Man rodos, Hagridai, tau buvo sakyta, - tarė žemas vyriškas bal- 
sas, - jog miške nebesi pageidaujamas? 

Mirguliuojančioje žalioje prieblandoje į juos tarsi plaukė nuogas vyro 
stuomuo, paskui jie pamatė, kad liemuo suaugęs su bėru arklio kūnu. 
Kentauro veidas buvo išdidus, išsišovusiais skruostikauliais, apkritęs il- 
gais juodais plaukais. Kaip ir Hagridas, jis turėjo ginklą - per petį persi- 
metęs lanką ir strėlinę. 

— Kaip laikaisi, Megorianai? - nedraugiškai paklausė Hagridas. Sušla- 
mėjo medžiai, išlindo dar keli kentaurai. Haris pažino juodą ir barzdotą 
Beiną, sutiktą prieš ketverius metus, tada, kai susipažino ir su Firenziu. 
Beinas niekuo neišsidavė kada nors matęs Harį. 

— Aha... - nemaloniai tarė jis ir atsisuko į Megorianą. - Atrodo, esam 
susitarę, ką darysime, jei šis Žmogus dar išdrįs pasirodyti miške? 

— Ar tai aš esu „šis Žmogus ? - pasipūtė Hagridas. — Vien todėl, kad 
sulaikiau jus nuo Žmogžudystės? 

— Niekas tavęs neprašė kištis, Hagridai, - atkirto Megorianas. - Mūsų 
kitoniški ir papročiai, ir įstatymai. Firenzis mus išdavė ir įžeidė. 

— Nesuprantu, iš kur tai ištraukėt, - nekantriai tarė Hagridas. - Jis nie- 
ko nepadarė, tik padėjo Albui Dumbldorui... 

— Firenzis ėmė tarnauti Žmonėms, - tarė šyvas kentauras rūsčiu raukš- 
lėmis išvagotu veidu. 

— Tarnauti! - su panieka pakartojo Hagridas. - Jis Dumbldorui pade- 
da, daugiau nieko... 

— Jis išduoda Žmonėms mūsų žinias ir paslaptis, - tarė Megorianas. — 
Tokia gėda nenuplaunama. 

— Na, kaip Žinot, - gūžtelėjo Hagridas, - bet man atrodo, kad jūs daro- 
te didelę klaidą... 

— Lygiai kaip tu, žmogau, - prabilo Beinas, - darai klaidą ateidamas į 
mūsų mišką, nors buvome įspėję... 

— Ei, paklausykit, - piktai tarė Hagridas. - Jumis dėtas taip jau nesisa- 
vinčiau šio miško. Ne jūsų reikalas, kas į jį vaikščioja. 

- Ir ne tavo, Hagridai, - ramiai atšovė Megorianas. - Šiandien dar ta- 
ve paleisiu, nes esi su savo jaunikliais... 

— Jie ne jo! - niekinamai sušuko Beinas. - Megorianai, čia mokiniai iš 
tos mokyklos! Jie jau turbūt pasinaudojo išdaviko Firenzio mokymu! 

— Nesvarbu, - atrėmė Megorianas, - žudyti jauniklius - baisus nusi- 
kaltimas. Mes juk neliečiame nekaltų. Šiandien, Hagridai, tu išsigelbėjai. 
Tačiau daugiau kad tavęs nematytume. Tu paniekinai kentaurų drau- 
gystę padėdamas išdavikui Firenziui pabėgti nuo mūsų. 

— Manęs neatgrasys nuo miško tokių senų mulų gauja! - pareiškė Hag- 
ridas. 

— Hagridai, - bailiu balseliu prabilo Hermiona, kai Beinas ir šyvis ken- 
tauras ėmė kanopomis kasti žemę, - einam, nagi, einam iš čia! 

Hagridas ėmė eiti, bet lanką tebelaikė iškėlęs ir nenuleido akių nuo 
Megoriano. 

— Mes žinome, Hagridai, ką tu laikai miške! - sušuko jiems pavymui 
Megorianas. - Mūsų kantrybė greit baigsis! 

Hagridas grėsmingai atsisuko. 

— Kol jis čia bus, tol turėsite jį pakęsti, miškas priklauso ir jam, ne tik 
jums! - rėkė jis, o Haris su Hermiona, iš visų jėgų įsirėmę į Hagrido kur- 
menų liemenę, bandė jį sulaikyti, kad negrįžtų. Susiraukęs jis pažvelgė 
žemyn. Pyktį pakeitė švelni nuostaba - jis aiškiai nejuto jų rankų. 

— Nusiraminkit abudu, - tarė žirgliodamas tolyn. - Storžieviai mulai, 
ar ne? 

— Hagridai,- uždususi prabilo Hermiona, apeidama dilgėlyną, - jeigu 
kentaurai nenori, kad miške rodytųsi Žmonės, mes su Hariu turbūt ne- 
galėsime... 

— Ai, argi negirdėjot, ką jie sakė? Kad neliečia jauniklių... tai yra vai- 
kų. Be to, negalima tokiems užsileisti. 

— Pamėgink, jei gudrus, - sumurmėjo Haris nusiminusiai Hermionai. 

Pagaliau jie išėjo į taką, ir po kokių dešimties minučių medžiai 
ėmė retėti. Tarp jų jau švysčiojo dangus, tolumoje aidėjo šauksmai 
ir plojimai. 

— Ar vėl įmetė? - paklausė Hagridas, sustojęs medžių šešėlyje, kai pa- 
sirodė stadionas. —- O gal rungtynės jau pasibaigė? 

— Nežinau, - liūdnai atsakė Hermiona, atrodanti labai nekaip: į plau- 
kus prisivėlę šakelių ir lapų, drabužiai keliose vietose perplėšti, veidas ir 
rankos sudraskyti. Haris suprato ir pats esąs ne gražesnis. 

— Man atrodo, jau baigėsi, - tarė Hagridas, prisimerkęs žiūrėdamas į 
stadioną. - Aha, jau skirstosi žiūrovai. Jeigu abu pasiskubinsit, galėsit 
įsimaišyti į minią, ir niekas nepastebės, kad buvote prapuolę. 

— Gerai sakai, - sutiko Haris. - Na, iki pasimatymo, Hagridai. 

- Negaliu patikėti, - nuėjus Hagridui, pasakė Hermiona drebančiu 
balsu. - Negaliu patikėti. Tikrai negaliu patikėti. 

— Nusiramink. 

— Pats nusiramink! Milžinas! Miške milžinas! O mes atseit turėsime jį 
mokyti anglų kalbos! Aišku, jeigu kas kartą prasmuksime pro kraugerius 
kentaurus! Ne, negaliu patikėti! 

— Mums dar nieko nereikia daryti, - ramino ją Haris, kai jie įsimaišė 
tarp klegančių Švilpynės žiūrovų, traukiančių atgal į pilį. - Jis nieko ne- 
prašo, jeigu nebus pašalintas, o šito gali ir neįvykti. 

— Oi, liaukis, Hari! - atkirto Hermiona ir sustojo, kiti turėjo ją apeiti. — 
Jokios abejonės, kad bus išmestas, ir, tiesą sakant, po to, ką mes tenai 
matėme, kas galėtų Ambridž apkaltinti? 

Ji nutilo nuo Hario žvilgsnio ir apsipylė ašaromis. 

— Tu juk taip nemanai, - tarė Haris. 

— Ne... Gerai, nemanau,- piktai nusišluostė ji ašaras. - Tačiau kodėl 
jis turi taip gadinti sau gyvenimą... ir mums? 

— Nežinau... 


Vizlis - mūs karalius, 
Vizlis - mūs karalius, 
Kritlio nepraleido 

Vizlis, mūs karalius... 


— Galėtų nustoti dainavę tą nesąmonę, - atsiduso Hermiona. - Nejau dar 
neprisidžiaugė? 

Nuo stadiono plaukė didžiulė minia. 

— Paskubėkim, kad nereiktų susidurti su klastuoliais, - tarė Hermiona. 


Vizlis tau viską apgins, 
Kamuolį tuoj numalšins, 
Štai kodėl grifai dainuoja: 
Vizlis - mūs karalius! 


592 


XXX »- GROPAS 


— Hermiona... —- lėtai ištarė Haris. 

Daina skardėjo vis garsiau, bet ją traukė ne žaliai ir sidabriškai apsivil- 
kę klastuoliai, o būriai raudona ir auksine spalvomis pasipuošusių moki- 
nių, lėtai žygiuojančių į pilį ir ant pečių nešančių vienui vieną žaidėją. 


Vizlis - mūs karalius, 
Vizlis - mūs karalius, 
Kritlio nepraleido 
Vizlis, mūs karalius! 


— Nejaugi? - nustėro Hermiona. 

— TAIP! - šūktelėjo Haris. 

— Hari! Hermiona! - klykė Ronis, iškėlęs kvidičo taurę ir visai be proto 
iš laimės. - Pavyko! Mes laimėjome! 

Jie laimingi šypsojosi. Prie pilies durų kilo grūstis. Ronio galva bumb- 
telėjo į staktos viršų, bet niekas nenorėjo paleisti jo ant žemės. Dainuo- 
dama minia sulindo į vestibiulį. Haris ir Hermiona išsišiepę stovėjo, ko! 
nutilo „Vizlis - mūs karalius“. Staiga jų šypsenos užgeso. 

— Gal pataupykim naujieną rytdienai? - paklausė Haris. 

— Gerai, pataupykim, - liūdnai atsakė Hermiona. - Nėra kur skubėti. 

Laiptų viršuje abu kaip susitarę atsigręžė ir pažvelgė į Uždraustąjį miš- 
ką. Nežinia, ar jam nepasivaideno, bet Haris pamanė išvydęs, kaip tolu- 
moje virš medžių pakilo paukščių būrelis - tarytum medis, kur jie tupė- 
jo, būtų buvęs išrautas. 


TRISDEŠIMT PIRMAS SKYRIUS 


Eozaminai 


Ronis taip džiaugėsi padėjęs Grifų Gūžtai laimėti kvidičo taurę, kad ir 
kitą dieną neįstengė nusiraminti. Nieko daugiau nenorėjo veikti, tik kal- 
bėti apie rungtynes, todėl Hariui ir Hermionai niekaip nesisekė įsiterpti 
apie Gropą. Na, jie nelabai ir stengėsi: nei tas, nei tas neturėjo noro pir- 
mas tokiu žiauriu būdu grąžinti Ronio į tikrovę. Diena buvo graži, saulė- 
ta, taigi juodu prikalbino Ronį eiti prie ežero ruoštis egzaminams, įsitai- 
syti po bukmedžiu - ten mažiau kas gali nugirsti negu bendrajame kam- 
baryje. Iš pradžių Ronis ne per daug žavėjosi tokiu sumanymu, mat jam 
patiko, kai praeidamas pro jo kėdę koks grifiukas draugiškai paploja per 
petį, o ką jau kalbėt apie retkarčiais nuskambantį „Vizlis - mūs karalius“ 
posmą, bet galų gale sutiko, kad grynas oras bus į sveikatą. 

Jie pasidėjo knygas bukmedžio šešėlyje ir susėdo. Ronis gal dešimtą 
kartą ėmė pasakoti apie savo indėlį į rungtynes. 

— Na, suprantat, jau buvau praleidęs Deiviso kamuolį, taigi jaučiaus 
nelabai drąsiai, bet nežinau, kai tik iš kažkur išdygo Bredlis, aš ir sakau 
sau - gali, brolau! Per sekundę turėjau nuspręsti, kur skristi, suprantat, 
nesjisjau taikėsi į dešinį lanką, - iš mano pusės dešinį, aišku, jam buvo iš 
kairės, - bet man pasirodė, kad Jis apsimeta, tada aš surizikavau ir puo- 
liau kairėn, - jam iš dešinės, aišku, —ir... na... matėt, kaip buvo, - kukliai 
užbaigė jis, be jokio reikalo atmesdamas plaukus, kad atrodytų vėjo su- 
taršyti, ir apsidairydamas, ar girdėjo netoliese sėdintys vaikai - grupelė 
plepančių švilpinukų. - Ir paskui, kai po kokių penkių minučių atzvim- 
bė Čeimbersas... Ko tu šaipaisi? - staiga paklausė Ronis, išvydęs Hario 
šypseną. 

— Aš nesišaipau, - išsigynė Haris ir rimtu veidu greit nuleido akis į 
transfigūracijos užrašus. Mat Ronis jam baisiai priminė kitą Grifų Gūž- 
tos kvidičininką, kuris, taršydamas sau plaukus, kitados sėdėjo po tuo 
pačiu medžiu. - Aš tik džiaugiuosi, kad mes laimėjome. 

— Taip, mes laimėjome, - pasigardžiuodamas pakartojo Ronis. —- Ar 
matei Čo išraišką, kai Džinė jai iš panosės pagriebė Šmaukštą? 

— Turbūt apsiverkė, ką? - apmaudžiai paklausė Haris. 

- Žinok, taip... Bet labiau iš pykčio. - Ronis susiraukė. - Juk matei, 
kaip ji nutrenkė šluotą, kai nusileido ant žemės? 

- Hm... 

— Supranti, Roni, iš tikrųjų nematėme, - sunkiai atsiduso Hermiona ir, 
padėjusi knygą, kaltai pažvelgė į jį. - Jeigu nori žinoti, Roni, mes su Ha- 
riu matėme tik tą vietą, kai Deivisas įmetė kamuolį. 

Ronio taip išradingai sušiaušti plaukai linkte nulinko iš nusivylimo. 

- Jūs nežiūrėjot rungtynių? - išspaudė jis. - Ir nematėt, kaip aš apgy- 
niau lankus? 

— Deja, ne.- Hermiona kilstelėjo ranką jį ramindama. - Bet, Roni, mes 
ne savo noru išėjome iš varžybų! Buvom priversti! 

— Nejaugi? - Ronio veidas vis labiau raudo. - Kas jau jus privertė? 

— Hagridas, - atsakė Haris. - Jis nutarė mums papasakoti, kodėl nuo 
pat grįžimo iš milžinų šalies vaikšto su mėlynėmis ir apdraskytas. Jis no- 
rėjo, kad mes eitume su juo į Uždraustąjį mišką, nebuvo ko daryti, juk 
žinai, kaip būna, kai jis užsispiria. Taigi... 

Nuotykis buvo papasakotas per penkias minutes. Ronio pasipiktini- 
mas virto ne mažesne nuostaba. 

— Jis atsigabeno milžiną ir paslėpė miške? 

— Aha. 

- Ne, - pasakė Ronis, tarsi tuo žodeliu galėtų visa tai pakeisti. - Ne- 
gali būti. | 

— Dar ir kaip gali, - tvirtai pasakė Hermiona. - Gropas maždaug šešio- 
likos pėdų ūgio, mėgsta rauti dangų remiančias pušis ir pažįsta mane. 
Hermę, - purkštelėjo ji. 

Ronis nervingai susijuokė. 

— Ir Hagridas nori, kad mes?.. 

— O taip, mokytume jį anglų kalbos, - patvirtino Haris. 

- Jis išprotėjo, - baugščiai tarė Ronis. 

— Taip, - burbtelėjo Hermiona, atversdama kitą puslapį savo „Viduti- 
nio sunkumo transfigūracijos ', ir piktai įsmeigė akis į diagramą, vaiz- 
duojančią, kaip pelėda pavirsta teatriniais žiūronais. - Taip, pradedu ma- 
nyti, jog taip ir yra. Deja, iš Hario ir manęs jis ištraukė tokį pažadą. 

— Ką gi, netesėsite jo, ir gana, - atkirto Ronis. - Klausykit, mums juk 
egzaminai, ir taip darbo iki kaklo. Be to... Prisimenate Norbertą? Prisi- 
menate Aragogą? Gal pamiršote, kuo mums baigėsi pažintis su Hagrido 
pabaisomis? 

- Žinau, bet... mes juk pažadėjome, - tyliai tarė Hermiona. 

Ronis susimąstęs susiglostė plaukus. 

— Na, - atsiduso, - Hagridas dar neišmestas, tiesa? Šitiek išsilaikė, gal 
išsilaikys ir iki mokslo metų pabaigos, tada mums visai nereikės artintis 
prie to Gropo. 


+ 


Pilies kiemas tviskėjo saulėje lyg ką tik nutapytas; dangus be jokio debe- 
sėlio šypsojosi savo atvaizdui ribuliuojančiame ežero paviršiuje, vėjelis 
judino žalios vejos šilką. Atėjo birželis, tačiau penktakursiams jis reiškė 
tik viena —- VML egzaminai jau ant nosies. 

Mokytojai nebeužduodavo namų darbų. Pamokos buvo skirtos kar- 
toti toms temoms, kurios galėjo būti egzaminų bilietuose. Karštligiška, 
rimta visų nuotaika Hariui išstūmė iš galvos kone visas mintis, išskyrus 
egzaminus, nors kartais per nuodų ir vaistų pamoką jis pagalvodavo: 
kažin, pasakė Lubinas Sneipui ar ne, kad Hatį toliau reikia mokyti oklu- 
mantijos? Jeigu taip, vadinasi, Sneipui Lubinas - tokia pat tuščia vieta 
kaip ir Haris. Hariui šitai visai tiko — ir be papildomų Sneipo pamokų 
buvo per daug užsiėmęs ir įsitempęs. Laimei, '+t Hermiona nebeturėjo 

laiko graužti jo dėl oklumantijos, amžinai bambėdavo kažką sau po no- 
simi ir jau seniai elfams nebenumezgė jokio drabužėlio. Artėjant VML 
egzaminams, ne ji viena taip keistai elgėsi. Ernis Makmilanas įprato įky- 
riai visus tardyti, kaip jie kartoja mokslo dalykus. 

— Kaip sakot, kiek valandų per dieną jums išeina? - paklausė jis Harį 
ir Ronį šalia herbalogijos kabineto. Jo akys degė kaip maniako. 

— Nežinau, - atsakė Ronis. - Kelios. 

— Daugiau kaip aštuonios ar mažiau? 

— Turbūt mažiau, - sunerimęs tarė Ronis. 

— Aš kartoju aštuonias, - išdidžiai išpūtė krūtinę Ernis. - Aštuonias 
arba devynias. Kasdien dar ištaikau valandą prieš pusryčius. Bet vidur- 
kis aštuonios. Jei pasiseka, savaitgalį mokausi ir po dešimt valandų. Pir- 
madienį pavyko ištempti devynias su puse. Na, o trečiadienį... 

Haris pajuto nuoširdų dėkingumą profesorei Diegavirtei, nes tą aki- 
mirką ji įvedė juos į trečią šiltnamį, taigi Ernis turėjo baigti savo litaniją. 

Drakas Smirdžius rado kitą būdą panikai skleisti. 

— Aišku, svarbu ne mokėjimas, o pažintys, - kelios dienos prieš egza- 
minus kalbėjo jis Niurzgai ir Gyliui šalia Sneipo kabineto. - Tėvas arti- 
mai pažįstamas su egzaminų komisijos pirmininke Grizelda Marčbenks. 
Buvom pasikvietę ją vakarienės ir panašiai... 

— Manot, jis tiesą sako? - sušnibždėjo Hermiona. 

— Jeigu ir tiesą, nieko negalim padaryti, - niūriai atsakė Ronis. 

— Manau, kad jis meluoja, - tyliai tarė Nevilis jiems už nugarų. - Mat 
Grizelda Marčbenks yra mano senelės draugė, bet ji niekad nėra užsimi- 
nusi apie Smirdžius. 

— Kokia ji, Nevili? - paklausė Hermiona. - Griežta? 

- Žinokit, panaši į senelę, - liūdnai atsakė Nevilis. 

- Na, tau juk nepakenks, kad ją pažįsti, ar ne? - padrąsino jį Ronis. 

— Oi, manau, jokio skirtumo nebus, - dar liūdniau tarė Nevilis. - Se- 
nelė vis aiškina profesorei Marčbenks, kad aš nesu toks gabus kaip mano 
tėtis... Na, juk ligoninėje matėte, kokia ji... 

Nevilis vis tiek buvo nukabinęs nosį. Haris, Ronis ir Hermiona susi- 
žvelgė, bet nežinojo, ką jam sakyti. Nevilis pirmą kartą užsiminė juos 
sutikęs burtininkų ligoninėje. 

Tuo tarpu penktame ir septintame kursuose klestėjo juodoji rinka: pre- 
kyba priemonėmis, padedančiomis sukaupti dėmesį, skatinančiomis pro- 
to pajėgumą, nuvejančiomis mieguistumą. Haris ir Ronis vos nesusigundė 
buteliu Barufijo smegenų eliksyro, kurį jiems pasiūlė šeštakursis Varno 
Nago mokinys Edis Karmaiklas; jis prisiekinėjo, jog, tik šito eliksyro dėka 
pernai „nuostabiai išlaikė net devynis VML egzaminus, ir už visą pintą 
eliksyro prašė tik dvylikos galeonų. Ronis paprašė Harį uždėti už jį ir 
žadėjo atiduoti skolą vos tik baigęs mokyklą, kai gaus darbą, tačiau, ne- 
spėjus jiems baigti sandorio, Hermiona atėmė iš Karmaiklo butelį ir iš- 
pylė skystį į klozetą. 

—- Hermiona, mes norėjome pirkti! - šaukė Ronis. 

— Nebūkit kvaili, - atkirto ji. - Lygiai taip pat sėkmingai galėjot prisi- 
gerti Haroldo Dinglio patentuotų slibino nagų miltelių. 

— Dinglis turi slibino nagų miltelių? - sukluso Ronis. 

— Jau nebe, - atsakė Hermiona. - Ir iš jo atėmiau. Žinokite, visas tas 
šlamštas nieko nepadeda. 

— Slibino nagai padeda! - tvirtino Ronis. - Girdėjau, kad stebuklus 
daro, smegenys tiesiog užverda, kelias valandas tu žinai absoliučiai vis- 
ką... Hermiona, leisk man nusipirkti žiupsnelį, tikrai negali pakenkti... 

— Gali, - piktai atšovė Hermiona. - Aš patikrinau, iš tiesų tai tėra džio- 
vintos doksių išmatos. 

Ši naujiena Hariui ir Roniui atėmė norą vartoti smegenų stimulia- 
torius. 

Per kitą transfigūracijos pamoką jie gavo VML egzaminų tvarkaraštį 
ir taisykles. 

— Kaip matote, - tarė profesorė Makgonagal, kai visi nusirašė nuo len- 
tos datas ir valandas,- egzaminai išdėstyti per dvi savaites. Rytais rašysi- 
te teorijos darbą, o po pietų laikysite praktiką. Aišku, praktinis astrono- 

mijos egzaminas vyks vakare. Turiu įspėti, kad per egzaminus raštu bus 
imtasi griežčiausių kerų nuo apgavystės. Į egzaminų salę bus uždrausta 
įsinešti Automatines atsakymų plunksnas, Priminus, Nusirašinėjimo ran- 
kogalius ir Taisomąjį rašalą. Kad ir kaip liūdna, bet kasmet atsiranda bent 
vienas mokinys, kuris tikisi apeiti egzaminų komisijos taisykles. Aš tik 
turiu vilties, kad Grifų Gūžtoje tokio neatsiras. Mūsų naujoji... direkto- 
rė, - profesorė Makgonagal ištarė tą Žodį su tokia pačia išraiška, kokia 
teta Petunija puldavo ypač atkakliai nepasiduodantį purviną plotelį, — 
paprašė koledžų vadovus pranešti mokiniams, kad už apgaudinėjimą 
bus baudžiama itin griežtai. Na, visų pirma todėl, kad pagal egzaminų 
rezultatus ministerija spręs apie direktorės naująjį režimą... - Profesorė 
Makgonagal atsiduso. - Tačiau tai - dar ne priežastis nesistengti. Jūs turi- 
te galvoti apie savo ateitį. 

— Profesore, - kreipėsi Hermiona, pakėlusi ranką, - kada sužinosime 
egzaminų rezultatus? 

— Liepos mėnesį jums bus pasiųstos pelėdos, - atsakė profesorė Mak- 
gonagal. 

— Puiku, - garsiai sušnibždėjo Dinas Tomas, - nereikės jaudintis iki 
pat atostogų. 

Haris įsivaizdavo, kaip jis kiurkso savo miegamajame Ligustrų gatvė- 
je ir šešias savaites laukia VML egzaminų pažymių. Ką gi, bent jau aišku, 
jog per atostogas tikrai gaus nors vieną laišką. 

Pirmasis egzaminas, kerėjimų teorijos, buvo paskirtas pirmadienio ry- 
tą. Haris sutiko sekmadienį po pietų paklausinėti Hermioną, bet iškart 
pasigailėjo: ji taip nervinosi, jog visą laiką stvarstė jam iš rankos vadovėlį 
norėdama įsitikinti, ar visiškai teisingai atsakė, ir galų gale skaudžiai už- 
gavo jam nosį aštriu „Kerėjimo laimėjimų“ kampu. 

— Ko pati negali pasikartoti? — apsiašarojęs įbruko jis jai knygą. 

Tuo tarpu Ronis, pirštais užsikišęs ausis, be garso judindamas lūpas, 
skaitė dvejų metų kerėjimo užrašus. Semas Finiganas gulėjo aukštiel- 
ninkas ant grindų ir bambėjo Sudaiktinimo kerų formulę, o Dinas sekė iš 

„Tipinių kerėjimų knygos" penktam kursui. Parvatė ir Levanda bandė 
Gabenimo kerus - vertė savo penalus lenktyniauti stalo pakraščiu. 

Vakarienė buvo tyli. Haris ir Ronis beveik nešnekėjo, tačiau kirto per 
abu žandus, nes visą dieną smarkiai mokėsi. Hermiona, priešingai, kas 
minutę padėdavo peilį ir šakutę ir, pasilenkusi po stalu, iš kuprinės išsi- 
traukdavo kokią knygą, pasitikrindavo datą ar faktą. Ronis liepė jai žmo- 
niškai pavalgyti, nes naktį nemiegos. Staiga šakutė išslydo jai iš pirštų ir 
garsiai nukrito ant lėkštės. 

— O Dieve, - ištarė žiūrėdama pro duris į vestibiulį. - Nejau čia egza- 
minatoriai? 

Haris ir Ronis žaibiškai atsisuko. Pamatė Ambridž, stovinčią su būre- 
liu senutėlių burtininkų ir raganų. Hariui patiko, kad Ambridž, regis, 
smarkiai jaudinasi. 

Haris ir Hermiona linktelėjo, ir jie nuskubėjo prie durų, bet pro egza- 
minatorius praėjo lėčiau. Haris pamanė, kad profesorė Marčbenks - tik- 
riausiai ta mažutė susikūprinusi ragana, tokia raukšlėta, lyg voratinkliais 
aptraukta. Ambridž jai pagarbiai kažką kalbėjo. Profesorė Marčbenks, 
matyt, neprigirdėjo - atsakinėjo labai garsiai, nors stovėjo visai šalia. 

— Kelionė pavyko puikiai, tiesiog puikiai, nebe pirmas kartas! - ne- 
kantriai tarė ji. - Ne, iš Dumbldoro neturiu jokios žinios! - pridūrė dairy- 
damasi po vestibiulį, lyg jis galėtų išlįsti iš sandėliuko. - Turbūt niekas 
nežino, kur pasidėjęs? 

— Neturim jokio supratimo, - tarė Ambridž, tūžmingai dėbtelėdama į 
Harį, Ronį ir Hermioną, trepsinčius prie laiptų, mat Ronis apsimetė, kad 
jam atsirišo batraištis. - Tačiau drįstu manyti, jog Magijos ministerija ne- 
trukus jį suras. 

— Abejoju! - šaukė mažiukė profėsorė Marčbenks. - Jeigu jis nenori 
būti surastas, niekas neras. Aš jau Žinau... per VSMT egzaminus pati 
egzaminavau jį iš transfigūracijos ir kerėjimo. Tokius dalykus išdarinėjo 


burtų lazdele... 

— Hm... Ką gi... - burbtelėjo profesorė Ambridž. Haris, Ronis ir Her- 
miona koja už kojos vilkosi laiptais aukštyn. - Leiskit palydėti jus į mo- 
kytojų kambarį. Po kelionės tikriausiai mielai išgersite arbatos. 

Vakaras buvo nei šioks, nei toks. Visi bandė neprivalgę prilaižyti, bet 
nieko iš to neišėjo. Haris atsigulė anksti, tačiau gal pusę nakties neėmė 
miegas. Prisiminė profesinio konsultavimo pokalbį ir kaip Makgonagal 
pažadėjo visokeriopai jam padėti, kad taptų Auroru. Dabar, kai egzami- 
nai čia pat, gailėjosi nepasakęs kokio kuklesnio tikslo. Žinojo, kad šią- 
nakt ne jis vienas nemiega, tačiau kalbėtis niekas nesikalbėjo ir pamažu 
po vieną sumigo. 

Per pusryčius penktakursiai irgi buvo nešnekūs: Parvatė pakuždomis 
kartojo burtažodžius, priešais ją krutėjo druskinė. Hermiona neįtikėtinu 
greičiu skaitinėjo „Kerėjimo laimėjimus“. Neviliui vis krito iš rankų stalo 
įrankiai ir jis kelis kartus apvertė marmelado stiklainį. 

Po pusryčių penktakursiai ir septintakursiai ėmė maltis vestibiulyje, 
kiti mokiniai išsivaikščiojo į pamokas. Paskui, pusę dešimtos, atskirais 
koledžų kursais jie buvo sušaukti atgal į didžiąją salę, pertvarkytą ly- 
giai taip, kaip Haris buvo matęs Minčių koštuve, kai jo tėvas, Sirijus ir 
Sneipas laikė VML egzaminus. Keturių didžiųjų stalų nebebuvo, jų vie- 
toj stovėjo daugybė staliukų sėdėti vienam, atsuktų į mokytojų stalą, 
už kurio stovėjo profesorė Makgonagal. Visiems susėdus ir nutilus, ji 
prabilo: 

— Galite pradėti. - Ji apvertė didelį smėlio laikrodį ant stalo. Ten dar 
buvo pridėta atsarginių plunksnų, rašalo buteliukų ir pergamento riti- 
nėlių. 

Haris spurdančia širdimi atsivertė užduotį (už trijų eilių į dešinę ir 
keturių kėdžių į priekį Hermiona jau rašė) ir perskaitė pirmą klausimą: 
Parašyk burtažodį ir apibūdink lazdelės judesį, kuriais skraidinami daiktai. 

Haris staiga prisiminė, kaip oru atšvilpusi stora kuoka tvojo troliui 


per makaulę. Šypsodamas ėmė rašyti. 

— Na, ne taip jau blogai buvo, ką? - susirūpinusi kalbėjo Hermiona vesti- 
biulyje po dviejų valandų, suspaudusi egzamino juodrašt. - Tik abejoju 
dėl Pralinksminimo kerų, pristigau laiko. O jūs įrašėte žagsulio atkeiki- 
mus? Nebežinojau, dėti ar ne, atrodė lyg ir per daug. O dvidešimt trečio 
klausimo... 

— Hermiona, - griežtai pertraukė ją Ronis, - mes jau šitai perėjom, 
gana. Nepradėkim kiekvieno egzamino laikyti iš naujo, užtenka vieno 
karto. 

Penktakursiai papietavo kartu su kitais mokiniais (per pietus keturi 
didieji stalai vėl atsirado), paskui susirinko į kambarėlį šalia didžiosios sa- 
lės ir ėmė laukti, kol bus pašaukti laikyti praktikos egzamino. Šaukiama 
buvo po kelis mokinius abėcėlės tvarka. Likusieji murmėjo burtažodžius 
ir mosavo lazdelėmis kartais netyčia pataikydami kam į nugarą ar akį. 

Atėjo Hermionos eilė. Drebėdama ji išėjo su Antoniu Goldšteinu, Gre- 
goriu Gyliu ir Dafne Gringras. Išlaikiusieji egzaminą nebegrįždavo, to- 
dėl Haris su Roniu neturėjo supratimo, kaip pasisekė Hermionai. 

- Išlaikys puikiai, prisimeni, kaip vieno kerėjimo testo gavo šimtą dvy- 
lika procentų? - tarė Ronis. 

Po dešimties minučių profesorius Flitvikas pašaukė: 

— Pensė Parkinson, Padma Patil, Parvatė Patil, Haris Poteris. 

— Sėkmės, - palinkėjo Ronis. Haris įžengė į didžiąją salę taip spausda- 
mas burtų lazdelę, kad net ranka drebėjo. 

— Laisvas profesorius Toftis, Poteri, - sučiepsėjo profesorius Flitvikas, 
stovintis prie pat durų. Jis parodė Hariui turbūt seniausią ir plikiausią 
egzaminatorių, sėdintį prie staliuko kertėje, netoli profesorės Marčbenks, 
jau baigiančios egzaminuoti Draką Smirdžių. 

- Poteris, taip? - pasitikslino sąraše profesorius Toftis ir pažvelgė per 
pensnė viršų į priėjusį Harį. - Garsusis Poteris? 

Akies kampučiu Haris pastebėjo, su kokia panieka pažiūrėjo į jį 
Smirdžius. Vyno taurė, kurią Smirdžius laikė ore, nukrito žemėn ir 

sudužo. Haris nesusilaikęs šyptelėjo. Profesorius Toftis padrąsinamai 
nusišypsojo. 

— Na, nėra reikalo taip nervintis, - tarė jis virpančiu senatvišku bal- 
su. - Taigi paprašysiu paimti štai šitą kiaušinio indelį ir padaryti man 
ratelius. 

Apskritai Hariui sekėsi neblogai. Levitacijos kerai pavyko kur kas ge- 
riau negu Smirdžiui, nors apmaudu, kad supainiojo Spalvos pakeitimo 
ir Augimo kerų burtažodžius, todėl žiurkė, kurią jis turėjo padaryti oran- 
žinę, staiga klaikiai išsipūtė ir, Hariui nespėjus ištaisyti klaidos, pasida- 
rė didumo kaip barsukas. Gerai, kad Hermionos salėje nebuvo. Paskui 
nesivargino jai šito pasakoti. Tačiau Roniui galėjo ramiai pasakyti, mat 
Ronis irgi susimovė: kažkokiu nesuvokiamu būdu lėkštę pavertė didžiu- 
liu grybu. 

Vakare nebuvo jokios atvangos. Po vakarienės visi sugužėjo į bendrąjį 
kambarį ir puolė kartoti transfigūracijos rytdienos egzaminui. Haris atsi- 
gulė nuo sudėtingų burtų formulių ir teorijų ūžiančia galva. 

Rytą per egzaminą raštu jis pamiršo Perkėlimo kerų apibrėžimą, ta- 
čiau praktikos dalis galėjo ir blogiau pasisekti. Jam bent pavyko pradan- 
ginti visą iguaną, o vargšelė Hana Abatė prie gretimo staliuko visai nete- 
ko galvos ir kažkaip sugebėjo savo šešką paversti flamingų būriu. Egza- 
minas buvo dešimčiai minučių sustabdytas, nes paukščius reikėjo sugau- 
dyti ir išnešti 1š salės. 

Trečiadienį jie laikė herbalogiją (išskyrus tai, kad jam truputį krimste- 
lėjo iltinė pelargonija, Haris jautė egzaminą išlaikęs pakankamai gerai). 
Pagaliau ketvirtadienį atėjo apsigynimo nuo juodosios magijos egzami- 
nas. Pirmą sykį Haris žinojo niekur nesuklydęs. Klausimai raštu nesukė- 
lė jokių sunkumų, o praktinis egzaminas buvo vienas malonumas: jis 
mokėjo visus atkeikimus ir gynybinius kerus ir puikiai juos parodė tarp- 
duryje šaltai stebint pačiai Ambridž. 

— O, bravo! - sušuko profesorius Toftis, vėl jį egzaminuojantis, kai Ha- 
ris nuostabiai nukenksmino kauką. — Tikrai puiku! Na, manau, Poteri, 

pakaks... nebent... - Jis palinko artyn. - Iš savo mielo bičiulio Tiberijaus 
Ogdeno esu girdėjęs, kad moki iššaukti Gynėją. Gal pabandytum dėl 
papildomų taškų? 

Haris iškėlė lazdelę, pažvelgė tiesiai į Ambridž ir įsivaizdavo, kad ji 
atleidžiama iš darbo. 

— Expecto patronum! 

Iš lazdelės galo išlėkė jo sidabrinis elnias ir nušuoliavo per salę. Visi 
egzaminatoriai lydėjo jį akimis, o kai jis virto sidabrine miglele ir išnyko, 
profesorius Toftis pašėlo ploti gyslotomis ir gumbuotomis rankelėmis. 

— Nuostabu! Puiku, Poteri, gali eiti! 

Tarpduryje Hario ir Ambridž akys susidūrė. Jos plati palaida burna 
kokčiai šypsojo, bet Hariui buvo nė motais. Jei jis neapsiriko (0 jei apsiri- 
ko, niekam nesakys), gavo pirmą N pažymį - „nuostabiai . 

Penktadienį Haris ir Ronis turėjo laisvą dieną, o Hermiona laikė runų 
egzaminą. Kadangi prieš akis buvo visas savaitgalis, galima buvo kiek 
atsipūsti nuo kartojimo. Rąžydamiesi ir žiovaudami prie atviro lango juo- 
du žaidė magiškais šachmatais. Į vidų sklido šiltas oras. Haris matė, kaip 
toli pamiškėje Hagridas veda pamoką. Jis bandė atspėti, kokius gyvūnus 
mokiniai nagrinėja, - gal kartais vienaragius, nes visi laikosi nuo jų ato- 
kiau. Staiga atsivėrė portreto anga ir įlindo įniršusi Hermiona. 

— Na, kaip runos? - paklausė Ronis ir nusižiovavo. 

— Neteisingai išverčiau ehwaz, - piktai paaiškino Hermiona. - Šis žodis 
reiškia „partnerystę , ne „gynybą . Supainiojau su eihwaz. 

— Baisus daiktas, - tingiai tarė Ronis. - Viena klaidelė, vis tiek gausi... 

— Užsičiaupk! Kartais dėl vienos klaidelės gali susikirsti. Be to, kažkas 
vėl įkišo knisių į Ambridž kabinetą. Nežinau, kaip galėjo įsibrauti pro 
naująsias duris. Einu koridoriumi, o Ambridž rėkia visa gerkle — taip, 
tarsi knisius mėgintų iškąsti jai blauzdą. 

— Gerai! - pasakė Haris ir Ronis. 

— Ne, negerai! - riktelėjo Hermiona. - Ji mano, jog tai Hagrido darbas, 
nepamirškite! O mes juk nenorime, kad Hagridą išmestų! 

- Šiuo metu jis turi pamoką, ji negali jo apkaltinti, - parodė Haris pro 
langą. 

— Oi, Hari, kai kada tu toks naivus. Nejau manai, kad Ambridž reikia 
įrodymų? - metė Hermiona ir, trenkusi durimis, dar piktesnė nudundė- 
jo laiptais į mergaičių bendrabutį. 

— Kokia miela, švelni mergaitė, - tarė Ronis ir pastūmė savo valdovę į 
priekį, kad ji sumuštų Hario žirgą. 

Hermiona buvo surūgusi visą savaitgalį, tačiau Hariui ir Roniui nuo 
jos nekliuvo, nes jie šeštadienį ir sekmadienį ruošėsi nuodų ir vaistų eg- 
zaminui, kurio Haris mažiausiai laukė ir kuris, neabejojo jis, sužlugdys 
jo planus tapti Auroru. Ir iš tiesų - egzaminas raštu buvo sunkus, nors 
manė galėsiąs gauti daugiausia taškų už klausimą apie Multisulčių elik- 
syrą: labai tiksliai galėjo aprašyti jo veikimą, nes antrame kurse nelega- 
liai juo pasinaudojo. 

Praktinė dalis nebuvo tokia baisi, kaip jis bijojo. Sneipas nedalyvavo, 
todėl eliksyrus Haris taisė daug ramiau. Nevilis, sėdintis netoli Hario, 
irgi buvo visai patenkintas, ne taip kaip per kitas to dalyko pamokas. 
Pagaliau profesorė Marčbenks tarė: 

— Prašom pasitraukti nuo katilų, egzaminas baigtas. 

Haris užkimšo buteliuką su eliksyro pavyzdžiu jausdamas, kad jei ir 
negaus gero pažymio, vis tiek bus išlaikęs. 

— Valio, liko tik keturi egzaminai, - pasakė Parvatė Patil, kai jie grįžo į 
bendrąjį kambarį. 

— Tik! - purkštelėjo Hermiona. - Man liko aritmomantija, o tai turbūt 
sunkiausias dalykas šioje mokykloje! 

Visiems užteko proto jai neprieštarauti, taigi Hermiona nerado ant ko 
išgiežti apmaudo, pasitenkino apibardama keletą pirmakursių, kam per 
garsiai juokiasi. 

Antradienį magiškųjų gyvūnų priežiūros egzaminą Haris buvo pasi- 
ryžęs išlaikyti gerai, kad neapviltų Hagrido. Egzaminas vyko po pietų 
pamiškėje. Mokiniai turėjo iš būrelio ežių atpažinti spuoguotį (reikėjo 

visiems iš eilės pasiūlyti pieno: spuoguotis, be galo įtarus padaras, kurio 
dygliai pasižymi daugybe magiškų savybių, pasiūlytas pieno tiesiog pa- 
siunta įsitikinęs, kad jį norima nunuodyti). Kitos užduotys buvo tokios: 
parodyti, kaip teisingai elgtis su lankučiais, smarkiai neapsideginant pa- 
šerti ir nuvalyti ugninį krabą, iš daugybės pašaro atrinkti tai, ko galima 
duoti sergančiam vienaragiui. 

Haris matė, kad Hagridas stebi egzaminą pro trobelės langą. Kai Ha- 
rio egzaminatorė, šįsyk putlutė ragana, nusišypsojusi jį paleido, Haris 
parodė Hagridui iškeltus nykščius ir grįžo į pilį. 

Trečiadienio rytą astronomijos teorija raštu praėjo gan sėkmingai. Haris 
truputį abejojo, ar teisingai surašė visus Jupiterio palydovus, tačiau bent 
jau tikrai žinojo, jog nė viename jų negyvena pelės. Praktinės dalies rei- 
kėjo laukti iki vėlaus vakaro. Popietė buvo skirta ateities būrimui. 

Net ir pagal žemą Hario lygį egzaminas klaikiai nepasisekė. Lygiai 
taip pat sėkmingai judančių vaizdų galėjo ieškoti stalo paviršiuje, nes 
kristalas atkakliai tebebuvo blausus. Burdamas iš arbatžolių lapelių visai 
susipainiojo: pasakė, kad profesorė Marčbenks netrukus turėtų susipa- 
žinti su apkūniu tamsiaplaukiu ir nuobodžiu nepažįstamuoju. Viršūnė 
buvo, kai jis, sumaišęs jos gyvenimo ir galvos linijas, pranešė, kad praei- 
tą antradienį ji turėjusi mirti. 

— Na, šito ir negalėjom išlaikyti, - niūriai tarė Ronis, kai juodu lipo 
marmuro laiptais žemyn. Hariui jis šiek tiek pataisė nuotaiką. Mat egza- 
minatoriui Ronis papasakojo kristale matąs bjaurų vyriškį su karpa ant 
nosies; deja, pakėlęs akis įsitikino, kad apibūdina kristale atsispindintį 
egzaminatoriaus veidą. 

— Pirmiausia nereikėjo rinktis tokio kvailo dalyko, - pasakė Haris. 

— Na, nors dabar galėsime mesti. 

— Aha,- pritarė Haris. - Nebereiks apsimietinėti, kad mums labai svar- 
bu, kas nutiks Jupiteriui per daug susidraugavus su Uranu. 

— Ir nuo šiol man nusispjaut, jeigu arbatos tirščiai sakys: „Mirsi, Roni, 
mirsi . Aš juos tik išmesiu į šiukšlių kibirą, kur jiems ir vieta. 

Haris ėmė kvatotis, bet pasivijo Hermiona ir jis nutilo bijodamas ją 
suerzint. 

— Na, rodos, aritmomantija pavyko, - pasigyrė ji, ir Haris su Roniu 
lengviau atsiduso. — Taigi prieš vakarienę dar galima peržvelgti žŽvaigž- 
dėlapius. 

Vienuoliktą valandą užlipę į Astronomijos bokštą, pamatė, jog vaka- 
ras puikiai tinka žvaigždėms stebėti - giedras ir ramus. Pilies kiemas mau- 
dėsi sidabrinėje mėnesienoje, oras buvo vėsokas. Visi pasistatė savo te- 
leskopus. Profesorei Marčbenks davus ženklą, jie ėmė pildyti tuščią 
žvaigždėlapį. 

Profesoriai Marčbenks ir Toftis vaikščiojo tarp jų Žžiūrinėdami, kaip 
mokiniams sekasi žymėti stebimų žvaigždžių ir planetų padėtį. Buvo ty- 
lu, tik sučežėdavo pergamentas, kartais girgžtelėdavo pasukamas teles- 
kopo vamzdis ir skrebėjo plunksnos. Praėjo pusvalandis, valanda. Ma- 
žyčiai šviesos atspindžių kvadratėliai kieme vienas po kito geso pilies 
languose užpučiant žvakes. 

Tačiau kai Haris baigė braižyti Šienpjovių žvaigždyną, atsidarė pilies 
durys tiesiai po turėklais, prie kurių jis stovėjo. Šviesos ruožas krito ant 
akmeninių laiptų ir vejos už jų. Pasukdamas teleskopo vamzdį, Haris 
pažvelgė žemyn ir pamatė kelias aukštas figūras, žengiančias per nu- 
šviestą žolę, paskui durys užsidarė ir veją užliejo tamsa. 

Haris prikišo akį prie teleskopo ir ėmė tyrinėti Venerą. Pasilenkęs prie 
žvaigždėlapio, jau norėjo pažymėti ją, bet kažkas atitraukė dėmesį. Iškė- 
gūros. Mėnesiena nusidabrino jų galvas. Net iš taip aukštai kresniausia 
tų figūrų, žengianti priekyje, pasirodė pažįstama. 

Haris niekaip nesuprato, kurių galų Ambridž išėjo pasivaikščioti po 
vidurnakčio, ir dar su keliais palydovais. Staiga už nugaros kažkas kos- 
telėjo, ir jis prisiminė laikąs egzaminą. Visai pamiršo Veneros padėtį. Pri- 
kišęs akį prie teleskopo, vėl susirado planetą ir jau vėl ketino pažymėti 
žvaigždėlapyje, bet ausys, nejučia gaudančios kiekvieną garsą, išgirdo 
tolimą beldimą, aidu atsimušantį pilies kieme. Ir iškart ėmė skalyti šuo. 

Jis pakėlė galvą. Hagrido languose degė šviesa, jos fone šmėžavo ne- 
seniai per veją ėję siluetai. Atsidarė durys, jis aiškiai matė, kaip į vidų 
žengia šešios ryškiai apibrėžtos figūros. Durys vėl užsivėrė, tapo tylu. 

Haris pasijuto nejaukiai. Apsižvalgė, ar Ronis ir Hermiona irgi paste- 
bėjo tą patį, tačiau tą akimirką jam už nugaros atsistojo profesorė Marč- 
benks, tad Haris, nenorėdamas, kad ji pamanytų jį nusižiūrint, greit pa- 
linko prie savo žvaigždėlapio ir apsimetė jį papildąs, nors iš tiesų žvilg- 
čiojo per turėklą į Hagrido trobelę. Figūros dabar judėjo už apšviestų 
langų. 

Sprandu jausdamas profesorės Marčbenks žvilgsnį, jis priglaudė akį 
prie teleskopo ir įsispoksojo į Mėnulį, nors jau prieš valandą buvo jį pa- 
žymėjęs. Profesorei Marčbenks nuėjus, trobelėje nuaidėjo baisus riksmas, 
jis pasiekė net Astronomijos bokšto viršų. Keli mokiniai atšoko nuo savo 
teleskopų ir įbedė akis į Hagrido trobelę. 

Profesorius Toftis vėl sausai kostelėjo. 

— Pasistenkite susikaupti, berniukai ir mergaitės, - tyliai sudraudė mo- 
kinius. 

Visi grįžo prie teleskopų. Haris pažvelgė į kairę. Hermiona nenuleido 
akių nuo Hagrido trobelės. 

— Liko... dvidešimt minučių, - tarė profesorius Ioftis. 

Haris pastebėjo vietoj Veneros parašęs Marsą. Pasilenkė ištaisyti. 

Apačioje pasigirdo baisus trenksmas. Keli mokiniai aiktelėjo užsigavę 
nosį į teleskopo vamzdį, kai šoko žiūrėti, kas gi tenai darosi. 

Trobelės durys atsilapojo, šviesos take jie aiškiai pamatė milžinišką 
figūrą, baubiančią ir mojuojančią kumščiais, apstotą šešių Žmonių; jie vi- 
si, kaip buvo matyti iš siaurų raudonos šviesos ruoželių, nukreiptų figū- 
ros pusėn, mėgino jį sustingdyti. = 

— Ne! - šūktelėjo Hermiona. 

— Mergaite! - pasipiktino profesorius Toftis. - Vyksta egzaminas! 

Tačiau žvaigždėlapiai niekam neberūpėjo. Raudoni žaibai toliau skrodė 
tamsą priešais Hagrido trobelę, bet nuo jo paties, regis, atšokdavo. Jis 

tebebuvo stačias ir, kiek Haris įžiūrėjo, grūmėsi su atėjūnais. Pilies kiemą 
skardeno riksmai, klyksmai, žmogus suriko: 

— Turėk proto, Hagridai! 

Hagridas subliuvo: 

— Aš tau tuoj įkrėsiu proto! Manęs taip paprastai nepaimsi, Dolišai! 

Haris matė, kaip šuo bando ginti Hagridą, piktai šokinėja ant jį apsu- 
pusių burtininkų, bet staiga griūna pakirstas Stingdomųjų kerų. Hagri- 
das žiauriai sustūgo, kaltininką gražiausiai pakėlė nuo žemės ir bloškė 
šalin. Žmogelis nuskriejo kokias dešimt pėdų ir nudribęs nebepasikėlė. 
Hermiona aiktelėjo ir užsidengė burną. Haris pamatė, kad Ronis irgi iš- 
sigandęs. Nė vienas jų dar nebuvo regėjęs Hagrido įniršusio. 

- Žiūrėkit! - suspigo Parvatė, užsikvempusi ant turėklo ir rodydama į 
pilies apačią - tenai vėl atsidarė durys, tamsią veją užliejo ryški šviesa ir 
per veją nuplaukė ilgas juodas šešėlis. 

— Kas čia dabar! - visai susirūpino profesorius Toftis. - Liko tik šešioli- 
ka minučių! 

Bet niekas nė ausies nekreipė: visi sekė akimis žmogų, lekiantį į mūšį, 
užvirusį prie Hagrido trobelės. 

— Kaip jūs drįstat! - šaukė bėganti figūra. - Kaip drįstat! 

— Makgonagal! - sušnibždėjo Hermiona. 

— Nelieskit jo, sakau, nelieskit! - aidėjo tamsoje profesorės Makgona- 
gal balsas. - Kokiu pagrindu jį užpuolėte? Jis nieko nepadarė, niekuo 
nenusikalto, kad būtų galima šitaip... 

Hermiona, Parvatė ir Levanda suspiegė. Figūros šalia trobelės palei- 
do į profesorę ne mažiau kaip keturis Stingdomųjų kerų žaibus. Raudoni 
spinduliai ją pasitiko pusiaukelėje; akimirką ji visa nušvito raudonai, tada 
pakilo į orą, sunkiai žnektelėjo ant nugaros ir liko gulėti kaip negyva. 

— Išverstakės chimeros! - suriko profesorius Toftis, regis, taip pat visiš- 
kai pamiršęs egzaminą. - Be menkiausio įspėjimo! Siaubingas elgesys! 

— BAILIAI! - rėkė Hagridas. Jo balsas aiškiai pasiekė pilį, joje ėmė žieb- 
tis žiburiai. - NIEKINGI BAILIAI! NAGI, ŠEKIT, ŠEKIT... 


609 


HakRis POTERIS 


— Vaje... - sudejavo Hermiona. 

Hagridas plačiai užsimojo ant artimiausių priešininkų, tie sudribo it 
pakirsti. Haris matė, kaip Hagridas susilenkė, ir jau pamanė, jog jį bus 
įveikę kerai, bet nieko panašaus - Hagridas atsitiesė lyg ir su kokiu mai- 
šu ant nugaros. Staiga Haris suprato, kad ant jo pečių drykso Iltis. 

— Imk jį, imk! - šaukė Ambridž, tačiau likęs pastovintis jos pagalbinin- 
kas nerodė jokio noro artintis prie Hagrido kumščių, jis taip staigiai mo- 
vė atgal, kad suklupo ant vieno savo tysančio kolegos ir pargriuvo. Hag- 
ridas apsisuko ir leidosi bėgte su Iltimi ant pečių. Ambridž paleido dar 
vieną kerų žaibą, bet nepataikė, ir Hagridas, bėgdamas kiek įkabina, din- 
go tamsoje. 

Stojo tyla. Visi išsižioję spoksojo į pilies kiemą. Staiga sumekeno pro- 
fesorius Toftis: | 

— Eee... Penkios minutės liko. 

Nors buvo užpildęs tik du trečdalius žvaigždėlapio, Haris nebenusty- 
go - greičiau baigtųsi egzaminas. Kai pagaliau baigėsi, Ronis, Hermiona 
ir jis paskubomis sukišo teleskopus į dėklus ir nukurnėjo įvijais laiptais 
žemyn. Gultis niekas neketino, visi mokiniai laiptų papėdėje garsiai ap- 
tarinėjo, ką matę. 

— 'Ioji pabaisa! - aimanavo Hermiona, iš pykčio vos galėdama ištarti 
žodį. - Užpulti Hagridą vidury nakties! 

- Ji, aišku, norėjo išvengti panašios scenos kaip su Treloni, - tarė pri- 
sibrovęs prie jų Ernis Makmilanas. 

— Bet Hagridui pasisekė, tiesa? —- paklausė Ronis, labai sunerimęs. — 
Kaip čia yra, kad nuo jo atšoko visi kerai? 

— Iodėl, kad jis turi milžino kraujo, - atsakė Hermiona. - Sustingdyti 
milžiną baisiai sunku, jie kaip troliai, beveik neįveikiami. Bet vargšė pro- 
fesorė Makgonagal... Keturios Stingdomųjų strėlės į krūtinę, o juk ne 
jaunutė? 

— Baisu, baisu, - kalbėjo Ernis, iškilmingai kraipydamas galvą. - Na, aš 
einu miegot. Labanaktis. 

Mokiniai skirstėsi neramiai kalbėdamiesi. 

— Bent jau jie nepaėmė Hagrido ir neįmetė į Azkabaną, - tarė Ronis. — 
Jis tikriausiai iškeliavo pas Dumbldorą, ar ne? 

— Turbūt, - verksmingai atsakė Hermiona. - Baisu, aš taip tikėjausi, 
jog Dumbldoras greitai grįš, o čia ir Hagrido neliko. 

Parsiradę į pilį, bendrąjį kambarį rado pilną. Triukšmas pilies kieme 
ne vieną pažadino, tada jie savo ruožtu puolė budinti draugų. Semas ir 
Dinas, atėję pirma Hario, Ronio ir Hermionos, visiems pasakojo, ką jie 
matė ir girdėjo iš Astronomijos bokšto aukštybės. 

— Tačiau kodėl reikia Hagridą atleisti? - klausė Andželina Džonson, 
purtydama galvą. - Jis juk ne toks kaip Treloni, šiemet jo pamokos daug 
geresnės. 

— Ambridž nekenčia pusiau žmonių, - liūdnai tarė Hermiona, kleste- 
lėdama į krėslą. - Ji visą laiką norėjo Hagridą išgyvendinti. 

— Be to, manė, kad Hagridas kaišioja į jos kabinetą knisius, - pridūrė 
Keitė Varpelis. 

— Na, žinai, - žagtelėjo Li Džordanas. - Knisių aš jai prileidau. Fredis 
su Džordžu buvo man porą palikę, aš juos įskraidindavau pro langą le- 
vitacijos būdu. 

— Vis tiek būtų atleidusi, - pasakė Dinas. - Jis per daug artimas Dumbl- 
dorui. 

— Tikra tiesa, - pritarė Haris, sėsdamasis į krėslą šalia Hermionos. 

— Kad tik pasveiktų profesorė Makgonagal, - ašarodama tarė Le- 
vanda. 

- Ją pargabeno į pilį, mačiau pro bendrabučio langą, - pranešė Koli- 
nas Krivis. - Atrodė prastai. 

— Madam Pomfri išgydys, - tvirtai tarė Alisija Verpstukas. - Dar taip 
nebuvo, kad jai nepasisektų. | 

Bendrasis kambarys ištuštėjo tik apie ketvirtą ryto. Hario miegas ne- 
ėmė: vis regėjo tamsoje išnykstantį Hagridą. Jis taip tūžo ant Ambridž, 
kad jokia bausmė jai neatrodė maža, nors Ronio mintis supenėti ją visai 

dėžei išbadėjusių Šiknašaudžių Pliurzių pasirodė verta dėmesio. Užmi- 
go svarstydamas baisingus keršto būdus ir pabudo po trijų valandų nė 
trupučio nepailsėjęs. 

Paskutinis, magijos istorijos egzaminas turėjo būti po pietų. Po pusry- 
čių Hariui būtų labiausiai patikę dar numigti, tačiau rytą jis buvo plana- 
vęs nors kiek pasikartoti, taigi parimo bendrajame kambaryje prie lango 
ir knapsėdamas bandė ką nors paskaityti iš Hermionos pusketvirtos pė- 
dos aukštumo užrašų krūvos. 

Antrą valandą penktakursiai suėjo į didžiąją salę ir susėdo priešais 
užverstus egzaminų klausimus. Haris jautėsi kaip išsunktas. Norėjo, kad 
viskas greičiau baigtųsi ir jis galėtų grįžtį lovą. Na, o rytą su Roniu varys 
į stadioną - paskraidyti Ronio šluota ir pasidžiaugti laisve po visų tų kar- 
tojimų. | 

— Perskaitykite klausimus, - liepė profesorė Marčbenks, stovinti salės 
priešaky, ir apvertė smėlio laikrodį. - Galite pradėti. 

Haris įbedė akis į pirmą klausimą. Netrukus įsitikino nė žodžio nesu- 
prantąs. Už vieno aukštųjų langų įkyriai zvimbė vapsva. Sunkiai, lėtai jis 
emė regzti atsakymą. 

Klaikiai sunku buvo pr'siminti vardus, painiojosi datos. Ketvirtą klau- 
simą jis praleido (Kaip manai, ar griežtesni įstahymai dėl burtų lazdelių pa- 
naudojimo paskatino goblinų sukilimus aštuonioliktame amžiuje, o gal padėjo 
juos pažaboti?) pamanęs, kad jei paskui liks laiko, grįš prie jo. Šiek tiek 
parašė penkto klausimo (Kaip 1749 metais buvo pažeistas Slaplumo statutas 
ir kokių imtasi priemonių, kad šito daugiau neatsitiktų?), tačiau nedavė ra- 
mybės mintis, kad praleido keletą svarbių dalykų. Jautė, jog toje istorijo- 
je kažkaip buvo įsipainioję vampyrai. 

Jis nekantravo imtis klausimo, į kurį būtų galima tiksliai atsakyti. Akys 
nušvito perskaičius dešimtąjį: Apibūdink aplinkybes, kuriomis susikūrė Tarp- 
tautinė burtininkų sąjunga, ir paaiškink, kodel Lichtenšteino burtininkai atsi- 
sakė į ją stoti. 

Žinau, pamanė Haris, nors smegenys atrodė kaip švininės. Jis išvydo 
Hermionos ranka užrašytą antraštę: Tarptautinės burtininkų sąjungos su- 
sikūrimas... Kaip tik šį rytą skaitė šiuos užrašus. 

Jis ėmė rašyti retkarčiais dirstelėdamas į didįjį smėlio laikrodį šalia pro- 
fesorės Marčbenks. Sėdėjo tiesiai už Parvatės Patil. Jos ilgi tamsūs plau- 
kai buvo užkloję kėdės atkaltę. Porą sykių jis užsižiopsojo į auksinius 
blyksnius, žybtelinčius ant jų, kai ji pakreipdavo galvą. Kad atsipeikėtų, 
turėjo pats papurtyti galvą. 

„Pirmasis Tarptautinės burtininkų sąjungos vadovas buvo Pjeras Bo- 
nakoras, tačiau jo paskyrimą užginčijo Lichtenšteino burtininkų bendruo- 
menė, NS... 

Aplink Harį plunksnos skrebėjo kaip pelytės. Saulė kepino pakaušį. 
Kuo tas Bonakoras įžeidė Lichtenšteino burtininkus? Hariui atrodė, jog, 
tai kažkuo susiję su troliais... Jis vėl įsispoksojo į Parvatės plaukus. Kad 
taip galėtų atlikti legilimantiją, atverti jos galvoje langelį ir pamatyti, ko- 
dėl troliai kalti dėl nesantaikos tarp Pjero Bonakoro ir Lichtenšteino... 

Haris užsimerkė ir įsikniaubė į delnus, degantiems vokams tapo vėsu 
ir tamsu. Bonakoras norėjo nutraukti trolių medžiokles ir suteikti jiems 
teises... tačiau Lichtenšteine siautėjo itin žiauri trolių gentis... Štai kaip. 

Jis atsimerkė; nuo balto pergamento akys peršėjo ir ašarojo. Lėtai jis 
parašė dvi eilutes apie trolius ir perskaitė viską. Atsakymas neatrodė la- 
bai išsamus. Prisiminė, kad Hermionos užrašai apie Sąjungą buvo dau- 
gybės puslapių. 

Jis ir vėl užsimerkė bandydamas juos išvysti galvoje, prisiminti... 5ą- 
jungos pirmasis suvažiavimas vyko Prancūzijoje, taip, jau parašė... 

Jame norėjo dalyvauti ir goblinai, bet buvo išvaryti... Ir tai parašė. 

Iš Lichtenšteino niekas neatvyko... 

Galvok, liepė jis sau užsidengęs akis delnais. Aplinkui plunksnos raitė 
begalinius atsakymus, o smėlis laikrodyje prieš akis byrėjo ir byrėjo... 

Štai jis vėl eina tamsiu ir vėsiu Paslapčių departamento koridoriumi, 
žengia drąsiai ir tvirtai, tarpais pabėgėdamas, pagaliau pasiryžęs pasiek- 

ti tikslą. Kaip paprastai, prieš jį atsivėrė juodosios durys ir jis vėl atsidūrė 
apskritajame kambaryje su daugybe kitų durų... 

Jis žengė tiesiai prie antrųjų. Viduje šviesos blyksniai ant sienų ir 
grindų ir keistas mechaniškas tiksėjimas, bet nėra laiko domėtis, reikia 
skubėti... 

Jis nuskubėjo prie trečiųjų durų, jos irgi atsivėrė. 

Štai jis ir vėl stovi erdvioje kaip katedra salėje, pilnoje lentynų su stik- 
liniais rutuliais. Širdis pašėlusiai plaka... Šį kartą pasieks... Priėjęs devy- 
niasdešimt septintą numerį, pasuko kairėn ir nuskubėjo tarpueiliu. 

Tačiau pačiame tako gale ant grindų juodavo kažkoks pavidalas, raitėsi 
kaip sužeistas gyvulys... Hariui vidurius sutraukė baimė. Ir jaudulys... 

Jam iš burnos išsiveržė garsas - šaltas spigus balsas be jokio žmogiško 
švelnumo... 

— Paimk man. Tuojau pat nukelk. Aš negaliu jo paliesti... O tu gali... 

Juodasis pavidalas ant grindų kilstelėjo. Haris pamatė, kaip jo paties 
ranka ilgais baltais pirštais iškelia lazdelę... Spigus šaltas balsas ištaria: 
Crucio! 

Žmogus ant grindų suriko iš skausmo, bandė stotis, bet vėl raityda- 
masis sukniubo. Haris kvatojo. Jis kilstelėjo lazdelę, kerai išnyko, figūra 
sudejavo ir nutilo. 

— Valdovas Voldemortas laukia... 

Lėtai lėtai žmogus drebančiomis rankomis šiaip taip atsispyrė nuo grin- 
dų ir pakėlė galvą. Jo veidas buvo kruvinas ir iškamuotas, iškreiptas skaus- 
mo, tačiau pilnas ryžto. 

— Gausi mane nužudyti, - sukuždėjo Sirijus. 

— Be abejo, galiausiai taip ir padarysiu, - tarė šaltasis balsas. - Bet pir- 
ma, Blekai, paimsi man tą daiktą... Manai, jog tai buvo skausmas? Pagal- 
vok... Mes turime dar daug valandų, ir niekas negyrdės, kaip tu Žviegi. 

Kai Voldemortas vėl nuleido lazdelę, kažkas suriko. Kažkas suklykė ir 
nugriuvo nuo kėdės ant šaltų akmeninių grindų. Atsitrenkęs į jas, Haris 
nubudo teberėkdamas, randas degė kaip ugnis. 


TRISDEŠIMT ANTRAS SKYRIUS 


Nuo vilko ant meškos 


— Niekur aš neisiu... Man nereikia ligoninės. Nenoriu... - murmėjo Ha- 
ris, bandydamas ištrūkti iš profesoriaus Tofčio rankų. Senukas susirūpi- 
nęs išvedė jį į vestibiulį. Visi mokiniai spoksojo į jį. 

— Nieko... nieko man nėra, - miksėjo Haris, braukdamas nuo kaktos 
prakaitą. - Tikrai. Aš tik užsnūdau. Ir susapnavau košmarą. 

— Egzaminų įtampa! - užjaučiamai tarė senukas burtininkas, dreban- 
čia ranka glostydamas Hariui petį. - Pasitaiko, jaunikaiti, pasitaiko. Na- 
gi, atsigerk šalto vandens, ir gal galėsi grįžt į salę? Egzaminas beveik bai- 
gėsi, tačiau turbūt galėsi dar padailinti paskutinį atsakymą? 

— Taip! Tai yra ne... Aš jau... parašiau, kiek žinojau... 

— Na, gerai, gerai, - švelniai tarė senučiukas. - Aš paimsiu tavo darbą, 
o tau patariu pagulėti. 

— Taip ir padarysiu, - sulinksėjo Haris. - Labai ačiū. 

Vos tik senukas įėjo į salę, Haris užbėgo marmuriniais laiptais ir taip 
pasileido koridoriais, kad net portretai ėmė bartis, tada vėl užlėkė aukš- 
tyn laiptais ir pagaliau kaip vėtra įsiveržė į ligoninę. Madam Pomtni, šaukš- 
tu girdanti Montegiu kažkokiu šviesiai mėlynu skystimu, pasipiktinusi 
sušuko: 

— Ką sau manai, Poteri? 

— Manreikia pamatyti profesorę Makgonagal, - kone plyštančiais plau- 
čiais išpoškino Haris. - Baisiai svarbu! 

- Jos čia nėra, Poteri, - liūdnai tarė madam Pomfri. - Šį rytą ji buvo 
išgabenta į Šv. Skutelio ligoninę. Keturios Sustingdomųjų kerų strėlės į 
krūtinę tokiame amžiuje? Stebuklas, kaip ji nežuvo iškart. 

— Nėra jos? - nustėro Haris. 

Žemai nuaidėjo skambutis, ir Haris išgirdo įprastinį koridorius užplūs- 
kaustė siaubas. 

Nebėra kam pasakyti. Dumbldoro nebėr, Hagrido nebėr, bet visada 
galėdavai rasti profesorę Makgonagal, galbūt griežtą ir nepalenkiamą, 
tačiau tvirtą, patikimą... 

— Nesistebiu, Poteri, kad tu sukrėstas, - piktai tarė madam Pomtri. — 
Pabandęs būtų nors vienas sustingdyti ją dienos šviesoje! Koks bailu- 
mas... Niekingas bailumas... Jei man nerūpėtų, kas bus jums, mokiniams, 
be manęs, protestuodama išeičiau iš darbo. 

— Taip, - murmtelėjo Haris. Ir kaip aklas išdūlino į triukšmingą kori- 
dorių, ten sustojo stumdomas minios. Panika užpildė kūną tarsi nuodin- 
gos dujos, galva sukosi ir jis nebeišmanė, ko griebtis. 

Ronis ir Hermiona, tarė balsas galvoje. 

Ir jis vėl puolė bėgti stumdydamas visus į šalis, nesiklausydamas jų 
piktų šauksmų. Nudulkėjęs du aukštus žemyn, atsidūrė marmuro laip- 
tų viršuje. Ir staiga išvydo juodu atskubant. 

— Hari! - persigandusi pašaukė Hermiona. - Kas atsitiko? Kaip jautie- 
si? Tu nesergi? 

— Kur buvai? - griežtai paklausė Ronis. 

— Einam su manim, - skubiai tarė Haris. = Einam, turiu jums kai ką 
pasakyti. 

Jis nuvedė juos antro aukšto koridoriumi kaišiodamas galvą pro kabi- 
netų duris ir pagaliau rado tuščią, nėrė vidun, Roniui ir Hermionai įėjus 
greit užtrenkė duris ir atsišliejo į jas. 

— Sirijus Voldemorto rankose. 

— Ką? 

— Iš kur tu?.. 

— Mačiau. Ką tik. Kai per egzaminą užmigau. 

— Bet... bet kur? Kaip? - klausinėjo perbalusi Hermiona. 

— Nežinau, kaip, - atsakė Haris. - Bet gerai žinau, kur. Paslapčių de- 
partamente yra kambarys, pilnas lentynų, ant vienos stovi stikliniai ru- 
tuliai. Devyniasdešimt septintos eilės gale... Jis nori Sirijų priversti, kad 
paimtų nuo tos lentynos, ko jam reikia. Jis jį kankina. Sako vis tiek nužu- 
dysiąs! 

Hariui drebėjo ir balsas, ir keliai. Stengdamasis susivaldyti, nuėjo prie 
stalo ir atsisėdo ant jo. 

— Kaip mes tenai pateksime? - paklausė jis. 

Tyla. Tada Ronis pakartojo: 

— Pa... pateksime? 

— Į Paslapčių departamentą, kad išgelbėtume Sirijų! - sušuko Haris. 

— Bet, Hari... - numykė Ronis. 

— Ką? Ką?! 

Haris negalėjo suprasti, kodėl tie du spokso į jį taip, lyg jis siūlytų ką 
nors kvaila. 

— Hari, - išgąstingai tarė Hermiona, - paklausyk... Kaipgi Voldemor- 
tas nepastebėtas pateko į Magijos ministeriją? 

— Iš kur aš žinau? - suriko Haris. - Svarbiausia, kaip mes pateksime į 
ministeriją! 

— Bet... Hari, pagalvok, - žengė prie jo Hermiona, - jau penkios va- 
landos. Magijos ministerija tikriausiai pilna žmonių. Kaip galėjo Volde- 
mortas ir Sirijus tenai patekti? Hari... Juk jie - labiausiai pasaulyje ieško- 
mi burtininkai. Manai, galėjo laisvai įeiti į pastatą, pilną Aurorų? 

— Nežinau, Voldemortas gal pasinaudojo neregimuoju apsiaustu ar 
dar kuo! - šaukė Haris. - Be to, kiek teko matyti, Paslapčių departamen- 
tas visada tuštutėlis. 

— Tu niekada ten nebuvai, Hari, - tarė Hermiona. - Tik sapnuodavai 
tą vietą, štai ir viskas. | 

— Bet juk tai nėra paprasti sapnai! - suriko Haris jai į akis. Norėjo su- 
purtyti ją. - Kaip tu paaiškinsi dėl Ronio tėčio? Kaip tada viskas buvo, iš 
kur sužinojau, kas jam atsitiko? 

— Gerai sako, - tyliai tarė Ronis, žiūrėdamas į Hermioną. 

— Bet šitai tiesiog... tiesiog neįtikėtina! - iš paskutiniųjų ginčijosi Her- 
miona. - Hari, kaip, po galais, Voldemortas galėjo sučiupti Sirijų, jeigu 
tas visą laiką būna Grimaldžio aikštėje? 

— Sirijus galėjo nebeištverti ir išeiti įkvėpti gryno oro, - susirūpinęs 
tarė Ronis. - Jis jau seniai svajoja ištrūkti iš tų namų... 

— Bet kodėl, - nepasidavė Hermiona, - kodėl, po galais, Voldemortui 
įsireikė kaip tik Sirijaus, kad jam paimtų tą ginklą ar kokį daiktą? 

— Nežinau, gali būti daugybė priežasčių! Galbūt Voldemortui malonu 
žiūrėti, kaip Sirijus kenčia... 

- Žinot, kas man šovė į galvą? - paklausė Ronis. - Sirijaus brolis buvo 
Mirties Valgytojas, ar ne? Gal Sirijui jis pasakė, kaip gauti tą ginklą? 

— Hm... Štai kodėl Dumbldoras taip stengėsi Sirijų laikyti uždarytą! — 
nusitvėrė tos minties Haris. 

— Nepykit, - įsiterpė Hermiona, - bet abu šnekat nežinia ką, mes juk 
neturime jokių įrodymų, netgi tikrai nežinome, ar Voldemortas ir Sirijus 
yra tenai... 

— Hermiona, Haris juos matė! - užsipuolė ją Ronis. 

— Gerai, - išsigandusi, bet vis dėlto pasiryžusi, tarė ji, - aš tik tiek pasa- 
kysiu... 

— Ką? 

— Tu... Aš tavęs nepeikiu, Hari! Tačiau tu... lyg ir... supranti... Ar ne- 
manai, kad šiek tiek turi gelbėjimo manijos? 

Jis išpūtė akis. 

— O kas toji „gelbėjimo manija“? 

— Na... tu... - dar labiau sutriko ji. - Pavyzdžiui, pernai ežere per tur- 
nyrą. Juk nereikėjo... Supranti, nereikėjo gelbėti tos Delakur panelės... 
Tu per daug įsijautei... 

Harį užliejo karšta pykčio banga - kaip ji drįsta priminti tą klaidą? 

— Supranti, pasielgei labai drąsiai ir kilniai, - kalbėjo Hermiona, rimtai 
išsigandusi Hario išraiškos. — Visi manė, jog tai buvo gražus poelgis... 

- Juokinga, - tarė Haris drebančiu balsu, - nes puikiai prisimenu, kaip 
Ronis sakė, kad aš gaišau vaidindamas didvyrį. Ar ir dabar taip manai? 
Manai, kad aš ir vėl noriu vaidinti didvyrį? 

— Ne ne ne! Visiškai ne! 

— Na, klok, ką nori pasakyti, nes dabar tikrai be reikalo gaištame! — 
sušuko Haris. 

— Noriu pasakyti štai ką - Voldemortas tave pažįsta, Hari! Jis nunešė 
Džinę į Paslapčių kambarį norėdamas tave tenai nuvilioti, jis tai sugeba, 
žino, jog tu esi... esi toks, kuris be atodairos puls gelbėti Sirijaus! Kas, 
jeigu jis tik nori tave įvilioti į Paslapčių departa... 

— Hermiona, nesvarbu, ar jis tai padarė norėdamas mane tenai nuvi- 
lioti, ar ne... Makgonagal gydoma Šv. Skutelio ligoninėje, Hogvartse ne- 
beliko nė vieno Brolijos Žmogaus, kuriam galėtume pasakyti, o jeigu mes 
nepasiskubinsime, Sirijus žus! 

— Bet, Hari, o jei tavo sapnas — ir buvo tik sapnas? 

Haris sudejavo. Hermiona gąstelėjusi atsitraukė nuo jo. 

— Nieko tu nesupranti! - šaukė jis. - Mane ne košmarai kankina, aš 
ne šiaip sau sapnuoju! Kaip manai, kam buvo visa ta oklumantija? Kaip 
tau atrodo, kodėl Dumbldoras norėjo, kad viso to nematyčiau? Todėl, 
Hermiona, kad visa tai TIKRA, - Sirijus pakliuvo, aš mačiau. Jis Volde- 
morto naguose, ir niekas daugiau nežino, taigi tik mes galime jį išgel- 
bėti, o jeigu tu nenori, ką gi, puiku, bet aš eisiu, supranti? Ir jeigu gerai 
prisimenu, tau neužkliuvo manoji gelbėjimo manija, kai aš tave pačią 
gelbėjau nuo Psichų arba... — atsisuko jis į Ronį, - kai iš basilisko at- 
ėmiau tavo seserį... 

— Aš ir nesakiau, kad užkliuvo! - įsikarščiavo Ronis. 

— Hari, pats ką tik sakei, - aršiai ginčijosi Hermiona, - jog Dumbldoras 
norėjo, kad tu išmoktum neįsileisti į savo protą šių dalykų. Jeigu būtum 
gerai mokęsis oklumantijos, niekad šito nebūtum regėjęs... 

- JEI MANAI, KAD AŠ ELGSIUOS TAIP LYG NEBŪČIAU MATEĘS..: 

- Sirijus sakė, kad tau dabar svarbiausia išmokt uždaryti protą! 

— NA, TIKRIAUSIAI KĄ KITA PASAKYTŲ, JEI ŽINOTŲ, KĄ 
MACIAU... 

Atsidarė kabineto durys. Haris, Ronis ir Hermiona žaibiškai atsisuko. 
Įžengė Džinė, labai susidomėjusi, ir Luna, kaip paprastai, atrodanti taip, 
lyg būtų netyčia užklydusi. 

— Labas, - dvejodama pasisveikino Džinė. - Mes pažinome Hario bal- 
są. Ko tu čia rėkauji? 

— Ne tavo reikalas. 

Džinė kilstelėjo antakius. 

— Prašyčiau nekalbėti su manim tokiu tonu, - šaltai pasakė ji. - Aš tik 
pagalvojau, ar negalėčiau kuo padėti. 

— Negali, - atšovė Haris. 

- Žinok, esi labai nemandagus, - romiai pareiškė Luna. 

Haris keiktelėjęs nusisuko. Dar tik trūksta pokalbio su Luna Geranore. 

— Pala, - staiga tarė Hermiona. - Pala... Hari, jos gali padėti. 

Haris ir Ronis sužiuro į ją. 

— Klausykit... Hari, mums reikia įsitikinti, ar Sirijaus tikrai nebėra būs- 
tinėje. 

— Sakiau, kad aš mačiau... 

— Hari, maldauju, paklausyk! Patikrinkime, ar Sirijaus nėra namie, tik 
tada lėkime į Londoną. Jeigu jo nėra, prisiekiu, nebandysiu tavęs laikyti. 
Aš pati vyksiu... aš... padarysiu viską jam išgelbėti. 

— Sirijus kankinamas! DABAR! - suriko Haris. - Nėra laiko tikrinti. 

— Bet, Hari, reikia patikrinti, būtinai, ar tai nėra Voldemorto klasta. 

— Kaip? Kaipgi mes patikrinsime? 

— Reikės pasinaudoti Ambridž židiniu ir pamėginti su juo susisiekti, - 
pasiūlė Hermiona, pati išsigandusi tokios minties. - Mes vėl išviliosime 
ją iš kabineto, bet reikės sargybinių, štai kada pravers Džinė ir Luna. 

Nors nelabai suprantanti, kas vyksta, Džinė nedvejodama pasakė: 

— Gerai, mes pasaugosim. - Luna paklausė: 

— Arjūs kalbat apie Stabį Bordmaną? 

Niekas jai neatsakė. 

— Gerai, - piktai tarė Haris Hermionai. - Gerai. Jei sugalvosi, kaip su- 
veikti greitai, sutinku, jei ne, iškart vykstu į Paslapčių departamentą. 

— Paslapčių departamentą? - lengvai nustebo Luna. - Bet kaip tu te- 
nai pateksi? 

Haris vėl jai nieko neatsakė. 

— Gerai, - tarė Hermiona, nekantriai vaikščiodama tarp suolų. - Ge- 
rai... Vienas mūsų turi eiti ir susirasti Ambridž. Ir pasiųsti ją kiton pusėn, 
kuo toliau nuo kabineto. Galima jai pasakyti... Nežinau... Kad Akilanda 
vėl krečia ką nors baisaus... 

— Aš einu, - pasišovė Ronis. - Pasakysiu jai, kad Akilanda daužo trans- 
figūracijos kabinetą, jis kone už kilometro nuo jos pačios kabineto. Tiesą 
sakant, jei sutiksiu Akilandą, galėčiau jį paprašyti, kad taip ir padarytų. 

Tik todėl, kad padėtis buvo tokia rimta, Hermiona neprieštaravo trans- 
figūracijos kabineto nusiaubimui. 

— Gerai, - tarstelėjo susiraukusi. - Tada reikia neprileisti prie jos kabine- 
to mokinių, kad koks klastuolis jai nepaskųstų, kai mes laušimės į vidų. 

— Su Luna galime pastovėti koridoriaus galuose, - sugalvojo Džinė. — 
Visus įspėsime, kad neitų toliau, nes kažkas prileido Smaugiamųjų du- 
jų. - Hermiona nustebo, kaip mikliai Džinė sugalvojo melą. Džinė tiktai 
gūžtelėjo: Fredis ir Džordžas prieš iškeliaudami ruošėsi tokiai diversijai. 

— Puiku, - pritarė Hermiona. — Taigi mes su tavim, Hari, apsigaubę 
neregimuoju apsiaustu, įsibrausime į kabinetą, ir tu galėsi pakalbėt su 
Sirijumi... 

— Jo tenai nėra, Hermiona! 

— "Tai yra tu galėsi... patikrinti, ar Sirijus namie, o aš pasaugosiu. Ne- 
manau, kad reikėtų būti kabinete vienam, prileisdamas knisių, Li jau įro- 
dė, kad langai - silpnoji vieta. 

Net pykdamas ir nekantraudamas, Haris Hermionos pasiūlymą 
pabudėti Ambridž kabinete priėmė kaip draugiškumo ir ištikimy- 
bės ženklą. 

— Aš... gerai, ačiū, - sumurmėjo jis. 

— Ką gi, net jei viskas pasiseks, nesitikėkime daugiau kaip penkių 
minučių, - tarė Hermiona, patenkinta, kad Haris pritarė jos planui. — 
Juk visą laiką po pilį šmaižioja Filčas ir nelemtieji Inkvizicijos draugo- 
vininkai. 

— Penkių minučių pakaks, - pasakė Haris. - Taigi judam. 

— Dabar? - išsigando Hermiona. 

— Aišku, dabar! - piktai atšovė Haris. - Gal manei, lauksim vakarienės, 
ar ką? Hermiona, Sirijus kankinamas šią minutę! 

— Oi... Na, gerai jau, - bejėgiškai tarė ji. - Atnešk neregimąjį apsiaus- 
tą, susitinkame Ambridž koridoriaus gale, tvarka? 

Haris neatsakė, tik puolė iš kambario ir ėmė brautis per minią. Dviem 
aukštais aukščiau sutiko Semą ir Diną. Jie linksmai jį pasveikino ir pra- 
nešė bendrajame kambaryje organizuoją egzaminų pabaigos šventimą 
iki ryto. Haris jų net negirdėjo. Jis įsigrūdo pro portreto angą palikęs 
juodu ginčijantis, kiek reikės juodojoje rinkoje pirkti pasukų alaus bute- 
lių. Jie net nespėjo pastebėti, kad jo nebėra, o jis jau lipo atgal kuprinėn 
įsidėjęs apsiaustą ir Sirijaus peilį. 

— Hari, gal paaukotum porą galeonų? Haroldas Dinglis sutinka par- 
duoti ugninės... 

Tačiau Haris nukūrė koridoriumi ir po poros minučių jau buvo su Ro- 
niu, Hermiona, Džine ir Luna, sustojusius Ambridž koridoriaus gale. 

— Turiu. Na, pasirengę? 

— Gerai, - sukuždėjo Hermiona, kai pro juos praėjo triukšmingas šeš- 
takursių būrelis. - Taigi, Roni, eik tvarkyti Ambridž. Džine, Luna, pradė- 
kit varyt visus iš koridoriaus. Mudu su Hariu po apsiaustu lauksime, kol 
bus laisvas kelias. | 

Ronis skubiai nužirgliojo, raudoni jo plaukai švietė kaip šviesoforas. 
Tokio pat ryškumo Džinės galva šmėsčiojo tarp ją supančių mokinių vie- 


name koridoriaus gale, o šviesiaplaukė Lunos - kitame. 

— Liskime čia, - patraukė Hariui už rankos Hermiona ir įstūmė jį į 
nišą, kur grasi akmeninė viduramžių burtininko galva ant postamento 
kažką murmėjo pati sau. - Hari, tu tikrai nesusirgęs? Toks išbalęs. 

— Ne, viskas gerai, - tarstelėjo jis, išsitraukdamas iš kuprinės neregi- 
mąjį apsiaustą. Iš tiesų peršėjo randą, bet ne taip jau baisiai, todėl jis su- 
prato, kad Voldemortas dar nesudavė Sirijui mirtino smūgio. Kai Volde- 
mortas baudė Eiverį, skaudėjo daug smarkiau. 

- Štai, - užmetė jis ant abiejų neregimąjį apsiaustą. Abu stovėjo ir klau- 
sėsi, kaip lotyniškai burbuliuoja biustas priešais juos. 

— Negalima čia eiti! - šaukė Džinė miniai. - Ne, atsiprašau, bet reikės 
sukti aplinkiniu keliu ir lipti įvijais laiptais. Šičia kažkas prileido Smau- 
giamųjų dujų... 

Jie girdėjo, kaip skundžiasi mokiniai, kažkoks nepatenkintas bal- 
sas tarė: 

— Nematau jokių dujų. 

— Jos bespalvės, - išgąstingai paaiškino Džinė, - bet jeigu nori, gali eiti, 
tavo lavonas bus įrodymas kitam nepatikliam idiotui. 

Pamažu minia išnyko. Žinia apie Smaugiamąsias dujas, matyt, paskli- 
do plačiau ir niekas čia nebėjo. Kai koridorius liko visai tuščias, Hermio- 
na tyliai tarė: 

— Na, Hari, geriau nebesulauksime. Pirmyn... 

Jie žengė iš už biusto. Luna stovėjo nugara į juos pačiame koridoriaus 
gale. Praeidama pro Džinę, Hermiona sušnibždėjo: 

- Šaunuolė... Nepamiršk signalo. 

— Kokio signalo? — paklausė Haris prie Ambridž durų. 

— Jei pamatys Ambridž, ji turi garsiai uždainuoti „Vizlis - mūs kara- 
lius“,- atsakė Hermiona, kai Haris įkišo peilio geležtę tarp staktos ir sie- 
nos. Užraktas trakštelėjo, ir jie įėjo. 

Ant lėkščių ryškiai nuterlioti kačiokai šildėsi pavakario saulutėje, ka- 
binete buvo tylu ramu kaip ir aną kartą. Hermiona lengviau atsiduso. | 

— Maniau, po antro knisiaus ji patobulins apsaugos sistemą. 

Jie nusisiautė apsiaustą. Hermiona nuskubėjo prie lango, atsistojo 
taip, kad jos nesimatytų iš lauko, ir iškėlusi lazdelę ėmė žiūrėti į kiemą. 
Haris puolė prie židinio, griebė Kelionmilčių puodelį, šiūptelėjo jų į 
pelenus. Plykstelėjo smaragdinės liepsnos. Jis atsiklaupė, įkišo galvą į 
ugnį ir sušuko: 

— Grimaldžio aikštė dvylika! 

Galva ėmė svaigti tarsi ką tik nulipus nuo karuselės, tačiau keliai tvir- 
tai klūpėjo ant akmeninių plokščių. Jis užsimerkė nuo sūkuriu skriejan- 
čių pelenų. Kai galva nustojo suktis, Haris atsimerkė ir išvydo ilgą šaltą 
Grimaldžio aikštės namų virtuvę. 

Ji buvo tuščia. Šito ir tikėjosi, bet vis tiek supurtė baisus siaubas. 

— Sirijau? — pašaukė. - Sirijau, ar esi? 

Balsas gaudžiai nuaidėjo kambaryje, bet niekas neatsiliepė, tik deši- 
nėje nuo židinio kažkas sukrebždėjo. 

— Kas ten? - paklausė Haris, manydamas, gal ten kartais pelė. 

Išlindo Padaras, namų elfas. Kažko be galo patenkintas, nors, matyt, 
susižalojęs abi rankas, nes jos buvo storai aptvarstytos. 

— Židinyje Poterio galva, - pranešė jis tuščiai virtuvei, piktdžiugiškai 
sušnairuodamas į Harį. - Padarui įdomu, ko jam reikia? 

— Kur Sirijus, Padare? - griežtai paklausė Haris. 

Namų elfas dusulingai sukikeno. 

— Šeimininkas išėjęs, Hari Poteri. 

— Kur išėjęs? Kur jis išėjo, Padare? 

Padaras tik sukrizeno. 

— Aš tave perspėju! - pagrasino Haris, puikiai suprasdamas, kad šioje 
padėtyje jis niekaip negali elfo nubausti. - O Lubinas? Baisioji Akis? Ar 
katras nors yra namie? 

— Nieko nėra, tik Padaras! - džiugiai pareiškė elfas ir nupėdino durų 
link. - Padaras dabar nori pasikalbėti su ponia, taip, jau seniai neturėjo 


galimybės, Padaro šeimininkas jo neprileisdavo prie ponios... 

— Kur išėjo Sirijus? - suriko Haris išeinančiam elfui. - Padarė, ar jis išėjo 
į Paslapčių departamentą? 

Padaras sustojo. Per kėdžių kojų mišką Haris matė jo pliką makaulę. 

- Šeimininkas vargšui Padarui nesako, kur eina, - atsakė elfas. 

— Tačiau tu Žinai! - šaukė Haris. - Argi ne? Tu žinai, kur jis! 

Truputį patylėjęs elfas nusikvatojo. 

- Šeimininkas nebegrįš iš Paslapčių departamento! - džiaugsmingai 
pranešė. - Padaras ir vėl gyvens tik su savo ponia! 

Ir elfas iškurnėjo į vestibiulį. 

— Tu!.. 

Nespėjęs nusikeikti ar kaip kitaip įžeisti elfo, Haris pajuto viršugalvy- 
je baisų skausmą ir užsikosėjo įtraukęs pelenų. Kažkieno ranka ištempė 
jį iš liepsnos, ir štai prieš jį išdygo plati išbalusi profesorės Ambridž mar- 
mūzė. Ambridž laikė jį už plaukų taip užlaužusi galvą, tarsi ketintų per- 
rėžti gerklę. 

— Manai, - sušnypštė ji, dar labiau užlauždama jam galvą, tad jis da- 
bar žiūrėjo į lubas, - kad po dviejų knisių aš leisiu kokiam nors bjaurybei 
be mano žinios patekti į kabinetą? Kvaileli, po pastarojo karto visas duris 
apsaugojau Vagių sulaikymo kerais. Paimk iš jo lazdelę, - įsakė ji kažkam 
nematomam, ir jis pajuto, kaip svetima ranka įlindo į vidinę apsiausto 
kišenę ir ištraukė lazdelę. - Ir iš jos. 

Haris išgirdo prie durų brazdesį ir suprato, kad Hermioną ištiko toks 
pat likimas. 

— Noriu žinoti, ko jūs įsibrovėte į mano kabinetą, - tarė Ambridž, pa- 
kratydama už plaukų jam galvą. 


i 


— Aš... norėjau paimti savo „Žaibą“! - sugargė Haris. 

— Melagis. — Ji vėl supurtė jam galvą. - Tavo „Žaibas“ saugomas pože- 
myje, Poteri, ir tu puikiai žinai. Tavo galva buvo mano židinyje. Su kuo 
kalbėjaisi? | 

— Su niekuo... - Haris pabandė ištrūkti, tačiau tik neteko kuokštelio 
plaukų. 

— Melagis! - sustugo Ambridž. Ji nutrenkė jį nuo savęs, ir jis užgriuvo 
ant stalo. Matė, kad Hermioną laiko prispaudusi prie sienos Milisenta 
Peštukė. Smirdžius sėdėjo ant palangės ir išsišiepęs mėtė į orą ir gaudė 
Hario burtų lazdelę. 

Už durų kilo šurmulys. Įpuolė keli klastuoliai, tempdami Ronį, Džinę, 
Luną ir - Hario nuostabai - Nevilį. Vos nepasmaugdamas, jį laikė sugrie- 
bęs už kaklo Niurzga. Visiems keturiems buvo užkišta gerklė. 

— Visus turim, - tarė Voringtonas, blokšdamas Ronį vidurin kamba- 
rio. - Štai šitas, - storu pirštu parodė į Nevilį, - bandė man sukliudyti ją 
paimti, - parodė jis į Džinę, mėginančią įspirti kažkokiai Klastūnyno mer- 
gai, - todėl atvedžiau ir jį. 

— Teisingai, - tarė Ambridž, žiūrėdama, kaip muistosi Džinė. - Na, 
atrodo, Hogvartsas tuoj taps nevizline zona. 

Smirdžius nusižvengė. Ambridž plačiai išsiviepė ir atsidrėbė į kartū- 
nu apmuštą krėslą. Kiurksojo kaip rupūžė gėlių lysvėje ir spoksojo į sa- 
vo belaisvius. 

— Taigi, Poteri, - prabilo ji, - išstatei sargybinius aplink mano kabinetą 
ir pasiuntei šitą klouną, - linktelėjo ji Ronio pusėn, Smirdžius vėl nusi- 
žvengė, - pranešti man, kad poltergeistas siaubia transfigūracijos kabi- 
netą, nors aš puikiai Žinojau, kad jis rašalu terlioja visus teleskopų objek- 
tyvus, Filčas ką tik buvo man pranešęs. Aišku, jog tau žūtbūt reikėjo su 
kuo nors pasikalbėti. Gal su Albu Dumbldoru? Arba su tuo puskrauju 
Hagridu? Abejoju, ar tai buvo Minerva Makgonagal, girdėjau, ji dar per 
silpna kalbėti. 

Smirdžius ir kiti Inkvizicijos draugovininkai vėl nusikvatojo. Haris iš 
pykčio ir neapykantos net sudrebėjo. 

— Ne jūsų reikalas, su kuo aš kalbuosi. 

Ambridž išplerusi fizionomija įsitempė. 

— Puiku, - tarė ji saldžiausiu ir sykiu grėsmingiausiu balsu. - Puiku, po- 
naiti Poteri... Aš tau daviau progą savo noru pasakyti. Tu atsisakei. Netu- 
riu kito pasirinkimo, tik tave priversti. Drakai, atvesk profesorių Sneipą. 

Smirdžius įsikišo Hario lazdelę į kišenę ir vypsodamas išėjo, bet Haris 
net nepastebėjo. Tik dabar kai ką suprato; negalėjo patikėti, kad buvo 
toks kvailas ir galėjo pamiršti. Manė, jog; visi Brolijos nariai, visi, galintys 
padėti Sirijui, išnykę, - bet jis klydo. Hogvartse tebėra dar vienas Fenik- 
so brolijos narys - Sneipas. Kabinete tapo tylu, tik klastuoliai tramdė Ro- 
nį ir kitus belaisvius. Po Voringtono taiklaus smūgio iš Ronio lūpos ant 
Ambridž kilimo kapsėjo kraujas. Džinė tebesikamavo bandydama įspirti 
ją laikančiai šeštakursei. Nevilis pamėlęs daužė Niurzgai rankas, gniau- 
žiančias jam kaklą. Hermiona bergždžiai plėšėsi iš Milisentos gniaužtų. 
Tik Luna ramiai stovėjo šalia savo sargybinio ir užsisvajojusi žiūrėjo pro 
langą, lyg viskas jai būtų jau nusibodę. 

Haris pažvelgė į Ambridž. Ta nenuleido nuo jo akių. Koridoriuje pasi- 
girdus žingsniams, jis nutaisė kuo abejingesnį veidą. Drakas Smirdžius 
atidarė duris ir praleido Sneipą. 

— Ar direktorei manęs reikėjo? - paklausė Sneipas, šaltu žvilgsniu ap- 
žvelgdamas visus. 

— O, profesoriau Sneipai, - tarė Ambridž, plačiai išsišiepdama ir atsi- 
stodama, - man reikėtų dar vieno buteliuko Tiesos eliksyro. Tik prašy- 
čiau kuo skubiau pristatyti. 

— Paskutinį buteliuką paėmėte, kai norėjote iškvosti Poterį, - pasakė 
jis, ramiai žiūrėdamas iš po juodų riebaluotų plaukų. - Nejaugi visą su- 
naudojote? Sakiau, kad užteks trijų lašų. 

Ambridž užraudo. 

— Tačiau galite dar sutaisyti, juk taip? - tarė ji žaviu mergaitišku balsu, 
visad rodančiu, kad ji siunta. 

- Žinoma, - šyptelėjo Sneipas. - Eliksyrui pritraukti reikia viso mėnu- 
lio ciklo, taigi maždaug po mėnesio galėsiu jums duoti. 

— Po mėnesio? - kvarktelėjo Ambridž ir pasipūtė lyg rupūžė. - Mėne- 
sio? Bet, Sneipai, man jo reikia šįvakar! Ką tik paaiškėjo, kad Poteris per 


mano židinį susisiekė su nežinomu asmeniu ar asmenimis. 

— Tikrai? — paklausė Sneipas, pirmą kartą rodydamas šiokį tokį smal- 
sumą, ir pasisuko į Harį. - Na, aš nesistebiu. Poteris niekad nejautė per 
didelės pagarbos mokyklos taisyklėms. 

Jo šaltos juodos akys gręžte gręžė Harį, bet jis atlaikė tą žvilgsnį; su- 
kaupęs visas jėgas, mąstė apie tai, ką regėjo sapne, maldaudamas Sneipą 
įžvelgti jo mintis, suprasti... 

— Aš noriu jį iškvosti! - suklykė Ambridž, ir Sneipas vėl atsigręžė į jos 
tūžmingai kretantį veidą. - Noriu, kad sutaisytumėt man kokio nors gė- 
ralo, kuris priverstų jį pasakyti tiesą! 

— Aš jau sakiau, - ramiai tarė Sneipas, - kad nebeturiu nė lašo Tiesos 
eliksyro. Niekuo negaliu jums padėti —- nebent norėtumėte Poterį nu- 
nuodyti, o jeigu tai padarytumėte, galėčiau jus tik labai užjausti. Bėda, 
kad dauguma nuodų veikia taip greitai, jog auka nespėja pasakyti tiesos. 

Sneipas vėl pažvelgė į Harį, karštligiškai bandantį perduoti jam savo 
mintis. 

Voldemortas laiko Sirijų Paslapčių departamente, galvojo jis. Voldemortas 
laiko Sirijų... 

— Jums irgi skiriu bandomąjį laikotarpį! - suriko Ambridž, ir Sneipas 
grįžtelėjo į ją pakeldamas antakius. - Jūs tyčia nepadedate! Šito nesitikė- 
jau, Liucijus Smirdžius visad jus taip giria! Nešdinkitės iš mano kabineto! 

Sneipas ironiškai nusilenkė ir apsisuko. Haris matė, kad pro duris iš- 
eina paskutinė galimybė pranešti Brolijai, kas vyksta. 

— Jis pagavo Pėdelę! - šūktelėjo Haris. - Laiko Pėdelę ten, kur tai pa- 
slėpta! 

Sneipas stabtelėjo jau darydamas duris. 

— Pėdelę? - suspigo Ambridž, godžiai išsprogindama akis į Harį, pas- 
kui į Sneipą. - Kas tas Pėdelė? Kas kur paslėpta? Ką jis kalba, Sneipai? 

Sneipas atsisuko į Harį. Jo veidas buvo neįžvelgiamas. Haris nežinojo, 
suprato jis ar ne, tačiau prie Ambridž aiškiau pasakyti nedrįso. 

— Neįsivaizduoju, - šaltai atsakė jai Sneipas. - Poteri, kai norėsiu, kad 
man rėkautum nesąmones, duosiu tau atsigert Nusišnekėjimo gėralo. 

Niurzga, nepersistenk. Jei Nevėkšlą pasmaugsi, reiks rašyti krūvas viso- 
kių popierių, be to, deja, turėsiu tai paminėti tavo charakteristikoje, jei 
kada ieškosies darbo. 

Ir jis užtrenkė duris palikdamas Harį visiškai sutrikusį: Sneipas buvo 
jo paskutinė viltis. Panašiai, regis, jautėsi ir Ambridž - jos krūtinę purtė 
baisingas pyktis. 

— Puiku, - iškošė ji ir išsitraukė lazdelę. - Puiku. Nieko kito nelieka. 
Kalbama ne apie mokyklos drausmę. Nuo to priklauso ministerijos sau- 
gumas... Taip... 

Ji save lyg ir įtikinėjo kažko imtis. Mindžikavo žiūrėdama į Harį, laz- 
dele pliaukšėdama sau per delną ir sunkiai alsuodama. Be savo lazdelės 
Haris jautėsi visiškas bejėgis. 

— Tu mane verti, Poteri... Aš nenoriu, - pasakė Ambridž, vis taip pat 
mindžikuodama, - tačiau kartais aplinkybės pateisina. Manau, ministras 
supras, kad nebuvo kitos išeities. 

Smirdžius godžiai spoksojo į ją. 

— Nukryžiavimo užkeikimas turėtų atrišti tau liežuvį, — tyliai tarė 
Ambridž. 

— Ne! -riktelėjo Hermiona. - Profesore Ambridž, tai neteisėta. 

Bet Ambridž nesiklausė. Jos veidas nušvito kokčiu jauduliu, kokio Ha- 
ris dar nebuvo matęs. Ji iškėlė lazdelę. 

— Ministras nenorėtų, kad jūs nusižengtumėte įstatymui! - sušuko Her- 
miona. 

— Ko akys nemato, dėl to ir širdies neskauda, - atšovė Ambridž, nutai- 
kydama lazdelę šen ir ten, tarsi rinkdamasi, kur Hariui labiausiai skau- 
dėtų. - Kornelijus taip ir nesužinojo, kad vasarą aš pasiunčiau Psichus, 
bet jis apsidžiaugė gavęs progą pašalinti Poterį. 

— Jūs? - aiktelėjo Haris. - Jūs ant manęs užsiundėte Psichus? 

— Kas nors turėjo imtis priemonių, - sušvokštė Ambridž, nusitaikyda- 


ma tiesiai Hariui į kaktą. — Visi jie mekeno, kad reikia tave kaip nors nu- 

tildyti. Apjuokti. Bet aš vienintelė tikrai šį tą nuveikiau... Tik tu, Poteri, vėl 
išsisukai, ar ne? Bet šiandien nepavyks... - Ir, giliai įkvėpusi, suriko: 

— Cruci... 

— NE! - suklykė Hermiona Milisentos Peštukės rankose. - Ne... Ha- 
ri... Turime jai pasakyti! 

— Nėužką! - riktelėjo Haris. 

— Reikės, Hari, vis tiek ji iš tavęs išgaus, taigi kokia prasmė? 

Ir Hermiona apsiverkė įsikniaubusi Milisentai į apsiaustą. Toji nustojo 
ją spausti prie sienos ir pasidygėjusi atsitraukė. 

— Nagi, nagi! - pergalingai prabilo Ambridž. - Panelytė Visažinė mums 
atsakys į keletą klausimų! Taigi, mergaite, prašom! 

— Aaa... mmm... nee! - mykė Ronis užkišta burna. 

Džinė žiūrėjo į Hermioną lyg pirmąkart matydama. Nevilis, vis dar 
gaudydamas orą, taip pat. Tačiau Haris kai ką pastebėjo. Nors Hermiona 
kūkčiojo įsikniaubusi į delnus, jokios ašarėlės nė pėdsako. 

— Aš... aš labai visų atsiprašau, bet... daugiau nebegaliu... 

— Teisingai, mergaite, teisingai! - tarė Ambridž, stvėrė Hermioną už 
pečių ir nubloškė į savo krėslą. - Taigi... Su kuo Poteris čia kalbėjo? 

— Na... - sukūkčiojo Hermiona. - Jis bandė pasikalbėti su profesoriu- 
mi Dumbldoru. 

Ronis sustingo išplėtęs akis; Džinė nustojo mindžioti ją laikančiai klas- 
tuolei kojas, net Luna šiek tiek nustebo. Laimei, Ambridž ir jos sėbrų 
akys buvo įverptos tik į Hermioną, tad nepastebėjo tų įtartinų ženklų. 

— Dumbldoru? - pakartojo Ambridž. - Vadinasi, žinai, kur jis yra? 

— Oi ne, -raudojo Hermiona. - Mes ieškojome jo „Kiaurame katile“ ir 
Skersiniame skersgatvyje, ir „Trijose šluotose“, ir net „Šerno galvoje“... 

— Kvaiša... Sėdės tau Dumbldoras užeigoje, kai visa ministerija jį gau- 
do! - nusivylusi ėmė šaukti Ambridž. 

— Bet... Bet mes turėjome jam pranešti kai ką svarbaus! - aimanavo 
Hermiona, dar kiečiau užsidengdama delnais veidą. Ne iš sielvarto, su- 
prato Haris, o tam, kad niekas nepastebėtų sausų jos akių. 

— Mat kaip? - vėl atkuto Ambridž. - Ir ką norėjote jam pasakyti? 

— Mes... mes norėjome jam pranešti... kad jau paruošta! - sriūbavo 
Hermiona. 

— Kas paruošta? - griežtai paklausė Ambridž, purtydama Hermioną. — 
Kas paruošta, mergaite? 

— Gi... ginklas. 

— Ginklas? Ginklas? - kartojo Ambridž, išpūtusi akis. - Jūs kuriate kaž- 
kokį pasipriešinimo būdą? Ginklą, kurį panaudosite kovodami su minis- 
terija? Aišku, profesoriaus Dumbldoro įsakymu? 

— Tttaip... - suinkštė Hermiona. - Bet jis turėjo išvykti. Dabar mme... 
mes užbaigėme jo darbą, bet... bet negalime... su... surasti jo ir ppa... 
sakyti! 

— Koks tasai ginklas? - geležiniu balsu paklausė Ambridž, sugniaužu- 
si Hermionai pečius. 

— Mes nelabai suprantame, - sušniurkščiojo Hermiona. - Mes tik da- 
rėme, ką profesorius Dumbldoras liepė. 

Ambridž pergalingai atsitiesė. 

— Vesk mane prie to ginklo, - įsakė. 

— Aš nerodysiu... šitiems, - atsisuko Hermiona į Klastūnyno atstovus. 

— Tu neturi teisės nieko reikalauti, - atkirto profesorė Ambridž. 

- Puiku, - vėl sukūkčiojo į delnus Hermiona. - Puiku! Tegul jie pama- 
to. Tikiuosi, nukreips jį į jus! Tiesą sakant, noriu, kad visus sukviestumėt 
jo pamatyti! Tada Žinotumėt... O, man patiktų, kad visi mokiniai sužino- 
tų, kur ginklas yra ir kaip jį vartoti... Tada, jeigu nors vieną nuskriaustu- 
mėt, jie galėtų... su jumis susitvarkyti! 

Šitie žodžiai Ambridž padarė įspūdį: ji mikliai atsisuko į savo draugo- 
nuslėpti nekantrumą ir godulį. 

Ambridž ilgai žiūrėjo į Hermioną, paskui prabilo, jos manymu, moti- 
nišku balsu: 

— Gerai, mieloji, tegul bus tik ašir tu... gal ir Poterį pasiimsime? Stokis. 

— Profesore, - prašneko Smirdžius, - profesore Ambridž, manau, nors 
vienas iš draugovės turėtų eiti su jumis dėl atsargumo... 

— Smirdžiau, aš esu kvalifikuota ministerijos darbuotoja. Nejau ma- 
nai, kad nesuvaldysiu dviejų nuginkluotų paauglių? - piktai paklausė 
Ambridž. - Be to, neatrodo, jog mokiniams dera matyti tą ginklą. Būkite 
čia, kol grįšiu, ir saugokite, kad nė vienas nepabėgtų, - parodė ji į Ronį, 
Džinę, Nevilį ir Luną. 

— Na, gerai, - nusivylęs suniurnėjo Smirdžius. 

— Jūs abu eikit pirma ir veskit mane, - lazdele nurodė Ambridž Hariui 
ir Hermionai. - Drožkit. 


TRISDEŠIMT TREČIAS SKYRIUS 


Kova ir pabėgimas 


Haris neįsivaizdavo, koks Hermionos planas ir ar išvis jį turi. Jis ėjo kori- 
doriumi per žingsnį jai iš paskos suvokdamas, jog atrodytų labai įtartina, 
jeigu išsiduotų nežinąs, kur jie eina. Nedrįso Hermionos kalbinti, mat 
Ambridž tiesiog lipo ant kulnų. 

Hermiona nuvedė laiptais į vestibiulį. Pro dvivėres didžiosios salės 
duris sklido garsios šnekos ir indų tarškėjimas — Haris negalėjo patikėti, 
kad už keliolikos žingsnių žmonės valgo vakarienę, be jokio rūpestėlio 
švenčia egzaminų pabaigą... 

Hermiona žengė pro ąžuolines duris ir nulipo priebučio laiptais. Jie 
atsidūrė gaiviame vakaro ore. Saulė jau beveik siekė Uždraustojo miško 
medžių viršūnes. Hermiona ryžtingai nužygiavo per veją, Ambridž vos 
spėjo kicenti paskui ją. Ilgi tamsūs jų šešėliai driekėsi iš paskos lyg ap- 
siaustai. 

— Vadinasi, paslėpta Hagrido trobelėje? - nekantriai paklausė Amb- 
ridž Harį. 

— Na, jau ne, - su panieka atsakė Hermiona. - Hagridas netyčia būtų 
galėjęs jį paleisti. 

— Tikrai, - burbtelėjo Ambridž, nebeįstengdama tramdyti susijaudini- 
mo. - Iš tiesų jis būtų taip ir padaręs, tas kerėpla puskraujis. 

Ji nusijuokė. Haris pajuto klaikų norą atsisukti ir griebti jai už gerklės, 
bet susilaikė. Randas tvinkčiojo, tačiau neskaudėjo tarsi deginamas įkai- 
tinta geležimi, kaip, žinojo jis, būtų, jeigu Voldemortas būtų užsimojęs 


žudyti. 


633 


HakRis POTERIS 


— Tai kur tada yra? - gan sutrikusi paklausė Ambridž, kai Hermiona 
toliau sau Žygiavo į mišką. 

— Ten, žinoma, - parodė Hermiona į tamsią tankmę. - Juk turėjo būti 
paslėptas tokioje vietoje, kad mokiniai netyčia neužtiktų, tiesa? 

— Be abejo, - nelabai drąsiai pritarė Ambridž. - Aišku... Ką gi, gerai... 
Eikit pirmi. 

— Gal duosite savo lazdelę, jeigu jau mes turime eiti pirmi? - paklausė 
Haris. 

— Ne, nemanau, ponaiti Poteri, - saldžiai atsakė Ambridž, bakstelėda- 
ma jam nugaron lazdele. - Bijau, kad ministerija mano gyvybę brangina 
labiau už judviejų. 

Pasiekus vėsią medžių paunksnę, Haris bandė sugauti Hermionos 
žvilgsnį: eiti į mišką be burtų lazdelių jam atrodė kvailiausia iš viso to, ką 
jie šį vakarą prikrėtė. Tačiau ji tik niekinamai dėbtelėjo į Ambridž ir pa- 
traukė tiesiai į gilumą žengdama taip sparčiai, jog Ambridž vos spėjo 
trumputėmis kojomis. 

— Ar labai toli? - paklausė ji, kai jos apsiaustas užsikabino gervuo- 
gyno. 

— O taip, - atsakė Hermiona. - Ginklas gerai paslėptas. 

Haris vis labiau būgštavo. Hermiona nepasuko taku, kuriuo jie andai 
ėjo pas Gropą, o nudrožė pabaisos Aragogo irštvos pusėn, kur jam teko 
būti prieš trejus metus. Tada Hermionos su juo nebuvo, todėl ji tikriau- 
siai nė neįtaria, koks pavojus tenai tyko. 

— Klausyk, tu tikrai Žinai kelią? - paklausė jis. 

— O taip, - atšovė ji lediniu balsu ir toliau drožė per šabakštynus, jo 
manymu, keldama nereikalingą triukšmą. Už jų Ambridž suklupo ant 
išvirtusio medelio. Nė vienas nesustojo jai padėti. Hermiona tik šūktelė- 
jo per petį: 

— Dar truputį toliau! 

— Hermiona, nerėkauk taip, - sumurmėjo Haris, ją prisivijęs. - Bet kas 
gali mus išgirsti... 

— Aš ir noriu, kad mus kas išgirstų, - tarė ji. Ambridž pūškavo iš pas- 
kos. - Pamatysi... 

Jie dar ėjo, regis, labai ilgai, kol atsidūrė taip toli miške, jog tankus 
medžių vainikų baldakimas nebepraleido jokios šviesos. Harį vėl, kaip 
anksčiau, apėmė jausmas, kad jį seka nematomos akys. 

— Kiek dar eisime? - piktai paklausė Ambridž. 

— Nebetoli! - šūktelėjo Hermiona, kai jie išlindo į tamsią drėgną lau- 
kymę. — Dar keli žingsniai... 

Staiga grėsmingai suzvimbė strėlė ir įsmigo į medį jai virš galvos. Oras 
prisipildė kanopų kaukšėjimo, miško žemė sudrebėjo. Ambridž riktelė- 
jusi išstūmė Harį priekin prisidengdama juo kaip skydu. 

Jis ištrūko iš jos rankų ir atsigręžė. Iš visų šonų atgarmėjo apie pus- 
šimtį kentaurų, iškėlusių lankus su strėlėmis, nutaikytomis į Harį, Her- 
mioną ir Ambridž. Jie lėtai atsitraukė į laukymės vidurį. Ambridž inkštė 
iš baimės. Haris dirstelėjo į Hermioną. Ji pergalingai šypsojosi. 

— Kas jūs? —- paklausė balsas. 

Haris pažvelgė kairėn. Bėras kentauras, vardu Megorianas, žengė iš 
būrio. Jo lankas irgi buvo parengtas. Hariui iš dešinės tebeinkštė Amb- 
ridž, nukreipusi drebančią lazdelę į artėjantį kentaurą. 

— Aš klausiau, Žmonės, kas tokie esate, - piktai tarė Megorianas. 

— Aš esu Doloresa Ambridž! - plonu išgąstingu balsu sucypė Amb- 
ridž. —- Magijos ministro vyresnioji padėjėja ir Hogvartso direktorė bei 
Didžioji inkvizitorė! 

— Tu iš Magijos ministerijos? — pasitikslino Megorianas. Kentaurai ne- 
ramiai suerzėjo. 

— O taip! - dar plonesniu balsu patvirtino Ambridž. - Taigi atsargiau! 
Pagal įstatymą, kurį priėmė Magiškųjų gyvūnų kontrolės departamen- 
tas, puskraujai tokie kaip jūs, užpuolę žmogų... 

— Kaip tu mus pavadinai? - sušuko nirtulingas juodas kentauras, Ha- 
riui žinomas Beino vardu. Aplinkui kentaurai ėmė piktai bambėti ir įtem- 
pė temples. 

— Nevadinkit jų šitaip! - įširdo Hermiona, tačiau Ambridž jos nesi- 
klausė. Drebančia ranka vis dar nukreipusi į Megorianą burtų lazdelę, ji 
toliau aiškino: - Penkiolikto straipsnio B punktas aiškiai sako: „Bet koks 
magiškas gyvūnas, turintis beveik žmogaus protą, taigi atsakingas už sa- 
vo veiksmus...“ 

— Beveik žmogaus protą? - pakartojo Megorianas. Beinas ir kiti įširdę 
sužvengė ir ėmė kasti kanopomis žemę. - Tai mums didelis įžeidimas, 
žmoge! Mūsų protas, laimei, daug pranašesnis už tavo. 

— Ką tu veiki mūsų miške? - suriko šyvas kentauras, kurį Haris ir Her- 
miona matė aną kartą. - Ko čia atėjai? 

— Jūsų miške? — paklausė Ambridž, atrodo, drebėdama ne tik iš bai- 
mės, bet ir iš pasipiktinimo. - Leiskite priminti —- gyvenate čia tik todėl, 
kad Magijos ministerija leidžia jums apsistoti tam tikrose vietose... 

Strėlė praskriejo taip arti, kad užkliudė jos pilkšvus it pelė plaukus; ji 
veriamai suriko ir prisidengė rankomis galvą. Vieni kentaurai pritaria- 
mai šūkavo, kiti gardžiai kvatojo. Jų pašėlęs, į žvengimą panašesnis kva- 
tojimas ir kanopų trepsėjimas šiurpiai skardėjo laukymėje. 

— Na, kieno dabar miškas, Žmoge? - suriko Beinas. 

- Šlykštūs puskraujai! - sukliegė ji, suspaudusi delnais galvą. - Žvė- 
rys! Laukiniai gyvuliai! 

— Iylėkit! - sušuko Hermiona, bet Ambridž nutaikė lazdelę į Megoria- 
ną Ir suspigo: 

— Incarcerous! 

Iš nežinia kur atskriejo storos it gyvatės virvės, apsivijo apie kentauro 
kūną ir surišo rankas; jis subliuvo iš pykčio ir atsistojo piestu bandyda- 
mas išsivaduoti. Kiti kentaurai puolė. 

Haris stvėrė Hermioną ir pargriovė; prisiplojęs prie miško žemės, aki- 
mirką vos nenumirė iš baimės, kai aplink sudundėjo kanopos, tačiau ken- 
taurai šuoliavo per juos ir aplinkui, žvengdami ir rėkdami iš įsiūčio. 

— Neeee! - išgirdo jis Ambridž balsą. - Neeee... Aš esu magijos minist- 
ro vyresnioji padėjėja... kaip jūs drįstate... Nelieskit manęs, gyvuliai... 
Neeeee! 

Tvykstelėjo raudona šviesa, ir Haris suprato, jog ji mėgino vieną jų 
sustingdyti. Staiga ji šiurpiai suklykė. Trupučiuką pakėlęs galvą, Haris 
išvydo, kad ją iš užpakalio sugriebė Beinas ir aukštai iškėlė besiraitančią 
ir žviegiančią iš siaubo. Jos lazdelė nukrito žemėn, Hariui suspurdo šir- 
dis. Jeigu tik jis galėtų ją pasiekti... 

Bet vos tiktai siekė jos, kentauro kanopa lazdelę užmynė ir dailiai per- 
laužė. 

— Ahaaa! -riktelėjo Hariui ausin balsas ir stora plaukuota ranka pakė- 
lė ir jį. Hermiona taip pat atsidūrė ant kojų. Virš judančių įvairaus plau- 
ko kentaurų nugarų ir galvų Haris pamatė, kaip Beinas šuoliuoja tarp 
medžių nusinešdamas Ambridž. Jos klyksmas slopo ir slopo, pagaliau jį 
visai užgožė kanopų kaukšėjimas. 

— O šitie? — paklausė pikčiurna šyvis kentauras, laikydamas Her- 
mioną. 

— Jie dar jaunučiai, - tarė lėtas, taikingas balsas Hariui už nugaros. — 
Mes neliečiame jauniklių. 

— Bet jie ją atvedė, Ronanai, - atsiliepė Harį suspaudęs kentauras. - Ir 
jie ne visai jaunikliai. Šitas tuoj bus vyras. 

Jis pakratė Harį už apykaklės. 

— Prašau jus, - net springdama ėmė maldauti Hermiona, - prašau mūsų 
nepulti, mes ne tokie kaip ji, nesame ministerijos darbuotojai! Atėjome 
čia tik todėl, kad manėme, jog mus išvaduosite nuo jos. 

Vos pažvelgęs į Hermioną laikančio šyvo kentauro veidą, Haris su- 
prato, jog ji padarė baisią klaidą. Šyvis kentauras užrietė galvą nuožmiai 
trypdamas užpakalinėmis kojomis ir suriko: 

— Matai, Ronanai? Jie jau pilni savo padermės išpuikimo! Vadinasi, 
mes turėjome už jus padaryti juodą darbą, ar ne, žmonių mergiūkšte? 
Turėjome jums pasitarnauti, kaip klusnūs šunys nuvyti jūsų priešus? 

— Ne! - pakraupusi suspigo Hermiona. - Aš ne tai norėjau pasakyti! 
Aš tik tikėjausi, kad jūs galėsite... mums padėti... | 

Tačiau, regis, ji dar labiau nepataikė. 

— Žmonėms mes nepadedame! - suniurzgė Harį suspaudęs kentau- 
ras, šiek tiek pasistodamas piestu, todėl Hario kojos pakibo ore. - Mes 
esame nepriklausoma gentis ir tuo didžiuojamės. Neleisime, kad išeitu- 
mėte girdamiesi, kaip mes paklusome jūsų nurodymams! 

— Mes nieko panašaus nesakysime! - sušuko ir Haris. - Žinome, jog 
padarėte tai, ką padarėte, ne todėl, kad mes šito norėjome... 

Tačiau niekas jo nesiklausė. 

Barzdotas kentauras bandos gale suriko: 

— Jie čia atėjo neprašyti, tegul atsiima už tai! 

Kilo pritariamas šauksmas, o pelėkas kentauras užriko: 

— Tegul keliauja paskui tą moteriškę! 

— Sakėt, kad jauniklių neskriaudžiate! - jau tikromis ašaromis verkė 
Hermiona. - Mes jums nieko nepadarėme, nei grasinome, nei lazdelė- 
mis gąsdinome, tik norime grįžti į mokyklą, būkit geri, paleiskite mus... 

— Mes ne visi tokie kaip tas išdavikas Firenzis, žmonių mergiūkšte! — 
rėkė šyvis kentauras. Jam atsiliepė pritariamas žvengimas. - Galjūs pa- 
laikėte mus gražiais kalbančiais arkliukais? Mes esame sena padermė, 
nepakęsianti burtininkų lindimo ir užgauliojimų! Mes neklausome jūsų 
įstatymų, nepripažįstame jūsų viršenybės, mes... 

Jie nebeišgirdo, ko dar kentaurai nedaro, nes tą akimirką laukymės 
pakraštyje kažkas taip sutraškėjo, subraškėjo, kad Haris, Hermiona ir 
apie pusšimtį kentaurų visi atsisuko ton pusėn. Harį laikęs kentauras jį 
paleido ir stvėrė lanką su strėle. Hermiona irgi buvo nudrėbta ant že- 
mės. Haris puolė prie jos, kai grėsmingai prasiskyrė du stori kamienai ir 
tarp jų pasirodė baisingas milžino Gropo pavidalas. 

Arčiau stovėję kentaurai ėmė lįsti už tolesniųjų. Laukymė pasišiaušė 
lankais ir strėlėmis, pasirengusiomis smigti į didžiulį pilką veidą, palin- 
kusį virš jų po susipynusiomis šakomis. Kreiva Gropo burna kvailai vyp- 
sojo. Prieblandoje blausiai švietė į plytas panašūs jo dantys, tuščios pur- 
vo spalvos akys prisimerkė, kad geriau matytų padarus prie kojų. Nuo 
jų driekėsi nutrauktos virvės. 

Jis dar plačiau išsiviepė. 

— Hageris. 

Haris nežinojo, kas tasai hageris ar kokios kalbos, be to, jam ir nerūpė- 
jo: jis nenuleido akių nuo Gropo kojų, ilgumo kaip visas Haris. Hermio- 
na skaudžiai suspaudė jam ranką. Kentaurai stovėjo nuščiuvę ir vėpsojo 
į milžiną, o tas kraipė galvą dairydamasis, tarsi ieškodamas ko pamesta. 

— Hageris! - pikčiau pakartojo milžinas. 

— Eik sau, milžine! - suriko Megorianas. — Tau ne vieta tarp mūsų! 

Tie žodžiai Gropo nėmaž nesutrikdė. Jis pasilenkė (kentaurai stipriau 
įtempė lankus) ir sustugo: 

— HAGERI! 

Keli kentaurai ne juokais sunerimo. Tačiau Hermiona susigaudė. 

— Hari, - sušnibždėjo, - man rodos, jis nori pasakyti „Hagridas“. 

Tą akimirką Gropas pamatė juos - du žmogelius kentaurų minioje. Jis 
dar žemiau pasilenkė ir įsispoksojo į juodu. Haris jautė Hermioną vir- 
pant, kai Gropas plačiai išsižiojo ir storu, griausmingu balsu suriaumojo: 

— Hermė! 

— Dievuliau, - išspaudė Hermiona, skaudžiai spausdama Hariui ran- 
ką ir vos nealpdama. - Jis... jis prisiminė! 

— HERME! - kaukė Gropas. - KUR HAGERIS? 

— Nežinau! - persigandusi kvyktelėjo Hermiona. - Nepyk, Gropai, 
nežinau! 

— GROPAS NORI HAGERIO! 

Viena baisinė milžino ranka pasiekė žemę. Hermiona klaikiai suriko 
ir puolė atgal, bet pargriuvo. Haris, sukandęs dantis, pasirengė smogti, 
spirti, kąsti ar dar ką daryti, bet ranka švystelėjo pro šalį ir nušlavė baltą 
it sniegas kentaurą. 

Šito kentaurai tik ir laukė - Gropo ištiesti pirštai buvo gal per žingsnį 
nuo Hario, kai orą perskrodė penkiasdešimt strėlių ir susmigo į milžiniš- 
ką Gropo veidą. Milžinas sustūgo iš skausmo ir pykčio. Atsitiesęs ėmė 
trinti veidą letenomis - strėles nulaužė, bet smaigalius dar giliau įvarė. 

Jis rėkė ir trypė, kentaurai pasipylė į šalis; ant Hario tiško akmenukų 
didumo milžino kraujo lašai, kai jis padėjo Hermionai atsistoti. Abudu 
kiek įkabindami nukūrė slėptis tarp medžių. Atsidūrę saugioje vietoje, 
atsisuko: Gropas aklai grabaliojo kentaurų, veidu sruvo kraujas. Kentau- 
rai padrikai traukėsi, šuoliavo tarp medžių kitoje laukymės pusėje. Haris 
su Hermiona žiūrėjo, kaip Gropas dar kartą sustaugė iš pykčio ir, laužy- 
damas medžius, nusivijo kentaurus. 

— Ooo... - atsipūtė Hermiona, taip drebėdama, kad net pakinkliai su- 
linko. - Koks siaubas. Jis gali visus juos išgalabyti. 

— Tiesą sakant, man dėl to galvos neskauda, - pasakė Haris. 

Kentaurų kaukšėjimas ir milžino žingsniai tolo ir nutolo. Staiga Ha- 
riui baisiai nudiegė randą, ir jį suėmė siaubas. 

Jie sugaišo tiek laiko - Sirijaus išgelbėjimas dabar buvo tolimesnis ne- 
gu tada, kaijis jį regėjo. Haris ne tik prarado burtų lazdelę, bet ir atsidūrė 
vidury Uždraustojo miško be jokios galimybės greitai iš jo ištrūkti. 

— Nuostabus planas, - metė jis Hermionai, kad nors kiek išgiežtų ap- 
maudą. - Tikrai nuostabus planas. Ką darome toliau? 

— Reikia grįžti į pilį, - tarė Hermiona. 

— Kol grįšime, Sirijaus gal nebebus gyvo! — spyrė Haris į artimiausią 
medį. Virš galvos pasigirdo plonas čirškimas, ir pakėlęs galvą jis išvydo 
įtūžusį lankutį, tiesiantį jo pusėn pirštų šakaliukus. 

— Na, be lazdelių nieko nepaveiksime, - bejėgiškai pasakė Hermio- 
na ir sunkiai atsistojo. - Tarp kitko, Hari, kaip tu planavai pasiekti 
Londoną? 

— Taigi ir mes dėl to sukom galvą, - tarė pažįstamas balsas. 
tarpelį. 

Jie pamatė Ronį su Džine, Nevilį ir Luną, skubančią jam iš paskos. Visi 
buvo daugiau ar mažiau nukentėję: Džinei keliose vietose perrėžtas 
skruostas, Neviliui virš dešinės akies raudonavo gumbas, Roniui iš lū- 
pos dar labiau bėgo kraujas, bet visi buvo labai savimi patenkinti. 

— Nagi, - tarė Ronis, pastumdamas nulinkusią šaką ir atkišdamas Ha- 
riui jo burtų lazdelę, - ką nors sugalvojote? 

— Kaip jums pavyko pabėgti? - stebėdamasis paklausė Haris ir paėmė 
lazdelę. 

— Pora Stingdomųjų žaibų, Nuginklavimo kerai, be to, Nevilis užleido 
gražutį mažutį Sukliudymo užkeikimėlį, - išdidžiai pasakojo Ronis ir įtei- 
kė lazdelę Hermionai. - Bet geriausiai pasirodė Džinė, prigriebė Smir- 
džių - Šikšnosparnio Sapno kerais. Puikumėlis, visa jo fizionomija apau- 
go tais plasnojančiais padarėliais. Beje, pro langą spėjom pamatyti, kad 
jūs traukiate į mišką, ir atsekėm. Kur padėjote Ambridž? 

— Ją nusinešė kentaurų banda, - atsakė Haris. 

— Ojjus paliko? - apstulbo Džinė. 

— Būtų nepalikę, bet juos išvaikė Gropas. 

— Kas tas Gropas? - susidomėjo Luna. 

— Hagrido broliukas, - greit atsakė Ronis. - Na, bet jau nesvarbu. Hari, 
ką sužinojai būdamas ugnyje? Ar Pats Žinai Kas sugavo Sirijų, ar... 

— Taip, - atsakė Haris, nes randą vėl pervėrė skausmas. - Ir žinau, 
kad Sirijus dar gyvas, bet neišmanau, kaip galėtume tenai nukakti ir 
jam padėti. 

Visi nutilo išsigandę - kliūtis rodės neįveikiama. 

— Ką gi, turėsime skristi, ar ne? - tarė Luna žemiškiausiu balsu, kokį 
Hariui teko iš jos girdėti. 

— Puiku, - piktai atsisuko į ją Haris. - Pirma, į „turėsime“ nejeini pati, 
antra, tik Ronio šluotos nesaugo trolis, taigi... 

— Aš turiu šluotą! - pasigyrė Džinė. 

— Taip, tačiau tu neskrendi, - atkirto Ronis. 

— Atsiprašau, bet Sirijaus likimas man rūpi ne mažiau kaip jums! — 
sučiaupė lūpas Džinė taip, kad atrodė kaip trynukė Fredžio ir Džordžo 
sesutė. 


— Tu irgi... —- pradėjo Haris, bet Džinė nukirto: 

- Esu trejais metais vyresnė, negu buvai tu, kai su Pats Žinai Kuo ko- 
vojai dėl Išminties akmens. Ir mano dėka Smirdžius įstrigo Ambridž ka- 
binete apskeręs šikšnosparniais... 

— Taip, tačiau... 

— Mes visi priklausėme DK, - ramiai tarė Nevilis. - Ir rengėmės kovai 
su Patys Žinote Kuo. Šiandien pirma proga nuveikti šį tą tikra. O gal tai 
tebuvo žaidimas, ką? 

— Ne, žinoma, ne, - nekantriai burbtelėjo Haris. 

— Vadinasi, ir mes turime vykti, - nutarė Nevilis. - Mes norime padėti. 

— Teisingai, - laiminga nusišypsojo Luna. 

Hario akys susitiko su Ronio. Žinojo, kad Ronis mano tą patį: jei būtų 
galėjęs pasirinkti, kas, be jo paties, Ronio ir Hermionos, turėtų gelbėti 
Sirijų, tikrai nebūtų ėmęs Džinės, Nevilio ir Lunos. 

— A, visai nesvarbu, - nusiminęs tarė Haris, - nes dar nežinome, kaip 
tenai nukakti... 

— Man rodos, mes jau nutarėme, - pasakė Luna, varydama Harį iš 
proto. - Kad skrisime! 

— Klausyk, - nebeištvėrė Ronis, - tu gal ir moki skraidyti be šluotos, 
bet mes negalime užsiauginti sparnų kada pa... 

— Skraidyti galima ne tik šluotomis, - romiai tarė Luna. 

— Gal mes skrisime ant sprandų kišiams knarkiams, ar kaip jie vadina- 
s1? — nusišaipė Ronis. 

— Susmauktaragiai knarkišiai neskraido, - oriai pareiškė Luna. - Ta- 
čiau anie skraido, o Hagridas sako, kad jie puikiai randa vietas, kurių 
raiteliams reikia. 

Haris staigiai atsisuko. Tarp dviejų medžių, šiurpiai vartydami bal- 
tas akis, stovėjo du testraliai ir sekė jų pokalbį tarsi suprasdami kiek- 
vieną žodį. 

— Taip! — sukuždėjo jis ir žengė prie jų. Testraliai krestelėjo ropliškas 


galvas, atmesdami ilgus juodus karčius, Haris nekantriai ištiesė ranką ir 

paglostė tviskantį artimiausio gyvūno kaklą. Kaip jie galėjo atrodyti jam 
bjaurūs? 

— Ar čia tie beprotiški arkliniai padarai? - paklausė Ronis, žvelgdamas 
kažkur į kairę nuo testralio, kurį glostė Haris. - Tie patys, kurių negali 
matyti, jei nesi regėjęs ko nors pakratant kojas? 

— Aha, - tarstelėjo Haris. 

— Kiek jų? 

— Tik du. 

— Na, mums reikia trijų, - tarė Hermiona, šiek tiek sukrėsta, tačiau 
labai ryžtinga. 

— Keturių, Hermiona, - susiraukė Džinė. 

— Manau, kad mūsų šeši, - ramiai suskaičiavo Luna. 

— Nebūk kvaila, negalime visi skristi! - piktai atšovė Haris. - Klausyki- 
te, jūs trys, - parodė jis į Nevilį, Džinę ir Luną, - su visu šituo neturite 
nieko bendra, visiškai ne... 

Jie ėmė šaukti. Randą vėl nudiegė, dar skaudžiau. Brangi kiekviena 
akimirka - nėra laiko ginčytis. 

— Puiku, tegul bus jūsų valia, - pasakė jis, - bet jeigu nerasime dau- 
giau testralių, jūs negalėsite... 

— O, atsiras ir daugiau, - tvirtai tarė Džinė, kaip ir Ronis, žiūrinti visai 
ne ton pusėn, kur buvo arkliai. , 

— Kodėl taip manai? 

— Todėl, kad jei kartais nepastebėjote, su Hermiona esate kruvini, — 
šaltai paaiškino ji, - o mes juk žinome, kad Hagridas testralius prisivilio- 
ja žalia mėsa: Šitie du tikriausiai todėl ir atlėkė. 

Haris pajuto timptelėjimą. Dirstelėjęs žemyn pamatė, kad arčiausias 
testralis laižo jo rankovę, išteptą Gropo krauju. 

— Tada puiku, - tarė jis, staiga šovus galvon gerai minčiai. - Mudu su 
Roniu josime šitais dviem, o Hermiona tegul lieka čia su jumis trimis ir 
prišaukia daugiau testralių... 

— Niekur aš neliksiu! - supyko Hermiona. 

- Nėra jokio reikalo, - nusišypsojo Luna. - Žiūrėkite, dar atskrenda. 
Matyt, judu tikrai dvokiat krauju... 

Haris atsisuko: tarp medžių brovėsi šeši ar septyni testraliai, suglaudę 
plačius odinius sparnus. Prieblandoje spindėjo jų akys. Nebeliko jokios 
priežasties neimti kitų. 

— Gerai, - metė jis, - sėskit, ir skrendam. 


TRISDEŠIMT KETVIRTAS SKYRIUS 


Paslapčių departamentas 


Haris įsikibo testraliui į karčius, uždėjo koją ant gūbrio ir nerangiai užsė- 
do ant šilkinės nugaros. Gyvūnas nesipriešino, bet atsuko galvą iššiepęs 
iltis ir mėgino vėl palaižyti jo drabužius. 

Haris pamatė, kad kelius galima įbesti po sparnų sąnariais, tada tvir- 
čiau laikaisi. Apsižvalgė, ką daro kiti. Nevilis užsiropštė ant kito testralio 
ir bandė permesti trumpą savo koją jam per nugarą. Luna jau sėdėjo 
šonu ir taisėsi drabužius. Atrodė, lyg ji taip jodinėtų kasdieną. Ronis, Her- 
miona ir Džinė kažkodėl tebestovėjo ir išsižioję spoksojo. 

— Ko? - paklausė jis. 

— Kaip mums užlipti, jeigu jų nematome? - paklausė Ronis. 

— O, visai lengva, - tarė Luna, paslaugiai nuslydo nuo savojo testralio 
ir priėjo prie Ronio, Hermionos ir Džinės. - Nagi... 

Ji privedė juos prie kitų testralių ir po vieną padėjo užsėsti. Visi trys 
baisiai jaudinosi, kai ji sukišo jų rankas arkliams į karčius ir liepė stipriai 
laikytis. Tada vėl užlipo ant savo žirgo. 

— Beprotybė, - bambėjo Ronis, laisva ranka braukdamas per arklio 
kaklą. - Beprotybė... kad nors galėčiau matyti... 

— Džiaukis, kad nematai, - niūriai tarė Haris. - Na, visi pasiruošę? 

Visi linktelėjo ir suspaudė kelius. 

— Tvarka... 

Jis pažvelgė į spindinčią juodą savo testralio galvą ir nurijo seilę. 

— Taigi Londonas, Magijos ministerija, lankytojų durys, - netvirtai pa- 


sakė jis adresą. - Jeigu Žinai, kur skristi. 

Valandėlę Hario testralis nieko nedarė, paskui netikėtai - jis vos ne- 
nusirito — išskleidė sparnus, pritūpė ir šovė į viršų taip staigiai ir tiesiai, 
kad Haris turėjo iš visų jėgų spaustis rankomis ir kojomis, kad nenuslystų 
nuo lieso pasturgalio. Jis užsimerkė ir įsikniaubė į šilkinius karčius. Arklys 
nėrė tarp viršutinių šakų ir nuskriejo į raudoną it kraujas saulėlydį. 

Haris dar nebuvo taip greitai lėkęs: beveik nejudindamas sparnų, te- 
stralis pranėrė viršum pilies. Vėsus vėjas plakė skruostus ir vertė užsi- 
merkti. Atsigręžęs pamatė penkis bendražygius skriejant iš paskos. Visi 
buvo prisiploję prie testralių kaklų. 

Hogvartsas liko užpakaly, jie jau praskrido ir Kiauliasodį. Apačioje Ha- 
ris matė kalnus ir slėnius. Slenkant sutemoms, miesteliuose sužibo žibu- 
riai. Jis išvydo vingiuotą kelią, juo per kalnus ropojo namo vienišas auto- 
mobiliukas... 

— Fantastika! - išgirdo Haris Ronio balsą kažkur už nugaros. Įsivaiz- 
davo, kaip Žmogus turi jaustis lėkdamas tokiame aukštyje ir nematyda- 
mas, kas jį neša. 

Sutemo, dangus tapo šviesiai violetinis ir pasipuošė sidabro žvaigž- 
dutėmis, netrukus tik Žiobarų miestų žiburiai rodė, kokiame aukštyje jie 
skrenda ir kokiu greičiu. Kietai apsikabinęs arklio kaklą, varė jį dar grei- 
čiau. Kiek praėjo laiko nuo tada, kai jis matė Sirijų gulint ant Paslapčių 
departamento grindų? Kiek dar tas pajėgs atsilaikyti? Tikrai Haris žinojo 
tik viena: krikštatėvis nei įvykdė Voldemorto reikalavimo, nei mirė, nes 
abiem atvejais savo kūnu būtų pajutęs Voldemorto džiūgavimą arba įtū- 
Žį - randą būtų diegę taip pat kaip ir tą naktį, kai buvo užpultas ponas 
Vizlis. 

Jie toliau skrodė vis tirštėjančią tamsą. Hario veidas sustingo nuo šal- 
čio, kojos, spaudžiančios testraliui šonus, nutirpo, bet jis nedrįso pakeisti 
padėties, kad nenuslystų. Mažne apkurto nuo baisaus oro ūžimo, lūpos 
perdžiūvo nuo šalto nakties vėjo. Neturėjo jokios nuovokos, ar daug jie 
nukeliavo, pasikliovė gyvūnu, kuriuo jojo, atkakliai lekiančiu per tamsą. 
Testralis kilo vis aukščiau, nors vos vos judino sparnus. 

Jeigu jie pavėluos... 

Jis tebėra gyvas, tebekovoja, aš jaučiu... 

Jei Voldemortas nutarė, kad Sirijus nepasiduos... 

Aš žinočiau... 

Hariui pašoko širdis: testralio galva staiga smigo žemyn, Haris slyste- 
lėjo kaklu. Pagaliau jie leidžiasi... Už nugaros pasigirdo riktelėjimas, jis 
pavojingai atsigręžė, bet nepamatė, kad kas kristų. Tikriausiai visus irgi 
apstulbino staigus krypties pasikeitimas. 

Aplinkui didėjo ir apvalėjo skaisčiai oranžiniai ratilai, jie matė pastatų 
stogus, žibintų, panašių į spindinčias vabzdžių akis, juostas, gelsvus lan- 
gų kvadratus. Staiga pasirodė, kad jie visu smarkumu atsitrenks į šali- 
gatvį. Haris iš paskutinių jėgų įsikibo testralio, pasiruošė skaudžiam smū- 
giui, tačiau arklys nusileido ant tamsios Žemės švelniai it šešėlis, ir Haris 
nučiuožė nuo jo nugaros žvalgydamasis po gatvę, kur šalia sudaužytos 
taksofono būdelės tebestovėjo kaupina šiukšlių dėžė, abi bespalvės ryš- 
kiai oranžinėje žibintų šviesoje. 

Ronis nutūpė netoliese ir iškart nusirito ant šaligatvio. 

— Daugiau nė už jokius pinigus, - pasakė stodamasis. Jis norėjo eiti 
tolyn nuo savo testralio, bet jo nematydamas atsitrenkė į pasturgalį ir 
vos nepargriuvo. - Kaip gyvas... Baisiau nesugalvosi... 

Hermiona ir Džinė nutūpė abipus jo. Abi nuslydo nuo arklių grakščiau 
už Ronį, bet iš veidų buvo matyti, kad irgi su palengvėjimu atsistojo ant 
tvirtos žemės. Nevilis nušoko drebėdamas, Luna nulipo ramiai ir lengvai. 

— Kur toliau eisime? — paklausė ji su mandagiu smalsumu, lyg jie būtų 
išsiruošę į ekskursiją. 

- Štai čia. - Jis dėkingas pliaukštelėjo testraliui ir nuvedė juos prie 
sudaužytos telefono būdelės, atidarė dureles. - Greičiau! - paragino del- 
siančius draugus. 

Ronis ir Džinė klusniai žengė vidun, Hermiona, Nevilis ir Luna įsi- 
spraudė paskui juos. Haris dar dirstelėjo į testralius, šiukšlių dėžėje ieš- 
kančius ko ėdamo, ir paskui Luną įlindo į būdelę. 

— Kas arčiausiai ragelio, tegul surenka šeši, du, keturi, keturi, du, — 
liepė jis. 

Tai padarė Ronis, juokingai užlenkęs ranką. Surinkus numerį, būde- 
lėje nuskambėjo šaltas moters balsas. 

— Sveiki atvykę į Magijos ministeriją. Prašom pasakyti pavardę ir ko- 
kiu reikalu norite patekti. 

— Haris Poteris, Ronis Vizlis, Hermiona Įkyrėlė, - vardijo Haris, - Dži- 
nė Vizli, Nevilis Nevėkšla, Luna Geranorė... Mes atvykome gelbėti vie- 
no Žmogaus, nebent pati ministerija tai padarytų greičiau! 

— Dėkui, - tarė šaltas moteriškas balsas. - Lankytojai, paimkite žen- 
kliukus ir prisisekite prie apsiaustų. 

Šeši ženkliukai išslydo loveliu, kuriuo paprastai nukrenta grąžintos 
monetos. Hermiona susėmė juos ir per Džinės galvą padavė Hariui. Jis 
perskaitė viršutinį: Haris Poteris, gelbėjimo operacija. 

— Ministerijos lankytojai, jūs būsite apieškoti, o lazdeles turite užre- 
gistruoti apsaugos poste vestibiulio gale. 

— Puiku! - tarė Haris. Vėl nudiegė randą. - Ar jau galima judeti? 

Taksofono būdelės grindys sudrebėjo, šaligatvis už jos stiklinių sienų 
ėmė kilti, nutolo rajūnai testraliai, virš galvų susivėrė tamsa, ir jie dun- 
dėdami ėmė leistis į Magijos ministerijos gelmes. 

Kojas palietė švelni auksinė šviesa ir platėdama kilo jų kūnais. Haris 
sulenkė kelius ir iškėlė lazdelę, kiek tai buvo įmanoma padaryti tokioje 
ankštybėje. Per stiklą stengėsi įžiūrėti, ar vestibiulyje jų niekas nelaukia, 
tačiau atrodė, kad tuščia. Jame buvo blausiau negu tada dienos metu, 
nes židiniuose nedegė ugnis. Liftui sustojus, Haris pamatė, kad tamsiai 
mėlynose lubose sukasi auksiniai ženklai. 

— Magijos ministerija linki jums malonaus vakaro, - palinkėjo moters 
balsas. 

Būdelės durys atsidarė, Haris išvirto laukan, paskui jį - Nevilis ir Lu- 
na. Vienintelis garsas vestibiulyje buvo čiurlenimas auksiniame fontane, 


kur į apvalų baseiną krito vandens srovelės, trykštančios iš burtininkų ir 


648 


XXXIV +» PasSLAPČIŲ DEPARTAMENTAS 


raganų burtų lazdelių, iš kentauro strėlės antgalio, goblino kepurės smai- 
galio ir namų elfų ausų. 

— Eime, - tyliai tarė Haris, ir šešetas pasileido per vestibiulį, Haris pir- 
mas. Prie stalo, kur apsauginis burtininkas andai svėrė Hario lazdelę, 
dabar niekas nesėdėjo. 

Haris jautė, kad apsaugos nebuvimas - grėsmingas ženklas. Pro auk- 
so vartus žengiant į liftus, jį užplūdo dar didesnė baimė. Jis paspaudė 
artimiausią „žemyn“ mygtuką, ir beregint atidardėjo kabina, gaudžiai 
klanktelėdamos atsivėrė auksinės grotos, ir jie puolė vidun. Haris baks- 
telėjo devintą numerį, grotos užsidarė, liftas ėmė leistis barškėdamas ir 
žvangėdamas. Tą dieną, kai Haris čia lankėsi su ponu Vizliu, jis neatkrei- 
pė dėmesio, kokie triukšmingi liftai: dabar neabejojo, kad triukšmas pri- 
šauks visus apsauginius pastate, tačiau kai liftas sustojo, šaltasis moters 
balsas tarė: 

— Paslapčių departamentas. 

Grotos atsivėrė. Jie išėjo į koridorių, kur nebuvo nė gyvos dvasios, tik 
virpėjo deglai, pūstelėjus iš lifto orui. 

Haris pasuko prie juodųjų durų. Šitiek mėnesių sapnavęs, pagaliau 
mato jas priešaky. 

- Einam, - sukuždėjo ir nuvedė juos koridoriumi. Luna ėjo tiesiai už 
jo ir prasižiojusi dairėsi. 

— Klausykit, - tarė Haris ir sustojo likus iki durų kokiai dešimčiai Žings- 
nių. - Gal... gal, sakau, kas nors tegul čia pasilieka... lyg ir sargyboje... 

— O kaipgi mes pranešime, jeigu kas artinsis? - kilstelėjo antakius Dži- 
nė. - Tu gal būsi kaži kur. 

— Mes eisime su tavim, Hari, - tarė Nevilis. 

— Paskubėkime, - paragino Ronis. 

Hariui nesinorėjo visų jų vestis kartu, bet nieko nepadarysi. Jis atsisu- 
ko į duris ir žengė prie jų... Visai kaip sapne, durys atsidarė ir jis įėjo 


vidun, kiti įsekė. 


649 


HakRIS POTERIS 


Jie atsidūrė dideliame apskritame kambaryje. Viskas buvo juoda, net 
grindys ir lubos. Juodoje sienoje lygiais tarpais buvo vienodos, niekaip 
nepažymėtos durys be rankenų, tarp jų melsvai pleveno į sienines Žva- 
kides įstatytos Žvakės. Jų šalta virpčiojanti šviesa atsimušė tviskančiose 
juodo marmuro grindyse lyg tamsiame vandenyje. 

— Kas nors uždarykite duris, - sumurmėjo Haris. 

Nevilis uždarė, ir Haris iškart pasigailėjo. Kai nebeliko ilgo šviesos 
pluošto, einančio iš deglais apšviesto koridoriaus, viduje liko taip tamsu, 
kad valandėlę jie matė tik melsvų liepsnelių puokštes ant sienų ir vai- 
duokliškus jų atspindžius ant grindų. 

Sapne Haris visada ryžtingai žengdavo per šitą kambarį ir atverdavo 
duris, esančias tiesiai prieš tas, pro kurias įžengė. Betgi aplinkui buvo 
keliolika durų. Kol jis spoksojo į duris priešais, galvodamas, kurias pasi- 
rinkti, kilo baisus dundėjimas ir žvakės ėmė slinkti. Apskritoji siena pra- 
dėjo suktis. 

Hermiona griebė Hariui už rankos išsigandusi, kad ir grindys nesusi- 
galvotų judėti, bet ne, to neįvyko. Valandėlę, sienai įsibėgėjus, melsvo- 
sios liepsnelės aplink susiliejo panėšėdamos į neono juostą. Bet štai dun- 
desys kaip ūmiai prasidėjo, taip ūmiai ir liovėsi, viskas vėl sustingo. 

Hariui akyse tebestovėjo melsva juosta, daugiau jis nieko nematė. 

— Kas čia buvo? - bailiai sušnibždėjo Ronis. 

— Manau, siena sukosi tam, kad mes nebežinotume, pro kurias duris 
jėjome, - tyliai tarė Džinė. 

Haris iškart suprato, jog taip ir yra: išskirti duris, pro kurias jie pateko, 
buvo ne lengviau, negu įžiūrėti skruzdę ant juodutėlių grindų. Taigi du- 
rys, pro kurias reikia eiti toliau, gali būti bet kurios iš keliolikos. 

— Kaip mes iš čia ištrūksime? - nesmagiai paklausė Nevilis. 

— Na, dabar nesvarbu, - primygtinai tarė Haris, mirksėdamas, kad aky- 
se nebešvytėtų melsva juosta, ir kietai sugniauždamas lazdelę. - Mes iš 


čia neisime, kol nerasime Sirijaus... 

— Tik nepradėk jo šaukti! - įspėjo Hermiona, tačiau Hariui dabar ma- 
žiausiai reikėjo jos patarimo - ir pats suvokė, jog turi laikytis kuo tyliau. 

— Kur tada eisime, Hari? - paklausė Ronis. 

— Nežinau... - Haris nurijo seilę. - Sapnuose įeidavau pro duris kori- 
doriaus gale ir patekdavau į tamsų kambarį - šitą. Paskui pro kitas duris 
įeidavau į kambarį, kuris tarsi... blizga. Reikia išbandyti kelerias duris, 
skubiai tarė jis. - Manau, pamatęs atpažinsiu reikiamas. Pirmyn. 

Jis nudrožė nosies tiesumu, kiti nusekė iš paskos. Haris palietė vėsų 
spindintį durų paviršių, iškėlė lazdelę pasirengęs mostelėti ir pastūmė 
duris. 

Jos lengvai atsivėrė. 

Po pirmojo kambario tamsos atrodė, kad šis pailgas kambarys daug 
šviesesnis, mat jį apšvietė ant auksinių grandinių žemai karančios lem- 
pos, tačiau nebuvo sapnuose mirguliavusių ir žaižaravusių šviesų. Kam- 
barys buvo tuščias, tik stovėjo keli stalai ir pačiame viduryje - milžiniška 
stiklinė vonia, pilna tamsiai žalio skysčio, joje būtų galėję paplaukioti vi- 
si kartu. Vonioje plūduriavo keli perlų baltumo daiktai. 

— Kas čia tokie? — paklausė Ronis. 

— Nežinau. 

— Nejau žuvys? - sukuždėjo Džinė. 

— Akvavirijų vikšrai! - susijaudino Luna. - Tėtis sakė, kad ministerija 
veisia... 

— Ne, - keistu balsu tarė Hermiona ir priėjusi pažvelgė per stiklo sie- 
ną. - lai smegenys. 

— Smegenys? 

— Taip... Įdomu, ką jie su jomis daro? 

Priėjo ir Haris. Iš tikrųjų smegenys, jokios abejonės. Baugiai boluoda- 
mos, jos plaukiojo žalioje gelmėje panašios į papuvusius žiedinius ko- 
pustus. 

— Nešdinamės iš čia, - tarė Haris. - Ne tai, ko mums reikia, bandykim 
kitas duris. 

— Bet ir čia durys ne vienos, - parodė Ronis į sienas. Haris nutirpo — 
kokio didumo ši vieta? 

- Sapne iš to tamsaus kambario įžengdavau į kitą. Manau, reikia grįžti 
ir bandyt iš naujo. 

Taigi jie parskubėjo atgal į tamsųjį apskritą kambarį; dabar vietoj mels- 
vų liepsnelių Hariui akyse tavaravo smegenys. 

— Pala! - sustabdė Hermiona Luną, jau beuždarančią smegenų kam- 
bario duris. - Flagrate! 

Ji pamakalavo ore lazdele, ir ant durų sužibo ugninis X ženklas. Vos 
tik tos durys užsidarė, vėl kilo dundesys, vėl pašėlusiai ėmė suktis siena, 
tačiau dabar liepsnelių melsvumas ėjo pramaišiui su skaisčiai raudona ir 
auksine spalvomis. Kai viskas nutyko, ugninė kryžmė tebedegė rodyda- 
ma jau išmėgintas duris. 

— Gerai sugalvota, - pagyrė Haris. - Nagi, bandom šitas. 

Vėl jis žengė prie durų tiesiai prieš nosį ir jas pastūmė iškėlęs lazdelę. 
Šis kambarys buvo didesnis už aną, blausiai apšviestas ir keturkampis, jo 
viduryje žiojėjo kokių dvidešimties pėdų gilumo akmeninė įduba. Jie 
stovėjo viršutinėje eilėje; ratu aplink visą kambarį ėjo akmeniniai suolai, 
stačiai leisdamiesi į tą įdubą ir sudarydami lyg ir amfiteatrą. Hariui jis 
priminė teismo salę, kurioje jį apklausė Vizengamotas. Tačiau įdubos vi- 
duryje nebuvo kėdės su grandinėmis, o stūksojo iškilusi akmeninė pa- 
kyla, ant kurio stovėjo akmeninė arka, tokia sena, sutrūkinėjusi ir apiru- 
si, kad Haris stebėjosi, kaip ji nesugūra. Arkos nelaikė jokia siena. Jos 
angą dengė apibrizgusi juoda užuolaida ar šydas; nors šaltas kambario 
oras visiškai nejudėjo, audeklas švelniai pleveno. 

— Kas ten? - paklausė Haris ir stryktelėjo ant suolo žemiau. Atsakymo 
nebuvo, bet šydas toliau pleveno ir lingavo. 

— Atsargiau! - sukuždėjo Hermiona. 

Haris suolais nulipo į patį akmeninės įdubos dugną. Pasuko prie pa- 


kylos. Jo žingsniai skardžiai aidėjo kambaryje. Iš ten, kur stovėjo, smaili 

arka atrodė daug aukštesnė negu žvelgiant iš viršaus. Šydas vis taip pat 
lengvai pleveno, tarsi pro arką būtų kas nors ką tik praėjęs. 

— Sirijau? - prabilo Haris, bet jau tyliau. 

Jo neapleido keistas jausmas, kad anapus šydo kažkas stovi. Kietai 
sugniaužęs lazdelę, jis apėjo aplink pakylą, bet nieko nerado - matė tik 
kitą apibrizgusios uždangos pusę. 

— Einam, - pašaukė Hermiona iš vidurinės eilės. - Kažkas negerai, 
Hari, einam iš čia. 

Ji atrodė išsigandusi, daug labiau negu kambaryje, kur plaukiojo sme- 
genys, tačiau Hariui arka rodėsi graži, nors ir labai sena. Plevenantis šy- 
das jį traukė, taip ir norėjosi užlipti ant pakylos ir pereiti, praskleidus jį, į 
kitą arkos pusę. 

— Hari, einam, gerai? - griežčiau tarė Hermiona. 

— Gerai, - atsakė jis, bet nejudėjo. Kažką išgirdo. Kitoje šydo pusėje 
kilo slopus kuždesys, murmėjimas. 

— Ką sakai? — labai garsiai paklausė jis. Jo žodžiai nuaidėjo per visą 
amfiteatrą. 

— Niekas nieko nesakė, Hari! - pasakė Hermiona, eidama pas jį. 

— Tenai kažkas šnibžda, - tarė jis, traukdamasis nuo jos ir žiūrėdamas 
į šydą. - Ar ten tu, Roni? 

— Aš čia, drauguži, - atsiliepė Ronis, ateidamas iš kito pakylos šono. 

— Ar daugiau niekas negirdite? - paklausė Haris, nes jam murmesys 
ir kuždėjimas rodėsi vis garsesni. Jis net nepastebėjo, kaip žengė ant 
pakylos. 

— Aš irgi girdžiu, - ištarė Luna, priėjusi ir žvelgdama į šydą. - Tenai 
yra Žmonių! 

— Kaip suprasti „tenai ?—- paklausė Hermiona. Ji nušoko nuo apatinio 
suolo ir daug pikčiau, negu reikėjo, pridūrė: - Nėra jokio „tenai“, tai juk 
arka be jokio vidaus. Hari, gana, einam iš čia... 

Ji griebė jam už rankos, bet jis nesidavė nuvedamas. 

— Hari, mes čia atėjome ieškoti Sirijaus! - tarė ji piktai. 

- Sirijaus... - pakartojo Haris lyg užhipnotizuotas, nenuleisdamas akių 
nuo plevėsuojančio šydo. - Aha... 

Pagaliau jo smegenyse kažkas klektelėjo: Sirijus, sugautas ir kankina- 
mas kerais, o jis spokso į šią arką. 

Haris žengė tolyn nuo jos ir atplėšė akis nuo šydo. 

— Einam, - pasakė. 

— Kiek tau reikės kartoti... nagi, greičiau! - suragino Hermiona ir nu- 
vedė Harį su Roniu nuo pakylos. Kitoje pusėje arkos Nevilis ir Džinė, 
regis, taip pat lyg užburti žiūrėjo į šydą. Nieko netarusi Hermiona paė- 
mė Džinei už rankos, Ronis - Neviliui ir be kalbų nuvedė juos prie apati- 
nio suolo, o tada aukštyn, aukštyn iki pat durų. 

— Kaip sakai, kas tai buvo per arka? - paklausė Haris Hermioną, kai jie 
vėl atsidūrė tamsiajame apskritame kambaryje. 

— Nežinau, kas, bet vis tiek pavojinga, - neabejodama atsakė ji ir vėl 
pažymėjo duris ugnine kryžme. 

Ir vėl siena apsisukusi sustojo. Haris žengė prie dar vienų durų ir jas 
pastūmė. Durys nepasidavė. 

— Kas yra? - tarė Hermiona. 

— Užrakintos, - atsakė Haris ir užgulė duris visu kūnu, bet jos nė krust. 

- Šitos ir bus, gal ne? - subruzdo Ronis ir stojo Hariui padėti. - Tik- 
riausiai! 

— Pasitraukit! - liepė Hermiona. Ji nutaikė lazdelę į tą vietą, kur turėjo 
būti užraktas, ir ištarė: 

— Alohomora! 

Nieko. 

— Sirijaus peilis! - susigriebė Haris. Išsitraukęs iš kišenės, įkišo jį šonan 
į tarpelį. Visi nekantriai žiūrėjo, kaip jis perbraukė peiliu nuo viršaus iki 
apačios, ištraukė jį ir vėl pečiu pastūmė duris. Jos neatsidarė. Dar blo- 
giau - Haris pamatė, jog peilio geležtė išsilydė. 


— Gerai, einam iš šito kambario, - ryžtingai tarė Hermiona. 

— Bet kas, jeigu šito kambario mums ir reikia? - paklausė Ronis, žvelg- 
damas į duris su baime ir nekantra. 

— Negali būti, nes sapnuose Haris visur įeidavo, - paaiškino Hermio- 
na, pažymėdama ir šitas duris. Haris įsikišo kišenėn niekam nebetinka- 
mą Sirijaus peilį. 

- Žinote, kas tenai gali būti? - gyvai paklausė Luna, kai siena vėl ėmė 
suktis. 

— Kokia nors nesąmonė, - sumurmėjo Hermiona, ir Nevilis nervingai 
nusijuokė. 

Siena pasisukusi sustojo, ir Haris, apimtas nevilties, pastūmė dar vie- 
nas duris. 

— Pagaliau! 

Jis iš karto pažino tą nuostabią mirguliuojančią, lyg deimantai tvis- 
kančią šviesą. Kai Hario akys apsiprato su akinamu spindesiu, jis pama- 
tė daugybę laikrodžių, didelių kaip spinta ir mažučių, kabančių tarp len- 
tynų ar stovinčių ant stalų per visą kambario ilgį, jų bruzdus negailestin- 
gas tiksėjimas užpildė visą erdvę tarsi tūkstančių kojyčių trepsėjimas. O 
tą mirguliuojančią šviesą, pasirodo, skleidė aukštas krištolo gaubtas pa- 
čiame kambario gale. 

- Čionai! 

Kai jau žinojo, kad atsidūrė reikiamoje vietoje, Hariui širdis ėmė lipti 
pro gerklę. Jis nuėjo siauru taku tarp ilgųjų stalų, kaip ir sapne, trokšda- 
mas pasiekti tos šviesos šaltinį — krištolinį gaubtą, aukštumo sulig juo 
pačiu ir pilną, regis, sūkuriuojančio spindinčio vėjo. 

- Žiūrėk! - tarė Džinė, rodydama į gaubto šerdį. 

Viduje, tame spindinčiame sūkuryje, plaukė mažytis, it deimantas vais- 
kus kiaušinis. Pakilęs po gaubtu, jis ūmiai skilo ir iš jo išsirito kolibris; 
paukštelis nėrė į patį viršų, bet ėmė kristi, vėjuje jo plunksnelės pasišiau- 
šė ir sušlapo. Pasiekęs gaubto dugną, kolibris vėl užsidarė kiaušinyje. 

— Einam toliau! - įsakė Haris, nes Džinei rūpėjo sustoti ir pažiūrėti, 
kaip iš kiaušinio vėl išsiris paukštelis. 

— Pats kiek Žiopsojai į tą arką! — atkirto ji, bet nusekė paskui jį prie 
vienintelių durų, esančių už gaubto. 

— Pagaliau, - vėl tarė Haris. Širdis plakė kaip pašėlusi. - Šitos durys... 

Jis atsigręžė į draugus: visi buvo išsitraukę lazdeles, susikaupę ir rim- 
ti. Jis pastūmė duris. Jos atsidarė. 

Štai jie ir rado tą vietą: aukštą kaip bažnyčia ir prikištą lentynų iki 
lubų. Visos jos buvo apkrautos apdulkėjusiais stiklo rutuliukais. Jie blau- 
siai švytėjo šviesoje, kurią skleidė tarpais pastatytos žvakės. Kaip ir ap- 
skritajame kambaryje, jos degė melsva liepsna. Kambaryje buvo bai- 
siai šalta. 

Haris žengė tolyn ir pažvelgė į šešėliuotą taką tarp dviejų lentynų. 
Nepastebėjo nieko judant ir nieko negirdėjo. 

— Sakei, kad devyniasdešimt septinta eilė, - šnipštelėjo Hermiona. 

— Taip, - iškvėpė Haris, žiūrėdamas į artimiausios eilės galą. Po žvaki- 
de švietė sidabrinis skaičius - 53. 

— Gal reikia į dešinę, - sukuždėjo Hermiona, dirstelėjusi į kitą eilę. — 
Taip... penkiasdešimt keturi... 

— Pasiruoškit lazdeles, - tyliai tarė Haris. 

Žvalgydamiesi atgal, jie ėmė sėlinti ilgėliausiu tarpu. Jo gale buvo ak- 
lina tamsa. Ties kiekvienu rutuliuku buvo priklijuota mažutė pageltusi 
etiketė. Vieni stiklo burbulai atrodė lyg pilni skaidraus skysčio, kiti blau- 
sūs ir tamsūs, visai kaip nedegančios lemputės. 

Jie praėjo aštuoniasdešimt ketvirtą eilę... penktą... Haris klausėsi iš- 
tempęs ausis, bene išgirs ką judant, tačiau Sirijui gali būti užkišta burna 
arba jis guli be sąmonės. Arba, tarė galvoje neprašytas balsas, gal jau ne- 
gyvas. 

Bet aš būčiau jautęs, nesutiko jis, aš jau žinočiau... 

- Devyniasdešimt septyni! - pranešė Hermiona. 

Jie sustojo prie eilės pradžios ir sužiuro į tako galą. Tenai nieko nebuvo. 

— Jis pačiame gale, - pasakė Haris perdžiūvusia burna. - Iš čia net 
nematyti. 

Ir jis nuvedė juos tarp visų tų stiklo burbulų, kai kurie jų švelniai 
švytėjo. 

— Jis turėtų būti netoliese, šnibždėjo Haris, įsitikinęs, kad kiekvienas 
žingsnis juos priartina prie nukankinto Sirijaus, gulinčio ant tamsių grin- 
dų. - Kur nors visai čia pat... 

— Hari? —- atsargiai pašaukė Hermiona, bet jis nenorėjo atsiliepti. 

— Jau netoli, jau... 

Eilės gale juos vėl pasitiko žvakių šviesa. Daugiau nieko nebuvo. Ai- 
dinga dulkių prisigėrusi tyla. 

— Galbūt jis... - kimiai sukuždėjo Haris, žiūrėdamas į gretimą taką. — 
Arba... - Ir Haris žengė tenai. 

— Hari? - vėl prabilo Hermiona. 

— Ko? - piktai atsiliepė jis. 

— Aš... Aš manau, kad Sirijaus čia nėra. 

Niekas nieko nepasakė. Haris nenorėjo nė į vieną Žiūrėti. Jam pasida- 
rė bloga. Jis nesuprato, kodėl čia nėra Sirijaus. Juk turi būti. Jis, Haris, jį 
matė šitoj vietoj... 

Jis nubėgo palei eilių galus, pažvelgdamas į kiekvieną tarpą. Visur tuš- 
čia. Atbėgo atgal, pro Žiūrinčius į jį draugus. Sirijaus niekur nė ženklo, 
jokių grumtynių pėdsakų. 

— Hari? - pašaukė Ronis. 

— Ko? 

Jis nenorėjo girdėti, ką pasakys Ronis, nenorėjo girdėti, kaip Ronis 
tėkš jam, jog yra kvailas, ir pasiūlys grįžti į Hogvartsą. Veidas jam degė, 
jautė tik vieną norą: susigūžti tamsoje ir ilgai tūnoti, kad kuo ilgiau 
nereikėtų išlįsti į vestibiulio šviesą ir susidurti su kaltinamais draugų 
žvilgsniais... 

— Ar matai? — staiga tarė Ronis. 

— Ką? - atkuto Haris - tikriausiai koks nors ženklas, kad būta Sirijaus. 


Jis grįžo pas juos, stovinčius tolėliau nuo devyniasdešimt septintos eilės, 

bet nieko įdomaus nerado, tik Ronis spoksojo į vieną iš apdulkėjusių 
stiklo burbulų ant lentynos. 

— Ko? - niūriai pakartojo Haris. 

— Žiūrėk, čia parašytas tavo vardas, - tarė Ronis. 

Haris priėjo arčiau. Ronis parodė į mažutį stiklo rutuliuką, skleidžian- 
tį dulsvą šviesą, nors jis buvo dulkinas ir neliestas turbūt daugybę metų. 

— Mano vardas? - nesuprato Haris. 

Žengė dar arčiau. Buvo mažesnis už Ronį, todėl turėjo pasistiebti, kad 
perskaitytų pageltusią etiketę, priklijuotą ant lentynos prie pat rutuliu- 
ko. Joje buvo pakraigliota data prieš kokius šešiolika metų, o Žemiau pa- 
rašyta: 


A. P V B. Dumbldorui 
Tamsos Valdovas 
ir (?) Haris Poteris 


Haris išpūtė akis. 

— Kas tai? — išsigandęs paklausė Ronis. - Kodėl čia parašytas tavo 
vardas? 

Jis nužvelgė kitas etiketes ant tos lentynos. 

— Manęs nėra, - nustebęs pasakė. - Daugiau nė vieno iš mūsų nėra. 

— Hari, manau, kad tau nereikėtų jo liesti, - pasakė Hermiona, kai 
Haris jau norėjo imti rutuliuką. 

— Kodėl? Juk jis kažkaip susijęs su manimi, tiesa? 

— Nereikia, Hari, - staiga prabilo Nevilis. Haris atsisuko į jį. Apskritas 
Nevilio veidas buvo išpiltas prakaito lašeliais. Jis atrodė taip, lyg tuoj su- 
gniuš nuo įtampos. | 

— Juk prie jo mano vardas, - spyrėsi Haris. 

Ir spjovęs į viską, jis suėmė dulkiną rutuliuką. Tikėjosi pajusti šaltu- 
mą, bet nieko panašaus - rutuliukas buvo šiltas, lyg kelias valandas gulė- 
jęs saulėje, lyg jį šildytų jo viduje esanti šviesa. Tikėdamasis, netgi lauk- 

damas, kad atsitiks kas nors nepaprasta, kas nors įdomaus, dėl ko nenu- 
eitų šuniui ant uodegos visa šita pavojinga kelionė, Haris nukėlė nuo 
lentynos stiklo burbulą. 
tuliuko dulkes. 

Staiga jiems už nugarų prabilo šaltas balsas: 

— Labai gerai, Poteri. Dabar atsisuk į mane, lėtai ir dailiai, ir atiduok 
jį man. 


TRISDEŠIMT PENKTAS SKYRIUS 


Už to šydo 


Aplinkui iš oro ėmė rautis juodi pavidalai, atkirsdami kelią į visas puses; 
pro kaukių plyšius blizgėjo akys, keliolika degančių burtų lazdelių taikė- 
si tiesiai jiems į širdis. Džinė iš siaubo suriko. 

— Duok šen, Poteri, — pakartojo tasai tingus, šaltas balsas, ir Liucijus 
Smirdžius atkišo delną. 

Hariui pasidarė silpna. Jie pakliuvo į spąstus, priešų dukart daugiau. 

— Duokš, - vėl pasakė Smirdžius. 

— Kur Sirijus? - paklausė Haris. 

Keli Mirties Valgytojai nusijuokė. Aštrus moteriškas balsas į kairę nuo 
Hario pergalingai tarė: 

— Tamsos Valdovas visad žino! 

— Visad, - tyliai atsiliepė Smirdžius. - Dabar atiduok pranašystę, Poteri. 

— Noriu Žinoti, kur Sirijus! 

— Noriu Žinoti, kur Sirijus, - pamėgdžiojo moteriškė kairėje, įsimaišiu- 
si tarp tamsiųjų figūrų. 

Mirties Valgytojai glaudžiau apstojo juos, jų lazdelių šviesa žilpino 
Hariui akis. 

— Jūs jį turite, - tarė Haris, nepaisydamas krūtinę stingdančio siaubo, 
baimės, kurią stengėsi įveikti eidamas devyniasdešimt septintąja eile. — 
Jis čia. Žinau, kad taip. 

— Vaikeliš pabudo išigandęs ir pamanė, kad jo šapnas - tikrovė, - klai- 
kiai pamėgdžiodama kūdikišką šveplavimą, nusišaipė moteriškė. Ronis 
šalia Hario sujudėjo. 

— Nieko nedaryk, - sumurmėjo Haris. - Dar ne... 

Jį mėgdžiojusi moteriškė net žviegdama nusikvatojo. 

— Girdite? Ar girdite jį? Komanduoja kitiems, tarsi galėtų mums pasi- 
priešinti! 

— O, Belatriks, tu taip nepažįsti Poterio kaip aš, - tarė Smirdžius. - Jis 
baisiai linkęs į didvyriškumą. Tamsos Valdovas tai supranta. Nagi, ati- 
duok pranašystę, Poteri. 

— Aš Žinau, kad Sirijus čia, - atkakliai tvirtino Haris, nors baimė gniau- 
žė krūtinę ir gerklę. — Žinau, kad jį laikote čia! 

Mirties Valgytojai vėl nusikvatojo, moteriškė - garsiausiai. 

— Laikas, Poteri, išmokti skirt sapnus nuo tikrovės, - tarė Smirdžius. — 
Atiduok pagaliau pranašystę, arba paleisim į darbą lazdeles. 

— Paleiskit, - atšovė Haris ir pakėlė savo lazdelę iki krūtinės. Lyg susi- 
tarus, pakilo ir Ronio, Hermionos, Nevilio, Džinės ir Lunos lazdelės. Ha- 
riui suspaudė širdį. Jeigu Sirijaus čia nėra, jis bus be jokios priežasties 
pražudęs draugus... 

Tačiau Mirties Valgytojai nesmogė kerais. 

— Atiduok pranašystę, ir niekas nenukentės, - šaltai pasakė Smirdžius. 

Dabar nusijuokė Haris. 

— Taip ir patikėsiu! Atiduodu jums... pranašystę, taip? Ir jūs mus tai- 
kiai paleidžiat namučio, ką? 

Tik spėjo ištarti tuos žodžius, kai Mirties Valgytoja suriko: 

— Accio prana... 

Haris ją aplenkė - sušuko: Protego! Ji nespėjo ištarti burtažodžio, taigi 
jis nepaleido iš rankų stiklo rutuliuko. 

— O, kūdikėlis Poteris netgi moka žaisti, - iškošė ji, žaibuodama į jį pro 
gobtuvo plyšelius. - Na, ką gi... 

— SAKIAU TAU, NE! - subliuvo Smirdžius. - Jeigu sukulsi... 

Haris karštligiškai galvojo. Mirties Valgytojams reikalingas šitas ap- 
dulkėjęs rutuliukas. Jam jis nerūpi. Jis trokšta tik vieno - kaip nors išvesti 
visus iš čia gyvus, padaryti, kad už jo kvailumą draugams nereikėtų su- 
mokėti didžiausios kainos... 

Moteris išėjo iš savo bendrų būrelio ir nusimovė kaukę. Azkabanas 
Belatriks Lestreindž veidą pavertė gyva kaukole, tačiau akys degė fana- 
tiška ugnimi. 

— Tave reikia įkalbinėti? - paklausė ji, tankiai alsuodama. - Puiku, pa- 
bandom dar kartelį, - tarė ji greta stovintiems Mirties Valgytojams. - Te- 
gul pasižiūri, kaip mes kankinsime tą mažę. Aš tuo užsiimsiu. 

Haris jautė, kaip draugai apstoja Džinę. Jis pats žengė į šoną ir atsisto- 
jo tiesiai priešais ją, prispaudęs prie krūtinės pranašystę. 

— Jeigu mus pulsi, sudaužysi šitą, - įspėjo jis Belatriks. - Nemanau, 
kad tavo bosas bus labai patenkintas, jeigu grįši be to daikčiuko, taip? 

Ji nejudėjo, tik žiūrėjo į jį laižydamasi plonytes lūpas. 

— Beje, - tarė Haris, - apie kokią pranašystę mes kalbame? 

Nebuvo ko daryti, tik malti liežuviu. Nevilio ranka glaudėsi prie jo 
šono, jis jautė, kaip tasai dreba. Į pakaušį kažkuris jų tankiai alsavo. Ha- 
ris vylėsi, jog jie visi galvoja, kaip iš čia ištrūkti, nes paties smegeninė 
buvo tuščia. 

— Kokią pranašystę? - pakartojo Belatriks. - Juokauji, Hari Poteri. 

— Nė trupučio nejuokauju, - pasakė Haris, akimis ieškodamas nors 
kokios spragelės tarp Mirties Valgytojų, pro kurią jie galėtų pabėgti. — 
Kam Voldemortui jos reikia? 

Keli Mirties Valgytojai tyliai sušnypštė. 

— Tu drįsti ištarti jo vardą? - sukuždėjo Belatriks. 

— Aha, - burbtelėjo Haris, kiečiau suspausdamas rutuliuką, nes tikėjo- 
si naujo bandymo kerais jį atimti. - Taip, man nieko nereiškia ištarti Vol... 

— Nutilk! - suriko Belatriks. - Tu drįsti teršti jo vardą savo nešvariomis 
lūpomis, drįsti jį sutepti savuoju puskraujo liežuviu, drįsti... 

— O ar Žinai, kad ir jis puskraujis? - drąsiai metė Haris. Hermiona ty- 
liai sudejavo. — Voldemortas? Jo močia buvo ragana, tačiau tėvas - Žio- 
baras. O gal jis jums aiškino esąs grynakraujis? 

— SUSTIN... 

— NE! 

Raudonas spindulys šovė iš Belatriks Lestreindž lazdelės galo, bet Smir- 
džius jį atmušė; jo nukreipti kerai kliudė lentyną į kairę nuo Hario, su- 
skilo keli ant jos buvę rutuliukai. 

Iš stiklo šukių ant grindų išsirangė dvi figūros, balkšvos it perlai, vai- 
duokliškos, ir ėmė kalbėti; jų balsai maišėsi, dar prisidėjo Belatriks ir Smir- 
džiaus rėkavimas, todėl sunkiai galėjai suprasti, ką jos sako. 

— ...per lygiadienį gims naujas... - tarė seno barzdoto vyro figūra. 

— NEPULK! MUMS REIKIA PRANAŠYSTĖS! 

— Jis išdrįso... jis drįsta... - padrikai klykavo Belatriks. - Ir stovi sau 
čia... šlykštus puskraujis... 

- PALAUK, KOL PAIMSIME PRANAŠYSTĘ! - rėkė Smirdžius. 

— ...It po jo nebebus kito... - tarė jaunos moters figūra. 

Abi figūros, išnirusios iš sudužusių rutuliukų, ištirpo ore. Nieko nebe- 
liko, tik šukių krūvelė ant grindų. Tačiau Hariui kilo mintis. Bet nežinia, 
kaip ją perduoti kitiems. 

— Jūs man nesakot, kuo jau ypatinga ta pranašystė, kurią atseit turiu 
jums atiduoti, - vilkino jis laiką. Ir lėtai patraukė šonan koją bandyda- 
mas užčiuopti kieno kito. 

— Nežaisk, Poteri, su mumis, - suniurzgė Smirdžius. 

— Nieko aš nežaidžiu, - pasakė Haris, galvodamas tik apie savo judan- 
čią koją. Pagaliau rado kažkieno pėdą ir užmynė ant pirštų. Tyliai aikte- 
lėjo Hermiona. | 

— Ko? - šnipštelėjo ji. 

— Dumbldoras tau niekad nesakė, kad tavo rando paslaptis slypi Pa- 
slapčių departamento gelmėse? - nusišaipė Smirdžius. 

— Mano... kas? - akimirką užmiršo savo planą Haris. - Kuo čia dėtas 
mano randas? 

— Ko? - atkakliau sušnibždėjo už nugaros Hermiona. 

— Kątu sakai? - piktdžiugiškai šaipėsi Smirdžius. Keli Mirties Valgyto- 
jai vėl ėmė juoktis, tad Haris spėjo Hermionai pašnibždėti: 

— Daužykit lentynas... 


663 


HakRis POTERIS 


— Dumbldoras tau niekad nesakė? - pakartojo Smirdžius. - Na, tada 
aišku, kodėl, Poteri, anksčiau neatėjai, Tamsos Valdovas nesuprato... 

— ...kai pasakysiu „jau ... 

— ...kodėl tu neatskuodei iš karto, kai jis sapnuose parodė tau vietą, 
kur ji slypi. Jis manė, kad tau bus smalsu išgirsti tikslius žodžius... 

— Nejaugi? - burbtelėjo Haris. Labiau jautė, negu girdėjo, kaip už nu- 
garos Hermiona perduoda kitiems jo komandą, tad jis stengėsi kalbėti, 
patraukti į save Mirties Valgytojų dėmesį. - Taigi jis norėjo, kad aš atei- 
čiau ir paimčiau ją, tiesa? Kodėl? 

— Kodėl? - pradžiugo Smirdžius. - Matai, Poteri, paimti pranašystę 
iš Paslapčių departamento gali tik žmogus, kuriam ta pranašystė skir- 
ta. Šitai Tamsos Valdovui paaiškėjo tada, kai jis bandė ją išvogti kitų 
rankomis. 

— Ir kodėl jam reikia pavogti pranašystę apie mane? 

— Apie jus abu, Poteri, apie abu... Nejau niekada nesusimąstei, kodėl 
tave mažutį Tamsos Valdovas norėjo nužudyti? 

Haris spoksojo į plyšius, pro kuriuos blizgėjo Smirdžiaus akys. Nejau 
dėl tos pranašystės žuvo jo tėvai, o jis pats nešioja žaibo formos randą? 
Nejaugi atsakymas sugniaužtas jo delne? 

— Kažkas išpranašavo apie mane ir Voldemortą? - paklausė jis Liucijų 
Smirdžių, dar kiečiau spausdamas rankoj rutuliuką. Buvo ne didesnis 
už Aukso Šmaukštą ir aplipęs dulkėmis. - Ir jis privertė mane ateiti ir ją 
jam paimti? Kodėl pats negalėjo ateiti ir pasiimti? 

— Pats pasiimti? — suriko Belatriks ir beprotiškai nusikvatojo. - Kad 
Tamsos Valdovas keltų koją į Magijos ministeriją, kai ji taip maloniai ne- 
pripažįsta jo grįžimo? Kad Tamsos Valdovas pasirodytų Aurorams, kurie 
šiuo metu gaišta laiką gaudydami mano mielą pusbrolį? 

— Vadinasi, jis tave pristatė prie darbo? - paklausė Haris. - Lygiai kaip 
bandė priversti Sterdžį - ir Boudį - ją pavogti? 

— Puiku, Poteri, puiku... - lėtai tarė Smirdžius. - Tačiau Tamsos Valdo- 
vas žino, jog nesi kvai... 

— JAU! - riktelėjo Haris. 

Penki balsai už nugaros sušuko: REDUCTO! Penkeri kerai penkiomis 
kryptimis trenkė į lentynas priešais juos; jos sprogte sprogo, šimtai stiklo 
rutuliukų sudužo, į orą pakilo tiek pat balkšvų figūrų, jų balsai aidėjo iš 
nežinia kokio senumo praeities, o aplink žiro stiklai, lakstė medgaliai... 

— BĖKIT! — suriko Haris. Lentynos grėsmingai pasviro, nuo viršaus 
pasipylė rutuliukai. Jis sugriebė Hermionai už apsiausto ir ėmė ją temp- 
ti, viena ranka prisidengęs galvą nuo stiklo šukių lietaus ir lentynų gaba- 
lų. Dulkių debesyje prie jo puolė Mirties Valgytojas, bet Haris alkūne 
smogė jam į veidą. Visi klykė, daug kas iš skausmo, lentynos su trenks- 
mu subyrėjo pabaigtinai, visam tam pragariškam triukšme skambėjo ir 
iš rutuliukų išsivadavusių aiškiaregių žodžiai... 

Haris rado laisvą tarpą, šalimais pralėkė Ronis, Džinė ir Luna, visi už- 
sidengę galvas. Kažkoks daiktas pataikė jam į skruostą, bet jis tik susi- 
lenkė ir nudūmė. Ranka sugriebė jam už peties, tačiau Hermiona rikte- 
lėjo: Sustink! Ranka iškart jį paleido. 

Jie jau pasiekė devyniasdešimt septintos eilės galą. Haris pasuko deši- 
nėn ir dėjo į kojas. Girdėjo už nugaros žingsnius ir kaip Hermiona ragi- 
na Nevilį. Priešaky praviros buvo durys, pro kurias jie įėjo. Haris matė 
švytint stiklinį gaubtą. Jis puolė pro tas duris saugiai sugniaužęs rankoj 
pranašystę ir palaukė, kol subėgs visi ir bus galima uždaryti duris... 

— Colloportus! - uždususi ištarė Hermiona, ir durys cypdamos užsida- 
rė neatidaromai. 

— Kur... kurgi kiti? — paklausė Haris. 

Manė, kad Ronis, Luna ir Džinė bus atbėgę pirma jų ir jau lauks šiame 
kambaryje, bet nieko nebuvo. 

— Matyt, jie ne ten nubėgo! - persigando Hermiona. 

— Klausykit! - sukuždėjo Nevilis. 

Už durų, kurias jie buvo burtais uždarę, sutrepsėjo kojos, pasigirdo 
balsai. Pridėjęs ausį prie durų, Haris įsiklausė. Girdėjo, kaip staugia Liu- 
cijus Smirdžius: 

— Palikit Notą, sakau, palikit, jo sužeidimas - vienas juokas, tai jums 
ne prarasta pranašystė. Džagsonai, grįžk, persirikiuosim! Pasiskirstome 
po du ir ieškom. Nepamirškite patausoti Poterio, kol jo rankose prana- 
šystė, kitus, jei reikia, galite nužudyti. Belatriks, Rodolfai, sukit kairėn. 
Niurzga, Rabastanai, dešinėn, Džagsonai ir Dolohovai, eikit pro duris 
tiesiai prieš jus. Maknirai ir Eiveri, pro šitas... Rukvudai, čionai... Mal- 
saiberi, eini su manimi! 

— Ką dabar darysime? - paklausė Harį Hermiona, drebėdama nuo gal- 
vos iki kojų. 

— Pirmiausia nestovėsime čia ir nelauksime, kol mus jie ras, - atsakė 
Haris. - Pasitraukime nuo durų. 

Pro mirguliuojantį stiklo gaubtą, kuriame skildavo ir vėl susiklijuoda- 
vo kiaušinis, kuo tyliau jie pasileido prie durų į apskritąjį kambarį. Staiga 
kažkas sunkus ir didelis trenkėsi į Hermionos užburtas duris. 

— Pasitraukit! - šūktelėjo šiurkštus balsas. - Alohomora! 

Durims atsilapojus, Haris, Hermiona ir Nevilis nėrė po stalais. Matė, 
kaip artinasi dviejų Mirties Valgytojų kojos. 

— Jie tikriausiai jau išbėgo į koridorių, - tarė šiurkštusis balsas. 

— Pažiūrėk po stalais, - tarė kitas. 

Haris pamatė, kaip Mirties Valgytojas sulenkia kelius. Kyštelėjęs iš po 
stalo lazdelę, jis riktelėjo: 

— SUSTINK! 

Raudonas spindulys kirto artimiausiam Mirties Valgytojui, tas griuvo 
aukštielninkas, atsitrenkė į stovimąjį laikrodį ir jį pargriovė. Tačiau ant- 
rasis spėjo atšokti ir išvengė Hario kerų. Jis nukreipė lazdelę į Hermioną, 
lendančią iš po stalo, kad geriau nusitaikytų. 

— Avada... 

Haris puolė ir, apglėbęs Mirties Valgytojui kelius, jį pargriovė, taigi 
kerai nepataikė. Nevilis, trokšdamas padėti, apvertė stalą. Ir, ryžtingai 
atsukęs lazdelę į besigalynėjančią porą, suriko: 

— EXPELLIARMUIS! 

Ir Hariui, ir Mirties Valgytojui lazdelės išlėkė iš rankų ir nuskriejo at- 
gal, prie durų į Pranašysčių salę. Abudu pakilę nulėkė jų gaudyti, Mirties 
Valgytojas pirmas, Haris - lipdamas jam ant kulnų. Nevilis leidosi pas- 
kui juos, persigandęs dėl to, ką padarė. 

— Traukis iš kelio, Hari! - rėkė Nevilis, aiškiai pasiryžęs atitaisyti klaidą. 

Haris šoko į šalį, o Nevilis vėl nusitaikė. 

— SUSTINK! 

Raudonas spindulys pralėkė Mirties Valgytojui virš peties ir smigo į 
stiklinėmis durelėmis spintutę ant sienos, pilną visokių formų smėlio laik- 
rodžių. Spintelė nukrito ir sudužo, pasipylė stiklai, tada ji vėl užlėkė ant 
sienos sveikut sveikutėlė, vėl nukrito ir sudužo... 

Mirties Valgytojas pastvėrė savo lazdelę, gulinčią ant grindų šalia stik- 
linio gaubto. Haris smuko už kito stalo, žmogus pasisuko, bet jam ant 
akių užslydo kaukė ir jis nebematė. Laisvąja ranka ją nusiplėšęs, suriko: 

- SU... 

—SUSTINK! - pirma sušuko Hermiona, juos prisivijusi. Raudonas spin- 
dulys pataikė Mirties Valgytojui tiesiai į krūtinę. Jis sustingo iškėlęs ran- 
kas, lazdelė nukrito, o žmogus griuvo ant stiklinio gaubto. Haris tikėjosi 
išgirsti, kaip stiklinis gaubtas nuslys ir suduš, tačiau Mirties Valgytojo 
galva perėjo per gaubtą lyg per muilo burbulą ir liko gulėti spindinčiame 
vėjuje. 

— Accio lazdelę! - riktelėjo Hermiona. Hario lazdelė atskriejo iš tamsios 
kertės jai į rankas, ji pametėjo jam. 

— Ačiū. Gerai, maunam iš... 

- Žiūrėkit! - pakraupęs tarė Nevilis ir parodė į Mirties Valgytojo galvą 
stikliniame gaubte. | 

Visi trys vėl iškėlė lazdeles, tačiau nemostelėjo: žiūrėjo išsižioję ir ap- 
stulbę nuo to, kas darėsi to žmogaus galvai. 

Ji nepaprastai greitai traukėsi ir pliko, juodi plaukai ir barzdos šeriai 
parlindo į odą, skruostai tapo glotnūs ir apvalūs, viršugalvį aptraukė 
minkštučiai it persiko pūkeliai... 

Ant mėginančio atsistoti Mirties Valgytojo raumeningų pečių juokin- 
gai kėpsojo kūdikio galva. Tačiau, nespėjus jiems atsitokėti, galva vėl ėmė 
plėstis ir pasiekė buvusį didumą, vėl apaugo juodais plaukais... 

- Čia Laikas, - pagarbiai tarė Hermiona. - Laikas... 

Mirties Valgytojas papurtė galvą norėdamas galutinai atsipeikėti, bet 
kad nespėjo atsikelti nuo stalo, vėl ėmė grįžt į kūdikystę. 

Gretimame kambaryje kažkas suriko, bumbtelėjo ir suklykė. 

— Roni? — pašaukė Haris, staigiai nusisukdamas nuo pabaisiško atsi- 
mainymo. - Džine? Luna? 

— Hari! - riktelėjo Hermiona. 

Mirties Valgytojas pagaliau ištraukė galvą iš po gaubto. Atrodė nejti- 
kėtinai - kūdikio galvelė garsiai rėkė, o galingos rankos pavojingai švais- 
tėsi į visas puses ir vos nekliudė Hario. Haris jau kėlė lazdelę, bet Her- 
miona sulaikė. 

— Neskriausk vaiko! 

Ginčytis nebuvo laiko: Pranašysčių salėje garsiau sutrepsėjo žingsniai, 
ir Haris suprato, kad rėkaudamas išsidavė. 

— Einam! - tarė jis. 

Palikę svirduliuojantį Mirties Valgytoją bjauria kūdikio galva, jie mo- 
vė prie durų, už kurių buvo apskritas juodasis kambarys. 

Pusiaukelėje Haris pro atviras duris išvydo, kad per juodąjį kambarį 
pas juos atbėga dar du Mirties Valgytojai; tada jis šovė kairėn, į kažkokį 
tamsų užgrioztą kambaraitį, ir užtrenkė duris. 

— Collo... - pradėjo Hermiona, tačiau nespėjo ištarti burtažodžio, kai 
pro duris įsiveržė tie du Mirties Valgytojai. Ir pergalingai suriko: 

— IMPEDIMENTA! 

Harį, Hermioną ir Nevilį kerai nubloškė atgal. Nevilis nulėkė kažkur 
už stalo, Hermiona trenkėsi į lentyną ir buvo apipilta knygomis. Haris 
galva rėžėsi į akmeninę sieną, akyse sužibo žvaigždės ir valandėlę jis liko 
be nuovokos. 

— SUGAVOM JI! - džiaugėsi Mirties Valgytojas šalia Hario. — 
ĮSTATYMO... 

— Silencio! - sušuko Hermiona, ir vyriškio balsas nutrūko. Pro plyšį 
kaukėje buvo matyti, kad jis toliau kažką sako vien lūpomis. Jį nustūmė 
šonan kitas Mirties Valgytojas. 

— Petrificus totalus! - suriko Haris, kai antrasis Mirties Valgytojas iškėlė 
lazdelę. Vyriškis sustingo ir griuvo kniūbsčias ant kilimo prie Hario kojų 
tiesus kaip lenta. 

— Puiku, Ha... 

Tačiau Hermionos nutildytasis Mirties Valgytojas staigiai mostelėjo laz- 
dele, ir Hermionai krūtinę tarsi raudona liepsna perskrodė. Ji tik aiktelė- 
jo lyg nustebusi ir nugriuvo. 

— HERMIONAI! 

Haris suklupo šalia jos, Nevilis mikliai atropojo iš po stalo laikydamas 
prieš save lazdelę. Mirties Valgytojas spyrė į išlindusią Nevilio galvą - ne 
tik pataikė į veidą, bet ir perlaužė jo lazdelę. Nevilis suklykė iš skausmo 
ir atšlijo užsiėmęs nosį ir burną. Haris staigiai apsisuko aukštai laikyda- 
mas lazdelę ir pamatė, kad Mirties Valgytojas, nusiplėšęs kaukę, taikosi 
tiesiai į jį. Haris pažino pailgą blyškų veidą, matytą „Magijos žiniose“. Tai 
buvo Antoninas Dolohovas, Pruitus nužudęs burtininkas. 

Dolohovas šypsojosi. Laisvąja ranka jis parodė į pranašystę, sugniaužtą 
Hario rankoje, į save ir į Hermioną. Nors kalbėti negalėjo, buvo aišku, ką 
norėjo pasakyti. Atiduok man pranašystę, arba ir tau bus kaip jai... 

- Tarsi ir taip mūsų nenužudytum vos tiktai gavęs tą daikčiuką, - at- 
šovė Haris. 

Galvoje skambantis nebylus siaubo riksmas neleido jam aiškiai galvo- 
ti; vieną ranką jis laikė ant Hermionos peties, vis dar šilto, bet pažvelgti į 
ją nedrįso. Kad tik ji nemirtų, kad tik ji nemirtų, jeigu mirs, aš būsiu kaltas... 

— Daryk ką nori, Hari, tik neatiduok, - piktai sušvagždėjo Nevilis iš 
pastalės, nuleidęs rankas. Buvo aišku, kad nosis sulaužyta. Iš nosies ir 
burnos žliaugė kraujas. 

Už durų subildėjo, Dolohovas žvilgtelėjo per petį. Įžengė Mirties Val- 
gytojas tebežviegiančia kūdikiška galvele. Kumščiai be tvarkos malė orą. 
Haris pasinaudojo tokia proga. 

— PETRIFICUS TOTALUS! 

Kerai kirto Dolohovui visiškai netikėtai, ir jis griuvo ant savo bendro. 
Dabar abu tysojo kaip rąstai. 

— Hermiona, - tarė Haris, purtydamas ją. Kūdikio galva kažkur nu- 
rioglino. - Hermiona, pabusk... 

— Ką jis jai padarė? - paklausė Nevilis. Jis išropojo iš po stalo ir atsi- 
klaupė prie jos iš kito šono. Iš nosies tekėjo kraujas. 

— Nežinau... 

Nevilis bandė užčiuopti Hermionos pulsą. 

— Pulsas yra, Hari, tikrai. 

Harį užliejo tokio palengvėjimo banga, kad net galva susvaigo. 

— Ji gyva? 

— Manau, taip. 

Abu tylėjo. Haris įsiklausė, ar vėl neišgirs kieno žingsnių, tačiau tiktai 
girdėjo, kaip gretimame kambaryje verkšlena ir baladojasi Mirties Val- 
gytojas kūdikio galva. 

— Nevili, jau netoli koridorius, - sušnibždėjo Haris. - Šalimais tas ap- 
skritas kambarys. Jeigu tik pavyktų per jį prasmukti ir rasti reikiamas 
duris, kol neatėjo daugiau Mirties Valgytojų, manau, koridoriuje įstengsi 
Hermioną nunešti į liftą. Tada ką nors rasi... Paskelbsi pavojų... 

— O tu ką darysi? - paklausė Nevilis, šluostydamasis kruviną nosį ir 
susiraukęs. 

— Turiu surasti kitus. 

— Aš padėsiu tau ieškoti, - tvirtai tarė Nevilis. 

— Bet Hermiona... 

— Ją pasiimsime, - nusprendė Nevilis. - Aš ją nešiu, o tu geriau moki 
su jais kautis. 

Jis atsistojo ir paėmė Hermionos ranką dygiai žiūrėdamas į Harį; tas 
padvejojęs stvėrė kitą jos ranką ir padėjo Neviliui užsiversti ant pečių 


suglebusį kūną. 

— Palauk, - tarstelėjo Haris, pagriebė nuo grindų Hermionos lazdelę ir 
įbruko Neviliui saujon. - Verčiau paimk. 

Nevilis paspyrė perlaužtos savo lazdelės šakaliukus, ir jie abu lėtai 
nudūlino prie durų. 

— Senelė mane užmuš, - suburbuliavo Nevilis kruvina burna. — Tai 
buvo senoji tėčio lazdelė. 

Haris iškišo galvą pro duris ir atsargiai apsižvalgė. Mirties Valgytojas 
kūdikio galva spiegė be nuovokos atsitrenkdamas į visokius daiktus, vartė 
didžiuosius laikrodžius ir stalus, o spintelė stiklinėmis durelėmis, kurio- 
je, Hario manymu, buvo Laiko atsuktuvai, ir toliau krito, dužo ir vėl su- 
sitaisiusi atsidurdavo ant sienos. 

— Jis mūsų nepastebės, - sukuždėjo Haris. - Einam... neatsilik nuo 
manęs. 

Jie išslinko iš kambarėlio ir nuėjo prie durų į juodąjį kambarį. Ten bu- 
vo tuščia. Nevilis sverdėjo nuo Hermionos svorio. Laiko kambario durys 
užsivėrė jiems už nugaros, ir siena vėl ėmė suktis. Prisitrenkęs galvą, 
Haris jautėsi nekaip: kol siena sustojo, turėjo prisimerkti, kad nesverdė- 
tų. Blogai, kad Hermionos paliktos ant durų ugninės kryžmės buvo iš- 
nykusios. 

— Kaip sakai, pro kurias... 

Nespėjus jiems nutarti, kur eiti, staigiai atsidarė durys į dešinę nuo jų 
ir įvirto trejetas. 

— Roni! — puolė prie jo Haris. - Džine, viskas gerai? 

— Hari, - kažkodėl sukikeno Ronis, susverdėjęs griebė Hariui už ap- 
Kaip juokingai atrodai, Hari... Visas susitaršęs... 

Ronis buvo baltas kaip drobė, iš lūpų kampučio sruveno kraujas. Stai- 
gajam sulinko keliai, bet jis tebesilaikė Hario apsiausto, todėl Haris turė- 
jo susilenkti. | 


— Džine? - susirūpinęs paklausė Haris. - Kas atsitiko? 

Tačiau Džinė papurtė galvą ir susmuko pasieny sunkiai alsuodama ir 
susiėmusi koją. 

— Man rodos, jai lūžo čiurna, girdėjau trakštelint, - sušnibždėjo Luna, 
pasilenkusi prie jos. Ji viena atrodė nenukentėjusi. - Keturi jų įsivijo mus 
į tamsų kambarį, pilną planetų. Labai keista vieta, kurį laiką mes tik plau- 
kėme tamsoje... 

— Hari, mes iš arti matėme Uraną! - susijuokė Ronis. - Girdi, Hari? 
Mes matėme Uraną, cha cha cha... 

Ronio lūpų kamputyje išsipūtė kraujo burbuliukas ir sprogo. 

— Bet vienas jų griebė Džinei už kojos, aš pasinaudojau Sutratinimo 
užkeikimu ir papūčiau jam į veidą Plutoną, bet... 

Luna beviltiškai mostelėjo į užsimerkusią Džinę, kvėpuojančią tan- 
kiai ir paviršutiniškai. 

— O Ronis? - susirūpinęs paklausė Haris, nes Ronis tebekrizeno įsiki- 
bęs Hario apsiausto. 

— Nežinau, kuo jie jį užkerėjo, - liūdnai tarė Luna, - bet jis pasidarė 
kaip apdujęs, aš vos jį atitempiau. 

— Hari, - tarė Ronis, prilenkdamas prie savęs Hario galvą ir kiken- 
damas, - ar Žinai, kas šita mergaitė? Luna... Lunatikė Geranorė... cha 
cha cha... 

— Turime iš čia išeiti, — tvirtai tarė Haris. — Luna, ar galėsi pavesti 
Džinę? 

— Taip, - atsakė Luna, užsikišdama lazdelę už ausies. Apkabinusi Dži- 
nei liemenį, pakėlė ją. 

— Būta ko, tik čiurna, aš pati paeisiu! - nekantriai atšovė Džinė, tačiau 
tuojau pat susverdėjusi įsitvėrė Lunos. Haris užsimetė ant peties Ronio 
ranką, kaip prieš kelis mėnesius — Dudlio. Apsidairė: viena galimybė iš 
dvylikos, kad pirmu kartu pataikys į reikiamas duris. 

Jis nutempė Ronį vienų durų link; likus iki jų keliems žingsniams, at- 
sidarė kitos ir įlėkė trys Mirties Valgytojai, vedami Belatriks Lestreindž. 

— Štai kur jie! - sušuko ji. 

Per kambarį pasipylė Sustingdymo kerai; Haris šoko pro duris prie- 
šais save, nubloškė Ronį ir smuko atgal padėti Neviliui, nešančiam Her- 
mioną. Jie vos spėjo užtrenkti duris Belatriks prieš nosį. 

— Colloportus! - riktelėjo Haris. Trys Žmonės atsitrenkė į duris anapus. 

— Nesvarbu! - pasakė vyro balsas. - Įeisime pro kitur... MES JUOS 
TURIME! 

Haris atsisuko - jie vėl pateko į Smegenų kambarį, o jo sienose buvo 
pilna durų. Kambaryje už jų jau sutrepsėjo žingsniai, taigi atbėgo dau- 
giau Mirties Valgytojų. 

— Luna, Nevili, padėkit! 

Visi trys puolė kerais uždarinėti duris aplinkui. Haris persivertė per 
stalą, kad tik spėtų. 

— Colloportus! 

Už durų lakstė žmonės, bandė pečiais išlaužti jas, durys net braškėjo. 
Luna su Neviliu užbūrinėjo duris kitoje sienoje. Staiga Haris, pasiekęs 
patį kambario galą, išgirdo: 

— Collo... Aaaaa... 

Atsigręžęs dar pamatė ją skriejant oru. Penki Mirties Valgytojai įsiver- 
žė pro duris, kurių ji nespėjo užburti. Luna žnektelėjo ant stalo, nuslydo 
jo paviršiumi ir plojosi ant grindų kitoje pusėje. Ji liko tysoti be žado kaip 
ir Hermiona. 

- Čiupt Poterį! - kliegė Belatriks, lėkdama į jį. Jis apsisukęs pasileido 
atgal. Jis saugus, kol jiems reikalinga pranašystė... 

— Ei! - prašneko Ronis ir kaip girtas ėmė svirduliuoti Hario pusėn. — 
Ei, Hari, čia pilna smegenų, ar ne keista, ką? Cha cha cha... 

— Roni, traukis, gulkis... 

Tačiau Ronis jau nukreipė lazdelę į vonią. 

— Dievaži, Hari, čia smegenys. Pažiūrėk... Accio smegenis! 

Viskas tarsi apmirė. Haris, Džinė ir Nevilis, netgi visi Mirties Valgyto- 
jai nejučia atsisuko į vonią ir žiūrėjo, kaip smegenys tarsi Žuvys šokinėja 
iš žalio skysčio; akimirką sustingusios ore, jos nušvilpė į Ronį sukdamo- 

si, iš jų tarsi kaspinai lindo judantys vaizdai, išsivyniodami kaip kino 
juostos... 

— Cha cha cha, Hari, žiūrėk... -spoksodamas, kaip iš smegenų verčia- 
si spalvotas jų turinys, kikeno Ronis. - Hari, eikš ir pačiupinėk, baisiai 
keista... 

— RON, NE! 

Haris nežinojo, kas nutiktų Roniui palietus minčių čiuptuvus, skrie- 
jančius paskui smegenis, bet neabejojo, kad nieko gero. Jis puolė prie 
Ronio, bet nespėjo, tas jau sugavo vienas smegenis. 

Vos tik čiuptuvai prisilietė jo rankų, apsivijo kaip virvės. 

— Hari, žiūrėk, kas darosi... Ne, ne, man visai nepatinka... Ne, gana! 

Tačiau ploni kaspinai jau apvyniojo Roniui krūtinę. Jis draskė juos ir 
tampė, tačiau smegenys prisisiurbė prie jo kaip aštuonkojo kūnas. 

— Diffindo! - riktelėjo Haris, bandydamas atplėšti Ronį supančiojusius 
čiupiklius, bet jie buvo neįveikiami. Ronis pargriuvo bejėgiškai muisty- 
damasis. 

— Hari, jis uždus! - klykė Džinė, negalinti pati pasikelti nuo grindų. 
Staiga vienas Mirties Valgytojas paleido raudoną spindulį tiesiai jai į vei- 
dą. Ji griuvo ant šono kaip negyva. 

— SUSTINKIT! -rėkė Nevilis, sukiodamasis ir Hermionos lazdele šau- 
dydamas į artėjančius Mirties Valgytojus. - SUSTINKIT! SUSTINKIT! 

Bet nieko neįvyko. 

Vienas Mirties Valgytojų pats paleido į Nevilį Sustingdymo kerus, bet 
vis dėlto nepataikė. Haris ir Nevilis liko vieni du prieš penkis Mirties 
Valgytojus. Du jų netaikliai paleido sidabrinės šviesos strėles, jos išmušė: 
sienoje už jų duobes. Harį ėmė gaudyti Belatriks Lestreindž. Jis lakstė 
aukštai iškėlęs pranašystės rutuliuką. Tenorėjo viena - atitraukti Mirties 
Valgytojus nuo draugų. | 

Regis, pavyko: visi jie leidosi paskui jį vartydami kėdes ir stalus, ta- 
čiau nedrįso jam smogti kerais, kad nesudaužytų rutuliuko. Jis šoko 
pro vieninteles atviras duris, tas, pro kurias andai įėjo Mirties Valgyto- 

jai, širdyje melsdamasis, kad Nevilis liktų su Roniu ir sugalvotų, kaip jį 
išpainioti. Atsidūręs naujajame kambaryje, pajuto po kojų smengant 
grindis... 

Jis nusirito stačiai žemėjančiomis akmeninių suolų eilėmis ir pagaliau, 
netekęs amo, nukrito aukštielninkas akmeninėje įduboje, kur ant paky- 
los stovėjo toji arka. Visa erdvė skardėjo nuo Mirties Valgytojų kvatoji- 
mo. Pakėlęs akis pamatė, kad prie jo žengia tie penki, kurie buvo Smege- 
nų kambaryje, dar daugiau įėjo pro kelerias kitas duris ir ėmė šokinėti 
suolais žemyn. Haris atsistojo, nors kojos beveik nelaikė, taip drebėjo. 
Kairė ranka tebegniaužė stebuklingai nesudužusią pranašystę, dešine jis 
spaudė burtų lazdelę. Traukėsi atatupstas, žvalgydamasis aplinkui, kad 
neišleistų iš akių nė vieno Mirties Valgytojo. Pakinkliai atsimušė į kažką 
kieta - tai buvo pakylos kraštas. Jis užlipo ant jos. 

Visi Mirties Valgytojai sustojo ir įsmeigė į jį akis. Kai kurie buvo uždu- 
sę ne menkiau už jį. Vienas - aptekęs krauju. Dolohovas, išvaduotas nuo 

— Poteri, lenktynės baigtos, - prašneko Liucijus Smirdžius, nusitrauk- 
damas kaukę. - Dabar būk geras berniukas ir atiduok man pranašystę. 

- Pa... paleisk kitus, ir atiduosiu! - sušuko Haris, netekęs vilties. 

Keli Mirties Valgytojai nusijuokė. 

— Tu negali derėtis, Poteri, - tarė Liucijus Smirdžius. Jo blyškus veidas 
net paraudo iš pasitenkinimo. - Matai, mūsų dešimt, o tu tik vienas...Bet 
gal Dumbldoras tavęs neišmokė skaičiuoti? 

— Jis ne vienas! - suriko balsas iš viršaus. - Aš dar su juo! 

Haris atsiduso. Akmeniniais suolais klupinėdamas lipo Nevilis, dre- 
bančioj rankoj laikydamas Hermionos lazdelę. 

— Nevili, ne... Grįžk pas Ronį! 

- SUSTINK! - vėl šaukė Nevilis, lazdele taikydamas į visus Mirties 
Valgytojus iš eilės. - SUSTINK! SUS... 

Vienas stambiausių vyrų griebė Nevilį iš užpakalio ir užlaužė rankas. 


Nevilis spardėsi ir muistėsi. Kiti kvatojo. 

— Čia Nevėkšla, ar ne? — nusišaipė Liucijus Smirdžius. - Na, tavo sene- 
lė jau priprato dėl mūsų reikalo prarasti savo šeimos narius. Tavo mirtis 
jai nebus didelis smūgis. 

— Nevėkšla? - pakartojo Belatriks, ir jos giltinišką veidą nušvietė pikta 
šypsena. - Ką gi, berniuk, aš turėjau malonumo susipažinti su tavo tėvais. 

— ŽINAU, PABAISA! - sukriokė Nevilis ir ėmė taip spurdėti, kad jį 
laikąs Mirties Valgytojas sušuko: 

— Kas nors sustingdykit jį! 

— Ne ne ne, - tarė Belatriks. Apsvaigusi iš laimės, ji žiūrėjo čia į Harį, 
čia į Nevilį. - Ne, pažiūrėkime, kiek Nevėkšla atsilaikys, kol sugniuš kaip 
ir jo tėveliai... Nebent Poteris atiduotų mums pranašystę. 

— NEMĖGINK ATIDUOTI! - klykė Nevilis ir įsiutęs spardė savo pa- 
grobėją. Belatriks jau ėjo artyn iškėlusi lazdelę. - HARI, NEATIDUOK! 

Belatriks mostelėjo lazdele. 

— Crucio! 

Nevilis suspiegė, kerai jo kojas pritraukė prie krūtinės, taigi Mirties 
Valgytojas pajuto laikąs jį pakeltą nuo žemės. Vyriškis paleido jį iš rankų, 
17 Nevilis nudribo. Jis raitėsi ir rėkė iš skausmo. 

— Tai tik pabandymas! - tarė Belatriks, vėl iškeldama lazdelę. Nevilis 
gulėjo prie jos kojų kūkčiodamas. Ji atsisuko į Harį. - Nagį, Poteri, arba 
atiduok pranašystę, arba žiūrėk, kaip sunkiai mirs tavo mažasis draugas! 

Haris negalvojo, pasirinkimo juk neliko. Jis atkišo delne įšilusį stiklo 
rutuliuką. Smirdžius puolė paimti. 

Staiga pačiame viršuje atsivėrė dvejos durys ir įlėkė penki Žmonės: 
Sirijus, Lubinas, Rukna, Tonks ir Kingslis. 

Smirdžius atsisuko ir iškėlė lazdelę, tačiau Tonks jau spėjo pasiųsti 
Sustingdymo kerus. Haris nelaukė, ar jie pataikys, bet stryktelėjo nuo 
pakylos. Mirties Valgytojai viską pamiršo išvydę Brolijos narius, o tie šo- 
kinėjo Žemyn per suolus svaidydami kerų žaibus. Tarp šmėkščiojančių 
žmonių ir ugninių tvyksnių Haris pamatė ropojant Nevilį. Jis dar palei- 
do raudonos šviesos pluoštą ir griuvo ant žemės šalia Nevilio. 

— Kaip tu? - riktelėjo jis, kai virš galvų vėl praskriejo kerai. 

— Normaliai, - atsakė Nevilis, bandydamas atsistoti. 

— O Ronis? 

— Turbūt nieko. Kai išėjau, tebesigrūmė su smegenimis... 

Kirtus kerams, akmeninės grindys tarp jų sprogo; toj vietoj, kur prieš 
kelias sekundes gulėjo Nevilio ranka, liko duobė. Abudu mikliai nušliau- 
žė toliau nuo jos, bet staiga iš kažkur išnirusi stora ranka griebė Hariui 
už pakarpos ir pakėlė nuo žemės. 

— Atiduok, - suurzgė balsas į ausį. - Atiduok pranašystę... 

Žmogus taip sugniaužė jam kaklą, kad Haris ėmė dusti. Lyg per mig- 
lą dar matė, kaip už keliolikos žingsnių Sirijus kaunasi su Mirties Valgy- 
toju. Kingslis kovėsi su dviem iš karto. Tonks per vidurį akmeninių tribū- 
nų laidė kerus žemyn, į Belatriks. Niekas nematė, kad Haris miršta. Jis 
pakreipė lazdelę atgal, vyriškiui šonan, bet nepajėgė ištarti užkeikimo. 
Vyro ranka jau siekė pranašystės... 

— AAAA! 

Iš kažkur iššoko Nevilis. Negalėdamas ištarti burtažodžio, smeigė Her- 
mionos lazdele į kaukės skylę akiai. Žmogus staugdamas iškart paleido 
Harį. Haris atsisukęs sušvokštė: 

— SUSTINK! 

Mirties Valgytojas virto aukštielninkas, kaukė nuslydo: tai buvo Mak- 
niras, paskirtasis Kietasprandžio budelis. Viena jo akis buvo užtinusi ir 
pasruvusi krauju. 

— Ačiū! - padėkojo Haris ir patraukė Nevilį - pro šalį praūžė Sirijus ir 
Mirties Valgytojas, kovojantys taip įnirtingai, jog net jų lazdelių negalė- 
jai sumatyti. Staiga Hario koja užkliuvo už kažko apvalaus ir kieto, ir jis 
suklupo. Jau manė išmetęs pranašystės rutuliuką, tačiau tuoj įsitikino, 
kad grindimis nuriedėjo stebuklingoji Ruknos akis. 

Jos savininkas gulėjo ant šono, iš galvos bėgo kraujas; jo užpuolikas 
palinko prie Hario ir Nevilio - tai buvo Dolohovas pikto džiaugsmo per- 
kreiptu blyškiu veidu. 

— Tarantallegra! - suriko jis, taikydamas į Nevil;. Jo kojos akimirksniu 
pasileido kažkokio beprotiško šokio žingsniu, paskui jis nebeišsilaikė ir 
parvirto. - Nagi, Poteri... 

Dolohovas užsimojo taip pat staigiai kaip ant Hermionos, bet Haris 
suriko: 

— Protego! 

Pajuto, kaip per veidą tarsi atšipusiu peiliu kas perbraukė. Toji jėga jį 
bloškė šonan, jis užgriuvo ant ištiestų Nevilio kojų, tačiau Skydiniai ke- 
rai atmušė patį burtų smūgio baisumą. 

Dolohovas vėl iškėlė lazdelę. 

— Accio pranašų... 

Iš kažkur atlėkęs Sirijus trenkė Dolohovui petimi ir nubloškė. Rutu- 
liukas vėl vos neišslydo Hariui iš pirštų, bet jis spėjo jį sulaikyti. Dabar į 
dvikovą stojo Sirijus ir Dolohovas, jų lazdelės, šaudančios kibirkštimis, 
švytravo it kardai. 

Dolohovas užsimojo lazdele ketindamas kirsti tokiu pačiu kirčiu kaip 
Hariui ir Hermionai. Pašokęs Haris riktelėjo: 

— Petrificus totalus! 

Vėl Dolohovui sustingo rankos kojos ir jis kiek ilgas griuvo aukštiel- 
ninkas. 

- Šaunuolis! - pagyrė Sirijus ir palenkė Hario galvą, nes į juos skriejo 
keletas Sustingdymo strėlių. - Dabar noriu, kad spruktum iš čia... 

Jie abu vėl pasilenkė; žalias spindulys vos nepataikė Sirijui. Haris pa- 
matė, kaip Tonks darda žemyn iš vidurio tribūnų, nuo vieno akmeninio 
suolo ant kito, o Belatriks džiūgaudama bėga prie savo grobio. 

— Hari, laikyk pranašystę, griebk Nevilį, ir bėkit! - sušuko Sirijus, pulda- 
mas Belatriks skersai kelio. Haris nebepamatė, kas buvo toliau: viską už- 
stojo Kingslis, besikaunantis su rauplėtu, be kaukės Rukvudu. Hariui virš 
galvos pralėkė dar vienas žalias spindulys, bet jis puolė prie Nevilio... 

— Ar gali stovėti? — suriko Neviliui į ausį. Nevilio kojos trūkčiojo. — 
Apsikabink man kaklą... 

Nevilis paklausė, Haris jį pastatė. Nevilio kojos tebesiplaikstė į visus 
šonus ir jo nelaikė. Staiga ant jų šoko žmogus. Abu griuvo aukštielninki, 
Nevilio kojos sumataravo kaip apvirtusio vabalo, Haris iškėlė kairę ran- 
ką, kad nesudužtų rutuliukas. 

— Pranašystę! Atiduok, Poteri, pranašystę! - suurzgė Hariui ausin Liu- 
cijaus Smirdžiaus balsas, ir Haris pajuto, kaip šonan sminga Smirdžiaus 
burtų lazdelė. 

— Ne... Atstok... Nevili, gaudyk! 

Haris paleido rutuliuką grindimis, Nevilis pasivertęs jį sugriebė ir pri- 
spaudė sau prie krūtinės. Smirdžius nukreipė lazdelę į Nevilį, tačiau Ha- 
ris paukštelėjo jam per petį savąja ir sušuko: 

— Impedimenta! 

Smirdžius nulėkė atbulas. Atsistojęs Haris pamatė, kad Smirdžius 
atsitrenkė į pakylą, ant kurios kovėsi Sirijus ir Belatriks. Smirdžius vėl 
Lubinas. 

— Hari, apeik juos ir BĖK! 

Haris griebė Neviliui už peties ir kelte užkėlė ant pirmo akmeninio 
suolo. Nevilio kojos trūkčiojo ir maskatavo nelaikydamos kūno. Sukau- 
pęs visas jėgas, Haris užvilko jį dar viena pakopa aukščiau... 

Burtai kirto į suolą Hariui prie pat kulno. Akmuo sutrupėjo, ir Haris 
nugriuvo. Nevilis susmuko, jo kojos tebemataravo. Pranašystę jis įsikišo 
į kišenę. 

— Einam! - vos neverkdamas suriko Haris, traukdamas Nevilį už dra- 
bužių. - Pabandyk atsispirti kojomis... 

Jis iš paskutinių jėgų patraukė Nevilį aukštyn, ir plyšo kairė apsiausto 
siūlė. Stiklo rutuliukas išsirito iš kišenės ir, nė vienam nespėjus jo su- 
griebti, Nevilio makaluojančios kojos jį paspyrė. Rutuliukas nuskrido to- 
lokai į dešinę ir sudužo ant žemesnės pakopos. Abu pakraupę spoksojo į 
duženas. Oran pakilo balta it perlas figūra didžiulėmis akimis. Kiti jos 
nepastebėjo. Haris matė, kaip juda jos lūpos, tačiau šitaip rėkaujant, žvie- 

giant ir trankantis jie neišgirdo nė vieno pranašystės žodžio. Baigusi šne- 
kėti, figūra ištirpo. 

— Hari, atsiprašau! - sukūkčiojo Nevilis, taip ir negalintis suvaldyti 
kojų. - Nepyk, Hari, aš nenorėjau... 

— Nesvarbu! - sušuko Haris. - Bet pabandyk stotis, reikia mauti iš... 

— Dumbldoras! - ištarė Nevilis persimainiusiu veidu, žiūrėdamas Ha- 
riui per petį. 

— Ką? 

— DUMBLDORAS! 

Haris pasekė Nevilio žvilgsnį. Tiesiai virš jų, Smegenų kambario tarp- 
dury, stovėjo Albas Dumbldoras, iškėlęs lazdelę, išbalusiu rūsčiu veidu. 
Harį tarsi elektros iškrova nukrėtė — dabar jie išgelbėti. 

Dumbldoras nuskubėjo žemyn pro Nevilį ir Harį. Tie jau nė nemanė 
bėgti. Dumbldoras nulipo nuo apatinės pakopos, kai artimiausi Mirties 
Valgytojai jį pastebėjo ir sušuko kitiems. Vienas jų dėjo į kulnus, kaip 
beždžionė kabarodamasis akmeniniais suolais. Dumbldoro kerai jį nu- 
traukė žemyn tarsi nematomas valas. 

Tebesikovė tik viena pora, aiškiai nepastebėjusi atvykėlio. Haris matė, 
kaip Sirijus išsisuko nuo Belatriks paleisto raudono spindulio. Jis nusi- 
kvatojo. 

— Nagi, pasistenk! - nuaidėjo po kambario skliautais jo balsas. 

Kitas spindulys kirto jam tiesiai į krūtinę. 

Šypsena veide nespėjo užgesti, bet akys išsiplėtė iš nuostabos. 

Haris pats to nejausdamas paleido Nevilį. Jis jau lėkė žemyn išsitrau- 
kęs lazdelę, kai Dumbldoras irgi atsisuko į pakylą. 

Sirijus virto visą amžinybę: jo kūnas grakščiai išsilenkė ir parkrito pa- 
taikydamas į apspurusio šydo tarpą. 

Sulysusiame, kitados tokiame gražiame krikštatėvio veide Haris pa- 
matė baimę ir nuostabą, kai jis griuvo pro senovinę arką ir dingo už šy- 
do. Šydas supleveno lyg papūstas vėjo ir vėl nukaro. 

Haris išgirdo pergalingai rėkiant Belatriks Lestreindž, bet žinojo, jog, 
tai nieko nereiškia, - Sirijus tiesiog nugriuvo už arkos, jis tuoj tuoj grįš iš 
kitos pusės... 

Tačiau Sirijus negrįžo. 

— SIRIJAU! - sušuko Haris. - SIRIJAU! 

Jis uždusęs nukurnėjo žemyn. Sirijus už to šydo, jis, Haris, jį iš ten 
ištrauks... 

Bet kai jis puolė prie pakylos, Lubinas apglėbė jį ir neleido. 

— Hari, nieko nebepadarysi... 

— Atnešk jį, išgelbėk, jis tik nuvirto į aną pusę! 

— Per vėlu, Hari. 

— Mes galime jį paimti... - Kad ir kaip Haris grūmėsi, Lubinas jo nepa- 
leido. 


— Nieko nebepadarysi, Hari. Nieko... Jo nebėra. 


TRISDEŠIMT ŠEŠTAS SKYRIUS 


Vienintelis, kurio jis bijojo 


— Yra! -riktelėjo Haris. 

Jis netikėjo. Nenorėjo tikėti. Ir kaip padūkęs plėšėsi iš Lubino rankų. 
Lubinas nieko nesupranta: juk už to šydo tūnojo Žmonės, Haris girdėjo 
juos šnibždants, kai pirmą kartą įėjo į tą kambarį. Sirijus tik slepiasi, ne- 
sirodo... 

— SIRIJAU! - klykė jis. — SIRIJAU! 

— Jis nebegali grįžti, Hari, - tarė Lubinas kimiu balsu, stengdamasis 
išlaikyti Harį. - Jis nebegali grįžti, nes mi... 

— NE, JIS NEMIRĖ! - rėkė Haris. - SIRIJAU! 

Aplinkui kažkas beprasmiškai malėsi, lakstė kerų žaibai. Hariui visas 
tas triukšmas nieko nereiškė - nei pro juos skriejantys burtai, niekas. Svar- 
biausia, kad Lubinas nebemanytų, jog Sirijus - stovintis netoliese už to 
seno šydo - nebeišlįs iš tenai purtydamas tamsių savo plaukų ir nebe- 
puls į kovą. 

Lubinas nutempė Harį nuo pakylos. Haris, nenuleidžiantis akių nuo 
arkos, pyko, kam Sirijus verčia jį laukti... 

Tačiau kad ir kaip jis veržėsi iš Lubino glėbio, kažkokia širdies kertelė 
suvokė, jog Sirijus niekad neversdavo jo laukti... Sirijus rizikuodavo vis- 
kuo ir visada, kad tik pamatytų Harį, jam padėtų... Jei Sirijus nebeišlen- 
da atgal pro arką, kai Haris šitaip jį šaukia, vadinasi, nebegali grįžti... Iš 
tikrųjų... 

Dumbldoras likusius Mirties Valgytojus buvo suvaręs į kambario vi- 
durį ir, matyt, surišęs nematomomis virvėmis. Rukna Baisioji Akis nu- 
šliaužė prie Tonks ir bandė ją atgaivinti. Už pakylos tebeblykčiojo kerų 

žaibai, šūkavo ir keikėsi - Kingslis pratęsė Sirijaus pradėtą dvikovą su 
Belatriks. 

— Hari? 

Nevilis nuslydo per suolus iki tos vietos, kur stovėjo Haris. Haris nebe- 
sipriešino Lubinui, tačiau tas dėl visa ko nepaleido jo rankos. 

— Hari... Tikrai atsiprašau... - sumurmėjo Nevilis. Jo kojos toliau ne- 
valingai šoko. - Ar tas Žmogus, kuris mirė... Ar Sirijus Blekas buvo tavo 
draugas? 

Haris linktelėjo. 

— Nagi, - nukreipė Lubinas lazdelę į Nevilio kojas ir ištarė: - Finite. — 
Kerai išnyko, Nevilio kojos nurimo ir pagaliau sustojo. Lubinas buvo iš- 
balęs. - Einam... Einam ieškoti kitų. Kur jie visi, Nevili? - paklausė Lubi- 
nas, nusisukęs nuo arkos. Regis, kiekvienas žodis jį žeidė. 

— Visi jie tenai, - tarė Nevilis. - Smegenys užpuolė Ronį, bet, atrodo, 
jam nieko neatsitiko. Hermiona be sąmonės, bet pulsą užčiuopėme... 

Už šydo pasigirdo smarkus dunkstelėjimas ir riksmas. Haris pamatė, 
kaip Kingslis dejuodamas nugriūna. Belatriks apsisukusi puolė bėgti, ją 
bandė sulaikyti Dumbldoras, tačiau ji atmušė kerus. Štai ji jau pasiekė 
vidurį tribūnų... 

— Hari, ne! - riktelėjo Lubinas, bet Haris jau ištraukė ranką. 

—JI NUŽUDĖSIRIJŲ! JINAI JĮ NUŽUDĖ! DABAR AŠ JĄ) NUŽUDYSIU! 

Ir jis nušuoliavo suolais aukštyn. Visi šaukė jam, bet jis nesiklausė. 
Belatriks apsiaustas švystelėjo ir dingo, ir jie abu atsidūrė kambaryje, kur 
plaukiojo smegenys. 

Ji nusitaikė per petį. Vonia pakilo į orą ir apsivertė. Harį užliejo dvo- 
kiantis skystis, ant jo krito smegenys, jos tiesė spalvotus čiuptuvus, bet 
jisai sušuko: 

— Wingardium leviosa! 

Smegenys atšoko nuo jo ir nuskrido. Slidinėdamas ir čiužinėdamas jis 
leidosi durų link. Peršoko Luną, dejuojančią ant grindų, pralėkė pro Dži: 
nę, ji dar bandė jį kalbinti: 

— Hari, kas... 

Jis nėrė pro Ronį, tyliai sau krizenantį, ir Hermioną, vis dar be sąmo- 
nės. Atplėšė duris į apskritą juodąjį kambarį ir pamatė, kaip Belatriks 
išsmuko pro duris kitoje pusėje. Už jų jau buvo koridorius ir liftai jo gale. 

Jis pribėgo, bet ji buvo užtrenkusi duris,-o sienos jau sukosi. Ir vėl jį 
apgaubė melsvos šviesos pluoštai, krentantys nuo besisukančių Žvakių. 

— Kaip išeiti? — suriko jis, kai siena vėl sustojo. - Pro kurias duris? 

Kambarys tarsi tik ir laukė jo klausimo. Durys jam už nugaros atsida- 
rė, ir jis išvydo deglų nušviestą tuščią koridorių, vedantį prie liftų. Jis 
leidosi bėgti... 

Priekyje išgirdo Žžvangėjimą. Jis pasuko už kampo ir trenkė kumščiu 
per mygtuką norėdamas iššaukti antrąjį liftą. Kabina dundėdama leido- 
si žemiau ir žemiau. Atsivėrė jos grotos, Haris šoko vidun ir paspaudė 
„Vestibiulis“. Durys užsidarė, jis ėmė kilti. 

Jis išsispraudė pro dar nespėjusias visai atsidaryti grotas ir apsidairė. 
Belatriks buvo kitame vstibiulio gale, beveik prie telefono būdelės lifto, 
bet ji dar atsisuko ir nusitaikė į jį. Jis nėrė už Magiškųjų brolių fontano, 
kerai prašvilpė pro jį ir kliudė kaltinio aukso vartus kitame vestibiulio 
gale, vartai skimbtelėjo kaip varpai. Žingsnių nebegirdėti. Ji, matyt, su- 
stojo. Jis atsitūpė už statulų ir įsiklausė. 

— Eikš čia, eikš čia, Hariukai, - pašaukė ji, mėgdžiodama vaikišką balse- 
lį. Jos balsą atkartojo lakuotos grindys. - Ko tada mane atsivijai? Maniau, 
kad nori atkeršyti už mano mieląjį pusbrolį! 

- Ir noriu! - Vestibiulyje nuaidėjo keliolika vaiduokliškų Hario balsų: 
Noriu! Noriu! Noriu! 

— Oooo... Tu jį gal mylėjai, vaikeli Poteri? 

Harį užliejo iki tol nepažinta neapykanta, jis puolė iš už fontano ir 
suriko: Crucio! 

Belatriks suspigo - kerai parmušė ją, bet ji nesiraitė klykdama iš skaus- 
mo, kaip Nevilis darė. Štai ji vėl atsistojo, tik uždususi ir nebesijuokda- 
ma. Haris vėl nėrė už auksinio fontano. Jos paleisti kerai numušė galvą 

gražiajam fontano burtininkui, galva nulėkė ir nukrito už keliasdešimt 
žingsnių, palikdama medinėse grindyse ilgus rėžius. 

— Niekad iki tol nevartojai Nedovanotinų kerų, berniuk? - sušuko ji 
normaliu, nebe vaikišku balsu. — Reikia įsijausti, Poteri! Reikia trokšti 
skausmo kitam, mėgautis juo. Teisėtas pyktis manęs nepažabos. Aš tau 
parodysiu, kaip tai daroma, gerai? Duosiu tau pamokėlę... 

Haris slinko aplink fontaną iš kitos pusės, kai ji sukliko: Crucio! Jis 
staigiai pritūpė. Kentauro ranka, laikanti lanką, nutrūko ir nudribo neto- 
li auksinio burtininko galvos. 

— Poteri, tu manęs neįveiksi! - sušuko ji. 

Jis girdėjo, kaip ji eina dešinėn, kad geriau galėtų į jį pataikyti. Jis grį- 
žo už statulų ir susirietė už kentauro kojų. Jo galva buvo ties namų elfo 
makaule. 

— Aš buvau ir tebesu ištikimiausia Tamsos Valdovo tarnaitė. Iš jo išmo- 
kau juodosios magijos ir moku tokios galios kerų, kad tu, niekingas ber- 
niūkšti, niekad su manim nesusilyginsi.... 

— Sustink! - riktelėjo Haris, nuslinkęs ten, kur stovėjo goblinas, šyp- 
santis jau begalviam burtininkui, ir nusitaikė į ją, kai ji iškišo galvą žvilg- 
telėti į fontaną. Ji taip staigiai kirto atgal, kad jis vos spėjo pasilenkti. 

— Protego! 

Raudonas spindulys, jo paties Sustingdymo kerai, atšoko atgal, bet 
Haris suskubo pasislėpti už fontano. Koridoriumi nuskriejo goblino 
ausis. 

— Poteri, gauni paskutinę galimybę! - sušuko Belatriks. - Atiduok pra- 
našystę. Paridenk man kamuoliuką, ir gal aš dovanosiu tau gyvybę! 

— Na, gausi mane užmušti, nes pranašystės nebėr! - suriko Haris, ir 
kaktą pervėrė skausmas. Randas vėl degė, jį užliejo įtūžis, neturintis nie- 
ko bendra su jo paties pykčiu. - Ir jis žino! - pasakė Haris, padūkusiai 
kvatodamas. - Tavo brangus draugužis Voldemortas žino, kad jos nebė- 
ra! Nebus tavimi labai patenkintas, tiesa? | 

— Ką! Ką čia kalbi? - sušuko ji. Pirmą kartą jos balse nuskambėjo baimė. 

— Pranašystė sudužo, kai bandžiau užtempti laiptais Nevilį. Kaip ma- 
nai, ką pasakys Voldemortas? 

Randas degė, jį tarsi peilis raižė... Iš skausmo ištryško ašaros. 

— MELACGIS! - staugė ji, tačiau Haris jos pyktyje girdėjo siaubą. - TU 
JĄ TURI, POTERI, IR MAN ATIDUOSI! Accio pranašystę! ACCIO 
PRANAŠYSTĘ! 

Haris vėl nusikvatojo žinodamas, kad tai ją dar labiau įsiutins. Galvą 
taip skaudėjo, kad, rodėsi, kaukolė skils. Iš už vienaausio goblino jis pa- 
mojavo tuščia ranka ir greit ją atitraukė. [jį plykstelėjo dar vienas žalias 
žaibas. 

— Nieko nėra! Nėra ko beprisišaukti! Pranašystė sudužo ir niekas neiš- 
girdo jos žodžių, taip ir pasakyk savo bosui! 

— Ne! Netiesa, tu meluoji! ŠEIMININKE, AŠ STENGIAUSI, 
STENGIAUSI... NEBAUSK MANĘS! 

— Neaušink burnos! - sušuko jai Haris, net užsimerkęs iš dar baisesnio 
skausmo. - Jis tavęs negirdi! 

— Nejaugi, Poteri? - prabilo šaltas spigus balsas. 

Haris atsimerkė. 

Aukštas, plonas ir juodu gobtuvu, gyvatiškas veidas išblyškęs ir su- 
džiūvęs, raudonos akys išsiplėtusiais vyzdžiais... Valdovas Voldemortas 
išdygo vidury koridoriaus, jo lazdelė buvo nukreipta į Harį - suakmenė- 
jusį, nebegalintį pajudėti. 

— Vadinasi, sudaužei pranašystę? - prabilo Voldemortas, perverdamas 
Harį tomis Žiauriomis raudonomis akimis. - Ne, Bela, jis nemeluoja. Jo 
niekam tikusiose smegenyse regiu tiesą. Tiek mėnesių rengtasi, tiek mė- 
nesių stengtasi... Ir mano Mirties Valgytojai vėl leido Hariui Poteriui ma- 
ne apmauti... 

- Šeimininke, atleisk, aš nežinojau, aš koviausi su Animagu Bleku! — 
kūkčiojo Belatriks, klaupdamasi priešais lėtai artėjantį Voldemortą. - Šei- 


mininke, žinoki, kad... 

— Tylėk, Bela, - rūsčiai tarė Voldemortas. - Tuoj su tavim susitvarkysiu. 
Gal manai, įsibroviau į Magijos ministeriją tam, kad klausyčiausi tavo 
inkštimo? 

— Bet, šeimininke.... Jis čia... žemai... 

Voldemortas jos nesiklausė. 

— Neturiu tau daugiau ko sakyti, Poteri, - tarė jis. - Per dažnai ir per 
ilgai tu mane erzinai. AVADA KEDAVRA! 

Haris net nebandė gintis; protas buvo tuščias, lazdelė bejėgiškai nu- 
leista. 

Tačiau begalvė burtininko statula fontane atgijusi stryktelėjo nuo pos- 
tamento ant grindų tarp Hario ir Voldemorto. Ji išskėtė rankas gindama 
Harį, ir kerai atšoko nuo jos krūtinės. 

— Ką?! — riktelėjo Voldemortas dairydamasis. Ir staiga Žioptelėjo. — 
Dumbldoras! 

Haris atsigręžė. Širdis daužėsi. Priešais auksinius vartus tikrai stovėjo 
Dumbldoras. 

Voldemortas kilstelėjo lazdelę, ir žalias spindulys nusidriekė Dumbldo- 
ro pusėn, tačiau tas apsisuko ir dingo švystelėdamas skvernais. Po aki- 
mirkos atsidūrė už Voldemorto ir mostelėjo lazdele taikydamas į fonta- 
no liekanas. Atgijo likusios statulos. Ragana puolė vytis Belatriks, toji rėk- 
dama veltui laidė kerus, tie atšokdavo nuo raganos krūtinės. Pagaliau 
ragana sučiupo ją ir parvertusi primygo prie grindų. Goblinas ir namų 
elfas nukurnėjo prie židinių sienoje, o vienarankis kentauras dėjo šuolį 
prie Voldemorto, tas dingo ir atsirado šalia fontano. Begalvė statula nu- 
bloškė Harį toliau nuo dvikovos, mat Dumbldoras puolė Voldemortą. 
Auksinis kentauras straksėjo aplink juos. 

— Kvailai padarei šįvakar pasirodydamas, Tomai, - ramiai tarė Dumbl- 
doras. - Aurorai jau kelyje... | 

- Iki to laiko aš jau būsiu dingęs, o tu negyvas! - spjaute išspjovė Vol- 
demortas. Jis vėl paleido mirtiną žaibą į Dumbldorą, bet nepataikė, žiebė 
į apsauginio stalą, stalas užsiliepsnojo. 

Dumbldoras irgi mostelėjo lazdele; iš jos išsiveržę kerai buvo tokie 
galingi, jog Haris, net ir pridengtas savo auksinio sargo, pajuto, kaip pa- 
sišiaušė plaukai jiems lekiant pro šalį. Voldemortas, kad juos atmuštų, 
turėjo išburti spindinti sidabrinį skydą. Kerai, nors ir kokie jie buvo, sky- 
dui nieko nepadarė, jis tik sugaudė - keistai ir šiurpiai. 

— Juk tu nenori manęs nužudyti, Dumbldorai? - sušuko Voldemortas, 
spygsodamas virš skydo savo raudonomis akutėmis. — Toks žiaurumas 
ne tavo būdui, tiesa? 

— Mudu žinome, kad žmogų galima ir kitaip nužudyti, Tomai, - ra- 
miai pasakė Dumbldoras, žengdamas Voldemorto link be mažiausios bai- 
mės, lyg niekas nebūtų iki tol bandęs sukliudyti jo pasivaikščiojimui ko- 
ridoriuje. - Prisipažinsiu, man neužtektų vien tik atimti tau gyvybę... 

— Nieko nėra blogiau už mirtį, Dumbldorai! — atkirto Voldemortas. 

— Tu klysti, - eidamas prie jo, tarė Dumbldoras taip nerūpestingai, 
tarsi juodu šnekučiuotųsi prie taurės vyno. Hariui buvo baisu žiūrėti, 
kaip jis šitaip eina - vienas, be skydo, be apsaugos. Jis norėjo surikti, įspėti, 
tačiau jo begalvis sargybinis tebelaikė jį prispaudęs prie sienos. - Iš tiesų 
nesugebėjimas suprasti, jog esama dalykų, daug blogesnių už mirtį, ir 
yra tavo didžiausia silpnybė... 

Iš už sidabrinio skydo išlėkė dar viena žalia strėlė. Šįsyk smūgį pasiti- 
ko vienarankis kentauras, iššokęs priešais Dumbldorą. Jis subyrėjo į dau- 
gybę gabaliukų, tačiau, dar jiems nespėjus sukristi ant grindų, Dumbldo- 
ras užsimojo lazdele tarsi rimbu. Iš jos galo iššovė ilga plona liepsna, ap- 
sivijo apie Voldemortą ir jo skydą. Jau atrodė, Dumbldoras laimėjo, bet 
staiga ugninės virvės virto gyvate, ji atšoko nuo Voldemorto ir nuožmiai 
šnypšdama atsisuko į Dumbldorą. 

Voldemortas išnyko, o gyvatė pasikėlė ruošdamasi kirsti... 

Virš Dumbldoro plykstelėjo ugnis, ir Voldemortas išdygo ant posta- 
mento vidury fontano, ten, kur neseniai stovėjo visos penkios statulos. 


— Atsargiai! - riktelėjo Haris. 

Iš Voldemorto lazdelės į Dumbldorą vėl nuskriejo žalias spindulys ir 
kirto gyvatė... 

Priešais Dumbldorą nutūpė feniksas Foksas, plačiai išžiojo snapą ir 
prarijo žaliąjį kerų spindulį. Paukštis užsidegė ir susmuko, susiraitė. Tą 
pačią akimirką ilgu lengvu judesiu Dumbldoras mostelėjo lazdele - ir 
dūmų kamuolyje. Vanduo fontano baseine ūžtelėjo aukštyn ir apsėmė 
Voldemortą, tas atsidūrė lyg lydyto stiklo kokone. 

Valandėlę Voldemortas, tamsi beveidė figūra, sunkiai įžiūrima po ri- 
buliuojančiu dangalu, visaip rangėsi mėgindamas nusimesti dusinan- 
čią masę... 

Ir staiga jis dingo, vanduo vėl susmuko į baseiną net išsiliedamas per 
kraštą ir išbėgdamas ant lakuotų grindų. 

- ŠEIMININKE! - suspigo Belatriks. 

Jau aišku, kad Voldemortas nutarė sprukti, aišku, kad viskas baigėsi, 
Haris jau norėjo pulti iš už statulos, bet Dumbldoras suriko: 

— Niekur neik, Hari! 

Pirmą kartą Dumbldoras atrodė išsigandęs. Haris nesuprato, ko- 
dėl: koridoriuje tik jie vieni, kūkčiojančią Belatriks tebelaiko prispau- 
dusi raganos statula, ant grindų iš savo pelenų pakilęs cypsi jauniklis 
feniksas... | 

Umiai Hario randas sprogo, ir jis suprato miręs — tas skausmas buvo 
neįsivaizduojamas ir nebepakeliamas... 

Jis buvo nebe koridoriuje, o padaro raudonomis akimis ringėse, taip 
tankiai susisukusiose, kad Haris nebeskyrė, kur jo kūnas, o kur - padaro: 
jie buvo susilieję, surišti skausmo... Ir jokios vilties ištrūkti... 

Ir štai padaras prabilo Hario lūpomis, net šitaip kentėdamas jis jautė, 
kaip juda jo žandikaulis. 

— Nužudyk mane, Dumbldorai... 

Apakintas skausmo ir mirštantis, kiekviena kūno dalele verždamasis 
laisvėn, Haris jautė, kaip tas padaras vėl juo naudojasi. 

— Jeigu mirtis yra niekas, Dumbldorai, nužudyk berniūkštį.... 

Kadgi nustotų skaudėti, galvojo Haris. Tegul jis mus užmuša... Už- 
baik šitai, Dumbldorai... Mirtis - gyvas niekas, palyginti su šituo... 

Be to, vėl pamatyčiau Sirijų... 

Širdį užplūdus šitam jausmui, padaro ringės atsileido, skausmas pra- 
puolė. Haris gulėjo kniūbsčias ant grindų, be akinių, drebėdamas, tarsi 
būtų ne ant medžio, o ant ledo. 

Koridorius aidėjo nuo balsų, tiek daug jų neturėjo būti. Haris atsimer- 
kė, pamatė savo akinius prie jį gynusios statulos kulno. Statula gulėjo 
suskilusi. Jis užsidėjo akinius ir pakėlęs galvą išvydo prie pat veido kum- 
pą Dumbldoro nosį. 

— Sveikas ir gyvas, Hari? 

— Taip, - atsakė Haris. Jį klaikiai purtė šaltis. - Taip, sveikas... Kur Vol- 
demortas, kur... Kas čia tokie? Kas... 

Vestibiulis buvo pilnas Žmonių. Ant grindų šokinėjo smaragdinių 
liepsnų atšvaitai, mat kūrenosi visi židiniai sienoje. Iš jų lipo būriai ra- 
ganų ir burtininkų. Kai Dumbldoras jį pastatė, Haris pamatė, kad ma- 
žutės auksinės goblino ir namų elfo statulėlės atveda apstulbusį Kor- 
nelijų Karamelę. 

— Jis čia buvo! - sušuko vyriškis raudonu apsiaustu ir ilgais surištais 
plaukais, rodydamas į auksinių nuolaužų krūvą kitoje koridoriaus pu- 
sėje, kur neseniai gulėjo Belatriks. - Aš jį mačiau, pone Karamele, pri- 
siekiu, tai buvo Patys Žinote Kas, jis pagriebė kažkokią moteriškę ir 
išnyko oru! 

— Žinau, Viljamsonai, Žinau, ir aš jį mačiau! — vapėjo Karamelė, po 
dryžuotu apsiaustu apsivilkęs pižama ir šnopuojantis, lyg būtų atbėgęs 
kaži kiek mylių. - Merlino barzda... čia... Čia! Magijos ministerijoje! Dan- 
gau maloningas... Tiesiog neįtikėtina... Dievaži... Kaip tai gali būti? 

- Jei nusileisi į Paslapčių departamentą, Kornelijau, - tarė Dumbldo- 
ras, matyt, patenkintas, kad Haris atsigavo, ir žengė artyn, pirmąsyk pa- 
sirodydamas atvykėliams (keli iškėlė lazdeles, kiti tik nustebo; elfo ir gobli- 

no statulos ėmė ploti, o Karamelė net pašoko - taip smarkiai, jog vos 
šlepetės nenusmuko), - Mirties kambaryje rasi sulaikytus keletą pabėgu- 
sių Mirties Valgytojų. Jie surišti kerais, neleidžiančiais išnykti oru, ir lau- 
kia tavo nuosprendžio. 

— Dumbldoras! - žagtelėjo Karamelė. - Jūs čia... aš... 

Jis apstulbęs atsisuko į jį atlydėjusius Aurorus, aiškiai norėdamas su- 
šukti: „Ciupkit jį!“ 

— Kornelijau, aš pasirengęs kautis su tavo vyrais - ir vėl laimėti! - griaus- 
mingu balsu prabilo Dumbldoras. - Tačiau prieš kelias minutes savo aki- 
mis regėjai įrodymą, kad aš jau metus kalbėjau tau tiesą. Valdovas Vol- 
demortas grįžęs, 0 tu visus metus vaikeisi ne tą žmogų. Pagaliau laikas 
paklausyti sveiko proto! 

— Aš... ne... ką gi... - murmėjo Karamelė, dairydamasis, lyg tikėda- 
masis, kad kas nors patars jam, ką daryti. Kai niekas nieko nepatarė, jis 
paliepė: - Puiku... Dolišai! Viljamsonai! Nusileiskite į Paslapčių depar- 
tamentą ir pažiūrėkite... Dumbldorai, jūs... jūs turėsite man tiksliai vis- 
ką paaiškinti... Magiškųjų brolių fontanas... Kas atsitiko? — suinkštė 
jis, žiūrėdamas į grindis, kur mėtėsi raganos, burtininko ir kentauro 
statulų duženos. 

— Galėsime aptarti, kai Harį grąžinsiu į Hogvartsą, - tarė Dumbldoras. 

— Harį... Harį Poterį? 

Karamelė kaip vijurkas apsisuko ir išpūtė akis į Harį, tebestovintį pa- 
sienyje šalia sudužusios statulos, kuri jį gynė per Dumbldoro ir Volde- 
morto dvikovą. 

— Jis čia? Kodėl? Kas čia buvo? 

— Viską paaiškinsiu, - pakartojo Dumbldoras, - kai Haris vėl bus mo- 
kykloje. 

Jis nuėjo prie auksinio burtininko galvos, nukreipė į ją lazdelę ir murm- 
telėjo: Portus. 

Galva nušvito mėlynai, trankiai pasipurtė ir vėl nurimo. 

— Matote, Dumbldorai, - tarė Karamelė, kai Dumbldoras paėmė SS 
vą ir grįžo prie Hario. - Neturite teisės pasinaudoti šita Nešykle! Ne- 

manykit, kad magijos ministro akivaizdoje galima krėsti tokius daly- 
kus, jūs... jūs.. 

Jis užsikirto, o Dumbldoras valdingai pažvelgė į jį per savo pusinių 
akinių viršų. 

— Tuojau patiš Hogvartso atšauki Doloresą Ambridž. Liepi savo Auro- 
rams liautis persekiojus mano magiškųjų gyvūnų priežiūros mokytoją, 
kad jis galėtų grįžti į darbą. Aš tau skirsiu... - Dumbldoras išsitraukė 
laikrodį su dvylika rodyklių ir dirstelėjo. - Pusvalandį šios nakties. Ma- 
nau, per akis užteks aptarti visam tam, kas čia nutiko. Po to turėsiu grįžti 
į mokyklą. Jeigu reikės dar kokios pagalbos, prašom ieškoti manęs Hog- 
vartse. Mane pasieks laiškai, adresuoti direktoriui. 

Karamelei vos akys neišlipo ant kaktos. Jis išsižiojo, putlūs skruostai 
po susivėlusiais žilais plaukais dar labiau paraudo. 

— Aš... jūs... 

Dumbldoras atsuko jam nugarą. 

— Imk šitą Nešyklę, Hari. 

Jis atkišo auksinę statulos galvą, Haris uždėjo ant jos delną dėl nieko 
nebesukdamas galvos. 

— Pasimatysime po pusvalandžio, - tyliai tarė Dumbldoras. - Viens, 
du, trys... 

Haris pajuto pažįstamą jausmą: tarsi koks kabliukas trauktų vidun 
bambą. Lakuotos grindys išslydo iš po kojų, vestibiulis, Karamelė ir 
Dumbldoras dingo, ir jis nuskriejo spalvų ir garsų sūkuryje... 


TRISDEŠIMT SEPTINTAS SKYRIUS 


Prarastoji pranašystė 


Hario kojos atsitrenkė į kietą pagrindą, keliai sulinko, auksinė burtinin- 
ko galva bumbtelėjo ant grindų. Apsidairęs pamatė, jog atsidūrė Dumbl- 
doro kabinete. 

Pasirodo, direktoriaus nesant, jo valdose viskas susitvarkė. Trapūs si- 
dabriniai įtaisai vėl stovėjo ant plonakojų stalelių ramiai puškuodami ir 
zvimbdami. Direktorių portretai vėl gardžiai miegojo atsilošę krėsluose 
arba atrėmę galvas į rėmus. Haris pažvelgė pro langą. Horizonto pakraš- 
tyje žalsvavo siauras ruoželis - tuoj auš. 

Tyla ir ramybė, drumsčiamos tik kokio miegančio portreto knarktelė- 
jimo, buvo nepakeliamos. Jeigu aplinka būtų galėjusi atspindėti jo jaus- 
mus, paveikslai rėktų iš skausmo. Jis apėjo tykų, puošnų kabinetą tan- 
kiai alsuodamas, stengdamasis negalvoti. Bet galvoti reikia... Niekur ne- 
pabėgsi... 

Jis kaltas, kad Sirijus mirė. Tik jis. Jeigu, jis, Haris, nebūtų buvęs 
toks kvailas ir neužkibęs ant Voldemorto kabliuko, jeigu nebūtų taip 
tvirtai įtikėjęs, jog tai, ką regi sapne, yra tikra, jei tik būtų pagalvojęs, 
kad Voldemortas, kaip Hermiona sakė, pasinaudojo Hario pomėgiu vai- 
dinti didvyrį... 

Neįmanoma, jis nenori apie tai galvoti, negali to ištverti. Sieloje Žiojė- 
jo baisi tuštuma, kurios jis neturėjo noro tyrinėti, juoda tuštuma, kurią 
lig tol užpildė Sirijus ir kuri dabar jį prarijo. Jis nenori likti vienas toje 
baisingoje tylioje erdvėje, negali jos pakęsti... 

Paveikslas už jo smarkiai suknarkė ir šaltas balsas tarė: 

— A, Haris Poteris... 

Finėjas Nigelas plačiai nusižiovavo ir pasirąžė nenuleisdamas nuo Ha- 
rio gudriai primerktų akių. 

— Kas gi tave čia atvijo tokioje ankstybėje? - pagaliau paklausė Finė- 
jas. - Šis kabinetas lyg ir atviras tik teisėtam direktoriui. O gal Dumbldo- 
ras tave pasiuntė? Oi, tik nesakyk... - Jis vėl plačiai nusižiovavo. — Gal 
dar viena Žinutė mano nevykėliui proproanūkiui? 

Haris nepajėgė ištarti nė žodžio. Finėjas Nigelas nežino, kad Sirijus 
miręs, tačiau Haris neturi jėgų jam pasakyti. Ištarti tai garsiai reikštų pa- 
skelbti jo mirtį galutinai, nebeatšaukiamai: 

Sujudėjo dar keli portretai. Bijodamas, kad jo neimtų klausinėti, Ha- 
ris puolė per kambarį ir sugriebė durų rankeną. 

Ji nesisuko. Jis uždarytas. 

— Tikiuosi, šitai rodo, - prabilo apkūnus raudonanosis burtininkas, ka- 
bantis tiesiai už direktoriaus stalo, — kad netrukus Dumbldoras vėl bus 
su mumis? 

Haris atsisuko. Burtininkas smalsiai žiūrėjo į jį. Haris linktelėjo. Vėl 
griebė už durų rankenos, bet ji nejudėjo. 

— Na, ir gerai, - kalbėjo burtininkas. - Be jo buvo labai nuobodu, bai- 
siai, klaikiai nuobodu. 

Jis patogiau įsitaisė į sostą panašiame krėsle ir maloniai nusišypsojo 
Hariui. 

— Dumbldoras labai geros nuomonės apie tave, turbūt ir pats Žinai, — 
geraširdiškai tarė. - O taip. Didžiai tave gerbia. 

Hariui krūtinėje susirangiusi kaltė — tarsi baisinė nuodinga gyvatė — 
ėmė raitytis ir spurdėti. Haris nebegali to ištverti, nebeturi jėgų būti vie- 
nas... Dar niekad nesijautė taip įkalintas savam prote ir kūne, dar nieka- 
da taip netroško būti kuo nors kitu, bet kuo, tik ne savimi... 

Tuščiame židinyje plykstelėjo smaragdinė liepsna, Haris atšoko nuo 
durų ir išpūtė akis į joje besisukantį žmogų. Kai aukšta Dumbldoro figū- 
ra išlindo iš ugnies, burtininkai ir raganos ant sienų staiga pabudo, dau- 
gelis linksmai jį pasveikino. 

— Dėkui, - tyliai tarė Dumbldoras. 

Į Harį jis nežiūrėjo, pirmiausia žengė prie laktos šalia durų ir, ištrau- 
kęs iš apsiausto kišenės mažiuką, negražų, dar neapsiplunksnavusį fe- 
niksą, švelniai patupdė ant pelenų padėklo po auksine kartele, ant ku- 
rios tupėdavo suaugęs Foksas. 

— Na, Hari, -tarė Dumbldoras, pagaliau atsigręždamas, - tau bus sma- 
gu išgirsti, jog nuo šios nakties įvykių nė vienas tavo moksladraugis smar- 
kiau nenukentėjo. 

Haris norėjo pasakyti „gerai , bet neišspaudė nė garso. Jam atrodė, 
kad Dumbldoras nori priminti, kiek žalos jis pridarė; ir nors Dumbldo- 
ras jau žvelgė į jį tiesiai, o jo veidas buvo švelnus, Haris nedrįso pakelt 
į jį akių. 

— Madam Pomifri visus lopo, - toliau kalbėjo Dumbldoras. - Nimfado- 
rai Tonks gal reikės pagulėti Šv. Skutelio ligoninėje, bet ji, rodosi, tikrai 
pasveiks. 

Haris tik linktelėjo nudūręs žvilgsnį į kilimą, tolydžio šviesėjantį, nes 
už lango jau švito. Jautė, kad visi portretai kambaryje godžiai klausosi 
Dumbldoro, spėlioja, kur Dumbldoras su Hariu buvo ir kodėl yra su- 
žeistų. 

— Aš suprantu, ką tu jauti, Hari, - tyliai pasakė Dumbldoras. 

— Ne, nesuprantate, - tarė Haris netikėtai garsiu ir tvirtu balsu. Jį už- 
liejo baisus pyktis - Dumbldoras nieko nenutuokia apie jo jausmus. 

— Matai, Dumbldorai? - gudriai prabilo Finėjas Nigelas. - Niekada ne- 
sistenk suprasti mokinių. Jie to nekenčia. Jiems labiau patinka būti tra- 
giškai nesuprastiems, mėgautis savigaila ir murdytis savo pačių... 

— Užtenka, Finėjau, - pertraukė jį Dumbldoras. 

Haris nusisuko nuo Dumbldoro ir įdūrė akis į langą. Tolumoje matė 
kvidičo stadioną. Kartą jame pasirodė Sirijus, pasivertęs juodu šunimi, 
kad pamatytų Harį žaidžiant... Turbūt atėjo pažiūrėti, ar Haris ne pras: 


tesnis už Džeimsą. Haris taip ir nepaklausė, kaip jam atrodė. 

— Hari, nėra ko gėdytis savo jausmų, - išgirdo jis Dumbldoro balsą. — 
Priešingai... Tai, kad sugebi jausti tokį skausmą, yra didžiausia tavo 
stiprybė. 

Haris jautė, kaip pykčio liepsnos laižo širdį, užpildo tą baisią tuštumą 
ir kursto kaip nors užgauti Dumbldorą už tą jo ramumą ir beprasmiškus 
žodžius. 

— Sakot, mano didžiausia stiprybė? - pakartojo Haris drebančiu balsu, 
tebežiūrėdamas į stadioną, tačiau jo nematydamas. - Jūs net neįsivaiz- 
duojate... nežinote... 

— Ko aš nežinau? - ramiai paklausė Dumbldoras. 

To jau per daug. Haris atsigręžė drebėdamas iš įtūžio. 

— Aš nenoriu kalbėtis apie tai, ką jaučiu, aišku? 

— Hari, jeigu kankiniesi, vadinasi, tebesi žmogus! Šis skausmas pri- 
klauso žmogaus prigimčiai... 

- TADA AŠ NEBENORIU BŪTI ŽMOGUMI! - suriko Haris. Stvėręs 
nuo plonakojo staliuko sidabrinį įtaisą, paleido jį per kambarį. Daiktas 
sudužo į sieną, pažiro šimtais šukelių. Keli portretai šūktelėjo išsigandę 
ir pasipiktinę, Armandas Dipitas ištarė: „Na, žinote! 

— MAN TAS PATS! - suklykė jiems Haris ir sviedė į židinį lunaskopą. — 
MAN GANA, PAKANKAMAI PRISIŽIŪRĖJAU, NEBENORIU ČIA BŪTI, 
NORIU VISKĄ UŽBAIGTI, MAN NEBERŪUPI... 

Jis griebė staliuką, ant kurio stovėjo sidabrinis įtaisas, ir bloškė šonan. 
Stalelis sulūžo. 

— Dar ir kaip rūpi, - tarė Dumbldoras. Jis nė nemirktelėjo ir nebandė 
sulaikyti Hario, kad nesiaubtų jo kabineto. Jo išraiška buvo rami, beveik 
atsaini. — Tau taip rūpi, kad atrodo, širdis iš skausmo plyš. 

— NETIESA! - riktelėjo Haris visa gerkle, net norėjo pulti ir Dumbldo- 
rą, sudaužyti tą ramų seną veidą, supurtyti jį, įskaudinti, priversti, kad 
pajustų nors dalelę to siaubo. 

— O taip, - dar ramiau tarė Dumbldoras. - Tu praradai motiną, tėvą ir 
artimiausią Žmogų po jų. Be abejo, tau skaudu. 

— JŪS NESUPRANTATE, KĄ AŠ JAUČIU! - toliau rėkavo Haris. - O 
JŪS ČIA STOVITE... JŪS... 

Bet žodžių nepakako, nepakako ir daužyti daiktų, jam norėjosi bėgti 
neatsigręžiant, norėjosi atsidurti tokioje vietoje, kur nebematytų tų giedrų 
mėlynų akių, to nepakenčiamai ramaus seno veido. Jis puolė prie durų ir 
pasuko rankeną. 

Durys neatsidarė. 

Haris atsisuko į Dumbldorą. 

- Išleiskite. — Jis visas drebėjo. 

— Ne, - tiek tepasakė Dumbldoras. 

— Išleiskite, - pakartojo Haris. 

— Ne, - pakartojo Dumbldoras. 

— Jeigu ne... Jei mane čia laikysite... jeigu neišleisite... 

— Gali toliau daužyti mano daiktus, - kuo ramiausiai tarė Dumbldo- 
ras. - Per daug čia visko prisikaupė. 

Jis nuėjo, atsisėdo už rašomojo stalo ir pažvelgė į Harį. 

— Išleiskite, — vėl pasakė Haris, šaltai ir beveik taip pat ramiai kaip 
Dumbldoras. 

— Tik tada, kai aš viską pasakysiu. 

— Nejau... Nejau manote, kad noriu... Nejau manote, kad man svar- 
bu... MAN NUSISPJAUT, KĄ TURITE PASAKYTI! Aš nenoriu nieko 
girdėti! 

— Panorėsi, - atkakliai tarė Dumbldoras. - Juk tu nė iš tolo nepyksti 
ant manęs taip, kaip turėtum. Jeigu nori mane pulti, o matau, jog taip 
yra, man patiktų, kad turėtum gerą priežastį. 

— Ką čia šnekat? 

— Aš kaltas, kad Sirijus mirė, - aiškiai pasakė Dumbldoras. - Tikriau, 
beveik tik aš - nebūsiu toks išpuikęs ir neprisiimsiu visut visutėlės atsa- 
komybės. Sirijus buvo drąsus, protingas ir energingas žmogus, o tokie 
žmonės paprastai nenusėdi slėptuvėje, kai mano, kad kitiems gresia pa- 

vojus. Šiaip ar taip, nė akimirkos neturėjai tikėti, jog šiąnakt tau reikia 
būti Paslapčių departamente. Jei būčiau buvęs su tavim atviras, Hari, o 
reikėjo būti atviram, seniai būtum supratęs, kad Voldemortas tikriausiai 
bandys nuvilioti tave į Paslapčių departamentą, ir šiąnakt nebūtum te- 
nai atsidūręs. Ir Sirijus nebūtų puolęs tavęs gelbėti. Taigi kaltas tik aš ir 
daugiau niekas kitas. 

Dumbldorą beveik be žado, klausėsi, bet vargiai suprato, ką tas sako. 

— Sėskis, - tarė Dumbldoras. Ne įsakė, o paprašė. 

Haris pastovėjo, tada lėtai perėjo kambarį, nusėtą sidabro ir medžio 
gabalais, ir atsisėdo priešais Dumbldorą. 

— Ar turiu suprasti, - lėtai prabilo Finėjas Nigelas, - kad mano propro- 
anūkis, paskutinis Blekas, negyvas? 

— Taip, Finėjau, - atsakė Dumbldoras. 

— Netikiu, - griežtai pasakė Finėjas. 

Haris grįžtelėjęs pamatė, kaip Finėjas išeina iš portreto, ir suprato, kad 
jis išsiskubino aplankyti kito savo portreto - Grimaldžio aikštėje. Turbūt 
eis per visus namų portretus ir vis šauks Sirijų... 

— Hari, turiu tau pasiaiškinti, - tarė Dumbldoras. - Papasakoti apie 
seno Žmogaus klaidas. Dabar matau, jog viskas, ką padariau dėl tavęs, ar 
ko nepadariau, paženklinta senatvės trūkumų. Jaunimas negali supras- 
ti, ką jaučia ir mąsto seni. Tačiau seni žmonės kalti, jeigu pamiršta, kokie 
patys buvo jauni. O aš, atrodo, visiškai pamiršau... 

Saulė jau kilo, nes kalnų viršūnės nušvito oranžine spalva, dangus 
aukščiau jų buvo giedras ir bespalvis. Saulėtekis apšvietė Dumbldorą, 
sidabrinius jo antakius ir barzdą, gilias raukšles. 

— Prieš penkiolika metu, pamatęs randą tavo kaktoje, - tarė Dumbldo- 
ras, — atspėjau, ką tai reiškia. Atspėjau, jog; tai ženklas, kad tu ir Volde- 
mortas esate kažkaip susiję. 

— Jau esate tai sakęs, profesoriau, - drąsiai pertraukė jį Haris. Jam nu- 
sispjaut, jei pasirodys nemandagus. Į viską nusispjaut. 

— Taip, - kaltai tarė Dumbldoras. — Taip, bet matai... Vis tiek reikia 
pradėti nuo tavo rando. Mat kai tik tu grįŽai į magijos pasaulį, netrukus 
paaiškėjo, kad randas tave įspėja, jei Voldemortas arti arba apimtas ko- 
kio nors stipraus jausmo. 

- Žinau, - pavargusiu balsu tarė Haris. 

- Ir šitas tavo sugebėjimas - pajusti Voldemorto artumą, net jei jis pa- 
sivertęs kuo kitu, ir žinoti, ką jis jaučia, - vis labiau stiprėjo Voldemortui 
grįžus į savo kūną ir atgavus turėtąją galią. 

Haris net nesivargino linktelėti. Visa tai jis jau Žino. 

— Ne taip seniai, - toliau kalbėjo Dumbldoras, - aš susirūpinau, kad 
Voldemortas gali susigaudyti, jog esama tokio ryšio. Ir iš tiesų — atėjo 
laikas, kai tu taip giliai įsiskverbei į jo protą ir jausmus, kad jis pajuto 
tavo buvimą. Kalbu, aišku, apie naktį, kai tu matei užpuolant poną Vizlį. 

— Taip, Sneipas sakė, - sumurmėjo Haris. 

— Profesorius Sneipas, Hari, - tyliai pataisė jį Dumbldoras. - Bet ar 
nepagalvodavai, kodėl ne aš visa tai tau paaiškinau? Kodėl ne aš mokiau 
tave oklumantijos? Kodėl kelis mėnesius net nepažvelgdavau į tave? 

Haris pakėlė akis. Dumbldoras atrodė liūdnas ir pavargęs. 

— Taip, - burbtelėjo Haris, - taip, pagalvodavau. 

— Matai, - toliau kalbėjo Dumbldoras, - pamaniau, kad gana greitai 
Voldemortas pamėgins įsiskverbti į tavo sąmonę, valdyti ir iškreipti tavo 
mintis, ir aš nenorėjau duoti jam dingsties. Neabejojau, kad jeigu jis su- 
pras, jog mūsų santykiai yra ar buvo artimesni negu direktoriaus ir moki- 
nio, įsigeis per tave šnipinėti mane. Aš bijojau tų būdų, kuriais jis galėjo 
tavimi pasinaudoti, pavojaus, kad jis gali tave užvaldyti. Hari, manau, ne- 
klydau, jis tikrai būtų taip ir padaręs. Tomis retomis progomis, kai mudu 
susitikdavome, man rodos, tavo akyse išvysdavau šmėstelint jo šešėlį. 

Haris prisiminė, jog; tais momentais, kai jis susidurdavo su Dumbldo- 
ro žvilgsniu, jame pabusdavo gyvatė ir keldavo galvą kirsti. 

— Voldemortas, kaip jis šiąnakt įrodė, neturėjo tikslo manęs sunaikin- 
ti. Jis troško tavo žūties. Prieš valandą, kai buvo tave užvaldęs, jis tikėjo- 

si, kad aš tave paaukosiu norėdamas jį nužudyti. Taigi, kaip matai, šalin- 
damasis tavęs stengiausi apsaugoti tave, Hari. Seno žmogaus klaida... 

Jis giliai atsiduso. Hariui jo žodžiai praslydo pro ausis. Prieš kelis mė- 
nesius būtų buvę baisiai įdomu tai išgirsti, tačiau dabar buvo visiška be- 
prasmybė šalia tos juodos bedugnės širdyje, kurią atvėrė Sirijaus Žūtis. 
Niekas nebesvarbu... 

— Sirijus man sakė, jog tą naktį, kai regėjai užpuolamą Artūrą Vizlį, tu 
jautei, kaip tavyje pabudo Voldemortas. Iškart supratau, jog pasitvirtino 
didžiausios mano baimės: Voldemortas suprato galįs tavimi pasinaudo- 
ti. Norėdamas tave apginkluoti, kad Voldemortas neįsibrautų į tavo pro- 
tą, sutariau su profesoriumi Sneipu, jog jis tave mokys oklumantijos. 

Dumbldoras nutilo. Haris žvelgė į saulės spindulį, lėtai slenkantį bliz- 
gančiu stalo paviršiumi. Nuo jo sutvisko sidabro rašalinė ir daili raudona 
plunksna. Haris jautė, jog portretai aplinkui nemiega, smalsiai klausosi 
Dumbldoro kalbos: retkarčiais sušlamėdavo drabužiai, kas nors atsar- 
giai kostelėdavo. Finėjas Nigelas dar negrįžo... 

— Profesoriui Sneipui paaiškėjo, - vėl prabilo Dumbldoras, - jog tau 
jau kelis mėnesius sapnuojasi Paslapčių departamento durys. Be abejo, 
nuo pat tos dienos, kai jis atgavo kūną, Voldemortas buvo apsėstas min- 
ties išgirsti pranašystę. Kadangi jis nuolat galvodavo apie tas duris, ir tu 
jas sapnuodavai, nors nesupratai, ką tai reiškia. Paskui pamatei Rukvu- 
dą, iki arešto dirbusį Paslapčių departamente, išgirdai, kaip jis Voldemor- 
tui sako, ką mes jau seniai žinojome, - kad Paslapčių departamente lai- 
komos pranašystės labai gudriai apsaugotos. Jas nuimti nuo lentynų ir 
neišprotėti gali tik žmonės, kuriems jos skirtos. Šiuo atveju arba Volde- 
mortas turėjo įsibrauti į Magijos ministeriją ir pagaliau išsiduoti, arba tu 
turėjai jam paimti pranašystę. Taigi darėsi vis svarbiau, kad išmoktum 
oklumantijos. 

— Bet aš neišmokau, - sumurmėjo Haris. Ir tada pasakė garsiai, norė- 
damas bent kiek palengvinti kaltės naštą - juk prisipažinimas tikrai nors 
kiek atpalaiduos širdį gniaužiančius gniaužtus. - Aš nesitreniravau, ne- 

sukau sau galvos, nors galėjau sulaikyti tuos sapnus. Hermiona nesilio- 
vė manęs graužti, kad mokyčiausi, jeigu būčiau mokęsis, jis niekaip ne- 
būtų galėjęs parodyti man, kur vykti, ir Sirijus nebūtų... nebūtų... 

Hariui galvoje kažkas sprogo - poreikis pasiteisinti, paaiškinti... 

— Bandžiau patikrinti, ar jis tikrai paėmė Sirijų, nuėjau į Ambridž ka- 
binetą, iš židinio pakalbėjau su Padaru, ir jis pasakė, kad Sirijaus nėra 
namie, išėjęs! 

— Padaras melavo, - ramiai tarė Dumbldoras. - Tu nesi jo šeimininkas, 
todėl tau jis gali meluoti net savęs nebausdamas. Padaras norėjo, kad tu 
patektum į Magijos ministeriją. 

— Jis... jis mane tyčia ten pasiuntė? 

— O taip. Padaras, deja, jau senokai tarnavo ne vienam ponui. 

— Kaip? - nesuprato Haris. - Jis metų metus neišeina iš namų. 

— Padarui pasitaikė proga prieš Kalėdas, kai Sirijus, atrodo, liepė jam 
nešdintis. Jis išsiaiškino Sirijaus žodžius paraidžiui, kaip įsakymą išeiti iš 
namų. Ir patraukė pas vienintelį Blekų šeimos narį, kurį gerbė, - Bleko 
pusseserę Narcisą, Belatriks seserį ir Liucijaus Smirdžiaus Žmoną. 

- Iš kur visa tai žinot? - paklausė Haris. Širdis daužėsi, jam darėsi 
bloga. Prisiminė, kaip buvo neramu, kodėl per Kalėdas niekur nėra Pa- 
daro, prisiminė, kaip jis vėl atsirado palėpėje... 

— Padaras man papasakojo vakar vakare, - atsakė Dumbldoras. - Mat 
kai tu taip mįslingai įspėjai profesorių Sneipą, jis suprato, jog tu regėjai 
Sirijų, sugautą Paslapčių departamente. Jis, kaip ir tu, iškart bandė susi- 
„siekti su Sirijumi. Noriu tau pasakyti, kad Fenikso brolijos nariai turi daug 
patikimesnių ryšio priemonių negu židinys Doloresos Ambridž kabine- 
te. Profesorius Sneipas išsiaiškino, kad Sirijus sveikas ir gyvas Grimal- 
džio aikštės namuose. Bet kai tu negrįžai iš savo išvykos su Ambridž į 
Uždraustąjį mišką, profesorius Sneipas susirūpino, kad tu, ko gera, tebe- 
tiki, jog Sirijus - Valdovo Voldemorto belaisvis. Jis tučtuojau pranešė ke- 
liems Brolijos nariams. — Giliai atsidusęs, Dumbldoras kalbėjo toliau: — 
Tuo laiku būstinėje buvo Alastoras Rukna, Nimfadora Tonks, Kingslis 

Šeklboltas ir Remas Lubinas. Visi be kalbų sutiko tau padėti. Profesorius 
Sneipas prašė Sirijų likti namie, mat kam nors reikėjo būti tenai ir pra- 
nešti man, kas nutiko, nes aš turėjau tuoj pasirodyti. Tuo tarpu profeso- 
rius Sneipas ketino tavęs ieškoti Uždraustajame miške. Deja, Sirijus ne- 
sutiko sėdėti namie, kol kiti tavęs ieško. Jis pavedė Padarui pranešti man, 
kas įvyko. Taigi kai aš atvykau jiems ką tik išlėkus į ministeriją, elfas — 
kvatodamas - man ir papasakojo, kur Sirijus iškeliavo. 

— Kvatodamas? - negyvu balsu pakartojo Haris. 

— O taip. Supranti, Padaras negalėjo visiškai mūsų išduoti. Jis nėra 
Brolijos Paslapties saugotojas, todėl Liucijui Smirdžiui nesugebėjo pasa- 
kyti, kur mes renkamės, ar papasakoti slaptų Brolijos planų, nes jam bu- 
vo uždrausta juos išduoti. Jį saistė jo padermės kerai, tai yra jis negalėjo 
nepaklusti tiesioginiam savo šeimininko Sirijaus įsakymui. Tačiau jis su- 
teikė Narcisai Žinių, kurios labai pravertė Voldemortui, bet Sirijui pasiro- 
dė pernelyg menkos, todėl jis Padarui neuždraudė jų skleisti. 

— Pavyzdžiui? 

— Pavyzdžiui, kad Sirijui brangiausias žmogus esi tu. Arba kad Sirijus 
tau - kažkas tarp brolio ir tėvo. Voldemortas, aišku, jau žinojo, kad Siri- 
jus priklauso Brolijai ir kad tu Žinai jo buvimo vietą, — tačiau po Padaro 
apsilankymo suprato, jog vienintelis žmogus, kuriam išgelbėti tu rizi- 
kuosi viskuo, yra Sirijus Blekas. 

Hariui nutirpo lūpos. 

— Taigi... Kai paklausiau Padarą, ar Sirijus namie... 

— Smirdžiai — aišku, pamokyti Voldemorto - liepė jam būtinai kaip 
nors padaryti, kad Sirijaus nebūtų virtuvėje prie Židinio, kai tik tu išvysi, 
jog jį kankina Voldemortas. Tada, jeigu nuspręsi patikrinti, ar Sirijus na- 
mie, Padaras galės pameluoti, kad jo nėra. Vakar Padaras sužeidė hipog- 
rifą Kietasprandį. Tuo laiku, kai tu pasirodei židinyje, Sirijus buvo prie jo 
viršuje. 


Hariui užgniaužė kvapą. 

— Ir Padaras, visa tai pasakodamas... juokėsi? - sušnibždėjo jis. 

— Jis nenorėjo pasakoti. Bet aš pats irgi neblogai įvaldęs legilimantiją, 
todėl matau, kai man meluojama. Aš jį įtikinau iškloti visą istoriją, o tada 
išvykau į ministeriją. 

— O Hermiona, - tarė Haris, sugniaužęs šaltus kumščius, - dar liepda- 
vo, kad būtume jam geri... 

— Ir ji neklydo, Hari, - pasakė Dumbldoras. - Sirijų įspėjau, kai Gri- 
maldžio dvylika mes pasirinkome Būstine, kad su Padaru elgtųsi pagar- 
biai ir švelniai. Dar pasakiau, kad Padaras gali būti mums pavojingas. 
Vargu ar Sirijus labai paisė mano žodžių arba laikė Padarą būtybe, turin- 
čia žmogiškų jausmų... 

— Nedrįskit kaltinti... šitaip kalbėti apie Sirijų... - vos ištarė Haris, ir 
krūtinėje vėl plykstelėjo prigesęs pyktis: jis neleis Sirijaus peikti. - Pada- 
ras - melagis, nedorėlis, jis nusipelnė... 

— Padaras toks, Hari, kokį jį padarė burtininkai. Taip, jo reikia pagailė- 
ti. Jo gyvenimas buvo toks pat liūdnas kaip ir tavo bičiulio Dobio. Jis 
buvo priverstas tarnauti Sirijui, paskutiniam iš jį pavergusios šeimos, bet 
nejautė jam tikros ištikimybės. Kad ir kokios būtų Padaro ydos, reikia 
pripažinti, kad Sirijus nieko nepadarė Padaro būviui palengvinti... 

— NEKALBĖKIT ŠITAIP APIE SIRIJŲ! - sušuko Haris. 

Jis pašoko vėl įniršęs, pasirengęs pulti Dumbldorą, aiškiai nesupran- 
tantį Sirijaus - koks jis buvo drąsus, kiek iškentėjo... 

— O kaip dėl Sneipo? —- metė Haris. - Apie jį kažkodėl nekalbate? Kai 
pasakiau, kad Voldemortas sugavo Sirijų, jis tik nusivaipė kaip visada... 

— Hari, puikiai žinai, kad Doloresos Ambridž akivaizdoje jam neliko 
nieko kito, tik apsimesti, jog netiki tavo žodžiais, - įrodinėjo Dumbldo- 
ras. - Bet, kaip jau sakiau, jis nedelsdamas pranešė Brolijai viską, ką tu 
kalbėjai. Jis, ne kas kitas, suprato, kur tu, kai negrįžai iš Uždraustojo miš- 
ko. Jis, ne kas kitas, davė profesorei Ambridž netikro Tiesos eliksyro, kai 


ji norėjo iš tavęs išgauti Sirijaus slaptavietę. 

Haris nieko nepaisė: jautė žiaurų malonumą kaltindamas Sneipą, ro- 
dėsi, jog tuo sumažina savo baisiąją kaltę, todėl norėjo išgirsti Dumbldo- 
ro pritarimą. 

— Sneipas... Sneipas erzino Sirijų, kad tas tupi namie... Norėjo, kad 
Sirijus atrodytų bailys... 

— Sirijus buvo ne vaikėzas ir per daug protingas, kad jį Žeistų toks 
erzinimas. 

— Sneipas nutraukė oklumantijos pamokas! - atsigriebė Haris. - Jis 
mane išvarė iš savo kabineto! 

- Žinau, - sunkiai tarė Dumbldoras. - Jau minėjau, kokią klaidą pada- 
riau pats nesiimdamas tavęs mokyti, nors tada buvau įsitikinęs, jog nėra 
nieko pavojingiau, kaip man esant dar labiau atverti tavo protą Volde- 
mortui... 

— Sneipas man tik pakenkė, po jo pamokų randą visada smarkiau skau- 
dėdavo. - Haris prisiminė Ronio žodžius apie tai ir toliau varė savo: — Iš 
kur žinote, kad jis nebandė padaryti manęs prieinamesnio Voldemortui... 

— Aš pasitikiu Severu Sneipu, - tvirtai pasakė Dumbldoras. - Bet aš 
pamiršau, - dar viena seno žmogaus klaida, - kad kai kurios žaizdos 
negyja. Maniau, profesorius Sneipas įveikė savo jausmus tavo tėvui. 
Aš klydau. 

— Bet nieko blogo, ar ne? - suriko Haris, nepaisydamas pasipiktinusių 
portretų ir nepatenkinto jų murmėjimo. — Sneipas gali nekęsti mano tė- 
čio, tačiau Sirijui nevalia nekęsti Padaro? 

— Sirijus ne nekentė Padaro, - tarė Dumbldoras. - Jis tik laikė jį tarnu, 
nevertu jokio dėmesio. Abejingumas ir panieka dažnai pridaro daugiau 
žalos negu atvira neapykanta... Fontanas, kurį naktį sudaužėme, mela- 
vo. Mes, burtininkai, per ilgai engėme ir skriaudėme kitus, o dabar pjau- 
name, ką pasėję. 

- ATSEIT SIRIJUS GAVO, KO NUSIPELNE? - suriko Haris. 

— Šito nesakiau, ir to iš manęs neišgirsi, - ramiai atrėmė Dumbldo- 
ras. — Sirijus buvo atlaidus žmogus ir šiaip palankus namų elfams. Ta- 

čiau Padaro jis nemėgo, nes tas jam nuolatos priminė nekenčiamus tė- 
vų namus. 

— Taip, jų jis nekentė! - pritarė Haris ir nuėjo šalin. Kambarį jau buvo 
užliejusi saulė. Jį sekė portretų akys, vaikštantį nežinia ko ir abejingą vis- 
kam, kas jį supo šiame kabinete. - Jūs jį privertėte užsidaryti tuose na- 
muose, ten jis buvo toks nelaimingas, štai kodėl vakar panoro ištrūkti... 

— Aš stengiausi išsaugoti Sirijui gyvybę, - tarė Dumbldoras. 

— Niekas nenori būti užrakintas! - piktai atsisuko Haris. - Mane visą 
pereitą vasarą irgi laikėt namų arešte... 

Dumbldoras užsimerkė ir įsikniaubė į delnus. Haris žiūrėjo, bet šis 
neįprastas nuovargio, liūdesio ar kažko ženklas jo nė kiek nesuminkšti- 
no. Priešingai - tai, kad Dumbldoras rodo silpnumą, jį dar labiau supyk- 
dė. Kaip jis drįsta būti silpnas, kai Haris nori išlieti pyktį... 

Dumbldoras nuleido rankas ir pažvelgė į Harį per akinių viršų. 

— Laikas pasakyti tau tai, ką turėjau pasakyti prieš penkerius metus, 
Hari. Būk geras, sėskis. Aš tau viską papasakosiu. Tik prašau lašelio kan- 
trybės. Galėsi rėkauti ar dar ką daryti, kai baigsiu. Aš tau netrukdysiu. 

Haris dėbtelėjo į jį, tačiau vėl atsidrėbė į kėdę ir laukė. 

Dumbldoras valandėlę žvelgė į saulėtą kiemą už lango, tada atsisuko 
į Harį ir pradėjo: 

— Prieš penkerius metus, Hari, atvykai į Hogvartsą sveikas, gyvas ir 
patenkintas, kaip ir buvau numatęs. Na, gal ne visai patenkintas. Tau 
teko daug iškęsti. Žinojau, jog taip bus, kai palikau prie dėdės ir tetos 
namų slenksčio. Žinojau, kad pasmerkiu tave dešimčiai tamsių ir sun- 
kių metų. 

Jis patylėjo. Haris nieko nesakė. 

- Galbūt paklausi, - ir ne be pagrindo, - kodėl turėjo taip būti. Kodėl 
tavęs negalėjo priimti kokia nors burtininkų šeima? Daugelis būtų dau- 
giau negu mielai priėmę, būtų didžiavęsi ir džiaugęsi galėdami auginti 
tave kaip sūnų. Atsakau - man svarbiausia buvo išsaugoti tau gyvybę. 
Tau grėsė pavojus, kurį tik aš įžvelgiau. Voldemortas buvo dingęs prieš 

kelias valandas, bet jo šalininkai — daugelis tokie pat baisūs kaip jis — 
tebebuvo laisvi, įtūžę, pasiryžę bet kam ir Žiaurūs. Aš turėjau apsispręsti 
dėl ateities: ar tikiu, kad Voldemortas dingo amžinai? Ne. Nežinojau, po 
kiek metų jis grįš: dešimties, dvidešimties ar penkiasdešimties, tačiau ne- 
abejojau, kad grįš, ir žinojau, puikiai jį pažindamas, jog jis tol nenusira- 
mins, kol tavęs nenužudys. 

Žinojau, kad Voldemortas - galbūt galingiausias iš visų gyvų burti- 
ninkų. Žinojau, jog net mano sudėtingiausi ir stipriausi gynybiniai kerai 
tavęs neapsaugos, jeigu jis atgaus visą turėtą galią. Bet Žinojau ir Volde- 
morto silpnybes. Tada ir pasiryžau. Tave gins senovinė magija, kurią jis 
žino, niekina ir kurios dėl to niekad deramai neįvertino - savo paties 
pragaiščiai. Kalbu, aišku, apie tai, kad tavo motina išgelbėjo tave atiduo- 
dama savo gyvybę. Ji suteikė tau neslopstančią apgintį, kurios jis visai 
nesitikėjo, apgintį, ir po šiai dienai tekančią tavo gyslomis. Ir aš pasiklio- 
viau tavo motinos krauju. Atidaviau tave jos seseriai, vieninteliam gy- 
vam Žmogui iš jos šeimos. 

— Ji manęs nemyli, - skubiai tarė Haris. - Jai visiškai nesvarbu... 

— Bet ji tave paėmė, - nukirto Dumbldoras. - Galbūt nenoromis, pyk- 
dama, niurnėdama, bet paėmė - ir tuo poelgiu sutvirtino kerus, kuriais 
buvau tave užbūręs. Tavo motinos auka kraujo ryšį pavertė stipriausiu 
skydu, kokį tik galėjau tau duoti. 

— Vis tiek ne... 

— Namuose, kur tebėra gyvas tavo motinos kraujas, tavęs nepasieks ir 
nepalies Voldemortas. Pralietas jos kraujas tebėra gyvas tavyje ir jos se- 
seryje. Jis tapo tau priebėga. Užtenka grįžti tik sykį per metus - kadangi 
ten tavo namai, juose tau nieko negali atsitikti. Tavo teta tai Žino. Aš jai 
viską paaiškinau laiške, kurį palikau su tavim prie slenksčio. Ji žino, kad 
suteikusi tau pastogę ji tau gelbėjo gyvybę šituos penkiolika metų. 

— Palaukit, - įsiterpė Haris, atsitiesdamas kėdėje ir įsispoksodamas į 
Dumbldorą. - Vadinasi, jūs atsiuntėte tą Žvieglį. Jūs jai priminėte... ten 
buvo jūsų balsas... 

— Pamaniau, - pakreipė galvą Dumbldoras, - kad gal reikėtų priminti 
susitarimą, kurį ji patvirtino paimdama tave. Įtariau, kad po Psichų iš- 
puolio ji suprato, kaip pavojinga tave laikyti namuose. 

— Taip ir buvo, - tarė Haris. - Tiesą sakant, dėdė labiau išsigando. Jis 
norėjo mane tuojau pat išgrūsti, bet kai atėjo Žvieglys, ji... ji liepė man 
pasilikti. - Valandėlę Haris sėdėjo nudelbęs akis, paskui paklausė: - Bet 
ką tai turi bendra su... 

Jis nepajėgė ištarti Sirijaus vardo. 

— Tad prieš penkerius metus, - kaip niekur nieko toliau pasakojo 
Dumbldoras, - atvykai į Hogvartsą nei toks patenkintas, nei taip prižiū- 
rėtas, kaip man būtų patikę, tačiau gyvas ir sveikas. Ne išpopintas lepū- 
nėlis, bet vis dėlto normalus berniukas, kokio ir galėjau tikėtis tokiomis 
aplinkybėmis. Taigi kol kas planas veikė. O paskui... Na, pirmus metus 
Hogvartse pats prisimeni ne prasčiau už mane. Tu puikiai susidorojai su 
tau kliuvusiais sunkumais ir greičiau, daug greičiau, negu tikėjausi, akis 
į akį susidūrei su Voldemortu. Ir vėl likai gyvas. Dar daugiau - sutrukdei 
jam atgauti turėtas jėgas ir galią. Kovojai kaip tikras vyras. Nemoku ap- 
sakyti, kaip tavimi didžiavausi. Tačiau mano puikusis planas turėjo trū- 
kumą. Akivaizdų trūkumą, kuris kada nors galėjo jį niekais paversti. Ir 
vis dėlto, žinodamas, kaip svarbu, kad mano planas pasisektų, daviau 
sau žodį neleisti jam žlugti. Tik aš galėjau tai padaryti, taigi aš vienas 
turėjau būti stiprus. Pirmas išbandymas man buvo tada, kai tu gulėjai 
palatoje nusilpęs nuo grumtynių su Voldemortu. 

— Nesuprantu, ką jūs kalbate. 

— Nejau neprisimeni, kaip klausei, kodėl Voldemortas norėjo tave ma- 
žūtį nužudyti? 

Haris linktelėjo prisimenąs. 

— Ar jau tada turėjau tau pasakyti? 

— Ar dar neįžiūrėjai mano plano trūkumo? Ne? Gal ir ne. Na, kaip 
žinai, nutariau neatsakyti tau. Vienuolika metų, pamaniau, per anksti 

žinoti. Nebuvau ketinęs to sakyti vienuolikmečiui. Toks Žinojimas - per 
sunki našta tokiame amžiuje. Jau tada turėjau pamatyti pavojaus Žen- 
klus. Turėjau save paklausti, kodėl nepajutau didesnio nerimo, kai tu 
uždavei klausimą, į kurį vis tiek kada nors reikės duoti baisų atsakymą. 
Turėjau prisipažinti, jog buvau per daug laimingas, kad nebūtina atsaky- 
ti tą dieną... Buvai toks jaunutis, pernelyg jaunas. 

Praėjo antri tavo mokslo metai Hogvartse. Tu ir vėl atlaikei sunku- 
mus, neįveikiamus net suaugusiems burtininkams, vėl pranokai drąsiau- 
sias mano svajones. Tačiau tu nepaklausei, kodėl Voldemortas paliko ta- 
vo kaktoje šį randą. Mudu kalbėjom apie randą, taip... Buvom visai arti 
prie svarbiausio dalyko. Kodėl gi tau visko nepasakiau? Na, man pasiro- 
dė, kad dvylika metų - amžius nė kiek ne geresnis tokiai naujienai išgirs- 
ti. Leidau tau nueiti kruvinam, nusikamavusiam, tačiau laimingam. Jei ir 
jaučiau kokį sąžinės graužimą, kodėl nepasakiau, jį greit nuraminau. Bu- 
vai toks jaunas, ir man širdis neleido sugadinti tau pergalės vakaro... 
supranti, Hari? Ar jau matai, kur mano nuostabiojo plano spraga? Įkliu- 
vau į spąstus, kuriuos buvau numatęs, kurių tariausi galįs išvengti, pri- 
valąs išvengti. 

- Aš ne... 

— Per daug buvai man brangus, - tarė Dumbldoras. - Labiau norėjau, 
kad būtum laimingas, o ne kad žinotum tiesą, labiau rūpėjo tavo ramy- 
bė, o ne mano planas, tavo gyvenimas, o ne gyvybės, galinčios užgesti 
tam planui žlugus. Kitaip tariant, elgiausi tiksliai taip, kaip Voldemortas 
ir tikisi iš mylinčių kvailių. 

Ar yra koks pateisinimas? Galiu tik pasakyti, kad, stebėdamas tave 
taip, kaip stebėjau aš, - daug atidžiau, nei tau galėjo atrodyti, - norėjau 
ir apsaugoti tave nuo dar didesnio skausmo, nei prisiėjo iškęsti. Kas man 
darbo, jei daugybė bevardžių ir beveidžių žmonių žus neaiškioje ateity- 
je, jeigu tu čiair dabar esi gyvas, sveikas ir laimingas? Niekad net nesva- 


jojau turėti tokio mokinio. 

Treti mokslo metai. Žiūrėjau iš tolo, kaip tu atmušei Psichus, susiradai 
Sirijų, sužinojai, kas jis ir jį išgelbėjai. Nejau galėjau pasakyti tada, kai tu 
pergalingai ištraukei krikštatėvį iš ministerijos nagų? Tačiau tau buvo jau 
trylika metų, ir mano išsisukinėjimai pradėjo išsekti. Taip, tu jaunas, bet 
jau įrodęs savo išskirtinumą. Man buvo labai neramu, Hari. Supratau, 
jog artėja laikas... 

Tačiau pernai tu išėjai iš labirinto regėjęs Sedriko mirtį, pats vos per 
plauką išvengęs mirties... Ir aš nepasakiau, nors supratau, kad, Volde- 
mortui grįžus, privalau kuo greičiau tai padaryti. Ir štai šiandien suvo- 
kiu, kad jau seniai esi subrendęs Žiniai, kurią taip ilgai slėpiau nuo tavęs, 
jau įrodei galįs pakelti šitą naštą. Vienintelis pasiteisinimas šią akimirką 
toks: mačiau, kaip tu grūmeisi su tokiais sunkumais, kokių nėra išban- 
dęs joks šią mokyklą baigęs mokinys, todėl neprisiverčiau pridėti tau dar 
vieno - didžiausio iš visų. 

Dumbldoras nutilo. Haris laukė. 

— Vis tiek nesuprantu. 

— Voldemortas bandė tave nužudyti mažą dėl pranašystės, padarytos 
prieš tau gimstant. Jis žinojo, kad esama pranašystės, bet kokia ji tiksliai, 
nenutuokė. Nutarė tave nužudyti dar lopšyje, manydamas, jog taip išsi- 
pildys ta pranašystė. Tačiau, savo nelaimei, įsitikino klydęs, kai į tave 
paleisti kerai šovė atgal, į jį patį. Taigi nuo pat savo grįžimo į kūną, o 
labiausiai nuo tavo stebuklingo pabėgimo pernai, jis mėgina žūtbūt iš- 
girsti visą pranašystę. Tai ir yra tas ginklas, kurio jis taip gviešėsi sugrį- 
Žęs, - žinojimo, kaip tave nužudyti. 

Saulė jau buvo gan aukštai ir užliejo visą Dumbldoro kabinetą. Švietė 
stiklinė dėžė, kurioje gulėjo Godriko Grifo kardas. Sidabrinio įtaiso, kurį 
Haris sviedė per kambarį, duženėlės spindėjo it lietaus lašai. Už nugaros 
pelenų lizde tyliai čirpsėjo jauniklis Foksas. 

- Pranašystė sudužo, - tarė Haris. - Aš tempiau Nevilį viršun tame 


kambaryje, kur... kur buvo arka, plyšo jo drabužis, aš griuvau ir... 

— Rutuliukas, kurį sudaužei, tebuvo pranašystės įrašas, laikomas Pa- 
slapčių departamente. Tačiau ji buvo ištarta Žmogui, ir tas žmogus ją pui- 
kiausiai prisimena. 

— Kas ją girdėjo? - paklausė Haris, bet, regis, jau žinojo atsakymą. 

— Aš, - atsakė Dumbldoras. — Vieną šaltą, ūkanotą vakarą prieš še- 
šiolika metų kambaryje virš baro „Šerno galvos“ užeigoje. Nuėjau ten 
susitikti su kandidate į ateities spėjimo mokytojos vietą, nors išvis bu- 
vau nusistatęs prieš šio dalyko dėstymą Hogvartse. Tačiau kandidatė 
buvo vienos labai garsios, labai talentingos aiškiaregės proproanūkė, 
todėl iš mandagumo sutikau pasikalbėti. Ir nusivyliau. Man pasiro- 
dė, jog ji neturi nė kruopelės reikiamų sugebėjimų. Pasakiau jai, ti- 
kiuosi, mandagiai, jog, mano nuomone, ji šiam darbui netinkama. Ir 
apsisukau. 

Dumbldoras atsistojo ir nuėjo prie juodos spintelės šalia Fokso laktos. 
Pasilenkė, atkabino spintelę ir ištraukė negilų akmens dubenį runomis 
išrašytu kraštu, kuriame Haris matė, kaip tėvas kankina Sneipą. Dumbl- 
doras pasidėjo Minčių koštuvą ant stalo ir pridėjo lazdelę sau prie smil- 
kinio. Iš jo ištraukė keletą plonyčių sidabrinių minčių gijų ir įdėjo į dube- 
nį. Atsilošęs valandėlę žiūrėjo, kaip mintys plaukioja ir sūkuriuoja. Pas- 
kui atsidusęs bakstelėjo lazdelės galu į sidabrinį maišalą. 

Iš jo iškilo figūra, apsisiautusi šalikais, akinių klaikiai padidintomis 
akimis. Ji lėtai sukosi stovėdama dubenyje. Paskui Sibilė Treloni prabilo — 
ne savo įprastu, mieguistu ir paslaptingu balsu, o kimiai ir kapotai. Tik 
vieną kartą Haris girdėjo ją taip kalbant. 

Ateina turintis galią sunaikinti Tamsos Valdovą... gims tiems, kurie tris 
kartus atsilaikė prieš Tamsos Valdovą, gims baigiantis septintam mėnesiui... 
Ir Tamsos Valdovas paženklins jį kaip sau lygų, tačiau jis turės galią, nepa- 
siekiamą Tamsos Valdovui... Ir vienas katras turės mirti nuo kito rankos, 
nes nei tas, nei tas negalės gyventi, kol gyvas kitas...Turintis galią sunai- 
kinti Tamsos Valdovą gims baigiantis septintam mėnesiui... 

Lėtai sukdamasi, profesorė Treloni paniro į sidabrinį maišalą ir dingo. 

Stojo kapų tyla. Tylėjo Dumbldoras, tylėjo Haris ir portretai. Net Fok- 
sas nebečirpavo. 

— Profesoriau Dumbldorai? - prabilo Haris. Dumbldoras susimąstęs 

— Tai reiškia, - tarė Dumbldoras, - kad liepos pabaigoje prieš šešiolika 
metų turėjo gimti žmogus, kuris vienintelis gali visiems laikams nugalėti 
Valdovą Voldemortą. Tas berniukas turėjo gimti tėvams, kurie jau tris 
kartus atsilaikė prieš Voldemortą. 

Hariui pasirodė, kad ant jo griūva sienos. Jam vėl užgniaužė kvapą. 

— Tai apie mane? 

— Keisčiausia, kad galėjo būti kalbama visai ne apie tave. Sibilės pra- 
našystė galėjo tikti dviem burtininkų sūnums, gimusiems tais metais lie- 
pos pabaigoje. Abiejų tėvai priklausė Fenikso brolijai, abiejų tėvai tris 
kartus išsigelbėjo nuo Valdovo Voldemorto. Vienas, be abejo, buvai tu. 
Kitas buvo Nevilis Nevėkšla. 

— Tačiau tada... tada kodėl pranašystė buvo pažymėta mano pavarde, 
ne Nevilio? 

— Oficialus užrašas padarytas tada, kai mažutį tave užpuolė Volde- 
mortas. Pranašystės salės prižiūrėtojui atrodė aišku, kad Voldemortas ta- 
ve bandė nužudyti tik todėl, jog manė Sibilę kalbėjus apie tave. 

— Vadinasi, nebūtinai aš? —- paklausė Haris. 

— Deja, nebėra abejonės, kad tu, - lėtai atsakė Dumbldoras, sunkiai 
stumdamas žodžius. 

— Bet sakėte, kad Nevilis taip pat gimęs liepos pabaigoje. Kad jo ma- 
ma ir tėtis taip pat... 

— Tu pamiršai tą pranašystės dalį, kuri kalba apie ženklą, kuriuo 
bus pažymėtas berniukas, galintis sunaikinti Voldemortą. Voldemor- 
tas savo ranka paženklins jį kaip sau lygų. Taip ir padarė, Hari. Jis pasi- 
rinko tave, o ne Nevilį. Jis tau įdėjo randą, kuris tapo tau ir palaima, ir 
prakeikimu. 


— Bet galjis apsiriko? Gal paženklino ne tą? 

—Jis pasirinko tą, katras jam atrodė pavojingiausias, - paaiškino Dumbl- 
doras. - Ir įsidėmėk, Hari: pasirinko ne grynakraujį (šiaip, jo įsitikinimu, 
tik grynakraujai verti burtininko vardo), o puskraujį kaip ir pats. Dar 
tavęs nematęs, jis jau regėjo save tavyje. Pažymėdamas tuo ženklu ne 
nužudė, kaip buvo ketinęs, o suteikė galią ir ateitį, kai tu išsigelbėsi nuo 
jo ne vieną, o štai jau keturis kartus. To nepasiekė nei tavo, nei Nevilio 
tėvai. 

— Kodėl jis tai padarė? — klausinėjo apstulbęs Haris. - Kodėl norėjo 
mane nužudyti tokį mažą? Jam reikėjo palaukti ir įsitikinti, katras paau- 
gęs bus pavojingesnis - Nevilis ar aš, tada jau žudyti... 

— Aišku, tai būtų buvę protingiau, bet Voldemortas nežinojo visos pra- 
našystės. „Šerno galvos“ užeiga, kurią Sibilė pasirinko dėl pigumo, nuo 
seno traukė, tarkim, įdomesnius klientus negu „Trys šluotos“. Kaip, de- 
ja, tu ir tavo draugai, o tą vakarą ir aš, įsitikinome, toje užeigoje niekad 
negali žinoti, kas tave nugirs. Aišku, eidamas susitikti su Sibile Treloni, 
nė nesapnavau išgirsiąs ką nors svarbaus. Mano... mūsų laimei, slaptas 
pasiklausytojas buvo pastebėtas pačioje pranašystės pradžioje ir išmes- 
tas iš užeigos. 

— Taigi jis girdėjo tik... 

— Tik pradžią, sakančią, jog liepos pabaigoje tėvams, tris kartus nenu- 
galėtiems Voldemorto, gims berniukas. Taigi jis negalėjo pranešti savo 
šeimininkui, kad puldamas tave tas rizikuotų perduoti savo galią ir pa- 
žymėti kaip sau lygų. Voldemortas nežinojo, kad jam pavojinga tave pulti, 
kad išmintingiau palaukti, sužinoti daugiau. Jis nenumanė, jog tu turėsi 
galią, nepasiekiamą Tamsos Valdovui... 

— Bet aš neturiu, - suspaustu balsu prieštaravo Haris. - Aš neturiu 
jokios galios, kurios neturi ir jis. Aš negalėjau šįvakar kautis taip kaip jis, 
aš negaliu apsėsti Žmonių ar... ar jų nužudyti... 

— Paslapčių departamente yra kambarys, kuris visada užrakintas, — 
pertraukė jį Dumbldoras. - Jame slypi jėga, nepaprastesnė ir baisesnė už 
mirtį, už Žmogaus protą, už gamtos gaivalus. Turbūt ji yra paslaptingiau- 

sias dalykas, vertas studijuoti. Taigi tu turi baisybę tame kambaryje pa- 
slėptos jėgos, o Voldemortas jos neturi nė lašo. Toji jėga vakar tave pastū- 
mėjo gelbėti Sirijaus. Toji jėga apsaugojo tave, kad neapsėstų Voldemor- 
tas, nes jis nepakenčia būti kūne, pilname jo nekenčiamos jėgos. Galų 
gale pasirodė ne taip ir svarbu, kad nesugebėjai užverti savo proto. Tave 
išgelbėjo tavo širdis. 

Haris užsimerkė. Jei nebūtų lėkęs gelbėti Sirijaus, Sirijus būtų gyvas... 
Veikiau norėdamas atitolinti akimirką, kai vėl turės galvoti apie Sirijų, o 
ne norėdamas išgirsti atsakymą, pasakė: 

— O pranašystės pabaiga? Kažkas apie tai, kad nė katras negalės 
gyventi... 

— ...kol gyvas kitas, - užbaigė Dumbldoras. 

— Taigi ar šitai reiškia, - traukė Haris žodžius iš nevilties gelmės, - kad 
vienas iš mudviejų galų gale... turės nužudyti kitą? 

— Taip, - atsakė Dumbldoras. 

Ilgai abu tylėjo. Kažkur toli už kabineto sienų Haris girdėjo balsus, 
galbūt mokiniai traukė į didžiąją salę pusryčiauti. Rodės neįmanoma, 
kad pasaulyje gali būti žmonių, dar norinčių valgyti, besijuokiančių, nei 
žinančių, nei liūdinčių, kad Sirijus amžinai išėjo. Sirijus jau atrodė nuto- 
lęs už milijono mylių; tačiau ir dabar Haris širdies gilumoje tikėjo, kad jei 
tik būtų atitraukęs šydą, būtų už jo radęs Sirijų ir tas gal būtų jį sutikęs 
šaižiu savo juoku, panašiu į lojimą... 

- Jaučiu, jog dar turiu tau kai ką paaiškinti, Hari, - dvejodamas tarė 
Dumbldoras. - Gal kartais pagalvoji, kodėl niekad nepaskyriau tavęs 
prefektu. Turiu prisipažinti, man kildavo mintis, jog tau ir taip pakan- 
ka pareigų. 

Haris pakėlė akis ir pamatė, kad Dumbldoro veidu į ilgą sidabrinę 
barzdą rieda ašara. 


TRISDEŠIMT AŠTUNTAS SKYRIUS 


Antrojo karo pradžia 


GRĮŽTA TAS, KURIO NEVALIA MINĖTI 


Penktadienio vakare trumpu pareiškimu magijos ministras Kornelijus 
Karamelė patvirtino, jog Tas, Kurio Nevalia Minėti, grįžo į šią šalį ir vėl 
veikia. 

„Labai apgailestaudamas turiu patvirtinti, kad burtininkas, išdidžiai 
vadinąs save Valdovu, - na, žinote, ką turiu galvoje, - yra gyvas ir vėl 
tarp mūsų, —- pavargęs ir sutrikęs pasakė Karamelė žurnalistams. — Taip 
pat didžiai apgailestaudami pranešame apie masines Psichų riaušes Az- 
kabane. Jie nebenori tarnauti ministerijai. Manome, kad Psichai tebegau- 
na įsakymus iš Valdovo... na, to. Burtininkų bendruomenę raginame būti 
budrius. Ministerija šiuo metu rengia spaudai paprasčiausios namų ir 
asmens apsaugos vadovus, kurie per mėnesį bus nemokamai išdalyti vi- 
soms burtininkų šeimoms | 

Ministerijos pareiškimą burtininkų bendruomenė sutiko su nerimu ir 
liūdesiu. Juk vos praeitą trečiadienį ministerija visus ramino, kad „nesi- 
liaujantys gandai, esą Patys Žinote Kas vėl veikia tarp mūsų, neturi jokio 
pagrindo“. Aplinkybės, privertusios ministeriją taip pakeisti nuomonę, 
kol kas neaiškios, bet manoma, jog ketvirtadienio vakare į ministeriją pra- 
siskverbė Tas, Kurio Nevalia Minėti, ir ištikimiausių jo šalininkų (vadi- 
namųjų Mirties Valgytojų) gauja. 

Albas Dumbldoras, vėl paskirtas Hogvartso burtų ir kerėjimo mokyk- 
los direktoriumi, vyriausiuoju Vizengamoto teisėju, grąžintas į Tarptau- 
tinę burtininkų sąjungą, kol kas žurnalistams neprieinamas. Visus pra- 


714 


XXXVIII +» ANTROJO KARO PRADŽIA 


ėjusius metus jis tvirtino, jog Patys Žinote Kas nėra miręs, kaip dauguma 
vylėsi ir tikėjo, tačiau vėl telkia jėgas naujam bandymui paimti valdžią. 
Tuo tarpu „berniukas, kuris liko gyvas... 


— Na, štai, Hari, Žinojau, kad būsi kaip nors paminėtas, - tarė Hermiona, 
žvelgdama į jį per laikraščio viršų. 

Jie buvo mokyklos ligoninėje. Haris sėdėjo Ronio lovos kojūgalyje. 
Abu klausėsi, kaip Hermiona skaito pirmą „Sekmadieninių magijos Ži- 
nių puslapį. Džinė buvo susirangiusi ant Hermionos lovos. Jai madam 
Pomfri akimirksniu pagydė čiurną. Nevilis, jau normalaus didumo ir 
įprastos formos nosimi, sėdėjo ant kėdės tarp dviejų lovų. Luna, atėjusi 
aplankyti draugų, skaitė naujausią „Priekabininko“ numerį atvirkščiai ir, 
atrodo, negirdėjo nė vieno Hermionos žodžio. 

— Ak, jau vėl „berniukas, kuris liko gyvas“, ką? - suburbėjo Ronis. — 
Nebe koks papaikėlis? 

Jis paėmė saują šokoladinių varlių nuo spintelės, kelias pametėjo Ha- 
riui, Džinei ir Neviliui, o pats dantimis nuvyniojo popierėlį nuo savo sal- 
dainio. Ant rankų teberaudonavo gilūs ruožai, kur buvo įsiveržę smege- 
nų čiuptuvai. Pasak madam Pomfri, niekas nepalieka tokių gilių randų, 
kaip mintys, nors kai ji pradėjo gausiai tepti juos daktaro Ublio Užmarš- 
ties aliejumi, Ronis ėmė taisytis. 

— Taip, Hari, dabar esi giriamas, - tarė Hermiona, peržvelgusi repor- 
tažą. — Vienišas tiesos balsas... laikytas praradusiu dvasinę pusiausvyrą, ta- 
čiau nė karto nesusvyravo... turėjo iškęsti patyčias ir šmeižtą... Hm, - susi- 
raukė ji. - Kažkodėl neužsimenama, kad „Žinios“, ne kas kitas, šmeižė 
1r tyčiojosi. 

Ji griebėsi už šono. Kerai, kuriuos Dolohovas panaudojo prieš ją, nors 
ir ne tokie pavojingi, kai be burtažodžio, vis tiek, madam Pomfri žodžiais 
tariant, „pridarė nemažai bėdos“. Hermiona kasdien turėjo gerti dešimt 
skirtingų eliksyrų ir sparčiai sveiko, jai jau pabodo ligoninėje. 

— „Patys Žinote Kieno bandymas paimti valdžią“ — antras-ketvirtas pusla- 
piai, „Ką mums turėjo pasakyti ministerija“ — penktas puslapis, „Kodėl niekas 

neklausė Albo Dumbldoro - šeštas-aštuntas puslapiai, „Išskirtinis interviu su 
Hariu Poteriu - devintas puslapis... Ką gi, - tarė Hermiona, sulankstyda- 
„ma ir numesdama laikraštį. - Dabar tikrai turi apie ką rašyti. Ir interviu 
su Hariu nėra išskirtinis, o prieš kelius mėnesius buvęs „Priekabininke“. 

— Tėtis pardavė, - sumurmėjo Luna, perversdama žurnalo lapą. - Už 
labai gerus pinigus, beje, todėl šią vasarą vyksime į ekspediciją po Švedi- 
ją, gal pavyks pagauti kokį susmauktaragį knarkišių. 

Hermiona norėjo kažką atkirsti, tačiau pasakė: 

— Kaip žavu... 

Sugavusi Hario žvilgsnį, Džinė greit nusisuko šypsodamasi. 

— Taigi kas gero mokykloje? - vėl vyptelėjusi iš skausmo, paklausė Her- 
miona. 

— Na, Flitvikui pavyko išnaikinti Fredžio ir Džordžo pelkę, - tarė Dži- 
nė. - Per tris sekundes. Bet prie lango paliko plotelį ir aptvėrė... 

— Kam? - nustebo Hermiona. 

— Ai, sako, šitoks puikus magijos pavyzdėlis, - gūžtelėjo Džinė. 

— Man rodos, paliko kaip paminklą Fredžio ir Džordžo garbei, - mau- 
modamas šokoladą, pridūrė Ronis. - Čia jie man atsiuntė, - pasigyrė Ha- 
riui, rodydamas į krūvą šokoladukų ant spintelės. - Turbūt neblogai se- 
kasi verslas, ką? 

Hermiona priekaištingai pašnairavo į jį ir paklausė: 

— Ar dabar, kai grįžo Dumbldoras, baigėsi visi negerumai? 

— Taip, - atsakė Nevilis, - viskas grįžo į senas vėžes. 

— Filčas laimingas, ką? —- nusišaipė Ronis ir atrėmė į vandens ąsotį šo- 
koladuko kortelę su Dumbldoro atvaizdu. 

— Nieko panašaus, - tarė Džinė. - Iš tiesų baisiai nelaimingas. - Ir ji 
sušnibždėjo: — Visiems sako, kad Ambridž buvo geriausia Hogvartso di- 
rektorė. 

Visi šeši apsidairė. Profesorė Ambridž gulėjo lovoje priešais juos ir žiop- 
sojo į lubas. Dumbldoras vienas leidosi į mišką vaduoti jos iš kentaurų. 
Kaip jis tai padarė, - kaip net neįdrėkstas išvedė iš tankmės Ambridž, - 

niekas nežinojo ir Ambridž tikrai negalėjo papasakoti. Grįžusi į pilį, kiek 
jiems žinoma, ji dar neištarė nė žodžio. Niekas, beje, nesuprato, kas jai 
yra. Jos paprastai tvarkingi pilkšvi plaukučiai buvo susivėlę, pilni lapų ir 
šakelių, bet šiaip atrodė nenukentėjusi. 

— Madam Pomtfri sako, kad jai tik šokas, - sukuždėjo Hermiona. 

— Arba pasipūtimo priepuolis, - tarė Džinė. 

— Ji rodo gyvybės ženklus, jeigu darai štai šitaip, - pasakė Ronis ir 
suklaksėjo liežuviu. Ambridž staigiai atsisėdo tiesi kaip kartis ir apsidai- 
rė paklaikusiu žvilgsniu. 

- Kas yra, profesore? - paklausė madam Pomifri, įkišusi galvą pro duris. 

— Nieko, - vėl susmuko ant pagalvių Ambridž. - Matyt, prisisapnavo... 

Hermiona su Džine kikeno įsikniaubusios į apklotus. 

— Beje, dėl kentaurų, - surimtėjusi tarė Hermiona. - Kas dabar ateities 
spėjimo mokytojas? Ar Firenzis tebėra? 

— O kur dėsis? - pasakė Haris. - Kiti kentaurai juk jo nebepriims į būrį. 

— Atrodo, mokytojaus abu su Treloni, - pridūrė Džinė. 

— Tačiau Dumbldorui būtų patikę ja visai atsikratyti, - pasakė Ronis, 
kamžlodamas keturioliktą šokolado varlę. - Jei norite žinoti, man šitas 
dalykas atrodo niekam nereikalingas. Firenzis nė kiek ne geresnis. 

— Kaip gali taip sakyti? - pyktelėjo Hermiona. - Po to, kai paaiškėjo, 
kad esama ir tikrų pranašysčių? ' 

Hariui ėmė plakti širdis. Nei Roniui, nei Hermionai, niekam jis nepra- 
sitarė, kokia buvo toji pranašystė. Nevilis jiems papasakojo, kad ji sudu- 
žo Hariui jį tempiant viršun Mirties kambaryje, ir Haris nieko nepridūrė. 
Dar nebuvo pasirengęs išvysti jų veidų, kai pasakys, kad jam nėra kito 
kelio — tik tapti arba žudiku, arba auka. 

— Gaila, kad sudužo, - pakraipė galvą Hermiona. 

— Gaila, - pritarė Ronis. - Na, bent jau Patys Žinote Kas nesužinojo, ką 
sakė toji pranašystė. Kur eini? - paklausė nustebęs ir nusivylęs, kad Ha- 
ris atsistojo. 

— Aaa... pas Hagridą. Matote, jis ką tik grįžo, žadėjau aplankyti ir pa- 
pasakoti, kaip jūs jaučiatės. 

— Na, gerai, - burbtelėjo Ronis, žiūrėdamas į mėlyno dangaus lopinėlį 
už lango. - Ir aš norėčiau. 

— Nunešk gerų dienų! - šūktelėjo Hermiona išeinančiam Hariui. - Ir 
paklausk, kaip sekasi... jo Žaidimų draugui. 

Haris pamojo supratęs ir išėjo. 

Net pagal sekmadienį pilyje buvo labai tylu. Visi tikriausiai šlaistėsi 
kieme, saulutėje, džiaugėsi, kad egzaminai praėjo ir kelių likusių mokslo 
metų dienų nebegadins kontroliniai ar namų darbai. Haris pėdino tuš- 
čiu koridoriumi žiūrėdamas pro langus. Matė, kaip mokiniai skraidžioja 
virš kvidičo aikštės, keli plaukioja ežere lydimi milžiniško galvakojo. 

„Jis taip ir nesuprato, reikia jam kompanijos ar ne: kai tik būna su drau- 
gais, norisi pabėgti, kai tik vienas, reikia draugų. Gal tikrai užeiti pas Hag- 
ridą, juk Žmoniškai dar nesikalbėjo, kai tas grįžo. 

Vos nulipo į vestibiulį, pro duris dešinėje, už kurių buvo laiptai į Klas- 
tūnyno bendrąjį kambarį, išlindo Smirdžius, Niurzga ir Gylys. Haris su- 
stingo, tie taip pat. Pro atviras lauko duris sklido šūkavimas kieme, juo- 
kas ir pleškenimas ežere. Smirdžius apsidairė, - Haris suprato, kad jis 
žiūri, ar neateina koks mokytojas, - tada sušnypštė: 

— Poteri, tu - lavonas. 

Haris kilstelėjo antakius. 

— Kaip įdomu. Atrodo, turėčiau nebevaikščioti... 

Dar niekad Haris nematė Smirdžiaus tokio įtūžusio. Buvo savotiškai 
smagu matyti, kaip iš pykčio persikreipė jo smaili išblyškusi fizionomija. 

— Tu man sumokėsi, - sušnibždėjo Smirdžius. - Priversiu sumokėti už 
tai, ką padarei mano tėvui... 

— Jau persigandau, - kandžiai atšovė Haris. - Turbūt, lyginant su jūsų 
trijule, Valdovo Voldemorto triukai - tik apšilimas? Kas yra? - paklausė 
pamatęs, kaip krūptelėjo visi trys, išgirdę Voldemorto vardą. - Juk jis — 
tavo tėtušio bičiulis, gal ne? Nejaugi jo bijai? 

— Dediesi, Poteri, baisiu didvyriu, ką? — tarė Smirdžius, žengdamas 
artyn. Niurzga ir Gylys neatsiliko. - Palauk. Aš tave prigriebsiu. Tu man 
nepasodinsi tėvo į kalėjimą... 

— Man rodos, jau pasodinau. 

— Psichai išėjo iš Azkabano, - pasakė Smirdžius. - Tėtis ir kiti tuoj bus 
laisvi... 

— Net neabejoju, kad bus, - atkirto Haris. - Na, bent jau visi žinos, 
kokie jie pašlemėkai... 

Smirdžiaus ranka siekė lazdelės, bet Haris jį pralenkė - išsitraukė sa- 
vąją Smirdžiui nespėjus net įkišti pirštų į kišenę. 

— Poteri! - nuskardėjo vestibiulyje Sneipo balsas. Jis užlipo laiptais iš 
savo požemio. Jį išvydęs Haris pajuto tokią neapykantą, kokios niekad 
nėra jautęs Smirdžiui... Kad ir ką sakytų Dumbldoras, niekad Sneipui 
neatleis. Niekad. 

— Ką čia darai, Poteri? - prieidamas paklausė Sneipas šaltai kaip visada. 

— Svarstau, pone, kokiais kerais pulti Smirdžių. 

Sneipas išpūtė akis. 

— Tuojau pat padėk lazdelę, - liepė. - Dešimt taškų iš Grifų... — Snei- 
pas pažvelgė į didžiulius smėlio laikrodžius ant sienų ir nusišypsojo. 

— Hm... Matau, kad Grifų Gūžtos laikrodyje nebelikę atimti galimų 
taškų. Tada, Poteri, paprasčiausiai turėsime... 

— Pridėti? | 

Į pilį įžengė profesorė Makgonagal. Vienoj rankoj nešėsi languotą krep- 
šį, kita sunkiai pasiramsčiavo lazda, bet šiaip atrodė sveika. 

— Profesorė Makgonagal! — puolė jos pasitikti Sneipas. - Matau, išra- 
šyta iš ligoninės. 

— Taip, profesoriau Sneipai, - tarė Makgonagal, nusivilkdama ke- 
lioninį apsiaustą. — Jaučiuos kaip nauja. O jūs... Niurzga... Gyly... — 
įsakmiai pamojo ji pirštu prieiti, ir jie nerangjai atšlepsėjo. - Šekit, - atki- 
šo ji Niurzgai krepšį, o Gyliui - apsiaustą, - tuoj pat nuneškit į mano 
kabinetą. 

Jie apsisuko ir nutrepsėjo viršun marmuriniais laiptais. 

-— Taigi, - tarė profesorė Makgonagal, pažiūrėdama į laikrodžius. - Na, 
manau, Poteris su draugais kiekvienas turi gauti po penkiasdešimt taškų 
už tai, kad pasauliui parodė, jog Patys Žinote Kas grįžęs! Kaip sakot, pro- 
fesoriau Sneipai? 

— Ką? - burbtelėjo Sneipas, nors Haris matė, jog jis puikiai išgirdo. — 
Na, ką gi, aš manau... 

— Taigi po penkiasdešimt taškų Poteriui, abiem Vizliams, Nevėkšlai ir Įky- 
rėlei, - išvardijo profesorė Makgonagal. Jai kalbant, rubinai subyrėjo į Grifų 
Gūžtos laikrodžio apačią. - O, ir dar penkiasdešimt taškų panelei Gerano- 
rei,- pridūrė ji. Į Varno Nago laikrodį pažiro safyrai. - Na, ojūs, profesoriau 
Sneipai, turbūt norėsite iš Poterio atimti dešimt taškų. Ir tada... 

Keli rubinai pakilo į laikrodžio viršų, bet apačioje vis tiek liko sočiai. 

— Na, Poteri, Smirdžiau, man regis, jums tokią gražią dieną derėtų bū- 
ti lauke, — žvaliai tarė Makgonagal. 

Hariui nereikėjo kartoti. Jis įsikišo lazdelę ir, nė nedirstelėjęs į Sneipą 
ar Smirdžių, išdrožė pro duris. 

Saulė kepino. Jis leidosi per veją Hagrido trobelės link. Mokiniai, išsi- 
tiesę atokaitoje, deginosi, šnekėjosi, skaitė „Sekmadienines magijos Ži- 
nias“ ar triauškė saldainius. Jam einant pro šalį, daugelis pakėlė akis, kai 
kas pašaukė vardu ar bent pamojo - norėjo parodyti, kad ir jie, kaip „Ži- 
nios , nutarė laikyti jį didvyriu. Haris niekam niekaip neatsiliepė. Netu- 
rėjo supratimo, kiek jie žino apie trijų dienų senumo įvykius, bet kol kas 
vengė bet kokių klausimų. 

Pabeldęs į trobelės duris, pamanė, kad Hagrido nėra namie, bet iš už 
namo kertės išpuolė Iltis ir vos jo nepargriovė iš džiaugsmo. Pasirodo, 
Hagridas darže raškė šparagines pupeles. 

— Labas, Hari! - pasveikino jis prie tvoros sustojusį Harį. - Užeik, už- 
eik, atsigersim kiaulpienių sunkos... 

— Kaip sekasi? - paklausė Hagridas, kai abu atsisėdo prie stalo su stik- 
linėmis atšaldytų sulčių. - Kaip savijauta? Nieko? 

Iš Hagrido veido Haris suprato, jog tas klausia ne apie sveikatą. 

— Puiki, - greit atsakė Haris, neturėdamas jėgų kalbėti apie tai, kas, 
žinojo, Hagridui rūpi. - Kur per tą laiką buvai? 

— Slapsčiausi kalnuose, — atsakė Hagridas. - Urve, kaip ir Sirijus ta- 
da, kai... 
gerą gurkšnį sunkos. 

— Na, bet grįžau, - sumurmėjo. 

— Dabar geriau atrodai, - tarė Haris, stengdamasis nukreipti kalbą nuo 
Sirijaus. 

— Ką? - nustebo Hagridas ir pasičiupinėjo veidą. - A, taip, Gropis jau 
kur kas gražiau elgiasi. Jei nori Žinoti, nuoširdžiai apsidžiaugė, kai grį- 
žau. Tikrai geras vyrukas. Aš net pamaniau, ar nereikėtų surasti jam į 
porą kokios moteriškaitės... 

Šiaip Haris būtų stengęsis Hagridą atkalbėti nuo tokios minties: išties 
baugoka galvoti, kad miške galėtų apsigyventi antra milžinų padermės 
būtybė, gal net Žiauresnė ir padūkesnė, bet Haris neturėjo parako ginčy- 
tis. Vėl įsigeidė būti vienas ir, norėdamas kuo greičiau išeiti, maktelėjo 
pusę stiklinės. 

— Dabar visi Žino, kad sakei tiesą, Hari, - netikėtai tarė Hagridas. - Bus 
bent kiek geriau, ar ne? 

Haris gūžtelėjo. 

— Klausyk... - Hagridas pasilenkė per stalą. — Sirijų aš pažinojau 1!- 
giau negu tu. Jis žuvo kovodamas. Visada šitaip ir norėjo mirti... 

— Jis nenorėjo mirti! - piktai atšovė Haris. 

Hagridas nuleido savo gauruotą galvą. 

— Aišku, nenorėjo. Bet vis tiek, Hari... Jis buvo ne iš tų, kurie sėdi na- 
mie, kai kiti kaunasi. Jei nebūtų išsiskubinęs padėti, nebūtų galėjęs savęs 
pakęsti... 

Haris pašoko. 

— Eisiu aplankyti Ronio ir Hermionos, - negalvodamas sumurmėjo. 

- Oo... - susirūpino Hagridas. - Ką gi, Hari... Žiūrėk savęs ir užsuk, 
jei kada turėsi laiko. 

— Aha, gerai... 

Haris paknopstomis puolė prie durų ir vėl atsidūrė saulėje Hagridui 
nespėjus dorai atsisveikinti. Ir vėl praeinantį jį kalbino mokiniai. Akimir- 
ką užsimerkė trokšdamas, kad jie visi išnyktų ir kad atsimerkęs būtų vie- 
nas kieme... 

Prieš kelias dienas, dar nesibaigus egzaminams, kai regėjo Voldemor- 
to primestą regėjimą, būtų kaži ką atidavęs, kad magijos pasaulis patikė- 
tų jį sakant tiesą, patikėtų, jog Voldemortas sugrįžęs, o jis pats - ne mela- 
gis ir ne išprotėjęs. Tačiau dabar... 

Jis paėjo paežere, atsisėdo pakrūmėje, kad nematytų praeinantys vai- 
kai, ir užsigalvojo spoksodamas į ribuliuojantį vandenį. 

Gal trokšta vienumos todėl, kad po ano pašnekesio su Dumbldoru 
jaučiasi atskirtas nuo visų? Tarp jo ir pasaulio išaugo nematoma siena. Jis 
yra - visad buvo - pažymėtas ženklu. Tiek, kad jis niekada nesuprato, ką 
tai iš tiesų reiškia... 

Vis dėlto, sėdėdamas ant ežero kranto, prislėgtas sunkios naštos, kai 
Sirijaus netekties žaizda tebebuvo tokia šviežia ir skausminga, didelės 
baimės nejautė. Švietė saulė, aplink buvo pilna besijuokiančių mokinių, 
ir nors jautėsi tolimas jiems, tarsi priklausantis visai kitokiai padermei, 
vis tiek atrodė neįtikėtina, kad jis galėtų nužudyti arba pats būti nužu- 
dytas... 

Ilgai sėdėjo Žiūrėdamas į vandenį, stengdamasis negalvoti apie krikš- 
tatėvį, neprisiminti, kaip tiesiai prieš akis, kitame krante, Sirijus kartą 
susmuko ant žemės bandydamas nuvaryti šimtą Psichų... 

Tik saulei nusileidus Haris pasijuto sušalęs. Jis grįžo į pilį rankove šluos- 
tydamasis akis. 

Ronis ir Hermiona išėjo iš ligoninės likus trims dienoms iki mokslo metų 
pabaigos. Hermiona vis mėgindavo Harį kalbint apie Sirijų, bet Ronis 
kas kartą ją nutildydavo. Haris taip ir nesusigaudė, jau nori kalbėt apie 
krikštatėvį ar ne, norai keisdavosi pagal nuotaiką. Suprato viena: nors 
dabar baisiai nelaimingas, po kelių dienų, vėl atsidūręs Ligustrų gatvės 
ketvirtame name, ims klaikiai ilgėtis Hogvartso. Tiesa, dabar žinojo, ko- 
dėl kas vasarą turi ten grįžti, bet nuo to nebuvo lengviau. Iš tikrųjų dar 
niekada taip nebijojo grįžti. 

Profesorė Ambridž iškeliavo priešpaskutinę dieną. Pasirodo, per va- 
karienę ji išslinko iš palatos, matyt, tikėdamasi išnykti nepastebėta, deja, 
jai nepasisekė - sutiko Akilandą, o tas pasistengė paskutinį kartą įvykdy- 
ti Fredžio valią: linksmas išlydėjo ją iš pilies daužydamas čia lazda, čia 
kreidos pripilta puskojine. Daugelis mokinių išpuolė į vestibiulį pasižiū- 
rėti, kaip ji nubėga alėja. Koledžų vadovai nelabai juos tramdė. Profeso- 
rė Makgonagal, sėdėdama prie stalo mokytojų kambaryje, kažką tik su- 
niurnėjo ir aiškiai pasakė apgailestaujanti, kad pati negali išgarbinti Amb- 
ridž, nes Akilanda pasiskolino jos lazdą. 

Atėjo paskutinis vakaras mokykloje. Kone visi jau buvo susidėję daik- 
tus ir skubėjo į mokslo metų pabaigos puotą, bet Haris nė nepradėjo krau- 
tis lagamino. 

— Rytoj spėsi! - patarė Ronis, laukiantis prie bendrabučio durų. - Ei- 
nam, aš noriu valgyt. 

— Tuoj... O tu eik. 

Bet, užsidarius durims, Haris nė kiek neskubėjo dėtis daiktų. Mažiau- 
siai norėjo eit į puotą. Bijojo, kad savo kalboje Dumbldoras jo nepaminė- 
tų. Aišku, sakys ką nors apie Voldemorto grįžimą, juk ir pernai kalbėjo... 

Haris išėmė iš dugno suniurkytus drabužius norėdamas padaryti vie- 
tos gražiai sulankstytiems ir pastebėjo kamputyje bet kaip suvyniotą 
paketėlį. Neįsivaizdavo, kas tai. Ištraukęs daiktą iš po sportbačių, ap- 

Ir akimirksniu suprato. Grimaldžio aikštėje Sirijus išlydėdamas jam 
padavė ir tarė: „Jeigu manęs prireiks, pasinaudok juo. 

Haris atsisėdo ant lovos ir atvyniojo popierių. Iškrito keturkampis veid- 
rodėlis. Nešvarus. Haris pakėlė prie veido ir išvydo save. 

Apvertė veidrodėlį. Kitoj pusėj Sirijaus buvo parašyta: 


Šitas veidrodėlis dvipusis, aš irgi tokį turiu. Jei norėsi su manim pasikal- 
bėti, tik pašauk mane vardu. Tu pasirodysi mano veidrodėlyje, 0 aš pasiro- 
dysiu tavajame. Mes taip šnekėdavom su Džeimsu, kai atlikdavom areštą 
ne toj pačioj vietoj. 


Hariui suspurdo širdis. Prisiminė, kaip prieš ketverius metus Kitrošmų 
veidrodyje matė savo tėvus. Ir suprato, kad vėl galės kalbėtis su Sirijumi, 
tuojau pat... 

Haris apsidairė, ar tikrai kambaryje nieko nėra. Pažvelgęs į veidrodė- 
lį, pakėlė jį priešais save drebančiais pirštais ir garsiai, aiškiai ištarė: 

— Sirijau. 

Nuo jo kvapo veidrodėlis apsiblausė. Susijaudinęs jis prisikišo jį dar 
arčiau, bet per miglelę pamatė tik savo paties mirksinčias akis. 

Švariai nušluostęs veidrodėlį, vėl garsiai pasakė: 

— Sirijau Blekai! 

Nieko. Iš veidrodėlio tebežvelgė susikrimtęs savas veidas... 

Paskui Hario galvoje prakalbo nedrąsus balselis: Sirijus išgriuvo pro 
arką neturėdamas veidrodėlio. Štai kodėl kerai neveikia... 

Haris valandėlę sėdėjo, tada trenkė veidrodėlį atgal lagaminą. O juk 
vieną nuostabią akimirką jis jau patikėjo, kad pamatys Sirijų, vėl su juo 
kalbėsis... 

Gerklę smaugė nusivylimas. Atsistojęs pradėjo kaip papuola mesti į 
lagaminą daiktus. | 

Staiga jam toptelėjo... Mintis, geresnė ir už veidrodėlį. Daug puikes- 
nė, svarbesnė... Kaip iki tol neatėjo į galvą? Kodėl jis nepaklausė? 

Jis išlėkė iš miegamojo, nubildėjo įvijais laiptais žemyn atsitrenkda- 
mas į sienas. Perbėgęs bendrąjį kambarį, išsigrūdo per portreto angą ne- 
kreipdamas dėmesio į Storulę, šaukiančią jam iš paskos: 

— Puota tuoj prasidės, spėsi pačiu laiku! 

Bet Haris neketino eiti į puotą. 

Kaip yra, kad pilyje šitiek vaiduoklių, o kai reikia, nė vieno nėra. 

Koridoriuose jis nieko nesutiko, nei dvasios, nei žmogaus. Matyt, visi 
didžiojoje salėje. Prie kerėjimo kabineto uždusęs sustojo. Baisiai gaila, 
tačiau turbūt reikės laukti, kol baigsis puota. 

Bet kai jau visai neteko vilties, koridoriaus gale jis išvydo skaidrų 
siluetą. 

— Ei! Ei, Nikai! NIKAI! 

Šmėkla atsisuko. Po prašmatnia, plunksnomis papuošta skrybėle sero 
Nikolo de Mimsio-Porpingtono galva vos laikėsi. 

- Labą vakarą, - pasisveikino šmėkla, visa išlįsdama per sieną ir nusi- 
šypsodama Hariui. - Vadinasi, ne aš vienas vėluoju? Nors, - atsiduso, — 
visiškai skirtingai... 

— Nikai, galima kai ko paklausti? 

Beveik Begalvio Niko veidas tapo kažkoks keistas. Jis įkišo pirštą už 
apykaklės raukčių ir patempė ją aukštyn - turbūt norėdamas pagalvoti. 
Pirštą ištraukė tik tada, kai kaklas vos nenutrūko visiškai. 

— Ką tu sakai, Hari? - sutriko Nikas. - Ar negalėtum palaukti puotos galo? 

— Ne, Nikai, labai prašau... Man tikrai reikia su tavim pasitarti. Gal 
einam čia? 

Haris atidarė arčiausio kabineto duris. Beveik Begalvis Nikas atsiduso. 

— Na, gerai, - nusileido. - Neapsimesiu, kad šito nesitikėjau. 

Haris palaikė jam duris, bet Nikas įėjo per sieną. 

— Ko taip? - paklausė Haris, uždaręs duris. 

— Kad tu manęs ieškosi, - atsakė Nikas. Priplaukęs prie lango, jis 
pažvelgė į kiemą. - Kartais žmonės ieško ... Kai ką nors... ištinka skaudi 
netektis. 

— Taip, tikrai, - neketino leistis į kalbas Haris. - Aš tavęs ir ieškojau. 

Nikas tylėjo. 

— Matai... - pradėjo Haris ir pamatė, jog ne taip lengva apie tai kalbė- 
ti. - Matai, tu esi... esi miręs. Bet vis tiek būni čia, ar ne? 

Nikas atsidusęs vėl nusisuko į langą. 

— Juk taip? - nerimo Haris. - Tu miręs, bet aš su tavim kalbu. Tu vaikš- 
tai po Hogvartsą ir panašiai, tiesa? 

— Taip, - tyliai tarė Beveik Begalvis Nikas. — Taip, vaikštau ir kalbu. 

— Vadinasi, sugrįžai, ar ne? - nekantriai paklausė Haris. - Žmonės gali 
sugrįžti, ką? Kaip vaiduokliai. Nebūtinai be pėdsako išnyksta. Ką? - pik- 
tokai pridūrė, nes Nikas tebetylėjo. 

Pagaliau Beveik Begalvis Nikas atsakė: 

— Ne kiekvienas gali grįžti kaip vaiduoklis. 

— Kaip suprasti? 

— Tik... tik burtininkai. 

— O, - vos nenusijuokė Haris iš laimės. - Tada viskas gerai, nes aš ir 
klausiu apie burtininką. Taigi jis gali grįžti, gali? 

Nikas nusisuko nuo lango ir liūdnai pažiūrėjo į Harį. 

— Jis negrįš. 

— Kas? 

— Sirijus Blekas. 

— Tačiau tu grįžai! - atkirto Haris. - Grįžai... Esi miręs, bet neišnykai... 

— Burtininkai gali palikti žemėje savo šešėlius, ir tie šešėliai vaikšto 
ten, kur jie vaikščiodavo būdami gyvi, - graudžiai paaiškino Nikas. - Bet 
labai retas burtininkas pasirenka tokią dalią. 

— O kodėl? Bet nesvarbu, Sirijui nerūpės, jog, tai keistoka, jisai grįš. 
Žinau, kad grįš! 

Ir jis taip karštai tikėjo, jog net atsisuko į duris beveik tikėdamasis iš- 
vysti Sirijų, perregimą balkšvą figūrą, šypsančią jam, Hariui... 

— Jis negrįš, - pakartojo Nikas. - Bus iškeliavęs... toliau. 

— Kur „toliau“? — greit paklausė Haris. - Kur iškeliavęs? Ir išvis - kas 
atsitinka, kai miršti? Kur patenki? Kodėl ne visi grįžta? Kodėl tiek mažai 
šmėklų? Kodėl... 

— Nežinau atsakymo, - tarė Nikas. 

— Bet juk tu miręs, taip? - nebeteko kantrybės Haris. - Kas gali geriau 
žinoti atsakymą? 

— Aš bijojau mirties, - tyliai tarė Nikas. - Todėl panorau pasilikti. Kar- 
tais suabejoju, ar nevertėjo... Na, šneku nei šį, nei tą... Aš ir pats esu nei 
šen, nei ten... - sukikeno jis. - Nieko neišmanau apie mirties slėpinius, 
Hari, nes pats pasirinkau niekingą gyvenimo pakaitalą. Manau, mokyti 
burtininkai tą dalyką studijuoja Paslapčių departamente... 

— Neminėk man tos vietos! 

— Atsiprašau, kad niekuo negalėjau padėti, - švelniai tarė Nikas. - Na... 
prašom atleisti, bet, supranti, puota... 

Ir jis išplaukė iš kabineto palikdamas Harį spoksoti į sieną, per kurią 
perėjo. 

Netekęs vilties vėl matyti krikštatėvį ar su juo kalbėtis, Haris pasijuto 
lyg antrą sykį jo netekęs. Koja už kojos jis grįžo per ištuštėjusią pilį abe- 
jodamas, ar kada nors dar galės būti linksmas. 

Pasukęs į Storulės koridorių, pamatė, kad kažkas sega skelbimą. Pasi- 
rodo, Luna. Slėptis nebuvo kur, be to, ji tikriausiai išgirdo jo žingsnius. 
Kita vertus, Haris neturėjo jėgų slapstytis. 

— Labas, - tarstelėjo Luna, atsitraukdama nuo skelbimų lentos. 

— Kodėl gi tu ne puotoje? - paklausė Haris. 

— Matai, aš netekau beveik visų savo daiktų, - ramiai atsakė Luna. - Visi 
ima ir slepia. Tačiau šiandien paskutinis vakaras pilyje, man jų reikia, todėl 
kabinu skelbimus. - Ji mostelėjo į lentą, ant kurios iš tiesų kabėjo sąrašas 
dingusių jos knygų ir drabužių ir prašymas juos grąžinti. 

Harį apėmė keistas jausmas, nė kiek nepanašus į pyktį ir sielvartą, 
kamuojančius nuo Sirijaus mirties dienos. Ne iš karto suprato, kad jam 
gaila Lunos. 

— Kurių galų jie slepia tavo daiktus? - susiraukė jis. 

— A, nežinau... - gūžtelėjo ji. - Turbūt visiems atrodau trenkta, su- 
pranti? Kai kas mane ir vadina Lunatike Geranore. 

Haris pažvelgė į ją, ir jam dar labiau jos pagailo. 

— Tai ne priežastis imti tavo daiktus. Nori, padėsiu juos surasti? 

— O ne, - nusišypsojo ji. - Patys sugrįš, visada sugrįžta. Tiek, kad aš 
norėjau šįvakar susikrauti. Na, bala nematė... O tu kodėl ne puotoje? 

— Nesinorėjo, - gūžtelėjo Haris. 

— Taip, iš kur tau norėsis, - tarė Luna, žvelgdama į jį tomis keistai sva- 
jingomis išsprogusiomis akimis. — Tas vyriškis, kurį nužudė Mirties Val- 
gytojai, buvo tavo krikštatėvis, taip? Džinė sakė man. 

Haris linktelėjo. Kažkodėl su Luna jis galėjo kalbėtis apie Sirijų. Prisi- 
minė, kad ji taip pat mato testralius. 

— Ar tu... Klausyk, ar... Ar.esi mačiusi mirštant ką nors iš pažįstamų? 

— Taip, motiną, - ramiai atsakė Luna. - Ji buvo nepaprasta ragana, bet, 
matai, mėgo daryti visokius bandymus. Kartą jai nepasisekė vieni kerai. 
Man buvo devyneri metai. 

— Kaip baisu, - sumurmėjo Haris. 

— Iš tikrųjų baisu, - pritarė Luna. - Kai kada užeina toks liūdesys... 
Bet aš tebeturiu tėtį. Be to, kada nors vis tiek pamatysiu mamą, tiesa? 

— Nejaugi? - suabejojo Haris. 

Ji papurtė galvą. 

- Liaukis. Juk tu juos girdėjai už šydo, argi ne? 

— Tenai? 

— Kambaryje su arka. Jie tiktai slėpėsi, ir viskas. Tu juos girdėjai. 

Jie pažvelgė į kits kitą. Luna šypsojosi. Haris nežinojo, ką sakyti ar 
manyti. Luna tiki visokiais keistais dalykais... Tačiau iš tiesų už šydo gir- 
dėjo kažkokius balsus. 

— Tikrai nenori, kad padėčiau ieškoti daiktų? - dar kartą pasisiūlė. 

— O ne, - atsakė Luna. - Ne, turbūt lipsiu į apačią, užkąsiu kokio pu- 
dingo ir lauksiu, kol jie ims parsirasti. Visada galų gale parsiranda. Na, 
smagių atostogų, Hari. 

— Ačiū... Ir tau. 
Ji nuėjo. Lydėdamas ją akimis, jis juto, kaip mąžta širdį slegiantis sun- 
kumas. 


> Š 


Kitą dieną kelionė namo Hogvartso ekspresu buvo tikrai nuotykinga. 
Pirmiausia Smirdžius, Niurzga ir Gylys, aiškiai visą savaitę laukę progos 
užpulti jį nematant mokytojams, bandė Hario patykoti grįžtančio iš tua- 
leto. Išpuolis gal ir būtų pavykęs, jei jie netyčia nebūtų pasirinkę jam 
tokios netinkamos vietos — priešais kupė, pilną DK narių. Tie, pamatę 
per stiklą, kas vyksta, puolė Hario gelbėti. Erniui Makmilanui, Hanai Aba- 
tei, Zuzanai Bounz, Džastinui Finč-Flečliui, Antoniui Goldšteinui ir Te- 
riui Batui panaudojus visokiausius kerus, kurių juos buvo išmokęs Ha- 
ris, Smirdžius, Niurzga ir Gylys liko panašūs į tris milžiniškus šliužus 
mokyklinėmis uniformomis. Haris, Ernis ir Džastinas užkėlė juos ant ba- 
gažo lentynos ir paliko. 

— Smagu bus pamatyti Smirdžiaus motinos veidą, kai pasitiks jį stoty- 
je, - tarė Ernis patenkintas, žiūrėdamas, kaip viršuje rangosi Smirdžius. 
Ernis niekad neatleido Smirdžiui už tai, kaip jis per tą trumpą laiką, kai 
buvo Inkvizicijos draugovininku, atiminėjo iš Švilpynės taškus. 

— Gylio mamytė bus laiminga, - pasakė Ronis, atėjęs pažiūrėti, ko toks 
sujudimas. - Juk dabar atrodo daug gražesnis. Beje, Hari, atvažiavo už- 
kandžių vežimėlis, gal ko norėtum... 

Haris padėkojo visiems už pagalbą ir nuėjo su Roniu į savo kupė, nu- 
sipirko šūsnį pyragaičių ir moliūginių keksiukų. Hermiona vėl skaitė „Ma- 
gijos žinias“, Džinė sprendė „Priekabininko“ kryžiažodį, Nevilis glostė 
savo Mimbulus mimbletonia, per metus gerokai ūgtelėjusią. Liečiama ji 
įdomiai mykė. 

Kone visą kelionę Haris su Roniu žaidė magiškais šachmatais, Her- 
miona garsiai jiems skaitė „Žinių“ ištraukas. Laikraštyje buvo patarimų, 
kaip atmušti Psichus, reportažas, kaip ministerija bando susekti Mirties 

Valgytojus, ir isteriškų laiškų, kurių autoriai prisiekinėjo savo akimis ma- 
tę, kaip pro namus šįryt praėjęs Valdovas Voldemortas... 

— Rimtai dar neprasidėjo, - niūriai pasakė Hermiona, sulankstydama 
laikraštį. - Bet netrukus pasipils kaip iš gausybės rago... 

- Žiūrėk, Hari, - linktelėjo Ronis lango į koridorių pusėn. 

Haris pasigręžė. Pro šalį praėjo Čo su Marieta Edžkoum, užsimaukšli- 
nusia megztą šalmą. Jo akys susitiko su Čo. Čo paraudo, bet nestabtelėjo. 
Haris vėl atsisuko į šachmatų lentą. Vieną jo pėstininką kaip tik išvarė iš 
langelio Ronio žirgas. 

— Hm, kas vis dėlto tarp jūsų vyksta? - paklausė Ronis. 

— Nieko, - šventą tiesą pasakė Haris. 

- Žinai, girdėjau, kad ji su kažkuo kitu draugauja, - nedrąsiai prabilo 
Hermiona. 

Haris nustebo, kad ši naujiena jo nė kiek nenuliūdino. Noras apstul- 
binti Čo jau priklausė praeičiai, nieko bendra nebeturinčiai su juo: šio- 
mis dienomis neberūpėjo daugelis dalykų, kurių norėjosi prieš Sirijaus 
mirtį. Savaitė nuo paskutinio karto, kai matė Sirijų gyvą, nežmoniškai 
prailgo apimdama du pasaulius - vieną su Sirijumi, kitą be jo. 

— Sėkmingai išsisukai, drauguži, - tvirtai pasakė Ronis. - Aišku, ji gra- 
Ži ir visa kita, tačiau tau reikia linksmesnės. 

— Su kuo nors kitu ji gal ir inksmesnė, - gūžtelėjo Haris. 

— O su kuo ji vis dėlto draugauja? - paklausė Ronis Hermioną, bet 
atsakė Džinė: 

— Su Maiklu Korneriu. 

— Maiklu? Bet... - atsigręžė į ją Ronis. - Betgi tu su juo draugauji! 

— Nebe, - nukirto Džinė. - Jam nepatiko, kai Grifų Gūžtos kvidičo 
komanda nugalėjo Varno Nagą, ėmė pūstis, taigi aš jį mečiau ir jis nu- 
bėgo guosti Čo. - Ji susimąsčiusi plunksnos galu pasikasė nosį, tada 
apvertė „Priekabininką ir ėmė spręsti kryžiažodį. Ronis atrodė paten- 
kintas. 

— Na, manjis visada atrodė kvailys, - tarė pastumdamas savo valdovę 
arčiau drebančio iš baimės Hario bokšto. - Gerai padarei. Tik žiūrėk — 
kitą kartą pasirink geresnį. 

Jis vogčiomis dirstelėjo į Harį. 

— Aš jau pasirinkau — Diną Tomą. Ar, tavo manymu, geresnis? - pa- 
klausė Džinė. 

— KĄ?! -riktelėjo Ronis, apversdamas šachmatų lentą. Banditas puolė 
gaudyti figūrų, Hedviga ir Kiaulialiūkinė piktai subrazdėjo viršuje. 

Traukinys jau mažino greitį artėdamas prie Kings Kroso stoties. Ha- 
riui pasirodė, jog dar niekada atvykimas nebuvo toks liūdnas. Netgi šo- 
vė mintis: kas būtų, jeigu jis paprasčiausiai atsisakytų išlipti ir užsispyręs 
sėdėtų kupė iki rugsėjo pirmosios, kai ekspresas grįš į Hogvartsą. Kai 
pagaliau traukinys pripūškavo prie perono, vis dėlto Haris nukėlė Hed- 
vigos narvelį ir paėmė lagaminą. 

Tačiau kai bilietų kontrolierius Hariui, Roniui ir Hermionai davė žen- 
klą, kad jau saugu pereiti pertvarą tarp devinto ir dešimto peronų, ki- 
toje pusėje jo laukė staigmena: jį pasitiko grupelė Žmonių, kurių jis vi- 
sai nesitikėjo. 

Rukna Baisioji Akis su katiliuku, dengiančiu stebuklingąją akį, atrodė 
toks pat kraupokas, kaip būtų atrodęs ir be jo. Jis buvo susisupęs į di- 
džiulį kelioninį apsiaustą ir gumbuota ranka gniaužė ilgą lazdą. Už jo 
stovėjo Tonks, per apdulkėjusį perono stogo stiklą krentančioje saulės 
šviesoje spindėjo jos rožiniai plaukai — visai kaip kramtomosios gumos 
„popierėlių Barbės. Ji mūvėjo tankiai sulopytais džinsais, vilkėjo skaisčiai 
raudonus marškinėlius su grupės pavadinimu „Likimo deivės“. Šalia 
Tonks stypsojo Lubinas, išbalęs, pražilęs, su ilgu nudryžusiu lietpalčiu 
ant seno megztinio ir kelnių. Pačiam priekyje, žiobariškai apsitaisę, išdi- 
dūs jo laukė ponai Vizliai ir Fredis su Džordžu, abu naujutėlaičiais švar- 
kais iš kažkokio šiurpiai žalio žŽvynuoto audeklo. 

— Roni, Džine! - sušuko ponia Vizli, puldama apkabinti vaikų. - O, ir 
Haris... Kaip laikaisi, vaikeli? 

— Puikiai, - pamelavo Haris, suspaustas jos glėbyje. Per petį matė, kaip 
Ronis ryja akimis brolių naujus drabužius. 

— Klausykit, iš ko jie? - paklausė rodydamas į švarkus. 

— Ploniausios slibino odos, broleli, - atsakė Fredis. - Verslas klesti, taigi 
nutarėm pasidovanoti. 

— Sveikas, Hari, - tarė Lubinas, kai ponia Vizli, paleidusi jį, atsisuko į 
Hermioną. 

— Sveiki... Aš nesitikėjau. Ką visi čia darote? 

— Na, - šyptelėjo Lubinas, - nutarėm truputį šnektelėti su tavo teta ir 
dėde. 

— Nežinau, ar verta, - suabejojo Haris. 

— O, netgi labai verta, - suniurzgė Rukna, priklibikščiavęs artyn. - Ar 
tenjie, Poteri? 

Nykščiu jis parodė sau už nugaros. Turbūt jo stebuklingoji akis matė 
per pakaušį ir katiliuką. Haris pažvelgė ton pusėn. Ir iš tiesų — štai stovi 
trys Dursliai, aiškiai įbauginti Hario sutikimo komiteto. 

— O, Haris! - sušuko ponas Vizlis, nusigręžęs nuo Hermionos tėvų; 
karštai jo pasveikinti, dabar jie pasikeisdami glėbesčiavo Hermioną. — 
Na, gal jau imkimės darbo? 

— Taip, jau laikas, Artūrai, - pritarė Rukna. 

Abu su ponu Vizliu per stotį visus nuvedė prie suakmenėjusių Dur- 
slių. Juos pasivijo ir Hermiona, švelniai ištrūkusi iš mamos glėbio. 

— Labas vakaras, - maloniai kreipėsi į dėdę Vernoną ponas Vizlis, su- 
stojęs tiesiai prieš jį. - Galbūt mane prisimenate, toks Artūras Vizlis. 

Kadangi prieš dvejus metus ponas Vizlis vienas nusiaubė Durslių sve- 
tainę, Haris būtų labai nustebęs, jei dėdė Vernonas būtų tai pamiršęs. Ir 
tikrai —- dėdė Vernonas užraudonijo kaip burokas, bet nieko nesakė: gal 
todėl, kad Durslių jėgos buvo mažesnės, vienas prieš du. Teta Petunija 
mindžikavo ir išsigandusi, ir sutrikusi, ji tolydžio žvalgėsi lyg bijodama, 
kad koks pažįstamas nepamatytų jos tokioje draugijoje. Dudlis stengėsi 
atrodyti kuo mažesnis ir menkesnis, tačiau jam tas žygdarbis nepavyko. 

— Nutarėm šnektelėti su jumis apie Harį, - nusišypsojo ponas Vizlis. 

— Aha, - suniurzgė Rukna. - Apie tai, kaip su juo elgiatės namuose. 

Dėdė Vernonas piktai pašiaušė ūsus. Jis padarė klaidą nuspręsdamas, 
kad Rukna, dėvintis katiliuką, bus gimininga siela, ir kreipėsi į jį: 

— Nemanau, kad jums turėtų rūpėti, kas darosi mano namuose... 

— Tai, ko tu nemanai, Dursli, tikriausiai netilptų į kelias knygas, - su- 
burbėjo Rukna. 

— "Tačiau ne tai svarbiausia, - įsiterpė Tonks. Jos rožiniai plaukai, re- 
gis, įžeidė tetą Petuniją labiau už viską, ji net užsimerkė, kad nereikėtų 
merginos matyti. - Svarbiausia — mes išsiaiškinome, kad jūs skriau- 
džiate Harį... 

— Ir neabejokite - mes sužinosime, jeigu kas, — maloniai pridūrė Lu- 
binas. 

— Taip, - pritarė ponas Vizlis. - Net jei neleisite Hariui paskambinti 
felitonu.... 

— Telefonu, - pakuždėjo Hermiona. 

— Taigi, jei nugirsime, kad Poteris kaip nors skriaudžiamas, turėsite 
atsiskaityti, - užbaigė Rukna. 

Dėdė Vernonas pasipūtė. Pasipiktinimas nustelbė net šitų driskių baimę. 

— Ar tik negrasinate man, pone? - tarė jis labai garsiai, net keli praei- 
viai atsisuko. 

— Taip, grasinu, - atsakė Baisioji Akis, patenkintas, kad dėdė Vernonas 
taip greit suprato esmę. 

.— Nejau aš panašus į žmogų, kurį galima prigąsdinti? - suniurzgė dė- 
dė Vernonas. 

— Naa... -nutęsė Rukna, atsmaukdamas katiliuką ir parodydamas šiur- 
piai besivartančią stebuklingąją akį. Dėdė Vernonas pasibaisėjęs atšoko 
ir skaudžiai trenkėsi į bagažo ratelius. - Turiu atsakyti - taip, Dursli. 

Rukna pasisuko į Harį. 

- Taigi, Poteri... Jei mūsų prireiktų, pašauk. Tris dienas negavę iš tavęs 
žinios, ką nors pasiųsime... 


733 


HakRis POTERIS 


Teta Petunija gailiai suinkštė. Buvo akivaizdu - ji pamanė, ką pasakys 
kaimynai, jei pamatys per sodo veją atžygiuojant tokius žmogėnus. 

— Na, iki, Poteri, - atsisveikino Rukna, spustelėdamas Hariui petį. 

— Būk atsargus, Hari, - tarė Lubinas. - Rašyk. 

— Hari, mes tave pasiimsime, kai tik bus galima, - sušnibždėjo ponia 
Vizli, vėl jį apkabindama. 

— Greit pasimatysime, - susirūpinęs prižadėjo Ronis ir paspaudė jam 
ranką. 

— Tikrai greit, Hari, - rimtai pridūrė Hermiona. - Pažadame. 

Haris linktelėjo. Tiesiog nerado žodžių pasakyti, kaip gera matyti juos 
visus šalia, jo atramą. Jis tik nusišypsojo, pamojavo ir apsisukęs išėjo iš 
stoties į saulėtą gatvę. Dėdė Vernonas, teta Petunija ir Dudlis turseno iš 
paskos. 

